
Introductio 

in  theologiam  moralem^). 

Quaestio  prima. 

De  natura  theologiae  moralis. 

1.  Definitio.  1.  Theologia  moralis  definiri  potest: 
scientia  activitatis  humanae,  prout  ad  finem  ultimum 
supernaturalem  dirigitur. 

a.  Ohiectum  materiale  theologiae  moralis  sunt  actus  humani, 
tota  scilicet  activitas  humana  libera:  hanc  enim  theologia  moralis  in 
finem  vitae  humanae  dirigendam  suscipit.  Ohiectum  formale  est  actus 
humanus  in  ordine  ad  finem  ultimum  supernaturalem:  actus  enim 
humanos  theologia  moralis  non  sub  quocunque  respectu  considerat,  sed 
prout  ordinantur  ad  finem  ultimum  vitae  humanae  seu  prout  homo 
per  eos  tendit  ad  finem  vitae  aeternae. 

h.  Theologiae  moralis  est  docere,  quo  modo  actiones  humanae 
comparatae  esse  debeant,  ut  homo  per  eas  finem  suum  ultimum  asse, 
quatur:  sed  duplex  finis  hominis  ultimus  considerari  potest:  naturalis- 
qui  convenit  homini  prout  est  creatura  Dei,  et  qualis  fuisset,  si  Deus 
hominem  in  ordine  naturae  reliquisset;  et  supernaturalis,  qui  convenit 
homini,  prout  est  filius  Dei,  et  qui  in  praesenti  ordine  supematurali 
nobis  assequendus  proponitur.  Quaenam  actiones  hominem  ad  finem 

'1  Bouquillon.  Theologia  moralis  fundamentalis^  (Brugis.  Beyaert. 
1903).  Lehmkuhl,  Theolo^idi  moralis^”  (Friburgi.  Herder.  1902).  Mulier, 
Theologia  Moralis'^  (Vindobonae.  Meyer.  1894).  Schtvane,  Allgemeine 
Moraltheologie  (Freiburg.  Herder.  1885).  Simar,  Lehrbuch  der  Moral- 

yiaturalem  perducant,  naturali  lumine  rationis  cognosci  potest,  idque 
docet  philosophia  moralis;  quaenam  autem  actiones  fini  supernatiirali 
conveniant,  solum  ex  revelatione  divina  cognosci  potest,  idque  docet 
theologia  moralis.  Attamen  finis  (ordo)  naturalis  et  supernaturalis  se 
invicem  non  excludunt,  sed  supernaturalis  naturalem  supponit  eumque 
ad  maiorem  dignitatem  elevat. 

2.  Definitio  proposita  probanda  est:  cuiusvis  enim 
scientiae  definitio  exhibere  debet  proprium  eius  obiectum, 
ita  ut  a quavis  alia  scientia  distinguatur;  sed  proposita 
definitio  exhibet  theologiae  moralis  proprium  obiectum  et 
quidem  ita,  ut  theologia  moralis  ab  ethica,  quae  circa 
idem  obiectum  versatur,  facile  distinguatur:  ethica  enim 
actiones  humanas  ordinat  ad  finem  ultimum  naturalem^ 
theologia  moralis  vero  easdem  ordinat  ad  finem  ultimum 
super  naturalem. 

2.  Aliae  definitiones.  Theologia  moralis  duplici  alio  modo 
definiri  potest: 

a.  Scientia  legum  et  mediorum,  quibus  actiones  humanae  ad 
finem  ultimum  supernaturalem  ordinantur. 

Ut  homo  ad  finem  supernaturalem  vitae  aeternae  perveniat,  Deus 
praecepta  dedit,  quae  servari,  et  media  instituit,  quae  adhiberi  debent. 
Hinc  ad  actiones  humanas  in  finem  suum  ultimum  dirigendas  normae 
ex  voluntate  Dei  servandae  et  media  ex  eadem  voluntate  adhibenda 
proponi  debent.  Cum  ergo  theologiae  moralis  munus  in  eo  sit,  quod 
humanas  actiones  dirigat  in  finem  ultimum,  ipsa  leges  a Deo  latas  et 
media  a Deo  instituta  doceat  oportet. 

h.  Scientia  virtutum,  quas  homo  exercere  debet,  ut  ad  finem 
ultimum  supernaturalem  perveniat. 

Omnis  actio  hominis  moralis  est  in  genere  alicuius  virtutis:  qua- 
libet enim  actione  humana,  qua  servatur  norma  vel  adhibetur  medium, 
quibus  homo  in  finem  ultimum  dirigitur,  exercetur  aliqua  virtus:  quare 
proprium  munus  theologiae  moralis  etiam  in  hunc  modum  exhiberi 
potest,  quod  ipsa  doceat  virtutes,  quas  homo  ex  voluntate  Dei  exer- 
cere debeat,  ad  consequendum  finem  suum  ultimum.  Hinc  theologia 
moralis  vere  dici  potest  doctrina  de  virtutibus  Christianis;  et  quoniam 
complexus  omnium  virtutum  significatur  nomine  iustitiae,  theologia 
moralis  recte  dicitur  doctrina  de  iustitia  christiana  — die  Lehre  von 
der  christlichen  Gerechtigkeit. 

Nota.  Quaeri  potest,  utrum  theologia  moralis  proprie  sit  doc- 
trina de  virtutibus,  an  potius  doctrina  de  officiis.  — Utrumque  vere 
et  recte  affirmari  potest:  proprium  enim  munus  theologiae  moralis 

est  hominem  ita  dirigere,  ut  finem  vitae  aeternae  obtineat;  iam  vero 
in  hunc  finem  homo  dupliciter  dirigi  potest,  vel  eo  quod  ex  reve- 
latione Christiana  deducantur  et  declarentur  virtutes,  quae  ad  finem 
ultimum  obtinendum  exerceri  debent,  vel  eo  quod  colligantur  et  expli- 
centur normae  seu  praecepta,  quae  ex  voluntate  Dei  ad  finem  ulti- 
mum obtinendum  servari  debent.  Illud  praestitit  s.  Thomas  in  parte 
secunda  secundae  summae  theologicae,  hoc  effecit  s.  Alphonsus  in  theo- 
logia morali;  illud  theoriae  et  speculationi,  hoc  ] raxi  confessionalis 
et  institutioni  populari  magis  convenit.  Attamen  doctrinam  virtutum 
theologia  moralis  non  absolutam  atque  perfectam  exhibet,  sed  ipsa 
virtutes  eatenus  tantum  docet,  quatenus  praeceptae  sunt  earumque 
exercitium  ad  obtinendam  vitam  aeternam  vel  ad  peccatum  vitandum 
necessarium  est.  Doctrina  virtutum  omnibus  numeris  usque  ad  sum- 
mam perfectionem  absoluta  ad  Asceticam  spectat. 

3.  Theologia  practica.  Theologia  moralis  est  scientia  theo- 
logica et  quidem  practica. 

a.  De  ratione  scientiae  moralis  est,  ut  veritates  ad  mores 
spectantes  non  utcunque  sed  ita  exponat,  ut  ex  principiis  seu 
fontibus  eas  demonstret,  nexum,  quo  tum  invicem  tum  etiam  cum 
fine  ultimo  cohaerent,  ostendat,  alteram  ex  altera  confirmet  atque 
ex  eis  ratiocinando  novas  veritates  deducat,  id  quod  theologia 
moralis,  quae  hoc  nomine  insigniri  mereatur,  praestare  debet. 

h.  Ut  scientia  stricto  sensu  theologica  dici  possit,  non  solum 
de  Deo  agat,  sed  etiam  ex  divina  revelatione  cognita  sit  oportet; 
atqui  theologia  moralis  de  Deo  agit  prout  est  finis  ultimus  super- 
naturalis  ab  homine  assequendus  et  prout  legislator  et  mediorum 
salutis  institutor  est,  id  quod  praecipue  ex  revelatione  divina 
cognoscitur. 

c.  Scientia  practica  ea  dicitur,  quae  non  meram  veritatis 
eognitionem  sed  potius  operationem  intendit;  sed  theologia  moralis 
tota  est  in  dirigendis  humanis  actionibus,  cum  ipsa  ex  munere 
suo  doceat,  quae  praecepta  servanda  quaeque  virtutes  exercendae 
sint  ad  obtinendum  finem  vitae  aeternae. 

4.  De  progressu  scieutiae  moralis.  Quamvis  veritates  mo- 
rales in  theologia  morali  proponendae  in  se  semper  immutatae 
maneant,  ipsa  tamen  theologia  moralis,  prouti  est  scientia  theo- 
logica, iuges  progressus  facere  potest  et  debet.  Imprimis  namque 
condiciones  vitae  humanae  continuo  mutantur  atque  evolvuntur, 
hinc  veritates  morales  novis  vitae  condicionibus  applicare  opor- 
tet, ut  vita  humana  normis  moralibus  undequaque  consentanea 
sit.  Insuper  scientiae  tum  sacrae  tum  profanae  in  dies  augentur 
et  perficiuntur,  quin  et  novae  identidem  oriuntur;  atqui  harum 

scientiarum  incrementa  earumque  inventa  theologiae  morali  quo- 
que usui  sunt  eamque  perficiunt.  Tandem  decursu  temporis  alii 
atqui  alii  adversarii  insurgunt  novisque  armis  veritates  morales 
impugnant;  sed  eo  quod  eorum  impugnationes  reiiciuntur  eorumque 
difficultates  solvuntur,  ipsae  veritates  morales  maiore  claritate 
splendescunt  et  perfectiore  certitudine  firmantur. 

5.  Relatio  theologiae  moralis  ad  scientias  affines,  a.  Ad 
ethicam.  Ethica  in  multis  cum  theologia  morali  convenit,  immo  haec 
illam  ex  parte  in  se  continet;  cum  enim  finis  supernaturalis  finem 
naturalem  non  excludat  sed  potius  supponat  et  contineat,  quod 
prae  fine  naturali  malum  est,  necessario  etiam  prae  fine  super- 
naturali  malum  erit,  quamvis  id,  quod  prae  fine  naturali  bonum 
est,  nondum  prae  fine  supernaturali  bonum  esse  possit,  nisi  ad 
ordinem  supernaturalem  elevetur. 

In  compluribus  tamen  ethica  et  theologia  moralis  differunt: 

a.  Ratione  medii  cognitionis:  ethicae  enim  medium  cognoscendi 
est  ratio  naturalis,  theologiae  moralis  autem  medium  cognoscendi 
primarium  quidem  est  revelatio  divina,  secundarium  vero  est  ratio 
fide  illustrata. 

p.  Ratione  ohiecti:  ad  veritates  enim  ethicas  theologia  moralis 
complures  addit  veritates  ex  revelatione  divina  depromptas,  eas 
praesertim,  quae  ad  vitam  supernaturalem  virtutesque  theologicas 
referuntur. 

T-  Ratione  finisi  ethica  enim  hominem  dirigit  ad  perfectionem 
et  finem  naturalem;  theologia  moralis  autem  ad  perfectionem  et 
finem  supernaturalem. 

b.  Ratione  mediorum:  theologia  enim  moralis  docet  hominem 
auxilia  supernaturalia,  praesertim  vero  sacramenta  a Deo  instituta, 
ut  eorum  ope  ad  finem  vitae  aeternae  pervenire  possit;  item  motim 
agendi  suppeditat  supernaturalia  (timorem,  spem,  caritatem)  ac 
tandem  exempla  ostendit  supernaturalia  (vitam  Christi  et  sancto- 
rum), ita  ut  fideles  finem  suum  faciliore  et  perfectiore  modo  asse- 
quantur, id  quod  summa  perfectio  Christiana  demonstrat,  quam 
adepti  sunt  sancti  ecclesiae. 

h.  Ad  dogmaticam. 

a.  Veteres  theologi  theologiam  dogmaticam  a theologia  morali 
non  distinxerunt,  sed  omnes  veritates  revelatas  nomine  theologiae 
speculativae  ad  unum  doctrinae  corpus  redegerunt. 

p.  Postea  vero  theologiam  moralem  a dogmatica  separarunt 
et  separatam  pertractarunt,  ita  ut  veritates,  quae  ad  dirigendos 
mores  spectant,  theologiae  morali,  eas  vero,  quae  proxime  ad 
mores  non  referuntur,  dogmaticae  tribuerent.  Hanc  theologiam 
theoreticam,  illam  practicam  appellarunt. 

Ex  his  patet  multas  veritates  morales  e divina  revelatione  de- 
promptas esse  et  tamquam  dogmata  ad  obiectum  fidei  pertinere,  ut 
veritates  de  virtutibus  theologicis  exercendis.  Immo  complures  sunt 
veritates,  de  quibus  aequali  iure  tum  in  theologia  dogmatica  tum  in 
morali  sermo  institui  potest,  ut  veritates  de  sacramentis,  de  iusti- 
ficatione,  de  merito,  de  fine  hominis,  de  virtutibus,  de  peccatis  etc. 

y.  Theologia  dogmatica  quoad  veritates,  quae  ad  solam  fidem, 
non  ad  mores  pertinent,  theologiae  moralis  fundamentum  est, 
adeo  ut  altera  alteram  fulcire  atque  illustrare  debeat.  Et  sane 
ipsae  hominis  actiones  morales  ex  veritatibus  dogmaticis  de 
iustitia  et  peccato  originali,  de  creatione,  de  redemptione  et  gratia 
redemptoris  accuratius  et  perfectius  intelliguntur;  insuper  com- 
plures aliae  sunt  veritates  dogmaticae,  quae  multum  lucis  affun- 
dunt veritatibus  moralibus. 

c.  Ad  pastoralem.  Theologia  pastoralis  est  doctrina  de  cura 
animarum.  Docet  ergo  pastores,  quomodo  curam  animarum  exer- 
cere debeant  secundum  exemplum  Christi  Domini,  qui  est  princeps 
pastorum}),  per  exercitium  nempe  triplicis  muneris:  doctoris,  sacer- 
dotis et  regis  (pastoris).  Theologia  moralis  inter  omnes  disciplinas 
theologicas  pastorali  maxime  affinis  est:  moralis  enim  de  obliga- 
tionibus a ' t,  quae  universis  hominibus  incumbunt,  iit  per  earum 
observationem  ad  finem  vitae  aeternae  perveniant;  pastoralis 
autem  de  officiis  agit,  quae  in  specie  pastoribus  incumbunt,  ut 
curam  animarum  rite  exerceant  eiusque  exercitio  fideles  sibi 
commissos  ad  finem  vitae  aeternae  perducant. 

d.  Ad  scientias  iuridicas.  Ius  ecclesiasticum  activitatem  exter- 
nam societatis  ecclesiasticae  dirigit  et  singulorum  fidelium  rela- 
tionem ad  eandem  societatem  ordinat,  legem  tum  naturalem  tum 
positivam  divinam  accuratius  determinat  et  perficit.  Cum  ecclesiae 
a Deo  concessa  sit  vera  potestas  legifera,  eius  leges  valorem 
habent  in  foro  conscientiae  atque  ex  voluntate  Dei  observari  de- 
bent, ut  finem  vitae  aeternae  obtineamus.  Quare  theologia  moralis 
frequenter  etiam  ad  dispositiones  iuris  ecclesiastici  attendere  de- 
bet. Ius  civile  activitatem  externam  societatis  civilis  regit  civium- 
que relationem  externam  tum  inter  se  tum  ad  ipsam  societatem 
determinat  et  legem  naturae  socialem  explicat  et  perficit.  Cum 
etiam  auctoritas  civilis  instructa  sit  potestate  ferendi  leges  in 
conscientia  obligantes,  ipsius  quoque  leges  ex  voluntate  Dei  obser- 
vandae sunt.  Harum  legum  ad  theologiam  moralem  illae  potissi- 
mum pertinent,  quibus  iura  statuuntur  ac  determinantur. 

Inter  scientias  philosophicas  et  iuridicas  nunc  temporis  sedulo 
excoluntur  scientiae  sociales  et  oeconomicae,  quarum  disquisitiones  in 

theologia  morali  attendi  debent,  ut  earum  ope  notiones  et  sententiae 
falsae  aut  obsoletae  corrigantur  et  ipsa  theologia  moralis  apte  per- 
ficiatur. 

Nota  1.  Relationem  inter  ethicam  Christianam  atque  antiquam 
illiusque  perfectionem  theologi  praeennte  Clemente  Alexandrino'} 
ad  haec  tria  capita  revocant.  Ethica  Christiana  a.  omnes  veri- 
tates morales  easque  apte  connexas  continet;  h.  maiorem  certitu- 
dinem suppeditat  tum  ex  evidentibus  rationibus  internis  tum  ex 
summa  Christi  auctoritate  depromptam;  c.  vim  atque  virtutem  con- 
fert, qua  praecepta  moralia  etiam  difficillima  et  perfectissima 

vita  fidelium  exprimantur^). 

) 

Nota  2,  Relationem  inter  ethicam  catholicam  et  protestanticam 
haec  quinque  capita  determinant.  Ethica  catholica  a.  infallibili 
magisterio  ecclesiae  regitur,  econtra  protestantica,  quae  eiusmodi 
magisterio  caret,  necessario  in  subiectivismum  atque  errorem  pro- 
labitur;  6.  eius  fons  non  est  sola  s.  scriptura,  sed  praeter  scrip- 
turam etiam  traditionem  ecclesiasticam  agnoscit;  c.  libertatem 
ad  vitam  moralem  necessariam  esse  docet,  quam  nec  peccatum 
aufert  nec  gratia;  d.  iustificationem  peccatorum  in  interna  con- 
versione et  sanctificatione  per  gratiam  divinam  consistere  docet, 
non  in  subiectiva  apprehensione  iustitiae,  qua  Christus  iustus  est  ; 
e.  iustificationem  consequimur  per  sacramenta  in  re  vel  in  voto 
suscepta,  quae  sola  ecclesia  a Christo  instituta  administrat. 

Ex  his  duo  manifesta  redduntur.  Primum  est,  discrimen  inter 
ethicam  catholicam  et  protestanticam  prorsus  essentiale  dicendum  esse; 
alterum  est,  rationem  discriminis  ex  veritatibus  dogmaticis,  quae  a 
protestantibus  reficiuntur,  desumendam  esse^). 

6.  Methodus.  Theologia  moralis  ex  munere  suo 
normas  ac  leges  proponit,  quibus  vita  hominis  moralis  et 
Christiana  dirigi  debet.  Atqui  methodus  theologiae  moralis 
est  modus  et  forma,  quae  in  proponendis  hisce  legibus  seu 
in  tractanda  theologia  morali  servatur.  Triplex  distinguitur 
methodus:  positiva,  scholastica  et  casuistica. 

a.  Positiva  ea  est,  qua  veritates  morales  e propriis 
huius  scientiae  fontibus  erutae  atque  ex  illis  comprobatae 

q Strom.  1,  20. 

2)  Cf.  Mausbach,  Ghristentum  und  Weltmoral  (Munster.  Aschen- 
dorfi.  1897)  S.  1—35. 

^)  Gf.  Mausbach,  Die  katholische  Moral  (Koln.  Bachem.  1901) 
S.  70  ff. 

ordine  systematico  proponuntur;  methodus  positiva  ergo 
simplicem  cognitionem  veritatum  moralium  ex  earum  fon- 
tibus suppeditat. 

h.  Scholastica  seu  speculativa  ea  est,  qua  veritates 
morales  e propriis  fontibus  desumptae  accuratius  expli- 
cantur, ex  principiis  theologicis  et  philosophicis  confir- 
mantur, ab  impugnationibus  vindicantur,  nexus,  quo  in- 
vicem et  cum  fine  ultimo  cohaerent,  investigatur  ac  tan- 
dem conclusiones  ex  iis  deducuntur;  methodus  scholastica 
ergo  profundiorem  et  magis  scientificam  cognitionem  ea- 
rundem  veritatum  suppeditat. 

c.  Casuistica  ea  est,  qua  neglecto  ordine  systematico 
veritates  morales  ad  casus  particulares  eosque  rariores 
vitae  humanae  applicantur  et  quaestiones  practicae  prae- 
sertim difficiliores  ex  principiis  moralibus  resolvuntur,  ut 
in  singulis  casibus  cognoscatur,  quid  licitum,  quidve  illi- 
citum, quid  grave,  quid  leve  peccatum  sit. 

a.  Alii  positivam  methodum  utpote  cum  scholastica  inseparabili 
nexu  coniunctam  praetermittentes  triplicem  hunc  modum  tractandi 
theologiam  moralem  distinguunt : scholasticum,  casuisticum  et  mysticum. 
Methodus  mystica  illa  est,  qua  veritates  morales  ita  pertractantur,  ut 
ad  virtutem  eamque  perfectam  sectandam  excitent  et  dirigant;  me- 
thodus mystica  ergo  singulas  virtutes  earumque  diversos  perfectionis 
gradus  exponit  atque  ex  veritatibus  moralibus  rationes  et  motiva  de- 
ducit, quibus  homo  ad  sectandam  perfectionem  Christianam  moveatur 
ac  determinetur.  Cum  peculiaris  exstet  disciplina  theologica,  nimirum 
ascetica,  quae  de  virtutibus  hoc  modo  agat,  methodus  mystica  non  est 
modus  tractandi  theologiam  moralem. 

p.  Theologi  morales,  qui  methodum  casuistica m potissimum  se- 
quuntur, casuistae  vocantur.  Eorum  alii  principiorum  expositione  fere 
prorsus  neglecta  in  solvendis  casibus  praesertim  difficilioribus  ^et  in- 
tricatis vix  non  unice  incumbunt  (Bucceroni,  Genicot);  alii  vero  prae- 
missa principiorum  expositione  plus  minusve  accurata  et  scientifica 
casibus  discutiendis  operam  dant  (Elhel,  Lehmkuhl). 

7.  Methodus  recentiorum.  Recentiores  theologiae  mo- 
ralis auctores  non  unam  tantum  prae  reliquis  sectantur 
methodum,  sed  eorum  plerique  omnes  tres  apte  coniun- 
gunt;  quamvis  ergo  in  diversis  theologiae  moralis  partibus, 
prout  res  ipsa  postulat,  alia  methodus  prae  aliis  praevaleat, 


8 


Introductio. 


universim  tamen  cernitur  methodus  ex  his  tribus  com- 
posita atque  permixta. 

Et  recte  quidem  cum  methodo  positiva- scholastica 
etiam  casuistica  coniungitur. 

Ubi  enim  theologia  moralis  futuris  confessariis  proponitur,  sola 
expositio  principiorum  moralium  non  sufficit,  sed  resolutio  diversorum 
casuum  et  quaestionum  ex  vita  practica  desumptorum  prorsus  necessaria 
est.  Applicatio  enim  principiorum  ad  quaestiones  practicas  praesertim 
diversis  circumstantiis  intricatas  pro  tyronibus  difficultate  non  caret, 
quae  difficultas  superari  non  potest  nisi  diuturnis  ac  variatis  exerci- 
tationibus. 

Insuper  multarum  quaestionum  practicarum  solutio  non  tam  a 
certis  principiis  quam  a prudenti  peritorum  iudicio  atque  aestimatione 
desumitur;  sed  prudens  eiusmodi  aestimatio  non  acquiritur  nisi  multi- 
plici casuum,  quos  auctores  discutiunt  et  resolvunt,  consideratione  ac 
studio. 

Inde  fit,  ut  in  theologia  morah,  praesertim  in  quaestionibus, 
quarum  solutio  a prudenti  aestimatione  dependet,  non  solum  multum 
deferatur  auctoritati  illorum  theologorum,  qui  prudenti  iudicio  prae 
reliquis  excellunt,  sed  etiam  complurium  auctorum  sententia  citari 
soleat,  quia  plurium  in  eiusmodi  quaestionibus  conforme  iudicium  lu- 
culentum veritatis  testimonium  exhibet. 

8.  Divisio.  Ut  theologia  moralis  fini,  quem  potissimum 
intendimus,  practico  conveniat,  in  tres  partes  apte  dividi 
potest,  quarum  prima  est  de  fundamentis  theologiae  mo- 
ralis seu  de  primis  et  generalibus  huius  scientiae  prin- 
cipiis; altera  est  de  praeceptis,  quae  exponit  normas  ex 
revelatione  christiana  desumptas,  quas  homo  ex  voluntate 
Dei  servare  debet,  ut  finem  ultimum  vitae  aeternae  asse- 
quatur; tertia  est  de  sacramentis,  quae  sunt  totidem  media 
seu  adiumenta  salutis  a Deo  instituta,  ut  homo  eorum  usu 
ad  vitam  aeternam  perveniat.  Horum  autem  mediorum 
usum  Deus  lege  positiva  praecipit  et  ecclesia  suis  decretis 
determinat. 

Ab  hac  divisione  non  differt  ea,  qua  theologia  moralis  com- 
muniter dividitur  in  duas  partes,  quarum  altera  generalis  seu  funda- 
mentalis, altera  specialis  vocatur.  Illa  exponit  generalia  morum  prin- 
cipia, illas  nempe  proprietates,  quae  omnibus  actionibus  humanis  con- 
venire debent,  ut  aptae  sint  ad  finem  ultimum ; haec  docet,  quid  homo 
in  particulari  agere  vel  omittere  debeat,  sc.  tum  obligationes,  quas 

homo  ex  voluntate  Dei  implere,  tum  media,  quae  adhibere  debet,  ul 
vitam  aeternam  consequatur.  Quam  ob  rem  theologia  moralis  specialis 
duas  illas  partes  complectitur,  quas  supra  diximus:  de  praeceptis  et  de 
sacramentis. 


Quaestio  secunda. 

De  fontibus  theologiae  moralis*). 

Fons  theologiae  moralis  duplici  sensu  accipitur:  id, 
ex  quo  veritates  morales  primo  cognoscuntur  (fonte) ^ et 
id,  in  quo  veritates  morales  cognitae  continentur  (loci 
theologici). 

9.  Fontes,  Supremi  fontes  theologiae  moralis,  ex 
quibus  veritates  morales  cognoscuntur,  sunt  revelatio  divina 
et  ratio  humana  tum  naturalis  tum  theologica,  per  fidem 
nempe  illustrata. 

a.  Theologia  moralis  complectitur  veritates  supernaturales  per 
revelationem  divinam  nobis  manifestatas:  cum  enim  finis,  ad  quem 
haec  scientia  hominem  dirigere  debeat,  superna turalis  sit,  veritates 
ordinis  supernaturalis  in  se  contineat  oportet,  quas  quidem  veritates 
ex  divina  revelatione  cognoscere  debemus. 

h.  Ad  finem  vitae  humanae  obtinendum  necesse  est,  ut  homo 
etiam  leges  ordinis  naturalis  observet:  finis  enim  supernaturalis  natu- 

Melchior  Canus,  De  locis  theolog.  VIII.  4.  Ex  quo  tempore 
theologia  moralis  inter  scientias  theologicas  disciplinam  exhibet  per  se 
consistentem  a dogmatica  distinctam  etiam  de  fontibus  seu  de  locis 
theologiae  moralis  tractari  coeptum  est.  Etsi  enim  fontes  theologiae  mo- 
ralis et  dogmaticae  iidem  fere  sint,  nonnullos  tamen  moralis  theologia 
proprios  habet.  Franciscus  Zacharia  S.  I.  primus  de  locis  theologiae 
moralis  peculiarem  tractatum  edidit,  quem  deinde  alii  in  hac  re 
secuti  sunt.  Cf.  Dissertatio  ad  Alphonsi  de  Liguorio  moralem  theo- 
logiam prolegomena  de  casuisticae  theologiae  originibus,  locis  atque 
praestantia,  quam  quidem  dissertationem  ipso  petente  s.  Alphonso 
Zacharia  exaravit  et  sanctus  doctor  tertiae  sui  operis  editioni  praefi- 
gendam curavit. 

ralem  finem  non  excludit  sed  supponit  et  perficit;-  quocirca  leges  iuris 
naturae  per  rationem  nobis  manifestatae  pariter  ad  obiectum  theologiae 
moralis  pertinent.  Insuper  ratio  veritates  morales  divinitus  revelatas 
declarat  et  illustrat  atque  ex  eis  novas  veritates  ratiocinando  deducit. 

c.  Quaenam  sint  veritates  morales  sive  per  revelationem  sive  per 
rationem  nobis  manifestatae,  ab  infallibili  ecclesiae  magisterio  discimus. 
Hoc  namque  magisterium  a Deo  institutum  et  praerogativa  infallibilitatis 
donatum  est,  ut  veritates  tum  supernaturales  tum  naturales  ad  ordinem 
moralem  pertinentes  suprema  et  infallibili  auctoritate  nobis  pro- 
ponat atque  declaret.  Ideo  a nonnullis  auctoribus  ecclesiae  magisterium 
theologiae  moralis  aeque  ac  dogmaticae  principium  formale  seu  direc- 
tivum  dicitur. 

10,  Loci  theologiae  moralis.  lam  illa  documenta 
ordine  exhiberi  debent,  in  quibus  veritates  morales  tum 
supernaturales  tum  naturales  repositae  inveniuntur. 

1.  Sacra  scriptura  tum  veteris  tum  novi  testamenti. 

a.  Sacra  scriptura  novi  testamenti  est  primarius  locus  theologiae 
moralis,  quatenus  non  solum  praecepta  et  consilia  moralia  ex  ipso 
divini  Salvatoris  ore  prolata  continet,  sed  etiam  perfectissimum 
exemplar  vitae  Christianae  in  sanctissima  Christi  Domini  vita  nobis 
exhibet. 

h.  Sacra  scriptura  veteris  testamenti  praecepta  tum  moralia  tum 
ceremonialia  tum  iudicialia  comprehendit.  Praecepta  ceremonialia  et 
iudicialia  vi  obligandi  destituta  cessarunt,  praecepta  vero  moralia  a 
Christo  confirmata  et  ad  maiorem  perfectionem  evecta  vim  obligandi 
in  novo  testamento  retinent. 

Nota.  Doctrina  moralis  V.  T.  non  est  absolute,  sed  tamen  rela- 
tive perfecta,  atque  id  quidem  duplici  sensu,  tum  quia  perfectior  est 
doctrina  morali  aliorum  antiquitatis  populorum,  tum  quia  perfectionem 
N.  T.  veluti  in  radice  continet:  siquidem  Christus  Dominus  legem 
non  venit  solvere,  sed  adimplere^).  Sapientissimo  divinae  providentiae 
consilio  factum  est,  ut  revelatio  divina  ab  imperfectis  initiis  paulatim 
ad  perfectionem  debitam  evoluta  sit.  Insuper  moralitas  accommodanda 
erat  indoli  atque  capacitati  populi  israelitici,  cui  credita  sunt  elo- 
quia Dei^).  Ideo  populo  perfectioris  moralitatis  nondum  capaci  prae- 
cepta initio  proponuntur  ex  auctoritate  absque  motivis  internis,  quae 
postea  adduntur,  idem  initio  magis  intuitu  mercedis,  quam  intuitu 
virtutis  ad  custodiam  legis  allicitur.  Nullatenus  autem  concedi  po- 
test, V.  T.  quidquam  continere  quod  honestati  adversetur.  Quod 


Q Matth.  5,  17. 
")  Rom.  3,  2. 

V.  T.  exprobrant,  Dei  nempe  actiones  et  praecepta  (interficere  inno- 
centes, auferre  aliena,  odio  habere  inimicos  etc.)  vitiosa  esse,  et  per- 
sonas a Deo  inspiratas  docere  et  perpetrare,  quae  vitiosa  sunt,  inniti- 
tur s.  scripturae  locis  perperam  intellectis.  Ceterum  dicta  et  facta 
V.  T.  non  secundum  normas  perfectas  N.  T.,  sed  secundum  culturam 
intellectualem  et  moralem  populi  israelitici  dimetienda  sunt. 

2.  Concilia  tum  generalia  tum  particularia  (sive  natio- 
nalia  sive  provincialia  sive  dioecesana  sunt)  canonibus, 
qui  ad  mores  spectant,  partim  praecepta  moralia  divinitus 
data  declarant  ac  definiunt,  partim  nova  praecepta  ad 
fidelium  salutem  condunt. 

Advertendum  est  plerasque  leges  ab  ecclesia  latas  leges  esse 
disciplina7'es,  quae  mores  fidelium  externos  dirigunt,  ideoque  varia- 
biles sunt.  Mores  nempe  externi  aeque  ac  rerum  adiuncta  in  dies 
mutantur,  unde  fit,  ut  etiam  leges  disciplinares  pro  temporum  et 
locorum  ratione  variae  sint:  quod  enim  hoc  tempore  et  loco  utile i 
est,  id  alio  tempore  et  loco  inutile,  quin  et  quandoque  perniciosum 
evadit ‘). 

3.  Decreta  summorum  pontificum,  quibus  diversis  modis 
sive  per  constitutiones  (encyclicas)  sive  per  responsa  con- 
gregationum aut  doctrinae  morales  falsae  condemnantur,  aut 
praecepta  moralia  iuris  divini  vel  ecclesiastici  declarantur, 
aut  expresse  statuitur,  quid  circa  determinatas  res  tenen- 
dum, quid  agendum  sit^). 

Ex  propositionibus  damnatis  directe  et  immediate  quidem  error 
proscriptus,  indirecte  et  mediate  autem  simul  etiam  veritas  ab  ecclesia 
definita  cognoscitur:  hoc  ipso  enim  quod  reficitur  error,  propositio 
contradictorie  opposita  statuitur  vera;  et  quoniam  propositiones  dam- 
natae infallibiliter  falsae  sunt,  recte  infertur  propositiones  oppositas 
infallibiliter  veras  esse^).  Propositionum  damnatarum,  quae  ad  rem 
moralem  pertinent,  hae  praecipuae  sunt: 

a.  Propositiones  28  ab  Alexandro  VII.  24.  sept.  1665  damnatae 
ut  scandalosae  et  periculosae  in  praxi. 

b.  Propositiones  17  ab  eodem  Alexandro  VII.  18.  mart.  1666 
damnatae  ut  scandalosae. 


q Cf.  Benedictus  XIV.  De  synodo  1.  5.  c.  3.  n,  7. 

Horum  decretorum  collectionem  instituit  lan.  Bucceroni, 
Enchiridion  morale  complectens  selectas  decisiones  sanctae  sedis  et 
s.  r.  congregationum®.  (Romae  Typographia  iuvenum  opificum.  1908). 
Cf.  Dominicus  Viva,  Theses  damnatae  etc.  Quaestio  prodroma. 

c.  Propositiones  66  ab  Innocentia  XI.  2.  mart.  1679  damnatae  ad 
minus  ut  scandalosae  et  in  praxi  perniciosae. 

d.  Propositiones  31  ab  Alexandro  VIII.  7.  dec.  1690  damnatae 
ut  temerariae,  iniuriosae,  male  sonantes,  haeresim  sapientes  etc. 

e.  Propositiones  5 (circa  duellum)  a Benedicto  XIV.  10.  nov.  1752 
constitutione  Detestabilem  damnatae  tamquam  falsae,  scandalosae  ac 
perniciosae'). 

4.  Opera  ss.  Patrum.  Sancti  ecclesiae  patres  non  solum 
ut  testes  traditionis  sed  etiam  ut  doctores  veritatum  ad 
mores  pertinentium  considerandi  sunt;  quare  distinguen- 
dum est,  utrum  doctrinam  ecclesiasticam  an  propriam 
proponant.  Si  in  proponenda  doctrina  ecclesiastica  con- 
sentiunt, eorum  sententia  ut  absolute  certa  habenda  est: 
ecclesia  enim  a veritate  deficere  non  potest;  quodsi  veri- 
tatem proponunt,  circa  quam  ab  ecclesia  nihil  definitum 
est,  sive  ipsi  consentiunt  sive  non  consentiunt,  consideranda 
et  expendenda  sunt  argumenta,  quibus  eam  confirmant; 
de  eorum  auctoritate  vero  valent  regulae  de  auctoritate 
theologorum  statuendae. 

5.  Opera  theologorum,  praesertim  vero  illorum,  quos 
magni  facit  ecclesia,  quae  quidem  singularem  auctoritatem 
tribuit  s.  Thomae  et  s.  Alphonso.  Unde  ipsa  ecclesia  deci- 
siones in  rebus  moralibus  petentibus  quandoque  respondet : 
Consulantur  probati  auctores. 

De  auctoritate  theologorum  ex  P.  Zacharia  haec  tenenda  sunt: 

a.  „Si  qua  in  quaestione  universi  casuistae  eadem  inter  se  con- 
cinunt, aientes  aliquid  licitum  esse,  haeresi  proximum  est  ab  eorum 
opinione  discedere. 

b.  Ex  auctorum  fere  omnium  casuistarum  communi  sententia 
usque  adeo  probabilia  sumuntur  argumenta,  ut  (nisi  plane  gravis  et 
nemini  observata  ratio  aut  auctoritas,  sed  clara  atque  perspicua  obstet) 
illis  refragari  temerarium  sit. 


')  In  propositiones  damnatas  commentarios  potissimum  exara- 
runt: Dominicus  Vica,  Damnatae  theses  ad  theologicam  trutinam  re- 
vocatae; loannes  de  Cardenas,  Crisis  theologica  (in  propositiones  ab 
Innocentio  XI.  damnatas);  loannes  Reuter,  Theologia  moralis.  Pars  I. 
Analysis  theologiae  moralis  reprobatae;  Didaciis  Duarte,  Brevis  expo- 
sitio propositionum  damnatarum  a sede  apostolica. 

c.  Theologorum  casuistarum  etiam  multorum  testimonium,  si  alii 
contra  pugnant  viri  docti,  non  plus  valet  ad  faciendam  fidem  quam 
vel  ratio  ipsorum  vel  gravior  etiam  auctoritas  comprobarit. 

d.  Unicus  auctor,  si  sit  omni  exceptione  maior  afferatque  rati- 
onem, quam  alii  non  considerarint  aut  non  satis  solverint,  ipse  autem 
aliorum  rationes  commode  solvat,  quamvis  doceat  contra  communem, 
poterit  reddere  opinionem  probabilem‘‘D. 

6.  Usus  et  praxis  ecclesiae:  quas  enim  doctrinas  et 
leges  morales  ecclesia  proponit,  eae  in  fidelium  moribus 
et  exemplis  expressae  reperiuntur;  quare  usus  ecclesiae 
ad  comprobandas  confirmandasque  veritates  morales,  eas 
praesertim,  quae  ad  sacramenta  referuntur,  apte  inservit. 
Ideo  monumenta,  quae  antiquum  ecclesiae  usum  testantur, 
inter  fontes  theologiae  moralis  merito  censentur. 


Quaestio  tertia. 

De  principiis  theologiae  moralis. 

11.  Qaid  sint.  1.  De  principiis  theologiae  moralis 
triplici  sensu  sermo  esse  potest,  siquidem  principia  theo- 
logiae moralis  dicuntur. 

a.  Revelatio  divina  et  ratio  humana  tum  naturalis  tum 
potissimum  supernaturalis  per  fidem  illustrata : media  enim 
cognitionis,  quibus  aliquam  scientiam  nobis  comparamus, 
eius  principia  dicuntur. 

h.  Loci  theologiae  moralis:  documenta  enim,  ex  quibus 
alicuius  scientiae  veritates  hauriuntur,  pari  modo  eius 
principia  vocantur. 

c.  Certae  veritates  morales:  veritates  enim,  ex  quibus 
aliae  ratiocinatione  deducuntur,  principia  vocari  solent.^) 

2.  Si  nomine  principii  certae  veritates  morales  intelli- 
guntur,  duplicis  generis  principia  distingui  debent,  gene- 

q Gf.  Zacharia,  Dissert  proleg.  pr.  2.  c.  5. 

2)  Cf.  Kleutgen,  Institutiones  theologicae  (Ratisbonae  Pustet. 
1881)  p.  27  ss. 

ralia  et  particularia.  Generalia  dicuntur  illae  veritates 
fundamentales,  quae  exhibent  condiciones  et  qualitates, 
quae  omnibus  actibus  humanis  convenire  debent,  ut  ad 
finem  apti  sint,  quae  proinde  integram  theologiam  moralem 
pervadunt  ac  regunt;  particularia  dicuntur  singulae  veri- 
tates morales  ex  propriis  earum  fontibus  desumptae,  ex 
quibus  veritatibus  veluti  ex  radice  aliae  veritates  ratiocina- 
tione deducuntur.  Sicut  enim  veritates  revelatae,  quae 
theologiae  dogmaticae  obiectum  constituunt,  hijj^is  prin- 
cipia appellantur,  ita  particulares  veritates  morales  theo- 
logiae moralis  principia  dicenda  sunt.  De  principiis  gene- 
ralibus hic  sermo  est ; principia  particularia  constituunt 
praecipuum  obiectum  theologiae  moralis  specialis. 

Principia  generalia  sunt : actus  humani  debent  esse  fini  ultimo 
proportionati,  debent  esse  moraliter  boni,  supernaturales,  meritorii,  de- 
bent esse  conscientiae  dictamini  et  legi  divinae  conformes  et  eiusrnodi. 
Principia  particularia  sunt:  veritates  a Deo  revelatae  credi  debent; 
Deus  super  omnia  diligendus  est;  proximo  egeno  succurrendum  est, 
non  licet  moechari,  non  licet  furtum  facere  et  eiusrnodi. 

12.  Divisio  theologiae  moralis  generalis  de  prin- 
cipiis. Ut  theologia  moralis  tradat  suprema  principia  seu 
condiciones  et  proprietates,  quae  omnibus  actibus  humanis 
convenire  debent,  ut  ad  finem  ultimum  obtinendum  apti 
sint,  imprimis  docere  debet,  quis  sit  finis  ultimus , ad 
quem  homo  a Deo  destinatus  est,  atque  ad  quem  suis 
actibus  contendere  debet.  Insuper  docere  debet,  quomodo 
comparati  esse  debeant  ipsi  actus  humani^  ut  ad  finem 
apti  sint.  Ut  actus  humani  ad  finem  apti  sint,  legi  et 
dictamini  conscientiae,  eorum  normae,  conformes  esse 
debent.  Actus  normae  morali  conformes  sunt  virtutes, 
actus  ab  ea  difformes  sunt  peccata.  Hinc  virtutes  et  pec- 
cata duo  suprema  genera  omnium  actionum  moralium 
constituunt.  — De  his  quinque  ergo  theologia  moralis 
fundamentalis  ex  ordine  tractare  debet:  a.  de  fine  ultimo 
hominis;  h.  de  actibus  humanis;  c.  de  lege;  d.  de  con- 
scientia; e.  de  virtutibus  et  de  peccatis.' 


Liber  primus. 

De  flue  hominis  ultimo. 

Cum  theologia  moralis  hominem  doceat  viam,  qua  ad 
finem  suum  pervenire  possit,  imprimis  de  fine  hominis 
ultimo  agit,  tum  ut  cognoscat  finem,  in  quem  suis  actibus 
tendere  debet,  tum  ut  fundamentum  et  supremum  prin- 
cipium theologiae  moralis  pateat:  a fine  enim  omnia  de- 
pendent atque  reguntur.  Attamen  de  fine  ultimo  ita 
agendum  est,  ut  ea,  quae  in  philosophia  morali  fuse  ex- 
ponuntur, hoc  loco  paucis  recolantur,  deinde  addantur  ea, 
quae  theologiae  morali  propria  sunt. 


Quaestio  prima. 

De  ipso  fine  ultimo’). 

13.  Quis  sit.  1.  Omne  agens  rationale  propter  finem 
ugit.  Finis  est  id,  propter  quod  aliquid  fit,  seu  est  id, 

')  Cf.  Kleutgen,  Theologie  der  Vorzeit^  (Miinster.  Theissing.  1872) 
1.  Bd.  n.  427  ff.  2.  Bd.  4.  Hauptst.:  Von  der  iibernaturlichen  Gemein- 
-schaft  mit  Gott;  5.  Hauptst.:  Vom  naturlichen  und  iibernaturlichen 
Ziel  und  Ende  des  Menschen;  5.  Bd.  3.  Hauptst.:  Von  der  praktischen 
Theologie.  Bouquillon,  Theologia  moralis  fundamentalis^  1.  1.  De  ul- 
timo fine;  1.  2.  De  mediis  ad  finem.  ScJiwane,  Allgemeine  Moraltheo- 
logie  (Freiburg.  Herder.  1885)  § 13.  Th.  Meyer,  Institutiones  iuris. 
naturalis*  (Friburgi.  Herder  1907)  I.  n.  35  ss.  V.  Cathrein,  Moral- 
philosophie*  (Freiburg.  Herder.  1904)  p.  79  tf. 

in  quod  aliquis  tendit.  Finis  multipliciter  distinguitur; 
sufficiat  hic  finem  operis  et  finem  operantis  declarasse. 
Finis  operis  est  illud  bonum,  in  quod  res  vel  actio  na- 
tura sua  tendit:  horologium  ad  indicandum  tempus,  elee- 
mosyna ad  sublevandum  pauperem.  Finis  operantis  est 
illud  bonum,  quod  agens  per  actionem  suam  intendit  seu 
obtinere  nititur,  eleemosyna  ad  satisfaciendum  pro  pec- 
catis. Finis  operantis  est  causa,  quae  operantem  ad  agen- 
dum movet. 

Finis  operantis  potest  esse  idem  ac  finis  operis  et  potest  a fine 
operis  esse  diversus.  Si  artifex  domum  construit,  finis  operis  seu  domus 
est,  ut  ad  inhabitandum  inserviat;  finis  operantis  potest  esse  idem, 
ut  habitacula  construat,  sed  potest  etiam  esse  alius:  ut  lucrum  faciat, 
ut  vicium  sibi  comparet. 

2.  Si  haec  ad  Deum  et  res  ab  eo  creatas  referimus 
et  de  fine  creatoris  (operantis)  nec  non  de  fine  creationis 
(operis)  quaerimus,  patet  imprimis  sermonem  esse  non 
posse  de  causa  motiva  creationis,  cum  Deus  nullo  bono, 
nec  externo  nec  interno^  ad  agendum  moveri  possit,  sed 
solum  de  ratione,  ob  quam  Deus  voluerit,  ut  exsistant 
creaturae.  Deinde  certum  est,  etiam  Deum  ad  extra 
agentem  aliquod  bonum  intendere,  quod  per  opera  sua 
seu  per  creaturas  obtinere  nititur. 

Differunt  invicem  finis  et  motivum  actionis.  Motivum  enim  est 
illud  bonum,  quod  agentem  ad  actionem  movet;  finis  dicitur  tum  illud 
bonum,  ad  quod  obtinendum  actio  natura  sua  ordinata  est,  tum  illud 
bonum,  quod  agens  sua  actione  obtinere  intendit.  Hoc  bonum  agentem 
ad  actionem  ponendam  movet.  Ideo  solum  finis  hoc  altero  sensu  est 
motivum  actionis,  non  item  finis  priore  sensu  acceptus,  nisi  agens  illo, 
bono  ad  actionem  ponendam  moveatur.  Sic  finis  (internus)  comestionis 
est  conservatio  vitae.  In  eo,  qui  comedit  propter  voluptatem,  voluptas 
est  motivum  comestionis;  in  eo,  qui  comedit  ad  vitam  conservandam, 
finis  simul  est  motivum  comestionis. 

14.  1.  Ratio,  quae  Deum  movit  ad  hominem  (mundum) 
creandum,  est  divina  bonitas  seu  infinita  Dei  perfectio. 
Amor  ergo  et  summa  aestimatio  perfectionis  divinae  est 
ratio,  propter  quam  Deus  ab  aeterno  vult,  ut  in  tempore 
exsistant  res  creatae,  ut  exsistat  homo. 


De  ipso  fine  ultimo. 

Ratio,  propter  quam  Deus  aliquid  vult,  est  bonitas,  sicut 
ratio,  propter  quam  aliquid  intelligit,  est  veritas;  sed  nequit  esse 
bonitas  a Deo  distincta  et  extra  Deum  posita,  secus  Deus  non 
esset  perfectissimus  sibique  sufficientissimus ; ergo  est  ipsa  bo- 
nitas divina.  Ideo  s.  scriptura  sit:  Universa  'propter  semetipsum 
operatus  est  Dominus^)  gratuita  videlicet  bonitate^)  et  S.  Augu- 
stinus: Quia  Deus  bonus  est,  nos  sumus®)’ 

Ex  eo,  quod  homo  creatus  est  propter  bonitatem  divinam  seu 
propter  infinitam  perfectionem  divinam,  duo  necessario  consequuntur 
hominem  esse  participationem  seu  participata'm  similitudinem  bonitatis 
divinae,  sicut  (analogice)  effectus  est  participatio  causae,  ex  qua  fluit; 
hominem  cum  sit  similitudo  et  imago,  esse  manifestationem  et  reprae- 
sentationem bonitatis  divinae. 

2.  Bonum,  ad  quod  obtinendum  homo  a Deo  creatus 
est,  duplex  est:  gloria  Dei  externa  et  hominis  heatitudo; 
prior  dicitur  finis  hominis  externus,  posterior  finis  hominis 
internus. 

a.  Gloria  Dei  externa.  Deus  hominem  (sicut  universum  mun- 
dum) creat,  non  ad  aliquod  bonum  sibi  obtinendum,  sed  ut  suum 
bonum  homini  communicet,  et  ut  homo  illud  manifestet  et  cum 
laude  agnoscat;  atqui  in  manifestatione  boni  divini  atque  in  eius 
cum  laude  cognitione  gloria  Dei  externa  consistit. 

a.  Gloria  duplex  est,  interna  et  externa.  Interna  est  perfectio  et 
excellentia,  propter  quam  aliquis  dignus  est,  qui  cognoscatur  et  lau- 
detur; externa  est  opus  externum,  propter  quod  aliquis  admirationem 
et  laudem  meretur. 

Gloria  interna  vel  est  obiectiva,  ipsa  scilicet  perfectio  et  excel- 
lentia, quae  constituit  obiectum  cognitionis  et  motivum  laudis,  vel 
formalis,  quae  est  cognitio  ipsius  excellentiae  et  laus,  amor  et  gau- 
dium, quae  ex  hac  cognitione  sequuntur.  Gloria  externa  pariter  vel 
est  obiectiva,  ipsum  scilicet  opus  externum,  quod  constituit  obiectum 
cognitionis  et  rationem  laudis  atque  admirationis,  vel  formalis,  quae 
est  cognitio  operis  et  laus,  amor  et  admiratio,  quae  inde  sequuntur. 

P.  Definitio  igitur,  qua  gloria  definiri  solet:  clara  cum  laude 
notitia  i.  e.  cognitio  de  alicuius  excellentia  cum  eiusdem  agnitione  et 
laude,  haec  inquam  definitio  exhibet  gloriam  externam  formalem,  quae 
sensu  proprio  gloria  appellatur. 

y.  Gloria  Dei  externa  obiectiva  est  finis  ultimus  universalis  om- 
nium rerum  creatarum  et  proprie  absolutus,  tum  quia  omnia  ad  ipsum 
ita  ordinantur,  ut  illius  assecutio  sit  necessaria,  tum  quia  ipsa  ad  alium 

q Prov.  16,  4. 

*)  S.  Bernardus,  Sermo  3 in.  pentec.  n.  4. 

®)  De  doctr.  christ.  1.  1.  n.  32. 

finem  non  ordinatur.  Gloria  Dei  externa  subiectiva  est  finis  homi- 
nis, utpote  creaturae  rationalis,  i)ro'prius. 

b.  Cum  diversa  sit  creaturarum  natura,  diversa  est  etiam  gloria, 
ad  quam  exhibendam  conditae  sunt:  creaturae  irrationales,  quae  solum 
vestigium  quoddam  Dei  sunt‘),  sola  sua  exsistentia  Deum  ohiective 
glorificant,  cum  Deum  eiusque  attributa  manifestent;  homo  autem,  qui 
Dei  imago  et  similitudo  est^).  Dei  excellentiam  cognoscere,  laudare  et 
amare  potest,  proindeque  sua  exsistentia  ohiective  et  operum  Dei  ad- 
miratione formaliter  Deum  glorificat. 

h.  Hominis  heatitudo.  Cum  homo  ad  gloriam  Dei  conditus 
sit,  ad  Deum  cognoscendum  et  amandum  creatus  est;  sed  in  co- 
gnitione et  amore  Dei  consistit  hominis  beatitudo;  ergo  hominis 
finis  ultimus  est  gloria  Dei  et  simul  hominis  beatitudo.  Iisdem 
actibus  cognitionis  et  amoris  uterque  finis  acquiritur. 

Beatitudo  duplex  distinguitur,  ohiectiva  seu  externa,  quae  est 
bonum,  in  cuius  possessione  homo  fit  beatus ; et  subiectiva  seu  interna 
quae  est  illius  boni  consecutio  atque  possessio.  Hominis  beatitudinem 
obiectivam  non  esse  nisi  Deum,  summum  bonum,  cum  nullum  aliud 
sit  bonum,  quod  hominis  appetitum  quietare  possit,  et  beatitudinem 
subiectivam  in  cognitione  et  amore  Dei  consistere,  cum  homo  his 
actibus  cum  summo  bono  intime  coniungatur  eoque  fruatur,  philo- 
sophia moralis  fuse  demonstrat®). 

Nota.  Quis  sit  hominis  finis  ultimus,  hic  ex  fine  ostenditur, 
quem  Deus  in  creatione  habuit  et  habere  debuit;  philosophia  moralis 
eundem  ex  ipsa  hominis  natura  deducit. 

15.  Gloria  Dei  externa  est  hominis  finis  primanus, 
beatitudo  perfecta  est  hominis  finis  secundarius. 

a.  Deus  quidquid  vult,  propter  suam  bonitatem  vult;  ergo 
hominis  beatitudinem  solum  propter  suam  bonitatem  vult,  scilicet 
ut  haec  communicetur  et  manifestetur  seu  propter  gloriam  suam 
externam;  ergo  gloriam  suam  externam  primario,  hominis  beati- 
tudinem secundario  vult.  h.  Cum  amor  Dei  sit  ordinatus,  ipse 
singula  bona  vult  secundum  eorum  dignitatem;  sed  gloria  Dei, 
cum  sit  bonum  divinum,  dignitate  praecellit  beatitudinem  hominis, 
quae  est  bonum  creaturae. 

Hunc  finium  ordinem  invertendum  esse  putabant  Hermesiani, 
Deum  scilicet  hominis  beatitudinem  principaliter,  propriam  vero  glo- 
riam secundario  intendere,  ne  Deus,  si  omnia  ad  suam  gloriam  ultimo 
referret,  proprii  commodi  cupidus  atque  ambitiosus  dicendus  sit. 


Q lob  11,  7. 

2)  Gen.  1,  26.  27. 

®)  Gf.  Cathrein  I.*  p.  81  f.  96  ff.  Meijer  I.  n.  59  ss. 

Terum  a.  gloria  Dei  externa,  quae  est  finis  creaturarum  primarius^ 
non  est  aliquod  commodum  seu  bonum  Dei  internum,  cum  eiusmodi 
bonum  Deo,  ulpote  perfectissimo,  advenire  non  possit,  h.  Ambitiosus 
ille  dicitur,  qui  quaerit  gloriam  sibi  non  debitam  vel  debitam  modo 
indebito ; sed  Deus  quaerit  'atque  intendit  gloriam  sibi  maxime  debitam 
et  modo  debito  scilicet  ex  amore  infinitae  suae  perfectionis  et  boni- 
tatis. Deus  itaque  id  solum  vult  atque  intendit,  quod  rectus  ordo 
«xigitO. 

16.  Beatitudo,  ad  quam  homo  in  praesenti  ordine 
destinatus  est,  in  intuitiva  visione  Dei  consistit  atque  in 
summo  amore  et  gaudio,  quae  inde  resultant. 

a.  Visio.  Carissimi,  nunc  filii  Dei  sumus;  et  nondum  apparuit, 
quid  erimus:  scimus,  quoniam  cum  apparuerit,  similes  ei  erimus,  quo- 
niam videbimus  eum  sicuti  est^).  His  verbis  apostolus  docet  statum 
nostrum  in  aeternitate  longe  diversum  fore  ab  eo,  quem  nunc 
habemus:  Deo  enim  ex  gloria  et  beatitudine  tunc  similes  erimus; 
causam  vero  admirabilis  huius  immutationis  esse  intuitivam  Dei 
visionem.  — Ex  parte  enim  cognoscimus  et  ex  parte  prophetamus. 
Cum  autem  venerit,  quod  perfectum  est,  evacuabitur,  quod  ex  parte  est. 
Videmus  nunc  per  speculum  in  aenigmate:  tunc  autem  facie  ad  faciem. 
Nunc  cognosco  ex  parte,  tunc  autem  cognoscam,  sicut  et  cognitus  sum^). 
Ex  his  discimus  cognitionem  Dei,  qua  in  hac  vita  fruimur,  longe 
inferiorem  esse  cognitione,  qua  fruituri  sumus  in  aeternitate: 
cognitio  enim  huius  vitae  sive  naturalis  per  rationem  sive  super- 
naturalis  per  fidem  est  cognitio  Dei  mediata;  cognitio  autem 
vitae  futurae  est  immediata  Dei  visio  atque  intuitio.  — Benedictus  XII. 
declarat:  „ Auctoritate  apostolica  definimus,  quod  beati  divina 
essentia  perfruantur,  nec  non  quod  ex  tali  visione  et  fruitione 
eorum  animae,  qui  iam  decesserunt,  sunt  vere  beatae  et  habent 
vitam  et  requiem  aeternam"^). 

b.  Amor.  Ex  intuitiva  visione,  qua  intellectus  humanus  in- 
time cum  divina  essentia  coniungitur,  naturali  necessitate  oritur 
in  voluntate  amor  summi  boni  immediate  cogniti.  Summam  hanc 
caritatem,  qua  homo  in  Deum  fertur,  significat  apostolus  his  ver- 
bis: nunc  autem  manent  fides,'  spes,  caritas,  tria  haec;  maior  autem 
horum  est  caritas^) : ideo  enim  caritatem  fide  et  spe  maiorem  dicit, 
quia  etiam  in  aeternitate  mansura  est. 


0 Cf.  Kleutgen,  Theologie  der  Vorzeit  I.  n.  428  ff. 
2)  1.  loan,  3,  2. 

2)  1.  Cor.  13,  9-12. 

*)  Constitutio  Benedictus  Deus  29.  ian.  1336. 

1.  Cor.  13,  13. 

c.  Gaudium.  De  aeterna  beatitudine  loquens  s.  scriptura  aitf 
Euge  serve  hone  et  fidelis  . , . intra  in  gaudium  Domini  tui.^)  Gaudehit 
cor  vestrum,  et  gaudium  vestrum  nemo  tollet  a vobis.'^)  Et  sane  cum 
per  amorem  summi  boni  praesentis  omnis  appetitus  satietur  et 
quietetur,  et  homo  simul  cognoscat,  possessionem  summi  boni  de- 
sinere non  posse,  necessario  inde  consequitur  summum  illud  gau- 
dium, per  quod  s.  scriptura  aeternam  beatitudinem  designat. 

d.  Perfecta  hominis  beatitudo  in  illis  actibus  consistit,  qui- 
bus ipse  summum  bonum  perfecte  possidet  eoque  fruitur;  atqui 
visione  Dei  intuitiva  atque  amore,  qui  exinde  necessario  conse- 
quitur, homo  perfectissimo  modo  possidet  summum  bonum  eoque 
fruitur.  hleo  Benedictus  XI 1.  ait:  Beati  „divina  essentia  perfruun- 
tur,  necnon  ex  tali  visione  et  fruitione  animae  eorum,  qui  iam 
decesserunt,  sunt  vere  beatae“. 

17.  Supernaturalis  est.  Beatitudo,  ad  quam  homo 
in  praesenti  ordine  destinatus  est,  vere  supernaturalis  esty 
quae  scilicet  omnes  vires  omnesque  exigentias  naturae 
creatae  excedit  atque  ipsius  vitae  divinae  participatio  est. 

Beatitudinem,  quae  nobis  promittitur  in  coelo,  ille  tantum  co- 
gnoscere potest,  qui  scrutatur  profunda  divinitatis;  atqui  eiusmodi 
beatitudo  tum  vires  tum  exigentias  naturae  creatae  superat,  ideoque 
stricto  sensu  supernaturalis  est^).  — Naturae  creatae  prorsus  super- 
naturalis est  beatitudo  filii  Dei;  atqui  beatitudo,  quae  nos  manet  in 
aeternitate,  est  participatio  beatitudinis  ipsius  filii  Dei:  etenim  dabit 
nobis  sedere  secum  in  throno  suo,  sicut  ipse  sedet  in  throno  patris 
sui^);  disponet  nobis  regnum,  sicut  diposuit  sibimetipsi  pater;  dabity 
ut  edamus  et  bibamus  super  mensam  suam  in  regno  suo%  — Beati- 
tudo, quae  in  aeternitate  nos  manet,  in  intuitiva  visione  Dei  consistit 
una  cum  amore,  qui  ex  ea  necessario  resultat;  atqui  haec  est  ipsius 
Dei  beatitudo  et  consequenter  prorsus  supernaturalis.  — Plane  super- 
naturalis est  filiatio,  qua  homo  constituitur  filius  Dei  adoptivus;  ergo 
supernaturalis  est  etiam  beatitudo,  quae  filiationi  adoptivae  debita 

q Matth.  25,  21. 

2)  loan.  16,  22. 

Oculus  non  vidit  nec  auris  audivit  nec  in  cor  hominis  ascendit^ 
quae  praeparavit  Deus  iis,  qui  diligunt  illum;  nobis  autem  revelavit 
Deus  per  spiritum  suum:  spiritus  enim  omnia  scrutatur,  etiam  pro- 
funda Dei.  1.  Cor.  2,  9.  10. 

Qui  vicerit,  dabo  ei  sedere  mecum  in  throno  meo;  sicut  et  ego 
vici  et  sedi  cum  patre  meo  in  throno  eius.  Apoc.  3,  21. 

Et  ego  dispono  vobis,  sicut  diposuit  mihi  pater  metis,  regnum, 
ut  edatis  et  bibatis  super  mensam  meam  in  regno  meo.  Luc.  22,  29  s. 

proportione  respondet;  atqui  beatitudo,  quam  exspectamus  in  aeterni- 
tate, est  beatitudo  filiorum  Dei‘).  — Etsi  homo  opera  ethice  bona 
viribus  naturae  efficere  possit,  nullum  tamen  opus  sine  auxilio  gratiae 
peragere  potest,  quod  sit  aptum  ad  finem  ultimum,  ad  quem  a Deo 
destinati  sumus;  quodsi  sola  gratia  nos  aptos  reddit  ad  opera  fini 
ultimo  proportionata,  finis  noster  ultimus  supernaturalis  est. 


quaestio  secunda.. 

De  mediis  ad  finem  ultimum. 

■ 18.  Quae  sint.  Ut  homo  finem,  ad  quem  destinatus 

est,  assequi  possit,  Deus  illum  aptis  mediis  atque  potentiis 
instructum  voluit,  quae  quidem  duplicis  generis  sunt,  media 
naturalia  et  supernaturalia,  et  tum  naturalia  tum  super- 
naturalia  sunt  externa,  alia  interna. 

1.  Media  naturalia  externa  sunt  a.  res  creatae  praeter 
hominem  exsistentes,  quae  ei  vitae  necessaria  suppeditant; 
h.  diversae  societatum  formae,  familia  et  societas  civilis. 
Media  naturalia  interna,  quibus  anima  instruitur,  sunt 
potissimum  intellectus  et  voluntas,  quibus  summum  bonum 
suum  cognoscere  et  amare  potest. 

De  his  omnibus  tractant  disciplinae  philosophicae,  quarum  doc- 
trinas supponentes  hoc  loco  de  sola  voluntatis  libertate  agimus,  de  qua 
complura  notari  debent,  quae  in  theologia  morali  summi  momenti  sunt^ 

2.  Media  supernaturalia  externa,  ^quae  Christus  Do- 
minus in  hunc  finem  instituit,  sunt  ecclesia,  sacrificium, 
sacramenta  et  eiusmodi.  Media  supernaturalia  interna, 
quibus  anima  instruitur,  ut  ad  finem  supernaturalem  ten- 

q Quicunque  enim  spiritu  Dei  aguntur,  ii  sunt  filii  Dei.  Non 
enim  accepistis  spiritum  servitutis  iterum  in  timore,  sed  accepistis  spiH- 
tum  adoptionis  filiorum,  in  quo  clamamus:  Abba  pater.  Ipse  enim 
spiritus  testimonium  reddit  spiritui  nostro,  quod  sumus  filii  Dei.  Si 
autem  filii,  et.  - heredes ; heredes  quidem  .Dei,  coheredes  autem  Christi. 
Rom  8,  14-17.  Cf.  Gal.  4,  1 ss. 

dere  possit,  sunt:  a.  gratia  sanctificans , quae  animae  sub- 
stantiae inhaeret  hominemque  elevat  ad  naturam  et  vitam 
supernaturalem  fini  supernaturali,  ad  quem  destinatus  est^ 
proportionatam ; h.  habitus  infusi,  qui  animae  potentiis,, 
intellectui  scilicet  et  appetitui,  inhaerent  hominemque  in- 
struunt viribus  et  potentiis,  quibus  opera  fini  supernaturali 
proportionata  exercere  possit;  c.  gratiae  actuales,  quibus 
Deus  ad  singulas  hominis  actiones  supernaturales  con- 
currit, eo  quod  eas  auxilio  suo  praevenit,  comitatur  et 
perficit. 

Ut  homo  actibus  suis  moralibus  in  finem  ultimum  tendere  possit,, 
potentiae,  quibus  actus  morales  eliciuntur,  instructae  esse  debent  dispo- 
sitionibus et  qualitatibus  ex  se  stabilibus,  quibus  aptae  reddantur  ad 
actus  fini  consentaneos  eliciendos;  ideo  Deus  potentiis  indidit  habitui 
eosque  supernaturales.  Porro  ut  potentiae  habitibus  instructae  super- 
naluraliter  agere  possint,  insuper  indigent  gratia  actuali,  qua  ad  actus- 
excitentur.  Tandem  ut  earum  actus  meritorii  sint  vitae  aeternae,  anima 
ornata  esse  debet  gratia  santificante.  His  continentur  omnia  media 
interna,  quae  homini  necessaria  sunt,  ut  vitam  moralem  fini  ultima 
consentaneam  degere  possit. 

De  gratia  sive  habituali  sive  actuali  tractat  theologia  dogmatica 
quae  vero  de  habitibus  infusis  scitu  necessaria  .sunt,  hoc  loco  exponenda 
veniunt.  Porro  habitus  infusi  sunt  duplicis  generis,  virtutes  super^ 
naturales  et  dona  Spiritus  Sancti,  de  quibus  iam  agendum  est. 


Articulus  primus. 

De  libertate  voluntatis i). 

Cum  in  dies  augeatur  numerus  eorum,  qui  libertatem 
voluntatis  non  solum  theoretice  impugnent,  sed  ex  eius 
negatione  etiam  practicas  consequentias  inferant  atque 
contendant  delicta  commissa  delinquentibus  imputari  non 
posse  eosque  propterea  poena  nequaquam’  dignos  esse, 

D Meijer,  Institutiones  iuris  naturalis  (Friburgi.  Herder.  1906). 
I.  n 100  ss.  Cathrein, Moralphilosophie‘(Freiburg.  Herder.  1904).  I.  S.  30  ff. 
Macli,  Die  Willensfreiheit  des  Menschen  (Paderborn.  Schoningh.  1887V 
Gutherlet,  Die  Willensfreiheit  und  ihre  Gegner^  (Fulda.  Actiendruckerei. 
1907b  A.  Beck,  Die  menschliche  Willensfreiheit  (Miinchen.  Volksschriften- 
verlag.  1906).  Encyclica  Leonis  XIII.  Libertas  (20.  iun.  1888). 

necessitas  postulat,  ut  exsistentia  libertatis  demonstretur 
atque  ab  adversariorum  impugnationibus  vindicetur. 

§ 1.  Libertas  voluntatis  asseritur» 

19.  De  diversis  significationibus.  1.  Libertas  in 
genere  significat  immunitatem  a vinculo,  et  cum  varia  sint 
vincula,  quae  nos  constringere  possunt,  vario  etiam  sensu 
terminus  libertatis  usurpatur. 

a.  Libertas  a peccato^  quae  in  hac  vita  est  immunitas 
a peccato,  qua  possumus  non  peccare  et  vocatur  libertas 
gratiae;  in  altera  vita  est  immunitas  a peccato,  qua  non 
possumus  peccare  et  vocatur  libertas  gloriae. 

a.  In  hac  vita  possibilitas  et  per  gratiam  facilitas  peragendi 
bonum  morale  nobis  praesto  est,  quamvis  obstent  diversae  difficul- 
tates; in  altera  vita  cessant  difficultates  et  impedimenta,  quae  bic  elec- 
tionem boni  moralis  etiam  iis,  qui  in  statu  gratiae  sunt,  quandoque 
difficilem  reddunt. 

Haec  libertas  (gratiae),  quae  quandoque  moralis  vocatur,  iu- 
giter  evolvi  ac  perfici  potest  et  debet,  adeo  ut  homo  iam  in  hac  vita 
gradatim  ad  libertatem  filiorum  Dei  perveniat,  nec  a difficultatibus 
in  eligendo  bono  amplius  impediatur.  Quandoque  enim  iam  hic  in  tei  ris 
fit,  ut  voluntas  per  gratiam  Dei  firmata  nullis  tentationibus  cedat, 
sed  reiectis  illecebris  sensuum  nullo  negotio  bonum  virtutis  eligat,  in 
quod  verba  Domini  promittunt:  veritas  liberabit  vos,  ab  influxu  nempe 
determinante  passionum. 

b.  Libertas  ab  obligatione  (a  lege),  quae  etiam  libertas 
moralis  vocatur,  est  immunitas  ab  obligatione  (morali) 
faciendi  id,  quod  a superiore  potestate  praecipitur. 

Patet  hominem  hac  libertate  praeditum  non  esse : physicam  liber- 
tatem agendi  contra  legem  habet,  moralem  non  habet.  Libertas  moralis 
vocatur  etiam  libertas  eligendi  inter  bonum  et  malum. 

c.  Libertas  a coactione  seu  a necessitate  externa  est 

I 

immunitas  a vi  extrinsecus  illata  contra  inclinationem 
voluntatis. 

Patet  a.  Coactionem  inferri  posse  tum  agere  nolenti,  ut  cum  quis 
ad  carcerem  invitus  trahitur,  tum  agere  volenti,  ut  cum  in  carcere 
incluso  egressus  prohibetur ; |3,  libertatem  a coactione  potius  esse  liber- 
tatem agendi  quam  libertatem  volendi ; y.  voluntatem  a coactione 
immunem  esse,  cum  actus  voluntatis  coactus  impossibilis  sit. 

d.  Libertas  a necessitate  interna  est  immunitas  a vi 
interna,  quae  voluntatem  determinet  ad  agendum  vel  sic 
agendum.  Haec  libertas  humanae  voluntati  propria  est. 

Necessitas  interna  esset  ergo  determinatio  ipsi  voluntati  ingenita 
ad  volendum  vel  sic  volendum.  Eiusmodi  determinatio  inest  voluntati 
humanae  relate  ad  bonum  in  genere,  quod  velle  debet,  ita  ut  malum 
qua  tale  velle  non  possit,  et  relate  ad  felicitatem,  qua  unusquisque 
necessario  vult,  ita  ut  non  possit  velle  infelicem  esse. 

2.  Ratione  ohiecti,  quod  eligitur,  libertas  dicitur  libertas 
contradictionis  seu  exercitii,  si  voluntas  eligere  potest  inter 
agere  et  non  agere;  libertas  contr arietatis,  si  voluntas  eli- 
gere potest  rem  et  eius  oppositum  (amare  et  aversari; 
bonum  et  malum);  libertas  s'pecificationis , si  voluntas  eli- 
gere potest  inter  res  specie  diversas  (hoc  vel  illud,  studere 
vel  ambulare). 

a.  Libertas  contrarietatis  in  ordine  morali,  scilicet  libertas  eligendi 
inter  bonum  et  malum,  non  pertinet  ad  essentiam  libertatis,  sed  defectus 
est  humanae  libertati  in  statu  viae  proprius. 

l>.  Sola  libertas  contradictionis  requiritur  et  sufficit,  ut  voluntas 
vere  libera  seu  domina  actuum  suorum  dici  possit,  in  homine  tamen 
viatore  etiam  aliae  species  reperiuntur. 

20.  In  quo  consistat.  1.  Libertas  humanae  volun- 
tatis consistit  in  illa  eius  proprietate  et  perfectione,  qua 
voluntas  positis  omnibus  ad  agendum  requisitis  ad  agendum 
vel  sic  agendum  non  determinetur,  sed  ipsa  ad  id  se  de- 
terminare possit  et  debeat.  Duplex  ergo  elementum  ad 
rationem  libertatis  requiritur,  alterum  negativum,  alterum 
positivum;  a.  absentia  necessitatis  internae;  b.  propria  de- 
terminatio ad  agendum. 

a.  Libertas  humanae  voluntatis  vocatur  Ubertas  indifferentiae, 
quia  voluntas  positis  omnibus  ad  agendum  requisitis  indifferens  manet, 
i.  e.  non  determinatur  ad  unum  (ad  agendum),  sed  agere  vel  non 
agere,  hoc  vel  illud  agere  potest;  vocatur  etiam  libertas  electionis, 
de  eius  ratione  est,  ut  voluntas  ‘ inter  unum  et  alterum  eligere  possit. 
Indifferentia  opponitur  determinationi  ad  unum.  Indifferentia,  quae 
humanae  voluntati  competit  eiusque  libertatem  essentialiter  constituit, 
est  indifferentia  activa,  qua  ipsa  voluntas  se  ad  opposita  vel  diversa 
determinare  potest.  Distinguitur  ab  indifferentia  passiva,  quae  in  eo 
consistit,  quod  aliquid  ab  extra  ad  opposita  vel  diversa  determinari 
possit. 

h.  Doctrina  eorum,  qui  libertatem  voluntatis  tuentur,  hodie  in- 
determinismus,  econtra  theoria  eorum,  qui  libertatem  negant,  deter- 
minismus  vocatur.  Verum  minus  apte  doctrina  de  libertate  indeter- 
minismus  dicitur,  tum  quia  libertas  voluntatis  non  consistit  in  elemento, 
mere  negativo,  scilicet  in  negatione  determinationis  seu  necessitatis 
internae  ad  agendum  vel  sic  agendum,  tum  quia  libertas  non  excludit 
quamcunque  voluntatis  determinalionem,  sed  solum  necessitatem ; 
scilicet  non  negatur  condiciones  actum  liberum  praecedentes  in  volun- 
tatem influxum  exercere,  qui  influxus  determinatio  voluntatis  vocari 
potest,  attamem  liberam  electionem  non  excludit. 

c.  Requisita  ad  agendum  dicuntur  ea  omnia,  quae  actum  liberum 
seu  liberam  electionem  praecedere  debent  vel  reipsa  praecedunt : bonum 
aliquod  ab  intellectu  una  cum  motivis  illud  eligendi  vel  respuendi 
propositum,  horum  consideratio,  potentia  volendi,  propensiones  volun- 
tatis, animi  affectio  sive  habitualis  sive  actualis. 

d.  Hodie  libertatem  indifferentiae  potissimum  negant  omnis  ge- 
neris deterministae,  qui  affirmant  voluntatem  nostram  ad  unum  seu 
ad  agendum  et  sic  agendum  determinatam  esse^).  Plerique  philo- 
sophi, exceptis  scholasticis,  determinismo  addicti  sunt.  Notum  est 
Lutherum  humanam  libertatem  negasse  et  libero  arbitrio  scholasti- 
corum servum  arbitrium  substituisse.  Theologi  protestantes,  relicta 
hac  Lutheri  doctrina,  hucusque  libertatem  voluntatis  defendebant; 
nunc  vero  illi  ex  theologis  protestantibus,  qui  monismo  adhaerent,  ad 
Lutheri  servum  arbitrium  redeunt. 

e.  Libertas  non  excludit  antecedentem  propensionem  voluntatis 
«rga  obiectum  propositum  (diversa  bona),  sed  solum  necessitatem  in- 
ternam ad  bonum  propositum  volendum  vel  non  volendum.  Si  nempe 
voluntati  aliquod  bonum  proponitur,  ipsa  naturaliter  et  necessario  ad 
illud  inclinatur,  sed  non  necessario  ad  illud  volendum  trahitur:  ipsa 
enim  ad  illud  volendum  et  prosequendum  se  determinat.  Idem  re- 
spective  dicendum  est  de  malo  voluntati  proposito. 

2.  Actus  liber  non  est  actus  pro  arbitrio  et  sine  causa 
olicitus,  sed  est  actus  a voluntate  consideratis  motivis  agendi 
productus. 

a.  Quandoquidem  deterministae  uno  ore  affirmant  in  nostra  theoria 
de  libertate  actum  liberum  esse  effectum  sine  causa  proindeque  in- 
determinismum  offendere  in  principium  causalitatis,  quaeritur  quae  sit 
causa  actus  liberi.  Sunt,  qui  dicant  causam  actus  liberi  duphcem  esse, 
alteram  ohiectivam,  quam  constituunt  bonum  et  motiva  ad  actum  provo- 
cantia, alteram  suhiectivam,  quam  constituit  ipsa  potentia  libere  volendi. 
Siquidem  proposito  bono  et  motivis  illud  eligendi  voluntas  non  necessi- 

Cf.  A.  Seitz,  Willensfreiheit  und  Determinismus  (Kdln.  Bachem). 
Cathrein  1.  c.  S.  30  ff. 

tatur  ad  eligendum,  sed  a natura  instructa  est  vi,  qua  ipsa  ad  eligendum 
se  determinare  possit  et  debeat,  ut  actus  fiat.  Alii  elementum  obiectivum 
potius  ad  condiciones  praerequisitas  referunt,  et  voluntatem  ingenita 
vi  instructam  ad  producendum  actum  causam  liberae  electionis  dicunt. 
Habet  ergo  causam,  at  non  necessario  sed  libere  agentem. 

h.  A vi  et  potentia  se  ipsum  determinandi  ad  actum  in  voluntate 
distinguenda  est  virtus  atque  energia  eligendi  bonum,  praesertim  bonum 
morale,  quamvis  electio  appareat  ardua  eique  obstent  impedimenta  ae 
difficultates.  Tum  exercitio  tum  gratia  divina  firmatur  et  iuvatur  vo- 
luntas, ut  electiones  prudentes  rationique  consentaneae  fiant,  etsi  na- 
kirae  corruptae  difficiles  exsistant. 

c.  De  mediis  firmandae  atque  augendae  energiae  voluntatis,  quae 
potissimum  consistunt  in  durando  et  exercendo  corpore,  in  strenuo 
labore  sive  corporali  sive  spirituali,  in  bonis  habitibus  per  iugeni  pas- 
sionum mortificationem  acquisitis  ac  tandem  in  gratia  divina  oratione 
et  sacramentorum  usu  parta,  agit  paedagogica  et  ascetica. 

21.  Quod  sit.  Competit  humanae  voluntati  libertas 
a necessitate  (interna)  seu  libertas  indifferentiae. 

1.  Argumenta  theologica,  a.  Multae  sunt  scripturae 
testimonia,  quibus  a.  formaliter  humanae  voluntati  libertas 
asseritur. 

Testes  invoco  hodie  coelum  et  terram,  quod  proposuerim  vobis 
vitam  et  mortem,  benedictionem  et  maledictionem;  elige  ergo  vitam^).  — 
Adiecit  (Deus)  mandata  et  praecepta  sua;  si  volueris  mandata  servare, 
conservabunt  te  . . (Ante  hominem  vita  et  mors,  bonum  et  malum,  quod 
placuerit  ei,  dabitur  illi^).  — Beatus  vir,  . . . qui  potuit  transgredi  et 
non  est  transgressus,  facere  mala  et  non  feciD). 

Item  multa,  quibus  p.  virtualiter  humanae  voluntati 
libertas  asseritur. 

Huc  pertinent  omnia  illa  testimonia,  quibus  homini  consilia 
dantur,  praecepta  proponuntur,  quibus  homo  propter  opera  sua 
laude  et  praemio,  vituperio  et  poena  dignus  affirmatur. 

h.  Cum  libertas  sit  fundamentum  imputationis  moralis^ 
ecclesia  nullo  non  tempore  contra  haereticos  eam  negantes 
libertatem  humanae  voluntatis  tuetur  atque  defendit^).  Ideo 
negantes  libertatem  haeretici  censentur. 

q Deut,  .30,  19. 

2)  Eccli.  15,  1.5.  16.  18. 

q Eccli.  31,  10. 

*)  Cf.  Concilium  tiid.  sess.  6.  can.  5.  Goncil.  vatie,  sess.  3.  c.  3. 
De  fide. 

2.  Argumenta  philosophica,  a.  Voluntas  est  potentia, 
qua  homo  appetere  potest  omne  bonum;  si  ergo  ipsi  ex- 
hibetur aliquod  bonum  particulare,  illud  appetere  potest, 
quia  bonum  est,  sed  illud  etiam  non  appetere  vel  positive 
respuere  potest,  quia,  cum  sit  particulare  bonum,  defectus 
cum  eo  coniunctus  est;  ergo  voluntas,  cui  exhibetur  par- 
ticulare bonum,  indifferens  est;  hinc  si  illud  amplectitur, 
id  propterea  fit,  quia  ipsa  se  ad  illud  amplectendum  de- 
terminat. 

a.  Defectus,  qui  cum  particulari  bono  coniunctus  est,  in  eo  con- 
sistit, quod  aut  incommodum  affert,  aut  aliud  bonum  impedit,  aut 
saltem  nimis  exiguum  est,  quam  ut  potentiae  amplitudinem  seu  desi- 
derium beatitudinis  explere  possit. 

(3.  Ex  his  patet  electionem  praecedere  debere  cognitionem,  qua 
aut  boni  propositi  diversos  respectus  (boni  et  mali,  commodi  et  incom- 
modi) aut  plura  bona  simul  cognoscimus  et  comparamus:  sine  hac 
praecedente  cognitione  nulla  electio  locum  habere  posset. 

h.  Propria  conscientia  ineluctabili  certitudine  nobis 
manifestat,  nos  in  plerisque  nostris  actionibus  non  interna 
necessitate  duci,  sed  ipsos  nos  ad  agendum  vel  sic  agendum 
determinare,  adeo  ut  etiam  non  agere  vel  aliter  agere 
possimus;  atqui  hoc  testimonium  conscientiae  evidenter 
verum  est^). 

Deterministarum  alii  ipsum  testimonium  conscientiae  negant,  alii 
illud  illusionem  esse  dicunt.  Eos  breviter  redarguit  Catlirein  S,  35  ff. 
fuse  Gutberlet  S.  31  ff. 

c.  Libertatem  demonstrat  etiam  ius  poenale  seu  cri- 
minale, quod  ubique  gentium  non  solum  crimina  poenis 
afficit,  sed  etiam  accurate  distinguit  inter  propositum,  so- 
cordiam (Fahrlassigkeit)  et  culpam,  quin  etiam  integrum 
systema  poenarum  continet,  quae  pro  gravitate  culpae  et 
actionis  malae  graviores  vel  mitiores  sunt;  atqui  haec  omnia 
inania  essent,  si  crimina  non  essent  nisi  signa  morbi  non 
verae  culpae. 


*)  Argumenta  ex  universali  consensu  generis  humani  atque  ex 
consectariis,  quae  negata  libertate  sequerentur,  confer  apud  citatos 
auctores. 

§ 2,  Libertas  voluntatis  vindicatur» 

Tres  scientiae  diversae  recenter  excultae  voluntatis 
libertatem  impugnant:  statistica  moralis,  anthropologia 
criminalis  et  psychopathologia.  Suo  quaeque  modo  osten- 
dere conatur,  hominem  in  omnibus  suis  actionibus  aeque 
legibus  et  impulsibus  necessariis  regi  ac  determinari  atque 
entia  irrationalia  et  materialia,  et  proinde  delicta  commissa 
ipsi  moraliter  imputari  non  posse. 

22.  De  statistica  morali.  Statistica  moralis  facta 
moralia,  praesertim  vero  facta  criminosa  magno  numero 
colligit  eorumque  causas  tum  internas  tum  externas  in- 
vestigat. lam  vero  consideratis  elenchis  statisticis  apparet, 
eadem  phaenomena  (crimina)  sub  iisdem  condicionibus 
eodem  fere  numero  constanter  redire.  Ergo  sicut  in  or- 
dine physico,  ita  etiam  in  ordine  morali  lex  stabilis  ex- 
sistere debet,  qua  haec  facta  regantur  atque  determinentur. 
Unde  contra  libertatem  ita  concludunt : cum  ex  iisdem 
causis,  praesertim  vero  ex  iisdem  passionibus  constanter 
eadem  crimina  perpetrentur,  haec  non  liberae  voluntati, 
sed  passionibus  aliisque  adiunctis  ad  actum  determinan- 
tibus :ribuenda  sunt,  proindeque  homini  moraliter  impu- 
tari nequeunt.  Facta  enim,  quae  iuxta  legem  stabilem 
constanter  eodem  modo  ac  numero  fiant,  a libera  volun- 
tate procedere  non  possunt.  Conclusio  deinde  ad  omnes 
actus  voluntatis  extenditur  eiusque  libertas  simpliciter  ne- 
gatur. De  his  quidem  haec  notanda  sunt. 

a.  Actio  libera  non  est  actio  mere  arbitraria,  ab  omni 
norma  ac  lege  independens;  econtra  etiam  voluntas  in 
suis  electionibus  certas  normas  tum  physicas  tum  morales 
servat.  Insuper  complures  sunt  condiciones  tum  externae 
tum  internae  (indoles  praesertim  moralis,  educatio,  aliorum 
exemplum  etc.),  quae  in  electiones  humanas  influunt  easque 
plus  minusve  determinant:  ordinarie  enim  homo  sequitur 
in  suis  actionibus  propensiones  et  consuetudines  suas,  at- 
tamen non  coacte  sed  libere.  Ideo  mirum  non  est,  homines, 
qui  in  iisdem  condicionibus  reperiantur,  eodem  modo  agere. 

h.  Ut  ex  statistica  morali  contra  libertatem  voluntatis 
quidquam  colligi  possit,  de  hoc  saltem  constare  deberet, 
determinatam  passionem  in  iisdem  adiunctis  magnum  ho- 
minum numerum  ad  idem  crimen  patrandum  impellere, 
nec  ullum  hominem  tali  passione  vexatum  tentationem 
superasse;  atqui  ex  statistica  morali  de  hac  re  non  con- 
stat, nec  constare  potest.  Ceterum  ne  hoc  quidem  modo 
ineluctabilis  atque  necessitans  influxus  passionum  in  vo- 
luntatem probaretur,  cum  homines  in  iisdem  adiunctis 
constituti  libere  ad  eandem  actionem  se  determinent;  sic 
imminente  hieme  libere  spissiores  vestes  omnes  induunt.  — • 
Tandem  notare  iuvat,  statisticam  externa  solum  phaeno- 
mena, eaque  criminosa  vel  indifferentia  eorumque  con- 
stantiam considerare,  facta  vero  interna  et  externas  vir- 
tutes non  explorare,  quare  de  eorum  origine  sive  neces- 
sario sive  libero  nihil  pronuntiare  potest. 

c.  Stabilitas  atque  constantia,  quae  in  patrandis  cri- 
minibus ex  statistica  morali  cernitur,  ex  exsistentia  atque 
influxu  eorundem  motivorum  in  voluntatem  humanam  ex- 
plicatur. Constat  enim  homines  in  iisdem  adiunctis  ex- 
ternis constitutos  iisdemque  passionibus  ac  tentationibus 
subiectos  plerumque  eadem  delicta  committere.  Verum- 
tamen  negari  nequit  complures  alios  iisdem  passionibus 
vexatos  tentationem  vincere,  id  quod  statistica  referre 
nequit;  quin  immo  hoc  quoque  aflirmari  debet,  plerosque, 
qui  tentationi  cedunt,  saltem  viribus  supernaturalibus  gra- 
tiae adiutos  tentationem  vincere  potuisse  huiusque  pote- 
statis sibi  conscios  fuisse. 

Ex  statistica  morali  duo  colliguntur:  a.  in  electionibus  suis  magnam 
esse  hominis  dependentiam  ab  habituali  voluntatis  dispositione  et  a 
condicionibus  externis ; p.  cum  nunc  plurimi  ad  eadem  crimina  patranda 
abripiantur,  nunc  temporis  certas  passiones  ob  adiuncta  socialia  vehe- 
mentius grassari  plurimosque  esse  homines,  qui,  utpote  in  fide  ac  re- 
ligiosa vita  languentes,  tum  naturali  tum  supernaturali  fortitudine 
destituti,  a tentationibus  facile  vincantur  fl. 

q Cf.  Gutherlet  1.  c.  Kap.  3:  Die  Moralstatistik.  Lehmkuhl,  Der 
Selbstmord  und  die  Misshandlung  der  Statistik  (Stimmen  aus  M.  L. 
XX.  II.  S.  345  ff.)  Huber  I.  c.  Moralstatistik  S.  181  ff. 

23.  De  antliropologia  criminali.  1.  Exponitur  theoria, 
a.  Haec  scientia  primo  exculta  a Caesare  Lombroso,  pro- 
fessore taurinensi,  postmodum  ab  eius  discipulis  varie  im- 
mutata atque  evoluta  est.  Anthropologiae  criminalis  haec 
est  ratio.  Delicta  in  genere  humano  sunt  facta  manifesta; 
eorum  proinde  causae  investigandae  sunt.  Tum  ipse  Lom- 
broso tum  eius  discipuli  addicti  sunt  materialis mo  et  e vo- 
luti onismo  darviniano.  Delictorum  igitur  causam  investi- 
gantes alii  theoriam  atavisticam  explanant  et  delinquentem 
considerant  tamquam  hominem,  qui  in  progressu  evolu- 
tionis remansit  (infans  nondum  evolutus,  homo  ferus),  alii 
theoriam  pathologicam  exponentes  delinquentem  conside- 
rant tamquam  hominem  animo  aegrotum,  profecto  usu 
rationis  carentem  (moraliter  amentem,  epilepticum).  Sicut 
ergo  iuxta  primos  delicta  sunt  phaenomena  necessaria 
status  abnormis  corporis,  ita  iuxta  alios  delicta  sunt 
phaenomena  necessaria  habitus  abnormis  animi.  Homo 
proinde  non  libera  voluntate  fit  delinquens,  sed  nascitur 
delinquens. 

h.  Investigant  notas  et  qualitates  abnormes,  quae  in 
delinquentibus  reperiuntur,  easque  tum  corporeas,  tum 
biologicas,  tum  psychologicas.  Delinquentes,  ita  ipsi,  tum 
in  qualitatibus  corporis  tum  in  habitibus  animi  maximam 
conformitatem  habent  cum  epilepticis  et  morali  dementia 
laborantibus;  ergo  moraliter  amentes  sunt.  Atque  ex  his 
notis  veluti  formam  universalem  hominis  delinquentis 
(Verbrecher typus)  construunt.  Immo  singulis  criminum 
generibus  peculiarem  formam  correspondere  affirmant;  sic 
latrones  et  sicarii  suam  quique  formam  prae  se  ferunt. 
Forma  delinquentibus  congenita  secundum  ipsos  hereditate 
ad  posteros  transmittitur,  adeo  ut  ex  latrone  latro,  ex 
sicario  nascatur  sicarius. 

2.  Refutatur  theoria.  Si  vera  essent,  quae  affirmantur, 
ad  summum  sequeretur  homines  corpore  abnormes  et 
mente  aegrotos  carere  libertate;  at  non  demonstratur  ho- 
mines sanos  ea  destitui.  In  particulari  haec  notanda 
sunt. 


De  mediis  ad  finem  ultimum. 


31 


a.  Ipsa  theoria  fundatur  in  experimentis  inadaequatis, 
in  hypothesibus  arbitrariis,  in  multis  exaggerationibus  et 
factorum  falsis  explicationibus. 

h.  Si  delinquentes  essent  infantes  nondum  evoluti  vel 
homines  feri,  omnes  infantes  pariterque  omnes  homines 
feri  delinquentes  esse  deberent. 

c.  Theoria  fundatur  in  hypothesi  darviniana  evolu- 
tionis, quae  relate  ad  homines  falsa  est.  Delinquens  non 
est  homo  nondum  evolutus,  sed  est  homo,  qui  a morali 
perfectione,  quam  alii  adepti  sunt  et  quam  ipse  quoque 
assequi  potuisset  et  debuisset,  propria  culpa  defecit. 

d.  Concedi  potest  esse  delinquentes,  qui  non  sunt 
sanae  mentis,  et  pari  modo  concedi  potest,  in  concreto 
quandoque  determinatu  difficile  esse,  utrum  homo  sanae 
aut  parumper  turbatae  mentis  sit;  attamen  in  plerisque 
casibus  certo  cognoscimus  delinquentes  sanos  esse.  Ergo 
aeque  falsum  est  omnes  delinquentes  esse  amentes,  ac 
falsum  est  omnes  amentes  esse  delinquentes. 

24.  De  psychopathologia.  a.  Psychopathologia  (Psy- 
chiatria)  est  scientia,  quae  vitam  animae  abnormam  con- 
siderat, ut  inde  regulas  hauriat  circa  puerorum  educationem, 
delictorum  imputationem  et  curam  animo  aegrotorum.  Haec 
ipsa  scientia  magnam  utilitatem  affert  paedagogis,  iudi- 
cibus  in  causis  criminalibus  et  rnoralistis ; sunt  tamen, 
qui  ex  eadem  scientia  contra  voluntatis  libertatem  argu- 
menta depromant.  Siquidem  considerant  agendi  modum 
hominum  diversis  animi  morbis  (insania,  dementia,  para- 
noia,  epilepsia,  hysteria)  laborantium,  qui,  cum  in  actio- 
nibus suis  libertate  careant,  inde  generale  principium  in- 
ferunt, hominem  non  esse  libertate  instructum. 

h.  Verum  a.  ex  eo,  quod  animo  aegroti  seu  psycho- 
pathici  libertate  in  agendo  destituti  apparent,  non  sequitur 
etiam  mente  sanos  libertate  destitui,  nisi  quis  affirmare 
velit,  non  esse  hominem  mente  perfecte  sanum,  sed  omnes 
plus  minusve  insanire.  |3.  Concedi  nequit  psychopathicos 
libertate  prorsus  destitutos  esse:  sicut  enim  ipse  morbus 

animi  diversos  gradus  habet,  ita  etiam  libertas  ex  influxu 
eiusdem  morbi  in  aliis  plus  minus  ve  minuitur,  in  aliis 
penitus  exstinguitur.  Ceterum  de  hac  re  inferius  sermo 
redibit,  ubi  de  impedimentis  actus  humani  agitur. 


§ 3»  De  iiSf  quae  in  liberam  electionem  inflnnnt, 

25.  Liberam  activitatem  moralem  hic  consideramus, 
qua  voluntas  eligit  inter  bonum  et  malum.  Exercitium 
libertatis  perfectum  est,  si  voluntas  plene  ex  se  sine  alio 
influxu  praeter  eum,  quem  natura  voluntatis  exigit,  ad 
actum  se  determinat;  quod  tum  accidit,  cum  intellectus 
obiectum  adaequate  cognoscit,  et  voluntas  secundum  nor- 
mam rationis  expedite  ad  illud  volendum  vel  respuendum 
se  movet.  lam  vero  multa  sunt  sive  in  ipso  homine  sive 
extra  hominem,  quae  in  eius  liberam  activitatem  seu  in 
eius  electionem  influxum  exercent  eamque  plus  minusve 
determinant.  Et  haec  quidem  voluntatis  libertatem  actio- 
nisque imputabilitatem  minuunt,  eam  tamen  non  auferunt. 

26.  De  relatione  cognitionis  intellectus  ad  actum  liberum. 
a.  Intellectus  rem  appetendam  ita  exhibere  debet,  ut  tum  eius 
merita  (perfectionem,  bonitatem,  utilitatem)  tum  eius  demerita 
(imperfectionem,  detrimentum,  incommodum),  quae  pro  nobis  habet, 
cognoscamus.  Haec  cognitio  eo  perfectior  est,  quo  accuratius 
utriusque  partis  momenta  apprehenduntur.  His  suppeditantur 
rationes  et  motiva,  quae  in  electione  facienda  nos  dirigunt.  Hinc 
quo  magis  adaequate  rei  merita  atque  demerita  exhibentur,  eo 
facilius  electio  institui  potest,  quae  sit  secundum  rationem.  Quodsi 
rei  propositae  magis  merita  quam  demerita  aut  vicissim  magis 
demerita  quam  merita  cognoscuntur,  electio  quidem  libera  erit, 
at  minus  secundum  rationem.  Impossibilis  fit  electio,  si  unum 
tantum  motivum  cognoscitur. 

h.  Ex  his  intelligitur  in  liberas  hominis  electiones  omnia  ea 
determinantem  influxum  exercere,  quae  impediunt,  quominus  rerum 
appetendarum,  praesertim  moralium,  merita  atque  demerita  adae- 
quate cognoscantur.  Quamvis  libertatem  (physicam)  electionis  ipsa 
non  auferant,  attamen  efficiunt,  ut  electiones  imprudentes,  irra- 
tionales, moraliter  malae  sint.  Eiusmodi  momenta  sunt  praeser- 
tim educatio  et  adiuncta  socialia  et  politica  temporum,  quae  vivi- 

mus*).  Cum  in  multis  hominibus  manca  atque  inadaequata  co- 
gnitio rerum  et  actionum  propter  haec  adiuncta  plus  minusve  sit 
involuntaria  et  inculpabilis,  etiam  actiones  moraliter  malae,  quae 
ex  ea  procedunt,  non  poterunt  eis  secundum  totam  earum  malitiam 
imputari. 

27.  De  relatione  propensionis  voluntatis  in  actum  liberum, 
o.  Obiecto  sufficienter  proposito  in  voluntate  necessario  oritur 
propensio  (aversio),  quae  quandoque  tenuis,  quandoque  autem  ve- 
hementior  est.  Propensiones  istae,  quamvis  inveteratae  et  vehe- 
mentes, necessitatem  non  inducunt,  sed  voluntas  potestatem  retinet 
eis  resistendi;  id  quod  experientia  omnium  illorum  docet,  qui  post 
vitam  diu  in  peccatis  transactam  ad  semitam  virtutis  redierunt. 
Attamen  voluntatem  trahunt,  ut  libera  determinatione  velit  id, 
ad  quod  vehementer  iam  inclinatur,  ideoque  electionem  moraliter 
bonam  difficilem  reddunt,  eoque  difficiliorum,  quo  intensior  est 
propensio  opposita.  Affectus  vitiosi  liberam  electionem  tum  solum 
impossibilem  reddunt,  si  in  casu  particulari  subito  orti  mentem 
adeo  obnubilant  vel  impediunt,  ut  contraria  motiva  expendere 
amplius  non  possit. 

6.  Ex  his  intelligitur  in  electiones  morales  omne  id  influxum 
exercere,  quod  efficit,  ut  hinc  quidem  propensiones  malae  et  vitia 
in  appetitu  oriantur  atque  invalescant,  inde  vero  energia  volun- 
tatis in  reprimendis  malis  propensionibus  langueat  et  debilitetur. 
Eiusmodi  sunt  progenies,  aetas,  temperamentum,  assuetudo,  nutrii 
mentum,  aeris  temperies  etc.^). 


Articulus  secundus. 

De  virtutibus  supernaturalibus*). 

28.  Num  sint.  Virtutes  supernaturales  sunt  habitus 
a Deo  infusi^  quibus  homo  actus  supernaturales  connatu- 

*)  Cf.  Huber,  Die  Hemmnisse  der  Willensfreiheit  (Munster 
Schbningh.  1904)  S.  112.  ff.  152  ff.  ’ ’ 

2)  Cf.  Huber  S.  102  ff.  130  ff. 

> Thomas  I.  11.  p.  62 — 67.  Suarez,  De  gratia  1.  6.  c.  4.  Mazella, 
De  virtutibus  infusis^  (Romae.  Forzani.  1894),  Pesch,  Praelectiones 
dogmaticae  (Friburgi.  Herder.  1898)  VIII.  I.  Vepe,  Institutiones  theol. 
mor.  generalis  (Parisiis.  Lethielleux.  1898).  DO  virtutibus  II.  p.  147  ss. 
Kirschkamp,  Der  Geist  des  Katholizismus  in  der  Lehre  vom  Glauben 
und  vpn  der  Liebe  (Paderborn.  Schoningh.  1895). 


Noldiu,  De  principiis®. 

1’aliter  exercere  possit.  Eiusmodi  virtutes  a Deo  infundi 
ratione  theologica  demonstratur  et  ex  concilio  tridentino 
constat. 

a.  Requiritur,  ut  natura  ad  statum  supernaturalem 
elevata  actus,  quibus  in  finem  supernaturalem  tendit,  con- 
naturaliter  efficere  possit;  atqui  ad  hoc  requiritur,  ut  non  j 
solum  principium  externum  et  transiens  (gratia  actualis),  1 
sed  etiam  principium  internum  et  permanens  (potentia)  sit 
supernaturale,  id  quod  suppeditant  habitus  infusi.  Ideo 
Deus  ornavit  hominem  habitibus  virtutum  supernaturalium. 

Quod  ergo  in  ordine  naturae  sunt  animae  potentiae,  intellectus 
et  voluntas,  id  in  ordine  supernaturali  sunt  habitus  infusi,  nempe 
principium  proximum  vitae  supernaturalis,  sicut  gratia  sanctificans,  ex 
qua  habitus  infusi  promanant,  dicenda  est  vitae  supernaturalis  prin- 
cipium remotum. 

h.  Si  solum  in  genere  quaeritur,  num  sint  virtutes  inr- 
fusae,  responderi  debet  ex  revelatione  certum  esse,  animae 
infundi  virtutes  supernaturales : ex  concilio  enim  tridentino 
novimus  hominem  in  ipsa  iustificatione  cum  remissione  pec- 
catorum haec  (dona)  omnia  simul  infusa  accipere  per  lesum 
Christum,  cui  inseritur,  fidem,  spem  et  caritatem^).  Virtutes 
infusae  aliae  sunt  virtutes  theologicae,  aliae  virtutes  morales. 

Theologicae  (divinae)  hae  virtutes  dicuntur  ratione  originis  di- 
vinae, quia  non  cognoscuntur  nisi  revelatione  divina,  nec  acquiruntur 
nisi  a Deo  nobis  infundantur;  ratione  essentiae,  quia  in  se  supernatu- 
rales sunt;  potissimum  vero  ratione  obiecti  formalis,  quod  est  aliqua 
perfectio  divina;  econtra  aliarum  vii tutum  obiectum  formale  est  ali- 
quod bonum  creatum.  Virtutum  theologicarum  tamen  etiam  obiectum 
materiale  (verum,  quod  credimus,  et  bonum,  quod  speramus  et  diligimus), 
saltem  principale  et  primarium,  est  ipse  Deus. 

29.  De  virtutibus  theologicis.  1.  Virtutes  theolo- 
gicae illae  dicuntur,  quarum  motivum  (obiectum  formale) 
est  Deus  seu  aliqua  perfectio  divina. 

2.  Tres  sunt  virtutes  theologicae,  nempe  fides,  spes  et 
caritas,  quae  quidem  requiruntur  et  sufficiunt,  ut  ad  finem 
ultimum  pervenire  possimus. 


q Sess.  6.  c.  7. 

a.  S.  Paulus  de  virtutibus  theologicis  scribens:  nunc  autem  ma- 
nent iides,  spes,  caritas,  tria  haec;  maior  autem  horum  est  caritas^), 
loquitur  de  genere  virtutum  ab  omnibus ' aliis  virtutibus  distincto. 
Ideo  concilium  tridentinum  declarat:  in  ipsa  iustificatione  cum  remis- 
sione peccatorum  haec  omnia  simul  infusa  accipit  homo  per  lesum 
Christum,  cui  inseritur,  fidem,  spem,  caritatem^). 

b.  Cum  ad  finem  supernaturalem  destinati  simus,  Deus  nos  ca- 
paces reddere  voluit,  qui  ad  eum  actibus  proportionatis,  nempe  intrin- 
secus supernaturalibus,  connaturaliter  tenderemus;  ad  hoc  autem  necesse 
fuit,  ut  habitus  virtutum  theologicarum  nobis  infunderentur.  Nam  ut 
in  Deum  finem  supernaturalem  tendere  possimus,  necesse  est,  ut  eum 
supernaturaliter  cognoscamus,  ut  supernaturali  desiderio  in  eum  feramur, 
tandem  ut  supernaturaliter  ei  conformemur;  atqui  primum  habetur, 
per  fidem,  alterum  per  spem,  tertium  per  caritatem  theologicam,  per 
habitus  igitur  infusos  virtutum  theologicarum  (Eccli  2,  8.  ss.). 

3.  Virtutes  theologicas  a Deo  nobis  infundi  complures 
de  fide  certum  dicunt  ex  loco  citato  concilii  tridentini. 
Infunduntur  autem  omnes  simul  una  cum  gratia  sancti- 
ficante, at  non  omnes  simul  amittuntur. 

4.  Quoties  gratia  sanctificans  augetur,  simul  cum  ea 
etiam  virtutes  theologicae  cum  reliquis  virtutibus  augentur : 
tanta  enim  est  connexio  inter  gratiam  et  virtutes,  ut  cum 
illa  infundantur,  conserventur  et  augeantur;  sed  gratia 
sanctificans  susceptione  sacramentorum  et  bonis  • operibus 
augetur^). 

5.  Quamvis  virtutes  theologicae  cum  gratia  sancti- 
ficante omnes  simul  infundantur  atque  ex  ea  dimanent, 
non  tamen  omnes  cum  ea  amittuntur,  sed  pereunt  per 
actus  ipsis  oppositos. 

Caritas  cum  gratia  sanctificante  per  quod  vis  peccatum  mortale 
amittitur,  fides  autem  et  spes  solum  per  peccatum  mortale  his  virtu- 
tibus directe  oppositum  amittuntur:  fides  enim  et  spes  natura  prae- 
cedunt caritatem,  ad  eam  disponunt  atque  conducunt,  quapropter 
amissa  caritate  non  amittuntur  eius  praeviae  dispositiones,  sed  re- 
manent in  peccatore,  ut  eum  in  recuperanda  caritate  iuvent.  Per 
peccatum  mortale  desperationis  amittitur  spes  cum  caritate  et  gratia 
sanctificante,  non  autem  fides,  quae  est  praevia  dispositio  ad  spem  et 
fundamentum  omnium  virtutum  supernaturalium.  Tandem  per  pec- 

M 1.  Cor.  13,  13. 

Cone.  trid.  sess.  6.  c.  7. 

Goncil.  trid.  sess.  6,  can.  24. 

catum  mortale  haeresis  amittitur  fides  cum  gratia  sanctificante  et  | 
omnibus  virtutibus  infusis. 

i 

30.  De  virtutibus  moralibus.  Virtutes  morales  illae  ' 
dicuntur,  quarum  obiectum  formale  est  actionum  honestas. 

a.  Cum  de  fide  certum  non  sit,  etiam  virtutes  morales  \ 
a Deo  nobis  infundi^  sunt  theologi  (scotistae),  qui  id  negant ; ; 

eorum  tamen  doctrina  ab  aliis  ut  erronea  reiicitur.  Et 
sane  si  constat  virtutes  theologicas  infundi,  id  de  mora- 
libus negari  non  potest;  si  enim  Deus  infundit  virtutes 
theologicas,  ut  earum  actus  per  interna  principia  con- 
naturaliter  exerceantur,  ex  eadem  ratione  etiam  virtutes 
morales  infundere  debet.  Ideo  catechismus  romanus  docet: 
„Huic  (gratiae)  additur  nobilissimus  omnium  virtutum  comi- 
tatus, quae  in  animam  cum  gratia  divinitus  infunduntur"^). 

h.  Quot  sint  virtutes  morales  infusae,  non  constat. 
Dicendum  videtur  quatuor  virtutes  cardinales  infundi,  sed 
non  plures : cum  enim  reliquae  virtutes  morales  ad  virtutes 
cardinales  revocentur  tamquam  earum  partes  integrales 
aut  subiectivae,  illarum  habitus  etiam  ad  harum  actus 
eliciendos  sufficiunt. 

31.  Quid  operentur  virtutes.  Habitus  infusi  ex  com- 
munione et  veriore  theologorum  sententia  dant  ipsam 
potestatem,  non  etiam  facilitatem  supernaturales  actus 
eliciendi,  quia  inclinant  quidem  ad  suos  actus,  eorum 
impedimenta  autem  non  removent. 

a.  Ex  bis  iam  patet  potissimum  discrimen,  quod  inter  virtutes  in- 
fusas et  acquisitas  intercedit:  a.  virtutes  enim  infusae  dant  ipsam  facul- 
tatem, at  non  etiam  facilitatem  supernaturaliter  operandi:  cum  enim 
infunduntur,  non  auferunt  impedimenta  operandi,  quae  proveniunt  ex 
concupiscentia  et  ex  malis  habitibus.  Facilitas  operandi  per  exercitium 
habitus  infusi  comparatur.  Virtutes  autem  acquisitae  non  tiibuunt 
potestatem  sed  facilitatem  operandi : potestas  enim  operandi  iam  a 
natura  adest;  cum  vero  repetitis  actibus  nec  sine  pugna  comparentur, 
eo  ipso  minuunt  vel  etiam  penitus  auferunt  difiQcultates  operandi, 
quae  ex  concupiscentia  vel  ex  prava  consuetudine  proveniunt.  |3,  Vir- 
tutes infusae  cum  gratia  sanctificante  puncto  temporis  infunduntur, 


*)  De  baptismo  n.  51. 

suis  actibus  non  effective  sed  meritorie  augentur  et  per  peccatum  mor- 
tale cum  gratia  sanctificante  puncto  temporis  destruuntur.  Virtutes 
autem  acquisitae  non  uno  actu  sed  repetitis  actibus  acquiruntur  iisdem- 
que  effective  augentur  et  non-usu  vel  actibus  contrariis  paulatim  minu- 
untur ac  tandem  evanescunt. 

h.  Hinc  quandoque  homines  peccatores  e.  g.  impudicos  in  aliqua 
virtute  e.  g.  in  iustitia  excellere  videmus;  nam  per  peccatum  mortale 
non  destruuntur  omnes  virtutes  acquisitae.  Econtrario  homines  iustos 
videmus  contra  diversas  easque  vehementes  in  malum  propensiones 
pugnare  debere:  virtutes  enim  infusae  non  auferunt  naturales  habitus 
pravos,  qui  actibus  contrariis  paulatim  debilitantur. 


Articulus  tertius. 

De  donis  Spiritus  sancti^). 

32.  Num  sint  dona  et  quot.  Praeter  virtutes  theo- 
logicas et  morales  a Deo  infusas  homini  iusto  conferuntur 
septem  dona  Spiritus  sancti.  Communiter  definiuntur  dona 
qualitates  quaedam^  quibus  anima  disponitur  ad  opera  vir- 
tutum praesertim  vero  ad  opera  sublimiora  et  extraordi- 
naria vitae  Christianae  exercenda.  Sunt  ergo  dona  habitus, 
qui,  sicut  virtutes,  animae  potentiis  permanenter  inhaerent. 

a.  Hanc  doctrinam  sancti  patres  et  theologi  complu- 
ribus argumentis  confirmant: 

a.  Dona  Spiritus  Sancti  in  homine  iusto  sunt  participatio  donorum 
Christi.  De  Messia  in  s.  scriptura  dicitur:  Et  requiescet  super  eum 
spiritus  domini,  spiritus  sapientiae  et  intellectus,  spiritus  consilii  et  for- 
titudinis, spiritus  scientiae  et  pietatis  et  replehit  eum  spiritus  timoris 
Domini^).  Quae  verba  a sanctis  ecclesiae  patribus  etiam  homini  iusto 
applicantur,  quippe  quem  Deus  praedestinaverit  conformem  fieri  imagini 
filii  sui^).  Insuper  dona  capitis  redundant  etiam  in  viva  membra  corporis 
mystici,  cuiusmodi  sunt  homines  iusti.  fi.  Communicatione  donorum 
impletur  promissio  discipulis  suis  a Christo  facta:  Vos  cognoscetis  eum 

Q S.  Thomas  I.  II.  q.  68.  Suarez,  De  gratia  1.  2.  c.  17  s.,  1.  6. 
c.  10.  Weiss,  De  septem  donis  Spiritus  Sancti  (Viennae.  1895).  Bodewig, 
Die  Gaben  des  hl.  Geistes  (Zeitschrift  f.  kath.  Theol.  1882.  1883). 
Gopfert,  Moraltheologie^  I.  n.  262  f.  Meschler,  Die  Gabe  des  hl. 
Pfingstfestes^  (Freiburg.  Herder.  1900)  Kap.  ^7—M.  Tepe,  1.  c.  p.  275  ss. 

Isai.  11,  2.  3. 

D Rom.  8,  29. 

(Spiritum  veritatis)  quia  apud  vos  manebit  et  in  vobis  erit^).  y.  Sancta 
ecclesia  communicationem  donorum  testatur,  eo  quod  in  litui-gia  festi 
pentecostes  pro  donis  Spiritus  Sancti  Deo  gratias  agit  eaque  fidelibus 
uberiora  implorat. 

h.  Solet  Spiritus  sanctus  hominem  iustum  illustra- 
tionibus et  inspirationibus  supernaturalibus  non  solum  ad 
ordinarias  vitae  Christianae  virtutes  movere,  sed  quando- 
que etiam  ad  opera  perfectiora  et  sublimiora  divino  in- 
stinctu inspirare  atque  excitare.  Ideo  conceduntur  ei  dona 
Spiritus  Sancti  eumque  aptum  reddunt,  qui  non  solum  or- 
dinariis sed  etiam  extraordinariis  motionibus  Spiritus  Sancti 
prompte  oboediat.  Sunt  ergo  dona  Spiritus  Sancti  principium 
super  natur  ale  internum,  quo  etiam  opera  sublimiora  et  extra- 
ordinaria vitae  Christianae  connatur aliter  fiant. 

Alii  huius  sunt  opinionis,  dona  Spiritus  Sancti,  quae  sunt  com- 
plementum virtutum  infusarum,  solum  referri  ad  sublimiores  et  heroicos 
actus  virtutum,  dum  econtra  virtutes  infusae  ad  vitam  Christianam 
ordinariam  referantur  hominemque  iustum  disponant,  ut  motionibus 
Spiritus  Sancti,  quibus  ad  exercendas  virtutes  infusas  excitatur,  prompte 
atque  perfecte  oboediat. 

c.  Septem  numerantur  dona  Spiritus  sancti:  donum 
sapientiae,  intellectus,  co7isilii,  fo7iitudinis,  scientiae,  pietatis 
et  timoris  Domini:  cum  enim  haec  dona  conferantur  ad 
virtutes  perficiendas,  et  septem  sint  praecipuae  virtutes, 
oportuit,  ut  etiam  septem  dona  infunderentur.  Unde  Spiritus 
Sanctus,  cui  haec  dona  tamquam  auctori  per  appropria- 
tionem tribuuntur,  ab  ecclesia  septiformis  munere  appellatur, 
idemque  rogatur,  ut  suis  fidelibus  det  sacrum  septenajdunK 

Dona  ergo  [omnibus  infunduntur  iustis,  id  quod  s.  Thomas  his 
verbis  significat:  Spiritus  Sanctus  non  est  in  hominibus  absque  donis 
eius^).  Ex  eorum  nominibus  apparet  quatuor  perlinere  ad  potentiam 
cognoscitivam : intellectum,  scientiam,  sapientiam,  consilium,  tria  vero 
ad  voluntatem:  timorem,  pietatem,  fortitudinem. 

d.  Quamvis  dona  cum  virtutibus  in  ratione  habitus 
conveniant,  dupliciter  tamen  a virlutibus  differunt:  a.  Ra- 
tione causae  impidsivae:  nam  ad  actus  virtutum  homo  ex- 
citatur tum  propria  ratione  sive  naturali  sive  supernaturali. 


q loan.  14,  17. 

2)  I.  II.  q.  68.  a.  2. 

tum  etiam  a Spiritu  Sancto  et  habitibus  virtutum  dispo- 
nitur ad  prompte  oboediendum ; ad  opera  autem  sublimiora 
a solo  Spiritu  Sancto  movetur,  et  habitibus  donorum  dispo- 
nitur ad  prompte  oboediendum  huic  inspirationi.  |3.  Ratione 
ohiecti  seu  actuum,  ad  quos  disponunt:  virtutes  enim  dis- 
ponunt hominem  ad  opera,  quae  secundum  ordinem  com- 
munem vitae  Christianae  fiunt ; dona  autem  disponunt 
hominem  etiam  ad  opera,  quae  ordinem  communem  vir- 
tutis excedunt. 

33.  Natura  donorum.  De  natura  singulorum  do- 
norum theologi  non  consentiunt,  haec  tamen  ex  proba- 
biliore eorum  doctrina  dicenda  videntur. 

1.  Donum  intellectus  hominem  disponit  ad  veritates 
revelatas  sive  practicas  sive  theoreticas  ex  inspiratione 
divina  clarius  et  profundius  percipiendas  tum  quoad  sen- 
sum earum  tum  quoad  earum  nexum.  Cum  hac  cognitione 
nectitur  aptitudo  et  facilitas  intelligendi  sensum  ss.  scrip- 
turarum. 

2.  Donum  scientiae,  supposita  fide  veritatum  revela- 
tarum, hominem  disponit  ad  recte  indicandum  de  religione 
Christiana,  quatenus  sub  influxu  Spiritus  S.  ex  rationibus 
tamen  naturalibus  intelligit  eas  esse  manifesto  credibiles, 
sanae  rationi  apprime  consentaneas  christianamque  vir- 
tutem tantae  esse  excellentiae,  ut  bonis  terrenis  omnibus 
sit  anteponenda. 

3.  Donum  sapientiae,  item  supposita  fide,  hominem 
disponit  ad  recte  indicandum  de  veritatibus  religionis 
Christianae,  quatenus  non  ex  rationibus  naturalibus  sed 
supernaturalibus  et  divinis,  prout  nempe  ex  Deo  sunt, 
supremo  principio  et  fine,  earum  pulchritudinem  contem- 
platur atque  in  iis  delectatur. 

4.  Donum  consilii  hominem  disponit,  ut  ex  motione 
Spiritus  Sancti  eligat  media,  quae  apta  sunt  ad  progre- 
diendum in  via  perfectionis.  Quoniam  vero  Spiritus  S. 
altiora  eligit  quam  prudentia  humana,  accidit,  ut  iustum 

ad  ea  impellat,  quae  hominibus  stulta  apparent,  et  magis 
admiranda  quam  indiscriminatim  imitanda  sunt^). 

5.  Donum  fortitudinis  hominem  disponit  ad  superandas 
extraordinarias  difficultates,  quae  obstant  exercitio  virtutum. 
Donum  fortitudinis  a virtute  fortitudinis,  quae  ad  superandas 
easdem  difficultates  inclinat^  dupliciter  differt:  a.  virtutis 
motivum  est  naturalis  honestas,  quae  in  superandis  diffi- 
cultatibus cernitur;  motivum  doni  est  fiducia  in  motionem 
et  assistendam  Spiritus  Sancti,  h.  Virtus  respicit  mensuram 
virium  naturae;  donum  vires  naturae  excedit  et  audet  ea, 
quae  rationi  naturali  temeraria  apparent^). 

6.  Donum  timoris  hominem  disponit,  ut  sequatur  mo- 
tionem Spiritus  S.  ad  reverentiam  Deo  exhibendam:  timor 
enim  intelligitur  reverentialis  erga  divinam  maiestatem,  cui 
etiam  Christus  Dominus  reverentiam  exhibuit,  et  coram  quo 
teste  s.  scriptura  procidunt  angeli  in  facies  suas^). 

7.  Donum  pietatis  hominem  disponit,  ut  sequatur  Spi- 
ritum Sanctum  moventem  ad  honorandum  Deum  ut  patrem 
nostrum^).  Sicut  pietas  in  ordine  naturali  refertur  ad  paren- 
tes, ita  in  ordine  supernaturali  refertur  ad  Deum,  patrem 
nostrum  altiore  sensu;  ideo  pietas  ad  quoscunque  actus 
disponit,  quibus  ex  speciali  motione  Spiritus  S.  reveren- 
tiam exhibemus  Deo,  ut  patri  nostro  omnibusque  aliis  (ut 
sanctis,  ecclesiae,  proximis),  quatenus  ad  Deum  ut  patrem 
referuntur. 

Quamvis  dona  a virtutibus  discrepent,  tamen  singulis  donis  re- 
spondet specialis  virtus,  quam  donum  dignitate  et  excellentia  superat: 
a.  donum  intellectus  respondet  fidei:  h.  donum  scientiae  item  respondet 
fidei:  c.  donum  timoris  respondet  spei;  d.  donum  sapientiae  respondet 
caritati \ e.  donum  consilii  respondet  prudentiae;  f.  donum  fortitu- 
dinis respondet  virituti  fortitudinis;  g.  donum  pietatis  respondet  virtuti 
iustitiae. 

34.  Supremum  principium.  Finis  ultimus  superna- 
turalis  seu  destinatio  hominis  ad  beatitudinem,  quae  in 

‘)  Cf.  lud.  11,  30;  16,  29;  1.  Mach.  6,  46. 

2)  Cf.  1.  Reg.  17,  32  ss.;  2.  Mach.  6,  18  ss. 

3)  Cf.  Apoc.  7,  11. 

Q Rom.  8,  15. 

visione  et  amore  Dei  consistit,  supremum  est  principium 
theologiae  moralis.  Ex  hac  namque  veritate  omnia  deter- 
minantur et  intelliguntur,  quae  ad  hominum  sanctifica- 
tionem a Deo  instituta  et  ab  hominibus  praestanda  sunt. 
Et  sane  ut  vita  Christiana  fini  beatitudinis  aeternae  pro- 
portionata  sit,  infunditur  gratia  sanctificans^  qua  homo 
elevatur  ad  ordinem  supernaturalem,  constituitur  iustus, 
sanctus,  filius  Dei  adoptivus  et  qua  sortitur  principium 
vitae  supernaturalis,  quae  filio  Dei  et  herede  beatitudinis 
aeternae  digna  sit.  Cum  gratia  sanctificante  infunduntur 
virtutes  theologicae,  quibus  potentiae  animae,  intellectus  et 
voluntas,  supernaturaliter  perficiuntur  et  aptae  redduntur 
ad  exercendas  virtutes  quoad  obiectum  prorsus  super- 
naturales  et  vitae  aeternae  proportionatas.  Virtutes  morales 
quoad  obiectum  quidem  a virtutibus  naturalibus  non  diffe- 
runt, attamen  per  habitus  infusos  et  per  influxum,  quem 
supernaturalis  caritas  in  earum  actus  exercet,  elevantur  ad 
perfectionem  supernaturalem,  quae  dignitati  filii  Dei  ad 
visionem  beatificam  destinati  conveniens  sit.  Ad  hanc 
vitam  supernaturalem  gignendam,  alendam,  perficiendam, 
conservandam  et,  si  amissa  fuerit,  denuo  reparandam 
Christus  Dominus  instituit  sacramenta,  seu  totidem  fontes 
et  adminicula  vitae  supernaturalis.  Ad  eundem  denique 
finem  his  omnibus  adiecit  praecepta  virtutum  theologicarum 
et  praecepta,  quae  referuntur  ad  sacramenta,  quae  quidem 
sunt  praecepta  ordinis  supernaturalis. 


Quaestio  tertia. 

De  ordine  morali. 

Articulus  primus. 

De  ipso  ordine  morali. 

35.  Quid  sit.  Ordo  moralis  consistit  in  relationibus 
essentialibus,  quibus  homo  refertur  ad  Deum,  ad  semet- 

ipsum  et  ad  alias  creaturas.  Hae  relationes  ab  homine 
exigunt  complures,  easque  diversas  operationes,  quibus  ex 
voluntate  Dei  contendere  debet  ad  finem  suum;  quam  ob 
rem  ordo  moralis  consistit  etiam  in  operationibus,  quibus 
homo  tendit  in  finem  suum.  Tandem  accedit  ordo  me- 
diorum ad  finem,  quibus  Deus  hominem  iuvat,  ut  ad  finem 
suum  perveniat.  Ordo  igitur  moralis  complete  spectatus 
comprehendit  finem  ultimnm^  Deum,  in  cuius  possessione 
homo  perfectam  felicitatem  consequitur,  relationes,  quibus 
homo  refertur  ad  Deum,  ad  semetipsum,  ad  alios;  opera- 
tiones, quae  relationibus  hominis  essentialibus  consentaneae 
sunt,  ac  tandem  media,  quae  ex  institutione  divina  ad  ob- 
tinendum finem  inserviunt.  Ordo  igitur  moralis  a Deo 
institutus  via  est,  qua  ad  finem  tendimus,  et  medium ^ 
cuius  observatione  finem  nostrum  adipiscimur ; unde 
s.  Augustinus  docet:  Ordo  est,  quem  si  tenueris  in  vita, 
perducet  ad  Deum^), 

a.  Cum  ordo  in  genere  sit  relatio  unius  ad  alterum,  ad  coii* 
stituendum  ordinem  moralem  imprimis  considerandae  sunt  rela- 
tiones, quibus  homo  refertur  ad  alterum;  porro  tres  sunt  eius- 
modi  relationes  in  ipsa  natura  humana  fundatae,  relatio  religiosa, 
relatio  individualis  et  relatio  socialis.  Homo  enim  refertur  ad 
Deum,  primum  suum  principium  et  ultimum  finem;  refertur  ad 
semetipsum:  compluribus  enim  iisque  diversis  instructus  est  in- 
clinationibus et  potentiis,  quae  natura  sua  ita  comparatae  sunt, 
ut  inferiores  referantur  ad  superiores  et  vicissim  superiores  ad 
inferiores;  homo  tandem  refertur  ad  alias  creaturas  sive  rationales 
sive  irrationales  : homo  enim  ut  pars  universi  hinc  quidem  ad 
societatem  cum  aliis  hominibus  constituendam  natura  sua  ordi» 
natur,  inde  vero  iure  instructus  est  utendi  rebus  materialibus, 
in  quantum  ad  consequendum  finem  suum  id  requiritur.  Patet 
ordinem  moralem  natura  sua  esse  ordinem  finalem,  cum  tota  ho- 
minis natura  cum  omnibus  suis  relationibus  ad  Deum,  finem 
ultimum,  ordinata  sit;  relatio  quidem  religiosa  immediate,  relatio 
autem  individualis  et  socialis  mediate.  Ex  hoc  nempe  intelligitur 
dignitas  atque  excellentia  naturae  rationalis,  quae  sola  imme- 
diatam relationem  ad  Deum  habet;  econtra  creaturae  irrationales 
immediate  ad  hominem  et  mediate  per  hominem  ad  Deum  re- 
feruntur^). 


•)  De  ordine  1.  1.  c.  9.  n 27. 

2)  Gf.  S.  Thomas  II.II.  q.  2.  a.  3. 

h.  Cum  homo  natura  referatur  ad  Deum  ut  creatura  ad 
creatorem,  ut  servus  ad  dominum,  ordo  exigit,  ut  homo  crea- 
torem ac  dominum  suum  agnoscat,  eum  revereatur,  ei  serviat 
eumque  diligat.  Cum  corpus  se  habet  ad  animam  ut  instrumen- 
tum ad  agens  principale,  ordo  exigit,  ut  vires  inferiores  subiician- 
tur  ac  serviant  superioribus,  superiores  vero  dirigant  inferiores. 
Ideo  s.  Gregorins  M.  rationem  vocat  dominam  familiae  multae'^). 
Denique  cum  homo  referatur  ad  alios  homines  ut  ad  socios  et 
conservos  eiusdem  naturae  participes  atque  ad  eundem  finem 
destinatos,  ordo  exigit,  ut  alios  sicut  semetipsum  diligat  atque  in 
vita  sociali  iustitiam  servet. 

36.  Ordo  naturalis  et  supernatiiralis.  Ordo  a fine 
dependet,  ad  quem  obtinendum  institutus  est,  eique  quoad 
naturam  consentaneus  esse  debet.  Cum  duplex  sit  finis 
ultimus,  duplex  est  etiam  ordo  moralis:  naturalis,  qui  in 
natura  humana  fundatur  eiusque  capacitati,  viribus  et  exi- 
gentiae correspondet,  et  supernatiiralis,  qui  a libera  Dei  vo- 
luntate institutus  est  et  naturae  humanae  capacitatem,  vires 
atque  exigentiam  transcendit.  Constat  in  praesenti  ordine 
providentiae  hominem  per  gratiam  sanctificantem  constitui 
filium  Dei  adoptivum  et  heredem  felicitatis  aeternae  eius- 
que supernaturalis : Ubi  venit  'plenitudo  temporis,  misit  Deus 
-lilium  suum,  ut  adoptionem  -filiorum  reciperemus-).  Quotquot 
receperunt  eum,  dedit  eis  potestatem  filios  Dei  fieri^). 

a.  Homo  ergo  in  hoc  ordine  refertur  ad  Deum  ut  filius  ad 
patrem;  corpus,  quod  est  membrum  Christi  et  templum  Spiritus 
Sancti* *),  refertur  ad  animam  gratia  sanctificante  elevatam;  homo 
refertur  ad  alios  homines  ut  frater  Christi  et  heres  vitae  aeternae 
ad  fratres  in  Christo  atque  eiusdem  vitae  divinae  heredes.  Quae 
quidem  relationes  prorsus  aliae  sunt  a relationibus,  quae  ordinem 
naturalem  constituunt.  Ordo  supernaturalis  alias  easque  nobiliores 
operationes  exigit,  quas  omnes  Christus  complexus  est  duobus  prae- 
ceptis de  caritate  Dei  et  proximD).  Horum  observatione  homo 
consequitur  beatitudinem  supernaturalem  vitae  aeternae.  Tandem 
etiam  7nedia  huius  ordinis  supernaturalia  sunt  (n.  33). 


b Moralia  in  lob.  l.  1.  c.  30.  n.  42. 
2)  Gal.  4,  4.  5. 

loan.  1,  12. 

*)  1.  Cor.  6,  15.  19. 

5)  Matth.  22,  37  ss. 

h.  Ordo  naturalis  ipso  facto  creationis  instituitur.  Sed  placuit 
Deo  summe  bono  hominem  in  ipsa  creatione  supra  naturam  ad 
ordinem  altiorem  plane  supernaturalem  elevare.  Ordo  superuatu- 
ralis  instituitur  ipso  facto  adoptionis  seu  elevationis  naturae  hu- 
manae ad  statum  filiationis  adoptivae. 


Articulus  secundus. 

De  obligatione  tendendi  in  finem  ultimum. 

37.  De  ipsa  obligatione.  Primarium  et  principale 
officium  morale,  quod  homini  in  hac  vita  degenti  incumbit, 
est  obligatio  tendendi  in  finem  ultimum  eumque  mediis  a 
Deo  ordinatis  assequendi. 

1.  Homo  ad  finem  vitae  aeternae  a Dei  destinatus 
est;  sed  in  hac  destinatione  manifesto  continetur  voluntas 
Dei,  qua  homo  obligatur  ad  finem  per  media  ab  ipso 
ordinata  assequendum. 

Hoc  argumentum  ita  exhiberi  potest:  Deus  finem  ultimum  ho- 
minis se  constituit;  sed  eo  ipso,  quod  finem  ultimum  se  constituit, 
homini  imposuit  obligationem  in  finem  ultimum  tendendi. 

2.  Homo  naturali  pondere  fertur  in  perfectionem  et 
beatitudinem  suam,  quam  assequi  non  potest  nisi  in  Deo, 
fine  supernaturali ; sed  in  ente  rationali  tendentiae  naturae 
lege  et  obligatione  morali  reguntur;  tenetur  ergo  obliga- 
tione morali  in  finem  vitae  aeternae  contendere  libere 
eligendo  finem  et  ea,  quae  ad  finem  consequendum  a Deo 
ordinata  sunt.  Eadem  obligatio  etiam  expressis  s.  scrip- 
turae verbis  homini  iniungitur:  Estote  ergo  vos  jgerfecti, 
sicut  et  pater  vester  coelestis  perfectus  est^);  cum  metu  et 
tremore  vestram  salutem  operamini^). 

3.  Relatio  praesentis  vitae  ad  vitam  aeternam  ex 
s.  scriptura  est  status  viae  ad  terminum,  status  tendentiae 
ad  perfectam  beatitudinem:  via  enim  praesens  exhibetur 
ut  tempus  certaminis,  laboris,  probationis;  vita  aeterna  ut 
corona,  merces,  praemium^).  Ergo  ex  voluntate  Dei  libere 

')  Matth.  5,  48. 

2)  Phil.  2,  12. 

3;  Matth.  5,  12;  16,  27;  19,  17.  29;  25,  9.  30.  46;  1.  Cor.  9, 
24;  2.  Tim.  4,  8;  lac.  1,  12;  3,  4. 

ad  finem  ultimum  contendere  debemus  per  media  a Deo 
ordinata^).  Quod  qui  non  fecerit,  a fine  beatitudinis  ex- 
cidet et  ad  poenam  aeternam  condemnabitur:  Et  ibunt 
hi  in  supplicium  aeternum;  iusti  autem  in  vitam  aeternam'^') 

38.  Quid  haec  obligatio  inyolyat.  Ut  homo  ad 
finem  vitae  aeternae  perveniat: 

1.  Tenetur  Deum,  finem  supernaturalem,  fide  agno- 
scere eumque  constituere  finem  vitae  suae  moralis.  Unde 
ita  dispositus  esse  debet,  ut  nihil  amare,  nihil  appetere 
velit,  quod  finem  ultimum  simpliciter  impediat  eiusque 
assecutioni  simpliciter  adversetur,  cuiusmodi  est  peccatum 
mortale. 

a.  Cum  peccatum  veniale  assecutioni  finis  ultimi  simpliciter  non 
adversetur,  voluntas  atque  intentio  committendi  veniale  peccatum  non 
est  contra  obligationem  praeceptam  tendendi  in  finem  uliimum.  Pec- 
catum veniale  est  quidem  actio,  per  quam  homo  non  tendit  in  finem 
suum,  at  finem  eiusque  assecutionem  non  tollit. 

h.  Ex  his  colligitur  primum  ac  fundamentale  praeceptum  totius 
vitae  moralis  hoc  esse,  ut  homo  fide  Deo  adhaereat,  eum  tamquam 
bonum  suum  supremum  assequendum  speret  et  se  suaque  omnia  in 
Deum  ordinet  finem  suum  ultimum,  et  cum  ordinatio  in  Deum  in  hoc 
ordine  salutis  fiat  per  caritatem  Dei,  intelligitur,  cur  actus  caritatis 
divinae  in  initio  vitae  spiritualis  necessarius  et  praeceptus  sit. 

2.  Tenetur  statum  gratiae  et  filiationis  Dei  per  sacra- 
mentum baptismi  sibi  comparare:  etenim  solum  filiis  Dei 
promittitur  regnum  coelorum,  sicut  filii  tantum  ius  habent 
ad  hereditatem  patris : Nisi  quis  renatus  fue7'it  ex  aqua  et 
Spiritu  Sancto.,  non  potest  introire  in  regnum  Dei^).  Si 
autem  filii  et  heredes^). 

3.  Tenetur  vitam  filio  Dei  dignam  ducere  per  super- 
naturalem observationem  mandatorum  Dei,  ut  per  bona 
opera  praemium  vitae  aeternae  sibi  promereatur:  Si  vis 
ad  vitam  ingredi,  serva  ma^idata^).  Qui  facit  voluntatem 

q Matth.  19,  17. 

2)  Matth.  25,  46.  Cf.  Matth.  7,  19;  loan.  5,  29. 
loan.  3,  5. 

*)  Rom.  8,  17. 

»)  Matth.  19,  17. 

patris  mei,  qui  in  coelis  est,  ipse  intrahit  in  regnurn  coe- 
lorum^). 

4.  Si  finem  ultimum  deseruit  et  statum  gratiae  per 
peccatum  mortale  amisit,  tenetur  ad  finem  vitae  suae 
redire  et  statum  gratiae  amissum  per  poenitentiam  recu- 
perare. In  statu  enim  peccati  mortalis  efficax  tendentia 
in  finem  ultimum  impossibilis  est.  Insuper  exsistenti  in 
statu  peccati  mortalis,  quippe  cuius  voluntas  a Deo  aversa 
adhaeret  rebus  terrenis,  propter  defectum  virium  nimis 
arduum  est  superare  difficultates,  quae  in  observandis  per 
longum  tempus  praeceptis  occurrentibus  reperiuntur,  nisi 
voluntatem  a peccatis  retractet  Deumque  rebus  creatis 
efficaciter  anteponat^). 

De  difficultate,  quae  reperitur  in  assignando  tempore,  intra  quod 
haec  obligatio  implenda  sit,  alibi  sermo  recurrit®). 

38.  Quatenus  mundus  fugiendus  sit.  Religio  Christiana, 
quae  finem  hominis  ultimum  non  in  bonis  huius,  sed  in  bonis 
alterius  vitae  constituit  eumque  obligat,  ut  posthabitis  terrenis 
in  bona  supernaturalia  atque  aeterna  contendat,  ideo  graviter 
vituperatur,  quasi  hominem  ad  supernaturalia  atque  futura  diri- 
gens a bonis  huius  vitae  avertat,  ea  contemnere  et  prosperitatem 
progressum  que  temporalem  negligere  doceat. 

a.  Hominem  finem  suum  non  in  hac  vita,  sed  in  altera 
demum  consequi  iure  merito  docet,  cum  homo  in  hac  vita  nec 
moralem  perfectionem  naturae  humanae  convenientem  nec  felici- 
tatem, quam  naturaliter  appetit,  obtinere  possit.  Etenim  pro- 
gressus licet  maximus  sive  materialis  sive  intellectualis  hominem 
neque  ad  perfectionem  moralem  neque  ad  felicitatem  evehere 
potest. 

h.  Mundum  contemnendum  et  fugiendum  esse  docet,  quatenus 
curae  mundanae  tendentiam  in  bona  aeterna  impediunt  veramque 
hominis  felicitatem  in  periculum  adducunt.  Hinc  intelligitur  fre- 
quens s.  scripturae  et  sanctorum  Patrum  monitio,  non  amandi 
sed  potius  deserendi  mundum,  quatenus  nempe  periculum  affert 
amittendi  bona  praestantiora.  At  oppido  falsum  est,  religionem 
Christianam  progressum  temporalem  impedire  vel  hominem  in- 


1)  Malth.  7,  21. 

2)  Gf.  s.  Thomas  I.  II.  q.  109.  a.  8.  II.  II.  q.  14.  a.  2.  Lugo 
De  poenitentia  disp.  7.  n.  234  ss. 

Cf.  De  sacramentis^  n.  217. 

>eptum  facere,  qui  ad  vitam  temporalem  eiusque  culturam  per- 
ficiendam atque  promovendam  collaboret.  Etenim  id  solum  exigit, 
ut  in  operibus,  quibus  temporalem  prosperitatem  promovere  co- 
natur, normas  moralitatis  observet  nec  officia  Christiana  negligat. 
Posita  hac  condicione  monentur  Christiani,  ut  laboribus  tempora- 
libus et  mundanis  serio  et  diligenter  incumbant^). 

c.  Neque  ex  eo,  quod  religio  Christiana  virginitatem  matri- 
monio, statum  religiosum  statui  saeculari  per  se  praeferendum 
docet,  matrimonium  aut  statum  saecularem  contemnit  aut  con- 
demnat, sed  bono  minori  bonum  maius  ac  melius  praefert.  Neque 
tamen  considerata  indole  naturae  humanae  timendum  est,  quod 
tanta  hominum  multitudo  mundum  deserat,  ut  prosperitas  et  pro- 
gressus materialis  unquam  negligantur*).  Quin  immo  veram  tum 
hominis  individualis  tum  socialis  culturam  religio  Christiana  unde- 
quaque  efficaciter  auget  et  promovet,  eo  quod  in  singulis  virtutes 
individuales  et  sociales  excolit,  familiam  et  civitatem  tuetur  et 
perficit  atque  illum  progressum  commendat  et  promovet,  cui  soli 
vera  ac  solida  stabilitas  competit. 


')  Cf.  1.  Thess.  4,  10  s. 

De  hac  re  apte  disserunt:  Schneider,  Die  gottl.  Weltordniing. 
(Paderborn,  Schoningh.  1900):  Weltflucht  und  Kulturscheu  S.  528  ff. 
Maushach,  Die  kath.  MoraP  (Koln.  Bachem.  1901):  Kulturarbeit  und 
Weltflucht  S.  113  ff.  H.  Pesch,  Die  soziale  Befahigung  der  Kirche^ 
{Freiburg.  Herder.  1897);  Kneib,  Die  Jenseitsmoral  (Freiburg.  Herder. 
1906). 


Liber  secundus. 

De  actibus  ad  finem  aptis. 


In  finem  ultimum  supernaturalem  homo  suis  actibus 
tendere  debet:  beatitudo  enim  aeterna  tamquam  merces  et 
praemium  laboris  nobis  rependitur.  lam  vero  ut  actus 
nostri  ad  finem  supernaturalem  ultimum  promerendum 
apti  sint,  humani,  moraliter  boni,  supernaturales  et  meri- 
torii esse  debent:  finis  enim  obtineri  nequit  nisi  actibus, 
qui  fini  sunt  proportionali;  sed  hi  soli  actus  fini  ultimo 
supernaturali  sunt  proportionali ; quare  ordine  agendum 
est  de  actibus  humanis,  de  actibus  moralibus,  super- 
naturalibus  et  meritoriis. 


- Quaestio  prima. 

De  actibus  biumanis^). 

Articulus  primus. 

De  natura  actuum  humanorum. 

40.  Definitio,  Actus  humani  latissimo  sensu  omnes 
dicuntur,  qui  ab  homine  fiunt  et  recte  dividuntur  in  actus 
hominis  et  in  actus  stricte  et  proprie  humanos. 


S.  Thomas  I.  II.  q.  6-21.  S.  Alphonsus  1.  5.  n.  144.  Sporer- 
Bierhaum,  Theologia  moralis  decalog.  (Paderbornae.  Typographia 

Si  actus  humani  latissimo  sensu  accepti  cum  actibus  brutorum 
comparentur,  reperiuntur  actus,  qui  homini  cum  brutis  communes  sunt : 
homo  enim  est  animal  rationale;  et  actus,  qui  homini  proprii  sunt: 
etenim  homo  est  animal  rationale.  Et  sane  quadruplicis  generis  actus 
distingui  possunt:  a.  alii  sunt  homini  quoad  substantiam  et  quoad 
modum  operandi  cum  brutis  communes  ut  videre,  audire,  ambulare; 
h.  alii  sunt  homini  quoad  substantiam  proprii,  quoad  modum  operandi 
vero  cum  brutis  communes  ut  actus  spirituales  (intelligere  et  velle), 
qui  sicut  actus  brutorum  necessario  seu  indeliberate  fiunt;  c.  alii  sunt 
homini  quoad  substantiam  cum  brutis  communes,  quoad  modum  oper- 
andi vero  proprii  ut  actus  sensitivi  (videre,  audire,  ambulare),  qui  de- 
liberate fiunt;  d.  alii  tandem  sunt  homini  tum  quoad  substantiam  tum 
quoad  modum  operandi  proprii  ut  actus  spirituales  (intelligere  et  velle), 
qui  deliberate  fiunt. 

1.  Actus  hominis  illi  dicuntur,  qui  homini  cum  brutis 
communes  sunt,  quia  non  pendent  a libera  voluntate, 
quales  sunt  actus  sentiendi,  actus  cogitandi,  actus  volendi, 
qui  indeliberate  fiunt. 

Ad  actus  hominis  pertinent:  a.  actus,  qui  fiunt  ab  homine  actu 
usum  rationis  non  habente,  ut  sunt  infantes,  ebrii,  dormientes,  deli- 
rantes; p.  actus  qui  fiunt  ab  homine  actu  usum  rationis  quidem  ha- 
bente sed  ratione  non  utente,  quales  sunt  actus  intellectus,  voluntatis, 
imaginationis  et  motus  appetitus  sensitivi,  qui  advertentiam  mentis 
praecedunt. 

2.  Actus  humani  dicuntur,  qui  homini  proprii  sunt, 
quia  a libera  voluntate  dependent,  quorum  proinde  homo 
est  dominus,  et  definiri  solent:  actus,  qui  a deliberata  vo- 
luntate procedunt.,  i.  e.  qui  fiunt  cum  advertentia  mentis 
et  cum  libero  consensu  voluntatis,  ut  sunt  actus  liberi  tum 
intelligendi  et  volendi  tum  etiam  sentiendi. 

a.  Hos  solos  stricte  et  proprie  humanos  esse,  patet : nam  actus  vere 
et  proprie  humani  dicuntur,  qui  ab  homine  fiunt  prout  homo  est  et  a 
creaturis  irrationalibus  differt  seu  illi,  qui  homini  proprii  sunt  quoad 
modum  operandi,  sive  quoad  substantiam  homini  proprii  sive  cum  brutis 
communes  sunt;  atqui  solum  actus,  qui  a deliberata  voluntate  proce- 


bonifac.  1897)  tr.  1.  c.  2.  Ballerini-Palmieri,  Opus  theologicum  morale^ 
(Prati.  Giachetti.  1880)  tr.  1.  Lehmkuhl  n.  1 — 40.  Bouquillonw.  318 — 408. 
G.  Walsch,  Tractatus  de  actibus  humanis^  (Dublinii.  Gill.  1891),  F.  Frins, 
De  actibus  humanis  (Friburgi.  Herder.  1897).  Tepe,  De  actibus  humanis 
n.  1 — 107.  Pesch  III.  n.  536  ss.  Bucceroni,  Commentarii  de  actibus 
humanis^  (Romae  Typograph.  iuv.  opific.  1906). 


Noldin,  De  principiis®. 

dunt,  sunt  eiusmodi:  actus  enim  intellectus  et  voluntatis  necessarii 
sunt  quidem  homini  vere  proprii  et  dici  possunt  humani  quoad  sub- 
stantiam actionis,  at  ei  non  sunt  proprii  nec  possunt  dici  humani 
quoad  modum  actionis,  quia  illis  non  convenit  proprius  ille  modus 
operandi,  qui  est:  agere  cum  dominio  actus. 

h.  Ratio,  oh  quam  soli  actus,  qui  libere  fiunt,  proprie  humani  et 
homini  proprii  dicantur,  quatenus  homo  ens  rationale  est,  cum  tamen 
alii  quoque  sint  actus  homini  proprii,  scilicet  actus  spirituales,  haec 
est : Cum  in  doctrina  morali  quaeratur,  quinam  actus  homini  sint  pro- 
prii, in  morali  autem  non  essentia  actuum  sed  operatio  attendatur^ 
recte  discrimen  essentiale  inter  hominem  et  entia  irrationalia  non  ab 
essentia  actuum,  sed  amodo  operandi  desumitur;  atqui  operandi  modus 
homini  proprius,  quatenus  homo  seu  ens  rationale  est,  est  operari  libere 
seu  cum  dominio  actus. 

41.  Actuum  humanorum  divisio.  1.  Actus  humani 
alii  sunt  eliciti,  alii  imperati:  eliciti  dicuntur,  qui  a volun- 
tate procedunt  et  in  ipsa  perficiuntur  ut  actus  amoris, 
odii,  desiderii;  imperati  dicuntur,  qui  ex  imperio  volun- 
tatis ab  alia  potentia,  sive  interna  ut  actus  cogitandi  sive 
externa  ut  actus  ambulandi,  excercentur. 

a.  Nihil  impedit,  quominus  eliciti  dicantur  etiam  actus,  qui  non 
a voluntate,  sed  ab  alia  potentia  immediate  procedunt;  sic  actus  cogi- 
tandi quoad  intellectum,  actus  videndi,  audiendi  quoad  sensus  eliciti 
vocari  possunt:  quoniam  autem  in  re  morali  non  attenduntur  nisi 
actus  liberi,  soli  actus  voluntatis  solent  vocari  eliciti. 

h.  Imperium  voluntatis  dicitur  actus  voluntatis,  quo  haec  poten- 
tias sibi  subiectas  ad  actum  movet  vel  ab  actu  cessare  facit,  sic 
voluntas  efficere  potest,  ut  intellectus  de  aliqua  re  cogitet  vel  de  ea 
cogitare  desinat,  jtem  ut  membra  corporis  moveantur  vel  a motu 
cessent. 

c.  Voluntas  imperium  exercet  in  intellectum,  in  sensus  externos, 
in  appetitum  sensitivum  et  in  vim  motricem,  prout  haec  ad  vitam 
animalem  pertinet.  Harum  potentiarum  operationes  vi  huius  imperii 
sunt  et  dicuntur  voluntariae,  liberae  (quoad  exercitium),  quatenus 
nempe  earum  exercitium  a libera  voluntate  dependet^.  Omnis  actus 
imperatus  physice  compositus  est  ex  duplici  actu;  mor aliter  tamen 
est  et  dicitur  unus  actus. 


q De  imperio  voluntatis  in  alias  potentias  cf.  s.  Thomas  I.  II. 
q.  17.  Snarezy  De  voluntario  disp.  10.  Cathrein,  Moralpliilosophie 
S.  54  ff.  Meyer,  Instit.  iuris  nat.  p.  93  ss. 

d.  Voluntas  non  solum  aliarum  potentiarum,  sed  etiam  proprios 
actus  imperare  potest,  sibi  e.  g.  imperare  potest,  ut  eliciat  actus  amoris 
Dei;  sunt  ergo  actus  eliciti  voluntatis,  qui  simul  imperati  sunt. 

e.  Actus  dicuntur  etiam  eliciti  ratione  motivi  interni,  et  imperati 
ratione  motivi  externi,  propter  quod  exercentur,  sic  oratio,  quae  est 
actus  elicitus  religionis,  potest  esse  actus  imperatus  a poenitentia,  si 
fiat  ad  redimenda  peccata.  Ex  his  intelligitur,  quid  significent  theo- 
logi, ubi  docent  unam  virtutem  imperare  actus  aliarum  virtutum,  nempe 
si  quis  ex  motivo  e.  g.  caritatis  pauperi  dat  eleemosynam,  caritas 
imperare  dicitur  actum  misericordiae. 

2.  Alii  sunt  interni,  alii  externi,  alii  mixti : interni 
vocantur,  qui  ab  animae  potentiis  mere  internis  perfici- 
untur ut  actus  cogitandi;  externi  vocantur,  qui  (a  volun- 
tate) per  organa  corporis  externa  perficiuntur  ut  actus 
ambulandi,  videndi;  mixti  dicuntur,  qui  a potentiis  ex- 
ternis et  internis  simul  exercentur  ut  attenta  oratio  vocalis, 
devota  adoratio  per  genuflexionem. 

Secundum  alium  considerandi  modum  actus  interni  vocantur 
actus  eliciti  a voluntate,  et  externi  actus  a voluntate  imperati,  quippe 
qui  voluntati  sint  externi,  sive  dein  a potentiis  internis  sive  externis 
exercentur. 

3.  Actus  boni,  mali,  indifferentes:  honi  dicuntur,  qui 
rectae  rationi  sunt  conformes;  mali^  qui  rectae  rationi  re- 
pugnant; indifferentes,  qui  rectae  rationi  nec  conformes 
sunt  nec  repugnant;  hi  boni  vel  mali  evadunt  potissimum 
ex  fine,  propter  quem  fiunt.  — Actus  bonus  aut  indiffe- 
rens vocatur  etiam  licitus,  quia  nulla  lege  prohibetur; 
malus  vero  nuncupatur  illicitus,  quia  legi  vel  divinae  vel 
humanae  opponitur. 

4.  Alii  actus  sunt  naturales,"  alii  supernaturales : natu- 
rales illi  vocantur,  qui  solis  naturae  viribus  producuntur; 
supernaturales  illi,  qui  auxilio  divinae  gratiae  perficiuntur. 
Actus  tum  naturales  tum  supernaturales  dicuntur  meritorii, 
prout  digni  sunt,  quibus  aliqua  retributio  rependatur. 

Discrimen  inter  actus  naturales  et  supernaturales  non  ab  obiecto 
actus,  sed  a principio  eliciente  desumitur:  nam  ut  actus  sit  super- 
naturalis,  principium  supernaturale  requiritur  et  sufficit,  econtra  ob- 
iectum  supernaturale  nec  requiritur  nec  sufficit.  Sane  supernaturalis 
est  actus  intellectus  auxilio  gratiae  positus  circa  veritatem  naturalem : 

actus  autem  sine  auxilio  gratiae  positus  circa  veritatem  revelatam 
supernaturalis  non  est. 

5.  Alii  sunt  validi,  alii  invalidi:  validi  dicuntur,  qui 
gaudent  omnibus  requisitis  ad  proprium  suum  effectum 
producendum:  invalidi  autem,  quibus  deest  aliqua  condicio 
ad  id  necessaria;  sic  votum  dicitur  validum,  quod  neces- 
sarias condiciones  habet  ad  inducendam  obligationem. 
Validi  sunt  aut  rescindibiles  aut  irrescindibiles  prout  hu- 
mana voluntate  rescindi  seu  vi  sua  privari  possunt  ut 
vota,  contractus,  aut  non  possunt  ut  sacramenta. 


Articulus  secundus. 

De  voluntario  et  involuntario. 

Omnes  actus  humani  voluntarii  sunt.  De  voluntario 
et  involuntario  agitur,  ut  cognoscantur  diversi  modi,  se- 
cundum quos  voluntas  in  suum  obiectum  tendit  seu  se- 
cundum quos  actus  a voluntate  procedunt,  quia  haec 
cognitio  multum  confert  ad  actuum  humanorum  imputa- 
bilitatem  eiusque  gradus  determinandam. 

42.  Quid  sit  voluntarium.  Voluntarium  dicitur,  quod 
a voluntate  (tamquam  effectus  a sua  causa)  procedit  cum 
praevia  cognitione  intellectus.  Duo  ergo  de  ratione  volun- 
tarii sunt:  a.  ut  actus  a voluntate  tamquam  a causa  sua 
procedat;  b.  ut  ponatur  praelucente  cognitione  intellectus, 

a.  A voluntate  aliquid  procedere  potest  positive  seu  per  in- 
fluxum eius  positivum,  aut  negative  seu  per  omissionem  influxus. 

Positive  a voluntate  aliquid  tripliciter  procedere  potest:  immediate, 
mediate  et  effective.  Immediate  procedunt  ipsi  actus  eliciti  voluntatis, 
mediate  procedunt  actus  a voluntate  imperati  et  ab  aliis  potentiis  eli- 
citi,  effective  procedunt  horum  actuum  effectus.  Sic  in  iactu  lapidis, 
quo  vulneratur  homo,  intentio  faciendi  immediate,  iactus  mediate, 
vulnus  a lapide  inflictum  effective  a voluntate  procedit. 

Negative  a voluntate  procedere  dicuntur  omissiones  earum  que 
effectus.  Si  quis  ignem  domui  appositum  non  exlinguit,  omissio  ex- 
stinctionis et  effectus  conflagrationis  domus  negative  a voluntate  pro- 
cedere dicuntur. 

Quatuor  ergo  nobis  voluntaria  esse  dicuntur:  a,  actus  eliciti 
voluntatis;  P.  actus  a voluntate  imperati;  y.  effectus  externi  actionum 
nostrarum;  b.  omissiones  earumque  effectus. 

b.  Voluntarium  differt:  a.  a volito:  volitum  enim  dicitur  ob- 
iectum  voluntatis,  etsi  a voluntate  non  dependeat;  voluntarium 
autem  illud  solum  obiectum  dicitur,  quod  a voluntate  dependet; 
p.  a spontaneo,  quod  a potentia  procedit  cum  cognitione  sensitiva ; 
quare  actus  amentium,  infantium,  quin  etiam  brutorum  possunt 
dici  spontanei,  at  voluntarii  dici  nequeunt ; y.  a Ubero  seu  ab  actu 
humano:  voluntarium  enim  ab  eo  praescindit,  utrum  actus  libere 
an  necessario  a voluntate  procedat,  actus  vero  humanus  actus 
liber  est. 

Ei,  qui  inimicum  suum  occidit,  tum  propositum  occidendi  tum 
mors  inimici  voluntaria  est;  ei  vero,  qui  occisi  mortem  desiderat,  non 
infert,  desiderium  mortis  voluntarium,  mors  autem  volita  est.  Agri- 
colae desiderium  pluviae  voluntarium,  pluvia  volita  est;  Deo  autem 
pluvia  volita  et  voluntaria  est.  — Omne  ergo  voluntarium  volitum 
est,  sed  non  vicissim  omne  volitum  voluntarium  est. 

43.  De  partitionibus  voluntarii^).  1.  Voluntarium 
necessarium  et  liberum,  prout  actus  voluntatis  ita  fertur  in 
obiectum,  ut  voluntas  abstinere  ab  eo  non  possit,  vel  ita, 
ut  voluntas  pro  lubitu  actum  ponere  vel  non  ponere  possit. 

Voluntarium  igitur  et  liberum  proprie  ita  ab  invicem  differunt, 
ut  liberum  sit  species  voluntarii;  voluntarium  enim  generice  est  actus, 
qui  a voluntate  procedit  cum  cognitione  intellectus ; atqui  eiusmodi 
actus  vel  ita  procedere  potest,  ut  horno  eius  dominium  seu  potestatem 
ab  eo  etiam  abstinendi  habeat  (liberum),  vel  ita,  ut  eius  dominium  non 
habeat  (necessarium).  Nihilominus  voluntarium  et  liberum  in  re  morali 
promiscue  usurpantur,  quia  in  homine  viatore  non  sunt  actus  deliberati 
voluntatis,  qui  plane  necessarii  sint. 

• 2.  Voluntarium  perfectum  et  imperfectum  ratione  ad- 
vertentiae:  illud  fit  cum  plena  mentis  advertentia  atque 
ideo  etiam  cum  pleno  voluntatis  consensu;  hoc  fit  cum 
semiplena  mentis  advertentia  ideoque  etiam  cum  imperfecto 
voluntatis  consensu.  Voluntarium  imperfectum  habetur  e.  g. 
in  actibus  semidormientis,  in  actibus,  quae  in  magna  animi 
commotione  fiunt. 

Voluntarium  non  dicitur  imperfectum,  quia  voluntas  aegre  et 
solum  cum  aliqua  repugnantia  obiectum  amplectitur:  hoc  est  volun- 
tarium secundum  quid,  quod  ad  voluntarium  perfectum  pertinet;  sed 
dicitur  imperfectum,  quia  voluntas  non  plene  se  determinat  ad  volendum 
obiectum  e.  g.  peccatum.  Determinatio  enim,  qua  voluntas  se  deter- 
minat ad  volendum  obiectum,  quoad  gradum  perfectionis  pendet  a 
cognitione  plus  vel  minus  expedita,  adeo  ut  sine  plena  seu  expedita 
cognitione  non  possit  haberi  plena  et  perfecta  voluntatis  tendentia  in 
obiectum,  qualis  ad  actum  perfecte  humanum  requiritur. 

Ideo  homo  e.  g.,  qui  magna  ira  concitatus  in  rixa  cum  adversario 
suo  in  blasphemias  prorumpit  vel  contumelias  ei  dicit,  graviter  non 
peccat,  quia  blasphemiae  et  contumeliae  vel  sunt  motus  primo  primi 
propter  defectum  advertentiae  vel  sunt  levia  peccata,  quia  ob  defectum 
plenae  advertentiae  non  sunt  perfecte  voluntariae,  nisi  forte  blasphemiae 
ob  neglectam  blasphemandi  consuetudinem  sint  gravia  peccata. 

3.  Voluntarium  simpliciter  et  voluntarium  secundum 
quid.  Prius  illud  est,  quod  fit  cum  plena  voluntatis  in- 
clinatione sine  omni  prorsus  repugnantia;  posterius  illud, 
quod  fit  cum  plena  quidem  voluntatis  inclinatione,  sed 
simul  cum  aliqua  eius  repugnantia,  e.  g.  martyr,  qui  se 
offert  ad  necem,  vult  mortem  simpliciter  (nollet  non  mori) ; 
et  martyr,  qui  raptatur  ad  mortem,  vult  mortem  secundum 
quid  (vellet  non  mori). 

a.  In  hac  divisione  duo  diversi  actus  considerantur  et  invicem 
comparantur,  quorum  alter  fit  sine  repugnantia,  alter  vero  cum  re- 
pugnantia. Simpliciter  voluntarium  dicitur  etiam  voluntarium  purum, 
et  voluntarium  secundum  quid  voluntarium  mixtum,  quia  in  eodem 
actu  voluntatis  propensio  cum  repugnantia  coniuncta  est. 

h.  Voluntarium  mixtum  seu  secundum  quid  continet  in  eodem 
actu  inclinationem  seu  consensum  voluntatis  coniunctum  cum  aliqua 
repugnantia  erga  illud  ipsum,  in  quod  fertur  consensus  e.  g.  migratio 
eius,  qui  in  exilium  mittitur;  ideo  voluntarium  mixtum  vocari  solet 
voluntarium  simpliciter  et  involuntarium  secundum  quid:  voluntarium 
simpliciter,  quia  voluntas  reipsa  rem  vult  et  in  eam  consentit,  et  in- 
voluntarium secundum  quid,  quia  etsi  voluntas  absolute  velit,  vult 
tamen  cum  aliqua  displicentia  et  in  aliis  rerum  adiunctis  nollet.  Pari 
modo  dissensus  a re,  cui  voluntas  assensum  praebere  vellet,  dicitur 
involuntarius  simpliciter  et  voluntarius  secundum  quid  e.  g.  in  eo,  qui 
non  vult  lucrum,  quia  illud  iniustum  esse  cognoscit. 

c.  Ea,  quae  ex  timore  fiunt,  e.  g.  negatio  fidei  ex  timore  mortis 
sunt  voluntaria  simpliciter  et  involuntaria  secundum  quid.  Eiusmodi 
voluntarium  mixtum  est  relative  imperfectum  ex  parte  consensus,  si 

nempe  comparetur  cum  voluntario  puro,  non  autem  per  se  ex  parte 
cognitionis,  ideo  voluntarium  mixtum  per  se  constituit  actum  perfecte 
humanum. 

4.  Voluntarium  expressum  et  tacitum:  illud  adest, 
quando  consensus  elicitus  verbis  vel  aliis  signis  exterius 
manifestatur,  ut  si  superior  conceptis  verbis  vel  nutu  ali- 
quid concedat  vel  neget;  hoc  adest,  quando  consensus 
elicitus  exterius  non  manifestatur,  sed  solum  ex  aliquo 
facto  vel  ex  facti  omissione  adesse  colligitur,  ut  si  supe- 
rior, sciens  aliquid  fieri  contra  legem,  non  prohibeat^  tacite 
consentire  vel  licentiam  dare  censetur;  unde  axioma  in- 
valuit: qui  tacet ^ consentire  videtur. 

a.  A voluntario  tacito  distinguendum  est  voluntarium  praesumptum 
quod  habetur,  quando  reipsa  nullus  adest  actus  seu  consensus  volun- 
tatis, sed  ob  convenientiam  rei  adesse  supponitur;  si  enim  res  propo- 
neretur, sine  dubio  consensus  reipsa  adesset,  ut  si  quis  adolescentulo 
ingredienti  cauponam  ex  praesumpto  consensu  patris  dicat:  pater  vult 
ut  domum  redeas.  Quandoque  etiam  voluntarium  tacitum  vocatur  prae- 
sumptum, quia  eius  exsistentia  ex  signis  el  adiunctis  externis  colligi  seu 
praesumi  debet. 

h.  De  sententia:  qui  tacet,  consentire  videtur,  haec  notanda  sunt. 
Taciturnitas  per  se  neque  consensum  neque  dissensum  significat,  quare 
in  particulari  casu  ex  adiunctis  alterutrum  colligi  debet.  Sequentes 
autem  regulae  statuuntur,  ut  tacentis  consensus  vel  dissensus  ex  ad- 
iunctis secundum  prudentem  aestimationem  praesumi  possit: 

a.  Tacens  consentire  censetur  in  favorabilibus,  ubi  nempe  agitur 
de  eius  favore  et  commodo,  non  autem  in  odiosis,  ubi  agitur  de  eius 
gravamine  et  praeiuducio;  hinc  qui  alio  sibi  quidquam  promittente 
tacet,  consentire  censetur ; si  quis  autem  ab  alio  sibi  quidquam  donari 
petat  isque  taceat,  non  censetur  consentire. 

p.  Tacens  etiam  in  odiosis  consentire  censetur,  si  nolens  consen- 
tire contradicere  deberet  et  posset;  non  autem  censetur  consentire,  si 
contradicere  non  tenetur  aut  non  potest.  Tunc  autem  non  posse  dicitur, 
quando  sine  damno  vel  magno  incommodo  non  potest.  Qui  praesente 
et  non  contradicente  domino  rem  aufert,  non  committit  furtum,  quia 
dominus  consentire  censetur,  nisi  ex  metu  vel  ex  alia  ratione  taceat. 
Et  si  princeps  vel  superior  sciat  aliquid  fieri  contra  ordinem  nec  con- 
tradicat, consentire  censetur,  si  facile  contradicere  vel  impedire  posset, 
non  item  si  facile  impedire  non  posset. 

5.  Voluntarium  in  se  et  in  alio  seu  in  causa  (quod 
ab  aliis  voluntarium  directum  et  indirectum  dicitur)  ratione 
modi,  quo  aliquid  intenditur:  primum  est,  quod  voluntas 

immediate  in  se  ipso  intendit;  sic  ei,  qui  inimicum  de- 
liberate occidit,  mors  inimici  in  se  voluntaria  est;  alterum 
est,  quod  non  ipsum,  sed  cuius  causa  intenditur,  quod 
ergo  ex  aliquo,  quod  in  se  et  immediate  intenditur,  tam- 
quam ex  causa  secuturum  praevidetur;  sic  scribenti  libros 
pravos  peccata  legentium,  quae  praevidet,  sed  non  intendit, 
voluntaria  sunt  in  causa^). 

а.  Ut  aliquid  dicatur  voluntarium  in  se,  necesse  non  est,  ut  appe- 
tatur propter  se  seu  ut  finis,  sed  appeti  etiam  potest  propter  aliud  seu 
ut  medium.  Sic  navarcho  proiectio  mercium  voluntaria  est  in  se,  quam- 
vis eam  non  velit  propter  se,  sed  ut  medium  ad  servandam  vitam 
navigantium^).  Item  non  solum  causa  sed  etiam  effectus  simul  cum 
causa  potest  esse  voluntarius  in  se,  modo  voluntas  hunc  quoque  in  se 
velit,  ut  in  eo,  qui  cum  medicina  vult  etiam  effectum  sanitatis. 

h.  Duplici  modo  potest  aliquid  esse  voluntarium  in  causa : vel  eo, 
quod  positiva  actione  causa  ponitur,  ex  qua  praevidetur  secuturus 
effectus,  et  hoc  quidem  dicitur  voluntarium  in  cama  positiva:  vel  eo, 
quod  omittendo  actionem  causa  non  removetur  vel  non  impeditur,  licet 
impediri  possit,  hoc  vero  dicitur  voluntarium  in  causa  negativa.  Exemplo 
sit  interitus  hominum  innocentium  in  belliduce,  qui  in  arcem  tormenta 
explodit,  et  conflagratio  domus  in  eo,  qui  igniarium  ab  alio  appositum 
;ion  exstinguit. 

c.  Causa  hic  latiore  sensu  significat  omne  id,  in  quo  aliud  con- 
tinetur, sive  ut  effectus  in  causa  sive  ut  pars  in  toto  sive  ut  cum  altero 
connexum,  ita  ut  voluntas  non  possit  unum  appetere,  quin  censeatur 
appetere  etiam  alterum. 

d.  Ergo  voluntarium  in  causa  plerumque  est  effectus,  qui  non 
intenditur  sed  ex  causa,  quae  in  se  voluntaria  est  et  intenditur,  praeter 
intentionem  consequitur. 

б.  Voluntarium  actuale,  virtuale,  habituale  ratione  in- 
fluxus, quem  actus  voluntatis  in  opus  (in  effectum)  exercet. 
Gum  hoc  voluntarium  quoad  rem  conveniat  cum  intentione 
actuali,  virluali  et  habituali,  praestat  hanc  divisionem  sub 
hoc  respectu  exponere.  Intentio  est  actus  seu  tendentia 
voluntatis  in  aliquem  finem  per  apta  media  obtinendum. 


^)  Alii,  qui  pressius  modum  loquendi  s.  Thomae  sequuntur,  volun- 
tarium directe  et  indirecte  a voluntario  in  se  et  in  causa  distinguunt, 
illudque  ita  definiunt,  ut  cum  voluntario  positivo  et  negativo  conveniat. 
Cf.  s.  Thomas  I.  II.  q.  6.  a.  3.;  q.  77.  a.  7. 

*)  Lehmknhl  I.  n.  4. 

a.  Intentio  actualis  ea  est,  quae  hic  et  nunc  exsistit, 
in  opus  influit  et  reflexe  advertitur,  quando  opus  ponitur. 
Sic  qui  hic  et  nunc  baptismum  conferre  vult  eumque 
reipsa  confert,  in  conferendo  baptismo  intentionem  actu- 
alem habet. 

Duplex  esse  potest:  expUcita,  si  voluntas  intendit,  quod  clare  et 
distincte  apprehenditur,  ut  si  quis  sacramentum  baptismi  conferre  in- 
tendit; vel  implicita,  si  id,  quod  voluntas  intendit,  in  eo  quod  explicite 
cognoscitur  et  intenditur,  aliquo  modo  continetur,  ut  si  baptizans  facere 
intendit,  quod  vidit  parochum  facientem.  Prior  in  conferendo  baptismo 
intentionem  actualem  explicitam,  posterior  actualem  implicitam  habet. 

b.  Intentio  virtualis  ea  est,  quae  antea  elicita  hic  et 
nunc  perdurat,  in  opus  influit,  sed  non  advertitur,  quando 
opus  ponitur.  Sic  qui  baptismum  confert,  quem  antea 
conferre  proposuerat,  nunc  autem,  quando  illum  confert, 
de  hoc  proposito  non  amplius  cogitat,  in  conferendo  bap- 
tismo intentionem  virtualem  habet. 

Intentionis  virtualis  influxtis  ex  hoc  exemplo  cernitur.  Si  quis 
deambulatum  pergat  statuto  sibi  deambulationis  termino,  in  singulis 
gradibus  non  cogitat  terminum,  at  finis  intentio  latenter  perdurat  et 
efficit,  ut  singuli  gradus  sint  apte  dispositi  ad  finem.  Virtualis  haec 
intentio  vocatur  a vi  seu  virtute,  qua  actus  seu  intentio  voluntatis  in 
actionem  influit.  Quid  sit  illa  vis,  quae  ex  actu  voluntatis  prius  elicito 
in  actionem  nunc  ponendam  influit  et  efficit,  ut  actio  virtualiter  volun- 
taria sit,  ab  auctoribus  diversimode  explicatur  Q;  omnes  autem  con- 
veniunt in  hac  regula  pro  praxi  assignanda,  cuius  ope  diiudicari 
possit,  quamdiu  intentio  prius  elicita  perduret  et  in  actionem  influat: 
intentio  nempe  prius  elicita  tamdiu  in  actionem  influit,  quamdiu  agens, 
etsi  de  intentione  non  cogitet,  interrogatus  tamen,  quid  vel  quare 
agat,  sine  novo  actu  voluntatis  et  sine  reflexione  ex  sola  recordatione 
prioris  intentionis  statim  dicit:  hoc  facio,  vel  hoc  facio  propter  illud'^). 

c.  Intentio  habitualis  ea  est,  quae  antea  elicita  non 
amplius  exsistit  nec  influit,  quando  opus  ponitur.  Sic  qui 
intentionem  elicuit  ofl‘erendi  crastinum  missae  sacrificium 
pro  amico  defuncto  et  nihil  amplius  de  hac  intentione 


De  hac  re  conferri  potest  Walsch  n.  70  ss.  et  praesertim  Frins 
I.  n.  51-56.  ' 


Gf.  Sporer-Bierhaum  IIL  tract.  7 n.  107  ss. 


58  II.  De  actibus  ad  finem  aptis. 

cogitans  cras  celebrat,  ex  intentione  habituali  missam 
applicat. 

a.  Ut  actio  ab  intentione  tamquam  a sua  causa  procedat,  intentio 
actualis  aut  virtualis  esse  debet;  non  sufficit  intentio  habitualis,  cum 
haec  non  amplius  perseveret,  quando  actio  ponitur,  nec  in  eam  influat 
h.  Nihil  impedit,  quominus  aliquis  plures  simul  intentiones  habeat 
seu  plura  obiecta  simul  intendat,  sive  haec  ad  invicem  ordinata  sunt,  ut 
si  quis  vult  medicinam  et  per  eam  sanitatem,  sive  ad  invicem  ordinata 
non  sunt,  ut  si  quis  instituit  piam  peregrinationem  ad  colendum  sanc- 
tum et  ad  invisendum  amicum. 

44.  De  inToliiiitario.  Involuntarium  illud  dicitur, 
quod  non  procedit  a voluntate.  Et  quoniam  ad  volun- 
tarium duo  requiruntur,  consensus  voluntatis  et  cognitio 
intellectus,  dupliciter  fieri  potest,  ut  aliqua  actio  agenti 
sit  involuntaria,  aut  quia  a vi  externa  contra  inclinationem 
voluntatis  cogitur  actionem  ponere,  ut  si  quis  violenter 
trahitur  ad  fanum  idoli,  aut  quia  actionem  ignoranter 
ponit,  ut  si  quis  occidit  hominem  putans  esse  feram. 

a.  Involuntarium  distinguitur  in  negative  seu  privative 
et  positive  involuntarium.  Illud  habetur,  quando  in  vo- 
luntate erga  aliquod  obiectum  nullus  exsistit  actus;  hoc 
habetur,  quando  in  voluntate  erga  aliquod  obiectum  exsistit 
actus  aversionis  seu  nolitionis. 

Involuntarium  privative  dicitur  etiam  non-voluntarium.  Sunt,  qui 
distinguant  inter  involuntarium  et  non-voluntarium : Involuntarium 
appellant,  quod  quis  facit  ignorans,  non  facturus,  si  scivisset,  ergo 
contra  voluntatem ; non-voluntarium  dicunt,  quod  quis  ignorans  quidem 
facit,  sed  quod  sciens  adhuc  fecisset,  ergo  sine  voluntate.  Illud  ex  er- 
rore fit,  hoc  cum  errore.  Sic  si  quis  volens  occidere  feram  occidit  ca- 
pram inimici  sui,  cui  iam  diu  nocere  intendit,  occisio  caprae  non  est 
quidem  involuntaria,  sed  tamen  non-voluntaria. 

h.  Aliud  est  involuntarium  perfectum  et  imperfectum; 
illud  habetur,  quando  voluntas  aliquid  plene  et,  quantum 
in  se  est,  efficaciter  reiicit;  hoc  habetur,  quando  voluntas 
aliquid  languide  et  remisse,  solum  cum  aliqua  haesitatione 
reiicit.  Tentatio  contra  fidem,  caritatem,  castitatem,  quae 
sine  haesitatione  prorsus  reiicitur,  perfecte  involuntaria, 
quae  vero  cum  aliqua  haesitatione  et  negligentia  reiicitur, 
imperfecte  involuntaria  est. 

Articulus  tertius, 

De  principiis  actuum  humanorum. 

45.  Quae  sint.  Principia  actuum  humanorum  ea  di- 
cuntur, quae  ad  actum  humanum  in  individuo  producendum 
concurrere  debent.  Porro  ad  actum  humanum  efficiendum 
tria  concurrere  debent:  ohiectum,  intellectus  et  voluntas, 

1.  Ohiectum  actus  humani,  quod  est  particulare  aliquod 
bonum,  tamquam  causa  finalis  voluntatem  allicit  et  movet 
ad  agendum  eique  suo  influxu  certam  atque  determinatam 
tendentiam  (affectum)  tribuit.  Ab  obiecto  igitur  actus  vo- 
luntatis habent,  ut  sint  actus  talis  speciei,  i.  e.  ohiectum 
specificat  actus  voluntatis. 

2.  Ex  parte  intellectus  adesse  debet:  a.  advertentia  ad 
ipsum  actum:  actus  enim  humanus  debet  esse  in  potestate 
operantis,  adeo  ut  illum  ponere  aut  non  ponere  possit; 
atqui  id  impossibile  est,  nisi  ad  ipsum  advertens  sciat  se 
actum  positurum  esse. 

Quocirca  cogitationes,  imaginationes  vel  appetitiones,  quae  statim 
proposito  obiecto  sine  ulla  mentis  advertentia  in  intellectu,  in  phantasia 
in  voluntate  vel  in  appetitu  sensitivo  oriuntur,  non  possunt  esse  actus 
humani,  proinde  nec  boni  nec  mali. 

h.  Advertentia  ad  ohiectum  eiusque  qualitates.  Cum 
actus  humani  ohiectum  debeat  esse  libere  volitum  ideoque 
praecognitum,  actus  eatenus  est  humanus,  quatenus  eius 
ohiectum  cognitum  est. 

Ut  actus  eius,  qui  occidens  patrem  committit  parricidium,  sit  actus 
humanus,  scire  debet  se  occidere  patrem ; esset  homicidium,  si  putaret 
se  occidere  hominem ; ne  homicidium  quidem  esset,  si  putaret  se  occi- 
dere feram. 

c.  Beliheratio,  qua  inquirimus,  utrum  aliquod  ohiectum 
per  intellectum  repraesentatum  voluntate  amplectendum  an 
respuendum  sit. 

Non  sunt  actus  humani,  qui  non  sunt  in  concreto  determinati  et 
variis  circumstantiis  circumdati;  ideo  intellectus  consideratis  omnibus 
circumstantiis  diiudicare  debet,  utrum  actio  amplectenda  an  respuenda 
sit.  Insuper  obiectum,  quod  appetimus,  raro  ut  merum  bonum  vel  ut 
merum  malum  se  nobis  exhibet,  sed  frequenter  ut  bonum  cum  defectu 


60 


II.  De  actibus  ad  finem  aptis. 


seu  malo  sive  vero  sive  apparenti  coniunctum.  In  hoc  casu  delibera- 
tione opus  est,  utrum  illud  bonum  an  malum,  licitum  an  illicitum,  et 
proinde  voluntate  amplectendum  an  respuendum  sit. 

d,  Dictamen  seu  indicium  practicum,  quo  decernimus 
aliquid  bonum  vel  malum,  amplectendum  vel  respuen- 
dum esse. 

a.  Voluntas  actum  humanum  sive  prosecutionis  sive  aversionis 
elicere  nequit,  nisi  praecesserit  indicium  de  obiecti,  circa  quod  versatur, 
convenientia  vel  disconvenientia  cum  natura  agentis,  et  in  specie  actum 
moraliter  bonum  elicere  nequit,  nisi  praecesserit  iudicium  de  morali 
bonitate  vel  liceitate  obiecti  et  actus;  atqui  hoc  iudicium  vocatur  dic- 
tamen seu  iudicium  'practicum. 

p.  Frequenter  simplici  obtuitu  cognoscitur  rem  ab  intellectu  pro- 
positam bonam  ideoque  amplectendam  vel  malam  ideoque  respuendam 
esse,  quo  in  casu  deliberatio  et  iudicium  practicum  unico  actu  con- 
tinetur. 

3.  FiX  parte  voluntatis  requiritur : a.  Exercitium  liber- 
tatis^ eo  quod  voluntas  ad  agendum  vel  sic  agendum  se 
determinat. 

Cum  actus  humanus  natura  sua  sit  actus  liber,  patet  actum  huma- 
num sine  exercitio  et  usu  huius  perfectionis  (libertatis)  fieri  non  posse. 

h,  Libera  tendentia  in  obiectum,  prout  ab  intellectu 
proponitur. 

Postquam  voluntas  ad  agendum  se  determinavit,  ipsa  in  se  elicit 
actum,  qui  natura  sua  est  vitalis  et  affectiva  tendentia,  qua  amplectitur 
obiectum  eique  adhaeret,  vel  est  vitalis  aversio,  quae  respuit  obiectum 
propositum. 

46.  De  advertentia,  a.  Advertentia  definitur  actus,  quo  mens 
ad  aliquid  attendit.  Dividitur: 

a.  Ratione  ipsius  actus  in  plenam^  si  mentem  nihil  impedit,  quo- 
minus actus  advertendi  sit  perfectus,  ut  quando  aliquis  perfecte  vigi- 
lans, sui  compos,  non  distractus  ad  res  advertit,  et  in  semiplenam^ 
si  mentem  aliquid  impedit,  quominus  actus  advertendi  sit  perfectus, 
ut  quando  aliquis  de  re  cogitat  nondum  plene  vigilans,  vel  sui  non 
plene  compos,  vel  aliis  rebus  distractus. 

|3.  Ratione  rei,  ad  quam  mens  advertit,  in  distinctam,  si  res  clare 
vel  certe  apprehenditur,  et  in  confusam,  si  res  obscure  vel  dubie 
apprehenditur.  Sic  qui  rem  sacram  furatur,  cogitans  rei  sacrae  furtum 
esse  sacrilegium,  ad  sacrilegium  distincte  advertit;  qui  rem  sacram 
furatur,  solum  sciens  rei  sacrae  furtum  gravius  esse  simplici  furto, 
ad  sacrilegium  confuse  advertit.  Item  qui  tegulam  ex  tecto  in  plateam 

proiicit  eo  consilio,  ut  praetereuntem  inimicum  occidat,  ad  mortem 
inimici  distincte  advertit;  et  qui  idem  facit  suspicans  quidem  hominem 
forte  praetereuntem  posse  occidi,  nesciens  autem,  num  reipsa  praetereat 
et  occidatur,  ad  mortem  hominis  confuse  advertit. 

h.  Pro  diversa  mentis  advertentia  ad  actum  sive  voluntatis 
sive  aliarum  potentiarum  tripliciter  diversi  actus  seu,  ut  vocari 
solent,  motus,  distinguuntur.  Sunt  a.  actus  seu  motus  primo  primi, 
qui  omnem  advertentiam  mentis  praeveniunt  e.  g.  motus  aversionis, 
irae,  vindictae  in  appetitu  sensitivo  vel  involuntate;  P.  actus  seu 
motus  secundo  primi,  qui  plenam  et  perfectam  mentis  advertentiam 
praeveniunt;  y.  actus  seu  motus  secundi,  qui  eliciuntur  cum  plena 
et  perfecta  advertentia  et  cognitione. 


Articulus  quartus. 

De  impedimentis  actuum  humanorum. 

47,  Cum  ab  exercitio  libertatis  dependeat,  ut  actus 
sit  humanus,  nosse  oportet,  quaenam  sint,  quae  exercitium 
libertatis  ideoque  actum  perfecte  humanum  impediant.  Im- 
pedimenta actuum  humanorum  duplicis  generis  sunt,  alia 
actualia,  quae  actum  humanum  seu  voluntarium  et  liberum 
actu  et  transeunter  minuunt  vel  auferunt;  alia  sunt  habi- 
tualia, quae  actum  humanum  seu  voluntarium  et  liberum 
habitualiter  et  permanenter  minuunt  vel  auferunt. 

I.  Impedimenta  actualia. 

Quatuor  sunt,  quae  actum  humanum  actu  et  trans- 
eunter impediunt;  ignorantia,  concupiscentia,  metus  et  vis. 
Quia  actus  humanus  procedere  debet  ex  praevia  cognitione, 
illum  impedit  ignorantia;  quia  procedere  debet  ex  volun- 
tate, tamquam  principio  interno,  illum  impedit  violentia: 
quia  procedere  debet  a principio  indifferenti  ad  agendum 
et  non  agendum,  illum  impedit  concupiscentia  et  metus. 

§ 1,  De  ignorantia. 

48,  Notio.  Ignorantia  est  carentia  cognitionis  alicuius 
rei.  Ignorantia  ergo  denotat  mentis  statum  habitualem. 

a.  Ignorantia  differt  a.  ab  errore : error  enim  significat  indicium 
erroneum  seu  assensum  veritati  non  conformem ; ergo  praeter  carentiam 

cognitionis  alicuius  veritatis  involvit  iudicium  veritati  contrarium  ut 
si  quis  non  solum  ignoret  Christum  esse  Deum  et  hominem,  sed  iudicet 
eum  esse  purum  hominem;  p.  differt  ab  inad vertentia,  quae  in  eo  con- 
sistit, quod  mens  ad  rem  non  attendit,  etsi  adsit  illius  rei  cognitio 
habitualis. 

h.  Ignorantia,  quae  statum  mentis  habitualem  denotat,  hic  sumitur, 
prout  in  actionem  nostram  actualiter  influit , pro  ignorantia  nempe 
actuali,  ad  quam  etiam  inadvertentia  pertinet. 

49.  Ignorantiae  diyisio.  1.  Ratione  obiecti  in  igno- 
rantiam iuris  et  facti:  prima  est  ignorantia  legis,  ut  si 
quis  ignorat  in  vigilia  pentecostes  servandum  esse  ieiunium 
vel  ignorat  lectionem  libri  haeretici  esse  prohibitam;  altera 
est  ignorantia  rei  vel  quoad  substantiam  vel  quoad  ali- 
quam circumstantiam,  ut  si  quis  ignorat  hodie  esse  vigiliam 
pentecostes  vel  librum,  quem  legit,  esse  haereticum. 

Ignorantiam  poenae  alii  revocant  ad  ignorantiam  iuris  scilicet 
legis  decernentis  poenam  pro  delicto,  alii  ad  ignorantiam  facti  scilicet 
connexionis  poenae  cum  tali  delicto,  alii  tandem  ut  tertiam  ignorantiae 
speciem  recensent. 

2.  Ratione  sublecti  seu  hominis  ignorantis  in  invinci- 
bilem et  vincibilem:  prima  est,  quae  deponi  non  potest,  et 
dicitur  fliysice  invincibilis,  si  nullo  modo  deponi  potest, 
ut  si  quis  de  re  seu  lege  vel  de  obligatione  investigandi 
plane  non  cogitat,  et  moraliter  invincibilis,  si  adhibita 
morali  diligentia  deponi  non  potest;  altera  est,  quae  mo- 
rali diligentia  adhibita  deponi  potest,  sed  non  deponitur. 

a.  Moralis  diligentia  ea  censetur,  quae  a prudentibus  in  eiusmodi 
rebus  adhiberi  solet.  Moralis  diligentia  pro  rei,  personae  et  circum- 
stantiarum qualitate  diversa  esse  debet:  maior  enim  in  re  gravis, 
minor  in  re  levis  momenti  adhiberi  solet,  item  ceteris  paribus  maiorerr 
adhibet  persona,  cui  multa,  et  minorem  persona,  cui  pauca  tantum 
praesto  sunt  media  inveniendae  veritatis.  Quanta  adhiberi  debeat  dili- 
gentia, ut  possit  dici  moralis,  ex  modo  agendi  prudentum  in  diversis 
hisce  adiunctis  dimetiendum  est.  Moralis  igitur  diligentia  non  est 
diligentia  summa,  quae  adhiberi  potest,  sed  est  ea  diligentia,  quam 
quilibet  ex  prudenti  iudicio  hic  et  nunc  (in  hac  re  et  in  hisce  adiunctis) 
ad  depellendam  ignorantiam  adhibere  potest  et  debet.  Ad  maiorem 
autem  quam  moralem  diligentiam  nemo  tenetur,  etsi  maiorem  ad- 
hibere posset. 

h.  Ignorantia  invincibilis  est  involuntaria  atque  ideo  inculpabilis; 
vincibilis  est  voluntaria  saltem  in  causa  et  est  culpabilis,  si  versatur 
circa  ea,  quae  sciri  debent,  inculpabilis  autem  si  versatur  circa  ea, 
quae  licite  ignorari  possunt. 

c.  Ut  ignorantia  sit  vincibilis  et  culpabilis  requiritur,  tum  ut 
mentem  cogitatio  vel  saltem  suspicio  subeat  ignorantiae  et  obligationis 
eam  deponendi,  tum  ut  occasio  inquirendi  voluntarie  praetermittatur 
aut  non  sufficienter  adhibeatur. 

3.  Ignorantia  vincibilis  pro  diverso  modo,  quo  volita 
est,  dividitur  in  affectatam  et  non  affectatam:  prior  habe- 
tur, quando  aliquis  data  opera  vult  ignorantiam  e.  g.  ut 
liberius  peccare  possit,  ut  si  quis  dubitans,  num  hodie 
sit  ieiunium,  non  interrogat,  quamvis  facile  interrogare 
posset,  ne  forte  ieiunare  debeat;  posterior  habetur,  quando 
aliquis  omittit  debitam  inquisitionem,  non  quia  rem  igno- 
rare vult,  sed  ob  aliam  rationem  e.  g.  ob  negligentiam^ 
ob  verecundiam  etc. 

Prior  in  se  volita,  posterior  non  in  se  sed  in  causa  volita  est  i.  e. 
in  omissione  debitae  inquisitionis. 

4.  Ignorantia  non  affectata  subdividitur  in  crassam  seu 
supinam,  quando  nulla  aut  fere  nulla  adhibetur  diligentia 
eam  deponendi;  et  in  simpliciter  vincibilem,  quando  aliqua 
quidem  adhibetur  diligentia,  sed  non  sufficiens. 

5.  Ignorantia  invincibilis  dividitur  in  antecedentem 
et  concomitantem.  Antecedens  dicitur,  si  operans  actu  ita 
dispositus  est,  ut  actionem  non  poneret,  si  sciret,  quod  igno- 
rat; sic  ignorantia  venatoris,  qui  occidit  amicum,  quem 
putat  esse  feram,  est  antecedens,  quia  non  fecisset,  si  sci- 
visset esse  amicum  suum;  concomitans  dicitur,  si  operans 
actu  ita  dispositus  est,  ut  actionem  poneret,  etsi  sciret, 
quod  hic  et  nunc  ignorat;  sic  ignorantia  venatoris,  qui 
occidit  inimicum  ad  necem  quaesitum,  quem  putat  esse 
feram,  est  concomitans,  quia  illum  occidisset,  etsi  scivisset 
esse  inimicum  suum. 

Illa  consensum  voluntatis  praecedit  et  solet  vocari  causa  actionis, 
quia  actio  non  fieret,  si  abesset  ignorantia ; haec  consensum  voluntatis 
comitatur  et  nominari  solet  non-causa,  quia  actio  fieret,  etsi  abesset 
ignorantia.  In  priore  casu  actio  fit  ex  ignorantia,  in  posteriore  cum 
ignorantia. 

6.  Ignorantia  in  genere  in  antecedentem  et  conse- 
quentem: antecedens  ea  est,  quae  voluntariam  negligentiam 
in  inquirenda  obligatione  praecedit,  ut  est  ignorantia  ie- 
iunii  in  eo,  qui  de  ieiunio  ne  cogitavit  quidem;  consequens 
ea  est,  quae  voluntariam  negligentiam  in  inquirenda  obli- 
gatione consequitur,  ut  est  ignorantia  ieiunii  in  eo,  qui  de 
ieiunio  cogitans  ignorantiam  non  deponit. 

Omnis  ignorantia  antecedens  est  invincibilis  et  proinde  involun- 
taria et  inculpabilis;  omnis  vero  ignorantia  consequens  est  vincibilis 
et  proinde  vel  in  se  vel  in  causa  voluntaria  et  culpabilis. 

ISTota.  Ignorantia  eorum,  quae  semper  sciri  debent,  ignorantia 
habitualis  dicitur.  Ignorantia  habituali  laborat  medicus,  iudex,  advocatus, 
confessarius,  parochus,  qui  ignorat  ea,  quae  ex  munere  suo  scire  debet. 
Qui  eiusmodi  ignorantia  laborant,  in  hahituati  statu  peccati  esse 
dicuntur,  quod  non  ita  intelligendum  est,  quod  quovis  momento  peccant, 
quamdiu  hac  ignorantia  laborant,  sed  quod  toties  peccant,  quoties  se 
offert  occasio  discendi  ea,  quae  scitu  eis  necesssaria  sunt,  si  ipsi  ad- 
vertenter  opportunam  occasionem  negligunt. 

50.  Influxus  ignorantiae  in  actus  humanos.  1.  Igno- 
rantia invincibilis  sive  antecedens  sive  concomitans  tollit 
voluntarium:  quod  enim  ignoranter  fit,  non  est  voluntarium 
in  se,  quia  ignotum,  nec  est  voluntarium  in  causa,  quia 
ignorantia  supponitur  invincibilis.  Et  quoniam  tum  igno- 
rantia antecedens  tum  concomitans  invincibilis  est,  haec 
pari  ratione  tollit  voluntarium. 

a.  Ignorantia  invincibilis  sicut  tollit  voluntarium,  tollit  etiam 
culpam.  Hinc  qui  die  veneris  manducat  carnem  invincibiliter  ignorans 
esse  diem  veneris  vel  id,  quod  manducat,  esse  carnem,  non  committit 
peccatum.  — Qui  percutit  hominem  invincibiliter  ignorans  eum  esse 
sacerdotem,  reus  est  iniustitiae,  non  autem  sacrilegii.  — Pueri  et  rudes, 
qui  inhonesta  peragunt,  quorum  malitiam  ignorant,  non  peccanP). 

b.  Illa  animi  dispositio,  qua  operans  cum  ignorantia  concomitanti 
actionem  poneret,  etsi  rem  cognosceret,  nequit  eflQcere,  ut  actio  sit 
voluntaria,  sed  solum  efiScit,  ut  actio  postea  veritate  cognita  placeat. 


')  Ideo  damnata  est  haec  propositio  (2)  ab  Alexandro  VII. 
(7.  dec.  1690):  Tametsi  detur  ignorantia  invincibilis  iuris  naturae, 
haec  in  statu  naturae  lapsae  operantem  ex  ipsa  non  excusat  a pec- 
cato formali. 

Quare  in  exemplo  supra  allato  actualis  voluntas  occidendi  inimicum 
efficit  quidem,  ut  venator  peccet  interno  affectu,  non  autem  ut  reus 
sit  homicidii  realis. 

2.  Ignorantia  vincibilis  non  tollit  sed  minuit  volunta- 
rium^ saltem  si  non  est  affectata. 

a.  Ratio  primi  est,  quia  ignorantia  vincibilis  est  vo- 
luntaria; ergo  voluntaria  est  etiam  actio  vel  omissio,  quae 
ex  hac  ignorantia  procedit,  et  effectus,  qui  ex  actione  vel 
omissione  sequitur. 

Quia  ignorantia  vincibilis  voluntarium  non  tollit,  neque  culpam 
tollit:  qui  explodit  in  feram  suspicans  posse  esse  hominem,  reus  est 
homicidii,  si  hominem  reipsa  occidat. 

h.  Ratio  secundi  est,  quia  eo  minus  aliquid  volunta- 
rium est,  quo  minor  est  illius  cognitio;  atqui  manifesto 
minor  est  cognitio  in  eo,  qui  rem,  etsi  vincibiliter,  ignorat, 
quam  in  eo,  qui  eam  cognoscit. 

a.  Ergo  ignorantia  vincibilis  minuit  etiam  culpam:  eatenus  enim 
aliquid  imputatur  in  culpam,  quatenus  voluntarium  est.  Et  quoniam 
haec  ignorantia  diversos  gradus  voluntarii  habet,  prout  nempe  simpli- 
citer vincibilis,  crassa  vel  affectata  est,  etiam  actio,  quae  ex  hac  igno- 
rantia sequitur,  diversos  gradus  culpae  habet. 

P.  Quantitas  culpae,  quae  inest  peccato  ex  ignorantia  vincibili 
commisso,  non  desumitur  ex  actione  vel  omissione,  quae  propter  igno- 
rantiam secuta  est,  sed  ex  negligentia,  quae  in  depellenda  ignorantia 
commissa  fuit:  actio  enim  vel  omissio  eatenus  voluntaria  est,  quatenus 
voluntaria  est  ignorantiae  illius  causa.  Hinc  fieii  potest,  ut  magni 
defectus  a confessariis  in  absolvendis  poenitentibus,  a parochis  in  ordi- 
nandis matrimoniis,  a medicis  in  curandis  infirmis  ex  ignorantia  com- 
missi solum  levia  peccata  sint,  ubi  negligentia  in  implenda  obligatione 
seu  in  removenda  ignorantia  levis  fuit. 

y.  Ignorantia  solet  dici  crassa,  ubi  negligentia  inquirendi  veritatem 
est  valde  magna,  et  solet  dici  simplex  seu  simpliciter  mncibilis,  ubi 
illa  negligentia  non  est  tanta;  quare  ignorantia  crassa  grave,  simplex 
vero  leve  peccatum  taxari  solet.  Sunt  tamen  auctores,  qui  non  omnem 
ignorantiam  simpliciter  vincibilem  leve  peccatum,  sed  etiam  simpliciter 
vincibilem  pro  maiore  vel  minore  negligentia  vel  leve  vel  grave  pec- 
catum dicant.  Ignorantia  leviter  culpabilis  in  re  morali  ignorantiae 
invincibili  aequiparari  solet. 

Nota.  Quia  ignorantia  affectata  ordinarie  ex  magna  propensione 
ad  peccatum  oritur,  voluntarium  potius  augere  quam  minuere  videtur; 
verum  actio,  quae  ex  ignorantia  affectata  procedit,  in  causa  tantum 

voluntaria  est;  atqui  quod  in  causa  voluntarium  est,  nunquam  adeo 
perfecte  voluntarium  est,  atque  illud,  quod  in  se  et  directe  voluntarium 
est,  quia  cognitio  illius  non  est  adeo  perfecta  ac  cognitio  voluntarii 
in  se. 


§ 2,  De  concupiscentia, 

51.  Notio.  Concupiscentia  latiore  sensu,  prout  hic 
accipitur,  alias  etiam  passio  vocatur  et  designat  quemlibet 
actum  seu  motum  appetitus  sensitivi  erga  bonum  vel  malum 

sensibile  per  imaginationem  apprehensum. 

a.  Concupiscentia  strictiore  sensu  accepta  est  una  ex  passionibus, 
quarum  sex  numerantur  in  appetitu  concupiscibili:  amor,  desiderium 
^concupiscentia),  gaudium,  odium,  horror  'et  tristitia;  quinque  vero  in 
appetitu  irascibili:  spes,  audacia,  desperatio,  timor  et  ira.  Concupi- 
scentia ergo  latiore  sensu  accepta  omnium  passionum  actus,  strictiore 
autem  sensu  accepta  unius  tantum  passionis  actus,  nempe  desiderii 
significat. 

b.  Quandoque  concupiscentia  alio  prorsus  sensu  significat  pravam 
inclinationem  appetitus  (inferioris  et  superioris)  ex  peccato  originali 
ortam,  qua  homo  fertur  in  ea,  quae  rectae  rationi  adversanturQ. 
Dupliciter  ergo  haec  concupiscentia  ab  ea  differt,  de  qua  hoc  loco 
agitur:  a.  haec  enim  motum  seu  actum,  illa  vero  solum  inclinationem 
seu  dispositionem  significat;  |3.  haec  circa  bonum  vel  malum  sensibile, 
illa  autem  solum  circa  malum,  sed  utrumque,  sensibile  et  rationale, 
versatur. 

52.  Dividitur  in  antecedentem  et  consequentem.  Ante- 
cedens ea  est,  quae  omnem  voluntatis  consensum  antecedit, 
voluntatem  tamen  ad  consensum  trahit  et  allicit.  Conse- 
quens ea  est,  quae  consensum  voluntatis  subsequitur. 

a.  Tripliciter  fieri  potest,  ut  concupiscentia  consensum  voluntatis 
consequatur;  vel  enim  sponte  iam  excitata  admittitur,  ut  si  in  eo,  qui 
obvium  habet  inimicum,  odium  sponte  excitatum  deliberato  voluntatis 
consensu  fovetur;  vel  studio  excitatur,  ut  si  quis  iniurias  ab  inimico 
sibi  illatas  mente  recogitat,  ut  ad  vindictam  excitetur ; vel  ex  vehementi 
actu  libero  voluntatis  redundat,  ut  si  affectus  odii  vel  amoris  libere 
admissi  in  appetitum  sensitivum  redundant. 

b.  Actus  igitur  appetitus  sensitivi  antecedentes  non  sunt  voluntarii 
ideoque  in  se  neque  boni  neque  mali.  Actus  vero  appetitus  sensitivi 
consequentes  voluntarii  sunt  ideoque  vel  boni  vel  mali;  et  ii  quidem, 
qui  de  industria  excitantur  vel  excitati  admittuntur,  sunt  voluntarii 


')  Gf.  Gal.  5,  17.  Rom.  7,  23. 

in  se,  qui  autem  ex  voluntate  in  appetitum  sensitivum  redundant,  vo- 
luntarii sunt  in  causa. 

53.  Influxus  concupiscentiae  in  actus  humanos. 

1.  Concupiscentia  antecedens  minuit  voluntarium  et  quan- 
doque penitus  tollit. 

a.  Ratio  primi:  voluntarium  enim  eo  minus  est,  quo 
magis  ratio  in  deliberatione  sua  impeditur  et  quo  magis 
voluntas  ab  influxu  externo  in  unam  partem  inclinatur; 
atqui  motus  appetitus  sensitivi  rationis  deliberationem 
impediunt:  eam  enim  avertunt  a considerandis  propriis 
motivis  rationis  eorumque  vim  et  efficaciam  extenuant, 
iidem  insuper  voluntatem  ad  consensum  alliciunt. 

h.  Ratio  secundi : quandoque  passio  est  adeo  vehemens, 
ut  mentem  omnino  perturbet  et  usum  rationis  penitus 
auferat,  adeo  ut  malitia  moralis  obiecti  non  amplius  per- 
cipiatur ; iam  vero  si  nulla  adest  rationis  deliberatio,  nullum 
pariter  est  voluntarium,  ut  patet  in  iis,  qui  propter  amorem 
vel  iram  plane  insaniunt.  Si  tamen  passio  usum  rationis 
non  penitus  aufert,  libertatem  non  tollit  omnino. 

a.  Passio,  quae  minuit  voluntarium,  minuit  etiam  peccatum,  et 
quae  aufert  voluntarium,  omnino  a peccato  excusat;  quae  tamen  usum 
rationis  non  penitus  aufert,  voluntarium  non  tollit,  et  proinde  neque 
a peccato  excusat.  Unde  fit,  ut  actiones,  quae  ex  subita  ira  vel  ex 
vehementi  tristitia  procedunt,  pro  ratione  advertentiae  aut  prorsus  in- 
voluntariae sint  aut  saltem  tamquam  actus  perfecte  humani  imputari 
nequeant,  et  malae  frequenter  aut  nullum  aut  leve  tantum  peccatum 
sint ; in  concreto  determinatum  iudicium  de  imputabilitate  talis  actionis 
Deo  committendum  est. 

|3.  Num  consensus  voluntatis,  qui  adhaeret  motibus  concupiscen- 
tiae, sit  actus  perfecte  vel  imperfecte  humanus,  non  pendet  a motu 
concupiscentiae  i.  e.  ab  eius  maiore  minoreve  vehementia,  sed  ab  in- 
fluxu, quem  in  usum  rationis  exercet.  Motus  enim  concupiscentiae 
directe  in  voluntatem  agere  eamque  absolute  ad  consensum  trahere 
nequit ; econtra  voluntas  motibus  concupiscentiae  etiam  vehementioribus 
resistere  atque  consensum  negare  potest ; usum  autem  rationis  pas- 
siones plus  minus  impedire  solent. 

2.  Concupiscentia  consequens^  quae  ex  actu  voluntatis 
redundat,  voluntarium  nec  auget,  nec  minuit,  sed  signum 
est  intensitatis  eius. 

a.  Ratio  p'imi  est,  quia  actus  voluntatis  iam  perfectus 
est,  quando  motus  appetitus  sensitivi  exsurgit. 

h.  Ratio  secundi  est,  quia  solum  ex  actu  intenso  vo- 
luntatis redundat  motus  in  appetitum  sensitivum. 

Concupiscentia  consequens,  quae  deliberate  a voluntate  excitatur,, 
eo  inservit,  ut  operationes  humanae  maiore  aclacritate  maioreque  vigore 
ac  fervore  peragantur,  et  cum  ipsa  sit  voluntaria,  actionibus  bonis- 
meritum,  peccatis  autem  demeritum  addere  potest. 

§ 3,  De  metiu 

54.  Notio.  Metus  definitur  mentis  trepidatio  ob  malum 
futurum ; est  ergo  actus  appetitus,  quo  refugimus  a malo 
imminenti,  quod  aut  nullo  modo  aut  solum  difficile  pu- 
tamus vincere  posse. 

a.  Metus  ex  repraesentatione  mali  oritur  in  appetitu:  et  licet 
metuens  omnino  sui  compos  maneat,  saepe  tamen  metus  eum  movet 
ad  aliquid  volendum,  quod  alias  noluisset.  Et  sic  metus  hoc  loco  con- 
siderandus est,  quatenus  nempe  voluntatem  movet,  ut  aliquid  eligat 
ad  maius  malum  vitandum,  quod  alias  non  elegisset,  ut  si  quis  ad 
vitandam  mortem  eligit  amputationem  cruris. 

&.  Malum,  quod  metum  causat,  imminere  potest  vel  illi  ipsi,  qui 
metuit,  vel  eius  coniunctis:  quod  enim  sive  sanguine  sive  amicitia 
coniunctis  evenit  malum,  id  proprium  censetur. 

c.  Ex  metu  operari  dicitur  is,  cui  metus  est  causa  operationis;  cum 
metu  operari  dicitur  is,  cui  non  metus  sed  alia  est  causa  operationis. 
Nauta  ex  metu  proiicit  merces  in  mare;  martyr  cum  metu  subit  mortem,, 
quam  naturaliter  timet.  In  priore  casu  metus  ad  operationem  se  habet 
antecedenter,  in  posteriore  solum  conconiitanter.  De  operationibus,  quae 
ex  metu  fiunt,  hic  sermo  est. 

55.  Metus  dividitur:  a.  Ratione  quantitatis  m gravem 
et  levem,  prout  malum,  ex  quo  metus  oritur,  grave  vel 
leve  est. 

Ut  metus  dicatur  gravis,  duo  requiruntur:  a.  ut  grave  malum 
immineat,  quale  est  mors,  mutilatio,  diuturnus  carcer,  gravis  infamia, 
magna  iactura  bonorum  etc. ; P.  ut  malum  difficile  averti  possit.  Si 
leve  malum  imminet,  aut  grave  quidem,  sed  quod  facile  averti  potest, 
metus  dicitur  levis. 

Metus  gravis  alius  est  absolute  gravis,  si  malum  in 
se  revera  grave  timetur;  alius  relative  gravis,  si  malum 
in  se  quidem  leve  sit,  grave  autem  respectu  determinatae 

personae,  quae  sit  meticulosa,  ut  sunt  pueri,  senes  et 
mulieres. 

a.  Metus  relative  gravis  in  re  morali  aequiparatur  metui  absolute 
^ravi,  quia  eandem  mentis  trepidationem  inducit  et  proinde  eundem 
in  actionem  influxum  exercet. 

P.  Metus,  qui  cadit  in  virum  constantem,  significat  metum  absolute 
gravem:  oritur  enim  ex  mato,  quod  merito  formidat  etiam  persona 
■constans,  foriis  et  cordata. 

b.  liatione  originis  in  metum  ah  extr inseco  et  ab  intrin- 
seco incussum,  prout  a causa  externa  vel  interna  provenit ; 
sic  metus  mortis  ex  naufragio  est  ab  extrinseco,  metus 
mortis  ex  morbo  est  ab  intrinseco'). 

Metus  ab  extrinseco  iterum  dividitur  in  metum  in- 
cussum a causa  necessaria  ut  a naufragio,  incendio,  incursu 
ferarum,  vel  a causa  libera  scilicet  ab  homine. 

Metus  a causa  libera  incussus  iterum  vel  est  iuste  vel 
iniuste  incussus,  prout  persona  metum  inferens  ius  habet 
metum  incutiendi  ut  princeps  vel  pater,  qui  poenam  in- 
tentat, aut  iniuste  metum  incutit  ut  latro  mortem  inten- 
tans, nisi  detur  pecunia. 

c.  Addendus  est  metus  reverentialis , qui  habetur, 
quando  quis  timet,  ne  offensos  et  indignatos  habeat  eos, 
quos  revereri  debet,  ut  sunt  parentes  et  superiores  qui- 
cunque (principes,  praelati,  episcopi  etc.).  Refertur  ad 
metum  iuste  vel  iniuste  incussum,  prout  eius  causa  est 
iusta  vel  iniusta. 

Num  metus  reverentialis  possit  esse  gravis.  — Metus  oritur  ex 
malo,  quod  aliquis  sibi  imminere  existimat;  si  ergo  ex  offensione  pa- 
rentum vel  superiorum  imminere  potest  grave  malum,  metus  reverentialis 
potest  esse  gravis.  Atqui  metus  reverentialis  dupliciter  accipitur: 
a.  secundum  se  prout  significat  confusionem  et  molestiam,  quam  pa- 
titur inferior  ob  solam  offensionem  et  indignationem  superioris ; i3.  prout 
significat  alia  insuper  mala  ut  diuturnam  increpationem,  duriorem 

q Alii  e.  g.  D’  Annihale  {l.  n.  138)  metum  ah  extrinseco  dicunt, 
si  ab  alio  incutitur  ad  extorquendum  consensum,  et  ab  intrinseco,  si 
ipsum  malum  imminens  infert  metum,  sive  id  provenit  a causa  interna, 
ut  est  infirmitas,  sive  a causa  externa,  ut  est  morbus  contagiosus, 
tempestas,  naufragium,  poenae  inferni  etc.  Secundum  hanc  distinctionem 
metus  ab  alio  quidem  incussus,  sed  non  ad  extorquendum  consensum, 
referri  debet  ad  metum  ab  intrinseco. 

tractationem,  privationem  bonorum  etc.  lam  vero  si  metus  reverentialis 
hoc  altero  sensu  accipitur,  sine  dubio  gravis  esse  potest ; quodsi  priore 
sensu  accipitur,  censetur  esse  levis.  Hac  distinctione  facta  conciliari 
possunt  auctores,  quorum  alii  metum  reverentialem  habent  gravem, 
alii  vero  levem. 

56.  Influxus  metus  in  actus  Lumanos.  1.  Metus ^ 
qui  adeo  vehemens  est,  ut  usum  raiionis  turhet^  penitus  tollit 
voluntarium:  ubi  enim  deficit  rationis  deliberatio,  habetur 
involuntarium  perfectum.  Id  tamen  in  metu  raro  et  per 
accidens  tantum  contingit:  ordinarie  enim  et  per  se  metus 
etiam  gravis  non  aufert  deliberationem  rationis,  quae  ad 
actum  perfecte  humanum  requiritur,  ideo  quoad  metum 
attendendum  est  potissimum  sequens  principium. 

2.  Actus  positus  ex  metu  quantumvis  gravi  per  se  sim- 
pliciter voluntarius  et  secundum  quid  involuntarius  est.  Metus 
enim  per  se  efficit,  ut  voluntas  deliberate  eligat  actionem 
tamquam  medium  ad  vitandum  malum,  sed  cum  aliqua 
repugnantia,  ut  si  quis  ex  metu  naufragii  proficiat  merces; 
atqui  eiusmodi  actus  est  simpliciter  voluntarius  cum  ad- 
mixtione involuntarii. 

a.  Metus,  cum  ordinarie  non  auferat  voluntarium,  non  excusat  a 
'peccato,  nec  aufert  meritimi  honae  actionis,  ut  si  quis  ex  metu  poenae 
assistat  sacro.  Quia  tamen  voluntario,  quod  ex  metu  procedit,  admixtum 
est  involuntarium,  metus  minuit  culpam  et  meritum,  et  eo  quidem 
magis,  quo  maior  est  repugnantia->in  ponenda  actione.  In  specie  vero 
a.  si  agitur  de  re  intriusecus  mala  nullus  metus  a peccato  excusat 
nec  culpam  adeo  minuit,  ut  peccatum  mortale  propter  metum  fiat 
veniale;  p.  si  agitur  de  re  sola  lege  positiva  prohibita,  gravis  metus 
a peccato  plane  excusare  potest,  nisi  metus  incutiatur  in  odium  eccle- 
siae vel  religionis. 

b.  Quia  actus,  qui  ex  metu  fit,  simpliciter  voluntarius  est  'et  ideo 
simpliciter  humanus,  per  se  metus  non  excusat  ab  obligationibus  propter 
ipsum  contractis  nisi  obstet  lex  vel  ratio  specialis:  voluntarium  enim^ 
quod  sufficit  ad  committendum  peccatum  grave,  sufficit  etiam  ad 
contrahendas  obligationes.  Ideo  per  se  valet  votum  ex  metu  mortis 
in  medio  naufragio  vel  in  gravi  morbo  emissum. 

3.  Metus  levis  in  foro  externo  non  attenditur:  sup- 
ponitur enim  ipsum  non  habuisse  influxum  in  actionem; 
in  foro  autem  interno  minuit  voluntarium  ideoque  gravi- 
tatem peccati  pro  quantitate  influxus  in  voluntatem. 

§ 4,  De  violentia. 

57.  Notio  ac  divisio.  1»  Violentia  (coactio,  vis)  pas- 
sive considerata  definitur  motio  causata  a principio  externo 
renitente  voluntate;  active  considerata  est  ipsa  vis,  quae 
adhibetur  ad  motionem  in  alio  causandam. 

Duo  ergo  requiruntur,  ut  actus  dicatur  violentus  seu  coactus; 
a.  ut  a principio  externo  procedat  et  h.  ut  sit  contra  voluntatem  totis 
viribus  resistentem.  Qui  igitur  vere  et  perfecte  vim  patitur,  adeo  ut 
exterius  aliud  agere  non  possit,  non  solum  interius  non  consentit  nec 
mere  dissentit,  sed  etiam  exterius  quantum  potest  suasione,  pi  ecibus, 
minis,  clamore,  vi  etc.  resistit  et  vim  illatam  repellere  conatur. 

2.  Patet  in  actus  elicitos  voluntatis  non  posse  cadere 
violentiam,  siquidem  est  contradictio  in  terminis  volun- 
tatem cogi  ad  actum  i.  e.  in  voluntate  esse  inclinationem 
erga  obiectum,  dum  eadem  voluntas  ab  eodem  obiecto 
renitendo  declinat;  quare  nec  Deus  potest  cogere  volun- 
tatem. In  actus  autem,  qui  a voluntate  imperari  possunt, 
cadere  potest  violentia:  nam  non  solum  corporis  miembra, 
sed  etiam  potentiae  internae,  praesertim  phantasia  et  in- 
tellectus, a vi  externa  (e.  g.  per  influxum  angeli  boni  vel 
mali)  ad  actus  moveri  possunt  renitente  voluntate. 

3.  Violentia  dividitur  in  violentiam  absolutam  et  in 
violentiam  secundum  quid;  illa  habetur,  quando  is,  cui  in- 
fertur, resistit  quantum  potest  et  proinde  omnino  invite 
patitur;  haec  duplici  sensu  accipitur:  a.  secundum  alios 
enim  habetur,  quando  patiens  vim  illatam  repellere  aut 
saltem  minuere  potest,  sed  non  facit;  h.  secundum  alios 
habetur,  quando  patiens  vim  illatam  repellere  non  potest, 
sed  nec  omnino  invite  patitur. 

58.  Influxus  Tioleutiae  in  actus  humanos.  1.  Vio- 
lentia absoluta  tollit  omne  voluntarium:  nam  actus  a vio- 
lentia absoluta  causatus  fit  voluntate  prorsus  renitente,  et 
si  vel  minimum  consentiret  vel  resistentiam  debitam  omit- 
teret, iam  deficeret  violentum  absolutum.  Ideo  violentia 
tollit  peccatum,  cum  non  possit  esse  peccatum,  quod  non 
sit  voluntarium. 

Non  peccat,  qui  violenter  inclusus  cogitur  omittere  sacrum  die 
festo;  qui  cogitur  genua  curvare  vel  thus  adolere  coram  idolis;  virgo, 
quae  vi  opprimitur  et  pro  virihms  resistit;  qui  patitur  pravas  sug- 
gestiones. 

2.  Violentia  secundum  quid  non  tollit^  sed  minuit  vo- 
luntarium; aut  enim  omittitur  resistentia,  quae  adhiberi 
posset  et  deberet,  et  tunc  actio  violenta  est  indirecte  (in 
omissione  resistentiae)  voluntaria,  ut  si  mulier,  quae  op- 
primitur, invasorem,  quem  repellere  posset,  non  repellit; 
aut  voluntas  non  omnino  repugnat,  et  tunc  habetur  aliquis 
voluntatis  consensus,  ut  si  mulier,  quae  opprimitur  et  in- 
vasorem repellere  non  potest,  in  pravam  delectationem 
consentit. 

Resistentia,  quae  opponenda  est  violentiae,  ne  actio  violenta  seu 
coacta  imputari  possit  in  peccatum,  quandoque  requiritur  -per  se,  quando 
nimirum  violentia  eiusmodi  est,  ut  superari  possit.  Sic  si  quis  patitur 
tactus  inhonestos,  ut  violenti  et  pleno  sensu  involuntarii  sint,  re- 
quiritur non  solum,  ut  voluntas  repugnet,  sed  etiam  ut  tactus  re- 
pellantur, quantum  fieri  potest:  alias  enim,  qui  vim  patitur,  aliquatenus 
saltem  consentire  censetur.  Quandoque  resistentia  requiritur  per  accidens, 
etsi  inutilis  sit,  quando  nempe  requiritur  ad  praecavendum  scandalum; 
sic  martyres,  qui  cogebantur  thus  offerre  idolis,  tenebantur  resistere, 
quatenus  opus  erat  ad  ostendendum  se  pati  invitos ; vel  quando  ne- 
cessaria est  ad  praecavendum  consensum,  id  quod  accidit,  ubi  vis  in- 
fertur contra  castitatem;  sic  mulier  oppressa  tenetur  per  se  etiam 
clamore  et  viribus  corporis  quantum  potest  resistere.  Verum  si  haec 
resistentia  positiva  inutilis  vel  nimis  difficilis  immo  periculosa  sit,  ab 
ea  adhibenda  excusatur,  dummodo  vitare  possit  consensum. 

II.  Impedimenta  habitualia. 

Impedimenta  habitualia  duplicis  generis  sunt:  habitus 
tum  boni  tum  mali  voluntati  inhaerentes  et  aegrotationes 
animi,  quae  hominem  impediunt,  quominus  plene  suis 
facultatibus  spiritualibus  uti  possit. 

§ 1.  De  habitibus, 

^9.  Notiones.  Habitus  definitur  constans  inclinatio 
ad  similes  actus  produce-ndos  facultati  superaddita.  Poten- 
tiae, cui  inest,  habitus  confert,  ut  potentia  facile  et  prompte 
operari  possit. 

a.  Hic  sermo  est  de  habitibus  moralibus  iisque  acquisitis, 
qui  voluntati  insunt,  eamque  inclinant  ad  actus  morales  sive 
bonos  (virtutes)  sive  malos  (vitia). 

h.  Homo  a natura  non  est  praeditus  habitibus,  nec  bonis  nec 
malis,  sed  solum  quibusdam  dispositionibus  ad  habitus,  qui  habitus 
inchoati  vocantur  atque  a naturali  temperamento  vel  a genitoribus 
hereditate  proveniunt.  Ipsi  habitus  repetitione  actuum  similium 
acquiruntur:  quivis  enim  actus  in  potentia,  aqua  procedit,  quan- 
dam  determinationem  seu  inclinationem  ad  similes  actus  produ- 
cendos relinquit;  per  iterationem  eorundem  actuum  deinde  habitus 
in  potentia  generatur.  Ordinarie  ad  habitum  generandum  plures 
actus  requiruntur,  nisi  valde  intensi  sint. 

c.  Postquam  adeptus  est  usum  rationis,  homo  incipit  habitus 
sibi  acquirere.  Etenim  si  resistit  passionibus,  quae  ad  sensibilia 
trahunt,  hoc  ipso  gradatim  augentur  vires  voluntatis  contra  pas- 
siones, formatur  dispositio  quaedam  in  voluntate  similes  actus 
contra  passiones  eliciendi,  quae  voluntatem  ad  bonum  inclinat, 
appetitum  passionis  minuit  atque  voluntati  subiicit,  quin  et  ipsa 
corporis  organa  experientia  teste  dispositionem  virtuti  consen- 
taneam induunt.  Si  econtra  passionibus  indulget,  vires  voluntatis 
ad  superandas  passiones  minuuntur,  inclinatio  in  passionis  obiec- 
tum  augetur  atque  ipsa  corporis  organa  dispositionem  vitio  con- 
sentaneam induunt,  adeo  ut  homo  tandem  vitio  subiiciatur.  Manet 
tamen  in  voluntate  potestas  contra  impetus  passionis,  utut  per 
habitus  vitiorum  auctae,  libere  se  determinandi,  dummodo  suffi- 
ciens usus  rationis  remanserit. 

d.  Quo  frequentius  similes  actus  iterantur,  eo  maior  in  po- 
tentia fit  inclinatio  et  facilitas  ad  similes  actus.  Habitus  intensus 
et  in  potentia  iam  diu  radicatus  vocatur  consuetudo,  quae  interdum 
tanta  vi  ad  similes  actus  impellit,  ut  ei  vix  imperari  possit:  con- 
suetudo altera  natura.  Td  quod  de  prava  consuetudine  potissimum 
valet. 

e.  Pravae  consuetudines  duplicis  generis  sunt:  aliae,  quae 
potentias  organicas  (phantasiam  et  appetitum  sensitivum)  non 
afficiunt  nec  potentias  spirituales  in  suis  functionibus  impediunt 
ut  consuetudo  blasphemandi,  mentiendi,  furandi ; aliae,  quae  po- 
tentias organicas,  et  quandoque  quidem  adeo  vehementer  alterant, 
ut  activitates  potentiarum  spiritualium  inde  impediantur  ut  con- 
suetudo luxuriae  et  ebrietatis. 

f.  Ratione  originis  distinguitur  consuetudo  naturalis  seu  in- 
voluntaria, quae  sine  advertentia  ad  eius  effectus  morales  con- 
trahitur, et  consuetudo  moralis  seu  voluntaria,  quae  cum  cogni- 
tione effectus  moralis  contrahitur  et  retinetur. 

60.  Influxus  habituum  in  actus  humanos.  1.  Ha- 
bitus sive  bonus  sive  malus  in  actibus,  in  quos  influit, 
rationem  voluntarii  et  meriti  atque  demeriti  auget;  ra- 
tionem autem  liberi  minuit. 

Hatio  est,  quia  actus  procedit  ex  voluntate,  quae  in 

obiecto  magis  firmata  et  ad  obiectum  magis  propensa  est,  quam 
voluntas  habitu  destituta.  Ratio  secundi  est,  quia  liberum  seu  in- 
differentia voluntatis  eo  minor  est,  quo  magis  intellectus  unam 
partem  considerat,  et  voluntas  in  eandem  inclinatur;  atqui  habitus 
efficit,  ut  intellectui  ea  pars,  quae  habitui  consentanea  est,  vivi- 
dius exhibeatur  et  ut  voluntas  in  eandem  magis  inclinetur. 

2.  De  consuetudine,  a.  Prava  consuetudo,  quae  acti- 
vitatem mentis  et  voluntatis  non  inficit,  libertatem  minuit 
quidem,  sed  actum  perfecte  humanum  et  culpam  gravem 
non  excludit.  Quandoque  tantam  in  voluntatem  vim  exercet, 
ut  difficulter  superari  possit,  attamen  talis  non  est,  ut  vo- 
luntas, saltem  auxilio  gratiae  adiuta,  ei  imperare  non  possit. 

Omnino  teneri  debet  consuetudinem  pravam  quamcunque  adhibitis 
aptis  remediis  tractu  temporis  emendari  posse,  nisi  facultates  spiri- 
tuales in  suis  activitatibus  propterea  turbatae  sint. 

b.  Prava  consuetudo,  quae  mentis  et  voluntatis  func- 
tiones impedit,  libertatem  ita  minuit,  ut  homo  actus  per- 
fecti et  gravis  culpae  sit  incapax,  et  eo  quidem  magis, 
quo  magis  intellectus  et  voluntatis  activitas  turbatur. 

Ut  diiudicari  possit  imputabilitas  delictorum,  quae  ex  prava  con- 
suetudine, praesertim  contra  castitatem,  committuntur,  notandum  est, 
actus  peccaminosos,  quo  frequentius  committuntur,  eo  magis  appetitum 
augere,  adeo  ut  vehementissimus  impulsus  ad  peccatum  adigat,  eosdem, 
actus  energiam  voluntatis  debilitare,  atque  intellectum  bona  sensibilia 
recogitantem  impedire,  quominus  motiva,  quae  a peccato  retrahant, 
sufficienter  perpendere  possit.  Haec  impedimenta  libertatis  in  iis  maiora, 
sunt,  qui  pravum  habitum  iam  paene  ab  infantia  contraxerunt,  et  maiora 
adhuc  in  iis,  quibus  mala  dispositio  a parentibus  hereditate  transmissa 
est.  Quamvis  ergo  plus  minusve  deliberate  peccent,  possunt  tamen,  non 
quidem  a toto,  sed  a tanto  peccato  excusari. 

§ 2»  De  aegrotationibus  animu 

61.  Notiones.  1.  Recens  disciplina  medica,  quae 
psychiatria  vel  psychopathologia  vocatur,  aegrotationes 
animi  pro  obiecto  habet.  Ex  hac  disciplina  theologia 

moralis  potissimum  colligit,  esse  diversas  animi  affec- 
tiones, quae  in  vitam  moralem  plus  minusve  determi- 
nantem influxum  exercent  libertatemque  minuunt,  quae 
proinde  in  taxanda  imputabilitate  delictorum  merentur, 
quae  attendantur. 

a.  Aiiteactis  temporibus  de  statu  mentis  eorum,  qui  scelus 
patraverant,  raro  institutum  est  examen,  cum  plenum  rationis 
usum  proindeque  pertectam  criminis  imputabilitatem  in  dubium 
non  vocarent,  nisi  reos  plane  insanire  deprehendissent.  Nostro 
autem  tempore  de  statu  mentis  eorum,  qui  criminis  rei  sunt, 
diligens  examen  instituitur.  Et  recte  quidem,  cum  agenti  crimen 
imputari  non  possit,  qui  plene  sui  compos  non  sit.  Quamvis  ne- 
gari nequeat,  nunc  temporis,  cum  homines  multo  frequentius  ex 
nervis  laborent,  plures  quam  antea  esse  malefactores,  qui  per- 
fecto usu  facultatem  spiritualium  careant;  complures  tamen  me- 
dici in  iudicio  de  plena  deliberatione  malefactorum  ferendo  ex 
theoriis  psychiatriae  modum  excedunt.  Docent  enim  voluntati  ex 
morbo  inesse  necessitatem  internam,  qua  ineluctabili  vehementia 
ad  mala  patranda  impellatur,  aut  voluntatem  saltem  perfecta 
abulia  (Willenslosigkeit)  laborare,  adeo  ut,  motibus  concupiscentiae 
reiectis,  bonum  eligere  plane  non  possit.  Aegram  hanc  voluntatem 
tribuunt  iis,  qui  neurasthenia,  melancholia,  hysteria,  dementia 
morali  laborant. 

h.  A propensione  in  malum  atque  ab  abulia  distinguenda  est 
infirmitas  voluntatis  relate  ad  bonum  (Willensschwache,  sittliche 
Schwache),  quae  in  statu  naturae  lapsae  ei  naturaliter  inest. 
In  est  quidem  voluntati  etiam  post  lapsum  naturalis  propensio  in 
bonum,  cui  tamen  adversatur  appetitus  sensitivus  (concupiscentia, 
fomes  peccati)  qui  natura  sua  fertur  etiam  in  bona  sensibilia, 
quae  honestati  adversantur.  lam  vero  concupiscentia,  quatenus 
fertur  in  bona  sensibilia  inhonesta,  electionem  boni  moralis  diffi- 
cilem reddit  atque  naturalem  infirmitatem  voluntatis  iii  ordine 
morali  constituit,  quae  infirmitas  pravis  habitibus  valde  augeri 
potest. 

2.  Animi  aegrotatio  (psychopatia,  Seelenkrankheit)  ad- 
esse dicitur,  cum  activitates  mentis  et  voluntatis  habitua- 
liter  male  affectae  sunt.  Ex  principiis  psychologicis  tieri 
nequit,  ut  intellectus  et  voluntas  in  se  aliquo  morbo  labo- 
rent, cum  sint  potentiae  mere  spirituales,  quae  morbi  sunt 
incapaces;  in  specie  voluntas  aliam  aegritudinem  in  se 
ipsa  habere  nequit,  quam  pravos  habitus,  qui  liberam 
determinationem  minuunt  quidem,  sed  non  auferunt.  At- 

tamen  cum  potentiae  spirituales  in  suis  actibus  externe 
dependeant  a sensibus,  praesertim  vero  a phantasia,  ab 
appetitu  sensitivo  atque  ab  illa  parte  cerebri,  quae  func- 
tionibus harum  potentiarum  inservit,  si  potentiae  sensi- 
tivae male  affectae  sunt,  per  redundantiam  etiam  intel- 
lectus et  voluntas  in  suis  functionibus  turbantur. 

Quoniam  voluntas  in  suis  actibus  directe  solum  a cognitione 
dependet,  ipsa,  praelucente  cognitione  quae  requiritur,  semper  expedita 
et  libera  est.  Hinc  fieri  nequit,  ut  morali  libertate  careat,  qui  actionis 
suae  moralem  bonitatem  et  malitiam  sufficienter  apprehendit. 

63.  Influxus  aegrotationis  animi  in  actus  humanos. 

Distinguendum  est  inter  homines,  qui  animi  morbo  laborant,  et 
eos.  qui  vere  aegri  quidem  non  sunt,  dispositionibus  tamen  affecti  sunt, 
quae,  accedentibus  certis  adiunctis,  in  perfectum  animi  morbum  de- 
generare possunt. 

1.  Mente  aegriS;  utpote  usu  libertatis  destitutis,  actiones 
morales  imputari  non  posse,  res  est  manifesta.  Ipsi  vi  et 
propensione  ineluctabili  ad  pravas  actiones  (furta,  incendia, 
homicidia,  luxuriam)  committendas  impelluntur,  in  quibus 
ob  mentis  aegrotationem  et  defectum  libertatis  a peccato 
immunes  sunt. 

Si  confessario  occurrant  eiusmodi  homines : a.  ne  eis  aperte 
significet  in  illis  actibus  a peccato  eos  plane  immunes  esse,  tum  quia 
de  hac  re  in  casu  particulari  certo  constare  nequit,  tum  ne  pravae 
inclinationi  sine  omni  prorsus  resistentia  obsecundent  eamque  sic 
augeant;  h.  ad  resistendum  pravis  inclinationibus  suaviter  eos  horte- 
tur: seria  enim  resistentia  naturalem  propensionem  saltem  imminuere 
potest*). 

2.  Qui  vere  aegri  non  sunt,  usu  libertatis  ^plene  non 
carent,  et  proinde  ab  obligatione  reddendi  rationem  de 
suis  actibus  moralibus  immunes  esse  nequeunt.  Quamvis 
enim  imputabilitas  pro  ratione  impeditae  libertatis  minu- 
atur, delicta  tamen  commissa  in  culpam  et  quandoque 
etiam  in  gravem  culpam  eis  imputari  debent. 

a.  Ad  aequum  iudicium  ferendum  de  aliquo  delicto  commisso  ad 
delinquentis  tum  actualem  tum  habitualem  dispositionem  attendentium 
est.  Quo  perfectior  est  advertentia  ad  malitiam  actionis,  et  quo  expe- 
ditior est  deliberatio  de  obligatione  omittendi  actionem  et  de  sequelis, 


')  Cf.  Genicot,  Casus  conscientiae  I.  p.  6 s. 

quae  ex  delicto  oriuntur,  eo  maior  est  delicti  imputabilitas.  Quo  magis 
cognitio  et  deliberatio  ex  actuali  affectu  atque  impulsu  vel  ex  habituali 
dispositione  impeditur  et  turbatur,  eo  minor  est  delicti  imputabilitas. 
Iis  autem,  quorum  advertentia  et  deliberatio  impedita  non  est,  malae 
actiones  plene  imputantur,  etsi  sub  influxu  alicuius  passionis  vel  im- 
pulsus delictum  commisissent. 

b.  Ergo  reiicienda  est  sententia  tum  eorum,  qui  delicta  omnibus 
eodem  gradu  imputanda  esse  docent,  tum  eorum,  qui  cum  recenti 
psycbiatria  affirmant,  delicta  nulli  eorum,  qui  affectam  animi  dispositio- 
nem habent,  imputari  posse.  Vera  sententia  horum  imputabilitatem  nec 
aufert  nec  sanis  aequiparat;  gradum  eius  determinare  in  particulari 
casu,  cum  impossibile  sit.  Dei  indicio  committendum  est^). 

Xota  1.  Animarum  pastores  et  confessarios  nosse  opoj-tet,  quae- 
nam sint  animi  aegrotationes,  quibus  indiciis  cognoscantur,  num  ac- 
tiones morales  huiusmodi  aegrotis  imputandae  sint  et  quomodo  ipsi 
aegroti  in  cura  animarum  tractandi  sint.  De  his  quidem  agit  theologia 
pastoralis.  Cf.  Krieg,  Die  Wissenschaft  der  speziellen  Seelenfiihrung 
(Freiburg,  Herder.  1904)  S.  166  ff.  Huher,  Die  Hemmnisse  der  Willens- 
freilieit  (Munsler.  Schoningh.  1904.)  S.  210  ff.  Bessmer,  Storungen  im 
Seelenleben  (Freiburg.  Herder  1907.)  Idem,  Grundlagen  der  Seelen- 
storungen  (Freiburg.  Herder.  1906.)  Familler,  Pastoralpsychiatrie 
(Freiburg.  Herder.  1898.)  Romer,  Psychiatrie  und  Seelsorge  (Berlin. 
Reuther.  184t)).  Schloss,  Propadeutik  der  Psychiatrie  (Wien.  Kirsch.  1908). 

ota  Quamvis  peccata  carnalia  saepe  causa  sint  aegrotationum 
animi,  notari  tamen  debet  etiam  ex  animi  seu  ex  cerebri  et  nervorum 
morbis  non  raro  peccata  carnis,  praesertim  perversitates  sexuales  oriri. 
Hoc  modo  explicatur,  cur  quandoque  homines,  qui  hucusque  pie  et 
caste  vixerant,  derepente  peccatis  carnis  et  foedis  perversitatibus  se 
dedant.  Eorum  defectus  morales  non  culpae,  sed  potius  morbo  per  in- 
fortunium contracto  tribuendi  sunt. 


Quaestio  secunda. 

De  actibus  moralibus. 

Articulus  primus. 

De  natura  actuum,  moralium. 

63.  Qui  sint  actus  morales.  1.  Morale  primo  et 
propiie  dicitur  de  actione,  eaque  humana.  Quidquid  prae- 


9 Cf.  Besnmer,  Grundlagen  S.  181  ff. 

terea  morale  dicitur  (ordo  moralis,  lex  moralis,  virtus 
moralis  etc.),  secuudario  et  improprie  sic  appellatur. 

Morale  enim  a more  dicitur;  mos  autem  proprie  significat  eundem 
saepius  repetitum  agendi  modum  in  agentibus  liberis ; morale  ergo 
primo  et  proprie  ad  actiones  liberas  pertinet ; improprie  morale  dicitur, 
quidquid  ad  actionem  moralem  aliquo  modo  refertur. 

2.  Morales  dicuntur  actus,  qui  cum  cognitione  mora- 
litatis  obiecti  libere  perficiuntur.  Duplex  ergo  condicio 
requiritur,  ut  actus  possit  dici  moralis: 

a.  Ut  sit  liber:  actus  enim  necessarius  nec  moralis 
nec  proprie  humanus  dici  potest. 

„lbi,  ait  s.  Thomas,  incipit  genus  moris,  ubi  primo  dominium 
voluntatis  invenitur^  ‘).  Et  sane  actus  moralis  omnium  consensu  ho- 
minem facit  dignum  laude  aut  vituperio,  praemio  vel  poena;  atqui 
solum  id,  quod  cum  libertate  fit,  hominem  facit  dignum  laude  et  praemio 
aut  vituperio  et  poena. 

h.  Ut  obiecti  qualitas  moralis  apprehensa  et  intenta  sit: 
sola  enim  libertas  ad  constituendam  actus  moralitatem  non 
sufficit,  sed  insuper  requiritur,  ut  voluntas  tendat  in  ob- 
iectum,  quod  ab  intellectu  apprehenditur  et  voluntati  re- 
praesentatur sub  respectu  morali:  moralis  enim  actus  esse 
non  potest,  nisi  ex  tendentia  voluntatis  in  obiectum  mo- 
rale, sicut  actus  bonus  vel  malus  esse  nequit,  nisi  ex  ob- 
iecto  bono  vel  malo. 

a.  Distinguimus  ordinem  physicum  seu  naturae  et  ordinem  mo- 
ralem seu  rationis.  Ad  ordinem  physicum  pertinet  omne  id,  quod  ad 
evolvendam,  conservandam  perficiendamque  naturam  sive  sensitivam 
sive  spiritualem  conducit,  quod  proinde  agenti  delectationem  vel  saltem 
utilitatem  affert;  ad  ordinem  vero  rationis  seu  moralem  pertinet  id, 
quod  naturam  rationalem  decet,  eius  dignitati  conveniens  est.  Si  operans 
in  aliqua  actione  nil  aliud  apprehendit  et  intendit  nisi  delectationem 
vel  commodum  naturae,  actionem  moralem  non  exercet,  etsi  actio  ad 
ordinem  spiritualem  pertineret;  qui  e.  g.  in  studio  mathesis  vel  musicae 
nil  aliud  cognoscit,  nisi  illud  placere  vel  hominem  perficere  et  solum 
hanc  delectationem  vel  utilitatem  intendit,  non  exercet  actionem  mo- 
ralem. Ut  actio  moralis  sit,  qualitatem  moralem  obiecti  apprehendere 
et  velle  debet. 

P.  Obiectum  actus  moralis  potest  esse  res,  cuius  natura  ita  com- 
parata est,  ut  enti  rationali  conveniat  circa  illam  actum  sive  amoris 


')  S.  Thomas  2.  dist.  21.  q.  3.  a.  2. 

sive  aversionis  exercere  ut  Deus,  qui  ab  homine  amandus  est;  vel 
potest  esse  actio,  quae  natura  sua  eiusmodi  est,  ut  enti  rationali  eam 
ponere  vel  vitare  conveniat;  sic  enti  rationali  convenit,  ut  veritatem 
dicat,  periurium  fugiat. 

y.  Ergo  non  omnis  actus  humanus  simul  moralis  est ; sed  sunt 
actus  humani,  qui  morales  non  sunt.  Et  sane  non  solum  pueri  deliberate 
agunt,  quin  eorum  actus  morales  sint,  quia  rationem  boni  et  mali 
moralis  nondum  apprehendunt,  sed  etiam  adulti  quandoque  deliberate 
exercent  actus  sine  omni  prorsus  attentione  ad  eorum  indolem  mo- 
ralem, praesertim  quando  indifferentia  aspiciunt,  legunt,  scribunt  etc.^) 
Auctores  morales  in  hac  re  diversae  sunt  sententiae.  Alii  omnes  actus 
humanos  dicunt  morales,  sicut  omnes  actus  morales  sunt  humani^). 
Alii  econtra  tenent  esse  actus  humanos,  qui  propter  defectum  adver- 
fentiae  ad  ordinem  moralem  non  sunt  morales.  Prioris  sententiae  pa- 
troni affirmare  debent  hominem,  quoties  deliberate  agit,  etiam  ad  or- 
dinem moralem  saltem  in  confuso  advertere;  atqui  hoc  adversari  vide- 
tur experientiae. 


Articulus  secundus. 

De  norma  moralitatis®). 

64.  Quae  sit.  1.  Morales  dicuntur  actiones,  moralia 
dicuntur  earum  obiecta.  Id,  quo  aliquid  est  et  dicitur 
morale,  termino  abstracto  moralitas  vocatur.  Moralitas 
ergo  duplex  distinguitur,  altera  ohiectiua,  quae  iiiest  ob- 
lecto actus  moralis  seu  actui  obiective  spectato,  altera 
suUectiva,  quae  inest  ipsis  actibus  moralibus. 

b Cf.  Struggl,  Theologia  moralis  tract.  1.  q.  n.  28.  E.  Mulier, 
Theologia  moralis^  (Vindobonae.  Mayer.  1894)  I.  1.  1.  § 97.  n.  1. 
b Gf.  s.  Thomas  I.  II,  q.  1.  a.  3.  Lehmkuhl  I,  n.  28, 
b Quaestio  de  moralitate  et  moralitatis  principio  seu  norma  in 
philosophia  morali  facile  principem  locum  occupat,  ex  qua  praecipuas 
notiones  pro  instituto  theologiae  moralis  desumpsisse  iuvabit.  Gf.  Suaf^ez, 
De  bonitate  et  malitia  humanorum  actuum.  Schiffini,  Philosophia 
moralis  (Augustae.  Taurinorum.  Marietti.  1891)  1.  n.  57.  ss.  n.  133.  Frins, 
Zur  Philosophie  der  Sittlichkeit  (Zeitschrift  fiir  kath.  Theologie.  1886) 
S.  577  ff.  Idem,  De  actibus  humanis  (Friburgi.  Herder.  1904).  II,  p.  54  ss, 
Theod.  Meyer,  Institutiones  iuris  naturalis^  (Friburgi.  Herder.  1906)  I, 
n,  140  ss.  W.  Schneider,  Gottliche  Weltordnung  und  religionslose  Sitt- 
lichkeit (Paderborn.  Schoningh.  1900)  6.  u.  7.  Kapitel.  V.  Cathrein, 
Moralphilosophie^  (Freiburg.  Herder.  1904j  I.  S.  156  ff. 

2.  Num  actio  sit  moralis,  et  in  specie  num  sit  mora- 
liter  bona  vel  mala  ab  eius  obiecto  dependet,  adeo  ut 
actio  sit  moralis,  et  moraliter  bona  vel  mala,  quia  ob- 
iectum  eius  morale  et  moraliter  bonum  vel  malum  est. 
Quaeritur  ergo,  quid  illud  sit,  quo  obiecta  actionum  mo- 
ralium constituuntur  moralia  et  in  specie  moraliter  bona 
vel  mala.  Obiecta  voluntatis  constituuntur  moralia  et 
moraliter  bona  vel  mala  ab  aliqua  norma,  quae  dicitur 
norma  moralitatis;  adeo  ut  actio,  quae  huic  normae  con- 
formis est,  sit  et  dicatur  moraliter  bona,  quae  vero  ab 
ea  ditformis  est,  moraliter  mala.  Moralitas  igitur  ob- 
iectorum  moralium  in  quadam  relatione  ad  normam  mo- 
ralitatis consistit  et  definiri  potest:  relatio  obiecti  moralis 
ad  normam  moralitatis.  Norma  moralitatis  duplex  est, 
altera  proxima,  altera  suprema  et  ultima.  Quaeritur  ergo, 
quaenam  sit  norma  moralitatis. 

Moralitas  est  notio  generica  et  consistit  in  illa  obiectorum  mo- 
ralium proprietate,  qua  relationem  dicunt  ad  suam  normam.  Haec  autem 
relatio  duplex  esse  potest,  vel  conformitatis  vel  clifformitatis;  quare  duo 
suprema  genera  obiectorum  moralium  distinguuntur : moraliter  bona  et 
moraliter  mala. 

65.  Norma  proxima.  Norma  moralitatis  proxima 
est  natura  rationalis  qua  talis  ad  ordinem  supernaturalem 
elevata,  adeo  ut  bonum  sit,  quod  naturae  rationali  con- 
veniens est,  malum,  quod  eidem  disconveniens  est. 

Norma  et  mensura,  secundum  quam  homo  actiones  suas  dirigere 
debet,  est:  a.  Natura  humana  integra  quidem,  non  secundum  partem 
superiorem  tantum,  sed  quatenus  rationalis  est:  i.  e.  quatenus  est  na- 
tura huius  speciei  a brutis  diversa,  humana  et  rationalis.  Hinc  ut  actio 
sit  moraliter  bona,  non  sufficit,  ut  conveniat  naturae,  quae  rationalis 
est,  sed  requiritur,  ut  conveniat  naturae,  quatenus  rationalis  est.  Fieri 
enim  potest,  ut  naturae  hominis,  quatenus  sensitiva  est,  aliquid  con- 
veniat, quod  tamen  ei  non  convenit,  quatenus  rationalis  est.  h.  Natura 
humana  non  solum  in  se  et  secundum  se  considerata,  sed  in  suis  rela- 
tionibus, prout  nempe  est  pars  universi  a Deo  creati  (n.  24).  c.  Natura 
humana  prout  in  praesenti  ordine  providentiae  reipsa  exsistit,  scilicet  ad 
dignitatem  filiationis  divinae  elevata. 

a.  Norma,  secundum  quam  omnium  entium  actiones 
diriguntur  et  mensurantur,  eorum  natura  est,  eorum  que 

actiones  secundum  hanc  normam  diiudicantur : bonae  di- 
cuntur, quae  eorum  naturae  conveniunt,  malae,  quae 
eorum  naturae  disconveniunt;  nulla  est  ratio  quoad  ho- 
minem aliam  normam  quaerendi,  eiusque  actiones  se- 
cundum aliam  normam  diiudicandi. 

h.  Naturae  rationali  conveniens  in  ordine  morali  id 
dicitur,  quod  naturam  rationalem  decet,  seu  quod  consi- 
derata dignitate  naturae  rationalis  conveniens  est,  ut  ap- 
petatur et  ametur  vel  respuatur  (n.  62).  lam  si  quaeritur, 
quid  in  particulari  illud  sit,  quod  naturam  rationalem 
deceat  eiusque  dignitati  conveniat,  dicendum  est,  id,  quod 
eius  relationibus  consentaneum  est  (n.  34). 

a.  Eadem  norma  aliis  modis  exhibetur: 

a.  Alii  normam  moralitatis  dicunt  ordinem  moralem,  adeo  ut 
bonum  sit,  quod  et  quia  recto  ordini  consentaneum  est,  malum,  quod 
et  quia  a recto  ordine  difforme  est.  Cum  enim  natura  humana  secun- 
dum suas  relationes  considerata  sit  norma  moralitatis,  relationes  autem, 
quibus  natura  humana  refertur  ad  Deum,  ad  seipsara,  ad  alias  res  creatas, 
constituant  ordinem  moralem,  ad  idem  redit,  sive  natura  humana  sive 
ordo  moralis  dicatur  norma  moralitatis. 

P.  Alii  normam  moralitatis  dicunt  rectam  rationem,  adeo  ut  bonum 
sit,  quod  et  quia  iuxta  rationem,  malum,  quod  et  quia  contra  rationem 
tst.  Cum  enim  voluntas  in  suis  actionibus  sequatur  ductum  rationis, 
dictamen  rationis  est  norma  immediata  et  proxima  voluntatis , ratio 
autem  iudicia  sua  ab  obiectis  seu  ab  ordine  obiectivo  desumit.  Ideo 
bonitas  voluntatis  dependet  a ratione  eo  modo,  quo  dependet  ab  obiecto 
seu  ab  ordine  morali. 

h.  Norma  moralitatis  vocatur  etiam  principium  moralitatis,  idque 
ex  duplici  ratione:  quia  actuum  moralitatem  determinat  seu  actus 
morales  constituit  moraliter  bonos  vel  malos,  et  deinde  quia  criterium 
est,  ex  quo  actus  morales  et  actus  moraliter  bonos  et  malos  cognos- 
cimus. Ex  supra  declaratis  igitur  moraliter  boni  sunt  actus,  qui  na- 
turae hominis  a Deo  creati  et  ad  statum  supernaturalem  elevati  .'secun- 
dum relationem  ad  Deum,  seipsum  et  alias  creaturas  consentanei  sunt, 
actus  vero,  qui  homini  sic  considerato  disconveniunt,  moraliter  mali 
sunt. 


66.  Dirisiones  moralitatis.  1.  Ratione  suhiecti  mo- 
ralitas  est  obiectiva  et  subiectiva. 

a.  Mor alitas  obiectiva  est  illa  obiecti  (actus  moralis) 
condicio,  propter  quam  meretur,  ut  ens  rationale  illud 

voluntate  aut  amplectatur  aut  aversetur.  Duplex  distin- 
guitur moralitas  obiectiva,  interna,  quae  obiecto  convenit 
ex  se,  et  externa,  quae  obiecto  convenit  ex  praecepto 
superioris. 

h.  Moralitas  suhiectiva  est  illa  actus  condicio,  qua 
agens  deliberate  amplectitur  vel  aversatur  obiectum,  quod 
meretur,  ut  ens  rationale  illud  amplectatur  vel  aversetur. 

a.  Moralitas  subiectiva  ab  obiectiva  essentialiter  dependet  et  de- 
signat modum,  quo  actus  moralis  producitur,  illam  nempe  condicionem, 
qua  libere  et  cum  cognitione  qualitatis  moralis  obiecti  exercetur.  Ab 
hac  moralitate  homo  constituitur  moraliter  bonus  vel  malus. 

P.  Moralitas  obiectiva  vocatur  etiam  materialis,  quatenus  actioni- 
bus obiective  consideratis  convenit  in  se,  independenter  ab  agentis 
apprehensione;  et  moralitas  subiectiva  vocatur  etiam  formalis,  qua- 
tenus actioni  convenit  dependenter  ab  apprehensione  agentis.  Quia 
agens  in  sua  cognitione  fallibilis  est,  fieri  potest,  ut  eadem  actio  sit 
formaliter  bona  et  materialiter  mala,  et  vicissim  fieri  potest,  ut  eadem 
actio  sit  formaliter  mala  et  materialiter  bona. 

2.  Ratione  perfectionis  distingui  debet  moralitas  in- 
completa et  completa;  illam  actiones  morales  sortiuntur  ex 
sola  convenientia  cum  natura  rationali,  hanc  etiam  ex 
conformitate  cum  divina  voluntate:  etenim  completo  sensu 
bonum  et  malum  dicitur,  quod  praemio  et  poena  dignum 
est;  praemio  autem  vel  poena  dignum  est,  quod  legi  con- 
forme vel  ab  ea  difforme  est. 

a.  Supposita  creatione  vult  Deus,  et  quidem  necessario  vult,  ut  homo 
servet  ordinem  moralem.  Iste  actus  divinae  voluntatis  est  lex  aeterna, 
qua  homo  ordinem  moralem  servare  tenetur.  Ideo  dicendum  est,  bonum 
esse,  quod  voluntati  divinae  vel  legi  aeternae  conforme  est,  et  malum 
esse,  quod  a voluntate  divina  vel  a lege  aeterna  difforme  est. 

&.  A norma  moralitatis  distingui  debet  principium  obligationis. 
Sane  aliud  est  quaerere,  cur  actus  humanus  sit  moraliter  bonus  vel 
malus,  et  aliud  quaerere,  cur  actus  humanus  sit  moraliter  (positive  vel 
negative)  necessarius  seu  ex  obligatione  ponendus  vel  omittendus.  Norma 
moralitatis  est  ordo  moralis  a Deo  constitutus,  prout  est  auctor  naturae 
humanae;  principium  obligationis  est  lex  aeterna  seu  Deus,  prout  est 
supremus  legislator.  Multo  latius  patet  moralitas  quam  obligatio:  quam- 
vis enim  actio  moraliter  mala  sit  etiam  prohibita,  quamplurimae  tamen 
sunt  actiones  moraliter  bonae,  quae  non  sunt  praeceptae.  Quae  quidem 
apte  confirmantur  nota  s.  Augustini  definitione,  secundum  quam  lex 
aeterna  est  ratio  et  voluntas  Dei  ordinem  naturalem  (moralem)  conser- 
vari iubens  perturbari  vetans. 

67,  Norma  suprema.  Norma  moralitatis  suprema  est 
essentia  divina.  Suprema  norma  moralitatis  est  ultima 
ratio  et  fundamentum  normae  proximae;  atqui  ultima 
ratio  propter  quam  natura  humana  talis  est,  hanc  essen- 
tiam et  has  relationes  habet,  propter  quam  aliae  acliones 
ei  conveniunt  et  bonae  sunt,  aliae  ei  disconveniunt  et 
malae  sunt,  haec  est,  quia  essentia  divina  secundum  hunc 
modum  imitabilis  est  ad  extra.  Essentia  enim  humana, 
utpote  a Deo  creata,  est  finita  imago  essentiae  divinae? 
quae  per  res  creatas  se  manifestat  ad  extra.  Quod  ergo 
in  ordine  morali  bonum  est,  ideo  bonum  est,  quia  essen- 
tiae divinae  convenit,  et  quod  in  ordine  morali  malum 
est,  ideo  malum  est,  quia  essentiae  divinae  disconvenit. 
Ideo  monet  Christus  Dominus:  Estote  ergo  vos  perfecti., 
sicut  pater  vester  coelestis  perfectus  est^). 

68.  Non  est  moralitas  sine  Deo.  Moralitas  duplici 
sensu  accipi  potest,  sensu  latiore  et  imperfecto,  quo  signi- 
ficat ordinem  moralem  i.  e.  actiones,  quae  ordini  morali 
conveniunt ; sensu  stricto  et  perfecto,  quo  significat  or- 
dinem moralem  seu  actiones  ordini  convenientes  et  immu- 
tabili lege  praeceptas.  Utroque  sensu  verum  est,  praeci- 
sione facta  a Deo  non  haberi  moralitatem. 

a.  Actiones  ordini  morali  convenientes  sunt  principia 
moralia,  quae  intelliguntur  esse  necessaria  atque  immuta- 
bilia; sed  eiusmodi  principiorum  fundamentum  non  potest 
esse  nisi  ens  necessarium  et  immutabile,  Deus,  qui  sicut 
est  fons  omnis  veritatis,  ita  etiam  fons  est  omnis  bonitatis 
moralis.  Sine  Deo  ergo  principia  moralia  carent  funda- 
mento et  proinde  suam  absolutam  necessitatem  suamque 
immutabilitatem  amittunt. 

h.  Omnes  intelligunt  legem  seu  obligationem  moralem 
in  se  continere  absolutam  necessitatem  finis  et  parem 
necessitatem  mediorum;  atqui  solum  supremus  legislator, 
Deus,  entibus  rationalibus  constituere  potest  finem  abso- 

luta  necessitate  obtinendum  et  determinare  media  pari 
necessitate  adbibenda^). 


Articulus  tertius. 

De  fontibus  moralitatis. 

69.  De  ipsis  fontibus.  1.  Fontes  vel  etiam  principia 
moralitatis  vocantur  illa  elementa  actuum  humanorum, 
quae  actionem  moralem  in  concreto  constituunt  ordini 
morali  convenientem  vel  ab  eo  discrepantem:  haec  ele- 
menta sunt  obiectum,  circumstantiae  et  finis.  Tres  ergo 
numerantur  fontes  moralitatis : ohiectum,  circumstantiae 
et  finis. 

a.  Scilicet  moralitas  actionum  in  genere  desumitur  ex  earum  con- 
venientia vel  discrepantia  cum  ordine  morali;  sed  actus  morales  tum 
boni  tum  mali  diversi  sunt.  lam  quaeritur,  quid  actiones  constituat 
ordini  morali  convenientes  vel  ab  eo  discrepantes;  et  cum  tria  sint^ 
quae  actiones  in  concreto  constituunt  ordini  morali  conformes  vel  dif- 
forraes:  obiectum,  finis  et  circumstantiae,  nec  reperiatur  in  actione 
aliud  elementum,  iure  merito  dicitur,  in  actionem  ex  triplici  fonte 
derivari  moralitatem. 

h.  Moralitatem  actionum  derivari  ex  hoc  triplici  fonte  non  signi- 
ficat, moralitatem  in  qualibet  actione  ex  his  tribus  simul  desumi,  sed 
signitif-at  eam  ex  aliquo  horum  trium  derivari:  in  concreto  igitur  pre 
diversitate  actuum  modo  ex  uno  vel  altero,  modo  ex  omnibus  simul 
desumitur. 

2.  Ut  actus  sit  bonus,  omnia  principia,  a quibus  mo- 
ralitas dependet;  debent  esse  naturae  rationali  conformia; 
si  vel  unum  sit  difforme,  actio  fit  mala;  unde  axioma  in- 
valuit: honum  ex  integra  causa,  malum  ex  quovis  defectu. 
Si  ergo  actus  ex  obiecto,  ex  fine  et  ex  circumstantiis 
naturae  rationali  conveniens  est,  simpliciter  bonus,  quodsi 
aut  ex  obiecto  aut  ex  circumstantiis  aut  ex  fine  naturae 
rationali  disconveniens  est,  simpliciter  malus  est. 


Cf.  Cathrein,  Religion  und  Moral  (Freiburg.  Herder.  1900^. 
Th.  Meyer,  Die  Grundsatze  der  Sittlichkeit  und  des  Rechtes  (Freiburg. 
Herder.  1868). 

Num  et  quando  hoc  principium:  honum  ex  integra  cama^  malum, 
eee  quovis  defectu  restringendum  sit,  suo  loco  dicetur:  quaeritur  enim, 
»um  actus  ex  obiecto  bonus  per  finem  malum  vel  per  circumstantiam 
malam  totam  suam  bonitatem  semper  amittat. 

§ 1,  De  oMecto. 

70.  Notio  et  principium.  1.  Ohiectum  actus  moralis 
dicitur  illud,  circa  quod  tendentia  voluntatis  proxime  et 
primario  versatur. 

a.  Id,  circa  quod  versatur  tendentia  voluntatis,  est  diversum, 
prout  actus  voluntatis  est  mere  elicitus  aut  elicitus  et  simul  imperatus: 
a.  aliqua  res;  sic  Deus  est  obiectum  amoris  Dei,  pecunia  obiectum  avi- 
ditatis pecuniae ; (3.  aliqua  actio  externa  ut  in  his  actibus : velle  largiri 
eleemosynam,  velle  furari,  velle  ambulare ; y-  aliquis  actus  internus  ut 
in  his  actibus:  velle  amare  Deum,  velle  credere. 

h.  Dicitur  proxime  et  primario,  quia  etiam  finis  et  circumstantiae 
sunt  id,  in  quod  tendit  voluntas,  at  non  proxime  et  primario. 

c.  Ad  obiectum  actus  ea  omnia  pertinent,  quae  eius  substantiam, 
Mon  physice  sed  moraliter  spectatam,  constituunt;  porro  substantiam 
actus  ea  omnia  constituunt,  quae  ei  adeo  sunt  essentialia  et  necessaria, 
ut  si  aliquid  desit  vel  aliud  addatur,  actus  fiat  diversus.  Sic  furti  obiec- 
tum est  res  aliena  domino  rationabiliter  invito  ablata:  etenim  si  res 
non  est  aliena  aut  si  non  invito  domino  aut  eo  non  rationabiliter  in- 
vito aufertur,  non  est  furtum. 

d.  Obiectum  proximum  est  ipse  actus  voluntatis  imperatus  (furari 
tredere)  vel  obiectum  actus  eliciti  (Deus,  pecunia),  obiectum  remotum 
est  id,  circa  quod  versatur  actus  imperatus  (res  aliena  in  furto,  veritas 
revelata  in  actu  fidei). 

2.  Primam  et  essentialem  moralifatem  actus  humani 
accipiunt  ah  obiecto:  obiectum  enim  sicut  in  ordine  physico, 
ita  etiam  in  ordine  morali  per  se  et  primario  dat  speciem 
actibus,  quia  potentiae  ab  obiecto  per  se  et  primario  ad 
actum  moventur. 

Ideo  fit,  ut  moralitas,  quae  actui  ex  obiecto  convenit,  ante  omnem 
aliam  concipiatur,  quae  ei  ex  fine  vel  ex  circumstantiis  conveniat.  Qui 
ex  amore  Dei  dat  eleemosynam  ad  sublevandam  miseriam  pauperis, 
exercet  actum  misericordiae,  et  qui  furatur  ad  se  inebriandum,  ponit 
actum  furti,  quia  obiectum,  non  finis,  primario  constituit  speciem  mo- 
ralem actus.  Ideo  moralitas,  quam  actus  accipiunt  ex  obiecto,  dicitur 
obiectiva,  essentialis  et  substantialis. 

71.  Divisio.  1.  Obiectum  dicitur  bonum,  si  naturae 
rationali  consentaneum  est  ut  Deum  adorare,  velle  elee- 

mosynam  dare;  dicitur  malum , si  ei  dissentaneum  est,  ut 
blasphemare,  velle  furari;  dicitur  indifferens^  si  neutrum 
obtinet,  ut  edere,  ambulare,  scribere,  quod  ex  se  naturae 
rationali  nec  conveniens  nec  disconveniens  est. 

2.  Obiectum  aliud  interne  et  per  se  bonum  vel 
malum,  aliud  per  accidens  et  ratione  praecepti  bonum  vel 
malum  est.  Illud  ex  se  et  natura  sua  conforme  vel  dif- 
forme  est  naturae  rationali  ut  amare  vel  odisse  proximum; 
posterius  non  ex  se  et  natura  sua,  sed  solum  ratione  legis 
supervenientis  bonum  vel  malum  est  ut  vesci  carnibus  vel 
ab  iis  abstinere. 

Obiecta  prioris  generis  praecipiuntur,  quia  bona  sunt,  et  prohi- 
bentur, quia  mala  sunt;  obiecta  vero  posterioris  generis  bona  sunt, 
quia  praecipiuntur,  et  mala  sunt,  quia  prohibentur. 

3.  Obiecta  in  se  mala  sunt  duplicis  generis:  alia  sunt 
mala  absolute  et  independenter  a qualibet  condicione,  quia 
ex  se  naturae  rationali  ita  repugnant,  ut  neque  ipse  Deus 
ea  mutare  possit  e.  g.  odium  Dei,  periuriurn;  alia  sunt 
mala  condicionale  i.  e.  ratione  alicuius  condicionis,  quae 
subest  potestati  Dei  propter  dominium,  quod  in  res  creatas 
exercet,  quam  condicionem  si  Deus  auferat,  desinunt  esse 
mala  et  fiunt  licita  ut  auferre  rem  alienam,  occidere  ho- 
minem etc. 

4.  Obiectum  materiale  dicitur  id,  circa  quod  actus 
voluntatis  versatur  e.  g.  pecunia  aliena,  quae  concupisci- 
tur, rei  alienae  ablatio ; obiectum  formale  dicitur  idem 
obiectum  materiale,  prout  cum  cognitione  moralitatis  eius 
libere  ab  agente  attingitur  e.  g.  desiderium  vel  ablatio 
rei  alienae  facta  cum  cognitione  malitiae  moralis. 

§ 2»  T>e  circumstantiis, 

12,  Notio  et  numerus.  1.  Circumstantiae  sunt  condi- 
ciones, quae  ad  substantiam  actus  moralis  accedunt  eum  que 
moraliter  afficiunt,  ut  in  furto  circumstantia  loci  sacri  vel 
rei  sacrae.  Quia  circumstantiae  ad  actum  moralem  in  sua 
substantia  iam  constitutum  accedunt  ^ accidentia  actuum 
moralium  dicuntur. 

a.  Circumstantiae  actuum  moralium  illae  tantum  condiciones  vocari 
solent,  quae  ad  substantiam  moralem  actus  seu  ad  actum  in  specie 
morali  iam  constitutum  accedunt,  sic  in  furto  rei  sacrae  non  alienum 
esse,  sed  solum  sacrum  esse  circumstantia  actus  dicitur. 

h.  Illae  circumstantiae  moraliter  afficiunt  obiectum,  quae  aliquam 
habitudinem  continent  ad  naturam  rationalem  seu  ad  ordinem  moralem. 

2.  Septem  numerari  solent  circumstantiae',  quae  exhi- 
bentur hocce  versiculo: 

Quis,  quid,  ubi,  quibus  auxiliis,  cur,  quomodo,  quando. 

Quis  indicat  specialem  qualitatem  personae,  quae  operatur,  e.  g. 
quod  sit  clericus,  voto  vel  matrimonio  ligatus. 

Quid  denotat  obiecti  ipsius  qualitatem  vel  quantitatem : num  per- 
cussio gravis  vel  levis,  patris  vel  extranei  sit,  num  res  furto  ablata 
magna  vel  parva,  sacra  vel  profana  sit. 

Ubi  significat  rationem  loci,  utrum  sacer  an  profanus,  utrum  oc- 
cultus an  publicus  fuerit,  ut  scandalum  oriri  potuerit. 

Quibus  auxiliis  significat  specialem  rationem  mediorum,  quae 
agens  adhibuit,  ut  pecunia  furto  ablata  se  inebriare,  armis  prohibitis 
vulnerare. 

Cur  finem  operantis  indicat,  ut  furari  ad  se  inebriandum.  Licet 
finis  ad  circumstantias  pertineat,  ob  peculiarem  tamen  influxum  in 
moralitatem  peculiarem  considerationem  meretur. 

Quomodo  actionis  modum  significat  tum  interioris  ut  intense  vel 
remisse,  advertenter  vel  inadvertenter,  bona  vel  mala  fide  agere,  tum 
exterioris  ut  occidere  veneno  vel  gladio,  cum  crudelitate  membratim 
concidere. 

Quando  denotat  temporis  quantitatem  et  qualitatem:  utrum  diu 
an  obiter,  tempore  sacro  an  non  sacro  aliquid  factum  sit. 

3.  Non  solum  obiecta  sunt  indifferentia,  sed  etiam 
complures  circumstantiae  dicendae  sunt  indifferentes,  quae 
in  moralitatem  actus  non  influunt  neque  ullam  moralitatem 
ei  tribuunt,  quia  naturae  rationali  nec  convenientes  nec 
disconvenientes  sunt  ut  eleemosynam  dare  manu  dextera 
vel  sinistra,  feria  secunda  vel  tertia  furari. 

73.  Principia.  1.  Actus  humanus  moralitatem  accipit 
etiam  a circumstantiis,  quae  obiectum  in  concreto  deter- 
minant: nam  circumstantiae  efficere  possunt^  tum  ut  actus 
sit  vel  non  sit  naturae  rationali  conveniens,  tum  ut  magis 
vel  minus  conveniens  sit.  Sic  temperanter  se  reficere 
naturae  rationali  conveniens,  intemperanter  se  reficere 

naturae  rationali  disconveniens  est;  ferventer  Deum  colere 
naturae  rationali  magis  conforme  est  quam  remisse  eum 
colere;  fratrem  occidere  naturae  rationali  magis  difforme 
est  quam  hominem  occidere. 

2.  Quadruplici  modo  circumstantiae  moralitatem  tri- 
buunt actibus  humanis:  eo  quod 

a.  actus  ex  obiecto  indifferens  fit  bonus  vel  malus 
ex  circumstantiis;  sic  manducare  carnes  die  abstinentiae 
maluni,  temperate  se  reficere  bonum  est; 

h,  actus  ex  obiecto  bonus  ex  circumstantia  fit  malus; 
sic  malum  est  orare  contra  praeceptum  superioris; 

c.  actus  ex  obiecto  bonus  vel  malus  a circumstantiis 
novam  bonitatem  vel  malitiam  accipit;  sic  qui  ex  voto  a 
carnibus  abstinet,  actum  temperantiae  et  religionis,  et 
qui  rem  sacram  furatur,  actum  iniustitiae  et  irreligiosi- 
tatis ponit; 

d.  actus  ex  obiecto  bonus  vel  malus  a circumstantiis 
fit  magis  vel  minus  bonus  aut  malus;  sic  si  pauper  dat 
eleemosynam,  actus  misericordiae  maior  est,  et  si  peccat 
sacerdos,  malitia  peccati  ceteris  paribus  maior  est. 

Notandum  est  illas  circumstantias,  quae  actioni  ex  obiecto  in- 
differenti primam  speciem  moralem  tribuunt,  communiter  ad  ipsum 
obiectum  referri  et  ab  obiecto  non  distingui,  adeo  ut  obiective  bonus 
vel  malus  dicatur  actus,  qui  ex  obiecto  indifferens,  bonus  vel  malus 
constituitur  ex  aliqua  circumstantia;  sic  manducare  carnes  die  ieiunii 
dici  solet  actus  ex  obiecto  malus. 

3.  Circumstantia  graviter  mala  totam  actus  bonitatem 
aufert,  circumstantia  vero  leviter  mala  concomitans  actum 
(remisse  attendere,  praecipitanter  agere,  tepide  orare,  fasti- 
diose eleemosynam  dare)  non  aufert  totam  actus  bonita- 
tem. Ratio  primi  est,  quia  actus,  qui  plene  a fine  ultimo 
avertit,  non  potest  ad  finem  conducere.  Ratio  secundi  est, 
quia  eiusmodi  actus  non  avertit  a fine  ultimo,  et  ideo 
tendentia  voluntatis  in  malum  non  destruit  totam  actus 
bonitatem;  et  sane,  nisi  ita  esset,  pauci  admodum  actus 
boni  etiam  in  viris  sanctis  reperirentur. 

Cum  circumstantiis  actionum,  quae  actiones  ipsas  afiBciunt,  con- 
fundendae non  sunt  actiones  sive  internae  sive  externae,  quae  durante 

actione  tiunt,  sed  ad  ipsam  actionem  nullatenus  referuntur  ut  pium 
suspirium  vel  verbum  otiosum  inter  studendum,  actus  impatientiae 
vel  orationis  inter  laborandum.  Eiusmodi  actus,  sive  boni  sunt  sive 
mali,  meritum  vel  demeritum  actionis  nec  augent  nec  minuunt,  sed 
propriam  in  se  ipsis  moralitatem  habent. 

74.  Dirisio  circumstantiarum.  Circumstantiae  di- 
Tiduntur : 

1.  In  speciem  mutantes  et  speciem  non  mutantes,  prout 
actionem  solum  intra  eandem  speciem  moralem  modificant, 
yel  actionis  speciem  moralem  diversam  efficiunt  seu  potius 
actioni  aliam  speciem  moralem  superaddunt. 

2.  Circumstantiae  speciem  non  mutantes  vel  sunt 
aggravantes  vel  imminuentes,  prout  bonitatem  vel  mali- 
tiam moralem  augent  vel  minuunt,  ut  si  quis  actus  effi- 
ciat, qui  longiore  vel  breviore  tempore  duret,  vel  si  grave 
furtum  faciens  maiorem  vel  minorem  summam  auferat. 
Hae  circumstantiae  vel  leviter  vel  graviter  seu  notabiliter 
moralitatem  actus  augent  aut  imminuunt. 

Solemus  quidem  loqui  de  circumstantiis  imminuentibus,  re  tamen 
accuratius  considerata  circumstantiae  imminuentes  proprie  nullae  sunt. 
Sic  si  quoad  actum  orationis  deest  circumstantia  longioris  durationis, 
ab  actu  non  aufertur  quidquam  seu  actus  non  minuitur,  sed  potius  ei- 
non  additur  maior  perfectio ; item  si  quoad  actum  malum"  furti  deest 
«ircumstantia  maioris  quantitatis,  proprie  non  minuitur  obiectiva  actus 
malitia,  sed  maior  non  additur. 

3.  Circumstantiae  speciem  mutantes  actionis  speciem 
theologicam  mutant,  si  efficiunt,  ut  actio,  quae  ex  obiecto 
est  peccatum  leve,  fiat  grave,  et  quae  est  peccatum  grave, 
fiat  leve  e.  g.  ob  parvitatem  vel  magnitudinem  materiae; 
aliae  autem  speciem  moralem  mutant,  si  actioni  novam 
speciem  bonitatis  vel  malitiae  tribuunt  praeter  eam,  quam 
ex  obiecto  habet,  ut  si  quis  furetur  rem  sacram. 

§ 3.  De  fine. 

75.  Notio.  1.  Finis  actus  humani  est  illud,  propter 
quod  agens  operatur;  distinguitur  finis  operis  et  finis  ope- 
rantis seu  finis  internus  et  externus. 


90 


II.  De  actibus  ad  finem  aptis. 


a.  Finis  internus  seu  operis  dicitur  ille,  in  quem  actus  per  se  et 
natura  sua  ordinatur  ut  eleemosyna  ad  sublevandam  miseriam  pauperis ; 
finis  operis  seu  internus  ab  ipso  opere  seu  ab  obiecto  non  distinguitur, 
quare  actui  non  tribuit  moralitatem  distinctam  ab  ea,  quam  ex  obiecto 
habet.  Finis  externus  seu  operantis  ille  est,  ad  quem  actus  ab  operante 
ordinatur,  ut  eleemosyna  ad  satisfaciendum  pro  peccatis.  lam  fieri 
potest,  ut  solus  finis  internus,  vel  internus  et  simul  aliquis  externus, 
vel  neglecto  interno  solum  aliquis  finis  externus  ab  operante  intendatur 
ut  si  quis  largitur  eleemosynam  solum  ad  sublevandam  alterius  miseriam 
vel  etiam  ad  retrahendum  alium  a peccato  vel  solum  ad  alium  a pec- 
cato retrahendum. 

h.  De  solo  fine  operantis  hic  sermo  est,  quia  solum  iste  finis 
moralitatem  ab  obiecto  distinctam  in  actum  humanum  inducere  potest. 

2.  Admittendi  sunt  fines  in  se  indifferentes,  qui  nullam 
actibus  moralitatem  tribuunt,  quia  naturae  rationali  nec 
conformes  nec  difformes  sunt  ut  canere  ad  lucrum  facien- 
dum, ire  in  agrum  animi  relaxandi  causa. 

70.  Divisio.  Finis  operantis  multipliciter  dividitur: 

a.  In  finem  proximum  et  remotum:  'proximus  ille  est, 
qui  nullo  alio  interposito  intenditur;  remotus  ille,  qui  me- 
diante alio  fine  intenditur;  sic  si  quis  cantat,  ut  stipendio 
accepto  sustentationem  sibi  procuret,  stipendium  est  finis 
proximus,  sustentatio  remotus. 

b.  In  finem  ultimum  et  intermedium : ultimus  est,  qui 
intenditur  propter  se,  in  quo  ergo  sistit  agens,  quin  ad 
ulteriorem  finem  actum  referat;  intermedius  est,  qui  inten- 
ditur propter  ulteriorem  finem;  sic  si  quis  libros  componit 
ad  comparandam  sibi  pecuniam  in  salutem  proximi  et  in 
gloriam  Dei  impendendam,  gloria  Dei  est  finis  ultimus, 
pecunia  et  salus  proximi  sunt  fines  intermedii. 

c.  Finis  ultimus  potest  esse  simpliciter  seu  absolute 
ultimus,  praeter  quem  alius  non  est,  ad  quem  opus  refe- 
ratur; et  secundum  quid  ultimus,  qui  solum  ultimus  est  in 
aliquo  ordine  rerum  seu  in  aliqua  serie  actionum;  sic  sci- 
entia est  finis  secundum  quid  ultimus  in  ordine  studiorum, 
gloria  Dei  est  finis  simpliciter  ultimus. 

d.  Finis  ultimus  (secundum  quid)  vel  est  positive  vel 
negative  ultimus,  prout  finis  ulterior  excluditur,  aut  non 
excluditur  quidem,  sed  neque  intenditur. 


De  actibus  moralibus. 


91 


a.  Qui  solum  studet  ad  scientiam  sibi  comparandam,  ei  scientia 
est  finis  positive  ultimus,  quia  ulteriorem  finem  e.  g.  gloriam  Dei  ex- 
cludit; qui  studet  ad  scientiam  sibi  comparandam,  nec  de  ulteriore 
fine  cogitat,  ei  scientia  est  finis  negative  ultimus,  quia  ulteriorem 
finem  e.  g.  gloriam  Dei  neque  intendit  neque  excludit. 

p.  Finis  ultimus  non  solum  explicite  et  formaliter,  sed  etiam 
implicite  et  virtualiter  excludi  potest,  eo  nempe  quod  actio,  utpote 
inordinata  et  peccaminosa,  ad  finem  ultimum  referri  nequeat.  Sic  qui 
intemperanter  ob  voluptatem  comedit,  finem  ultimum  gloriae  Dei 
(virtualiter)  excludit,  etsi  de  fine  ultimo  non  cogitet. 

e.  In  finem  totalem,  qui  solus  ad  actionem  movet, 
adeo  ut,  si  iste  non  esset,  actio  non  fieret,  et  partialem, 
qui  simul  cum  alio  ad  actionem  movet.  Finis  partialis 
ita  comparatus  esse  potest,  ut  cum  alio  sit  aequalis  vel 
aeque  principalis,  si  uterque  sufficiens  est,  qui  ad  actum 
moveat,  aut  ita,  ut  unus  sit  primarius,  qui  primo  inten- 
ditur, et  alter  secundarius,  qui  solum  cum  subordinatione 
ad  primarium  intenditur  et  ad  actum  movet;  ille  dicitur 
movens  et  solus  ad  actionem  sufficeret;  hic  dicitur  impel- 
lens et  in  actionem  quidem  influit,  sed  solus  ad  actionem 
non  sufficeret. 

Sacerdoti,  qui  missam  celebrat  solum  ad  Deum  colendum,  cultus 
Dei  est  missae  finis  totalis ; si  missam  celebrat  tum  ad  Deum  colendum 
tum  ad  stipendium  lucrandum,  cultus  Dei  et  stipendium  sunt  missae 
fines  partiales.  Quodsi  sacerdos  ita  comparatus  est,  ut  celebraret,  etsi 
stipendium  non  haberet,  cultus  Dei  est  finis  primarius,  si  deficiente 
stipendio  non  celebraret,  stipendium  est  finis  primarius  celebrandi. 

77.  Principia.  1.  Actus  humanus  moralitatem  accipit 
etiam  a fine,  propter  quem  fit:  nam  finis,  ad  quem  actio 
ab  operante  ordinatur,  efficere  potest,  ut  actio  ratione 
huius  ordinationis  sit  naturae  rationali  conformis  vel  dif- 
formis.  Sic  non  solum  dare  eleemosynam,  sed  etiam  dare 
ad  redimenda  peccata  naturae  rationali  conforme,  et  non 
solum  furari,  sed  etiam  furari  ad  se  inebriandum  naturae 
rationali  difforme  est. 

Finis,  qui  actui  ex  obiecto  indifferenti  primam  speciem  moralem 
tribuit,  ipsum  obiectum  ingredi  atque  ad  obiectum  pertinere  dicitur; 
sic  largiri  pecuniam  ad  sublevandam  miseriam,  canere  ad  laudandum 
Deum  actiones  ex  obiecto  bonae  dicuntur,  et  canere  ad  molestiam  alteri 
creandam  actio  ex  obiecto  mala  dicitur. 

2.  Diversis  modis  fieri  potest,  ut  finis  actioni  tribuat 
moralitatem:  nam  actus  ex  obiecto  bonus,  malus  vel  in- 
differens ab  agente  referri  potest  in  finem  bonum,  malum 
vel  indifferentem. 

a.  Actus  ex  obiecto  bonus  a fine  bono  novam  boni- 
tatem, immo  tot  species  bonitatis  accipit,  quot  sunt  fines 
boni  diversi,  quos  agens  intendit.  Si  quis  e.  g.  eleemosynam 
largiatur  ad  bonorem  Dei  et  ad  redimenda  peccata,  actio 
triplicem  bonitatem  habet,  misericordiae  ab  obiecto,  reli- 
gionis et  poenitentiae  a fine. 

b.  Si  actus  ex  obiecto  bonus  ad  finem  malum  ordi- 
natur, distinguendum  est: 

a.  Si  finis  malus  finis  totalis  seu  unica  et  adaequata 
causa  actionis  est,  sive  graviter  sive  leviter  malus  est, 
corrumpit  bonitatem  actus  et  totum  opus  vel  graviter  vel 
leviter  malum  reddit,  e.  g.  dare  pauperi  eleemosynam  ad 
eum  avertendum  a fide  vel  orare  solum  ad  vanam  gloriam, 
malum  est,  quia  voluntas  bonum  non  intendit,  nisi  sub 
ratione  mali  seu  ut  medium  ad  finem  malum,  et  ideo  non 
vult  nisi  malum^). 

p.  Si  finis  malus  finis  partialis  est  seu  si  actio  fiat 
propter  finem  bonum  et  finem  rnalum,  qui  leviter  tantum 
malus  est,  sive  primarius  sive  secundarius  est,  non  vitiat 
totum  actum,  sed  iste  partim  bonus  partim  malus  est:  potest 
namque  voluntas  simul  utrumque  velle,  bonum  et  malum; 
sed  tendentia  in  bonum  per  tendentiam  leviter  malam  non 
destruitur,  qiiia  voluntas  per  eam  non  avertitur  a fine 
ultimo,  ut  si  quis  dat  eleemosynam  ad  sublevandum  pau- 
perem et  simul  ad  captandam  laudem  hominum. 

Finis  iste  partialis  ad  actionem  bonam  tripliciter  se  [habere  po- 
test: antecedenter,  ita  ut  non  influat  in  actionem  postea  ponendam, 
sed  potius  eius  occasio  sit,  ut  si  quis  ex  respectu  humano  accedat  ad 
sacrum,  cui  deinde  debita  cum  intentione  assistit;  iste  finis  occasionalis 
non  vitiat  actionem;  concomitantur,  ita  ut  simul  cum  alio  fine  bono 
sit  causa  actionis,  ut  si  quis  pulsat  organum  ad  laudandum  Deum  et 
ad  vanam  gloriam;  iste  vitiat  actionem  ex  parte;  consequenter,  si 
actione  ex  bono  fine  iam  incepta  accedat  malus  finis,  ut  si  quis  in- 


»)  Cf.  Matth.  6,  1.  5.  22.  23. 

eepit  canere  ad  colendum  Deum  et  deinde  subrepat  etiam  aliquid  osten- 
tationis; iste  finis  pariter  vitiat  actionem  ex  parte’). 

Quomodo  voluntas  possit  simul  utrumque  velle,  auctores  diverso 
modo  explicant.  Alii  enim  docent  eundem  actum  posse  esse  simul 
bonum  et  malum;  alii  vero  dicunt  posse  esse  in  voluntate  eodem 
tempore  circa  idem  obiectum  duos  actus,  alterum  bonum,  alterum 
malum^).  Vulgo  tamen  solemus  eiusmodi  actus  considerare  ut  unum 
actum,  etsi  ex  pluribus  complexum. 

y.  Si  finis  malus  finis  partialis  est  et  graviter  malus, 
vitiat  totum  opus  illudque  constituit  malum  e.  g.  incen- 
dium exstinguere  ad  iuvandum  proximum  et  simul  ad 
grave  furtum  committendum : impossibile  enim  est,  ut 
placeat  Deo  actio,  qua  homo  totaliter  a Deo  avertitur. 

c.  Actus  ex  obiecto  bonus  a fine  indifferenti,  in  quem 
ab  agente  ordinatur,  non  fit  malus,  sive  finis  indifferens 
est  partialis  ratio  volendi  obiectum  bonum  sive  totalis,  ut 
si  quis  in  ecclesia  cantat  vel  unice  vel  etiam  ad  lucrandum. 

d.  Actus  ex  obiecto  malus  a fine  bono  non  potest  bo- 
nitatem accipere,  sed  est  et  manet  malus : si  enim  obiectum 
malum  est,  finis  bonus  non  impedit,  quominus  voluntas 
malum  reipsa  velit;  bonum  autem  ex  integra  causa,  malum 
ex  quovis  defectu.  Unde  illud  apostoli : non  faciamus  mala, 
ut  eveniant  bona^).  Tamen  finis  bonus  minuit  actionis  ma- 
litiam, ut  si  quis  furetur  ad  benefaciendum,  quia  minar 
est  affectus  ad  malum,  quod  voluntas  non  appetit  nisi  ex 
amore  alicuius  boni. 

Ex  his  patet  in  prima  ethicae  principia  eum  offendere,  qui  docet 
finem  sanctificare  media  i.  e.  finem  bonum  constituere  bonam  actionem 
ex  obiecto  vel  ex  circumstantiis  malam:  etsi  enim  finis  bonus  efficere 
possit,  ut  bona  sit  actio  ex  obiecto  vel  circumstantiis  indifferens, 
nequit  tamen  efficere,  ut  bona  sit  actio  ex  obiecto  vel  circumstan- 
tiis mala^). 

e.  Actus  ex  obiecto  malus  a fine  malo  novam  mali- 
tiam, immo  tot  malitias  accipit,  quot  sunt  fines  mali,  in 


’)  Cf.  Ballerini-Palmieri  I.  n.  98. 

2)  Cf.  Billuart,  De  actibus  humanis  art.  4.  n.  % 

*)  Rom.  3,  8. 

Cf.  Beichmann,  Der  Zweck  heiligt  die  Mittel  (Freiburg.  Herder^ 
1903).  Erganzungsheft  zu  den  Stimmen  a.  M.-L.  68. 

quos  actio  ab  agente  ordinatur.  Si  quis  e.  g.  furatur  ad 
se  inebriandum,  actio  duplicem  malitiam  habet,  iniustitiae 
et  intemperantiae. 

f.  Actus  ex  obiecto  malus  a fine  indifferenti,  in  quem 
ab  agente  refertur,  non  mutatur,  sed  retinet  suam  malitiam. 

g.  Actus  ex  obiecto  indifferens  a fine  bono,  in  quem 
ab  agente  ordinatur,  accipit  moralem  bonitatem,  e.  g.  can- 
tare ad  laudandum  Deum  est  actus  religionis. 

h.  Actus  ex  obiecto  indifferens  a fine  malo,  in  quem 
ab  agente  ordinatur,  accipit  malitiam  moralem,  e.  g.  can- 
tare ad  molestiam  alteri  creandam  est  peccatum  contra 
caritatem. 

i.  Actus  ex  obiecto  indifferens,  qui  ab  agente  in  finem 
indifferentem  ordinatur  e.  g.  canere  ad  lucrandum,  in  abs- 
tracto manet  indifferens ; num  etiam  in  concreto,  mox 
dicetur. 

Ad  instar  adagii  dicitur,  valorem  et  meritum  operum 
nostrorum  non  ab  eo  pendere,  quod  fit,  sed  ab  eo,  quomodo  fit.  Quod 
ut  rite  intelligatur,  notandum  est:  a.  Si  agitur  de  duobus  operibus, 
quorum  alterum  ex  obiecto  est  altero  nobilius  atque  perfectius,  ceteris 
paribus  i.  e.  si  cum  intentione  aeque  perfecta  (ex  oboedientia,  ex  cari- 
tate) peraguntur,  opus  ex  obiecto  perfectius  maioris  meriti  est,  dum- 
modo etiam  bonitas  obiectiva  ab  agente  intendatur,  h.  Duorum  operum 
ex  obiecto  aequalium  illud  maioris  meriti  est,  quod  cum  intentione 
(fine  operantis)  sive  quoad  substantiam  sive  quoad  intensitatem  per- 
fectiore peragitur,  c.  Fieri  potest,  ut  opus  ex  obiecto  minus  perfectum 
(indifferens)  maius  meritum  habeat,  quam  opus  ex  se  perfectius,  si  finis 
operantis  sive  quoad  essentiam  sive  quoad  intensitatem  in  uno  per- 
fectior est  quam  in  altero. 


Articulus  quartus. 

De  moralitate  actus  externi. 

a.  Actus  externi  hic  non  dicuntur  soli  actus,  qui  organis  externis 
perficiuntur,  sed  omnes  actus  aliarum  potentiarum,  qui  a voluntate  im- 
perantur. lam  de  his  actibus  duo  quaeruntur:  a.  num  eis  conveniat 
moralitas  propria  a moralitate  actus  interni  distincta,  et  |3.  num  augeant 
bonitatem  vel  malitiam  actus  interni,  num  e.  g.  furtum  vel  largitio 

«leemosynae  aliquid  addat  ad  moralitatem  actus  interni  voluntatis,  quo 
quis  efficaciter  vult  furari  vel  dare  eleemosynam. 

h.  Hanc  quaestionem  alia  ratione  solvunt  scotistae,  qui  actibus 
externis  propriam  in  se  moralitatem  tribuunt,  alia  vero  thomistae,  qui 
eisdem  propriam  moralitatem  negant.  Thomistis  aliarum  scholarum 
theologi  communi  fere  consensu  accedunt^. 

78,  Actns  externi  non  habent  propriam  morali- 
tatem. 1.  Actus  externi  non  habent  bonitatem  vel  ma- 
litiam propriam  a moralitate  actus  interni  distinctam:  et- 
enim illi  soli  actus  proprie  vocantur  morales^  qui  in  se 
liberi  sunt:  libertas  enim  est  fundamentum  et  condicio 
moralitatis;  quia  ergo  actus  externi  in  se  non  sunt  liberi, 
non  possunt  esse  in  se  morales.  Sunt  tamen  et  dicuntur 
moraliter  boni  vel  mali  a bonitate  vel  malitia  actus  in- 
terni, a quo  imperantur:  eatenus  enim  sunt  morales,  qua- 
tenus sunt  liberi;  liberi  autem  sunt,  quatenus  imperantur 
a libera  voluntate;  ergo  morales  sunt  per  denominationem 
desumptam  ab  actibus  elicitis  voluntatis. 

Quia  ergo  actus  externi  suam  bonitatem  vel  malitiam  participant 
ab  actu  interno,  ulriusque  actus  una  est  bonitas  vel  malitia  moralis ; 
actus  externus  moralitatem  actus  interni,  a quo  imperatur,  perficit 
et  complet;  quare  actus  internus  et  externus  unum  numero  actum  mo- 
raliter bonum  vel  malum  in  sua  specie  completum  et  consummatum 
constituunt. 

2.  Ex  his  iam  consequitur  actum  externum  per  se 
seu  ceteris  paribus  non  superaddere  interno  specialem  bo- 
nitatem vel  malitiam:  nam  tota  bonitas  vel  malitia  actus 
externi  habetur  ab  actu  interno;  ergo  non  potest  actui  in- 
terno quid  quam  addere.  Hinc  etiam  actus  externi  omissio 
per  se  nihil  detraliit  de  moralitate  actus  interni:  si  enim 
voluntas  ad  exsecutionem  perfecte  disposita  ideo  solum  non 
ponit  actum  externum,  quia  illum  ponere  non  potest,  omissio 
actus  externi  est  involuntaria  respectu  voluntatis;  atqui 
quod  est  involuntarium,  non  potest  quidquam  detrahere 
de  moralitate. 


q Cf.  Suarez,  De  bonitate  et  malitia  actuum  humanorum  disp.  10. 
Frins  II.  n.  332  ss. 

a.  Ideo  seria  et  efiBcax  voluntas  aliquid  faciendi,  ubi  factum 
ipsum  ideo  non  perficitur,  quia  perfici  non  potest,  in  s.  scriptura  aeque 
laudatur,  ac  si  factum  fuisset^).  Quare  vehementer  errant,  qui  minus 
peccatum  se  commisisse  arbitrantur,  quia  illud  opere  non  compleve- 
runt, modo  voluntatis  efiBcax  propositum  habuerint  peccatum  data  op- 
portunitate complendi^). 

h.  Quodsi  afiSi  matur  per  se  Deo  aeque  placere  bonam  voluntatem 
et  desiderium  aliquid  exsequendi,  ac  si  opere  factum  fuisset,  id  noa 
valet  a.  de  desiderio  inefficaci  e.  g.  exsequendi  quaecunque  missionarii 
in  toto  orbe  peragunt.  Huiusmodi  desiderii  meritum  a dispositione 
illius  dependet,  qui  illud  elicit.  Nec  valet  fi.  de  desiderio  licet  efiScaci 
illarum  actionum  externarum,  quibus  ex  institutione  Dei  peculiaris 
efificacia  convenit,  ut  sunt  sacramenta  vel  martyrium.  Sed  valet  solum 
de  voluntate  vere  efficaci  exercendi  aliquem  actum  externum,  qui  tamem 
propter  impedimentum  externum  per  accidens  factus  non  est. 

3.  Attamen  non  negatur  actum  externum  per  accidem 
augere  bonitatem  vel  malitiam  (ideoque  etiam  meritum 
vel  demeritum)  actus  interni,  idque  tripliciter:  quatenus 
nimirum  opus  externum  efficit,  ut  actus  internus  voluntati» 
fiat  intensior  et  diuturnior,  vel  ut  saepius  repetatur,  vet 
quatenus  per  actum  externum  accedit  bonum  vel  malum 
exemplum,  aedificatio  vel  scandalum  proximi. 

Actus  externos  in  re  morali  summi  esse  momenti  ex  iis  patet, 
quibus  scotistae  demonstrare  conantur  actibus  externis  per  se  morali- 
tatem  convenire  distinctam  ab  actibus  internis;  scilicet:  a.  actus  ex- 
terni sunt  obiectum  praecepti,  sic  distinctis  praeceptis  in  decalog» 
prohibentur  mala  desideria  et  actus  mali;  sed  diversitas  praeceptorum 
signum  est  diversae  malitiae;  h.  non  solum  in  sacramentis,  sed  etiam 
in  indulgentiis  et  in  martyrio  efificacia,  quam  hi  actus  habent  ex  opere 
operato,  annexa  est  actibus  externis ; c.  in  confessione  non  solum  actus 
interni,  sed  etiam  externi  declarari  debent. 

Ad  a.  Diversitas  praeceptorum  esset  signum  diversae  malitiae,  s* 
cum  actu  externo  simul  non  prohiberetur  etiam  actus  internus;  atqui 
sexto  et  septimo  praecepto  prohibetur  actus  externus  simul  cum  interno. 
Non  deinde  et  decimo  praecepto  iterum  prohibetur  actus  internus,  ne 
rudes  existiment  actum  internum  malum  non  esse,  nisi  accedat  externa 
exsecutio. 

Ad  h.  Actus  externos  ex  voluntate  Christi  instituentis  sacramen- 
tum poenitentiae  confiteri  debemus,  quia  non  solum  formales  mahtias 


q Gen.  22,  16. 
q Matth.  5,  28. 

peccatorum,  sed  ipsa  peccata  confiteri  iubemur;  sed  peccata  complete 
non  declarantur,  nisi  actus  externus  quoque  accusatur,  quando  ad  pro- 
positum internum  accedit  externa  exsecutio. 


Articulus  quintus. 

De  imputabilitate  actuum  moralium. 

79.  Natura  imputabilitatis.  a.  Actuum  moralium 
imputahilitas  ex  eorum  natura  necessario  consequitur.  Im- 
putabilitas  enim  est  illa  actus  moralis  proprietas,  vi  cuius 
homini  tamquam  proprio  suo  auctori  ac  domino  tribui 
potest  et  debet;  sed  actus  morales,  cum  a deliberata  vo- 
luutate  procedant,  homini  tamquam  auctori  ac  domino 
conveniunt. 

Ordinarie  tamen  imputabilitas  de  ipso  homine  ut  auctore  actior 
num  moralium  praedicatur  et  significat  illam  hominis  condicionem, 
qua  ipse  tamquam  auctor  actionum  suarum  considerari  potest  et  debet. 

h.  Imputatio  est  iudicium,  quo  actus  eorumque  effectus 
homini  tamquam  proprio  suo  auctori  ac  domino  tri- 
buuntur. 

c.  Fundamentum  et  radix  imputabilitatis  est  libera 
voluntas,  per  quam  homo  constituitur  auctor  et  dominus 
actuum  suorum.  Et  proinde  gradus  imputabilitatis  a maiore 
vel  minore  influxu  liberae  voluntatis  in  producendis  actibus 
moralibus  dependet. 

Cum  actus  morales  vel  boni  vel  mali  sint,  eorumque  bonitas  vel 
malitia  homini  tamquam  auctori  tribuatur,  ipsi  prout  boni  sunt  ad 
laudem  et  meritum,  prout  vero  mali  sunt  ad  vituperium  seu  culpam 
et  poenam  imputantur.  Actus  proinde  morales  ratione  imputabilitatis 
vel  laudabiles  et  meritorii  vel  culpabiles  et  poena  digni  sunt, 

80.  Condiciones  imputabilitatis  in  genere.  1.  Ut 

actus  moralis  homini  plene  (praesertim  in  grave  peccatum) 
imputari  possit,  requiritur:  a.  cognitio  ex  parte  actus  per- 
fecta; h.  cognitio  moralitatis  actus  saltem  confusa:  etenim 
si  moralitatem  actus  non  apprehendit,  actio  physica  non 
autem  moralis  agenti  imputanda  est. 

a.  Cognitio  intellectus  perfecta  est,  si  naturali  eius  activitati 
nullum  obstat  impedimentum,  cuiusmodi  est  in  eo,  qui  plena  utitur 


Noldin,  De  principiis®. 

ratione  seu  plene  sui  compos  est.  Quo  magis  intellectus  in  sua 
activitate  impeditur,  eo  magis  imputabilitas  actionis  minuitur. 

h.  Quoad  moralitatem  actus  cognitio  versari  potest:  a,  circa 
moralitatem  actus  in  genere  (bonus  vel  malus);  fi.  circa  morali- 
tatem actus  in  specie  (turtum  vel  furtum  sacrilegum);  y-  circa 
gravitatem  actus  mali  (grave  vel  leve  peccatum). 

c.  Ad  plenam  imputationem  actus  sufficit  cognitio  morali- 
tatis  eius  confusa. 

2.  Ut  actus  moralis  homini  plene  imputari  possit, 
requiritur  perfectus  voluntatis  consensus^  adeo  ut  actus  sit 
perfecte  humanus. 

Perfectio  consensus  non  tam  ab  adhaesione  voluntatis  quam 
a cognitione  intellectus  dependet,  adeo  ut  perfectus  sit  consensus, 
si  cognitio  est  perfecta,  atque  imperfectus,  si  cognitio  est  imper- 
fecta. Quare  actus  ex  metu  positi  sunt  quidem  minus  voluntarii, 
quatenus  repugnantiam  atque  ideo  minorem  voluntatis  adhaesionem 
continent,  sunt  tamen  actus  perfecte  humani,  cum  perfecto  volun- 
tatis consensu  positi,  dummodo  cognitio  intellectus  non  fuerit 
propter  metum  impedita. 

81.  De  iiuputahilitate  actus  moraliter  boni  et 
mali.  Ut  actus  bonus  agenti  imputari  possit,  ipsa  bonitas 
moralis  appeti  atque  intendi  debet;  ut  actus  malus  agenti 
imputari  possit,  necesse  non  est,  ut  moralis  malitia  in- 
tendatur. 

a.  Tum  bonum  tum  malum  potest  esse  voluntarium  in  se  vel 
voluntarium  in  causa ; de  utroque  i.  e.  de  bono  et  malo  in  se  vo- 
luntario, et  de  bono  et  malo  in  causa  voluntario  valet  principium: 

Danti  eleemosynam  moralis  bonitas  actionis  non  imputatur,  nisi 
eam  intendat;  percudenti  inimicum  moralis  malitia  actionis  imputatur, 
etsi  eam  non  intendat.  — Scribenti  bonum  librum  lucri  faciendi  causa 
boni  effectus  libi  i,  etsi  praevisi,  non  imputantur,  nisi  eos  intendat; 
scribenti  autem  librum  pravum  lucri  faciendi  causa,  mali  effectus  prae- 
visi imputantur,  etsi  eos  non  intendat. 

h.  Hatio  jprimi  est,  quia  voluntas  bonum  intendere  debet : 
voluntas  enim  nequit  esse  et  dici  bona,  nisi  a bonitate  obiecti, 
quod  intendit.  Katio  secundi  est,  quia  voluntas  malum  non  inten- 
dere sed  vitare  debet:  cum  enim  obiectum  voluntatis  nequeat  esap 
malum,  voluntas  est  et  dicitur  mala  a malitia,  quae  cum  obiecto 
quod  intenditur,  coniuncta  est  et  quam  vitare  debemus. 

82.  De  imputabilitate  effectus  mali  in  causa  volun- 
tarii. Agitur  hic  de  solo  effectu  malo,  non  item  de  imputa- 

bilitate  effectus  boni,  quia  bonum,  ut  nobis  imputari  possit, 
in  se  intendi  debet  et  proinde  bonum  in  causa  tantum  volun- 
tarium nunquam  imputatur.  Malum  autem  in  causa  tantum 
voluntarium  nobis  imputari  potest  (n.  80).  Ideo  quaeritur, 
utrum  omnis  effectus  malus  iam  ideo  nobis  imputetur,  quia 
sequitur  ex  causa  libere  a nobis  posita,  an  aliae  insuper 
condiciones  ad  hoc  requirantur. 

1.  Ut  effectus  malus  imputetur,  qui  solus  ex  actione 
(indifferenti)  sequitur,  sufficit,  ut  in  confuso  praevisus 
fuerit.  Cum  enim  effectus  in  causa  contineatur,  voluntas, 
quae  vult  causam,  necessario  vult  etiam  effectum,  qui 
solus  in  ea  continetur. 

Quamvis  hoc  principium  implicite  in  sequenti  contineatur,  prae- 
stat tamen  illud  explicite  ponere.  Exemplum:  ebrietas,  quae  sola  ex 
potatione  sequitur,  potanti  imputari  debet,  dummodo  potum  tamquam 
inebriantem  cognoverit. 

2.  Ut  effectus  malus,  qui  simul  cum  bono  ex  actione 
hona  vel  indifferenti  sequitur,  agenti  imputetur,  tres  con- 
diciones sequentes  simul  adesse  debent: 

a.  Ut  agens  effectum  saltem  in  confuso  praeviderit : quod 
enim  nullo  modo  praecognitum  est,  voluntarium  non  est; 
quod  nullo  modo  voluntarium  est,  id  agenti  imputari  nequit. 

Ergo  non  est  imputabilis  ad  peccatum  ebrietas  ex  moderato 
potu  vini  secuta,  cuius  vis  inebrians  erat  ignota,  quia  non  est  prae- 
visa. Attamen  rixae,  blasphemiae,  sermones  obscoeni  et  eiusmodi,  quae 
in  ebrietate  committuntur,  ei  imputari  debent  ad  peccatum,  qui  haec 
in  ebrietate  committere  solet,  quia  propter  consuetudinem  eiusmodi 
in  hoc  statu  faciendi  satis  praevisa  sunt;  ei  autem,  qui  in  ebrietate 
haec  committere  non  solebat,  non  imputantur,  si  torte  accidant,  quia 
praevisa  non  sunt. 

h.  Ut  effectum  impedire  potuerit,  i.  e.  ut  agens  potuerit 
causam  aut  non  ponere  aut  positam  auferre:  quod  enim 
ab  eius  voluntate  non  dependet,  non  potest  agenti  impu- 
tari, cum  fundamentum  imputationis,  libertas,  desit. 

a.  Effectum  malum,  qui  simul  cum  bono  ex  eadem  causa 'sequitur, 
agens  recte  impedire  posse  censetur,  si  exstat  aliud  medium  ab  bonum 
effectum  obtinendum,  quocum  malus  effectus  non  est  coniunctus. 

h.  Hinc  reus  sacrilegii  non  est  sacerdos,  qui  peccatori  dat  sacram 
communionem,  quam  ob  sigillum  sacramentale  negare  non  potest; 
neque  omissio  sacri  imputabilis  est  ei,  qui  curam  infirmi  agere  debet. 

c.  Ut  effectum  impedire  debuerit,  i.  e.  ut  agens  tenea- 
tur causam  aut  non  ponere  aut  positam  auferre,  ne  effectus 
malus  sequatur.  Si  enim  non  tenetur  abstinere  a causa, 
agens  iure  suo  utitur  et  quoad  effectum  malum  solum 
permissive  se  habet. 

Ei,  qui  in  urbem  oppugnatam  tormentum  bellicum  ita  explodit, 
ut  praeter  hostes  pugnantes  simul  plures  innocentes  occidantur,  mors 
innocentium  non  imputatur.  Medico  non  imputantur  pravi  motus,  quos 
in  cura  infirmi  peragenda  patitur. 

83.  Quando  causa  mali  effectus  licita  sit.  lam 

quaeritur,  quando  non  amplius  teneamur  abstinere  ab 
actione,  quamvis  ex  ea  malus  effectus  secuturus  praevi- 
deatur. Condiciones,  sub  quibus  licitum  est  ponere  causam, 
ex  qua  sequitur  malus  effectus,  continet  hoc  principium: 

Licet  ponere  causam,  ex  qua  sequitur  duplex  effectus, 
alter  bonus  et  alter  malus,  si  ipsa  causa  sit  in  se  bona 
vel  saltem  indifferens,  si  bonus  effectus  saltem  aeque  imme- 
diate sequatur  ac  malus,  si  adsit  ratio  proportionate  gravis 
et  finis  agentis  sit  honestus.  Quatuor  ergo  condiciones  re- 
quiruntur, ut  licitum  sit  causam  ponere,  ex  qua  secuturus 
cognoscitur  effectus  malus : 

a.  Ut  causa,  quae  ponitur,  sit  bona  vel  saltem  indif- 
ferens: si  enim  esset  mala,  iam  ipsa  positio  causae  in  se, 
independenter  ab  omni  effectu,  imputanda  esset  ad  pec- 
catum, e.  g.  in  eo,  qui  se  inebriat  praevidens  inde  oriturum 
homicidium. 

Si  tamen  causa  mala  esset  non  praecise  ob  secuturum  illum 
effectum,  imputaretur  malitia  causae,  non  autem  malitia  effectus;  sic 
ei,  qui  valetudini  suae  nocet  praevidens  futurum  esse,  ut  ieiunare  non 
possit,  non  imputatur  omissio  ieiunii,  quia  non  ideo  valetudinem  con- 
servare tenetur,  ut  ieiunare  possit. 

b.  Ut  effectus  bonus  saltem  aeque  immediate  ex  causa 
sequatur  ac  malus,  et  non  mediante  effectu  malo : si  enim 
ex  causa  immediate  sequitur  effectus  malus  et  ex  hoc 
demum  bonus,  fieret  malum,  ut  sequatur  bonum,  id  quod 
nunquam  licet:  etenim  non  sunt  facienda  mala,  ut  eve- 
niant bona^). 


‘)  Cf.  Rom.  3,  8. 

a.  Si  duo  effectus  ex  causa  sequuntur,  fieri  potest,  ut  aeque  im- 
mediate ex  causa  procedant,  quia  causa  ad  utrumque  producendum  na- 
tura sua  determinata  est,  ut  si  chirurgus  amputando  brachium  infirmo 
sanitatem  et  dolorem  causat;  aut  fieri  potest,  ut  effectus  non  aeque 
immediate  ex  causa  procedant,  quia  causa  non  est  a natura  ad  utrumque 
producendum  determinata,  ut  si  quis  imaginem  pingit  ad  lucrum 
fociendum,  cuius  aspectu  alius  ad  peccandum  incitatur.  In  utroque 
casu  agens  intendere  potest  unum,  quin  intendat  alterum. 

р.  Hinc  graviter  peccat  puella  ex  delicto  gravida,  quae  abortum 
procurat  ad  vitandam  infamiam!  adhibet  enim  medium  malum  ad  ob- 
tinendum finem  bonum.  Medicus  licite  praebet  medicinam  ad  sanandam 
mulierem  gravidam,  etsi  praevideat  fore,  ut  abortus  sequatur;  sed 
illicite  agit,  si  remedium  directe  et  immediate  tendit  ad  expellendum 
foetum  et  huius  demum  expulsio  ad  sanandum  morbum. 

с.  Ut  effectus  malus,  qui  praevidetur  secuturus,  non 
intendatur  neque  approbetur,  sed  mere  permittatur:  nam 
etiam  actio  in  se  honesta  fit  mala,  si  agens  in  ea  per- 
ficienda pravum  finem  intendat. 

Duo  ergo  ex  hac  parte  praecav6ri  debent,  quando  ponitur  causa, 
ex  qua  secuturus  praevidetur  malus  effectus : imprimis  ne  effectus 
intendatur,  quando  ponitur  causa,  et  deinde  ne  approbetur  seu  ne 
placeat,  quando  reipsa  sequitur;  e.  g.  si  quis  iure  suo  utens  foveam 
fodit,  in  quam  praevidet  lapsurum  proximum  suum,  peccat,  tum  si 
malum  proximi  intendit,  tum  si  de  eo  secuto  gaudet. 

d.  Ut  adsit  ratio  proportionale  gravis  ponendi  causam 
et  permittendi  effectum  malum:  accedente  enim  causa  suf- 
ficienti cessat  lex,  vi  cuius  effectus  malus  erat  vitandus; 
cessante  autem  hac  lege  effectus  malus  licite  permitti  potest, 
ut  si  quis  ad  se  ipsum  conservandum  occidit  invadentem. 

84.  Katio  proportionale  gravis.  Ad  obtinendum 
igitur  bonum  effectum  quandoque  licitum  est  permittere 
malum,  si  adsit  ratio  excusans  proportionale  gravis.  Pro- 
portio adesse  debet  inter  effectum  bonum  seu  inter  cau- 
sam, ob  quam  actio  ponitur,  et  inter  effectum  malum. 

Ut  diiudicari  possit,  num  adsit  ratio  excusans  pro- 
portionate  gravis,  ad  haec  adiuncta  attendendum  est: 

a.  Eo  maior  debet  esse  ratio  excusans,  quo  gravius 
est  malum,  quod  ex  causa  posita  secuturum  praevidetur. 

Sic  non  licet  occidere  invasorem  ad  conservanda  bona  minoris  pretii, 
licet  autem  ad  bona  maioris  momenti  vel  ad  ipsam  vitam  conservandam. 

h.  Maior  ratio  excusans  requiritur,  si  agens  omittendo 
actionem  malum  effectum  impedire  potest,  quam  si  malum 
nihilominus  aliunde  secuturum  est. 

Sic  maior  ratio  requiritur,  ut  tabernarius  hospitibus  die  ieiunii 
praebere  possit  carnes,  si  nullus  alius  daturus  reperiatur,  quam  si 
alius  adsit  daturus,  ubi  ipse  neget. 

c.  Eo  maior  ratio  requiritur,  quo  propius  causa  ad 
efficiendum  malum  concurrit. 

Distinguitur  causa  proxima,  quae  ita  effectum  producit,  ut  inter 
eam  et  effectum  alia  causa  media  non  interveniat,  et  causa  remota, 
quae  effectum  non  producit,  nisi  complures  aliae  causae  mediae  inter- 
veniant. Causa  dicitur  propinquior  aut  remotior,  quo  pauciores  vel 
plures  aliae  causae  interveniunt.  Maior  ergo  ratio  excusans  requiritur 
in  eo,  qui  prope,  minor  in  eo,  qui  remote  ad  alterius  peccatum  e.  g. 
ebrietatis  concurrit.  — Ex  hac  ratione  fieri  potest,  ut  bonum  in  se 
minus  compenset  malum  maius,  ubi  nempe  bonum  proxime,  malum 
autem  solum  remote  ex  eadem  actione  sequatur. 

d.  Eo  maior  ratio  excusans  requiritur,  quo  certius 
effectus  malus  secuturus  praevidetur;  sufficit  ergo  minor  ratio, 
si  malum  plus  minusve  probabiliter  tantum  secuturum  est. 

e.  Maior  ratio  requiritur  in  iis,  qui  malum  ex  officio 
impedire  tenentur,  quam  in  iis,  qui  nullo  officio  illud  im- 
pedire tenentur. 

Sic  maior  ratio  requiritur,  ut  caupo  die  ieiunii  filio  suo  carnes 
praebere  possit,  quam  ut  erga  extraneos  id  licite  faciat,  quia  ex  officio 
pietatis  peccata  filii  impedire  tenetur.  Ex  officio  ad  peccatum  im- 
pediendum illi  potissimum  teneri  dicuntur,  qui  vi  contractus  ideoque 
ex  iustitia  illud  impedire  debent  ut  custodes,  i)arochi. 

85,  Quando  imputetur  effectus  malus  voluntarius 
in  causa.  1.  Qui  scienter  ponit  vel  non  aufert  causam 
mali  effectus  (idem  dicendum  de  omissione  actionis  prae- 
ceptae), non  tum  committit  peccatum,  quando  sequitur 
malus  effectus,  sed  quando  voluntarie  ponit  vel  non  tollit 
causam:  peccatum  enim  non  in  exsistentia  mali  effectus, 
sed  solum  in  actu  interno  voluntatis  consistit.  Ideo  quamvis 
reipsa  malus  effectus  non  sequatur,  tamen  peccatum  iam 
commissum  est. 

a.  Hinc  qui  potitans  advertit  se  ulteriore  potu  inebriandum  et 
insuper  experientia  novit  se  in  ebrietate  solitum  esse  rixari  et  blas- 

phemare,  eo  ipso  instanti,  quo  praevidens  malos  effectus  bibere  decernit, 
peccatum  ebrietatis,  rixae  et  blasphemiae  in  causa  volitum  committit.  — 
Qui  die  festo  mane  se  dat  somno  praevidens  omnino  sacrum  inde 
omittendum,  tunc  peccat  contra  praeceptum  ecclesiae,  quando  omissio- 
nem praevidens  se  dat  somno.  — Qui  decrevit  non  audire  missam, 
hoc  proposito  peccat,  etsi  postea  mutata  voluntate  eam  audiat.  — 
Idem  dicendum  est  de  eo,  qui  alteri  porrigit  venenum;  scilicet  non 
peccat,  quando  sequitur  mors  alterius,  sed  quando  ponit  causam  mortis. 

h.  Ideo  gravitas  peccati  in  causa  voluntarii  non  est  desumenda 
ex  gravitate  effectus  seu  ex  gravitate  praecepti  violati,  sed  ex  malitia 
actus  interni  voluntatis;  quodsi  actus  voluntatis,  qui  appetit  causam 
cum  praevisione  mali  effectus,  veniale  peccatum  est,  etiam  laesio  prae- 
cepti gravis  solum  venialis  erit. 

2.  Effectus  malus  in  causa  voluntarius,  qui  peccatum 
internum  exterius  complet,  rationem  peccati  habet  a ma- 
litia peccati  interni.  Hinc  si  is,  qui  causam  posuit,  volun- 
tatem suam  retractavit,  antequam  effectus  malus  sequeretur, 
hic  non  habet  rationem  peccati,  sed  solum  rationem  habet 
effectus  peccati. 

Ei,  qui  praevidens  se  in  ebrietate  commissurum  esse  homicidium 
se  inebriat  et  hominem  occidit,  mors  imputatur  in  peccatum.  Quodsi 
ante  alterius  mortem  pravam  voluntatem  retractavit,  mors  ei  non  im- 
putatur in  peccatum,  sed  solum  ut  effectus  peccati.  — Idem  dicendum 
est  de  eo,  qui  porrigit  alteri  venenum,  sed  antequam  ille  moriatur 
confessus  est  peccatum,  scilicet  postea  morte  secuta  non  tenetur  iterum 
confiteri  peccatum  homicidii;  sed  tamen  damnum  homicidio  illatum 
reparare  debet. 

86.  De  imputahilitate  peccati  ex  habitu  pravo 
commissi.  Si  quis  contraxit  consuetudinem  e.  g.  iurandi, 
singuli  actus  ex  hac  consuetudine  commissi  sunt  in  pec- 
catum imputabiles,  si  iurans  ad  actum  eiusque  malitiam 
advertit;  quodsi  inadvertenter  iurat,  distinguendum  est: 
quamdiu  consuetudo  voluntaria  est,  actus  in  peccatum 
imputantur;  si  consuetudo  involuntaria  est,  actus  non  im- 
putantur in  peccatum : consuetudo  enim  contracta  est 
causa  singulorum  actuum,  quare  si  illa  voluntaria  est, 
singuli  actus  in  causa  voluntarii  sunt.  Consuetudo  autem 
voluntaria  est,  tum  si  iurans  ad  consuetudinem  per  repe- 
titos actus  contrahendam  advertens  nihilominus  se  non 
emendat,  tum  si  ad  consuetudinem  iam  contractam  ad- 

vertens  nullo  remedio  eam  deponere  conatur;  involuntaria 
est,  si  eam  sive  inadvertenter  sive  advertenter  contractam 
per  poenitentiam  retractat  et  depositurum  proponit. 

a.  Qui  ergo  ex  prava  consuetudine,  quam  emendare  studet,  inad- 
vertenter iurat  vel  blasphemat,  non  peccat,  quia  singuli  actus  neque 
in  se  neque  in  causa  voluntarii  sunt.  Qui  vero  ex  prava  consuetudine, 
quam  exstirpare  negligit,  inadvertenter  iurat  vel  blasphemat,  peccatum 
committit,  quia  singuli  actus  non  quidem  in  se,  sed  in  causa  voluntarii 
sunt.  Attamen  non  tot  committit  peccata,  quot  iuramenta  vel  blas- 
phemias  dicit,  sed  unum,  illudque  tum  committit,  quando  ad  consue- 
tudinem contractam  et  ad  obligationem  eam  exstirpandi  advertens 
emendationem  negligit.  Si  quis  ergo  ad  singula  peccata,  quae  ex 
prava  consuetudine  committuntur,  non  advertit,  non  est,  cur  confes- 
sarius  de  eorum  numero  sollicitus  sit,  cum  peccatum  solum  consistat 
in  neglecta  emendatione  pravae  consuetudinis. 

h.  Ex  his  colligitur,  quale  peccatum  sit  negligentia  in  tollenda 
eiusmodi  prava  consuetudine,  quae  est  causa  peccatorum.  Si  nimirum 
peccata  ex  consuetudine  commissa  gravia  sunt,  negligentia  gravis  est, 
quia  obligatio  eam  exstirpandi  gravis  est;  quodsi  peccata  levia  sunt, 
negligentia  levis  est,  quia  obligatio  eam  tollendi  levis  est ; quodsi 
tandem  aliqua  adhibetur  sollertia  emendandi  consuetudinem,  sed  non 
seria  atque  sufficiens,  pariter  levis  negligentia  committitur. 


Quaestio  tertia. 

De  actibus  moraliter  bonis'). 

87.  Qui  sint.  Ut  actus  humanus  moraliter  honus  sit, 
duplex  condicio  requiritur: 

1.  Ut  tamquam  honus  explicite  appetatur:  actus  enim 
voluntatis  nequit  esse  moraliter  bonus  nisi  a bonitate  morali 
obiecti,  quae  a voluntate  ut  talis  explicite  appetitur. 


q Gf.  Ballerini-Palmieri  I.  n.  103  ss.  Walsch  1.  c.  n.  675  ss. 
Frins  II.  n.  290  ss.  Ernst,  tlber  die  Notwendigkeit  der  guten  Meinung 
(Fieiburg.  Herder.  1905). 

2.  Ut  saltem  ohiective  ad  Deum  relatus  sit:  cum  enim 
Deus  sit  primum  principium  et  ultimus  finis  rerum  omnium,' 
ratio  exigit,  ut  omnia  opera  nostia  in  Deum  relata  sint. 

a.  Praeter  triplicem  intentionem  suhiectivam:  actualem,  vir- 
tualem  et  habitualem  (n.  42,  6),  alia  est  actionum  relatio  in  Deum, 
quae  ohiectiva  vel  naturalis  dicitur.  Ohiective,  naturaliter  vel  im- 
plicite actio  refertur  in  Deum,  eo  quod  actio  non  aliqua  inten- 
tione ab  operante  elicita,  sed  ipsa  sua  natura  in  Deum  refertur; 
nam  omne  opus  bonum  suapte  natura  ordini  morali  conveniens 
est;  sed  cum  Deus  sit  auctor  et  finis  ordinis  moralis  eumque  ser- 
vari voluerit,  qui  deliberate  iuxta  hunc  ordinem  agit,  implicite 
Deum  respicit  et  actionem  ponit  ad  Deum  ordinatam  et  voluntati 
divinae  conformem.  lam  quaeritur,  quomodo  actus  ad  Deum  re- 
ferri debeat,  ut  sit  bonus.  De  hac  re  diversae  sunt  theologorum 

sententiae*). 

h.  Sunt,  qui  doceant,  omnes  actus,  qui  non  versantur  circa 
ipsum  Deum,  finem  ultimum,  per  intentionem  virtualem  operantis 
referri  dehere  ad  Deum,  ut  sint  boni. 

Eorum  argumentum  est  hoc:  positivo  praecepto  obligamur, 
ad  omnes  nostras  actiones  ad  Deum  referendas,  ait  enim  Apo- 
stolus: Sive  manducatis,  sive  bibitis,  sive  aliud  quid  facitis,, omnia  in 
gloriam  Dei  facite^). 

a.  Huius  sententiae  videtur  esse  s.  Alphonsus,  qui  (1.  5.  n.  44) 
docet,  non  exigi  quidem  actualem,  sed  tamen  virtualem  omnium  ope- 
rum relationem  ad  Deum.  „Hinc,  ait,  oportet  saepius  in  die,  saltem 
mane,  generaliter  offerre  Deo  omnes  actus  suos,  ut  sic  adimpleatur 
praeceptum  apostoli,  saltem  intentione  virtuali  omnia  faciendi  in 
gloriam  Dei“. 

P.  Praeter  iansenianos  theologi,  qui  dicuntur  augustiniani  (Noris, 
Berti  aliique)  putabant  omnem  actum  ex  obiecto  bonum,  ut  vere 
bonus  sit,  ad  Deum  explicite  referendum  esse  ex  motivo  caritatis.  Ad 
hanc  sententiam  devenerunt  ex  compluribus  testimoniis  s.  Augustini 
perperam  intellectis  eamque  ex  ss.  literis  (textibus  modo  citatis)  con- 
firmari putabant.  Huius  relationis  omissionem  peccatum  veniale  di- 
cebant. 

Intelligi  nequit,  cur  ex  natura  rei  ad  honestatem  actionis  aUa 
eiusdem  relatio  ad  finem  ultimum  requiratur  quam  implicita  et  na- 
turalis. Et  sane,  cum  Deus  sit  finis  absolute  ultimus,  omnis  actio 

*)  Cum  relatio  operum  in  Deum  fiat  per  bonam  intentionem,  hic 
solvitur  quaestio,  num  et  quaenam  bona  intentio  requiratur,  ut  opera 
nostra  bona  sint. 

2)  1.  Cor.  10,  31.  Gf.  eUam  1.  Cor.  16,  14;  Gol.  3,  17;  1.  Pet.  4, 
10.  11 

moralis  in  Deum  finem  ultimum  tendere  debet;  sed  actio  moralis  eo 
ipso,  quod  est  moraliter  bona,  in  Deum  tendit,  et  operans  actionem 
natura  sua  in  Deum  tendentem  exercet.  Si  ergo  alia , eaque  per- 
fectior relatio  requireretur,  id  ex  positiva  voluntate  Dei  necessarium 
esset.  Ideo  reipsa  ad  praeceptum  Dei  per  Apostolum  promulgatum 
patroni  huius  sententiae  provocant.  Atqui  nullum  exsistit  praeceptum 
divinum,  quo  obligemur  actiones  nostras  po.-itiva  intentione  in  Deum 
referre.  Verba  enim  apostoli  supra  relata  alii  cum  s.  Bonaventura  eiusque 
schola  non  de  praecepto,  sed  de  consilio  explicant;  quodsi  tamen,  ut 
opinatur  s.  Thomas  cum  suis,  praeceptum  contineant,  ad  aliud  non  ob- 
ligant, nisi  ut  omnia  opera  implicite  et  obiective  in  Deum  referantur» 
Et  sane  universale  praeceptum,  quod  omnes  omnino  homines  afficiat, 
illa  verba  continere  non  possunt:  etenim  si  omnes  actiones,  ut  sint 
moraliter  bonae,  per  intentionem  operantis  referendae  essent  in  finem 
ultimum,  sequeretur  omnia  opera  infidelium  ex  defectu  debitae  rela- 
tionis esse  peccata,  quod  falsum  est'). 

Sed  neque  praeceptum  particulare,  quod  solos  fideles  obliget,  illa 
verba  continent:  nam  praeterquam  quod  iugum  intolerabile  eiusmodi 
praecepto  imponeretur  fidelibus,  haec  doctrina  est  contra  sensum  et 
praxim  fidelium:  omnes  enim  etiam  pii  et  timorati  fideles  iudicant  se 
opus  bonum  facere,  si  ex  misericordia  dent  pauperi  eleemosynam,  etsi 
de  ulteriore  fine  non  cogitent^). 

Tandem  si  haec  verba  praeceptum  continerent  explicite  omnia 
referendi  in  Deum,  non  teneremur  solum  omnia  opera  utcunque  in 
Deum  referre,  sed  ad  id  teneremur  ex  motivo  caritatis:  nam  suis 
actibus  gloriam  Dei  quaerere,  ad  caritatem  pertinet;  quinimmo  est 
etiam  perfectissima  intentio,  quam  homo  elicere  potest,  cum  sit  intentio, 
quam  prosequitur  ipse  Deus  in  suis  operibus  ad  extra,  atque  intentio, 
ad  quam  Christus  Dominus  vitam  suam  hic  in  terris  Deo  Patri  obtulit ; 
atqui  falsum  est,  ex  motivo  caritatis  omnia  opera  in  Deum  esse  re- 
ferenda: sequeretur  enim  omnem  actionem,  quae  non  fiat  ex  motivo 
caritatis,  peccatum  esse,  id  quod  nemo  sanus  affirmat. 

Reipsa  his  verbis  Apostolus  concludit  sermonem  exponentem  prae- 
ceptum, ne  ullo  modo  operatione  nostra  proximos  scandalizemus  sed 
potius  aedificemus,  ideoque  ex  contextu  verba  obiecta  continent  prae- 
ceptum, ut  operationes  nostrae  externae,  praesertim  indifferentes  (man- 


Gf.  propos.  25.  baiana:  Omnia  opera  inf,delium  sunt  peccata 
et  philosophorum  virtutes  sunt  vitia;  item  propos.  36.  37. 

Cf.  propos.  9.  Alexandri  VIII.:  Revera  peccat,  qiti  odio  habet 
peccatum  mere  oh  eius  turpitudinem  et  disconvenientiam  cum  natura 
sine  ullo  ad  Deum  offensum  respectu.  Ergo  non  peccat  neque  actum 
malum  peragit,  qui  ex  motivo  honestatis  naturalis  sine  ulteriore  rela- 
tione ad  Deum  actum  doloris  de  peccatis  suis  elicit. 

ducare,  bibere  et  eiusmodi)  proximum  aedificent  et  hoc  modo  in  glo- 
riam Dei  cedant.  De  motivo,  ex  quo  illae  operationes  fiant,  utpote 
interno  aliisque  abscondito,  in  his  verbis  sermo  non  est*). 

88,  Si  agitur  de  actibus  ex  se  indifferentibus,  requi- 
ritur, ut  saltem  iuxta  praescripta  rationis  moderati  sint  et 
qua  tales  apprehendantur  et  appetantur,  etsi  voluntas  ex- 
plicite  non  bonum  honestum  sed  delectationem  vel  com- 
modum intendat. 

a.  Qui  ludit  ad  se  recreandum  et  intelligit  hanc  actionem  consi- 
deratis omnibus  eius  adiunctis  (personae,  loci,  temporis,  duratiqnis  etc.) 
convenire  cum  praescriptis  rationis  eamque  qua  talem  intendit,  bene 
agit.  Hanc  sententiam  cuiusvis  scholae  theologi  tenent , praesertim 
vero  s.  Thomas  eiusque  genuini  discipuli,  qui  actus,  quos  plerique 
scotistae  dicunt  indifferentes,  existimant  esse  moraliter  bonos.  Hodie 
vero  haec  sententia  inter  theologos  evasit  fere  communis^). 

P.  Eo  homines  ordinarie  aliquam  actionem  secundum  rationem 
exactam  diiudicant,  quod  eam  ut  non  illicitam  apprehendunt. 

a,  Alii  docent  omnes  actiones,  praesertim  indifferentes,  ut 
sint  moraliter  bonae,  referendas  esse  positive  ad  pnem  honestum,  i.  e. 
ratio,  quae  voluntatem  ad  agendum  movet  et  determinat,  debet 


*)  Cornely,  Commentarius  in  s.  Pauli  ep.  1.  ad  Cor.  (Parisiis. 
Lethielleux.  1890). 

2)  Cf.  Ballerini-Palmieri  I.  n.  112 — 129.  VI.  n.  239.  Genicot  I 
n.  39.  Pesch  III.  673.  Ne  quis  putet  hanc  doctrinam  esse  a mente 
antiquorum  theologorum  alienam,  conferat  haec  testimonia.  „ Actus  vir- 
tutis politicae  (alicui  loqui  ex  quadam  civili  amicitia  — actus  indifferens 
ex  fine  indifferenti)  non  est  actus  indifferens,  sed  in  se  bonus  est  et 
si  sit  gratia  informatus,  erit  meritorius“.  S.  Thomas  2.  dist.  40.  q.  1, 
a.  5.  „ Duobus  modis  potest  homo  operari  propter  sublevandam  neces- 
sitatem naturae  vel  etiam  corporis  commoditatem:  primo  considerando 
solum  humanam  naturam  ut  animalem,  alio  modo  considerando  illam 
etiam  ut  rationalem,  quod  fit,  quando  ad^operandum  propter  commo- 
ditatem naturae  adhibet  homo  rationis  regulam  et  iudicat  illam  com- 
moditatem sibi  esse  convenientem  etiam  ut  ratione  regulatam.  Prior  / 
ergo  modus  non  sufficit  ad  honestatem  actionis.  Si  autem  operatur 
secundo  modo,  id  satis  est  ad  honestatem  actionis‘‘.  Suarez  in  1.  2. 
tr.  33.  disp.  9.  sect.  3.  n.  9.  „Vocare  solemus  recreationem  honestam, 
lusus  honestos  etc.,  quatenus  in  eorum  delectabilitate,  quae  est  ratio  vo- 
lendi et  obiectum  formale  talium  actuum,  mensura  a ratione  praescripta 
servatur,  et  ob  hanc  mensuram  servatam  honesta  nominantur“.  Mastrius 
1.  1.  disp.  5.  q.  4.  a.  4.  n.  196. 

esse  bonum  positive  honestum  seu  motivum  alicuius  virtutis,  nec 
sufficit,  ut  sit  aut  delectatio  aut  commodum  naturae. 

Ut  actiones,  quibus  homo  consulit  sanitati  suae  vel  per  victum 
vitam  conservat,  sint  morali  ter  bonae,  voluntas  eas  ideo  appetere  debet» 
quia  e.  g.  Deus  ita  praecipit,  vel  quia  vitam  sustentant.  Largitio 
eleemosynae,  qua  quis  intendit  sublevare  indigentiam  pauperis,  est  opus 
moraliter  bonum,  quia  fit  ex  motivo  positive  honesto,  nempe  ex  motivo 
virtutis  misericordiae. 

Huius  sententiae  praeter  augustinianos  sunt  complures  cuiusvis 
scholae  theologi,  non  solum  thomistae,  sed  praesertim  scotistae,  qui,  ad- 
mittentes actus  in  individuo  indifferentes,  ad  hoc,  ut  actus  moraliter 
boni  sint,  exigunt,  ut  explicite  ad  finem  honestum  ordinentur. 

h.  Eorum  argumentum  hoc  est:  homo  semper  et  in  omnibus 
tenetur  operari  ut  homo  seu  ut  ens  rationale : Deus  enim  per- 
mittere non  potest,  ut  homo  deliberate  seu  ut  ens  rationale  agens 
operetur  modo,  qui  dignitati  naturae  rationalis  non  conveniat; 
atqui  operatio,  quae  positive  non  refertur  ad  finem  honestum,  non 
est  homine  digna:  finis  enim  naturae  rationalis  proprius  est  finis 
positive  honestus.  Qui  ergo  actionibus  suis  commodum  aut  delec- 
tationem quaerit,  nec  ulteriorem  finem  positive  intendit,  more 
brutorum  agit  nec  ponit  actionem  moraliter  bonam. 

c.  Refutatio.  Verum  neque  haec  sententia  videtur  admittenda. 
Etsi  enim  finis  naturae  rationalis  proprius  dicatur  bonum  ho- 
nestum, nullo  tamen  argumento  ostendi  potest,  hominem  teneri 
illum  finem  semper  et  in  omnibus  positive  intendere,  ut  bene  agat: 
sufficit  enim,  ut  negative  eum  intendat,  i.  e.  ut  apprehendat  se 
nihil  agere,  quod  fini  honesto  contrarium  sit;  eo  ipso  implicite 
intendit  etiam  finem  positive  honestum.  Insuper  etiam  haec 
sententia  videtur  esse  contra  sensum  et  praxim  fidelium,  ut  mox 
declarabitur. 

89.  Argumenta  propositae  sententiae,  a.  Actio  est  mora- 
liter bona,  quae  ex  obiecto,  fine  et  circumstantiis  bona 
est;  atqui  actio,  quae  secundum  rationem  ordinata  est, 
eiusmodi  est.  Sane  obiectum,  quod  abstracte  consideratum 
indifferens  est,  in  concreto  autem  consideratis  omnibus 
circumstantiis  secundum  rationem  ordinatum  est,  mora- 
liter bonum  dici  debet;  item  -finis,  qui  abstracte  conside- 
ratus indifferens  est  (delectatio),  in  concreto  autem  ratione 
habita  circumstantiarum  secundum  rationem  ordinatus  est, 
moraliter  bonus  dici  debet,  quia  rationi  conformis  est.  Semper 
quidem  requiritur,  ut  homo  in  actionibus  suis  deliberatis 

operetur  ut  homo  et  prout  decet  naturam  rationalem ; sed 
qui  intendit  quidem  in  aliqua  actione  delectationem  vel 
commodum  naturae,  attamen  secundum  normam  rationis 
temperatum,  non  agit  more  brutorum,  sed  ut  ens  ratio- 
nale, scilicet  deliberate  et  iuxta  praescriptum  rationis. 

h.  Actus,  quo  exercetur  virtus  moralis,  est  actus  mo- 
raliter  bonus:  honestum,  ait  s.  Thomas,  proprie  in  idem 
refertur  cum  virtute^);  atqui  sunt  actus,  quorum  obiectum 
et  tinis  in  se  sunt  indifferentia,  et  qui  eo  solum  consti- 
tuuntur actus  virtutum,  quod  usus  rerum,  qui  in  com- 
modum et  delectationem  suscipitur,  omni  ex  parte  sit 
temperatus  iuxta  normam  rationis,  cuiusmodi  est  virtus 
temperantiae^). 

c.  Haec  sententia  cum  mente  et  praxi  fidelium  etiam 
timoratorum  congruit:  nemo  enim,  quantumvis  pius  sit, 
se  peccatum  commisisse  iudicat,  si  moderate  iuxta  prae- 
scriptum rationis  utatur  commodis  et  delectationibus  na- 
turae, nec  de  ulteriore  fine  honesto  sollicitus  sit.  Ideo 
fideles  de  eiusrnodi  actionibus  nullibi  se  accusant,  quasi 
actionem  malam  peregissent;  quae  fidelium  praxis  cum 
mente  ss.  Patrum  apprime  concordat^). 

Nota.  Omnes  tamen  concedunt  hanc  actionum  bonitatem  mo- 
ralem infimam  esse  eamque  per  intentionem,  qua  actiones  explicile  in 
altiorem  finem  honestum  atque  adeo  in  finem  ultimum  ordinantur, 
augeri  et  perfici  posse.  Bonitas  enim  actionum  eo  magis  crescit,  quo 
altior  et  nobilior  est  finis,  qui  ab  agente  positive  intenditur,  et  quo 
magis  haec  intentio  est  explicita  et  actualis. 

90.  DlfficuUates.  Contra  hanc  doctrinam  duplex  oritur 
difficultas,  altera  ex  s.  scriptura,  qua  reprobantur  verha 
otiosa  et  pari  ratione  actiones  otiosae^) ; verba  autem  otiosa 
dicantur,  quae  finem  honestum  non  habeant.  Altera  diffi- 
cultas oritur  ex  propositionibus  8.  et  9.  ab  Innocentio  XI. 


9 Summa  II.  II.  q.  145.  a.  1. 

S.  Thomas  II.  II.  q.  141.  a.  6.  Gf.  etiam  I.  II.  q.  64.  a.  1. 
Cf.  s.  August.  in  ps.  34.  serm.  2.  n.  16;  in  ps.  164.  n.  2. 

9 Matth.  12,  36. 

damnatis,  ex  quibus  pateat,  delectabilibus  uti  oh  solam 
voluptatem  peccatum  esse^);  eum  vero,  qui  in  actionibus 
delectabilibus  ulteriorem  finem  non  intendat,  ob  solam 
voluptatem  agere. 

a.  Verbum  otiosum  dicitur  non  quidem  verbum  turpe  vel  men- 
dax, sed  neque  verbum,  quod  per  intentionem  loquentis  non  dirigatur 
in  altiorem  finem  honestum ; verbum  otiosum  potius  est  verbum,  quod 
sine  ratione  necessitatis  vel  utilitatis  ex  mera  scurrilitate  vel  garrulitate, 
profertur ; eiusmodi  autem  verbum,  utpote  contra  praescriptum  rationis 
prolatum,  malum  est^). 

h.  Oh  solam  voluptatem  agere  dicitur,  non  qui  in  usu  delecta- 
bilium ulteriorem  finem  honestum  non  intendit,  sed  qui  actione 
delectabiles  quaerit,  quamdiu  istae  voluptatem  afferunt  sine  respectu 
ad  praescripta  rationis  modum  et  mensuram  dictantis  atque  exigentis, 
ne  usus  delectabilium  bona  altioris  ordinis  impediat.  Qui  ergo  -ol) 
solam  voluptatem  agit,  finem  altiorem  non  solum  non  intendit,  sed 
implicite  etiam  excludit  et  impedit  (n.  74). 

Quare  ita  ob  solam  voluptatem  agere,  ut  ulterior  finis  honestus 
atque  ideo  finis  ultimus  impediatur,  peccatum  est;  ita  vero  ob  solam 
voluptatem  agere,  ut  delectatio  ad  agendum  moveat  et  intendatur, 
quin  ad  ulteriorem  finem  honestum  dirigatur,  peccatum  non  est.  modo 
actio  delectabilis  vere  naturae  inservire  cognoscatur  et  in  eius  usu 
modus  a ratione  praescriptus  servetur. 

91.  De  USU  delectabilium-"^),  a.  Bona  delectaUUa{GreYiVi%<- 
mittel,  G-enussgiiter)  ea  dicuntur,  quorum  usus  delectationem 
afifert.  Delectatio  est  quies  seu  complacentia  appetitus  in  bono 
praesenti  seu  possesso.  Cum  duplex  sit  appetitus,  duo  etiam  sunt 
genera  bonorum  delectabilium,  sphHtualia  et  sensibilia.  Quamvis 
etiam  ex  usu  rerum  spiritualium  delectatio  percipiatur,  tamen  de 
delectationibus  appetitus  inferioris  ex  usu  rerum  sensibilium  po- 
tissimum hic  sermo  est. 

h.  Bona  delectabilia  sensibilia  duplicis  generis  sunt:  neces- 
saria, quae  ad  vitam  vel  ad  speciem  conservandam  requiruntur 

Q Prop.  8.:  „ Comedere  et  bibere  usque  ad  satietatem  ob  solam 
voluptatem  non  est  peccatum,  modo  non  obsit  valetudini,  quia  licite 
potest  appititus  naturalis  suis  actibus  frui“.  Prop.  9.:  ^Opus  coniugii 
ob  solam  voluptatem  exercitum  omni  penitus  caret  culpa  ac  defectu 
veniali“.  Propositiones  istae  ex  multiplici  capite  falsae  sunt. 

2)  Gf.  Knahenbauer,  Commentarius  in  evangelium  s.  Matthaei 
(Parisiis.  Lethielleux  189i2)  I.  p.  496  s. 

*)  Cf.  I.  B.  Becker,  Die  moralische  Beurteilung  des  Handelns  aus 
Lust  (Zeitschrift  fiir  k.  Theolog.  1902  S.  448.  673).  Frins  II.  n.  198  ss. 

€t  quibus  annexa  est  delectatio  ut  cibus  et  potus:  non  necessaria, 
quae  solum  ad  delectationem  aiferendam  inserviunt,  ut  liquores, 
odores,  aromata,  tabacum  etc.  Haec  vel  sola  sumuntur,  vel  rebus 
vitae  necessariis  asperguntur  ad  eorum  delectationem  augendam. 
De  rebus  delectabilibus  duplex  quaestio  instituitur:  a.  num  earum 
usus  licitus  sit;  h.  num  ipsa  delectatio  licite  appeti  possit. 

1.  Unusquisque  delicias  non  nocivas  licite  sibi  com- 
parare potest,  dummodo  earum  usus  lege  rationis  diri- 
gatur, ut  honestus  et  moraliter  bonus  sit;  earum  tamen 
abstinentia  tamquam  exercitium  virtutis  commendanda  est. 

a.  Omnes  res  creatae  bonae  et  ab  auctore  naturae  ideo  conditae 
sunt,  ut  iis  uteremur  ad  obtinendos  fines  nostros  honestos,  id  quod 
praesertim  valet  de  rebus,  quae  vitae  et  speciei  conservandae  inser- 
viunt: Omnia  enim  vestra  sunt^);  ideo  earum  usus  nedum  prohibitus 
sed  prorsus  licitus  est. 

h.  Appetitus  post  lapsum  in  delectabilia  fertur  independenter  a 
norma  honestatis,  scilicet  in  ea  etiam,  quae  illicita  sunt  atque  in 
licita  inordinate;  ideo  in  eorum  usu  regi  debet  a ratione,  ut  eius 
actus  moraliter  boni  sint. 

c.  Ex  duplici  ratione  abstinentia  a rebus  delectabilibus,  etiam 
licitis,  commendanda  est:  ad  firmandam  voluntatem,  ut  haec  eo  certius 
atque  facilius  se  abstineat,  quando  earum  usus  illicitus  est ; ad  exercendam 
virtutem  iuxta  exemplum  Christi  Domini,  qui  cum  esset  dives,  propter  nos 
«genus  factus  est^)  et  delectabilibus  non  necessariis  prorsus  se  abdicavit. 

2.  Actus  voluntatis,  qua  ipsa  delectatio  seu  res  de- 
lectabilis appetitur  propter  delectationem,  licitus  et  mora- 
liter bonus  est,  dummodo  obiectum  licitum  et  appetitus 
delectationis  secundum  regulas  rectae  rationis  moderatus 
sit.  Qui  ergo  utitur  delectabilibus  naturae,  ut  sunt  colloqui, 
comedere,  bibere^  ludere,  se  recreare  etc.,  quia  placent, 
nedum  male,  sed  potius  bene  agit,  si  in  iis  modum  et 
mensuram  a ratione  praescriptam  servet. 

a.  Sunt  theologi  (e.  g.  Billuart  cum  aliis  thomistis),  qui  conten- 
dunt, actus,  qui  ex  delectatione  fiunt,  qualiscunque  haec  sit,  omnes 
moraliter  malos  esse:  cum  enim  propter  delectationem  agere  enti 
rationali  non  conveniat,  putant  omnem  delectationem  deliberate  quae- 
sitam moraliter  malam  esse.  Alii  (ut  VivaY)  distinguentes  inter  delec- 


q 1.  Cor.  3,  22. 
q 2.  Cor.  8,  9. 

Damnatae  theses,  ad  propositiones  8.  et  9.  ab  Innocentio  XI. 
damnatas  n.  6.  9.  13. 

tationes  animales,  ut  sunt  delectationes  tactus  et  gustus,  et  delec- 
tationes superiores  licet  sensibiles,  ut  sunt  delectationes  visus  et  audi- 
tus, docent  illas  sub  nulla  unquam  condicione  licite  propter  se  appeti 
posse,  quia  ex  se  non  sint  homine  rationali  dignae,  has  vero  licite 
propter  se  appeti  posse,  dummodo  cum  moderatione  appetantur,  quia 
cognitioni  intellectuali  inserviunt  nec  ita  ad  condicionem  brutorum 
deprimunt. 

h.  Actionibus,  quae  ad  conservandam  et  perficiendam  naturam 
conferunt,  auctor  naturae  ideo  commodum  et  delectabilitatem  indidit, 
ut  homines  ad  eas  exercendas  inde  allicerentur;  ergo  homo  commodum 
et  delectationes  velle  potest.  lam  si  in  illis  actionibus  nil  aliud  depre- 
henderet et  quaereret,  nisi  commodum  naturae  et  voluptatem,  actio 
naturae  animali  quidem  conveniret,  at  natura  rationali  digna  non 
esset;  eo  autem,  quod  commodis  et  delectationibus,  quas  quaerit,  omni 
ex  parte  (quoad  adiuncta  temporis,  loci,  durationis  etc.)  modum  et 
mensuram  praescribit,  quam  recta  ratio  postulat,  ut  ens  rationale 
agit;  nec  potest  intelligi,  quid  eiusmodi  actionibus  desit,  quominus  pos- 
sint dici  rectae  homineque  dignae.  Hominis  enim,  quippe  animalis 
rationalis  natura  non  est  rationalis  tantum,  sed  animalis  et  rationalis; 
ergo  positive  appetere  et  quaerere  potest,  quae  naturae  suae  animali 
conveniunt;  eo  autem  quod  haec  sub  ductu 'et  dominio  rationis  exer- 
centur, etiam  naturae  rationali  sufficienter  conveniunt. 

92.  De  omissionibus.  Quaeritur,  num  omissiones 
operis  boni  non  praecepti  peccata  sint.  — Omissio  operis 
boni  locum  habere  non  potest  sine  prosecutione  alicuius 
boni;  iam  vero  prout  hoc  bonum  honestum  est  vel  in- 
honestum, omissio  peccaminosa  vel  non  peccaminosa  erit. 

Quod  ut  melius  declaretur,  notandum  est  omissiones  operis 
boni  duplici  modo  accidere  posse:  vel  enim  loco  operis  perfec- 
tioris eligitur  opus  minus  perfectum,  vel  opus  bonum  simpliciter 
omittitur. 

a.  Si  loco  actionis  perfectioris  eligitur  alia  minus  perfecta 
quae  ipsa  honesta  est,  omissio  nedum  peccatum,  sed  actus  bonus 
est,  licet  minoris  perfectionis  quam  actio  omissa.  Si  e.  g.  iuvenis» 
cui  se  offert  occasio  audiendi  sacrum  (non  praeceptum)  et  simul 
instituendi  deambulationem,  omisso  opere  perfectiore  eligit  deam- 
bulationem minus  perfectam,  omissione  sacri  nullatenus  peccat. 

h.  Si  opus  bonum  simpliciter  omittitur  seu  actu  nolitionis 
excluditur,  quin  eius  loco  aliud  opus  eligatur,  a motivo,  propter 
quod  opus  perfectius  omittitur,  dependet,  utrum  omissio  peccatum 
sit  necne.  Etenim  cum  nemo  possit  nolle  bonum,  quatenus  bonum 
est,  qui  omittit  opus  bonum,  ideo  illud  omittit,  quia  in  eo  depre- 
hendit aliquod  malum,  quod  effugere  intendit;  malum  autem 

fugimus  ex  amore  boni  oppositi:  iam  vero  si  amor  boni  oppositi 
est  honestus,  omissio  erit  actus  moraliter  bonus;  si  est  inhonestus, 
omissio  erit  peccatum.  Si  e.  g.  iuvenis  oblata  occasione  audiendi 
missam  apprehendit  nullum  quidem  adesse  impedimentum  acce- 
dendi ad  ecclesiam,  sed  nullam  quoque  urgere  obligationem,  eam- 
que  omittit,  ideo  missam  omittere  decernit,  quia  in  ea  apprehendit 
malum  e.  g.  incommodum,  quod  fugere  intendit.  Iam  si  motivum, 
propter  quod  evitare  conatur  incommodum,  sit  rationabile,  omis- 
sio non  est  peccatum;  sin  autem  motivum  sit  e.  g.  spiritualis 
acedia  vel  boni  vilipensio,  omissio  est  peccatum*). 


Appendix. 

De  actibus  moraliter  indifferentibus. 

93.  Declarationes.  1.  Non  quaeritur,  num  actus 
humani  sint  moraliter  indifferentes:  patet  enim  actus  hu- 
manos, qui  fiunt  sine  advertentia  ad  ordinem  moralem 
nec  bonos  nec  malos  esse  (n.  55);  sed  quaestio  instituitur 
de  actibus  moralibus:  utrum  nempe  actus,  qui  fiunt  cum 
advertentia  ad  normam  moralem  omnes  sint  vel  boni  vel 
mali,  an  admittendae  sint  actiones  morales,  quae  sint  in- 
differentes. 

2.  Haec  quaestio  fit  de  actibus  moralibus  concrete  et 
in  individuo  consideratis,  prout  nempe  a persona  individua 
hic  et  nunc  operante  exercentur,  ideoque  una  cum  fine 
operantis  et  cum  reliquis  adiunctis  actionem  in  concreto 
concomitantibus  e.  g.  cantare  in  ecclesia  ad  laudandum 
Deum.  Si  enim  actus  morales  abstracte  et  secundum  spe- 
ciem i.  e.  solum  secundum  obiectum  suum  considerantur 
e.  g.  cantare,  praecisione  facta  a fine  operantis  et  a reli- 
quis circumstantiis,  certum  est  actiones  morales  posse  esse 
indifferentes,  quia  per  se  nec  conformitatem  nec  difformi- 
tatem  cum  norma  moralitatis  habent. 


*)  Cf.  Pesch  III.  n.  675.  Lehmkuhl  1.  n.  40. 

Noidin,  De  principiis®. 

Patet  actum  secundum  speciem  consideratum  non  exsistere  nisi 
in  mentis  abstractione : quoties  enim  actus  perficitur,  in  certis  circum- 
stantiis et  in  aliquem  finem,  quem  agens  sibi  proponit,  perficitur. 

3.  lam  vero  quoad  actus  morales  concrete  et  in  indi- 
viduo consideratos  non  una  est  philosophorum  ac  theologorum 
sententia:  siquidem  affirmantibus  cum  s.  Bonaventura^) 
scotistis  negant  cum  s.  Thoma-)  thom istae  et  maior  aliorum 
theologorum  pars,  ullum  actum  moralem  in  individuo 
consideratum  posse  esse  indifferentem.  Id  tamen  solum 
affirmant  de  actibus  vere  moralibus,  qui  deliberate  et 
cum  advertentia  ad  ordinem  moralem  fiunt:  negari  enim 
nequit  actus,  qui  fiant  sine  advertentia  sive  ad  ipsum 
actum  sive  ad  moralitatem  actus,  etiam  in  individuo  con- 
sideratos esse  indifferentes. 

Haec  tamen  de  ordine  naturali  et  de  naturali  actionum  bonitate 
valent;  actiones  enim  indiff‘erentes  quandoque  dicuntur  etiam  actiones 
superna turales,  quae  non  sunt  meritoriae,  et  tamen  non  sunt  peccata, 
actiones  igitur,  quae  non  sunt  meritoriae  nec  demeritoriae.  Facile 
autem  conceditur  esse  actiones  supernaturales  indifferentes j cuiusmodi 
sunt  opera  tum  peccatorum  tum  infidelium,  quae  ex  gratia  fiunt,  prae- 
sertim vero  opera,  quibus  ad  iustificationem  se  disponunt.  Num  ad- 
mittendae sint  etiam  in  iustis,  qui  sunt  in  statu  gratiae  sanctificantis, 
pendet  a condicionibus,  quae  ad  actum  meritorium  requiruntur. 

94.  Non  sunt  actus  morales  indifferentes.  Operans 
enim  vel  intendit  finem  honestum  vel  non  intendit ; si 
primum,  actio  est  moraliter  bona;  si  alterum,  operans  vel 
apprehendit  actionem  esse  secundum  normam  rationis  ex- 
actam vel  eam  apprehendit  normaeis  rationis  adversantem: 
medium  in  eo  non  datur,  qui  ad  moralitatem  actionis 
advertit;  si  primum,  actio  est  bona,  si  alterum,  actio  est 
mala  (n.  87). 

1.  Thomistarum  complures  in  hunc  modum  ratiocinantur: 
quaevis  actio,  quae  deliberate  exercetur,  ab  operante  in  deter- 
minatum aliquem  finem  ordinatur,  quia  homo  deliberate  agens 
semper  ex  aliquo  fine  agit;  iam  vero  finis  iste  vel  est  finis  ho- 
nestus vel  non;  si  primum,  actio  erit  bona,  si  alterum  actio  erit 


In  2.  dist.  4.  q.  1.  a.  3. 

2)  Summa  I.  II.  q.  18.  a.  9. 

mala:  quoties  enim  homo  deliberate  agit,  secundum  dignitatem 
naturae  rationalis  agere  debet;  atqui  secundum  dignitatem  na- 
turae rationalis  solum  agit,  si  propter  finem  honestum  agit;- ergo 
in  concreto  nulla  est  actio  moraliter  indifferens. 

Hoc  argumentum  supponit  actiones  positive  dirigendas  esse  ad 
finem  honestum,  ut  bonae  sint;  si  ergo  stricte  sumitur,  prout  verba 
sonant,  illae  actiones  ex  obiecto  indifferentes,  quae  fiunt  ex  fine  in- 
differenti seu  ob  sensibilem  delectationem,  sed  tamen  ordinatae  sunt 
iuxta  modum  a ratione  praescriptum,  dicendae  essent  moraliter  malae. 

2.  Scotistarum  ratio,  qua  sententiam  contrariam  affirmantem 
communiunt,  est  haec:  ut  homo  agat  convenienter  naturae  ratio- 
nali, necesse  non  esse,  ut  semper  et  in  omnibus  tendat  in  finem 
positive  honestum;  si  ergo  actio  in  aliquam  naturae  commoditatem 
ordinetur  vel  ad  sublevandam  naturae  indigentiam  exerceatur,  non 
erit  bona,  quia  non  tendat  in  finem  honestum,  nec  erit  mala,  quia 
hinc  quidem  non  sit  naturae  rationali  disconveniens,  inde  vero 
necesse  non  sit  omnem  actionem  referri  in  finem  honestum;  erit 
ergo  indifferens. 

Etiam  hoc  argumentum  eandem  theoriam  supponit,  actiones  nempe 
positive  dirigendas  esse  in  finem  honestum,  ut  bonae  sint ; attamen  af- 
firmat illas  actiones,  quae  fiant  ob  finem  indifferentem,  sive  obiectum 
earum  est  bonum  sive  indifferens,  sed  tamen  iuxta  praescriptum  ra- 
tionis ordinatum,  esse  moraliter  indifferentes.  .[, 

95.  Notanda  de  hac  quaestione.  1.  Ex  praemissis  patet  totam 
controversiam  de  actibus  indifferentibus  a duobus  doctrinae  capitibus 
pendere:  a.  num  demonstrari  possit  obligatio  semper  et  in  omnibus 
actionibus  deliberatis  intendendi  finem  positive  bonum:  etenim  si  haec 
obligatio  exsistit,  actiones  ob  finem  indifferentem  positae  propter  negr 
lectam  hanc  obligationem  evadunt  malae,  h.  Quodsi  de  hac  obligatione 
non  constat,  ulterius  quaeritur,  utrum  illae  actiones,  quae  exercentur 
ob  finem  indifferentem,  sed  tamen  iuxta  praescriptum  rationis,  dicendae 
sint  bonae  an  indifferentes.  ' ' 

2.  Quidquid  dicatur,  certe  ferendi  non  sunt  theologi,  qui  hinc  • 
quidem  negant  actus  in  individuo  indifferentes,  inde  vero  ad  moralem 
bonitatem  actus  absolute  exigunt,  ut  positive  intendatur  finis  honestus ; 
rigor  enim  huius  doctrinae  nimium  adversatur  menti  et  praxi  fidelium, 
quibus  persuasum  non  est  in  omnibus  omnino  actionibus  quaerendum 
esse  finem  positive  honestum,  ne  sint  malae.  Quocirca  nemo,  sive 
rudis  est  sive  doctus,  sive  laxae  sive  timoratae  conscientiae,  moralem 
defectum  agnoscit  in  omissa  hac  bona  intentione,  ideoque  nemo  unquam 
de  eo  se  accusat.  Et  sane  intelligi  nequit,  cur  e.  g.  mala  sit  actio, 
qua  quis  conatur  abigere  sensum  frigoris  solum  ad  levandam  hanc 
molestiam  absque  altiore  fine;  ergo  vel  bona  vel  saltem  indifferens 


116 


II.  De  actibus  ad  finem  aptis. 


erit;  scotistae  eam  dicunt  indifferentem,  sed  iuxta  theoriam  expositam 
dicenda  est  moraliter  bona,  si  agens  eam  in  concreto  licitam  iudicat 
et  qua  talem  explicite  intendit. 


Quaestio  quarta. 

De  actibus  supernaturalibus’). 

96.  Declarationes.  1.  Actus  morales,  quibus  ad  finem 
supernaturalem  vitae  aeternae  perveniamus,  supernaturales 
esse  debent,  idque  supernaturalitate  interna  ipsius  actus, 
qua  hic  supra  naturam  elevatus  in  ipso  esse  suo  et  quoad 
substantiam  supernaturalis  sit:  via  enim  termino  et  opus 
praemio  proportionatum  esse  debet ; finis  autem  vitae 
aeternae  stricte  supernaturalis  et  a fine  ultimo  naturali 
essentiali! er  diversus  est;  ideo  etiam  actus,  quibus  ten- 
dimus in  illum  finem,  quoad  essentiam  supernaturales 
esse  debent. 

2.  Condiciones,  quae  requiruntur,  ut  actus  humanus 
vere  sit  supernaturalis,  ab  auctoribus  variae  assignantur. 
Omnes  quidem  exigunt  a.  ut  actus  sit  moraliter  bonus: 
actus  enim  humanus  ex  se  moraliter  indifferens,  non  potest 
esse  supernaturalis.  Sane  actus  supernaturalis  Deum  habet 
auctorem  principalem  per  gratiam  excitantem  et  adiuvan- 
tem;  Deus  autem  ad  actus  indifferentes  gratia  sua  non 
excitat.  Deinde  exigunt  h.  ut  actus  a principio  super- 
naturali,  nempe  a potentia  per  gratiam  actualem  elevata, 
procedat:  nam  ut  actus  sit  supernaturalis,  id  certe  re- 
quiritur, ut  non  viribus  naturae,  sed  viribus  supernatura- 

. , *)  Cf,  S.  Thomas.  De  veritate  q.  14.  Schmid,  Die  Ubernatiirlich- 
^eit  der  menschlichen  Heilswerke  (Zeitschrift  f.  kath.  Theol.  1888 
S.  263;  419).  Mullendorff,  Die  Verdienstlichkeit  u.  das  iibernalurliche 
Motiv  (Zeitschrift  f.  kath.  Theol.  1893  S.  42.  496).  Schiffini,  De  gratia, 
divina  (Friburgi.  Herder.  1901)  n.  371  ss. 

libus  gratiae  eliciatur.  Alii  vero  insuper  c.  exigunt,  ut 
etiam  eius  obiectum  formale  seu  motivum  sit  supernaturale. 

Quid  sibi  velit  haec  condicio,  diversimode  explicant;  plerique 
tamen  volunt,  ut  obiectum  formale  per  fidem  apprehendatur,  i,  e.  ut 
agens  ad  agendum  moveatur  aliqua  veritate  revelata,  quam  non  mere 
rationis  lumine  sed  fide  (intellectu  lumine  fidei  instructo)  cognoscit. 
Qui  e.  g.  pauperi  dat  eleemosynam,  quia  pauperi  succurrere  honestum 
est,  ex  naturali  motivo  agit;  qui  vero  eleemosynam  largitur,  quia  pauper 
a Christo  redemptus,  quia  frater  Christi  est,  quia  Christus  id  praecipit, 
quia  id  confert  ad  vitam  aeternam,  ex  motivo  supernaturali  per  fidem 
apprehenso  agit,  modo  habitu  fidei  instructus  sit.  Fides  enim  in  actuni 
supernaturalem  influere  debet;  influit  autem  per  motivum  ex  fide  cog- 
nitum. 

97.  Duplex  sententia.  1.  Magni  nominis  theologi  ad 
actum  supernaturalem  praeter  supernaturale  principium 
etiam  obiectum  seu  motivum  supernaturale  exigunt:  Suarez'^), 
Lacroix^),  s.  Alphonsus^),  Mazzella'^),  Lehmkuhl^). 

Duo  genera  argumentorum  hi  auctores  proferunt: 

a.  Ex  natura  rei:  actus  specificantur  ab  obiecto  (formali);  actus 
autem  naturalis  a supernaturali  specie  differt;  ergo  specie  seu  essen- 
tialiter diversum  esse  debet  utriusque  actus  obiectum  (formale);  essen- 
tialis autem  utriusque  obiecti  (formalis)  diversitas  in  eo  est,  quod 
alterum  per  rationem,  alterum  vero  per  fidem  apprehendatur. 

&.  Ex  fontibus  revelationis.  Patronorum  huius  sententiae  aliqui 
concedunt,  ex  natura  rei  non  haberi  efiScax  argumentum,  quo  demon- 
stretur actum  naturalem  et  supernaturalem  non  posse  versari  circa 
idem  obiectum ; affirmant  autem  ex  positiva  voluntate  Dei  omnes  actus 
supernaturales  ex  fide  procedere  seu  motivum  supernaturale  habere 
debere;  siquidem  tum  s.  scriptura  tum  traditio  docent  fidem  esse 
radicem,  ex  qua  vita  supernaturalis  progerminet:  ergo  sine  influxu 
fidei  per  motivum  ex  fide  cognitum  non  posse  exerceri  actus  super- 
naturales. Et  sane. 

a.  Haec  testimonia : Sine  fide  impossibile  est  placere  Deo;  credere 
enim  oportet  accedentem  ad  Deum^) ; iustus  ex  fide  vivif)  non  solum 


')  De  gratia  1.  2.  c.  4.  5.;  1.  12.  c.  7.  33.  n.  10. 

2)  Theologia  moralis  1.  2.  n.  21  ss. 

®)  Theologia  moralis  1.  6.  n.  439. 

De  gratia  Christi  n.  54  ss. 

°)  Theologia  mor.  I.  n.  258.  Passauer  Monatsschrift  (1895  S.  14.  ff.) 
«)  Hebr.  11,  6. 

’)  Hebr.  10,  38.  Rom.  1,  17.  Gal.  3,  11. 

de  prima  iustificatione,  ad  quam  per  actum  fidei  homo  se  disponere 
debeat,  sed  de  omnibus  omnino  actibus  supernaturalibus  intelligenda 
esse,  qui  supernaturales  esse  nequeant,  nisi  fides  per  eorum  motivum 
supernaturale  in  eos  influat. 

p.  Concilium  tridentinum  declarare  volens  doctrinam  s.  Pauli  his 
testimoniis  expressam  addere:  „per  fidem  ideo  iustificari  dicimur,  quia 
fides  est  humanae  salutis  initium,  fundamentum  et  radix  omnis  iusti- 
ficationis“^) ; ex  quo  habeamus,  non  solum  primam  iustificationem,  sed 
etiam  augmentum  gratiae  sanctificantis  per  actus  supernaturales  et 
meritorios  ex  radice  fidei  procedere  debere;  atqui  (aiunt)  ex  radice 
fidei  eo  solum  procedunt,  quod  fides  per  obiectum  supernaturale  in 
eos  influit  atque  ad  eorum  productionem  concurrit. 

2.  Nihilominus  affirmari  potest : ut  actus  humanus 
sit  supernaturalis,  alia  condicio  non  requiritur,  nisi  ut  sit 
ethice  honus  et  ex  gratia  seu  ex  principio  supernaturali  pro- 
cedat; necesse  autem  non  est,  ut  obiectum  actus  supema- 
turalis  sit  supernaturale.  Quocirca  supernaturalitas  actus 
non  ab  obiecto,  sed  a principio  eliciente  dependet,  adeo 
ut  supernaturalis  sit,  etsi  versetur  circa  obiectum  naturale, 
modo  viribus  gratiae  eliciatur. 

a.  Hisce  non  negatur  actum,  qui  ex  fide  procedit,  ideoque  ex 
motivo  supernaturali  fidei  elicitur,  maioris  esse  dignitatis  et  pretii.  Etsi 
ergo  hona  intentio  supernaturalis,  quae  dicitur,  ex  hoc  capite  non  pro- 
betur necessaria,  tamen  fideles  monendi  atque  hortandi  sunt,  ut  actiones 
suas  ex  motivis  supernaturalibus  fidei  exercere  assuescant ; eorum  nam- 
que opera  hac  ratione  maioris  meriti  erunt;  ad  ipsam  autem  super- 
naturalitatem  actus  id  necessario  non  requiritur. 

h.  Ceterum  id,  quod  Cardenas  de  eleemosyna  in  specie  docet,  ad 
plerasque  actiones  moraliter  bonas  hominis  christiani  extendi  potest: 
,Qui  in  schola  fidei  didicit  eleemosynam  esse  operationem  sanctam  et 
placentem  Deo,  quia  Deus  sic  revelavit,  licet  oblata  occasione  eleemo- 
synae sit  actualiter  immemor  revelationis  divinae,  operatur  tamen  ductus 
doctrina,  quam  didicit  in  schola  fidei  divinae,  et  ita  ea  operatio  pro- 
cedit virtualiter  ex  actu  fidei,  quia  operatur  ex  dictamine,  quod  com- 
paravit in  schola  fidei*®). 

98.  Argumenta  huius  sententiae,  1.  Actus,  qui  a 
principio  per  gratiam  supernaturali  procedunt,  sine  dubio 
sunt  supernaturales:  si  enim  radix  et  principium  super- 


Sess.  6.  c.  8. 

2)  Cardenas,  Crisis  theol.  pr.  4.  disert  16.  c.  6.  n.  54. 

naturale  est,  etiam  fructus  vel  effectus  supernaturalis  esse 
debet.  Et  sane  gratia  actualis  efficit,  ut  actus  humani 
sint  supernaturales : ideo  enim  gratia  conceditur,  ut  actus 
per  gratiam  supernaturales  fiant,  et  ideo  ad  omne  opus 
salutare  tum  iusti  tum  peccatoris,  tum  fidelis  tum  infidelis 
necessaria  est  gratia,  quia  ipsa  efficere  debet,  ut  opus  sit 
supernaturale. 

a Si  ergo  ad  actus  supernaturales  obiectum  seu  motivum 
supernaturale  requireretur,  hoc  ideo  esset,  quia  in  hoc  ordine 
providentiae  Deus  auxilium  gratiae  (praesertim  ad  actus  indiffe- 
rentes) solum  sub  hac  condicione  concederet,  quod  homo  ex  motivo 
supernaturali  agat;  atqui  nullo  argumento  demonstrari  potest 
Deum  in  hoc  ordine  supernaturalem  concursum  gratiae  depen- 
dentem fecisse  a motivo  supernaturali  agentis;  econtra  demon- 
strari posse  videtur,  fidem  esse  condicionem,  a qua  supernaturale 
auxilium  gratiae  in  hoc  ordine  dependet,  adeo  ut  Deus  iis,  qui 
fidem  iam  susceperunt,  gratiam  supernaturalem  concedat,  qua 
eorum  opera  ad  dignitatem  actus  vere  supernaturalis  eleventur. 
Scilicet  homini  constituto  in  via  ad  terminum,  quoties  bene  agit, 
Deus  praesto  est  supernaturali  auxilio  gratiae.  Deus  enim  ho- 
minem destinavit  ad  finem  supernaturalem;  eo  ipso  ei  etiam  ob- 
ligationem imposuit  actibus  suis  tendendi  in  finem  sibi  praesti- 
tutum; cum  vero  sine  auxilio  gratiae  non  possit  in  finem  suum 
tendere,  Deus  per  gratiam  succurrere  debet,  ut  homo  obligationi 
suae  satisfacere  possit.  Ergo  quoties  homo  actibus  suis  in  finem 
sibi  praestitutum  tendit,  Deus  ei  gratiam  supernaturalem  conce- 
dit; atqui  homo  in  finem  suum  tendit,  ubi  primum  fidem  amplec- 
titur aut  ad  illam  habendam  se  disponit:  per  fidem  enim  finem 
suum  apprehendit  atque  ad  eum  se  ordinat.  Ut  ex  multis  unum 
saltem  scripturae  testimonium  afferatur,  Christus  Dominus  ait: 
Qui  verbum  meum  audit  et  credit  ei,  qui  misit  me,  habet  vitam  aeter- 
nam^), i.  e.  habet,  unde  possit  opera  vitae  aeternae  peragere,  quia 
habet  condicionem,  qua  posita  suppeditantur  a Deo  gratiae  super- 
naturales. Ex  traditione  autem  constat  in  ecclesia  vigere  persua- 
sionem, quam  s.  Augustinus  his  verbis  exprimit:  „bene  (quemquam) 
operari  non  posse,  nisi  per  fidem  perceperit  gratiam.  Incipit 
autem  homo  percipere  gratiam,  ex  quo  incipit  Deo  credere  vel 
interna  vel  externa  admonitione  motus  ad  fidem“2). 

b.  Ex  praecedenti  argumento  sequitur  omnibus  fidelibus,  sive 
iusti  sunt  sive  peccatores,  semper  praesto  esse  gratiam  actualem, 

loan.  5,  24. 

“)  Ad  Simplic.  1.  1.  q.  2.  n.  2.  Cf.  Zeitschrift  f.  k.  Th.  XVIII. 
(1894).  593.  XX.  (1896).  S.  22.  ff. 


120 


II.  De  actibus  ad  finem  aptis. 


qua  eorum  actiones  moraliter  bonae  fiant  supernaturales,  sed 
maiore  cum  certitudine  affirmari  potest  omnia  opera  moraliter 
bona  iustorum  semper  exerceri  cum  gratiae  divinae  auxilio  pro- 
indeque  esse  supernaturalia.  Nam  concilium  tridentinum  haec 
habet:  „Cum  enim  ille  ipse  Christus  lesus  tamquam  caput  in 
membra  et  tamquam  vitis  in  palmites  in  ipsos  iustificatos  iugiter 
virtutem  influat,  quae  virtus  hona  eorum  opera  semper  et  antecedit 
et  comitatur  et  subsequitur^^). 

2.  Si  ad  actus  supernaturales  influxus  fidei  per  mo- 
tivum  supernaturale  requireretur,  non  esset  actus  super- 
naturalis  sine  influxu  fidei;  atqui  sunt  actus  supernaturales 
sine  influxu  fidei.  Certum  est  in  infidelibus  ante  fidem 
et  independenter  ab  influxu  fidei  reperiri  actus,  qui  ex 
gratia  procedunt:  etenim  proscripta  est  propositio  affir- 
mans fidem  esse  primam  gratiam^)  i siquidem  ante  fidem 
conceduntur  gratiae  vere  supernaturales,  quibus  infidelis 
ad  veram  fidem  amplectendam  se  disponat;  atqui  actus, 
qui  viribus  gratiae  eliciuntur,  sunt  supernaturales ; ergo 
sunt  actus  supernaturales^  qui  non  hoc  sensu  fundantur 
in  fide,  quod  fides  in  eos  influat. 

99.  Ad  argumenta  adversae  sententiae,  a.  Actus  sine  dubio 
specificantur  ab  obiecto : obiectum  enim  specie  diversum  efficit,  ut 
etiam  actus  sint  essentialiter  diversi;  attamen  obiectum  non  est  unica 
ratio,  a qua  petendum  est  essentiale  discrimen  inter  actus  exsistens, 
quippe  quod  etiam  a potentia  essentialiter  diversa  derivari  possit,  etsi 
actuum  idem  sit  obiectum.  lam  vero  discrimen  inter  actum  naturalem 
et  supernaturalem  praecipue  desumi  debet  ex  parte  principii  essentia- 
liter diversi. 

6.  Non  potest  affirmari  omnes  actus  supernaturales  ita  fundari 
in  fide,  ut  ex  fide  tamquam  ex  radice  progerminent:  constat  enim 
esse  actus  vere  supernaturales  in  infidelibus,  illos  nimirum  actus,  qui 
ipsam  fidem  eiusque  influxum  praevertunt. 

c.  Verba  apostoli  Hebr.  11,  6.  proxime  de  prima  iustificatione 
intelligenda  sunt,  adeo  ut  sensus  sit:  beneplacitum,  quo  Deus  pro- 
sequitur iustos,  sine  fide  obtineri  non  potest;  et  pari  modo,  qui  ad 
Deum  accedit  per  ipsam  iustificationem,  fidem  habeat  oportet;  proxime 
ergo  illa  verba  absolutam  necessitatem  fidei  ad  iustificationem  signi- 
ficant. Si  deinde  verba  apostoli  latius  sumantur,  adeo  ut  ad  quodvis 


Concilium  trid,.  sess.  6.  c.  16. 

2)  Cf.  prop.  27.  Quesnelli  et  5.  ab  Alexandro  VIIL  damnata. 

beneplacitum,  quo  Deus  prosequitur  etiam  opera  supernaturalia,  et 
quemvis  accessum,  quo  etiam  per  opera  supernaturalia  ad  Deum  ac- 
cedimus, necessaria  dicatur  fides,  id  hoc  sensu  verum  est,  quod  non 
quidem  motivum  fidei,  sed  exsistentia  fidei  in  operante  sit  condicio, 
sine  qua  gratia  ad  actus  supernaturales  necessaria  non  concedatur. 

d.  Verba  lustus  ex  -fide  vivit,  significant  «.  iustus  per  fidem  et 
propter  fidem  habet,  ut  vitam  supernaturalem  agere  possit,  quia  fides 
est  fundamentum  et  condicio,  qua  posita  accipit  a Deo  gratias  super- 
naturales. p.  lustus  saltem  ut  plurimum  ex  fide  desumit  motiva  volendi 
et  agendi;  ex  eadem  fide  desumit  motiva  bene  ac  pie  vivendi  et  exacte 
observandi  praecepta  religionis  Christianae  et  hac  ratione  vivit  i.  e.  vitam 
supernaturalem  conservat  et  perficit. 

e.  Fides  dicitur  fundamentum  et  radix  omnis  iustificationis  non 
propter  motivum  fidei,  ex  quo  fieri  debeant  opera  supematuraliter  bona, 
sed  a.  quia  vita  supernaturalis  cum  fide  incipit  et  a fide  dependet 
tamquam  a condicione  gratiarum  actualium;  fi.  quia  fides  movet  ad 
opera  bona  exercenda  et  hac  ratione  ad  iustificationem  conservandam 
atque  augendam  concurrit. 


Quaestio  quinta. 

De  actibus  meritoriis. 

Articulus  primus. 

De  natura  meriti. 

100.  Definitio.  Meritum  abstracte  consideratum  est 
illa  actionis  humanae  proprietas , vi  cuius  praemio  vel 
poena  digna  est:  actio  enim  bona  in  obsequium  alterius 
facta  digna  est  praemio,  actio  vero  mala,  quae  in  detri- 
mentum alterius  cedit,  digna  est  poena.  Meritum  concrete 
consideratum  est  opus  praemio  vel  poena  dignum.  Ratio- 
nem ergo  meriti  aliquod  opus  eo  habet,  quod  cedit  in 
bonum  vel  detrimentum  alterius.  Meritum  theologicum  est 
opus,  quod  coram  Deo  praemio  vel  poena  dignum  est; 
pressius  autem  meritum  theologicum  illud  dicitur,  quod 
ex  revelatione  cognitum  ad  finem  supernaturalem  vitae 

aeternae  refertur,  de  quo  valent  verba:  reddit  enim  Bens 
unicuique  secundum  opera  eius'^). 

Bonitas  vel  malitia  moralis  actus  humani,  prout  in  obsequium 
vel  offensam  Dei  cedit,  est  cama  meriti;  praemium  vel  poena  est 
meriti  effectus.  Usu  theologico  meritum  actus  boni  communiter  no- 
mine meriti  intelligitur,  cum  meritum  actus  mali  potius  demeritum 
vocari  soleat. 

101.  Divisio,  a.  Meritum  dividitur  in  naturale  et  super- 
naturale,  prout  ordinatur  ad  praemium  naturale,  quod  in 
bonis  ordinis  naturalis  consistit,  aut  ad  praemium  super- 
naturale,  quod  vel  unice  vel  potissimum  in  bonis  super- 
naturalibus  consistit.  Praemium  naturale  convenit  operibus,, 
quae  solis  naturae  viribus  perficiuntur:  cum  enim  omnes 
actiones  moraliter  bonae  cedant  in  gloriam  Dei,  dignae 
sunt  retributione;  sed  in  hoc  ordine  naturae  per  gratiam 
elevatae  non  consideratur  aliud  meritum  et  praemium  nisi 
supernaturale,  quod  convenit  operibus,  quae  ex  gratia  fiunt. 

h.  In  meritum  de  condigno,  cui  ex  iustitia  merces 
debetur,  quia  eius  valor  est  aequalis  praemio,  et  meritum 
de  congruo,  cui  solum  ex  quadam  decentia  merces  debetur, 
quia  eius  valor  non  est  aequalis  praemio;  illud  etiam  per- 
fectum hoc  imperfectum  dicitur;  illud  est  meritum  iustorunir 
hoc  etiam  peccatoribus  convenit. 

Duplex  discrimen  intercedit  inter  meritum  de  condigno  et  meri- 
tum de  congruo : a.  Quoad  valorem  operis : opus,  cui  convenit  meritum 
de  condigno,  est  aequale  praemio,  non  quidem  aequalitate  mathematica 
sed  morali  seu,  ut  habet  s.  Thomas,  aequalitate  virtutis:  , sicut  semen 
arboris,  in  quo  est  virtus  ad  totam  arborem “2).  In  merito  de  congruo 
praemium  superat  valorem  operis,  p.  Quoad  ius  ad  praemium:  in 
merito  de  condigno  ex  parte  merentis  habetur  ius  ad  praemium  et 
debitum  iustitiae  ex  parte  praemiantis;  in  merito  de  congruo  merces 
tantum  ex  quadam  aequitate)  tribuitur,  et  si  praemium  propter  promis- 
sionem ex  parte  praemiantis  debitum  est,  solum  ex  fidelitate  debetur. 

c.  Quod  infallihilitatem  meriti  attinet,  ea  pendet  a 
promissione  divina.  lam  vero  omne  meritum  de  condigno 
propter  adiunctam  promissionem  divinam  infallibile  est, 
meritum  vero  de  congruo  aliud  infallibile,  aliud  fallihile 


1)  Rom.  2,  6.  Matth.  16,  27. 

2)  Gf.  Summa  I.  II.  q.  114.  a.  3.  ad  3. 

est,  prout  ei  adiuncta  est  vel  non  est  promissio  divina. 
Sic  peccator  per  ultimam  dispositionem  ad  gratiam  sancti- 
ficantem hanc  de  congruo  infallibili  meretur,  non  autem 
per  dispositionem  remotam. 

d.  Ratione  boni,  quod  in  patria  rependitur,  in  prae- 
mium essentiale  seu  substantiale,  quod  continet : a.  vitam 
aeternam  seu  visionem  beatificam  universim;  p.  augmen- 
tum gloriae  seu  maiores  gradus  visionis  beatificae ; et  prae- 
mium accidentale,  quod  continet  omnia  bona,  quae  praeter 
visionem  beatificam  in  patria  coelesti  beatis  obveniunt, 
quaeque  secundaria  dicuntur : tres  aureolae  (martyrum, 
doctorum  et  virginum);  familiare  consortium  angelorum, 
beatorum  et  ipsius  coeli  reginae,  visio  humanitatis  Christi, 
gaudium  de  proprio  corpore,  locus  singularis  sanctis  in 
coelo  assignatus. 


Articulus  secundus. 

De  condicionibus  meriti. 

102.  Quae  sint  condiciones  meriti.  Illae  tantum 
condiciones  speciales  hic  accuratius  proponendae  sunt, 
quae  ex  parte  merentis  ad  meritum  requiruntur. 

a.  Condiciones  generales  meriti,  quae  ad  omne  me- 
ritum tum  de  condigno  tum  de  congruo  requiruntur,  qua- 
tuor  sunt,  quarum  duae  ad  personam  merentem^,  duae 
vero  ad  opus  meritorium  referuntur:  a.  status  viae,  qui 
ex  libera  dispositione  Dei  in  ipsa  morte  terminum  habet; 
p.  libertas  a coactione  et  necessitate;  y.  operis  bonitas 
moralis;  b.  operis  supernaturalitas’). 

b.  Condicio  specialis  meriti  de  condigno  est  status 
gratiae  ex  parte  personae  merentis:  verum  namque  meri- 
tum non  pendet  a solo  opere  supernaturali,  sed  etiam  a 

‘)  Harum  condicionum  necessitatem  ostendunt  dogmatici,  ex  qui- 
bus conferri  possunt:  Schiffini,  De  gratia  divina  (Friburgi.  Herder.  1901) 
n.  344  ss.  Chr.  Pesch,  Praelectiones  dogmaticae*^  (Friburgi.  Herder. 
1900)  V.  n.  397  ss.  Hurter,  Compendium  theol.  dogm."  (Oeniponte. 
Wagner.  1903)  III.  n.  225  ss. 

statu  et  dignitate  personae  merentis;  ideo  actiones  super- 
naturales,  nisi  accedat  gratia  sanctificans,  non  habent 
meritum  verum  atque  perfectum;  siquidem  gratia  sancti- 
ficans operibus  tribuit  illum  valorem,  qua  proportionata  et 
aequalia  constituuntur  praemio. 

a.  Concilium  trid,  meritum  verum  et  proprie  dictum  seu  de  con- 
digno solum  operibus  iustorum  tribuit*) ; &.  s.  scriptura  declarat  homi- 
nem non  posse  frudum  bonorum  operum  ferre,  nisi  per  gratiam  sancti- 
ficantem manserit  in  Christo^).  Insuper  solum  filios  vocat  heredes 

1.  e.  hereditatem  non  meretur,  nisi  qui  filius  sit  per  gratiam  sancti- 
ficantem^). c.  Et  sane  si  meriti  capax  esset,  qui  non  est  in  statu 
gratiae,  aliquis  simul  vita  et  morte  aeterna  dignus  esse  posset.  In- 
super praemium  est  bonum  proprium  filiorum  Dei,  cum  sit  hereditas 
filiorum  Dei  per  adoptionem;  sed  solum  per  gratiam  homo  elevatur 
ad  statum  filiorum  Dei;  opera  ergo  extra  statum  gratiae  facta  nullam 
proportionem  habent  ad  praemium. 

108.  Complures  theologi  insuper  exigunt,  ut  opus  sit 
ex  caritate  factum:  nam  sine  caritate  nec  fides  nec  aliud 
opus  bonum  qualecunque  ullum  valorem  coram  Deo  habet^). 
Quomodo  autem  opus  ex  caritate  procedere  debeat,  ut  me- 
ritorium esse  possit,  non  omnes  eadem  ratione  exponunt^). 

a.  Alii  ita  explicant,  ut  soli  actus  eliciti  caritatis  et  actus  a 
caritate  imperati,  qui  nempe  ex  motivo  caritatis  actualiter  vel  saltem 
virtualiter  in  Deum  ordinentur,  meritorii  sint.  Hi  ergo  ad  meritum 
intentionem  saltem  virtualem  exigunt,  qua  opera  omnia  ex  caritate  in 
Deum  ordinentur.  Argumento  ex  natura  rei  desumpto  hanc  suam  sen- 
tentiam in  hunc  modum  confirmant:  ad  meritum  de  condigno,  quod 
est  nobilissimum  meritum,  actus  supremae  et  perfectissimae  virtutis, 
quae  est  caritas,  requiritur.  Ad  confirmandam  suam  sententiam  ad 
auctoritatem  s.  Thomae  provocant®),  quem  in  hunc  sensum  intelligit  et 
sequitur  s.  Alphonsus. 

h.  Alii  ita  explicant,  ut  actus  caritatis  et  opera,  quae  per  actum 
caritatis  hahitualiter  in  Deum  ordinentur,  meritorii  sint.  Hi  ergo  ad 
meritum  intentionem  habitualem  exigunt,  qua  opera  omnia  ex  caritate 
in  Deum  ordinentur.  Ut  huic  condicioni  satisfiat,  requiritur,  ut  actus 

Sess.  6.  c.  16.  can.  32. 

2)  loan.  15,  4. 

Rom.  8,  16  ss. 

^)  1.  Cor.  13,  1—3. 

®)  Gf.  Schiffini  1.  c.  n.  364  ss. 

®)  Summa  I.  H.  q.  100.  a.  10.  ad  2.  De  virt.  q.  2.  a.  11.  ad  3; 

2.  dist.  40.  q.  1.  a.  5,  et  ad  6. 

caritatis  praecedat,  nunquam  per  subsequens  peccatum  grave  retrac- 
latus  fuerit  et  ut  toties  renovetur,  quoties  urget  praeceptum  caritatis; 
nae  ratione  omnia  opera  ex  intentione  caritatis  habitualiter  in  Deum 
relata  censent.  Patroni  huius  quoque  sententiae  ad  s.  Thomam  pro- 
vocant, quem  in  hunc  sensum  intelligendum  esse  putanD). 

c.  Alii  tandem  ita  explicant,  ut  actus  caritatis  et  omnia  opera, 
quae  procedunt  ex  caritate  habituali  seu  ex  habitu  caritatis,  qui  cum 
gratia  sanctificante  semper  coniunctus  est,  meritorii  sint.  Hi  ergo  ad 
meritum  nullam  peculiarem  intentionem  seu  actum  praevertentem  ca- 
ritatis requirunt,  quo  opera  ex  caritate  in  Deum  ordinentur,  sed  docent 
ad  meritum  sufficere  statum  gratiae,  qui  caritatem  indissolubili  nexu 
complectitur,  et  illam  ordinationem  obiectivam  seu  naturalem  ad  Deum, 
quam  opera  iusti  ex  se  et  natura  sua  habent,  modo  sint  in  se  bona 
et  per  influxum  gratiae  supernaturalis  posita.  Per  gratiam  enim  sancti- 
ficantem homo  ordinatur  ad  Deum,  finem  supernaturalem  fitque  Dei 
filius,  cuius  opera  bona  hoc  ipso  sunt  opera  filii  Dei;  opera  autem  filii 
Dei  ex  se  digna  sunt  aeterna  hereditate. 

104.  Sententia  praeferenda,  a.  Rationes,  quae  hanc  tertiam 
sententiam  aliis  omnino  praeferendam  ostendunt,  conferri  possunt  apud 
dogmaticos.  Illarum  praecipuae  sunt:  a.  In  sacra  scriptura  non  solum 
actus,  qui  aliquo  modo  a caritate  actuali  procedunt,  sed  actibus 
aliarum  quoque  virtutum  iisque  simpliciter  nominatis  promittitur  et 
tribuitur  ipsa  beatitudo  aeterna^).  |3.  Concilium  tridentinum  recensens 
omnes  condiciones  ad  meritum  de  condigno  requisitas,  nulla  mentione 
facta  actus  caritatis  vel  alterius  bonae  intentionis,  omnia  opera  bona 
iusti,  quae  per  gratiam  fiunt,  meritoria  esse  declarat^).  Neque  per 
verba:  quae  in  Deo  sunt  facta  aliud  significat  quam  opera,  quae  in 
gratia  et  per  gratiam  fiunt.  Haec  verba  ita  intelligenda  esse,  patet 
ex  verbis  in  canone  (32)  positis:  quae  per  Dei  gratiam  fiunt:  haec 
enim  illis  aequivalent.  Ex  mente  concilii  tridentini  ergo  praeter  slatum 
gratiae  et  influxum  gratiae  actualis  ad  meritum  aliud  non  requiritur, 
y.  Et  sane  omnes  actus  boni  et  supernaturales,  qui  ab  homine  iusto 
exercentur,  natura  sua  ordinati  sunt  in  Deum  finem  supernaturalem, 

De  malo  q.  2.  a.  5.  ad  10.;  2.  dist  40.  q.  1.  a.  5.  et  ad  6. 

2)  Cf.  Matth.  19,  16.  ss.  25,  34  ss.  1.  Tim.  6,  17  ss. 

Sess.  6.  c.  16.  haec  leguntur:  Nihil  ipsis  iustificatis  amplius 
deesse  credendum  est,  quo  minus  plene  illis  quidem  operibus,  quae  in 
Deo  sunt  facta  . . . vitam  aeternam  suo  tempore,  si  tamen  in  gratia 
decesserint,  consequendam  vere  promeruisse  censeantur.  Et  can.  32. 
haec  habentur:  Si  quis  dixerit  . . . iustificatum  bonis  operibus,  quae 
ab  eo  per  Dei  gratiam  et  lesu  Christi  meritum,  cuius  vivum  membrum 
est,  fiunt,  non  vere  mereri  augmentum  gratiae,  vitam  aeternam  et  ipsius 
vitae  aeternae  . . . consecutionem  atque  etiam  gloriae  augmentum,  a.  s* 

cedunt  in  gloriam  Dei  et  hoc  ipso  sunt  media  ultimo  fini  proportio- 
nata;  ergo  omnia  habent,  quae  ad  meritum  de  condigno  requiri  possunt. 
Nam  per  habitum  caritatis,  qui  gratiam  sanctificantem  necessario  con- 
sequitur, homo  ordinatur  in  Deum  finem  supernaturalem,  et  cum  per 
eandem  gratiam  et  caritatem  constituatur  filius  et  amicus  Dei,  omnia 
eius  opera  implicite  et  habitualiter  referuntur  ad  Deum  eique  conse- 
crantur; ideo  ad  meritum  non  requiritur,  ut  etiam  ex  parte  operantis 
ad  Deum  summum  bonum  ordinentur. 

h.  Aliarum  sententiarum  prima  gratuitam  exaggerationem  profert 
et  in  suo  argumento  confirmatorio  petitionem  principii  continet:  id 
ipsum  enim  quaeritur,  utrum  summum  meritum  de  condigno  solum  no- 
bilissimae virtuti  caritatis,  an  etiam  aliis  conveniat.  Caritas,  de  qua 
loquitur  s.  Paulus  (1.  Cor.  13),  non  est  caritas  actualis  sed  caritas  habi- 
tualis. Itaque  non  docet  Apostolus  opera  bona,  etiam  heroica,  nihil  prodesse, 
nisi  ex  amore  Dei  fiant,  seu  nisi  per  bonam  intentionem  (per  actum  cari- 
tatis) ad  Deum  referantur,  sed  docet  charismata  seu  gratias  gratis  datas 
nihil  prodesse  ad  meritum  vitae  aternae,  si  a caritate  habitunli  et 
a gratia  sanctificante  divulsae  sint*).  Secunda  sententia,  praeterquam 
quod  ad  meritum  condicionem  postulat,  quam  concilium  tridentinum 
non  exigit,  alia  non  levi  difficultate  premitur.  Fingamus  puerum  in 
infantia  baptizatum,  qui,  postquam  ad  usum  rationis  pervenit,  ad  obli- 
gationem eliciendi  actum  caritatis  non  advertit,  ideoque  per  notabile 
tempus  in  statu  gratiae  bona  opera  facit,  quin  actum  caritatis  elicuerit ; 
vel  adultum,  qui  per  attritionem  et  sacramentum  poenitentiae  iusti- 
ficatus  in  gratia  vivit,  quin  actum  caritatis,  nondum  urgente  praecepto, 
eliciat;  vel  tandem  hominem  iustum,  qui  per  notabile  tempus  ex  in- 
advertentia  actum  caritatis,  quando  iam  urget  praeceptum,  renovare 
praetermittit:  hos  omnes  toto  hoc  tempore  nihil  mereri  posse,  post 
concilium  tridentinum  vix  erit,  qui  contendat. 

Nota.  Si  haec  sententia  non  esset  certa,  ab  homine  iusto  crebro 
eliciendae  essent  intentiones  supernaturales,  praesertim  ex  motivo  cari- 
tatis: ubi  enim  agitur  de  condicionibus  ad  meritum  requisitis,  nihil 
iuvat  opinionis  probabilitas,  sed  sola  veritas.  Verum  etiam  si  de  veri- 
tate harum  sententiarum  non  sit  dubitandum,  fideles  aptis  motivis 
inducendi  sunt  ad  operandum  ex  intentionibus  perfectissimis,  prae- 
sertim caritatis  frequenter  renovatis:  quo  perfectior  enim  est  intentio 
agentis,  eo  maius  est  meritum  actionis.  Insuper  bona  intentio,  prae- 
sertim supernaturalis,  saepius  renovata  multum  confert,  immo  quan- 
doque necessaria  est  ad  voluntatem  efficaciter  firmandam  in  proposito 
resistendi  tentationibus  etiam  vehementioribus  et  constanter  implendi 
leges  Christianas  etiam  difficiliores. 


*)  Cf.  Cornely  (Cursus  scripturae  sacrae)  in  hunc  locum. 


Liber  tertius. 

De  legibus ‘). 


I 105.  Lex  vocatur  actionum  moralium  regula  remota 

' externa  et  conscientia  earundem  regula  proxima  et  in- 

terna. Siquidem  vidimus  quaenam  actiones  sint  in  genere 
moraliter  bonae  et  meritoriae  vitae  aeternae;  iam  quas 
actiones  bonas  et  meritorias  peragere  debeamus,  ut  asse- 
quamur finem  ultimum,  determinat  voluntas  divina,  quae 
per  legem  divinam  nobis  innotescit;  lex  ergo  divina  dirigit 
actiones  nostras  in  finem  ultimum.  Sed  lex  divina  actiones 
’ nostras  dirigere  non  potest,  nisi  per  conscientiam  nobis 
I'  innotescat  atque  ad  singulas  actiones  per  eam  applicetur. 
[ Legi  ergo  divinae  et  conscientiae  conformari  debent  actiones 
humanae,  ut  sint  ad  finem  aptae. 


Quaestio  prima. 

De  natura  legis. 

106.  Definitio.  Lex  a s.  Thoma  definitur:  ordinatio 
rationis  ad  bonum  commune  ab  eo,  qui  curam  communi- 

0 S.  Thomas  I.  II.  q.  90 — 108.  S.  Alphonsus  I.  1.  n.  99 — 208. 
Suarez,  De  legibus,  opus  classicum  decem  libris  constans.  Laymann, 
Theologia  moralis  1.  1.  tr.  4.  Reuter,  Theologia  moralis  pr.  1.  n.  118—262. 

tatis  habet,  promulgata^).  Quaecunque  sit  vera  nominis 
etymologia,  lex  manifesto  notionem  obligationis  seu  liga- 
minis continet,  quo  subiectum  legis  adstringitur,  et  simul 
normae  ac  regulae  agendi:  lex  enim  operationes  regulat, 
eo  quod  obligationem  inducit. 

a.  Lex  dicitur  ordinatio j quia  in  norma  seu  dispositione  eaque 
obligante  consistit,  qua  actiones  diliguntur  in  finem;  quare  lex  a con- 
silio, distinguitur,  quod  nullam  inducit  obligationem  nec  necessario 
procedere  debet  a superiore,  qui  auctoritate  pollet. 

h.  Rationis:  hac  voce  significatur  ratio  practica,  quae  intellectum 
et  voluntatem  complectitur;  licet  enim  lex  essentialiter  in  actu  volun- 
tatis consistat,  quatenus  nempe  obligationem  inducit,  ad  eam  tamen 
condendam  etiam  intellectus  concurrere  dedet,  cuius  est  considerare,, 
num  lex  ferenda  ad  finem  conducat. 

c.  Ad  honnm  commune:  finis  enim  legis  est  bonum  totius  com- 
munitatis, quod  lex  directe  et  immediate  respicit,  et  per  bonum  com- 
mune mediate  ad  bonum  singulorum  dirigitur.  Hoc  bonum  tum  spiri- 
tuale tum  temporale  est,  totum  scilicet  communitatis  bonum. 

d.  Ah  eo,  qui  curam  communitatis  habet:  nam  legem  ferre  est 
actus  superioritatis  et  iurisdictionis ; quare  ille  solum,  qui  communi- 
tatis regendae  potestatem  habet,  universae  communitati  normam,  qua 
dirigatur,  imponere  potest. 

e.  Promulgata  i.  e.  ita  publicata  seu  intimata,  ut  a subditis 
cognosci  possit.  Voluntas  enim  subditi  solum  per  cognitionem  induci 
potest,  ut  se  conformet  voluntati  legislatoris.  Unde  lex  non  promul- 
gata aeque  ac  lex  non  cognita  obligare  nequit. 

Disputant,  utrum  promulgatio  verius  de  essentia  legis  esse  dicatur 
an  potius  eius  condicio  necessaria,  sine  qua  efiBcaciam  externam  habere 
non  possit.  Ceterum  haec  disputatio  magis  speculativa  quam  practica 
est:  utraque  enim  sententia  concedit  legem,  quae  non  sit  promulgata, 
non  obligare. 

107.  Discrimen  inter  legem  et  praeceptum.  Duplex 
distinguitur  praeceptum,  commune  et  particulare;  porro 
inter  legem  et  praeceptum  commune,  quod  a veteribus 
statutum  dicitur,  haec  sola  est  distinctio,  quod  lex  sit 
ordinatio  stabilis,  praeceptum  commune  vero  transitoria : 


Sporer-Katzenberger,  Supplementum  c.  1.  Wernz,  Ius  decretalium 
(Romae.  Typographia  C.  de^Prop.  fide  1898)  I.  n.  80  — 173.  Wiidh- 
miiller,  Uber  das  Sittengesetz  (Wiirzburg.  Woerl.  1878). 

‘)  Gf.  Summa  I.  IL  q.  90.  a.  4. 

praeceptum  enim  commune  est  a principe  pro  tota  com- 
munitate ad  bonum  commune,  sed  ad  tempus.  Lex  autem 
et  praeceptum  particulare  in  pluribus  ab  invicem  differunt. 

1.  Differunt  ratione  auctoris:  nam  ad  legem  conden- 
dam requiritur  auctoritas  publica  et  potestas  iurisdictionis, 
ad  praeceptum  sufficit  auctoritas  privata  et  potestas  domi- 
nativa:  patris,  mariti,  domini. 

2.  Ratione  suhiecti:  nam  lex  est  ordinatio  communis^ 
quae  datur  communitati,  scilicet  aut  omnibus  eius  membris 
aut  iis,  qui  in  aliqua  communitate  eiusdem  condicionis 
sunt,  sive  multi  sive  pauci  sunt  numero,  ut  clerici,  mer- 
catores etc. ; praeceptum  vero  personae  privatae  aut  fami- 
liae datur. 

3.  Ratione  finis:  lex  enim  fertur  immediate  in  bonum 
commune;  praeceptum  vero  immediate  in  bonum  privati. 

4.  Ratione  loci:  quia  lex  directe  afficit  territorium, 
praeceptum  vero  directe  afficit  personam ; quare  prae- 
ceptum obligat  etiam  extra  territorium  praecipientis,  lex 
vero  (ordinarie)  non  obligat  subditos^  qui  extra  territorium 
legislatoris  versantur. 

5.  Ratione  durationis:  lex  enim  esi  ordinatio  stabilis^ 
quae  non  ad  determinatum  tempus  fertur,  sed  aut  semper 
aut  saltem  tamdiu  durat,  donec  revocetur;  praeceptum, 
vero  per  se  ad  tempus  fertur. 

a.  Ideo  lex  non  exstinguitur  simul  cum  legislatore,  sed  ultra  eius 
mortem  durat,  praeceptum  vero  per  se  cessat  morte  praecipientis.  Per 
se,  quia  fieri  potest,  ut  legislator  praecepto  superioris  tribuat  specialem 
stabilitatem,  ut  in  ordinibus  religiosis  quandoque  contingit. 

6.  Nihilominus  legis,  praecepti,  statuti  nomina  in  iure  indiscrimi- 
natim  adhiberi  solent.  Hinc  ad  discernendum,  utrum  aliqua  ordinatio 
sit  lex  an  praeceptum,  non  tam  ad  nomen  quam  potius  ad  eius  con- 
«liciones  attendendum  est. 

108.  De  sanctione  legis.  1.  Sanctio  legis  acfive 
spectata  est  decretum  legislatoris,  quo  legis  observationi 
bona  (praemia)  obtinenda,  eius  violationi  mala  (poenas) 
subeunda  proponit;  passive  spectata  significat  ipsa  bona 

N old in,  De. principiis*.  9 

legis  observationi  et  mala  legis  violationi  proposita.  Sanctio 
legis  atque  obligationis  complementum  est. 

2.  Distinguitur  sanctio  interna^  quae  significat  bona 
vel  mala,  quae  ex  natura  rei  legis  observationem  vel  vio- 
lationem consequuntur  (tranquillitas  et  remorsus  conscien- 
tiae bona  vel  mala  fama  etc.) ; et  sanctio  externa,  quae 
significat  bona  vel  mala,  quae  ex  legislatoris  dispositione 
cum  legis  observatione  vel  violatione  connectuntur. 

3.  Eius  finis  triplex  est:  a.  ut  subditi  ad  legis  ob- 
servationem efficaciter  moveantur:  ipsa  enim  legis  cognitio 
atque  obligationis  conscientia  (Pflichtbewusstsein)  hominem, 
prout  nunc  est,  illecebris  concupiscentiae  obnoxium,  ad 
legis  custodiam  sufficienter  non  inducunt;  h.  ut  ordo  mo- 
ralis retributione  praemii  compleatur,  retributione  poenae 
restituatur:  ordo  enim  iustitiae  exigit,  ut  merito  obser- 
vatae legis  praemium,  demerito  violatae  legis  poena  retri- 
buatur; c.  ut  subditi  contra  voluntatem  legislatoris  rebelles 
eius  auctoritate  subiiciantur,  eo  quod  contra  suam  volun- 
tatem cogantur  malum  subire,  qui  legi  voluntarie  se  sub- 
iicere  recusarunt. 

Nota.  Guiusmodi  sit  et  debeat  esse  sanctio  legis  divinae,  ut  ad 
finem  obtinendum  sufiQ ciens  sit,  num  debeat  esse  praemii  aeterni  et 
poenae  aeternae,  docet  ethica  et  dogmatica. 


109.  De  obligatione  morali  effectu  legis.  1.  Obli- 
gatio late  accepta  est  necessitas,  qua  entia  creata  opera- 
tionibus suis  ad  fines  proprios  contendunt.  Haec  neces- 
sitas essentialiter  diversa  est  in  creaturis  rationalibus  et 
in  creaturis  ratione  carentibus:  hae  enim  ad  fines  suos 
ducuntur  determinatione  naturae,  illae  vero  ad  fines  suos 
semetipsas  ducere  debent  secundum  normas  a lege  ipsis  im- 
positas. Prior  necessitas  obligatio  phgsica,  posterior  obligatio 
moralis  vocatur.  Est  igitur  obligatio  moralis  necessitas 
creaturis  rationalibus  a lege  imposita  aliquid  faciendi  vel 
omittendi.  Hac  obligatione  creaturae  rationales  vere  quidem 
adstringuntur,  ita  tamen,  ut  libertate  non  priventur,  sed 
eis  relinquatur  potestas  ab  obligatione  etiam  discedendi. 

2.  Supremum  prmcipium  et  fons  omnis  obligationis, 
quae  ex  lege  oritur,  ipse  Deus  est,  unde  vis  legis  vere 
obligantis  aut  immediate  aut  mediate  a Deo  procedere 
debet.  Voluntas  enim  creaturae  rationalis,  ab  aliis  crea- 
turis in  prosecutione  finis  sui  independens,  solum  a Deo, 
absoluto  creaturarum  domino,  efficaciter  ligari  potest. 
Ideo  s.  scriptura  testatur,  omnem  potestatem  legiferam  a 
Deo  esse:  Omnis  anima  potestatibus  sublimioribus  subdita 
sit;  non  est  enim  potestas  nisi  a Deo,  quae  autem  sunt, 
a Deo  ordinatae  sunt^).  Idem  de  singulis  legislatoribus 
testatur  2). 

110.  Praecipuae  legis  divisiones.  1.  Lex  ratione 
status  dividitur  in  legem  aeternam,  quae  ab  aeterno  in 
solo  Deo  legislatore  est;  et  in  temporalem,  quae  in  tempore 
etiam  extra  Deum  in  creaturis  est. 

Lex  in  triplici  statu  considerari  potest:  in  legislatore,  in  quo  est 
per  actum  intellectus,  quo  iudicat  actionem  ad  finem  necessariam  vel 
utilem  esse,  et  per  actum  voluntatis,  quo  vult,  ut  a subditis  observetur ; 
in  subditis,  in  quibus  est  per  actum  intellectus,  quo  imperium  supe- 
rioris excipitur  et  voluntati  proponitur;  in  signo,  cuiusmodi  est  scriptura 
vel  viva  vox,  quibus  lex  exhibetur. 

2.  Lex  ratione  auctoris  dividitur  in  legem  divinam 
et  humanam,  prout  immediate  a Deo  vel  a legislatore 
humano  procedit. 

a.  Lex  divina  dividitur  in  naturalem  et  positivam;  illa 
a Deo  necessario  fertur  et  promulgatur  lumine  rationis; 
haec  a Deo  libere  fertur  et  diversis  modis,  externe  tamen, 
promulgatur. 

Lex  divina  positiva  dividitur  in  mosaicam,  quam  Deus 
per  Moysen  populo  israelitico  dedit,  et  evangelicam,  quam 
tulit  Christus,  novi  testamenti  auctor. 

b.  Lex  humana  altera  est  ecclesiastica,  altera  civilis,  prout 
a legislatore  ecclesiastico  vel  a legislatore  saeculari  fertur. 

3.  Pro  diversa  materia  legis  distinguitur  lex  praeci- 
piens seu  affirmativa,  si  refertur  ad  actum  bonum  eumque 

‘)  Rom  31,  1. 

2)  Gf.  Matlh.  16,  19;  Prov.  8,  15;  Eph.  6,  1;  Eph.  6,  5. 

ponendum ; lex  prohibens  seu  upgativa,  si  refertur  ad  actum 
malum  eumque  omittendum;  lex  permittens,  si  refertur  ad 
actum,  qui  nec  praeceptus  nec  prohibitus  sed  licitus  est; 
et  lex  poenalis,  si  sancit  poenam. 

a.  Quamvis  legis  affirmalivae  et  negativae  sit  eadem  vis  obligandi, 
diversam  tamen  efficaciam  habent  secundum  celebre  axioma : lex  affir- 
mativa obligat  senvper  sed  non  pro  semper;  lex  negativa  vero  semper 
et  pro  semper:  actus  enim  malus,  quem  prohibet  lex  negativa,  quovis 
tempore  omittendus  est,  actus  autem  bonus,  quem  praecipit  lex  affir- 
mativa, semper  quidem  praeceptus  est,  at  non  quovis  momento  sed 
solum  tempore  statuto  exerceri  debeat. 

h.  Patet  legem  permittentem  proprie  non  esse  legem,  quia  nullam 
inducit  obligationem,  quae  ad  rationem  legis  proprie  dictae  requiritur. 
Quodsi  dicatur  eam  eatenus  obligare,  quatenus  prohibet,  ne  quis  im- 
pediat exercere  volentem  actum  a lege  permissum,  notandum  est  hoc 
sensu  eam  pertinere  ad  legem  negativam  et  prohibentem. 

4.  Ratione  obligationis  dividitur:  a.  in  legem  moralem 
seu  praeceptivam,  quae  solum  ad  sui  observationem,  pure 
poenalem,  quae  solum  ad  poenam  subeundam,  et  mixtam, 
quae  ad  utrumque  obligat;  h.  in  personalem,  quae  per- 
sonam extra  territorium  vagantem  sequitur,  et  in  localem 
quae  personam  extra  territorium  non  sequitur. 

Patet  omnes  leges  superioris  particularis  locales  esse,  quia  ipse 
extra  territoiium  potestatem  exercere  nequit;  eius  proinde  leges  sub- 
ditum extra  territorium  sequi  non  possunt.  Econtra  omnes  leges  su- 
perioris universalis  hoc  sensu  personales  sunt,  quod  subditos  ubique 
obligent,  nisi  ex  eius  voluntate  in  aliquibus  tantum  locis  promulgatae 
sint:  lex  enim  non  obligat,  ubi  non  est  promulgata. 

5.  Lex  negativa  ratione  effectus  vel  est  simpliciter 
prohibens,  quae  actum  reddit  malum  et  illicitum,  vel  pro- 
hibens et  simul  irritans,  quae  actum  non  solum  illicitum, 
sed  etiam  invalidum  reddit. 

Quaestio  secunda. 

De  lege  divina. 

Articulus  primus. 

De  lege  aeterna  et  naturali*). 

111.  Quid  sit  lex  aeterna.  Lex  aeterna  est  voluntas 
divina,  quae  necessario  et  ab  aeterno  vult,  ut  creaturae 
condendae  servent  ordinem  a divina  sapientia  constitutum 
seu  ut  creaturae  condendae  ad  proprios  fines  convenienter 
contendant. 

a.  Ab  aeterno  sua  sapientia  vidit  Deus  res  omnes  in  tempore  con- 
dendas; item  ab  aeterno  liberrima  voluntate  decrevit  in  tempore  mun- 
dum creare  ad  propriam  gloriam.  Hoc  actu  intellectus  cognovit  Deus 
finem  universalem  mundo  et  fines  particulares  rebus  singulis  praefigen- 
dos et  simul  cognovit  operationes,  quibus  res  condendae  finem  Ium 
universalem  tum  particularem  consequi  possint.  Decreto  autem  volun- 
tatis statuit,  ut  res  creandae  operationibus  convenientibus  ad  fines 
suos  contenderent.  Operationes,  quibus  res  condendae  ad  fines  suos 
contendunt,  ordinem  universi,  ordinem  naturae  constituunt.  Atqui  in 
illo  actu  voluntatis  divinae,  quo  creaturarum  operationes  ad  fines  suos 
ordinantur,  consistit  lex  aeterna. 

b.  Lex  aeterna  per  se  universalis  est,  adeo  ut  eius  obieclum 
constituant  non  solum  ordo  moralis  seu  operationes,  quibus  entia  ra- 
tionalia in  finem  contendunt,  sed  etiam  ordo  ■physicus  seu  operationes 
entium  ratione  carentium,  quin  etiam  ordo  supernaturalis  seu  opera- 
tiones, quibus  homo  in  filium  Dei  elevatus  ad  finem  vitae  aeternae 
contendit.  Ideo  ex  s.  Thoma  lex  aeterna  est  ratio  divinae  sapientiae, 
secundum  quod  est  directiva  omnium  actuum  et  motionum^).  Plerumque 
tamen  lex  aeterna  solum  relate  ad  ordinem  moralem  eumque  natu- 
ralem considerari  solet. 

c.  Patet  legem  aeternam  qua  talem  ab  aliis  legibus  dupliciter 
differre:  a.  quod  non  habeat  subditos,  quos  obliget,  nec  operationes 
quas  dirigat,  cum  ab  aeterno  non  sint,  qui  obligationis  et  directionis 

*)  Suarez,  De  legibus  1.  1.  c.  1 — 4,  Seydl,  Das  ewige  Gesetz 
(Theolog.  Studien  der  Leo-Gesellschaft.  Wien.  Mayer.  1902).  Cathrein. 
Moralphilosophie^  S.  332  ff.  Meyer,  Institutiones  iuris  nat.^  n.  238  ss- 
Summa  1.  2.  q.  93.  a.  1. 

sint  capaces;  p.  quod  lex  aeterna  qua  talis  seu  antecedenter  ad  legem 
naturalem  nullam  obligationem  in  hominibus  yroducat,  cum  eis  non 
sit  promulgata. 

112. 4 Quid  sit  lex  naturalis.  1.  Lex  naturalis  suh- 
iective  est  obligatio  hominibus  necessario  imposita  per 
actus  convenientes  tendendi  in  proprium  finem;  est  ergo 
ipsa  lex  aeterna  per  imperium  voluntatis  divinae  homi- 
nibus imposita. 

a.  Finis,  ad  quem  homo  ordinatus  est,  una  cum  actionibus,  quibus 
eum  consequi  potest,  ordinem  moralem  constituit;  unde  lex  naturalis 
etiam  dici  potest  obligatio  hominibus  imposita  servandi  ordinem 
moralem. 

b.  Cum  actus  ordini  convenientes  sint  boni,  ei  vero  disconve- 
nientes sint  mali,  lex  naturalis  dici  potest  obligatio  hominibus  imposita 
faciendi  bonum  et  vitandi  malum. 

c.  Supposito  decreto  condendi  creaturam  rationalem  Deus  non 
potest  non  velle  ea,  quae  bona  et  ad  servandum  ordinem  necessaria 
sunt,  et  non  potest  non  nolle  ea,  quae  mala  sunt;  ergo  supposita 
exsistentia  creaturae  rationalis  Deus  necessario  praecipit  et  prohibet 
ea,  quae  legis  naturalis  sunt. 

2.  Lex  naturalis  ohiectiva  est  ordo  moralis  a Deo 
constitutus,  consistens  in  operationibus,  quae  considerata 
hominis  relatione  ad  Deum,  semetipsum  et  proximos  ne- 
cessario faciendae  vel  omittendae  sunt.  Operationes  istae 
obiective  consideratae  sunt  totidem  normae^  quibus  tota 
activitas  humana  regitur. 

Materiam  ergo  legis  naturalis  constituunt  ea  omnia,  quae  natura 
sua  honesta  et  ad  finem  necessaria,  et  quae  natura  sua  mala  sunt.  Et 
quoniam  ea,  quae  natura  sua  mala  sunt,  ordinem  naturae  perturbant, 
ea  vero,  quae  natura  sua  honesta  sunt,  ad  ordinem  naturae  servandum 
conducunt,  lex  naturae  a.  s.  Augustino  recte  definitur:  ratio  et  voluntas 
Dei  ordinem  naturalem  conservari  iubens,  perturbari  vetans^). 

3.  Legem  naturalem  Deus  'promulgavit  per  lumen 
rationis.  Rationi  enim  humanae  Deus  indidit  potentiam, 
qua  magna  facilitate  ideas  morales  et  principia  moralia 
formare  atque  ex  supremis  principiis  conclusiones  seu 
prima  praecepta  moralia  ratiocinando  deducere  potest. 


')  S.  Augustinus  contra  Faustum  1.  22,  c.  27. 

Ideo  perbelle  s,  Thomas  legem  naturalem  dicit  participa- 
tionem legis  aeternae  in  rationali  creatura^). 

a.  Actus  igitur,  quo  Deus  legem  naturae  promulgavit,  est  ipsa 
creatio,  qua  hominibus  indidit  naturale  lumen  rationis.  Quare  omnibus 
hominibus  vi  naturae  rationalis  imposita  est  lex  absolute  obligans, 
quam  omnes  ratione  sua  cognoscere  possunt,  et  quam  omnes  opera- 
tionibus suis  observare  tenentur.  Unde  s.  Paulus:  Cum  enim  gentes, 
quae  legem  non  hahent,  naturaliter  ea,  quae  legis  sunt,  faciunt,  eius- 
modi  legem  non  hahentes  ipsi  sibi  sunt  lex.  Qui  ostendunt  opus  legis 
scriptum  in  cordibus  suis,  testimonium  reddente  illis  conscientia  ipso 
rum^).  Argumenta  rationis,  quibus  exsistentia  legis  naturalis  pro- 
batur, conferri  possunt  apud  philosophos  morales^). 

b.  Ergo  lex  naturalis  differt  a lege  aeterna  sicut  lex,  quae  simul 
est  in  legislatore  et  in  subditis,  a lege,  quae  solum  est  in  mente 
legislatoris. 

4.  SiiUectum  legis  naturae  est  omnis  homo  omnium 
temporum  et  locorum : fundamentum  enim  legis  naturalis 
est  natura  rationalis;  insuper  ipsa  est  medium,  quo  homo 
ad  finem  suum  ordinatur  et  dirigitur;  sed  natura  ratio- 
nalis in  omnibus  eadem  est  omnesque  ad  eundem  finem 
destinati  sunt. 

Ideo  obligatione  legis  naturalis  ne  ii  quidem  exempti  sunt,  qui 
usu  rationis  carent  ut  infantes  et  perpetuo  amentes,  cum  et  ipsi  naturam 
rationalem  habeant.  Lege  tamen  hi  solum  in  actu  primo  obligantur 
ideoque  legem  violantes  materialiter  tantum  peccant. 

5.  Lex  naturalis  est  fundamentum  cuiusvis  legis  posi- 
tivae, idque  duplici  modo:  primo  quia  obligatio  oboediendi 
legitimo  superiori,  sive  Deo  sive  homini,  ex  lege  naturae 
habetur;  deinde  quia  lex,  quae  legi  naturae  contraria  est, 
nihil  valet:  etenim  non  est  lex,  quae  continet  id,  quod 
naturae  humanae  et  fini,  ad  quem  homo  destinatus  est, 
inconveniens  est. 

113.  De  praeceptis  legis  naturalis.  1.  Praecepta 
legis  naturalis  ratione  cognitionis  triplicis  generis  sunt: 

a.  Ad  primum  pertinent  quaedam  universalissima  mo- 
rum principia  ut : bonum  est  faciendum,  malum  fugiendum ; 

Summa  I.  II.  q.  91.  a.  2. 

Rom.  2,  14.  15. 

*)  Cathrein  1.  c.  Meyer,  1.  c.  Schindler,  S.  144  ff. 

supremum  numen  colendum;  summum  bonum  amandum 
est;  benefactores  honorandi  sunt;  quod  tibi  non  vis  fieri, 
alteri  ne  feceris  etc.,  quae  principia  ab  aliis  non  derivantur, 
ab  ipsis  vero  omnia  et  singula  legis  praecepta  discursu 
rationis  deducuntur. 

h.  Ad  secundum  pertinent  illa  praecepta,  quae  ex 
universalibus  principiis  immediate  et  obvio  ac  facili  dis- 
cursu deducuntur,  eiusmodi  sunt:  honora  patrem  et  ma- 
trem ; non  furtum  facies  et  cetera,  quae  in  decalogo  con- 
tinentur (excepta  determinatione  sabbati). 

Ideo  non  solum  suprema  principia  moralia  sed  etiam  [praecepta 
decalogi  tamquam  normae  universales  actionum  humanarum  omnibus 
gentibus,  etiam  incultis,  omnium  temporum  et  locorum  nota  sunt,  ut 
ex  ethnologia  constat ‘). 

c.  Ad  tertium  pertinent  illa  praecepta,  quae  solum 
mediate  et  remote  praemisso  diligenti  studio  et  subtiliore 
discursu  ex  primis  principiis  vel  ex  praeceptis  decalogi 
inferuntur,  ut:  iniuria  alicui  illata  non  est  propria  aucto- 
ritate vindicanda;  res  inventae  restitui  debent. 

Etiam  praecepta  tertii  generis  necessario  praecepta  vel  prohibita 
sunt,  cum  tamen  saepius  indeterminata  et  ambigua  sint,  fundamentum 
praebent  legibus  positivis,  quibus  ea  accuratius  determinantur  et  fir- 
miter constituuntur. 

2.  Considerata  vi  et  efjicacia  praecepta  naturae  du- 
plicis generis  sunt,  alia  dicuntur  primaria,  quae  natura 
absolute  exigit,  quia  sine  illis  ordo  moralis  redditur  im- 
possibilis, alia  secundaria,  in  quae  natura  valde  quidem 
inclinat,  quia  sine  illis  ordo  moralis  est  minus  perfectus, 
quae  tamen  absolute  non  exigit. 

Sic  unitatem  matrimonii,  quatenus  excludit  polyandriam,  natura 
absolute  exigit,  matrimonii  autem  unitatem,  quatenus  excludit  poly- 
gyniam,  absolute  non  exigit;  hinc  polyandria  iure  naturae  absolute 
prohibita,  polygynia  vero  eidem  iuri  minus  conformis,  at  absolute  pro- 
hibita non  est.  Idem  dicendum  de  dissolutione  matrimonii. 

3.  Considerato  modo  obligandi  praecepta  legis  naturae 
alia  sunt  absoluta  seu  ab  omni  condicione  independentia 

*)  V.  Cathrein,  Moralphilosophie*  1.  S.  344  ff.  W,  Schneider^ 
Allgemeinheit  u.  Einheit  des  sittlichen  Bewusstseins  (Paderbom. 
Schoriingh.  1895). 

nt:  Deus  colendus  est,  alia  sunt  condicionata,  quae  aliquod 
factum  supponunt,  a quo  dependent,  ut:  votum,  iuramentum 
servandum  est.  Inde  oritur  divisio  iuris  naturae  in  abso- 
lutum et  condicionatum. 

114.  Nnm  praecepta  legis  naturalis  inyincibiliter 
ignorari  possint.  Quia  praecepta  legis  naturalis  triplicis 
generis  sunt,  in  solvenda  hac  quaestione  distinctione  opus  est. 

1.  Prima  principia  legis  naturalis  ab  adulto,  qui  ra- 
tionis plene  compos  est,  invincibiliter  ignorari  non  possunt: 
prima  enim  principia  moralia  ei,  qui  eorum  terminos  in- 
telligit,  immediate  evidentia  sunt;  eiusmodi  autem  veritates 
ab  eo  ignorari  nequeunt,  qui  utitur  ratione  satis  exculta. 

2.  Principia  legis  naturalis  secunda^  quae  continentur 
m decalogo,  ad  longum  tempus  invincibiliter  ignorari  non 
possunt : quae  enim  ex  principiis  notis  obvia  et  facili  illa- 
tione evidenter  deducuntur,  non  possunt  diu  latere  hominem 
excultae  rationis  compotem.  Quae  si  clare  non  cognoscat, 
saltem  per  remorsus  conscientiae  incitatur  ad  investigandam 
veritatem. 

Si  qui  ergo  diutius  ignorantia  horum  praeceptorum  laborant,  ea 
dicenda  est  vincibilis  et  culpabilis,  utpote  non  ex  defectu  luminis  in- 
tellectualis, sed  ex  malitia  voluntatis  orta:  nam  teste  Apostolo  ob  pravas 
consuetudines  lex  naturae  e cordibus  hominum  deleri  potest,  qui  tamen 
ob  hanc  ignorantiam  a peccato  non  excusantur 0- 

3.  Praecepta  legis  naturalis  remotioray  quae  ex  suis 
principiis  solum  cum  magna  difficultate  et  praemisso 
diligenti  studio  deducuntur,  ab  iis,  qui  studiis  nunquam 
vacarunt,  invincibiliter  etiam  ad  longum  tempus  ignorari 
possunt  et  saepe  reipsa  ignorantur,  id  quod  dissensus  theo- 
logorum et  ipsorum  etiam  sanctorum  Patrum  de  his  prae- 
ceptis ostendit^). 

Omnes  quidem  concedunt  theoretice  dari  ignorantiam  invincibilem 
legis  naturalis,  at  probabilioristae,  tulioristae  et  ianseniani  negabant 
practice  dari  posse  eiusmodi  ignorantiam  et  operantem  propterea  a 

h Cf.  Rom.  1,  20  ss. 

Gf.  Ballerini-Palmieri  I.  n.  48. 


138 


III.  De  legibus. 


peccato  excusari.  Verum  cum  haec  sententia  non  solum  ab  ecclesia 
proscripta^),  sed  hodie  etiam  obsoleta  sit,  eam  indicasse  sufficiat^). 

115.  Quoad  ignorantiam  decalogi  pro  praxi  notandum  est, 
quod  auctores  consulta  experientia  communiter  docent. 

a.  Invincibiliter  ignorari  potest  malitia  actuum  internorum,  scilicet 
cogitationum  et  desideriorum  pravorum,  praesertim  inefficacium. 

h.  Invincibiliter  ignorari  potest  etiam  malitia  actuum  externorum 
praesertim  a pueris  et  rudibus,  immo  ab  aliis  quoque  in  extraordinariis 
adiunctis,  ut  ubi  lex  humana  tolerat,  quod  moraliter  malum  est.  Sic 
fieri  potest,  ut  quis  ignoret  malitiam  pollutionis,  ut  existimet  licitum 
esse  mentiri  ad  propriam  vel  alterius  vitam  servandam,  furari  a malis 
divitibus  ad  succurrendum  bonis  pauperibus,  peiurare  ad  vitam  tuendam. 
Immo  sunt,  qui  affirment  fieri  posse,  ut  etiam  christiani  licitam  putent 
fornicationem  in  locis,  ubi  permittuntur  meretrices  publicae®). 

c.  Num  malitia  actus  interni  etiam  tum  invincibiliter  ignorari 
possit,  ubi  malitia  actus  externi  cognoscitur,  num  ergo  invincibiliter 
aliquis  putare  possit  seriam  voluntatem  peccandi  (furandi)  non  esse 
peccatum,  si  actus  externus  (furtum),  quem  cognoscit  esse  malum,  non 
fuerit  secutus,  non  una  est  auctorum  sententia:  aliis  enim  id  affir- 
mantibus, negat  cum  aliis  s.  Alphonsus  his  verbis:  „hanc  opinionem 
nunquam  probabilem  censere  potui“*).  In  praxi  poenitentes  in  his 
casibus  prudenter  interrogandi  erunt,  num  aliquam,  saltem  confusam 
malitiae  cognitionem  habuerint,  eorumque  assertioni  credendum  est. 

116.  De  immutabilitate  legis  naturalis.  Duplex 
distinguitur  mutatio  legis  naturae:  interna y qua  lex  ipsa 
abrogatur  aut  in  aliam  mutatur,  et  externa^  qua  in  lege 
per  potestatem  sive  humanam  sive  divinam  dispensatur. 

1.  Lex  naturae  intrinsecus  mutari  non  potest:  cum 
enim  lex  naturae  contineat  id,  quod  naturae  humanae 
ratione  habita  indolis  religiosae,  sensitivae -rationalis  et 
socialis  conveniens  est,  mutari  nequit,  nisi  mutetur  natura 
humana. 


b Tametsi  detur  ignorantia  invincibilis  iuris  naturae,  haec  in 
statu  naturae  lapsae  operantem  ex  ipsa  non  excusat  a peccato  formali. 
Propositio  2.  ab  Alexandro  VIII.  (7.  dec.  1690)  damnata. 

2)  Cf.  Lacroix  1.  1.  n.  720  ss.  Thgrsus  Gonzalez,  Fundamentum 
diss.  11.  c.  5.  S.  Alphonsus  1.  1.  n.  170 — 174. 

®)  Gf.  Sporer-Bierbaum,  Theol.  mor.  sacram.  (Paderbornae.  Typo- 
graphia  bonifac.  1901)  III.  pr.  IV.  n.  572. 

b Cf.  s.  Alphonsus  de  consc.  n.  9.  Lacroix  1.  1.  n.  35. 

2.  Lex  naturalis  ne  extrinsecus  quidem  potestate  divina 
mutari  potest ; attamen  a.  in  praeceptis  secundariis  Deus  ad 
tempus  ad  altiorem  finem  obtinendum  et  h.  in  illis  actionibus, 
quae  non  absolute  turpes  sunt,  improprie  dispensare  potest. 

a.  Lex  naturae  supposita  creatione  necessaria  et  a voluntate  Dei 
independens  est,  ideo  etiam  necessario  immutata  perdurat,  quamdiu 
eadem  manet  natura  humana.  Et  sane  Deus  semper  velle  debet,  ut 
homo  creatorem  suum  colat,  ut  appetitum  sensitivum  rationi  subiiciat, 
ut  erga  proximum  caritatem  et  iustitiam  servet. 

h.  Cum  ordo  naturae  praecepta  secundaria  non  exigat  absolute  sed 
solum,  ut  perfectus  sit,  nihil  impedit,  quominus  Deus  ad  altiorem 
linem  obtinendum  ad  tempus  exceptionem  permittat.  Sic  filiis  proto- 
parentum  permisit  Deus,  ut  fratres  ducerent  sorores  ad  servandam 
unitatem  generis  humani;  sic  etiam  dissolutionem  matrimonii  et  ser- 
vitutem populo  israelitico  ad  tempus  permisit. 

c.  Lex  proprie  mutari  dicitur,  si  obligatio  legis  cessat  manente 
eadem  materia  legis;  improprie  autem  lex  mutari  dicitur,  si  obligatio 
legis  cessat,  ubi  materia  legis  evasit  alia.  Ut  intelligatur,  qui  fieri 
possit,  ut  materia  legis  mutetur,  notandum  est  quandoque  materiam 
legis  naturalis  simpliciter  in  se  malam  esse;  sic  locutio  Deo  iniuriosa 
in  se  et  propter  se  mala  est;  quandoque  autem  ideo  in  se  malam  esse, 
quia  ei  annexum  est  ius  alienum.  lam  vero  qui  in  illud  ius  dominium 
exercet,  auferendo  illud  ius  efficere  potest,  ut  actio,  quae  antea  illicita 
erat,  nunc  licita  evadat.  Patet  legem  naturalem,  quae  prohibet,  ne 
ius  alienum  laedatur,  in  hoc  casu  non  mutari,  sed  materiam  legis, 
dempta  ab  ea  aliqua  circumstantia,  mutatam  esse*). 

Sic  lex  naturalis  prohibet  seipsum  vel  innocentem  occidere,  item 
prohibet  rem  alienam  auferre;  si  tamen  Deus,  qui  est  vitae  et  mortis 
ac  rerum  omnium  dominus,  id  permittat  vel  praecipiat,  licite  fieri 
potest^). 

117.  3.  A fortiori  ecclesia  legem  naturae  mutare  ne- 
quit; eam  tamen  infallibiliter  declarare  et  interpretari 
potest,  immo  in  illis  praeceptis,  quorum  particularis  obli- 
gatio ab  actu  humanae  voluntatis  dependet,  improprie  dis- 
pensare potest;  sic  reipsa  dispensat  in  votis  et  iuramentis, 
in  matrimonio  rato  et  in  professione  religiosa. 

Ut  hoc  declaretur,  notanda  sunt  ea,  quae  sequuntur: 

1.  Obligationes  legis  naturae  sunt  duplicis  generis,  aliae  singulos 
afficiunt  independenter  ab  actu  voluntatis  humanae  ut  Deus  colendus. 


')  Cf.  Lehmhuhl  I.  n.  190. 

2)  Gf.  Gen.  22,  2;  Ex.  3,  22;  11,  2;  12,  35. 

parentes  honorandi,  non  mentiendum  etc. ; aliae  vero  singulos  afficiunt 
solum  dependenter  ab  actu  voluntatis  humanae,  eiusmodi  sunt  obliga- 
tiones, quae  ex  contractibus,  votis,  iuramentis  oriuntur. 

2.  In  obligationibus  primi  generis  summus  pontifex  dispensare 
nequit;  in  obligationibus  secundi  generis  proprie  non  dispensat,  quia 
obligationem  legis  naturalis  (votum  esse  implendum,  promissum  esse 
servandum)  non  relaxat,  sed  pro  potestate,  qua  utitur  in  voluntatem 
humanam,  permittit,  ut  actus  voluntatis,  quo  obligatio  legis  naturahs 
in  particulari  casu  inducta  est,  mutari  seu  retractari  possit,  quo  facto 
ipsa  obligatio  in  hoc  individuo  cessat.  Sed  quia  obligatio  contracta  est 
erga  Deum,  actus  voluntatis  humanae  inducens  obligationem  non  pro 
arbitrio,  sed  solum  Deo  consentiente  (i.  e.  exsistente  iusta  causa)  mutari 
et  retractari  potest.  Dum  ergo  summus  pontifex  ex  iusta  causa  dis- 
pensat, ipse  declarat  Deum  in  mutationem  voluntatis  consentire. 

3.  Ex  his  patet  summum  pontificem  habere  potestatem  dispen- 
sandi in  lege  naturali  divina  aliud  non  significare  nisi  s.  pontificem 
declarare  posse,  quando  Deus  in  mutationem  voluntatis,  ex  qua  orta 
est  obligatio  legis,  consentiat.  Deus  autem  s.  pontificem  hac  potestate 
instructum  esse  voluit,  quia  id  fidelibus  non  solum  expedit,  sed  quan- 
doque plane  necessarium  est.  Considerata  enim  hinc  rerum  mundanarum 
inconstantia,  inde  hominum  imprudentia  et  inconsideratione  non  raro 
fit,  ut  obligationes  ex  voluntate  humana  contractae  hominibus  magis 
nocivae  quam  utiles  sint^). 


Articulus  secundus. 

De  lege  positiva  divina. 

118.  Notio.  Lex  positiva  divina  est  lex  libere  a Deo 
lata  et  immediato  aliquo  actu  promulgata.  Hinc  lex  di- 
vina positiva  solum  per  revelationem  cognosci  a nobis  potest. 
Supposita  destinatione  hominis  ad  finem  supernaturalem, 
Deus  necessario  condidit  legem  positivam,  qua  homo  ad 
finem  supernaturalem  beatitudinis  aeternae  dirigeretur. 
Lex  divina  positiva  duplex  distinguitur:  lex  antiqua  seu 
mosaica  et  nova  seu  evangelica.  Praetermissis  iis,  quae 
de  lege  vetere  traduntur,  de  lege  nova  seu  evangelica 
quaedam  notentur. 

Quemadmodum  destinatio  hominis  ad  finem  supernaturalem  naturam 
humanam  eiusque  finem  naturalem  non  destruit,  sed  elevat  et  perficit, 


Gf.  Ballerini-Palmieri  1.  n.  406  ss. 

ita  lex  revelata  superna  tura  lis  legem  naturae  non  aufert;  adeo  ut  lex 
positiva  et  lex  naiuralis  simul  constituant  integram  legem  moralem 
hominis  ad  finem  supernaturalem  vitae  aeternae  destinati. 

119.  De  abrogatione  legis  antiquae.  1.  Lex  antiqua 
mosaica,  quae  per  se  solos  obligabat  iudaeos,  abrogata  est 
in  morte  Christi  vel  certe  die  pentecostes. 

a.  Legem  mosaicam  eamque  totam  quoad  praecepta  ceremonialia 
iudicialia  et  moralia  abrogatam  esse,  sollemniter  declarat  concilium 
apostolicumq.  Quam  declarationem  apostoli  cum  Antiochenis  commu- 
nicant his  verbis:  Visum  est  Spiritui  Sancto  et  nobis  nihil  ultra  im- 
ponere vobis  oneris  (ex  lege  scilicet  mosaica)^). 

b.  Certum  est  legem  mosaicam  non  cessasse  ante  mortem  Christi 
sed  utrum  abrogata  sit  tempore  mortis  Christi;  ut  volunt  thomistae 
an  die  pentecostes,  quando  facta  est  sollemnis  novae  legis  promulgatio 
ut  docent  scotistae,  certo  affirmari  nequit.  Ex  Apostolo  constat  legem 
veterem  ante  Christi  mortem  non  cessasse;  ex  eodem  Apostolo  confir- 
mari videtur  sententia,  quae  tenet  in  ipsa  morte  Christi  Domini  legem 
veterem  abrogatam  esse^h 

2.  Etsi  lex  antiqua  post  mortem  Christi  fuerit  mortua 
i.  e,  vi  obligandi  destituta,  non  tamen  statim  facta  est 
mortifera,  sed  ad  tempus  sine  peccato  adhuc  observari 
poterat;  non  quidem  prout  significabat  Chiistum  venturum, 
sed  prout  praescribebat  modum  Dei  colendi.  Et  sane  ipsi 
apostoli  ceremonialia  legis  quandoque  observabant^). 

a.  Patet  haec  de  lege  ceremoniali  valere,  quam  etiamnum  obser- 
vare peccatum  mortale  est,  cum  sit  cultus  falsus  et  superstitiosus;  qui 
enim  ceremonias  legis  mosaicae  observat,  profitetur  Messiam  nondum 
advenisse,  sed  adhuc  futurum  esse®).  Praecepta  iudicialia  et  magis 
moralia  non  sunt  mortifera,  quamvis  vim  obligandi  ex  lege  mosaica 
ortam  et  ipsa  amiserint. 

b.  Quo  tempore  lex  nova  per  apostolos  sufficienter  promulgata 
erat,  lex  antiqua  non  amplius  licite  observari  potuit,  sed  coepit  fieri 
mortifera  seu  cultus  falsus  et  illicitus.  Quando  autem  id  ipsum  fac- 
tum sit,  accurate  quidem  determinari  non  potest,  sed  post  excidium 
Hierosolymorum  certe  observari  amplius  non  poterat. 


q Cf.  Act.  15,  1.  ss. 
q Act.  15,  28. 

»)  Hebr.  9,  16.  17.  Eph.  2,  15.  Cf.  Pesch  T.  n.  517  s. 
q Cf.  Act.  10,  14;  16,  3;  18,  18;  21,  24;  1.  Cor.  9,  20  s. 
q Cf.  Gal.  5,  2.  4. 

c.  De  hac  re  celebris  orta  est  controversia  inter  s.  Hieronymum 
et  8.  Augustinum.  Contendebat  ille  legem  mosaicam  post  mortem 
Christi  nunquam  sine  peccato  observari  potuisse;  apostolos  autem  non 
serio  sed  simulate  eam  observasse.  Recte  contradixit  s.  Augustinus 
contendens  apostolos  legem  antiquam  observantes  serio  egisse  eamque 
sine  peccato  observare  potuisse,  quia  initio  mortua  quidem  erat,  sed 
nondum  mortifera.  Hieronymus  tandem  in  Augustini  sententiam  con- 
cessit^). 

120.  De  exsistentia  legis  noyae.  1.  Christus  Dominus 
pro  potestate  legifera,  qua  pollebat,  novam  condidit  legem 
omnes  obligantem,  quae  lex  supernaturalis  vocatur. 

a.  Nomine  legis  novae  saepe  improprie  intelligitur 
novus  ordo  salutis,  quem  Christus  abrogata  vetere  lege 
instituit.  lam  vero  iste  ordo  salutis  continet  legem  pro- 
prie dictam  seu  praecepta  a Christo  lata,  qui  non  venit 
solvere  (legem),  sed  adimplere'^).  Et  sane  a.  quam  plurima 
praecepta  Christus  durante  vita  sua  publica  annuntiavit; 
ideo  p.  apostolis  eorumque  successoribus  praecepit,  ut  ob- 
servationem mandatorum  suorum  hominibus  commenda- 
rent^) ; y.  et  concilium  tridentinum  condemnat  eos,  qui 
negant  Christum  nova  praecepta  dedisse^). 

h.  Ex  multiplici  titulo  lex  a Christo  lata  vocari  debet 
supernaturalis,  tum  quia  provenit  a Deo,  ut  est  auctor 
ordinis  supernaturalis,  tum  quia  pro  hominibus  ad  ordinem 
supernaturalem  elevatis  instituitur  et  viribus  supernatura- 
libus  observatur,  tum  denique  quia  ad  finem  supernatu- 
ralem dirigit. 

2.  Lex  nova  seu  evangelica  triplicis  generis  praecepta 
continet : theologalia,  moralia  et  sacramentalia.  Theolo- 
galia  ad  virtutes  theologicas  referuntur^);  moralia  decalogo 
continentur:  Christus  enim  legem  naturalem  non  abrogavit. 


q Cf.  Suarez,  1.  9.  c.  15  ss.  MoJiler,  Gesammelte  Schriften  und 
Aufsatze  (Regensburg.  Manz.  1839)  I.  S.  1 ff. 

2)  Matth.  5,  17. 

3)  Matlh.  28,  20. 

q Sess.  6.  can.  19. 

q Mare.  16,  16.  Matth.  22,  37.  Luc.  10,  27. 


De  lege  divina. 


143 


sed  explicite  renovavit,  confirmavit  eiqiie  maiorem  per- 
fectionem addidit^);  sacramentalia  ad  sacramenta  et  obla- 
tionem sacrificii  pertinent^). 

a.  Quia  Christus  praecepta  decalogi  propria  auctoritate  confir- 
mavit, ea  ex  duplici  titulo  obligant,  vi  legis  naturalis  et  positivae. 
Ideo  Christiani  praecepta  decalogi  violantes  non  committunt  quidem 
duo  peccata  specie  vel  numero  diversa,  attamen  gravius  peccant  quam 
infideles  eadem  praecepta  violantes. 

h.  Praecepta  iudicialia  in  lege  evangelica  non  continentur,  nisi 
iudicialia  dicantur  praecepta,  quae  constitutionem  ecclesiae®)  eiusque 
auctoritatem* *)  respiciunt.  Licet  ad  gubernandum  populum  fidelem  in 
societatem  congregatum  praecepta  iudicialia  sint  necessaria,  ea  tamen 
noluit  ipse  Christus  immediate  condere,  sed  mediate  tantum  per  eccle- 
siam, quam  proinde  potestate  legifera  instruxit.  Eiusmodi  praecepta 
postmodum  reipsa  occurrentibus  occasionibus  statuta  sunt,  eaque  in 
iure  canonico  continentur. 

c.  Praeter  praecepta  moralia  lex  nova  continet  etiam  plura  con- 
silia moralia,  quorum  praecipua  sunt  tria  consilia,  quae  evangelica 
vulgo  dicuntur,  nempe  paupertatis,  castitatis  et  oboedientiae. 

121.  Eius  obligatio.  Lex  evangelica  obligat  omnes 
homines  omnium  temporum  et  locorum,  a.  Omnibus  enim 
a Christo  imposita  est,  quia  ex  voluntate  Dei  omnes  per 
Christum  ad  sanctificationem  et  salutem  ducendi  sunt. 
Ideo  Christus  expresse  ait:  Data  est  mihi  omnis  potestas, 
in  coelo  et  in  terra.  Euntes  ergo  docete  omnes  gentes.  Do- 
centes eos  servare  omnia,  quaecunque  mandavi  vohis^). 

h.  Legem  Christi  obligare  omnes  homines  omnium 
temporum,  adeo  ut  nulla  alia  secutura  sit  lex  usque  ad 
consummationem  temporis,  patet:  a.  Deus  in  vetere  testa- 
mento promiserat  novum  foedus,  quod  mansurum  esset  in 
aeternum®),  p.  Christus  stabilitatem  immutabilem  regni 
sui  praedixiD) ; ideo  tempus  legis  novae  dicitur  tempus 


q Matth.  5:  Ego  autem  dico  vobis  etc. 

2)  loan.  3,  5.  Luc.  22,  19.  loan.  6,  54  s. 

»)  Malth.  16,  18  s. 

*)  Matth.  18,  17  ss. 

q Matth.  28,  18  ss.  Gf.  Mare.  16,  15,  Rora.  1,  16. 
8)  ler.  31,  31.  40. 
q Matth.  16,  18;  28,  19  s. 

novissimum^),  y.  Abroganda  esset,  ut  perfectior  intro- 
duceretur; sed  nequit  esse  lex  perfectior  ea,  cuius  prae- 
cepta hominem  cum  Deo  immediate  coniungunt,  cuius 
sacramenta  hominem  vere  sanctificant,  cuius  sacrificium 
infinitae  est  dignitatis. 

Absoluta  perfectio  doctrinae  moralis  Christi  Domini  etiam  ex 
ipsa  doctrina  apparet.  Imprimis  nec  determinato  tempori  nec  certae 
nationi  accommodata  omnibus  hominibus  omnium  temporum  ut  locorum 
congruit.  Insuper  eius  fundamentum  et  finis  Deus  est,  bonum  abso- 
lutum et  infinite  perfectum.  Tandem  praeceptum  caritatis  divinae  ho- 
minem ad  summam  perfectionem  moralem  et  simul  ad  perfectam  beati, 
tudinem  evehit.  Pr*aeceptum  caritatis  propriae  et  proximi  omnibus  in- 
digentiis naturae  humanae  tum  indi  vidualis  tum  socialis  perfectissimo 
modo  satisfacit. 

c.  Attamen  praecepta  legis  novae  non  aequali  modo 
obligant  omnes  homines:  praeceptum  enim  suscipiendi 
fidem  et  ingrediendi  ecclesiam  per  susceptionem  baptismi 
omnes  immediate  obligat,  alia  vero  mediate  tantum,  scilicet 
per  ingressum  in  ecclesiam  et  per  susceptum  baptismum. 

Ad  quaestionem,  quando  lex  nova  obligare  coepit,  alii  respondent 
obiective  et  in  actu  primo  eius  obligationem  coepisse  in  morte  Christi 
vel  saltem  die  pentecostes:  putant  enim  Christum  statuisse,  ut  cum 
legis  sollemni  promulgatione  simul  incipiat  eius  obligatio-).  Alii  autem 
docent  eam  obligare  coepisse  post  sufiBcientem  eius  per  orbem  divulga- 
tionem; sufficientem  vero  eius  divulgationem  factam  esse  per  apostolos: 
in  omnem  enim  terram  exivit  sonus  eorum;  ergo  in  actu  primo  tem- 
pore apostolorum  (40  annis  p.  Chr.  mortem  vel  certe  post  excidium 
Hierosolymorum)  omnes  lege  evangelica  obligatos  fuisse.  In  actu  se- 
cundo autem  singuli  non  prius  obligantur,  quam  legis  notitia  ad  eos 
pervenerit:  nam  usque  ad  hoc  tempus  infideles  propter  ignorantiam  a 
legis  observatione  excusantur^). 

122.  De  potestate  in  lege  divina  positiva  dispen- 
sandi. a.  Certum  est  Christum,  legis  evangelicae  auc- 
torem, potestatem  dispensandi  in  sua  lege  ecclesiae  con- 
cedere 'potuisse:  quilibet  enim  legislator  potestatem  dispen- 
sandi in  suis  legibus  alteri  conferre  potest.  Quaestio  est, 


q Act.  2,  17;  1.  loan.  2,  18. 

Cf.  loan.  3,  14.  ss. 

3)  Cf.  Suarez  1.  10.  c.  4.  n.  25, 

num  haec  potestas  ecclesiae  de  facto  concessa  sit,  nnm 
ergo  s.  pontifex  ex  iusta  causa  legem  divinam  relaxare 
possit.  Atqui  eiusmodi  potestatem  ecclesiae  concessam  non 
esse,  communiter  docent  theologi,  neque  ecclesia  unquam 
hac  potestate  usa  est. 

Verba  Domini  ad  Petrum : Quodcunque  solveris  super  terram,  erit 
solutum  in  coelis^)  non  sunt  prorsus  illimitate  inteltigenda,  sed  restrin- 
genda sunt  ad  ea,  quae  necessaria  sunt,  ut  ecclesia  munere  suo  fungi 
possit,  seu  ad  ea,  quae  ad  bonum  ecclesiae  et  salutem  animarum  neces- 
saria sunt;  atqui  eiusmodi  non  est  potestas  dispensandi  in  legibus 
di\inis:  melius  enim  est,  si  in  iis  non  dispensatur.  Ut  nempe  unitas 
ecclesiae  a Christo  institutae  luculentius  appareret,  expediebat  omnino, 
ut  principalia  instituta  et  praecepta  Christi  apud  omnes  fideles  omnium 
temporum  essent  uniformia  ideoque  immutabilia. 

h.  Attamen  ecclesia  legem  divinam  declarare  et  authen- 
tice interpretari  potest,  idque  infallibiliter : est  enim  in- 
fallibilis interpres  institutionum  et  praeceptorum  Christi. 
Itaque  summus  pontifex  non  solum  declarare  potest,  quae- 
nam causa  a lege  divina  excuset,  sed  potest  etiam  sensum 
legis  eiusque  obligationem  determinare  atque  ipsam  legem 
interpretando  modificare  et  limitare^). 


Articulus  tertius. 

De  consiliis®). 

123.  Notio.  Consilia  sunt  actiones  bonae  nulla  lege 
praeceptae,  meliores  tamen  eorum  oppositis  ut  virginitas, 


0 Matth.  16,  19. 

Cf.  Ferraris,  Bibliotheca  (Romae.  Typogr.  C.  de  prop.  fide.  1890) 
s.  V.  Papa  a.  2.  n.  30. 

®)  S.  Hieronymus , Adversus  lovinian.  1.  2.  S.  Thomas  I.  II. 
q.  108.  a.  4.  II.  II.  q.  184.  a.  3.;  q.  186.  a.  7.  Suarez,  De  religione 
tract.  7.  1.  1.  c.  6—9.  Bellarminns,  De  monachis  c.  7 — 13.  Ballerini- 
Palmieri  IV,  n.  4—8.  Gopfert,  Moraltheologie®  (Paderborn.  Schbninghl 
1908)  I.  n.  36—41.  Simar,  Lehrbuch  der  Moraltheologie®  (Freiburg. 
Herder.  1893)  S.  45  ff.  Schwane,  De  operibus  supererogatoriis  et  con- 
siliis evangelicis  (Monasterii,  Theissing.  1868).  A.  Weiss,  Apologie  des 
Christentums®  (Freiburg.  Herder.)  5.  Bd.  S.  203  ff. 

Noldin,  De  principiis*. 

quae  melior  est  matrimonio,  ieiunium,  quod  melius  est 
temperantia. 

a.  Praeter  actiones  lege  praeceptas  vel  prohibitas  multae  aliae 
sunt  nec  praeceptae  nec  prohibitae  sed  licitae,  in  quibus  continentur 
eae,  quae  tamquam  consilia  nobis  commendantur:  Deus  enim  volun- 
tatem suam  duplici  modo  nobis  manifestat,  aut  praecipiendo  aut  sua- 
dendo et  commendando.  Actiones  praeceptae  ad  finem  obtinendum 
necessariae  sunt,  consilia  necessaria  non  sunt,  sed  lihe7'a  atque  unius- 
cuiusque optioni  permissa. 

h.  Non  omnes  actiones  nulla  lege  praeceptae  ad  consilia  pertinent: 
de  ratione  enim  consilii  est,  ut  sit  actio  melior  quam  eius  opposita; 
ideo  matrimonium,  quamvis  praeceptum  non  sit,  non  est  res  consilii, 
quia  non  est  virginitate  melius, 

c.  Consilia  multipliciter  differunt  a legibus:  o.  leges  obligant 
omnes,  consilia  eos  tantum  obligant,  qui  ad  eorum  observantiam  ipsi 
se  obligarunt;  |3.  leges  obligant  vi  sua  ex  voluntate  divina,  consilia 
solum  dependenter  a voluntate  humana;  y.  leges  sunt  media  ad  obti- 
nendam vitam  aeternam  necessaria,  consilia  sunt  media  libera,  quae 
tamen  securius  et  perfectius  ad  vitam  aeternam  conducunt.  Quia  con- 
silia non  necessaria  sed  libera  sunt,  eorum  opera  opera  supererogatoria 
(V/erke  der  Ubergebiihr)  vocantur. 

Ex  his  declarationibus  intelliguntur  qualitates,  quae  consilio  con- 
veniunt, nempe  ut  sit:  a.  opus  liberum  non  praeceptum;  p.  bonum 
melius;  y.  opus  supererogatorium. 

124.  Eorum  exsistentia.  1.  Quamvis  contra  doctrinam 
catholicam  de  consiliis  iam  ab  antiquissimis  temporibus 
complures  erraverint,  ipsa  tamen  consilia  ex  instituto  ne- 
gant atque  impugnant  protestantes  et  rationalistae. 

Antiquorum  temporum  haeretici  (Apostolici,  Encratitae,  Mani- 
chaei, Pelagiani,  Helvidius,  lovinianus,  Vigilantius  etc.)  eo  errarunt, 
quod  determinatas  actiones  supererogatorias  dixerint  praeceptas  vel 
prohibitas,  sic  paupertatem  nonnulli  dicebant  praeceptam  (econtra 
oeconomi  nationales  nostri  temporis  paupertatem  propter  Deum  sponte 
electam  prorsus  condemnant),  alii  usum  carnis  et  vini  affirmabant 
illicitum,  at  ipsam  exsistentiam  consiliorum  non  negabant ; protestantes 
vero  et  rationalistae  ipsa  consilia  impugnant:  illi  quidem  ex  doctrina 
de  servo  arbitrio  et  de  operibus  bonis  superfluis,  hi  vero  ex  morali 
principio  philosophiae  canlianae,  vi  cuius  homo  omnibus  mediis  aptis 
ad  summam  perfectionem  moralem  contendere  debet.  ' 

2.  Praeter  praecepta  esse  etiam  consilia  colligitur: 


i 

a.  Ex  colloquio  Christi  cum  iuvene  de  perfectione 
interrogante:  Si  vis  ad  vitam  ingredi^  serva  mandata  . . . 
Si  vis  perfectus  esse,  vade,  vende,  quae  hahes,  et  da  pau- 
p>eribus  et  habebis  thesaurum  in  coelo  et  veni,  sequere  me^). 

Quibus  verbis  Christus  Dominus  praeceptis,  quorum  observatio  ad 
salutem  necessaria  dicitur,  superaddit  aliquid;  quod  melius  atque  per- 
fectius et  non  necessarium,  sed  pro  arbitrio  eligendum  sit,  illudque 
commendat  ad  maiorem  felicitatem  obtinendam;  loquitur  ergo  de 
consilio. 

b.  Ex  s.  Paulo : De  virginibus  autem  praeceptum  Do- 
mini non  habeo,  consilium  autem  do  tamquam  misericordiam 
consecutus  a Domino,  ut  sim  fidelis  . . . Igitur  et  qui  matri- 
monio iungit  virginem  suam,  bene  facit,  et  qui  non  iungit, 
melius  facit^). 

His  verbis  Apostolus  virginitatem  dicit  non  praeceptam  eamque 
ex  inspiratione  divina  commendat  non  solum  tamquam  bonam,  sed 
tamquam  meliorem  coniugio ; hisce  ergo  consilium  commendat. 

c.  Ex  ipsa  actionum  moralium  natura  patet  plurimas 
esse  actiones  bonas,  quae  praeceptae  non  sunt  et  simul 
meliores  quam  earum  oppositae;  in  specie  vero  consilia 
ad  tria  capita  referri  possunt: 

a.  Ad  motivum,  ex  quo  praecepta  observantur:  quod  enim  prae- 
cepta non  ex  motivo  naturalis  honestatis,  sed  ex  motivo  supernatu- 
rali,  praesertim  vero  ex  motivo  caritatis  Dei  observentur,  ad  consilia 
pertinet. 

P.  Ad  abstinentiam  ah  actionibus  indifferentibus : actiones  enim 
indifferentes,  praesertim  eae,  quae  ad  delectabilia  referuntur,  quamvis 
sub  certis  condicionibus  non  sint  malae,  tendentiam  tamen  ad  finem 
ultimum  impediunt  atque  in  periculum  adducunt;  quare  iis  se  absti- 
nere, quatenus  necessaria  non  sunt,  res  consilii  est. 

Y.  Ad  exercitium  virtutum:  plurimae  enim  actiones  bonae  earum- 
que  oppositis  meliores  aut  nullatenus  aut  saltem  non  omnibus  tempo- 
ribus praeceptae  sunt  ut  virginitas,  frequens  susceptio  sacramentorum, 
auditio  sacri  diebus  ferialibus,  frequens  oratio  etc. 

125.  Consilia  evangelica.  Inter  consilia  eminent 
consilia  evangelica  scilicet  paupertas,  castitas  et  oboedientia 
homini  praestita,  quae  evangelica  vocantur,  quia  a Christo 


h Matth.  19,  17  ss. 

2)  1.  Cor.  7,  25—40. 

Domino  in  evangelio  promulgantur  et  verbo  atque  exemplo 
tamquam  media  perfectionis  Christianae  speciali  modo  com- 
mendantur, ita  ut  simul  promulgetur  consilium  instituendi 
peculiarem  vitae  statum,  in  quo  ad  observationem  horum 
consiliorum  exsistat  obligatio. 

a.  Singula  in  sacris  literis  continentur: 

a.  Consilium  paupertatis:  Si  vis  perfectus  esse,  vade,  vende,  quae 
habes,  et  da  pauperibus^), 

P.  Consilium  castitatis : Non  omnes  capiunt  verbum  istud,  sed 
quibus  datum  est  ..  . Sunt  eunuchi,  qui  se  ipsos  castraverunt  propter 
regnum  coelorum.  Qui  potest  capere,  capiat^).  Quibus  verbis  Christus 
Dominus  significat  virginitatem  esse  bonum  praestantius  coniugio,  quod 
bonum  ipse  non  praecipit,  sed  iis,  qui  pretium  eius  ex  gratiae  dono 
capere  possunt,  commendat. 

y.  Consilium  oboedientiae:  Si  quis  vult  post  me  venire,  abneget 
semetipsum  et  tollat  crucem  suam  quotidie  et  sequatur  me®).  Quibus 
verbis  non  solum  abnegatio  praecepta  continetur,  sed  etiam  non  prae- 
cepta et  praesertim  ea,  quae  in  voluntaria  oboedientia  homini  praestita 
consistit,  quippe  quae  pleno  sensu  sit  abnegatio  sui  scilicet  proprii  in- 
tellectus et  propriae  voluntatis. 

b.  Quaedam  consilia  iam  antiquum  testamentum  conimehdii:  a.  sa- 
crificia libere  oblata;  sic  hostiae  pacificae  non  erant  praeceptae,  sed 
libere  offerebantur ; |3.  vota,  quae  in  lege  commendantur,  sed  non  prae- 
scribunturq.  Votorum  praecipuum  est  nasireatus,  quo  homo  vel  ad 
tempus  vel  in  perpetuum  speciali  modo  se  Deo  consecrabat. 

I<i6.  Ohiectiones.  1.  Haeretici,  qui  consilia  impugnant,  con- 
tendunt bonas  actiones,  quas  exercere  possumus,  omnes  esse  prae- 
ceptas; ad  quod  demonstrandum  provocant  ad  varia  testimonia 
s.  scripturae: 

a.  Estote  ergo  vos  perfecti,  sicut  et  Pater  vester  coelestis  perfectus 
esC);  quibus  verbis  praecipiatur  omnis  etiam  praestantissima  per- 
fectio, qua  Deo  similes  fieri  possimus.  — Verum  his  verbis  non 
omnis  perfectio,  sed  illa  nobis  praecipitur,  quae  in  dilectione  in- 
imicorum consistit  (v.  44);  huius  exercitio  similes  erimus  Patri 
coelesti,  qui  solem  suum  oriri  facit  super  bonos  et  malos, 

')  Matth.  19,  21. 

2)  Matth.  19,  11.  12. 

®)  Luc.  9,  23. 

Deut.  23,  21  ss. 

Matth.  5,  48. 

h.  Diliges  dominum  Deum  tuum  ex  toto  corde  tuo  ...  et  in  tota 
mente  Uud) ; quibus,  eo  quod  perfecta  caritas  nobis  praecipitur, 
quidquid  perfectionis  assequi  possimus,  nobis  praecipiatur.— Verum 
his  verbis  caritas  praecipitur  appretiative  perfecta,  quae  in  eo 
consistit,  quod  omne  peccatum  vitemus,  grave  quidem  sub  poena 
aeterna,  leve  autem  sub  poena  temporali. 

2.  Moderni  oeconomiae  nationalis  cultores  consilia  evangelica, 
praesertim  vero  paupertatem  et  virginitatem  impugnant  veluti 
contraria  bono  communi  societatis.  — Verum  eorum  difficultas  eo 
oritur,  quod  de  bono  sociali  non  recte  sentientes  unice  in  cumulo 
divitiarum  et  in  magno  hominum  numero  illud  falso  collocent. 


Quaestio  tertia. 

De  lege  humana. 

Articulus  primus. 

De  auctore  legis  humanae. 

127.  Potestas  necessaria.  1.  In  legislatore  humano 
ad  legem  rite  condendam  duo  requiruntur:  a.  iurisdictio 
seu  potestas  regendi  illos  tamquam  subditos,  quibus  lex 
imponitur;  h.  potestas  in  illam  particularem  materiam, 
circa  quam  lex  versatur,  quam  potestatem  dicunt  compe- 
tentiam. Siquidem  legislator  humanus  legitima  pollens 
auctoritate  ea  tantum  praecipere  potest,  quae  faciunt  ad 
finem  communitatiS;  cui  praeest,  dummodo  altioribus  legibus 
non  adversentur. 

a.  Iurisdictio  late  accepta  significat  potestatem  gubernandi.  Haec 
autem  vel  est  potestas  gubernandi  privata  (domestica)  seu  potestas 
gubernandi  personam  aut  famiUam  (societatem  imperfectam)  et  dicitur 
potestas  dominativa,  vel  est  potestas  gubernandi  publica  (politica)  seu 
potestas  gubernandi  civitatem  seu  rempublicam  (societatem  perfectam) 


b Mattb.  22,  37. 

et  dicitur  potestas  iiirisdictionis  seu  iurisdiclio  stricte  accepta').  lam 
vero  ad  leges  ferendas  potestas  dominaliva  non  sufficit,  sed  requiritur 
potestas  iurisclictionis,  eaque  suprema,  non  ea  tantum,  quae  in  iudice 
reperitur  ad  ius  dicendum,  sed  ea,  quae  in  rege  et  principe  exsistit 
ad  totam  civitatem  gubernandam. 

6.  Potestas  dominativa,  quae  ad  danda  praecepta,  nullatenus  vero 
ad  condendas  leges  sufficit,  pro  diversa  eius  origine  duplex  est,  socialis 
et  simpliciter  dominativa.  Vel  enim  naturaliter  oritur  ex  quavis  societate 
quantumvis  parva.  Cum  omnis  societas  necessario  regi  debeat,  ratio 
ordinis  exigit,  ut  in  ea  sit  superior  et  sint  subditi,  qui  ei  subiiciantur. 
Unusquisque  ergo,  qui  in  aliqua  societate  nascitur  vel  ei  aggregatur, 
eo  ipso  eius  auctoritati  sociali  oboedire  tenetur.  Haec  potestas  est  in 
patre  respectu  filii,  in  marito  respectu  uxoris,  in  hero  respectu  famuli. 
Vel  ipsa  oritur  ex  voto  oloedientiae,  quo  vovens  superiori  suo  se  sub- 
mittere promittit.  Haec  potestas  dominativa  est  in  superiore  regulari 
respectu  subditorum.  Unde  patet  in  superiore  regulari  haberi  utram- 
que potestatem,  socialem  et  dominativam,  et  proinde  in  eo  reperiii 
veram  potestatem  praecipiendi  atque  in  conscientia  obligandi  inde- 
pendenter  a voto  oboedientiae^). 

2.  Pro  duplici  hominum  communitate  perfecta,  eccle- 
siastica et  civili,  duplex  etiam  distinguenda  est  potestas 
legifera,  ecclesiastica  et  civilis.  De  lege  ecclesiastica  potis- 
simum agimus. 

§ 1.  De  nirisdfctione  ecclesiastica^), 

128.  Notio  et  divisio,  lurisdictio  ecclesiastica  est 
potestas  regendi  fideles  in  ordine  ad  salutem  aeternam  a 
Christo  vel  ab  ecclesia  alicui  concessa. 

lurisdictio  ecclesiastica  distinguitur  a civili,  quae  est  potestas 
regendi  cives  in  ordine  ad]  commune  bonum  temporale.  Haec  solum 
in  foro  externo,  illa  in  foro  externo  et  interno  exercetur. 

2.  lurisdictio  dividitur:  a.  In  propriam,  quae  nomine 
proprio,  et  vicariam,  quae  nomine  alieno  exercetur. 

Sic  summus  pontifex  iurisdictionem  propriam  exercet,  quando 
leges  fert,  in  legibus  a se  latis  dispensat  et  fideles  delinquentes  ex- 
communicat, at  iurisdictionem  vicariam  exercet,  quando  dispensat  in 

')  Vocabulum  iurisdictionis,  quod  ex  se  universam  potestatem 
regendi  significat,  quandoque  strictiore  sensu  solam  potestatem  indi- 
oialem  designat.  Hoc  sensu  in  tractatu  de  iudice  et  de  poenitentia 
nomen  iurisdictionis  usurpatur. 

2)  Cf.  Suarez,  De  legibus  1.  1.  c.  8. 

Gf.  Wernz,  Ius  decretalium  II.  n.  2.  ss.  551.  ss. 

votis,  iuramentis  et  matrimonio  rato,  quia  ex  speciali  Dei  commissione 
nomine  Dei  agit.  Pari  modo  episcopus  iurisdiclionem  propriam  exercet, 
si  legem  fert  et  in  propria  lege  dispensat,  at  iurisdictionem  vicariam 
exercet,  si  in  lege  aliena  e.  g.  in  lege  universali  ecclesiae  dispensat. 

h.  In  ordinariam,  quae  vi  proprii  muneris,  et  in  dele- 
gatam, quae  ex  speciali  commissione  eius,  qui  ordinariam 
habet,  alicui  competit. 

a.  Jurisdictio  ordinaria  duplicis  generis  est,  altera  quae  ex  ipso 
munere  fluit,  altera  quae  muneri  habitualiter  annexa  est;  illa  simpli- 
citer ordinaria,  haec  ab  aliis  ordinaria,  ab  aliis  vero  quasi-ordinaria 
vocatur. 

р.  Ordinaria  cum  ipso  munere  conceditur;  quasi-ordinaria  tribus 
modis  acquiri  potest:  ab  homine  i.  e.  per  concessionem  summi  principis; 
a lege  seu  canone;  a consuetudine  legitime  praescripta. 

y.  Omnis  iurisdictio  delegata  vicaria  est,  quia  nomine  alieno 
exercetur,  sed  non  omnis  iurisdictio  vicaria  delegata,  nec  omnis  iuris- 
dictio ordinaria  propria  est:  omnis  enim  iurisdictio  summi  pontificis 
ordinaria  est,  utpote  ex  eius  munere  fluens,  at  non  omnis  eius  iuris- 
dictio propria  est;  item  iurisdictio  ordinaria  episcopi  propria  est,  quia 
proprio  nomine  exercetur,  quasi-ordinaria  autem  vicaria  est,  quia  alieno 
nomine  exercetur.  ^ 

с.  In  voluntariam,  quae  sine  forma  iudiciali  et  pro- 
inde semper  in  volentes  exercetur,  ut  fit  in  absolutione, 
dispensatione,  et  contentiosam,  quae  in  forma  iudiciali  et 
proinde  etiam  in  invitos  exercetur,  ut  si  reus  in  ius  vo- 
catur et  punitur. 

Iurisdictio  voluntaria  etiam  extra  proprium  territorium  valide 
et  plerumque  etiam  licite  exercetur,  quia  ad  huius  exercitium  non  re- 
quiritur strepitus  seu  processus  iudicialis,  iurisdictio  autem  contentiosa 
exerceri  non  potest  extra  proprium  territorium  sine  consensu  iudicis 
illius  loci  et  partium  contendentium. 

d.  In  iurisdictionem  fori  interni,  quae  primario  et 
directe  bonum  privatum  respicit  et  fidelium  relationes 
morales  ad  Deum  ordinat,  et  iurisdictionem  fori  externi, 
quae  primario  et  directe  ad  bonum  commune  refertur  et 
relationes  fidelium  ad  ecclesiam,  societatem  visibilem,  ordinat. 

e.  Iurisdictio  fori  interni  duplex  est,  sacramentalis  seu 
poenitentialis,  quae  in  administratione  sacramenti  poeni- 
tentiae exercetur,  et  extrasacramentalis  seu  extrapoeniten- 
tialis,  quae  extra  sacramentum  poenitentiae  exercetur. 

129.  Principia.  1.  Qui  ordinariam  iurisdictionem 
habet,  per  se  eam  alteri  delegare  potest ; qui  vero  delegatam 
habet,  eam  alteri  suhdelegare  nequit  excepto  triplici  casu: 

a.  Si  absque  restrictione  delegatus  sit  a summo  pon- 
tifice, idque  ex  privilegio  iuris  propter  eminentiam  supremae 
potestatis  concesso^). 

Quare  episcopus  facultates  ab  apostolica  sede  sibi  ad  tempus  de- 
legatas absque  speciali  concessione  aliis  tum  generali  modo  tum  pro 
casu  particulari  delegare  potest^). 

h.  'Si  delegatus  sit  ad  universitatem  causarum. 

Ad  universitatem  causarum  delegatus  dicitur,  qui  potestatem  accepit 
non  solum  unam  vel  plures  particulares  causas,  sed  vel  simpliciter 
omnes  vel  omnes  in  certo  aliquo  genere  e.  g.  omnes  causas  matri- 
moniales expediendi. 

c.  Si  specialem  concessionem  subdelegandi  acceperit. 

2.  Ut  delegatus  valide  uti  possit  delegatione  sibi  con- 
cessa eam  cognoscere  et  acceptare  debet.  Sunt  quidem 
canonistae,  qui  cognitionem  et  acceptationem  delegationis 
necessariam  esse  negent,  praesertim  si  delegans  sit  dele- 
gati superior,  vel  si  delegatio  concessa  sit  per  statutum 
generale;  communiter  tamen  auctores  id  in  omni  casu  ne- 
cessarium esse  affirmant. 

3.  Potestas  delegata  morte  delegantis  (vel  amissione 
officii,  quocunque  modo  haec  fiat)  non  exspirat,  si  est 
gratia  facta,  exspirat  autem,  si  est  gratia  facienda  re  ad- 
huc integra.  Constat  ex  dispositione  iuris^)  et  ex  ratione, 
quia  per  gratiam  factam  aut  ipsa  res  aut  ius  ad  rem  a 
delegato  accipiendam  acquiritur,  sed  per  gratiam  facien- 
dam nullum  ius  acquiritur.  * 

a.  Distinctio  inter  gratiam  factam  et  gratiam  facien- 
dam desumitur  a modo,  quo  gratia  conceditur.  Dicitur 
gratia  facta,  si  ab  ipso  superiore  per  se  sive  per  modum 
habitus  sive  per  modum  actus  conceditur,  aut  per  alium 
quidem,  sed  tamquam  exsecutorem  necessarium;  et  dicitur 

Q C.  Si  pro  debilitate  3.  De  officio  iudic.  deleg.  (1.  29). 

2)  8.  Officium  17.  dec.  1898. 

GC.  Si  cui  36.  De  pt^aehendis  (III.  4)  in  6°.  Si  super  9.  De 
officio  iud.  dei.  (1.  14)  in  6”. 

gratia  facienda,  si  per  alium  tamquam  exsecutorem  volun- 
tarium conceditur.  • 

h.  Res  dicitur  integra,  si  delegatus  nondum  incepit 
potestate  sua  uti,  et  dicitur  non  esse  integra,  si  iam  coepit 
sua  potestate  uti. 

Quodsi  potestas  commissa  unico  actu  completur  ut  in  absolutione 
a reservatis,  per  primam  absolutionem  delegatus  incipit  uti  potestate 
sua;  si  potestas  commissa  pluribus  actibus  completur  ut  in  dispen- 
satione ab  impedimento  matrimonii,  quando  verificandae  sunt  preces, 
primo  actu  ad  illam  dispensationem  pertinente  (citatione  sponsorum) 
incipit  uti  potestate  sua. 

130,  a.  Gratia  vel  facultas  a superiore  delegari  potest  dupliciter, 
per  modum  habitus,  si  conceditur  generatim  pro  omnibus,  qui  ea  indi- 
gent vel  eam  petituri  sunt,  ut  est  facultas  dispensandi  in  aliqua  lege 
facultas  audiendi  confessiones,  absolvendi  a reservatis  vel  censuris;  per 
modum  actus,  si  conceditur  pro  uno  vel  altero  casu . respectu  personae 
determinatae  in  huius  favorem. 

h.  Gratiam  ad  modum  actus  concessam  superior  triplici  diverso 
modo  concedere  potest: 

a.  Aut  ipse  per  se  eam  confert  petenti  (quamvis  per  ministerium 
alterius  quandoque  communicari  debeat),  ut  si  ipse  per  se  immediate 
oum  subdito  dispensat  vel  si  cui  concedit  licentiam  suscipiendi  ordines 
(utique  per  ministerium  episcopi  ordinantis). 

|3.  Aut  gratiam  confert  per  alium,  cui  eam  concedendam  com- 
mittit, et  quidem  ita  ut  ei  exsecutionem  mandet  (exsecutor  necessarius), 
ut  si  summus  pontifex  hac  vel  simili  forma  rescribat:  absolvas  ora- 
torem a reservatis,  dispenses  Titium  ab  irregularitate,  ab  impedimento, 
a tali  voto  etc. 

y.  Aut  gratiam  confert  alium,  cui  eam  concedendam  committit, 
sed  ita,  ut  rem  totam  eius  arbitrio  committat  (exsecutor  voluntarius), 
ut  si  summus  pontifex  hac  vel  simili  forma  rescribat:  dispenses,  ab- 
solvas Titium,  si  expedire  iudicaveris,  vel  si  episcopus  preces  remittat 
cum  facultatibus  necessariis  et  opportunis  0. 

c.  Gratia  ab  ipso  superiore  per  se  concessa,  sive  per  modum 
habitus  sive  per  modum  actus,  est  gratia  facta  ei,  cui  immediate  a 
superiore  conceditur ; gratia  per  alium  tamquam  exsecutorem  necessarium 
concessa  est  gratia  facta  ei,  pi-o  quo  conceditur ; sic  potestas  concessa 
parocho  dispensandi  Titum  est  gratia  Tito  concessa. 


*)  Cf.  Suarez,  De  legibus  1.  8.  c.  31.  Pirhing  t.  I.  1.  1.  tit.  29. 
sect.  7.  D'  Annibale,  Summula  theologiae  moralis^  (Romae.  Desclee 
1908)  I.  n.  222. 

2,  De  legislatoribus  humatiis, 

131.  In  ecclesia  leges  ferre  possunt:  1.  Romanus 
pontifex  pro  universa  ecclesia,  qui  potestatem  accipit  im- 
mediate a Christo:  nam  Christus  Dominus  contulit  beato 
Petro  et  legitimis  eius  successoribus  potestatem  regendi 
universam  ecclesiam : Tibi  dabo  claves  regni  coelorum^) ; 
pasce  oves  meas^). 

Potestatem  legiferam  triplici  modo  exercet  summus  pontifex; 

a.  Constitutionem  edendo,  quae  lex  universalis  fertur  et  pro- 
mulgatur. 

h.  Legem  particularem  ferendo  pro  aliqua  provincia  vel  pro  or- 
dine religioso. 

c.  Ope  congregationum  roinanarum  decreta-  vel  leges  edendo, 
quas  ipse  suprema  auctoritate  sua  confirmat. 

Quod  vim  legis  et  obligationem  attinet,  nihil  refert,  quo  modo 
pontifex  legem  condat,  nec  refert,  utrum  per  bullam  an  per  breve  vel 
alio  decreto  quidquam  praecipiat. 

2.  Concilium  oecumenicum  pro  tota  ecclesia,  si  legitime 
convocatum,  celebratum  et  a romano  pontifice  confirma- 
tum sit;  concilium  nationale  seu  plenarium  pro  toto  terri- 
torio alicuius  nationis;  concilium  provinciale  pro  provincia 
ecclesiastica.  Attamen  priusquam  promulgentur  decreta 
concilii  nationalis  vel  provincialis,  Romae  a s.  congrega- 
tione Concilii  recognosci  debent,  ut  emendari  possint,  si 
quid  forte  minus  congruum  continerent^),  quae  recognitio 
seu  revisio  decretis  synodalibus  non  tribuit  maiorem  vim 
atque  auctoritatem. 

Ad  quaestionem,  num  episcopi  in  concilio  sive  plenario  sive  pro- 
vinciali legitime  congregati  vera  potestate  legifera  polleant  s.  Officium 
30.  sept.  1896  affirmative  respondit;  eorum  ergo  decreta  vim  legis 
habent,  etsi  in  statuta  dioecesana  non  fuerint  inserta.  Episcopi  tamen 
inferiores  sunt  concilio  provinciali,  quare  ipsi  per  se  huius  leges  et 
statuta  observare  tenentur,  item  non  possunt  in  eius  legibus  vel  sta- 
tutis propria  auctoritate  dispensare,  si  dispensatio  reservata  fuit,  sed  dis- 
pensatio peti  debet  a s.  sede.  Quando  vero  dispensatio  non  est  re- 


’)  Matth.  16,  19. 

2)  loan.  21,  17. 

®)  Constitutio  Immensa  Sixti  V.  22.  ian.  1588.  Cf.  Benedictus  XZF, 
De  synodo  1.  13.  c.  3.  n.  1 ss. 

servata  (ordinarie  non  solet  reservari),  praesumitur  episcopis  data  fa- 
cultas pro  sua  cuique  dioecesi  dispensandi*). 

3.  Episcopus  pro  sua  dioecesi  sive  in  synodo  dioece- 
sana  sive  extra  synodum,  qui  potestatem  legiferam  accipit 
a summo  pontifice.  Huc  pertinent  etiam  abbates  seu  prae- 
lati nullius  (scilicet  dioeceseos),  qui  potestatem  in  clerum 
et  populum  habent,  et  capitulum  cathedrale  sede  vacante 
seu  potius  vicarius  capitularis,  qui  leges  ferre  et  abrogare 
potest:  succedit  enim  in  iurisdictione  episcopi;  iurisdiclioni 
autem  huic  annexa  est  potestas  legifera. 

a.  Verae  legis  rationem  habent  decreta  ab  episcopo  in  synodo 
edita  et  promulgata,  statuta  autem  extra  synodum  edita  et  promulgata 
legis  stabilis  rationem  solum  habent  in  duplici  casu:  a.  si  ipse  epi- 
scopus declaret  se  legem  stabilem  condere  velle;  h.  si  ordinatio  subditos 
omnes  tum  clericos  tum  laicos  afficiat^). 

h.  Cum  episcopi  potestate  legifera  vere  polleant,  lege  ecclesiastica 
praecipere  possunt,  quidquid  pro  bono  animarum  earumque  recto  re- 
gimine opportunum  duxerint,  dummodo  iuri  communi  non  adversetur. 
Et  cum  lex,  ne  inutilis  atque  inefficax  sit,  sanctione  muniri  debeat, 
legibus  suis  etiam  poenas  addere  possunt®). 

4.  Capitulum  generale  seu  congregatio  generalis  in 
ordinibus  religiosis  vi  iurisdictionis  a summo  pontifice  con- 
cessae. Potestas,  quae  ipsis  superioribus  generalibus  com- 
petit, pro  statutis  ordinum  quidem  diversa  est,  potestatem 
autem  ferendi  leges  ordinarie  ipsi  non  habent,  sed  solum 
condendi  ordinationes  seu  statuta  aut  iuxta  aut  praeter  leges 
vigentes.  Sqperiores  tandem  locales  vi  iurisdictionis  prae- 
cipere possunt  eorumque  praecepta  morte  vel  recessu  prae- 
cipientis per  se  exspirant,  nisi  per  potestatem  legislativam 
ipsis  attributa  sit  specialis  stabilitas^). 

a.  Abbatissae  vel  superiorissae  in  ordinibus  religiosis  mulieium 
leges  ferre  non  possunt.  Potestatem  leges  ferendi  in  religiones  mu- 
lierum praeter  summum  pontificem  habent  superiores  ordinum  virorum 
quibus  ordo  mulierum  est  annexus,  vel  episcopus,  in  cuius  dioecesi 
monasterium  situm  est.  Superiorissae  tamen  in  casibus  particularibus 

*)  Bonacina,  De  legib.  disp.  1.  q.  2.  punct.  1.  n.  14. 

^)  Gf.  Benedictus  XTV.,  De  synodo  1.  13.  c.  5.  n.  1.  Ballerini- 
Palmieri  I.  n.  238.  nota  a. 

®)  Cf.  S.  C.  C.  20.  sept.  1878. 

h Lacroix  1.  1.  n.  566. 

et  particularibus  personis  sub  gravi  vel  sub  levi  praecipere  possunt,  quae 
ad  spiritualem  monialium  profectum  vel  regularem  disciplinam  iuxta 
(non  praeter)  regulas  et  constitutiones  ordinis  pertinent,  non  vi  iuris- 
dictionis,  quam  non  habent  neque  accipere  possunt,  sed  vi  voti  oboe- 
dientiae, quod  moniales  professae  emittunt,  et  vi  potestatis  dominativae, 
quae  iure  naturali  convenit  omnibus  superioribus  cuiuslibet  communi- 
tatis. Vi  huius  potestatis  etiam  novitiis,  quae  votum  oboedientiae  non 
emiserunt,  praecipere  possunt. 

h.  Notandum  est  discrimen  inter  praeceptum,  quod  vi  iurisdic- 
tionis,  et  inter  praeceptum,  quod  vi  'potestatis  dominativae  fertur:  qui 
hoc  violat,  solum  contra  oboedientiam  peccat,  qui  illud  violat,  contra 
virtutem  peccat,  ad  quam  praeceptum  refertur.  Potestas  enim  domi- 
iiativa  solum  sublectionem  subditi  respicit,  quaecunque  sit  materia, 
in  quam  exei‘cetur;  iurisdictio  autem  respicit  bonum  per  observationem 
praecepti  in  tali  materia  obtinendum^). 

132.  De  potestate  legifera  civili.  1.  Sicut  ipsa  so- 
cietas civilis,  ita  suprema  eius  potestas  ex  voluntate  auc- 
toris naturae  derivatur:  Non  est  potestas  nisi  a Deo^). 
Ipsa  ex  proprio  munere  suis  legibus  bonum  commune  seu 
temporalem  civium  felicitatem,  qualis  in  hac  vita  obtineri 
potest,  curare  debet.  Quem  finem  ut  assequatur,  duplicis 
generis  leges  condat  oportet.  Leges,  quibus  vitia  cohibentur 
atque  exercitium  virtutum  moralium,  praesertim  iustitiae 
praecipitur : beatitudo  enim  temporalis  absque  virtutum 
moralium  exercitio  impossibilis  est;  leges,  quibus  sufficiens 
copia  bonorum  externorum  procuratur : quaedam  enim  copia 
bonorum  externorum  ad  exercitium  virtutum  .requiritur. 

2.  Quinam  in  societate  civili  potestate  legifera  poti- 
antur, a forma  regiminis  dependet,  quae  hodie  in  diversis 
regnis  diversa  est:  in  aliis  enim  solus  supremus  princeps 
leges  condere  potest,  in  aliis  potestas  legislativa  residet  in 
supremo  principe  et  in  corpore  legislativo,  quod  iterum 
pro  diversis  populorum  constitutionibus  diversum  est. 

Potestatem  legislativam  per  se  habet  etiam  regina,  heres  regni 
pro  suaditione:  ad  hoc  enim,  ut  quis  habeat  potestatem  legislativam 
requiritur,  ut  sit  capax  iurisdictionis  et  ut  supremam  potestatem  in 
aliqua  communitate  exerceat ; atqui  regina  capax  est  iurisdictionis  civilis. 


b Gf.  De  praeceptis  n.  280,  4. 
2)  Rom.  13,  1. 

Turisdictionis  spiritualis  quidem  femina  non  est  capax,  quia  haec  iuris- 
dictio  exigit  subiectum  capax  ordinis;  nihil  autem  impedit,  quominus 
femina  iurisdictionem  civilem  accipiat*). 


§ 3.  De  auctoritate  congregationum  romanarum, 

133,  De  ipsis  congregationibus  romanis.  Congre- 
gationes, per  quas  summus  pontifex  leges  et  decreta  condit 
et  ad  proposita  dubia  decisiones  et  declarationes  concedit, 
sunt  septem  sequentes') : 

1.  Congregatio  sacri  Officii^  cuius  praeses  est  ipse 
summus  pontifex,  causas  cognoscit,  quae  ad  fidem  per- 
tinent, de  haeresi  et  de  criminibus,  quae  suspicionem  hae- 
resis  movent,  diiudicat.  Insuper  ipsi  commissa  est  tota 
res  de  indulgentiis  tum  quoad  doctrinam  tum  quoad  usum ; 
ac  tandem  ea  tractat,  quae  circa  privilegium  paulinum  et 
impedimenta  disparitatis  cultus  et  mixtae  religionis  ver- 
santur. 

2.  Congregatio  de  disciplina  Sacramentorum  tractat 
omnia,  quae  ad  disciplinam  sacramentorum  pertinent.  Ergo 
dispensationes  matrimoniorum  pro  foro  externo,  item  dispen- 
sationes a matrimonio  rato  non  consummato,  dispensationes 
ab  irregularitatibus,  facultates  asservandi  ss.  sacramentum, 
dispensationes,  quae  s.  communionem  vel  missae  sacrifi- 
cium spectant  etc.  in  posterum  ab  hac  congregatione  con- 
ceduntur. 

3.  Congregatio  concilii,  ad  cuius  negotia  pertinet  uni- 
versa disciplina  cleri  saecularis  populique  christiani.  Quam- 
obrem  curare  debet,  ut  praecepta  ecclesiae  serventur  uti 
ieiunium,  abstinentia,  de  diebus  festis  cum  potestate  in 
his  legibus  dispensandi.  Ad  ipsam  spectant,  quae  ad  pias 
sodalitates,  pia  legata,  stipendia  missarum,  beneficia  et  bona 
ecclesiastica  attinent.  Tandem  iudicat  de  omnibus,  quae 
ad  immunitatem  ecclesiasticam  pertinent. 


‘)  CF.  Holzmann,  Theologia  moralis  I.  n.  292. 

0 Gf.  Constitutio  Pii  X.  Sapienti  consilio  29  iunii.  1908. 

4.  Congregatio  religiosorum  (negotiis  religiosorum  soda- 
lium praeposita),  ad  quam  referuntur  ea,  quae  ad  regimen 
ordinum  religiosorum  tum  votorum  sollemnium  tum  sim- 
plicium pertinent.  Ipsa  insuper  controversias  dirimit,  quae 
tum  inter  episcopos  et  regulares  tum  inter  ipsos  regulares 
et  religiosas  familias  oriuntur.  Tandem  religiosis  dispen- 
sationes a iure  communi  concedit. 

5.  Congregatio  de  propaganda  fide  iurisdictionem  exercet 
in  regiones  missionum  et  omnia  missionum  negotia  trac- 
tandi ius  habet  et  potestatem,  attamen  ad  alias  peculiares 
congregationes  deferre  debet,  quae  aut  fidem  aut  matri- 
monia aut  sacros  ritus  attingunt.  Quae  ad  religiosos  per- 
tinent qua  missionarios,  haec  congregatio  pertractat,  quae 
vero  ad  eos  qua  religiosos  pertinent,  ad  Congregationem 
religiosorum  remittenda  sunt. 

6.  Congregatio  indicis  vigilare  debet,  ne  quid  editis 
libris  inter  fideles  propagetur,  quod  fidei  et  bonis  moribus 
noceat.  Quapropter  delatos  sibi  libros  diligenter  excutere 
et,  si  oportuerit,  damnare,  in  scripta  cuiusvis  generis  dam- 
nanda opportune  inquirere  atque  ordinarios  monere  debet, 
ut  perniciosa  scripta  vel  ipsi  damnent  vel  ad  normam  con- 
stitutionis Officiorum  (25.  ian.  1897)  s.  sedi  denuntient. 

7.  Congregatio  sacrorum  rituum  decernit  ea  omnia, 
quae  ad  sacros  ritus  et  ceremonias  ecclesiae  latinae  spectant. 
Ideoque  invigilat,  ut  ritus  et  ceremoniae  in  sacro  faciendo, 
in  sacramentis  administrandis,  in  divinis  officiis  persol- 
vendis etc.  diligenter  observentur.  Ipsa  opportunas  dispen- 
sationes concedit.  Ipsa  denique  ea  omnia  exsequi  debet, 
quae  ad  beatificationem  et  canonizationem  sanctorum  vel 
ad  sacras  reliquias  referuntur. 

His  adiungi  debet  s.  Poenitentiaria  apostolica:  cum  enim  hoc 
tribunal  potestatem  habeat  resolvendi  dubia,  quae  forum  poenitentiae 
concernunt,  eius  responsa  in  theologia  morali  saepius  citanda  sunt. 

134.  Declarationes,  a.  Hoc  loco  sermo  non  est  de 
decretis  doctrinalibus,  sed  solum  de  decretis  disciplinaribus, 
quae  in  materia  morum  vel  novam  legem  condunt,  vel 

legem  iam  exsistentem  interpretantur,  vel  in  causis  parti- 
cularibus ius  dicunt  aut  gratiam  concedunt. 

h.  Decreta  congregationum  romanarum  variis  nomi- 
nibus significantur  atque  vel  declarationes  vel  decisiones  vel 
resolutiones  vel  responsa  vel  decreta  dicuntur.  Etsi  stricto 
sensu  decreta  novam  legem,  declarationes  vero  legis  iam 
constitutae  interpretationem  et  resolutiones  seu  decisiones 
sententiam  iudicialem  in  causa  particulari  contineant, 
nihilominus  haec  nomina  ordinarie  indiscriminatim  usur- 
pantur '). 

c.  Potestas,  quae  sacris  congregationibus  competit,  a 
summo  pontifice  eis  concessa  est,  qui  tamen  non  omnibus 
aequalem  potestatem  contulit.  Etenim  s.  congregatio  rituum 
potestatem  legiferam  habet,  adeo  ut  etiam  sine  speciali 
mandato  et  approbatione  s.  pontificis  decreta  generalia 
vim  legis  universalis  habentia  condere  possit‘^).  Aliae  autem 
congregationes  potestatem  legiferam  non  habent,  ne  con- 
gregatio quidem  de  propaganda  fide  pro  regionibus  mis- 
sionum. 

d.  Cum  aliae  congregationes  praeter  s.  congregationem 
rituum  potestate  legifera  careant,  earum  decreta  vim  legis 
universalis  non  habent,  nisi  ex  mandato  s.  pontificis  edita 
atque  ab  eo  speciali  approbatione  confirmata  sint.  Decreta 
autem  particularia  unaquaeque  circa  obiectum  sibi  deman- 
datum condere  potest.  Haec  decreta  hodie  a s.  pontifice 
in  forma  communi  approbari  solent ; attamen  ad  vim  suam 
exercendam  hac  approbatione  indigere  non  videntur : ad 
certa  enim  negotia  expedienda  congregationes  institutae 
et  necessaria  potestate  instructae  sunt. 

e.  Duplex  distinguitur  approbatio:  in  forma  specifica^ 
qua  decreta  post  diligens  examen  absolute  confirmantur; 

')  Gf.  Wernz,  I.  n.  143. 

Sixtus  V.  instituens  hanc  congregationem  constit.  Immensa 
52.  ian.  1588  ei  potestatem  legiferam  contulit ; ipsa  congregatio  de- 
claravit decreta  sua  formiter  edita  eandem  auctoritatem  habere,  ac  si 
immediate  ab  ipso  s.  pontifice  promanarent  (23.  maii  1846.  n.  2916), 
quam  declarationem  Pius  IX.  confirmavit  17.  iul.  1846. 

et  in  forma  communi y qua  decreta  rigido  examine  non  sub- 
iiciuntur  et  solum  condicionate  (si  sacris  canonibus  non 
repugnant)  confirmantur. 

Haec  approbatio  naturam  decretorum  non  mutat,  sed  in  sua 
specie  relinquit,  decreta  nempe,  quae  congregatio  suo  nomine  et  sua 
aucto j itate  condit,  ergo  solum  externam  quandam  auctoritatem  eius  tri- 
buit; illa  mutat  decretum  in  legem  s.  pontificis,  quam  ipse  suo  nomine 
et  sua  auctoritate  condit. 

f.  Ut  decreta  sacrarum  congregationum  vim  obligandi 
habeant,  authentica  esse  debent;  authentica  vero  digno- 
scuntur, eo  quod  formiter  edita  i.  e.  a congregationis  prae- 
fecto et  secretario  subscripta  et  congregationis  sigillo  mu- 
nita sunt.  De  authentia  decretorum  ss.  congregationum 
nobis  constare  potest  aut  ex  collectionibus  authenticis’) 
aut  ex  relatione  scriptorum  fide  dignorum. 

135.  De  auctoritate  congregationum.  1.  Decreta 
gener alia^  quae  pro  universa  ecclesia  conduntur  et  rite 
promulgantur,  vim  legis  universalis  habent,  et  decreta 
quidem  S.  G.  R.,  etsi  a s.  pontifice  specialem  approba- 
tionem non  acceperint,  decreta  autem  aliarum  congrega- 
tionum, si  ex  mandato  s.  pontificis  edita  et  pro  tota 
ecclesia  approbata  fuerint. 

2.  Decreta  et  responsa  particularia  certe  vim  prae- 
cepti particularis  pro  iis,  ad  quos  diriguntur,  et  per  se 
pro  iis  solis  habent:  ad  eiusmodi  enim  decreta  condenda 
s.  congregationes  speciali  facultate  instructae  sunt;  quia 
tamen  non  diriguntur  ad  universam  ecclesiam,  proxime 
et  per  se  vim  legis  universalis  habere  nequeunt,  quia 
legislator  per  ea  omnes  obligare  non  intendit. 

Ergo  decreta  particularia  eorum  que  vis  obligatoria  ad  similes 
casus  aliorum  locorum  vel  personarum  per  se  non  sunt  transferenda, 
praesertim  quia  decreta  particularia  respiciunt  particulares  circumstan- 
tias (consuetudinis,  scandali  vitandi,  iuris  tertio  quaesiti  etc.)  eorum, 
ad  quos  diriguntur;  unde  fit,  ut  ipsa  decreta  quandoque  sibi  contra- 
dicere videantur.  Quodsi  tamen  eadem  sint  locorum  et  personarum 
adiuncta,  decreta  et  decisiones  particulares  probabilem  normam  iudi- 

q S.  C.  R,  8.  apr.  1854  (n.  3023) 

candi  tutoque  agendi  etiam  pro  aliis  suppeditant;  cum  quaestiones  pro- 
positae a theologis  scientia  et  prudentia  eximiis  resolvantur. 

3.  Si  tamen  responsa  particularia  exhibent  interpre- 
tationem legis  universalis  iam  exsistentis  a particularibus 
adiunctis  independentem,  sub  certis  condicionibus  vim  legis 
universalis  habere  possunt. 

a.  Interpretationem  absolutam  et  ab  adiunctis  particularibus  in- 
dependentem  exhiberi  tum  ex  verbis  decreti  tum  eo  potissimum  colli- 
gitur, quod  congregatio  saepius  interrogata  idem  semper  responsum 
remittit. 

P.  Praenotandum  est  discrimen  inter  declarationes  comprehensivas 
et  extensivas;  comprehensivae  dicuntur,  si  sensus  declaratus  a verbo- 
rum proprio  usu  et  recepta  significatione  non  recedit;  extensivae  di- 
cuntur, si  ultra  id,  quod  verba  proprie  et  secundum  usum  communem 
accepta  denotant,  aliquid  continent').  Declarationes  extensivae  novum 
ius  statuunt;  comprehensivae  autem  declarant,  quod  in  lege  iam  con- 
tinetur. 

y.  Declarationes  comprehensivae  duplicis  generis  sunt,  vel  ex- 
plicant legem  in  se  satis  claram  propter  dubia  particularium  perso- 
narum, vel  explicant  legem  in  se  obscuram  et  dubiam,  quin  tamen 
a proprio  sensu  verborum  recedant. 

a.  Declarationes  comprehensivae  vim  legis  universalis 
habent  sine  ulteriore  promulgatione,  modo  in  forma  authen- 
tica edantur. 

a.  Id  de  omnibus  quidem  congregationibus  valet,  praesertim  vero 
de  illarum  responsis,  quae  authentice  interpretantur  et  declarant  decreta 
ecclesiastica  ad  mores  et  disciplinam  pertinentia. 

P.  Promulgatione  hae  declarationes  ex  multorum  sententia  non 
indigent,  quia  novam  legem  non  continent,  sed  solum  legem  iam  exsi- 
stentem et  iam  promulgatam  interpretantur;  nonnulli  tamen  auctores 
horum  quoque  decretorum  promulgationem  exigunt,  si  decreta  explicant 
legem  obscuram  et  dubiam. 

h.  Declarationes  extensivae  vim  legis-  universalis  non 
habent  (sed  solum  particularis),  nisi  in  forma  authentica 
et  consulto  prius  s.  pontifice  (exceptis  decretis  S.  G.  R.) 
editae  et  rite  promulgatae  fuerint.  Cum  enim  hae  declara- 
tiones novam  legem  contineant,  a potestate  legifera  pro- 
manare  et  rite  promulgari  debent. 

Ergo  decreta  particularia,  quae  non  continent  declarationem  uni- 
versalem, omnes  quidem  in  similibus  adiunctis  tamquam  normam  pro- 

')  Cf.  Schmalzgrueber,  Ius  ecclesiast.  diss.  prooem.  m.  373. 

162 


III.  De  legibus. 


labilem  sequi  possunt,  sive  aliquid  licitum  sive  illicitum  esse  statuunt; 
illis  autem  decretis  sacrae  congregationes  non  intendunt  dirimere  con- 
troversias inter  auctores  de  sensu  legis  exsistentes  nec  sententiam  oppo- 
sitam improbabilem  declarare. 


Articulus  secundus. 

De  obiecto  legis  humanae. 

Obiectum  legis  est,  quidquid  lex  praecipere  vel  pro- 
hibere potest;  et  quoniam  lex  est  medium,  quo  potestas 
publica  finem  communitatis  procurat,  obiectum  legis  esse 
potest,  quidquid  ad  finem  communitatis  obtinendum  ne- 
cessarium vel  utile  est.  Ex  hoc  generali  principio  sequi- 
tur ad  valorem  legis  requiri,  ut  eius  obiectum  quatuor 
hisce  proprietatibus  insignitum  sit:  debet  esse  honestum, 
iustum,  possibile  et  utile, 

136.  Honestum:  omnis  enim  potestas  legislativa  est 
a Deo;  Deus  autem  potestatem  obligandi  ad  id,  quod  est 
inhonestum,  dare  nequit. 

a.  Inde  sequitur  legi,  quae  praecipiat  rem  inhonestam,  obtempe- 
randum non  esse;  in  dubio  autem,  num  id  bonum  sit,  quod  lege  prae- 
cipitur, generatim  praesumendum  est  illud  esse  honestum  et  licitum. 

b.  Attamen  etiam  actiones  ex  se  indifferentes  possunt  esse  materia 
legis : nam  etiam  actiones  indifferentes  possunt  esse  bono  communitatis 
utiles  vel  nocivae.  Eiusmodi  actiones,  eo  quod  sunt  materia  legis,  ordi- 
nantur ad  bonum  subditorum  et  pro  motivo,  ex  quo  praecipiuntur  vel 
prohibentur,  liunt  obiectum  alicuius  virtutis,  e.  g.  certo  die  abstinere 
a carnibus  fit  exei-cilium  mortificationis,  stare  inter  orandum  exercitium 
religionis. 

187.  lustum;  lex  ex  triplici  capite  dicitur  iusta: 
a.  ratione  finis,  eo  quod  refertur  ad  bonum  commune ; 
h.  ratione  materiae,  eo  quod  subditis  imponuntur  onera 
servata  proportione  aequalitatis  inter  onera  eorumque  facul- 
tates ; c.  potissimum  vero  ratione  auctoris,  eo  quod  non 
excedit  potestatem  legislatoris.  Quodsi  praecipitur  id,  quod 
aliquo  modo  iustitiae  repugnat,  subditus  per  se  oboedire 
non  tenetur. 

Lex  iusta  et  iniusta  ordinarie  latiore  sensu  accipitur,  adeo  ut  in- 
iusta  dicatur  tum  ea,  quae  competentiam  legislatoris  excedit,  tum  ea, 
quae  competentiam  non  excedit,  sed  praecipit,  quod  illicitum  est.  Leges 
ergo  iniustae  duplicis  generis  sunt:  aliae  quae  competentiam  legis- 
latoris excedunt,  quamvis  id,  quod  praecipitur,  licitum  sit;  aliae,  quae 
praecipiunt  id,  quod  illicitum  est.  Prioris  generis  legibus  subditus  quan- 
doque per  accidens  oboedire  tenetur,  ubi  nempe  inoboedientia  maiora 
mala  sive  personae  particulari  sive  communitati  affert,  ut  si  potestas 
politica  impedimenta  matrimonii  statuit  vel  iniusta  tributa  imponit. 
Legibus  secundi  generis  oboedire  non  licet.  De  his  sunt  verba  s.  scrip- 
turae; oportet  oboedire  Deo  magis  quam  hominibus*),  et  malo  mori 
quam  foedari^). 

138.  Num  lex  humana  possit  praecipere  actus  mere 
internos : 

a.  Actus  mere  interni  tum  actus  interni  dicuntur,  qui  nullum 
actum  externum  adiunctum  habent,  tum  actus  interni,  qui  per  accidens 
cum  actu  externo  vel  potius  mixto  ' coniunguntur.  Actus  enim  mixti 
sunt  duplicis  generis:  alii,  in  quibus  actus  internus  aut  per  se  et 
natura  sua  aut  certe  lege  morali  requiritur  ad  actum  externum  rite 
perficiendum  e.  g.  intentio  invocandi  Deum  in  testem  in  iuramento, 
doloris  in  confessione,  attentionis  in  oratione;  alii,  in  quibus  actus 
internus  solum  per  accidens  cum  mixto  coniungitur,  qui  etiam  sine 
illo  rite  fieret  ut  determinata  intentio  in  oratione  recitanda.  Actus 
interni  per  accidens  cum  externis  coniuncti  ad  actus  mere  internos 
referendi  sunt. 

1).  Actus  interni,  qui  vel  essentialiter  vel  moraliter,  non  solum  per 
accidens,  ad  mixtos  pertinent,  duplici  modo  praecipi  possunt,  directe, 
si  ipse  actus  internus  in  se  praecipitur,  et  indirecte,  si  solus  externus 
in  se  et  internus  propter  suam  coniunctionem  cum  actu  externo  prae- 
cipitur, qui  ex  alia  lege  rite  fieri  debet. 

1.  Certum  est  legem  humanam  (etiam  civilem)  posse 
praecipere  actus  mixtos^  actus  scilicet  internos,  qui  cum 
externis  ita  sunt  coniuncti,  ut  externi  sine  illis  rite  non 
fierent;'  et  sane  ecclesia  praecipit  dignam  communionem 
paschalem  et  fructuosam  susceptionem  poenitentiae,  et  po- 
testas civilis  praecipit  iuramentum. 

Hi  actus  interni  cum  externis  necessario  coniuncti  secundum  alios, 
•etiam  lege  ecclesiastica,  solum  indirecte,  secundum  alios  vero,  non  solum 
lege  ecclesiastica  sed  etiam  lege  civili,  directe  praecipiuntur. 


*)  Act.  5,  29. 

2)  2.  Machab.  7,  2. 

2.  Certum  est  potestatem  civilem  non  posse  praecipere 
actus  mere  internos:  hi  enim  ad  finem  societatis  civilis 
directe  nihil  conferunt,  quippe  qui  etiam  sine  illis  suffi- 
cienter obtineri  possit. 

3.  Disputant,  num  ecclesia  possit  praecipere  actus 
mere  internos.  Complurium  quidem  auctorum  sententia 
docet  lege  humana  actus  mere  internos  praecipi  non  posse, 
actus  vero  internos  cum  externis  necessario  coniunctos 
solum  indirecte  praecipi.  Sententia  tamen  affirmans  om- 
nino praeferenda  est,  scilicet  legislatorem  ecclesiasticum 
directe  posse  praecipere  non  solum  actus  mixtos,  sed 
etiam  actus  mere  internos. 

a.  Sententiam  negantem  tenent  s.  Thomas,  Sua7'ez,  s.  Alphonsiis^ 
cui  negans  est  probabilior  (n.  100),  et  plerique  alii  cum  illis;  affir- 
mantem tuentur  Cardenas,  Elbel  (n.  332),  Holzmaim  (n.  314),  BalletHni- 
Pcthnieri  (n.  308),  Bouquillon  (n.  114\  quibus  nonnulli  alii  se  adiun- 
gunt.  Practice  haec  quaestio  non  est  magni  momenti,  quia  raro  accidit, 
ut  expediat  praecipere  actus  mere  internos ; actus  mixtos  autem  ecclesia 
omnibus  concedentibus  saltem  indirecte  praecipere  potest.  Quodsi 
superior  ecclesiasticus  actus  mere  internos  praecipiat,  etsi  eius  potestas 
dicatur  dubia,  tamen  pro  valore  praecepti  praesumendum  eique  paren- 
dum est.  Hinc  si  iniungantur  exercitia  spiritualia,  is,  cui  iniunguntur, 
ab  illis  integre  peragendis  sese  excusare  nequit  sub  praetextu,  superi- 
orem non  posse  praecipere  actus  mere  internos. 

h.  Qui  negant,  ita  argumentantur : non  potest  humana  lege  prae- 
cipi vel  prohiberi  id,  cuius  exsecutio  humanis  mediis  urgeri  et  cuius 
omissio  puniri  non  potest : frustra  enim  eiusmodi  lex  imponeretur.  In- 
super ecclesia  est  communitas  visibilis ; sed  materia  legum,  quibus 
gubernatur  communitas  visibilis,  solum  sunt  actus  externi  et  sensibiles. 
Tandem  ecclesia  nunquam  praecipit  actus  mere  internos;  atqui  quod 
nunquam  facit,  ecclesia  facere  non  posse  censetur.  Qui  autem  af[i7'7nant, 
ita  dicunt : a.  ecclesia  praecipere  potest,  quidquid  ad  ipsius  finem  con- 
ducit; atqui  licet  ecclesia  sit  societas  visibilis,  est  tamen  etiam  societas 
spiritualis  intendens  finem  supernaturalem,  cui  actus  mere  interni  probe 
consentanei  sunt.  |3.  Potestas  legifera  beato  Petro  illimitate  concessa 
est  (quidquid  ligareris);  ergo  non  est  coarctanda  ad  actus  externos, 
nisi  id  manifestis  argumentis  probetur,  y.  Primum  argumentum  prioris 
sententiae  nimium  probat:  exinde  enim  sequeretur  neque  actus  mixtos 
neque  externos  occultos  posse  esse  materiam  legis  ecclesiasticae.  In- 
super distinguenda  est  potestas  mere  directiva  et  pote.stas  directiva  et 
coacti va  simul:  atqui  necessarium  non  est,  ut  ecclesia  actus  mere  in- 
ternos praecipiat  potestate  directiva  et  coactiva  (externa)  simul,  sed 

sufficit,  ut  eos  praecipiat  potestate  directiva,  etsi  eorum  transgressionem 
punire  non  possit.  Celerum  punire  polest  etiam  actus  mere  internos 
per  poenam  nimirum  ipso  facto  incurrendam.  Tandem  b.  ecclesia  non 
solum  potestatem  exercet  circa  actus  mere  internos,  ut  ex  iis  patet,  quae 
mox  (sub  c.)  dicuntur,  sed  reipsa  praecipit  actus  mere  internos : iubentur 
enim  e.  g.  sacerdotes  missam  celebrantes  post  sumptionem  corporis 
Christi,  ut  aliquantulum  quiescant  in  meditatione  sanctissimi  sacramenti, 
quae  certe  meditatio  est  actus  mere  internus,  et  summus  pontifex  sub 
poena  suspensionis  praecipit,  ut  clerici  Romae  ordinandi  exercitia  spiri- 
tualia peragant,  quae  ex  actibus  mixtis  et  mere  internis  (meditationes, 
examina)  componuntur^).  Eadem  potestas  praescribendi  clero  suae 
dioecesis  exercitia  spiritualia  competit  etiam  episcopo^). 

c.  In  sequentibus  hanc  potestatem  omnes  concedunt: 

a.  Confessarlus  in  foro  sacramentali  imponere  potest  actus  mere 
internos  e.  g.  piam  meditationem. 

P.  Ecclesia  interpretari  potest  legem  naturalem  et  divinam,  quae 
versatur  circa  actus  mere  internos;  sic  determinare  potest,  quoties 
actus  fidei  vel  caritatis  sit  eliciendus;  quoties  ab  animarum  pastoribus 
missae  sacrificium  pro  populo  applicandum  sit. 

Y.  Praescribere  potest  actus  mere  internos  tamquam  condicionem 
ad  gratiam  obtinendam;  sic  meditationem  mysteriorum  vitae  et  pas- 
sionis Domini  praescribit  ad  lucrandam  indulgentiam  viae  crucis. 

b.  Superiores  regulares  subditis  suis  iniungere  possunt  actus  in- 
ternos ratione  voti  oboedientiae,  quo  se  superioribus  etiam  relate  ad 
hos  actus  subiecerunt  e.  g.  orationem  mentalem,  examen  conscientiae. 

139.  Possibile,  non  solum  physice,  sed  etiam  mora- 
liler:  ad  impossibile  enim  nemo  tenetur.  Sane,  lex  cedere 
debet  in  bonum  commune;  atqui  non  cederet  in  bonum 
commune^  si  moraliter  non  esset  possibilis:  lex  enim,  quae 
excedit  ordinarias  subditorum  vires,  a maiore  communi- 
tatis parte  non  servatur;  lex  autem,  quae  a plerisque  non 
servatur,  cedit  potius  in  detrimentum  communitatis.  Ideo 
communi  consensu  admittitur  principium : legem  affirma- 
iivam  non  obligare  cum  incommodo  proportionale  gravi,  quod 
per  accidens  cum  observatione  legis  coniunctum  est. 

a.  Moraliter  impossibile  illud  dicitur,  quod  solum  cum  magna 
difficultate,  quae  nempe  prudentum  iudicio  superet  humanas  vires,  effici 
potest.  Quoniam  autem  praecepta  tum  divina  tum  humana  diversae 
sunt  necessitatis  ac  gravitatis,  non  eadem  in  omnibus  difficultas  ab 


Constitutio  Apostolicae  Sedis  V.  7. 

2)  S.  C.  C.  20.  sept.  1878.  Cf.  Acta  s.  Sedis  XII.  p.  609  ss. 

observando  praecepto  excusat,  sed  quo  gravius  est  praeceptum,  eo 
maius  debet  esse  incommodum  in  eius  observatione  subeundum,  ut  a 
praecepto  excuset. 

h.  Pudor  subeundus  in  confessione  proprii  peccati  et  propria 
diffamatio  apud  confessarium  ex  accusatione  peccati  incurrenda  per  se 
et  intrinsecus  cum  confessione  peccati  coniuncta  sunt,  quare  a confes- 
sione non  excusant;  sed  diffamatio  ob  confessionem  peccatorum  apud 
alios  incurrenda  per  accidens  et  extrinsecus  cum  confessione  coniuncta 
est,  quare  a confessione  excusare  potest. 

140.  Num  lex  praecipere  possit  actus  heroicos,  actus 
scilicet,  qui  extraordinariae  difficultatis  sunt. 

a.  Lex  positiva  divina  actus  heroicos  praecipere  potest : 
nam  hinc  quidem  Deus  absolutus  est  hominum  dominus^ 
inde  vero  ipse  hominum  vires  augere  potest,  quibus  ob- 
servatio legis  etiam  difficillimae  fiat  moraliter  possibilis. 
Cum  tamen  non  sit  praesumendum  Deum  se  velle  obU- 
gare  ad  patranda  miracula  in  ordine  morali,  lex  positiva 
divina  non  censetur  praecipere  actus  heroicos,  ideo  in  casu 
magnae  difficultatis  potius  lex  cessare  dicitur. 

h.  Lex  humana  actus  heroicos  per  se  praecipere  non 
potest,  nisi  aut  bonum  commune  id  exigat,  aut  deter- 
minato coetui  eiusmodi  actus  iniungantur,  quia  praeciperet, 
quod  moraliter  impossibile  est,  ideoque  innumeris  trans- 
gressionibus ansam  praeberet. 

Attamen  aliquando  etiam  lex  humana  praecipere  potest  actus 
valde  difficiles,  a.  Si  lex  imponitur  determinato  hominum  coelui,  quem 
quilibet  libere  ingreditur;  sic  moniales  obligantur  ad  perpetuam  clau- 
suram, sacerdotes  ad  castitatem  perfectam,  nonnulli  religiosi  ad  ser- 
vitium infirmorum,  qui  peste  infecti  sunt;  P.  Si  bonum  commune  id 
exigit : bonum  enim  commune  praevalet  bono  privato ; sic  milites  etiam 
cum  periculo  vitae  hostem  aggredi  stationemque  non  deserere,  et 
parochi  tempore  morbi  contagiosi  in  parochia  manere  iubentur.  Sunt 
tamen,  qui  dicant,  in  hoc  casu  potius  legem  naturalem  quam  positivam 
actum  difficilem  praecipere,  legem  scilicet,  bonum  commune  praeferen- 
dum esse  bono  privato. 

141.  Utile  communitati,  quod  ita  intelligendum  est, 
ut  non  solum  materia  legis,  sed  etiam  modus,  quo  lex 
praecipitur  (utrum  mere  poenalis,  an  praeceptiva,  pro- 
hibens, an  etiam  irritans,  obligans  sub  gravi,  an  sub  levi), 

debeat  esse  utilis  communitati : nam  potestas  ferendi  leges 
in  bonum  commune  concessa  est. 

Hinc  lex,  quae  non  esset  utilis  communitati  aut  solum  cederet 
in  utilitatem  principis  vel  paucorum,  non  esset  valida  lex,  utpote  re- 
spiciens bonum  privatum  tantum.  Et  ideo  lex  amittit  vim  obligandi 
ubi  incipit  fieri  inutilis  vel  nociva  communitati. 

Num  lex  se  extendat  ad  actus  praeteritos. 

Negandum  est:  cum  enim  lex  sit  regula  agendorum, 
natura  sua  actus  futuros  respicit;  ideo  ortum  est  axioma: 
lex  non  respicit  retro.  Attamen  si  nova  lex  declarationem 
(comprehensivam)  prioris  contineret,  ipsa  sine  dubio  afficeret 
omnes  actus  positos  inde  a tempore  legis  prioris  editae. 


Quaestio  quarta. 

De  sublecto  legis. 

Articulus  primus. 

De  ipso  subiecto  legis. 

142.  Subiectum  legis  generatim  sunt  soli  subditi 
legislatoris:  nam  legem  ferre  est  actus  superiori  tatis  et 
iurisdictionis : iurisdictio  autem  exerceri  non  potest  nisi 
in  subditos. 

Subiectum  legis  duplici  modo  obligari  potest,  aut  solum  hahitiia- 
liter  seu  in  actu  primo,  aut  habitualiter  et  simul  actualiter  seu  in  actu 
secundo.  Obligatio  in  actu  primo  dicitur  imperfecta,  obligatio  autem  in 
actu  secundo  perfecta.  Qui  actualiter  lege  obligatus  est  eamque  non 
servat,  formaliter  peccat;  qui  solum  habitualiter  lege  tenetur  eamque 
transgreditur,  peccat  materialiter. 

143.  Subiectum  legis  in  specie.  1.  Lege  naturali 
tenentur  omnes  homines  eo  ipso,  quod  naturam  rationalem 
habent,  etsi  usum  rationis  adepti  non  sint:  etenim  lex  ista 
refertur  ad  ea,  quae  per  se  et  necessario  conveniunt  vel 
disconveniunt  cum  natura  rationali. 

Qui  usum  rationis  adepti  sunt,  lege  naturae  tenentur  in  actu 
secundo,  qui  usum  rationis  adepti  non  sunt,  in  actu  primo;  ergo  non 
licet  incitare  pueros  aut  perpetuo  amentes  ad  aliquid,  quod  lege  na- 
turali prohibitum  est  e.  g.  ad  blasphemiam,  impudicitiam  etc.,  nam  etiam 
pueri,  agentes  contra  legem  naturae,  materialiter  peccant.  Ille  vero,  qui 
puerum  ad  violandam  legem  naturae  inducit,  utpote  violationis  causa 
principalis,  formaliter  peccat.  Gumprimum  pueri  usum  rationis  habent, 
transgredientes  legem  naturae  ipsi  formaliter  peccant. 

2.  Lege  positiva  divina,  quae  a Christo  data  est  pro 
omnibus  hominibus,  omnes,  lege  autem,  quae  lata  est  pro 
fidelibus,  soli  fideles  tenentur,  cum  primum  rationis  usum 
adepti  sunt.  Ideo  omnes  tenentur  ecclesiam  ingredi,  bap- 
tismum suscipere,  at  non  tenentur  confiteri  et  eucharistiam 
suscipere  nisi  fideles. 

Si  quae  ergo  sunt  leges  divinae,  quae  aetati  puerili  iam  conveni- 
ant, ad  eas  servandas  pueri  tenentur;  sic  pueri  quoque,  qui  peccatum 
mortale  commiserunt,  confiteri,  et  in  morte  omnes  viaticum  suscipere 
tenentur,  qui  usum  rationis  adepti  sunt. 

3.  Lege  humana  tenentur  omnes  et  soli  subditi,  qui 

ad  usum  rationis  pervenerunt  i.  e.  septennium  com- 

pletum et  adhuc  habitualiter  rationis  compotes  sunt.  Ratio 
primi:  soli  subditi  legibus  a superiore  latis  ligari  possunt. 
Ratio  secundi  est^  quia  legis  positivae  est  actiones  subdi- 
torum in  finem  communitatis  dirigere;  sed  actiones  eorum, 
qui  nondum  sunt  rationis  compotes,  dirigi  non  possunt. 

a.  Infideles  seu  non  baptizati  non  tenentur  legibus  ecclesiae,  quia 
non  sunt  ecclesiae  subditi ; ideo  per  se  licet  diebus  festis  eis  iniungere 
opera  servilia. 

h.  Infantes  et  perpetuo  amentes  legibus  ecclesiae  non  subiacent, 
quia  ne  habitualiter  quidem  ratione  utuntur;  ideo  licet  eis  diebus  pro- 
hibitis carnes  praebere. 

c.  Amentes,  qui  lucida  intervalla  habent,  ebrii,  (ad  breve  tempus) 
delirantes  legibus  ecclesiae  subiacent,  quia  habitualiter  ratione  utuntur ; 
ideo  non  licet  eis  diebus  prohibitis  carnes  praebere:  quamvis  enim  come- 
dendo carnes  formaliter  non  peccent  propter  defectum  cognitionis, 
-peccant  tamen  materialiter,  quia  lege  tenentur,  cum  habitualiter  sint 
rationis  compotes  et  solum  hic  et  nunc  eius  usu  careant. 

144.  Num  haeretici  teneantur  legibus  ecclesiae.  — Nullum 
est  dubium,  quin  haeretici,  schismatici,  apostatae  per  se 
teneantur  legibus  ecclesiae : nam  per  baptismum  facti  sunt 

ecclesiae  subditi;  a peccato  tamen  plerumque  excusantur, 
quia  plerique  ignorant  se  teneri  legibus  ecclesiae^). 

Sunt  tamen  auctores,  qui  opinantur  haereticos,  qui  in  secta  iam 
a longo  tempore  constituta  nascuntur,  iis  legibus  non  teneri,  quae 
immediate  ad  sanctificationem  animae  tendant  ut  lex  de  sanctificatione 
festorum,  de  ieiunio:  censent  enim  ecclesiam  nolle  urgere  has  leges, 
quia  hoc  magis  in  destructionem  quam  aedificationem  cederet ; tenentur 
autem  legibus,  quae  tutelam  ordinis  publici  intendunt,  ut  sunt  leges  de 
impedimentis  matrimonii^).  Ex  eo  tamen,  quod  haeretici  hisce  legibus 
non  teneantur,  non  licet  inferre  catholicos  eis  legum  violationem  sua- 
dere vel  iniungere  posse,  quia  ecclesia  non  permittit,  ut  a catholicis  ad 
agendum  contra  legem  inducantur. 

Iam  quaeritur,  qua  ratione  legibus  humanis  teneantur 
a.  ipse  legislator;  b.  'pueri;  c.  clerici;  cL  regulares;  e.  pere- 
grini; f.  vagi. 

145.  De  legislatore. 

a.  Duplex  imprimis  distinguenda  est  vis  legis:  praeceptiva  vel 
directiva,  quae  solum  obligat  ad  servandam  legem  et  ad  incurrendam 
culpam  in  conscientia,  et  coactiva,  quae  etiam  obligat  ad  subeundam 
poenam  in  transgressores  statutam.  Insuper  vis  praeceptiva  alia  dicitur 
directa,  si  obligatio  oritur  ex  ipsa  lege  et  .voluntate  {legislatoris,  alia 
indirecta,  si  lex  solum  est  occasio,  qua  posita  obligatio  ex  alio  fonte 
e.  g.  ex  lege  naturali  procedit.  Iam  quaeritur,  num  legislator  teneatur 
legibus  a se  latis. 

h.  Legislator  vel  est  collegium  plurium,  quod  solum  potestatem 
legiferam  exercere  potest  ut  in  republica  collegium  deputatorum  vel 
synodus  provincialis  vel  capitulum  generale  in  quibusdam  ordinibus 
religiosis,  vel  est  singularis  persona  ut  papa,  episcopus,  imperator,  qui 
solus  leges  condere  potest. 

1.  Qui  componunt  collegium  potestate  legifera  insi- 
gnitum, tenentur  legibus  a se  latis:  singuli  enim  collegio 
quod  potestate  legifera  pollet,  vere  subiiciuntur.  Ergo 

Graeci  catholici  non  ligantur  pontificiis  legibus  nisi  in  triplici 
causa:  a.  in  materia  dogmatum;  h.  si  implicite  ad  eos  extenduntur, 
scilicet  ubi  materia  ipsa  demonstrat  eos  comprehendi,  quia  non  agitur 
de  lege  mere  ecclesiastica,  sed  ius  naturale  et  divinum  declaratur : c.  si 
leges  explicite  ad  eos  quoque  extenduntur. 

2)  G.  Mare,  Institutiones  morales  Alphons.^®  (Romae.  Guggiani. 
1906)  I.  n.  198.  Genicot,  Casus  conscientiae  (Lovanii.  Polleunis  et  Ceu- 
terik  1901).  p.  22. 

praeses  reipublicae  tenetur  legibus  reipublicae,  metropoli- 
tanus  legibus  synodi  provincialis,  praelatus  regularis  legi- 
bus capituli  generalis. 

Singularis  relatio,  qua  summus  pontifex  refertur  ad  concilium 
oecumenicum,  qua  nimirum  est  supra  concilium,  efficit,  ut  ipse  non 
sit  subiectus  legibus  in  concilio  oecumenico  latis. 

2.  Legislator,  qui  solus  ferre  potest  leges,  non  tenetur 
suis  legibus  quoad  vim  coactivam,  sed  solum  quoad  vim 
praeceptivam,  attamen  indirecte  tantum. 

Ratio  primi  est,  quia  nemo  se  ipsum  obligare  potest  vi  coactiva, 
id  quod  omnes  concedunt,  ideo  nec  papa,  nec  episcopus  incurrit  cen- 
suras a se  latas.  Ratio  secundi  est,  quia  lege  naturali  tenetur  legis- 
lator se  conformare  suis  subditis  in  observatione  legum,  quas  ipse 
condidit:  bonum  enim  commune,  quod  procurare  tenetur,  maxime  pro- 
movetur bono  exemplo;  insuper  decet,  ut  caput  communitatis  se  con- 
formet communitati,  cui  praeest.  Ratio  tertii  est,  quia  solum  inferior 
a suo  superiore,  nemo  autem  a seipso  vere  et  directe  obligari  potest,, 
quod  communiter  ab  auctoribus  conceditur. 

3.  Legislator  autem,  qui  legem  a se  latam  sine  causa 
non  observat,  secluso  scandalo  graviter  non  peccat  et 
accedente  rationabili  causa  a lege  omnino  excusatur,  etsi 
subditi  eam  violantes  graviter  peccent:  ipse  enim  ex  alia 
lege  et  ex  alio  tine  obligatur,  scilicet  ut  se  conformet  com- 
munitati, cui  praeest,  id  quod  exigit  aequitas  et  decentia. 

146.  De  pueris. 

Nolandum  est  infantes  vocari,  qui  7.  aetatis  annum  nondum  im- 
pleverunt; post  septennium  expletum  impuberes  vocantur,  pueri  quidem 
usque  ad  14.,  puellae  autem  usque  ad  12.  aetatis  annum  completum : 
completa  hac  aetate  puberes  vocantur. 

1.  Pueri  ante  septennium  completum  non  tenentur  le- 
gibus ecclesiasticis,  etiamsi  usum  rationis  iam  sint  adepti: 
leges  enim  humanae  non  obligant  nisi  rationis  compotes; 
sed  quia  leges  humanae  attendunt  communiter  contingentia, 
et  communiter  non  contingit,  quod  pueri  ante  septennium 
completum  usum  rationis  habeant,  ideo  lege  ecclesiastica 
ante,  septennium  completum  non  censentur  obligari,  etsi 
constet  eos  iam  habere  usum  rationis. 

a.  Si  certum  est  eos  post  septennium  expletum  nondum  pervenisse 
ad  usum  rationis,  legibus  certe  non  tenentur;  item  si  dubium  est,  num 
pervenerint,  non  tenentur. 

h.  Ideo  non  peccant,  ne  materialiter  quidem,  pueri,  qui  ante 
septennium  completum  diebus  prohibitis  carnes  manducant,  diebus 
festivis  missam  non  audiunt,  etsi  usum  rationis  iam  sint  adepti. 
Monendi  sunt  autem,  parentes,  ut  pueros  iam  ante  septennium  legibus 
ecclesiae  servandis  assuefaciant:  postea  enim  iam  assueti  eas  facilius 
servabunt. 

2.  Pueri  post  septennium  completum  tenentur  legibus 
ecclesiasticis,  quae  eorum  aetati  conveniunt:  hac  enim  aetate 
capaces  sunt  obligationis;  ergo  obligatio  eos  afficit,  nisi 
ecclesia  aliud  determinet.  Ideo  tenentur  missam  audire, 
a carnibus  abstinere,  semel  saltem  in  anno  confiteri;  at 
non  tenentur  ieiunare,  nec  statim  expleto  septennio  com- 
munionem paschalem  suscipere. 

3.  Impuberes  non  incurrunt  ordinarias  poenas  eccle- 
siasticas: licet  enim  poenis  ecclesiasticis  puniri  possint, 
iis  tamen,  quae  sunt  latae  sententiae,  nondum  censentur 
subiacere,  quia  poenas  ecclesiasticas  earumque  rationem 
hac  aetate  nondum  intelligunt.  Quocirca  non  incurrunt 
censuras  una  excepta,  quae  in  iure  specialiter  exprimitur^). 

147.  De  clericis  legibus  civilibus  subiectis^). 

1.  Summus  pontifex,  etsi  non  esset  princeps  saecularis, 
tamquam  supremum  caput  ecclesiae  Christi,  quae  est  so- 
cietas perfecta  per  omnia  regna  terrae  diffusa,  iure  divino 
a quavis  iurisdictione  auctoritatis  civilis  immunis  est,  nisi 
ipse  ultro  ad  tempus  se  ei  subiicere  velit,  sicut  summi 
pontifices  primorum  saeculorum  imperatoribus  romanis  de 
facto,  non  de  iure,  subiecti  erant. 


q Significatur  censura  in  violantes  clausuram  moniallum  lata. 
Cf.  De  poenis  eccl.  n.  78.  — Ab  incurrendis  casibus  reservatis  impu- 
beres ordinarie  non  eximuntur,  in  hac  tamen  dioecesi  hrixinensi  ex 
speciali  dispositione  ordinarii  casus  reservatos  non  incurrunt. 

-)  Quae  hic  statuuntur,  cohaerent  cum  doctrina  iuris  de  immu- 
nitate ecclesiastica  personali.  Cf.  Snarez,  De  legibus  1.  3.  c.  34.  Lehm- 
kuhl  I.  n.  130  s. 

2.  Summo  pontifici  i.us  competit  eximendi  a iuris- 
dictione  civili  tum  episcopos  tmn  clericos.  Sunt,  qui  doceant 
episcopos  ut  ecclesiae  principes  eo  ipso  a iurisdictione  civili 
iam  exemptos  esse. 

Docet  concilium  tridentinum,  personarum  ecclesiasticarum  immu- 
nitatem Dei  ordinatione  et  canonicis  sanctionibus  constitutam  esse^). 
Cum  enim  ecclesia  ex  institutione  divina  sit  societas  perfecta  et  ra- 
tione finis,  divinae  institutionis  atque  mediorum  multo  nobilior  so- 
cietate civili,  consequitur  ecclesiasticas  personas  et  res  Deo  sacras  iin- 
munes  esse  debere  a principum  civilium  potestate.  Ergo  iure  divino 
clerici  eximuntur  a potestate  saeculari  et  unice  potestati  ecclesiasticae 
subiiciuntur.  Simul  ecclesiae  facta  est  potestas  clericalem  ordinem 
ampliandi  atque  determinandi,  quinam  et  quibus  in  rebus  actu  im- 
miines  esse  debeant  a iurisdictione  saeculari-). 

3.  Clerici  leges  civiles,  quae  dignitati  status  clericalis 
non  adversantur,  quoad  vim  directi vam  servare  tenentur. 

a.  Omnes  consentiunt  clericos  ad  observationem  legum  civilium 
in  conscientia  teneri,  obligationem  vero  non  omnes  ex  eodem  fonte 
derivant:  alii  enim  censent  a lege  naturae,  alii  ab  ipsa  lege  civili,  alii 
tandem  a voluntate  ecclesiae  eam  descendere.  Secundam  sententiam 
nostra  aetate  tuetur  Wernz  (I.  n.  108),  tertiam  Lehmkuhl  (I.  n.  140). 

h.  Leges,  quae  statum  clericalem  non  decent,  ut  sunt  leges  mi- 
litiae, clerici  observare  non  tenentur:  ecclesia  enim  eorum  subiectionem 
erga  has  leges  non  exigit,  sed  potius  reprobat;  atqui  contra  voluntatem 
ecclesiae  potestas  civilis  clericos  suis  legibus  subiicere  non  potest.  Si 
tamen  etiam  huiusmodi  leges  contra  voluntatem  ecclesiae  servare 
coguntur,  praemissa  protestatione  contra  vim  illatam,  si  ea  ad  prae- 
cavendum scandalum  necessaria  reputetur,  vi  cedere  et  legem  servare 
debent. 

4.  Clerici  leges  civiles  quoad  vim  coactioam  servare 
non  tenentur:  a legibus  enim  poenam  decernentibus  vi 
privilegii  fori  ecclesia  clericos  reipsa  immunes  constituit. 
Cum  tamen  hodie  potestas  civilis  hanc  clericorum  exemp- 
tionem non  amplius  agnoscat,  sed  clericos  aeque  ac  laicos 
omnibus  legibus  civilibus  subiiciat,  videndum  est,  num 
ecclesia  subiectionem  clericorum  sub  certis  legibus  poena- 
libus vel  expresse  per  concordata  vel  tacite  per  quandam 
convenientiam  permittat  vel  saltem  toleret. 


q Sess.  25.  c.  20.  De  reform. 
Baller  i ni- Palmi  eri  IV.  n.  521. 

148.  De  regularibus  episcopi  legibus  subiectis. 

1.  Regulares  exempti  per  se  non  tenentur  legibus  ordina- 
riorum, in  quorum  dioecesibus  exsistunt:  privilegium  eninii 
exemptionis  in  hoc  ipso  consistit,  quod  regulares  ab  ordi- 
nai-ia  episcoporum  iurisdictione  eximantur  et  soli  romano 
pontifici  immediate  subsint. 

2.  Complures  tamen  sunt  casus,  in  quibus  regulares 
exempti  episcoporum  iurisdictioni  sive  ordinariae  sive  dele- 
gatae subiiciuntur^). 

Quandoque  per  accidens  etiam  in  iis  se  subiicere  debent  episcopis, 
in  quibus  per  se  exempti  sunt,  ubi  nempe  vel  ad  vitandum  scandalum 
vel  ad  bonum  commune  promovendum  sublectio  necessaria  est. 

3.  Regularium  ecclesiae  et  monasteria  probabiliter 
considerari  possunt  ut  loca  exempta,  adeo  ut  personae  non 
exemptae  legibus  dioecesanis  non  subsint,  quamdiu  in  illis 
morantur^). 

149.  De  peregrinis. 

a.  Peregrinus  dicitur,  qui  habens  alicubi  domicilium  vel  quasi- 
domicilium,  extra  illud  versatur  cum  animo  solum  ad  breve  tempus 
ibi  manendi. 

h.  Principium,  ex  quo  singulae  quaestiones  huc  pertinentes  sol- 
vuntur hoc  est:  ut  lex  obliget,  praeter  cognitionem  legis  duo  requi- 
runtur: a.  ut  quis  sit  subditus  legislatoris;  (3.  ut  sit  in  territoiio,  quod 
lege  afficitur®). 

1.  Peregrini  non  tenentur  legibus  particularibus  sui 
domicilii:  leges  enim  territoriales,  i.  e.  ita  territorio  affixae 
sunt,  ut  extra  illud  non  se  extendant;  atqui  peregrinus 
extra  territorium  est,  quod  lege  afficitur"^). 

Hos  casus  enumerat  Ballerini-Pahnieri  VII.  n.  51  s. 

Cf.  s.  Alphonsus  1.  1.  n.  156.  Ballerini-Palmieri  I.  n.  346  ss> 

®)  Si  unquam  alias,  certe  hoc  loco  moneri  debet,  theologiam  mo- 
ralem, quae  ex  munere  suo  de  licitis  et  illicitis  agit,  primario  non 
docere  ad  quid  spiritus  legis  moveat  atque  inducat,  sed  id  potissimum 
determinare  debere,  quod  littera  legis  stricte  a nobis  exigit. 

9 Leges  et  statuta  superiorum  regularium  obligant  etiam  extra 
territorium,  quia  iurisdictio  superiorum  regularium  subditos  non  afficit 
ratione  territorii,  sed  ratione  voti  oboedientiae,  quo  personaliter  superio- 
ribus subiiciuntur. 

a.  Qui  die  ieiunii  particularis  extra  territorium  suum  versatur, 
ieiunium  servare  non  tenetur.  — Qui  mane  discedens  e loco,  ubi  non 
est  ieiunium,  redit  in  locum  domicilii  sui,  ubi  servandum  est  ieiunium, 
potest  ibi  mane  carnibus  plene  se  reficere,  etsi  sciat  se  meridie  iam 
futurum  esse  in  loco  domicilii  sui,  domi  tamen  a carnibus  abstinere 
et  ieiunium  eatenus  servare  debet,  quatenus  adhuc  servari  potest,  scilicet 
quoad  abstinentiam.  — Qui  mane  discedit  e domicilio  suo,  in  quo  est 
ieiunium,  certo  sciens  se  vespere  futurum  esse  in  loco,  in  quo  ieiunium 
non  est,  potest  iam  mane  plene  se  reficere,  quia  ieiunium  ut  res  indivisa 
praecipitur,  a carnibus  autem  in  domicilio  suo  abstinere  debet,  quia 
abstinentia  singulas  comestiones  prohibet*). 

h.  Qui  tamen  territorium  elapso  demum  tempore  ad  legem  im- 
plendam utili  relinquit,  nec  legi  satisfecit,  contra  legem  peccat,  ut 
si  quis  locum,  in  quo  celebratur  festum  particulare,  elapso  tempore 
ultimi  sacri  deserat,  quin  missam  audierit;  qui  vero  eum  ita  deserit, 
ut  ante  tempus  ultimae  missae  pervenerit  extra  locum,  ubi  celebratur 
festum,  non  peccat,  si  nullum  sacrum  audiat:  nam  si  mansisset  in 
loco,  ubi  praeceptum  obligabat,  poterat  impletionem  differre  ad  id 
fempus,  quando  autem  pervenit  ad  alium  locum,  desinit  obligatio'*). 

2.  Non  gaudent  privilegiis  sui  domicilii:  privilegia 
•enim  pari  modo  territorialia  sunt,  quae  proinde  peregrini 
per  discessum  e loco  domicilii  amiserunt. 

Qui  veniens  e loco  domicilii  sui,  ubi  feriis  quatuor  temporum 
licet  carnes  comedere,  moratur  in  loco,  ubi  hoc  privilegium  non  exsistit, 
.non  potest  licite  carnes  comedere. 

3.  Non  tenentur  legibus  particularibus  loci,  in  quo 
versantur:  leges  enim  non  obligant  nisi  subditos;  subditus 
autem  solum  est,  qui  domicilium  vel  quasi -domicilium 
habet  in  territorio  legislatoris.  Quodsi  eadem  lex  in  utro- 
que domicilio  vigeat,  alii,  magis  inhaerentes  principiis 
supra  expositis,  peregrinos  a lege  immunes  declarant,  alii 


Quod  dicitur  de  peregrino,  qui  nempe  versatur  extra  territorium, 
valet  etiam  de  eo,  qui  reperitur  in  loco  exempto:  nam  locus  exemptus 
considerari  potest  ut  locus  extra  territorium  legislatoris  positus.  Porro 
loca  exempta  certe  sunt  parochiae  vel  oppida,  quae  alii  ordinario  sunt 
subiecta,  et  probabiliter  etiam  ecclesiae  et  monasteria  regularium.  Hinc 
si  episcopus  sub  excommunicatione  clericis  prohiberet  lusum  alearum, 
.clerici  ludentes  in  loco  exempto  excommunicationem  non  incurrerent. 

Cf.  De  xyraeceptis  n.  663.  n.  670. 

*)  S.  Alplionsus  n.  157. 

autem  ex  quadam  aequitate  eos  ad  legem  servandam  pro- 
babiliter obligant^). 

Qui  relinquit  locum  domicilii  sui,  in  quo  est  particulare  ieiunium, 
•et  venit  in  locum,  ubi  pariter  est  speciale  ieiunium,  non  tenetur  ieiunare  : 
non  ratione  praecepti  sui  domicilii,  quia  est  extra  territorium;  non 
ratione  praecepti  huius  loci,  quia  non  est  subditus  legislatoris. 

4.  Peregrini  gaudent  'privilegiis  loci,  in  quo  versantur: 
nimium  enim  incommodum  subire  deberent,  si  ipsi  servare 
tenerentur  leges,  quas  alii  in  eodem  loco  non  observant. 

Qui  tempore  quadragesimae  versatur  in  dioecesi  brixinensi,  diebus 
quibus  concessum  est  indultum,  bis  in  die  carnes  comedere  potest,  etsi 
in  loco  domicilii  sui  hoc  privilegium  non  exsistat. 

5.  Peregrini  tamen  tenentur  legibus  co'nimunihus , quae 
vigent  in  eo  loco,  ubi  versantur,  etsi  in  suo  domicilio 
essent  abrogatae,  sic  germani  diebus  hebdomadae  sanctae 
Romae  ieiunare  debent  more  romano : lex  enim  territoriuni 
afficit,  ipse  autem  peregrinus  est  subiectus  legislatori  com- 
muni. Insuper  servare  tenentur : a.  leges  locales,  quae 
respiciunt  contractus:  de  his  enim  valet  axioma:  locus 
(i.  e.  lex  localis)  regit  actum;  h.  leges  locales,  quarum 
transgressio  in  detrimentum  loci  vergeret,  in  quo  versantur, 
ut  si  prohibitum  esset  merces  exportare,  vel  ratione  secu- 
ritatis arma  gestare;  c.  leges,  quae  speciatim  pro  pere- 
grinis latae  sunt. 

Ad  damna  praecavenda  atque  ad  arcendas  legum  universalium 
transgressiones  praecipitur,  ut  peregrini  testimonium  sui  domicilii  sui- 
que status,  et  sacerdotes  peregrini  celebrare  volentes  testimonium  status 
sacerdotatis  atque  immunitatis  ab  irregularitatibus  et  censuris  pro- 
ferant. 

6.  Qui  legi  communi  in  suo  territorio  iam  satisfecit, 
non  tenetur  iterum  satisfacere,  si  venerit  in  locum,  ubi 
idem  praeceptum  serius  urget,  quia  non  exsistit  obligatio 
idem  praeceptum  bis  adimplendi. 

Sic  italus,  qui  domi  ieiunavit  in  vigilia  s.  Petri,  non  tenetur 
iterum  ieiunare  in  Gallia  sequenti  sabbato,  in  quod  ieiunium  ibidem 


0 Ex  praecepto  ecclesiae  orationes  (collectae)  ab  episcopo  loci 
imperatae  recitari  debent  ab  omnibus  omnino  sacerdotibus  missam  in 
dioecesi  celebrantibus,  tum  a regularibus  tum  a peregrinis  S.  C.  R. 
3.  apr.  1821  n.  2613;  5.  mart.  1898  n.  3985. 

translatum  est.  Si  tamen  scandalo  esset  aliis,  eo  quod  legem,  a qua 
immunis  est,  non  observet,  ratione  scandali  eam  servare  teneretur*). 

150.  De  yaj^is.  Vagus  dicitur,  qui  nullibi  nec  domi- 
cilium nec  quasi-domicilium  habet,  a.  Sunt  (Suarez,  San- 
chez  et  alii),  qui  dicant,  vagos  teneri  ad  leges  loci,  in  qua 
versantur.  Alii  autem  (Lessius,  Laymann  etc.)  docent 
ipsos  non  teneri  ad  ullas  leges  particulares  locorum  ex- 
cepto triplici  casu,  de  quo  supra  (5)  dicitur,  sed  tantum 
ad  leges  universales  ecclesiae.  Quam  sententiam,  cum 
sit  probabilis,  sequi  licitum  est.  h.  Omnes  concedunt 
vagos  puniri  posse,  ubi  delinquunt,  ne  eorum  scelera  im- 
punita maneant. 

Nota.  Praeceptum  'personale,  item  privilegium  personale  eum,, 
cui  datum  est,  ubique  sequitur:  ubique  ergo  dispensatione  uti  potest, 
sicut  ubique  praecepto  adstringitur. 


‘)  Casus.  In  loco  S.  festum  ss.  apostolorum  Petri  et  Pauli  trans- 
latum est  in  sequentem  dominicam  et  sabbato  servandum  est  ieiunium 
vigiliae;  in  loco  U.  festum  principum  apostolorum  ipso  die  29.  iunii 
recolitur  et  die  praecedenti  servatur  ieiunium,  qui  dies  Koc  ipso  anno 
supponatur  incidere  in  feriam  quartam. 

«.  Si  civis  loci  S.  feria  quarta  versatur  in  Joco  U.  certo  sciens 
se  sabbato  proximo  futurum  esse  in  loco  domicilii  sui,  in  rigore  iuris 
in  U.  ieiunare  debet,  quia  urget  obligatio  legis  universalis.  Si  tamen 
iustam  'causam  haberet  potius  domi  ieiunandi  sabbato  sequenti,  in  hunc 
diem  ieiunium  transferre  potest,  modo  legem  universalem  ecclesiae- 
semel  observet.  Quodsi  in  loco  U.  legitime  a ieiunio  non  excusatur, 
tenetur  domi  sabbato  ieiunare. 

h.  Si  civis  loci  U.  feria  quarta  versatur  in  S.  et  sabbato,  quo  die 
in  S.  ieiunant,  iterum  domi  reperitur,  in  rigore  iuris  semel  ieiunare- 
debet:  nulla  enim  conceditur  dispensatio  a ieiunio,  neque  in  loco  S. 
neque  in  loco  U.;  ergo  non  potest  uti  privilegio  dispensationis,  quod 
nullibi  conceditur;  cum  tamen  in  loco  S.  exsistat  privilegium  differendi 
ieiunium  in  sequentem  diem  sabbati,  hoc  privilegio  uti  potest.  Quodsi 
ieiunando  eo  die,  quo  alias  nemo  ieiunat,  magnum  incommodum  subire- 
debet,  per  accidens  eo  anno  propter  hoc  incommodum  a ieiunio  ex- 
cusatur. 

Articulus  secundus. 

De  domicilio  ecclesiastico. 

151.  Notiones.  1.  Eo  aliquis  fit  subditus  legislatoris 
particularis,  quod  in  eius  territorio  domicilium  vel  quasi- 
domicilium  acquirit.  Ideo  hoc  loco,  quantum  fieri  potest, 
accurate  determinari  debet : a.  quomodo  aliquis  in  pa- 
rochia acquirat  et  amittat  domicilium;  h.  quomodo  in 
parochia  acquirat  et  amittat  quasi-domicilium^).  Domici- 
lium in  dioecesi  solum  mediante  domicilio  in  aliqua  dioe- 
cesis parochia  acquiri  potest. 

2.  Domicilium  est  habitatio  in  parochia  cum  animo 
ibi  perpetuo  manendi,  si  nihil  inde  avocet;  quasi-domi- 
cilium  est  habitatio  in  parochia  cum  animo  ibi  manendi 
per  maiorem  anni  partem. 

3.  Duplex  distinguitur  domicilium:  voluntarium^  quod 
per  se  i.  e.  propria  electione  acquiritur,  et  legale  seu 
necessarium,  quod  per  alium  seu  ex  dispositione  legis 
acquiritur. 

Patet  non  ad  leges  civiles,  sed  ad  statuta  legis  ecclesiasticae 
attendendum  esse,  ubi  agitur  de  acquirendo  vel  amittendo  domicilio 
ecclesiastico.  Ideo  locus  domicilii  est  parochia,  non  urbs  aut  oppidum, 
et  condiciones  ad  acquirendum  vel  amittendum  domicilium  requisitae 
ex  iure  canonico,  non  ex  iure  civili  petendae  sunt,  nisi  ius  canonicum 
has  adoptet. 

152.  Quomodo  acquiratur  vel  amittatur* 

■ I I.  De  acquirendo  domicilio, 

1.  Ad  acquirendum  domicilium  voluntarium  duo  simul 
concurrere  debent : a.  factum  habitationis,  i.  e.  ut  quis 
actu  in  aliquo  loco  habitare  incipiat;  et  h.  animus  per- 
petuo ibi  manendi,  nisi  nova  aliqua  ratio  eum  avocet. 

a.  Domicilium  acquiritur  ex  eo  die,  quo  haec  duo  simul  adsunt; 
necesse  non  est,  ut  quis  per  aliquod  tempus  iam  ibi  habitaverit. 


q Cf.  Laurin,  Wesen  und  Bedeutung  des  Domizils  (Archiv  f.  k. 
Kirchenrecht:  Bd.  26.  S.  165). 

Noldin,  De  principiis®. 

p.  Si  de  animo  perpetuo  ibi  manendi  non  constat,  ille  ex  variis 
indiciis,  quae  moralem  certitudinem  pariant,  concludi  debet.  Eiusmodi 
indicia  sunt:  habitatio  assidua,  translatio  maioris  partis  bonorum,  ac- 
quisitio bonorum  immobilium,  assertio  praesertim  iuramento  firmata. 

y.  Ex  iure  ecclesiastico  nihil  impedit,  quominus  quis  plura  habeat 
domicilia,  requiritur  autem,  ut  fere  aequali  modo  in  illis  locis  habitet, 
e.  g.  hiemali  tempore  in  uno,  aestivo  in  altero  loco. 

2.  Domicilium  legale  acquirunt  personae  in  lege  de- 
terminatae: a.  uxor  acquirit  domicilium  mariti  illudque, 
si  facta  fuerit  vidua,  retinet,  donec  aliud  acquisierit; 
h.  filii  domicilium  habent  parentum,  quamdiu  sub  eorum 
potestate  sunt ; filiusfamilias,  qui  factus  est  maiorennis, 
retinet  domicilium  in  domo  paterna  (materna),  donec  eo 
relicto  aliud  acquisierit;  c.  pupilli  domicilium  habent 
tutorum. 

a.  Ubi  minorennes  et  pupilli  domicilium  habeant,  desumendum 
est  ex  iure  civili  (provinciali,  non  romano),  cum  ius  canonicum  de  hac 
re  nihil  disponat.  lam  vero  ex  iure  civili  minorennes  et  pupilli  acqui- 
rere possunt  quasi-domicilium,  domicilium  autem  habent  et  retinent 
patris  (eoque  defuncto  matris)  vel  tutoris^. 

b.  Discrimen  inter  filios  minores  et  maiores  quoad  domicihum  in 
domo  paterna  hoc  est,  quod  minores  ibi  domicilium  necessarium  habent, 
ita  ut  illud  propria  voluntate  deserere  non  possint,  maiores  vero  liberum, 
ita  ut  pro  arbitrio  illud  deserere  possint. 

II.  De  amittendo  domicilio: 

Amittitur  domicilium,  si  haec  duo  simul  concurrunt: 
a.  actualis  discessus  e loco  domicilii;  et  h.  animus  non 
redeundi.  Sicut  solus  discessus  e loco  domicilii  ad  amit- 
tendum domicilium  non  sufficit,  ita  nec  solus  animus  non 
amplius  in  eo  loco  manendi  sufficit. 

Domicilium  ex  eo  die  amittitur,  quo  haec  duo  simul  adsunt, 
neque  necesse  est,  ut  alibi  domicilium  aut  quasi-domicilium  acquisi- 
tum sit. 

III.  De  acquirendo  quasi-domicilio. 

Acquiritur  quasi-domicilium,  si  haec  duo  simul  con- 
currunt: a.  factum  habitationis  in  aliquo  loco;  et  h.  ani- 
mus ibi  manendi  per  maiorem  anni  partem  i.  e.  per  sex 
menses. 


Codex  Germ.  § 8.  11. 

a.  Etiam  quasi-domidlium  acquiritur  ex  eo  die,  quo  haec  duo 
simul  adsunt,  nec  requiritur,  ut  quis  per  aliquod  tempus  iam  ihi 
habitaverit. 

p.  Quamdiu  ad  acquirendum  quasi- domicilium  necesse  sit,  ut  quis 
in  loco  manere  velit,  auctores  non  conveniunt:  alii  enim  requiri  dicunt, 
ut  animum  habeat  manendi  per  maiorem  anni  partem  ideoque  per  sex 
menses:  alii  sutficere  censent,  si  animum  habeat  ibi  manendi  per  nota- 
bilem anni  partem  ideoque  per  quatuor  vel  quinque  menses.  Recentiora 
tamen  ss.  congregationum  decreta  habitationem  per  maiorem  anni  par- 
tem exigunt*). 

Y.  Ad  quasi-domicilium  in  aliquo  loco  acquirendum  requiritur  vera 
et  proprie  dicta  habitatio  in  eodem  loco;  non  sufficit,  ut  quis  in  ali- 
qua regione  instar  itinerantis  de  loco  in  locum  migret. 

b.  Ergo  officiales  publici,  iudices,  professores,  discipuli,  famuli, 
ancillae  etc.,  qui  ratione  officii,  studii  vel  negotii  gerendi  in  aliquo 
loco  degunt  cum  intentione  per  longius  tempus  (sex  menses)  ibi  ma- 
nendi, in  eo  loco  quasi-domicilium  habent.  Si  de  animo  per  longius 
tempus  in  aliquo  loco  manendi  non  constat,  iste  ex  variis  indiciis 
praesumi  debet. 

IV.  De  amittendo  quasi-domicilio. 

Amittitur  quasi-domicilium,  si  haec  duo  simul  con- 
currunt: a.  actualis  discessus  e loco  quasi-domicilii ; et 
b,  animus  non  redeundi. 


Quaestio  quinta. 

De  promulgatione  et  acceptatione  legis. 

153,  Promulgationis  notio  atque  necessitas.  1.  Pro- 
mulgatio definitur  externa  legis  propositio  a legislatore 
sollemniter  facta  communitati. 

a.  Promulgatio  fieri  debet  a legislatore,  quia  lex  omnia  ea,  quae 
ad  ipsam  plene  constituendam  requiruntur,  habere  debet  a legislatore. 
Sollemnis  seu  actu  publico  iussu  legislatoris  facta  (voce  praeconis,  af- 
fixione  in  loco  publico),  quo  subditis  certo  constet  legem  promulgari. 


*)  S.  Officium  7.  iun.  1863. 

h.  Promulgatio  legis  differt  ab  eiusdem  divulgatione,  qua,  facta 
iam  promulgatione,  in  diversis  locis  inter  subditos  diffunditur,  ut  ad 
omnium  notitiam  deveniat.  Patet  divulgationem  ad  valorem  legis  ne- 
cessariam non  esse.  Differt  etiam  a notitia  seu  cognitione  legis:  nam 
notitia  legis  nondum  promulgatae  non  inducit  obligationem;  promul- 
gatione autem  facta  lex  obligat  (in  actu  primo)  etiam  eos,  qui  legem 
adhuc  ignorant.  Qui  ergo  legis  nondum  promulgatae  privatam  notitiam 
habet,  non  peccat,  si  contra  legem  agit;  qui  autem  contra  legem  iam. 
promulgatam  agit,  materialiter  peccat,  etsi  eam  ignoret. 

c.  Episcopi  promulgatae  legis  textum  authenticum  sibi  com- 
parare et  cum  subditis  suis  communicare  et,  si  opus  fuerit,  explicaro 
tenentur. 

2.  Promulgatio  necessaria  est,  ut  lex  obtineat  vim  ob- 
ligandi: lex  enim  subditos  obligare  nequit,  nisi  ipsis  vo- 
luntas legislatoris  obligandi  subditos  intimata  sit;  intimatur 
autem  per  promulgationem ; quare  lex  ante  promulgationem 
non  obligat. 

Qui  affirmant  promulgationem  non  solum  condicionem  neces- 
sariam ad  legis  obligationem  inducendam,  sed  elementum  consfituti- 
vum  ipsius  legis  esse,  ita  argumentantur:  lex  form aliter  est  regula 
morum  publica  a principe  lata  ut  est  persona  publica;  atqui  regula 
per  publicationem  constituitur  ^publica;  ergo  lex  per  publicationem  for- 
maliter  constituitur  lex. 


154.  Promulgationis  modus.  lure  naturae  requiritur 
et  sufficit  ille  promulgationis  modus,  quo  subditi  legem  ut 
a principe  promulgatam  cognoscere  possint.  Cum  ad  hunc 
finem  obtinendum  modi  exstent  diversi,  legislatoris  est  illum 
eligere,  qui  ipsi  ad  finem^  aptus  videatur;  modus  autem  a 
legislatore  electus  plane  sufficiens  censeri  debet. 

a.  Iam  vero  romani  pontifices  a compluribus  saeculis* 
sufficientem  habent  promulgationem,  qua  leges  ecclesiasticae 
Romae  in  locis  publicis  affigantur,  nec  necesse  sit  eas 
in  singulis  provinciis  vel  dioecesibus  promulgare,  nisi  m 
particulari  casu  ipse  legislator  aliud  statuerit.  Inde  vero 
ab  initio  anni  1909  eae  solum  leges  ecclesiasticae,  ea  decreta 
et  acta  s.'  sedis  rite  promulgata  censentur,  quae  in  Commen- 
tario officiali  de  apostolicae  sedis  actis  inserta  et  in  vulgus 
edita  fuerint^). 


9 Constitutio  Promulgandi,  29.  sept.  1908. 

Ex  voluntate  Concilii  tridentini  lex  de  clandestin itate  matrimo- 
niorum ad  obligationem  inducendam  promulgari  debuit  in  singulis 
parochiis.  Leo  XIII.  voluit,  ut  constitutio  Romanos  pontifices  (8.  maii 
1881)  obligatoria  non  esset,  nisi  post  promulgationem  in  Anglia  factam. 
Plus  X.  voluit,  ut  decretum  Ne  temere  (2.  aug.  1907)  de  sponsalibus 
«t  matrimonio  per  eius  ad  ordinarios  transmissionem  promulgaretur. 

h.  Leges  episcopales  sufficienter  promulgatae  censentur, 
si  in  urbe  episcopali  publicantur  (eo  quod  e.  g.  in  ecclesia 
cathedrali  publice  legantur  vel  in  eiusdem  valvis  affigantur) 
vel  si  in  folio  dioecesano  inseruntur. 

o.  Ratio,  ob  quam  plures  iique  non  ignobiles  auctores  autumarint 
leges  pontificias  in  singulis  provinciis  promulgandas  esse,  haec  est: 
Jus  romanum  statuit  leges  novas  non  solum  in  urbe  principe,  sed 
•etiam  in  singulis  provinciis  promulgandas  esse;  ius  autem  pontificium 
de  modo  promulgationis  nullum  peculiare  statutum  edidisse.  lam  vero 
ex  canone  communi  auctorum  doctrina  recepto,  ubi  ius  ecclesiasticum 
•de  aliqua  re  nihil  in  specie  statuit,  censetur  acceptare  dispositiones  iuris 
romani.  — Verum  ex  declaratione  romanorum  pontificum  haec  iuris 
civilis  dispositio  non  est  acceptanda.  Sic  etiam  ambae  constitutiones 
pontificiae  Apostolicae  sedis  (12.  oct.  1869)  et  Officiorum  ac  munerum 
(25.  ian.  1897)  ex  voluntate  s.  pontificis  post  promulgationem  Romae 
factam  omnes  fideles  obligarunt^,  immo  ex  voluntate  explicita  Pii  X. 
leges  et  decreta  vim  habent  obligandi,  eo  quod  in  Commentario  officiali 
publicata  sunt.  Ex  hac  doctrina  sequitur,  obligationem  legum  ecclesia- 
sticarum per  placetum  regium  impediri  non  posse,  cum  earum  promul- 
gatio Romae  facta  sufficiat,  ut  ubique  vim  obligandi  obtineant. 

(3.  De  facto  leges  ecclesiasticae  Romae  promulgatae  quandoque 
tid  earum  notitiam  divulgandam  per  nuntium  apostolicum  vel  per 
archiepiscopum  cum  episcopis  communicantur,  a quibus  deinde  per 
dioecesim  vulgantur.  Ad  obligationem  inducendam  necesse  non  est,  ut 
«piscopi  leges  ecclesiasticas  e.  g.  decreta  et  decisiones  romanarum  con- 
gregationum in  suis  dioecesibus  promulgent:  etenim  cum  primum  certa 
notitia  alicuius  decreti  vel  decisionis  e.  g.  per  folia  publica  fide  digna 
ad  nos  pervenit,  ad  illam  servandam  obligamur, 

155.  Quando  lex  obligare  incipiat.  Facta  promul- 
gatione lex,  cui  nullus  praefixus  est  terminus  inchoandae 
obligationis,  omnes  obligat^  ad  quos  illius  notitia  pervenit; 
olapso  autem  bimestri  haec  notitia  ad  omnes  pervenisse 

»)  Cf.  Baller ini-Pulmieri  I.  Appendix.  II.  De  promulgatione  legis 
pontificiae. 

censetur:  spatio  enim  duorum  mensium  indicio  prudentum: 
lex  rite  promulgata  ab  omnibus  cognosci  potest.  Quodsi 
legi  praefixus  est  terminus,  a quo  vim  obligandi  habere 
incipiat,  sicut  ante  illum  terminum  neminem  obligat,  ita 
elapso  termino  quilibet  legem  scire  praesumitur. 

a.  Non  solum  leges  inferiorum  praelatorum,  sed  etiam  leges  pon- 
tificiae per  se  statim  post  promulgationem  omnes  obligant,  nisi  aliud 
ab  ipso  legislatore  statutum  fuerit.  Attamen  bimestri  post  promul- 
gationem nondum  elapso  quoad  legem  poenalem  et  irritantem  in  foro 
externo  saltem  extra  curiam  romanam  excusatio  ignorantiae  facilius 
admittitur;  bimestri  autem  elapso  cognitio  legis  praesumitur'). 

h.  Notanda  est  sententia  probabilis  s.  Alphonsi,  vi  cuius  leges 
pontificiae  (disciplinares)  bimestri  post  promulgationem  nondum  elapso 
neque  in  foro  externo  neque  in  foro  interno  quemquam  obligent,  etsi 
legis  notitiam  habeat.  Haec  sententia  hocce  argumento  firmatur:  ubi 
deest  legis  canonicae  dispositio,  standum  est  iuri  romano;  sed  in  iure- 
romano  leges  duobus  mensibus  post  promulgationem  obligare  coepe- 
runt* *). Quare  per  duos  menses  exspectare  licet,  donec  exsecutioni  man- 
dentur decreta  disciplinaria  s.  sedis. 

c.  Attamen  leges  ecclesiasticae,  quae  definitiones  fidei  continent 
vel  legem  divinam  declarant,  statim  omnes  in  conscientia  obligant,  qui 
legis  cognitionem  utcunque  acceperunt:  eiusmodi  enim  leges,  cum  iain 
sint  promulgatae,  ad  inducendam  obligationem,  non  promulgatione,  sed 
sola  cognitione  indigent. 

156.  De  acceptatione  legis. 

Lex  acceptari  dicitur,  eo  quod  a subditis  incipit  observari;  lex 
promulgata  et  cognita,  quae  a subditis  non  observatur,  non  acceptari 
dicitur. 

1.  Acceptatio  populi  non  requiritur,  ut  lex  vim  obli- 
gandi obtineat:  superior  enim  independenter  ab  accepta- 
tione populi  potestatem  et  voluntatem  habet  obligandi 
subditos,  nec  vera  potestas  legifera  in  principe  consistero 
posset,  si  valor  legum  ab  acceptatione  populi  penderet. 

a.  Id  de  lege  civili  adeo  verum  est,  ut  contraria  propositio  dam- 
nata siH);  de  lege  ecclesiastica  autem  contrarium  affirmare  etiam 


')  Cf.  Wernz,  I.  n.  101. 

*)  /S'.  Alphonsus  n.  96.  q.  2. 

Populus  non  peccat,  etiamsi  absque  ulla  causa  non  recipiat 
legem  a principe  promulgatam.  Propositio  28.  ab  Alexandro  VII* 
damnata. 

haeresim  saperet:  fide  enim  certum  est  potestatem  legiferam  earaque 
prorsus  a populo  independentem  summum  pontificem  immediate  a 
Christo  accepisse. 

h.  Fieri  tamen  potest,  ut  alicubi  lex  lata  iure  non  recipiatur,  si 
nimirum  ibi  vigeat  contraria  consuetudo,  quae  per  legem  addita  clau- 
sula derogatoria  non  aufertur. 

2.  Si  lex  rite  promulgata  non  servetur,  statim  con- 
suetudo contraria  oriri  potest.  In  hoc  casu  illi,  qui  initio 
legem  transgrediuntur,  plerumque  peccant,  quando  autem 
consuetudo  contraria  legitime  praescripta  est,  subditi  legem 
non  servantes  non  amplius  peccant.  Patet  effectum  con- 
trariae huius  consuetudinis  eundem  esse,  ac  si  lex  non 
fuisset  acceptata. 

3.  Si  lex  aliqua  disciplinaris  videatur  populo  nimis 
difficilis  vel  rerum  adiunctis  minus  conveniens,  ad  legis- 
latorem appellatio  fieri  potest;  interim  vero  obligatio  legis 
ex  praesumpto  consensu  legislatoris  suspenditur.  Quodsi 
deinde  legislator  obligationem  non  urget,  eam  revocare 
censetur. 

a.  Quare  episcopi  leges  pontificias  per  se  acceptare  et  subditis 
promulgare  tenentur ; si  tamen  legem  aliquam  suae  dioecesi  minus  con- 
venientem vel  etiam  noxiam  indicaverint,  rationes  suas  s,  sedi  exponere 
possunt  et  debent;  interim  s.  pontifex  censetur  nolle  obligare;  deinde 
vero  eius  definitioni  parendum  est.  Quodsi  nihilominus  episcopo  lex 
suae  dioecesi  certo  noxia  videatur,  non  tenetur  eius  observationem 
urgere. 

h.  Communis  sententia  canonistarum  legem  non  receptam  non  ob- 
ligare^) duplicem  verum  sensum  admittit:  a.  lex  non  recepta  non  ob- 
ligat, quando  per  legitimam  consuetudinem  abrogata  est;  P.  lex  oh 
nimiam  difficultatem  non  recepta  non  obligat. 


Quaestio  sexta. 

De  interpretatione  legis  et  de  epikia. 

157.  Definitio.  Interpretatio  definitur  genuina  legis 
explicatio.  Interpretatio  fieri  debet  iuxta  mentem  legis- 


In  c.  Treugas  1.  De  treuga  et  pace  (I.  34). 

latoris  et  verba  legis:  eo  enim  tota  interpretatio  tendit, 
ut  voluntas  legislatoris,  quam  habuit,  dum  legem  con- 
deret, quaeratur  et  determinetur.  Mens  autem  legislatoris 
quaeritur,  quae  verbis  legis  (considerato  eorum  contextu, 
obiecto,  fine  ceterisque  adiunctis)  continetur;  ideo  mens 
legislatoris,  quae  verbis  legis  nulla  ratione  continetur,  non 
est  attendenda. 

158.  Divisio  interpretationis,  a.  Ratione  auctoris 
dividitur  in  authenticam^  quae  fit  ab  ipso  legislatore  vel 
ab  alio,  cui  legislator  potestatem  interpretandi  dedit;  in 
usualem,  quae  fit  a subditis  per  modum,  quo  legem  ob- 
servant; in  doctrinalem,  quae  fit  a viris  doctis  secundum 
regulas  genuinae  interpretationis.  Quia  lex  secundum 
modum,  quo  observatur,  interpretanda  est,  ortum  est 
adagium : consuetudo  optima  legum  interpres. 

b.  Ratione  modi  in  comprehensivam  seu  declarativam, 
quae  legem  ex  propria  et  usitata  verborum  significatione 
explicat,  ut  si  nomine  filii  etiam  illegitimus  intelligi  dici- 
tur; et  extensivam,  quae  legem  ultra  usitatum  verborum 
sensum  extendit,  ut  si  dicitur  nomine  filii  intelligi  etiam 
nepotem^).  Haec  non  est  proprie  legis  interpretatio,  sed 
potius  legis  extensio  et  nova  legislatio;  ideo  haec  inter- 
pretatio etiam  nova  promulgatione  indiget. 

Num  interpretatio  comprehensiva,  ut  valorem  legis  sortiatur,  nova 
promulgatione  indigeat,  auctores  non  conveniunt.  Dissidium  inde  oriri 
videtur,  quod  interpretationem  comprehensivam  non  omnes  eodem 
modo  definiant.  Alii  interpretationem  comprehensivam  eam  tantum 
dicunt,  quae  exhibet  sensum  legis  sat  clarae;  alii  autem  eam  quoque 
hac  interpretatione  comprehendunt,  quae  declarat  legem  obscuram  et 
plane  dubiam^)  (n.  135,  3). 

c.  Comprehensiva  distinguitur  in  strictam,  qua  sensus 
legis  ad  propriam  tantum  verborum  significationem  re- 
stringitur, ut  si  vox  filius  de  genito  tantum  intelligitur ; 
et  latam,  qua  sensus  legis  extenditur  quantum  ex  verbis 

q Cf.  Schmalzgrueber,  Ius  ecclesiast.  Dissert.  prooem.  n.  373. 

2)  Gf.  Wernz  I.  n.  100. 

et  fine  legis  licet,  ut  si  vox  filius  etiam  de  adoptato 
accipitur. 

Nonnunquam  enim  accidit,  ut  verba  legis  duplici  sensu  intelligi 
possint,  quorum  uterque  est  sensus  proprius,  sed  unus  est  altero  latior. 
Sic  vocabulum  clerici,  si  stricte  sumatur,  eos  solum  significat,  qui 
clericali  tonsura  sunt  initiati;  quodsi  idem  vocabulum  late  sumatur, 
omnes  personas  ecclesiasticas  designat.  Item  vocabulum  religiosi  stricte 
solos  regulares,  late  omnes  significat,  qui  in  aliqua  congregatione  etiam 
votorum  simplicium  exsistunt,  quin  et  novitios. 

159.  De  interpretatione  authentica  et  doctrinali.  1.  Inter- 
pretatio authentica  vim  legis  habet,  quia  ab  eadem  pote- 
state procedit  atque  ipsa  lex. 

Ex  congregationibus  romanis  duae  tantum  potestatem  habent 
leges  authentice  interpretandi:  congregatio  concilii,  quae  interpretari 
potest  decreta  disciplinaria  concilii  tridentini,  et  congregatio  ss.  rituum, 
quae  leges  liturgicas  authentice  interpretari  potest  (n.  133). 

2.  Interpretatio  doctrinalis  non  habet  vim  legis,  quia 
non  procedit  a potestate  legislativa,  sed  eum  valorem  habet, 
quem  ipsi  conciliant  pondus  rationum  et  doctorum  aucto- 
ritas; quocirca  ubi  doctorum  consensus  habetur,  interpre- 
tatio est  moraliter  certa;  ubi  vero  doctores  de  sensu  legis 
discordant,  interpretatio  solum  probabilis  habetur.  Regulas 
interpretationis  doctrinalis  tradunt  canonistae^). 

IfiO.  De  epikia.  1.  Epikia,  (^meixeia,  aequitas)  de- 
finiri potest  interpretatio  restrictiva  legis,  qua  iudicatur 
legem  ad  particularem  aliquem  casum  ob  speciales  circum- 
stantias non  se  extendere,  licet  in  verbis  legis  clare  con- 
tineatur, ut  si  lex  prohibet  nocturno  tempore  arma  gestare, 
per  epikiam  iudicare  potest,  sibi  licere  arma  gestare,  qui 
offensurus  sit  inimicum  quaerentem  se  ad  necem.  Ratio 
admittendi  epikiam  est,  quia  legislator  praevidere  nequit 
diversissima  adiuncta,  in  quibus  homines  reperiri  possunt, 
et  si  ea  praevideret,  lege  sua,  quae  communiter  contin- 
gentia tantum  respicit,  comprehendere  non  posset;  et  ideo 


q Laymann,  De  legibus  c.  18.  Reuter,  De  legibus  n.  252 — 258. 
Wernz  I.  n.  127—133. 

merito  censetur  eiusmodi  casus  noluisse  sua  lege  univer- 
sali comprehendere. 

Epikia  differt  tum  ab  interpretatione  tum  a praesumpta  legis  dis^ 
pensatione.  Interpretatione  enim  edicitur  casum  aliquem  verbis  legis 
non  contineri;  et  praesumpta  dispensatione  iudicatur  casum  in  lege 
quidem  contineri,  legislatorem  tamen  eum  excepturum  esse,  si  rogare- 
tur; per  epikiam  autem  iudicatur  hunc  casum  ex  mente  legislatoris^ 
in  lege  non  comprehendi;  interpretatione  igitur  verba  legis  explicantur, 
epikia  vero  mens  legislatoris  diiudicatur. 

2.  Quando  ea  nti  liceat.  Quoties  ob  specialia  adiuncta 
prudenter  iudicari  potest  legislatorem  noluisse  aliquem 
casum  comprehendere  lege  sua,  licet  adhibere  epikiam ; 
in  specie  vero  in  triplici  casu  ea  uti  licet: 

a.  Si  observatio  legis  esset  mala  vel  perniciosa,  ut  si 
quis  ad  audiendum  sacrum  relinqueret  graviter  aegrotum. 

h.  Si  observatio  legis  esset  nimis  difficilis  et  onerosa, 
ut  si  aegrotus  ieiunaret. 

c.  Si  ex  circumstantiis  prudenter  iudicari  potest  legis- 
latorem in  hoc  casu,  in  quo  lex  non  est  nimis  difficilis, 
noluisse  obligare,  etsi  potuisset,  quia  merito  praesumitur 
nolle  obligare  cum  toto  rigore  et  in  omni  casu,  quo 
potest^).  Sic  David  usus  epikia  panes  propositionis  man- 
ducavit^). 

Ultimus  casus  ille  est,  in  quo  proprie  locum  habet  epikia:  in 
prioribus  enim  cessat  lex,  quia  indicamus  legislatorem  non  potuisse 
illos  sua  lege  comprehendere;  in  ultimo  autem  cessat,  quia  ex  quadam 
aequitate  indicamus  legislatorem  illum  noluisse  comprehendere,  etsi 
potuisset.  In  prioribus  casibus  uti  licet  epikia,  etsi  non  interrogetur 
legislator,  qui  adiri  posset,  quia  constat  eum  obligare  non  posse:  in 
ultimo  autem  interrogari  debet,  si  adiri  potest. 

3.  Etsi  lex  humana  quaevis  per  se  epikiam  admittat, 
ex  praxi  tamen  fori  civilis  lege  civili  non  semper  admit- 
titur.- Si  e.  g.  parochus  propter  urgentem  mortis  causam 
duos  concubinarios  matrimonio  iungit  sine  praecedente 
matrimonio  civili,  ubi  lex  matrimonium  civile  praescribit. 


q Cf.  Suarez,  De  legibus  1.  6.  c.  7.  n.  11. 
2)  1.  Reg.  21,  6. 

parochus,  legitima  usus  epikia,  recte  agit,  iudex  civilis 
tamen  parochum  quandoque  reum  declararet  violatae  legis 
civilis. 


Quaestio  septima. 

De  obligatione  legis. 

Articulus  primus. 

De  obligatione  legis  in  genere. 

161.  Exsistentia  obligationis.  1.  Quaelibet  lex  obli- 
gationem in  conscientia  seu  sub  peccato  inducit:  primus 
enim  et  essentialis  effectus  legis  est  obligatio  servandi  legem; 
quocirca  lex,  quae  nulla  ratione  ne  ad  poenam  quidem  sub- 
eundam in  conscientia  obligat,  non  est  lex. 

Ergo  exploratum  est  etiam  legislatorem  civilem  condere  leges  in 
conscientia  obligantes.  Constat  a.  ex  natura  potestatis  ab  ipso  Deo 
collatae,  cui  inest  officium  servandi  boni  communis  arcendique  a socie- 
tate civili  condicionem  anarchicam;  h.  ex  scriptura:  Non  est  potestas 
nisi  a Deo  . . . Itaque  qui  resistit  potestati,  Dei  ordinationi  resistit. 
Subditi  estote  non  solum  propter  iram,  sed  etiam  propter  conscientiam^). 

2.  A prudenti  voluntate  legislatoris  dependet,  quam 
obligationem,  utrum  ad  culpam  an  ad  culpam  et  ad  poenam 
vel  solum  ad  poenam,  imponere  ipse  velit. 

Haec  voluntas  legislatoris  dignoscitur: 

a.  Ex  natura  legis:  leges  enim  civiles,  in  quibus  finis  a legis- 
latore intentus  citra  obligationem  ad  culpam  obtineri  nequit,  ad  culpam 
obligare  censentur;  eae  vero,  quarum  finis  etiam  citra  obligationem 
ad  culpam  obtineri  potest,  solum  ad  poenam  obligare  censentur. 

b.  Ex  cmsuetudine,  quae  est  optima  legum  interpres : si  nimirum 
etiam  subditi,  qui  timoratae  sunt  conscientiae  legem  practice  habent 
poenalem,  talis  censeri  potest. 


1)  Rom.  13,  1.  2.  5.  Gf.  1.  Petr.  2,  13. 

c.  Ex  declaratione  ipsius  legislatoris,  qualis  habetur  de  regulis 
quorundam  ordinum  religiosorum. 

d.  Ex  verbis  ipsius  legis:  si  lex  solum  poenam  praescribit  (qui 
hoc  fecerit,  subeat  hanc  poenam),  erit  poenalis ; si  praecipit  et  simul 
poenam  imponit,  erit  mixta;  item  si  non  continet  verba  praeceptiva, 
ordinarie  erit  poenalis,  quodsi  talia  continet,  ordinarie  erit  praeceptiva. 
Etsi  enim  defectus  verborum  praecipientium  non  sit  certum  signum 
legis  poenalis,  ordinarie  tamen,  si  lex  fertur  mere  assertive,  censetur 
• esse  poenalis,  et  si  fertur  per  modum  praecepti  vel  prohibitionis,  cen- 
setur esse  praeceptiva. 

e.  Ex  gravitate  poenae:  etenim  si  legi  civili  additur  gravissima 
poena  temporalis,  quae  proportionem  non  habet  cum  transgressione, 
constat  legem  esse  poenalem.  Sane  legislator  non  censetur  ad  utrumque 
obligare  velle,  ad  incurrendam  culpam  et  simul  ad  incurrendam  poenam 
exorbitantem,  nisi  agatur  de  lege  gravissimi  momenti. 

162.  Qualitas  obligationis.  Obligatio  legis  potest 
esse  gravis  vel  levis;  quaenam  autem  obligatio  in  singulis 
legibus  imponatur,  tum  ex  materia,  tum  ex  adiunctis  et 
fine  legis,  tum  ex  voluntate  legislatoris  dependet. 

a.  Legislator  materiam  gravem  sub  levi  imponere  pot- 
est: obligatio  enim  a voluntate  legislatoris  dependet,  qui 
etiam  materiam  gravem  rationabiliter  sub  levi  praecipere 
potest,  ubi  nempe  finis  legis  etiam  levi  obligatione  suffi- 
cienter obtinetur. 

Quocirca  ut  lex  sub  gravi  obliget,  duo  requiruntur : materia  gravis 
et  intentio  legislatoris  sub  gravi  obligare  volentis.  Materiam  gravem 
esse  colligitur  ex  natui’a  rei,  ex  fine  legis  et  ex  circumstantiis.  Obli- 
gationem materiae  gravis  ex  intentione  legislatoris  gravem  esse  digno- 
scitur potissimum:  a.  ex  verbis  legis,  quae  si  magnam  vim  habent 
(severe,  districte  praecipimus,  mandamus  in  virtute  s.  oboedientiae, 
sub  interminatione  divini  iudicii  mandamus),  significant  gravem  obli- 
gationem; p.  ex  gravitate  materiae:  in  materia  enim  gravi,  quae 
scilicet  multum  confert  ad  obtinendum  finem  a lege  intentum,  legis- 
lator censetur  sub  gravi  obligare  voluisse,  nisi  contrarium  constet; 
Y.  ex  gravitate  poenae:  etenim  si  legi  additur  gravis  poena  spiritualis 
e.  g.  excommunicatio  latae  sententiae,  signum  est  legem  sub  gravi 
obligare;  in  lege  tamen  civili  poena  extraordinarie  magna  plerumque 
legem  poenalem  significat;  b.  ex  interpretatione  doctorum;  e.  ex  con- 
suetudine seu  ex  sensu  et  praxi  subditorum. 

De  intentione  autem  legislatoris  haec  nota:  sicut  necesse  non  est, 
ut  legislator  explicite  intendat  obligationem  in  conscientia  imponere. 

ut  lex  in  conscientia  obliget,  ita  necesse  non  est,  ut  explicite  intendat 
obligationem  gravem  imponere,  ut  lex  sub  gravi  obliget;  sicut  enim 
intentio  obligandi  in  ipso  usu  potestatis  legiferae  contineri  censetur, 
pari  modo  legislator  materiam  gravem  generatim  etiam  sub  gravi  in- 
iungere  velle  praesumitur.  Quare  omnino  tenendum  est  etiam  legis- 
latorem  infidelem  condere  leges  in  conscientia  obligantes.  Si  tamen' 
constat  legislatorem  atheum  obligationem  coram  Deo  et  in  conscientia* 
nihili  facientem  solam  obligationem  ad  poenam  in  transgressores  in- 
fligendam agnoscere,  recto  supponitur,  eius  leges  esse  mere  poenales, - 
nisi  obligationem  in  conscientia  absolute  exigant. 

h.  Legislator  materiam  levem  sub  gravi  iniungere  non 
potest,  quia  materia  levis  obligationis  gravis  non  est  capax  r 
obligatio  enim,  quae  materiae  non  est  proportionata,  esset 
onus  intolerabile,  ideoque  in  detrimentum  potius  subditorum 
cederet,  quia  nimium  multiplicarentur  peccata. 

Unde  si  materia  simpliciter  levis  est,  transgresdo  non  est  mor- 
talis, etsi  legislator  sub  gravi  obligare  voluisset;  et  si  lex  sub  gravi 
obligans  in  materia  levi  violatur,  transgressio  pariter  nonnisi  levis  est. 
Si  tamen  materia  in  se  levis  evadat  gravis  ex  fine  vel  ex  adiunctis, 
sub  gravi  sine  dubio  imponi  potest:  sic  grave  est,  si  celebrans  omittat 
infundere  modicum  aquae  in  calicem. 

163.  Ad  quid  obliget  lex.  Obligatio,  quam  lex  in- 
ducit, complura  elementa  sive  explicite  sive  implicite  in 
se  continet;  obligat: 

1.  Ad  sui  observationem;  haec  potissima  et  essentialis 
est  efficacia  legis,  in  qua  aliae  obligationes  implicite  et 
virtute  continentur. 

2.  Ad  sui  cognitionem:  cum  enim  lex  observari  non 
possit,  nisi  cognoscatur,  ideo,  ne  legislatio  evadat  inutilis, 
primo  sui  cognitionem  praecipere  debet.  Eo  ipso  autem 
obligat  etiam  ad  ordinaria  media  adhibenda,  quae  ad  legem 
cognoscendam  conducunt. 

a.  Hinc  ignorantia  voluntaria  seu  vincibilis  alicuius  praecepti  hic 
et  nunc  obligantis  peccatum  est  contra  illud  ipsum  praeceptum,  quod 
ignoratur,  et  quidem  grave,  si  ignorantia  ex  gravi  negligentia  pro- 
cessit. 

h.  Sicubi  statuta  a clericis  observanda  in  folio  dioecesano  ab  epi- 
scopo promulgantur  et  divulgantur,  tenentur  clerici  folium  emere  vel 
saltem  ex  aliis,  qui  illud  legunt,  quandoque  inquirere,  quid  ab  episcopa 

statutum  fuerit : hoc  enim  est  medium  cognoscendi  statuta  episcopi 
ordinarium,  ad  quod  adhibendum  proinde  omnes  tenentur. 

3.  Ad  adhibenda  media  ordina7'ia,  quae  ad  ipsius  ob- 
servationem ^proxime  necessaria  sunt:  qui  enim  tenetur  ad 
finem,  eo  ipso  tenetur  etiam  ad  media,  quae  ad  obtinendum 
finem  proxime  necessaria  sunt.  Ad  adhibenda  autem  media 
extraordmarda  et  remota  lex  non  obligat,  quia  haec  obligatio 
nimis  onerosa  et  difficilis  esset. 

Qui  officium  divinum  recitare  tenetur,  tenetur  sibi  comparare  et 
conservare  breviarium,  quo  illud  recitare  possit;  et  qui  praevidet  se 
ipso  die  ieiunii  habere  non  posse  cibos  esuriales,  tenetur  pridie  eos 
comparare,  ut  ieiunium  servare  possit. 

4.  Ad  remooenda  vel  praecaveiida  impedimeiita,  quae 
eius  observationem  proxime  impossibilem  reddant,  si  id 
fieri  possit  sine  gravi  incommodo : qui  enim  ad  finem 
tenetur,  eo  ipso  tenetur  etiam  ad  removenda  vel  non  po- 
nenda impedimenta,  quae  fini  obtinendo  proxime  obstant. 

Qui  ipso  die  ieiunii  sine  iusta  causa  venatum  exit,  praevidens  se 
prae  lassitudine  eo  die  ieiunare  non  posse,  contra  praeceptum  ieiunii 
peccat ; et  qui  die  festo  mane  se  inebriat  praevidens  se  propterea  sacro 
interesse  non  posse,  non  solum  contra  temperantiam,  sed  etiam  contra 
praeceptum  audiendi  sacri  delinquit. 

5.  Ad  vitandum  periculum  peccandi  contra  legem:  lex 
enim,  quae  praecipit  vitare  peccatum,  eo  ipso  praecipit 
etiam  vitare  id,  quod  cum  peccato  moraliter  coniunctum 
est,  scilicet  periculum  peccandi. 

Qui  ergo  sine  iusta  causa  se  exponit  periculo  peccandi,  contra 
idem  praeceptum  peccat,  cuius  violandi  periculum  quaerit:  nam  velle 
periculum  peccandi  idem  est  ac  velle  ipsum  peccatum,  quod  eo  maius 
est,  quo  maius  est  periculum. 


Articulus  secundus. 

De  obligatione  legum  specialium. 

§ 1,  De  lege  poenali')» 

164.  Quid  sit.  1.  Lex  poe^ialis  ea  est,  quae  non  ob- 
ligat in  conscientia  ad  aliquid  faciendum  vel  omittendum, 

Suarez  1.  c.  1.  5.  c.  3 ss,  Biederlack,  Die  Lehre  von  den  Pbnalge- 
setzen  (Zeitschr.  f.  k.  Theol.  1899.  S.  155  ff.). 

sed  solum  ad  subeundam  poenam,  si  in  casu  transgres- 
sionis fuerit  inflicta.  Et  haec  quidem  dicitur  lex  mere 
poenalis,  ut  distinguatur  a lege  mixta,  quae  est  praecep- 
tiva et  simul  poenalis  (n.  110.  4). 

Leges  igitur  poenales  non  obligant  stricte  ad  faciendum  vel  vi- 
tandum, quod  per  legem  statuitur,  sed  solum  ad  acceptandam  poenam 
ut  iustam,  si  actio  vel  omissio  a lege  intenta  locum  non  habuit.  Lex 
mere  poenalis  non  est  lex,  quae  nullo  modo  obligat  in  conscientia,  sed 
■est  lex,  quae  aliam  obligationem  conscientiae  non  inducit  nisi  ad'  sube- 
undam poenam. 

2.  Legislatorem  posse  condere  leges  mere  poenales 
non  est  dubium : nam  lex  mere  poenalis  rationem  verae 
legis  habet,  aeque  ac  lex  praeceptiva;  sed  a voluntate 
legislatoris  dependet,  qualem  legem  condere  velit.  Insuper 
bonum  commune  quandoque  aliam  legem  quam  poenalem 
non  exigit,  eo  quod  subditi  ex  solo  timore  poenae  ad  ob- 
servandam legem  sufficienter  impellantur. 

a.  Sunt  quidem  nonnulli  doctores  scholastici,  qui  negant  posse  esse 
legem  mere  poenalem.  His  accedit  unus  alterve  ex  theologis  recen- 
tibus*). Eorum  argumenta  sunt  haec:  a.  De  ratione  legis  est,  ut  ob- 
liget in  conscientia;  lex  autem  mere  poenalis  est  lex  arbitraria  (ein 
blosses  Willkiirgesetz),  cuius  scilicet  exsistentia  arbitrio  principis  tri- 
buatur et  cuius  observatio  arbitrio  subditorum  permittatur,  p.  Poena 
supponit  culpam;  sed  qui  legem  poenalem  transgreditur,  non  committit 
culpam,  cum  in  conscientia  non  obliget. 

h.  Verum  omnino  tenenda  est  communis  doctorum  sententia  posse 
■esse  leges  mere  poenales.  Sane  quaevis  lex  intendit  aliquem  actum 
vel  ponendum  vel  omittendum;  iam  vero  ut  lex  assequatur  id,  quod 
intendit  aut  ipsum  actum  praecipit  atque  in  conscientia  ad  illum  ob- 
ligat, aut  actum  proponit  et  hypothetice  poenam  praecipit,  si  nempe 
actus  non  fiat  aut  non  omittatur.  Proprium  igitur  obiectum  legis  poe- 
nalis est  poena  hypothetice  subeunda,  quae  in  hac  lege  non  est  sanctio 
legis  nec  vindicatio  culpae,  sed  medium,  quo  legislator  subditos  urget 
ad  actum  a lege  propositum  atque  intentum. 

c.  Ad  argumenta  negantium  notandum  est:  a.  De  ratione  legis 
non  est,  ut  in  conscientia  obliget  ad  actum,  quem  intendit,  sed  satis 
est,  ut  obliget  ad  poenam,  si  actus  intentus  non  fiat.  p.  Poena  sup- 
ponit culpam  aut  moralem  aut  civilem,  at  non  semper  moralem.  Vel 
melius  ita:  Poena  proprie  dicta  supponit  culpam,  non  autem  poena 


2)  Cf.  Tiibinger  theol.  Quartalschrift  1898  S.  655  ff.  1900  S.  204  ff. 
1902  S.  575  ff. 

late  dicta,  quae  solum  iustam  causam  supponit,  propter  quam  infera- 
tur. Poena  enim  late  dicta  est  quodvis  incommodum,  quod  a superiore 
ex  iusta  causa  irrogatur,  quae  in  hoc  casu  est  omissio  actus  a lege 
intenti. 

165.  Num  et  quae  sint.  Quaeritur  ergo,  num  reipsa 
conditae  sint  atque  exsistant  leges  mere  poenales. 

1.  Licet  ecclesia  possit  leges  terre  mere  poenales,  de 
facto  tamen,  si  regulae  et  statuta  quorundam  ordinum  re- 
ligiosorum excipiantur,  vix  ullae  exsistunt  leges  ecclesiasticae 
mere  poenales'^);  exsistunt  autem  leges  civiles  mere  poenales. 

2.  Leges  civiles  mere  poenales  in  genere  sunt  omnes 
illae,  quarum  finis  sufficienter  obtineri  potest,  eo  quod 
subditi  solum  timore  poenae  ad  earum  observationem  adi- 
gantur, nisi  legislator  aliud  declaravit.  In  specie  vero 
poenales  censentur:  a.  statuta,  quae  ad  ordinem  communi- 
tatis externum  referuntur  (die  Polizeiverordnungen) ; |3.  leges 
de  caesione  lignorum,  de  venatione,  piscatione,  pastione  in 
silvis,  pascuis  vel  paludibus  communitatis,  ubi  id  sub  poena 
prohibetur.  Num  insuper  aliae  sint  (leges  tributorum  ac 
militiae)  suis  locis  dicetur. 

3.  Praeceptivae  universim  sunt  leges,  quarum  finis 
sufficienter  obtineri  nequit,  nisi  subditi  etiam  timore  cul- 
pae ad  earum  observationem  adigantur;  eiusmodi  sunt: 
a.  leges,  quae  confirmant  legem  naturalem  vel  positivam 
divinam;  |3.  leges,  quae  immediate  conferunt  ad  commune 
bonum  ut  leges,  quae  referuntur  ad  contractus,  ut  publica 
officia  etc. ; y-  leges,  quae  definiunt  iura  ut  lex,  quae  patri 
tribuit  usumfructum  de  bonis  filiorum,  lex,  quae  ex  bonis 
paternis  tribuit  partem  legitimam  filiis  etc. 

Hocce  principium,  leges  civiles  haberi  posse  poenales,  quae  natura 
sua  non  exigunt,  ut  sint  praeceptivae,  praesertim  de  legibus  valet,  quae 
a modernis  guberniis  quamplurimae  conduntur;  a.  quia,  quae  nunc 
sunt  gubernia,  unice  media  externa  adhibent  ad  legum  observationem 
urgendam,  obligationem  vero  conscientiae  parvipendunt,  atque  idea 
implicite  declarant  se  obligationem  internam  non  urgere;  h.  quia 
civium,  etiam  eorum,  qui  timoratae  sunt  conscientiae,  communis  per- 
suasio invaluit,  has  leges  in  conscientia  non  obligare. 

Cf.  Wernz,  Ius  decretalium*  n.  112. 

§ 2.  De  lege  irritante» 

166.  Notio.  1.  Lex  irritans  ea  dicitur,  quae  invalidos 
reddit  actus,  qui  ex  se  considerato  solo  iure  naturae  va- 
lidi essent. 

a.  Irritationes  circa  contractus,  matrimonium,  vota,  iuramenta  pro- 
fessionem religiosam,  electiones  et  beneficia  potissimum  versantur. 

h.  Ratio  huius  legis  est,  ut  fraudes,  pericula  et  alia  incommoda 
a societate  arceantur  et  hac  ratione  bonum  commune  promoveatur. 

c.  Ex  his  patet  legem  irritantem  per  se  non  esse  poenalem;  sed 
quia  irritatio  actus  in  gravamen  agentis  cedit,  ea  in  poenam  delicti 
imponi  potest. 

2.  Duplex  distinguenda  est  irritatio: 

a.  Moralis,  qua  actus  valore  naturali,  quem  iure  na- 
turae in  foro  conscientiae  habet,  spoliatur,  et  civilis,  qua 
actus  solum  valore  positivo,  quem  ex  iure  civili  in  foro 
externo  habet,  spoliatur.  Actus  civiliter  irritus  nullum 
producit  ius,  quod  potestas  politica  agnoscat  et  tueatur; 
in  foro  autem  conscientiae  ius  suum  aeque  producit,  ac  si 
irritatio  non  adesset. 

h.  Irritatio  moralis  vel  est  lata^  si  effectus  producitur 
ab  ipsa  lege,  vel  ferenda,  si  effectus  producitur  per  senten- 
tiam iudicis.  Eiusmodi  actus  valorem  suum  naturalem 
habet  ac  retinet,  nisi  per  sententiam  irritetur. 

167.  Divisio.  Leges  irritantes  dividuntur:  a.  In  leges, 
quae  actum  ipso  facto  irritum  reddunt,  et  in  leges,  quae 
actum  per  sententiam  iudicis  rescindihilem  faciunt. 

h.  In  leges,  quae  actum  prohibent  et  simul  irritant, 
ut  sunt  impedimenta  dirimentia  matrimonii,  et  in  leges, 
quae  actum  solum  irritant  non  prohibent,  ut  sunt  sollemni- 
tates testamentorum. 

Illae  obligant  in  conscientia  ad  omittendum  actum,  hae  vero  ad 
actum  omittendum  per  se  non  obligant,  sed  solum  ad  subeundos  effec- 
tus irritationis  aut  iam  ante  aut  saltem  post  sententiam  iudicis.  Ideo 
non  licet  e.  g.  matrimonium  inire  cum  impedimento  dirimente,  licet 
autem  per  se  testamentum  condere  sine  forma  legali.  • 

C.  In  leges  mere  irritantes,  quae  conduntur  solum  ob 
bonum  commune,  quod  postulat,  ut  certi  quidam  «actus  sint 

Noldin,  De  principiis®.  13 

invalidi  ut  lex  irritans  matrimonia,  quae  celebrantur  non 
servata  forma;  et  in  leges  irritantes  poenales,  quae  con- 
duntur in  poenam  agentis  ut  impedimentum  criminis,  quod 
matrimonium  dirimit.  Illae  in  agente  nullam  supponunt 
culpam. 

108.  Principia.  1.  Legislatores  tum  ecclesiasticos  tum 
civiles  habere  potestatem  ferendi  leges  irritantes  omnes  con- 
cedunt, quia  hoc  ad  bonum  commune  utile,  quandoque 
etiam  necessarium  est.  Ideo,  non  quidem  pro  arbitrio  sed 
exigente  bono  communi,  leges  irritantes  condere  possunt. 

Nec  dicatur  hanc  doctrinam  aliquid  supponere,  quod  falsum  est, 
legem  nempe  positivam  praevalere  legi  naturali:  nam  ipsa  lex  naturae 
exigit,  ut  potestas  socialis  ad  bonum  commune  instructa  sit  hac  facul- 
tate. Quare  eiusmodi  leges  naturales  e.  g.  de  valore  donationum  non 
sunt  absolutae  sed  condicionatae,  ni  scilicet  lege  positiva  irritentur. 

2.  Leges  irritantes  ecclesiasticae  actum  ipsum  natura- 
liter et  in  conscientia  reddunt  invalidum ; leges  autem 
irritantes  civiles  ante  sententiam  iudicis  actum  per  se 
solum  civiliter  et  in  foro  externo  reddunt  invalidum,  nisi 
aliud  vel  ex  obiecto  vel  ex  verbis  legis  certo  constet. 

Ubi  enim  finis  a legislatore  intentus  obtineri  potest,  etsi  ipse  fo- 
rum conscientiae  non  attingat,  solum  media  externa  ad  finem  adhibere 
censetur.  Quod  quidem  eo  libentius  concedi  debet,  quod  legislatores 
moderni  proprie  dictam  obligationem  conscientiae  saepius  non  agno- 
scant. Sed  post  sententiam  iudicis  actus  etiam  naturaliter  et  in  con- 
scientia haberi  debet  invalidus,  quia  sententia  fundatur  in  praesumptione 
periculi  communis. 

3.  Lex  pure  irritans  effectum  suum  obtinet,  etsi  in- 
vincibiliter ignoretur  vel  actus  ex  gravi  metu  ponatur : 
exigitur  enim  a bono  communi,  ut  lex  propter  ignoran- 
tiam invincibilem  vel  gravem  metum  agentis  non  cesset : 
ideo  nullum  est  matrimonium,  quod  bona  fide  cum  im- 
pedimento irritante  contrahitur.  Lex  irritans  poenalis, 
quae  irritationem  actus  adiungit  in  poenam  violatae  legis, 
actum  non  irritat,  ubi  ignorantia  vel  metus  gravis  a culpa 
excusat : deficiente  enim  culpa,  quae  est  causa  poenae, 
deficit  etiam  effectus  seu  poena. 

Si  committitur  culpa,  sed  ignoratur  poena  irritationis,  alii  cum 
Suarez^)  censent  manere  irritationem,  quia  ignorantia,  quae  non  ex- 
cusat a culpa,  neque  excusat  a poena  culpae  adiecta,  etsi  ignoretur; 
alii  vero  cum  Sanchez^)  docent  non  manere  irritationem:  nam  delin- 
quentes incurrunt  quidem  poenas  ordinarias  delicto  proporlionatas,  etsi 
«as  ignorent,  at  non  incurrunt  poenas  extraordinarias  seu  exorbitantes, 
si  eas  ignorant;  atqui  irritatio  actus  est  poena  extraordinaria  et  exor- 
bitans. Ideo  censent  crimina  alias  matrimonium  dirimentia  non  indu- 
cere impedimentum  dirimens,  si  poena  irritationis  ignoretur.  Quae  qui- 
dem sententia  probabilis  est. 

4.  Lex  irritans  cessat  quidem  in  casu  impossibilitatis 
communis  vel  gravissimi  incommodi  communis,  at  certo 
non  constat  eam  cessare  etiam  in  casu  impossibilitatis 
privatae  vel  gravissimi  incommodi  privati^). 

§ 3,  De  lege  in  praesumptione  fundata* *)» 

169.  Praenotiones.  1.  Praesumptio  est  prudens  in 
re  incerta  iudicium  ex  circumstantiis  cum  re  vel  facto  fre- 
quenter connexis. 

Dicitur  praesumptio,  quia  ante  omnes  alias  probationes  aliquid  ex 
adiunctis  pro  vero  sumitur. 

2.  Praesumptio  dividitur:  a.  in  praesumptionem  ho- 
minis, quae  a viro  prudente  formatur,  quin  in  iure  repe- 
riatur  expressa;  et  in  praesumptionem  iuris,  quae  in  lege 
expressa  est. 

Si  Gaius  noctu  praesente  Titio  illius  inimico  reperitur  occisus, 
Titius  illum  occidisse  praesumitur.  lura  praesumunt  quemlibet  esse 
bonum,  donec  probetur  malus,  et  semel  malum  semper  esse  malum  in 
eodem  genere  delicti. 

h.  In  praesumptionem  universalis  periculi  e.  g.  fraudis, 
peccatorum  etc.,  et  in  praesumptionem  particularis  facti 
o.  g.  culpae,  fraudis,  negligentiae  etc. 

B.  Lex  vel  praeceptum  fundari  dicitur  in  praesumptione 
communis  periculi,  quando  lex  aliquid  vetat  vel  praecipit 
ad  praecavendum  periculum,  quod  frequenter  cum  aliqua 

b Cf.  De  legibus  1.  5.  c.  22.  n.  4. 

*)  Cf.  Opus  morale  in  praecepta  decal.  1.  1.  c.  16.  n.  15. 

Cf.  BalleHni-Palmieri  I.  n.  318  ss. 

*)  Cf.  Reuter,  Theolog.  moralis  p.  I.  n.  155  ss. 

actione  vel  omissione  connexum  deprehenditur;  et  fundari 
dicitur  in  ijraesumptione  facti  (peccati),  quando  lex  vel 
praeceptum,  statuitur  ex  supposito  facto,  quod  pro  certo 
habetur,  quia  sic  communiter  fieri  solet. 

In  praesumptione  periculi  fundatur  lex,  quae  prohibet  lectionem 
librorum  pravorum;  lex,  quae  prohibet  matrimonia  mixta;  lex,  quae 
praecipit  proclamationes  matrimoniorum.  In  praesumptione  facti  fun- 
datur lex,  quae  tenet  patrem  infantis  eum  esse,  quem  nuptiae  demon- 
strant; lex,  quae  tenet  eum  esse  baptizatum,  qui  ex  parentibus  Chri- 
stianis natus  inter  christianos  adolevit;  sententia  iudicis  condemnantis 
ad  solvendam  mulctam. 


170.  Vis  huius  legis.  Lex,  quae  fundatur  in  prae- 
sumptione facti,  non  obligat  in  conscientia,  si  factum  reipsa 
non  subsistit;  lex  autem,  quae  fundatur  in  praesumptione 
periculi,  semper  obligat  in  conscientia,  etsi  in  particulari 
casu  periculum  non  adesset. 

a.  Ratio  primi  est,  quia  in  hoc  casu,  cum  praesumptio  falsa  sit, 
deest  fundamentum  legis  seu  praecepti  et  proinde  etiam  obligatio ; inde 
axioma : praesumptio  cedit  veritati.  Hinc  si  quis  per  sententiam  iudicis 
condemnatur  solvere  mulctam  propter  damnum  ab  animali  suo  illatum, 
non  tenetur  eam  solvere,  si  damnum  non  fuit  illatum;  et  si  ad  solven- 
dum cogitur,  uti  potest  occulta  compensatione. 

h.  Ratio  secundi  est,  quia  lex  non  cessat,  nisi  finis  legis  adae- 
quate cessaverit:  alias  enim  mala,  quae  lex  praecavere  intendit,  effi- 
caciter non  impedirentur,  quia  multi  sibi  falso  persuaderent  nullum 
adesse  periculum.  Hinc  a lectione  libri  prohibiti  etiam  ille  abstinere 
debet,  cui  ex  lectione  nullum  periculum  imminet.  Pariter  per  senten- 
tiam iudicis  condemnatus  tenetur  reparare  damnum  ab  animali  suo, 
etsi  sine  culpa  sua  morali,  causatum,  quia  lex  non  solum  culpam 
moralem  sed  etiam  iuridicam  punire,  et  sic  homines  ad  praecavenda 
damna  reddere  cautiores  intendit. 


Articulus  tertius. 

De  modo  obligationem  implendi. 

171.  Principia.  1.  Legi  negativae  satisfit  per  omis- 
sionem actus  prohibiti  sine  contraria  voluntate:  lex  enim 
negativa  nil  aliud  praecipit  nisi  omissionem  actus. 

Qui  ergo  die  vetito  non  comedit  carnes,  quia  non  habet,  implet 
praeceptum  abstinentiae,  licet  de  praecepto  ne  cogitet  quidem,  modo 
non  adsit  intentio  contraria. 

2.  Ad  satisfaciendum  legi  affirmativae  aliud  et  aliud 
requiritur. 

a.  Si  lex  praecipit  'praestationem  realem,  solum  requi- 
ritur rei  praeceptae  praestatio,  quae  etiam  per  almm  fieri 
potest,  non  requiritur  intentio  praestandi  rem  debitam. 

a.  Eiusmodi  leges  e.  g.  solvendi  debitum,  solvendi  tributum 
natura  sua  non  praecipiunt  nisi  rei  praestationem,  qua  exhibita,  etsi 
ignoranter,  immo  et  reluctanter,  lex  impleta  et  finis  legis  obtentus 
€st,  cum  lex  aliud  non  intendat  nisi  effectum  externum,  qui  per 
actionem  mere  externam  sufficienter  obtineri  potest.  Ideo  etiam  eb- 
rius vel  coactus  eiusmodi  legi  satisfacit.  Attamen  ut  hae  leges  for- 
maliter  et  meritorie  impleantur,  requiritur  intentio  ponendi  opus 
praescriptum  ')• 

i3.  Fer  alium  res  debita  praestari  potest,  quia  res  in  alium  trans- 
ferri potest,  dummodo  ille,  in  quem  transfertur  seu  pro  quo  praestatur, 
aliquo  modo  (tacite  vel  saltem  inlerpretalive)  consentiat,  secundum 
adagium':  res  aliena  fieri  potest  mea, 

h.  Si  lex  praecipit  actionem  personalem^  requiritur  et 
sufficit,  ut  opus  praescriptum  humano  modo  i.  e.  cum 
intentione  illud  faciendi  ponatur,  et  quidem  ah  ipso,  qui 
lege  obligatur. 

a.  Eiusmodi  leges,  utpote  hominibus  impositae,  actus  humanos 
postulant,  qui  scilicet  scienter  et  voluntarie  ponantur.  Aliud  autem 
non  requiritur,  quia  finis  a legislatore  intentus  hoc  modo  sufficienter 
obtineri  potest.  Per  alium  hae  leges  impleri  nequeunt,  quia  actiones 
in  alium  transferri  non  possunt:  actio  aliena  non  potest  fieri  mea. 

P.  Quoad  observationem  legis  notandum  est  axioma : parum  pro 
nihilo  reputatur:  leges  enim  humano  modo  servandae  sunt;  in  morali 
autem  hominum  aestimatione  non  censetur  violata  lex,  quae  modice 
tantum  laeditur.  Sic  qui  in  recitando  officio  vel  in  auditione  sacri 
modicum  quid  omittit,  legem  non  violat.  Attamem  excipiendae  sunt 
leges,  in  quibus  modus  eas  observandi  physicus  a natura  aut  a iure 
aut  a voluntate  humana  determinatur  ut  in  ieiunio  naturali  ante  com- 
munionem servando,  vel  in  aetate  ad  professionem  religiosam  vel  ad 
sacros  ordines  requisita. 

7.  Requiritur  quidem  voluntas  ponendi  opus  praescriptum,  quando 
opus  ipsum,  non  solum  effectus  operis  praecipitur;  sed  non  requiritur 

Q C4f.  Struggl,  Theologia  moral.  tract.  3.  q.  2.  n.  14.  Schindler 

I.  p.  226. 

intentio  satisfaciendi  praecepto , et  multo  minus  intentio  obtinendi 
linem  a legislatore  intentum,  quare  axioma  invaluit : -finis  praecepti  non 
cadit  sub  praecepto.  Non  intentio  satisfaciendi  praecepto,  quia  leges  non 
eo  tendunt,  ut  subditi  per  earum  observationem  subiectionem  suam  et 
oboedientiam  testentur  erga  legem,  sed  ut  finis  boni  communis  per  eas 
promoveatur.  Finis  autem  a legislatore  intentus  per  ipsos  actus  prae- 
ceptos a subditis  impletos  obtinetur,  etsi  ab  eis  non  intendatur. 

b.  Hinc  qui  dormiens  vel  nolens  et  solum  coactus  assistit  sacro,  non 
satisfacit  praecepto  audiendi  missam,  quia  non  agit  humano  modo;  et 
qui  pergit  ad  ecclesiam,  dum  ibi  fit  sacrum,  solum  ut  exspectet  amicum, 
pariter  non  satisfacit  praecepto,  quia  non  habet  intentionem  faciendi 
opus  praescriptum;  qui  vero  ex  metu  interest  sacro,  satisfacit  prae- 
cepto. — Qui  ignorans  esse  diem  festum  assistit  sacro,  satisfacit  prae- 
cepto, et  qui  opus  ex  voto  debitum  vel  pro  poenitentia  impositum  per- 
solvit sine  intentione  implendi  obligationem,  eidem  satisfacit,  modo  opus 
non  applicet  in  alium  finem,  qui  cum  fine  praecepti  componi  nequeat: 
quilibet  enim  censetur  habere  intentionem  prius  satisfaciendi  debitis 
quam  ponendi  opera  supererogatoria.  — Satisfacit  praecepto,  qui  for- 
mam ieiunii  observat,  etsi  laute  comedat  et  mortificationem  corporis 
neque  intendat  (et  per  accidens)  neque  obtineat,  quia  finis  praecepti 
non  cadit  sub  praecepto. 

3.  Ad  satisfaciendum  legi  non  requiritur,  ut  lex  in 
statu  gratiae  impleatur,  nisi  status  gratiae  ad  substantiam 
operis  pertineat;  quin  etiam  impleri  potest  per  actum  ex 
circumstantiis  peccaminosum^  modo  peccatum  non  impediat 
substantiam  actus  praecepti:  lex  enim  solam  substantiam 
actus  praecipit,  nullatenus  autem  eius  modum,  nisi  ad 
substantiam  actus  pertineat. 

a.  Si  opus  praeceptum  est  actus  externus,  sufficit,  ut  iste  humano 
modo  ponatur  e.  g.  auditio  missae  cum  intentione  eam  audiendi;  et 
si  opus  praeceptum  est  actus  mixtus,  requiritur,  ut  tota  substantia 
moralis  actus  praescripti  i.  e.  actus  externus  cum  debito  actu  interno 
ponatur,  ideo  per  sacrilegam  confessionem  aut  communionem  non  satis- 
fit praecepto  ecelesiaeq.  Satisfit  autem  per  actum  ex  circumstantiis 
peccaminosum,  ut  si  quis  assistat  sacro  in  determinata  ecclesia,  ut  ibi 
habeat  occasionem  furandi.  Satisfacit  praecepto  ieiunii,  qui  a cibo 
abstinet,  etsi  ex  avaritia  id  faciat;  idem  qui  ieiunat  vel  confitetur  ex 
vana  gloria. 


Qui  facit  confessionem  voluntarie  nullam,  satisfacit  praecepto- 
ecclesiae.  Prop.  14.  Alexandri  VIL  Praecepto  communionis  annuae  satis- 
facit per  sacrilegam  Domini  manducationem.  Prop.  55.  Innocentii  XI. 

h.  Qui  advertit  se  non  recitasse  horas,  non  implesse  poenitentiam, 
non  interfuisse  sacro  ea,  qua  voluisset  et  debuisset,  devotione  ideoque 
proponit  repetere  opus  ad  satisfaciendum  praecepto,  postea  vero  illud 
non  repetit,  satisfacit  praecepto,  etsi  voluntatem  repetendi  opus  non 
revocet,  quia  iam  posuit  opus  praescriptum,  etsi  cum  defectu. 

Num  satisfaciat  praecepto  ponens  quidem  opus  qwae- 
scriptum,  sed  cum  intentione  non  satisfaciendi  praecepto. 

Distinguendum  est : si  obligatio  legis  ab  intentione 
legislatoris  dependet,  satisfacit;  qui  ergo  audit  missam 
cum  intentione  nunc  satisfaciendi  devotioni  et  praeceptum 
postea  implendi,  non  tenetur  aliam  missam  audire:  nam 
totum  id  iam  posuit,  quod  legislator  praecepit;  si  autem 
obligatio  ab  intentione  agentis  dependet,  ut  in  voto  vel 
promissione,  non  satisfacit:  sicut  namque  ab  intentione 
agentis  pendet,  ut  obligatio  exsistat,  ita  ab  eadem  agentis 
intentione  dependet,  ut  exstinguatur  vel  permaneat. 

4.  Qui  totam  legem  implere  nequit,  ad  nihil  tenetur, 
si  materia  praecepta  est  indivisibilis  ut  pia  peregrinatio; 
tenetur  autem  ad  partem,  si  materia  est  divisibilis  et  in 
parte,  quae  impleri  potest,  salvatur  ratio  praecepti.  Ratio 
praecepti  salvari  censetur,  si  pars,  quae  praestari  potest, 
ad  finem  praecepti  aliquid  confert. 

a.  Qui  integram  viam  ad  peregrinationem  ex  voto  instituendam 
facere  nequit,  ad  nihil  tenetur,  quia  materia  praecepta  indivisibilis  est 
— Qui  recitare  non  potest  integrum  officium,  potest  autem  unam 
alteramve  horam,  ad  has  partes  tenetur,  in  paucis  autem  versiculis  vel 
etiam  in  uno  psalmo  non  salvatur  ratio  praecepti,  ideo  ad  eorum  reci- 
tationem non  tenetur.  — Qui  in  quadragesima  ieiunare  nequit,  tenetur 
abstinere  a carnibus,  si  potest. 

h.  Si  quis  totam  legem  implere  non  potest,  dubitat  autem,  num 
possit  implere  partem,  plerumque  etiam  ab  implenda  parte  excusatur, 
ut  e.  g.  infirmus,  qui  dubitat,  num  possit  partem  officii  recitare : alias 
enim  multis  scrupulis  et  anxietatibus  ansa  daretur. 

172.  1.  Eodem  actu  pluribus  praeceptis  satisfieri 
potest,  nisi  constet  aliam  fuisse  mentem  legislatoris:  nam 
uno  actu  totum  opus  poni  potest,  quod  diversis  legibus 
praecipitur.  Mentem  autem  legislatoris  non  esse  contra- 
riam recte  coniicitur,  si  praecepta,  quae  ad  eandem  ma- 
teriam referuntur,  ex  eodem  motivo  iniungantur. 

Qui  officium  recitare  debet  ratione  ordinis  et  ratione  beneficii, 
una  recitatione  satisfacit;  qui  tempore  paschali  sumit  viaticum,  utrique 
praecepto  communicandi  in  paschate  et  communicandi  in  morte  satis- 
facit. Cui  vero  pro  poenitentia  iniuncta  fuit  largitio  eleemosynae  ad  pias 
causas,  non  satisfacit,  si  eam  det  pro  eleemosyna  ex  voto  debita ; et  si 
cui  pro  poenitentia  imposita  fuit  auditio  sacri,  eam  implere  non  potest 
die  festo  simul  audiendo  sacrum  ex  praecepto  ecclesiae  debitum,  nisi 
confessarius  expresse  permiserit,  quia  diversum  est  utriusque  praecepti 
motivum. 

Nota,  His  continetur  aliqualis  norma  recte  coniiciendi  de  mente 
legislatoris,  nisi  ex  adiunctis  aliud  constet.  Sic  semper  excipienda  est 
materia  iustitiae:  qui  enim  ex  pluribus  obligationibus  alteri  debet  cen- 
tum, non  satisfacit,  si  semel  dat  centum,  quia  in  debilis  iustitiae  atten- 
ditur aequalitas  rei  ad  rem;  sed  non  potest  una  solutione  centum 
aequari  debitum  plurium  centum;  ideo  alia  in  his  est  intentio  legis- 
latoris. — Item  qui  votum  emisit  semel  communicandi  in  honorem 
alicuius  sancti,  nequit  una  communione  satisfacere  obligationi  voti  et 
annuae  communionis,  licet  idem  sit  utriusque  motivum,  quia  alia  cen- 
setur fuisse  intentio  voventis,  praeterquam  quod  novo  religionis  vin- 
culo se  obligare  intendisset  ad  communionem  paschalem.  — E contrario 
missa  die  2.  novembris,  quae  dicenda  est  pro  defunctis  ex  praecepto 
ecclesiae  (ex  motivo  religionis  et  misericordiae),  dici  etiam  potest  pro 
stipendio  accepto  (ex  iustitia),  quia  constat  legislatorem  id  permittere. 

173.  2.  Eodem  tempore  pluribus  praeceptis  satis- 
fieri potest:  a.  nisi  opera  praecepta  se  invicem  impediant; 
b.  ni.si  legislator  opera  diverso  tempore  ponenda  intenderit. 

a.  Hinc  eodem  tempore  aliquis  missam  praeceptam  audire  et 
horas  recitare  vel  poenitentiam  iniunctam  implere  potest. 

j3.  Cui  pro  poenitentia  impositae  sunt  duae  vel  tres  missae,  eas 
absolute  eodem  tempore,  dum  simul  celebrantur  in  pluribus  altaribus, 
audire  potest,  quia  ad  plures  simul  attendere  potest;  ordinarie  tamen 
mens  confessarii  erit,  ut  poenitens  missas  successive,  non  eodem  tem- 
pore audiat. 

174.  Quaudo  impleri  debeat.  1.  Si  legi  implendae 
determinatum  fuit  temjniB,  illud  certe  observandum  est; 
quodsi  tempore  praescripto  lex  observata  non  fuit,  ces.sat 
obligatio,  si  tempus  determinatum  fuit  ad  finiendam  obli- 
gationem, non  cessat  autem,  si  determinatum  fuit  ad  urgen- 
dam obligationem.  Utrum  tempus  ad  finiendam  an  vero 

ad  urgendam  obligationem  determinatum  sit,  ab  intentione 
legislatoris  dependet,  quae  ex  fine  aut  ex  verbis  legis  aut 
€x  consuetudine  eruitur. 

Qui  non  ieiunavit  die  vigiliae,  non  tenetur  alio  die  ieiunure;  qui 
«die  dominica  non  audivit  sacrum,  non  tenetur  illud  audire  die  sequenti, 
quia  determinatio  temporis  addita  est  ad  finiendam  obligationem.  Qui 
autem  tempore  paschali  non  suscepit  sacram  communionem,  tenetur 
postea  eam  suscipere;  qui  die  statuto  debitum  non  solvit,  illud  solvere 
tenetur  postea,  quia  determinatio  temporis  addita  non  est  ad  finiendam 
obligationem. 

2.  Tempore,  quo  urget  praeceptum,  a.  hoc  quandocunque 
observari  potest  e.  g.  sacra  communio  toto  tempore  paschali 
sumi  potest;  h.  qui  autem  lege  iam  urgente  praevidet  im- 
pedimentum eam  postea  implendi,  legi  prius  satisfacere 
debet,  nisi  praevideat  se  durante  adhuc  obligatione  a lege 
fore  exemptum ; c.  qui  tandem  lege  nondum  urgente  prae- 
videt impedimentum  illam  implendi,  non  tenetur  praever- 
tere tempus  legis,  etsi  eam  implere  possit. 

Qui  ergo  tempore  paschali  serius  s.  communionem  sumere  nequit, 
tenetur  prius;  qui  autem  tempore  paschali  non  potest,  non  tenetur 
ante  tempus  paschale  communicare.  — Qui  serius  horas  recitare  nequit, 
tenetur  prius;  sed  anticipare  non  tenetur,  etsi  praevideat  se  postero 
die  officium  recitare  non  posse.  — Qui  die  festo  post  horam  sextam 
5acro  interesse  nequit,  tenetur  illud  audire  ante  horam  sextam,  modo 
praebeatur  occasio.  — Qui  die,  quo  celebratur  festum  particulare,  ante 
tempus  ad  sacrum  audiendum  aptum  advenerit  in  locum,  ubi  non  cele- 
bratur festum,  non  tenetur  antea  sacrum  audire. 

3.  Non  potest  impleri  praeceptum  eo  tempore,  epuo 
ipsum  non  urget,  nisi  praeceptum  eiusmodi  sit,  ut  paulo 
ante  obligationem  totum  opus  praescriptum  poni  possit. 

Qui  missam  audit  die  sabbati,  nequit  implere  praeceptum  domi- 
nicale,  quia  missa  die  dominico  audienda  praecipitur.  • — Qui  mane 
ante  ordinationem  recitat  officium,  ad  quod  post  ordinationem  demum 
tenetur,  satisfacit  obligationi,  quia  officium  eo  die  recitandum  prae- 
cipitur. Item  qui  missam  audit  in  loco,  ubi  nullum  celebratur  festum, 
et  postea  se  confert  ad  locum,  in  quo  celebratur  festum  universale  de 
praecepto,  non  tenetur  ibi  denuo  missam  audire,  quia  obligationi  eo 
•die  missam  audiendi  iam  satisfecit'). 

q Cf.  Liigo,  De  euchar.  disp.  16.  sect.  2.  n.  39  s.  Tamburini,  De 
communione  c.  5.  § 2.  n.  4ss. 

III.  De  legibus. 


Quaestio  octava. 

De  cessatione  obligationis. 

Obligatio  legis,  manente  ipsa  lege  communi,  in  parti- 
culari casu  tripliciter  cessare  potest:  a,  per  causas  a lege 
deobligantes ; h.  per  dispensationem;  c.  per  privilegium. 


Articulus  primus. 

De  causis  a lege  deobligantibus. 

175.  Notiones.  Causae  a lege  deobligantes  aliae  sunt 
eximentes,  aliae  excusantes  seu  impedientes.  Eximentes 
illae  dicuntur,  per  quas  aliquis  desinit  esse  subiectum 
legis,  ut  si  quis  se  recipit  extra  territorium,  quod  lege- 
afficitur,  vel  si  per  privilegium  a lege  eximitur;  causae 
igitur  eximentes  a legis  obligatione  prorsus  immunem  con- 
stituunt. Causae  excusantes  seu  impedientes  eae  dicuntur,, 
propter  quas  aliquis,  etsi  maneat  subiectum  legis,  eam 
tamen  observare  non  tenetur,  ut  si  quis  propter  infirmi- 
tatem vel  propter  arduum  laborem  a ieiunio  excusatur. 
Duplex  quaestio  hic  tractanda  est:  a.  de  causis  a lege 
excusantibus  et  h,  de  appositione  causarum  a lege  deob- 
ligantium. 

176.  De  causis  a lege  excusantibus.  Causae  ab 
observatione  legis  excusantes,  sunt  ignorantia  et  impotentia 
tum  physica  tum  moralis.  Ignorantiam  invincibilem  et  im- 
potentiam physicam  ab  obligatione  legis  excusare,  mani- 
festum est:  ad  impossibile  enim  nemo  tenetur.  Immo  ex 
natura  legis  constat,  impotentiam  quoque  moralem  seu 
grave  damnum  vel  incommodum,  quod  per  accidens  cum 
observatione  legis  coniunctum  est,  ab  eius  obligatione  ex- 
cusare (n.  139).  Sed  cum  leges  sint  diversae  speciei,  iam 

quaeritur,  nam  in  quavis  lege  gravis  metus  seu  grave  dammim 
vel  incommodum  ab  observatione  eius  excuset. 

1.  A lege  uaturae  negativa  non  excusat  ne  pericu- 
lum quidem  mortis : haec  namque  lex  prohibet,  quod  in  se 
et  intrinsecus  malum  est;  atqui  ne  ad  mortem  quidem 
vitandam  licet  facere,  quod  in  se  malum  est  ut  blasphe- 
mare, peierare,  mentiri. 

:2.  A lege  affirmativa  sive  divina  sive  humana  non 
excusat  ne  periculum  quidem  mortis,  si  eius  violatio  ce- 
deret a.  in  damnum  commune;  b.  in  extremum  damnum 
spirituale  hominis  particularis;  c.  in  odium  Dei  aut  reli- 
gionis vel  in  contemptum  ecclesiae. 

Ratio  primi  est,  quia  bonum  commune  praeferendum  est  bono 
vitae  hominis  privati ; ideo  parochus  tempore  pestis  etiam  cum  periculo 
vitae  tenetur  suis  parochianis  adesse. 

Ratio  secundi  est,  quia  ordinata  caritas  exigit,  ut  supremum 
bonum  spirituale  proximi  praeferatur  proprio  bono  temporali  vitae ; ideo 
tenemur  cum  periculo  vitae  conferre  baptismum  puero  moribundo  non- 
dum baptizato. 

Ratio  tertii  est,  quia,  qui  facit,  quod  in  odium  Dei  et  religionis 
vel  in  contemptum  ecclesiae  exigitur,  eo  ipso  consentit  intentioni  prae- 
cipientis et  contemnit  Deum  vel  ecclesiam,  id  quod  in  se  malum  est. 
Ideo  non  licet  carnes  comedere  die  prohibito,  si  id  in  contemptum 
ecclesiae  exigitur,  etsi  sub  comminatione  mortis^. 

3.  Demptis  hisce  casibus  damnum  vel  incommodum 
proportionale  grave  a lege  tum  naturali  affirmativa  tum 
positiva  divina  tum  humana  excusat. 

Ratio  primi  est,  quia  cum  hae  leges  non  sint  in  singulis  casibus 
absolute  necessariae,  Deus  non  censetur  velle  obligare  cum  gravissimo 
incommodo.  Ideo  non  tenemur  cum  periculo  vitae  aut  gravis  mali  de- 
positum servare,  votum  implere,  proximo  extremam  necessitatem  cor- 
poralem patienti  succurrere,  rem  iniuste  ablatam  restituere. 

Ratio  secundi  est,  quia,  cum  harum  legum  materia  ad  ordinem 
servandum  non  sit  necessaria,  Deus  non  censetur  earum  observationem 
cum  tanto  rigore  exigere,  etsi  eam  exigere  posset.  Ideo  Christus  ipse 
excusat  Davidem,  qui  in  periculo  gravis  mali  comedit  panes  proposi- 
tionis laicis  iure  divino  prohibitos**^).  Item  non  tenemur  cum  gravissimo 
incommodo  externo  integre  confiteri. 


Gf.  2.  Blach.  6,  18ss. 

2)  Matth.  12,  3.  4.  coli,  cum  1.  Reg.  21. 


Ratio  tertii  est,  quia  lex  humana  moraliter  impossibilis  non  ob- 
ligat, immo  legislatori  humano  nec  competit  potestas  ferendi  eiusmod 
leges  nimis  dilBciles  (n.  139). 

In  singulis  autem  praeceptis  determinandum  est,  quan- 
tum debeat  esse  damnum  vel  incommodum,  ut  ab  eorum 
observatione  aliquis  excusetur,  quia  diversa  praecepta  sunt 
diversae  gravitatis  diversique  rigoris.  In  genere  affirmari 
potest,  leges  negativas  gravius  obligare  quam  affirmativas, 
divinas  gravius  quam  humanas. 

177.  De  appositione  causarum  a lege  deobligan- 

tiiim.  Notiones,  a.  Causae  a lege  deobligantes  apponi 
dicuntur  directe.^  si  unice  vel  saltem  principaliter  ea  inten- 
tione ponuntur,  ut  quis  a legis  observatione  se  deobliget; 
et  apponi  dicuntur  indirecte,  si  ex  alio  fine  apponuntur^ 
licet  impossibilitas  implendae  legis  praevideatur. 

h.  Insuper  causa  proxime  impediens  dicitur,  si  lex  iam 
actu  aut  post  breve  tempus  urget,  et  dicitur  remote  impe- 
diens, si  solum  post  notabile  tempus  urget.  Quando  autem 
causa  censeri  debeat  proxime  et  quando  remote  impediens, 
non  regula  generali  sed  potius  ex  prudentum  iudicio  et  ex 
praxi  timoratorum  ratione  habita  gravitatis  legis  et  frequen- 
tiae obligationis  determinari  debet. 

Qui  sabbato  vespere  vel  die  festo  iam  inchoato  auditioni  missae 
impedimentum  ponit,  causam  proxime  impedientem  ponit,  qui  feria  sexta 
id  facit,  causam  remote  impedientem  ponit.  Impedimentum,  quod  obli- 
gationem legis  aliquot  dierum  spatio  praecedit,  ^ordinarie  remote  im- 
pediens censetur. 

178.  Principia.  Licitum  est  legi  etiam  directe  et 
proxime  apponere  causas  eximentes:  lex  enim  obligat  quidem 
ad  sui  observationem,  quamdiu  eiusdem  subditi  sumus,  at 
non  obligat,  ut  legis  subditi  maneamus. 

Ideo  quilibet  in  eum  statum  vel  locum  se  transferre  potest,  in 
quo  lex  non  obligat,  excepto  unico  casu,  quo  id  expresse  prohibitum 
est,  quoad  reservationem  peccatorum.  Potest  ergo  unusquisque  licite  e 
loco,  ubi  est  ieiunium,  ire  in  locum,  ubi  ieiunium  non  est,  ne  debeat 
ieiunare. 


De  cessatione  obligationis. 


205 


2.  Non  licet  legi  directe  apponere  causam  sive  proxime 
sive  remote  impedientem : qui  enim  legi  directe  apponit 
causam  impedientem,  legem  explicite  violare  intendit;  at- 
qui nunquam  licita  est  expressa  voluntas  legem  violandi, 
quamdiu  quis  subditus  est  legi. 

3.  Semper  licitum  est  legi  indirecte  apponere  causam 
remote  impedientem,  quia  legislator  non  censetur  velle,  ut 
subditi  iam  multo  ante  obligationem  legis  teneantur  prae- 
videre et  omittere  omne  id,  quod  observationem  legis  im- 
pediat: esset  enim  incommodum  nimis  grave;  quare  nulla 
peculiaris  ratio  requiritur,  ut  quis  iter  suscipere  possit 
e.  g.  feria  quinta  vel  sexta,  etsi  praevideat,  se  non  posse 
sequenti  dominica  missam  audire. 

4.  Sine  iusta  causa  non  licet  legi  indirecte  apponere 
causam  proxime  impedientem:  qui  enim  tenetur  ad  legem, 
tenetur  etiam  cavere  impedimenta  proxime  impedientia. 
Ex  causa  proportionate  gravi  autem  licet  legi  indirecte 
apponere  causam  proxime  impedientem : qui  enim  hoc  facit, 
legem  non  violat,  sed  eius  violationem  permittit;  atqui 
id  ex  iusta  causa  licitum  est.  Dicitur:  ex  causa  propor- 
tionate gravi^  itaque : 

a.  Quo  gravior  est  lex  vel  quo  rarior  eius  obligatio  redit,  eo  citius- 
incipit  obligatio  futuram  legis  observationem  non  reddendi  impossibilem. 
Sic  potest  quis  sabbato  mane,  non  autem  sabbato  vespere,  mullo  minus, 
summo  mane  diei  festi  recreationis  causa  iter  suscipere  vel  venatum 
exire,  si  praevideat  se  ideo  non  posse  audire  sacrum. 

h.  Quo  gravior  est  lex  et  quo  propinquius  ea  urget,  eo  gravior 
debet  esse  causa,  ob  quam  impedimentum  observationi  eius  licite  apponi 
possit.  Sic  non  licet  ipso  die  ieiunii  recreationis  causa  venari  et  sic  ad 
ieiunandum  se  impotem  reddere ; licet  autem  ex  graviore  causa  id  facere ; 
at  pridie  diei  ieiunii  licet  etiam  recreationis  causa  venationi  vacare  cum 
praevisione  postero  die  ieiunium  fore  impossibile. 

c.  Multo  gravior  causa  requiritur,  ut  quis  frequenter  vel  continuo 
se  impotem  reddat  ad  servandam  legem,  quam  ut  semel  tantum  aut 
raro  id  fiat.  Hinc  certe  non  licet  toto  tempore  autumnali  sabbato  mane 
venatum  exire  cum  praevisione  sequenti  die  auditionem  missae  fore 
impossibilem,  etsi  id  semel  vel  iterum  liceat. 

111.  De  legibus. 


Articulus  secundus. 

De  dispensatione  legi  s^). 

179.  Notio.  1.  Dispensatio  definitur  relaxatio  legis 
in  particulari  casu  a legitima  auctoritate  facta.  Per  dis- 
pensationem ergo  manente  legis  obligatione  quoad  reliquos, 
ex  voluntate  superioris  quoad  particulares  aliquas  personas 
eius  obligatio  aufertur. 

a.  Dispensatio  est  actus  iurisdictionis,  qui  actu  voluntatis  exer- 
cetur; quare  superior  dispensationem  concedere  non  potest,  nisi  sciens 
•et  volens;  valet  autem  dispensatio  metu  extorta,  modo  superior  volun- 
tatem dispensandi  habuerit,  quia  metus  non  tollit  voluntarium,  nec 
lex  positiva  eiusmodi  dispensationem  irritam  declarat. 

b.  Differt  a licentia,  qua  lex  non  relaxatur,  sed  potius  adimpletur: 
licentia  enim  locum  habet,  quando  lex  aliquam  rem  non  absolute,  sed 
solum  sub  condicione  prohibet,  ne  scilicet  sine  consensu  superioris  fiat. 
Sic  si  lex  prohibet,  ne  religiosus  domo  egrediatur  sine  superioris  licen- 
tia, is,  qui  licentiam  petit,  non  petit  legis  relaxationem,  sed  legem 
observat.  Differt  a declaratione,  qua  indicatur  aliquem  casum  parti- 
cularem a lege  excipiendum  esse.  Declaratio  sine  ulla  potestate  a 
quovis  privato  fieri  potest;  sic  medicus  declarare  potest  aliquem  a 
ieiunio  excusari,  si  recte  iudicat  ieiunium  ipsi  ob  debilitatem  nocere 
posse.  Differt  a 'privilegio,  quod  ex  se  perpetuum  et  non  semper  contra 
legem  est,  dispensatio  econtra  ex  se  ad  tempus  conceditur  et  semper 
contra  legem  est. 

c.  Discrimen  inter  dispensationem  et  licentiam  eo  potissimum 
cernitur,  quod  nunquam  valet  praesumpta  dispensatio,  valet  autem 
prcLesmnpta  licentia.  Cuius  rei  Suarez  hanc  rationem  assignat.  Ubi 
aliquid  prohibetur,  ne  fiat  sine  licentia,  actio  non  est  simpliciter  pro- 
hibita, sed  solum  ne  fiat  sine  consensu  superioris,  qui  consensus  ex 
communi  usu  etiam  praesumi  potest.  At  ubi  dispensatio  requiritur, 
actio  ipsa  prohibita  ideoque  mala  est,  quare  per  actum  voluntatis 
ipsius  superioris  prohibitio  et  malitia  auferri  debent^). 

2.  Dispensatio  per  se  effectum  sortitur  eo  momento,  quo 
petenti  conceditur;  attamen  ut  hic  licite  dispensatione  uti 
possit,  ei  vel  per  literas  vel  per  internuntium  notificari 

q Stiegler,  Dispensation,  Dispensatio nswesen  und  Dispensations- 
irecht  im  Kirchenrecht  (Mainz.  Kirchheim.  19011 

2)  Cf.  De  legibus  1.  6.  c.  13.  n.  20. 

debet,  ne  praesumens  dispensationem  factam  se  exponat 
periculo  legem  frangendi,  si  forte  concessa  non  fuisset. 

180.  Diyisio.  Ex  multis  dispensationis  divisionibus 
una  solum  notanda  est,  cum  aliae  e.  g.  debita  et  non 
debita,  valida  et  invalida  ex  ipsis  terminis  intelligantur, 
oa  scilicet,  qua  dividitur  in  ohreptitiam,  si  in  petitione 
falsum  quid  asseritur,  et  in  siibreptitiam,  si  reticetur,  quod 
manifestandum  erat.  Saepius  autem  hae  voces  indiscri- 
minatim  adhibentur. 

Nulla  exsistit  necessitas  in  petitione  allegandi  dispensationem  ne- 
gatam prius  ab  eodem  superiore  vel  ab  alio  superiore,  antecessore  vel 
ab  inferiore.  Num  sit  subreptitia  petitio,  si  dispensatio  negata  a 
s.  pontifice  non  allegatur  in  petitione  ad  episcopum  directa,  disputant 
quidem;  at  negandum  est,  nisi  s.  pontifex  expresse  in  aliquo  casu 
restringat  episcopi  facultatem:  per  se  enim  potestas  delegata  ex  eo 
non  restringitur,  quod  superior  ex  qualicunque  causa  dispensationem 
dare  noluerit^). 


§ 1.  De  potestate  dispensandi» 

181.  Quis  dispensare  possit.  1.  Legislator  propria 
potestate  dispensare  potest  in  lege  propria  et  in  lege  prae- 
decessorum suorum:  sicut  enim  obligatio  legis  per  volun- 
tatem legislatoris  inducitur,  ita  per  eandem  voluntatem 
etiam  aufertur. 

2.  Inferior  in  lege  superioris  dispensare  nequit,  nisi 
ab  eo  potestatem  vicariam  acceperit.  Superior  autem  hanc 
potestatem  ea  solum  condicione  communicare  censetur,  ut 
dispensatio  fiat  oh  iustas  causas. 

3.  Potestas  dispensandi,  cum  sit  favor,  late  interpre- 
tanda est,  dispensatio  autem,  saltem  particularis,  cum  sit 
odiosa,  strictae  est  interpretationis ; attamen  dispensatio 
integrae  communitati  concessa,  quandoque  censetur  favora- 
bilis et  proinde  latae  interpretationis. 

Qui  accepit  potestatem  dispensandi  a ieiunio,  etiam  ab  abstinentia 
dispensare  potest,  quia  ieiunium  pleno  sensu  acceptum  utrumque  com- 


q Cf.  Lehmhuhl,  Casus,  consc.  I.  n.  125. 

prehendit;  qui  vero  dispensatus  est  a ieiunio,  non  item  ab  abstinentia, 
dispensatus  est,  quia  haec  in  illo  non  nece.ssario  continetur. 


182.  In  quibus  legibus  dispensare  possit.  1.  Sum- 
mus pontifex  dispensare  potest:  a.  potestate  propria  in 
omnibus  legibus  ecclesiasticis  tum  generalibus  tum  parti- 
cularibus, sive  latae  sunt  a concilio  sive  ab  alio  ponti- 
fice sive  ab  apostolis ; h.  potestate  vicaria  in  quibusdam 
legibus  divinis,  in  quibus  scilicet  obligatio  iuris  divini  a. 
voluntate  humana  dependet  ut  in  votis,  in  iuramentis,  in 
matrimonio  rato  non  consummato  et  in  professione  reli- 
giosa. In  aliis  autem  legibus  divinis  solum  voluntatem 
supremi  legislatoris  interpretari  seu  declarare  potest. 

2.  Episcopus  potestate  propria  dispensare  potest  in 
omnibus  legibus  et  statutis  dioecesis  suae;  potestate  vicaria 
ordinaria  etiam  in  quibusdam  legibus  universalibus  ecclesiae, 
sed  in  particulari  casu  tantum,  ergo  nec  cum  tota  com- 
munitate nec  illimitate  in  perpetuum;  potestate  tandem 
vicaria  delegata  in  iis,  pro  quibus  specialem  a s.  pontifice 
facultatem  accepit. 

a.  Potestate  ordinaria  dispensare  potest  in  sequentibus  casibus  r 

a.  In  dubiis,  num  res  indigeat  dispensatione:  in  his  enim  aut  in 
cautelam  dispensare  aut  declarare  potest  legem  non  obligare:  etenim 
proprie  non  requiritur  dispensatio,  cum  licitus  sit  usus  opinionis  pro- 
babilis. 

j3.  In  casibus  frequenter  occurrentibus  ut  in  ieiunio,  abstinentia, 
horis  canonicis,  festis,  quin  etiam  in  votis  et  iuramentis  non  reservatis : 
nimis  enim  durum  esset  fidelibus,  si  in  casibus  adeo  frequentibus 
semper  ad  s.  sedem  recurrere  deberent;  consuetudo  hanc  potestatem 
confirmat. 

Y.  In  casibus  urgentis  necessitatis,  quando  periculum  est  in  mora 
ut  in  impedimentis  matrimonii,  in  irregularitatibus,  in  votis  reservatis  r 
hoc  enim  exigit  bonum  commune. 

b.  Si  in  lege  dicitur  indefinite  dispensari  posse:  sic  enim  impli- 
cite facultas  dispensandi  traditur. 

e.  Si  in  iure  expresse  conceditur  facultas  dispensandi  ut  in  procla- 
matione  bannorum  et  in  irregularitatibus  occultis  (excepto  homicidio)*). 


q Cf.  Concilitim  trid.  sess.  24.  c.  1.  6. 

h.  Praeter  has  facultates  ordinarias  episcopi  plerumque  habent 
alias  extraordinarias  ex  speciali  summi  pontificis  concessione  delegatas 
ad  tres,  ad  quinque,  ad  decem  aut  plures  annos. 

Ordinarias  facultates  episcopi  aliis  delegare  possunt,  de  extra- 
ordinariis idem  dicendum  videtur,  nisi  eis  in  induitis  adempta  sit  haec 
potestas,  tum  quia  delegati  sunt  summi  pontificis,  tum  quia  delegati 
sunt  ad  universitatem  causarum. 

3.  Parochus  potestate  vicaria  ordinaria  dispensare 
potest  in  legibus  universalibus  ecclesiae  levioribus  et  fre-^ 
quenter  occurrentibus  ut  in  ieiunio,  in  abstinentia  et  in 
operibus  die  festo  prohibitis,  etsi  facilis  esset  ad  episcopum 
recursus,  sed  solum  in  particularibus  casibus.  Cum  tamen 
haec  potestas  dispensandi  derivetur  a consuetudine,  ad 
determinandum  eius  ambitum  in  singulis  regionibus  atten- 
dendum est  ad  usum  dioecesis. 

Parochi  hanc  suam  potestatem  utpote  ordinariam  etiam  aliis 
delegare  possunt ; ideo  e.  g.  cappellanus  delegari  potest  ad  concedendam 
dispensationem  ab  abstinentia,  ab  operibus  servilibus  etc.  > 

4.  Praelati  regulares  potestate  vicaria  ordinaria  cum 

subditis  suis  dispensare  possunt  in  nonnullis  legibus  uni- 
versalibus ecclesiae:  recitandi  officium,  ieiunii,  abstinentiae;, 
operum  servilium,  librorum  prohibitorum  et  irregularitatum, 
sed  in  particularibus  casibus  tantum^),  quia  in  subditos 
suos  potestatem  quasi  episcopalem  habent.  < 

a.  Praelati  regulares  dicuntur,  qui  in  ordine  exempto  iurisdic- 

tionem  exercent,  cuiusmodi  sunt  superiores  ordinis  universi,  singularum 
provinciarum  et  singularum  domorum  (superiores  locales):  priores,  guar- 
diani,  rectores).  ' 

b.  Quia  in  subditos  ■potestatem  quasi-episcopalem  habent,  in  illos 
generati m eam  potestatem  exercere  possunt,  quam  episcopi  in  suos 
dioecesanos  iure  ordinario  (non  item  vi  specialium  facultatum)  exercent 
Generatim:  quia  in  nonnullis  casibus  ampliorem,  in  aliis  strictiorem 
potestatem  habent  quam  episcopi,  quod  indicabitur,  ubi  de  singulis 
praeceptis  sermo  serit. 

5.  Confessarii  dispensare  non  possunt,  nisi  potestatem 
delegatam  ad  id  acceperint.  Ubi  autem  exsistit  sufficiens 
causa,  doctrinaliter  declarare  possunt,  poenitentes  in  pe- 
culiaribus eorum  circumstantiis  ad  observandam  legem 
non  teneri. 


Q S.  C.  C.  17.  dec.  1725. 

Noldiu,  De  priueipiis’. 


14 


210 


III.  De  legibus. 


Si  facultas  delegata  dispensandi  conceditur  cmfessario  ah  oratore 
eligendo,  nihil  impedit,  quominus  orator  variare  et  uno  iam  electo  alium 
eligere  possit,  qui  prioris  dispositionem  aut  confirmet  aut  corrigat.  Haec 
enim  censetur  esse  intentio  s.  Poenitentiariae  facultatem  concedentis, 
quia  potestas  pro  foro  conscientiae  concessa  sequitur  naturam  huius 
fori,  in  quo  poenitens  libere  alium  confessarium  adire  potest*). 

183.  Quos  episcopi  dispensare  possint.  Cum  dispen- 
satio sit  actus  iurisdictionis,  patet  ab  iis  dispensari  non 
posse  nisi  subditum.  In  specie  vero  haec  notanda  sunt: 

1.  Episcopus  dispensare  potest:  a.  cum  subditis  suis, 
etiamsi  extra  dioecesim  versentur;  b.  cum  iis,  qui  in  dioe- 
cesi quasi-domicilium  habent;  c,  cum  vagis,  quamdiu  in 
dioecesi  versantur;  d.  cum  peregrinis,  qui  in  casu  neces- 
sitatis ad  proprium  episcopum  recurrere  non  possunt,  id- 
que  ex  tacito  consensu  proprii  peregrinorum  episcopi. 

a.  Peregrini  per  se  in  legibus  communibus,  in  votis  vel  iuramentis 
dispensari  non  possunt  ab  episcopo  loci,  in  quo  morantur,  quia  non 
sunt  eius  subditi,  in  quos  proinde  iurisdictionem  exercere  non  potest; 
quodsi  igitur  valide  dispensentur,  id  solum  ex  delegatione  proprii  pere- 
grinorum episcopi  fieri  potest.  Hic  autem  potestatem  dispensandi  de- 
legare non  censetur  sicut  potestatem  absolvendi,  excepto  casu,  quod  ad 
proprium  episcopum  recurri  non  potest,  quia  ad  absolvendum  requiritur 
praesentia  poenitentis,  dispensari  autem  potest  etiam  absens.  Quare  in 
casu  necessitatis,  ubi  nimirum  indigent  dispensatione,  ad  proprium  autem 
episcopum  recurrere  non  possunt,  hic  tacite  consentire  censetur. 

3.  Parochi  quoque  exercere  possunt  potestatem  dispensandi  cum 
peregrinis  i.  e.  cum  fidelibus,  qui  non  sunt  proprii  parochiani,  in  iis, 
in  quibus  ipsi  iure  dispensandi  fruuntur  ut  in  abstinentia  et  ieiunio. 

2.  Cum  religiosis  exemptis  episcopi  proprie  dispensare 
non  possunt,  cum  non  sint  eorum  subditi;  attamen  eum 
superiorum  consensu  religiosi  uti  possunt  dispensationibus 
episcopalibus  e.  g.  in  abstinentia  vel  ieiunio. 

3.  Dispensatio  concedi  potest  absenti,  quin  etiam 
ignoranti  et  absolute  loquendo  etiam  invito;  verum  ordi- 
narie ad  validam  dispensationem  requiritur  consensus  seu 
acceptatio  eius,  cum  quo  dispensatur:  gratia  enim  et  bene- 
ficium non  conceditur  nisi  volenti,  id  quod  praesertim 

*)  Cf.  Schmalzgrueber,  Titi.  XVI.  n.  243.  Sanchez,  De  matrimonio 
1.  8.  disp.  27.  n.  40. 

valet  de  dispensationibus  matrimonialibus.  Quilibet  dis- 
pensationem petitam  acceptare  censetur,  nisi  de  contraria 
voluntate  constet. 

a.  Confessarius  habens  potestatem  dispensandi  etiam  cum  'pere- 
grinis dispensare  potest,  sive  potestatem  habet  a summo  pontifice  sive 
ab  episcopo:  neuter  enim  censetur  delegare  potestatem  ad  certas  per- 
sonas restrictam,  sed  potestatem,  quae  se  extendat  ad  omnes,  quos 
ipsi  delegantes  dispensare  possunt. 

h.  Facultas  dispensandi,  quae  alicui  conceditur  tamquam  confes- 
sario,  in  eos  tantum  valet,  in  quos  iurisdictionem  habet;  et  potestas, 
quae  alicui  conceditur  tamquam  missionario,  valet  pro  toto  tempore, 
quo  missionibus  habendis  destinatus  est,  etsi  actu  non  occupetur  in 
danda  missione. 

184.  Num  habens  potestatem  dispensandi  cum  aliis 
secum  ipse  dispensare  possit.  Qui  habet  potestatem  gene- 
ralem (non  pro  particulari  casu)  sive  ordinariam  sive  de- 
legatam dispensandi  cum  aliis,  dispensare  potest  etiam 
secum  ipse,  idque  directe:  dispensatio  enim  non  est  actus 
iurisdictionis  contentiosae  nec  iurisdictionis  voluntariae,  qua 
obligatio  iniungitur,  sed  iurisdictionis  voluntariae,  qua  gratia 
conceditur ; ad  actus  vero  huius  iurisdictionis  non  requiritur 
persona  distincta. 

Qui  generalem  dispensandi  facultatem  habet,  omnium  consensu 
potest  etiam  secum  ipse  dispensare.  Hanc  tamen  dispensationem  non 
omnes  eodem  modo  explicant.  Alii  censent  superiorem  solum  indirecte 
secum  dispensare  posse,  idque  duplici  modo.  Vel  enim  cum  tota  com- 
munitate dispensat;  quodsi  tota  communitas  a lege  solvitur,  aequitas 
postulat,  ut  el:’am  illius  caput  ab  ea  solvatur.  Vel  superior  alicui  con- 
cedit facultatem  dispensandi,  et  deinde  ipse  ab  eo  petit  dispensationem. 
Ad  hanc  sententiam  amplectendam  ducuntur  hocce  argumento:  dispen- 
satio est  actus  iurisdictionis;  nemo  autem  in  semetipsum  exercere 
potest  iurisdictionem,  quia  exercitium  iurisdictionis  subditum  adeoque 
personam  distinctam  exigit.  Nihilominus  alii  rectius  contendunt  supe- 
riorem directe  secum  dispensare  posse,  quia  ad  gratiam  conferendam  noH 
requiritur  persona  distincta. 


§ 2»  De  causis  dispensationis, 

185.  Necessitas  cansae.  Si  petitur  dispensatio,  causae 
dispensationis  allegari  debent.  Causae  istae  gravitati  legis 

debent  esse  proportionatae ; quaenam  autem  sint  sufficientes, 
i.iudicio  prudenti  dispensantis  relinquendum  est;  attamen 
non  adeo  graves  esse  debent,  ut  per  se  a lege  excusent: 
etenim  in  hoc  casu  opus  non  esset  dispensatione. 

. Fieri  potest,  ut  lex  ob  aliquam  causam  impedientem  aut  certo 
aut  probabiliter  non  'amplius  obliget,  non  solum  in  primo,  sed  etiam 
- in  hoc  secundo  casu  opus  non  est  dispensatione,  cum  obligatio  legis 
sine  dispensatione  cesset.  Si  vero  legi  obstent  causae  impedientes,  quae 
per  se  quidem  ab  obligatione  legis  non  excusant,  quae  tamen  certe 
autem  saltem  probabiliter  sufficiunt,  ut  superior  dispensare  possit,  opus 
est  dispensatione. 

Num  superior  exsistente  iusta  causa  dispensare  debeat, 

1.  Dispensatio  exsistente  iusta  causa  quandoque  debita 
est  sive  ex  praecepto  sive  ex  iustitia. 

Casus,  in  quibus  debita  est  dispensatio,  hi  enumerari  solent : a.  si 
ius  commune  vel  praeceptum  particulare  exigit,  ut  ob  eam  causam  dis- 
pensetur; b.  si  necessarium  est  ad  bonum  commune,  quo  in  casu  iustitia 
(legalis)  exigit,  ut  dispensetur,  sic  ob  necessitatem  ecclesiae  debita  esse 
'potest  dispensatio  ab  interstitiis;  c.  si  necessarium  est  ad  bonum 
spirituale  petentis,  ob  quam  causam  dispensatio  in  votis  potest  esse 
debita;  d.  si  necessarium  est  ad  avertendum  grave  damnum  vel  publi- 
cum scandalum;  sic  debita  esse  potest  dispensatio  a proclamationibus 
matrimonii. 

2.  Negata  dispensatione,  etsi  iniuste  id  factum  fuerit, 
,non  licet  contra  legem  agere.  Quodsi  negata  fuerit  ab 
inferiori,  patet  recursus  ad  superiorem;  et  si  superior  quo- 
que eam  negaverit,  servanda  est  lex,  nisi  tanta  sit  obser- 
vationis difficultas,  ut  haec  per  se  a lege  observanda  excuset. 

186.  Distinctio  causarum.  1.  Causae  dispensationis 
aliae  sunt  internae^  quae  oriuntur  ex  difficultate  observandi 
ipsam  legem,  ut  si  ob  debilitatem  a ieiunio  dispensantur^); 


* Nonnullae  leges  ut  e.  g.  lex  integritatis  in  confessione  ita  sunt 

comparatae,  ut  natura  sua  magnam  difficultatem  habeant ; haec  diffi- 
cultas in  particulari  casu  ab  observatione  legis  non  excusat.  Aliae  leges 
ut  e.  g.  lex  ieiunii  pariter  matura  sua  aliquam  sed  non  adeo  magnam 
difficultatem  habent.  Quodsi  in  particulari  casu  difficultas  haec  magna 
est,  ’ ea  per  accidens  ’ cum  observatione  legis  coniungitur,  etsi  interna 
sit,  et  'proinde  ab  ol?servatione  legis  excusat  (n.  139). 

aliae  externae^  quae  oriuntur  ex  adiunctis  personae  dispen- 
sandae vel  personae  dispensantis  vel  ex  bono  communi. 

a.  Causae  externae  dipensandi  sunt  dignitas  petentis  aut  supe- 
rioris, utilitas  communis  aut  privata,  solutio  pecuniae  in  utilitatem  ec- 
clesiaeq.  Et  sane  concedi  solet  dispensatio  ad  remunerandum  meritum 
alicuius  personae,  ut  persona  ecclesiae  devinciatur,  ad  prospiciendum 
necessitati  vel  utilitati  personae,  ad  ostendendam  liberalitatem  vel  be- 
nignitatem ex  parte  legislatoris  etc. 

h.  Quodsi  quandoque  dispensatio  concedi  dicitur  sine  causa^  id 
intelligendum  est  sine  causa  interna,  aut  sine  alia  causa  externa  praeter 
solutionem  pecuniae.  Ubi  nempe  videtur  deesse  alia  causa  dispensandi 
externa,  pro  dispensatione  imponitur  eleemosyna  in  pium  opus  impen- 
denda, quo  bonum  ecclesiae  promoveatur.  In  hoc  casu  utilitas  ecclesiae 
est  causa  dispensandi. 

2.  Causae  dispensationis  aliae  sunt  motivae  (finales), 
quae  per  se  sufficiunt  ad  concedendam  dispensationem, 
aliae  impulsivae,  quae  per  se  non  sufficiunt  ad  conceden- 
dam dispensationem,  motivas  tamen  ^ adiuvant,  ut  facilius 
concedatur  dispensatio.  Ergo  illis  non  exsistentibus  superior 
non  dispensasset ; his  non  exsistentibus  tamen  dispensasset. 

187.  Principia.  1.  Qui  potestate  propria  dispensat, 
etiam  sine  causa  valide  dispensare  potest,  quia  obligatio 
legis  prorsus  ab  eius  voluntate  dependet;  qui  autem  pote- 
state vicaria  dispensat,  sine  causa  valide  dispensare  nequit : 
superior  enim  non  censetur  concedere  inferiori  facultatem 
dispensandi  sine  iusta  causa  (n.  181). 

2.  Ad  licite  dispensandum  semper  requiritur  cama 
aut  certo  aut  saltem  probabiliter  sufficiens.  Qui  potestate 
propria  sine  causa  dispensat,  committit  vitium  acceptionis 
personarum,  ideoque  graviter  non  peccat  nisi  forte  ratione 
scandali  vel  damni  aliorum;  qui  autem  potestate  vicaria 
sine  causa  dispensat,  in  materia  gravi  graviter  peccare 
potest,  quia  abutitur  potestate  sibi  concessa.  In  dubio,  num 
causa  sufficiat,  non  solum  ipse  legislator  sed  etiam  inferior 
legislatoris  tum  valide  tum  licite  dispensationem  concedit, 
alias  superiori  nimium  onus  iniungeretur. 


')  Cf.  s.  Alphonsus  n.  195. 

Si  inferior  in  lege  superioris  dispensans  per  errorem  existimat, 
causam  esse  sufficientem,  dispensatio  valida  est:  in  casibus  enim  dubiis 
de  sufficientia  causae  concessa  est  potestas  valide  dispensandi,  etsi 
causa  reipsa  non  sit  sufficiens,  ne  oriri  possint  scrupuli  circa  valorem 
dispensationum ; quodsi  vero  per  errorem  existimat  adesse  causam,  cum 
reipsa  nulla  adsit,  invalida  est  dispensatio. 

3.  Ut  valida  sit  dispensatio,  requiritur,  ut  una  saltem 
causa  motiva  sit  vera,  et  quidem  tempore,  quo  conceditur 
dispensatio ; dispensatio  enim  conceditur  hac  condicione : 
si  preces  veritate  nitantur,  quia  superior  non  censetur  sine 
causa  dispensare  velle,  etsi  id  per  se  posset ; levis  tamen 
causae  ceteroquin  verae  exaggeratio  dispensationem  non 
reddit  invalidam. 

a.  Sufficit,  ut  causa  vera  sit  eo  tempore,  quo  conceditur  dispen- 
satio, etsi  vera  non  sit  tempore,  quo  petitur:  preces  enim  nituntur 
veritate,  quando  conceditur  dispensatio.  Num  etiam  vera  esse  debeat 
tempore,  quo  ponitur  actio,  ad  quam  licite  ponendam  impetrata  fuit 
dispensatio,  pendet  tum  ab  ipsa  lege  tum  ab  intentione  dispensantis,  ut 
ex  infra  dicendis  patebit. 

h.  Invalida  est  dispensatio,  si  causa  vera  quidem  est  tempore,  quo 
petitur,  non  autem  tempore,  quo  conceditur  dispensatio,  quia  preces 
veritate  non  nituntur.  Nihil  refert,  utrum  bona  an  mala  fide  in  peti- 
tione falsitas  irrepserit. 

c.  Pariter  invalida  est  dispensatio,  si  causa  vera  non  est  tempore, 
quo  petitur  et  conceditur,  vera  autem  tempore,  quo  communicatur 
dispensatio:  non  enim  -firmatur  tractu  temporis,  quod  ah  initio  non 
subsistit. 

4.  Non  solum  is,  qui  sine  causa  dispensat,  sed  etiam 
is,  qui  sine  causa  dispensationem  petit,  illicite  agit,  quia 
dispensantem  inducit  ad  rem  illicitam;  qui  tamen  utitur 
dispensatione  valida,  sed  illicite  petita,  non  peccat:  qui 
enim  valide  dispensatus  est,  non  tenetur  legem  observare. 
In  dubio,  num  causa  sufficiat,  licet  dispensationem  petere, 
alias  subditis  nimium  onus  imponeretur,  cum  eiusmodi 
dubia,  quae  solvi  nequeunt,  crebro  occurrant. 

. § S.  De  cessatione  dispensationis» 

Dispensatio  iam  concessa  cessare  potest:  a.  revoca- 
tione dispensantis;  6.  cessatione  causae;  c.  renuntiatione 
dispensati;  d.  morte  concedentis. 

188^  Revocatione  dispensantis,  a.  Qui  dispensavit 
potestate  propria^  dispensationem  etiam  sine  iusta  causa 
valide  revocare  potest:  obligationem  enim,  quam  dispen- 
sando abstulit,  semper  iterum  valide  imponere  potest. 

Dispensatio,  qua  unico  actu  inhabilitas  vel  impedimentum  e.  g. 
irregularitas  vel  impedimentum  matrimonii  penitus  aufertur,  si  semel 
absolute  concessa  est,  revocari  nequit. 

Qui  potestate  vicaria  dispensavit,  ex  iusta  causa  dis- 
pensationem revocare  potest;  sine  iusta  causa  revocatio 
invalida  est:  qui  enim  potestate  vicaria  dispensat,  sicut 
solum  secundum  voluntatem  superioris  dispensationem  con- 
cedere, ita  etiam  solum  secundum  eiusdem  voluntatem 
dispensationem  revocare  potest;  sed  revocatio  sine  iusta 
causa  contra  eius  voluntatem  esse  censetur. 

Dispensatio  in  voto  semel  absolute  concessa  a nullo  superiore  valide 
revocari  potest. 

h.  Ad  licite  revocandam  dispensationem  semper  requi- 
ritur iusta  causa;  revocatio  tamen  facta  sine  iusta  causa 
venialem  culpam  non  excedit. 

189.  Cessatione  causae.  Duplex  casus  distingui 
debet  : 

1.  Si  causa  motiva  cessat  totaliter  ante  concessionem 
dispensationis,  non  valet  dispensatio. 

2.  Si  causa  motiva  cessat  totaliter  post  concessionem  sed 
ante  usum  saltem  completum  dispensationis,  distinguendum 
est.  Si  superior  dispensare  intendit  absolute,  non  cessat 
dispensatio;  quodsi  superior  dispensare  intendit  sub  con- 
dicione: si  causa  perdurat,  cessat  dispensatio.  Ad  discer- 

Exemplo  in  hac  quaestione  sit  Bertha,  quae  petit  dispensationem 
a voto  castitatis  ad  contrahendum  matrimonium  ex  duplici  causa,  ut 
proles  concepta  legitimetur,  ut  facilius  sublevari  possit  Berthae  mater 
annosa.  lam  finge  aut  matrem  aut  prolem  aut  utramque  mortuam 
esse  matrimonio  nondum  contracto.  — Clericus,  qui  dispensationem  a 
titulo  ordinationis  accepit  ob  paupertatem,  manet  dispensatus,  etsi  ante 
ordinationem  ei  dives  hereditas  obveniat.  — Gaius  ob  morbum  a reci- 
tatione officii  et  a ieiunio  quadragesimali  dispensatus  est;  iam  finge 
morbum  durante  quadragesima  penitus  cessasse. 

nendum,  utrum  superior  absolute  an  sub  condicione  dis- 
pensaverit, auctores  hanc  regulam  tradunt^). 

Requiritur  autem,  ut  causa  certe  cessaverit;  qui  ergo  ob  infirmi- 
tatem ab  abstinentia  vel  a divino  officio  dispensatus  est,  dipensatione 
uti  potest,  donec  perfecte  convaluit. 

, a.  Si  dispensatio  habet  effectum  successivum  ut  in  lege 
abstinentiae,  in  lege  recitandi  officium  divinum,  cessante 
causa  cessat  dispensatio,  cum  superior  supponi  non  possit 
sine  causa  dispensare  velle. 

h.  Si  dispensatio  habet  effectum  totum  simul  ut  in 
irregularitatibus,  in  impedimentis  matrimonii,  cessante 
causa  non  cessat  dispensatio,  quia  lex  per  dispensationem 
semel  ablata  reviviscere  nequit,  nisi  per  voluntatem  legis- 
latoris; huius  autem  voluntatis  nullum  indicium  assignari 
potest. 

a.  Sunt,  qui  hunc  casum  excipiant:  si  quis  dispensationem  obtinuit 
a voto  castitatis,  ut  possit  inire  matrimonium  ad  legitimandam  prolem^ 
et  proles  ante  matrimonium  moritur : etenim  si  legitimatio  prolis  unica 
causa  dispensationis  sit,  matrimonium  licite  iniri  non  posse,  nisi  depen- 
denter  ab  illa  causa  tempore  matrimonii  exsistente^).  Verum  alii  cen- 
sent dispensationem  etiam  in  hoc  casu  valere:  etsi  enim  proles  post 
dispensationem  factam  moriatur,  impedimentum  tamen  vel  obligatio 
voti  semel  ablata  non  reviviscit^). 

P.  Si  causa  et  usus  dispensationis  simul  cessant  e.  g.  si  quis  a 
voto  castitatis  dispensatus  fuit,  ut  matrimonium  inire  possit  ad  legiti- 
mandam prolem,  et  paulo  post  initum  matrimonium  decedit  altera 
pars,  aliud  matrimonium  inire  potest,  nisi  dispensatio  pro  uno  tantum 
matrimonio  data  fuerit:  si  enim  dispensatio  illimitate  facta  est,  per 
eam  simpliciter  aufertur  obligatio  voti,  qua  ablata  ulteriori  matrimonio 
nihil  obstat. 

190.  Renuntiatione  dispensati,  a.  Dispensationi  factae 
quilibet  renuntiare  potest,  nisi  renuntiatio  cedat  in  dam- 
num aliorum;  ut  autem  per  renuntiationem  cesset  dispen- 
satio concessa,  superiori  innotescere  ab  eoque  acceptari 
debet : obligatio  enim  per  voluntatem  superioris  ablata  non 
potest  denuo  oriri,  nisi  per  voluntatem  eiusdem  superioris. 

Gf.  Suarez,  De  leg.  1.  6.  c.  20.  n.  18. 

2)  Lehmkuhl  II.  n.  173. 

Laymann  1.  1.  tr.  4.  c.  22.  n.  15. 

h.  Non-usus  dispensationis  per  se  non  est  signum  renun- 
tiationis: non-usus  enim  simul  consistere  potest  cum  vo- 
luntate postea  utendi  dispensatione;  qui  ergo  dispensatus 
est  a ieiunio  vel  a divino  officio,  potest  dispensatione  uti, 
etsi  obtenta  iam  dispensatione  per  aliquod  tempus  officium 
recitaverit  vel  ieiunaverit. 

Neque  actus  contrarius  per  se  renuntiationis  signum  est;  sic  si 
quis  dispensatus  ad  matrimonium  ineundum  cum  Bertha  ducit  Sem- 
proniam, hoc  ipso  non  renuntiat  dispensationi  acceptae. 

191.  Morte  dispensantis  tum  solum  cessat  dispen- 
satio, si  concessa  fuit  hac  vel  simili  clausula:  ad  nostrum 
arbitrium  vel  donec  placuerit^  quia  morte  concedentis  de- 
sinit quodcunque  eius  beneplacitum  atque  arbitrium:  non 
cessat  autem,  si  data  fuit  absolute  aut  hac  vel  simili  clau- 
sula: donec  revocetur,  quia  est  gratia  facta;  gratia  autem 
facta  non  exspirat  morte  concedentis,  etsi  nondum  exsecu- 
tioni mandata  fuerit,  nisi  ex  terminis  concessionis  aliud 
constet. 

be  formula  tamen  ad  beneplacitum  nostrum  notandum  est  eam  saepe 
adhiberi  tamquam  aequivalentem  formulae  usqu£  ad  revocationem, 
atque  in  hunc  sensum  S.  C.  Ep.  et  Reg.  19.  iun.  1866  in  particulari 
casu  decidit  facultates  datas  sub  hac  formula  morte  episcopi  conce- 
dentis non  cessare  b- 

Num  liceat  uti  dispensatione  extra  dioecesim.  Non  licet 
uti  dispensatione,  quae  in  lege  communi  generali  induito 
pro  tota  dioecesi  concessa  est:  haec  enim  aeque  ac  prae- 
ceptum commune  territorialis  est ; dispensatione  autem 
particulari,  quae  ex  speciali  causa  personae  singulari  con- 
cessa est,  ubique  terrarum  uti  licet,  quia  haec  personae 
inhaeret,  cui  concessa  est,  eamque  comitatur. 

Articulus  tertius. 

De  privilegio. 

192.  Definitio.  1.  Privilegium  obiective  consideratum 
est  lex  privata  specialem  favorem  contra  vel  praeter  ius 
commune  concedens. 

q Cf.  Baller  ini- Palmier  i V.  n.  355. 


218 


III.  De  legibus. 


a.  Privilegium  rationem  legis  habet,  quia  est  norma,  secundum 
quam  aliquis  ex  concessione  superioris  permanenter  operari  potest  contra 
vel  praeter  ius  commune,  praesertim  vero,  quia  tota  communita» 
tenetur  agnoscere  privilegium  et  privilegiatum  non  impedire,  quominus 
eo  utatur. 

h.  Lex  privata,  dicitur,  quia  non  conceditur  toti  communitati,  sed 
vel  uni  personae  vel  parti  communitatis,  quae  ipsa  lege  tenetur. 

2.  Privilegium  subiective  consideratum  est  facultas  spe- 
cialis et  permanens  a superiore  in  favorem  concessa  contra 
vel  praeter  ius  commune. 

a.  Petnnanens  dicitur,  quia  non  datur  ad  actum  transeuntem  vel 
ad  breve  tempus  sicut  dispensatio  aut  facultas  generatim  accepta,  sed 
quia  natura  sua  quandam  stabilitatem  habet,  etsi  non  semper  sit  per- 
petuum. A superioi'e  concessa,  quia  privatus  non  potest  privilegia  con- 
cedere, sed  solum  licentias  dare,  nec  contra  legem. 

h.  Privilegium  a dispensatione  differt:  o.  dispensatio  solum  est 
contra  legem,  privilegium  potest  etiam  esse  praeter  legem;  0.  dispen- 
satio plerumque  ad  actum  transeuntem  conceditur,  privilegium  vero 
est  facultas  stabilis  et  permanens ; y.  dispensatio  concedi  potest  aut  inte- 
grae communitati  aut  singulari  personae  sive  physicae  sive  morali;, 
privilegium  solum  personae  singulari  sive  physicae  sive  morali  conce- 
ditur. Dispensatio  ergo  singulari  personae  concessa  a privilegio  contra 
legem  plerumque  non  differt 

193.  Dirisio.  Privilegia  dividuntur:  1.  Ratione  ma- 
teriae: a.  in  privilegia  contra  legem^  si  per  illa  alicui  legi 
derogatur,  ut  est  exemptio  a solvendis  tributis:  et  praeter 
legem,  si  per  illa  nulli  legi  derogatur,  ut  est  potestas  dis- 
pensandi ; h,  in  privilegium  favorabile,  quod  privilegiato 
affert  commodum,  nulli  autem  incommodum  ut  privilegium 
dicendi  missam  in  oratorio  privato;  et  odiosum,  quod  uni 
affert  commodum,  alteri  vero  incommodum  ut  exemptio  a 
solvendis  tributis,  ab  ordinarii  iurisdictione. 

2.  Ratione  subiecti,  cui  conceditur,  in  privilegium  per- 
sonale et  reale.  Personale  confertur  directe  et  immediate 
alicui  personae  ratione  sui  ipsius  ob  scientiam,  dignita- 
tem etc.  Hoc  personam  sequitur  et  cum  ea  exspirat  ut 
potestas  absolvendi  a censuris.  Reale  directe  et  imme- 
diate confertur  non  personae  sed  rei,  a qua  in  personam 
redundat.  Hoc  privilegium  adhaeret  rei,  cum  ea  transit 

ad  personam,  ad  quam  res  pertinet,  et  cum  re  etiam 
exspirat. 

Nomine  rei  intelligitur  non  solum  res  corporea  ut  ecclesia  vel 
monasterium,  sed  etiam  res  incorporea  ut  persona  moralis  (collegium, 
communitas),  munus,  dignitas,  status,  qualitas  a persona  separabilis 
ut  doctoratus  etc.  Huc  e.  g.  pertinent  indulgentiae  annexae  ecclesiae, 
altari,  cruci,  rosario  etc.,  insuper  privilegia  concessa  variis  communi- 
tatibus (ordinibus  religiosis,  confraternitatibus)  vel  diversis  statibus 
(clericis,  episcopis  etc.). 

3.  Batione  causae,  ob  quam  confertur,  in  gratiosum, 
quod  ex  mera  gratia,  in  remuneratorium,  quod  intuitu  ali- 
cuius meriti  aut  servitii  a privilegiato  vel  aliis  e.  g.  paren- 
tibus praestiti  conceditur,  et  in  onerosum,  quod  interveniente 
aliquo  pacto  ad  obtinenda  servitia  conceditur. 

4.  Ratione  modi,  quo  conceditur,  in  privilegium  datum 
motu  yroprio,  quod  conceditur  sine  petitione,  et  datum  ad 
instantiam,  ad  quod  concedendum  superior  inducitur  pre- 
cibus supplicantis. 

5.  Ratione  finis,  ob  quem  conceditur,  in  privilegium 
commune,  quod  communitati  primo  et  per  se  in  bonum 
communitatis  conceditur,  adeo  ut  eius  usus  cedat  in  bonum 
communitatis  ut  privilegium  canonis,  quod  clericis,  aut 
exemptionis,  quod  ordinibus  religiosis  concessum  est,  et  in 
privilegium  privatum,  quod  personae  privatae  vel  etiam 
communitati,  sed  in  bonum  singulorum  conceditur. 

194.  De  concessione  privilegii.  1.  Privilegium  con- 
cedere potest  solus  legislator  aut  eius  successor  aut  utrius- 
que  superior,  sive  est  privilegium  contra  sive  praeter  legem. 
Etenim  si  est  contra  legem,  solus  legislator  subditum  a 
lege  eximere  potest,  et  si  est  praeter  legem,  solus  legis- 
lator communitati  imponere  potest  obligationem  privile- 
giatum  in  usu  privilegii  non  impediendi. 

2.  Privilegium  concedi  potest  vel  directe  per  legitimum 
superiorem,  vel  indirecte  per  communicationem  privilegio- 
rum, quando  scilicet  privilegium  uni  concessum  etiam  ad 
alterum  extenditur,  sic  exsistit  communicatio  privilegiorum 
inter  quosdam  ordines  religiosos. 

' 3.  Privilegium  contra  legem  concedi  potest  solum  sub- 

dito, quia  concessio  haec  est  actus  iurisdictionis,  qui  solum 
in  subditos  exerceri  potest;  privilegium  autem  praeter  legem 
etiam  aliis  non  subditis  concedi  potest,  dummodo  materia 
sit  subiecta  legislatori  privilegium  conferenti,  quia  haec 
concessio  habet  rationem  donationis,  cuius  etiam  non  sub- 
ditus capax  est. 

4.  Ut  privilegium  validum  sit,  non  requiritur  iusta 
causa  illud  concedendi,  quia  mere  a voluntate  legislatoris 
dependet,  num  aliquem  velit  a communi  lege  esse  exemp- 
tum; sed  ut  privilegium  licitum  sit,  requiritur  iusta  causa. 
Privilegium  enim  contra  legem  sine  iusta  causa  concessum 
laedit  iustitiam  legalem  et  distributivam ; et  privilegium 
praeter  legem  sine  iusta  causa  concessum  est  actus  pro- 
digalitatis, qui  illicitus  est. 

195»  De  usu  priyilegii.  1.  Privilegio  communi,  quod 
scilicet  principaliter  in  bonum  commune  concessum  est, 
unusquisque  uti  tenetur  nec  ei  renuntiare  potest,  quia  non 
licet  agere  quidquam  contra  bonum  commune;  huiusmodi 
sunt  privilegia  communia  clericorum,  episcoporum,  regu- 
larium etc. 

2.  Privilegio  privato,  quod  personae  privatae  in  bonum 
privatum  concessum  est,  per  se  nemo  uti  tenetur,  sicut 
nemo  tenetur  uti  iure  suo,  quia  privilegium  datur  ut 
favor,  non  ut  onus;  per  accidens  tamen  eo  tenetur  uti 
privilegiatus,  si  non-usus  in  damnum  alterius  cederet,  ut 
si  quis  nollet  uti  facultate  absolvendi  a reservatis. 

Si  sacerdos  infirmus,  qui  domo  exire  non  potest  ad  celebrandum, 
privilegium  accepit  instituendi  oratorii  privati,  non  tenetur  illud  in- 
stituere, ut  diebus  dominicis  et  festis  celebrare  possit:  si  oratorium 
erexit,  in  rigore  non  tenetur  diebus  praeceptis  celebrare,  sed  ab  audi- 
endo et  celebrando  sacro  excusatur q. 

3.  Privilegio  privato,  quod  communitati  datum  est  in 
bonum  singulorum,  singuli  renuntiare  non  possunt,  sed 
sola  communitas  id  potest;  singuli  autem  per  se  non  te- 

Cf.  Lehmkuhl,  Casus  consc.  I.  n.  128  ss. 

nentur  eo  uti,  per  accidens  tamen  ad  id  teneri  possunt, 
tum  si  superior  legitimus  usum  privilegii  singulis  iniungit, 
tum  ratione  conformitatis  cum  aliis. 

196.  De  interpretatione  privilegii.  1.  Privilegium 
favorabile  est  late  interpretandum,  nunquam  vero  tam  late 
illud  interpretari  licet,  ut  interpretatio  fiat  iniusta  aut  ob 
similitudinem  rationis  ad  personas  vel  causas  extendatur 
in  privilegio  minime  comprehensas. 

2.  Privilegium  odiosum,  quatenus  est  odiosum,  est 
stricte  interpretandum ; restrictio  tamen  non  debet  esse 
tanta,  ut  privilegium  reddatur  inutile. 

Privilegium  tamen  odiosum  late  interpretandum  est:  a.  si  a supe- 
riore motu  proprio  concessum  est;  h.  si  datum  est  in  favorem  cultus 
divini ; c.  si  datum  est  alicui  ordini  vel  communitati  religiosae.  Ratio 
huius  ultimi  est,  quia  tale  privilegium  censetur  esse  remuneratorium  pro 
servitiis  praestitis  et  proinde  maxime  favorabile. 

3.  In  interpretatione  privilegii  cuiuscunque  semper 
servanda  est  proprietas  verborum,  etsi  modo  iuxta  latio- 
rem, modo  iuxta  strictiorem  significationem  accipienda 
sint : privilegia  enim  non  plus  operantur,  quam  verba 
significant. 

197.  De  cessatione  privilegii.  Privilegium  aeque 
ac  dispensatio  cessat  cessante  causa,  ob  quam  datum  est. 
Insuper: 

1.  Ipso  facto  cessat  privilegium:  a.  Interitu  personae, 
cui  concessum  est  privilegium  personale,  vel  interitu  rei, 
cui  adiectum  est  privilegium  reale;  requiritur  autem,  ut 
res  penitus  destruatur : si  enim  ecclesia  vel  altare  vel 
confraternitas  in  alium  locum  transfertur,  transfertur  etiam 
privilegium,  h.  Elapso  tempore,  si  privilegium  ad  tempus, 
et  cessante  condicione,  si  privilegium  sub  condicione  datum 
fuqrat, 

2.  Non~usu  aut  usu  contrario  et  quidem  spatio  tem- 
poris, quod  ad  praescriptionem  sufficiat,  cessat  privilegium, 
quod  iuri  aliorum  adversatur.  Quae  eninn  lege  statuta 
sunt  de  amissione  iuris  ope  praescriptionis,  valent  etiam 

de  privilegiis,  quae  aliis  oneri  sunt.  Alia  autem  privilegia, 
quae  solum  privilegiato  favorem  conferunt,  quin  in  alio- 
rum gravamen  redundent  ut  celebrandi  ante  auroram,  non 
cessant  ne  per  non-usum  quidem  longissimi  temporis. 

Etiam  per  abusum  amittitur  privilegium.  Ille  dicitur  abuti  pri- 
vilegio qui  ex  eo  sumit  occasionem  peccandi.  Abusu  tamen  non  per 
se  et  ipso  facto,  sed  plerumque  eatenus  tantum  amittitur  privilegium, 
quatenus  concedenti  praebetur  iusta  causa  illud  revocandi. 

3.  Renuntiatione  libera  atque  expressa  ex  parte  pri- 
vilegiati. 

a.  Ut  valeat  renuntiatio,  requiritur,  ut  privilegio  re- 
nuntiare possit.  Atqui  unusquisque  renuntiare  potest  pri- 
vilegio, quod  solum  in  suum  favorem  concessum  est;  at 
particularis  persona  renuntiare  non  potest  privilegio,  quod 
principaliter  in  favorem  ecclesiae  vel  alicuius  communitatis 
concessum  est.  Ideo  clericus  non  potest  renuntiare  privi- 
legio canonis,  ne  pro  se  ipso  quidem. 

h.  Renuntiatio  vel  est  tacita  vel  expressa.  Illa  fit  non- 
usu  aut  usu  contrario.  Ut  valida  sit  renuntiatio  expressa, 
debet  concedenti  esse  nota  ab  eoque  approbari:  cum  enim 
solus  legislator  possit  legem  imponere,  privilegiatus  alias 
non  afficeretur  denuo  obligatione  legis. 

4.  Revocatione  expressa  vel  tacita  concedentis  vel  suc- 
eessoris  vel  superioris  eius. 

a.  Revocatio  expressa  fit  per  clausulas  revocatorias 
legi  insertas,  qua  ratione  a concilio  tridentino  facta  est 
revocatio  multorum  privilegiorum. 

Clausulae  derogatoriae  sunt  duplicis  generis,  generales:  non  ob- 
stantibus privilegiis,  et  speciales:  non  obstantibus  quibuscunque  privi- 
legiis, non  obstantibus  privilegiis  etiam  speciali  mentione  dignis  et  eius- 
modi.  Per  clausulam  generalem  non  revocantur:  a.  privilegia  remu- 
neratoria,  qualia  censentur  privilegia  religiosorum ; p.  privilegia  concessa 
eum  clausula,  quod  non  revocentur,  nisi  eorum  specialis  mentio  fiat; 
"f.  privilegia  a concilio  generali  concessa.  Per  clausulam  specialem  vero 
etiam  haec  revocata  censentur. 

h.  Revocatio  tacita  fit  per  novam  legem,  qua  revo- 
cantur omnia  privilegia  contraria  in  iure  communi  con- 
tenta, etiam  sine  clausula  revocatoria. 

Ut  per  novam  legem  revocetur  privilegium,  praesumi  debet  legis- 
latorem nosse  privilegium;  iam  vero  nosse  censetur  privilegia,  quae  con- 
tinentur in  iure  communi ; privilegia  autem  specialia,  quae  in  iure  com- 
muni non  continentur,  ignorare  censetur.  Ideo  per  novam  legem 
revocantur  privilegia  in  iure  communi  contenta,  at  non  revocantur 
privilegia  specialia,  nisi  eorum  specialis  mentio  fiat. 

5.  Morte  concedentis  non  cessat  privilegium:  ex  gene- 
rali enim  regula  gratia  facta  per  mortem  concedentis  non 
exstinguitur.  Morte  ergo  concedentis  cessat  privilegium  in 
duplici  casu:  a.  si  concessum  fuit  ad  tempus  vitae  con- 
cedentis vel  cum  clausula  ad  beneplacitum  nostrum;  h,  si 
continet  gratiam  faciendam  et  res  adhuc  est  integra. 


Quaestio  nona. 

De  cessatione  legis. 

Tripliciter  lex  ipsa  cessare  potest : a.  per  abrogationem 
vel  derogationem;  h.  per  cessationem  finis;  c.  per  consue- 
tudinem contrariam. 

198.  De  abrogatione.  1.  Abrogatio  est  totalis  ablatio 
legis  per  ipsum  legislatorem  facta;  derogatio  est  partialis 
legis  ablatio. 

2.  Legem  omnino  abrogare  vel  ei  ex  parte  derogare 
non  potest  nisi  ipse  legislator  vel  eius  successor  vel  supe- 
rior: sicut  enim  exsistentia  legis  a voluntate  legislatoris 
dependet,  ita  etiam  eius  cessatio. 

3.  Lex  abrogari  potest  vel  declarando  legem  aliquam 
iam  vi  obligandi  carere,  vel  ferendo  novam  legem,  quae 
legi  praeexsistenti  prorsus  contraria  sit. 

199.  De  cessatione  finis.  1.  Declarationes,  a.  Finis 
•seu  causa  motiva  legis  cessare  potest  adaequate,  si  tota 

ratio,  quae  legislatorem  impulit  ad  legem  ferendam,  cessat, 
vel  inadaequate,  si  una  tantum  ratio  cessat,  altera  vero 
manet. 

h.  Finis  legis  adaequatus  cessare  potest  universaliter 
seu  pro  maiore  parte  communitatis,  vel  'particulariter  seu 
pro  singulari  persona  tantum. 

c.  Finis  legis  contrarie  cessare  dicitur,  quando  obser- 
vatio eius  est  nociva  vel  nimis  difficilis  vel  prorsus  inutilis ; 
et  dicitur  negative  cessare,  si  finis  legis  in  casu  particulari 
non  exsistit,  legis  observatio  tamen  nec  nociva  nec  impos- 
sibilis nec  prorsus  inutilis  (pro  communitate)  est. 

Si  e.  g.  prohibitio  legendi  librum  pravum  observari  non  potest 
sine  detrimento  fidei,  quia  fides  defendi  non  potest,  nisi  legatur  liber, 
finis  legis  cessat  contrarie;  cessat  negative,  si  lectio  solum  legenti 
nullum  damnum  affert. 

2.  Principia,  a.  Cessante  causa  motiva  adaequate  et 
universaliter  cessat  ipsa  lex:  si  enim  finis  legis  cessat,  lex 
fit  inutilis  ideoque  nulla ; cessante  causa  motiva  inadaequate 
non  cessat  lex,  quia  lex  nondum  est  inutilis. 

b.  Si  finis  legis  in  casu  particulari  cessat  contrarie, 
cessat  lex,  sed  si  finis  legis  cessat  negative  tantum,  lex 
non  cessat. 

Ratio  est:  si  finis  legis  contrarie  cessat,  inre  uti  possumus 
epikia;  quodsi  finis  legis  solum  negative  cessat,  bonum  commune 
exigit,  ut  lex,  quae  propter  bonum  commune  lata  est,  ab  omnibus 
observetur:  etenim  nisi  ab  omnibus  observari  debeat,  brevi  effi- 
caciam amittit,  quia  multi  putantes  finem  legis  pro  ipsis  cessasse 
legem  non  observarent  et  suo  exemplo  plures  alios  seducerent. 
Insuper  si  singulorum  indicio  permittatur,  num  in  particulari  casu 
periculum  damni  cesset,  eiusmodi  leges  propter  periculum  hallu- 
cinationis plerisque  inutiles  forent. 

Sententia,  quae  tenet  cessare  legem,  quando  finis  eius  mere  ne- 
gative cessat,  et  quam  nonnulli  auctores  (Tamhtirini)  probabilem  ha- 
bent, in  praxim  non  deducitur,  quia  probabilitate  carere  videtur.  Sic 
nunquam  omittitur  proclamatio  matrimonii,  etsi  nullum  sit  invalidi 
matrimonii  periculum;  item  non  permittitur  lectio  libri  prohibiti,  ubi 
pro  persona  particulari  nullum  timeatur  perversionis  periculum’).  Ratio 
illius  sententiae  est  haec.  Sicut  lex  universaliter  cessat,  si  finis  legis 


Cf.  s.  Alphonsus  n.  199. 

pro  tota  communitate  cessat,  quia  lex  facta  est  inutilis,  ita  lex  parti- 
culariter cessare  debet,  ubi  finis  legis  pro  persona  particulari  cessat, 
quia  observatio  legis  pro  hac  persona  est  inutilis.  Verum  haec  ratio 
probabilitate  caret,  quia  observatio  legis,  quae  pro  persona  particulari 
est  inutilis,  pro  communitate  utilis,  quin  etiam  necessaria  est,  ideo 
legislator  censetur  urgere  legem,  cuius  finis  negative  tantum  cessat. 


Quaestio  decima. 

De  consuetudine.  . 

200.  Definitio.  Vox  consuetudo  dupliciter  accipitur: 
a.  causaliter  pro  actibus  a communitate  frequenter  repe- 
titis; h.  formaliter  pro  iure,  quod  accedente  legislatoris 
consensu  ex  illis  oritur.  Hinc  consuetudo  formaliter  de- 
finiri potest  ius  quoddam  seu  lex  introducta  diuturno  com- 
munitatis usu  approbante  eo,  qui  curam  illius  communi- 
tatis habet. 

Probe  notandum  est  discrimen,  quod  intercedit  inter  consuetudi- 
nem (derogatoriam)  et  praescriptionem  iuris,  quacum  consuetudo  quan- 
doque confunditur:  alia  enim  principia  consuetudinem,  alia  praescrip- 
tionem regunt,  quare  non  eaedem  utrobique  condiciones  requiruntur. 
Praesertim  vero  a.  ad  praescriptionem  bona  fides  requiritur,  ad  con- 
suetudinem non  requiritur;  h.  ad  praescriptionem  consensus  illius  non 
requiritur,  contra  quem  praescribitur,  ad  consuetudinem  vero  consensus 
legislatoris  requiritur:  c.  ad  praescriptionem  tempus  modo  longius  modo 
brevius  a lege  determinatum  requiritur;  ad  consuetudinem  inducendam 
tempus  quidem  ordinarie  requiritur,  at  iudicio  prudentum  determinan- 
dum, quod  tamen  ultra  decennium  non  protenditur. 

201.  Divisio.  1.  Ratione  extensionis  in  universalem 
seu  generalissimam,  quae  in  universa  ecclesia  viget ; in 
generalem  (in  se  particularis  est),  quae  in  tota  aliqua  pro- 
vincia viget;  in  specialem^  quae  in  societatibus  minoribus, 
sed  tamen  perfectis  i.  e.  legum  capacibus  viget;  et  in 
specialissimam,  quae  a personis  privatis  et  societatibus 

Noldiu,  De  principiis*.  t5 

imperfectis,  quae  nempe  legis  non  sunt  capaces,  obser- 
vatur. Patet  hanc  non  habere  rationem  legis,  sed  ad 
instar  privilegii  esse  tantum  facultatem  aliquid  agendi  vel 
omittendi^). 

2.  Ratione  relationis  ad  legem  in  consuetudinem  contra 
legem,  quae  legem  exsistentem  aut  omnino  aut  saltem  ex 
parte  aufert;  praeter  legem,  quae  novam  legem  inducit; 
secundum  legem,  quae  legem  exsistentem  ipso  usu  confirmat 
vel  interpretatur. 

a.  Ex  hac  divisione  patet  triplicem  esse  consuetudinis  effectum: 
a.  interpretandi  legem ; p.  inducendi  novam  legem ; y.  abrogandi  legem 
exsistentem. 

h.  De  duplici  tantum  consuetudine  hic  agendum  est:  a.  de  con- 
suetudine derogatoria  seu  contra  legem  et  |3.  de  consuetudine  obliga- 
toria seu  praeter  legem. 


Articulus  primus. 

De  consuetudine  derogatoria. 

202.  Eius  yis  derogatoria.  1.  Consuetudinem  eccle- 
siasticam, de  qua  sola  hic  agitur,  habere  vim  abrogandi 
legem  constat  ex  iure  canonico,  quod  consuetudini  hanc 
efficaciam  expresse  tribuit^).  Et  sane  eadem  est  vis  con- 
suetudinis et  legis;  lex  autem  posterior  abrogare  potest 
priorem;  ergo  etiam  consuetudo  id  potest,  modo  debitis 
vestita  sit  condicionibus. 

2.  Consuetudo  abrogare  non  potest  legem  naturalem, 
quia  haec  est  immutabilis,  nec  legem  positivam  divinam, 
quia  vis  consuetudinis  ab  auctoritate  humana  derivatur, 
nempe  a consensu  legislatoris  humani ; atqui  auctoritas 
humana  nihil  potest  contra  legem  divinam;  sed  abrogare 
solum  potest  legem  ecclesiasticam» 

Cf.  Wernz  I.  n.  187. 

*)  G.  Quum  tanto  (11)  fin.  De  consuetud.  (I.  4),  cuius  ultima 
verba  haec  sunt:  „licet  etiam  longaevae  consuetudinis  non  sit  vilis 
auctoritas,  non  tamen  est  usque  adeo  vahtura,  ut  vel  iuri  positivo 
debeat  praeiudicium  generare,  nisi  fuerit  rationabilis  et  legitime  sit 
pi'aescripta“ . 

Etsi  consuetudo  non  habeat  vim  abrogandi  legem  divinam,  eam 
tamen  interpretari  i.  e.  indicare  potest,  quomodo  lex  ex  mente  legis- 
latoris intelligenda  et  observanda  sit.  Haec  tamen  consuetudo,  inter- 
pres legis  divinae,  regi  debet  infallibili  iudicio  ecclesiae,  quae  sola  est 
authentica  interpres  institutionum  et  mandatorum  Christi. 

3.  Nulla  est  lex  ecclesiastica,  quae  contraria  consue- 
tudine abrogari  non  possit;  textus  enim  iuris  probantes 
consuetudinem  sunt  prorsus  universales. 

Ergo  legitima  consuetudo  abrogare  potest  etiam: 

a.  Legem  expresse  prohibentem  contrariam  consuetudinem. 

Manentibus  quidem  iisdem  adiunctis,  ob  quae  prohibita  fuit  con- 
suetudo, haec  vim  obtinere  nequit,  quippe  quae  tunc  esset  irrationabilis ; 
mutatis  autem  hisce  adiunctis  nihil  impedit,  quominus  contraria  con- 
suetudo vim  legis  accipiat,  quia  rationabilis  esse  et  per  consensum  legis- 
latoris approbari  potest*). 

b.  Legem  irritantem : lex  enim ' irritans  abrogari  potest  per  aliam 
legem:  ergo  etiam  per  consuetudinem,  quae  eiusdem  est  auctoritatis. 

Ideo  etiam  impedimenta  matrimonii  irritantia  iuris  humani  per 
legitimam  consuetudinem  contrariam  abrogari  possunt. 

c.  Consuetudinem  aliquam  exsistentem. 

Ergo  consuetudo  universalis  abrogare  potest  consuetudinem  uni- 
versalem, et  consuetudo  particularis  particularem;  universali  autem 
consuetudini  particularis  derogare  potest  ex  parte,  in  eo  scilicet  loco, 
in  quo  particularis  consuetudo  invaluit. 

203.  Condiciones,  quae  requiruntur,  ut  consuetudo 
legem  abroget : 

1.  Consensus  legislatoris;  sufficit  autem  consensus  legalis. 

a.  Lex  enim  induci  non  potest  nisi  auctoritate  legi- 
tima, quae  quidem  nequit  esse  voluntas  populi  consuetu- 
dinem exercentis,  sed  solum  voluntas  ipsius  legislatoris. 

Ex  quo  patet  consensum  legislatoris  esse  veram  causam  efficientem 
consuetudinis,  quae  legitimum  valorem  habeat. 

h.  Ut  consuetudo  vim  legis  obtineat,  non  requiritur 
consensus  personalis,  sed  sufficit  legalis : nihil  enim  impedit, 
quominus  legislator  lege  universali  statuat,  consuetudinem 

*)  Paucorum  theologorum  doctrina,  contra  decreta  disciplinaria 
concilii  triden tini 'nullam  admitti  consuetudinem,  sufficientibus  argu- 
mentis demonstrari  nequit.  Gf.  Biederlack,  Die  Gewohnheiten gegen 
<lie  Disciplinardekrete  des  Trienter  Konzils.  (Zeitschrift  f.  kath.  Theol. 
\l  (1882)  S.  438 'ff.  Wemz  l:  n.  194.  • 

debitis  qualitatibus  praeditam  vim  legis  habere;  quod  si 
legislator  fecerit,  consuetudo  vim  legis  accipit  sine  ulteriore 
consensu;  id  autem  ipso  iure  statutum  est^). 

a.  Consensus  potest  esse  personalis,  quo  superior  ipse,  aut  legalis, 
quo  ius  vel  lex  universalis  consuetudinem  approbat.  Personalis  sup- 
ponit cognitionem  consuetudinis,  legalis  eam  non  exigit.  Consensus  per- 
sonalis est  expressus,  si  legislator  dat  licentiam  inducendi  consuetu- 
dinem, et  est  tacitus,  si  legislator  consuetudinis  conscius  ei  non  resistit,, 
cum  facile  resistere  posset.  Quare  consuetudo,  quam  legislator  prudenti 
silentio  tantummodo  tolerat,  vim  legis  per  consensum  personalem  ob- 
tinere nequit. 

P.  Cmisensus  legalis  definiri  solet  praevia  approbatio  facta  per 
voluntatem  universalem  in  iure  expressam  approbandi  quamcunque  con- 
suetudinem debitis  condicionibus  vestitam. 

y.  Si  pro  consuetudine  habetur  consensus  personalis,  etiam  tacitus 
tantum,  non  requiritur  legitimum  tempus  ad  consuetudinem  inducen- 
dam, sed  statim  cessat  obligatio  legis. 

2.  Ex  parte  materiae,  ut  consuetudo  sit  rationabilis. 

Ut  sit  rationabilis,  non  requiritur,  ut  sine  peccato  inchoetur:  qui 

enim  consuetudinem  legi  contrariam  inducunt,  initio  plerumque  peccant ; 
neque  requiritur,  ut  sit  positive  rationabilis,  i.  e.  ut  speciali  ratione 
commendetur  vel  ut  lege  contraria  melior  atque  perfectior  sit,  sed 
sufficit,  ut  negative  rationabilis  sit,  i.  e.  ut  nulla  ratione  (nec  iure  na- 
turali nec  iure  divino)  reprobetur,  nec  licentiam  et  occasionem  pec- 
candi praebeat,  nec  corruptelam  morum  contineat,  ideoque  aliquo  modo 
conferat  ad  bonum  commune. 

3.  Ex  parte  communitatis:  a.  ut  consuetudo  inducatur 
a communitate,  cui  lex  imponi  possit,  qualis  est  regnum, 
provincia,  civitas,  dioecesis,  (non  autem  parochia,  familia 
aut  persona  privata),  ordo  religiosus  et  probabiliter  etiam 
ordinis  religiosi  provincia;  h.  ut  exerceatur  a maiore  com- 
munitatis parte : consuetudo  enim  inducitur  a communitato 
ex  consensu  principis;  atqui  solum  maior  pars  communi- 
tatem moraliter  repraesentat. 

4.  Ex  parte  actuum:  a.  ut  sint  liberi,  i.  e.  ut  neque 
ex  metu  neque  ex  errore  vel  ignorantia  procedant:  nam 
sine  consensu  populi  non  potest  per  consuetudinem  lex 
stabiliri ; iste  autem  consensus  deest,  si  actus  non  sunt 
liberi ; b.  legitimo  tempore  praescripti : nam  ius  ipsum 


G.  Quum  tanto  (11)  fin.  De  consuetud.  (I.  4). 

certam  durationem  consuetudinis  requirit,  ut  legalem  va- 
lorem  habeat:  nisi  sit  legitime  praescripta;  c.  facti  cum  in- 
tentione se  a lege  deobligandi.  Ad  hoc  autem  non  requiritur, 
ut  communitas  legem  saltem  initio  cognoscat  eamque  nihilo- 
minus non  observet,  sed  sufficit,  ut  cum  opinione  legem 
non  exsistere  eam  bona  fide  non  observet.  Quocirca  id, 
quod  fideles  ex  inconsideratione  vel  levitate  omittunt,  nun- 
quam vim  legitimae  consuetudinis  obtinere  potest. 

a.  Quantum  tempus  ad  inducendam  consuetudinem  requiratur, 
nullibi  reperitur  definitum.  Ut  consuetudo  obligatoria  vim  legis  ob- 
tineat, decennium  requiritur  et  sufficit;  ut  consuetudo  derogatoria  va- 
lorem  habeat,  quadraginta  anni  requiruntur,  e recentioribus  autem 
theologis  complures  opinantur  decennium  sufficere^. 

|3.  Supposito  dubio  positivo  circa  consuetudinem,  adeo  ut  ex  una 
parte  vere  probabile  sit  omnia  haberi,  quae  ad  legitimam  consuetudinem 
inducendam  requiruntur,  et]  pari  modo  ex  altera  parte  probabile  sit 
aliquid  eorum  deesse,  quae  ad  legitimam  consuetudinem  requiruntur, 
ita  distinguendum  est:  a.  in  dubio  circa  consuetudinem  praeter  legem 
consuetudo  nondum  obligat:  dubium  namque  est,  num  consuetudo  vim 
legis  obtinuerit;  lex  autem  dubia  non  obligat;  b.  in  dubio  circa  con- 
suetudinem contra  legem  lex  non  amplius  obligat:  eo  enim,  quod  con- 
suetudo contraria  probabiliter  a lege  deobligat,  ipsa  lex  facta  est  dubia, 
lex  autem  dubia  non  obligat. 


Articulus  secundus. 

De  consuetudine  obligatoria. 

204.  Eius  vis  obligandi.  1.  Consuetudinem  vim 
habere  inducendi  legem  eo  constat,  quod  ex  iure  supra 
allegato  consuetudo  rationabilis  et  legitime  praescripta  vim 
legis  habet. 

Lex  per  consuetudinem  introducta  vocatur  lex  non  scripta,  ut 
distinguatur  a lege  scripta,  quae  expressa  legislatoris  ordinatione  con- 
stituitur et  promulgatur. 

2.  Consuetudo  imponere  potest  quamcunque  legem: 
praeceptivam,  irritantem,  immo  etiam  mere  poenalem:  con- 

h Cf.  Benedictus  XIV.  De  synodo  1.  13.  c.  5.  n.  4.  Wernz 
I.  n.  190.  IV. 

suetudo  enim  efficere  potest,  quod  efficit  ipsa  lex;  atqui 
lex  quamcunque  obligationem  imponere  potest. 

Constat  legem  omnes  clericos  in  sacris  constitutos  ad  recitationem 
officii  obligantem  et  nonnulla  impedimenta  matrimonii  dirimentia  ut  im- 
pedimentum disparitatis  cultus  consuetudine  inducta  esse. 

205.  Condiciones  requisitae.  Ut  consuetudo  obli- 
gatoria vim  legis  accipiat,  eaedem  condiciones  requiruntur, 
quae  ad  legem  per  consuetudinem  abrogandam : 

a.  consensus  legislatoris  saltem  legalis,  sine  quo  obli- 
gatio imponi  nequit; 

h.  materia  rationabilis,  quae  scilicet  ad  bonum  com- 
mune conferat,  proindeque  a legislatore  lege  lata  prae- 
cipi possit; 

c.  communitas,  quae  capax  sit,  cui  lex  imponatur; 

, d.  actus  a communitate  libere  exerciti  i.  e.  neque  ex 
metu  neque  ex  errore  vel  ignorantia,  sed  cum  cognitione 
nullam  circa  hanc  materiam  exsistere  legem; 

e.  exerciti  cum  intentione  se  obligandi ; quocirca  ea, 
quae  a fidelibus  ex  mera  devotione  exercentur,  ut  terna 
salutatio  angelica,  vim  consuetudinis  obligatoriae  obtinere 
nequeunt ; 

Nihilominus  etiam  actus  merae  devotionis  per  consuetudinem  vim 
legis  acquirere  potest,  dummodo  fideles  scientes  nullam  esse  eius  obii' 
gationem,  animum  habeant  se  ad  illum  actum  obligandi.  Animus  iste 
ex  adiunctis  colligi  debet,  e.  g.  si  constanter  observetur  etiam  cum 
aliquo  incommodo,  si  transgressores  puniantur,  si  homines  pii  com- 
muniter ita  iudicent*). 

f.  legitime  praescripti. 

Num  nova  lex  auferat  contrarias  consuetudines  vigentes^ 

Constitutionibus  pontificiis  addi  solent  clausulae^  quibus 
consuetudines  contrariae  reprobantur;  atqui  de  his  clau- 
sulis notari  debet:  a.  Lex  universalis  aufert  contrariam 
consuetudinem  universalem,  at  non  aufert  consuetudines 
particulares,  nisi  addatur  clausula,  quae  consuetudinem 
contrariam  vigentem  reprobet,  h.  Haec  clausula:  non  ob- 
stante quacunque  consuetudine  aufert  omnes  consuetudine» 


S.  Alphonsus  1.  1.  n.  107.  IV. 

praeter  immemoriales^),  at  non  impedit  originem  novae 
consuetudinis  contrariae,  c.  Clausula:  non  obstante  qua- 
cunque consuetudine  etiam  immemoriali  omnes  prorsus  con- 
suetudines contrarias  aufert,  at  originem  novae  consue- 
tudinis contrariae  neque  ipsa  impedit,  d.  Clausula  legi 
addita : exclusa  quavis  consuetudine  contraria  in  futurum 
difficiliorem  quidem  reddit  consuetudinem  novae  legi  con- 
trariam, at  eius  originem  non  omnino  impedit : etenim 
haec  ipsa  clausula  est  lex  disciplinaris;  atqui  de  ratione 
legis  disciplinaris  est,  ut  admittat  consuetudinem  con- 
trariam^). 


Quaestio  undecima. 

De  collisione  officiorum  et  iurium.  ,! 

205*.  Notiones,  Officiis  ex  una  parte  correspondent 
ex  altera  parte  iura,  et  ita  quidem,  ut  ius  unius  tam  late 
pateat  quam  alterius  officium. 

1.  Officia  pro  diversitate  legum,  ex  quibus  oriuntur, 
sunt : 

a.  officia  affirmativa,,  quae  ex  praeceptis,  et  officia 
negativa,  quae  ex  prohibitionibus  oriuntur; 

h,  absoluta,  quae  simpliciter  et  sine  exceptione,  et 
hypothetica,  quae  solum  in  certis  suppositionibus  obligant; 

c.  naturalia,  quae  in  lege  naturae,  et  positiva,  quae 
in  lege  positiva  sive  divina  sive  humana  fundantur; 

I i 

q Consuetudo  immemorialis  ea  est,  cuius  initii  memoria  non  ex- 
sistit. Non  dicitur:  cuius  initii  cognitio  non  exsistit;  ideo  consuetudo 
immemorialis  esse  potest,  etsi  eius  initia  ex  historia  probe  nota  sint, 
modo  eius  exsistentia  hominum  nunc  viventium  memoriam  (centum  cir- 
citer annos)  transcendat. 

2)  Cf.  Aichner,  Compendium  iuris  eccles.®  (Brixinae.  Weger.  1900) 
p.  81  ss. 

d.  superiora  et  inferiora,  prout  ad  maiora  vel  minora 
bona  servanda,  ad  maiora  vel  minora  mala  avertenda  re- 
feruntur ; 

e.  iustitiae,  ex  quorum  laesione  per  se  obligatio  resti- 
tutionis oritur,  et  caritatis,  ex  quorum  laesione  obligatio 
restitutionis  non  oritur. 

2.  Cum  iura  cohaereant  cum  officiis,  eodem  modo 
atque  officia  distinguuntur;  in  specie  notanda  sunt: 

a.  iura  connata,  quae  in  lege  naturae,  et  iura  acqui- 
sita, quae  in  lege  positiva  vel  in  contractibus  fundantur. 

h.  iura  inalienahilia,  quibus  nullatenus  renuntiari  potest, 
et  alienahilia,  quibus  renuntiari  potest:  quod  enim  homini 
sive  ad  finem  ultimum  assequendum  sive  ad  moralem  ob- 
ligationem implendam  necessarium  est,  abdicari  non  potest. 

3.  Collisio  officiorum  est  concursus  complurium  obliga- 
tionum, quae  simul  impleri  non  possunt. 

Sic  in  casu  iniusti  aggressoris  duae  obligationes  servandi  vitam 
propriam  et  servandi  vitam  alienam  collidunt.  Cum  obligatio  servandi 
propriam  praestantior  sit,  altera  obligatio  vim  suam  amittit. 

a.  Tam  multae  et  variae  sunt  hominis  relationes  sive  erga 
Deum  sive  erga  seipsum  sive  erga  ceteros  homines,  et  conse- 
quenter tam  multiplices  sunt  obligationes,  quae  inde  oriuntur,  ut  non 
raro  eodem  tempore  urgeant  officia,  quae  inter  se  opposita  sunt. 
Verum  officiorum  collisio  tantum  apparens  est,  quia  obligationum 
collidentium  reipsa  una  tantum  exsistit  et  exigit,  ut  impleatur 
reliquae  vim  suam  amittunt  seu  suspenduntur,  quamdiu  durat 
collisio:  earum  enim  impletio  impossibilis  est;  ad  impossibile 
autem  nemo  tenetur.  Sane  suprema  ratio  omnium  obligationum 
voluntas  Dei  est;  Deus  autem,  cuius  voluntas  sapientia  est,  velle 
nequit,  ut  eodem  tempore  actiones  ponamus,  quarum  una  altera  m 
excludit. 

b.  Quare  in  casu,  quo  officia  collidunt,  de  hac  re  potissimum 
agitur,  ut  collisio  solvatur  seu  ut  determinetur,  quaenam  obligatio 
inter  collidentes,  ceteris  cessantibus,  exigat,  ut  impleatur.  Ad  hoc 
determinandum  plures  regulae  statuuntur. 

205**.  Regulae  ad  solvendam  collisionem.  Supremum 
in  hac  re  principium  hoc  est:  obligatio  superior  inferiori 
praeferenda  est;  superior  autem  illa  censetur,  quae  oritur 
ex  lege,  quae  maioris  momenti  est.  Unde  sequentes  regulae 
inferuntur. 

a.  Praecepta  legis  naturae  praeferenda  sunt  praeceptis 
legis  positivae  divinae,  haec  praeceptis  legis  positivae  hu- 
manae; inter  haec  praecepta  legis  ecclesiasticae  praevalent 
praeceptis  legis  civilis,  id  quod  ex  diverso  fine  harum  legum 
eruitur,  quorum  unus  altero  nobilior  est. 

Lex,  quae  exigit,  ut  proximo  egenti  subveniamus,  superior  est 
lege  abstinendi  ab  operibus  servilibus;  lex  servandi  sanitatem  praefe- 
renda est  legi  ieiunii  vel  abstinentiae. 

h.  Praecepta  negativa  praevalent  praeceptis  positivis; 
ideo  in  genere  maior  est  obligatio  vitandi  prohibita  quam 
faciendi  praecepta : id  enim,  quod  prohibetur,  in  se  malum 
^t  perniciosum  est,  id  autem,  quod  praecipitur,  simpliciter 
conveniens  et  utile  est. 

Non  licet  mentiri  nec  turpe  negotium  exercere  ad  subvenien- 
dum egenti. 

c.  Praecepta  iustitiae  in  genere  praevalent  praeceptis 
caritatis. 

Si  simul  concurrunt  obligatio  solvendi  debitum  et  dandi  eleemosy- 
nam, praevalet  prior,  quae  est  iustitiae,  prae  obligatione  posteriore,  quae 
■est  caritatis.  Attamen  si  cui  solvendum  est  debitum,  quo  soluto  debitor 
se  coniicit  in  gravem  necessitatem,  potest  differre  solutionem,  quamvis 
sit  obligatio  iustitiae. 

d.  Praecepta  (negativa  et  positiva),  quae  maiora  bona 
tuentur,  praevalent  legibus ; quae  minora  tuentur;  ideo 
praecepta,  quae  referuntur  ad  bona  spiritualia,  bona  in- 
terna, bona  communia,  praeferenda  sunt  praeceptis,  quae 
referuntur  ad  bona  corporalia,  externa,  privata. 

Sic  civis  militare  tenetur,  etsi  propria  vita  vel  propria  familia 
damnum  patiatur.  — Sacerdos  vel  medicus  aegrotos  iuvare  tenetur^ 
etsi  propria  sanitas  vel  propria  familia  periclitetur.  — Non  licet  a fide 
deficere  ad  vitam  servandam ; nec  fidem  negare  ad  declinandam  per- 
secutionem. — Famulus,  cui  famulatus  est  occasio  peccati,  quae  nullis 
mediis  removeri  potest,  tenetur  famulatum  deserere,  etsi  damna  tem- 
poralia essent  gravissima.  — Non  licet  vitam  periculo  exponere  propter 
exiguum  aliquod  bonum  temporale. 

e.  Quodsi  in  casu  officiorum  collidentium  post  diligens 
examen  determinari  non  possit,  quaenam  obligatio  prae- 
valeat, et  simul  urgeat  necessitas  operandi,  electio  pro  ar- 
bitrio fieri  potest.  Error,  qui  in  hoc  casu  forte  committitur, 
involuntarius  est  neque  agenti  imputatur. 


Liber  quartus. 

De  conscientia ‘). 


Quaestio  prima. 

De  natura  conscientiae. 


Articulus  primus. 

De  conscientia  in  genere. 

t 

20G.  Conscientia.  1.  Exsistentia  conscientiae  mo- 
ralis  est  factum  universale:  omnes  enim  homines,  culti 
aeque  ac  barbari,  vocem  conscientiae  in  semetipsis  per-  y 
cipiunt.  ^ 

Huius  rei  testimonia  sedulo  collegerunt  auctores  supra  citati,  r- 
praesertim  Cathrein.  S.  scriptura  conscientiam  ubique  supponit,  cum  | 
eius  varias  activitates  passim  describat.  Cf.  Schindler  p.  195.  ^ 

2.  Nomine  conscientiae  moralis  (ouvTripriOK;)  imprimis  b 
significatur  habitus  primorum  principiorum  moralium,  quem  i 
graeci  synteresin  appellant.  Est  igitur  synteresis  quaedam  | 
proprietas  intellectus,  qua  hic  magna  facilitate  atque  evi- 


- S.  Thomas  1.  II.  q.  19.  S.  Alphonsus  1.  1.  1.  tr.  1.  n.  1 — 89. 
Sporer-Bierhaum^  Theologia  mor.  decalog.  (Paderbornae.  Typographia 
bonifac.  1897)  I.  tr.  1.  n.  1 — 109.  Reuter,  Theolog.  mor.  pr.  1,  tr.  2. 
n.  59  ss.  Bouquillon  1.  c.  pr.  2.  n.  243  ss.  Lehmhuhl  I.  n.  41  ss. 
Ballerini-Palmieri,  Opus  theolog.  mor.®  (Prati.  Giachetti.  1898)  1. 
n.  130—235.  Simar,  Das  Gewissen  und  die  Gewissensfreiheit^  (Frei- 
burg.  Herder.  1902.)  Cathrein^  Das  Gewissen  und  die  Gewissensfreiheit 
VFreiburg.  Herder.  1906). 

dentia  cognoscit  universalissima  principia  moralia  seu  su- 
prema principia  legis  naturalis.  Deinde  vero  synteresis 
etiam  ipsa  haec  principia  significat, 

a.  Eiusmodi  principia  sunt  e.  g.  bonum  faciendum,  malum  vitan; 
dum;  quod  tibi  non  vis  fieri,  alteri  ne  feceris;  supremum  numen  co- 
lendum est;  promissa  servanda  sunt;  praecepta  impleri  debent  et  alia 
suprema  principia  legis  naturalis.  Ex  his  principiis  universalibus  scientia 
moralis  deducit  veritates,  quas  ipsa  docet,  e.  g.  bonum  faciendum  est; 
sed  miseris  subvenire  bonum  est;  ergo  miseris  subveniendum  est; 
malum  vitandum  est;  adulterium  malum  est;  ergo  adulterium  vitan- 
dum est. 

h.  Inest  homini  ingenita  dispositio  ad  vitam  moralem  ducendam 
(eine  sittiiche  Anlage),  quae  dispositio  duo  complectitur:  dispositionem 
intellectus  ad  cognoscendam  legem  moralem  et  naturalem  propensionem 
voluntatis  sequendi  leges  morales  ab  intellectu  propositas  tamquam 
normam  liberae  activitatis.  Cum  utraque  dispositio  nomine  conscientiae 
(synteresis)  significetur,  patet,  conscientiam  hoc  sensu  integram  vitam 
moralem,  prout  ab  intellectu  et  voluntate  procedit,  designare,  ut  cum 
hominem  dicimus  religiosum  vel  religione  carentem  (gewissenhaft,  ge- 
wissenslos). 

c.  Conscientia,  cum  sit  dispositio  et  qualitas  habitualis  intellectus 
et  voluntatis,  excoli  et  perfici  potest  et  debet:  quoad  intellectum,  eo 
quod  leges  servandas  discendo  scientiam  moralem  nobis  comparamus; 
quoad  voluntatem,  eo  quod  legibus  moralibus  prompte  oboediamus. 
Eadem  conscientia,  etsi  nunquam  penitus  exstingui  possit,  negligentia 
tamen  et  praesertim  vitiis  et  voluptatibus  obnubilari,  infirmari,  quin 
etiam  vitiari  potest.  Hinc  aeque  de  conscientia  illuminata  et  vigilante, 
ac  de  conscientia  cauteriata  et  dormiente  loquimur. 

207.  Conscientia  (oi^veibiqaiq).  Conscientia  moralis 
altero  sensu  est  iudicium  mentis  de  moralitate  actionis  pro- 
xime practicum^  quod  quidem  iudicium  dictamen  (conscien- 
tiae) vocari  solet. 

a.  Conscientia  duplici  modo  se  exserit:  ante  actionem  manifestat 
eam  esse  bonam  et  faciendam  vel  malam  et  omittendam ; post  actionem 
(omissionem),  si  secuti  vocem  conscientiae  bonum  fecimus,  malum  omi- 
simus, laudat  et  approbat,  ex  quo  sequitur  gaudium  et  tranquillitas 
cordis;  quodsi  contra  conscientiam  egimus  nos  vituperat,  unde  angor 
et  dolor  cordis  consequitur. 

h.  Iudicium  mentis,  quod  pro  obiecto  habet  actionis  humanae  mo- 
ralitatem,  aliud  est  remote  practicum  seu  speculativum,  quod  actiones 
in  abstracto  et  in  genere  respicit,  ut  furtum  esse  vitandum,  egeno  esse 
succurrendum ; aliud  p7'Oxime  practicwn  seu  simpliciter  p^^acticum,  quod 

refertur  ad  actiones  morales  in  concreto  et  in  particulari  hic  et  nunc 
ponendas  simul  curn  omnibus  adiunctis,  in  quibus  reperiuntur,  et  vo- 
luntatem agentis  immediate  dirigit,  e.  g.  hanc  rem  a me  non  esse 
auferendam  utpote  alienam,  huic  homini  nunc  mihi  esse  subveniendum 
utpote  egeno;  non  illud  sed  hoc  vocatur  conscientia. 

c.  ludicia  de  bonitate  et  malitia  actionum  in  genere  vel  sunt  uni- 
versalissima, veritates  nempe,  quae  synteresim  seu  prima  principia  mora- 
lia constituunt,  vel  minus  universalia,  quae  totidem  sunt  conclusiones, 
ex  primis  principiis  deductae : malum  est  vitandum;  furtum  est  malum. 
Hae  veritates  deductae  scientiam  moralem  constituunt.  Ad  haec  in- 
dicia deducenda  intellectus  habitum  acquirere  potest,  qui  pariter  voca- 
tur scientia  moralis.  In  formandis  principiis  synteresis  intellectus  non 
errat;  in  formandis  principiis  scientiae  moralis  errare  potest  et  aliquando 
errat. 

d.  Veritates  tum  synteresis  tum  scientiae  moralis  universales  sunt; 
conscientia  econtra  versatur  circa  singularem  actionem  nunc  ponendam, 
oius  proinde  dictamina  'particularia  sunt,  immediate  tamen  ex  verita- 
tibus scientiae  moralis,  mediate  ex  veritatibus  synteresis  deducta.  Ideo 
dictamen  conscientiae  semper  est  conclusio  alicuius  syllogismi,  cuius 
maior  continet  legem  moralem,  minor  actionem  hic  et  nunc  ponen- 
dam, cui  lex  applicatur,  et  conclusio  exhibet  convenientiam  vel  discon- 
venientiam actionis  cum  lege,  e.  g.  furtum  est  illicitum;  haec  actio  est 
furtum;  ergo  haec  actio  est  illicita. 

208.  Conscientiae  vis.  1.  Conscientia  est  norma  proxima 
et  interna  actionum  moralium:  voluntas  enim,  cum  sit  potentia 
caeca,  indiget  convenienti  directione;  atqui  directionem 
voluntas  accipere  solum  potest  a conscientia : nam  illa 
potentia,  a qua  voluntas  naturaliter  in  suis  operationibus 
dependet,  est  ratio;  ratio  autem,  quae  in  particulari  casu 
dictat,  hoc  esse  faciendum,  quia  bonum,  illud  omittendum, 
quia  malum,  est  conscientia.  Dicitur  regula  proxima,  quia 
voluntati  magis  propinqua  est  quam  lex,  et  dicitur  regula 
suhiectiva  et  interna,  ut  distinguatur  a lege,  quae  est  norma 
obiectiva  et  externa. 

Ergo,  quod  probe  notandum  est,  actiones  humanae  suam  boni- 
tatem aut  malitiam  moralem  (formalem)  non  sumunt  a norma  morali- 
tatis  vel  a lege,  ut  in  se  est,  sed  a lege,  prout  per  dictamen  con- 
scientiae voluntati  proponitur  seu  a conscientia;  quare  absque  ratione 
de  praeteritis  actionibus  bona  fide  positis  anguntur,  qui  postea  audiunt 
eas  fuisse  peccaminosas. 

2.  Conscientiae  vere  convenit  vis  obligandi:  legi  enim 
vere  proprieque  dictae  convenit  vis  obligandi;  ergo  etiam' 
conscientiae,  quae  non  est  nisi  lex  ad  singulas  actiones 
humanas  applicata.  Eadem  est  igitur  vis  obligatoria  con- 
scientiae, quae  est  legis;  et  quoniam  omnis  obligatio  legis 
a voluntate  Dei  est  derivanda,  conscientia  tum  voluntas- 
Dei  tum  vox  Dei  vulgo  neque  inepte  appellatur. 

Quoniam  autem  Deus  voluntatem  suam  nobis  manifestat  per 
rationem  nostram,  quae  falli  potest,  dictamen  conscientiae  potest  esse 
erroneum;  hinc  fieri  potest,  ut  sequi  teneamur  conscientiam  malum  prae- 
cipientem. 

209.  Divisio.  Conscientia  multipliciter  dividitur: 

•1.  Ratione  actuum,  ad  quos  refertur,  in  antecedentem 
et  consequentem,  prouti  actus  aut  mox  ponendi  aut  iam 
positi  sunt ; illa  indicat,  quid  bonum  vel  malum,  quid  facien- 
dum vel  omittendum  sit,  haec  autem  praeteritum  approbat 
vel  accusat  vel  etiam,  si  id  fieri  potest,  excusat. 

Conscientia  antecedens  a Deo  nobis  data  est  ut  dux  et  modera- 
trix vitae  nostrae  moralis,  quam  sequi  tenemur,  ut  ad  finem  vitae 
aeternae  perveniamus;  conscientia  consequens  nostrarum  actionum 
indicem  agit  laudans  et  approbans,  si  bonae,  monens,  reprobans,  vitu- 
perans, terrens  atque  castigans,  si  malae  sunt.  ludicium  approbans 
testimonium  bonae  conscientiae  dicitur,  iudicium  accusans  et  reprobans 
remorsus  seu  vermis  conscientiae.  Testimonium  bonae  conscientiae  sola- 
tium  et  praemium,  donum  pacis  internae,  remorsus  conscientiae  angores 
et  poenam  afferunt:  Non  est  pax  impiis^).  Unde  conscientia  hominem 
magnopere  iuvat  ad  finem  suum  consequendum. 

Nota.  Conscientia  antecedens  est  proxima  regula  morum,  de  qua 
sola  nobis  hic  sermo  est,  ad  quam  proinde  divisiones  pertinent,  quae 
sequuntur. 

2.  Ratione  obligationis,  quam  manifestat,  in  praeci’- 
pientem,  prohibentem  et  permittentem, 

3.  Ratione  assensus  in  certam  et  dubiam;  certa  ea  est, 
qua  mens  firmiter  absque  errandi  formidine  iudicat  actionem 
esse  bonam  et  licitam  vel  malam  atque  illicitam ; dubia  ea 
est,  qua  mens  iudicium  de  actionis  honestate  suspendit  vel 
format  quidem,  sed  cum  formidine  errandi. 


q Is.  22,  57. 

3.  Ratione  conformitatls  cum  obiecto  in  veram  ei  er^ 
roneam. 

a.  Conscientia  vera  (recta)  est  illa,  quae  dictat  rem, 
prout  in  se  est,  erronea  illa,  quae  dictat  aliter,  ac  res  in 
se  est. 

Inter  conscientiam  veram  et  rectam  proprie  loquendo  discrimen 
intercedit.  Ordinarie  quidem  conscientia  recta  etiam  vera  erit.  Vera 
enim  dicitur,  quae  obiectivo  rerum  ordini  consentanea  est,  quae  ergo 
bonum  dicit,  quod  reipsa  bonum  est,  et  malum,  quod  reipsa  malum 
est.  Sed  dictamen  conscientiae  est  veluti  conclusio  syllogismi,  cuius  pro- 
positio maior  est  principium  morale,  propositio  minor  actio  humana, 
cui  illud  applicatur,  ut  inde  concludi  possit,  actionem  esse  licitam  vel 
illicitam.  Porro  recta  dicitur  conscientia,  quae  iuxta  leges  logicas  rile 
ex  principio  morali  deducta  est.  Jam  fieri  potest,  ut  ratiocinium  ex 
falso  principio  morali  procedat,  unde  fieri  potest,  ut  conclusio  seu 
conscientia  recta  quidem  sit,  sed  falsa. 

b.  Conscientia  erronea  alia  est  invincibilis  et  inculpa- 
bilis, cuius  error  moraliter  vinci  non  potest;  alia  vincibilis 
et  culpabilis,  cuius  error  adhibita  morali  diligentia  deponi 
potest,  sed  ex  incuria  non  deponitur. 

Conscientia  erronea  dupliciter  potest  esse  invincibilis,  aut  quia 
agenti  ne  suspicio  vel  dubium  quidem  de  errore  in  mentem  venit  aut 
quia  orta  quidem  de  errore  est  dubitatio,  attamen  ne  adhibita  quidem 
morali  diligentia  error  deponi  et  veritas  inveniri  potest.  Sic  is  quoque 
invincibiliter  errat,  qui  dubitans,  num  tali  die  sit  abstinentia,  adhibita 
morah  diligentia  ignorat  reipsa  praeceptam  esse  abstinentiam.  Princi- 
pium tamen,  quod  sequitur,  solum  de  priore  modo  conscientiae  invin- 
cibiliter erroneae  valet;  de  altero  modo  infra  sermo  erit. 

5.  Conscientia  erronea  dividitur  in  laxam  et  angustam. 

a.  Laxa  illa  dicitur,  quae  leviore  de  causa  rationem 
peccati  aut  negat  aut  minuit.  Ad  laxam  reducitur  etiam 
conscientia  cauteriata  (das  abgestumpfte  Gewissen)^),  quae 
ex  diuturno  habitu  peccandi  orta  etiam  peccata  gravia 
parvipendit,  et  conscientia  pharisaica,  quae  magna  prae- 
cepta parvi,  parvas  autem  et  externas  observantias  magni 
facit. 

b.  Angusta  illa  dicitur,  quae  leviore  de  causa  ratio-, 
nem  peccati  affirmat  vel  auget.  Ad  angustam  reducitur 


q Cf.  1.  Tim.  4,  2. 

conscientia  scrupulosa,  quae  rationem  peccati  nimis  auget, 
et  conscientia  perplexa,  quae  ex  utraque  parte  peccatum 
apprehendit. 


Articulus  secundus. 

De  obligatione  sequendi  conscientiam. 

210.  Principia.  1.  Conscientiam  certom,  ubi  praecipit 
vel  prohibet,  sequi  tenemur. 

Conscientia  enim  certa  est  ipsa  lex  certo  a nobis  cognita  et 
ad  actionem  particularem  applicata,  si  conscientia  supponitur 
vera;  atqui  legem  certo  cognitam  sequi  tenemur ; ergo  conscientiam 
certam,  saltem  si  simul  vera  est,  sequi  tenemur. 

2.  Conscientiam  certam,  ubi  praecipit  vel  prohibet, 
sequi  tenemur,  etsi  invincibiliter  erronea  sit,  eandem  que 
sine  peccato  sequi  possumus,  ubi  aliquid  permittit. 

Ratio  i)rimi  est,  quia  voluntas,  cum  sit  caeca  facultas,  ad 
recte  agendum  tenetur  sequi  ductum  intellectus  certo  praecipien- 
tis vel  prohibentis;  ergo  tenetur  sequi  conscientiam  veram  aeque 
atque  invincibiliter  errantem,  modo  certa  sit:  Ratio  secundi  est, 
quia  sequens  conscientiam  permittentem  vult  actionem,  quam  iu- 
dicat  licitam,  id  quod  nequit  esse  peccatum. 

Quaeritur,  unde  conscientia  erronea  vim  obligandi  accipiat;  cum 
enim  eatenus  obliget,  quatenus  legem  divinam  renuntiat,  conscientia 
erronea,  quippe  quae  legem  divinam  reipsa  non  renuntiet,  obligare 
non  posse  videtur.  Dicendum  est,  conscientiam  erroneam  vim  obligandi 
haurire  ex  universali  legis  principio:  bonum  faciendum,  malum  vitan- 
dum est,  quantum  fieri  potest  i.  e.  prout  nobis  per  conscientiam  mani- 
festatur; unde  conscientiae  certae  semper  et  in  omni  casu  oboedire 
tenemur.  Conscientia  ergo  erronea  non  obligat  vi  praecepti  particu- 
laris, quod  renuntiat,  sed  vi  praecepti  universalis,  quo  bonum  facere 
et  malum  vitare  tenemur,  in  quantum  possumus.  ' 

a.  Affirmatio  supponit  eum,  qui  agit  cum  conscientia  invincibi- 
liter erronea,  conservare  libertatem.  In  iis  enim,  quae  vitari  nequeunt, 
non  potest  ex  conscientia  erronea  committi  peccatum,  quia  actio  vel 
omissio  est  prorsus  involuntaria.  Qui  putat  inhonestas  vel  blasphemas 
cogitationes  iam  esse  peccata,  non  peccat,  etsi  eiusmodi  cogitationes 
habeat,  quia  efficere  nequit,  ut  mentem  non  subeant.  Item  incarceratus» 
qui  erronee  putat  se  peccare,  eo  quod  omittit  sacrum,  reipsa  non  peccat. 

h.  „Hinc  si  cui  conscientia  dictet  se  teneri  ad  mentiendum,  ut 
proximo  periclitanti  subveniat,  peccat  contra  caritatem,  si  non  men- 

tiatur.“  — „Qui  putat  esse  ieiunium,  quando  non  est,  ob  erroneam 
conscientiam  peccat,  si  non  ieiunet“^). 

c.  Qui  opus  ex  se  malum  ponit,  quod  ex  conscientia  erronea 
existimat  esse  bonum,  non  solum  non  peccat,  sed  ex  multorum  sen- 
tentia opus  bonum  exercet  et  suppositis  supponendis  per  illud  etiam 
meretur. 

d.  Peccatum  ex  erronea  conscientia  commissum  est  eiusdem  gra* * 
vitatis  et  speciei,  ac  si  ex  vera  conscientia  commissum  esset.  Qui  erga 
erronee  putans  audiendum  esse  sacrum  istud  omittit,  graviter  peccat 
contra  ecclesiae  praeceptum  et  in  confessione  sufficit  dicere:  sacrum 
omisi.  Qui  percutit  hominem  erronee  putans  esse  sacerdotem,  aeque 
sacrilegium  committit,  ac  si  reipsa  sacerdotem  percussisset.  Si  tamen 
confessarius  advertit  poenitentem  peccasse  ex  conscientia  erronea,  eum 
interroget,  num  reapse  indicaverit  se  graviter  peccare,  eumque  de  rei 
veritate  instituat’^). 

e.  Si  ergo  conscientia  dictet  licitum  esse  furari  ad  subveniendum 
pauperi,  furtum  ex  conscientia  invincibiliter  erronea  non  esset  peccatum. 

3.  Conscientiam  vincihiliter  erroneam^  sive  praecipit 
sive  permittit,  nec  sequi  nec  contra  eam  agere  licet,  sed 
errorem  ante  actionem  deponere  tenemur:  etenim  sic  agens 
se  exponeret  periculo  peccandi.  Si  tamen  ageretur  de  actu 
bono,  quem  quis  existimat  esse  praeceptum,  posset  sequi 
conscientiam  vincihiliter  erroneam,  nec  teneretur  errorem 
deponere. 

„Qui  putat,  sed  cum  dubio,  sibi  furandum  esse  a di  vite,  ut  suc- 
currat egenti,  peccat  sive  cum  eiusmodi  conscientia  furetur,  sive  non 
furetur.  Debet  ergo  ante  actionem,  si  fieri  possit,  errorem  deponei  e 
inquirendo  veritatem"®).  — Sed  qui  cum  dubio  putat  hodie  sibi  audien- 
dum esse  sacrum  et  pergit  ad  audiendum  sacrum,  non  tenetur  inquirens 
veritatem  deponere  errorem. 

Nota.  Ut  confessarius  dignoscere  possit,  utrum  conscientia  fuerit 
invincibiliter  an  vincihiliter  erronea,  interroget  poenitentem;  a.  num 
aliquam  indecentiam  in  actu  adverterit  vel  saltem  de  eius  liceitate 
dubitaverit;  h.  num  conscientia  ipsi  dictaverit  aliquem  ea  de  re  inter- 
rogandum esse.  Quodsi  utrumque  neget,  error  fuit  invincibilis;  si  alter- 
utrum affirmet,  error  vincibilis  et  culpabilis  fuit,  et  quidem  graviter 
culpabilis,  si  rem,  de  qua  agebatur,  ut  rem  magni  momenti  apprehenderit. 


*)  Gury,  Compendium  theologiae  mor.  I.  n.  38. 
2)  Cf.  Lugo,  De  poenit.  disp.  16.  n.  499  ss. 

*)  Gury,  1.  c.  n.  38. 

211.  De  conscientia  laxa.  Conscientia  laxa  quando- 
que habitum  denotat,  illam  nempe  animi  dispositionem, 
quae  tendit  in  moralem  libertatem  plus  aequo  extenden- 
dam; si  actum  significat,  est  iudicium,  quod  ex  leviore 
motivo  iudicat  licitum  esse,  quod  illicitum,  vel  leve  pec- 
catum esse,  quod  grave  est.  Et  conscientia  laxa  conse- 
quens est  iudicium,  quod  ex  levi  motivo  iudicat  non  fuisse 
grave  peccatum,  ubi  reipsa  grave  commissum  fuit. 

Principia,  a.  Ordinarie  graviter  peccant,  qui  scientes 
se  habere  conscientiam  laxam  praeceptum  in  re  gravi 
transgrediuntur:  vel  enim  confusam  gravis  peccati  cogni- 
tionem habent,  vel  si  hanc  non  habent,  qui  in  re  gravi 
scienter  sequuntur  conscientiam  laxam,  scienter  se  exponunt 
periculo  praeceptum  grave  violandi.  Neque  eos  excusat 
error,  quo  iudicant  non  esse  peccatum,  quia  error  in  causa 
voluntarius  est. 

Qui  nesciunt  se  esse  laxae  conscientiae  et  ad  maliliam  actionis  ne 
in  confuso  quidem  advertunt,  propter  ignorantiam  a peccato  excusan- 
tur. Immo  etiam  ille,  qui  scit  se  esse  laxae  conscientiae,  a peccato 
mortali  immunis  esse  potest,  ubi  nempe  neque  ad  malitiam  actionis 
neque  ad  obligationem  accuratius  in  eius  malitiam  investigandi  ne  in 
confuso  quidem  advertit. 

h.  In  dubio  de  pleno  consensu  in  peccatum  prae- 
sumendum est  eos  plene  consensisse,  quemadmodum  illi, 
qui  timoratae  sunt  conscientiae,  in  dubio  non  consensisse 
praesumuntur : ex  ordinarie  enim  contingentibus  morali 
certitudine  ad  particulare  factum  recte  concluditur. 

c.  Qui  laxa  conscientia  laborat,  sub  gravi  eam  de- 
ponere tenetur,  quia  deponere  tenetur  habituale  periculum, 
in  quo  versatur,  graviter  peccandi. 

212.  De  conscientia  perplexa.  Regulae  ab  eo  ser- 
vandae, qui  conscientiam  perplexam  habet,  ex  s.  Alphonso 
(n.  10)  sunt  hae: 

a.  Si  sine  gravi  damno  actionem  differre  potest,  te- 
netur eam  differre,  donec  sapientes  e.  g.  confessarium  con- 
suluerit: quilibet  enim  vitare  tenetur,  quod  putat  esse 
peccatum. 


Noldin,  De  principiis®. 

b.  Si  actionem  differre  non  potest^  illud  eligere  tene- 
tur, quod  sibi  videtur  minus  malum:  nam  vitare  potius 
debet  maius  quam  minus  malum  e.  g.  transgressionem 
legis  naturalis  quam  positivae,  si  utrumque  vitare  nequit. 

c.  Si  minus  malum  discernere  non  potest,  quidquid 
eligat,  non  peccat;  atque  id  quidem  etsi  per  errorem  exi- 
stimet se  peccare,  quia  actus,  quem  ponit^  non  est  vo- 
luntarius. 

Exemplo  sit  homo,  qui  die  festo  assistens  infirmo  existimat  se 
peccare,  si  remaneat,  et  pariter  se  peccare,  si  accedat  ad  ecclesiam  vel 
sacerdos,  qui  sacrum  faciens  putat  se  peccaturum,  si  repetat  formam 
consecrationis,  et  pariter  se  peccaturum,  si  eam  non  repetat,  vel  con- 
fessarius,  qui  timet  se  peccaturum  denegando  absolutionem,  quia  poe- 
nitentem  a sacramentis  prorsus  absterret,  et  se  peccaturum  concedendo 
absolutionem,  quia  sacramentum  indigno  administrat;  faciat,  quod  vo- 
luerit: nulla  enim  exsistit  necessitas  peccandi. 


Articulus  tertius. 

De  conscientia  scrupulosa*). 

313.  Notiones.  1.  Scrupulus  est  timor  de  peccato  ex 
inani  apprehensione  ortus.  Itaque  scrupulus  natura  sua 
non  est  iudicium  sanae  mentis,  sed  est  timor  de  peccato 
ortus  ex  inani  apprehensione  mentis  perturbatae. 

Conscientia  scrupulosa  quandoque  habitualem  animi 
dispositionem  ad  eiusmodi  inanes  apprehensiones  propen- 
sam, quandoque  actum  significat.  Hoc  sensu  conscientia 
scrupulosa  est  apprehensio,  quae  ex  inani  ratione  sive 
ante  sive  post  factum  formidat  adesse  peccatum,  ubi 
non  est. 

Conscientia  scrupulosa  differt  a.  a conscientia  tenera,  quae  etiam 
minimos  defectus  ut  tales  cognoscit  et  ex  reverentia  erga  divinam 
maiestatem  magni  facit,  probe  tamen  retenta  distinctione  inter  pecca- 


*)  S.  Alphoyisus,  1.  1.  n.  11  — 18.  Reuter,  Neoconfessarius  n.  255ss. 
Stoz,  Tribunal  poenit.  1.  1.  pr.  5.  n.  171  ss.  Laymann,  Theologia  moral. 
1.  1.  tract.  1.  c.  6.  Lacroix,  Theologia  moral.  1.  1.  n.  519  ss.  Scara- 
melli,  Director,  ascet.  1.  2.  n.  421  ss.  S.  Ignatius,  Exercitia  spiritualia, 
Regulae  de  scrupulis. 

tum  mortale  et  veniale.  Differt  h.  a conscientia  erronea,  quae  est  mentis 
iudicium,  etsi  falsum. 

2.  Scrupulus  consistere  potest  cum  conscientia  certa  de 
honestate  actionis:  cum  enim  ex  inani  motivo  ortus  sit,  non 
tollit  certam  persuasionem.  Ideo  licet  agere  cum  conscientia 
scrupulosa  seu  licet  contra  scrupulos  agere,  modo  agens 
sciat  se  habere  scrupulos  eosque  esse  contemnendos. 

a.  Non  licet  quidem  contra  conscientiam  agere;  at  conscientia 
scrupulosa,  cum  sit  inanis  apprehensio  et  vanum  dubium,  non  est  proprio 
sensu  conscientia. 

h.  Non  licet  agere  cum  dubio  practico ; at  dubium  ex  scrupulis 
•ortum  non  est  dubium  practicum  sed  vanus  timor,  qui  spernendus  est. 

214.  Causae  scrupulorum  variae  sunt,  aliae  internae, 
aliae  externae. 

a.  Naturalis  dispositio  sive  animi  sive  corporis : indoles 
melancholica,  indoles  ad  timores  et  suspiciones  propensa, 
•capitis  debilitas  praesertim  in  mulieribus,  functiones  vitae 
■organicae  male  affectae  facile  scrupulos  propignunt.  Scru- 
puli, qui  ex  hoc  fonte  oriuntur^  diu  durare  et  vario  modo 
se  manifestare  solent;  insuper  non  solum  in  rebus  mora- 
libus, sed  etiam  in  aliis  vitae  humanae  actionibus  se 
produnt. 

h,  Deus  scrupulos  permittit  sapienti  providentiae  con- 
■silio  ad  determinatum  finem  obtinendum:  vel  enim  Deus 
intendit,  a.  ut  homines  a peccato  praeserventur,  vel  p.  ut 
•anima  a peccatis  purgetur,  vel  y.  ut  timorem  peccati  con- 
cipiat, vel  b.  ut  ad  magna  pro  Dei  gloria  praestanda  prae- 
paretur. Scrupuli,  qui  a Deo  permittuntur,  post  aliquod 
tempus  cessant,  honorem  peccati  conciliant  et  cum  Deo 
intimius  coniungunt. 

Deus  proprie  et  directe  auctor  scrupulorum  dici  nequit,  cum 
«rrorem  contineant  et  animae  malum  constituant.  Directe  aut  a natura 
humana  per  peccatum  vitiata  aut  a malo  daemone  procedunt,  Deus 
«.utem  eos  admittit  atque  sapientia  sua  ita  moderatur  ac  dirigit,  ut 
•effectum  bonum  vitae  spiritualis  producant. 

c.  Malus  daemon  permittente  Deo  scrupulos  excitat, 
ot  homini  noceat,  praesertim  vero  ut  a divinis,  ab  ora- 
tione et  ab  usu  sacramentorum  eum  avertat.  Scrupuli, 

qui  a daemone  proveniunt,  non  eodem  modo  se  mani- 
festant, hominem  a virtute  retrahunt,  in  tepiditatem  et 
desperationem  coniiciunt. 

d.  Lectio  librorum,  qui  nimis  rigidi,  instructiones  et 
consilia  confessariorum  et  contionatorum,  qui  in  exag- 
gerationes et  rigorem  propensi  sunt,  scrupulos  progignere 
possunt. 

In  iuvenibus  et  puellis  timoratae  conscientiae  scrupuli  de  materia 
sexti  praecepti  non  raro  ex  mera  ignorantia  proveniunt.  Huiusmodi 
scrupulosi  prudenti  instructione  de  iis,  quae  ipsis  scitu  necessaria  sunt, 
frequenter  a morbo  sanantur. 

215.  Signa  conscientiae  scrupulosae:  a.  Si  quis 
putat  se  peccare  in  iis  rebus,  in  quibus  homines  pii  et 
timoratae  conscientiae  nullum  peccatum  reperiunt.  b.  Si 
quis  iudicio  confessarii  non  acquiescit,  identidem  circa 
eandem  rem  consilium  quaerit,  nec  tamen  oboedit,  complures 
consulit  et  nulli  acquiescit,  c.  Si  quis  in  examinandis 
suis  actionibus  modum  excedit,  ad  minutissima  adiuncta 
attendit,  non  solum  ad  ea,  quae  fuerunt,  sed  etiam  quae 
adesse  potuerunt,  ideoque  in  confessione  minima  quaeque 
explicat,  d.  Si  quis  confessiones  semper  de  novo  repetere 
conatur,  e.  Si  quis  preces  anxie  persolvit,  iugiter  de  novo 
incipit  et  saepius  repetit,  f.  Si  quis  externis  signis  in- 
opportunis utitur  ad  repellendas  tentationes. 

216.  Remedia  scrupulorum,  a.  Considerare  scrupulos 
tamquam  morbum  animi,  id  quod  revera  sunt,  et  firmum 
propositum  concipere  eos  deponendi  et  remedia  adhibendi, 
quibus  removeantur,  b.  Precibus  se  Deo  commendare  ad 
triplicem  hanc  gratiam  impetrandam:  consequendi  finem, 
propter  quem  Deus  scrupulos  immittit  seu  immitti  per- 
mittit; patienter  ferendi  scrupulorum  crucem,  quae  in  timo- 
ribus et  anxietatibus  internis  consistit;  obtinendi  huius  mali 
liberationem,  si  Deo  placuerit,  c.  Scrupulos  contemnere, 
contra  illos  agere  i.  e.  non  facere  aut  omittere,  quod  scru- 
pulus ingerit;  cogitatione  eos  non  fovere,  d.  Iudicio  con- 
fessarii acquiescere  et  eius  monitis  prompte  oboedire;  oboe- 

dientia  praecipuum  est  huius  infirmitatis  remedium,  e.  Ante 
actionem  non  iudicare  aliquid  esse  peccatum,  nisi  absque 
deliberatione  certo  et  evidenter  cognoscat  esse  peccatum, 
post  actionem  non  iudicare  se  commisisse  peccatum,  nisi 
absque  examine  certo  et  evidenter  sciat  se  consensisse. 
f.  Nunquam  iudicare  sibi  obligationem  incumbere,  nisi 
certo  et  evidenter  eam  percipiat,  g.  Nunquam  otiari,  sed 
semper  labore  praesertim  externo  occupari;  non  esse  soli- 
tarium, ut  mens  a cogitationibus,  quae  scrupulos  fovent, 
distrahatur;  non  uti  austeritatibus,  quae  vires  corporis  de- 
bilitent, sed  in  omnibus  servare  temperantiam. 

217,  Modus  agendi  confessarii.  a.  Scrupulosi  magna 
caritate  et  patientia  tractandi  sunt:  sunt  enim  infirmi  com- 
miseratione digni,  qui  sibi  consulere  non  possunt.  Nec 
tamen  ex  nimia  benignitate  eis  id  concedendum  est,  quod 
scrupulos  auget,  immo  constanti  quodam  rigore  ab  eis 
exigi  debet,  quod  ad  morbum  minuendum  vel  sanandum 
opportunum  videatur. 

h.  Cognoscere  studeat,  num  poenitens  vere  scrupulosus 
sit,  quaenam  sit  scrupulorum  origo,  utrum  in  uno  tantum 
an  in  pluribus  scrupulosus  sit.  Confessarii  est  iudicare, 
num  poenitens  scrupulosus  sit;  scrupulosi  ipsi  fere  semper 
putant  timores  suos  non  esse  inanes. 

c.  In  consiliis  et  responsis  tradendis  brevis  sit,  non 
ambigue  et  dubitanter,  sed  definite  et  determinate  loquatur, 
regulas  generales  (non  particulares)  suppeditet,  secundum 
quas  in  particularibus  casibus  scrupulosi  se  dirigant,  nec 
oorum,  quae  praescribit,  rationem  eis  reddat. 

d.  Scrupuli  circa  haec  tria  potissimum  versantur : 
ct.  Timent  scrupulosi,  ne  pravis  cogitationibus,  praesertim 
contra  fidem  aut  castitatem,  assensum  praebuerint.  In  hoc 
casu  scrupulosi  docendi  sunt,  non  cogitationem  aut  sensum, 
sed  solum  consensum  esse  peccatum,  cogitationes  et  sensus 
contemnendos  esse;  insuper  monendi  sunt,  ne  pravas  cogi- 
tationes in  confessione  accusent,  nisi  adeo  certe  sciant  se 
consensisse,  ut  de  consensu  iurare  possint,  p.  Timent,  ne 

confessiones  praeteritae  aut  invalidae  aut  sacrilegae  fuerint 
sive  propter  defectum  integritatis  sive  propter  defectum 
doloris.  In  hoc  casu  scrupulosus  semel  confessionem  ge- 
neralem instituere  permittatur,  si  nullam  antea  instituit; 
facta  autem  semel  confessione  generali  ne  permittatur  de 
praeteritis,  quae  ante  ultimam  confessionem  acciderunt,, 
verbum  facere,  nisi  certissime  sciat  se  peccatum  grave 
commisisse  illudque  nunquam  dixisse,  immo  quandoque 
absolute  interdicendum  est,  ne  de  praeteritis  quidquam 
accuset,  y.  In  omni  actione  peccatum  vel  peccati  peri- 
culum timent.  In  hoc  casu  scrupulosis  iniungendum  est,^ 
ut  scrupulos  et  timores  contemnant,  libere  agant,  immo 
contra  scrupulos  operentur,  nisi  evidenter  in  actione  pec- 
catum cognoscant.  In  confessione  vero  permittendum  non 
est,  ut  fuse  exponant,  praesertim  si  de  turpibus  agitur,, 
quid  cogitaverint,  quae  fecerint,  quoties  contra  conscien- 
tiam egerint:  praestat  enim,  ut  in  genere  tantum  de  his 
se  accusent,  nisi  de  peccato  plane  constet. 

e.  Tandem  confessarius  attendat  ad  duo,  quae  dicuntur 
privilegia  scrupulosorum:  a.  scrupulosos  nimirum  non  te- 
neri ad  eam  diligentiam  in  examine  conscientiae,  quam 
alii  adhibere  debent,  quia  accuratius  examen  nihil  prodest,, 
sed  magis  eos  perturbat;  |3.  scrupulosos  non  teneri  ad  con- 
fessionem eorum,  quae  ipsi  se  commisisse  existimant,  sivo 
ex  praeterita  vita  sive  ex  ultima  confessione,  sed  solum  ad 
confessionem  eorum,  quae  obvio  examine  evidenter  gravia 
peccata  esse  cognoscuntur,  etsi  hac  ratione  integritas  con- 
fessionis quandoque  deficiat,  quia  propter  nimium  incom- 
modum ab  integritate  excusantur. 

Num  sii  obligatio  agendi  contra  conscientiam  scrupulo- 
sam. Quandoque  obligatio  est  agendi  contra  conscientiam 
scrupulosam:  scrupuli  enim  sunt  morbi  animae,  qui  dam- 
num afferunt  vitae  tum  corporali  tum  spirituali;  si  ergo- 
ex  iis  grave  damnum  imminet,  exsistit  obligatio  contra 
scrupulos  certandi.  Licet  haec  obligatio  per  se  possit  esse 
gravis,  nunquam  tamen  gravis  est  quoad  singulos  actus; 

immo  ipsi  scrupulosi  a gravi  culpa  fere  seiuper  excusantur 
ob  eam,  qua  laborant,  infirmitatem^). 

Articulus  quartus. 

De  conscientia  certa  et  dubia. 

§ 1.  De  conscientia  certa, 

218.  Notio  ac  divisio.  Conscientia  certa  ea  est,  qua 
mens  firmiter  absque  errandi  formidine  iudicat  actionem 
esse  bonam  et  licitam  vel  malam  atque  illicitam. 

a.  Ratione  motivi  distinguitur  certitudo  stricta  seu  per- 
fecta, quae  omne  dubium  omnemque  formidinem  errandi 
etiam  imprudentem  penitus  excludit,  et  certitudo  lata  seu 
imperfecta,  quae  solum  omne  prudens  dubium  excludit, 
eiusmodi  tamen  motivis  innititur,  quae  assensum,  qui  pru- 
dentem formidinem  errandi  excludat,  vere  merentur. 

Certitudo  lata  seu  imperfecta  dici  solet  certitudo  moralis.  Haec 
in  multis  rebus  etiam  summi  momenti  nobis  sufficere  debet,  quia 
maiorem  et  perfectiorem  in  iis  habere  non  possumus  e.  g.  de  validitate 
baptismi  vel  ordinationis  sacerdotalis.  Attamen  confundenda  non  est 
cum  certitudine  morali,  quae  improprie  hoc  nomine  vocatur  et  aliud 
non  significat  nisi  maiorem  quendam  gradum  probabilitatis,  qui  tamen 
limites  probabilitatis  non  excedit. 

h.  Ratione  obiecti  distinguitur  certitudo  speculativa^ 
quae  versatur  circa  veritates  abstractas  vel  circa  liceitatem 
actionis  in  genere,  e.  g.  arare  est  opus  servile,  vel  die  festo 
prohibita  sunt  opera  servilia;  et  certitudo  practica.,  quae 
versatur  circa  liceitatem  actionis  hic  et  nunc  ponendae, 
e.  g.  hodie,  etsi  sit  dies  festus,  pingere  mihi  licet. 

a.  Ratione  modi,  quo  acquiritur,  distinguitur  certitudo 
directa  et  indirecta  seu  reflexa.  Directa  dicitur,  quae 
oritur  ex  principiis  internis  rationis,  quae  ipsam  rei  veri- 
tatem et  actionis  honestatem  demonstrant ; indirecta  ea 
dicitur,  quae  oritur  ex  principiis  externis  (reflexis),  quae 


*)  Cf.  Stoz,  Tribunal  poenit.  1.  1.  pr.  5.  n.  182. 

non  ipsam  rei  veritatem  et  actionis  honestatem  demon- 
strant, ex  quibus  tamen  actionis  honestas  certo  colligitur. 

Exemplo  sit  iudex,  qui  reum  condemnare,  innocentem  vero  ab- 
solvere debet.  lam  si  ex  actis  iudicialibus  accusatus  demonstratur 
reus,  iudex  habet  certitudinem  directam  commissi  criminis  et  format 
dictamen  conscientiae  directe  certum,  accusatus  iste  mihi  est  condem- 
nandus. Quodsi  ex  actis  iudicialibus  graves  rationes  accusatum  osten- 
dunt reum,  sed  aliae  rationes  graves  eum  ostendunt  innocentem,  directam 
certitudinem  de  crimine  commisso  et  dictamen  directe  certum  de  accu- 
sato condemnando  vel  absolvendo  non  acquirit;  applicando  autem  hoc 
principium  reflexum:  in  dubio  favendum  est  reo,  format  dictamen  in- 
directe certum:  accusatus  iste  mihi  est  absolvendus. 

219.  Principia,  1.  Sola  conscientia  certa  est  recta 
norma  actionum  nostrarum:  ex  Apostolo  enim  omne^  quod 
non  est  ex  fide,  i.  e.  quod  non  est  ex  certa  persuasione, 
id,  quod  agitur,  honestum  et  licitum  esse,  peccatum  esP). 
Sane,  qui  operatur  cum  conscientia,  quae  non  est  certa, 
voluntarie  periculo  se  exponit  transgrediendi  voluntatem 
divinam;  atqui  ita  agens  virtualiter • consentit  in  transgres- 
sionem praecepti,  ideoque  formaliter  peccat.  Quare  nunquam 
hcet  agere  sine  conscientia  certa  de  honestate  actionis. 

2.  Ut  conscientiam  sequi  possimus,  sufficit,  ut  ea  sit 
moraliter  certa  certitudine  imperfecta:  nam  sufficere  debet 
in  actionibus  nostris  moralibus  ea  certitudo,  qua  maiorem 
ipsa  rerum  natura  non  admittit;  atqui  res  morales  ut  plu- 
rimum aliam  certitudinem  praeter  moralem  seu  latam  non 
admittunt.  Insuper  ad  licite  operandum  sufficit  persuasio 
vere  certa  de  honestate  actionis;  atqui  conscientia  mora- 
liter certa  est  vere  certa. 

Conscientiae  certitudinem  non  impedit  dubium  negativum,  quod 
vel  nulla  vel  solum  leviore  atque  inani  ratione  fundatur  et  ab  agente 
ut  tale  cognoscitur.  Qui  ergo  cum  eiusmodi  dubio  agit,  nihilominus 
conscientiam  practice  certam  habet.  Ex  quo  patet  dubium  negativum 
spernendum  et  solum  positivum  in  re  morali  attendendum  esse. 

3.  Ad  licite  operandum  sufficit  quaevis  conscientia 
practice  certa  etiam  indirecta;  ad  licite  operandum  enim 
aliud  non  requiritur  nisi  certa  persuasio,  actionem  hic  et 


q Rom.  14,  23. 


De  natura  conscientiae. 


249 


nunc  ponendam  esse  honestam ; atqui  hanc  persuasionem 
suppeditat  quaevis  conscientia  practice  certa  sive  certi- 
tudine directa  sive  reflexa. 

§ 2.  J>e  conscientia  dnhia, 

220.  Notio.  Conscientia  dubia  ea  est,  qua  mens 
indicium  de  actionis  honestate  suspendit  vel  format  qui- 
dem, sed  cum  formidine  errandi. 

a.  Dubium  in  genere  acceptum  est  status  mentis  circa  aliquam 
propositionem,  quo  mens  caret  certitudine:  dubius  enim  dicitur,  qui 
non  est  certus,  sive  iudicium  suspendit,  sive  ad  unam  partem  inclinat, 
sive  uni  parti  cum  formidine  de  opposito  assentit.  Ergo  dubium  hoc 
sensu  acceptum  soli  certitudini  opponitur. 

b.  Duplex  distinguendum  est  dubium,  strictum  et  latum:  mens 
enim,  quae  firmum  iudicium  de  actionis  honestate  non  possidet,  duplici 
modo  se  habere  potest;  vel  enim  neutri  parti,  nec  pro  liceitate  nec 
contra  liceitatem  assentit,  sed  assensum  suspendit  (dubium  strictum), 
vel  uni  parti  potius  quam  alteri  assentit,  sed  cum  formidine  errandi 
(dubium  latum), 

c.  Dubium  proprie  et  stricte  dictum^  cum  sit  suspensio  iudicii 
seu  suspensio  assensus  circa  aliquam  propositionem,  opponitur  omnibus 
mentis  statibus,  quibus  mens  aliquo  modo  propositioni  assentit:  su- 
spicioni, opinioni  et  certitudini.  In  suspicione  enim  mens  in  unam 
partem  inclinat,  quin  tamen  ei  assentiat;  in  opinione  mens  uni  parti 
assentit,  sed  cum  formidine;  in  certitudine  tandem  assentit  sine 
formidine. 

d.  Dubium  proprie  et  stricte  sumptum  ex  duplici  ratione  evenire 
potest,  aut  quia  ex  utraque  parte  vel  nullae  vel  leves  tantum  rationes 
adsunt,  aut  quia  ex  utraque  parte  aequales  vel  fere  aequales  rationes 
militant.  In  dubio  igitur  stricte  accepto  mens  est  veluti  lingula  sta- 
terae, quae  in  aequilibrio  posita  neque  in  unam  neque  in  alteram  par- 
tem deflectit.  Sed  ubi  ex  utraque  parte  adsunt  rationes  probabiles, 
voluntas  mentem  movere  potest,  ut  alterutri  assentiat. 

221.  Divisio.  1.  Dubium  ratione  motivi  dicitur  ne- 
yativum^  si  aut  nullae  aut  leves  tantum  rationes  assen- 
tiendi  occurrunt,  et  dicitur  positivum,  si  adest  gravis  ratio 
assentiendi,  quae  tamen  non  excludit  prudentem  formi- 
dinem errandi. 

Dubium  positivum  duplici  modo  evenire  potest : vel  enim  ex  utra- 
Cfue  parte  adest  gravis  ratio  assentiendi,  vel  ex  una  parte  tantum,  ex 


250 


IV.  De  conscientia. 


altera  vero  nulla  apparet  ratio  assentiendi.  Idem  dicendum  est  de  dubio 
negativo:  vel  enim  ex  utraque  parte  deest  ratio  assentiendi,  vel  ex  una 
parte  tantum,  ex  altera  vero  adest  ratio  plus  minusve  firmiter  assen- 
tiendi, ut  si  sacerdos  dubitet,  num  rite  consecraveiit,  quia  reflexe  non 
recordatur  consecrationis  factae. 

2.  Dubium  ratione  obiecti  aliud  est  speculativum,  quod 
versatur  circa  rei  vel  propositionis  veritatem,  e.  g.  num 
pingere  sit  opus  servile,  vel  circa  actionis  liceitatem  in 
genere,  e.  g.  num  pingere  die  festo  liceat;  aliud  esXpracti- 
cum,  quod  versatur  circa  actionis  nunc  ponendae  liceitatem, 
e.  g.  num  mihi  hodie  licitum  sit  pingere. 

Ergo  dubium  practicum  dici  non  solet  illud,  quod  versatur  circa 
actionis  liceitatem  in  genere,  sed  illud,  quod  versatur  circa  liceitatem 
actionis  hic  et  nunc  ponendae. 

3.  Dubium  speculativum  aliud  est  dubium  facti,  quod 
versatur  circa  rem  particularem,  e.  g.  num  horas  recita- 
verim, num  puer  sit  baptizatus,  num  hic  cibus  sit  caro; 
aliud  est  iuris,  quod  immediate  versatur  circa  legem,  aut 
circa  facultate^n  aliquid  faciendi,  aut  circa  valorem  actus, 
e.  g.  num  die  festo  prohibitum  sit  venari,  num  parochus 
a ieiunio  dispensare  possit,  num  talis  baptismus  sit  validus. 

Dubium  practicum  semper  supponit  dubium  speculativum  sive 
iuris  sive  facti  atque  ex  dubio  speculativo  oritur:  nec  enim  dubitarem, 
num  mihi  licitum  sit  hodie  pingere,  nisi  dubitarem,  num  pingere  sit 
opus  servile,  nec  dubitarem  me  hunc  puerum  baptizare  posse,  nisi 
dubitarem,  num  iam  sit  baptizatus.  Patet  fieri  posse,  ut  manente 
dubio  speculativo  haberi  possit  conscientia  practice  certa,  nempe  in- 
directe. 

222.  Principia.  1.  Nunquam  licet  operari  cum  con- 
scientia practice  dubia:  qui  enim  hoc  modo  operatur,  vo- 
lens actionem,  etsi  mala  esset,  in  malum  consentit,  ideoque 
peccat:  omne  enim,  quod  non  est  ex  fide  i.  e.  ex  certa  per- 
suasione liceitatis,  peccatum  est^), 

a.  Peccatum,  quod  agens  cum  dubio  practico  committit,  eiusdem 
est  speciei  et  gravitatis,  ac  peccatum  cum  certa  conscientia  commissum. 
Qui  ergo  dubitat,  num  id,  quod  facturus  est,  sit  grave  peccatum,  et 
nihilominus  agit,  graviter  peccat;  et  qui  in  dubio,  num  hodie  sit  abs- 
tinendum a carnibus,  nihilominus  comedit,  peccat  contra  praeceptum 

abstinentiae.  Quare  in  confessione  sufficit  dicere:  die  vetito  carnes- 
comedi. 

h.  Inepti  tamen  sunt,  qui  post  factum  angi  et  in  libris  vel  a con- 
fessario  inquirere  incipiunt,  num  peccaverint;  item  qui  in  dubio  agunt, 
et  postea  cognoscentes  actionem  positam  non  esse  malam,  non  amplius 
anguntur : nam  moralitas  actionis  tota  pendet  a dictamine  conscientiae 
antecedente  et  concomitante  ipsam  actionem;  dubium  vel  cognitio  sub- 
sequens  moralitatem  actionis  positae  mutare  nequit. 

2.  Qui  dubitat  de  liceitate  actionis  ponendae,  ante- 
quam agat,  duhium  deponere  et  conscientiam  practice  certam 
sibi  formare  debet.  Duplex  autem  exstat  via  et  metho- 
dus deponendi  dubium  sibique  efformandi  conscientiam 
practice  certam,  directa  et  indirecta. 

a.  Directe  dubium  practicum  conatur  deponere,  qui  in  rei 
veritatem  vel  actionis  liceitatem,  circa  quam  dubium  specula- 
tivum versatur,  inquirit,  eo  quod  investigat  rationes  internas  con- 
sulens libros  vel  doctores  etc.  Indirecte  seu  reflexe  dubium  prac- 
ticum deponitur  ope  alicuius  principii  reflexi:  nam  horum  ope  de- 
veniri potest  ad  conclusionem  practice  certam,  hoc  vel  illud  lici- 
tum esse  permanente  dubio  speculativo  (n.  218). 

b.  Si  dubium  versatur  circa  legem  vel  praeceptum,  quod  hic  et 
nunc  obligat,  modus  directus  deponendi  conscientiam  dubiam  primo  loco 
adhibendus  est,  inquirendo  scilicet  morali  diligentia  in  rei  veritatem 
vel  actionis  liceitatem:  quaelibet  enim  lex  imprimis  ad  sui  cognitionem 
obligat.  Quocirca  qui  ex  negligentia  in  inquisitione  veritatis  periculo 
se  exponit  legem  transgrediendi,  hoc  ipso  peccat.  In  hac  autem  veri- 
tatis investigatione  non  debet  adhiberi  diligentia  summa,  usurpando 
scilicet  omnia  media,  quae  adhiberi  possunt:  hoc  enim  esset  onus  in- 
tolerabile, sed  sufficit,  ut  adhibeatur  diligentia  moralis,  quae  sola  hu- 
manae naturae  accommodata  est  (n.  49).  Qui  adhibita  morali  diligentia 
ad  rei  cognitionem  pervenire  non  potest,  versatur  in  eius  rei  ignorantia 
invincibili  (n.  209). 

3.  Quodsi  conscientia  dubia  neque  directe  neque  in- 
directe deponi  possit,  actio  differenda  vel^  si  urgeat  agendi 
necessitas,  pars  tutior  eligenda  est:  nisi  enim  in  hoc  casu 
pars  tutior  eligeretur,  fieret  actio  cum  conscientia  practice 
dubia,  quod  semper  peccatum  est;  qui  vero  amplectitur 
partem  tutiorem,  certo  legem  observat,  etsi  forte  non  te- 
neretur. 

Pars  tutior  ea  est,  quae  stat  pro  observatione  legis  et  quae 
propterea  excludit  omne  periculum  sua  actione  peccandi.  In  dubio  igitur, 

jium  liceat  actionem  ponere,  quae  licite  omitti  potest,  actio  omittend? 
est,  in  dubio,  num  liceat  actionem  omittere,  quae  licite  poni  potest 
,actio  ponenda  est. 


Articulus  quintus. 

De  opinione  probabili. 

223.  Declaratio.  1.  Nomen  opinionis  proprie  sub- 
iective,  improprie  obiective  usurpatur.  Opinio  suhiective 
<jonsiderata  est  indicium,  quo  mens  propter  motiva  sua- 
dentia propositioni  adhaeret,  at  cum  formidine  de  oppo- 
sito; et  opinio  obiective  considerata  est  ipsa  res  seu  pro- 
positio, cui  mens  propter  motiva  suadentia  cum  formidine 
de  opposito  adhaeret.  Hoc  sensu  obiectivo  de  opinione 
probabili  loquimur. 

Ex  his  definitionibus  patet:  a.  opinionem  subiective  consideratam 
«t  conscientiam  'prohdbilem  reipsa  non  differe:  conscientia  enim  proba- 
bilis proprie  est  iudicium,  quo  mens  iudicat  aliquam  actionem  esse 
licitam  vel  illicitam,  sed  cum  formidine  errandi;  h.  duhium  positivum 
lato  sensu  acceptum  et  opinionem  subiective  consideratam  pariter  non 
differre:  quodvis  enim  dubium  positivum  est  opinio. 

2.  Probabilitas  alicuius  opinionis  (sententiae)  est  illa 
eiusdem  proprietas,  qua  propter  motiva,  quibus  fulcitur, 
viri  prudentis  assensum  meretur,  etsi  cum  formidine  de 
opposito.  Ergo  sententiae  alicuius  probabilitatem  rationes 
constituunt,  quibus  ea  suaderi  et  probari  potest. 

Opinioni  natura  sua  convenit  maior  minorve  probabilitas  pro 
diversitate  rationum,  quibus  ea  nititur.  Ideo  multiplices  divisiones  proba- 
bilitatis aeque  de  opinione  omnes  dicuntur:  loquimur  enim  de  opinione 
speculative  vel  practice,  interne  vel  externe,  solide  vel  tenuiter,  certe 
vel  dubie,  absolute  vel  comparative  probabili. 

224.  Divisio.  Probabilitas  multipliciter  dividitur : 
1.  In  speculativam  et  practicam:  illa  convenit  opinioni  in 
se  et  in  abstracto  consideratae,  haec  convenit  opinioni  con- 
sideratae in  concreto  cum  adiunctis,  quae  illam  in  casibus 
particularibus  afficiunt. 

Ex  his  intelligitur  fieri  posse,  ut  opinio  speculative  probabilis 
practice  non  sit  probabilis  propter  scandalum  vel  periculum  peccandi, 


De  natura  conscientiae. 


253’ 


quod  in  concreto  timendum  esset,  si  quis  secundum  illam  opinionem 
ageret  Sic  sententia  haec,  mulierem  vi  oppressam  ob  metum  mortis- 
passive  se  habere  posse  speculative,  non  autem  practice  probabilis 
dicitur,  quia  ob  summam  hominis  lapsi  propensionem  in  res  venereas 
imminet  periculum  con.«entiendi  in  turpem  delectationem*). 

2.  In  internam  et  externam:  illa  fundatur  in  rationibus 
ex  ipsa  rei  natura  desumptis,  haec  proxime  fundatur  in 
auctoritate  doctorum.  Externa  probabilitas  per  se  supponit 
internam,  scilicet  doctores  ad  veritatem  amplectendam  ex 
rationibus  internis  determinatos  fuisse. 

a.  Prout  maius  vel  minus  est  pondus  rationum  vel  auctoritatis, 
quibus  sententia  aliqua  fulcitur,  etiam  maior  vel  minor  est  gradus 
probabilitatis  sive  internae  sive  externae,  h.  Probabilitas  autem  ex- 
terna non  tam  ex  numero  auctorum  quam  ex  eorum  doctrina  et  prm 
dentia  nec  non  ex  studio  et  diligentia,  qua  in  veritate  indaganda  usi 
sunt,  aestimari  debet. 

3.  In  solidam  et  tennem:  illa  fallibili  quidem  attamen 
gravi  et  firmo  motivo  constituitur,  quod  viri  prudentis  as- 
sensum vere  meretur,  haec  levi  et  inani  motivo  innititur,: 
adeo  ut  imprudens  esset,  qui  ei  assensum  praeberet. 

Opinio  igitur  tenuiter  'prohahilis  vera  probabilitate  destituta' 
reipsa  probabilis  non  est.  Sunt  tamen  auctores,  qui  nomine  tenuis 
probabilitatis  levem  aliquam,  sed  tamen  veram  probabilitatem  signi- 
ficant. 

4.  In  certam  et  dubiam  prout  certo  aut  dubie  vel  pro- 
babiliter tantum  opinioni  convenit  grave  et  solidum  fun- 
damentum, quod  ad  veram  probabilitatem  constituendam 
sufficiat. 

5.  In  absolutam  et  comparativam  seu  relativam:  illa 
habetur,  quando  opinionis  raotiva  in  se  considerantur  in- 
dependenter  ab  opinione  opposita;  haec  habetur,  quando 
opinionis  motiva  simul  cum  opposita  eiusque  motivis  con- 
siderantur. 

His  addenda  est  probabilitas  solitaria,  quae  tunc  habetur,  quando' 
nullae  sunt  rationes  oppositae,  quin  tamen  ipsa  certitudinem  attingat. 
Quare  opinio  unice  vel  solitarie  probabilis  ea  dicitur,  cuius  opinio  op- 
posita nulla  ratione  fulciri  potest,  quin  tamen  ipsa  sit  certa.  Sic  ubi 
vir  probus,  cuius  nec  fidelitas  nec  infidelitas  hucusque  experientia 

probata  est,  aliquid  serio  promittit,  eius  promissio  est  grave  motivum 
fiduciae,  quod  certitudinem  non  praebet,  nulla  tamen  ratione  contraria 
infirmatur.  Rarae  sunt  in  theologia  morali  opiniones  unice  probabiles, 
si  quae  tamen  sint,  eo  ipso  quod  ex  parte  opposita  nulla  ratio  apparet, 
valde  augetur  earum  probabilitas,  ita  ut  ad  moralem  certitudinem  fere 
accedat. 


2‘i5.  De  opinionibus  comparative  consideratis. 

1.  Si  opiniones  invicem  comparantur  ratione  securim 

tatis  non  peccandi,  ubi  aliquis  eas  sequitur,  notandae  sunt  i 
hae  distinctiones : ! 

a.  Opinio  tuta  dicitur  illa,  quae  excludit  periculum  t 
formaliter  peccandi;  h.  tutior  dicitur  illa,  quae  magis  ex- 
cludit peccatum;  c.  minus  tuta  illa,  quae  minus  excludit  j 
peccatum.  In  concursu  igitur  opinionum,  quarum  una  stat  i 
pro  lege,  altera  pro  libertate,  tutior  est,  quae  stat  pro  ob- 
ligatione, quia  periculum  peccandi  simpliciter  excludit, 
minus  tuta  est,  quae  stat  pro  libertate,  quia  non  omne 
periculum  peccandi  excludit. 

a.  Tutum,  id  dicitur,  quod  remotum  est  a malo  eiusque  periculo; 

cum  in  praesenti  quaestione  agatur  de  peccato,  tutum  dicitur,  quod  • 
removet  peccatum  eiusque  periculum.  Simpliciter  tuta  non  est  sola 
opinio  pro  lege,  sed  tuta  esse  potest  tum  opinio  pro  lege  tum  opinio 
pro  libertate.  i 

13.  Quamvis  per  se  tutior  sit  opinio  pro  lege,  aliunde  tamen  per 
accidens  fieri  potest,  ut  opinio  pro  lege  non  sit  tutior:  nam  propter 
difficultatem  observandi  legem  opinio  ex  se  tutior  practice  frequenter 
inducit  periculum  peccati. 

y.  Opinio  minus  tuta  non  desinit  esse  simpliciter  tuta,  quamvis 
opposita  sit  tutior;  sicut  minus  probabilis  non  desinit  esse  probabilis, 
quamvis  opposita  sit  probabilior. 

b.  Patet  fieri  posse,  ut  sententia  probabilior  simul  sit  minus  tuta, 
et  sententia  tutior  sit  minus  probabilis,  quia  fieri  potest  et  reipsa 
quandoque  fit,  ut  opinio,  quae  stat  pro  libertate,  gravioribus  fulciatur 
motivis,  quam  opinio,  quae  stat  pro  lege, 

2.  Si  opiniones  invicem  comparantur  ratione  proba- 
bilitatis^ hae  distinctiones  habentur: 

a.  Opiniones  aequiprohahiUs  dicuntur  illae,  quae  ratio- 
nibus fulciuntur  aeque  vel  fere  aeque  gravibus:  modicus 
enim  excessus,  quo  una  magis  quam  altera  fulcitur,  non  . 
impedit,  quominus  dicantur  aeque  probabiles. 

6.  Opinio  probabilior  ea  dicitur,  quae  motivis  gravio- 
ribus innititur  quam  eius  opposita,  quae  simpliciter  pro- 
babilis vel  minus  probabilis  vocatur. 

Nota.  1.  Apud  s.  Alphonsum  insuper  occurrit:  a.  opinio  proba- 
hilisshna,  quae  fundamentis  gravissimis  innititur;  eius  opposita 
propter  motiva  debilia  tenuitur  vel  dubie  probabilis  est;  b.  certe  et 
notabiliter  probabilior,  cuius  fundamenta  certo  et  sine  ulla  haesi- 
tatione sunt  multo  graviora  ; eius  opposita  tenuitur  vel  dubie  proba- 
bilis est. 

2.  Cum  opinio  notabiliter  probabilior  et  probabilissima  parum 
inter  se  distent,  practice  aequiparantur. 

3.  Quamvis  opinio  probabilissima  in  se  non  sit  moraliter 
certa,  sed  solum  supremum  probabilitatis  gradum  occupet,  practice 
tamen  sententiae  lato  sensu  moraliter  certae  aequipollet. 


Quaestio  secunda. 

De  systemate  morali^). 

Articulus  primus. 

De  variis  systematibus. 


226.  Ad  quid  inserviat.  Systema  morale  fungi  debet 
officio  suo,  quoties  adest  dubium  de  obligatione  legis,  quod 
directe  solvi  non  potest.  Ubi  nempe  agenti  oritur  fun- 
datum dubium  de  liceitate  suae  actionis  vel  omissionis 
deque  exsistentia  legis  sive  praecipientis  sive  prohibentis, 
imprimis  serio  in  eius  exsistentiam  inquirere  tenetur.  Quodsi 
ad  certam  legis  cognitionem  devenerit,  eam  sancte  obser- 

q Cf.  Fr.  Mannhart,  De  ingenua  indole  probabilismi  (Augustae 
Vindel.  1759).  Leimbach,  Untersuchungen  uber  die  verschiedenen  Moral- 
systeme-  (Fulda.  Aktiendruckerei.  1894.)  Ludwigs,  Zur  Frage  uber  das 
Moralsystem  (Zeitschrift  f.  k.  Theol.  1878  S.  1.  ff.).  Der  Katholik,  1874, 
Probabilismus  und  probabilistische  Systeme.  Kirchenlexikon^  Moral- 
systeme.  Schindler  S.  213  fif. 

vare  debet  (n.  143).  Sed  innumera  sunt  adiuncta  vitae 
humanae,  in  quibus  dubium  de  obligatione  legis  ac  pro« 
inde  de  liceitate  actionis  oritur,  quin  ad  certam  eius  co- 
gnitionem deveniri  possit.  Hic  se  offert  quaestio,  quo- 
modo in  eiusmodi  adiunctis  homo  ex  voluntate  Dei  se 
gerere  debeat.  Quaeritur  nempe,  utrum  ex  voluntate  Dei^ 
supremi  legislatoris,  servari  debeant  etiam  leges  dubiae^ 
de  quarum  obligatione  cum  certitudine  non  constat  an  ex 
eiusdem  voluntate  sufficiat,  ut  serventur  leges,  de  quarum 
exsistentia  certam  cognitionem  habemus.  Et  si  constiterit, 
ex  voluntate  Dei  necesse  non  esse,  ut  serventur  etiam 
leges  dubiae,  ulterius  quaeritur,  qua  ratione  manente  dubio 
de  obligatione  legis  ad  conscientiam  practice  certam  per- 
veniri possit.  Ex  dubio  enim  de  obligatione  legis  immediate 
oritur  conscientia  practice  dubia:  sed  non  licet  agere  cum 
conscientia  practice  dubia.  Duplicem  ergo  quaestionem 
quodvis  systema  morale  solvendam  sibi  proponit:  de  ob- 
ligatione legis  dubiae  et  de  via  ac  methodo  perveniendi 
ad  conscientiam  practice  certam  exsistente  dubio  de  licei- 
tate actionis  in  genere. 

227.  Quid  sit.  Nomine  systematis  moralis  intelligitur 
complexus  principiorum,  quorum  ope  ex  dubio  speculativo 
de  obligatione  legis  deveniri  possit  ad  conscientiam  prac- 
tice certam. 

Dicitur  systema  morale:  a.  quia  complura  principia  logico  nexu 
inter  se  cohaerentia  continet,  quorimi  ope  praecipua  quaestio  theologiae 
moralis  solvitur;  b.  quia  in  totam  theologiam  moralem  eiusque  indolem 
maximum  influxum  exercet,  cum  systematis  principium  sit  fecundis- 
simum theologiae  moralis  principium,  quod  normam  indicandi  de  exsi- 
stentia praecepti  atque  ideo  normam  agendi  in  quaestionibus  quam- 
plurimis  suppeditat. 

228.  Quot  siut.  Systemata  moralia  numerantur  om- 
nino sex,  quae  propositas  quaestiones  diverso  modo  sol- 
vunt: tutiorismus  absolutus^  tutiorismus  mitigatus,  probabl- 
liorismus,  aequiprobabilismus^  probabilismus  et  laxismus. 
intelligatur  formula,  qua  singula  systemata  exhibentur,  hoc 

I notandum  est:  quoties  exsistentia  seu  obligatio  legis  dubia 
I est,  duae  opiniones  plus  minusve  probabiles  sibi  opponuntur, 
quarum  altera  stat  pro  obligatione  legis,  altera  pro  libertate 
a lege.  Formulae  singulorum  systematum  dicuntur  eorum 
principia,  quae  in  hunc  modum  exhiberi  solent: 

1.  Tutiorismus  absolutus  docet:  sequi  debemus  opinio- 
nem tutiorem  (pro  lege),  etiamsi  contraria  pro  libertate  sit 
probabilissima. 

2.  Tutiorismus  mitigatus  docet:  sequi  debemus  opi- 
nionem tutiorem,  nisi  contraria  pro  libertate  sit  probabi- 
lissima. 

3.  Probabiliorismus  docet:  sequi  possumus  opinionem 
minus  tutam  pro  libertate,  si  probabilior  est  quam  con- 
traria pro  lege. 

4.  Aequiprobabilismus  docet:  sequi  possumus  opinio- 
nem minus  tutam  pro  libertate,  si  aeque  probabilis  est 
atque  opposita  pro  lege. 

5.  Probabilismus  docet : sequi  possumus  opinionem 
minus  tutam  pro  libertate,  si  vere  probabilis  est,  etsi  op- 
posita pro  lege  sit  probabilior. 

6.  Laxismus  docet:  sequi  possumus  opinionem  minus 
tutam  pro  libertate,  etiamsi  tenuiter  vel  dubie  tantum  pro- 
babilis sit. 

Si  principia  horum  systematum  invicem  conferimus,  haec  mani- 
festa sunt: 

a.  Omnia  systemata  ad  duas  classes  referri  possunt,  quarum  altera 

continet  systemata  tutioristica  seu  antiprobabilistica,  duo  scilicet  priora, 
altera  systemata  probabilistica,  scilicet  quatuor  posteriora.  Illa  magis 
legi,  haec  magis  favent  libertati;  illa  sunt  systemata  iansenistarum» 
haec  systemata  catholicorum.  ' 

b.  Duo  haec  genera  systematum  eo  potissimum  ab  invicem  dif- 
ferunt, quod  systemata  tutioristica  non  admittunt  nisi  conscientiam  di- 
recte certam,  proindeque  usum  opinionis  probabilis  et  principiorum  reflexo- 
rum reiiciunt;  systemata  vero  probabilistica  admittunt  conscientiam  in- 
directe certam,  ideoque  etiam  usum  opinionis  probabilis  et  principiorum 
reflexorum  ad  formandam  conscientiam  indirecte  certam  licitum  de- 
clarant, 

c.  Horum  systematum  duo:  tutiorismus  absolutus  et  laxismus 
illicita  sunt,  utpole  ab  ecclesia  reprobata,  alia  quatuor  licita  quidem 

Noldin,  De  principiis®,  17 

sunt,  quippe  ab  ecclesia  non  reprobata,  sed  verum  esse  nequit  nisi 
unum,  quia  se  mutuo  excludunt. 

§ 1,  De  tutiorismo  absoluto. 

229.  Tutiorismns  absolutus  docet:  nunquam'  licet 
sequi  opinionem  pro -libertate,  etsi  sit  probabilissima. 

1.  Hanc  doctrinam  supra  modum  rigoristicam  defendit 
Sinui chhis  (f  1666),  doctor  lovaniensis,  eamque  tuentur 
ianseniani.  Cum  enim  ianseniani  docerent  esse  praecepta, 
quae  hominibus  sunt  impossibilia,  nec  dari  gratiam,  qua 
fierent  possibilia,  ad  tuendam  hanc  doctrinam  onera  et 
praecepta  fidelibus  imposita  augere  conati  sunt. 

2.  Argumenta  eorum  haec  sunt:  a.  Est  axioma  receptum: 
in  dubio  pars  tutior  eligenda  est ; pars  tutior  autem  stat  pro 
lege;  ergo  semper  tenemur  servare  legem,  nisi  certum  sit 
legem  nunquam  exstitisse  aut  iam  cessasse,  b.  Non  licet 
sua  actione  se  exponere  periculo  peccandi : atqui  etiam  is, 
qui  sequitur  opinionem  probabilissimam,  operando  se  ex- 
ponit periculo  peccandi:  nam  etiam  opinio  probabilissima 
potest  esse  falsa. 

3.  Refutatio,  a.  Haec  doctrina  ab  ecclesia  reprobata 
est:  nam  ab  Alexandro  VIIL  damnata  est  haec  propositio 
(3):  non  licet  sequi  oiginionem  vel  inter  probabiles  probabi- 
lissimam. b.  Qui  simpliciter  docet  in  dubio  faciendum 
esse,  quod  tutius  est,  falso  affirmat  praeceptum  esse,  quod 
est  de  consilio:  Deus  enim  non  obligat  ad  id,  quod  tutius, 
sed  ad  id,  quod  simpliciter  tutum  est.  c.  Qui  affirmat 
etiam  leges  dubias  esse  observandas,  contra  voluntatem 
Dei  fidelibus  imponit  iugum  intolerabile  et  praecepta  di- 
vina eis  facit  impossibilia;  atqui  nemini  licet  obligationes 
imponere;  a quibus  Deus  fideles  vult  esse  immunes,  ne 
praecepta  eis  reddantur  impossibilia,  d.  Quod  tutioristae 
addunt  nemini  licere  agendo  se  periculo  peccandi  ex- 
ponere, verum  est,  si  de  periculo  formaliter  peccandi 
agitur;  at  necesse  non  est,  ut  etiam  periculum  materia- 
liter peccandi  semper  sit  exclusum , id  quod  inferius 
patebit. 

§ 2»  T>e  tiitiorismo  mitigato» 

230.  Tiitiorismus  mitigatus  docet:  non  licet  seqiii 
opinionem  pro  libertate,  nisi  ea  sit  probabilissima. 

1 . Hoc  systema,  quod  pariter  exaggeratum  rigorismum 

involvit,  tuebantur  saeculo  17.  et  18.  doctores  lovanienses, 
lansenio  plus  aequo  addicti:  Opstraet  (f  1720),  Steyaert 
(t  1701),  Henricus  a s.  Ignatio  (f  1719)  etc.  Hi  quidem 
duritiam  doctrinae  iansenianae  in  hunc  modum  emollire 
conati  sunt,  quod  admitterent  opinionem  probabilissimam 
pro  libertate.  Ceterum  iisdem  argumentis  doctrinam  suam 
defendunt  ac  ianseniani.  Recenti  tempore  huic  senten- 
tiae, quam  nunc  nemo  amplius  tenet,  cardinalis  Gerdii 
(1802)  accessit^).  . = 

, Complures  sunt  probabilioristae  (Antoine,  Gazzaniga,  Fatuzzi, 
L.  Ilahert  etc.),  qui  maiorem,  quam  ad  licite  agendum  contra  legem 
requirunt,  probabilitatem  adeo  exaggerant,  ut  opinio  probabilior  evadat 
probabilissima  eorumque  probabiliorismus  degeneret  in  tutiorismum^). 

2.  Refutatur  iisdem  argumentis  ac  tiitiorismus,  abso- 
lutus; insuper  notandum  est,  tutiorismum  mitigatum  non 
esse  quidem  ab  ecclesia  proscriptum,  at  necessario  in  doq- 
trinam  proscriptam  recidere,  nisi  affirmare  velit  licitum 
-esse  agere  cum  conscientia  practice  dubia:  etenim  opinio 
probabilissima,  quam  sequi  licet  contra  legem^  vel  parit 
conscientiam  certam  vel  non;  si  primum,  incidimus  in 
tutiorismum  damnatum;  si  alterum,  licitum  est  agere  cum 
■conscientia  practice  dubia,  quod  falsum  est. 

§ 3,  De  prohahiliorismo» 

231.  Probabiliorismus  docet:  licet  sequi  opinionem 
pro  libertate,  si  ea  sit  probabilior  quam  opposita  pro  lege. 

Quoad  gradum  maioris  probabilitatis,  quam  prae  se  ferre,  debet 
opinio  probabilior,  ut  eam  sequi  liceat,  probabilioristae  non  conveniunt: 
alii  enim  exigunt,  ut  sit  notabiliter  probabilior  ideoque  fere  moraliter 
certa,  alii,  ut  in  tantum  sit  probabilior,  ut  mens  ei  assenlire  possit. 

I 9 Gerdilj  Opere  edite  ed  inedite  (Firenze.  Gelli.  1850).  Vol.  VII. 
■c.  3.  et  4. 

9 Cf.  Bouquillon  I.  c.  p.  544.  nota  3. 

Insuper  alii  assumunt  reflexum  principium  ad  informandam  conscien- 
tiam,  alii  nullum  admittunt  contendentes  ad  honeste  operandum  con- 
scientiam non  debere  esse  practice  certam. 

1.  Haec  doctrina  usque  ad  medium  saeculum  17.  inter 
moralistas  parum  nota  erat.  Ex  eo  tempore  theologi  ordinis 
praedicatorum  tanto  consensu  probabili orismum  propugna- 
runt, ut  usque  ad  initium  elapsi  saeculi  vix  reperiri  possit 
theologus  dominicanus,  qui  non  sit  probabiliorista.  His 
complures  alii  theologi  tum  sacerdotes  saeculares  tum 
aliorum  ordinum  regulares  se  adiunxerunt. 

Inter  domini  canos  eminent;  Mercorus,  Gonetus,  1.  Martinezy. 
Vincentius  Baronius,  Contensonius,  Natalis  Alexander,  Concina,  Bil~ 
luart  et  Patuzzi,  quem  acerrimum  adversarium  nactus  est  s.  Alphonsus. 
Hoc  eodem  tempore  alii  etiam  theologi  cuiusvis  ordinis  tam  saeculares 
quam  regulares  huic  doctrinae  accesserunt,  e quibus  nominandi  sunt: 
Prosper  Fugnanus,  Collet,  Cabassutius.  E theologis  societatis  lesu 
probabilioiismo  addicti  sunt:  Blancus,  Thyrsus  Gonzalez,  Camargo, 
Estrix,  Gibert,  Elizalde,  Malatra  et  Antoine.  Nunc  temporis,  prae- 
sertim post  approbationem  ecclesiasticam,  quam  nacti  sunt  libri  morales 
s,  Alphonsi,  vix  erit  theologus,  qui  probabiliorismum  defendat. 

2.  Argumentum  eorum  est:  sicut  in  dubio  circa  veri- 
tatem amplecti  tenemur  eam  sententiam,  quae  magis  ac- 
cedit ad  veritatem  et  magis  excludit  periculum  errandi, 
ita  in  dubio  circa  honestatem  sequi  tenemur  sententiam, 
quae  magis  accedit  ad  veritatem  et  magis  excludit  peri- 
culum peccandi;  atqui  opinio  probabilior  magis  accedit  ad 
veritatem  et  magis  removet  a peccato. 

3.  Refutatio,  a.  Vel  admittunt  principia  reflexa  ad 
formandam  conscientiam  certam  vel  non  admittunt;  si 
primum,  logica  necessitate  deveniunt  ad  probabilismum, 
si  alterum,  necessario  tandem  incidunt  in  tutiorismum 
absolutum,  cum  non  liceat  agere  cum  conscientia  practice 
dubia. 

Qui  admittunt  principium  reflexum,  in  hunc  modum  formant 
conscientiam  practice  certam:  non  peccat,  qui  facH,  quod  prudenter 
iudicat  esse  licitum ; atqui  qui  sequitur  opinionem  probabiliorem,  facit, 
quod  prudenter  iudicat  esse  licitum;  ergo  qui  sequitur  probabiliorem, 
non  peccat.  — lam  vero  minorem  alio  modo  efficaciter  probare  non 
possunt,  nisi  per  argumentum  desumptum  ex  ignorantia  invincibili 
legis;  sed  hoc  argumentum  con.sequenter  ducit  ad  probabilismum:  lex 

enim  invincibiliter  ignoratur,  sive  opinio  contra  legem  est  probabilior 
sive  probabilis. 

b.  Nequit  esse  verum  systema  morale,  quod  non  so- 
lum intolerabile  onus  imponit  fidelibus,  sed  insuper  hoc 
incommodum  affert,  quod  eius  usus  tam  confessariis  quam 
fidelibus  est  impossibilis;  eiusmodi  autem  est  probabilio- 
rismus.  Nam  ad  licitum  usum  alicuius  opinionis  neces- 
sarium esset  inquirere,  quaenam  opinio  sit  probabilior; 
atqui  id  plerisque  est  impossibile.  Insuper  omnes,  qui 
timoratae  sunt  conscientiae,  coniicit  in  scrupulos  et  per- 
plexitates innumeras,  praesertim  quia  id,  quod  uni  certo 
probabilius  est,  idem  alteri  ad  summum  probabile  videtur, 
et  quod  eidem  hodie  probabile  apparet,  cras  videtur  esse 
probabilius. 

c.  Eorum  argumentum,  quod  multos  fefellit,  duo  con- 
tinet, quae  falsa  sunt.  a.  Falsum  est  opinionem  probabi- 
liorem propius  accedere  ad  veritatem : nam  ut  id  affirmari 
posset,  deberet  nota  esse  veritas.  Dicendum:  opinio  pro- 
babilior habet  maiorem  speciem  ac  similitudinem  veri  et 
saepius  cum  veritate  quam  cum  falsitate  coniungitur,  sed 
tamen  aeque  falsa  esse  potest  atque  opposita  probabilis. 
Ergo  neutra  ex  contradictoriis  sententiis,  quarum  una  vera 
esse  debet,  ad  veritatem  magis  vel  minus  accedit,  quam 
alia:  utraque  enim  vel  coincidit  cum  veritate,  vel  eidem 
contradictorie  opponitur.  |3.  Confunditur  ordo  cognitionis 
cum  ordine  operationis:  si  in  dubio  de  veritate  agitur  de 
consensu  praestando  alterutri  opinioni,  illi  assentire  debe- 
mus, quae  propter  graviores  rationes  apparet  probabilior; 
attamen  simul  cognoscimus  legem  esse  incertam ; iam  vero 
legem  incertam  sequi  non  tenemur. 

Simili  confusioni  innititur  exemplum  a probabilioristis  et  aequipro- 
babilistis  decantatum.  Si  Romam  petenti  se  offerant  duae  viae,  quarum 
altera  probabilius  Romam  ducit,  prudenter  solum  haec  eligi  potest.  — 
Amens  profecto  esset,  qui  alteram  eligeret,  quae  minus  probabiliter 
Romam  ducit.  Verum  eiusmodi  casus,  in  quibus  agitur  de  medio  ad 
finem  necessario  assequendum  et  de  damno  necessario  vitando,  non 
per  principium  probabilisticum  sed  tutioristicum  solvuntur.  Ubi  autem 
de  lege  dubia  agitur,  is,  qui  minus  probabilem  sequitur,  unicum  dam- 

num  eo  timendum,  quod  legem  forte  exsistentem  non  observat  scii, 
peccatum  formale,  certo  evitat. 


§ 4,  De  laxismo- 

232*  Probabilismus  laxus  seu  laxismus  docet:  licet 
sequi  opinionem  pro  libertate,  etsi  dubie  vel  tenuiter 
tantum  probabilis  sit. 

1.  Probabilismum  laxum  his  terminis  seu  tamquam 
principium  et  systema  morale  nemo  docuit:  etenim  qui 
affirmant  sufficere  etiam  exiguam  probabilitatem,  eam 
dicunt,  quae  tamen  prudentem  assensum  mereatur.  Nihilo- 
minus sunt  auctores,  qui  laxistae  dicuntur,  ut  Sancius 
(loannes  Sanchez),  Leander,  Diana,  Bauny,  Moya,  prae- 
sertim vero  Caramnel,  quem  s.  Alphonsus  principem  laxi- 
starum  appellat. 

2.  Laxistae  igitur  dicuntur,  non  quia  systema  nimis 
benignum  defendunt,  sed  a,  alii,  quia  principium  proba7 
bilismi  ita  exhibent,  ut  in  partem  benigniorem  accipi 
possit:  dicunt  enim  licitum  esse  sequi  minus  probabilem, 
quin  excludant  dubie  vel  tenuiter  probabilem;  h.  alii,  quia 
principium  probabilismi  non  satis  restringunt  ad  propriam 
eius  materiam,  sed  ad  alias  etiam  extendunt,  in  quibus 
licite  adhiberi  non  potest;  c.  alii  tandem,  quia  reapse  in 
particularibus  quaestionibus  opiniones  tamquam  licitas  ad- 
mittunt, quae,  utpote  dubie  vel  tenuiter  tantum  probabiles, 
nimis  benignae  sunt. 

3.  Refutatio,  a.  Principium  laxismi  ab  ecclesia  dam- 
natum est  propositione  3.  Innocentii  XI.:  „generatim  dum 
probabilitate  sive  intrinseca  sive  extrinseca,  quantumvis 
tenui,  modo  a probabilitatis  finibus  non  exeatur,  confisi 
aliquid  agimus,  semper  prudenter  agimus."  h.  Servanda 
est  lex,  cuius  obligatio  non  est  vere  dubia;  atqui  dubia 
vel  tenuis  probabilitas,  quae  est  contra  legem,  hanc  non 
reddit  vere  dubiam,  c.  Si  opinio  pro  libertate  tenui  vel 
dubia  ratione  nitatur,  lex  censetur  moraliter  certa,  sin 
minus  certitudine  directa,  saltem  certitudine  indirecta : 

etenim  certum  est,  hominem  non  posse  sequi  rationes 
dubias,  leves  atque  improbabiles. 

Opinio  tenuiter  probabilis  non  est  simpliciter  improbabilis,  quae 
nullatenus  intra  fines  probabilitatis  continetur,  sed  est  opinio  non 
gravi  ac  solido,  sed  levi  atque  apparenti  tantum  fundamento  innixa, 
adeo  ut  intra  fines  tenuis  et  dubiae,  non  verae  et  certae  probabilitatis 
contineatur^. 

§ 3.  De  systemate  pvohahilismu 

233.  ProbabilismUvS  docet:  ubi  de  sola  honestate  ac- 
tionis agitur,  licet  sequi  opinionem  vere  et  certe  probabilem, 
etsi  opposita  pro  lege  sit  probabilior.  Hoc  principium  nunc 
tenent  recentiores  communiter  ut  6rwn/,  Balleriniy  Lehmkuhly 
Sabetti,  Bucceroni,  Boiiquilloji,  Delama^  Rappenlionery  Gbpferty 
Van  der  Velden,  Baphael  a s.  losepho,  Waffelaert,  Hame^ 
Genicot,  Schindler  et  alii. 

JJhi  agitur  de  solo  licito  vel  illicito.  His  verbis  deter- 
minatur ambitus  probabilismi. 

1.  Sunt  actiones  vel  omissiones,  in  quibus  de  sola 
earum  honestate  seu  liceitate  agitur,  et  sunt  actiones  vel 
omissiones,  in  quibus  non  de  sola  earum  liceitate,  sed 
insuper  de  fine  vel  effectu  necessario  per  eas  obtinendo 
aut  de  malo  necessario  vitando  agitur.  Dubia  igitur  circa 
actiones  ponendas  vel  omittendas  sunt  duplicis  generis, 
alia  respiciunt  actiones,  in  quibus  de  sola  liceitate  actionis 
agitur,  alia  actiones,  in  quibus  etiam  de  effectu  neces- 
sario per  eas  obtinendo  vel  de  malo  necessario  vitando 
agitur. 

Si  dubium  est,  num  iste  cibus  sit  caro,  et  proinde  num  die  vetito 
illum  comedere  liceat,  de  sola  liceitate  huius  actionis  quaeritur.  Si 
dubium  est,  num  haec  materia  sit  aqua,  et  proinde  num  licitum  sit 
in  ea  baptizare,  non  solum  de  liceitate  huius  actionis  agitur,  sed  simul 
quaeritur,  num  producere  valeat  effectum,  qui  per  baptismum  necessario 
obtineri  debet,  et  num  per  eam  caveatur  malum,  quod  necessario  ca- 
vendum est,  damnum  animae,  quod  ex  frustratione  sacramenti  oritur. 
Si  nescias,  utrum  id,  quod  latet  in  dumeto,  sit  homo  an  fera,  et  proinde 
num  licitum  sit  in  illud  explodere,  non  agitur  de  sola  hceitate  huius 

0 Cf.  Viva,  Damnatae  theses,  in  prop.  3.  ab  Innoc.  XI.  damnatam. 

actionis,  sed  simul  quaeritur,  num  per  eam  caveatur  malum  necessario 
vitandum  nempe  occisio  hominis.  In  dubiis  posterioris  generis  non 
tam  quaeritur,  num  licita  sit  actio,  sed  potius,  num  actio  sit  aptum 
medium  obtinendi  effectum  necessarium,  num  eius  positione  satis  cave- 
atur malum  necessario  vitandum. 

2.  Principium  probabilismi  in  dubiis  circa  actiones 
primi  generis,  non  autem  in  dubiis  circa  actiones  poste- 
rioris generis  adhiberi  potest:  nam  in  illis  dubia  est  lex 
seu  obligatio,  in  his  vero  lex  seu  obligatio  non  est  dubia, 
sed  omnino  certa  et  proinde  actio  vel  omissio  certe  illicita 
aut  certe  praecepta.  Solum  ergo  in  illis  dubiis,  in  quibus  de 
honestate  actionis  agitur,  licet  sequi  opinionem  probabilem, 
quia  in  his  solis  dubia  est  lex  et  obligatio.  Cum  in  aliis 
dubiis  sit  certa  obligatio,  ea  vagantur  extra  ambitum  pro- 
babilismi, quippe  qui  suapte  natura  circa  leges  dubias 
versetur.  In  omnibus  ergo  dubiis,  in  quibus  agitur  de 
fine  necessario  obtinendo,  'pars  tutior  eligenda  est,  ut  finis 
necessarius  certo  obtineatur. 

Sic  in  exemplis  allatis  certo  non  beet  baptizare,  quamdiu  du- 
bium est,  an  materia  sit  aqua,  quia  baptismus  certo  validus  esse  debet, 
et  certo  non  licet  explodere,  quamdiu  dubium  est,  num  explosio  cadat 
in  hominem,  quia  non  licet  periculum  occisionis  adducere.  Et  sane: 
qui  tenetur  ad  finem,  tenetur  etiam  adhibere  media,  per  quae  finis 
certo  obtineatur,  et  qui  absolute  cavere  debet  malum,  cavere  debet 
etiam  actionem,  qua  mali  periculum  adducatur. 


234.  Quando  pars  tutior  eligenda.  In  duplici  casu 
agendum  est  iuxta  principium:  in  dubio  pars  tutior  eli- 
genda est:  a,  in  dubio  practico,  si  quis  de  actione  hic  et 
nunc  ponenda  conscientiam  certam  sibi  formare  nequit 
(n.  222,  3.);  h.  in  omnibus  illis  casibus,  in  quibus  lex 
praeter  honestatem  actionis  iniungit  obligationem  obtinendi 
aliquem  effectum  vel  vitandi  aliquod  malum.  Casus  autem, 
in  quibus  agitur  de  fine  absolute  obtinendo  vel  de  malo 
necessario  vitando,  ad  tria  capita  revocari  possunt: 

a.  Tibi  agitur  de  medio  ad  salutem  necessario : ex  prae- 
cepto caritatis  enim  aeterna  salus  necessario  obtineri,  aeterna 
damnatio  necessario  vitari  debet;  ubi  ergo  agitur  de  con- 

dicione,  a qua  aeterna  salus  dependet,  illa  condicio  ita  ad- 
hiberi debet,  ut  salus  aeterna  non  adducatur  in  periculum. 

|3.  Vhi  agitur  de  valore  sacramenti:  ex  virtute  enim 

religionis  et  caritatis,  quin  et  iustitiae  minister  sacramenta 
valide  administrare  debet,  ne  Deo  iniuria  neve  homini 

damnum  inferatur;  ubi  ergo  agitur  de  re,  a qua  valor 

sacramenti  dependet,  eligendum  est  medium  certum,  nisi 
adsit  necessitas,  vel  nisi  ecclesia  defectum  suppleat;  de 
qua  duplici  exceptione  in  tractatu  de  sacramentis  dicetur. 

y.  Ubi  agitur  de  certo  iure  alterius:  ex  iustitia  enim 

ius  proximi  illaesum  servari  debet,  ideo  omittenda  est  quae- 
vis actio,  qua  certum  ius  proximi  in  periculum  adducatur. 
'Quocirca  medicus  adbibere  tenetur  media  tutiora  et  certiora, 
quamdiu  haberi  possunt,  tum  ut  obtineatur  effectus  neces- 
sario obtinendus,  tum  ut  caveatur  malum  necessario  vi- 
tandum. Idem  dicendum  est  in  similibus  casibus  ut  de 
venatore,  cui  non  licet  explodere,  ubi  solum  probabiliter 
indicat  occisum  iri  feram  et  non  hominem. 

Sunt,  qui  hos  casus,  in  quibus  eligenda  est  pars  tutior,  minus 
apte  dicant  exceptiones  a principio  prohahilismi : principium  enim  non 
patitur  exceptiones ; et  re  ipsa  non  sunt  exceptiones,  cum  ad  propriam 
prohahilismi  materiam  non  pertineant,  sed  prorsus  extra  eius  amhitum 
positi  sint.  Sane  principium  prohahilismi  refertur  ad  illos  casus,  in 
quihus  occurrit  lex  duhia;  uhi  autem  agitur  de  fine  necessario  obtinendo, 
duhium  versatur  circa  efficaciam  medii  ad  finem  obtinendum,  nullatenus 
vero  circa  obligationem. 


235.  Declaratio  principii.  1.  Ut  quis  tuta  conscientia 
sequi  possit  opinionem  probabilem,  requiritur:  a.  ut  ea 
sit  vere  et  solide  probabilis,  et  quidem  illi  ipsi,  qui  eam 
sequitur:  alias  enim  lex  non  est  ei  vere  dubia  atque  in- 
certa ; b.  ut  opinio  sit  certe  probabilis : dubia  enim  pro- 
babilitas non  est  vera  probabilitas;  insuper  opinio,  quae 
non  sit  certe  probabilis,  inservire  nequit  ad  formandam 
conscientiam  practice  certam  de  honestate  actionis. 

Eo  igitur  quo  opinio  debet  esse  vere  probabilis,  excluditur  usus 
■opinionis  tenuiter  probabilis ; eo  quod  esse  debet  certe  probabilis,  ex- 
cluditur usus  opinionis  duUe  probabilis. 

2.  Ut  opinio  aliqua  dici  possit  vere  et  solide  probabilis^ 
haec  tria  requiruntur:  a.  ut  motivo  vere  gravi  rationis 
vel  auctoritatis  innitatur;  b.  ut  ei  nec  definitio  ecclesiae 
nec  certa  ratio  adversetur;  c.  ut  sit  relative  probabilis 
i.  e.  ut  eius  motiva  cum  motivis  sententiae  oppositae 
comparata  probabilitatem  suam  retineant;  at  non  requi- 
ritur, ut  gradus  probabilitatis  unius  cum  gradu  probabili- 
tatis alterius  comparetur. 

Num  opinio  probabiliter  probabilis  habenda  sit  vere  et  solide  pro- 
babilis, pendet  a sensu,  qui  termino  probabiliter  probabilis  subiiciturr 
etenim  si  probabiliter  probabilis  ea  opinio  dicitur,  quae  ob  rationem 
vere  gravem  ac  prudentem  affirmatur,  ea  profecto  vere  et  solide  pro- 
babilis est:  quodsi  probabiliter  probabilis  ea  opinio  dicitur,  quae  ob 
rationem  aflBrmatur,  quae  non  certo  sed  dubie  et  probabiliter  tantum 
vere  gravis  et  prudens  est,  ea  vere  (certe)  et  solide  probabilis  dici 
nequit’). 

8.  Etsi  opposita  sit  vere  probabilior : tamdiu  enim  neg- 
ligi  potest  opinio  probabilior  pro  lege,  quamdiu  ipsa  intra 
terminos  verae  probabilitatis  versetur,  nec  sit  moraliter 
certa. 

a.  Abstinendum  duxi  ab  affirmatione  etsi  opposita  sit  certe  pro- 
babilior, quia  nonnulli  auctores  opinionem  certe  probabiliorem  aequi- 
pai‘ant  opinioni  notabiliter  probabiliori,  cuius  opposita  non  est  vere  et 
certe  probabilis,  quamvis  ipse  terminus  certe  probabilior  vi  sua  nulla- 
tenus significet  opinionem  notabiliter  probabiliorem;  quare  opinioni 
certe  probabiliori  pro  lege  per  se  opponi  potest  opinio  vere  et  certe 
probabilis  pro  libertate.  Immo  ex  regulis  logicae  per  se  nihil  obstat,, 
quominus  etiam  opinioni  multo  vel  notabiliter  probabiliori  opponatur 
ex  altera  parte  opinio  vere  et  certe  probabilis;  in  rebus  tamen  mora- 
libus vix  fieri  potest,  ut  opinio  cognoscatur  vere  et  certe  probabilis,, 
cuius  opposita  certe  demonstratur  multo  vel  notabiliter  probabilior. 

b.  Contra  hanc  afiarmationem  excipiunt  probabilioristae : maior 
probabilitas  unius  opinionis  elidit  seu  destruit  minorem  probabilitatem 
oppositae;  ergo  minus  probabilis  in  concursu  probabilioris  non  est  pro- 
babilis, — Maior  probabilitas  elidit  minorem:  duo  significare  potest: 
aut  maior  vis  argumentorum  ex  una  parte  eo  ipso  efficit,  ut  minor 
evadat  vis  argumentorum  alterius  partis;  aut  maior  vis  argumentorum 
ex  una  parte  prorsus  destruit  probabilitatem  alterius  partis.  lam  vero- 
si  probabilitas  utriusque  opinionis  ex  eodem  principio  desumitur,  aug- 
mentum unius  eo  ipso  deprimit  probabilitatem  alterius;  quodsi  pro- 

q Cf.  Ballerini-Palmieri  I.  n.  190. 

habilitas  ex  diversis  principiis  desumitur,  maior  unius  non  minuit  eo 
ipso  minorem  alterius,  sed  haec  retinet  suam  vim,  etsi  maior  sit  op- 
posita, quia  ex  aliis  principiis  sua  argumenta  deducit,  „prout'‘,  ait 
6*.  Alphonsus,  npondus  decem  librarum  minime  efficit,  ut  pondus  octo 
librarum  in  altera  lance  positum  non  sit  et  vere  etiam  grave  dicatur**^). 
At  vero  in  utroque  casu,  sive  probabilitas  ex  eodem  sive  ex  diversis 
principiis  desumitur,  maior  probabilitas  destruit  oppositam,  si  eius  ex- 
cessus adeo  notabilis  est,  ut  proxime  accedat  ad  moralem  certitudinem : 
tunc  enim  opposita  fit  dubie  vel  tenuiter  probabilis. 

236.  De  probabilitate  externa.  Nullum  est  dubium, 
quin  probabilitas  externa  opinionem  constituere  possit  vere 
et  certe  probabilem:  si  enim  complures  iique  graves  auc- 
tores opinionem  dicant  probabilem,  ordinarie  fieri  non 
potest,  quin  ea  probabilibus  rationibus  internis  fulciatur. 
Ideo  per  se  licitum  est  sequi  probabilitatem  externam, 
quae  pro  aliqua  opinione  vere  militat,  etsi  motiva  eius 
interna  non  cognoscantur. 

a.  Non  solum  sententia,  quae  a plerisque  theologis  probabilis  di- 
citur, sed  etiam  sententia,  quam  quinque  vel  sex  theologi  probitate, 
scientia  et  prudentia  insignes  pro  vera  aut  probabili  habent,  censeri 
debet  vere  et  certe  probabilis,  nisi  eorum  auctoritas  infirmetur  aut 
declaratione  ecclesiae  aut  manifesta  ratione. 

h.  Unus  auctor  ordinarie  non  sufficit  ad  constituendam  senten- 
tiam vere  probabilem  contra  aliorum  auctoritatem;  ideo  damnata  est 
propositio  27.  ab  Alexandro^ VIP).  Nihilominus  negari  nequit  fieri 
posse,  ut  etiam  unus  auctor  opinionem  vere  probabilem  reddat:  si 
nempe  auctor  gravis  et  magni  nominis  quaestionem  aliquam  serio  et 
diligenter  ex  professo  tractet,  sententiam  suam  gravibus  rationibus 
confirmet,  quas  alii  non  attulerint,  et  aliorum  contrarias  rationes  suf- 
ficienter solvat,  eius  auctoritas  sufficit  ad  conciliandam  sententiae  veram 
probabilitatem.  Id  hodie  eo  fidentius  affirmari  ^ potest,  quia  s.  sedes 
expresse  declaravit  non  esse  inquietandum  confessarium,  qui  sequatur 
doctrinam  s.  Alphonsi  solum  propter  eius  auctoritatem,  etsi  rationes 
eius  non  perpenderit. 

q Dissertatio  scholastico-moralis  pro  usu  moderato  opinionis  pro- 
babilis in  concursu  probabilioris  anni  1755.  n.  13. 

Si  liber  sit  alicuius  iunioris  et  moderni,  debet  opinio  censeri 
probabilis,  dum  non  constet  reiectam  esse  a sede  apostolica  tamquam 
improbabilem.  Falsa  est  haec  propositio,  quia  affirmat  ad  probabili- 
tatem opinionis  sufficere,  ut  a moderno  auctore  probabilis  dicatur  nec 
ab  ecclesia  reiecta  fuerit. 

c.  Quandoquidem  externa  probabilitas  essentialiter  in  interna  fun- 
datur, non  licet  provocare  ad  probabilitatem  externam,  quando  sententia 
falsa  et  proinde  probabili  ratione  destituta  cognoscitur,  etsi  magni 
nominis  auctores  eam  sententiam  teneant.  Externa  probabilitas  cum 
praecisione  ab  interna  tum  solum  invocari  potest,  quando  agitur  de  re 
obscura  a difficultatibus  implexa,  quae  ab  auctoribus  nondum  satis 
declarata  est. 

d.  De  probabilitate  interna  iudicare  non  possunt  nisi  docti  et  in 
re  morali  valde  versati ; his  probabile  est,  quod  omnibus  diligenter  con- 
sideratis apparet  gravibus  rationibus  innixum.  De  probabilitate  externa 
iudicare  possunt  docti  et  ndocti.  His  probabile,  quin  etiam  practice 
certum  est,  quod  eis  dicitur  a viro  docto  et  probo  (parocho,  confessario), 
si  nulla  sit  ratio  seria  de  eius  auctoritate  dubitandi.  Quodsi  adsit 
ratio  dubitandi,  ulterius  inquirere  tenentur.  Ex  his  iam  sequitur : 
a.  si  theologus  sufficienti  doctrina  instructus  sententiam  diligenter  et 
absque  inordinato  affectu  expendit  eamque  gravi  ratione  innixam  de- 
prehendit, eam  ut  sibi  probabilem  sequi  potest;  [3.  homo  rudis  stare 
potest  sententiae  confessarii  vel  parochi,  quem  scit  esse  probum  atque 
prudentem;  y.  confessarius  vel  parochus  in  quaestionibus  practicis 
sequi  potest  auctoritatem  theologorum  probatorum,  immo  etiam  unius 
vere  gravis  et  probati  doctoris,  praesertim  vero  s.  Alphonsi. 

237.  Demonstratur  principium.  1.  Ex  ratione: 
a.  Lex  dubia  non  obligat;  atqui  lex,  contra  quam  ha- 
betur vera  et  solida  probabilitas,  est  vere  dubia;  ergo 
lex,  contra  quam  habetur  vera  probabilitas,  non  obligat. 

Ad  maiorem.  Solum  lex  cognita  obligationem  indu- 
cere potest:  lex  enim  nequit  immediate  et  per  se  volun- 
tatem obligare,  sed  ut  voluntas  obligata  maneat,  lex  per 
cognitionem  ei  exhiberi  et  applicari  debet;  ergo  solum 
lex  cognita  voluntatem  obligare  potest,  id  quod  s.  Thomas 
his  verbis  docet:  nullus  ligatur  per  praeceptum  aliquod 
nisi  mediante  scientia  illius  praeceptV);  atqui  quamdiu  in- 
tellectus de  exsistentia  legis  dubitat,  legem  non  cognoscit: 
sola  enim  certa  cognitio  vera  est  cognitio;  qui  de  aliqua 
veritate  dubitat,  cognoscit  dubium  circa  eam  et  obliga- 
tionem in  eius  exsistentiam  inquirendi,  ipsam  veritatem 
autem  non  cognoscit;  ergo  lex  dubia  voluntatem  obligare 
nequit. 


q De  verit.  q.  17.  a.  3. 

Ad  minorem.  Certitudo  et  opposita  probabilitas  de 
eadem  veritate  se  mutuo  excludunt;  quamdiu  ergo  opinio 
pro  libertate  probabilis  est,  opinio  pro  lege  nequit  esse 
certa.  Nihil  autem  refert,  utrum  opinio  haec  sit  minus 
an  aeque  vel  magis  probabilis^  modo  opinio  pro  libertate 
sit  probabilis. 

Alii  propositionem  maiorem  in  hunc  modum  demonstrant:  lex, 
quae  non  est  sufficienter  pronmJgata,  non  obligat:  promulgatio  enim 
necessaria  est  ut  lex  vim  obligandi  obtineat;  atqui  lex  dubia  non  est 
sufficienter  promulgata.  Praostat  autem  argumentum  ex  cognilione 
legis  desumere,  ut  undequaque  sit  efficax. 

h.  Lex  incerta  nequit  veram  obligationem  inducere ; 
atqui  lex,  contra  quam  militat  opinio  vere  et  solide  pro- 
babilis, est  vere  incerta;  ergo  lex,  contra  quam  militat 
opinio  probabilis,  nequit  certam  obligationem  imponere. 

Ad  maiorem.  Ius  libertatis  id  que  certum  atque  in- 
natum praecedit  ius  legis  eiusque  obligationem.  Sane  si 
invicem  comparentur  iura  legis  et  iura  libertatis  humanae, 
dicendum  est  secundum  ordinem  naturae  praecedere  ius 
libertatis  et  subsequi  ius  legis  et  obligationis,  etsi  non 
tempore,  saltem  natura  et  ratione:  obligatio  enim  supponit 
liberam  voluntatem,  quae  ligetur ; atqui  ius  certum  re- 
stringi non  potest  nisi  obligatione  certa:  nequit  enim 
effectus  esse  maior  sua  causa ; ergo  lex  incerta  certam 
obligationem  producere  nequit. 

a.  Hoc  argumentum  desumitur  ex  relatione,  quae  libertatem  inter 
et  legem  exsistit.  Quoad  legem  positivam  tum  divinam..tum  humanam 
libertas  tempore  legi  anterior  est,  cum  ea,  quae  lege  positiva  prohi- 
bentur, ex  se  licita  sint  et  solum  per  legem  in  tempore  latam  illicita 
fiant.  Ubi  autem  de  lege  naturae  agitur,  quae  est  lex  aeterna,  libertas 
ratione  legi  anterior  est.  Et  sane  eo  ipso,  quod  homo  a Deo  creatus 
est,  secundum  totam  quidem  essentiam  suam  a Deo  dependet  eique 
subiectus  est.  Ex  hac  dependentia  sequitur  debitum  contrahendi  ob- 
ligationes, quas  Deus  ei  iniungere  voluerit  atque  obligatio  investigandi 
et  cognoscendi  leges,  si  quas  ei  daturus  sit.  Hoc  sensu  homo  non  nascitur 
liber  sed  Deo  subiectus:  etenim  hoc  debitum  se  subiiciendi  omnibus 
legibus  divinis  libertatem  praecedit  vel  potius  libertati  co6xsistit.  Sed 
si  quaeritur  de  lege  determinata,  cui  particularis  creatura  rationalis 
subiecta  est,  libertas  legem  ratione  praecedit.  Deus  enim  ratione  prius 
concipit  essentiam  creaturae  eiusque  libertatem  et  ratione  posterius 

legem,  cui  subiecta  est:  cum  enim  lex  suapte  natura  sit  medium,  quo 
creatura  ad  proprium  finem  dirigatur,  imprimis  cognosci  debet  natura, 
ut  determinari  possit  lex  ei  conveniens,  qua  dirigatur  ad  finem.  Ideo 
ait  s.  scriptura : Deus  ab  initio  constituit  hominem  et  reliquit  illum  in 
manu  consilii  sui;  adiecit  mandata  et  'praeceiHa  sua^);  et  s.  Thomas: 
illud  dicitur  licitum,  quod  nulla  lege  prohibetur"^). 

b.  Ex  his  argumentis  constat  per  se  solum  certam  legis  cogni- 
tionem voluntatem  humanam  obligare;  si  tamen  opinio  pro  lege  sit 
probabilissima  vel  notabiliter  probabilior  quam  opposita,  legem  servare 
tenemur.  Etsi  enim  eiusmodi  opinio  veram  certitudinem  non  attingat, 
practice  tamen  aequivalet  sententiae  certae,  quia  eius  opposita  non  est 
vere  et  certo  sed  solum  dubie  vel  tenuitur  probabilis,  ideoque  suppe- 
ditare nequit  normam  agendi,  cum  ad  informandam  conscientiam 
practice  certam  non  sufiQciat.  Hinc  fit,  ut  eiusmodi  opinio  dicatur 
quasi  moraliter  certa  vel  practice  certa. 


238.  2.  Ex  auctoritate.  Nequit  esse  falsum  systema 
morale,  quod  quovis  tempore  a maiore  theologorum  parte 
exponitur,  vindicatur  et  in  quaestionibus  particularibus 
tamquam  regula  morum  adhibetur,  cuiusmodi  est  systema 
probabilisticum. 

Ad  maiorem  notat  s.  Alphonsus:  si  falsum  esset  principium 
probabilisimi,  illud  non  admisissent  tot  doctores,  neque  ecclesia 
illud  tolerasset:  ecclesia  enim  prudenti  silentio  tolerare  potest 
opiniones  erroneas  particulares,  at  non  alias,  „quae  doctrinam 
generalem  continent,  ut  est  sententia  benigna,  quae  importat  cunc- 
tarum conscientiarum  directionem  circa  omnes  particulares  casus: 
unde  si  esset  falsa,  universi  populi  christiani  deceptio  invecta 
fuisset"^). 

Minorem  confirmabit  sequens  conspectus  historicus,  a.  Primis 
•ecclesiae  saeculis  explicite  haec  quaestio  non  proponitur,  qua  nempe 
ratione  solvenda  sint  dubia  de  obligatione  legis,  ideo  nec  prin- 
cipium aliquod  determinata  formula  conceptum  reperitur,  per 
quod  resolvatur  quaestio;  in  ecclesiae  praxi  tamen  principii 
probabilistici  plura  indicia  habentur:  in  particularibus  enim 


b Eccli.  15,  14.  15. 

2)  In  4.  dist.  15,  q.  2.  a.  4.  ad  2. 

*)  S.  Alphonsus,  Dissertatio  scholastico -moralis  pro  usu  moderato 
opinionis  probabilis  in  concursu  probabilioris  ann.  1755.  apud  Ballerini- 
Palmieri  I.  p.  194. 

quaestionibus  dubia  secundum  principium  probabilisticum  resol- 
vuntur^. 

h.  Media  aetate  non  solum  usus  huius  principii  in  quaestio- 
nibus particularibus,  sed  ipsum  principium  implicite  et  virtualiter 
■occurrit:  traduntur  enim  veritates,  ex  quibus  principium  proba- 
bilismi  necessaria  illatione  deducitur,  immo  formulae  occurrunt, 
quae  illud  aequivalenter  exhibent.  Non  tamen  negatur  eodem 
tempore  reperiri  etiam  formulas,  quae  potius  probabiliorismo  et 
tutiorismo  lavent. 

c.  Primus  omnium  principium  probabilismi  explicite  proposuit 
ot  argumentis  demonstravit  (1577)  Bartholomaeus  Medina.  Hoc 
principium  theologis  cuiusvis  ordinis  adeo  placuit,  ut  communi 
oonsensu  illud  acceptarent  et  per  integrum  fere  saeculum  vix 
ullo  reclamante  libris  editis  exponerent  et  ad  casus  particulares 
u,pplicarent. 

d.  Circa  medium  saeculum  17.  impugnationes  probabilismi 
initium  sumpserunt.  Praeter  unum  alterumve  theologum  acerbiore 
ira  in  illum  insurrexerunt  ianseniani,  quibus  in  impugnando  syste- 
mate (1056)  communi  consensu  accesserunt  dominicani.  Inde  fac- 
tum est,  ut  theologi  quoad  morale  systema  in  duas  partes  scin- 
4erentur:  alii  ex  quavis  schola  tuebantur  probabiliorismum,  alii 
pariter  ex  quovis  ordine  tenebant  et  vindicabant  probabilismum. 
Magna  contentione  et  acri  studio  utrimque  certatum  est;  maior 
tamen  doctorum  pars  semper  adhaerebat  probabilismo. 

Tres  potissimum  rationes  assignari  possunt,  ob  quas  complures 
auctores  relicto  probabilismo  amplexati  sint  probabiliorismum:  a.  Li- 
centia opinandi  multorum  auctorum,  qui  opiniones  parum  probabiles 
levi  ratione  ducti  tamquam  probabiles  et  practice  licitas  venditabant, 
lam  vero  huic  malo,  solum  relicto  ipso  systemate  probabilismi,  se 
■efficaciter  mederi  posse  existimabant.  Z>.  Impugnationes  iansenistanim, 
■qui  odio  in  societatem  lesu  abrepti  systema  morale,  cui  plerique  so- 
cietatis theologi  addicti  erant,  tamquam  fontem  laxismi  morumque 
corruptelam  traducebant,  c.  Damnatio  propositionis  3.  Innocentii  XT. 
(n.  231);  complures  enim  theologi  putabant  hac  propositione  non 
solum  usum  sententiae  tenuiter  probabilis,  sed  ipsum  systema  proba- 
bilismi tamquam  fontem  laxismi  damnari. 

e.  In  mediis  turbis  miro  providentiae  consilio  Deus  ecclesiae 
suae  misit  s.  Alphonsum,  qui  operibus  suis  id  effecit,  ut  lites  fini- 
rentur et  rigor  iansenianus  et  systema  probabiliorismi  e finibus 
ecclesiae  exsularent*'*). 

Cf.  Christianus  Lupus,  De  antiquitate  et  legitimo  usu  senten- 
tiae probabilis. 

^)  Cf.  Bouquillon,  Theolog.  mor.  fundam®,  n.  304  ss.  Kirchen- 
lexikon^,  Moralsysteme.  ' 

239.  3.  Ex  approhationc  ecclesiae,  a.  Explicite  quidem 
ecclesia  probabilismum  nunquam  approbavit;  implicite  vero 
mentem  suam  clare  et  indubitanter  manifestat  peculiari 
illa  approbatione,  qua  insignivit  opera  moralia  s.  Alphonsi^ 
qua  scilicet  eius  opiniones  declarantur  practice  tutae;  at- 
qui impossibile  est  approbare  opiniones,  quae  in  operibus 
s.  doctoris  continentur,  quin  indirecte  et  implicite  appro- 
betur systema  morale,  cuius  usu  et  applicatione  singulae 
sententiae  deductae  et  stabilitae  sunt;  systema  autem,  que 
usus  est-  s.  Alphonsiis  in  exaranda  theologia  morali,  est 
simplex  probabilismus. 

Negari  nequit  approbationem  (negativam)  ecclesiae  ad  omnia 
scripta  s.  doctoris  referri  et  proinde  etiam  ad  dissertationes,  quibus 
primo  probabilismum  deinde  aut  vere  aut  specietenus  aequiprobabilis- 
mum  tuetur;  verum  negari  pariter  nequit  positivam  et  peculiarem  appro- 
bationem, qua  eius  scripta  magnis  encomiis  celebrantur,  eo  quod  inter 
laxiores  et  rigidiores  sententias  animarum  moderatoribus  tutam  viam 
muniverit^),  potissimum  tribui  eiusdem  theologiae  morali.  Quod  enim 
mediam  inter  laxismum  et  rigorismum  viam  sterneret,  non  suis  disser- 
tationibus de  morali  systemate  effecit,  sed  potissimum  solutione  parti- 
cularium quaestionum,  quo  prudenti  iudicio  inter  laxas  et  rigidas 
opiniones  tutas  elegit.  Atqui  in  eligendis  opinionibus  principium  pro- 
babilismi  adhibens  id  unum  investigat,  num- opinio  sit  probabilis;  opini- 
onem vero,  quam  adhuc  lirobahilem  iudicat,  lectori  tamquam  normam 
agendi  proponit  atque  commendat. 

h.  Contendunt  aequiprobabilistae  ecclesiam  palam 
aversatam  systema  probabilismi  illud  exstinguere  conatam 
esse.  Ad  quod  probandum  praecipuum  documentum  di- 
cunt decretum  Innocentii  Xl.  seu  s.  Officii  26.  iunii  1680,. 
cuius  prima  pars  ad  P.  Thyrsum  Gonzalez,  altera  ad 
praepositum  generalem  societatis  lesu  P.  Oliva  dirigitur. 
Decreti  haec  est  authentica  forma: 

Facta  relatione  per  Patrem  Lauream  contentorum  in  literis 
P.  Thyrsi  Gonzalez  S.  J.  Sanctissimo  Domino  Nostro  directis, 
eminentissimi  domini  dixerunt,  quod  scribatur  per  secretarium 
status  nuntio  apostolico  Hispaniarum,  ut  significet  dicto  Thyrso, 
quod  Sanctitas  Sua  benigne  acceptis  ac  non  sine  laude  perlectis 
eius  literis,  mandavit,  ut  ipse  libere  et  intrepide  praedicet,  do- 

h Pius  IX.  in  literis  apost.  super  confirmatione  tituli  doctoris 
7.  iul.  1871. 

ceat,  et  calamo  defendat  opinionem  magis  probabilem,  nec  non 
viriliter  impugnet  sententiam  eorum,  qui  asserunt^  quod  in  con- 
cursu minus  probabilis  opinionis  cum  probabiliori  sic  cognita  et 
indicata,  licitum  sit  sequi  minus  probabilem,  eumque  certum  faciat, 
quod  quidquid  favore  opinionis  magis  probabilis  egerit  et  scrip: 
serit,  gratum  erit  Sanctitati  Suae. 

luiungatur  Patri  Generali  Societatis  lesu  de  ordine  Sancti- 
tatis Suae,  ut  non  modo  permittat  Patribus  Societatis  scribere 
pro  opinione  magis  probabili  et  impugnare  sententiam  asseren- 
tium, quod  in  concursu  minus  probabilis  opinionis  cum  proba- 
biliori sic  cognita  et  indicata,  licitum  sit  sequi  minus  probabilem: 
verum  etiam  scribat  omnibus  universitatibus  Societatis,  mentem 
Sanctitatis  Suae  esse,  ut  quilibet,  prout  sibi  libuerit,  libere  scri- 
bat pro  opinione  magis  probabili  et  impugnet  contrariam  prae- 
dictam, eisque  iubet,  ut  mandato  Sanctitatis  Suae  omnino  se  sub- 
mittant. 


a.  Thyrsus  Gonzalez,  tunc  Salm anticae  professor,  iteratas  dederat 
literas  ad  s.  pontificem  et  simul  opusculum  transmiserat  contra  pro- 
babilismum,  in  quibus  exponit  omnes  theologos  Societatis  probabilismo 
addictos  esse  nec  quemquam  audere  doctrinam  illam  impugnare  et 
oppositam  defendere,  ne  offensionem  superiorum  incurrat.  His  paucis 
continetur  ansa  decreti. 

p.  Innocentius  XI.  aversatus  est  probabilismum  eumque  exstinctum 
iri  cupiebat,  at  suprema  sua  auctoritate  eum  nec  exstinxit  nec  aliud 
quidquam  contra  illum  egit.  Ex  eo  autem,  quod  s.  pontifex  privata 
sua  sententia  probabilismum  aversatus  est,  systema  nec  falsum  nec 
damnabile  ostenditur. 

T.  Perperam  ergo  ab  adversariis  asseritur  hocce  decretum  esse 
sollemne  et  authenticum  supremae  auctoritatis  ecclesiasticae  testimonium 
contra  probabilismum:  etenim  decretum  non  est  doctrinale  sed  dis- 
ciplinare illudque  particulare,  ex  quo  nihil  contra  systema  probabilismi 
erui  potest.  Imo  ex  eo,  quod  theologis  Societatis  illud  defendere 
liceat,  nedum  reiectum,  sed  aeque  ac  probabiliorismus  a s.  sede  ad- 
missum est. 


240.  De  usu  opinionis  probabilis.  1.  Ut  opinionem 
vere  probabilem  sequi  liceat,  praeprimis  requiritur,  ut  ex- 
plicite  aut  saltem  implicite  formetur  conscientia  practice 
certa  de  honestate  actionis,  quod  quidem  in  hunc  modum 
fieri  potest:  illa  actio  contra  legem  est  certe  licita,  pro  qua 
militat  opinio  vere  probabilis:  lex  dubia  enim  non  obligat; 
atqui  pro  hac  actione  certe  militat  opinio  vere  probabilis; 
ergo  haec  actio  certe  licita  est. 


Noldln.  De  prinoipiia’. 

Ex  hac  argumentatione  duo  redduntur  manifesta,  quae  supra 
(n.  23-5.)  innuimus:  a.  opinionem,  quam  aliquis  sequitur,  debere  esse  certe 
probabilem:  etenim  si  non  esset  certe  probabilis,  conclusio  syllogismi 
alque  ideo  dictamen  conscientiae  ex  regulis  logicae  non  esset  cei  tum  ; 
et  h.  opinionem  debere  esse  illi  ipsi  probabilem,  qui  eam  sequitur: 
nam  de  ipsius  operantis  conscientia  informanda  agitur. 

2.  Sequi  licet  opinionem  probabilem  contra  quamcunque 
legem  sive  naturalem  sive  divinam  sive  humanam:  cie 
omnibus  enim  aeque  valet  principium : Lex  dubia  non 
obligat^  quippe  quod  ex  ipsa  natura  obligationis  demon- 
stretur. 

Sunt,  qui  hanc  affirmationem  quoad  legem  naturae  infitiati  sint, 
existimantes  circa  legem  naturae  non  posse  admitti  dubium  insolubile 
seu  ignorantiam  invincibilem.  Verum  etsi  de  primis  principiis  et  pro- 
ximis conclusionibus  non  habeatur  ignorantia  invincibilis,  de  veritatibus 
tamen  deductis  praesertim  remotioribus  dubium  insolubile  locum  habera 
potest  (n.  114). 

3.  Licet  sequi  opinionem  vere  probabilem  pro  liber- 
tate in  omnibus  casibus  legis  dubiae^  sive  opposita  pro  lege 
est  minus  vel  aeque  vel  magis  probabilis : cum  enim  ar- 
gumenta, quibus  demonstratur  principium:  Lex  dubia  non 
obligat,  ex  ipsa  natura  obligationis  deprompta  sint,  sponte 
consequitur  nec  probabilem  nec  probabiliorem,  sed  solum 
certam  (late,  moraliter)  legis  cognitionem  voluntatem  hu- 
manam obligare  posse,  ideoque  licitum  esse  usum  opinionis 
probabilis,  ubi  lex  vere  dubia  est. 

a.  Ergo  principium  probabilisticum  prorsus  universale  se  extendit 
non  solum  ad  dubium  legis  exsistentis  sed  etiam  legis  cessantis.  Dubium 
namque  de  lege  versari  potest  aut  a.  circa  exsistentiam  legis,  si  ni- 
mirum dubitatur,  num  lata  vel  promulgata  fuerit  lex,  num  tempus 
obligationis  iam  advenerit,  num  ad  hunc  casum  vel  ad  has  pei-sonas 
se  extendat,  aut  (3.  circa  cessationem  legis,  si  nimirum  certa  erat  legis 
exsistentia,  et  dubitatur,  num  cessaverit  vel  eo  quod  abrogata  sit,  vel 
eo  quod  aliquis  ab  eius  observatione  excusatus  vel  dispensatus  sit,  vel 
legem  iara  impleverit  etc.  Atqui  in  utroque  casu  adhiberi  potest 
principium  probabilismi.  Ergo  neque  ille,  qui  probabibter  existimat 
se  non  emisisse  votum,  neque  ille,  qui  votum  certe  emisit,  sed  pro- 
babiliter existimat  se  ei  iam  satisfecisse,  ad  aliquid  stricta  obligatione 
tenetur:  eo  ipso  enim,  quod  lex  probabiliter  cessavit,  exsistentia  legis 
fit  dubia;  atqui  lex  dubia  non  obligat. 

h.  Ergo  in  dubio  de  cessatione  legis  principium  probabilismi  etiam 
in  materia  iustitiae  licite  adhiberi  potest,  nisi  culpabilis  negligentia 

debitoris  causa  sit,  cur  dubium  de  solutione  facta  exsistat,  nec  dubium 
sit  mere  negativum  i.  e.  nulla  aut  levis  tantum  adsit  ratio  dubitandi 
de  solutione  facta.  Opponunt  quidem  iustiliam  eo  differre  ab  aliis 
virtutibus,  quod  ipsa  servare  debeat  aequalitatem;  hinc  quamdiu  res 
dubia  est,  saltem  pro  rata  dubii  restituendum  esse.  Verum  iustitia 
exigit,  ut  servetur  aequalitas,  eo  quod  unicuique  redditur  ius  suum', 
quando  de  iure  alterius  certo  constat;  quando  ius  alterius  dubium  est, 
iustitia  non  exigit,  ut  unus  potius  quam  alter,  praesertim  cum  sit 
possessor  bonae  fidei,  re  sua  spolietur').  Insuper  perfecta  aequalitas 
in  hoc  casu  propter  ignorantiam  invincibilem  factae  solutionis  restitui 
nequit,  etsi  denuo  solvatur:  si  enim  solutio  iam  facta  est,  alter  plus 
habet,  quam  ei  debetur;  atqui  cum  aequalitas  certo  restitui  non  possit, 
non  est,  cur  in  dubio  potius  creditor  plus  accipiat  quam  debitor,  nisi 
«ulpa  debitoris  causa  sit,  ob  quam  aequalitas  restitui  nequeat. 

241.  Num  eidem  circa  eandem  rem  licitum  sit  e duabus 
opinionibus  probabilibus  modo  unam  modo  alteram  sequi. 

a.  Nihil  prohibet,  quominus  aliquis  in  diversis  casibus 
circa  eandem  rem  pro  lubitu  modo  una  modo  altera  opi- 
nione probabili  utatur:  utraque  enim  conscientiam  aeque 
reddit  tutam.  Sic  potest  idem  pro  uno  testamento  uti 
opinione,  qua  testamentum  carens  formalitatibus  legis  est 
validum,  et  pro  alio  testamento  opinione  contraria. 

b.  At  in  eodem  casu  non  potest  circa  eandem  rem 
sequi  unam  opinionem  probabilem,  quatenus  commodum 
uffert,  et  deinde  alteram  contrariam,  quatenus  haec  com- 
modum affert.  Sic  non  licet  idem  testamentum  carens 
formalitatibus  legis  habere  validum,  ut  adiri  possit  baere- 
ditas,  et  invalidum,  ne  solvi  debeant  legata,  quae  in  illo 
•continentur,  quia  non  potest  simul  esse  validum  et  in- 
validum-). 

Non  licet  voluntarie  adducere  statum  dubii  insolubilis  circa  legem 
quamvis  deinde  liceat  uli  opinione  probabili  contra  legem.  Sic  si  quis 
dubitet,  utrum  hora  duodecima  noctis  iam  elapsa  sit  necne,  non  licet 
ei  bibere,  ne  se  exponat  periculo  saltem  materialiter  violandi  legem 
eccle>iae.  Quodsi  nihilominus  bibisset,  celebrare  vel  communicare  quidem 

')  Gf.  Bncceroni,  Casus  consci ent^  (Typogr.  augustin.  1903) 
n.  12,  5. 

2)  Gf.  Lugo,  De  eucharist.  disp.  15.  n.  47  ss.,  ubi  complura  eiuS' 
modi  exempla  afferuntur  et  diiudicantur.  ' -■ 

potest;  quia  non  constat  ipsum  solvisse  ieiunium,  bibendo  autem  (venia- 
liter)  peccavit,  nisi  rationabilis  causa  e.  g.  magna  silis  et  impossibilitas 
exploi  andi  horam  noctis  eum  excusasset.  Item  non  licet  sacerdoti  hostiam 
dubie  consecratam  ante  sumptionem  pretiosi  sanguinis  consumere,  ne  con- 
sulto inducat  statum  dubii  de  ieiunio  naturali  cum  periculo  violandae 
legis.  Saepius  hoc  modo  voluntarie  se  exponere  periculo  materialiter 
violandi  legem,  mortale  esset'). 

242.  Difficultates  quam  plurimae , quibus  probabilismus 
impugnari  solet,  ex  theoria  supra  exposita  sine  negotio  sol- 
vuntur, aliae  infra  enodandae  erunt,  ideo  hoc  loco  haec  pauca 
sufticiaut. 

1.  Ex  lege  naturae  debemus  sincere  tendere  ad  convenien- 
tiam cum  moralitate  obiectiva  seu  cum  ordinatione  obiectiva  legis 
aeternae;  atqui  is,  qui  sequitur  opinionem  minus  probabilem  contra 
legem,  non  tendit  sincere  ad  convenientiam  cum  moralitate  ob- 
iectiva; ergo  is,  qui  sequitur  opinionem  minus  probabilem  contra 
legem,  offendit  in  legem  aeternam  et  proinde  actionem  moraliter 
malam  pouit^).. 

Haec  difficultas  retorqueri  potest  in  aequi probahilismum. 
Si  enim  sanctitas  et  necessitas  convenientiae  inter  actiones  hu- 
manas et  legem  aeternam  tanta  est,  ut  homo  ad  eam  tendere  debeat, 
quantum  pro  sua  cognitione  potest,  illam  convenientiam  consti- 
tuere debet  non  solum  ubi  legem  probabilius,  sed  etiam  ubi 
legem  probabiliter  exsistere  iudicat.  Quodsi  Deus  a necessitate 
constituendae  illius  convenientiae  in  favorem  libertatis  exceptionem 
permittit,  non  est  ratio  deficiendi  a convenientia,  quando  opinio 
pro  libertate  est  aeque  probabilis,  non  item,  quando  est  simpliciter 
probabilis. 

Ad  maiorem,  Hocce  principium  duo  continet,  quae  verissima 
sunt.  Propter  essentialem  nempe  atque  absolutam  dependentiam 
nostram  a Deo  creatore,  tenemur  habitualiter  sinceram  voluntatem 
gerere  observandi  omnes  leges  particulares,  quas  Deus  nobis  da- 
turus est;  et  cum  leges  nobis  ignotas  observare  non  possimus, 
tenemur  eadem  sincera  voluntate  tendere  ad  cognitionem  legum 
a Deo  latarum  et  cognitas  actu  observare.  Utrum  nostra  a Deo 
dependentia  et,  quae  inde  resultat,  habitualis  obligatio  tendendi 
ad  convenientiam  cum  moralitate  obiectiva  nos  solum  obliget  ad 
servandas  leges  particulares  satis  cognitas  an  etiam  ad  ser- 
vandas eas,  quarum  cognitionem  -adipisci  non  possumus  et  quae 


Cf.  Bucceroni  1.  c.  n.  13. 

2)  Cf  Dei- kath.  Seelsorger  (Paderborn,  Schoningh.  1900)  S.  495  ff. 
Lehmkuhl,  Probabilismus  vindicatus  (Friburgi.  Herder.  1907). 

probabiliter  obiective  non  exsistunt,  est  quaestio  inter  theologos 
controversa,  quam  probabilistae  in  partem  negativam  resolven- 
dam esse  invictis  argumentis  demonstrant.  Qui  ergo  contendunt 
nos  vi  buius  principii  observare  debere  opiniones,  quae  nostro 
indicio  cum  ordinatione  obiectiva  legis  aeternae  probabilius  con- 
veniunt quam  discrepant,  id  ipsum  affirmant,  quod  probandum 
est  et  quod  ex  argumentis  probabilistarum  falsum  esse  convin- 
citur. Quodsi  deinde  contendunt  legem,  quae  nostro  indicio  pro- 
babilius exsistit^  cognitam  esse,  iterum  affirmant,  quod  falsum  est.' 
Si  tandem  concedunt  obligationem  legis  probabilius  exsistentis 
directe  non  oriri  ex  ipsa  lege  probabilius  exsistente,  utpote  non 
sufficienter  cognita  nec  sufficienter  promulgata,  sed  indirecte  ex 
lioc  principio  superiore:  debemus  tendere  ad  convenientiam  cum 
moralitate  obiectiva,  eandem  petitionem  principii  committunt. 
Etenim  antecedenter  ad  legem  cognitam  alia  obligatio  non  exsi- 
stit, nisi  inquirendi  morali  diligentia  in  exsistentiam  legis,  quae, 
si  sufficienter  cognita  non  sit,  voluntati  naturalem  suam  liber- 
tatem relinquit. 

Minor  prorsus  neganda  est:  etenim  sinceram  voluntatis  ten- 
dentiam  ad  convenientiam  cum  lege  aeterna  semper  stricte  ex- 
igere (non  solum  aliquando  suadere  atque  inclinare,  id  quod  omnes 
concedunt),  ut  in  conflicta  opinionum  eligatur  opinio  probabilior, 
commentum  est,  quod  nulla  ratione  demonstratur.  Qui  ergo  affir- 
mat, nos  vi  praei  audati  principii  non  solum  ad  investigandam 
legis  exsistentiam  atque  ad  servandas  leges  satis  cognitas  teneri, 
sed  etiam  ad  servandas'  leges  probabilius  seu  verisimilius  exsi- 
stentes, committit  petitionem  principii  et  insuper  affirmat,  quod 
falsum  est.  Hinc  qui  sequitur  minus  probabilem  pro  libertate, 
nedum  actionem  ponit  moraliter  malam,  sed  potius  actiones  suas 
dirigit  iuxta  principium  probabilismi  unice  verum  et  certis  argu- 
mentis demonstratum. 

2.  Qui  sequitur  2)  r oh  ahii  is  muni,  se  exponit  periculo  peccandi.  — 
Periculum  formalitcr  peccandi  exclusum  est,  eo  quod  is,  qui  sequitur 
probabilismum,  cum  conscientia  practice  certa  agit,  scilicet  cum 
certa  persuasione  actionem,  quam  ponit,  licitam  esse;  periculum 
autem  materialiter  peccandi  adest,  quia  lex,  contra  quam  militat 
probabilitas,  revera  exsistere  potest,  cum  rationes  probabiles  falsae 
esse  possint;  at  non  est  necesse,  ut  hoc  periculum  evitetur.  Si 
enim  constat  licitum  esse  usum  opinionis  probabilis  contra  legem, 
eo  ipso  constat  Deum  nobis  non  imponere  obligationem  vitandi 
hoc  periculum  materialiter  peccandi:  etenim  intolerabile  onus 
nobis  esset  impositum,  si  ad  evitandum  hoc  periculum  materialiter 
peccandi,  teneremur  servare  leges  omnes  incertas:  saepissime 
enim  deberemus  legem  servare,  quae  non  exsistit. 

3.  Probabilismus  in  praxi  ducit  ad  vitam  laxam,  — Inanis  est 
timor  laxismi,  ubi  ad  dirigendos  mores  applicatur  principium 
morale  certum  atque  inconcussum:  veritas  enim  nequit  parere 
vitam  laxam.  Ceterum  in  hac  re  duo  distingui  debent,  scilicet 
quid  faciendum  sit  ad  strictam  legem  implendam,  et  quid  faci- 
endum sit  ad  Christianam  perfectionem  adipiscendam.  Si  homo 
Christianus  in  servitio  Dei  nil  aliud  ageret,  nisi  quod  stricte  lex 
ex  principiis  probabilismi  postulat,  profecto  vitam  ageret  parum 
homine  Christiano  dignam;  probabilistarum  autem  praxis  haec 
est:  ubi  agitur  de  obligatione  imponenda  et  de  peccatis  diiudi- 
candis,  benigni  sunt  ad  evitanda  pericula  formaliter  peccandi; 
ubi  autem  de  consequenda  perfectione  et  de  exercitio  virtutum 
agitur,  ad  summa  nitunter,  servitium  Deo  debitum  non  ex  obli- 
gatione legis,  sed  ex  amore  et  gratitudine  erga  divinam  maie- 
statem  dimetientes. 

§ 6,  De  aequi proh  ab  ilisnio^). 

243.  1.  Aequi  probabilismus  docet:  in  dubio  de  ex- 
sistentia legis  licet  sequi  opinionem  aeque  vel  fere  aeque 
probabilem  pro  libertate,  non  autem  minus  probabilem  in 
concursu  certo  probabilioris. 

a.  Duo  sunt,  in  quibus  aequiprobabilismus  theoretice  a pi^obabi- 
lismo  differt:  alterum  quidem  ad  ipsum  systematis  principium,  alterum 
ad  eius  usum  refertur.  Etenim  contendit  a.  opinionem  probabilem, 
quae  stat  pro  Ubertate  tum  solum  sequi  licere,  quando  aeque  vel  fere 
aeque  probabilis  est  atque  illa,  quae  stat  pro  lege;  si  ergo  opinio  fa- 
vens legi  sit  prae  opposita  certe  aut  certe  et  notabiliter  probabilior, 
servanda  est  lex;  contendit  |3.  sytema  applicari  tantum  posse,  si 
dubium  versetur  circa  exsistentiam  legis,  non  autem  si  dubium  sit  de 
cessatione  legis;  in  hoc  casu  semper  servandam  esse  legem. 

b.  Practice  aequiprobabilistae  a probabilistis  eo  differunt,  quod 
systema  suum  in  dubiis  de  cessatione  legis  non  applicant.  Ipsi  ergo 


')  Gaude,  C.  SS.  R.,  De  morali  systemate  s.  Alphonsi  etc.  (Romae. 
Cuggiani.  1894).  Ter  Haar,  G.  SS.  R.,  De  systemate  morali  antiquorum 
probabilistarum  (Paderbornae.  Schoningh.  1894).  Aertmjs,  G.  SS.  R., 
Probabilismus  oder  Aequiprobabilismus?  (Paderborn.  Schoningh.  1896). 
Hiqjpert,  Probabilismus  oder  Aequiprobabilismus?  (Zeitschrift  f.  k. 
Theol.  1895)  S.  467  ff.  Noldin,  Aequiprobabilislischc  Beweisfiihrung. 
(Zeitschrift  f.  k,  Theol.  1896)  S.  070  ff.  De  Caigny,  De  genuino  pro- 
babilismo  licito  (Brngis.  Desclee.  1901.  Idem,  De  genuino  morali 
systemate  s.  Alphonsi  (Brugis.  Desclee  1901). 

eum,  qui  positive  dubitat,  num  votum  certo  emissum  impleverit,  ad 
illud  denuo  implendum,  et  eum,  qui  positive  dubitat,  num  peccatum 
certo  commissum  iam  confessus  sit,  ad  illud  denuo  confitendum  obli- 
gant. In  delectu  opinionum  autem  a probabilistis  vix  differunt : im- 
primis enim  omnes  amplectuntur  opiniones,  quas  s.  Alphonsus  dicit 
probabiles,  etsi  sint  minus  probabiles;  quodsi  de  nova  quaestione  agitur, 
quam  s.  Alphonsus  non  tractavit,  opinionem  pro  libertate  in  praxi 
sequuntur,  quando  eam  solida  ratione  fulciri  intelligunt.  Immo  etiam 
in  loquendi  modo  a probabilistis  non  recedunt:  opiniones  enim,  quas 
licite  sequi  possumus,  vix  unquam  dicunt  aeque  probabiles,  sed  ad 
exemplum  s.  Alphonsi  simpliciter  probabiles. 

2.  Aequiprobabilismum  tuentur  imprimis  theologi  con- 
gregationis ss.  Redemptoris  Haringer,  Mare,  Aertnys^  Konings, 
Vindiciae  alphonsianae  etc.  persuasum  habentes  s.  Alphonsum 
fuisse  aequiprobabilistam.  Istos  sequuntur  in  hac  quaestione 
complures  alii  theologi:  Gousset,  Del  Vecchio,  Ninzati,  Sca- 
vini,  Pruner,  E.  Mulier,  Simar,  P.  Hilarius  etc. 

Attamen  aequiprobabilismum  non  omnes  eodem  sensu  defendunt, 
quod  ut  probe  intelligatur,  notandum  est  duas  esse  formulas,  quas 
aequiprobabilismus  excludit:  a.  licet  sequi  opinionem  probabilem,  etsi 
opposita  sit  certe  probabilior,  et  b.  licet  sequi  opinionem  probabilem, 
etsi  opposita  sit  certe  et  notabiliter  probabilior.  Aequiprobabilistae, 
qui  suum  systema  ita  intelligunt,  ut  solum  secundam  formulam  ex- 
cludant, a probabilistis  non  differunt  nisi  verbis;  qui  aequiprobabilis- 
mum ita  intelligunt,  ut  utramque  formulam  excludant,  a probabilismo 
non  verbis  tantum,  sed  ipsa  re  differunt. 

244.  Argumenta,  quibus  aequiprobabilistae  systema 
in  genere  demonstrant,  sunt  ipsissima  argumenta  probabi- 
listarum;  argumenta  deinde,  quibus  eam  partem  demon- 
strant, qua  a probabilistis  differunt,  haec  sunt: 

1.  Servanda  est  lex,  quae  sufficienter  est  promulgata; 
atqui  lex,  cui  favet  opinio  certe  aut  certe  et  notabiliter 
probabilior,  est  sufficienter  promulgata;  ergo  servanda  est 
lex,  cui  favet  opinio  certe  aut  certe  et  notabiliter  pro- 
babilior. 

a.  Propositionem  minorem  alii  aliter  demonstrant:  alii  enim 
affirmant  legem,  pro  qua  militat  opinio  certe  seu  certe  et  notabiliter 
probabilior,  esse  sufficienter  promulgatam,  quia  opinio  certe  seu  certe 
et  notabiliter  probabilior  est  moraliter  vel  quasi  moraliter  certa.  Alii 
autem  contendunt  opinionem  certe  probabiliorem  non  excedere  limites 

probabilitatis,  et  nihilominus  legem,  cui  favet  eiusmodi  opinio,  esse 
sufficienter  promulgatam  atque  sequendam:  nam  opinio  certe  proba- 
bilior magis  accedit  ad  veritatem;  atqui  tenemur  amplecti  assensu 
et  tamquam  normam  agendi  opinionem,  quae  magis  accedit  ad  veri- 
tatem *). 

■ h.  Ad  haec  observandum  est:  a,  opinio  certe  et  notabiliter  2)ro- 
hahilior  practice  aequi  valet  opinioni  moraliter  certae:  etenim  si  nota- 
bilis est  excessus  probabilitatis  unius  opinionis,  isque  certo  cognitus, 
opinio  opposita  non  erit  nisi  dubie  probabilis;  atqui  non  licet  sequi 
opinionem  dubie  probabilem.  Opinio  autem  certe  probabilior  per  se 
nec  theoretice  nec  practice  aequivalet  opinioni  moraliter  certae,  sed  est 
opinio  simpliciter  etsi  magis  probabilis,  |3.  Non  potest  quidem  afiBr- 
mari  opinionem  probabiliorem  magis  accedere  ad  veritatem,  sed  tamen 
opinio  probabilior  maiorem  speciem  et  apparentiam  veritatis  habet  quam 
opposita;  ideo  conceditur  quoad  mentis  assensum  eam  esse  praeferen- 
dam ; at  vero  negandum  est  eam  constituere  normam  agendi  necessario 
sequendam:  nam  qui  adhaeret  assensu  probabiliori  cum  formidine  errandi 
cognoscit  legem  esse  incertam;  atqui  non  tenemur  servare  legem,  nisi 
de  eius  exsistentia  certo  (late,  moraliter)  constet. 

2.  Ad  licite  operandum  requiritur  certitudo  moralis  de 
honestate  actionis;  atqui  talis  certitudo  nequit  haberi,  si 
opinio  pro  libertate  est  certe  minus  probabilis : opinio  enim 
certe  minus  probabilis  non  est  vere  et  certe  probabilis. 

Ad  hanc  affirmationem ; opinio  certe  minus  probabilis  nequit  esse 
vere  probabilis  ita  respondendum  est;  non  licet  sequi  opinionem,  quae 
non  sit  vere  et  certe  probabilis ; si  ergo  opinio,  cuius  opposita  est  certe 
probabilior,  non  est  amplius  vere  et  certe  probabilis,  non  licet  eam  se- 
qui ; num  autem  opinio,  cuius  opposita  est  certe  probabilior,  adhuc 
possit  esse  vere  et  certe  probabilis,  non  est  quaestio  moralis,  sed 
quaestio  logica;  logici  autem  docent  opinionem  posse  esse  vere  pro- 
babilem, cuius  opposita  non  sit  moraliter  certa.  Quodsi  concedatur 
opinionem  minus  probabilem  esse  vere  probabilem,  ex  principio : lex 
dubia  non  obligat,  eam  sequi  licet. 

3.  Lex  non  obligat,  si  est  vere  dubia;  atqui  vere  dubia 
tum  solum  est,  si  circa  eam  habetur  dubium  strictum,  i.  e. 
si  mens  suspendit  assensum  propter  rationes  ex  utraque 
parte  aequales;  ergo  lex  tum  solum  non  obligat,  si  ex 

b Recentissime  tempore  aequiprobabilistae  diversa  quidem  alia 
promunt  argumenta  (cf.  Commer,  Jahrbuch  XVII,  S.  106  ff.),  quae  tamen 
accuratius  inspecta  non  sunt  nisi  variationes  huius  argumenti  ab  anti- 
quis probabilioristis  inventi  (n.  230,  2). 

utraque  parte,  pro  lege  et  pro  libertate,  habentur  rationes 
aequales  vel  fere  aequales. 

Lex  non  obligat,  si  est  vere  dubia;  atqui  ex  argumentis,  quibus 
demonstratur  principium  probabilisticum,  patet  legem  esse  vere  dubiam, 
si  est  simpliciter  incerta,  sive  dubium  de  ea  exsistens  est  strictum  sive 
latum;  ergo  lex  non  obligat,  quoties  est  simpliciter  incerta,  sive  ra- 
tiones pro  lege  sunt  aeque  sive  magis  probabiles. 


245.  Refutatio  ipsius  systematis.  1.  Aequiprobabi- 
Kstae  ad  stabiliendum  suum  systema  non  aliis  utuntur 
argumentis  quam  probabilistae,  scilicet:  lex  dubia  non 
obligat  et  lex  incerta  nequit  inducere  certam  obligationem; 
atqui  ex  his  argumentis  non  aequiprobabilismus,  sed  ne- 
cessaria illatione  sequitur  formula  probabilismi ; ergo  aequi- 
probabilistae  non  integram,  sed  dimidiatam  tantum  con- 
clusionem ex  suis  ipsorum  principiis  deducunt. 

2.  Systema  morale,  quod  ad  sui  usum  necessario 
exigit,  ut  ex  utraque  parte  ponderentur  non  solum  vis  et 
momenta  sed  etiam  gradus  rationum  et  statuatur,  utrum 
opiniones  adversae  sint  aeque  an  minus  vel  magis  pro- 
babiles, est  systema  practice  ineptum:  nam  fere  semper 
impossibile  est  determinare,  quando  ex  utraque  parte  stent 
rationes  aeque  vel  fere  aeque  probabiles;  auctores  autem, 
qui  existimant  se  illud  absque  difficultate  praestare  posse, 
sibi  aliisque  illudunt. 

3.  Opinio  certe  probabilior  vel  est  quasi  moraliter 
certa  vel  est  simpliciter  probabilis;  si  primum,  conceden- 
dum est,  non  licere  sequi  oppositam,  c|uia  haec  non  est 
vere  probabilis,  si  alterum,  nullo  iure  prohibemur  sequi 
oppositam,  cum  probabili  opponatur  pariter  probabilis. 

246.  De  usu  probabilismi,  ubi  agitur  de  cessa- 
tione legis. 

1.  lam  pridem  inter  theologos  agitabatur  controversia, 
num  principium  probabilismi  extendi  possit  etiam  ad 
dubium  de  cessatione  legis.  Auctores  magni  nominis  ut 
Siiarez,  de  Liigo^  Bonacina,  Salmanticenses,  Lacroix,  ipse 

probabiliorista  Billuart  aliique  probabilismum  adhibent 
etiam  in  dubio  de  cessatione  legis. 

2.  S.  Alphonsus  primis  temporibus  suum  systema  pro- 
babilisticum  pariter  extendit  etiam  ad  quaestiones,  in  qui- 
bus de  cessatione  legis  agitur;  postea  vero  hanc  senten- 
tiam retractavit  et  complures  quaestiones  particulares  suae- 
theologiae  moralis  iuxta  hanc  doctrinam  reformatam  im- 
mutavit. 

Quodsi  in  opere  theologiae  moralis  nihilominus  occurrant  reso- 
lutiones, quae  cum  hac  doctrina  non  concordant^,  id  aut  inad  vertentia  e- 
tribuendum  aut  dicendum  est  s.  doctorem  in  particularibus  quibusdam 
quaestionibus  noluisse  urgere  sententiam  reformatam. 

3.  Praeter  auctoritatem  s.  Alphonsi  duo  potissimum 
argumenta  afferunt,  quibus  hanc  sui  systematis  partem  de- 
monstrent aequiprobabilistae : a.  In  dubio  melior  est  con- 
dicio possidentis;  atqui  in  hoc  casu  possidet  lex;  ergo  ser- 
vanda est  lex.  h.  Cum  dubium  de  cessatione  legis  plerumquo 
ex  eo  oriatur,  quod  quis  legi  probabiliter  iam  satisfecerit,, 
dicunt:  obligationi  certae  non  satisfit  per  adimpletionem 
dubiam;  ergo  ei  denuo  satisfaciendum  est. 

4.  Verum  haec  duo  argumenta  rem  non  evincunh 
De  principio  possessionis  infra  erit  sermo,  de  altero  argu- 
mento ita:  obligationi  certae  non  satisfit  per  impletionem 
dubiam,  distinguendum  est:  per  impletionem  negative 
dubiam,  concedo;  per  impletionem  probabilem  vero  non 
satisfit  certe,  satisfit  autem  probabiliter;  atqui  obligatio, 
cui  probabiliter  iam  est  satisfactum,  cessat  esse  certa,  et 
incerta  obligatio  est  nulla-). 

Nota.  His  praemissis  rem  ipsam  iam  ita  absolvere  possu- 
mus: sententia,  quae  principium  probabilismi  extendit  etiam  ad 
casus  cessationis  legis,  a multis  et  probatis  auctoribus  defeudituiv 
rationibus  ex  ipsa  rei  natura  desumptis  valide  comprobatur,  ar- 
gumenta vero  contrariae  sententiae  apte  solvuntur,  quam  ob  rem 
principium  probabilismi  tuto  adhiberi  potest  etiam  in  casu  cessa- 
tionis leffis. 


fi  Cf.  1.  1.  R.  99;  1.  4.  n.  150;  1.  6.  n.  505;  1.  3.  n.  i290.  n.  112. 
‘^)  Cf.  Lugo,  De  eucharistia  disp.  19.  n.  249. 

Articulus  secundus. 

De  principiis  reflexis. 

24:7.  De  principiis  iiniTersalibus.  1.  Principia  directa 
vocantur  illae  veritates,  ex  quibus  res  ipsa  comprobatur 
et  certo  cognoscitur;  principia  vero  reflexa  dicuntur  non- 
nullae veritates  generales,  quae  rem  quidem,  cuius  veritas 
quaeritur,  non  probant,  attamen  ad  certitudinem  practicam 
efficiendam  inserviunt. 

Principia  reflexa  vocantur,  quia  a proprio  eorum  obiecto  ad  aliud 
per  ratiocinationem  quasi  flectuntur,  ut  per  ea  obtineri  possit  dictamen 
certum  de  honestate  actionis. 

2.  Principia  reflexa  sunt  duplicis  generis:  alia  sunt 
universalia,  quae  in  quovis  dubio  ad  efformandam  con- 
scientiam practice  certam  adhiberi  possunt ; alia  sunt  par- 
ticularia, quae  solum  in  dubio  negativo  sive  iuris  sive  facti 
ad  eundem  finem  adhiberi  possunt.  Principium  quidem 
possessionis  ad  informandam  conscientiam  in  dubio  nega- 
tivo iuris  et  facti  adhibetur;  alia  autem  principia  particu- 
laria solum  ad  solvenda  dubia  negativa  facti  adhibentur. 

3.  Principia  universalia  non  recensentur  nisi  duo : lex 
dubia  non  obligat  et  lex  incerta  nequit  inducere  certam  ob- 
ligationem, quae  duo  principia  ex  argumentis,  quibus  for- 
mula probabilismi  demonstratur,  clara  sunt.  Cum  inter 
haec  duo  principia  vix  intercedat  reale  discrimen,  reipsa 
non  est  nisi  unum  principium  reflexum,  nimirum  lex  dubia 
non  obligat,  quod  solum  ad  efformandam  conscientiam  prac- 
tice certam  in  omnibus  dubiis  sufficit.  Principia  parti- 
cularia complura  numerantur,  inter  quae  potissimum  est 
principium  possessionis. 

248.  De  principio  possessionis^).  1.  Principium  pos- 
sessionis, quod  in  iure  ita  exhibetur:  in  pari  delicto  veJ 

b Boiiqiullon,  Theologia  moralis  fundamentalis^  (Brugis.  BeyaerL. 
1903)  n.  .302  ss. 

causa  potior  est  condicio  possidentis^),  apud  moralistas  hac 
formula  occurrit:  in  dubio  melior  est  condicio  possidentis. 
Hoc  principium,  quod  proprie  et  immediate  pertinet  ad 
materiam  iustitiae  commutativae,  quae  est  de  dominio  rerum, 
et  quidem  ad  forum  externum,  hunc  sensum  habet : si  inter 
duos  lis  exsistit  de  proprietate  alicuius  rei  et  uterque  ius 
suum  aequali  probat  ratione,  iura  rem  ei  tribuunt,  qui  huc- 
usque eam  possidebat,  donec  alter  sufficienter  probet  rem 
esse  suam : possessio  enim  fundat  praesumptionem  dominii, 
atque  ideo  concedit  ius  retinendi  rem,  donec  de  contrario 
sufficienter  constet.  Hoc  principium  quoad  materiam  iusti- 
tiae non  solum  in  foro  iudiciali,  sed  etiam  in  foro  interno 
valere,  nemo  negat. 

Principium  igitur  possessionis  quandam  rerum  stabilitatem  tuetur, 
ita  ut  res  vi  possessionis  in  eodem  statu  immutatae  permaneant,  in  quo 
hucusque  legitime  exsistebant,  donec  superveniat  ratio  priorem  statum 
immutandi  sufficiens. 

2.  Sunt,  qui  hoc  idem  principium  propter  analogiam 
etiam  ad  alias  materias  aliarum  virtutum  transferant  atque 
ad  solvenda  dubia  de  obligatione  legis  applicent:  fingunt 
enim  libertatem  et  legem  veluti  duas  personas,  quarum 
altera  ius  habeat  agendi  pro  lubitu,  altera  vero  ius  limi- 
tandi libertatem;  iam  vero  in  conflictu  libertatem  inter 
et  legem  ei  esse  victoriam  tribuendam,  quae  in  posses- 
sione sit.  Quodsi  libertas  et  lex  possideri  dicuntur,  pos- 
sessio aliud  non  est  nisi  exsistentia  libertatis  et  legis.  Et 
recte  quidem,  dummodo  eius  usus  restringatur  ad  dubia 
negativa  sive  iuris  sive  facti;  attamen  in  dubiis  negativis 
facti  alia  quoque  principia  recte  applicantur,  ut  ex  sequen- 
tibus patet. 

249.  De  principiis  particularibus.  Cum  dubium 
negativum  non  fundetur  nisi  in  ratione  nulla  aut  levi, 
non  impedit  sufficientem  conscientiae  certitudinem,  et  pro- 
inde non  est  attendendum.  Et  sane  imprudenter  ageret, 
qui  ex  nullo  vel  levi  motivo  ad  actum  ponendum  vel 


b C.  In  pari  05  reg.  iur.  in  6®. 

omittendum  se  determinaret.  Quare  in  praxi  ita  agendum 
est,  ac  si  nullum  adesset  dubium;  id  quod  exprimit  prin- 
cipium possessionis  vel  aliud  principium  reflexum  parti- 
culare, id  quod  ostendunt  exempla,  quae  sequuntur. 

a.  Si  in  dubio  negativo  iuris  nulla  aut  levis  ratio  probat  legem 
esse  latam,  legem  ad  bunc  casum  se  extendere,  legem  sub  gravi 
praecipere  etc.,  manet  libertas  seu  melior  est  condicio  libertatis 
possidentis.  Item  si  nulla  aut  levis  ratio  probat  legem  esse  abro- 
gatam, aliquem  esse  ab  ea  excusatum,  in  ea  esse  dispensatum 
etc.  manet  lex  seu  melior  est  condicio  legis  possidentis. 

b.  Si  in  dubio  negativo  facti  nulla  aut  levis  ratio  probat  aliquod 
factum,  a quo  obligatio  legis  dependet,  saepe  diflicuUer  intelli- 
gitur,  qii aenam  pars  possideat,  quare  alia  potius  principia  ad- 
hibentur. 

Sic  in  dubio  negativo,  an  puer  septem  annorum  usum  ratio- 
nis habeat,  an  homo  timoratae  conscientiae  tentationi  consenserit 
etc.  applicatur  principium:  in  dubio  indicandum  est  ex  communiter 
contingentibus. 

Iu  dubio  negativo,  an  quis  emiserit  votum,  commiserit  pecca- 
tum, intulerit  damnum ; an  adsit  tempus  inchoandae  obligationis 
(dies  veneris  inceperit),  adsit  tempus  liniendae  obligationis  (dies 
veneris  desierit);  an  quis  horas  recitaverit,  hoc  peccatum  fecerit 
vel  confessus  sit,  an  voto  satisfecerit,  debitum  solverit  etc.,  ap- 
plicatur principium:  factum  non  praesumitur,  sed  probari  debet. 

In  dubio  negativo  facti,  a quo  pendet  valor  actus,  ubi  nulla 
aut  levis  ratio  probat,  me  non  habuisse  intentionem  vel  atten- 
tionem debitam  in  missa,  in  sacramentis,  in  horis,  me  non  iuste 
possidere  hanc  rem,  baptismum  collatum  non  esse  validum,  con- 
fessionem non  fuisse  integram  etc.  applicatur  principium : Indubio 
standum  ist  pro  valore  actus  vel:  Quod  factum  est,  censetur  recte 
factum. 


Articulus  tertius. 

De  systemate  s.  Alphonsi’). 

260.  Notae  historicae.  1.  Nonnulli  aequiprobabilistae 
praetendunt  s.  Alphonsum  esse  inventorem  novi  systematis, 

^)  Ballerini,  Dissertatio  de  genuina  s.  Alphonsi  sententia  circa 
usum  opmionis  probabilis.  (Opus  theol.  morale^  I.  Appendix  I.  p.  632  ss.) 
Arendt,  Crisis  apologeticae  dissertationis  P.  de  Gaigny  G.  SS.  R.  (Fri- 

quod  unice  rectam  agendi  normam  suppeditet;  hoc  autem 
systema  esse  ipsum  aequiprobabilismum.  At  vero  quantopere 
sit  absona  haec  affirmatio,  evidens  est:  inde  enim  seque- 
retur unice  rectam  agendi  normam  usque  ad  s.  Alphonsum 
in  ecclesia  fuisse  ignotam.  Quam  ob  rem  dicendum  est 
vel  s,  Alphonsum  non  esse  inventorem  novi  systematis,  vel 
illud  non  esse  unicam  recte  agendi  normam.  Insuper  ex 
historia  constat  nonnullos  fuisse  theologos  (Amort,  Bassler, 
Ant.  Mai/r),  qui  systema  probabilismi  iam  ante  s.  Alphon- 
sum formula  aequiprobabilistica  exhiberent.  Tandem  ipse 
s.  Alphonsus  in  Apologia  declarat:  „Ergo  nunquam  volui 
nec  volo  nova  systemata  cudere  “. 

2.  Primis  temporibus  s.  Alphonsus  adhaesit  probabi- 
liorismo,  quem  a magistro  suo  acceperat;  mox  vero,  in 
audiendis  confessionibus  probe  intelligens  probabilioristam 
non  posse  cum  fructu  directionem  animarum  suscipere,  ac- 
cessit ad  probabilismum,  quem  strenue  contra  probabilio- 
ristas  defendit,  et  probabilismum  quidem  purum,  quem 
antiquiores  moralistae  tuebantur.  Ad  propugnandum  hunc 
probabilismum  duplicem  dissertationem  exaravit : pro  usu 
moderato  opinionis  prohahilis  in  concursu  probabilioris , alteram 
a.  1749  alteram  a.  1755  et  secundum  principia  huius  pro- 
babilismi opus  suum  morale  composuit,  quod  quinquies  iam 
editum  fuerat,  antequam  formulam  systematis  moralis  ipse 
mutaret. 

3.  Inde  ab  anno  1762  principium  probabilismi  muta- 
vit in  formulam,  qua  fere  utuntur  aequiprobabilistae : cum 
opinio  minus  tuta  est  aeque  vel  fere  aeque  probabilis^  potest 
quis  eam  licite  sequi  (n.  55);  et:  ubi  opinio  pro  lege  videtur 
certe  jyrobabilior , eam  sequi  tenemur,  secus  vero,  si  est  eius- 
dem ponderis,  quod  habet  opinio  pro  libertate  (n.  67),  sae- 
pius asseverans  se  non  esse  sectatorem  probabilismi.  Quare 


burgi.  Herder.  1897).  Noldin,  Die  Briefe  des  hl.  Alphons  von  Liguori 
iind  ‘dessen  Moralsystem  (Zeitschrift  fur  kath.  Theolog.  1896)  S.  73  ff. 
Meffert,  Der  hl.  Alphons  von  Liguori  (Mainz.  Kirchheim.  1901)  I:  Die 
morallh.  Schriften  des  hl.  AI.  v.  L.  S.  19 — 136. 

concedi  debet  formulam,  qua  s.  Alphonsus  postea  suum 
systema  exhibet,  a communi  formula  probabilismi  differre. 

a.  Ad  mutationem  hanc  faciendam  inducebatur  his  potissimum 
rationibus:  a.  quia  formula,  qua  initio  probabilismum  proposuerat: 
licet  sequi  minus  prohahileni  in  coticursu  imohahilioris,  ambigua  erat; 

quia  nova  formula  putabat  se  efficacius  impugnationes  adversariorum 
reiicere  et  abusus  laxistarum  praecavere  posse;  y.  quia  unice  hac  via 
prohibitionem  librorum  suorum  et  suppressionem  congregationis  a se 
fundatae  ex  parte  gubernii  timendam  evitare  poterat. 

h.  Disputant,  utrum  contradictio,  quae  inter  priora  et  posteriora 
scripta  s.  docto ris  reipsa  exsistit,  vera  an  tantum  apparens  sit.  Ne 
aequiprobabilistae  quidem  in  hac  re  eiusdem  sunt  sententiae.  Recen- 
tiores  (Mare,  Gaude)  autumant  s.  doctorem  probabilismum,  cui  initio 
adhaeserat,  postea  revocasse  et  aequiprobabilismum  docuisse ; antiquiores 
vero  (Haringer,  Vindiciae  alphons.)  opinantur  s.  Alphonsum  senten- 
tiam de  morali  systemate  nunquam  mutasse,  sed  semper  aequiproba- 
bilismo  adhaesisse,  initio  quidem  implicite  et  dubitanter,  postea  vero 
■explicite  et  fidenter.  Pleri  que  probabilistae  praeeunte  Ballerini  et  ipsi 
■censent,  s.  doctorem  sententiam  de  morali  systemate  nunquam  mutasse, 
sed  semper  adhaesisse  simplici  probabilismo,  quem  in  prioribus  scriptis 
luculenter  exponit  atque  defendit,  in  posterioribus  solum  apparenter 
retractat,  eo  quod  formula  aequiprobabilistica  illum  proponit. 

Nota.  De  genuino  systemate  s.  Alpbonsi  semper  disputa- 
bitur, quia  in  posterioribus  scriptis  s.  Doctoris  complures  occur- 
runt textus,  qui  utrique  parti  argumenta  suppeditant.  Quidquid 
<le  bac  re  est,  duo  certa  sunt,  s.  Alphonsum  primis  temporibus 
simplici  probabilismo  adhaesisse  eumque  theologiam  moralem  eo 
tempore  exarasse,  quo  probabilismo  addictus  erat;  eius  proinde 
theologiam  moralem  esse  opus  probabilisticum.  Cum  systema 
probabilismi  non  fundetur  in  auctoritate  s.  Alpbonsi,  veritas  pro- 
babilismi a sententia  s.  Alpbonsi  de  systemate  morali  indepen- 
dens  est. 


Articulus  quartus. 

De  auctoritate  s.  Alpbonsi. 

251.  Eius  auctoritas.  1.  Opera  moralia  s.  doctoris  sunt: 

a.  Theologia  moralis,  quam  ipse  novies  edidit  saepius  ernenda- 
tamb  h.  Homo  apostolicus,  compendium  theologiae  moralis;  c.  Praxis 


b Cf.  Elenchus  quaestionum  reformatarum  in  fine  operis;  99  quae- 
stiones reformatae  secundae,  25  sextae,  3 nonae  editioni  additae  sunt. 

confessarii  ad  bene  excipiendas  confessiones ; d.  Dissertationes ^ quarum 
nonnullae  postea  operi  theologiae  moralis  insertae  sunt. 

Auctoritas  interna  doctrinae  moralis  s.  Alphonsi 
dependet  ab  auctoris  scientia  et  prudentia  atque  ab  argu- 
mentis, quibus  doctrinam  suam  communivit,  lam  vero 
negari  non  potest  esse  theologos  morales  ingenio,  mentis 
acumine  et  copia  doctrinae  s.  Alphonso  non  inferiores; 
his  tamen  praerogativis  eius  theologia  moralis  excellit : 
securitate,  qua  difficiliores  de  moribus  quaestiones  ad 
genuina  principia  reducit  atque  ex  eis  resolvit,  prudenti 
iudicio,  quo  libratis  hinc  inde  rationum  momentis  opi- 
niones eligit,  ac  tandem  eruditione,  qua  omnium  fere 
auctorum  opera  perlustrat  eorumque  argumenta  examinat. 
Ad  haec  accedit  singularis  sapientia,  qua  mediam  viam 
docens  hinc  quidem  rigorismum  iansenianum,  inde  vero 
contrarium  laxismum  profligavit. 

3.  Auctoritatem  externam  potissimum  constituit  iudi- 
cium,  quod  de  eius  doctrina  morali  tulit  ecclesia.  ludicia 
publica  s.  sedis,  quae  vel  ad  opera  s.  Alphonsi  universim 
vel  ad  theologiam  moralem  in  particulari  referuntur,  haec 
sunt : 

a.  Declarcalio  s.  rituum  cong.  ad  effectum  canonisationis  25.  maii 
1802:  Nihil  censura  dignum  fuit  repertum. 

h.  Responsum  s.  poenitentiariae  ad  dubia  ab  archiepiscopo  vesuii- 
tionensi  proposita  5.  iulii  1831 : 

1.  „ Utrum  s.  theologiae  professor  opiniones,  quas  in  sua  theo- 
logia morali  profitetur  b.  Alphonsus  a Ligorio,  tuto  sequi  ac  profiteri 
possit. 

2.  An  sit  inquietandus  confessarius,  qui  omnes  b.  Alphonsi  a U- 
gorio  sequitur  opiniones  in  praxi  s.  poenitentiae  tribunalis  hac  sola 
ratione,  quod  a sede  apostolica  nihil  in  operibus  illius  censura  dignum 
repertum  fuerit. 

Confessarius,  de  quo  in  dubio,  non  legit  opera  b.  doctoris  nisi 
ad  cognoscendam  accurate  eius  doctrinam,  non  perpendens  momenta 
rationesve,  quibus  variae  nituntur  opiniones,  sed  existimat  se  tuto 
agere  eo  ipso,  quod  doctrinam,  quae  nihil  censura  dignum  continet, 
prudentur  iudicare  queat  sanam  esse,  tutam  nec  ullatenus  sanctitati 
evangelicae  contrariam. 

Ad  1.  Affirmative,  quin  tamen  reprehendendi  censeantur,  qui 
opiniones  ab  aliis  probatis  auctoribus  traditas  sequuntur. 

Ad  2.  Negative,  habita  ratione  mentis  s.  sedis  circa  approbationem 
scriptorum  servorum  Dei  ad  effectum  canonisationis. 

c.  Collatio  tituli  Doctotds  ecclesiae  (1871),  quo  sanctus  propter 
eminentem  suam  doctrinam  ^insignis  magister  divinitus  ecclesiae  datus^ 
declaratur. 

d.  His  accedunt  complura  en  comia,  quae  in  literis  a ss.  pontificibus 
ad  varios  theologos  datis  reperiuntur,  qui  opera  s.  doctoris  vel  edide- 
runt vel  in  aliam  linguam  verterunt^).  Mentione  dignum  est  responsum 
«.  Poenitentiariae  19.  decembris  1855  ad  quendam  professorem,  qui, 
cum  gradus  academicos  obtineret,  iuramento  se  obstrinxerat  probabilio- 
rismum  tuendi,  scilicel  ipsum  non  obstante  iuramento  posse  s.  Alphonsi 
doctrinam  sequi  et  publice  tradere  nec  dispensatione  a iuramento  in- 
digere. 

252.  Corollaria.  Ex  his  omnibus  quoad  auctoritatem 
s,  Alphonsi  in  rebus  moralibus  sequentia  colliguntur: 

a.  Sententiae  s.  Alphonsi  hisce  non  declarantur  omnes 
verae^  sed  tamen  in  genere  haberi  possunt  ])'^ohabileSj  non 
quidem  semper  interne,  attamen  saltem  externe^  et  quidem 
propter  solam  auctoritatem  s.  doctoris. 

ludicium  ecclesiae  de  operibus  s.  Alphonsi  non  refertur  ad  veri- 
tatem doctrinae,  sed  ad  condiciones  pro  canonisatione  requisitas ; atqui 
ad  hunc  finem  obtinendum  examen  operum  id  solum  investigat,  num 
aliquid  in  iis  contineatur,  quod  rectae  fidei  et  bonis  moribus  adver- 
setur vel,  quod  eodem  redit,  num  aliquid  in  iis  contineatur,  quod  sit 
censura  (theologica^  dignum. 

h.  Ideo  in  praxi  quilibet  confessarius  tuto  sequi  potest 
(nonnullis  exceptis)  opiniones  s.  Alphonsi,  ita  ut  iuxta  illas 
suam  aliorumque  agendi  rationem  dirigat,  non  autem  ut 
ex  eis  obligationes  poenitenti  imponat.  Nemo  tamen  eas 
sequi  tenetur,  sed  unicuique  liberum  est  amplecti  senten- 
tias aliorum  auctorum,  modo  sint  vere  et  solide  probabiles; 
quare  confessarius  a suis  poenit entibus  exigere  non  potest, 
ut  sequantur  opiniones  s.  doctoris. 

Excipiendae  sunt  illae  sententiae,  quae  a.  vel  ante  vel  post  edita 
opera  s.  doctoris  ab  ecclesia  reprobatae  sunt  ut  de  patrino  catholico 
in  baptismate  a ministro  haeretico  collato;  de  absolutione  moribundi, 
quam  concedit  simplex  sacerdos  praesente  approbato;  de  episcopo  re- 

q Haec  congesta  reperiuntur  apud  Clementem  Mare,  Institutiones 
morales  Alphonsianae'^  (Romae.  Cuggiani.  1906)  I.  p.  VII — XIT. 

gulari,  quem  s.  Alphonsus  non  obligatum  putaverat  neque  ad  vota  in 
religione  emissa  neque  ad  regulam  sui  ordinis*);  quae  |3.  adversantur 
consuetudini  sive  ante  sive  post  tempora  s.  doctoris  legitime  intro- 
ductae e.  g.  circa  ieiunium,  circa  opera  servilia;  quae  y.  supponunt 
adi uncta  temporis  s.  Alphonsi,  quae  adiuncta  postea  immutata  sunt  ut 
quantitas  gravis  in  furto:  quae  b.  evidenti  vel  certa  ratione  demon- 
strantur falsae:  impossibile  enim  est  conscientiam  practice  certam  sibi 
formare  iuxta  sententiam,  quae  cognoscitur  esse  falsa. 

253.  Num  confessarius  absolvere  debeat  poenitentem, 
qui  vult  sequi  opinionem  oppositam  sententiae  confessarii. 

a.  Si  agitur  de  opinionibus,  quae  respiciunt  admini- 
strationem  sacramenti,  manifesto  confessarius  procedere 
debet  secundum  opiniones,  quas  ipse  tenet:  nam  agenti 
probabiles  esse  debent  sententiae,  quas  sequitur. 

h.  Si  agitur  de  sententiis,  quae  versantur  circa  obli- 
gationes poenitentis,  confessarius  tenetur  dispositum  ab- 
solvere, quantumvis  sequi  velit  opiniones  oppositas  iis, 
quas  tenet  confessarius,  modo  sint  vere  probabiles:  poeni- 
tens  enim  ius  habet  sequendi  opiniones  vere  probabiles, 
confessarius  autem  ius  non  habet  utendi  opinione  tantum 
probabili  ad  imponendam  obligationem.  Immo  etiam  ubi 
poenitens  rudis  ignorat  se  habere  ius  sequendi  sententiam 
oppositam,  confessario  non  licet  ipsi  imponere  obligationem, 
quae  a Deo  legislatore  non  imponitur. 

c.  Quodsi  confessarius  opinionem,  quam  vult  sequi 
poenitens,  existimat  falsam,  distinguendum  est:  si  opinio 
talis  est,  ut  theologi  communiter  illam  habeant  probabilem 
et  soli  confessario  appareat  falsa,  hic  poenitenti  consulere 
potest,  ut  eam  deserat  et  sententiam  sequatur  suam;  at 
negata  absolutione  eum  cogere  non  potest.  Verum  si  opi- 
nio, quae  poenitenti  probatur,  talis  est,  ut  theologi  com- 
muniter eam  ut  falsam  reiiciant,  confessarius  illum  docere 
et  hortari  debet,  ut  opinionem  suam  deserat,  et  si  id  fa- 
cere nolit,  absolutionem  ei  negare  debet,  nisi  forte  poenitens 
sit  in  bona  fide  et  ex  monitione  nullus  fructus  speretur^). 

h Gf.  resolutio  S.  C.  Ep,  et  Reg.  6.  maii  1864  et  Acta  s.  sed. 
I.  449.  ss. 

2j  Cf.  Lehmluhl  I.  n.  116  ss. 


Liber  q u i n t u s. 

‘ ■/'  ' ■ De  virtutibus*).  ' ^ : ‘ 

Quaestio  prima. 

-De  Yireutibus  in  genero. 

Articulus  primus. 

De  natura  virtutum. 

254.  Definitio.  1.  Virtus  in  genere  definitur  habitus 
potentiam  perficiens  ad  bene  operandum^). 

a.  Duplex  distinguitur  habitus,  substantivus,  qui  animae  substan- 
tiae inhaeret  eique  novum  essendi  modum  tribuit,  cuiusmodi  est  gratia 
sanctificans;  ei  oim-ativus,  .qm  3,x\\mdiQ  potentiis  inhaeret  easque  ad 
agendum  perficit,  cuiusmodi  est  virtus. 

‘)  S.  Thomas  I.  II.  q.  55 — 61.  Suar  es,  De  virtutibus.  Lessius,  De 
iustitia  et  iure  ceterisque  virtutibus  cardinalibus.  Greg.  de  Valentia, 
Commentar,  scholast.  II.  disp.  I.  q.  5.  A.  Tanner,  Theologia  scholast. 
II.  disp.  3.  q.  2.  ss.  Mazzella,  De  virtutibus  infusis  (Romae.  Forzani.  1894). 
Waffelaert,  De  virtutibus  cardinalibus  (Brugis.  Beyaert,  1889).  Tractatus 
de  virtutibus  ad  usum  seminarii  Mechliniensis  (Mechliniae.  Dessain  1896). 
E.  Mulier,  Theologia  moralis”^  (Vindobonae.  Mayr.  1894)  I.  § 104  ss. 
Hilarius  a Sexten,  Compendium  theologiae  mor.  1.  c.  4.  L B.  Scaramellit 
Directorium  asceticum  t.  3.  De  virtbtibus  moral.  (Augustae  Vindel.  1770). 
I.  E.  Pruner,  Katholische  Moraltheologie*  (Freiburg,  Herder.  4902)  I. 
S.  117—175. 

Habitus  est  qualitas  potentiae  inhaerens  in  ordine  ad  eius 
dictus  (S.  Thomas). 

h.  Virtus  est  habitus  operativus,  qui  potentiam  ad  agendum  per- 
ficit. Haec  perfectio  autem  duplicis  generis  esse  potest:  aut  potentiam' 
ad  operationem  suam  iam  completam  ad  agendum  inclinat,  adeo  ut 
actus  suos  cum  quadam  facilitate  exercere  postit;  aut  potentiam  ad 
operationem  exercendam  in  se  incompletam  et  insuflQcientem  elevat  et 
complet.  Habitus  prioris  generis  dant  potentiae,  ut  facile  operari 
possit,  habitus  posterioris  generis  dant,  ut  simpliciter  operari  possit. 

c.  Virtus,  quae  est  habitus  bonus,  non  potest  elicere  nisi  actus 
bonos,  sicut  vitium,  quod  est  habitus  malus,  non  potest  elicere  nisi 
actus  malos.  Ideo  virtus  solet  definiri  bona  qualitas  mentis,  qua  recte- 
vivitur,  qua  nullus  male  utitur').  Quamvis  virtus  non  possit  esse  prin- 
cipium (elicitivum),  potest  tamen  esse  obiectum  actus  mali,  ut  si  quis- 
virtutem  odio  habet  vel  de  ea  superbit.  Aliis  autem  habitibus,  qui  a 
virtutibus  distinguuntur  ut  scientia,  ars,  homo  ad  bonos  et  malos- 
actus  uti  potest. 

2.  Tria  in  virtutibus  consideranda  sunt:  causa  effi- 
ciens, subiectum  et  obiectum. 

a.  Causa  efficiens  virtutis  id  dicitur,  a quo  virtus  pro- 
ducitur. Ratione  causae  efficientis  virtutes  dividuntur  in 
naturales  et  supernaturales,  infusas  et  acquisitas. 

h.  Subiectum  virtutis  illudque  proximum  dicitur  illa 
animae  potentia,  in  qua  virtus  inest  et  a qua  actus  certae 
virtutis  eliciuntur.  Subiectum  remotum  est  ipsa  persona 
habens  virtutem. 

Potentiae,  in  quibus  virtutes  inhaerent,  sunt  intellectus,  voluntas 
et  appetitus  sensitivus;  in  hoc  nempe  appetitu  insunt  illae  virtutes, 
quae  versantur  circa  passiones  moderandas,  cuiusmodi  sunt  temperantia 
et  fortitudo. 

c.  Obiectum  materiale  virtutis  est  id,  circa  quod  ver- 
satur actus  virtutis;  obiectum  formale  est  ratio  seu  moti- 
vum,  propter  quod  versatur  circa  obiectum  suum  materiale. 
Sic  obiectum  materiale  fidei  sunt  veritates  a Deo  revelatae; 
obiectum  formale  fidei  est  auctoritas  Dei  revelantis. 

255.  Divisio  virtutum,  a.  Pro  diverso  subiecto,  cui 
virtus  inest,  dividuntur  in  virtutes  intellectuales,  quae  in- 
tellectum perficiunt  ad  cognoscendum  verum,  et  virtutes 
appetitivas  (morales),  quae  voluntatem  perficiunt  ad  pro- 


Q S.  Augustinus,  De  libero  arbitrio  1.  2.  c.  19. 

sequendum  bonum.  Virtutes  intellectuales  a philosophis 
numerantur  quinque : intellig entia,  sapientia,  scientia,  ars 
prudentia,  quibus  a theologis  additur  fides  theologica^ 
Tirtutes  appetitivae  autem  numerantur  quam  plurimae. 

Viitulum  intellectualium  tres  sunt  habitus  speculativi:  intellectus, 
capientia  et  scientia;  duae  sunt  habitus  practici:  ars  et  prudentia.  In- 
tellectus perficit  mentem  ad  cognoscendum  verum,  quod  immediate  et 
per  se  cognosci  potest;  sapientia  ad  cognoscendum  verum,  quod  per 
discursum  cognoscitur  et  est  simpliciter  ultimum  (causa  prima) ; scientia 
ad  cognoscendum  verum,  quod  per  discursum  cognoscitur  et  est  ulti- 
mum in  determinato  aliquo  genere. 

h.  Ratione  effectus  in  virtutes  morales,  quae  hominem 
faciunt  simpliciter  seu  moraliter  bonum,  et  intellectuales, 
<juae  hominem  faciunt  bonum  secundum  quid,  e.  g.  bonum 
philosophum,  bonum  artificem.  Illae  in  voluntate  insunt 
et  in  aliis  potentiis  solum  quatenus  reguntur  a voluntate; 
hae  insunt  in  intellectu  independenter  ab  imperio  volun- 
tatis. 

Ad  virtutes  morales  hoc  sensu  acceptas  pertinent  etiam  virtutes 
theologicae  et  prudentia;  ad  virtutes  intellectuales  hoc  sensu  acceptas 
pertinent  intellectus,  sapientia,  scientia  et  ars. 

c.  Piatione  causae  efficientis  in  virtutes  infusas  et  ac- 
quisitas: illae  immediate  a Deo  in  potentiis  animae  pro- 
ducuntur, hae  per  actus  saepius  repetitos  ab  homine  com- 
parantur. Virtutes  infusae  aliae  dicuntur  per  se,  aliae  per 
■accidens  infusae:  illae  a solo  Deo  eas  infundente  haberi 
possunt,  cuiusmodi  sunt  omnes  virtutes  supernaturales,  hae 
etiam  humano  conatu  haberi  possunt,  cum  sint  ordinis 
naturalis,  sed  quandoque  speciali  Dei  dono  infunduntur. 

Repetitis  actibus  virtutes  acquiri^  experientia  constat;  revelatione 
autem  edocemur  virtutes  a Deo  immediate  nobis  infundi  (n.  28).  Vir- 
tutes acquisitae  et  infusae  in  eo  conveniunt,  quod  sint  *sn;iqeq  quibus 
ad  bene  operandum  disponimur;  differunt  autem  tum  origine  tum 
effectu  (n.  254). 

d.  Cum  praecedenti  divisione  quoad  rem  fere  coincidit 
-ea,  qua  virtutes  dividuntur  in  naturales  et  supernaturales, 
illae  viribus  naturalibus  per  repetitos  actus  acquiruntur  et 
ad  finem  naturalem,  naturalem  nempe  beatitudinem,  ordi- 
Jiantur,  hae  auxilio  gratiae  supernaturalis  exercentur  et  ad 

linem  supernaturalem  seu  supernaturalem  beatitudinem 
ordinantur. 

e.  Ratione  ohiecti  .in  virtutes  theologicas  et  morales: 
illae  pro  suo  obiecto  immediato  habent  aliquam  perfectio- 
nem divinam  ideoque  immediate  circa  Deum  versantur,  hae 
pro  suo  obiecto  immediato  habent  bonum  creatum  i.  e^ 
actionum  honestatem;  sic  misericordiae  obiectum  matenale 
est  sublevatio  egeni,  et  obiectum  formale'  est  moralis  ho- 
nestas, quae  in  sublevatione  egeni  relucet. 

Ergo  virtus  moralis  dupliciter  accipitur,  prout,  opponitur  virtuti 
theologicae^  et  prout  opponitur  virtuti  intellectuali. 

f.  Ratione  perfectionis  in  communes  et  heroicas:  illae 
modo  communi  seu  ordinario  exercentur,  hae  prompte,  ex- 
pedite et  supra  communem  operandi  modum  exercentur. 

g.  Ratione  suhiecti  remoti,  scilicet  personae  habentis 
virtutem,  in  formatas  et  informes,  prout  persona  habens 
virtutem  est  in  statu  gratiae  vel  in  statu  peccati  mortalis; 
gratia  vel  caritas  dicitur  forma  aliarum  virtutum. 

256.  De  medio  virtutis.  1.  Medium  virtutis  dicitur 
mensura,  qua  ab  ea  excluditur  excessus  et  defectus;  sic 
liberalitas  in  medio  est  inter  prodigalitatem  et  avaritiam^ 
fortitudo  media  est  inter  temeritatem  et  timiditatem,  quia, 
servat  debitum  modum  inter  excessum  et  defectum. 

a.  Potissima  virtutum  proprietas  ea  est,  quo  dicuntur  esse  in 
medio  inter  excessum  et  defectum.  Actus  enim  virtutum,  ut  tales 
sint,  rectae  rationi  debent  esse  conformes;  atqui  non  essent  rectae 
rationi  conformes,  si  vel  per  excessum  vel  per  defectum  a medio 
rectae  rationis  deflecterent;  ergo  virtutes  eo  consistunt  in  medio,  quod 
earum  actus  ratione  obiecti  et  circumstantiarum  rectae  rationi  con- 
formes sunt. 

h.  Medium  virtutum  considerari  potest  ex  'parte  ohiecti  circa 
quod  versatur,  et  ex  parte  suhiecti  seu  ratione  modi,  quo  virtus  exer- 
cetur. In  modo  exercendi  virtutem  a medio  deflecti  potest,  si  temere,, 
inopportune,  nimio  conatu  etc.  exercetur.  Porro  omnes  virtutes  hahent 
et  exigunt  medium  ex  parte  suhiecti. 

c.  Medium  virtutum  ex  parte  obiecti  duplex  est,  medium  rei  et 
medium  rationis.  Medium  rei  est  mensura,  quae  a natura  ipsa  determi- 
nata et  proinde  pro  omnibus  eadem  est ; medium  rationis  est  mensura, 
quam  ratio  prudenti  aestimatione  consideratis  persona  et  circumstantiis,  - 

determinat,  proindeque  non  pro  omnibus  eadem,  sed  in  diversis  di- 
versa est. 

2.  Omnes  virtutes  morales  habent  medium  ex  parte 
obiecti,  et  quidem  mstitia  habet  medium  rei,  aliae  autem 
virtutes  morales  habent  medium  rationis. 

Quid  facere  debeat,  qui  iustitiam  stricte  servare  intendit,  non 
prudenti  aestimatione  determinatur,  sed  a natura  iam  definitum  est, 
tantum  scilicet  dare  debet,  quantum  debitum  est:  iuslitia  enim  exigit, 
ut  qui  debet  centum,  centum  etiam  solvat,  quisquis  i ille  est,  dives  an 
pauper  et  quisquis  eius  creditor  est.  Medium  aliarum  virtutum  mora- 
lium est  medium  rationis:  etenim  quaenam  materia  in  his  sit  rectae 
rationi  conformis,  per  rationem  secundum  qualitatem  personae  deter- 
minandum est:  quod  enim  uni  in  sumendo  cibo  conveniens  est,  id 
alteri  potest  esse  nimium  aut  parum‘,  et  quod  in  subeundo  periculo 
convenit  viro,  id  puero  vel  mulieri  nimium  est.'-  ■ ’ ^ 

3.  Virtutes  theologicae  non  habent  mediurp'  px  parte 
obiecti  sed  solum  ex  parte  subiecti  seu  ratione  modi:  cum 
enim  obiectum  harum  virtutum  sit.  ipse  Deus,  impossibile 
est  per  excessum  contra  ipsas  peccare;  et  sane  non  pos- 
sumus nimium  in  Deum  credere  et  sperare  ‘ vel  Deum 
nimis  amare.  In  modo  autem,  quo  hae  virtutes  exercen- 
tur, peccari  potest  etiam  per  excessum. 

257.  De  nexu  virtutum.  Connexae  dicuntur  virtutes, 
quarum  una  sine  altera  exsistere  nequit. 

1.  Virtutes  theologicae  eatenus  inter  se  connexae  sunt, 
quatenus  in  ordine  generationis  caritas  supponit  spem  et 
fidem  et  spes  supponit  fidem  et  omnes  simul  infunduntur; 
eatenus  autem  non  sunt  connexae,  quatenus  una  sine  altera 
esse  potest:  amissa  enim  caritate  manet  spes  et  fides,  et 
amissa  spe  manere  potest  fides  (n.  29,  5)^). 

2.  Virtutes  morales  infusae  inter  se  connexae  sunt, 
quatenus  una  cum  gratia  et  caritate  infunduntur  et  his 


Qua  ratione  fieri  possit,  ut  amissa  gratia  sanctificante  in 
anima  maneant  fides  et  spes,  cum  tamen  gratia  sit  harum  funda- 
mentum et  principium,  cf.  Suarez,  De  gratia  1.  6.  c.  13.  Kleutgen 
Theologie  d.  Vorzeit  II.  n.  200  ff.  Mazzella,  De  virtutibus  infusis 
n.  184  ss. 

amissis  virtutes  simul  amittuntur.  Cum  virtutibus  moralibus 
acquisitis  autem  infusae  non  sunt  necessario  connexae ; 
nam  infusae  esse  possunt  sine  acquisitis  ut  in  parvulis 
baptizatis,  et  acquisitae  esse  possunt  sine  infusis  ut  in 
peccatoribus  adultis:  amissis  enim  per  peccatum  infusis 
non  amittuntur  etiam  virtutes  acquisitae. 

3.  Virtutes  morales  acquisitae  non  sunt  necessario  con- 
nexae, quamdiu  sunt  imperfectae^  si  autem  perfectae  sunt; 
necessario  invicem  connectuntur,  adeo  ut  is,  qui  unam 
perfecte  possidet,  omnes  alias  pariter  habeat. 

Ul  virtus  dici  possit  perfecta,  non  est  necesse,  ut  exerceatur  in 
gradu  heroico,  illud  autem  requiritur,  ut  facile,  prompte  et  constanter 
in  omni  eventu  etiam  in  difficultatibus  ordinariis  exerceatur.  Virtus 
dupliciter  potest  esse  imperfecta,  aut  a.  quia  nondum  pervenit  ad 
rationem  habitus,  sed  vel  est  quaedam  naturalis  et  innata  inclinatio 
ad  bonum  vel  est  quaedam  dispositio  ad  habitum  virtutis  orta  ex  non- 
nullis actibus  imperfectis,  aut  p.  quia  attingit  quidem  rationem  habitus, 
sed  potentiae  nondum  firmiter  inhaeret  nec  ad  virtutem  constanter 
etiam  in  difficultatibus  exercendam  disponit. 

a.  Virtutes  acquisitae  imperfectae  non  sunt  inter  se 
connexae:  experientia  enim  constat  multos  sive  ex  innata 
indole  sive  ex  aliqua  assuetudine  promptos  esse  ad  opera 
misericordiae,  qui  tamen  prompti  non  sunt  ad  opera  casti- 
tatis, item  promptos  esse  ad  exercendam  castitatem,  qui 
prompti  non  sunt  ad  exercendam  liberalitatem  vel  humi- 
litatem. 

h.  Virtutes  acquisitae  perfectae  necessario  inter  se  con- 
nexae sunt;  qui  ergo  una  caret,  nullam  perfecte  habet. 
Ratio  interna  haec  esse  videtur,  quia  non  est  perfecta  vir- 
tus sine  perfecta  prudentia;  at  ubi  est  perfecta  prudentia, 
ibi  omnes  aliae  virtutes  plus  minusve  perfectae  sunt:  per- 
fecta enim  prudentia  non  est,  quae  simul  non  est  iusta, 
temperans  et  fortis. 

Non  requiritur,  ut  virtutes  perfectae  omnes  eundem  gradum  per- 
fectionis attingant,  sed  tum  in  eodem  tum  in.  diversis  hominibus  una 
potest  altera  esse  perfectior ; inde  fit,  ut  in  uno  sancto  haec,  in  altero 
alia  virtus  praecipue  emineat  atque  laudetur. 

Articulus  secundus. 

De  distinctione  virtutum  moralium. 


258.  Distinctio  specifica  Tirtiitnm  moralium  ab 
earum  oblecto  formali  desumitur.  Quaelibet  enim  virtus 
moralis  versatur  circa  bonum  honestum;  tot  ergo  distin- 
guendae erunt  virtutes  specifice  diversae,  quot  sunt  spe- 
ciales rationes  boni  honesti,  circa  quod  versatur  virtus ; 
sed  specialis  honestas,  quam  virtus  quaelibet  prosequitur, 
est  eius  obiectum  formale. 

Diversae  rationes  honestatis  seu  boni  honesti  vel  reperiuniur  in 
operationibus,  quae  sunt  ad  alterum,  vel  in  moderandis  passionibus: 
ideo  virtutum  moralium  duo  magna  genera  habentur,  virtutes,  quae  ver- 
santur circa  operationes  ad  alterum,  ut  est  iustitia  et  quae  ei  annexae 
sunt,  et  virtutes,  quae  versantur  circa  passiones,  ut  est  fortitudo  et 
temperantia  et  quae  his  annexae  sunt. 

259.  Inter  virtutes  morales  sunt  quatuor,  quae  cardi- 
77ales  seu  principales  vocantur;  prudentia^  iustitia,  fortitudo 
et  temperantia,  ad  quas  omnes  aliae  virtutes  tamquam 
partes  earum  annexae  reducuntur. 

a.  Vocantur  cardinales,  quia  inter  virtutes  praecipuae 
sunt  atque  in  vita  hominis  morali  pernecessariae  ac  usi- 
tatissimae, sicut  in  ostio  praecipuum  est  cardo,  in  quo 
ostium  volvitur  et  a quo  eius  usus  dependet. 

Huius  nominis  auctor  dicitur  s.  Ambrosius  (1.  5.  in  Luc.  6,  20) 
6.  scriptura  eas  commemorat,  ubi  de  sapientia  divina  ait:  Sobrietatem 
{temperantiam)  et  prudentiam  docet,  et  iustitiam  et  virtutem  (fortitu- 
dinem), quibus  utilius  nihil  est  in  vita  hominibus^);  docet  autem  sa- 
pientia (Deus)  has  virtutes  per  infusionem  earum. 

h.  Numerus  earum  desumitur  tum  ex  quadruplici  ob- 
lecto (honestate,  bono  honesto),  circa  quod  versantur,  tum 
ex  quadruplici  subiecto,  cui  principaliter  insunt. 

a.  Obiectum.  Ut  homo  in  omnibus  secundum  virtutem  seu  se- 
cundum rectam  rationem  agat,  imprimis  recte  iudicare  debet  de  iis, 
quae  agenda  sunt,  quod  fit  per  prudentiam ; deinde  ordinem  rationis 


q Sap.  8,  7. 

servare  debel  erga  alios,  quod  fit  per  iiistitiam;  dein  ordinem  rationis 
servare  debet  erga  se  tum  superando  difficultates,  quae  retrahunt  a. 
recta  ratione,  quod  fit  per  fortitudinem;  tum  moderando  passiones, 
quae  in  usu  rerum  creatarum  incitant  ad  agendum  contra  ordinem 
rationis,  quod  fit  per  temperantiam'^). 

Breviter  s.  Thomas  obiectum  virtutum  moralium  in  hunc  modum 
exhibet;  prudentia,  quae  ceteris  lumen  praefert,  est  in  eligendis; 
titia  in  distribuendis;  fortitudo  in  tolerandis;  temperantia  in  utendis^). 

P.  Subiectum.  Prudentia  est  in  intellectu,  iustitia  in  voluntate^ 
fortitudo  in  appetitu  sensitivo  irascibili,  temperantia  in  appetitu  sen- 
sitivo concupiscibili. 

Omnes  tamen  virtutes  morales  sunt  etiam  in  voluntate  tamquam 
in  subiecto,  quia  earum  actus  a voluntate  aut  eliciuntur  aut  imperantur. 
Hinc  nonnullae  virtutes  (ut  prudentia,  fortitudo,  temperantia)  sunt  in 
duplici  potentia,  et  consequenter  completa  virtus  ex  duobus  habitibus- 
constat,  quorum  alter  est  in  voluntate,  alter  in  intellectu  vel  in  ap- 
petitu sensitivo ; uterque  autem  constituit  moraliter  unam  virtutem 
propter  relationem,  qua  unus  habitus  ad  alterum  ordinatur. 

260.  Partes  annexae  Yirtutiini  cardinalium.  luxta 
s.  Thomam  ad  unamquamque  virtutem  cardinalem  tres 
classes  virtutum  moralium  pertinent , quae  illius  sunt 
partes  annexae,  sicut  totum  habet  partes  annexas:  aliae 
enim  virtutes  sunt  cardinalium  partes  subiectivae,  aliae 
partes  integrantes,  aliae  partes  potentiales. 

a.  Partes  subiectivae  virtutis  illae  dicuntur,  quae  ad 
eam  referuntur  ut  species  ad  genus; 

h.  partes  integrantes  illae  vocantur,  quae  requiruntur, 
ut  virtus  sit  integra  seu  ut  facilius  et  perfectius  operari 
possit ; 

c.  partes  potentiales  illae  dicuntur,  quae  virtuti  cardi- 
nali  quidem  affines  sunt,  in  aliquo  vero  a perfecta  ratione 
illius  virtutis  deficiunt.  Dicuntur  partes  potentiales,  quasi 
non  habentes  totam  potentiam  principalis  virtutis. 

261.  Diversa  virtutum  perfectio.  Virtutes  non  omnes  eius 
dem  sunt  dignitatis  ac  perfectionis ; maior  tamen  vel  minor  earum 
perfectio  absolute  determinari  non  potest:  nam  sub  uno  respectu 
haec,  sub  alio  alia  maioris  est  perfectionis. 


q Smmna  I.  II.  q.  61.  a.  2. 
q Summa  I.  II.  q.  61.  a.  4. 

, a.  Spectato  obiecto  virtutes  theologicae  perfectiores  sunt  vir- 
tutibus moralibus,  quia  illarum  obiectum  immediatum  tum  ma- 
teriale tum  formale  est  ipse  Deus,  finis  ultimus;  harum  autem 
obiectum  immediatum  non  est  Deus,  sed  bonum  creatum,  non 
finis  ultimus,  sed  medium  ad  finem. 

h.  Inter  virtutes  cardinales  sub  aliquo  respectu  perfectissima 
est  yrudentia,  tum  quia  omnes  alias  virtutes  dirigit  omnium  que  dux 
est,  eo  quod  singulis  medium  assignat,  quod  tenere  debent,  tum 
quia  intellectum  perficit,  non  voluntatem ; intellectus  autem  se- 
cundum s.  Thomam  voluntate  perfectior  est. 

Sub  alio  autem  respectu  iustitia  inter  virtutes  cardinales 
primum  locum  occupat,  tum  quia  eius  opera  obligationes  implent, 
quae  Deo  et  proximo  debentur,  tum  quia  voluntatem  perficit, 
cum  eius  sublectum  voluntas  sit;  e contrario  fortitudo  et  temperantia 
appetitum  inferiorem  perficiunt,  cum  earum  sublectum  sit  appe- 
titus sensitivus;  insuper  earum  opera  praestant,  quod  homo  sibi- 
metipsi  debet. 

Sub  alio  tandem  respectu  inter  virtutes  morales  eminet 
oboedientia:  etenim  si  ea  virtus  perfectior  dicitur,  quae  Deo  maius 
bonum  offert,  oboedientia  dicenda  est  virtus  moralis  perfectissima, 
quia  homo  per  eam  nobilissimum,  quod  possidet,  bonum  offert, 
suam  voluntatem. 

c.  Tandem  inter  virtutes  iustitiae  illae  potiores  sunt,  quarum 
obiectum  remotum  'et  mediatum  (obiectum  cui)  Deus  est,  quae 
scilicet  obligationem  implent  Deo  debitam,  cuiusmodi  sunt  religio, 
quae  Deo  exhibet  cultum  debitum ; poenitentia,  quae  satisfacit  pro 
offensa  et  iniuria  Deo  irrogata ; oboedientia,  quae  exsequitur  volun- 
tatem Dei‘). 


Quaestio  secunda. 

De  virtutibus  cardinalibus. 

2G2.  Virtutes  cardinales  triplici  modo  considerari  pos- 
sunt: a.  Ut  virtutes  speciales  inter  se  et  ab  aliis  distinctae, 
quatenus  nimirum  earum  obiectum  ad  determinatam  ma- 
teriam restringitur,  in  qua  specialis  honestas  relucet. 


0 Cf.  S.  Thomas  I.  II.  q.  66.  II.  II.  q.  Ul.  a.  8.  II.  U.  q.  161. 

h.  TJt  virtutes  generales  seu  ut  quaiuor  genera  virtutum, 
quae  alias  virtutes  morales  sub  se  continent.  Sic  omnis 
virtus,  quae  efficit,  ut  operationes  sint  secundum  rationem 
directae,  dicitur  prudentia;  omnis  virtus,  quae  efficit,  ut 
operationes  sint  secundum  debitum  exactae,  dicitur  iustitia; 
omnis  virtus  quae  cohibet  passiones,  dicitur  temperantia; 
omnis  virtus,  quae  animum  reddit  firmum  contra  difficul- 
tates quascunque,  dicitur  fortitudo. 

c.  TJt  proprietates  generales^  quae  aliquo  modo  inesse 
debent  unicuique  virtuti : omnis  enim  virtus  debet  esse 
prudens  in  operando,  ne  erret  per  inconsiderationem ; iusta, 
ut  praestet,  quod  debet  Deo,  proximo  et  ipsi  operanti; 
fortis,  ut  in  bono  constanter  persistat  nec  ullis  difficulta- 
tibus cedat;  temperans,  ut  in  omnibus  mediocritatem  (me- 
dium) servet  et  modum  a ratione  praescriptum  non  excedat. 


Articulus  primus. 

De  prudentia. 

263.  Eius  natura.  1.  Prudentia  definitur  recta  ratio 
agendorum,  seu  est  virtus  moralis  in  quovis  negotio  dictans, 
quid  consideratis  circumstantiis  agendum  sit,  ut  actio  rectae 
rationi  sit  conveniens. 

a.  Prudentia  est  virtus  intellectus  practici,  quae  proxime  dirigit 
omnes  virtutes  tum  morales  tum  theologicas. 

h.  Prudentia  hominem  ordinat  tum  ad  seipsum  tum  ad  alterum, 
quia  actus  quoscunque  dirigit,  tum  eos,  qui  ad  semetipsum,  tum  eos, 
qui  ad  alterum  referuntur. 

2.  Ohiectum  materiale  prudentiae  constituunt  omnes 
actiones  humanae  in  particulari,  de  quibus  dictat,  quomodo 
hic  et  nunc  exercendae  sint,  ut  fiat  honestum  et  evitetur 
malum.  Obiectum  formale  est  naturalis  honestas,  quae  in 
eo  relucet,  quod  omnes  actiones  deliberatae  secundum 
rectam  rationem  fiant. 

a.  Quia  prudentia  ad  omnes  actiones  humanas  pertinet  (ipsa  enim 
omnibus  medium  virtutis  veluti  formam  imprimere  debet),  facile  intelli- 


De  virtutibus  cardinalibus. 


301 


gitur  nullam  posse  esse  virtutem  sine  prudentia.  Quamobrem  prudentia 
recte  dicitur  auriga  et  moderatrix  omnium  virtutum.  Sic  misericordia 
hominem  inclinat  ad  subveniendum  pauperibus,  prudentia  vero  dictat, 
quantum,  ubi,  quando,  quomodo  pauperi  dari  debeat,  ut  actus  miseri- 
cordiae sit  omni  ex  parte  rectae  rationi  conveniens. 

h.  [psa  supponit,  voluntatem  bene  dispositam  esse  circa  fines 
particulares  virtutum  moralium,  ne  per  affectus  inordinatos  iudicium 
prudens  corrumpatur:  qui  enim  recte  vult  iudicare,  ab  inordinatis  af- 
fectibus debet  esse  immunis,  cum  unusquisque  iudicare  soleat,  prout 
affectus  est. 

3.  Functiones  seu  actus  prudentiae  numerantur  tres: 
consultatio,  iudicium  et  imperium.  Ipsa  enim  imprimis 
inquirere  debet  media,  quae  necessaria  sunt  ad  finem,  i.  e. 
ut  opus  honeste  fiat,  deinde  indicat,  quid  et  quomodo  hic 
et  nunc  agendum  sit,  ut  opus  secundum  virtutem  fiat,  ac 
tandem  imperat  hanc  illamve  actionem  hic  et  nunc  esse 
faciendam. 

264.  De  Titiis  oppositis.  1.  Vitia  prudentiae  oppo- 
sita per  defectum  sunt: 

a.  Praecipitatio,  qua  statim  sine  praevia  deliberatione 
opus  suscipitur. 

h.  Inconsideratio,  qua  omittitur  attenta  inspectio  rei, 
de  qua  iudicandum  est,  et  circumstantiarum  eius. 

c.  Inconstantia,  qua  sine  ulla  aut  certe  sine  iusta  causa 
mutatur  sententia  lata. 

d.  Neglig entia,  qua  res  deliberata  et  determinata  op- 
portuno tempore  non  mandatur  exsecutioni. 

2.  Vitia  prudentiae  opposita  per  excessum  sunt  potius 
vitia,  quae  falsam  quandam  speciem  et  similitudinem  pru- 
dentiae habent: 

a.  Prudentia  carnis,  quae  excogitat  media  ad  implen- 
dos motus  naturae  corruptae. 

h.  Astutia,  quae  excogitat  ad  aliquem  finem  sive  bo- 
num sive  malum  consequendum  vias  simulatas  et  occultas 
ad  proximum  fallendum;  si  committitur  verbis,  dicitur 
dolus,  si  factis,  vocatur  fraus. 

c.  Sollicitudo  temporalium,  quae  est  nimia  animi  oc- 
cupatio in  bonis  temporalibus  conquirendis  et  conser- 
vandis. 

d.  Sollicitudo  futurorum,  quae  est  nimia  occupatio 
circa  ea,  quae  futuro  tempore  praesertim  vitae  neces- 
saria sunt. 

265.  De  partibus  prudentiae.  1.  Partes  integrantes 
prudentiae  numerantur  octo: 

a.  memoria  praeteritorum,  h.  intellig entia  praesentium, 
c.  docilitas,  quae  acquiescit  sententiis  maiorum,  d.  sollertia 
in  considerandis  eventibus  futuris,  e.  ratio  conferens  unum 
cum  alio  et  prompte  colligens,  quod  exinde  sequitur,  f.  pro- 
videntia considerans  finem,  g.  circumspectio  attendens  ad 
circumstantias  operis,  h.  cautio  in  vitandis  impedimentis. 

2,  Partes  subiectivae  prudentiae  sunt  duae:  a.  pru- 
dentia monastica  seu  privata,  per  quam  aliquis  regit  se 
ipsum,  h.  regitiva,  per  quam  aliquis  regit  alios  seu  multi- 
tudinem. 

Haec  distinguitur  in  oeconomicam,  qua  regitur  familia,  filii  bene 
educantur,  bona  conservantur  et  augentur  etc.;  in  politicam,  qua  re- 
gitur societas  hominum  sub  iisdem  legibus  viventium  eiusque  bonum 
commune  quaeritur;  in  militarem,  qua  diriguntur  milites  ad  hostes 
oppugnandos  vel  eos  repellendos. 

3.  Partes  potentiales  virtutis  prudentiae  numerantur 

tres : 

a.  Eubulia  est  habitus  inveniendi  bonum  consilium  in 
rebus  ambiguis  et  perplexis. 

b.  Synesis  est  habitus  ferendi  rectum  indicium  circa 
operationes  particulares  secundum  leges  communes. 

c.  Gnome  est  habitus  recte  indicandi  in  particularibus, 
in  quibus  ob  particularia  adiuncta  a communi  lege  facienda 
est  exceptio.  Gnome  ergo  dirigit  epikiam. 

Articulus  secundus. 

De  iustitia*). 

§ J.  De  natura  iustitiae. 

266.  Notio  i liris.  Notio  iustitiae  supponit  notionem 
iuris,  quod  est  eius  obiectum.  Ius  sensu  proprio  et  pri- 
mario significat  personae  potestatem  moralem  inviolabilem 
aliquid  habendi,  faciendi  vel  exigendi;  hoc  sensu  dicimus: 
■utitur  iure  suo,  ius  suum  in  alterum  transfert;  secundario 
significat  id,  quod  iustum,  aequale  seu  quod  alteri  debitum 
€st,  ipsa  nempe  obiecta,  circa  quae  illa  potestas  versatur; 
hoc  sensu  dicimus:  unicuique  tribuendum  est  ius  suum. 
Hae  duae  iuris  significationes  correlativae  sunt;  altera  rem 
debitam,  altera  titulum  debiti  exhibet:  nihil  enim  esset 
cuipiam  debitum,  nisi  haberet  potestatem  illud  exigendi 
vel  retinendi.  lam  vero  ius,  prout  significat  id,  quod  alteri 
debitum  est,  constituit  obiectum  iustitiae^). 

a.  Potestas  moralis  dicitur,  tum  quia  non  est  physica,  tum  quia 
est  iuxta  rectam  rationem ; inviolabilis  dicitur,  quia  unusquisque  eam 
observare  tenetur,  ut  ideo  sine  culpa  violari  non  possit.  Ratio  autem 
et  fundamentum  huius  inviolabilitatis  est  dignitas  et  independentia  per- 
sonae, quae  in  eo  consistit,  quod  homo  rationem  finis  habeat  non  medii, 
et  tendere  debeat,  non  ducatur  in  finem  suum.  Quod  cum  efficere  ne- 
queat, nisi  quaedam  bona  creata  ordinare  possit  in  bonum  et  finem 
suum,  pollet  hac  duplici  eaque  inviolabili  potestate  se  ordinandi  in 
finem  suum,  et  quaedam  bona  adhibendi  ut  media  ad  proprium 
finem  et  bonum  obtinendum. 

h.  Potestas  moralis  seu  ius  duplex  distinguitur,  improprie  dictum, 
quod  fundatur  in  superioritate  et  reddi  ad  aequalitatem  nequit,  cuius- 

‘)  S.  Thomas,  II.  II.  q.  57  s.  q.  61.  Molina,  De  iustitia  et  iure 
tract.  1.  Lessius,  De  iustitia  et  iure  1.  2.  sect.  1.  c.  1 s.  Lngo,  De 
iure  et  iustitia  disp.  1.  sect.  1.  Holzmann,  Theologia  moralis  IV.  n. 
286  — 336.  Vermeersch,  Quaestiones  de  iustitia  (Brugis.  Beyaert,  1901 
n.  1—76).  Pottier,  De  iure  et  iustitia  (Leodii.  Ancion,  1900).  Victor 
Cathrem,  Die  Cardinaltugend  der  Gerechtigkeit,  Zeitschrift  fiir  kath. 
Theologie  1901  S.  635  ff. 

2)  Cf.  quae  de  iuris  natura  et  proprietatibus  subtiliter  aeque  ac 
ingeniose  disputant  Lugo  (de  iustitia  disp.  1.  n.  2 ss.),  Vermeersch 
(1.  c.  n.  5 ss.),  Cathrein  (Moralphilosopbie  1.  S.  415  ffi)  aliique. 

modi  est  Dei  ius  ad  cultum,  patris  ad  oboedientiam;  proprie  dictum, 
quod  fundatur  in  personali  independentia  et  reddi  ad  aequalitatem 
potest,  cuiusmodi  est  ius  operarii  in  salarium. 

c.  Debitum  triplex  distinguitur:  a.  Debitum  morale,  quod  solum 
oritur  ex  honestate  virtutis,  quin  in  altero  sit  potestas  illud  exigendi, 
ut  est  debitum  caritatis,  misericordiae,  gratitudinis,  veracitatis;  qui 
ergo  hoc  debitum  non  servat,  non  laedit  ius  alterius,  sed  solum  deficit 
ab  honestate  virtutis,  quam  unusquisque  in  suis  actionibus  servare 
debet.  |3.  Debitum  legale,  quod  oritur  ex  iure  improprie  dicto,  quod 
proinde  alius  ut  sibi  debitum  exigere  potest,  quod  tamen  ad  aequalitatem 
reddi  nequit,  ut  est  debitum  religionis,  pietatis,  oboedientiae*).  7.  Debi- 
tum iuridicum,  quod  oritur  ex  iure  proprie  dicto,  quod  proinde  alius  ut 
sibi  ex  proprio  iure  debitum  exigit,  et  quod  etiam  reddi  ad  aequali- 
tatem potest  et  debet,  ut  est  debitum  iustitiae. 

d.  Ius  prout  significat  potestatem,  est  ius  subiectivum,  prout  si- 
gnificat debitum,  est  ius  obiectivum.  luri  subiectivo  correspondet  ex 
altera  parte  debitum  seu  officium  iuridicum  saltem  alium  non  impe- 
diendi in  usu  iuris  sui.  Quare  relatio  iuridica  (das  Rechtsverhaltnis) 
utrumque  involvit,  ius  et  debitum  iuridicum. 

267.  Diyisio  iuris.  Ius  proprie  dictum,  prout  est 
legitima  potestas,  duplex  distinguitur:  ius  in  re  et  ius 
ad  rem. 

a.  Ius  in  re  est  legitima  potestas,  quam  aliquis  habet 
in  re  iam  sua,  cuiusmodi  est  ius  in  rem  emptam.  Hoc  ius 
afficit  immediate  rem  ipsam  et  ideo  dicitur  ius  reale  (ding- 
liches  Recht). 

a.  Qui  ergo  habet  ius  in  re,  rem  ipsam  sibi  obligatam  et  devinctam 
habet;  quare  hoc  ius  tribuit  actionem  personalem  et  realem,  scilicet 
habens  ius  in  re  potest  eam  persequi  in  iudicio  adversus  quemcunque,, 
qui  eam  possidet,  eamque  sumere,  ubicunque  illam  repererit. 

3.  Ad  acquirendum  ius  in  re  triplex  condicio  requiritur : a.  iustus 
titulus  ut  donatio,  emptio,  ius  hereditatis ; h.  ut  res  sit  in  individuo  deter^ 
minata;  c.  rei  traditio  (saltem  plerumque). 

h.  Ius  ad  rem  est  legitima  potestas,  quam  aliquis  habet, 
ut  res  aliqua  fiat  sua,  cuiusmodi  est  ius  ad  rem  promis- 
sam, ius  ad  solutionem  debiti.  Hoc  ius  immediate  non 
afficit  rem  ipsam  sed  personam,  ut  tradat  rem  debitam, 
et  ideo  vocatur  ius  ^personale  (Forderungsrecht). 

*)  Debitum  legale,  sic  dicitur,  quia  hoc  debitum  etiam  lege  hu- 
mana urgeri  potest. 

a.  Qui  ergo  habet  ius  ad  rem,  non  rem  ipsam,  sed  personam  sibi 
devinctam  et  obligatam  habet  ad  rem  sibi  tradendam;  quare  hoc  ius 
tribuit  tantum  actionem  personalem  in  debitorem,  non  autem  ac- 
tionem in  rem  ipsam  vel  in  tertiam  personam,  quae  rem  debitam  forte 
possidet. 

P.  Ad  acquirendum  ius  ad  rem,  quod  etiam  inchoativum  dicitur, 
aliud  non  requiritur  nisi  iustus  titulus,  vi  cuius  res  exigi  possit.  Eius- 
modi  tituli  sunt  lex,  quae  hoc  ius  concedit,  factum,  ex  quo  illud  oritur, 
ut  mors,  ex  qua  oritur  hereditas  ab  intestato  ante  acceptationem,  donatio, 
venditio  ante  rei  traditionem  (in  nonnullis  codicibus  venditio  iam  ante 
rei  traditionem  ius  in  re  parit). 

268.  Notio  iustitiae’).  lustitia  est  virtus  moralis, 
quae  hominem  inclinat  ad  reddendum  unicuique  ius  suum 
(seu  quod  ei  debetur)  ad  aequalitatem. 

a.  Nomen  iustitiae  tripliciter  accipitur: 

a.  Latiore  et  improprio  sensu  denotat  tum  complexum  omnium 
simul  virtutum,  tum  quamlibet  virtutem,  quippe  quae  sit  aliqua 
illius  complexus  pars,  aliqua  iustitia.  Priore  sensu  dicitur : Beati, 
qui  esuriunt  et  sitiunt  iustitiam^).  Sic  decet  nos  implere  omnem  iusti- 
tiarn^) ; posteriore:  Attendite,  ne  iustitiam  (misericordiam)  vestram 
faciatis  coram  hominibus*). 

P.  Strictiore  et  improprio  sensu  significat  genus  aliquod  vir- 
tutum, eas  scilicet  virtutes  morales,  quae  hominem  ordinant  ad 
alterum,  sive  Deum  sive  hominem,  quaeque  ad  virtutem  cardi- 
nalem iustitiae  tamquam  partes  integrales  et  potentiales  revo- 
cantur. 

Y.  Stricte  et  proprie  significat  virtutem  moralem  et  cardinalem, 
quam  exhibet  proposita  definitio. 

h.  Tria  sunt  de  i^atione  iustitiae: 


‘)  Sententiae  auctorum  de  iustitia  eiusque  speciebus  variae  sunt. 
Complures  rationem  iustitiae  proprie  dictae  soli  iustitiae  commutativae 
tribuunt,  quam  a iustitia  distributiva  et  legali  nomine  iustitiae  sim- 
pliciter perfectae  vel  perfectissimae  distinguunt.  Alii  econtra  rationem 
iustitiae  proprie  dictae  tum  iustitiae  commutativae,  tum  iustitiae  distri- 
butivae  et  legali  tribuunt  easque  tamquam  veias  species  ad  iustitiam 
generice  acceptam  referunt.  Hanc  sententiam,  quam  inter  veteres  defen- 
dunt Tanner,  Holzmann,  Metzger,  Coei.  Mayr  aliique,  inter  recentes 
docte  propugnat  P.  Vermeersch  (1.  c.  n.  1— 70). 

2)  Matth.  5,  6. 

3)  Matth.  3,  15,  Cf.  Matth.  1,  19.  Luc.  1,  6. 

*)  Matth.  6,  1. 

Noldin,  De  principiis®. 

a.  TJt  sit  ad  alterum:  nemo  enim  erga  semetipsum  proprie 
iustus  vel  iniustus  esse  potest.  Distinctio  ergo  personae  requiritur 
inter  eum,  qui  reddit  debitum,  et  eum,  cui  illud  redditur,  ut  locum 
habere  possit  iustitia,  sive  persona  physica  sive  moralis  est. 

р.  TJt  id,  quod  redditur  alteri,  sit  ei  ex  proprio  iure  deUtnm, 
Ex  proprio  iure  delitum  illud  dicitur  debitum,  quod  fundatur  in 
personali  alterius  dignitate  atque  in  eius  independentia,  quae 
inde  resultat  (266,  b). 

Quoniam  iustitia  natura  sua  est  ad  alterum  et  fundatur  in  indi- 
viduali  independentia,  quaerebant  theologi,  num  inter  patrem  et  filium 
intercedat  debitum  iustitiae,  cum  fihus  sit  aliquid  patris  et  quod  filii 
est,  sit  patris.  Quaestio  solvitur  facta  distinctione  inter  patrem  et  filium, 
quatenus  sunt  pater  et  filius,  et  quatenus  sunt  homines.  In  illis  ergo 
obligationibus,  quae  ideo  solum  exsistunt,  quia  alter  est  pater  et  alter 
filius,  non  intercedit  inter  eos  ratio  iustitiae;  in  iis  autem  obligationi- 
bus, quae  exsistunt,  quia  sunt  homines,  inter  eos  intercedit  ratio  iusti- 
tiae. Hinc  si  pater  non  alit  filium,  et  filius  non  oboedit  patri,  prout 
uterque  tenetur,  non  laedunt  iustitiam;  at  si  pater  detrahit  filio,  et 
fihus  furatur  patri,  uterque  laedit  iustitiam^). 

y.  Ut  debitum  alteri  ad  aequalitatem  reddatur.  Debitum  ad 
aequalitatem  reddit,  qui  illud  adaequate  seu  ita  solvit,  ut  iam 
nihil  amplius  debeat. 

с.  Ohiectum  materiale  iustitiae  est  omne  id,  quod  alteri  ex 
proprio  iure  debetur:  ohiectum  formale  est  naturalis  honestas,  quae 
in  eo  cernitur,  quod  unicuique  adaequate  reddatur,  quod  ei  de- 
betur: id  enim  iustitia  propter  honestatem  naturalem  sibi  insitam 
intendit,  ut  aequalitas  statuatur  inter  ius  unius  et  debitum  alterius. 

2(>9.  Tres  sunt  iustitiae  species  ratione  habita  re- 
lationum, qua  in  societate  civili  reipsa  exsistunt:  iustitia 
commutativa,  distrihutiva  et  legalis.  In  republica  enim 
triplex  est  ordo,  in  quo  tribui  debet  alteri  ius  suum:  ordo 
partis  ad  partem  (civis  ad  civem),  quem  ordinem  regit 
iustitia  commutativa;  ordo  totius  ad  partes  (communitatis 
ad  cives),  quem  regit  iustitia  distributiva ; ordo  partium 
ad  totum  (civium  ad  communitatem),  quem  regit  iustitia 
legalis. 

a.  In  communi  ratione  iustitiae  omnes  univoce  conveniunt,  cum 
tira  elementa  ad  essentiam  iustitiae  requisitae  in  omnibus  reperiantur: 
singulae  tamen  modo  specifice  diverso  illa  participant.  Tres  iustitiae 

species  in  eo  conveniunt,  quod  earum  obiectum  sit  ius  proprie  dictum 
ideoque  perfectum,  quod  scilicet  fundatur  in  dignitate  atque  indepen- 
dentia  personae  sive  physicae  sive  moralis,  et  quod  hoc  ius  reddant  ad 
aequalitatem;  in  eo  autem  differunt,  quod  ratio  iuris  et  debiti,  quod 
respiciunt,  sit  essentialiter  diversa,  et  pari  modo  aequalitas,  quam  sta- 
tuunt inter  debitum  et  acceptum,  sit  specifice  diversa. 

h.  Tria  iura  proprie  dicta,  sed  specifice  diversa  sunt:  a.  ius  per- 
sonae ptHvatae  erga  personam  privatam  seu  partis  erga  partem  eius- 
dem communitatis,  quod  respicit  iustitia  commutativa)  fi.  ius  personae 
privatae  seu  partis  societatis  erga  societatem,  quod  respicit  iustitia 
distributiva;  y.  ius  societatis  qua  talis  erga  personas  privatas  seu 
partes  societatis,  quod  respicit  iustitia  legalis.  Ex  triplici  iure  diverso 
oritur  triplex  debitum  diversum  iuri  consentaneum,  quod  solvunt  tres 
virtutes  iustitiae:  debitum  privati  seu  partis  praestandi  id,  quod  iure 
suo  exigit  privatus;  debitum  communitatis  qua  talis  praestandi  id, 
quod  iure  suo  exigit  privatus  eiusdem  communitatis  membrum  seu 
pars;  debitum  privati  seu  partis  praestandi  id,  quod  iure  suo  exigit 
communitas  a suis  partibus  et  membris. 

270*  Iustitia  commutatiya  illa  est,  qua  privatus 
tribuit  privato,  quod  ei  ex  iure  debetur. 

a.  Commutativa  dicitur,  quia  circa  commutationes  (emptiones 
et  venditiones)  aliosque  contractus  potissimum  versatur.  Cives, 
inter  quos  commutationes  fiunt  constituunt  suhiectum  iustitiae 
commutativae. 

h.  Obiectum  materiale  iustitiae  commutativae  sunt  bona  cuius- 
que privati,  quae  ad  ipsum  exclusive  pertinent.  In  his  bonis 
commutandis  unicuique  reddendum  est,  quod  ei  debetur,  seu  cu- 
randum est,  ne  quis  privetur  re  sua.  Obiectum  formale  est  honestas 
aequalitatis  inter  ius  unius  personae  privatae  et  debitum  iuridi- 
cum  alterius  itidem  personae  privatae,  quae  ambae  sunt  membra 
communitatis. 

c.  Omnibus  iustitiae  speciebus  convenit,  ut  reddant  alteri 
ex  iure  debitum;  iustitiae  autem  commutativae  peculiare  est,  ut 
reddat  alteri  rem  propriam  (vel  complete  vel  saltem  inchoative 
n.  267,  b.),  cum  eius  obiectum  materiale  sint  res,  quae  iam  factae 
sunt  aliquo  modo  alterius  propriae,  ut  si  operario  redditur  debitum 
salarium. 

d.  Cum  manifestum  intercedat  discrimen  inter  ius,  quod  re- 
spicit iustitia  commutativa,  et  ius,  quod  respicit  iustitia  distri- 
butiva, nihil  impedit,  quominus  illud  dici  possit  ius  strictum,  hoc 
vero  ius  minus  strictum,  quamvis  utrumque  sit  ius  verum,  proprie 
dictum  atque  perfectum,  quippe  quod  in  se  contineat  integram 

rationem  iuris  supra  descriptam.  Ius  enim,  quod  respicit  iustitia 
commutativa  est  ius  proprietatis  seu  ius  in  re  aut  saltem  ad  rem. 

371.  Iustitia  distributiva  illa  est,  qua  communitas 
tribuit  civibus,  quod  eis  ex  iure  debetur:  civibus  enim 
eo  ipso,  quod  sunt  partes  societatis,  convenit  ius  exigendi, 
ut  a societate  iuventur  in  prosecutione  finis  sui,  prout  fert 
natura  societatis ; et  vicissim  societati  incumbit  officium 
curandi,  ut  ex  bonis  communibus  singulis  tribuatur,  quod 
eis  debetur. 

o.  Officium  distribuendi  bona  communia  eis  inest,  qui  socie- 
tatem repraesentant,  principes  eorumque  ministri:  hi  enim  soli 
pro  societate  et  nomine  societatis  agere  possunt:  hi  ergo  subtectum 
iustitiae  distributivae  constituunt. 

b.  Obiectum  matetnale  iustitiae  distributivae  sunt  bona  com- 
munia, cuiusmodi  sunt  tutela  iurium,  pecunia  ad  erigendas  scholas 
publicas,  subsidia  ad  promovendas  scientias  et  artes,  ad  suble- 
vandam indigentiam  civium  etc.;  munera  publica,  onera  communia. 
Obiectum  formale  est  honestas  aequalitatis  inter  ius  (minus  strictum) 
personae  privatae,  quatenus  est  pars  communitatis,  et  debitum 
iuridicum  communitatis  qua  talis. 

c.  Iustitia  distributiva  reddere  debet  ad  aequalitatem,  quod 
civibus  debetur;  quae  tamen  aequalitas  non  est  rei  ad  rem,  sed 
proportionis  rerum  ad  cives,  ita  ut  bona  meritis,  subsidia  indigen- 
tiis, onera  facultatibus  civium  sint  proportionata. 

d.  Laesio  iustitiae  distributivae  acceptio  personarum  dicitur. 
Haec  proprie  in  eo  consistit,  quod  in  distributione  bonorum  com- 
munium non  ad  dignitatem  personarum,  sed  ad  alias  qualitates 
e.  g.  consanguinitatem,  ad  amicitiam  attenditur. 

272.  Iustitia  legalis  illa  est,  qua  tribuitur  communi- 
tati, quod  ei  debetur  ad  procurandum  bonum  commune. 

a.  Obiectum  materiale  constituunt  certi  actus  diversarum  vir- 
tutum, quos  bonum  commune  exigit:  tum  enim  bene  se  habet  so- 
cietas, si  eius  membra  bene  disposita  atque  ordinata  sunt  relate 
ad  Deum,  ad  semetipsa,  ad  alia  membra  eiusdem  societatis  atque 
ad  ipsam  societatem.  Hi  actus  ut  debiti  societati  vel  lege  positiva 
vel  lege  naturali  praecipiuntur.  Obiectum  formale  est  honestas 
aequalitatis  inter  ius  communitatis  qua  talis  et  debitum  iuridicum 
partis  qua  talis. 

b.  Quod  subiectum  iustitiae  legalis  attinet,  haec  virtus  tum 
in  principe  tum  in  subditis  reperitur,  sed  diversis  actibus  ab  eis 

exercetur;  princeps  eam  exercet  praecipiendo,  quae  ad  bonum 
commune  procurandum  necessaria  sunt,  subditi  obtemperando  et 
exsequendo,  quae  ad  bonum  commune  praecepta  sunt. 

c.  lustitia  legalis  eatenus  debitum  reddit  ad  aequalitatem, 
quatenus  ita  praestat,  quod  communitati  debetur  (tributum  solvit 
militiam  praestat),  ut  debitum  iam  sit  exstinctum. 

d.  Haec  iustitia  dicitur  legalis,  tum  quia  lex  determinat  actus 
virtutum,  qui  ad  bonum  commune  necessarii  sunt,  tum  quia  civis 
per  eam  legi  se  conformat;  dicitur  generalis,  non  quia  speciale 
obiectum  non  habet,  sed  quia  eius  obiectum  materiale  sunt  actus 
omnium  aliarum  virtutum,  quatenus  communitati  debiti  sint. 

e.  Qui  hoc  tempore  de  quaestione  sociali  agunt,  saepe  lo- 
quuntur de  iustitia  sociali,  quo  nomine  significant  aut  iustitiam 
legalem,  quia  huius  obiectum  formale  est  bonum  commune  seu 
sociale  hominum  in  societate  civili  viventium,  aut  simul  iustitiam 
legalem  et  distributivam,  quatenus  haec  exigit,  ut  commoda  et 
onera  communia  iuxta  aequalitatis  normam  distribuantur. 

Xota.  lustitia  viiidicativa,  quae  reos  iusta  poena  afficit,  ab 
aliis  revocatur  ad  iustitiam  legalem,  quatenus  bonum  commune 
exigit,  ut  superior  delicta  puniat,  reus  autem  iudicis  sententiae 
obtemperando  poenam  luat.  Ab  aliis  ad  distributivam  revocatur, 
quatenus  poenas  infligit  quantitati  criminum  congruas.  Ab  aliis 
tandem  ut  specialis  virtus  a ceteris  distincta  consideratur,  cuius 
formale  obiectum  sit  naturalis  honestas,  quae  in  eo  contineatur, 
quod  ordo  moralis  per  delictum  laesus  aliquatenus  per  poenam 
reparetur.  Nullatenus  tamen  ut  quarta  species  partibus  subiecti- 
vis  iustitiae  accenseri  potest,  quia  ratio  formalis  iustitiae  ei  non 
convenit.  lustitia  enim  proprie  dicta  respicit  verum  ius  in  eo,  cui 
debitum  redditur;  sed  nemo  dixerit  sontem  habere  ius  ad  poenam. 
Ideo  iustitia  vindicativa,  si  ut  specialis  virtus  consideratur,  non 
ad  partes  subiectivas,  sed  ad  partes  potentiales  iustitiae  refertur 
et  vindicatio  appellatur. 


273.  Partes  iustitiae.  1.  Partes  suhiectivae  iustitiae 
sunt  iustitia  commutativa,  clistrihutiva  et  legalis. 

Ad  accuratam  divisionem  virtutis  cardinalis  iustitiae  constituen- 
dam iustitia  generice  accepta  immediate  dividenda  est  in  duas  species, 
iustitiam  nempe  generalem  et  particularem,  prout  bonum,  circa  quod 
versatur  iustitia,  debitum  est  communitati  aut  privato.  Deinde  iuslilia 
particularis  iterum  in  duas  species  dividitur,  in  iustitiam  distributivam, 
quae  pro  subiecto  habet  societatem,  personam  moralem,  et  comrnutativam , 
quae  pro  subiecto  habet  personam  privatam. 

2.  Partes  integrales  iustitiae  duae  sunt:  facere  honum 
et  declinare  a malo^). 

Ratio,  ob  quam  ut  partes  integrales  iustitiae  ponantur  duo  ele- 
menta, quae  in  omnibus  virtutibus  reperiuntur,  ex  peculiari  natura 
iustitiae  desumenda  est.  Hoc  enim  proprium  habet  iustitia,  ut  duplici 
modo  observari  possit  et  debeat,  per  actum  negativum  (non  auferre 
alienum)  et  per  actum  i^ositivum  (i-eddere  debitum),  adeo  ut  ille  etiam 
vere  dicatur  iustus,  qui  non  aufert  alienum.  Econtra  aliae  virtutes 
e.  g.  temperantia  uno  tantum  modo,  per  actus  scilicet  positivos  ad 
normam  temperantiae  exactos  observari  possunt:  neque  enim  is,  qui 
non  comedit,  dicitur  temperans.  lam  vero  per  actus  iustitiae  negativos 
declinamus  a malo,  per  actus  autem  positivos  facimus  honum. 

3.  Partes  potentiales  iustitiae,  quae  aliquam  cum 
iustitia  similitudinem  habent,  sed  tamen  a perfecta  ra- 
tione iustitiae  deficiunt,  sunt  omnes  virtutes,  quae  sunt 
ad  alterum. 

A perfecta  autem  ratione  iustitiae  deficiunt: 

a.  aliae,  quia  non  respiciunt  debitum:  gratitudo,  vindicatio,  vera- 
citas,  amicitia,  liberalitas,  aequitas; 

h.  aliae,  quia  non  respiciunt  debitum  iuridicum  et,  quod  respiciunt, 
debitum  legale,  tam  magnum  est,  ut  reddi  ad  aequalitatem  non  possit : 
religio,  'pietas,  observantia,  oboedientia. 

§ 2.  De  obligatione  iustitiae* 

274.  Principia.  1.  Iustitia  commutativa  obligat  per 
se  sub  gravi  et  cum  onere  restitutionis,  si  laesa  fuerit. 

a.  Finis,  quem  iustitia  commutativa  respicit,  magni  momenti  est 
scilicet  bonum  tum  privatum  tum  publicum : eo  enim  quod  ius  alienum 
illaesum  servat,  prospicit  tum  mutuae  hominum  caritati  et  coniunc- 
tioni,  tum  publicae  paci  et  tranquillitati.  Hinc  S.  Paulus : Nolite  errare : 
neque  fornicarii  . . neque  fures  . . neque  rapaces  regnum  Dei  posside- 
bunt^). Admittit  autem  parvitatem  materiae,  qui  huius  iustitiae  laesio 
in  re  exigua  eius  fini  graviter  non  repugnat. 

b.  Iustitia  commutativa  exigit,  ut  detur  unicuique,  quod  suum 
est;  si  ergo  per  laesionem  iustitiae  commutativae  aufertur  alteri,  quod 
suum  est,  aut  furto  aut  damnificatione,  ipsa  exigit,  ut  reddatur,  quod 
alteri  ablatum  est;  redditur  autem  per  restitutionem;  ergo  obligat  ad 
restitutionem. 


*)  S.  Thomas  H.  H.  p.  79.  a.  1. 
n 1 Cor.  6,  9. 

2.  lustitia  legalis  et  distributiva  pariter  obligant  sub 
gravi,  quia  huius  quoque  utriusque  iustitiae  laesio  gravem 
inordinationem  in  societatem  inducere  potest;  attamen  per 
se  non  obligant  cum  onere  restitutionis. 

Ut  explicetur,  cur  laesio  iustitiae  commutati  vae,  minime  vero 
laesio  iustitiae  distributivae  obligationem  restitutionis  inducat,  haec 
notentur.  Laesio  iustitiae  commutativae  afficit  bonum,  quod  iam  aliquo 
modo  saltem  inchoative  uni  vel  singulis  appropriatum  est,  quod  ergo 
ad  unum  vel  ad  singulos  iam  iure  stricto  (in  re  vel  saltem  ad  rem) 
pertinet;  laesio  autem  iustitiae  distributivae  afficit  bonum,  quod  nullo 
modo  ne  inchoative  quidem  uni  vel  singulis  appropriatum  est,  quod 
ergo  stricto  iure  non  ad  singulos,  sed  ad  solam  communitatem  pertinet, 
et  solum  destinatum  est,  quod  per  distributionem  singulis  approprietur. 
Idem  dicendum  est  de  laesione  iustitiae  legalis  per  defraudationem 
tributorum. 

3.  Per  accidens  etiam  iustitiae  legalis,  vindicativae  et 
praesertim  distributivae  laesio  ad  restitutionem  obligat, 
quando  scilicet  iustitia  commutativa  simul  laeditur:  saepe 
enim  fit,  ut  ratione  pacti  vel  expliciti  vel  impliciti  obli- 
gationes aliarum  iustitiae  specierum  etiam  ex  iustitia  com- 
mutativa servari  debeant,  earumque  proinde  laesiones  simul 
inducant  laesionem  stricti  iuris. 

a.  Cum  iustitia  distributiva  simul  laeditur  commutativa  a.  In 
distribuendis  bonis,  si  distributor  officia  et  beneficia  conferat  indignis, 
ita  ut  subditi  ob  malam  administrationem  damnum  patiantur,  quod 
superior  tum  ecclesiasticus  tum  civilis  ex  stricto  debito  cavere  tenetur. 
P.  In  distribuendis  oneribus  e.  g.  in  imponendis  tributis,  quando  sub- 
ditis maius  onus  imponitur,  quam  exigit  bonum  commune  secundum 
singulorum  facultates:  subditi  enim  ius  strictum  habent,  ne  privenlur 
bonis  suis,  nisi  bonum  commune  secundum  mensuram  virium  id  exigat. 

b.  Cum  iustitia  vindicativa  simul  laeditur  iustitia  commutativa, 
tum  si  delinquentes  cum  damno  aliorum  non  puniantur,  tum  si  poena 
iusto  graviore  plectantur:  iudex  enim  stricta  obligatione  tenetur  erga 
cives  iusta  poena  impedire,  ne  delinquentes  inferant  damna,  et  erga 
delinquentes  eos  non  punire  ultra  condignum.  Si  ergo  reus  poena 
iusto  graviore  punitur,  per  hunc  poenae  excessum  .simul  iustitia  com- 
mutativa erga  reum  laeditur. 

c.  Cum  iustitia  legali  simul  laeditur  iustitia  commutativa,  si 
princeps  iniquis  legibus  et  statutis  subditis  in  bonis  ipsorum  damnum 
inferat:  subditi  enim  ius  strictum  habent  exigendi,  ne  ipsis  damnum 
bonorum  .suorum  inferatur. 

Articulus  tertius. 

• De  fortitudine. 

275.  Eius  natura.  Fortitudo  latiore  et  strictiore 
sensu  accipitur. 

a.  Latiore  sensu  est  animi  firmitas  in  prosequendo 
bono  honesto.  Hoc  sensu  fortitudo  non  est  virtus  specialis, 
sed  condicio  cuiusque  virtutis  perfectae.  Quaelibet  enim 
virtus  perfecta  efficere  debet,  ut  homo,  qui  possidet  eam, 
firmo  et  constanti  proposito  in  exercendis  virtutis  actibus 
etiam  in  adiunctis  difficilibus  perseveret. 

h.  Strictiore  et  proprio  sensu  definitur  virtus  moralis, 
quae  hominem  firmat  in  rebus  difficilibus,  praesertim  vero 
in  periculis  mortis  sustinendis  vel  repellendis. 

Ex  doctrina  s.  Thomae  fortis  simpliciter  dici  non  potest,  qui 
omnes  quidem  huius  vitae  molestias  tolerat,  mortem  autem  sustinere 
paratus  non  est. 

276.  Obiectum.  1.  a.  Obiectum  materiale  constituunt 
passiones  timoris  et  audaciae  in  periculis  et  laboribus. 

a.  In  rebus  enim  arduis  et  terribilibus  aut  exsurgit  in  anima  in- 
gens timor,  qui  cohibendus  est,  ne  compellat  ad  agendum  contra 
rectam  rationem,  aut  exsurgit  vehemens  audacia,  quae  refrenanda  est, 
ne  temere  in  pericula  ruat. 

|3.  Fortitudo  ergo  appetitum  irascibilem  moderatur  et  regit  se- 
cundum praescripta  rationis.  Quare  fortitudo  hominem  ordinat  ad 
semetipsum,  non  ad  alterum. 

h.  Obiectum  formale  est  naturalis  honestas,  quae  in 
moderatione  timoris  et  audaciae  elucet : dignitati  enim 
hominis  quam  maxime  convenit,  ne  nimio  timore  depri- 
matur ne  ve  nimia  audacia  extollatur. 

2.  Actus  proprius  huius  virtutis  duplex  est:  sustinere 
gravia,  qui  actus  exigit,  ut  reprimantur  timores,  et  aggredi 
pericula,  qui  exigit,  ut  refrenetur  audacia.  Ille  constituit 
fortitudinem  passivam^  hic  fortitudinem  activam;  illa  diffi- 
cilior et  praestantior  est,  haec  splendidior  apparet. 

3.  Pericula,  circa  quae  servatur  fortitudo,  ea  esse 
debent,  quae  honeste  suscipi  et  sustineri  possint,  quodsi 

talia  non  sint,  non  habetur  fortitudo,  sed  temeritas  vel 
ferocia  etc. 

a.  Primaria  sunt  pericula  bellica,  non  solum  communia,  quae  ad 
patriam  et  religionem  defendendam  iuste  suscipiuntur,  sed  etiam 
privata,  quae  ab  iniquis  hominibus  privata  impugnatione  iniuste  in- 
ferunter. 

h.  Secundaria  sunt  alia  pericula  sive  mortis  sive  aliorum  malorum 
•e.  g.  mutilationis,  exilii,  morborum,  vinculorum  etc. 

277.  Vitia  opposita.  Vitia  fortitudini  opposita  per 
defectum  sunt  intimiditas  et  ignavia;  et  vitia  ei  opposita 
per  excessum  timiditas  et  temeritas. 

a.  Intimiditas  seu  vacuitas  timoris  est  vitium,  quo  deficitur  in 
timendo:  homo  enim  iusto  timore  vacuus  non  timet,  quando  est  timen- 
dum, nec  timet  ea,  quae  timenda  sunt. 

h.  Ignavia  est  vitium,  quo  deficitur  in  audendo:  ignavus  enim 
non  audet  aggredi  pericula  et  difiQcultates,  sicut  et  quando  iusta 
ratio  dictat. 

c.  Timiditas  est  vitium,  quo  exceditur  in  timendo:  timidus  enim 
timet,  quod  non  debet  timere  vel  quando  non  debet  vel  plus  quam 
debet. 

d.  Temeritas  vel  audacia  est  vitium,  quo  exceditur  in  audendo: 
audax  enim  aggreditur  pericula  aut  quando  non  expedit  aut  modo, 
4|uo  non  expedit. 

278.  Partes  fortitudinis.  1.  Fortitudo  stricte  talis 
partes  suhiectivas  non  habet:  eius  enim  materia  sunt  mala 
seu  pericula;  iam  vero  in  ordine  naturae  pericula  sunt 
quidem  diversa,  in  genere  autem  moris  non  sunt  diversa, 
licet  alia  aliis  maiora. 

2.  Paries  integrantes  fortitudinis  sunt  quatuor:  magna- 
nimitas, magnificentia,  patientia  et  perseverantia  seu  con- 
stantia. 

a.  Magnanimitas  est  virtus  inclinans  ad  opera  magna  et  heroica 
in  omni  genere  virtutum.  Ei  opponitur  per  defectum  ‘pusillanimitas 
per  excessum  praesumptio,  ambitio  et  vana  gloria. 

b.  Magnificentia  versatur  circa  res  magnas  et  sumptuosas  iuxta 
praescriptum  rationis.  Ei  opponitur  parvificentia  per  defectum  et 
'nimia  profusio  per  excessum. 

3.  Eaedem  quatuor  virtutes  sunt  simul  partes  poten- 
tiales  fortitudinis:  nam  illae  virtutes  considerari  possunt 

etiam  in  aliis  materiis  minus  difficilibus;  iam  vero  in  his 
materiis  dicuntur  partes  potentiales  fortitudinis,  quia  forti- 
tudinem  imitantur,  quin  eius  perfectionem  attingant. 


IDe  ILwdIartyrio. 

279.  Natura.  1.  Nomine  martyrii  usu  ecclesiastica 
intelligitur  testimonium  (reale)  morte  tolerata  fidei  datum. 
Eodem  nomine  intelligitur  etiam  ipsa  mors  in  testimonium 
fidei  tolerata,  ut  cum  dicimus  aliquem  martyrium  subiisse. 

a.  In  tractatu  de  baptismo  martyrium  consideratur,  quatenus  est 
hajitismus  sanguinis;  in  tractatu  de  vera  religione,  quatenus  est  argu- 
mentum verae  religionis;  in  tractatu  de  virtutibus,  quatenus  est  acUis^ 
fortitudinis. 

h.  Licet  martyrium  proprie  sit  actus  elicitus  fortitudinis,  ad  verum 
tamen  martyrium  theologice  acceptum  non  requiritur,  ut  martyr  ex 
ipso  motivo  fortitudinis  seu  ex  honestate  huius  actus  mortem  subeat; 
sed  id  fieri  potest  ex  motivo  cuiuscunque  virtutis  Christianae  e.  g.  ex 
caritate,  ex  oboedientia  erga  Deum,  ad  imitandum  exemplum  Christi,, 
ad  consequendam  vitam  aeternam  vel  etiam  ad  exercendam  fortitudinem 
Christianam. 

2.  Duplex  distinguitur  martyrium,  alterum  infantium^ 
quod  consistit  in  morte  ante  usum  rationis  in  odium  fidei 
tolerata;  alterum  adultorum,  quod  consistit  in  voluntaria, 
acceptatione  et  perpessione  mortis  in  testimonium  verae  fidei. 

a.  Infantes  martyrii  esse  capaces  nos  docet  ecclesia,  quae  inno- 
centes pro  Christo  occisos  ut  veros  martyres  colit.  Ad  infantium  mar- 
tyrium alia  condicio  non  requiritur,  nisi  ut  mors  violenta  in  odium 
fidei  eis  inferatur.  Hoc  martyrium  ex  speciali  privilegio  Christi 
supplet  baptismum,  sed  neque  actus  virtutis  est  neque  ullum  meritum 
habet. 

h.  Ergo  adultus,  qui  sine  voluntaria  acceptatione  mortis  ex  im- 
proviso ab  inimicis  fidei  occiditur,  non  est  martyr:  neque  enim  actum 
fortitudinis  ponere  nec  testimonium  dare  potest  nisi  voluntaria  mortis 
acceptatione. 

280.  Condiciones  veri  martyrii  sunt:  a.  mors  illata; 
h.  mors  in  odium  fidei  illata;  c.  mors  patienter  tolerata. 
Hanc  triplicem  condicionem  exigit  ecclesia,  ut  aliquem 
tamquam  martyrem  colat  ^). 


C.  Benedictus  XIV.  De  serv.  Dei  beatif.  1.  3.  c.  11. 

1.  Mors  illata:  martyrium  enim  natura  sua  est  testi- 
monium morte  tolerata  datum.  Non  requiritur,  ut  mors 
reipsa  sequatur,  sed  sufficit,  ut  causa  mortis  inferatur,  ex 
qua  mors  naturaliter  sequi  deberet,  nisi  divinitus  impe- 
diretur. 

a.  Ideo  inter  martyrium  completum  seu  perfectum  et  martyrium 
verum  distinguitur.  S.  loannes  apostolus  verum  subiit  martyrium,  sed 
non  completum. 

h.  Mors  inferri  potest  non  solum  cruciatibus  vel  vulneribus,  sed 
etiam  veneno,  penuria  aliisque  gravibus  molestiis. 

c.  Qui  ex  causa  pia  e.  g.  in  servitio  pestiferorum  morte  naturali 
moriuntur,  non  sunt  vere  martyres,  etsi  improprie  martyres  caritatis 
appellari  soleant.  Neque  desiderium  quamvis  ardentissimum  martyrii, 
neque  cruciatus  animi  etsi  vehementissimi  ad  verum  marlyiiura  suf- 
ficiunt. Quare  etiam  b.  virgo  Maria  solum  per  similitudinem  martyr  est. 

2.  Mors  in  odium  fidei  illata:  martyrium  enim  est 
testimonium  Christo  morte  tolerata  datum;  sed  mors  non 
est  testimonium  Christo  datum,  nisi  in  odium  Christi  in- 
feratur. Ideo  s.  Augustinus : martyrem  non  poena  sed  causa 
facit  ‘). 

Nomine  autem  fidei  intelligitur  non  solum  veritas 
fidei  credenda,  sed  etiam  quaevis  virtus  exercenda,  qua- 
tenus a Deo  praecipitur  et  commendatur.  Etsi  requiratur, 
ut  mors  vel  tormenta  in  odium  fidei  inferantur,  ratio 
martyrii  tamen  non  tollitur  eo,  quod  tyrannus  titulum 
alium  fingat,  dummodo  causa  fidei  vere  concurrat. 

a.  Ex  his  patet  non  posse  esse  martyrem,  qui  non  habet  veram 
fidem,  neque  eum,  qui  moritur  pro  veritate  philosophica,  cum  de  ratione 
martyrii  sit,  ut  quis  moriatur  pro  vera  fide  vel  pro  virtute  Christiana. 
Quare  si  haereticus  sive  formalis  sive  materialis  moreretur  pro  defen- 
sione articuli  veri,  quem  credit,  vel  pro  vera  virtute,  non  esset  martyr ; 
verum  enim  martyrium  est  testimonium  externum  verae  fidei;  ipse 
vero  exterius  potius  testimonium  fert  contra  veram  fidem. 

h.  Ideo  virgines  ob  castitatem  interemptae  vere  martyres  sunt, 
sucit  s.  loannes  baptista  propter  reprehensionem  adulterii  occisus  vere 
martyr  est. 

3.  Mors  patienter  absque  resistentia  tolerata:  qui  enim 
mortem  inferenti  resistit,  non  censetur  mori  ut  testis 


M Sermo  2.  in  ps.  34.  n.  13. 

Christi,  sed  ut  miles  ab  hoste  victus.  Insuper  martyr 
imitari  debet  Christum,  qui  passione  et  morte  sua  factus 
est  exemplar  martyrum;  atqui  Christus  passus  est  absque 
resistentia. 

Ideo  milites  in  bello  fidei  etiam  ex  purissima  intentione  pugnan- 
tes et  occumbentes  ab  ecclesia  nunquam  habiti  sunt  ut  martyres:  si- 
quidem martyr  non  repugnat. 

281.  Debita  dispositio  ad  consequendum  etfectum 
martyrii  est  status  gratiae  vel  saltem  attritio  de  peccatis 
commissis. 

a.  In  eo,  qui  est  in  statu  peccati,  ad  effectum  mar- 
tyrii consequendum  requiri  dolorem  de  peccatis  commissis 
patet:  sine  dolore  enim  non  conceditur  venia  peccatorum, 
ne  per  sacramenta  quidem  baptismi  et  poenitentiae,  etsi 
primo  et  per  se  ad  delenda  peccata  instituta  sint,  nedum 
ergo  per  martyrium. 

h.  Non  requiri  contritionem  perfectam,  sed  sufficere 
attritionem  ex  eo  colligitur,  quod  effectus  martyrii  non 
habentur  ex  opere  operantis,  sed  ex  opere  operato  sicut 
in  baptismo;  atqui  ut  baptismus  producat  iustitiam,  sufficit 
dispositio  attritionis;  ergo  sufficit  etiam  in  martyrio.  In- 
super si  attritio  non  sufficeret,  nunquam  martyrium  ipsum 
deleret  peccatum  grave. 

Ex  hac  condicione  sequi  videtur  de  salute  multorum  martyrum 
dubitari  posse,  quod  est  contra  persuasionem  ecclesiae,  quae  omnes 
salvos  esse  credit.  — Verum  praeterquam  quod  rarissime  accidet,  ut 
martyr  non  habeat  saltem  attritionem  implicitam,  ecclesia  non  colit 
ut  sanctum  nisi  martyrem,  quem  scit  sancte  obiisse^). 

282.  Effectus  martyrii.  Martyrium  est  actus  he- 
roicus, cui  ex  voluntate  Christi  quaedam  privilegia  ad- 
nexa sunt. 

a.  Primum  et  potissimum  privilegium  est,  quod  per 
se  et  quasi  ex  opere  operato  confert  gratiam  sanctifican- 
tem rite  disposito  et  delet  omnem  poenam:  nam  uno  ore 
docent  ss.  patres  voluisse  Christum,  ut  martyres  in  suo 


‘)  Cf.  Lessius  1.  3.  c,  1,  n.  50. 

sanguine  dealbarentur,  sicut  qui  in  aqua  baptizantur^). 
Ideo  ecclesia  pro  martyribus  non  orat,  sed  eos  statim 
post  mortem  colit  et  invocat,  etsi  ante  baptismum  necati 
fuerint.  Ad  confirmandam  hanc  doctrinam  provocant  ad 
verba  Christi:  Qui  conitebitur  me  coram  hominibus^  con- 
fitebor et  ego  eum  coram  patre  meo.  Et  iterum : Qui  per- 
diderit animam  suam  propter  me,  inveniet  eamP^.  Qui  odit 
animam  suam  in  hoc  mundOj  in  vitam  aeternam  custodit 
eamF). 

b.  Praemio  essentiali  beatitudinis  aeternae  martyrium 
addit  praemium  accidentale,  scilicet  aureolam  martyrum 
propter  insignem  victoriam  de  mundo  relatam. 

Aureola  conceditur  ob  excellentem  victoriam  de  hoste  in  hac 
vita  reportatam;  sed  triplex  est  hostis:  mundus,  caro  et  diabolus  \ 
ergo  triplex  est  excellens  victoria,  cui  aureola  tribuitur;  martyrum^ 
qui  mundum,  virginum,  quae  carnem,  et  doctorum,  qui  diabolum 
vicerunt* *). 


Articulus  quartus. 

De  temperantia. 

283.  Eius  natura.  1.  Temperantia,  prout  est  virtus 
cardinalis,  est  virtus,  quae  moderatur  appetitum  in  delec- 
tationibus gustus  et  tactus. 

a.  Temperantia  in  genere  seu  latiore  sensu  accepta  appetitum 

concupiscibilem  spiritualem)  refrenat  et  moderatur  in  quacunque 

re  contra  praescripta  rationis  alliciente,  praesertim  quoad  honores  et 
voluptates;  temperantia  specialis  appetitum  concupiscibilem  sensitivum 
quoad  voluptates  sensibiles  gustus  et  tactus  refrenat,  quae,  cum  sint 
vehementissimae,  indigent  speciali  virtute  eas  moderante. 

b.  Ergo  etiam  temperantia  hominem  non  ad  alterum  ordinat,  sed 
ad  semetipsum. 

2.  Obiectum  materiale  proximum  sunt  delectationes 
gustus  et  tactus ; obiectum  materiale  remotum  sunt  cibi  et 


Cf.  s.  Augustin.  De  civ.  Dei  1.  13.  c.  7,  Serm.  159.  c.  1. 
2)  Matth.  10,  32,  39. 
loan.  12,  25. 

*)  S.  Thomas  Suppi,  q.  96.  a.  1. 

potus  et  actus  venerei,  ad  quos  illae  delectationes  tam- 
quam ad  suum  obiectum  referuntur.  Obiectum  formale 
est  naturalis  honestas,  quae  in  eo  consistit,  quod  illae  ac- 
tiones ea  moderatione  exerceantur,  quae  dignitati  naturae 
rationalis  conveniat. 

Temperantia  ergo  specialis  versatur  circa  delectationes,  quae  per- 
cipiuntur in  illis  actionibus,  quae  natura  sua  ordinantur  ad  conser- 
vationem individui  et  speciei.  Siquidem  Deus  actionibus  necessariis, 
quibus  genus  humanum  conservatur  et  propagatur,  adiecit  delectationes 
vehementes,  quibus  homines  ad  illas  actiones  invitarentur  et  allicerentur. 
Ex  intentione  igitur  auctoris  naturae  nihil  impedit,  quominus  homo 
in  illis  actionibus  ponendis  a delectatione  moveatur  eamque  intendat, 
modo  finem  primarium,  qui  est  conservatio  et  propagatio  speciei,  nec 
explicite  nec  implicite  excludat  et  in  omnibus  iuxta  praescripta  rationis 
«e  regi  sinat. 

284.  Vitia  opposita.  Vitia  temperantiae  in  genere 
■opposita  sunt  duo:  insensibilitas  per  defectum  et  intempe- 
rantia per  excessum. 

a.  Insensibilitas  seu  stupor  est  vitium,  quo  quis  ita 
fugit  honores  et  voluptates,  ut  nolit  eis  uti,  quando  vel 
ubi  vel  quantum  secundum  rectam  rationem  oportet.  Vi- 
tium rarissimum. 

h.  Intemperantia  est  vitium,  quo  quis  in  appetendis 
et  fruendis  honoribus  et  voluptatibus  excedit  dictamen 
rectae  rationis. 

285.  Partes  temperantiae.  1.  Partes  integrales  tem- 
perantiae sunt  verecundia  et  honestas. 

a:  Verecundia  (Schamhaftigkeit)  est  quaedam  animi  perturbatio 
seu  timor  consurgens  ex  consideratione  alicuius  facti  inferentis  confu- 
sionem vel  probrum.  Eiusmodi  facta  maxime  sunt  peccata  intempe- 
rantiae. 

&.  Honestas  (Ehrbarheit)  est  perfectio  moralis  avertens  hominem 
ab  inhonestis  voluptatibus  et  inclinans  ad  decorem,  qui  in  abstinentia 
ab  illicitis  voluptatibus  resplendet. 

2.  Partes  suhiectivae  temperantiae  sunt  abstinentia, 
sobrietas  et  castitas,  quarum  duae  temperant  gustum, 
Tertia  vero  tactum. 

a.  Abstinentia  est  virtus  moderans  appetitum  et  usum  cibi  et 
potus  non  inebriantis,  cui  opponitur  vitium  gulae. 

Abstinentia  hoc  sensu  accepta  saepius  vocatur  temperantia  quam 
abstinentia,  et  nomine  abstinentiae  (Enthaltsamkeit)  potius  designatur 
alimentorum  subtractio,  quae  maior  est,  quam  ratio  temperantiae  per 
se  postulat.  Haec  abstinentia  ex  motivo  virtutis  a licitis  abstinet. 

Eius  actus  est  ieiunium. 

b.  Sobrietas  est  virtus  moderans  appetitum  et  usum  potus  ine- 
briativi,  cui  opponitur  ebrietas. 

c.  Castitas  est  virtus  moderans  aut  excludens  appetitum  et  usum 
Venereorum,  cui  opponitur  luxuria. 

3.  Partes  potentiales  temperantiae  sunt  illae  virtutes 
temperantiae  annexae,  quae  operantur  moderationem  circa 
materias,  quas  non  ita  difficile  est  moderari  sicut  concu- 
piscentias gustus  et  tactus.  Eiusmodi  virtutes  sunt  quatuor : 
continentia,  mansuetudo,  clementia  et  modestia. 

a.  Continentia  est  virtus  firmans  voluntatem  ad  resistendum 
concupiscentiae,  quae  ad  voluptates  tactus  praesertim  venereas  im- 
pellit. 

Nomen  continentiae  etiam  alio  sensu  accipitur,  quo  idem  signi- 
ficat ac  castitas,  scilicet  abstinentiam  ab  omni  delectatione  venerea. 

b.  Mansuetudo  est  virtus,  quae  moderatur  iram  iuxta  praescriptum 
rectae  rationis.  Mansuetudini  per  excessum  opponitur  iracundia,  per 
defectum  lenitudo  seu  nimia  indulgentia. 

c.  Clementia  est  virtus,  quae  moderatur  externam  vindictam  seu 
punitionem  iuxta  normam  rationis.  Clementiae  per  excessum  opponitur 
crudelitas,  per  defectum  nimia  lenitas. 

d.  Modestia  est  virtus,  qua  quis  servat  modum  sibi  convenientem 
in  motibus  internis  et  externis  et  in  omni  rerum  suarum  apparatu. 
Modestiae  sunt  quatuor  species : humilitas,  studiositas,  modestia  moimni 
«t  modestia  cultus. 


Liber  sextus. 

De  peccatis^). 


Quaestio  prima. 

De  natura  et  divisione  peccati. 

286.  Notio.  1.  Peccatum  est  actus  humanus  mora- 
liter  malus^);  sed  omnis  actus  humanus  actus  liber  est^ 
et  omnis  actus  malus  est  contra  regulam  morum,  quae 
est  lex  divina;  ideo  peccatum  definiri  solet  libera  trans- 
gressio legis  Dei. 

a.  Libera,  quae  fit  ex  praevia  cognitione  intellectus  et  cum  con- 
sensu voluntatis : quod  enim  liberum  non  est,  nullo  modo  in  peccatum 
imputari  potest.  Transgressio  significat  quamcunque  laesionem  legis 
Dei,  sive  commissione  sive  omissione,  sive  corde,  ore  aut  opere  fit. 


h S.  Thomas  I.  II.  q.  71 — 89.  S.  Alphonsus  I.  5,  n.  1—84.  Suarezy 
De  peccatis.  Lugo,  De  poenitentia  disp.  16.  Greg.  de  Valentia,  Commen- 
tar. scholast.  II.  disp.  6.  A.  Tanner,  Theologia  schol.  II.  disp.  4.  Billot, 
Disquisitio  de  natura  et  ratione  peccati  personalis  (Romae.  Typogr.  de 
prop.  fide  1897).  Schiesl,  Der  obieclive  Unterschied  zwischen  Tod-  und 
lafilicher  Siinde  (Augsburg.  Wolff.  1891).  Lehmkuhl  I.  n.  219—256. 
Kleutgen,  Theologie  der  Vorzeit^  (Miinster.  Theissing.  1872)  II.  Von 
der  Siinde  S.  404.  ff.  Chr.  Pesdi,  Praelectiones  dogm.  (Friburgi.  Herder. 

1900)  IX.  n.  429— 556.  Idem,  Theologische  Zeitfragen  (Freiburg.  Herder. 

1901)  Das  Wesen  der  Todsiinde  S.  47  ff.  K.  Frick,  Der  obiective 
Unterschied  zwischen  schwerer  und  lafilicher  Siinde,  (Zeitschrift  fiir 
k.  Theolog.  1889.  S.  417  ff.). 

2)  S.  Thomas  I.  II.  q.  71.  a.  6. 

Legis  Dei:  peccatum  enim  supponit  legem  eamque  in  conscientia  obli- 
gantem, sive  immediate  a Deo  sive  ab  homine  lata  est;  sed  cum  non 
sit  potestas  nisi  a Deo,  omnis  obligatio  legis  ultimo  a Deo  derivatur; 
ideo  s.  scriptura  ait:  peccatum  est  iniquitas  (dvo|bixa)i),  eademque  pec- 
catum praevaricationem^)  atque  inoboedientiam^)  appellat. 

h.  Peccatum  differt  ab  imperfectione.  Tria  genera  imperfectionum 
distingui  solent,  quorum  primum  continet  imperfectiones  negativas, 
duo  posteriora  positivas  et  morales,  a.  Imperfectio  dicitur  defectus 
ulterioris  perfectionis  in  actibus  humanis  e.  g.  amor  Dei  carens  ea 
perfectione,  quam  habere  posset:  haec  imperfectio  omnibus  actibus 
humanis  natura  sua  inhaeret  proindeque  peccatum  non  est.  P.  Imper- 
fectio dicitur  transgressio  indeliberata  legis  divinae  minoris  momenti 
e.  g.  involuntaria  distractio  in  oratione,  indeliberatus  excessus  in  risu 
vel  iocis:  haec  imperfectio  est  leve  peccatum  materiale,  cum  sit  actio 
prorsus  involuntaria,  y.  Imperfectio  dicitur  actio  vel  omissio,  quae 
adversatur  consilio  e.  g.  non  obsecundare  inspirationi  divinae,  violare 
statuta  communitatis,  non  oboedire  dictamini  rationis  moventi  ad  mo- 
raliter  meliora,  omittere  preces  matutinas  vel  vespertinas  etc.  Imper- 
fectiones istae,  cum  non  sint  contra  legem  Dei,  per  se  non  sunt  peccata, 
attamen  displicent  Deo  et  merentur  reprehensionem  et,  si  deliberate 
committuntur,  ratione  motivi,  propter  quod  consilium  omittitur,  raro 
erunt  sine  aliquo  peccato  sensualitatis,  negligentiae,  curiositatis,  ace- 
diae  etc.  Etenim  lex  naturae  vetat,  ne  homo  in  actionibus  suis  ex 
motivo  irrationabili  se  determinet;  si  ergo  motivum,  ob  quod  consi- 
lium omittitur,  est  irrationabile,  omissio  peccatum  est. 

2.  Cum  offensa  in  eo  consistat,  quod  aliquid  agatur 
contra  alterius  voluntatem,  et  iniuria  in  eo,  quod  aliquid 
fiat  contra  alterius  ius,  omne  peccatum,  quippe  quod  sit 
contra  voluntatem  supremi  legislatoris,  natura  sua  offensa 
et  iniuria  est  Deo  irrogata.  Ideo  omne  peccatum  dat  Deo 
motivum  displicentiae  et  ius  puniendi  agentem. 

287.  Condiciones  ad  peccatum  requisitae.  Tria 
igitur  ad  omne  peccatum  necessario  requiruntur:  a.  actio, 
quae  sit  contra  legem  Dei,  ideoque  actio  mala;  h.  adver- 
tentia mentis  ad  malitiam  actionis  et  c.  consensus  volun- 
tatis: verum  enim  peccatum  est  actio  humana,  quae  sine 
advertentia  mentis  et  consensu  voluntatis  non  habetur. 


q 1.  loan.  3,  4. 

2)  Rom.  5,  14. 

3)  Ibid.  5,  19. 

Noldin,  De  principiis®. 

1.  Advertentia  ad  malitiam  actionis  debet  esse  actua- 
lis, non  sufficit  interpretativa,  sufficit  autem  imperfecta 
atque  confusa;  peccatum  enim  est  libera  transgressio  legis 
divinae ; sed  haberi  nequit  actualis  transgressio  libera,  quin 
aliquo  modo  actu  ad  eam  advertatur. 

a.  Attamen  non  requiritur : a.  Ut  advertentia  tamdiu  duret,  quam- 
diu  durat  actio  peccaminosa,  sed  sufficit,  ut  adsit,  quando  actio  mala 
inchoatur.  P.  Nec  requiritur,  ut  sit  clara  et  distincta,  sed  sufficit  con- 
fusa, qua  aut  indistincte  aut  dubitando  et  suspicando  cognoscitur  rem 
malam  (n.  46).  y.  Nec  requiritur,  ut  sit  reflexa,  qua  peccans 
sibi  conscius  sit  advertentiae  ad  malitiam  actionis,  sed  sufficit  directa, 
quae  ex  habituali  et  expedita  peccati  cognitione  oritur.  Sic  sacerdos,  qui 
contra  castitatem  peccat,  vel  religiosus,  qui  domi  furtum  committit,  non 
excusatur  a peccato  sacrilegii,  eo  quod  ad  votum  suum  reflexe  non 
attendat,  h.  Nec  requiritur  explicita  advertentia  ad  offensam  Dei,  sed 
satis  est,  ut  peccans  cognoscat  rem  esse  malam  seu  esse  contra  con- 
scientiam: eo  ipso  enim,  quod  hoc  cognoscit,  advertit  etiam  aliquo 
modo  rem  esse  contrariam  voluntati  supremi  legislatoris,  quae  per  dic- 
tamen  conscientiae  nobis  manifestatur;  haec  autem  cognitio  ad  incur- 
rendam Dei  offensam  sufficit. 

a.  Advertentia  interpretativa  ea  dicitur,  quam  quis  habere  potuit 
et  debuit,  reipsa  autem  ex  involuntaria  inconsideratione  non  habuit.  — 
Ergo  prorsus  reiicienda  est  doctrina  quorundam  auctorum,  qui  censent 
in  culpam  imputari  posse  etiam  illas  actiones,  quarum  reipsa  nulla 
est  advertentia,  modo  haec  adesse  potuerit  et  debuerit.  Sic  affirmant 
homicidii  reum  esse  venatorem,  qui  simul  atque  aliquid  inter  dumeta 
latens  apprehendit,  nulla  praemissa  investigatione  invincibiliter  putans 
esse  feram,  explodit  et  hominem  occidit:  etsi  enim,  aiunt,  ad  periculum 
occidendi  hominem  non  advertat,  ad  illud  advertere  tamen  potuisset 
et  debuisset.  Hoc  tum  praesertim  evenire  docent,  cum  homo  etiam 
advertens  non  aliter  egisset.  Ideo  affirmant  eum  in  se  (non  solum  in 
causa)  peccare,  qui  habens  pravam  consuetudinem  peierandi  ex  subito 
animi  motu  prorsus  inadvertenter  falso  iurat‘). 

2.  Pari  ratione  actio  nequit  esse  peccaminosa,  nisi  sit 
voluntaria  vel  in  se  vel  saltem  in  causa;  ergo  nequit  esse 
peccatum  sine  consensu  voluntatis. 

Qui  ergo  motus  carnis  vel  stimulos  passionum  suarum,  irae  vel 
concupiscentiae,  experitur,  quin  consentiat,  non  peccat,  siquidem  non 
nocet  sensus,  nisi  adsit  consensus:  a consensu  videlicet  voluntatis  se- 

Huius  sententiae  patroni  sunt  Caietanus  et  potissimum  rigo- 
ristae  Concina,  Collet,  Antoine  etc.,  quos  allegat  et  refellit  s.  Alphon- 
stis  n.  4. 

dulo  distingui  debet  tum  tentatio,  qu* *i  quis  ad  peccatum  allicitur,  tum 
sensus  delectationis,  tum  propensio  naturalis  appetitus  sensitivi  vel  vo- 
luntatis in  rem  malam,  tum  denique  deliberatio  mentis  motiva  peccandi 
vel  non  peccandi  hinc  inde  perpendentis,  quae  omnia  ipsum  consensum 
peccaminosum  praecedunt.  Quod  docent  verba  s.  scripturae  originem 
peccati  exhibentis:  Unusquisque  vero  tentatur  a concupiscentia  sua  ab- 
stractus et  illectus.  Deinde  concupiscentia,  cum  conceperit,  parit  pecca- 
tum; peccatum  vero,  cum  consummatum  fuerit,  generat  mortem^). 

288.  Ergo  nullum  est  peccatum  philosophicum, 

quod  simul  non  sit  theologicum,  i.  e.  in  hoc  ordine  rerum 
nulla  est  actio  moraliter  mala,  quae  non  sit  offensa  Dei: 
quia  impossibile  est  hominem  ratione  perfecte  utentem 
Deum  sine  culpa  ignorare  et  in  actionibus  suis  ad  Deum 
supremum  legislatorem  ne  in  confuso  quidem  advertere. 

a.  Erant,  qui  afiQrmarent  dari  posse  actiones  moraliter  mnlas, 
quae  sint  contra  rectam  rationem,  quia  sunt  contra  dictamen  conscien- 
tiae, quin  tamen  sint  offensae  Dei,  quia  non  cognoscantur  esse  contra 
legem  Dei,  in  iis  nempe,  qui  vel  Deum  ignorent  vel  de  Deo  eiusqiie 
lege,  dum  peccant,  non  cogitent.  Horum  doctrina  ab  ecclesia  damnata 
€st  ut  erronea^). 

p.  Sane  peccatum  philosophicum  dicitur  actio,  quae  sit  et  co- 
gnoscatur esse  contra  rectam  rationem : peccatum  theologicum  autem 
actio,  quae  sit  et  cognoscatur  esse  contra  voluntatem  Dei;  iam  vero, 
qui  per  dictamen  conscientiae  cognoscit  aliquid  esse  contra  rectam  ra- 
tionem, eo  ipso  in  confuso  et  implicite,  attamen  actualiter  cognoscit 
-etiam  illud  esse  contra  voluntatem  Dei;  ergo  nulla  est  actio,  quae  per 
dictamen  conscientiae  cognoscatur  esse  contra  rectam  rationem,  quin 
simul  confuse  cognoscatur  esse  contra  voluntatem  Dei  adeoque  offensa 
Dei.  Nam  in  hoc  ordine  providentiae  fieri  non  potest,  ut  quis  invinci- 
biliter ignoret  Deum,  vel  cognoscat  aliquam  actionem  esse  moraliter 


»)  lac.  1,  14.  15. 

*)  Damnata  est  ut  erronea  haec  propositio  (2)  ab  Alexandro  VII 
^24.  aug.  1690);  Peccatum  philosophicum  quantumvis  grave  in  illo,  qui 
Deum  vel  ignorat  vel  de  Deo  actu  non  cogitat,  est  grave  peccatum,  sed 
non  est  offensa  Dei  neque  aeterna  poena  dignum  ..."  His  non  pro- 
scribitur sententia  eorum,  qui  hypothetice  docent,  si  quis  reipsa  invin- 
cibili Dei  ignorantia  laboraret  et  de  Deo  invincibiliter  ne  implicite  qui- 
dem cogitaret,  dum  actionem  peragit,  quam  tamen  advertit  esse  naturae 
rationali  disconvenientem,  non  committeret  Dei  offensam,  quia  impossi- 
bile est  Deum  offendi,  quin  aliquo  modo  cognoscatur.  Cf.  Viva  in  hanc 
fropositioncm. 

malam,  quin  simul  saltem  confuse  cognoscat  eam  esse  contra  legem 
Dei,  quia  per  conscientiam  supremus  legislator  homini  se  manifestat; 
ergo  in  hoc  ordine  non  est  actio  moraliter  mala,  quae  non  sit 
offensa  Dei,  id  quod  manifesto  colligitur  ex  epistola  s.  Pauli  ad 
Romanos’)» 

289.  Divisio  peccati.  Peccatum  multipliciter  di- 
viditur. 

1.  In  originale,  quod  Adami  voluntate  commissum  in 
posteros  per  generationem  transfunditur;  et  personale  quod 
propria  cuiusque  hominis  voluntate  committitur. 

2.  In  actuale,  quod  est  actio  vel  omissio  contra  legem 
Dei;  et  habituale,  quod  est  effectus  ex  peccato  actuali  in 
anima  relictus  et  vocari  solet  status  peccati.  Quae  se- 
quuntur divisiones,  ad  peccatum  actuale  pertinent. 

3.  In  peccatum  commissionis,  quod  est  positio  actionis 
prohibitae  contra  praeceptum  negativum  ut  furtum ; et 
omissionis,  quod  est  omissio  actionis  praescriptae  contra 
praeceptum  affirmativum  ut  omissio  sacri. 

4.  In  externum,  quod  verbo  vel  facto  aliquo  exteriore 
et  internum,  quod  sola  mente  et  corde  committitur;  unde 
peccata  etiam  distinguuntur  in  peccata  cordis,  quae  in- 
terius, oris,  quae  verbo,  et  operis,  quae  actione  externa 
perficiuntur. 

Ideo  a s.  Augustino  peccatum  definitur  dictum  vel  factum  vel 
concupitum  contra  legem  Dei  aeternam^). 

Sunt  peccata,  quae  interius  solo  corde  perficiuntur  ut  haeresis, 
odium.  Haec  peccata  in  sua  specie  completa  sunt,  etsi  exterius  non 
manifestentur.  Sunt  alia  peccata,  quae  non  sunt  in  sua  specie  perfecta, 
nisi  exterius  opere  consummentur,  ut  sacrilegium,  furtum,  homicidium, 
fornicatio.  In  his  peccatum  internum  e.  g.  propositum  furandi  ad  ex- 
ternum se  habet  ut  incompletum  ad  peccatum  in  sua  specie  completum. 
In  utroque  casu  peccatum  internum  et  externum  ad  eandem  speciem 
obiectivam  pertinent;  dicuntur  autem  specie  (entitative)  ab  invicem 
differre,  quia  modus  peccandi  solum  interne  vel  etiam  externe  essen- 
tialiter diversus  et  in  confessione  distincte  declarandus  est. 


Cf  1,  18  ss.  2,  5 ss. 

2)  Contra  Faustum  1.  22.  c.  27. 

5.  In  peccatum  contra  Deum,  quod  est  contra  virtutes, 
quarum  obiectum  est  ipse  Deus  ut  biasphemia;  contra 
proximum,  quod  est  contra  virtutes,  quae  respiciunt  proxi- 
mum ut  furtum;  contra  se  ipsum,  quod  est  contra  virtutes, 
quae  proprias  passiones  moderantur  ut  ebrietas  et  luxuria. 

6.  In  peccatum  ignorantiae,  quod  ex  culpabili  igno- 
rantia; infirmitatis,  quod  ex  passione  voluntatem  sollici- 
tante ; et  malitiae,  quod  ex  plena  cognitione  nulla  trahente 
passione  et  ideo  ex  sola  perversitate  voluntatis  procedit. 

Non  solum  peccata  malitiae,  sed  etiam  infirmitatis  et  ignorantiae 
possunt  esse  gravia  peccata.  Quoad  gradum  quidem  subiectivae  malitiae 
haec  tria  peccatorum  genera  - inter  se  differunt,  quoad  essentiam  autem 
quodvis  eorum  potest  esse  grave  et  mortale.  Et  ignorantiae  quidem 
peccata  in  re  gravi  gravia  sunt,  si  ignorantia  graviter  culpabilis  est; 
infirmitatis  autem  peccata  in  re  gravi  gravia,  in  re  levi  levia  sunt. 
Experientia  constat  magnam  partem  peccatorum  mortalium  peccata 
infirmitatis  esse, 

7.  Peccatum  mortale  (grave)  illud  dicitur,  quod  ho- 
minem avertit  a Deo,  fine  ultimo,  quod  animae  mortem 
infert,  eo  quod  illam  gratia  sanctificante  privat,  quod  per 
se  poena  aeterna  dignum  est;  peccatum  veniale  (leve)  illud 
dicitur,  quod  hominem  a Deo  non  avertit,  quod  mortem 
animae  non  infert,  quod  non  poenam  aeternam  sed  solum 
temporalem  meretur. 

8.  In  materiale,  quod  est  transgressio  legis  involuntaria 
ideoque  ad  culpam  non  imputabilis;  et  formale,  quod  est 
transgressio  legis  voluntaria  ideoque  imputabilis  ad  culpam. 

Peccatum  materiale  seu  ohiective  sumptum  legi  tantum  opponitur ; 
peccatum  formale  seu  suhiective  sumptum  legi  et  conscientiae  opponitur. 
Duplici  modo  fieri  potest,  ut  peccatum  maneat  solum  materiale,  aut 
quia  actus  non  est  humanus,  ut  si  plene  ebrius  rem  malam  facit,  aut 
quia  actus  in  se  humanus  quidem  est,  sed  agens  ignorat  eum  esse  contra 
legem,  ut  si  quis  abstinentiam  violat  ignorans  esse  diem  abstinentiae. 

9.  In  carnale,  quod  consistit  in  delectatione  inordinata 
carnis  ut  gula,  ebrietas,  luxuria;  et  spirituale,  quod  con- 
sistit in  delectatione  inordinata  mentis  ut  odium,  superbia, 
invidia,  avaritia^). 


9 Non  eodem  sensu  opera  carnis  intelligit  s.  Paulus,  quippe  qui 
etiam  idololatriam,  iram,  inimicitiam  etc.  inter  opera  carnis  recenseat 

10.  In  proprium j quod  est  actus  (omissio)  ipsius  pec- 
cantis, et  alienum^  quod  est  actus  (omissio)  alterius,  nobis 
tamen  imputatur  ratione  scandali,  inductionis,  cooperationis. 

Haec  distinctio  ita  exponenda  est,  ut  aliud  dicatur  peccatum 
proprium  tantum,  aliud  alienum  et  proprium  simul,  quia  peccatum, 
quod  ab  alio  committitur,  ratione  scandali  etc.  nobis  proprium  fit. 

290.  De  peccato  omissionis.  Peccatum  omissionis 
committi  potest  omissione  actus  praecepti  interni,  ut  si 
non  impletur  praeceptum  eliciendi  actum  fidei,  caritatis; 
vel  omissione  actus  praecepti  externi,  ut  si  non  impletur 
praeceptum  audiendi  sacrum,  dandi  eleemosynam.  De 
omissione  externa  hic  sermo  est. 

1.  Peccatum  internum  omissionis  externae  committitur, 
quando  deliberate  appetitur  causa  futurae  omissionis ; externa 
omissio  tunc  fit,  quando  instat  tempus  implendi  praecepti. 

Si  quis  se  tradat  somno,  ita  ut  praevideat  se  propterea  non  posse 
audire  sacrum  praeceptum  mox  celebrandum,  internum  peccatum  omis- 
sionis committit,  quando  se  ‘ tradit  somno : externae  omissionis  reus 
est,  quando  occurrit  tempus  audiendi  sacri,  etsi  tunc  rationis  compos 
non  sit.  Hinc  si  occurrente  tempore  sacri  evigilet  et  sacrum  audiat, 
interni  peccati  omissionis,  minime  vero  externae  omissionis  reus  est. 

2.  Omissio  externa  in  causa  voluntatis  habet  rationem 
peccati,  quamvis  actu  non  sit  libera,  si  is,  qui  causam 
posuit,  interim  voluntatem  suam  non  retractavit;  quodsi 
voluntatem  retractavit,  externa  omissio  non  est  peccatum, 
sed  tantum  effectus  peccati. 

Si  quis  se  committit  itineri,  praevidens  se  hoc  modo  non  posse 
audire  sacrum,  et  in  itinere  ante  tempus,  quo  praeceptum  amplius 
impleri  nequit,  malam  voluntatem  revocat,  eo  quod  vellet  audire  sa- 
crum si  posset,  omissio  non  est  amplius  peccatum,  quia  non  est  amplius 
voluntaria  nec  in  se  nec  in  causa,  quam  auferre  vellet,  si  posset. 

3.  Actiones,  quae  tempore  actus  praecepti  fiunt,  malae 
evadunt,  si  sunt  causae  omissionis  actus  praecepti;  malae 
autem  non  fiunt,  si  non  sunt  causae  omissionis,  sed  ad  eam 
mere  concomitanter  se  habent. 


(Gal.  5,  19  ss.)  Ipse  nomine  carnis  potius  intelligit  naturam  huma- 
nam peccato  originali  corruptam  et  in  peccata  propensam.  Gf.  Gal, 
5,  13.  16;  1.  Cor.  3,  3. 

Si  quis  statuit  omittere  sacrum  praeceptum,  ut  domi  studio  vacet, 
studium  fit  moraliter  malum,  quia  est  causa  voluntaria  peccaminosae 
omissionis;  si  quis  statuit  omittere  sacrum  ex  alia  causa  indebita  et 
postea,  ne  domi  sit  otiosus,  tempore  missae  studio  vacat,  studium  non 
est  moraliter  malum. 

4.  Malitia,  quam  contrahit  actio,  quae  est  causa  omis- 
sionis, non  est  ab  omissione  distincta,  sed  est  ipsa  malitia 
omissionis : contrahit  enim  malitiam  illius  peccati,  cuius 
ipsa  est  causa. 

Si  ergo  actio,  quae  causa  omissionis  est,  in  se  mala  est,  duplex, 
si  indifferens  vel  bona  est,  unum  peccatum  committitur.  Sic  si  quis 
omittit  sacrum,  ut  libros  prohibitos  legat,  duo,  si  omittit  sacrum,  ut 
studiis  licitis  se  occupet,  unum  peccatum  committit. 


Quaestio  secunda. 

De  distinctione  peccatorum. 

Triplex  distinctio  peccatorum  notanda  est:  theologica, 
specifica  et  numerica.  Peccata  theologice  differunt  ex  di- 
versa relatione  ad  finem  ultimum,  specifice  ex  obiecto  mo- 
rali, in  quod  humana  voluntas  fertur,  numerice  ex  morali 
multiplicitate  actuum  et  obiectorum.  Sed  haec  iam  accu- 
ratius exponenda  sunt. 

Articulus  primus.  ‘ 

De  distinctione  peccatorum  theologica. 

291.  Quae  sit.  Distinctio  theologica  ex  peccatorum 
natura  essentialiter  diversa  desumitur;  quare  theologice 
peccata  distinguuntur  in  gravia  seu  mortalia  et  in  levia 
seu  venialia. 

a.  Theologica  haec  distinctio  nuncupatur,  quia  oritur  ex  conside- 
ratione peccati,  qua  hoc  ad  Deum  refertur:  peccatum  enim  mortale 

hominem  a Deo  avertit,  peccatum  autem  veniale  a Deo  non  avertit. 
Quare  haec  duo  peccata  toto  genere  ab  invicem  differunt. 

h.  Peccatum  mortale  aut  veniale  dicitur  ex  effectu,  quem  pro- 
ducit in  ordine  gratiae;  grave  aut  leve  dicitur  ex  oppositione  ad  or- 
dinem moralem,  qui  a gravibus  notabiliter,  a levibus  leviter  tantum 
violatur. 

§ 1,  r>e  discrimine  peccati  mortalis  et  venialis. 

392.  De  utriusque  diserimine.  Non  omnia  peccata 
sunt  mortalia,  sed  alia  natura  sua  mortalia,  alia  venialia 
sunt. 

1 Essentiale  discrimen  inter  peccatum  mortale  et  veniale  nega- 
bant: a.  lovinianus  asserens  omnia  peccata  esse  aequalia;  h.  Pelagiani 
affirmantes  per  quodvis  peccatum  amitti  gratiam  sanctificantem ; 
c.  Wiclif  asserens  sola  peccata  praedestinatorum  esse  venialia,  quia 
illis  condonantur;  d.  Protestantes  asserentes  vel  cum  Luthero  peccata 
infidelium  esse  mortalia,  fidelium  vero  peccata  esse  venialia,  excepto 
infidelitatis  peccato,  vel  cum  Calvino  fidelium  peccata  esse  venialia, 
non  quia  mortem  non  mereantur,  sed  quia  eis  non  imputentur ; e.  Baius 
affirmans  nullum  esse  peccatum  ex  natura  sua  veniale  sed  omne  pecca- 
tum mereri  poenam  aeternam. 

2.  Discrimen  evincitur  a.  ex  s.  Scriptura.  Alia  peccata  compa- 
rantur rebus  levissimis  et  minimis,  alia  autem  rebus  gravissimis  et 
maximis : culici  et  camelo  Q , festucae  et  trahi  ; atqui  his  compara- 
tionibus significatur  quaedam  peccata  natura  sua  aliis  longe  minora 
esse.  — Insuper  sunt  peccata,  quae  a regno  Dei  excludunt^),  et  pec- 
cata, quae  etiam  a iustis  committuntur,  quin  desinant  esse  iusti:  Non 
est  homo  iustus  in  terra,  qui  faciat  honum  et  non  peccet* *);  si  dixeri- 
mus, quoniam  peccatum  non  habemus,  ipsi  nos  seducimus  et  veritas  in 
nobis  non  esf');  in  multis  enim  offendimus  omnes^);  atqui  peccata, 
quae  a regno  Dei  excludunt  sunt  mortalia,  peccata  vero,  quae  iustitiam 
non  excludunt,  non  possunt  esse  nisi  venialia^). 

Q Matth.  23,  24. 

2)  Luc.  6,  41  s. 

=»)  1.  Cor.  6,  9 s. 

*)  Eccl.  7,  21. 

1.  loann.  1,  8. 

6)  lac.  3,  2. 

Ad  hanc  rem  demonstrandam  inefficax  est  argumentum  desump- 
tum ex  Prov.  24,  16;  Septies  cadet  iustm:  sermo  enim  non  est  de 
lapsu  in  peccatum,  sed  de  lapsu  in  miseriam,  in  quam  iustus  ex  in- 
sidiis impiorum  casurus  est,  a quibus  tamen  cum  auxilio  Dei  semper 
iterum  surrecturus  est. 


r 


De  distinctione  peccatorum.  329 

l.  Ex  iudicio  ecclesiae.  Concilium  tridentinum  damnavit  prote- 
standum doctrinam^);  insuper  damnata  est  propositio  2.  inter  baianas: 
Nullum  est  peccatum  ex  natura  sua  veniale,  sed  omne  peccatum  meretur 
poenam  aeternam.  Implicite  hoc  discrimen  traditur  hinc  quidem  dog- 
mate de  inferno,  poena  aeterna  pro  peccatis  mortalibus  in  vita  non 
expiatis,  inde  vero  dogmate  de  purgatorio,  poena  temporali  pro  peccatis 
venialibus  non  deletis. 

c.  Ex  ratione : Quaedam  peccata  ex  natura  sua  tam  parva  sunt, 
ut  incredibile  sit  ea  ordinem  moralem  notabiliter  laedere,  amicitiam 
divinam  solvere  et  poenam  mereri  aeternam,  ut  verbum  aliquod  otiosum, 
furtum  unius  oboli;  ergo  non  omnia  sunt  mortalia,  sed  sunt  quaedam 
peccata  ex  obiecto  suo  levia.  Ideo  s.  Augustinus:  „Quid  absurdius, 
quid  insanius  dici  potest,  quam  ut  ille,  qui  aliquando  immoderatius 
riserit,  et  ille,  qui  patriam  truculentius  incenderit,  peccasse  indicentur 
aequaliter  . . . Aut  si  propterea  sunt  paria,  quia  utraque  delicta  sunt, 
mures  et  elephanti  pares  sunt,  quia  utraque  sunt  animalia,  muscae  et 
aquilae,  quia  utraque  volatilia"^). 


293.  Criteria  discernendi  inter  peccata  gravia  et 

levia.  Quamvis  plurimum  intersit,  ut  determinetur,  quaenam 
peccata  obiective  sint- gravia,  quaenam  levia,  id  tamen  de 
omnibus  definire  non  solum  difficile  sed  etiam  impossibile 
est.  Quocirca  in  hac  re  caute  procedendum  est;  nunquam 
vero  grave  peccatum  affirinari  debet,  si  de  eo  certo  non 
constat.  Criteria  alia  sunt  externa,  alia  interna  ex  ipsa  rei 
natura  desumpta. 

a.  S.  Scriptura : peccata,  quae  in  sacris  litteris  dicuntur 
excludere  a regno  coelorum,  ahominahilia,  a Deo  odio  haberi, 
poena  aeterna  vel  morte  digna,  item  peccata,  quae  adiunctam 
habent  maledictionem  explicitam  vel  implicitam  (vae !),  mor- 
talia sunt. 

Ubi  agitur  de  legibus  positivis,  gravis  poena  ab  ecclesia  in  trans- 
gressores sancita  ut  excommunicatio,  privatio  sepulturae  ecclesiasticae 
est  signum  legis  sub  gravi  obligantis. 

h.  Definitiones  romanorum  pontificum  vel  conciliorum 
generalium. 


Sess.  6.  can.  27. 

2)  Epist.  104.  c.  4.  n.  130. 

c.  Doctrina  ss.  patrum  ac  theologorum:  quod  enim 
communis  eorum  sententia  declarat  mortale,  eiusmodi  ha- 
bendum est. 

d.  Ipsa  rei  natura.  Quodsi  nullum  exstat  criterium 
externum,  ex  quo  gravitas  peccati  determinari  possit,  atten- 
dendum est  ad  obiectum  et  finem  obligationis.  Si  agitur 
de  re  seu  de  bono  magni  momenti,  quod  per  peccatum 
notabiliter  laeditur,  ipsum  dicendum  est  grave;  ideo  pec- 
cata, quae  cedunt  a.  in  gravem  Dei  iniuriam;  p.  in  grave 
damnum  generis  humani,  ecclesiae,  reipublicae ; y.  in  grave 
damnum  proximi  sive  spirituale  sive  corporale;  b.  in  grave 
damnum  propriae  salutis  sive  spiritualis  sive  corporalis  — 
gravia  sunt. 

294-.  Corollarium:  Tres  classes  peccatorum.  Ratione 
habita  gravitatis  obiecti  peccata  in  tres  classes  dividuntur: 

1.  Peccata  ex  toto  genere  gravia  ea  dicuntur,  quae 
spectato  obiecto  semper  gravia  sunt.  Haec  non  admittunt 
parvitatem  materiae  ac  proinde  solum  ex  imperfectione 
actus  fieri  possunt  levia. 

Nulla  datur  parvitas  materiae  in  illis  peccatis,  quibus  directe 
laeditur  perfectio  divina  vel  bonum  magnum  et  indivisibile.  Ideo  pec- 
cata contra  virtutes  theologicas,  peccata  blasphemiae,  simoniae  (iuris 
divini),  periurii,  divinationis  non  admittunt  parvitatem  materiae,  quia 
directe  laedunt  perfectionem  divinam.  — Item  peccata,  quibus  destruitur 
vita  hominis  vel  irritatur  sacramentum  vel  laeditur  sigillum  sacramen- 
tale  vel  ieiunium  naturale,  non  admittunt  parvitatem  materiae,  quia 
laedunt  bonum  magnum  et  indivisibile  vitae,  valoris  sacramentorum, 
reverentiae  sacramentis  debitae. 

2.  Peccata  ex  toto  genere  levia  ea  dicuntur,  quae 
spectato  obiecto,  quamdiu  intra  eandem  speciem  manent, 
semper  levia  sunt.  Haec  nequeunt  fieri  gravia,  nisi  ex 
conscientia  erronea  aut  ex  circumstantia,  quae  speciem 
mutet. 

Ex  toto  genere  levia  sunt  illa  peccata,  quae  continent  excessum 
in  actione  ex  se  bona  vel  indifferenti  ut  excessus  in  cibo,  in  potu  non 
inebriante,  in  somno,  in  risu  etc.  aut  actionem  in  se  quidem  malam, 
quae  tamen  ordinem  moralem  graviter  non  laedit  nec  bonum  morale 
notabiliter  impedit  ut  mendacium  officiosum,  vana  cogitatio. 

3.  Peccata  ex  genere  suo  gravia  ea  dicuntur,  quae 
spectato  obiecto  per  se  gravia  et  solum  in  materia  levi 
levia  sunt.  Haec  admittunt  parvitatem  materiae  et  pro- 
inde intra  suam  speciem  in  materia  gravi  gravia,  in  ma- 
teria levi  levia  sunt. 

a.  Parvitas  materiae  in  illis  peccatis  datur,  quibus  laeditur  bonum 
finitum  divisibile:  in  his  enim  materia  adeo  decrescere  potest,  ut  non 
amplius  censeri  possit  gravis  ut  in  furto  oboli.  Ideo  peccata  contra 
cultum  Deo  debitum  admittunt  parvitatem  materiae,  quia  cultus,  quem 
nos  Deo  exhibemus,  bonum  est  finitum  et  divisibile,  quod  pro  ratione 
materiae  maius  et  minus  esse  potest.  — Item  peccata  sacrilegii  realis 
et  localis,  quia  sanctitas  rei  vel  loci  bonum  finitum  et  divisibile  est; 
maius  vel  minus  pro  ratione  materiae  est  etc‘). 

h.  Magna  vel  parva  materia  prudenti  iudicio  determinanda  est, 
ad  quod  iudicium  formandum  haec  tria  considerari  debent:  a.  res  ipsa 
secundum  se,  num  sit  aliquod  magnum  vel  parvum;  |3.  res  in  compa- 
ratione ad  totum,  quod  praecipitur,  utrum  sit  notabilis  necne;  y,  res 
in  ordine  ad  finem  praecepti,  num  ad  promovendum  finem  per  prae- 
ceptum intentum  multum  vel  parvum  conducat.  In  praeceptis,  quae  deter- 
minatam materiam  sub  gravi  praescribunt,  normae  instar  statui  potest 
quartam  partem  materiae  determinatae  esse  notabilem,  partem  vero 
quarta  minorem  ex  parvitate  materiae  esse  venialem,  nisi  secundum  se 
vel  ratione  finis  intenti  dicenda  sit  notabilis. 

^ 2,  De  peccato  mortali . 

295.  Essentia  peccati  mortalis.  Peccatum  mortale 
complures  notas  in  se  continet  (n.  289).  Quaeritur,  quae- 
nam eius  essentiam  constituat,  ex  qua  aliae  veluti  ex 
communi  principio  deriventur.  Quoniam  peccatum  sub- 
iective  et  obiective  considerari  potest,  dupliciter  eius  es- 
sentia determinanda  est. 

Probe  notari  debet,  peccatum  esse  actum  moralem,  qui  suapte 
natura  duplex  elementum  continet,  ohiectivum,  quod  est  actio  pecca- 
minosa  in  se  considerata,  actio  scilicet  legi  morali  ideoque  ordini  mo- 
rali repugnans,  et  elementum  subiectivum,  quod  in  cognitione  mentis  et 
consensu  voluntatis  consistit. 

1.  Subiective  spectatum  est  actus  voluntatis,  quo  homo 
Deum,  summum  bonum  et  finem  ultimum,  aversatur  et 
creaturam  (bonum  creatum)  finem  ultimum  sibi  eligit,  seu 

9 Sporer-Bierbaum,  Theologia  mor.  decal.  et  sacram.  I.  tract.  1. 
n.  272  ss. 

quod  eodem  redit,  est  actus  voluntatis,  quo  homo  amorem 
super  omnia  a Deo  summo  bono  retrahit  atque  in  bonum 
creatum  transfert. 

a.  Primaria  et  essentialis  relatio,  qua  homo  ad  Deum  ordinatur, 
in  hoc  consistit,  quod  Deum,  summum  bonum,  finem  suum  ultimum 
constituit,  propria  voluntate  ei  se  subiicit  eumque  omnibus  bonis  creatis 
anteponit  atque  hoc  ipso  super  omnia  diligit;  hinc  amor  appretiative 
summus,  quo  homo  Deum,  summum  bonum  et  finem  ultimum,  amplec- 
titur, essentialem  hominis  relationem  ad  Deum  constituit.  Peccatum 
mortale  formaliter  opponitur  amori  Dei  super  omnia.  In  omnibus  pec- 
catis mortalibus  id  accidit,  ut  homini  obversetur  bonum  creatum,  ad 
quod  amandum  atque  eligendum  sollicitatur;  mens  intelligit  hoc  ab- 
solute prohibitum  esse,  adeo  ut  simul  cum  amore  Dei  eiusque  amicitia 
consistere  non  possit,  et  nihilominus  spreto  amore  Dei  voluntarie  eligit 
amorem  creaturae.  Omnia  ergo  peccata  mortalia  primario  et  essentiahter 
adversantur  amori  Dei  super  omnia  hominemque  separant  a fine  suo 
ultimo;  et  cum  gratia  sanctificans  in  praesenti  ordine  inseparabiliter 
cum  hoc  amore  Dei  connexa  sit,  reiecto  amore  necessaria  etiam  ipsa 
destruitur. 

h.  Dupliciter  homo  se  avertere  potest  a Deo,  fine  suo : explicite  et 
formaliter,  quod  fit  in  peccata  odii  Dei ; implicite  et  virtuahter,  quando 
explicite  quidem  solum  se  convertit  ad  creaturam  et  nollet,  si  fieri 
posset,  averti  a Deo;  hoc  ipso  tamen,  quod  deliberate  eligit  peccatum, 
cognoscens  illud  repugnare  amori  divino  et  coniunctioni  cum  Deo,  im- 
plicite et  virtualiter  eligit  etiam  aversionem  a Deo. 

c.  Creatura,  in  qua  finem  suum  ultimum  constituit,  est  ipse  pec- 
cator seu  bonum  proprium  peccatoris ; particularis  enim  creatura,  quam 
peccator  Deo  praefert,  diversa  est,  ultima  autem  ratio,  ob  quam  Deo 
illam  praefert,  est  bonum  proprium,  adeo  ut  peccator  amori  Dei  super 
omnia  substituat  amorem  sui  supra  Deum. 

2.  Obiective  peccatum  mortale  est  actio,  quae  ordinem 
moralem  et  legem  divinam  graviter  laedit  seu  est  actio, 
quae  notabiliter  laedit  bonum  morale,  ad  quod  tuendum 
ordo  moralis  lege  a Deo  sancitus  est. 

a.  Lex  divina  eo  tendit,  ut  servetur  ordo  moralis.  Ad  hunc  finem 
obtinendum  lex  absolute  exigit  ea,  sine  quibus  ordo  moralis  servari 
non  posset,  et  absolute  prohibet  ea,  per  quae  idem  ordo  perturbaretur. 
Violatio  legis,  quae  ad  servandum  ordinem  necessaria  est,  peccatum 
mortale  constituit. 

h.  Cum  ordo  moralis  diversis  illis  relationibus  componatur,  qui- 
bus homo  refertur  ad  Deum,  ad  seipsum  et  ad  proximos,  lex  divina 
necessario  prohibet  ea,  quae,  si  licita  essent,  subverterent  hominis  re- 

lationem  essentialem  ad  Deum,  ut  est  haeresis,  blasphemia,  periurium, 
sacrilegium,  vel  relationem  essentialem  ad  seipsum,  ut  est  ebrietas, 
mollities,  vel  relationem  essentialem  ad  proximos,  ut  est  homicidium, 
furtum,  adulterium. 

296.  Effectus  peccati  mortalis.  1.  Amissio  gratiae 
sanctificantis.  Homo  iustus  ad  Deum,  finem  supernatura- 
lem,  habitualiter  conversus  est  per  gratiam  sanctificantem; 
eo  ipso  igitur,  quod  a Deo  se  avertit,  amittit  gratiam 
sanctificantem,  quam  amissionem  consequitur  amissio  vir- 
tutum infusarum  et  donoruyn,  quae  veluti  ornamenta  gra- 
tiam sanctificantem  comitantur.  Cum  privatio  gratiae 
sanctificantis  dicatur  macula,  patet  peccatum  mortale  in 
animam  inducere  maculam  peccati. 

Attamen  habitus  infusi  fidei  et  spei  non  per  quodvis  peccatum 
mortale  destruuntur,  id  quod  constat  ex  concilio  tridentino'),  ut  suo 
loco  dicetur, 

2.  Beatus  culpae.  Cum  quodvis  peccatum  sit  offensa 
Deo  illata,  homo  per  peccatam  fit  reus  subeundi  iustara 
indignationem  Dei,  quae  tamdiu  durat,  donec  pro  irrogata 
offensa  debitam  satisfactionem  praestiterit.  lam  vero  in 
necessitate  ferendi  iustam  indignationem  Dei  reatus  culpae 
consistit.  • 

3.  Reatus  poenae.  Cum  quodvis  peccatum  sit  iniuria 
Deo  irrogata,  homo  per  peccatum  fit  reus  subeundi  debi- 
tam poenam;  iarn  vero  in  necessitate  subeundi  debitam 
poenam  consistit  reatus  poenae.  Poenae  autem  propter 
peccatum  inflictae  vel  infligendae  sunt  duplicis  generis: 
aliae  pertinent  ad  vitam  praesentem,  aliae  ad  vitam  futur 
ram.  Illae  ex  misericordia  Dei  potissimum  procedunt  et 
omnes  simul  medicinales  sunt,  quia  omnes  eo  tendunt, 
ut  homines  vel  a peccatis  ad  Deum  convertant  vel  a 
peccando  absterreant.  Hae  ex  Dei  iustitia  procedunt  et 
omnes  vindicativae  sunt,  quia  unice  eo  tendunt,  ut  violatio 
ordinis  vindicetur. 

a.  Culpae  debetur  poena : quia  nempe  homo  peccando  propriae  in- 
dulgens voluntati  egit  contra  voluntatem  Dei,  contra  suam  voluntatem 


')  Sess.  6.  can.  28.  Cf.  1.  Cor.  13,  2;  lac.  2.  14. 

ex  voluntate  Dei  aliquid  pati  debet.  Peccato  mortali  quidem  debetur 
poena  aeterna,  peccato  veniali  autem  poena  temporalis. 

h.  Poena  vitae  futurae  dividitur  in  poenam  damni  et  poenam 
sensus.  Utriusque  discrimen  in  eo  consistit,  quod  poena  damni  in  mera 
privatione  consistat  et  respondet  peccato,  prout  est  aversio  a summo 
bono;  poena  sensus  vero  in  positivo  dolore  consistit  et  respondet  pec- 
cato, prout  est  conversio  ad  bonum  finitum  et  creatum.  Quia  homo 
summum  bonum  suamque  beatitudinem  peccando  cum  iniuria  Dei 
abiecit,  Deus  illum  hoc  bono  in  altera  vita  privat;  et  quia  peccando 
inordinate  delectationem  in  re  creata  quaesivit,  Deus  loco  delectationis 
per  rem  creatam  dolores  infligit.  Utramque  poenam  s.  scriptura  innuit: 
Discedite  a me  (poena  damni)  in  ignem  aeternum  (poena  sensus)^). 

4.  Amissio  omnium  meritorum,  impossibilitas  nova  me- 
rita acquirendi  et  specialis  indignitas  obtinendi  gratias  ac- 
tuales. 


§ 3,  De  peccato  veniali. 

297.  Essentia  peccati  venialis.  1.  Subiective  pec- 
catum veniale  est  actus  voluntatis,  quo  homo  contra  vo- 
luntatem Dei  bonum  creatum  diligit,  quin  tamen  Deo  illud 
praeferat  atque  finem  ultimum  constituat. 

In  omni  peccato  veniali  observatur  homini  bonum  creatum,  ad 
quod  amandum  sollicitatur.  Intelligit  ipse  se  illud  amare  atque  eligere 
non  posse,  quin  agat  contra  Dei  voluntatem  eique  displiceat,  sed  simul 
intelligit  illius  boni  amorem  a Deo  non  avertere  eiusque  amicitiam  non 
solvere.  Quodsi  illud  reipsa  eligit,  ita  tamen  dispositus  est,  ut  nunquam 
eligeret,  si  ideo  a fine  ultimo  atque  a Dei  amore  excideret.  Retinet 
ergo  essentialem  et  necessariam  relationem  ad  finem  ultimum,  cum 
amorem  Dei  super  omnia  conservet. 

2.  Obiective  peccatum  veniale  est  actio,  quae  ordinem 
moralem  et  legem  divinam  leviter  tantum  violat^  seu  est 
actio,  quod  notabiliter  non  laedit  bonum  morale,  ad  quod 
tuendum  ordo  moralis  lege  a Deo  sancitus  est. 

a.  Exigit  Deus,  ut  ordo  moralis  omni  ex  parte  illaesus  servetur, 
lam  vero  actio,  quae  hunc  ordinem  non  perturbat  quidem,  ei  tamen 
aliquatenus  adversatur,  seu  actio,  quae  bonum  per  exactam  observa- 
tionem ordinis  moralis  obtinendum  non  notabiliter,  sed  tamen  leviter 
impedit,  constituit  peccatum  veniale. 


Q Matth.  25,  41. 

h.  Dupliciter  fieri  potest,  ut  actio  aliqua  ordinem  moralem  pa- 
rumper laedat,  nec  tamen  essentialiter  perturbet:  a.  ex  ipso  obiecto, 
quod  natura  sua  eiusmodi  est,  ut  ordinem  subvertere  non  possit  ut 
mendacium  non  nocivum,  voluntaria  distractio  in  oratione;  |3,  ex  par- 
vitate materiae,  quando  actio,  quae  ex  se  quidem  ordinem  subverteret, 
ad  eum  tamen  subvertendum  apta  non  est,  quia  circa  rem  parvi  mo- 
menti versatur  ut  furtum  exiguum. 

c.  Ergo  vere  dicitur  duo  esse  genera  peccatorum  venialium  ratione 
materiae,  alia  quae  ex  ipso  obiecto,  et  alia  quae  ex  parvitate  materiae 
venialia  sunt.  His  accedit  tertium  genus,  ea  nempe,  quae  ex  imperfec- 
tione actus  venialia  sunt. 

Nota  1.  Venialia  dicuntur,  non  quia  veniam  accipiunt : hoc  enim 
per  misericordiam  Dei  etiam  mortalibus  convenit,  sed  quia  natura  sua 
veniam  accipere  possunt  et,  si  sola  manent,  veniam  accipere  debent; 
mortalia  econtra  considerata  eorum  natura  non  sunt  remissibilia.  Mor- 
talia enim  gratiam  destruunt;  venialia  vero  gratiam  non  destruunt; 
nnde  fit,  ut  homo  pro  his  satisfacere  possit,  pro  illis  per  se  non  possit; 
insuper  mortalia  poena  aeterna  digna  sunt,  venialia  solum  poena  tem- 
porali; unde  fit,  ut  horum  poena  finem  habere  debeat. 

Nota  2.  Est  doctrina  s.  Thomae  peccatum  veniale  non  esse 
■contra,  sed  praeter  legem  Dei^).  Quod  ut  rite  intelligatur,  notandum 
«st  peccatum  duplici  modo  contra  legem  esse  posse:  vel  solum  contra 
aliquod  praeceptum  legis,  vel  contra  praeceptum  et  finem  legis.  Priore 
sensu  tum  peccatum  mortale  tum  veniale  contra  legem  est;  altero 
autem  sensu  solum  peccatum  mortale  contra  legem  Dei  est,  quia  ipsum 
solum  exstinguit  caritatem,  quae  est  finis  legis.  Veniale  autem  pec- 
catum, quippe  quod  caritatem  non  exstinguat,  non  contra,  sed  praeter 
legem  Dei  esse  dicitur. 

Nota  3,  S.  Thomas  affirmat,  mortale  peccatum  versari  circa 
^ultimum  finem,  veniale  vero  circa  ea,  quae  sunt  ad  finem^)  Haec  verba 
non  possunt  ita  intelligi,  quod  proximum  obiectum  actus  graviter 
peccaminosi  semper  sit  finis  ultimus,  summum  bonum,  proximum  vero 
obiectum  actus  leviter  peccaminosi  semper  sit  aliquod  medium  ad 
finem  ultimum,  bonum  nempe  creatum,  cum  manifesto  sint  peccata 
mortalia,  qnae  proxime  versantur  circa  media  ad  finem  ut  homicidium, 
furtum,  et  sint  peccata  (saltem  ex  imperfectione  actus  venialia)  quae 
proxime  versantur  circa  ipsum  Deum  ut  actus  semideliberati  infide- 
litatis, desperationis,  odii.  Sensus  igitur  hic  est,  quod  peccatum  mor- 


^ De  malo  q.  7.  a.  1.  ad  1. 
*)  Summa  H.  H.  q.  24.  a.  10. 

tale  est  inordinatio  circa  finem,  quia  destruit  debitum  ordinem  seu 
coniunclionem  cum  ultimo  fine;  peccatum  veniale  est  inordinatio  circa 
media,  quia  voluntas  nimis  adhaeret  rebus  creatis,  quin  tamen  ab  ul- 
timo fine  recedat. 

298.  Effectus  peccati  venialis  negative  et  positive 
considerari  possunt. 

1.  Negative,  a.  Peccatum  veniale  gratiam  sanctifican- 
tem non  exstinguit:  etenim  debitam  unionem  cum  Deo  non 
aufert;  insuper  si  eam  exstinguere  posset,  aut  ultimum 
veniale  fieret  mortale,  aut  ex  multis  venialibus  exsurgeret 
mortale;  quae  cum  repugnantiam  contineant,  peccatum 
veniale,  utcunque  quoad  gradum  vel  numerum  crescat,, 
gratiam  sanctificantem  auferre  nequit. 

h.  Neque  eam  minuit:  etenim  si  peccatum  veniale  vim 
haberet  minuendi  gratiam  sanctificantem,  multiplicatis  ve- 
nialibus gratia  tandem  penitus  exstingueretur,  quod  per 
venialia  fieri  nequit. 

Quoniam  vero  cum  gratia  sanctificante  caritas  habitualis,  vh'tutes 
infusae  et  dona  Spiritus  Sancti  indissolubili  nexu  cohaerent,  adeo  ut 
non  solum  una  cum  gratia  acquirantur  et  amittantur,  sed  etiam  auge- 
antur, patet  neque  ista  per  peccatum  veniale  ullatenus  minui.  Tandem 
nec  merita  iam  acquisita  nec  gloriam  eis  convenientem  peccatum  veniale 
ullo  modo  diminuit. 

c.  Neque  maculam  in  animam  inducit:  cum  enim  ma- 
cula peccati  in  privatione  gratiae  sanctificantis  consistat, 
peccatum  veniale,  quod  gratiam  nec  aufert  nec  minuit, 
maculam  causare  non  potest.  Quare  si  etiam  peccatum 
veniale  macula  animae  dicitur  et  pulveri  ac  sordibus  com- 
paratur, quae  vultui  hominis  aspersa  eius  pulchritudinem 
deturpant,  id  non  de  detrimento  gratiae  per  peccatum 
veniale  causato,  sed  vel  de  reatu  culpae  vel  de  reatu 
poenae  intelligendum  est. 

2.  Positive,  a.  Imminuit  fervorem  caritatis.  Fervore 
caritatis  designatur  non  solum  promptitudo  et  facilitas  eli- 
ciendi actus  ferventes  caritatis,  sed  etiam  promptitudo  et 
facilitas  exercendi  actus  cuiuscunque  viitutis  plus  minusve 
intensos : per  actus  enim  virtutum  fervet  caritas  in  homine 


De  distinctione  peccatorum. 


337 


iusto.  lam  vero  cum  peccatum  veniale  impediat  et  immi- 
nuat exercitium  virtutum,  eo  ipso  imminuit  fervorem  cari- 
tatis; et  cum  fervori  opponatur  tepiditas,  peccatum  veniale 
dicitur  inducere  tepiditatem. 

h.  Inducit  reatum  culpae:  nam  etiam  peccatum  veniale 
Deo  praebet  iustam  causam  displicentiae  et  indignationis, 
quae  tamen  amicitiam  divinam  non  solvit. 

c.  Inducit  reatum  poenae,  non  quidem  damni,  quae 

respondet  peccato,  prout  est  aversio  a DeO;  sed  solum 

poenam  sensus  in  purgatorio  luendam  et  dilationem  vi- 

sionis Dei. 

d.  Ad  peccatum  mortale  paulatim  disponit,  eo  quod 

virtutes  acquisitas  debilitat,  motus  concupiscentiae  magis 
excitat  ac  tandem  efficit,  ut  Deus  graviores  tentationes 

permittat  et  gratias  actuales  rarius  concedat. 

§ 4.  De  peccato  hahitiiali, 

299.  De  peccato  habituali  mortali.  Peccatum  habi- 
tuale est  peccatum,  quod  ex  quovis  peccato  mortali  in 

anima  remanet,  donec  condonetur;  illud  autem,  quod  ex 
actu  peccati  in  anima  remanet,  est:  a.  habitualis  aversio 
a Deo;  b.  reatus  culpae;  c.  voluntaria  privatio  gratiae 
sanctificantis;  quare  in  his  peccatum  habituale  consistit. 

1.  A peccato  actuali  distinguendum  esse  peccatum  habituale, 
quod  post  actum  remanet  in  anima,  patet: 

a.  Homo  actu  dicitur  peccator  etiam  actione  mala  iam  diu  per- 
acta; sed  ex  solo  actu  peccandi  non  posset  dici  peccator,  nisi  ab  actu 
aliqLiid  relinqueretur  in  anima. 

h.  Idem  innuit  multis  in  locis  s.  scriptura:  Et  scitis,  quia  ille 
apparuit,  ut  tolleret  peccata  nostra^);  atqui  non  actus  malus,  quia  iam 
transiit,  sed  peccatum,  quod  ad  modum  habitus  animae  inhaeret,  postea 
tollitur.  A peccato  meo  munda  me^) ; non  ab  actu  peccati  iam  trans- 
acto, sed  a peccato  adhuc  in  anima  haerente  propheta  mundari  po- 
stulat. Et  dimitte  nobis  debita  nostra^);  solum  peccata  habitualia  ex 
actualibus  contracta  vocari  possunt  debita. 

q 1.  loan.  3,  5. 

2)  Ps.  50,  4. 

q Matth.  6,  12. 

Noldin,  De  principiis*. 

2.  Essentia  seu  formalis  ratio  peccati  liabitualis  consistit 
in  liahituali  aversione  a Deo,  fine  ultmio,  quae  post  actum  peccati 
manet:  manet  enim  liomo  a Deo  aversus,  donec  per  conversionem 
ad  Deum  redeat.  Sed  etiam  offensa  et  iniuria  Deo  illata  manet 
homini  imputabilis,  donec  remissa  sit;  quare  peccatum  habituale 
recte  consistere  dicitur  in  reatu  mlpae,  quo  homini  post  peccatum 
incumbit  necessitas  habendi  Deum  offensum  eiusque  indig-nationem 
ferendi.  Quia  in  hoc  ordine  supernaturali  conversio  ad  Deum, 
finem  ultimum,  consistit  in  gratia  sanctificante,  ideoque  aversio 
a fine  ultimo  in  voluntaria  privatione  gratiae  sanctificantis,  quae 
voluntaria  privatio  usque  ad  conversionem  manet,  peccatum 
habituale  etiam  consistere  dicitur  in  voluntaria  privatione  gratiae 
ianctificantis. 

3.  Peccatum  mortale  inducit  maculam  in  animam:  etenim 
s.  scriptura  saepius  loquitur  de  macula,  qua  peccator  constituitur 
immundus,  inquinatus,  sordidus:  Usque  in  praesentem  diem  macula 
huius  sceleris  in  nobis  permanet^).  Macula  a peccato  mortali  in 
anima  relicta  in  praesenti  ordine  consistit  in  voluntaria  priva- 
tione nitoris  gratiae,  quae  a peccato  actuali  causatur. 

300.  De  peccato  habituali  veiiiali.  a.  Esse  pec- 
catum habituale  veniale  ex  iisdem  rationibus  constat,  ex 
quibus  peccatum  habituale  mortale  demonstratur : nam 
etiam  iusti  se  ipsos  dicunt  peccatores-)  et  se  ab  omni 
peccato  mundari^). 

b.  Consistit  in  peccato  actuali  praeterito  adhuc  per- 
manente, donec  revocetur  ac  remittatur.  Per  peccatum 
actuale  privatur  voluntas  debita  rectitudine  cum  ordine 
morali,  cum  nimis  adhaereat  bono  creato;  iam  vero  haec 
privatio  in  voluntatem  per  peccatum  inducta  permanet, 
donec  per  poenitentiam  retractetur  et  peccatum  remit- 
tatur. 


Articulus  secundus. 

De  distinctione  specifica. 

301.  Declarationes.  1.  Esse  peccata  specifice  distincta, 
certum  est  ex  praecepto  Christi,  quo  iubemur  peccata  in 

‘)  los.  22,  17.  Gf.  ler.  2,  22;  Ephes.  5,  27.  Tit.  1.  15. 

2)  1.  loan.  1,  8. 

3)  Ibid.  1,  7. 

specie  infima  confiteri.  Ex  hoc  praecepto  simul  momen- 
tum practicum  huius  quaestionis  intelligitur : eo  enim  tota 
dirigitur,  ut  confessarius  iuvare  possit  poenitentem  in  in- 
stituenda confessione  peccatorum  mortalium  secundum 
speciem  et  numerum. 

Peccatum  dupliciter  considerari  potest,  primo  prout  est  actus 
humanus,  et  deinde  prout  est  actus  humanus  moraliter  malus,  qui  con- 
sistit in  privatione  seu  caret  debita  forma;  sed  quocunque  modo  con- 
sideretur, patet  esse  peccata  specifice  diversa.  Et  sane  non  solum 
obiecta  peccatorum,  sed  etiam  formae,  quibus  carent  actus  mali,  essen- 
tialiter diversae  sunt:  formae  enim,  quibus  carent  actus  peccaminosi, 
sunt  A'irtutes  oppositae  vel  relationes  convenientiae  cum  praeceptis, 
quae  laeduntur.  Sed  cum  actus  specificentur  ab  obiectis  et  privationes 
speciem  accipiant  a formis,  quibus  opponuntur,  patet  actus  humanos 
moraliter  malos  seu  peccata  esse  specifice  diversa. 

2.  lam  quaeritur,  quaenam  sit  norma,  secundum  quam 
peccata  specifice  distinguantur.  Non  omnes  eandem  nor- 
mam assignant. 

a.  S.  Thomas  specificam  distinctionem  repetit  ex  pec- 
catorum obiectis  formaliter  diversis:  ea  peccata  specifice 
differunt,  quae  versantur  circa  obiecta  formaliter  diversa: 
actus  enim  humani  speciem  suam  accipiunt  ab  obiecto^). 

b.  Scotus  eam  desumit  ex  virtutibus  diversis,  quibus 
peccata  opponuntur : ea  peccata  specifice  differunt , quae 
opponuntur  diversis  virtutibus:  privatio  enim  speciem  acci- 
pit a forma  opposita,  quae  in  hoc  casu  est  virtus^). 

c.  Vasquez  eam  desumit  ex  legibus  diversis,  quibus 
peccata  adversantur : ea  peccata  specifice  differunt,  quae 
opponuntur  praeceptis  moraliter  diversis:  peccatum  enim 
consistit  in  privatione  convenientiae  cum  praecepto,  quod 
per  peccatum  violatur^). 

Tres  istae  normae  specifice  distinguendi  peccata  reipsa  ab  invicem 
non  differunt,  sed  alia  aliam  explicat  et  perficit:  virtutes  enim  sunt 
diversae,  prout  earum  obiecta  diversa  sunt,  et  leges  sunt  diversae, 
prout  diversas  virtutes  respiciunt;  ideo  recte  dici  potest:  peccata  pro- 
xime distinctionem  specificam  accipiunt  a virtutibus  vel  a praeceptis, 


q Summa  1.  II.  q.  72.  a.  1. 
q In  2.  dist.  37.  q.  1.  n.  9. 

Disputationem  in  I.  II.  s.  Thomae  disp.  98.  c.  2. 

quibus  opponuntur,  remote  ab  obieclis,  ad  quae  referuntur.  Et  spne 
odium  proximi  et  furtum  sunt  peccata  specifice  distincta,  vel  quia  ver- 
santur circa  obiecta  moraliter  diversa,  nempe  personam  proximi  et  bona 
proximi,  vel  quia  opponuntur  virtutibus  essentialiter  diversis,  nempe 
caritati  et  iustitiae,  vel  quia  adversantur  praeceptis  formaliter  diversis, 
nempe  praecepto  caritatis  et  septimo  decalogi  praecepto. 

302.  Norma  ex  virtutibus  desumpta.  Quoniam  autem 
normarum  istarum  facilior  est  illa,  quam  proponit  Scotus, 
eam  enucleatius  exponam. 

Celerum  regulae  sequentes  generales  tantum  normas  specifice 
distinguendi  peccata  suppeditant;  quaenam  autem  peccata  in  particu- 
lari opponantur  virtutibus  specifice  diversis,  infra  exponendum  erit, 
ubi  de  praeceptis  sermo  est. 

1.  Illa  peccata  sunt  specifice  diversa,  quae  opponuntur 
virtutibus  diversis. 

a.  Ergo  haeresis,  desperatio  et  odium  Dei  sunt  peccata  specie 
obiectiva  diversa,  quia  sunt  contra  tres  virtutes  theologicas  inter  se 
diversas;  periurium,  furtum  et  mendacium  sunt  specifice  diversa,  quia 
opponuntur  virtutibus  diversis,  nempe  religioni,  iustitiae  et  veracitati. 

h.  Si  unus  actus  est  contra  plures  virtutes  specie  diversas,  plura 
pariter  peccata  specie  diversa  in  se  continet,  sic  occisio  sacerdotis  duo 
peccata  continet,  alterum  contra  iustitiam,  alterum  contra  religionem; 
et  peccatum  carnale  sacerdotis  cum  consanguinea  coniugata  quatuor 
peccata  continet,  contra  castitatem,  religionem,  iustitiam  et  pietatem. 

2.  Illa  peccata  sunt  specifice  diversa,  quae  eidem  vir- 
tuti moraliter  diverso  modo  opponuntur:  quandoque  enim 
obiectum  virtutis  adeo  universale  est,  ut  in  se  contineat 
plura  obiecta  in  morali  aestimatione  diversa,  ideo  etiam 
praecepta  diversa  eiusdem  virtutis  exsistunt.  Sic  obiectum 
iustitiae  est  moraliter  diversum,  prout  diversa  sunt  bona 
proximi,  scilicet  vita,  fama,  honor  vel  divitiae;  ideo  etiam 
diversa  praecepta:  quintum,  octavum  et  septimum  ad 
haec  bona  referuntur;  pariter  obiectum  temperantiae  in 
usu  cibi  est  diversum,  prout  respicit  quantitatem  vel  quali- 
tatem ciborum,  quare  duplex  quoque  de  hac  re  habetur 
praeceptum. 

a.  Ergo  periurium,  violatio  voti  et  blasphemia  sunt  peccata  spe- 
cifice diversa,  quia  virtuti  religionis  moraliter  diverso  modo  opponuntur. 
Sacrilegium  locale,  reale  et  personale  sunt  peccata  specifice  diversa, 
quia  res  sacra,  persona  sacra  et  locus  sacer  sunt  obiecta  in  morali 

aestimatione  diversa  eiusdem  virtutis  religionis.  Qui  diebus  festis  sacrum 
omittit  et  in  operibus  servilibus  occupatur,  duo  peccata  committit,  quia 
virtutem  religionis  modo  moraliter  diverso  laedit. 

h.  Peccata  commissionis  (quae  adversantur  praecepto  negativo)  et 
omissionis  (quae  adversantur  praecepto  affirmativo)  contra  eandem  vir- 
tutem quandoque  non  sunt  specifice  diversa,  si  nimirum  ad  idem  mo- 
raliter obiectum  et  praeceptum  referuntur  ut  furtum  et  omissio  re- 
stitutionis i.  e.  auferre  et  retinere  rem  alienam;  plerumque  vero  sunt 
peccata  specifice  diversa,  quia  respiciunt  obiecta  ideoque  praecepta 
moraliter  diversa;  ideo  haeresis  et  omissio  actus  fidei,  desperatio  et 
omissio  actus  spei,  odium  Dei  et  omissio  actus  caritatis  sunt  peccata 
specie  obiectiva  diversa,  quia  obiecta  et  praecepta  diversa  respiciunt 
et  proinde  eandem  virtutem  moraliter  diverso  modo  laedunt. 

3.  Illa  peccata  sunt  specifice  diversa,  quae  eidem 
virtuti  'contrario  modo  opponuntur  i.  e.  per  excessum  et 
per  defectum:  quaelibet  enim  virtus  habet  suum  medium 
et  quod  eidem  utrimque  adversatur,  distinctam  habet  ma- 
litiam et  constituit  peccatum  specifice  distinctum. 

Ergo  prodigalitas  et  avaritia  sunt  peccata  specie  diversa,  quia 
illa  per  excessum,  haec  per  defectum  virtuti  liberalitatis  opponitur. 
Desperatio  et  praesumptio  sunt  specie  diversae,  quia  illa  per  defectum, 
haec  per  excessum  virtuti  theologicae  spei  opponitur. 

303.  Num  peccatum,  quod  opponitur  pluribus  praeceptis 
de  eadem  materia  latis,  plura  peccata  specifice  diversa  con- 
tineat. — Distinguendum  est:  a.  Si  praecepta  sunt  forma- 
liter  diversa,  i.  e.  si  ex  diverso  motivo  lata  sunt,  peccata 
ipsis  opposita  specifice  distinguuntur;  sic  qui  frangit  ieiu- 
nium,  ad  quod  ex  praecepto  ecclesiae  et  ex  voto  tenetur, 
duo  peccata  committit,  quia  praeceptum  ecclesiae  ex  vir- 
tute temperantiae  et  votum  ex  virtute  religionis  obligat. 
h.  Quodsi  praecepta  solum  materialiter  diversa  i.  e.  ex 
eodem  motivo  lata  sunt,  peccata  eis  opposita  specifice 
non  differunt,  sive  ab  eodem  sive  a diversis  legislatoribus 
lata  sunt. 

Sic  per  furtum  unum  peccatum  committitur,  etsi  lege  naturali, 
divina  et  humana  prohibeatur,  quia  hae  leges  ex  eodem  motivo  iusti- 
tiae  latae  sunt;  specie  et  numero  unum  peccatum  committit  presbyter 
beneficialus,  qui  officium  non  recitat,  item  sacerdos  religiosus,  qui 
contra  castitatem  peccat,  contra  religionem  unum  peccatum  committit, 
quia  obligatio  ab  eodem  legislatore  ex  eodem  motivo  religionis  iniungitur. 

Artionlus  tertius. 

De  distinctione  numerica. 

304-.  Status  quaestionis.  Plura  peccata  specifice 
distincta  e.  g.  blasphemiam  et  furtum  etiam  numero  plura 
esse,  manifestum  est ; et  si  unus  actus  peccaminosus  plures 
virtutes  diversas  laedit,  eo  ipso  etiam  plures  malitias  con- 
tinet, quae  peccatis  numero  pluribus  aequivalent.  Sane 
qui  furatur  rem  sacram,  duo  peccata  specie  et  virtualiter 
etiam  numero  distincta  committit,  unum  contra  iustitiam 
et  alterum  contra  religionem.  Quaestio  autem  de  numerica 
peccatorum  distinctione  in  eo  est,  num  et  quando  peccata 
eiusdem  speciei  e.  g.  plura  furta,  plura  desideria  fornicandi 
secundum  numerum  distinguantur. 

Peccatorum  numerica  distinctio  ex  duplici  fonte  de- 
sumitur: a.  ex  pluralitate  actuum;  h.  ex  pluralitate  ohiec- 
torum  eiusdem  actus;  attamen  non  tot  sunt  peccata,  quot 
numerantur  actus,  neque  actus,  qui  circa  plura  numero 
obiecta  versatur,  tot  peccata  continet,  quot  numerantur 
eiusdem  actus  obiecta;  sed:  a.  respectu  actuum  tot  sunt 
peccata  numero  distincta,  cpiot  sunt  actus  mor aliter  distincti; 
h.  respectu  oUectorum  tot  sunt  peccata  numero  distincta, 
quot  sunt  eiusdem  actus  obiecta  moraliter  distincta.  Prius 
itaque  declarandum  est,  quot  modis  fieri  possit,  ut  actus 
physice  distincti  morali  unione  coniungantur  et  moraliter 
tamquam  unus  actus  considerari  debeant,  et  quomodo  plura 
obiecta,  quae  uno  actu  attinguntur,  moraliter  uniantur; 
deinde  exponendae  sunt  regulae,  secundum  quas  de  distinc- 
tione numerica  peccatorum  tum  ex  iDluralitate  actuum  tum 
ex  pluralitate  obiectorum  desumpta  discernendum  sit. 

305.  Actus  physice  plures  moraliter  uniuntur: 

1.  Ex  intentione  agentis^  qua  plures  actus  sive  interni  sive 
externi  tamquam  media  ad  unum  finem  ordinantur:  variae 
enim  actiones,  quae  ad  eundem  actum  tamquam  ad  finem 
diriguntur,  secundum  moralem  aestimationem  unam  acti- 

onem  constituunt,  etsi  longius  sit  temporis  intervallum^  quod 
inter  singulos  actus  intercedat. 

a.  Qui  proponit  occidere  mimicum  et  idcirco  actus  vindictae  con- 
cipit, arma  parat,  viam  arripit  et  ipsum  tandem  occidit,  unum  pecca- 
tum committit,  licet  per  multos  dies  inimicum  quaesierit  et  pluries 
propositum  occidendi  iteraverit,  quia  in  eodem  fine,  in  quem  tendunt, 
omnes  hi  actus  moraliter  uniuntur;  ideo  in  confessione  sufiQcit  dicere: 
hominem  occidi. 

b.  Qui  accedit  ad  feminam  cum  animo  fornicandi,  praemittit 
tactus,  oscula  et  sermones  impudicos  ac  demum  fornicatur,  unum  pec- 
catum committit:  ea  enim  omnia  sunt  media  ad  finem  attingendum 
et  in  fine  intento  moraliter  uniuntur.  Immo  etiam  tactus,  sermones 
et  eiusmodi,  qui  statim  post  fornicationem  sine  intentione  novae  copulae 
committuntur,  unum  cum  ipsa  fornicatione  peccatum  constituunt 
(.s\  Alphonsus  n.  41).  Ideo  in  confessione  satisfacit  dicens : fornicationem 
commisi. 

c.  Qui  ex  intentione  furandi  centum  florenos  saepius  renovat  pro- 
positum internum  et  decem  vicibus  eos  surripit,  unum  peccatum  com- 
mittit, quia  singuli  actus  in  eundem  finem  diriguntur;  ideo  sufficienter 
se  accusat  dicens : centum  ftorenos  furatus  sum. 

d.  Si  peccatum  externum  inceptum,  sed  non  consummatum  est 
sive  ob  retractatam  voluntatem  sive  ob  impedimentum  superveniens, 
ita  distinguendum  est:  a.  Si  media  ad  exsecutionem  propositi  adhibita 
indifferentia  sunt  (domum  ingredi  ad  fornicandum,  gladium  emere  ad 
occidendum)  necesse  non  est,  ut  explicentur : nam  quidquid  mali  in  illis 
est,  in  ipso  proposito  iam  satis  declaratur,  fi.  Si  media  ad  exsecutionem 
propositi  adhibita  mala  sunt  (tactus  praevii  ad  copulam,  verbera,  vul- 
nera), certe  indicandi  sunt,  sed  sufficit,  si  confuse  et  indistincte  decla- 
rentur (volui  fornicari  et  quaedam  media  iam  adhibui,  actum  autem 
non  perfeci) : singuli  enim  actus  unitatem  moralem,  quam  ob  inten- 
tionem agentis  habent,  propter  operis  interruptionem  non  amittunt, 
ideo  necesse  non  est,  ut  distincte  declarentur.  Idem  valet  de  hoc 
exemplo:  si  quis  intendens  Titium  occidere  eum  verberat  et  dein  vul- 
nerat, sed  non  occidit*). 

2.  Ex  affectu  voluntatis,  quo  fit,  ut  plures  actus  pec- 
caminosi  tum  interni  tum  externi,  qui  durante  eodem  im- 
petu passionis  fiunt,  moraliter  unam  actionem  constituant, 
etsi  aliquod  intervallum  inter  singulos  actus  intercedat. 

Qui  ex  eodem  passionis  impetu  inimico  plura  vulnera  infligit, 
saepius  Deum  blasphemat,  saepius  homini  maledicit,  saepius  se  inhoneste 
tangit,  pluries  eandem  rem  falso  iurat,  moraliter  unum  peccatum  com- 

mittit.  — Qui  per  horam  permanet  in  delectatione  morosa  circa  idem 
obiectum,  etsi  identidem  de  alia  re  cogitet,  unum  tantum  moraliter 
peccatum  committit.  Brevis  ergo  interruptio  inter  unum  et  alterum 
actum  non  impedit,  quominus  moraliter  unus  actus  censeantur. 

3.  Ex  ipso  opere  p>er fidendo : si  nimirum  opus  vel  ex 
natura  sua  vel  ex  institutione  humana  ita  comparatum 
est,  ut  complures  actus  distincti  veluti  partes  integrantes 
ad  illud  perficiendum  requirantur,  hi  actus  in  morali  con- 
sideratione unam  actionem  et  proinde  unum  peccatum 
constituunt. 

«.  Sacerdos,  qui  proponit  uno  die  integrum  officium  omittere 
illudque  reipsa  omittit,  unum  peccatum  committit;  si  tamen  prius 
proposuisset  solum  matutinum , postea  vero  etiam  reliquas  partes 
omittere,  duo  peccata  haberet. 

h.  Qui  eadem  vice  pluribus  s.  communionem  in  statu  peccati  dis- 
tribuit, unum  peccatum  (secundum  alios  grave,  secundum  alios  leve) 
committit,  quia  singulae  communiones  ad  unum  ministerium  pertinent, 
quo  sacra  communio  pluribus  distribuitur,  et  quia  singuli  communi- 
cantes in  eodem  convivio  participant.  Ideo  in  confessione  sufficit  di- 
cere: communionem  distribui  in  statu  peccati. 

c.  Qui  in  statu  peccati  plures  poenitentes  successive  absolvit,  pa- 
riter unum  tantum  peccatum  committit:  absolutiones  enim  omnes,  quae 
successive  fiunt,  moraliter  ad  idem  ministerium  absolvendi  pertinent, 
quod  natura  sua  non  ad  unam  personam  restringitur,  sed  ad  omnes 
extenditur,  qui  eadem  vice  ad  sacrum  tribunal  accedunt.  Ideo  in  con- 
fessione satisfacit  dicens:  semel  confessiones  audivi  in  statu  peccati. 

306.  1.  De  distiuctione  peccatorum  ex  pluralitate 
actuum  desumpta  tres  regulae  statuendae  sunt:  a.  De 
actibus  mere  internis,  qui  interius  consummantur  ut  actus 
odii;  h.  de  actibus  internis  exterius  consummandis,  qui  ad- 
iunctum  habent  propositum  actionem  externam  ponendi  ut 
voluntas  furandi,  fornicandi;  c.  de  actibus  externis  seu  ex- 
terius consummatis  ut  furtum,  fornicatio : moralis  enim  inter- 
ruptio non  in  omnibus  his  actibus  eodem  modo  contingit. 

2.  Prius  tamen  declarandum  est,  quot  modis  actus, 
qui  ex  intentione  vel  passione  agentis  moralem  unitatem 
habent,  interrumpantur  seu  moralem  unitatem  amittant, 
lam  vero  actus  voluntatis  tripliciter  interrumpi  possunt: 
a.  per  voluntariam  revocationem,  ut  si  quem  actus  pecca- 

niinosi  vere  poeniteat  et  postea  tamen  eundem  actum  re- 
sumat; |3.  per  cessationem  voluntariam  ab  actu,  ut  si  quis 
deliberate  ab  actu  malo  desistat,  ad  alia  se  convertat  et 
dein  ad  eundem  redeat;  y.  per  involuntariam  cessationem 
ab  actu  e.  g.  ob  somnum,  distractionem,  occupationem  etc. 
longiore  tempore  durantem.  Quanta  autem  temporis  mora 
inter  unum  et  alterum  actum  intercedere  debeat,  ut  actus 
hoc  modo  vere  interrupti  censeantur,  pro  diversa  natura 
actuum  indicio  prudentum  aestimari  debet. 

307.  1.  Actus  mere  interni  circa  idem  ohiectum,  qui 
ex  eodem  affectu  passionis  unitatem  habent,  multiplicantur, 
quoties  interrumpuntur  per  revocationem,  per  voluntariam 
et  per  involuntariam  cessationem. 

a.  Actus  mere  interni  voluntatis,  qui  circa  idem  obiectum  ver- 
santur et  ex  eodem  affectu  procedunt,  etsi  plures  sint,  censentur  unus 
actus  continuatus,  qui  tamdiu  durat,  donec  interrumpatur.  Eiusmodi 
autem  actus  non  solum  revocatione  et  voluntaria  cessatione,  sed  etiam 
involuntaria  cessatione  moraliter  interrumpuntur:  idem  enim  affectus 
passionis  inter  diurnas  occupationes  et  distractiones  durare  non  potest 
nisi  ad  breve  tempus,  summum  ad  duas  tresve  horas. 

h.  Qui  videns  inimicum  interius  ei  mala  imprecatur  et  post  ali- 
quod tempus  iterum  eum  videns  ei  denuo  imprecatur,  duo  peccata  com- 
mittit, quia  imprecationes  moraliter  interruptae  sunt.  Qui  de  turpibus 
oum  delectatione  cogitans  pauca  verba  cum  transeunte  miscet  et  statim 
ad  turpia  recogitanda  redit,  unum  peccatum  committit;  si  ad  ea  re- 
cogitanda rediret  post  longiorem  collocutionem,  quae  mentem  ab  his 
rebus  prorsus  abstraxiss2t,  duo  peccata  haberet,  quia  delectationes  in 
posteriore,  non  item  in  priore  casu  interruptae  sunt. 

c.  Qui  per  longirs  tempus  e.  g.  per  integrum  diem  eundem  actum 
peccaminosum  fovet,  pro  diversitate  adiunctorum  plura  vel  pauciora 
peccata  committit.  Si  ergo  poenitens  numerum  peccatorum  internorum 
indicare  nesciat,  interrogandus  est  de  mora  temporis,  quo  in  eodem 
peccato  perseveravit,  et  ratione  habita  materiae,  indolis  poenitentis  et 
circumstantiarum,  praesertim  vero  generis  occupationis  diurnae,  pru- 
dens confessarius  ex  hac  regula  diiudicare  debet  interruptionem  moralem 
actuum,  ideo  numerum  peccatorum  q. 

308,  2.  Actus  interni  exterius  complendi,  qui  ex  pas- 
sione et  intentione  agentis  unitatem  habent,  multiplicantur. 


q Gf.  Liigo,  De  poenitentia  disp.  16.  n.  569. 


346  YL  De  peccatis. 

$ 

quoties  per  revocationem  aut  voluntariam  cessationem  inter- 
rumpuntur. 

a.  Hi  actus,  qui  praecipue  ex  intentione  agentis  moralem  uni- 
tatem habent,  per  revocationem  aut  voluntariam  cessationem,  non 
autem  per  involuntariam  cessationem  interrumpuntur,  nisi  temporis- 
intervallum  sit  diuturnum.  Et  sane  actus,  qui  tendit  in  opus  extei-num,. 
lamdiu  virtualiter  durare  censetur,  donec  opus  positum  sit,  nisi  mora 
notabilis  interponatur  inter  propositum  eiusque  exsecutionem,  ideoque 
saepius  repetiti  actus  interni  non  sunt  nisi  continuatio  primi  actus 
peccaminosi.  Quodsi  opus  externum  iam  inchoatum  sit,  prava  voluntas 
in  hoc  exteriore  effectu  adhuc  facilius  etiam  ad  longius  tempus  vir- 
tualiter perdurat.  Quanto  tempore  idem  actus  virtualiter  permaneat^ 
pro  diversitate  actuum  prudentum  iudicio  determinari  debet:  quandoque 
enim  e.  g.  propositum  legendi  pravum  librum  per  aliquot  horas  vel 
summum  per  diem,  econtra  propositum  furandi  per  plures  dies,  immo' 
propositum  vindictae  etiam  per  plures  hebdomadas  sine  morali  inter- 
ruptione persistere  potest. 

h.  Qui  furtum  patrare  statuit,  unum  peccatum  committit,  etsi 
per  plures  dies  de  furto  cogitet,  propositum  furandi  saepius  renovet, 
donec  tempore  opportuno  tandem  furtum  exsequatur.  Sed  qui  furtum 
hac  nocte  patrare  proponit,  deinde  vero  memor  huius  propositi  domi 
manet,  et  cras  idem  propositum  renovat,  duo  peccata  committit,  quia 
per  voluntariam  cessationem  ab  iniquo  proposito  prima  voluntas  furandi 
interrumpitur. 

c.  Qui  per  longum  tempus  non  restituit,  licet  saepius  obligationis 
restituendi  recordetur  et  propositum  non  restituendi  renovet,  unum 
peccatum  committit:  in  effectu  enim  externo,  scilicet  in  retentione  rei 
alienae,  prava  voluntas  virtualiter  perseverat.  Si  tamen  propositum 
non  restituendi  retractet  et  voluntatem  restituendi  aliquo  tempore  fo- 
veat et  postea  ad  prius  propositum  redeat,  novum  peccatum  commitliL 

309.  3.  Actus  externi  multiplicantur,  quoties  in  se 
completi  et  ab  invicem  independentes  sunt,  nisi  tamquam 
partes  vel  media  ad  unum  actum  consummatum  ordi- 
nentur. 

a.  Qui  ergo  bis  sacrilege  communicat,  bis  se  polluit,  etsi  intra  breve 
tempus  id  faciat,  duo  peccata  committit.  Item  plura  peccata  facit,  qui 
ieiunium  praescriptum  per  plures  dies  omittit:  quaelibet  enim  omissia 
est  quid  in  se  completum  ab  alia  omissione  independens.  — Plura 
peccata  committit,  qui  inimicum  sine  intentione  eum  occidendi  pluries 
(diversis  temporibus)  percutit;  item  qui  pluries  ex  eodem  cumulo 
tritici  aliquid  aufert,  sine  praevia  intentione  totum  furandi. 

h.  Qui  per  plures  dies  librUm  prohibitum  legit,  plures  actus 
externos  physice  distinctos  ponit,  qui  tamen  morali  ter  uniuntur  tum 
propter  intentionem  agentis  legentis  integrum  librum  tum  propter 
naturam  actuum,  qui  constituunt  partes  integrantes  unum  totum  scilicet 
lectionem  totius  libri. 

Nota.  Actus,  qui  habent  obiecta  disparata,  vel  actus  externi,  qui 
sunt  in  se  plane  completi  et  invicem  independentes,  nec  per  intentionem 
agentis  nec  per  affectum  voluntatis  in  unitatem  moralem  colligi  possunt : 
horum  enim  actuum  natura  impedit,  quominus  moraliter  uniantur  Qui 
e.  g.  videns  virginem  eam  turpiter  desiderat  et  paulo  post  videns 
aliam  hanc  quoque  desiderat,  duo  peccata  committit,  etsi  turpe  deside- 
rium ex  eodem  ardore  libidinis  procedat.  — Qui  intra  breve  tempus  ex 
eodem  affectu  libidinoso  bis  se  polluit,  duo  peccata  committit.  — Item 
sacerdos  omittens  officium  toties  peccat,  quoties  officium  omittit,  etsi- 
amsi  singulas  omissiones  per  intentionem  unire  velit.  — Similiter  mere- 
trix habens  intentionem  peccandi  cum  omnibus  advenientibus,  tot  pec- 
cata committit,  quot  copulas  perficit. 

810,  Obiecta  physice  plura  moraliter  iiiiiiiiitiir. 

Num  plura  obiecta  physice  distincta  moralem  unitatem 
habeant  et  unum  obiectum  morale  et  totale  constituant, 
ex  natura  obiecti  et  ex  apprehensione  agentis  dependent. 
Si  nimirum  plura  obiecta  vel  ex  natura  sua  unitatem 
moralem  habent  (familia,  civitas)  et  ideo  ab  agente  ut 
unum  totum  apprehenduntur,  vel  si  ab  agente  ad  modum 
unius  obiecti  apprehenduntur  (aemuli  mei),  etsi  natura 
sua  unitatem  non  habeant,  unum  obiectum  morale  con- 
stituunt et  a voluntate  ut  unum  quid  attinguntur;  quodsi 
plura  obiecta  neque  ex  se  unitatem  habent  neque  ab 
agente  ut  unum,  sed  distincte  apprehenduntur,  non  unum, 
sed  plura  obiecta  constituunt  et  pluribus  distinctis  actibus 
voluntatis  attinguntur. 

Qui  familiae  ex  quinque  capitibus  compositae  detrahit  vel  maledicit, 
unum  peccatum  committit,  quia  integram  familiam  ad  modum  unius 
apprehendit  et  una  intentione  nocendi  attingit;  si  tamen  de  singulis 
cogitaret  eisque  distincte  nocere  vellet  quinque  peccata  commii  teret. 
Qui  furatur  crumenam  ad  tres  dominos  pertinentem,  quos  confuse  ad 
modum  unius  domini  apprehendit,  unum  peccatum  committit;  sed  eodem 
actu  furandi  tria  peccata  committit,  si  eos  distincte  apprehendit  et 
singulis  nocere  intendit. 

^Nota.  Obiecta  disparala  seti  specifice  diversa  unum  obiectum 
morale  efficere  nequeunt,  sive  actu  mere  interno  sive  actu  externo 
attinguntur.  Qui  e.  g.  tres  mulieres  desiderat  diversae  rationis  (aliam 
liberam,  aliam  coniugatam,  monialem  teitiam)  et  qua  tales  apprehendit, 
tria  peccata  committit  specie  et  numero  distincta,  quia  non  uno  actu 
per  modum  unius,  sed  pluribus  actibus  distinctim  apprehenduntur  et  a 
voluntate  attinguntur,  nec  in  unum  obiectum  colligi  possunt.  Qui 
horreum  incendit  ad  interimendum  inimicum  suum  ibi  dormientem,  vel 
qui  uno  ictu  equum  et  sessorem  interficit,  duo  peccata  committit,  dam- 
nificationis  et  homicidii. 

311.  De  distinctione  peccatorum  ex  pluralitate 
obiectorum  desumpta,  duplex  regula. est  statuenda:  a.  de 
actibus  internis;  b.  de  actibus  externis. 

1.  Actus  internus  (in  simplici  affectu  vel  proposito 
voluntatis  consistens),  qui  ad  plura  obiecta  refertur  in  se 
distincta,  semper  unum  peccatum  continet,  quia  plura  illa 
obiecta  unum  obiectum  morale  seu  totale  constituunt:  cum 
enim  unicus  sit  actus  voluntatis,  plura  obiecta  per  modum 
unius  ab  intellectu  apprehenduntur  et  a voluntate  attin- 
guntur. 

a.  Qui  ergo  unico  actu  voluntatis  morose  delectatur  de  tribus 
feminis  vel  tres  desiderat  eiusdem  rationis,  unum  peccatum  committit. 

1).  Qui  proponit  per  integrum  mensem  omittere  officium,  per  in- 
tegram quadragesimam  non  ieiunare  unum  peccatum  committit;  si 
tamen  postea  hanc  voluntatem  exsequitur,  tot  peccata  habet,  quot  officia 
vel  ieiunia  omittit,  quia  singulae  omissiones  nullo  vinculo  uniuntur. 

c.  Qui  diversa  mala  optat  inimico,  e.  g.  infamiam,  paupertatem, 
mortem,  unum  peccatum  committit,  quia  per  modum  unius  mali  ea 
apprehendit  et  optat. 

d.  Qui  uno  actu  complures  homines  odio  habet  vel  complures  de- 
siderat occidere,  unum  peccatum  committit,  quia  sub  confuso  conceptu 
pluralitatis  eos  attingit. 

312.  2.  Actus  externus,  qui  ad  plura  obiecta  in  se 
distincta  refertur,  tum  solum  unum  peccatum  constituit, 
quando  obiecta  physice  plura  unum  obiectum  morale  et 
totale  constituunt  seu  per  modum  unius  a mente  appre- 
henduntur et  a voluntate  attinguntur.  Si  autem  plura 
ohiecta  singillatim  apprehenduntur,  plura  etiam  sunt  pec- 

cata,  quia  singula  etiam  distinctis  actibus  voluntatis  at- 
tinguntur. 

a.  Qui  unica  explosione  vulnerat  vel  occidit  decem  homines,  unum 
committit  peccatum  et  satis  est,  si  in  confessione  dicat:  vulneravi  vel 
occidi  i^lures,  si  confusa  apprehensione  et  intentione  per  modum  unius 
omnes  attigit;  plura  autem  peccata  committit,  si  singulos  distincte  ap- 
prehendit atque  occidere  intendit. 

h.  Si  quis  uno  sermone  detrahit  familiae,  domui,  religioni,  sive 
numerosa  est  sive  modica,  unum  peccatum  habet,  et  satis  est,  si  dicat: 
detraxi  familiae  vel  communitati  vel  solum  detraxi  graviter;  quin  etiam 
ille  unum  peccatum  committit,  qui  uno  sermone  pluribus  e.  g.  inimicis 
suis  detrahit,  quos  per  modum  unius  apprehendit  et  intendit;  si  tamen 
singulos  distincte  apprehendit  et  singulorum  famam  laedere  intendit, 
plura  peccata  committit. 

6*.  Non  solum  is,  qui  laedit  bona,  quae  pertinent  ad  monasterium 
vel  ad  capitulum,  sed  etiam  is,  qui  aufert  depositum  pertinens  ad  decem 
diversas  personas,  unum  peccatum  committit,  si  decem  dominos  con- 
fusa apprehensione  et  intentione  attingit. 

Nota  1.  Etsi  is,  qui  unico  actu  tres  occidit  vel  unico  actu  desi- 
deravit ad  tres  feminas  accedere,  obligationi  integre  confitendi  satis- 
faciat dicens:  feci  homicidium  vel  habui  desiderium  fornicandi,  tamen 
confiteri  debet  termino,  quo  saltem  confuse  plures  personae  significan- 
tur: uno  actu  occidi  'plures  aut  volui  accedere  ad  plures  personas 
solutas,  ne  scilicet  in  errorem  inducat  confessarium.  Nam  haec  verba : 
„feci  homicidium'*  significant  «occidi  unum  hominem'*,  et  a confessario 
hoc  sensu  accipiuntur;  quare  implicite  negaretur  occisio  plurium  et 
confessarius  deciperetur,  quod  esset  mendacium  in  confessione  commis- 
sum. Ubi  ergo  deceptio  confessarii  et  implicitum  mendacium  in  verbis 
non  continetur,  pluralitatem  obiectorum  indicare  non  est  necesse,  qui 
e.  g.  uno  actu  pluribus  damnum  intulit  vel  scandalum  dedit,  satisfacit, 
si  dicat;  grave  damnum,  intuli  vel  grave  scandalum  dedi. 

Nota  2.  Theoria  modo  exposita  circa  obiectum  totale  est  cardi- 
nalis de  Lugo  (De  poen.  d.  16.  n,  104  ss.),  qui  secutus  .est  Suaresium 
(De  poen.  disp.  22.  sect.  5.  n.  34).  Sunt  quidem  plures  et  graves  auc- 
tores, inter  quos  etiam  s.  Alphonsus  (n.  45),  qui  sententiam  severiorem 
sequentes  statuunt  numerum  obiecti  totalis  in  confessione  explicandum 
esse.  Qui  enim  a.  unico  actu  tres  homines  occidit,  iuxta  illos  tria,  qui 
b.  uno  actu  pluribus  detrahit,  item  qui  c.  unico  furto  plurium  iura 
laedit,  numero  plura  peccata  committit.  Cum  tamen  haec  sententia 
ulira  probabilitatem  non  ascendat,  in  ordine  ad  confessionem  dicendum 
est,  numerum  obiecti  totalis  constituere  quidem  circumstantiam  aggra- 
vantem, non  autem  plura  peccata  necessario  in  confessione  declaranda. 

Et  sane  eorum  ratio  est,  nihil  obstare,  quominus  unus  idemque  actus 
plures  malitias  contra  eandem  virtutem  contineat.  — Verum  non  ne- 
gatur unum  actum  plures  numero  malitias  virtualiter  et  indistincte  con- 
tinere posse;  sed  quaeritur,  num  hae  malitiae  in  confessione  distincte 
declarari  debeant.  lam  vero  ad  satisfaciendum  praecepto  divino  omnia 
et  singula  peccata  accusandi,  necesse  non  est,  ut  omnes  malitiae,  quae 
in  uno  actu  virtualiter  insunt,  distincte  declarentur,  nisi  sint  vel  speci- 
fice diversae  vel  formaliter  distinctae. 

Nota  3.  Poeni tentes  illas  tantum  circumstantias  speciem  mu- 
tantes, quas  apprehendunt,  in  confessione  declarare  tenentur,  quia  illarum 
tantum  rei  sunt.  lam  vero  ut  quis  malitiam  circumstantiae  speciem 
mutantis  contrahat,  sufficit  quidem  confusa  eiusdem  cognitio;  verum 
•cum  ipsi  solum  ex  communi  aestimatione  morali  de  his  lebus  iudicent, 
multarum  specierum,  quae  a theologis  accurate  distinguuntur,  ne  con- 
fusam quidem  cognitionem  habent.  Idem  de  numerica  peccatorum 
distinctione  notandum  est.  Ille  numerus  peccatorum  in  confessione 
declarari  debet,  qui  a poenitente,  dum  peccat,  apprehenditur;  iam  vero 
commune  hominum  iudicium  non  distinguit  omnes  illas  malitias,  quas 
auctores  indicare  solent. 


Quaestio  tertia. 

De  condicionilDus  peccati. 

Quaeritur,  quae  condiciones  requirantur,  ut  peccatum 
formale  seu  subiective  spectatum  sit  mortale,  et  quae  re- 
quirantur, ut  sit  veniale:  etenim  cum  peccatum  formale 
sit  voluntaria  legis  transgressio,  non  omne  peccatum,  quod 
obiective,  spectata  materia,  grave  vel  leve  est,  agenti  tam- 
quam peccatum  grave  vel  leve  imputari  potest. 


Articulus  primus. 

Condiciones  peccati  mortalis. 

313.  Quae  sint.  Tria  requiruntur,  ut  peccatum  sub- 
iective spectatum  mortale  sit:  a.  materia  gravis;  h.  ad- 

yertentia  plena;  c.  consensus  perfectus:  cum  enim  pec- 
catum mortale  tam  funestos  producat  effectus,  ipsum 
debet  esse  actus  perfecte  humanus  circa  gravem  obliga- 
tionem, et  proinde  ad  peccatum  mortale  committendum 
gravis  materia  cum  advertentia  et  consensu  perfecto  re- 
quiritur. 

L Materia  gravis  i.  e.  obligatio,  quae  ab  agente  ut 
gravis  apprehenditur,  sive  in  se  ipsa  gravis  est,  sive  ab 
agente  ex  ignorantia  invincibili  gravis  habetur. 

Materia  gravis,  quae  ad  peccatum  formale  omnino  requiritur, 
■considerari  non  debet,  ut  est  in  se  ipsa,  sed  prout  ah  agente  gerci- 
pitur:  conscientia  enim  est  proxima  norma  actionum.  Grave  ergo 
peccatum  tum  committitur,  quando  agens  materiam  sui  actus  gravem 
esse  apprehendit,  sive  in  se  graviter  vel  leviter  vel  nullatenus  prohi- 
bita est. 

814-.  2.  Advertentia  plena  ad  gravem  malitiam  actus  seu 
ad  legem  suh  gravi  obligantem.  Quae  cognitio  debet  esse 
plena ^ non  sufficit  semiplena;  at  non  requiritur,  ut  sit 
■clara  et  distincta,  sed  sufficit . confusa  (n.  46.  287). 

Ex  iis,  quae  in  tractatu  de  voluntario  eiusque  impiUahilitate  dicta 
•sunt  (n.  70  s.),  constat  ad  peccatum  committendum  sufficere,  ut  malitia 
dictus  apprehendatur  in  causa  actus  mali:  etenim  effectus  malus,  qui 
praevidetur  secuturus  ex  causa  voluntarie  posita,  in  illa  causa  volun- 
taiius  est  et  agenti  imputatur,  etsi  deinde  ponatur  sine  actuali  adver- 
tentia. Porro  tripliciter  fieri  potest,  ut  actus  malus  non  in  se  sed  solum 
in  causa  apprehendatur. 

a.  Ex  voluntaria  negligentia  sive  in  discendis  iis,  quae  quis  scire 
tenetur,  sive  in  adhibenda  consideratione,  quam  res  agenda  meretur: 
illi  enim  iure  merito  imputantur  omnes,  quos  committit,  defectus,  qui, 
advertens  ad  obligationem  discendi  vel  consideratius  agendi,  tamen 
•obligationem  suam  negligit. 

h.  Ex  voluntario  peccato:  merito  enim  agenti  imputantur  mali 
•effectus,  quos  ex  actione  sua  peccaminosa  (e.  g.  ex  ebrietate)  secuturos 
praevidet. 

c.  Ex  voluntario  hahitu  pravo:  actus  enim  mali,  qui  ex  habitu 
pravo  (e.  g.  blasphemandi)  orituri  praevidentur,  merito  ei  imputantur, 
qui  pravum  habitum  emendare  non  conatur  (n.  86). 

Signa  semiplenae  advertentiae  sunt: 

a.  Si  quis  alia  re  occupatus  et  distractus  obiter  et  tenuiter  tan- 
tum apprehendit  rem  esse  malam,  vel  si  ad  peccatum  parum  attendit 

p.  Si  quis  semidormiens  vel  semiebrius  vel  semidelirus  vel  rationis 
nondum  perfecte  compos  est. 

y.  Si  quis  vehementi  passione  vel  aliqua  mania  turbatus  est. 

b.  Si  quis  immediate  post  factum  vix  recordatur,  quid  egerit. 

e.  Si  quis  post  factum  rem  (i.  e.  habitualem  animi  sui  disposi- 
tionem) perpendens  iudicat  se  id  facturum  non  fuisse,  si  plene  ad- 
vertisset. 

Qui  cognoscit  quidem  se  male  agere,  sed  nil  x>rorsus  cogitat,  utrum 
res  gravis  an  levis  sit,  venialiter  tantum  peccat:  nam  a.  non  peccat^ 
graviter,  quia  gravem  obligationem  nullo  modo  apprehendit;  6.  eo 
ipso,  quod  rem  non  apprehendit  ut  gravem,  in  levi  sistere  cen- 
setur, nisi  res  ita  certo  gravis  sit,  ut  gravis  malitia  eum  latere 
non  possit: 

Qui  dubitat,  utrum  aliquid  grave  an  leve  sit,  et  dubio  nondum 
deposito  agit,  graviter  peccat,  quia  deliberate  se  exponit  periculo 
Deum  graviter  oifendendi:  cognoscit  enim  actionem  suam  fortasse 
Deum  graviter  offendere  et  nihilominus  ab  ea  non  abstinet. 

315.  3.  Consensus  plenus,  qui  semper  habetur,  quoties 
voluntas  post  plenam  advertentiam  rei  per  legem  prohi- 
bitae adhaeret. 

Consensus  sequitur  advertentiam,  adeo  ut  plenus  sit,  quando  ad- 
vertentia plena  est,  et  semiplenus,  quando  advertentia  semiplena  est. 
Quare  diversae  passiones,  praesertim  gravis  metus  tum  solum  impe- 
diunt plenum  consensum  et  proinde  mortale  peccatum,  quando  per- 
fectum usum  rationis  impediunt. 

Signa  semipleni  consensus: 

a.  Qui  habitualiter  abhorret  a gra\d  peccato,  immo  firmum  habet 
propositum  potius  mori  quam  peccare  mortaliter,  praesumendus  est  non 
plene  consensisse. 

j3.  Qui  peccatum  exterius  facile  exsequi  potuisset  et  nihilominus 
a peccato  abstinuit, 'censendus  est  interius  non  plene  consensisse. 

y.  Qui  reflectens  ad  id,  quod  egit,  statim  angitur  et  tristatur  et 
a pravis  cogitationibus  et  desideriis  se  avertit,  pariter  non  plene  con- 
sensum dedit. 

b.  Qui  dubitat,  num  consenserit,  praesumendus  est  non  consen- 
sisse, si  timoratae  conscientiae  sit. 

Quale  'peccatum  committat,  qui  deliberat  de  peccato  committendo, 
nec  tamen  consentiat. 

a.  Si  deliberatio  solum  est  quaedam  haesitatio  seu  omissio 
resistentiae  contra  tentationem  ex  negligentia  vel  torpore,  peccatum 
veniale  est;  h.  si  deliberatio  vera  et  plena  est  i.  e.  qui  cognita 
gravi  actionis  malitia  serio  expendit,  utrum  rem  graviter  malam 

patrare  velit  necne,  graviter  peccat.  Deum  enim  comparat  cum 
creatura  haerens,  utrum  Deum  praeferat  an  creaturam.  Peccatum 
est  eiusdem  gravitatis  et  speciei  atque  illud,  de  quo  deliberat^ 

Nota.  Ex’  signis  pleni  ac  semipleni  consensus  colligitur,  quid 
confessarius  interrogare  debeat,  ut  cognoscat,  num  in  dubio  de  con- 
sensu grave  peccatum  commissum  fuerit.  Haud  raro  confessarius  de 
gravitate  peccati  a poenitente  commissi  certum  iudicium  formare  non 
poterit,  adeo  ut  res  Dei  iudicio  relinquenda  sit. 

316.  Peccatum  ex  genere  suo  grave  in  individuo 
fieri  potest  leve.  Peccatum  quidem  ex  genere  suo  grave 
ordinarie  etiam  in  individuo  mortale  est,  sed  quandoque 
ex  defectu  condicionis  requisitae  peccatum  ex  genere  suo 
mortale  in  individuo  per  accidens  fit  leve: 

1.  Ex  imperfectione  actus:  cum  enim  ad  peccatum 

mortale  plena  advertentia  et  plenus  consensus  requirantur, 
si  unum  horum  deest  et  imperfecta  solum  advertentia  vel 
imperfectus  consensus  habetur,  peccatum  erit  veniale. 

2.  Ex  parvitate  materiae:  ubi  nimirum  praeceptum  ex 
se  grave  in  re  levi  tantum  violatur,  peccatum  non  potest 
esse  grave,  quod  per  se  necessario  etiam  materiam  grav.em 
postulat. 

3.  Ex  causa  excusante:  si  nimirum  causa  excusans 

non  sufficit  quidem,  ut  omnino  a peccato  eximat,  attamen 
ea  est,  quae  saltem  a mortali  excuset;  sic  incommodum 
grave  omnino  excusat  ab  audiendo  sacro  vel  a ieiunio, 
incommodum  vero  non  ita  grave  saltem  a mortali  excu- 
sare potest  et  transgressionem  constituit  venialem. 

4.  Ex  conscientia  erronea,  quae  invincibiliter  iudicat 

aliquid  veniale  peccatum  esse,  quod  reipsa  mortale  est: 

sicut  enim  conscientia  invincibiliter  erronea  ab  omni  pec- 
cato, ita  etiam  a gravi  peccato  excusat. 

Articulus  secundus. 

Condiciones  peccati  venialis. 

317.  Quae  sint.  Etiam  ad  peccatum  veniale  sub- 
iective  spectatum  tria  requiruntur: 

q Croix  1.  5.  n.  229. 

Noldin,  De  principiis*. 

1.  Materia  levis  i.  e.  obligatio,  quae  ab  agente  ut 
levis  apprehenditur,  sive  in  seipsa  levis  est,  sive  ex  igno- 
rantia invincibili  levis  habetur. 

2.  Advertentia  saltem  semiplena  ad  malitiam  actionis. 

3.  Consensus  saltem  semiplenus  in  rem  malam. 

a.  Quodsi  materia  in  se  levis  est,  advertentia  et  consensus  potest 
esse  actus  perfecte  humanus,  peccatum  tamen  non  est  nisi  veniale.  Si 
advertentia  est  semiplena,  quaecunque  sit  materia,  peccatum  erit 
veniale. 

h.  Peccata,  quae  cum  semiplena  advertentia  et  semipleno  con- 
sensu committuntur,  peccata  semideliberata  dici  solent  quae  ergo  etiam 
in  materia  gravi  ex  impe7’fectione  actus  venialia  sunt. 

c.  Peccata  indeliberata,  si  haec  vox  stricte  accipiatur,  vera  pec- 
cata esse  non  possunt;  quodsi  tamen  ratio  peccati  eis  tribuitur,  ita 
concipi  debent,  „ut  ipsa  actio,  quae  peccatum  denominetur,  in  se  cum 
nulla  advertentia  facta  sit  (ut  distractio  in  oratione),  sed  ex  praece- 
denti aliqua  negligentia  prodierit“,  adeo  ut  actio  non  in  se  sed  in  causa 
peccatum  sit^. 

318.  Peccatura  ex  genere  suo  leve  in  individuo 
fieri  potest  grave: 

1.  Ratione  conscieiitiae  erroneae,  qua  quis  peccatum 
leve  pro  gravi  habet:  tum  enim  libere  consentit  in  rem, 
quam  ut  graviter  malam  apprehendit.  Ideo  pueri  omne 
mendacium  vel  furtum  etiam  rei  levis  pro  peccato  gravi 
habentes  non  raro  ex  conscientia  erronea  graviter  peccant. 

2.  Ratione  finis  graviter  mali;  sic  furtum  rei  levis 
patratum  ad  homicidium  committendum  grave  peccatum 
est,  non  quidem  ob  laesionem  in  bonis  fortunae,  sed  propter 
intentionem  committendi  homicidium:  medium  enim  parti- 
cipat malitiam  finis;  finis  autem  graviter  malus  est. 

Qui  ex  intentione  gradatim  perveniendi  ad  gravem  quantitatem 
repetitis  vicibus  modicum  quid  furatur,  vel  qui  ex  intentione  violandi 
ieiunium  saepius  modicum  quid  comedit,  singulis  actibus  graviter 
peccat:  finis  enim  intentus  graviter  malus  est;  media  autem,  quae 
ad  finem  adhibentur,  participant  malitiam  finis;  ergo  singuli  actus 
gravem  malitiam  habent;  attamen  singuli  actus  ratione  intentionis, 
a qua  procedunt  et  informantur,  in  moralem  unitatem  colliguntur  et 


q Lelwikuhl,  1.  n.  221. 

moraliter  unum  peccatum  constituunt,  nisi  sint  actus  ab  invicem  plane 
Independentes. 

3.  Ratione  scandali  gravis,  quod  ex  peccato  veniali 
oriturum  praevidetur;  sic  levitates  veniales  sacerdotis  coram 
saecularibus,  et  verba  venialiter  mala  parentum  coram  filiis 
possunt  fieri  grave  peccatum  propter  scandalum. 

4.  Ratione  contemptus  formalis  sive  legis  sive  legisla- 
toris: qui  enim 'transgreditur  legem  ex  formali  contemptu, 
ipsam  potestatem  legislativam  contemnit;  qui  vero  hanc 
contemnit,  quamvis  in  re  levi  tantum,  Deo  eiusque  ordi- 
nationi gravem  iniuriam  infert. 

Duplex  distinguendus  est  contemptus  legis  vel  legislatoris:  for- 
malis, quo  lex  vel  legislator  qua  talis,  eius  scilicet  auctoritas  contemnitur, 
-et  materialis,  quo  materia  legis  e.  g.  ut  levis  momenti,  ut  inepta  ad 
finem,  ut  iniusta,  vel  legislator  ut  homo  e.  g.  ut  imprudens  vel  im- 
probus contemnitur.  Ergo  ex  formali  contemptu  peccat,  qui  trans- 
greditur legem,  quia  non  vult  esse  subiectus  legi  vel  legislatori,  seu 
ideo  praecise,  quia  praeceptum  est.  Violare  legem  ex  contemptu  mate- 
riali praecepti  vel  praecipientis  humani,  ordinarie  leve  peccatum  est, 
sed  violare  legem  ex  contemptu  materiali  legis  divinae  vel  legislatoris 
divini,  grave  peccatum  est. 

5.  Ratione  periculi  proximi  labendi  in  grave  pecca- 
tum, si  quis  leviter  peccando  tali  periculo  se  exponit : 
nam  eadem  obligatione,  qua  tenemur  peccatum  vitare, 
tenemur  etiam  vitare  illius  proximum  periculum;  sic  qui 
quaerit  conversationem  leviter  prohibitam  cum  sociis,  in 
qua  ut  plurimum  graviter  peccat,  exponendo  se  periculo 
-gravis  peccati  graviter  peccat. 

6.  Ratione  nimii  affectus  ad  rem  aliquam,  ut  si  quis 
adeo  affectus  est  erga  ludum,  ut  actu  paratus  sit  potius 
Deum  graviter  offendere  e.  g.  omittere  sacrum  die  festo, 
■quam  a ludo  abstinere.  Non  vehementia  passionis,  qua 
ludo  adhaeret,  grave  peccatum  est,  sed  mala  dispositio, 
qua  creaturam  Deo  praeferre  paratus  est,  si  quidem  illa 
in  actum  transierit. 

7.  Ratione  materiae  coalescentis  cum  materia  aliorum 
venialium,  qua  de  re  est  sequens  quaestio. 

Nota.  A gravitate  peccati  ohiectiva  distingui  debet  gravitas 
ipeccati  subiectiva.  Ad  hanc  nempe  gravitatem  - diiudicandam  non 

solum  elementa  obiectiva  sed  etiam  subiectiva  considerari  debent^ 
qualia  sunt  ignorantia,  infirmitas,  metus,  contemptus  etc.,  quae  in  deter- 
minato subiecto  malitiam  peccati  augere  vel  minuere  possunt.  Non 
raro  accidit,  ut  subiectiva  gravitas  peccati  longe  distet  ab  eius  gravi- 
tate obiectiva.  In  praxi  confessionis  maxime  attendendum  est  ad  illa 
adiuncta,  quae  peccatum  in  se  grave  efiBciunt  leve.  Ordinarie  quidem 
peccata  in  se  gravia  etiam  subiective  gravia  sunt,  quandoque  autem,, 
quae  in  se  et  obiective  gravia  sunt,  subiective  fiunt  levia  vel  saltem 
non  eundem  gradum  malitiae  habent  in  subiecto,  quem  in  se  habent,, 
quia  committuntur  ex  ignorantia,  ex  infirmitate,  ex  metu,  ex  verecundia 
etc.,  quae  omnia  malitiam  moralem  imminuunt. 

319.  Num  complura  venialia  constituant  peccatum 
mortale. 

1.  Peccata  venialia  ]per  solam  multiplicationeM  quan- 
tumvis magnam  nunquam  constituunt  peccatum  mortale, 
nisi  eorum  materia  coalescat:  solus  enim  numerus  non 
mutat  essentiam  peccati;  inter  peccatum  autem  mortale  et 
veniale  est  essentiale  discrimen. 

a.  Ergo  sacerdos,  qui  in  recitatione  officii  quotidie  omittit  unum 
psalmum,  etsi  per  decursum  anni  omissiones  sint  multae,  venialiter 
tantum  peccat;  et  si  initio  anni  quotidie  psalmum  omittere  proponit, 
hoc  propositum  veniale  peccatum  non  excedit:  propositum  enim  non 
habet  maiorem  malitiam  quam  actus  per  propositum  intenti,  qui  singuli 
sunt  veniales  et  invicem  non  uniuntur. 

h.  Ergo  dominus,  qui  triginta  famulis  die  festo  iniungit  laborem 
unius  horae,  solum  venialiter  peccat:  singulorum  enim  actus  moraliter 
non  coalescunt 

c.  Ergo  qui  sola  mortalia  vitare  proponit  de  venialibus  non  curans, 
immo  qui  proponit  omnia,  quae  occurrunt,  venialia  committere,  hac 
voluntate  per  se  venialem  culpam  non  excedit : malitia  enim  huius  pro- 
positi per  se  desumitur  ab  obiecto;  eius  obiectum  autem  constituunt 
sola  venialia.  Dicitur  per  se,  quia  per  accidens  cum  hoc  proposito 
voluntatis  coniunctum  esse  potest  periculum  graviter  peccandi,  sed  velle 
hoc  periculum  qua  tale  cognitum  grave  peccatum  esset. 

2.  Peccata  venialia  multiplicata  ratione  materiae  coales- 
centis  vel  ratione  effectus  causati  constituere  possunt  pec- 
catum mortale,  supposita  tamen  advertentia  ad  materiam 
gravem  vel  ad  effectum  sub  gravi  prohibitum. 

Qui  absque  intentione  colligendi  gravem  quantitatem  repetitis 
vicibus  modicum  quid  furatur,  graviter  peccat,  quando  cum  advertentia 
ad  effectum  gravem  furatur  quantitatem,  quae  gravem  materiam  com- 

plet:  licet  enim  materia  illius  furti  in  se  et  absolute  spectata  sit  levis, 
attamen  simul  cum  praecedentibus,  quibuscum  coalescit,  complet  et 
constituit  materiam  gravem;  fur  autem  ante  ultimum  furtum  ad  gra- 
vem materiam  et  grave  damnum  (ut  supponitur)  advertens,  illo  furto 
minuto  in  grave  peccatum  consentit  Pari  ratione  sacerdos  in  diversis 
horis  eiusdem  offici  modicum  quid  omittens  illa  omissione,  quae  ma- 
teriam gravem  complet,  mortaliter  peccat,  si  ad  gravitatem  materiae 
advertat 


Quaestio  quarta. 

De  gravitate  peccati. 

320.  De  diversa  peccatorum  gravitate.  Gravitas 
peccati  est  quantitas  malitiae,  quae  peccato  ex  obiecto 
inest.  lam  quaeritur,  utrum  peccata  gravia  ohiective  spec- 
tata eiusdem  an  diversae  gravitatis  sint. 

1.  Non  omnia  peccata  eiusdem  sunt  gravitatis,  sed 
alia  sunt  aliis  graviora;  sic  peccata  contra  religionem  gra- 
viora sunt  peccatis  contra  iustitiam. 

a.  Colligitur  ex  s.  scriptura:  Qui  me  tradidit  tihi,  maius  pecca- 
tum habet^).  Verumtamen  Tyro  et  Sidoni  remissius  erit  in  die  iudicii, 
quam  vobis^).  Omnis,  qui  irascitur  fratri  suo,  reus  erit  iudicio,  qui 
autem  dixerit  fratri  suo  raca,  reus  erit  concilio,  qui  autem  dixerit 
fatue,  reus  erit  gehennae  ignis^).  Disputari  potest,  quid  Dominus 
nomine  iudicii,  concilii,  gehennae  ignis  significare  voluerit,  illud 
tamen  certum  est  diversis  gradibus  poenae,  qui  illis  verbis  signi- 
ficantur, diversos  gradus  culpae  respondere. 

b.  Idem  patet  ex  ratione.  Peccatum  est  transgressio  legis 
divinae;  sed  leges  non  sunt  omnes  eiusdem  momenti  ac  perfec- 
tionis, sed  aliae  sunt  aliis  excellentiores  et  magis  necessariae  re- 
late ad  finem  ultimum,  prout  maius  est  bonum,  ad  quod  servandum 
conditae  sunt. 


q loan.  19,  11. 
2)  Matth.  11,  22. 
q Matth.  5,  22. 

Omnia  peccata  gravia  aequalia  esse  contendebant  Stoici  philo- 
sophi et  aevo  christiano  lovinianus  monachus,  quem  refellit  s.  Hiero- 
nymus. Eorum  argumentum  hoc  est:  formalis  ratio  peccati  mortahs  in 
aversione  a fine  ultimo  consistit;  sed  nequit  esse  maior  vel  minor 
aversio  a fine  ultimo,  cum  aversio  in  indivisibili  consistat.  — Patet 
autem  aversionem  a fine  ultimo  non  posse  esse  maiorem  et  minorem,, 
quatenus  est  negatio  conversionis ; maiorem  vero  et  minorem  esse  posse, 
quatenus  significat  positivam  oppositionem  ad  finem  ultimum  seu  con- 
versionem ad  creaturas. 

2.  Ad  iudicium  ferendum  de  diversa  gravitate  pecca- 
torum P.  Lehmkuhl  (n.  1224.)  sequentes  regulas  statuit: 

a.  Peccatum  eo  gravius  est,  quo  nobilior  et  altior  est 
virtus,  cui  illud  opponitur;  intra  ambitum  autem  eiusdem 
virtutis  graviora  sunt  ceteris  paribus  peccata  contra  legem 
prohibentem,  quam  contra  legem  praecipientem. 

h.  Eo  gravius  est  peccatum,  quo  nobilior  est  persona^ 
contra  quam  peccatum  dirigitur.  Sic  per  se  graviora  sunt 
peccata,  quae  directe  contra  Deum,  quam  peccata,  quao 
contra  hominem  diriguntur^). 

c.  Eo  gravius  est  peccatum,  quo  maius  bonum  est,. 
quod  per  peccatum  laeditur.  Quae  quidem  regula  in  pec- 
catis contra  proximum  primo  loco  attendenda  est. 

3.  Quibus  praemissis  peccata  quoad  gravitatem  fero 
hoc  ordine  se  excipiunt. 

a.  Peccata,  quae  directe  contra  Deum  seu  divina  bona  interna 
committuntur;  odium  Dei,  infidelitas,  desperatio. 

fc.  Peccata,  quae  contra  Dei  bona  externa  committuntur:  blas- 
phemia,  idololatria,  superstitio,  periurium  et  tentatio  Dei.  — Hoc  loco- 
inserenda  sunt  peccata,  quae  contra  humanitatem  Christi  et  sanctissi- 
mum eucharistiae  sacramentum  committuntur. 

c.  Peccata,  quae  contra  Deum  indirecte  committuntur,  seu  contra 
res  Deo  sacratas,  scilicet  diversa  sacrilegia  ut  simonia,  profanatio  rerum 
sacrarum,  indigna  sacramentorum  susceptio  et  administratio,  violatio 
voti  etc. 

d.  Peccata,  quibus  personae  humanae  laeduntur,  et  quidem  hoc 
ordine:  peccata,  quae  homo  committit  in  seipsum,  in  coniunctos  ut 
parentes  vel  superiores  et  in  extraneos. 

e.  Peccata,  quibus  bona  humana  (vitae,  honoris,  famae,  fortunae 
laeduntur:  homicidium,  luxuria,  calumnia,  detractio,  furtum;  ad  haec 
consequitur  ebrietas. 


q Cf.  s.  Thomas  III.  q.  80.  a.  5, 

Quaestio  quinta. 

De  origine  peccati. 

321.  Grenesis  peccati,  1.  Peccatum,  quod  est  actus 
deliberatus  voluntatis,  his  veluti  gradibus  perficitur. 

a.  Imprimis  habetur  propositio  rei  malae,  eo  quod  ope 
alicuius  potentiae  (sensus,  phantasiae,  intellectus)  voluntati 
obiectum  aliquod  offertur,  quod  ipsa  sine  violatione  legis 
amplecti  non  potest. 

h.  Deinde  oritur  in  appetitu  (sensitivo  et  rationali  vel 
in  solo  rationali  pro  ratione  obiecti)  inclinatio  in  obiectum 
propositum  cum  quadam  delectatione:  naturali  enim  neces- 
sitate fertur  appetitus  in  suum  obiectum  et  delectatur  in 
eius  possessione. 

Cum  motus  concupiscentiae  proposito  obiecto  bono  vel  malo  na- 
tura sua  in  homine  oriantur,  sequitur  quemlibet  hominem  eiusmodi 
motus  experiri,  eosque  plus  minusve  frequentes  ac  vehementes  pro  di- 
versitate complexionis  et  circumstantiarum. 

c.  Postea  intellectus  advertit  tum  ad  obiectum,  ad 
quod  inclinatur  voluntas,  tum  ad  eius  moralem  malitiam 
i.  e.  ad  legem  prohibentem  eius  volitionem  atque  ideo  ad 
obligationem  repellendi  tentationem. 

Si  voluntas  obiecto,  ad  quod  inclinatur,  adhaeret,  antequam  in- 
tellectus ad  eius  malitiam  advertit,  illa  adhaesio  nequit  esse  peccatum. 

d.  Tandem  voluntas  libere  ad  actum  se  determinat, 
et  quidem  vel  ab  obiecto  oblato  tentationi  resistens  se 
avertit,  vel  ab  eo  non  se  avertit.  Quodsi  non  se  avertit; 
iam  incipit  voluntaria  adhaesio  ad  rem  malam  propter 
non  reiectam  tentationem,  quae  adhaesio  per  positivum 
consensum  consummatur. 

S.  scriptura  graphice  originem  peccati  describit  his  verbis : Unus- 
quisque vero  tentatur  a concupiscentia  sua  abstractus  et  illectus.  Deinde 
concupiscentia,  cum  conceperit,  parit  peccatum:  peccatum  vero,  cum 
consummatum  fuerit,  generat  mortem^).  Scilicet  concupiscentia  offerens 
obiectum  peccati  voluntatem  allicit  ad  consensum ; quodsi  voluntas 


0 lac.  1,  14  s. 

tentationem  non  repellens  rei  malae  adhaerere  incipit,  ex  hoc  veluti 
connubio  inter  concupiscentiam  et  voluntatem  tamquam  fructus  gene- 
i*atur  positivus  consensus  (peccatum),  cuius  effectus  est  animae  mors 
spiritualis. 

2.  Causa  efficiens  peccati  est  sola  voluntas  humana 
libere  ad  actum  a lege  prohibitum  se  determinans ; attamen 
diversis  modis  ad  peccatum  allici  atque  incitari  potest. 
Quod  voluntatem  ad  peccatum  allicit  vel  est  tentatio  ad 
peccatum  vel  est  simul  occasio  peccati;  utrumque  autem 
continet  periculum  peccandi. 

Articulus  primus. 

De  tentatione  ad  peccatum. 

322.  Notiones.  1.  lentatio  est  conatus  pertrahendi 
voluntatem  ad  peccatum.  Eo  oritur  tentatio,  quod  volun- 
tati proponitur  obiectum  (aliquod  bonum)  lege  prohibitum: 
hoc  enim  conatur  voluntatem  movere  ad  consensum. 

a,  Tentatio  dicitur  gravis,  si  voluntas  ab  obiecto  sub 
gravi  prohibito  vehementer  incitatur  ad  illud  amplecten- 
dum; et  dicitur  levis,  si  ab  obiecto  sub  levi  prohibito  vel 
ab  obiecto  sub  gravi  prohibito  sed  leviter  tantum  incitatur 
ad  illud  amplectendum. 

h.  Tentatio  dicitur  interna,  si  proposito  obiecto  malo 
appetitus  ad  illud  amplectendum  inclinatur ; dicitur  externa, 
si  solum  obiectum  malum  proponitur,  quin  appetitus  ad 
illud  amplectendum  excitetur. 

2.  Frequentia  tentationum  variat  pro  diversis  adiunctis 
internis  et  externis  personarum ; nemo  tamen  ab  illis  prorsus 
immunis  est,  quia  causas  tentationum  nemo  effugere  potest, 
nisi  de  hoc  mundo  exeat.  Excipi  debet  Christus  Dominus, 
in  quo  tentatio  interna  impossibilis  erat,  et  b.  v.  Maria, 
quam  a tentatione  interna  gratia  Dei  immunem  praeser- 
vabat. Tentationem  in  se  non  esse  malam,  sed  pro  vita 
spirituali  magni  momenti  bonum,  fuse  ostendunt  ascetae^). 

q Hense,  Die  Versuchungen*  (Freiburg.  Herder.  1902).  Scaramelli- 
Winkler,  Geistlicher  Fiihrer  (Regensburg,  Verlagsanstalt.  1901).  Mon- 
sahre-Drammer,  Die  Versuchung  (Mainz.  Kirchheim  1892). 

823.  Causae  tentationum  tres  numerantur,  quarum 
prima:  concupiscentia  interna  est,  duae  aliae:  mundus  et 
diabolus  externae  sunt. 

1.  Concupisceyitia.  a.  Nomine  concupiscentiae  hic  in- 
telligitur  appetitus  sensitivus,  prout  fertur  etiam  in  bona 
sensibilia,  quae  ordini  morali  adversantur. 

a.  Ex  peccato  originali  orta  etiam  in  iustificatis  remanet  atque  in 
positiva  inclinatione  in  malum  consistit.  Ipsa  non  est  peccatum,  est 
tamen  uberrimus  fons  peccatorum,  quia  voluntatem  ad  peccatum  allicit; 
ideo  fomes  'peccati  a concilio  tridentino  vocatur'). 

p.  Actus  concupiscentiae  voluntatem  dupliciter  ad  peccatum  alli- 
ciunt: indirecte  per  influxum  in  intellectum,  cuius  indicium  de  malitia 
boni  sensibus  adeo  amoeni  turbatur;  directe  per  influxum  in  volun- 
tatem, quae  propter  nexum  potentiarum  trahitur  ad  idem  volendum,  in 
quod  fertur  appetitus  sensitivus. 

y.  Vis  atque  vehementia  tentationis  et  proinde  gravitas  periculi 
peccandi  dependet  a natura  rei,  in  quam  fertur  concupiscentia,  a 
maiore  vel  minore  claritate  et  vivacitate,  qua  ipsa  repraesentatur,  a 
maiore  minoreve  intensitate  actus  concupiscentiae  ac  tandem  a debili- 
tate voluntatis,  quae  naturali  indole  et  assuetudine  peccandi  in  con- 
creto valde  aucta  esse  potest. 

h.  Concupiscentia  est  primarius  et  principalis  fons 
tentationum : Unusquisque  lentatur  a concupiscentia  sua  ab- 
stractus et  illectus'^).  Triplicis  generis  sunt  bona  a lege 
prohibita,  in  quae  fertur  concupiscentia,  et  prout  in  haec 
bona  fertur,  triplex  in  ea  distinguitur  respectus,  quem 
innuit  s.  scriptura : Omne,  quod  est  in  mundo,  concupiscentia 
<xirnis  est,  et  concupiscentia  oculorum  et  superbia  vitaeP), 

2.  Mundus,  a.  Prout  mundus  designat  complexum 
rerum  corporearum,  eo  tentat,  quod  ipse  bona  sensibiba  ope 
sensuum  appetitui  repraesentet  eumque  ad  ea  amplectenda 
alliciat,  etsi  lege  prohibita  sint. 

h.  Prout  mundus  significat  homines  a Deo  alienos, 
qui  perversa  principia  profitentur  et  passionibus  suis  in- 
dulgentes peccatis  vivunt,  ipse  tentat:  a.  suis  principiis 
•doctrinae  Christi  adversis,  quae  tum  voce  tum  scriptis  inter 


')  Sess.  5.  can.  5. 
2)  lac.  1,  14. 

*)  1.  loan.  % 16. 

homines  disseminantur;  |3.  suis  perversis  operibus,  quibus 
aeque  ac  sermonibus  scandalo  est,  et  ad  sectanda  mala 
exempla  excitat. 

3.  Diabolus,  a.  Diabolum  homines  ad  peccatum  ex- 
citare factum  est  ex  s.  scriptura  certissimum:  etenim  non 
solum  protoparentes^),  sed  etiam  lob^),  Ananiam  et  Sa- 
phiram^),  apostolos^)  et  praesertim  ludam^),  quin  etiam 
divinum  Salvatorem®)  ad  peccandum  tentavit;  unde  apo- 
stoli, ut  caveamus  a tentationibus  daemonis,  sollicite  nos 
admonent'^). 

h.  Cum  diabolus  directe  et  immediate  in  voluntatem 
humanam  agere  eamque  ad  peccatum  pertrahere  nequeat,, 
eo  tentat,  quod:  a.  in  sensibus  sive  externis  sive  internis 
repraesentationes  excitat  ad  bona  prohibita  allicientes ; 
p.  mentem  illusionibus  imbuit,  ut  mortem  adhuc  esse  re- 
motam, passiones  necessitatem  imponere,  peccata  facile 
remitti,  virtutem  esse  nimis  arduam,  hominem  vitae  de- 
lectationibus carere  non  posse  etc. ; y.  animam  perturbat 
scrupulis,  cogitationibus  odii,  luxuriae,  desperationis,  re- 
spectus humani  etc. 

c.  Quamvis  a diabolo  teste  scriptura  omne  peccatum 
initium  sumpserit®),  omnia  hominum  peccata  ab  ipso  aliquo 
modo  procedant,  ipse  princeps  huius  mundi  nominetur®) 
et  peccata  eius  opera  dicantur^®),  nihilominus  diaboli  inter- 
ventus neque  ad  omne  peccatum  neque  ad  omnes  tenta- 
tiones  necessarius  est ; ad  haec  enim  efficienda  sufficit  etiam 
concupiscentia  et  libera  hominis  voluntas.  Reipsa  tamen 
diabolus  saepius  auctor  est  tentalionum,  earum  praesertim, 

q Gen.  3,  1-6.  2.  Cor.  11,  3. 

2)  lob.  1,  12. 

q Act.  5,  3. 

q Luc.  22,  31. 
loan.  13,  2. 

Matth.  4,  3 ss. 

q 1.  Cor.  7,  5.  Eph.  5,  11  ss.  1 Petr.  5,  8 ss. 

®)  1.  loan.  3,  8. 

■q  loan.  12,  31. 

iq  1.  loan.  3,  8. 

quae  molestiores  sunt  et  absque  alia  causa,  quae  cogno- 
scatur, e.  g.  inter  orandum  oriuntur.  Potestas  tentandi 
in  diabolo  non  est  absoluta,-  sed  divinae  providentiae  sub- 
ordinata.  Ergo  tentare  non  potest,  nisi  quando  Deus  per- 
mittendo vult  et  quantum  vult. 

Nota.  Quamvis  in  s.  scripturis  Deus  homines  tentare  dica- 
turb,  ipse  tamen  inter  causas  tentationum  numerandus  non  est, 
quia  neminem  ad  peccatum  incitat  neque  incitare  potesP).  Tenta- 
tiones,  quarum  auctor  Deus  est,  tentationes  probationis  sunt,  non 
seductionis^):  has  enim  tentationes  non  immittit  ipse,  sed  solum 
permittit,  nec  ultra  vires  permittit  et  faciet  etiam  cum  tentatione 
proventum^). 

324.  De  resistentia  tentationibus  opponenda^). 

a.  Patet  nec  mundum  nec  diabolum  hominem  tentare  posse,  nisi 
per  sensus  motus  concupiscentiae  excitent ; quare  unicus  fons  tenta- 
tionum proprie  concupiscentia  est.  lam  quaeritur,  quomodo  voluntas 
circa  motus  concupiscentiae  se  habere  debeat,  postquam  mens  ad  eos 
plene  adverterit. 

h.  Si  a consensu  praescinditur,  triplici  modo  se  habere  potest  vo- 
luntas erga  hos  motus : a.  negative  seu  passive  vel  indifferenter  se  habere 
dicitur,  si  non  consentit,  sed  neque  ullum  medium  adhibet  ad  illos  re- 
primendos; 3.  positive  (sed  indirecte)  resistere  dicitur,  si  media  adhibet  ad 
illos  supprimendos,  sed  actum  contrarium  non  elicit ; y.  directe  resistere 
dicitur,  si  actus  contrarios  elicit.  lam  quaeritur,  num  adsit  obligatio 
pravis  motibus  positive  resistendi,  num  ergo  non  solum  per  consensum 
in  pravum  motum  sed  etiam  per  omissionem  positivae  resistentiae 
committatur  peccatum. 

1.  Non  licet  erga  hos  motus  mere  passive  se  hahere, 
nisi  adsit  iusta  causa,  sed  positiva  resistentia  eis  opponenda 
est.  a.  Eiusmodi  enim  motus  coniiciunt  in  periculum  eis 
consentiendi,  quod  periculum  eo  magis  augetur,  quo  diutius 
deliberate  admittuntur;  hinc  quo  maius  est  periculum  con- 
sentiendi in  pravos  motus,  eo  gravior  est  obligatio  eos 
reprimendi,  h.  Si  adest  rationabilis  causa  omittendi  re- 


q Gen.  22,  1. 

2)  lac.  1,  13. 

q 2.  Cor.  12,  7 ss.  Gen.  22,  1 ss.  lob.  1,  12.  Tob.  2.  12. 
*)  1.  Cor.  10,  13. 

q Gf.  Ballerini-Palmieri  I.  n.  595  ss 

sistentiam,  merito  sperari  potest  auxilium  gratiae,  quo 
praecaveatur  consensus,  dummodo  retineatur  firmum  vo- 
luntatis propositum  non  consentiendi  in  peccatum. 

a.  lusta  causa  mere  passive  se  habendi  adest;  a.  ubi  motus  ex 
actione  honesta  et  utili  oriuntur;  h.  ubi  merito  timetur,  ne  ex  positiva 
resistentia  vehementiores  fiant,  et  e contrario  experientia  constat  eos 
facilius  removeri,  eo  quod  contemnantur;  c.  ubi  diuturna  positiva  resi- 
stentia nimis  molesta  esset;  ideo  in  tentationibus,  quae  diu  durant, 
certe  sufiScit  hinc  inde  eisdem  resistere.  In  his  casibus  ergo  motus 
concupiscentiae  potius  contemnendi,  quam  positive  impugnandi  sunt. 
Praestat  tamen,  praesertim  in  primo  casu,  eis  opponere  actum  displi- 
centiae vel  propositum  non  peccandi. 

fi.  Assentiendum  est  auctoribus,  qui  contendunt  obligationem  hos 
motus  reprimendi  non  iam  ex  eo  oriri,  quod  inordinati  sunt,  sed  ex 
periculo  censensus : obligatio  enim  voluntatis  regendi  potentias  sibi 
subiectas  exigit  quidem,  ut  ipsa  caveat  consensum  in  malum,  at  non 
exigit,  ut  impediat  vel  reprimat  motus  indeliberatos  a natura  ortos^. 

2.  Resistentiam  omittere  et  mere  passive  se  hahere,  ^ 
ubi  motus  concupiscentiae  magni  sunt  et  vehementes, 
grave  peccatum  est;  eam  omittere,  ubi  motus  concupiscen- 
tiae leves  sunt,  veniale  peccatum  non  excedit,  etsi  ver- 
sentur circa  obiectum  sub  gravi  prohibitum.  Motus  enim 
vehementes  inducunt  magnum  seu  proximum  periculum 
consentiendi,  motus  autem  leves  non  inducunt  nisi  peri- 
culum leve;  sed  proximum  consensus  periculum  sub  gravi, 
leve  periculum  solum  sub  levi  removere  tenemur. 

a.  Hinc  poenitentes  pii.  qui  in  tentationibus  raro  solent  consentire, 
non  sunt  facile  arguendi  de  peccato  gravi,  si  mere  negative  se  habue- 
runt; e contrario  qui  in  tentationibus  saepe  labuntur,  facilius  rei  esse 
possunt  peccati  mortalis,  licet  in  casu  particulari  difficillimum  sit  de 
hac  re  certum  iudicium  ferre. 

h.  Notandum  est,  si  motus  primo  primi  ii  que  mali  in  voluntate 
exsistunt,  hi  post  plenam  eorum  advertentiam  incipiunt  fieri  deliberate 
mali;  quare  semper  per  positivam  resistentiam  vel  dissensum  abigendi 
sunt:  qui  enim  erga  eiusmodi  motus  graviter  malos  mere  negative  se 
habet,  graviter  peccat. 

3.  Per  se  nulla  est  obligatio  directe  resistendi  pravis 
motibus,  sed  per  se  sufficit  positive  eis  resistere,  quia 


h Castropalaus,  Opus  morale  tr.  2.  disp.  2,  p.  10.  § 5.  Tamburiniy 
Explic.  decal.  1.  10.  c.  2.  Lacroix,  Theologia  moralis  1.  5.  n.  111  ss. 

hoc  ad  obtinendum  finem  per  se  sufficit.  Per  accidens 
autem  adesse  potest  obligatio  directe  resistendi,  si  posi- 
tiva resistentia  periculum  consensus  non  sufficienter  ex- 
cludit. 

a.  Sunt  tentationes  e.  g.  contra  fidem,  contra  castitatem,  quae 
facilius  et  elBcacius  indirecta  resistentia  vincuntur,  eo  praesertim,  quod 
mens  aliis  rebus  serio  occupetur. 

b.  Modi  positive  resistendi  ex  s.  Alphonso  sunt  sequentes;  a.  elicere 
actum  dissensus  seu  displicentiae,  qui,  etsi  motum  praesertim  cum 
carnali  delectatione  coniunctum  non  reprimat,  cavet  tamen  consensum 
voluntatis:  |3.  cogitare  de  passione  Domini  vel  de  novissimis;  y.  orando- 
recurrere  ad  Deum,  b.  Virginem  vel  Sanctos;  b.  elicere  actum  amoris 
Dei  et  propositi  potius  moriendi  quam  peccandi;  s,  mentem  ad  alia 
divertere. 

Nota.  De  occasione  peccati  conferatur  De  sacramentis  n.  412  ss 


Articulus  secundus. 

De  periculo  peccati. 

325.  Notiones.  1.  Periculum  'peccandi  constituit  omne 
id,  quod  ad  peccatum  inducit  ut  tentatio  et  occasio  peccati. 

2.  Hoc  periculum  est  internum^  si  provenit  a causa 
interna,  ut  est  turpis  imaginatio;  est  externum^  si  provenit 
a causa  externa,  ut  est  res  alliciens  ad  peccatum. 

3.  Hoc  periculum  dicitur  grave  (proximum),  si  mora- 
liter  certo  connexum  est  cum  peccato ; dicitur  leve  (re- 
motum), si  nexus  cum  peccato  non  est  moraliter  certus. 

4.  Periculum  grave  est  absolute  seu  per  se  grave,  si 
pro  omnibus  communiter  tale  est;  relative  seu  per  accidens 
grave,  si  pro  aliquibus  tantum  ob  peculiarem  dispositionem- 
tale  est. 

Nota.  Si  iam  quaeritur,  num  et  quodnam  peccatum  committat, 
qui  periculo  peccandi  se  exponit,  diQ  peccato  ohiective  considerato 
liinc  ut  subiective  committatur  peccatum,  requiritur,  ut  is,  qui  peri- 
culo se  exponit,  apprehendat  id  lege  prohibitum  esse. 

326.  Principia.  1.  Periculum  grave  seu  proximum’ 
graviter  peccandi  sub  gravi  vitare  tenemur.  Et  sane  ex- 

eodem  praecepto,  quo  tenemur  vitare  peccatum  mortale, 
tenemur  etiam  proximum  illius  periculum  vitare:  qui  enim 
illud  non  vitat,  cum  possit,  convincitur  amare  peccatum, 
cuius  periculum  amat^). 

a.  Peccatum,  quod  ab  eo  committitur,  qui  absque  necessitate  se 
exponit  gravi  periculo  peccandi,  est  eiusdem  gravitatis  et  speciei  atque 
ipsum  peccatum,  cuius  adit  periculum. 

h.  Qui  peccandi  periculo  se  exponit,  peccatum  committit,  etsi  in 
periculo  non  peccat;  qui  tamen  postea  in  periculo  constitutus  reipsa 
peccat,  unum  tantum  peccatum  committit:  idem  enim  est  pravus  con- 
sensus, quo  se  exponit  periculo  et  quo  postea  in  peccatum  consentit. 

c.  Gravi  periculo  peccandi  etiam  ille  se  exponit,  qui  adit  peri- 
culum, quod  initio  quidem  leve  est,  ita  tamen,  ut  praevideat  illud 
postea  evasurum  grave,  ut  fieri  solet  in  periculo  peccandi  contra  casti- 
tatem, o Ia  in  ipso  periculo  magis  exardescit  libido. 

2.  Ex  iusta  causa  licet  se  exponere  etiam  proximo 
periculo  peccandi,  dummodo  aptae  adhibeantur  cautelae, 
quibus  periculum  fiat  remotum.  Qui  enim  ex  iusta  causa 
se  exponit  periculo,  non  amat  peccatum,  sed  causam  bonam, 
ob  quam  periculum  subit;  ideo  Dei  auxilium,  ne  in  peri- 
culo labatur,  iure  merito  sperare  potest. 

a.  Causa  necessitatis  subeundi  periculum  peccati  eo  maior  esse 
debet,  quo  maius  est  peccatum,  de  quo  agitur,  et  quo  maius  est  peri- 
culum committendi  ipsum  peccatum. 

h.  Aptae  cautelae,  quibus  excludatur  lapsus  in  peccatum,  sunt: 
retinere  firmum  propositum  non  peccandi;  ad  Deum  orare;  piam  cogi- 
tationem fovere;  si  periculum  diutius  perdurat,  usus  sacramentorum 
et  exercitium  piae  lectionis. 

c.  Absque  iusta  causa,  etsi  cum  proposito  non  peccandi  atque 
adhibendi  aptas  cautelas,  non  licet  periculo  peccandi  se  exponere,  quia 
proxime  obligamur  vitare  periculum,  nisi  iusta  causa  excuset.  Ideo 
Deus  auxilio  suo  non  adiuvat  eos,  qui  temere  periculo  se  exponentes 
suae  obligationi  desunt.  Quodsi  quis  ex  iusta  causa  in  periculo  repe- 
ritur,  Deus  auxilio  suo  eum  non  destituit^). 

d.  Si  certo  praevidetur  in  periculo  commissum  iri  peccatum,  nun- 
quam licet  ei  sponte  se  offerre;  ut  hoc  liceat,  omnino  requiritur,  ut 
adsit  fundata  spes,  fore  ut  cum  Dei  auxilio  vitetur  peccatum:  certum 
enim  peccatum  absolute  caveri  debet. 


»)  Eccli.  3,  27. 

*)  Cf.  s.  Alphonsus  1.  5.  n.  63. 

3.  Periculum  leve  seu  remotum  graviter  et  proximum 
leviter  peccandi  sub  levi  vitare  tenemur:  quare  solum  ex 
rationabili  causa  eiusmodi  periculum  adire  licet.  Aliqua 
enim  deordinatio  contra  rationem  in  eo  habetur,  quod  quis 
absque  causa  ponat  actionem  inutilem,  quacum  insuper 
eoniunctum  est  periculum  peccandi. 

a.  Leve  periculum  intelligitur  verum  peccandi  periculum  licet 
parvum,  quod  in  speciali  aliqua  ratione  fundatur;  periculum,  quod 
moraliter  nullum  est  et  merae  possibilitati  peccandi  aequiparatur,  vitare 
non  tenemur,  quia  eiusmodi  periculum,  quippe  quod  in  omni  fere  actione 
humana  reperiatur,  vitare  non  possumus;  alioquin  deberemus,  ut  ait 
Apostolus,  de  hoc  mundo  exire^. 

h.  Tum  de  levi  periculo  graviter  peccandi  tum  de  gravi  periculo 
venialiter  peccandi  notandum  est,  quod  habet  Lehmkuhl  (n.  486.  IV): 
,Si  illud,  unde  periculum  oritur,  aclio  in  se  honesta  et  utilis  est,  ex 
hac  ipsa  bonitate  ratio  sufficiens  agendi  habetur,  ita  ut  illud  aliquale 
periculum  non  debeamus  attendere,  sed  potius  remediis  adhibitis  nos 
ipsos  praemunire:  aliter  enim  innumerae  actiones  utiles  metu  peccandi 
impedirentur." 

Nota.  Controversa  est  quaestio,  num  grave  peccatum  sit  se  ex- 
ponere periculo  probabili  (non  moraliter  certo)  graviter  peccandi. 
Plurimi  quidem  auctores  cum  s.  Alphonso^)  grave  peccatum  affirmant; 
verum  vix  credibile  est  offerentem  se  periculo  graviter  peccandi  cum 
seria  ac  rationabili  spe,  non  esse  lapsurum,  graviter  peccare,  cum 
affirmari  nequeat  eum  velle  peccatum,  quippe  quod  non  sit  necessario 
■coniunctum  cum  periculo,  cui  se  exponit.  Ceterum  complures  auctores, 
qui  pro  affirmante  sententia  citantur,  magis  verbis  quam  reipsa  ei  ad- 
haerere videntur^). 


Quaestio  sexta. 

De  peccatis  Internis. 

327.  Notiones.  1.  Peccata  interna  ea  dicuntur,  quae 
solum  internis  animae  potentiis,  mente  scilicet  et  volun- 

1.  Cor.  5,  10. 

2)  Cf.  1.  5.  n.  63.  1.  6.  n.  453. 

’)  Cf.  Lacroix,  Theologia  moralis  1.  5.  n.  252  ss.  Berardi,  De 

tate,  perficiuntur.  Ad  tres  classes  omnia  revocantur : a.  ad 
desiderium,  b.  ad  gaudium,  c,  ad  delectationem  morosam; 
et  desiderium  quidem  ad  actionem  futuram,  gaudium,  prout 
hic  accipitur,  ad  actionem  praeteritam,  delectatio  vero  ad 
actionem  praesentem  refertur;  vulgo  autem  haec  omnia 
comprehenduntur  sub  nomine  cogitationis  malae, 

2.  Gaudium  et  delectatio  specifice  non  differunt:  diffe- 
rentia enim  in  eo  solum  consistit,  quod  obiectum  in  de- 
lectatione ut  praesens,  in  gaudio  ut  praeteritum  reprae- 
sentetur; sed  haec  differentia  mere  externa  ad  specificum 
discrimen  constituendum  non  sufficit. 

3.  Delectatio  (gaudium)  et  desiderium  specifice  differunt : 
aliud  sane  est  delectari  de  iniuria  proximi,  aliud  iniuriam 
proximo  inferendam  desiderare:  desiderio  enim  res  mala 
ut  opere  perficienda  exhibetur,  in  delectatione  ab  opere 
externo  praescinditur. 


Articulus  primus. 

De  desideriis  pravis. 

328.  Notiones.  1.  Desiderium  pravum  est  actus  volun- 
tatis, quo  quis  deliberate  rem  malam  perficere  intendit. 

2.  Dicitur  efficax,,  quando  quis  absolute  proponit  rem 
malam  opere  exsequi,  et  inefficax^  quando  quis  condicionale 
(e.  g.  si  possem,,  si  liceret)  rem  malam  exsequi  intendit. 
Quod  proinde  de  desiderio  dicitur,  aequali  ratione  de  pro- 
posito valet:  propositum  enim  est  desiderium  efficax. 

Etiam  desiderium  inefficax  per  se  tendit  in  rem  malam;  quocirca 
per  se  eadem  malitia  theologica  et  specifica  ei  inest  ac  desiderio  effi- 
caci ; atque  ideo  necesse  non  est,  ut  in  confessione  declaretur,  utrum 
desiderium  efficax  fuerit,  an  inefficax. 

329.  Principia.  1.  Desiderium  (efficax  et  inefficax) 
rei  malae  peccatum  est  eiusdem  gravitatis  et  speciei,  quam 

recidivis  et  occasionariis^  (Faventiae.  Novelli.  1897)  II.  pr.  4 ss.,  qui 
affirmantem  sententiam  propugnant,  quam  deserendam  putant  Bal- 
lerini-Palmieri  I.  n.  692  ss.  et  Genicot  II.  n.  372. 

liabet  obiectum  (actus  externus),  in  quod  tendit.  Ratio 
primi  est,  quia  desiderium  malitiam  accipit  ab  obiecto, 
in  quod  tendit,  proindeque  in  re  gravi  grave,  in  re  levi 
leve  est.  Ratio  secundi  est,  quia  desiderium  tendit  in 
ipsam  rem  externam  ut  postea  perficiendam,  ideo  omnes 
malitias  includit,  quae  in  ipsa  re  insunt,  dummodo  appre- 
hendantur. 

Inde  est,  quod  Christus  dicat:  Qui  viderit  mulierem  ad  concupis- 
cendum eam,  iam  moechatus  est  eam  in  corde  suo^).  Ideo  desiderium 
furandi  calicem  consecratum  duplicem  malitiam  furti  et  sacrilegii  con- 
tinet. Desiderium  peccandi  cum  consanguinea  vel  Deo  sacra  est  incestus 
(mentalis)  vel  sacrilegium  (mentale).  Quare  desideria  graviter  mala  tum 
efficacia  tum  inefficacia  in  confessione  ita  declarari  debent,  ut  etiam 
circumstantiae  speciem  mutantes  appareant. 

2.  Desiderium  inefficax  peccatum  non  est,  si  condicio 
apposita  aufert  malitiam  actus:  nam  in  hoc  casu  voluntas 
fertur  in  obiectum,  quod  nullam  malitiam  continet,  quippe 
quam  condicio  apposita  excludat. 

a.  Condicio  apposita  e.  g.  si  liceret,  si  peccatum  non  esset,  si 
Deus  permitteret  malitiam  ab  obiecto  excludere  potest : a.  in  iis,  quae 
solum  lege  positiva  prohibentur:  vellem  carnes  comedere,  nisi  esset 
dies  abstinentiae;  uxorem  ducerem,  si  sacerdos  non  essem;  p.  in  iis, 
quae  lege  naturae  quidem  prohibentur,  sed  nihilominus  aliquando  licite 
fieri  possunt:  inimicum  occiderem,  furarer,  si  Deus  permitteret.  Eius- 
modi  tamen  desideria  non  solum  otiosa,  sed  frequenter  etiam  pericu- 
losa sunt. 

h.  Condicio  apposita  malitiam  ab  obiecto  auferre  nequit:  a.  in  iis, 
in  quibus  condicio  est  impossibilis,  quia  ita  sunt  intrinsecus  mala,  ut 
neque  per  Deum  mutari  possint  e.  g.  blasphemarem,  fornicarer,  si  non 
esset  peccatum;  p.  si  condicio  apposita  non  ad  malitiam  actus,  sed 
ad  aliam  circumstantiam  refertur.  Ideo  peccata  sunt  haec  desideria: 
vellem  ulcisci,  si  sacerdos  non  essem;  fornicarer,  si  non  esset  infernus; 
furarer,  .=i  clam  fieri  posset. 

c.  Quodsi  condicionatum  desiderium  rei  intrinsecus  malae  (forni- 
carer, vindicarer,  si  liceret)  non  est  verum  ac  deliberatum  desiderium, 
sed  magis  significatio  naturalis  propensionis,  qua  voluntas  vel  appe- 
titus sensitivus  in  rem  malam  fertur,  peccatum  non  est,  quia  hoc 
desiderium  ita  explicatur : natura  quidem  in  rem  malam  trahit,  sed  eam 
nolo,  quia  prohibita  est. 


b Matth.  5,  28. 

Noldfn,  De  principiis*. 

330.  Num  licitum  sit  optare  proximo  malum  ad  bonum 
finem.  Licitum  est  sub  hac  condicione:  a.  si  non  fiat  ex 
odio  et  vindicta  sed  mere  ob  bonum  finem ; h.  si  fiat  servato 
ordine  caritatis,  i.  e.  si  bonum,  propter  quod  proximo 
optetur  malum  (temporale),  superet  vel  saltem  adaequet 
malum,  quod  ei  optetur. 

a.  Licitum  est  proximo  optare  mortem  propter  bonum  spirituale 
proprium  vel  alienum  ad  salutem  necessarium;  sic  licet  patri  optare 
mortem  filii,  quem  praevidet  seductum  iri,  si  diutius  vixerit:  servatur 
enim  ordo  caritatis,  cum  bonum  maioris  ordinis  praeferatur  bono  mi- 
noris ordinis. 

h.  Licitum  est  proximo  optare  mortem  etiam  propter  bonwn  tem- 
porale non  solum  commune,  sed  etiam  privatum,  modo  hoc  bonum  non 
sit  minoris  momenti,  quam  vita  proximi.  Sic  licet  optare  mortem 
tyranni,  ut  redeat  pax  et  felicitas  communis ; pariter  licet  uxori  optare 
morlem  mariti,  a quo  citra  spem  emendationis  durissime  tractatur: 
nam  salus  uxoris  temporalis  maius  vel  saltem  aequale  bonum  est,  quam 
vita  mariti.  Pari  modo  uxor  in  hoc  casu  licite  sibi  ipsi  mortem  optare 
potest:  melior  est  enim  mors,  quam  vita  amara}).  Ratio  horum  est, 
quia  etiam  in  hoc  casu  servatur  ordo  caritatis:  cum  enim  quilibet  se 
ipsum  magis  diligere  debeat  quam  proximum,  licite  praefert  suum 
bonum  minori  vel  aequali  bono  proximi  sui. 

c.  Non  licet  proximo  optare  mortem  propter  bonum  temporale 
minoris  momenti,  quam  vita  proximi,  quia  est  contra  rectum  ordinem 
caritatis.  Ideo  non  licet  matri  desiderare  mortem  filiae,  quam  propter 
deformitatem  in  matrimonium  collocare  non  potest;  nec  licet  filio  de- 
siderare mortem  patris,  quo  citius  adire  possit  haereditatem.  Pari  modo 
non  licet  citra  peccatum  sibi  mortem  optare  propter  quotidianas  huius 
vitae  miserias. 

Nota.  In  eiusmodi  autem  desideriis  cavendum  est,  ne  voluntas 
directe  et  immediate  tendat  in  malum  proximi,  sed  in  bonum,  propter 
quod  malum  optatur:  alias  enim  voluntas  actum  in  se  malum  eliceret 
optando  malum  proximi  ut  eius  malum,  non  ut  desiderantis  vel  alterius 
bonum  est. 


Articulus  secundus. 

De  gaudiis  pravis. 

331.  Notiones.  1.  Gaudiumhic  accipitur  pro  deliberata 
complacentia  in  re  mala  sive  a se  sive  ab  aliis  peracta; 


q Eccli.  30,  17. 

refertur  ergo  ad  opus  malum  patratum,  quod  voluntati 
placet.  Ad  gaudium  revocatur  metantia  de  peccato  com- 
misso. 

2.  Obiectum  gaudii  potest  esse:  a.  ipsum  opus  malum 
peractum;  h.  modus ^ quo  malum  peractum  est;  c,  effectus y 
qui  ex  opere  malo  secutus  est;  d.  opus  malum  propter 
bonum  effectum. 

333.  Principia.  1.  Gaudium  de  ipso  malo  peracto 
peccatum  est  eiusdem  gravitatis  et  speciei  atque  ipsum 
malum  peractum.  Ratio  primi  est,  quia  actus  internus 
gaudii  malitiam  accipit  ab  obiecto,  cum  sit  approbatio  rei 
malae,  quae  semper  mala  est,  sive  in  se  sive  demum 
propter  prohibitionem  mala  est,  ut  gaudere  de  blaspliemia 
vel  de  coena  die  ieiunii  sumpta.  Ideo  gaudium  grave  vel 
leve  peccatum  est  pro  gravitate  materiae.  Ratio  secundi 
^st,  quia  voluntas  approbat  rem  malam,  prout  patrata  est; 
ergo  inducit  etiam  omnes  malitias,  quas  novit  cum  re  fuisse 
•coniunctas. 

Nota.  Hinc  poenitens  in  confessione  explicare  debet  non  solum 
obiectum  desiderii  et  gaudii,  sed  etiam  circumstantias  speciem  mutantes, 
modo  cognitae  fuerint,  e.  g.  in  gaudio  de  percussione  clerici,  in  desiderio 
fornicandi  cum  consanguinea. 

Sicut  gaudium  de  malo  peracto,  ita  etiam  tristitia  de  bono  per- 
-acto  peccatum  est,  et  quidem 

a.  tristitia  de  bono  peracto,  quod  sub  gravi  praeceptum  erat, 
grave  peccatum  est; 

b.  tristitia  de  bono  peracto,  quod  sub  levi  praeceptum  erat,  leve 
peccatum  est; 

c.  tristitia  de  bono  peracto,  quod  praeceptum  non  erat.  e.  g.  de 
voto  emisso,  de  suscepto  sacerdotio,  leve  non  excedit,  dummodo  retinea- 
tur voluntas  implendi  obligationem  susceptam.  Num  leve  vel  nullum 
peccatum  sit,  pendet  a motivo,  propter  quod  aliquis  tristatur,  utrum 
nempe  rationabile  sit  nec  ne;  ordinarie  tamen  eiusmodi  tristitia  ra- 
tionabili motivo  caret. 

d.  tristitia  non  de  ipso  bono  peracto,  sed  de  adiunctis  bonae  ac- 
tionis e.  g.  de  incommodo  et  labore  peccatum  non  est. 

2.  Gaudere  non  de  opere  malo,  sed  de  modo,  quo 
malum  patratum  est,  non  est  peccatum : actus  enim  volun- 
tatis in  hoc  casu  fertur  in  obiectum  bonum  vel  indifferens. 

24* 

Gaudere  licet  de  picturis  vel  comoediis  obscoenis  propter  arti- 
ficium, quo  exaratae  sunt;  de  furto  vel  fraude  propter  singularem  et 
ingeniosam  astutiam;  de  narratione  lubrica  ob  lepidum  narrandi 
modum;  de  lapsu  hominis  ob  ridicula,  quae  in  lapsu  acciderunt.  Eius- 
modi  tamen  gaudia  periculo  non  carent,  quia  facilis  est  transitus  a 
modo  ad  ipsum  opus. 

3.  Per  se  licitum  est  gaudere  de  hono  effectu  operis 
mali,  sive  hoc  materialiter  sive  form aliter  malum  fuit, 
quia  actus  voluntatis  non  fertur  in  rem  malam,  sed  prae- 
cise in  effectum  bonum,  etsi  supponat  opus  malum. 

Ideo  licitum  est  filio  gaudere  de  hereditate,  quam  ob  homicidium 
sive  voluntarium  sive  involuntarium  consecutus  est.  Licitum  est 
gaudere  de  exonerata  natura  vel  de  sedata  tentatione,  quae  ex  pollu- 
tione sive  involuntaria  sive  etiam  voluntaria  secuta  est.  At  vero  peri- 
culosa sunt  ista,  quia  ab  effectu  bono  gaudium  facile  transire  potest 
ad  opus  malum. 

4.  Non  licet  gaudere  de  ipso  opere  malo,  quod  bonum 
effectum  habuit,  licet  autem  gaudere  de  opere  malo  propter 
bonum  effectum,  qui  ex  eo  secutus  est,  sive  opus  materia- 
liter sive  form  aliter  malum  fuit.  Ratio  primi  est,  quia 
non  licet  approbare  malum  propter  finem  bonum,  nec  ideo 
malum  opus  bonum  fit  et  dignum  approbatione,  quod 
bonum  effectum  producere  potest  vel  reipsa  produxit^). 
Ratio  secundi  est,  quia  obiectum  gaudii  non  est  ipsum 
malum,  sed  praecise  haec  eiusdem  circumstantia,  quod 
bonum  effectum  habuit.  Etenim  opus  malum  considerari 
potest  secundum  se  et  prout  est  causa  boni  effectus;  si 
consideratur  secundum  se,  non  licet  de  illo  gaudere,  quodsi 
consideratur  praecise,  ut  est  causa  boni  effectus,  licet  de 
eo  gaudere ; sed  hoc  potius  est  gaudere  de  bono  effectu 
causae  malae. 

Non  licet  gaudere  de  periurio,  etsi  materialiter  tantum  malo, 
quod  alium  a poena  liberavit,  nec  de  omissione  ieiunii,  etsi  ex  inad- 
vertentia  accidisset.  Non  licet  gaudere  de  occisione  hostis  ecclesiae; 

Sunt,  qui  hoc  idem  illicitum  esse  demonstrent  ex  propositione 
15.  ab  Innocentio  XI.  damnata:  Licitum  est  filio  gaudere  de -parricidio 
parentis  a se  in  ebrietate  perpetrato  propter  ingentes  divitias  inde  ex 
hereditate  consecutas.  Verum  ex  hac  propositione  id  inre  inferri  non 
potest,  quia  etiam  ex  alia  ratione  falsa  est  propositio,  quia  nempe 
gaudium  filii  repugnat  ordini  caritatis. 

licet  autem  gaudere,  quod  ex  ea  pax  ecclesiae  secuta  sit.  Non  licet 
gaudere  de  peccato  Adami,  etsi  magnum  inde  secutum  sit  bonum. 
Quodsi  ecclesia  canit:  0 felix  culpa,  hoc  non  est  gaudium  de  peccato 
ipso,  sed  de  peccato,  quia  et  quatenus  bonum  effectum  habuit. 

Nota.  Quod  desiderare  licet,  de  eo  pariter  gaudere  licet,  et 
vicissim;  ergo  licet  gaudere  de  malo  proximi,  modo  non  laedatur 
ordo  caritatis;  sic  licet  matri  gaudere  de  morte  filioli  ob  felici- 
tatem eius  aeternam. 


Articulus  tertius. 

De  delectatione  morosa. 

333.  Notiones.  1.  Delectatio,  prout  hic  accipitur,  est 
complacentia  voluntatis  in  bono  apprehenso.  Delectatio 
moralitatem  accipit  ab  obiecto,  in  quo  voluntas  sibi  com- 
placet. 

Ratione  obiecti  distinguitur  delectatio : a.  de  re  cogitata  et  volun- 
tati repraesentata  e.  g.  de  occisione  inimici,  de  fornicatione;  h.  de 
cognitione  rei,  si  scilicet  non  res  ipsa,  sed  eius  cognitio  placet  e.  g. 
cognitio  homicidii,  fornicationis.  Aliud  sane  est  delectari  de  homicidio 
per  imaginationem  exhibito,  et  aliud  delectari  de  cognitione  homicidii. 

2.  Delectatio  morosa  est  libera  complacentia  in  re  mala 
per  cogitationem  vel  imaginationem  exhibita  ut  praesenti 
sine  desiderio  illam  faciendi ; qui  ergo  morose  delectatur, 
fingit  sibi  actum  peccati  e.  g.  furtum,  tactum  turpem  et 
de  illo  actu  sic  repraesentato,  ac  si  quis  illum  exsequeretur, 
sibi  complacet  sine  voluntate  tamen  illum  exsequendi.  Mo- 
rosa dicitur  haec  delectatio  non  a duratione  complacen- 
tiae, sed  quia  voluntas  in  ea  post  advertentiam  moratur, 
licet  unico  instanti;  delectatio  igitur  morosa  idem  est  ac 
voluntaria. 

334.  Principia.  1.  Delectatio  morosa  de  re  mala  pec- 
catum est  eiusdem  gravitatis  et  speciei  ac  res  ipsa  mala 
per  imaginationem  repraesentata  vel  cogitata.  Ratio  est, 
quia  delectatio  morosa  moralitatem  tum  theologicam  tum 
specificam  accipit  ab  obiecto,  circa  quod  versatur.  Quare 


374 


VI.  De  peccatis. 


delectatio  morosa  gravis  vel  levis  est,  prout  res  cogitata, 
in  qua  voluntas  delectatur,  graviter  vel  leviter  mala  est, 
et  delectatio  de  furto  specie  differt  a delectatione  de  ho- 
micidio vel  de  fornicatione. 

Et  hic  iterum  apparet  discrimen  inter  delectationem  et  cogita- 
tionem de  re  mala:  delectatio  enim  de  copula  carnali  prohibita  semper 
est  peccatum  grave,  non  item  de  eadem  cogitatio  et  imaginatio:  si 
enim  haec  fiat  ex  fine  honesto  e.  g.  ad  docendum,  bona  est,  et  si  fiat 
ex  curiositate,  veniale  peccatum  est.  Eiusmodi  autem  cogitationes  de 
rebus  obscoenis  semper  periculosae  sunt,  eo  quod  facile  provocant  sen- 
sum Venereum;  et  si  quidem  accedat  delectatio  (libera  complacentia) 
de  sensu  venereo,  qui  ex  cogitatione  seu  imaginatione  obscoena  exci- 
tatur, non  est  delectatio  morosa  spiritualis,  de  qua  hic  sermo  est,  sed 
delectatio  venerea,  de  qua  alibi  dicitur. 

2.  Delectatio  morosa  continet  malitiam,  quam  res  cogi- 
tata, quae  placet,  ex  circumstantiis  habet,  si  circa  ipsas 
versetur  delectatio;  quocirca  delectatio  de  occisione  sacer- 
dotis est  mentale  homicidium  sacrilegum  et  delectatio  de 
copula  cum  moniali  est  mentalis  fornicatio  sacrilega,  si 
voluntas  etiam  de  circumstantia  sacerdotii  et  consecrationis 
delectetur. 

Si  ergo  voluntas  de  circumstantiis,  quae  in  obiecto  malo  cogitato 
reperiuntur,  formaliter  non  delectatur,  malitiam  circumstantiarum  non 
contrahit:  cum  enim  non  agatur  de  re  mala  opere  iam  peracta  aut 
peragenda,  sed  solum  de  re  cogitata,  praecisione  facta  ab  eius  exsecu- 
tione, non  contrahitur  malitia  circumstantiarum,  in  quas  voluntas  ex- 
plicite  non  feratur.  Qui  ergo  in  exemplo  supra  posito  de  circumstantia 
obiecti  non  delectatur,  eam  non  contrahit  et  proinde  in  confessione 
satisfacit  dicens:  delectatus  sum  de  homicidio;  delectatus  sum  de 
fornicatione. 

Quaestio  septima. 

De  quibusdam  generibus  peccati. 

Articulus  primus. 

De  peccatis  capitalibus i). 

335.  Notiones.  1.  Peccata  capitalia  non  ideo  dicun- 
tur capitalia  vel  mortalia,  quod  essent  peccata  maxima 
aut  semper  mortalia,  sed  quia  ex  peccato  originali  orta 
sunt  veluti  capita  et  fontes,  ex  quibus  multa  alia  peccata 
oriuntur.  Fontes  autem  peccatorum  non  sunt  ut  actus, 
sed  potius  prout  sunt  pravae  passiones  seu  propensiones 
habituales,  ideo  melius  vitia  capitalia,  quam  peccata  capi- 
talia vocantur. 

Secundum  doctrinam  s,  Thomae  ex  vitiis  capitalibus  tamquam 
ex  causa  iinali  alia  peccata  oriuntur.  Cum  enim  obiectum,  quod  vitia 
capitalia  inordinate  appetunt,  hominem  vehementer  alliciat  ut  divitiae, 
quas  appetit  avaritia,  ad  illud  frequenter  et  abundanter  assequendum 
multa  et  diversa  media  adhibet  illicita,  quae  sunt  totidem  peccata  ex 
vitio  capitali  exorta^). 

2.  Vitia  capitalia  post  s.  Gregorium  magnum^)  et 
s.  Thomam^)  communiter  numerantur  septem : superbia, 
avaritia,  luxuria,  invidia,  gula,  ira,  acedia.  De  singulis 
ita  agendum  est,  ut  tam  prout  sunt  vitia  quam  prout 
sunt  peccata  considerentur. 

a.  Septem  vitia  capitalia  non  ab  omnibus  eodem  modo  enume- 
rantur: alii  enim  superbiam  tamquam  radicem  omnium  vitiorum  con- 
siderantes sub  ea  adhuc  septem  recensent,  quorum  primum  est  ambitio, 
alii  autem  superbiam  inter  septem  vilia  capitalia  recensentes  ambitionem 
inter  eius  filias  primo  loco  collocant. 


’)  S.  Thomas,  De  malo  q.  8 ss.  Holzmann,  Theologia  mor.  1.  tr.  3. 
disp.  2.  c.  5.  Struggl,  Theologia  moral.  tr.  2.  q.  3.  Ballerini-Palmierji 
I.  n.  697—745. 

2)  S.  Thomas  I.  II.  q.  84.  a.  3. 

Moralia  I.  31.  c.  7.  ■ 

Summa  I.  II.  q.  84.  a.  4.  ' 

h.  Septem  vitia  voce  memoriali  Saligia  comprehenduntur,  cuius  I 
singulae  literae  singula  vitia  ex  ordine  significant.  I 

§ 1.  De  siiperhia* 

1.  Superbia  definitur  inordinatus  appetitus  pro- 
priae excellentiae.  Superbia  virtuti  humilitatis  per  excessum 
opponitur.  j 

a.  Inordinatus:  est  enim  propriae  excellentiae  etiam  amor  ordi- 
natus, cum  quis  propria  bona  non  aestimat  plus,  quam  par  est,  aliis-  j 
que  praeferri  desiderat,  quia  ad  Dei  gloriam  et  propriam  vel  aliorum  j 
salutem  utile  fore  existimat.  ' 

h.  Superbia  eo  oritur,  quod  homo  excellentiam  suam  considerans 
nec  advertens  se  illam  a Deo  habere,  eam  pluris  facit,  quam  par  est. 
Haec  consideratio  efficit,  ut  nimiam  sui  aestimationem  concipiat,  ipse 
sibi  placeat,  se  aliis  praeferat,  alios  contemnat,  excellentiam  suam  aliis 
manifestare,  ab  eis  honorari,  laudari  atque  eis  praeponi  cupiat. 

2.  Superbia  completa  est  peccatum  ex  toto  genere  i 

suo  mortale;  incompleta  est  peccatum  ex  toto  genere  suo  | 
veniale.  ) 

a.  Superbia  completa  ea  est,  qua  quis  ita  vult  excellere 
aliisque  praeponi,  ut  nemini  subesse  velit,  nec  superioribus 
nec  ipsi  Deo;  talis  est  superbia  diaboli.  Haec  continet 
directam  (non  solum  indirectam  et  virtualem)  aversionem 
a Deo  et  propterea  pertinet  ad  peccata  omnium  gravissima. 

h.  Superbia  incompleta  ea  est,  qua  quis  retenta  sub- 
iectione  erga  Deum  et  superiores  se  pluris  facit  quam 
par  est,  et  super  alios  excellere  cupit,  quos  ut  inferiores 
despicit  atque  contemnit.  Superbia  incompleta  veniale 
peccatum  est : nam  inordinatus  appetitus  rei  ex  se  in- 
differentis venialis  est.  Per  accidens  autem  grave  pecca- 
tum esse  potest,  si  nimirum  coniuncta  est  cum  gravi  in- 
iuria  aliorum,  vel  si  inducit  ad  alia  peccata  gravia  com- 
mittenda. 

3.  Superbia  non  immerito  omnium  peccatorum  mater 

dicitur,  quia  inordinatus  amor  propriae  excellentiae  ad 
quaelibet  peccata  movere  potest ; sunt  tamen  quaedam  J 
peccata,  quae  peculiari  sensu  superbiae  filiae  dicuntur,  \ 
quatenus  superbia  propemodum  naturali  necessitate  ad  ea  j 
inducit.  Sunt  haec,  quae  sequuntur;  1 

a.  Praesumptio,  quae  est  appetitus  aggrediendi  aliquid 
supra  vires.  Haec  per  se  venialis  est,  nisi  quis  per  im- 
peritiam suam  se  exponat  periculo  gravi  iniuriae  Deo  vel 
proximo  inferendae,  ut  si  quis  absque  sufficienti  peritia 
cupit  exercere  munus  parochi,  medici;  indicis  etc. 

h.  Ambitio,  quae  est  inordinatus  appetitus  honoris  et 
dignitatis  non  debitae,  ut  si  quis  ambit  officium,  quo  in- 
dignus est.  Dignitatem  autem  vel  honorem  sibi  conveni- 
entem cum  moderatione  et  ex  bono  fine  appetere,  non  est 
peccatum,  sed  actus  magnanimitatis. 

c.  Vana  gloria,  quae  est  inordinatus  appetitus  mani- 
festationis propriae  excellentiae  sive  verae  sive  fictae,  ut 
si  quis  inordinate  laudem  quaerit,  de  aliorum  humiliatione 
gaudet.  Non  committit  vitium  vanae  gloriae,  qui  ob  finem 
honestum  excellere  nititur  e.  g.  ut  ad  officium  postea 
gerendum  aptus  fiat,  ut  parentibus  placeat,  ut  propositum 
praemium  obtineat.  Dicitur  vanitas,  si  quis  laudem  et 
honorem  quaerit  ex  bonis  minoris  momenti  e.  g.  ex  opibus, 
ex  forma  corporis,  ex  vestibus  etc. 

Triplici  modo  vana  gloria  se  manifestat : 

a.  lactantia,  quae  est  inordinata  manifestatio  propriae  excellentiae 
per  verba; 

j3.  Ostentatione,  quae  est  inordinata  manifestatio  propriae  excellen- 
tiae per  facta  vel  signa; 

y.  Hypocrisi,  quae  est  inordinata  manifestatio  propriae  excellen- 
tiae per  simulatas  virtutes. 

§ 2.  De  avaritia, 

337.  1.  Avaritia  definitur  inordinatus  appetitus  bo- 
norum temporalium  (i.  e.  bonorum  fortunae).  Avaritia 
virtuti  liheralitatis  per  defectum  opponitur. 

a.  Inordinatus  est  amor  divitiarum,  si  non  regitur  -fine  debito 
atque  honesto,  qualis  est  ad  providendum  necessitatibus  familiae,  ad 
benefaciendum  aliis  etc. ; insuper  si  nimia  sollicitudine  acquirendi  di- 
vitias vel  nimia  parsimonia  laeditur  modus  a ratione  in  his  rehus 
praescriptus. 

h.  Vitium  avaritiae  aeque  in  paupere  atque  in  divite  reperiri  potest, 
cum  uterque  rebus  possessis  nimio  affectu  inhaerere  vel  possidenda 
nimio  desiderio  optare  possit. 

2.  Avaritia  est  peccatum  ex  toto  genere  suo  venialp, 
excessus  enim  in  re  alias  indifferenti  et  licita  venialis  est; 
atqui  amor  bonorum  temporalium  ex  se  indifferens  est. 

Avaritia  potest  fieri  mortale  peccatum,  si  non  sola  liberalitas,  sed 
etiam  alia  virtus  laeditur  e.  g.  iustilia  vel  caritas  proximi,  ut  si  homo 
adeo  inordinate  amat  divilias,  ut  propter  eas  e.  g.  ditescendo  ex  ali- 
enis legem  Dei  violet  aut  negando  debitam  eleemosynam  officiis  erga 
proximum  desit. 

3.  Avaritia  duobus  modis  committitur:  a.  excedendo 
in  retinendis  bonis  acquisitis  (Geiz);  h,  excedendo  in  cura 
et  sollicitudine  nova  bona  acquirendi  (Habsucht). 

4.  Avaritiae  filiae  recensentur  potissimum  quinque: 

a.  Obduratio  cordis  erga  pauperes,  quos  avarus  dure  alloquitur, 
absque  misericordia  vacuos  repellit  et  cum  rigore  ab  eis  debita  exigit, 
etsi  solvendo  impares  sint. 

h.  Inquietudo  cordis  e.  g.  vehemens  et  inordinata  applicatio  mentis 
ad  divitias  acquirendas  et  conservandas  cum  inani  timore,  ne  non  ac- 
quirantur vel  perdantur. 

c.  Fraus,  quae  est  deceptio  alterius  facto  peracta,  ut  cum  in  rebus 
vendendis  adulterantur  pondera  et  mensurae. 

d.  Dolus,  qui  est  deceptio  alterius  verbis  peracta. 

c.  Proditio,  quae  est  deceptio  alterius  contra  fidem  datam  in 
eius  damnum  peracta. 


§ 3,  De  invidia'), 

338.  1.  Invidia  est  tristitia  de  bono  alterius,  quatenus 
hoc  apprehenditur  ut  diminutivum  propriae  excellentiae 
e.  g.  honor  socii  ut  invidentis  dedecus.  Directe  adversatur 
caritati,  quae  de  bono  proximi  gaudet,  quod  bonum  invidus 
destructum  optat  et  non  destructum  dolet. 

Differt  a.  ab  aemulatione:  aemulus  enim  non  tristatur  de  bono 
proximi,  sed  tristatur  de  proprio  malo,  quia  caret  illo  bono,  quod  videt 
in  alio;  |3.  ab  odio,  quo  quis  tristatur  de  bono  alterius,  quatenus  eius 
bonum  est;  y.  ab  illa  tristitia,  quam  quis  habet  de  bono  alterius  quatenus 
inde  sibi  aliquod  malum  timet,  si  quis  e.  g.  tristatur  de  elevatione 
alterius,  quia  inde  sibi  oppressionem  timet ; b.  ab  indignatione,  qua 
quis  tristatur  de  bono  alterius,  quatenus  hic  illo  bono  indignus  est. 
Hoc  per  se  non  est  peccatum;  fieri  autem  potest  peccatum,  si  repugnat 

De  luxuria  in  fasciculo  agitur  separatim  edito:  De  sexto 
praecepto  etc. 

providentiae  divinae,  quae  ob  certos  fines  etiam  peccatoribus  bona  tum 
temporalia  tum  supernaturalia  largitur. 

. 2.  Invidia  oritur  ex  superbia,  quatenus  adeo  inordi- 
nate aliquis  amat  propriam  excellentiam  in  aliquo  bono 
sive  vero  sive  ficto,  ut  nolit  eiusmodi  bonum  possideri  a 
proximo  suo.  Invidia  solet  esse  in  iis,  qui  aequales  vel 
fere  aequales  sunt,  quia  gloria  eorum,  qui  multum  excellunt, 
non  solet  apprehendi  ut  diminutio  propriae  excellentiae. 
Et  licet  alii  aliis  sint  natura  magis  proni  ad  invidiam, 
tam  alte  tamen  omnibus  insitum  est  hoc  vitium,  ut  aliqui 
motus  primi  invidiae  reperiantur  etiam  in  viris  perfectis. 

3.  Invidia  est  peccatum  ex  genere  suo  mortale:  nam 
repugnat  caritati ; peccata  autem  contra  caritatem  ex  genere 
suo  gravia  sunt.  Admittit  tamen  parvitatem  materiae.  Ut 
invidia  grave  peccatum  sit,  requiritur:  a.  ut  ad  magnum 
proximi  bonum  sive  corporale  sive  spirituale  referatur; 
b.  ut  invidus  serio  velit  proximum  eo  carere,  ne  ipse  subeat 
fictam  imminutionem  proprii  boni. 

Quo  maius  bonum  est,  de  quo  alteri  quis  invidet,  eo  maius  est 
peccatum  invidiae;  ideo  gravissimum  invidiae  peccatum  illud  est,  quo 
quis  proximo  invidet  ipsa  bona  spiritualia:  dona  Spiritus  S.,  gratiam, 
virtutem,  sanctitatem. 

4.  Invidiae  filiae  numerantur  quinque  sequentes : odium, 
susurratio,  detractio,  exultatio  in  adversis,  afflictio  in  pro- 
speris proximi. 

Dum  invidus  de  bono  proximi  tristatur,  quatenus  illud  appre- 
henditur ut  causa  proprii  mali,  oritur  in  ipso  desiderium,  quod  pro- 
ximus illo  bono  excidat;  ideo  conatur  illud  diminuere  vel  penitus 
destruere  per  malas  de  proximo  oblocutiones,  quae  si  sint  occultae, 
vocantur  susurratio,  et  si  sint  manifestae,  detractio.  Quodsi  hunc  finem 
consequatur,  e.xultat,  si  non  consequatur,  affigitur  et  tristatur,  quae 
tiuslitia,  si  duret,  generat  odium. 

§ 4.  De  gula. 

339.  1.  Grula  est  inordinatus  appetitus  cibi  et  potus. 

o.  Gulae  inordinatio  in  eo  consistit,  quod  modus  a ratione  in 
usu  cibi  et  potus  praescriptus  non  servetur. 

h.  Gula  generice  accepta  opponitur  duabus  virtutibus,  quae  ad 
temperantiam  pertinent:  abstinentiae,  quae  moderatur  usum  cibi  et 

potus  non  inebriativi,  et  sobrietati,  quae  moderatur  usum  potus  in- 
ebiiativi  seu  alcoolici.  Gulae  ergo  duae  sunt  species:  comessatio  seu 
gula  specifice  accepta  et  ebrietas,  quae  sunt  peccata  specifice  distincta. 

2.  Gula  quinque  modis  peccari  potest,  qui  iam  a 
s.  Thoma  hoc  versiculo  comprehenduntur: 

Praepropere,  laute,  nimis,  ardenter,  studiose"^). 

Inordinatio  enim  in  usu  cibi  et  potus  versari  potest  aut  circa 
ipsum  cibum  aut  circa  illius  sumptionem  et  quidem : 

a.  Circa  substantiam  cibi,  si  appetuntur  cibi  pretiosiores  et  ex- 
quisitiores, quam  statui  et  condicioni  determinati  hominis  conveniat: 
laute. 

b.  Circa  quantitatem,  si  ultra  naturae  appetitum  comeditur  i.  e. 
plus,  quam  ad  bonam  corporis  valetudinem  et  ad  mentis  convenientem 
dispositionem  requiritur:  nimis. 

c.  Circa  qualitatem,  si  adhibetur  praeparatio  ciborum  ob  condi- 
menla  et  eiusmodi  nimis  delicata  et  exquisita:  studiose. 

d.  Circa  sumptionem  ratione  modi,  si  quis  nimis  avide  et  voraciter 
comedat:  ardenter. 

e.  Circa  sumptionem  ratione  temporis,  si  quis  debitum  tempus  prae- 
veniat aut  saepius,  quam  par  est,  comedat  et  bibat;  praepropere. 

, 3.  Gula  est  peccatum  ex  genere  suo  leve:  ex  generali 

enim  regula  excessus  in  re  alias  indifferenti  vel  licita  per 
se  non  est  nisi  venialis.  Per  accidens  autem  gula  fieri 
potest  mortalis,  idque  multipliciter,  praesertim  vero: 

a.  Ratione  laesae  caritatis  Dei,  eo  quod  .homo  adeo 
inordinate  amat  delectationes  cibi  et  potus,  ut  eas  finem 
ultimum  constituens  paratus  sit  potius  praecepta  graviter 
obligantia  contemnere  quam  his  delectationibus  renuntiare. 
Hi  sunt,  quorum  Deus  venter  est‘^). 

h.  Ratione  gravis  damni  in  corpore,  si  quis  advertenter 
per  nimiam  ingluviem  graviter  laedat  sanitatem  corporis. 

c.  Ratione  gravis  damni  in  anima,  si  quis  advertenter 
per  excessum  in  cibo  et  potu  se  ineptum  reddat  ad  ex- 
sequenda officia  sub  gravi  obligantia. 

a.  Grave  peccatum  non  est,  gulae  indulgere  usque  ad  vomitum: 
aliud  enim  non  habetur  nisi  excessus,  utique  enormis,  in  usu  delecta- 
tionis ex  cibo  et  potu;  atqui  iste  excessus  ex  genere  suo  venialis  est, 
nisi  accedat  circumstantia  speciem  mutans. 


q S.  Thomas  II.  II.  q.  148.  a 4. 
2)  Phil.  3,  19. 

P.  Etsi  grave  peccatum  sit  sine  necessitate  vesci  carne  humannf 
tum  quia  id  repugnat  pietati  defunctis  debitae,  tum  quia  viam  pandit 
caedibus  humanis,  in  extrema  tamen  necessitate  famis  id  licitum 
esse  videtur,  quia  in  extrema  necessitate  quandoque  licita  evadunt, 
quae  |alias  lege  naturae  prohibentur.  At  nunquam  licet  in  hunc  finem 
hominem  occidere') 

4.  Gulae  s.  Tliomas  quinque  filias  enumerat: 

a.  Hebetudo  mentis  seu  deordinatio  rationis  in  eo  sita,  quod  quis 
nec  orare  nec  alia  id  genus  praestare  possit. 

h.  Inepta  laetitia  seu  inordinatio  appetitus. 

c.  Multiloquium  seu  inordinatio  verborum. 

d.  Scurrilitas  seu  inordinatio  exteriorum  actuum,  ad  quos  inepta 

laetitia  inducit.  ‘ i 

e.  Immunditia  seu  inordinatio  in  corpore:  ex  saturitate  enim 
oriuntur  emissiones  seminis,  vomitus  et  aliae  rerum  superfluarum  ex- 
cretiones. 

340.  De  temperantia  servanda.  In  usu  cibi  et  potus  ratio 
modum  praescribit,  quem  exigit  finis,  propter  quem  cibus  et  potus 
. ab  auctore  naturae  creatus  est.  Cibus  autem  et  potus  ad  vitae 
necessitatem  et  sustentationem  ordinatus  est,  ut  nempe  corpus  in 
integritate  et  vigore  conservetur  et  sic  menti  in  functionibus  suis 
apte  inservire  possit,  lam  vero  ad  vitae  sustentationem  necessarium 
non  illud  solum  dicitur,  quod  ad  exsistentiam,  sed  etiam  illud, 
quod  ad  convenientiam  et  commodum  requiritur.  Pari  modo  ad 
vitam  non  necessarium  tum  illud  dicitur,  quod  corporis  sanitatem 
et  mentis  idoneam  dispositionem  impedit,  tum  illud,  quod  ad  con- 
venientem vitae  sustentationem  non  requiritur.  Qui  in  usu  cibi 
et  potus  virtutem  temperantiae  servat,  tantum  comedit  et  bibit, 
quantum  ad  convenientem  vitae  sustentationem  requiritur,  at  nun- 
quam sumit,  quod  corporis  sanitati  aut  mentis  idoneae  dispositioni 
ad  eius  functiones  exercendas  praevidet  obfuturum : hoc  enim  esset 
peccatum  gulae.  Patet  ea,  quae  ad  idonee  et  convenienter  viven- 
dum requiruntur,  non  esse  ad  certam  quantitatem  restricta,  sed 
quandam  latitudinem  habere,  adeo  ut  plus  minusve  sumi  possit, 
nec  tamen  sanitati  et  mentis  aptae  dispositioni  nocumentum  affe- 
ratur. lam  vero  iis,  quae  ad  convenientem  sustentationem  non 
requiruntur,  nec  tamen  mentis  et  corporis  aptam  dispositionem 
impediunt,  oh  iustas  causas  e.  g.  hospitalitatis,  festivitatis,  extra- 
ordinariae laetitiae  etc.,  moderate  uti  licet:  his  enim  non  laedi- 
tur temperantia  nec  peccatum  gulae  committitur^). 

q Lessius,  De  iustit.  1.  4.  c.  3.  n.  9.  ss. 

q Gf.  s.  Thomas  II.  II.  q.  141.  a.  6.  Lessius,  de  iust.  1 4. 
c.  1.  n.  9 ss. 

IDe  ebrietate, 

341*  Notiones.  1.  Ebrietas  passive  accepta  significat 
defectum  usus  rationis  ex  nimio  potu  inductum,  unde  ebrius 
aliquis  dicitur;  ebrietas  active  accepta  denotat  ipsam  pota- 
tionem, quae  hunc  effectum  inducit,  et  definitur : voluntarius 
excessus  in  potu  ex  sola  voluptate  usque  ad  violentam  pri- 
vationem usus  rationis.  Ebrietas  activa  est  peccatum,  pas- 
siva est  effectus  peccati. 

a.  In  potu : vini  scilicet  vel  alterius  liquoris  inebriantis,  quibus 
verbis  a comessatione  dififert.  Ex  sola  voluptate:  si  enim  potus  ex 
alia  causa  e.  g.  ratione  medicinae  etsi  usque  ad  privationem  usus  ra- 
tionis sumeretur,  non  esset  ebrietas.  Ideo  tamen  non  desinit  esse 
ebrietas,  quia  ex  potu  non  percipitur  voluptas,  modo  potus  non  su- 
matur ex  alio  rationabili  fine.  Violenta:  nam  usus  rationis  modo  na- 
turali intercipitur  per  somnum  et  modo  violento  per  nimium  potum, 
quo  fit,  ut  ebrius  ne  expergefactus  quidem  e somno  uti  possit  ratione. 

h.  Ex  quibus  patet  propriam  ebrietatis  malitiam  non  esse  in 
sola  potatione  inducenti  privationem  usus  rationis,  sed  in  potatione, 
(juae  privationem  usus  rationis  adducit  modo  violento  absque  suflScienti 
causa  propter  voluptatem  potus ‘). 

2.  Ebrietas  dicitur  per f exta , si  penitus  aufert  usum 
rationis,  et  dicitur  imperfecta,  si  usum  rationis  penitus  non 
aufert. 

Ebrietate  perfecta  laborare  censetur:  a.  qui  amplius  distinguere 
nescit  inter  bonum  et  malum;  h.  qui  sequenti  die  non  recordatur  rerum 
notabilium,  quas  in  ebrietate  dixit  aut  fecit;  c.  qui  prorsus  insolita 
agit,  quae  integra  mente  agere  non  consuevit.  Ebrietas  erit  imper- 
fecta, si  salvo  usu  rationis  seu  salva  potentia  moraliter  agendi  solum- 
modo phantasia  parumper  turbata  est,  lingua  titubat,  pedes  vacillant, 
oculi  duplicata  aspiciunt,  obiecta  per  gyrum  verti  videntur,  vomitus 
sequitur  et  eiusmodi. 

342.  Eius  malitia  formalis.  1.  Peccatum  ebrietatis 
essentialiter  consistit  in  potatione  inordinata  (ex  sola  vo- 
luptate) liquoris  inebrietativi  cum  praevisione  amissionis 
usus  rationis.  Ergo  in  peccato  ebrietatis  immoderata  de- 
lectatio vini  per  se,  amissio  usus  rationis  in  causa  volita 
est,  quae  cum  absque  sufficienti  motivo  solum  propter  vo- 


q Lcssius  1.  4.  c.  3.  n.  13  s. 

Inptatem  potus  admittatur,  raoraliter  mala  est.  Cum  pro- 
pria malitia  ebrietatis  in  potatione  usque  ad  privationem 
usus  rationis  ex  sola  voluptate  absque  necessitate  con- 
sistat, si  potatio  vini  ex  alio  motivo  eoque  honesto  fiat, 
mala  non  est,  quamvis  privationem  usus  rationis  causet; 
etenim  non  fit  inordinate  seu  contra  regulam  rationis,  sicut 
ea,  quae  ex  voluptate  fit. 

2.  Voluptati  potus  immoderate  seu  contra  regulam 
rationis  indulgere  veniale  peccatum  est,  etsi  ratio  parumper 
turbetur,  sed  eidem  voluptati  indulgere  usque  ad  plenam 
amissionem  usus  rationis  grave  peccatum  est. 

3.  Ad  solvendas  quaestiones,  quae  huc  pertinent,  iuvat 
notare,  copiosae  potationis  effectum  immediatum  esse  re- 
laxationem nervorum  et  soporem  sensuum,  ex  quibus  tam- 
quam effectus  amissio  usus  rationis  sequitur.  Cum  potatio 
ex  motivo  honesto  seu  ad  obtinendum  effectum  licitum 
moraliter  mala  non  sit,  quamvis  ex  ea  turbatio  rationis 
sequatur,  in  solvendis  particularibus  quaestionibus  dispi- 
ciendum est,  num  damnum  temporariae  privationis  usus 
rationis  a bono,  propter  quod  illud  permittitur,  sufficienter 
compensetur  nec  privatio  usus  rationis  intendatur. 

4.  Quod  de  usu  liquoris  inebriantis  dicitur,  id  pari 
modo  de  usu  opii,  aetheris,  chloroformii  et  similium  affir- 
mandum est:  eorum  nempe  effectus  immediatus  est  debi- 
litatio nervorum  et  sopor  sensuum,  ex  quibus  privatio  usus 
rationis  consequitur ; porro  sopor  iste  sensuum  licite  addu- 
citur ad  obtinendum  effectum  bonum  satis  gravem,  etsi 
praeter  intentionem  sequatur  effectus  malus,  violenta  tur- 
batio rationis. 

a.  Ergo  licitum  est  se  inebriare  ad  morbum  depellendum  se- 
cundum consilium  medicorum  e.  g.  ad  curandum  morbum  cholerae 
vel  ad  evacuandam  vim  veneni : temporaria  enim  turbatio  rationis 
a bono  intento  satis  compensatur. 

h.  Licet  se  inebriare  vel  uti  chloroformio  ad  leniendos  vel  non 
sentiendos  dolores  e.  g.  in  operatione  chirurgica  vel  in  partu  diffi- 
cili: etenim  privatio  usus  rationis  a bono  intento,  quod  est  miti- 
gatio acerbi  doloris,  sufficienter  compensatur. 

Quaeritur,  num  liceat  uti  chloroformio  ad  mitigandos  ordinarios 
partus  dolores.  Dubium  est,  num  haec  causa  sufficiens  sit  tum  ad 
permittendam  turbationem  rationis,  tum  potissimum  ad  adducendum 
periculum,  quod  tam  matri  quam  proli  ex  usu  chloroformii  enascitur’). 

c.  Licet  se  inebriare  ad  vitandam  mortem,  quam  quis  alicui 
minatur,  nisi  se  inebriet,  excepto  tamen  casu,  quo  quis  ebrietatem 
exigat  in  contemptum  Dei  vel  in  odium  virtutis : ex  copiosa  enim 
potatione  immediate  sequitur,  ut  alter  a voluntate  inferendi 
mortem  desistat;  effectus  autem  inebriationis  ex  causa  sufficienter 
gravi  se  liberandi  a morte  permittitur. 

d.  Licet  se  inebriare  ad  molestiam  insomniarum  (Schlaflosig- 
keit)  depellendam  sub  hac  condicione,  quod  alia  remedia  innocua 
frustra  adhibita  fuerint,  ebrietas  vero  ad  conciliandum  somnum 
utilis  sit. 

e.  Non  licet  se  inebriare  ad  melancholiam  pellendam  vel  ad 
levandum  moerorem,  tum  quia  iste  finis  non  est  causa  sufficiens 
permittendi  turbationem  rationis,  tum  quia  alia  praesto  sunt 
media  ad  illum  finem  obtinendum.  Attamen  licitum  est  ob  hanc 
causam  usque  ad  hilaritatem  bibere^). 

343.  Eius  moralis  malitia.  1.  Ebrietas  perfecta  est 
peccatum  mortale:  a.  sacra  scriptura  ebrietatem  inter  pec- 
cata recenset,  quae  a regno  coelorum  excludunt^) ; h.  gravis 
est  deordinatio  violenter  non  solum  usu  rationis  sed  etiam 
potestate  propinqua  ea  utendi  se  privare,  et  ad  brutorum 
condicionem  se  abiicere  propter  solam  voluptatem  ex  potu 
captam. 

a.  Etiam  perfecta  ebrietas  admittit  parvitatem  materiae:  si  quis 
igitur  ad  breve  tempus  (quod  horam  non  attingit)  sine  necessitate  se 
privat  usu  rationis,  non  committit  grave  peccatum.  Attamen  pro  praxi 
haec  nota  vix  ullius  est  momenti,  quia  praevideri  vix  potest  potum 
non  diutius  horae  spatio  usu  i-ationis  esse  privaturum. 

p.  Qui  ita  immoderate  bibit,  ut  certo  sequeretur  perfecta  ebrietas, 
etsi  hunc  effectum  somno  se  committens  non  experiatur,  nihilominus 
graviter  peccat : potatione  enim  non  solum  causam  mali  eamque  totam 
ponit,  sed  manet  etiam  privatus  potestate  propinqua  utendi  ratione; 


q Cf.  Capellmann,  Medicina  pastoralis^  (Aquisgrani.  Barth.  1893) 
p.  40  s.,  qui  censet  in  ordinario  partu  id  non  licere,  cui  tamen  contra- 
dicit Olfers  Pastoralmedicin-  (Freiburg.  Herder.  1893)  S.  103. 
q Gohat  apud  Lacroix  1.  5.  n.  3^14. 
q 1.  Cor.  6,  10.  Gal.  5,  21. 


De  quibusdam  generibus  peccati. 


385 


attamen  graviter  non  peccat,  qui  pharmaco  impediat,  ne  ex  immoderato 
potu  usu  rationis  privetur. 

2.  Ebrietas  imperfecta  per  se  veniale  peccatura  non 
excedit ; per  accidens  autera  potest  fieri  gravis : a.  ratione 
scandali,  quod  e.  g.  sacerdos  daret,  etsi  semel  tantum, 
vel  paterfamilias,  si  saepius  semiebrius  esset;  |3.  ratione 
damni,  quod  aut  sanitati  aut  familiae  infertur;  y.  ratione 
finis,  ut  si  quis  biberet  ad  vehementiorem  in  se  libidinem 
excitandam ; b.  ratione  gravis  tristitiae,  quae  uxori,  filiis, 
parentibus  inde  causatur. 

a.  Prudenter  notat  Ballerini:  „dum  confitetur  quis  ebrietatem, 
interrogandus  erit,  an  plene  usum  rationis  amiserit.  Nam  vulgo  putant 
falsa  opinione  grave  adesse  peccatum,  si  ad  vomitum  vinum  provo- 
caverit". 

h.  Ergo  sine  dubio  grave  peccatum  est  alios  inducere  ad  ebrie- 
tatem; itaque  a.  ad  aequales  haustus  aliquem  provocare  cum  periculo 
ebrietatis;  fi.  saepius  propinare  cum  prae  visione  ebrietatis;  y.  alium 
urgere  ac  veluti  cogere  ad  bibendum  cum  periculo  ebrietatis,  etsi  m- 
banitatis  causa  fiat,  b.  Licet  autem  largum  potum  offerre  et  proponere 
convivis,  qui  ex  eo  inebriandi  praevidentur,  modo  hanc  cooperationem 
(remotam)  sufficiens  causa  cohonestet, 

c.  Num  et  quatenus  imputari  possint  peccata  in  ebrietate  com- 
missa alibi  dicitur;  hoc  loco  notetur:  a.  Ebrio  non  imputantur  con- 
tumeliae  in  alios  prolatae : cum  enim  ne  ab  iis  quidem  aestimentur» 
quos  afficiunt,  aptae  non  sunt,  quae  alterius  honorem  laedant.  P.  Sunl, 
qui  hoc  idem  etiam  de  hlasphemiis  affirment;  communiter  tamen  haec 
sententia  reiicitur,  quia  honor  Dei  exigit,  ut  etiam  blasphemia  mate- 
rialis vitetur^). 

344.  De  usu  morphii^).  Ad  leniendos  dolores  et 
ad  sopiendos  sensus  nunc  medici  frequenter  utuntur  di- 
versis mediis;  et  ad  leniendos  quidem  dolores  ordinarie 
adhibetur  morphium,  ad  sopiendos  autem  sensus  alia  quo- 
que „ narcotica"  inserviunt.  Quaeritur  de  eorum  effectibus, 
de  eorumque  liceitate. 

1.  Effectus,  quos  usus  morphii  producit,  pro  diversa 
quantitate,  quae  sumitur,  diversi  sunt.  Quod  de  morphiQ 

’)  LehtnJcuhl  I.  n.  745.  Ballerini-Palmieri  I.  n.  731  ss. 

2)  Gf.  Olfers  1.  c.  p.  103  s.  Capellmann  1.  c.  p.  41  ss. 

Noldin,  De  principiis*. 

hic  dicitur,  valet  etiam  de  opio,  cocaino  et  aliis  eiusmodi 
remediis. 

a.  In  magna  quantitate  haustum,  pari  modo  ac  ve- 
nenum, inducit  mortem;  in  minore  quantitate  sumptum 
soporem  sensuum  et  privationem  usus  rationis  causat,  qui 
quidem  effectus  ab  ebrietate  nihil  differt;  si  tandem  valde 
modica  quantitas  sumatur,  ad  pacandos  nervos  reficien- 
dasque  vires  inservit. 

h.  Iniectiones  morphii,  quae  sub  cute  in  parva  quan- 
titate fiunt,  ad  leniendos  dolores  inserviunt  et  voluptatem 
quandam  haud  exiguam  producunt;  quod  si  iniectiones 
istae  subcutaneae  in  maiore  quantitate  per  notabile  tempus 
iterantur,  sanitati  corporis  graviter  nocent,  vitam  nota- 
biliter abbreviant  et  insuper  vehementem  morphii  cupi- 
dinem provocant,  quae  difficilius  ipsa  ebrietate  superari 
et  praeterquam  in  nosocomiis  in  hunc  finem  erectis  curari 
vix  potest.  Fli  tamen  effectus  maligni  non  causantur  nisi 
ex  usu  maioris  quantitatis  saepius  iterato;  paucae  iniec- 
tiones eaeque  modicae  corpori  vel  animae  vix  quidquam 
nocent. 

345.  2.  Ex  his  quoad  liceitatem  huius  usus  iam  se- 
quentia colliguntur. 

a.  Morphii  usus  adeo  exiguus,  ut  alium  effectum  non 
producat  nisi  restaurationem  virium  et  pacationem  nervo- 
rum, manifesto  licitus  est. 

h.  Morphii  usus  moderatus,  etiam  sine  iusta  causa 
solum  ad  sedandam  eius  cupiditatem  adhibitus,  veniale 
peccatum  non  excedit,  cum  sanitati  graviter  non  noceat 
nec  notabilem  vitae  abbreviationem  causet;  morphio  autem 
ea  quantitate  et  frequentia  uti,  ut  notabile  sanitatis  et 
vitae  detrimentum  inde  sequatur,  grave  peccatum  est. 

c.  Morphii  usus  ea  quantitate  adhibitus,  ut  sensus 
sopiantur  et  privatio  usus  rationis  sequatur, 

a.  sine  iusta  causa  grave  peccatum  est,  aeque  atque 
ebrietas  ex  potatione  vini  orta; 

p.  ex  causa  proportionale  gravi  necessitatis  vel  utili- 
tatis licitus  est,  e.  g.  ut  infirmus  in  operatione  chirurgica 
sine  resistentia  se  permittat  manibus  chirurgi,  ne  infirmus 
sentiat  acerbos  dolores; 

y.  in  articulo  mortis  non  solum  illicitus  est,  si  mori- 
bundus nondum  est  ad  bene  moriendum  dispositus,  sed 
otiamsi  ad  mortem  rite  dispositus  sit,  quia  non  adest 
ratio  sufficiens  moribundum  privandi  usu  rationis,  nisi 
timendus  sit  lapsus  in  peccatum ; siquidem  eo  tempore 
usus  rationis  tantae  utilitatis  est,  ut  nullo  emolumento 
temporali  compensari  possit : moribundus  enim  careret 
meritis,  quae  tum  ex  doloribus  patienter  toleratis  tum  ex 
actibus  perfectae  conformitatis  cum  divina  voluntate  alia- 
rumque  virtutum  lucrari  posset. 

i^46.  De  euthanasia.  1.  Hodie  moribundi  frequenter  exigunt 
a medicis  et  medici  eis  procurant  euthanasiam,  quam  dicunt,  placidam 
nempe  et  tranquillam  mortem  sine  dolore,  eo  quod  ope  morphii  soporem 
sensuum  et  perfectam  privationem  usus  rationis  inducunt,  a.  Si  ex 
morphio  solum  dolores  leniantur,  usus  rationis  autem  non  auferatur, 
vel  si  usus  rationis  solum  ad  tempus  auferatur,  eius  usum  etiam  in 
moribundis  licitum  esse  patet,  h.  Si  ex  morphio  usus  rationis  toto 
tempore  agoniae  plene  auferatur,  eius  usus  illicitus  est,  etiam  in  iis, 
qui  obligationes  suas  iam  impleverunt,  tum  quia  non  adest  sufficiens 
ratio  admittendi  privationem  usus  rationis,  nisi  simul  adsit  periculum 
peccandi,  eo  vel  magis,  quod  tempore  agoniae  dolores  ex  se  minuantur; 
tum  quia  privatio  usus  rationis  usque  ad  mortem  perdurans  aequi- 
valet  abbreviationi  vitae  spiritualis,  quae  illicita  est.  c.  Minus  effi- 
•cax  ad  hoc  demonstrandum  est  argumentum  desumptum  ex  necessitate, 
quod  homini  servetur  facultas  orandi  atque  merendi ; etenim  quamvis 
fideles  recte  magnam  gratiae  donum  existiment,  si  mortem  serena  mente 
opperiri  possint,  nulla  tamen  exsistit  obligatio  conservandi  in  morte, 
quantum  fieri  potest,  usum  rationis,  ut  moribundus  sui  compos  mor- 
tem opperiatur  vitamque  Deo  offerat,  nec  ut  merita  sibi  comparare 
possit,  cum  neglectus  huius  occasionis  orandi  atque  merendi,  si  non  ex 
contemptu  sed  ex  metu  mali,  etsi  temporalis,  fiat,  peccatum  non  sit. 

2.  Si  in  articulo  mortis  oh  nimios  dolores  vel  ex  aliis  causis 
timendus  esset  lapsus  in  peccatum,  alii  quidem  censent  id  permitti 
posse,  recte  autem  Lehmkuhl  (n.  743)  id  negat*).  Idem  propterea 
censet  sacerdotem  moribundis  assistentem  praxi  medicorum  sopiendi 

*)  Cf.  Lacroix  1.  5.  n.  341.  Villada,  Casus  conscientiae  IU.  p.  309, 

moribundos  non  solum  quoad  illos,  qui  ad  mortem  nondum  dispositi 
sunt,  sed  etiam  quoad  dispositos,  in  quibus  non  est  periculum  gra- 
viter peccandi,  resistere  debere;  solum  quoad  moribundos,  qui  sunt 
in  periculo  graviter  peccandi,  illam  praxim  non  positive  permitti,  sed 
silentio  .tolerari  posse.  Item  si  moribundus  bona  fide  exigit,  ut  sibi 
rationis  usus  adimatur,  nec  spes  est,  fore  ut  monitus  obtemperet,  usus^ 
morphii  tolerari  posset. 

: 347.  De  ebriositate  impugnanda*  Ebrietas  (Berauscbung) 
praesertim  si  frequenter  committatur,  funestissimas  sequelas  pro- 
ducit, tum  individuales : appetitum  carnalem  (libidinem)  excitat  et 
promovet,  sensum  moralitatis  et  religionis  hebetat  atque  obtundit^ 
bona  fortunae  prodigit,  praesertim  vero  sanitati  mentis  et  corporia 
maximum  nocumentum  affert;  tum  sociales:  pacem  domesticam  et 
vitam  familiarem  perturbat,  innumeris  criminibus  ansam  praebet 
et,  id  quod  in  ruinam  populorum  vergit,  ad  degenerandas  proles- 
conducit.  Hanc  potissimum  ob  causam  e&msi7as'(Trunksucht),  quae 
habitum  se  inebriandi  significat,  tam  immane  vitium  est,  ut  om- 
nibus modis  impugnari  ac  debellari  debeat.  Cum  manifesta  indicia, 
degenerationis  ob  nimium  usum  alcooli  inductae  in  diversis  natio- 
nibus iam , deprehenderentur,  ortum  est  studium  introducendi  et 
propagandi  vel  totalem  abstinentiam  a quovis  potu  alcoolico  vel 
saltem  magnam  in  eius  usu  temperantiam,  erectaeque  sunt  societates^ 
contra  alcoolismum,  quae  munus  sibi  assumunt,  impediendi  abusum 
alcooli.  Ea,  quae  pastores  animarum  ad  eradicandum  hocce  malum 
tam  perniciosum  et  tam  late  per  orbem  diffusum  conferre  possunt,, 
his  fere  continentur: 

a.  Instruere  fideles  de  malignis  effectibus  non  solum  ebrie- 
tatis, sed  etiam  largae  potationis,  quae  ultra  determinatam  men- 
suram fere  quotidie  fiat;  de  errore  eorum,  qui  putant  ex  usu  li- 
quoris alcoolici  organismum  nutriri  vel  roborari;  de  ebriositate 
funesto  fonte  delictorum  ac  criminum ; de  peccato  eorum,  qui 
infantibus  liquores  alcoolicos  praebent. 

h.  Promovere  associationes,  quae  in  eum  finem  instituuntur,, 
ut  vel  temperantia  vel  etiam  abstinentia  exerceatur. 

c.  Divulgare  scripta  et  folia  peniodica,  quibus  fideles  de  his^ 
rebus  apte  doceantur  atque  ad  exercendam  temperantiam  vel  ab- 
stinentiam excitentur*). 


^ ^ *)  Ferstl,  Die  Alkoholfrage  der  Gegenwart.  Sechs  Vortrage  (Regens- 
'burg.  Verlagsanstalt.  1906).  Pieper,  Die  Massigkeitsbestrebungen  (M* 
■ Gladbach.  Zentralstelle,  1906).  A.  Egger,  Der  Klerus  u.  die  Alkoholfrage- 
. (Freibiirg.  Herder.  1899),  Hoppe,  Die  Tatsaohen  uber  den.  AlkohoP 

348.  De  Alcoolismo.  Hoc  nomine  significantur  tum  abusus 
alcooli,  qui  in  immoderato  potu  consistit,  tum  eflfectus  maligni, 
^uos  ebrietas  in  hominis  sanitate  producit.  Liquores  alcoolici  ia 
parva  quantitate  sumpti  sanitati  quidem  non  nocent,  at  ultra 
debitam  mensuram  hausti  valetudini  quammaxime  nocere  possunt, 
atque  id  quidem  omnibus  corporis  organis,  praesertim  vero  syste- 
mati nerveo.  Damnum,  quod  sanitati  afferunt,  non  solum  a quanti- 
tate et  qualitate  potus  alcoolici,  sed  etiam  a dispositione  sub- 
iecti  dependet;  sic  in  neurasthenicis  et  in  filiis  parentum,  qui 
-ebrietati  dediti  sunt,  multo  peiores  effectus  producunt.  Quanti- 
tas alcooli,  quae  absque  sanitatis  detrimento  hauriri  possit,  a 
peritis  diversimode  determinatur^).  Itaque  ebrietas  moraliter  mala 
-est  etiam  propter  nocumentum,  quod  infert  corpori.  Quando  hoc 
nocumentum  grave  sit,  accurate  determinari  non  potest. 

a.  Assidua  seu  frequens  ebrietas  certe  grave  nocundentum 
infert  corpori  et  proinde  etiam  sub  hoc  respectu  grave  peccatum  est. 

h.  Potatio  larga  atque  assidua,  quae  tamen  ebrietatem  "non 
•causat,  corpori  magis  nocet,  quam  ebrietas  hinc  inde  commissa. 

c.  Num  eiusmodi  copiosa  potatio  propter  nocumentum  corpori 
allatum  unquam  grave  peccatum  constituat,  difficile  dictu  est. 
Sequelae  quidem  talis  potationis  tum  in  individuo  tum  in  genere 
humano  funestissimae  sunt,  nec  fingi  potest  causa  potationem  eius- 
<iue  malos  effectus  excusans,  quia  tamen  mali  effectus  paulatim 
tantum  et  in  diversis  diverso  gradu  producuntur,  determinari 
nequit,  quando  usus  alcooli  liberatior  graviter  nocere  incipiat. 

d.  Infantibus  atque  impuberibus  frequenter  potus  alcoolicos 
praebere  vel  permittere,  a gravi  noxa  excusari  nequit. 

§ 5.  T>e  ira, 

349.  1.  Ira  definiri  solet  inordinatus  appetitus  vin- 
dictae. Ira  mansuetudini  per  excessum  opponitur. 

a.  Ira  igitur,  prout  vitium  est,  seu  iracundia  est  passio  appetitus 
sensitivi  (irascibilis),  quae  in  appetitu  vindictae  consistit. 

h.  Ira  pro  duplici  elemento,  quod  continet,  proprie  duplicem  in- 
ordinationem includit,  alteram  ex  parte  motus  in  appetitu  irascibili 
seu  ex  parte  excandescentiae,  quae  nimia  est,  alteram  ex  parte  obiecti 


{Miinchen  Reinhart.  1904).  Bunge,  Die  Alkoholfrage.  — In  Basel  ist  im 
Verlage  des  Alkoholgegnerbundes  eine  ganze  Reihe  kleiner  Schriften 
liber  diese  Frage  erschienen. 

^)  Capellmann  - Bergman , Pastoralmedizin^^  S.  86  ff.  Antonelli 
Medicina  pastoralis^  n.  455  ss. 

seu  ex  parte  vindictae,  quam  appetit  iusto  maiorem  vel  ob  causam  in- 
iustam.  Utrumque  elementum  exhibet  haec  irae  definitio,  qua  dicitur 
inot'dinatus  animi  motus  inndictam  inordinate  appetentis. 

c.  Inordinatus,  quia  tum  passio  seu  motus  irae  tum  appetitus- 
vindictae  ex  se  indifferens,  honestus  et  licitus  esse  potest,  si  e.  g.  pa- 
rentes irascuntur  ob  culpas  filiorum  easque  punitione  vindicant. 

2.  Ira,  prout  est  inordinatus  motus  appetitus  irascibilis,. 
est  peccatum  ex  toto  genere  suo  veniale:  excessus  enim  in 
re  indifferenti  per  se  culpam  venialem  non  excedit. 

a.  Haec  ira  committitur,  quando  quis  excandescit  de 
re,  quae  iram  non  meretur,  vel  ultra  quam  res  meretur, 
vel  saepius  quam  oportet. 

h.  Per  accidens  haec  ira  peccatum  mortale  evadere 
potest  ratione  enormis  excessus  naturam  rationalem  prorsus 
deturpantis,  quando  quis  deliberate  ita  furiose  agit,  ac  si 
esset  ratione  privatus. 

c.  Tres  species  seu  modi  diversi  huius  irae  assignan- 
tur: a.  rancor  (Groll),  qui  est  ira,  quatenus  causat  indigna- 
tionem, aversionem  et  odium;  |3.  insania  (Tollheit),  quae 
est  ira,  quatenus  mentem  rationis  usu  privat;  y*  furor 
(Wut),  qui  est  ira,  quatenus  in  enormes  motus  externos 
erumpit. 

3.  Ira,  prout  est  inordinatus  appetitus  vindictae,  est 
peccatum  ex  genere  siio  mortale:  directe  enim  repugnat 
caritati  vel  etiam  iustitiae,  quia  inordinate  vel  etiam  in- 
iuste  proximo  malum  appetit;  atqui  peccata  contra  cari- 
tatem vel  iustitiam  ex  genere  suo  mortalia  sunt. 

Haec  ira  committitur:  a,  cum  quis  ei  appetit  vindictam,  qui  eam 
non  meretur,  vel  fi.  ultra  quam  meretur  vel  y.  non  ad  debitum  finem, 
scilicet  non  ex  zelo  iustitiae,  sed  ex  odio  personae  vel  ad  satiandum 
animum  malevolum  vel  ex  libidine  vindictae  etc. 

§ 6.  De  acedia, 

350.  1.  Aceclia  specialis,  prout  est  vitium  capitale, 
est  tristitia  de  bono  divino  scilicet  de  gratia  et  amicitia 
Dei,  prout  hominis  bonum  proprium  est. 

a.  Acedia  late  accepta  est  taedium  seu  tristitia  de  labore.  Divi- 
ditur in  naturalem  et  spiritualem  (moralem).  Naturalis  est  taedium 
seu  tristitia  de  labore  corporis  ob  eius  difficultatem.  Patet  hanc 

acediam  a defatigatione  corporis  et  a defectu  virium  probe  distin- 
guendam esse.  Acedia  spiritualis  dividitur  in  generalem  et  specialem 
seu  capitalem.  Generalis  est  taedium  seu  tristitia  de  rebus  spiritua- 
libus ob  laborem  in  illis  exercendis  necessarium.  Haec  acedia  non  est 
peccatum  speciale  a peccato  per  transgressionem  praecepti  ex  acedia 
commissa  distinctum,  ut  si  quis  ex  acedia  omittit  sacrum  dominicale. 
Specialis  est  tristitia  de  bono  divino  i.  e.  de  gratia  et  amicitia  Dei, 
prout  ad  hominem  pertinent. 

h.  Speciale  vitium  speciali  virtuti  opponatur  oportet.  Virtus,  cui 
acedia  opponitur , est  caritas  Dei.  Sicut  amori  caritatis  opponitur 
odium,  ita  gaudio  caritatis  opponitur  tristitia  de  bono  divino.  Qui 
enim  Deum  diligit,  propter  Deum  gaudet  de  bono  suo  spirituali,  quod 
nempe  per  gratiam  Deo  conformetur  atque  ad  consortium  divinae  na- 
turae admittatur;  atqui  de  hoc  bono  spirituali  tristatur  acediosus 
nolens  ad  talia  bona  se  a Deo  esse  destinatum 0. 

2.  Acedia  specialis  est  peccatum  ex  toto  genere  suo 
mortale,  quia  directe  repugnat  caritati'  divinae,  a qua  ace- 
diosus ob  displicentiam  bonorum  spiritualium,  quae  Deus 
hominibus  largitur,  recedit.  Attamen  venialis  esse  potest 
ex  imperfectione  actus.  Ceterum  haec  pessima  acedia  non 
adeo  frequenter  committitur. 

luvenis,  qui  eo  tristatur,  quod  cogitur  opera  devotionis  et  vir- 
tutum peragere,  quae  non  sunt  praescripta,  non  committit  peccatum 
speciale  acediae  nec  graviter  peccat:  graviter  autem  peccat  peccato 
speciali  acediae,  qui  tristatur,  quod  aeternam  beatiludinem  sibi  com- 
parare debeat,  quod  fidem  catholicam  cognoverit. 

3.  Praecipuae  eius  filiae  numerantur  quinque: 

a.  Malitia,  qua  quis  odio  habet  bona  spiritualia  et  vellet  ea 
non  esse. 

l).  Rancor,  quo  ii  fastidio  sunt,  qui  ad  spiritualia  inducunt. 

c.  Desperatio  de  salute. 

d.  Torpor,  quo  bona  non  cum  debito  fervore  fiunt. 

e.  Evagatio  mentis,  qua  quis  in  exercitio  rerum  spiritualium 
evagatur  circa  illicita. 


Articulus  secundus. 

De  peccatis  in  coelum  clamantibus. 

351.  Quae  sint.  Peccata  in  coelum  clamantia  qua- 
tuor  numerantur:  a.  homicidium  voluntarium;  h.  sodomia; 


q Cf.  s.  Tiiomas  II.  II.  q.  35.  a.  3. 

c.  oppressio  pauperum,  viduarum  et  pupillorum ; d.  de- 
fraudata  operariorum  merces^).  Haec  peccata  adeo  abomi- 
nandam continent  malitiam,  ut  prae  ceteris  divinam 
ultionem  provocent. 

a.  Ratio  externa,  ob  quam  hoc  nomine  designentur, 
haec  est,  quia  s.  scriptura  illa  peccata  commemorans  addit 
ea  in  coelum  clamare. 

a.  Commemorans  fratricidium  Gain  dicit:  Vox  sanguinis  fratris 
tui  clamat  ad  me  de  terraP). 

p.  Commemorans  peccatum  Sodomae  et  GomorrJiae  ait:  Delebimus 
locum  istum,  eo  quod  increverit  clamor  eorum  coram  Domino^). 

y.  Laesionem  viduarum  et  pupillorum  prohibet  his  verbis : Viduae 
et  pupillo  non  nocebitis.  Si  laeseritis  eos,  vociferabuntur  ad  me,  et 
ego  audiam  clamorem  eoruyn*);  et  commemorans  afflictionem  populi 
Dei  in  Aegypto  ait:  Vidi  afflictionem  populi  mei  in  Aegypto  et  clamorem 
eius  audivi^). 

b.  De  fraudata  mercede  haec  habet:  Non  negabis  mercedem  in- 
digentis et  pauperis  fratris  tui  ...  ne  clamet  contra  te  ad  Dominum 
et  reputetur  tibi  in  peccatum^).  Ecce  merces  operariorum,  qui  mes- 
suerunt regiones  vestras,  quae  fraudata  est  a vobis,  clamat,  et  clamor 
eorum  in  aures  Domini  Sabaoth  introivif). 

. h.  Considerata  eorum  natura,  horum  peccatorum  pe- 
culiaris malitia  in  eo  consistit,  quod  adversentur  inclina- 
tioni hominis  sociali,  quae  omnibus  a natura  indita  est, 
ad  constituendam  et  conservandam  societatem  humanam, 
et  quod  per  ea  violentur  leges,  quae  eo  tendunt,  ut  summa 
bona  socialia  serventur;  et  proinde  ultionem  divinam  prae 
ceteris  exposcunt. 

Sodomia  et  homicidium  adversantur  - appetitui,  qui  in  conserva- 
tionem speciei  et  individui  tendit,  et  laedunt  praecepta  eo  spectantia; 
oppressio  pauperum  et  defraudatio  mercedis  adversantur  appetitui, 


Comprehenduntur  hoc  versu  memoriali:  Clamitat  ad  coelum 
vox  sanguinis  et  sodomorum,  vox  oppressorum,  merces  detenta  laborum. 
Gen.  4,  10. 

3)  Gen.  19,  13.  Cf.  Gen.  18,  20. 

")  Ex.  22,  22  s. 

. Ex.  3,  7. 

6)  Deut.  24,  14  s. 
lac.  5,  4. 

qui  in  conservationem  societatis  humanae  per  individualem  bonorum 
proprietatem  tendit,  et  laedunt  praecepta  eo  spectantia. 


Articulus  tertius. 

De  peccatis  in  Spiritum  Sanctum. 

852.  Secundum  s.  scripturam^).  De  peccato  in 
Spiritum  Sanctum  ipse  Christus  Dominus  loquitur^)  do- 
cens, quod  non  remittatur : Qui  autem  dixerit  contra  Spi- 
ritum S.;  non  remittetur  ei,  neque  in  hoc  saeculo  neque  in 
futuro^). 

a.  Nomine  peccati  in  Spiritum  Sanctum  Christus  Do- 
minus illud  pharisaeorum  peccatum  designat,  quo  elec- 
tionem daemonum  virtute  Dei  factam  et  qua  talem  co- 
gnitam ex  odio  et  malitia  daemoni,  spiritui  immundo, 
tribuebant.  Committitur  ergo  peccatum  in  Spiritum  Sanc- 
tum, quando  manifesta  opera  divina,  quae  Spiritus  Sanctus 
operatur  ad  confirmandam  fidem  vel  ad  convertendos  pec- 
catores, ex  malitia  cordis  tribuuntur  daemoni. 

a.  In  Spiritum  S.  committi  hoc  peccatum  dicitur,  tum  quia  pec- 
catum, quod  ex  odio  et  malitia  procedit,  peculiari  modo  contra  boni- 
tatem divinam  committitur,  bonitas  autem  Spiritui  S.  attribuitur;  tum 
quia  illud  opera  Spiritus  S.,  cuiusmodi  sunt  miracula,  diabolo  adscribit. 

P.  Ergo  peccatum  in  Spiritum  Sanctum  ex  mente  Domini  non 
est  quodvis  peccatum,  quod  peculiari  aliqua  ratione  contra  Spiritum 
Sanctum  committitur,  sed  unicum  illud  supra  descriptum,  quando  ex 
malitia  cordis  daemoni  tribuuntur  manifesta  opera  divina.  Nostro 
tempore  simile  peccatum  ab  iis  committitur,  qui  opera  miraculosa, 
quae  manifesta  virtute  divina  ad  convertendos  peccatores  fiunt,  ex 
malitia  cordis  non  Deo  sed  viribus  naturae  adscribunt, 

b.  Non  dicit  hoc  peccatum  remitti  non  posse,  sed  re- 
missibile quidem  esse,  de  facto  autem  nunquam  remitti: 
non  remittetur.  Hoc  autem  dicit,  aut  quia  praevidit  eos, 
qui  hoc  peccatum  commiserint,  nunquam  acturos  esse 

Knahenhauer,  Commentarius  in  quatuor  s.  evangelia  (Parisiis 
Lethielleux  1892)  1.  p.  487  ss. 

0 Matth.  12,  31  s.  Mare.  3,  29.  Luc.  12,  10. 

3)  Matth.  12,  32.  Cf.  1.  loan.  15,  16  s. 

VI.  De  peccatis. 


poenitentiam,  aut  quia  Deus  in  poenam  tantae  malitiae 
statuit  illis  non  dare  gratias  adeo  efficaces,  ut  reipsa  con- 
vertantur. 

Irremissibilitatem  huius  peccati  illi  non  explicant,  ut  par  est,  qui 
docent  ordinarie,  plerumque  illud  non  remitti,  quia  in  Spiritum  Sanctum 
delinquentes  raro  se  convertant;  sed  tenendum  est  hoc  peccatum  a 
Christo  Domino  e numero  aliorum,  quae  omnia  remittuntur,  ita  excipi, 
ut  nunquam  remittatur.  Sed  pariter  tenendum  est  in  concreto  nun- 
quam constare  posse,  num  aliquis  hoc  peccatum  irremissibile  com- 
miserit, ideoque  nemini  unquam  spes  veniae  adimenda  est,  dummodo 
poenitentiam  agere  velit. 


353.  Secundum  doctrinam  theologorum.  1.  Quodvis 
peccatum  grave  vocari  potest  peccatum  in  Spiritum  Sanctum, 
quatenus  opponitur  sanctitati,  cuius  auctor  est  Spiritus 
Sanctus.  Possunt  etiam  hoc  nomine  significari  quaedam 
peccata  in  specie,  quae  peculiari  modo  in  Spiritum  Sanctum 
committuntur,  et  quidem  a.  hlasphemia  in  ss.  Trinitatem 
et  praesertim  in  personam  Spiritus  Sancti;  h,  impoenitentia 
finalis^  quae  est  voluntarius  recessus  a Deo  cum  proposito 
persistendi  in  peccato  usque  ad  mortem  et  pertinaciter  re- 
sistendi motibus  veritatis  et  gratiae;  c.  quodvis  peccatum 
ex  malitia  explicita  seu  cum  voluntario  contemptu  Dei 
eiusque  supremi  dominii  commissum. 

2.  Ex  variis  s.  Augustini  locis  verba  Domini  supra 
relata  exponentis  sex  numerantur  a scholasticis  (post  Pe- 
trum Lomhardum  et  Alexandrum  Halensem)  peccata  in 
Spiritum  Sanctum:  a.  praesumptio;  h.  desperatio;  c.  agnitae 
veritatis  impugnatio ; d.  invidentia  fraternae  gratiae ; e.  ob- 
stinatio; f.  impoenitentia. 

Patet  haec  peccata  non  esse  ex  verbis  Christi  deducta,  immo 
inter  haec  nullum  esse,  quod  cum  peccato  in  Spiritum  Sanctum,  de 
quo  Christus  loquitur,  conveniat.  Dicuntur  autem  peccata  in  Spi- 
ritum S.,  quia  peculiari  aliquo  modo  in  Spiritum  S.  committuntur. 

3.  Peccata  in  Spiritum  Sanctum  dicuntur  irremissi- 
hilia;  attamen  sex  ista  peccata  solum  hoc  sensu  vocari 
possunt  irremissibilia,  quod  raro  remittantur,  atque  id 
quidem  non  quia  Deus  ea  remittere  nolit,  sed  quia  homo 

ob  cordis  duritiam  et  mentis  coecitatem  raro  ad  Yeram 
poenitentiam  se  disponat. 

Qui  peccata  in  Spiritum  Sanctum  ex  mente  scholasticorum  de- 
finiens simul  aflOirmare  voluerit,  de  ratione  peccati  in  Spiritum  Sanctum 
esse,  quod  vere  sit  irremissibile,  haec  duo  simul  docere  debet:  a.  Pec- 
catum in  Spiritum  Sanctum  proprie  non  esse  nisi  unum,  scilicet  im- 
‘poenitentiam  finalem  seu  voluntariam  et  pertinacem  resistentiam  contra 
veritatem  et  gratiam  usque  ad  mortem ; alia  vero  quinque  non  esse 
nisi  diversos  modos,  quibus  impoenitentia  se  manifestat,  vel  diversos 
gradus,  quibus  homo  paulatim  ad  impoenitentiam  delabitur.  h.  Docere 
debet  rationem,  ob  quam  hoc  peccatum  non  remittatur,  sitam  non  esse 
in  gravitate  peccati,  neque  in  defectu  potentiae  et  misericordiae  di- 
vinae, sed  in  ipsa  peccati  natura,  quippe  quod  gratiae  divinae  de  facto 
pertinaciter  resistat,  atque  ideo  remissionem  impossibilem  reddat,  cum 
Deus  nolentem  non  iustificet. 





Index  rerum. 

Numerus  arabicus  numerum  marginalem  indicat. 


A. 

Abrogatio  legis:  quid  sit  198;  v.  Lex. 

Acedia:  quid  sit;  quale  peccatum  sit;  eius  filiae  350. 

Actus:  hominis,  humanus  40;  elicitus,  imperatus;  externus,  internus 
bonus,  malus ; naturalis,  supernaturalis  41 ; primo  primus,  secundo 
primus,  secundus  46;  num  actus  interni  praecipi  possint  138 ; quid 
sit  actus  violentus  57. 

Actus  humanus:  eius  principia  45;  eius  impedimenta  47;  habitualia, 
actualia  47  ss. ; eius  moralitas  64:  unde  derivetur  69;  eius  ob- 
iectum  70  s. ; circumstantiae  72;  finis  75;  num  sint  actus  in- 
differentes in  individuo  93  s. ; num  actui  externo  conveniat  pro- 
pria moralitas  78. 

— moralis:  quid  sit  63;  eius  condiciones  63;  num  idem  actus  mo- 
ralis et  humanus  63;  imputabilitas  79  ss. 

— moraliter  honus:  eius  condiciones  87  ss. ; eius  imputabilitas  81. 

— supernaturalis:  eius  condiciones  96  ss. 

— meritorius:  eius  condiciones  102  ss. 

Advertentia:  quid  sit  46;  plena,  semiplena,  distincta,  confusa  46;  quae 
ad  peccatum  requiratur  287;  quae  ad  peccatum  mortale  314;  signa 
semiplenae  advertentiae  314. 

Aegrotatio  animi:  quid  sit  61;  eius  influxus  in  actus  humanos  62. 

Aequiprobabilismus : quid  doceat;  qui  eum  defendant  243;  non  omnes 
eodem  sensu  illum  defendunt  243;  quatenus  a probabilismo 
differat  243;  quibus  argumentis  demonstretur  244;  quomodo  re- 
futetur 245. 

Alcoolismus:  quid  sit,  quando  copiosa  potatio  grave  peccatum  sit  .348. 

S.  Alphonsus  de  Ligorio:  de  eius  systemate  morali  250;  eius  opera 
moralia  251 ; eius  auctoritas  in  re  morali  251 ; num  omnes  eius 
sententias  sequi  possimus  252. 

Anthropoiogia  cHminalis : contra  libertatem  nihil  affert  23. 

Aureola:  cur  concedatur;  quotuplex  sit  282. 

Avaritia:  quid  sit;  quale  peccatum  sit;  quot  modis  committatur;  eius 
filiae  837. 

Beatitudo  alterius  vitae:  in  quo  consistat  16;  supernaturalis  est  17. 
Bona  delectabilia:  quae  sint  et  quotuplicis  generis  91;  num  eorum  usus 
licitus  91. 


C. 

Causa  mali:  quando  licita  sit  83  s. 

Causae  a lege  deohligantes : eximentes  et  excusantes  175;  quae  sint 
excusantes  176;  num  liceat  apponere  causam  eximentem,  excu- 
santem 178. 

— dispensationis:  necessariae  sunt  185;  internae,  externae,  motivae 
impulsivae  186. 

Circumstantia  actus  moralis:  quid  sit  72;  quot  sint  72;  quatenus  mo- 
ralitatem  tribuat  actui  73;  quotuplex  sit  74. 

Clausulae  revocatoriae:  generales  et  speciales  197;  num  auferant  pri- 
vilegia 197. 

Collisio  officiorum:  quid  sit  205*;  regulae  ad  eam  solvendam  205**. 

Concupiscentia:  quid  sit  51;  'quotuplex  sit  52;  eius  influxus  in  actus 
humanos  53 ; causa  tentationum  323 ; quaenam  resistentia  motibus 
concupiscentiae  opponenda  sit  324. 

Congregationes  romanae:  quae  decreta  condant  133;  quomodo  decreta 
approbentur  134;  quae  promulgatione  indigeant  135;  earum  auc- 
toritas 135. 

Conscientia  moralis-,  quid  sit  207;  quotuplex  sit  209;  eius  vis  obli- 
gandi 208;  dictamen  conscientiae  207. 

— vera  et  erronea  210;  principia  210;  peccatum  ex  conscientia 
erronea  commissum  210;  quomodo  dignosci  possit,  num  conscientia 
poeni tentis  fuerit  invincibiliter  erronea  210, 

— laxa  211;  quid  de  peccatis  eorum,  qui  conscientiam  laxam  ha- 
bent 211. 

— perplexa  212;  regulae  ab  eo  servandae,  qui  conscientiam  perplexam 
habet  212. 

— scrupulosa:  quid  sit  213;  causae  conscientiae  scrupulosae  214; 

signa  conscientiae  scrupulosae  215;  eius  remedia  216;  num  sit 
obligatio  agendi  contra  consc.  scrupulosam  217 ; v.  Scrupulus, 
Scrupulosus.  ^ 

— certa:  quid  et  quotuplex  sit  218;  principia  219;  quomodo  formari 
possit  conscientia  practice  certa  218. 

— dubia:  quid  sit  220;  non  licet  agere  cum  conscientia  practice 
dubia  222;  duplex  modus  deponendi  conscientiam  dubiam  222. 

— probabilis:  quid  sit  223;  quotuplex  sit  224. 

Consensus:  ad  peccatum  requisitus  287;  ad  peccatum  mortale  315;  ad 
peccatum  veniale  317;  signa  semipleni  consensus  315;  qualis  con- 
sensus ad  legitimam  consuetudinem  requiratur  203. 

Consilia:  quid  sint  123;  quomodo  differant  a legibus  123;  qui  ea  im- 
pugnent 124;  num  exsistant  124;  evangelica  quae  sint  125. 

Consuetudo:  quid  sit  200;  quotuplex  sit  201;  consuetudo  derogatoria 
differt  a praescriptione  200;  vis  consuetudinis  derogatoriae  202; 
condiciones  requisitae  203;  consuetudo  obligatoria  204;  condiciones 
ad  eam  requisitae  205 ; num  lex  auferat  consuetudines  contrarias  205 . 
— vitiosa:  num  augeat  voluntarium  59;  num  peccata  ex  ea  commissa 
sint  imputabilia  86. 

Contemptus  legis:  formalis  et  materialis  318;  quando  peccatum  ex 
contemptu  commissum  grave  sit  318. 


O. 

Declaratio:  comprehensiva,  extensiva  158. 

Decreta  congregationum  romanarum:  eorum  valor  135;  formiter  edi 
debent  134. 

Delectatio:  num  licite  intendi  possit  91;  quatenus  agere  propter  solam 
delectationem  peccatum  sit  90. 

— morosa:  quid  sit  333;  quale  peccatum  sit  334;  num  contineat 
malitias  obiecti  334. 

Delegatio:  quis  delegare  possit,  quid  ad  usum  potestatis  delegatae  re- 
quiratur, num  morte  delegantis  exspiret  129. 

Deliberatio:  quid  sit  45;  quatenus  ad  actum  moralem  necessaria  sit  45. 

Derogatio  legis:  quid  sit  198;  v.  Lex. 

Desiderium  pravum:  quid  et  quotuplex  sit  328;  quale  peccatum  sit  329; 
quando  desiderium  inefficax  peccatum  sit  329 ; num  liceat  proximo 
desiderare  malum  330. 

Determinismus  20. 

Dictamen  conscientiae:  quid  sit  207. 

Dispensatio  legis  v.  Lex. 

Distinctio  peccatorum  specifica,  numerica  v.  Peccatum. 

Domicilium  ecclesiasticum:  quid  et  quotuplex  sit  151;  quomodo  acqui- 
ratur, amittatur  152. 

Dona  Spiritus  Sancti:  num  sint  32;  quot  sint  32;  eorum  natura  33. 

Dubium:  quid  sit  220;  differt  a suspicione,  opinione,  certitudine  220; 
quotuplex  sit  220;  duplex  modus  deponendi  conscientiam  dubiam  222. 


E. 

Ebrietas : quid  et  quotuplex  sit  341 ; eius  malitia  formalis  342 ; quando 
grave  peccatum  sit  343;  num  imputari  possint  peccata  (contume- 
liae, blasphemiae)  in  ebrietate  commissa  343;  num  liceat  se  in- 
ebriare ad  evitandam  mortem;  ad  morbum  depellendum;  ad  leni- 
endos dolores  (partus);  ad  melancholiam  pellendam  342. 

Ebriositas:  quid  sit,  quomodo  impugnanda  sit  347. 

Elisio  V.  Probabilitas. 

Epikia:  quid  sit  160;  quando  licita  sit  160  v.  Lex. 

Episcopus:  potestatem  legiferam  habet  131;  in  quibus  dispensare  pos- 
sit 182;  quos  dispensare  possit  183. 

Ethica:  eius  relatio  ad  theologiam  moralem,  antiqua  et  Christiana 
catholica  et  protestantica  4. 

Euthanasia:  quid  sit,  quatenus  licita  sit  346. 

F. 

Finis  actus  moralis:  quit  sit  75;  quotuplex  sit  76;  quatenus  morali- 
tatem  tribuat  actui  77 ; num  sanctificet  media  77. 

— ultimus  hominis:  quis  sit  13;  primarius,  secundarius  15;  num 
supernaturalis  17;  media  ad  finem  ultimum  18;  obligatio  ad  eum 
tendendi  37  s. 

— legis,  quando  cesset  adaequate,  inadaequate;  contrarie,  nega- 
tive 199;  num  cesset  lex,  si  eius  finis  cessat  199. 

Fortitudo:  quid  sit  275;  eius  obiectum,  eius  actus  proprius  276;  vitia 
fortitudini  opposita  277;  eius  partes  integrantes  et  potentiales  278; 
eius  actus  principalis  est  martyrium  279. 

Gr. 

Gaudium  Jjravum:  quid  sit  331;  quotuplex  eius  obiectum  331;  quale 
peccatum  sit  332 ; num  peccatum  sit  gaudere  de  modo,  quo  malum 
patratum  est  332,  de  hono  effectu  mali  332,  de  malo  propter  honum 
effectum  332. 

Gloria  Dei:  interna,  externa;  obiectiva,  formalis  14. 

Gratia  facta  et  facienda:  quid  sit  121 ; num  exspiret  morte  concedentis  129. 

Gula:  quid  et  quotuplex  sil,  quot  modis  committi  possit;  quale  peccatum 
sit;  eius  filiae  339;  num  grave  peccatum  sit  comedere  usque  ad 
vomitum  339;  vesci  carnibus  humanis  339. 

H. 

Habitus:  quid  sit,  quomodo  acquiratur,  habitus  et  consuetudo  59;  eius 
influxus  in  actus  humanos  60;  substantivus,  operativus  254. 

— infusi  V.  Virtutes. 

— peccandi  v.  Consuetudo. 

Hypnosis:  num  libertatem  auferat  61. 


I. 

gnorantia : quid  sit  48 ; quomodo  differat  ab  errore  et  inadvertentia  48 ; 
quotuplex  sit  49;  eius  influxus  in  actus  humanos  50;  unde  desu- 
matur quantitas  culpae  in  peccatis  ignorantiae  50;  num  omnis 
ignorantia  simpliciter  vincibilis  (non  crassa)  leve  peccatum  sit  50. 

Impedimenta  actus  humani  v.  Actus  humanus. 

Imperfectio:  quotuplex  distinguatur  286. 

Imputatio,  imputabilitas : quid  sit  79;  condiciones  imputabilitatis  80; 
actus  boni  et  mali  81 ; effectus  boni  et  mali  in  causa  volunta- 
rii 82;  quando  imputentur  85;  peccati  ex  habitu  pravo  com- 
missi 86. 

Intentio:  quid  sit  43;  actualis,  virtualis,  habitualis  43. 

invidia:  quid  sit;  unde  oriatur:  quale  peccatum  sit;  eius  filiae  338. 

Invoiuntarium : quid  sit  44 ; quotuplex  sit  44 ; differt  a non  voluntario  44  r 

Indeterminismus  20. 

Ira,  iracundia:  quid  sit;  quotuplex  sit;  quale  peccatum  sit;  eius 
filiae  349. 

ludicium  practicum:  quid  sit  45;  quatenus  ad  actum  moraliter  bonum 
necessarium  sit  45;  v.  Conscientia. 

lurisdictio:  quid  sit  127;  quo  differat  a potestate  dominativa  127. 

— ecclesiastica:  quid  sit  128;  quomodo  differat  a civili  128;  quo- 
tuplex sit  128;  quando  delegata  subdelegari  possit  129;  num 
exspiret  morte  delegantis  129. 

Ius:  quid  sit  266:  quotuplex  sit  267;  connatum,  acquisitum;  alienabile, 
inalienabile  205*. 

lustitia:  tripliciter  accipitur  268  eius  species  269;  eius  partes  273; 
commutativa  270;  distributiva  271;  legalis  272;  socialis  272;  vin- 
dicativa  272;  commutativa  inducit  obligationem  restitutionis,  si, 
laesa  fuerit  274. 


L. 

Laxismus:  quid  doceat;  qui  eum  defendant;  quomodo  refutetur  232; 
quinam  dicantur  laxistae  232. 

Lex:  quid  sit  106;  differt  a praecepto  107;  quotuplex  sit  110;  quando 
obligare  incipiat  155;  ad  quid  obliget  163;  num  metus  a lege 
excuset  176. 

— aeteryia:  quid  sit  111;  quo  differat  ab  aliis  legibus  111. 

— naturalis:  quid  sit  112;  quid  praecipiat  112;  quomodo  promul- 
getur 112;  continet  triplicis  generis  praecepta  113;  num  ignorari 
possit  114;  quatenus  immutabilis  sit  116  s. 

— antiqua:  quatenus  abrogata  sit  119;  quando  abrogata  sit  119; 
quamdiu  licite  observari  potuerit  119. 

— positiva  divina:  quid  sit  118;  cur  supernaturalis  dicatur  120;  quae 
praecepta  contineat  120;  quos  obliget  121;  absolute  perfecta  est  121; 
num  ecclesia  in  eam  dispensare  possit  122. 

— humana:  potestas  eam  ferendi  127;  quis  m ecclesia  leges  ferre 
possit  131 ; eius  obiectum  quomodo  comparatum  esse  debeat  136  ss. ; 
num  praecipere  possit  actus  internos  138;  num  actus  heroicos  140; 
num  se  extendat  ad  actus  praeteritos  141. 

— poenalis:  quid  sit  164;  num  condi  possit  164;  num  exsistat  175- 

Lex:  irritans:  quid  sit  166;  quotuplex  sit  167;  num  lex  irritans  civilis 
actum  solum  civiliter  irritet  168. 

— in  praesumptione  fundata:  quid  et  quotuplex  sit  169;  quam  vim 
habeat  170. 

Legis  subiectum:  in  genere  quodnam  sit  142;  quodnam  sit  in  lege 
naturali,  positiva,  divina,  humana  143;  num  haeretici  teneantur 
legibus  ecclesiae  144;  num  lege  sua  teneatur  ipse  legislator  145; 
quatenus  legibus  ecclesiae  teneantur  pueri  146;  regulares  148; 
peregrini  149;  vagi  150;  num  clerici  teneantur  legibus  civilibus  147. 

Legis  promulgatio:  quid  sit  153;  num  necessaria  sit  153;  a quo  fieri 
debeat  153;  quomodo  fieri  debeat  154. 

— acceptatio:  quid  sit  156;  num  requiratur  156. 

— interpretatio:  quid  sit  157;  quotuplex  sit  158;  authentica  et  doc- 
trinalis 159. 

— epikia  : quid  sit  160;  quando  ea  uti  liceat  160. 

— obligatio:  eius  qualitas,  quando  incipiat  155:  exsistit  161;  pendet 
a voluntate  legislatoris  161;  unde  eius  voluntas  cognoscatur  161; 
quotuplex  esse  possit  162;  ad  quid  obliget  lex  163;  quomodo 
cessare  possit  175. 

— impletio : quomodo  lex  implenda  sit  171 ; quando  implenda  sit  174, 
num  eodem  actu  et  eodem  tempore  pluribus  praeceptis  satisfieri 
possit  172  s. 

— deobligatio:  per  causas  eximentes  175 ; per  causas  excusantes  176  s. 

— dispensatio:  quid  sit  179;  quomodo  differat  a licentia  et  declara- 
tione 179;  quotuplex  sit  180,  quis  dispensare  possit  181;  in  quibus 
legibus  182;  quis  dispensare  possit  cum  peregrinis  183;  num  epi- 
scopus religiosos  exemptos  183;  num  habens  potestatem  dispensandi 
secum  ipse  dispensare  possit  184;  num  s.  pontifex  in  lege  divina  122; 
num  dispensari  possit  absens,  invitus  183;  num  superior  dispensare 
debeat  185;  quid  requiratur  ad  validam,  quid  ad  licitam  dispen- 
sationem 187;  qui  utitur  dispensatione  valida,  sed  illicite  petita, 
non  peccat  187 ; num  liceat  uti  dispensatione  extra  dioecesim  191 ; 
dispensatio  quadrupliciter  cessare  potest  188  ss. 

— cessatio-,  lex  cessat  abrogatione  et  derogatione  198;  cessatione 
finis  199;  v.  Finis;  consuetudine  contraria  202  ss. 

— sanctio:  quid  sit,  quotuplex  sit,  eius  finis  108. 

Legislator  humanus:  qua  potestate  indigeat  127 ; quomodo  aliquis  eius 
subditus  constituatur  151. 

Libertas:  quid  sit  19  s.;  contradictionis,  contrarietatis,  specificationis  19; 
quod  sit  21;  cognitio  et  libertas  25;  propensio  voluntatis  et  liber- 
tas 27;  habitus  et  libertas  59  s. ; morbus  animi  et  libertas  61  s.; 
statistica  moralis  et  libertas  22;  anthropologia  criminalis  et  li- 
bertas 23;  psychiatria  et  libeitas  21;  quae  in  libertatem  in- 
fluunt 25  ss. 

Noldin,  De  principiis®.  26 

Martyrium:  quid  et  quotuplex  sit  279;  num  infantes  martyrii  sint  ca- 

' paces  279;  condiciones  veri  martyrii  280;  quae  sit  dispositio  ad 
martyrium  requisita  281;  effectus  martyrii  282. 

Meritum:  quid  sit  100;  quotuplex  sit  101;  condiciones  meriti  de  con- 
digno 102. 

Metus:  quid  sit  54;  quotuplex  sit  55;  eius  influxus  in  actus  humanos  56; 
num  metus  reverentialis  possit  esse  gravis  55;  num  valeant  obli- 
gationes ex  eo  contractae  56;  num  ab  observatione  legis  excuset  176 

Morale:  quid  dicatur  63. 

Moralitas:  quid  et  quotuplex  sit  64,  66;  eius  norma  proxima  65;  su- 
prema 67 ; non  est  absque  Deo  68 ; eius  fontes  69 ; num  actus  ex- 
ternus propriam  moralitatem  habeat  78. 

Morphium:  eius  effectus  344;  quando  eius  usus  licitus  sit,  num  in  ar- 
ticulo mortis  345. 

Motus:  primo  primi,  secundo  primi,  secundi  46;  quaenam  resistentia 
motibus  concupiscentiae  opponenda  324. 

Mundus:  quatenus  fugiendus  39. 


IV.  • ' 

Norma  moralitatis:  quid  sit  64;  quae  sit  65;  externa,  interna  66. 


O. 

Obiectum  actus  moralis:  quid  sit  70;  quotuplex  sit  71;  quatenus  mo- 
ralilatem  tribuat  actui  70. 

Obligatio:  physica,  moralis  109;  eius  principium  109;  tendendi  in  finem 
ultimum  37  s.;  legis  v.  Lex. 

Officia:  eorum  divisiones  205*. 

Omissio:  quatenus  operis  non  praecepti  omissio  peccatum  sit  92. 

Opinio:  quid  sit  223;  opinio  speculative  probabilis  non  est  semper 
practice  probabilis  224;  opinio  tenuiter  probabilis  non  est  vere 
probabilis  224;  opinio  unice  probabilis  quid  sit  224;  opinio  tuta, 
minus  tuta,  tutior  225;  opinio  vere  probabilis  235;  opinio  proba- 
bilior, aequiprobabilis,  minus  probabilis,  probabilissima  225;  quando 
opinio  tutior  eligenda  sit  234;  quid  requiratur,  ut  opinio  proba- 
bilis eligi  possit  235;  quando  liceat  uti  opinione  probabili  240; 
num  etiam  in  casu  legis  cessantis  240.  246. 

Ordo:  moralis  35 ; naturalis  et  supernaturalis  36 ; physicus  et  moralis  63. 

P. 

Parochus:  num  dispensare  et  potestatem  dispensandi  delegare  possit  182. 

Peccatum:  quid  sit  286;  quatenus  differat  ab  imperfectione  286 ; requi- 
sita ad  peccatum  287 ; nullum  est  peccatum  philosophicum  288 ; 
multiplex  peccati  divisio  289;  omissionis  290;  peccati  distinctio 

theologica  291;  sunt  peccata  mortalia  et  venialia  292;  criteria 
inter  ea  discernendi  293 ; peccata  ex  toto  genere  gravia,  ex  tot® 
genere  levia,  ex  genere  suo  gravia  294;  peccatum  indeliberatum  317. 

Peccatum  mortale:  eius  essentia  295;  eius  effectus  296;  condiciones 
peccati  mortalis  313;  peccati  venialis  317;  in  quibus  peccatis  detur 
parvitas  materiae  294;  signa  semiplenae  advertentiae  314;  signa 
semipleni  consensus  315;  quomodo  peccet,  qui  nil  cogitat,  utrum 
res  gravis  an  levis  sit  314;  qui  dubitat,  utrum  aliquid  grave  an 
leve  sit  314;  qui  deliberat  de  peccati  committendo  315. 

— veniale:  eius  essentia  297 ; cur  dicatur  veniale  297 ; eius  effectus  298; 
condiciones  ad  illud  requisitae  317. 

— habituale : mortale  299;  veniale  300. 

Peccatorum  distinctio  specifica:  num  sint  peccata  specifice  distincta  301  ; 
norma  specifice  distinguendi  peccata  301  s. ; num  peccata  commis- 
sionis et  omissionis  contra  eandem  virtutem  sint  eiusdem  speciei  302  ; 
num  peccata  pluribus  praeceptis  circa  eandem  materiam  opposita 
sint  diversae  speciei  303. 

— distinctio  mumerica : ex  duplici  fonte  derivatur  304;  quando  plures 
actus  moraliter  unum  constituant  305 ; quando  plura  obiecta  mora- 
liter  unum  constituant  310:  quando  actus  voluntatis  moraliter  inter- 
rumpantur 306 ; quando  multiplicentur  actus  interni  307 ; actus 
exterius  complendi  308;  actus  externi  309;  actus  interni  ad  plura 
obiecta  relati  311;  actus  externi  ad  plura  obiecta  relati  312. 

— gravitas:  diversa  est  peccatorum  mortalium  gravitas  320;  quot 
modis  peccatum  grave  fiat  leve  316;  quot  modis  peccatum  leve 
fiat  grave  318;  num  plura  venialia  constituant  mortale  319. 

Peccati  origo:  quae  sit  321;  per  tentationem  322. 

— periculum',  quid  et  quotuplex  sit  325;  quatenus  vitare  teneamur 
grave,  quatenus  leve  326. 

Peccata  interna : quot  distinguantur  327 ; num  specie  morali  diffe- 
rant 327. 

— capitalia:  cur  ita  vocentur  335;  quot  numerentur  335. 

— in  coelum  clamantia:  quae  sint  351. 

— in  Spiritum  S. : quae  dicantur  secundum  scripturam  352 ; quae  se- 
cundum theologos  353;  quo  sensu  irremissibilia  sint  352  s. 

Peregrini:  qui  dicantur,  quas  leges  observare  debeant,  quibus  privilegiis 
fruantur  149. 

Potestas  legifera:  cui  in  ecclesia  competat  131;  civilis  132. 

— dispensandi:  quid  et  quotuplex  sit  181;  cui  competat  182;  num 
sit  late  interpretanda  181. 

— dominativa:  quid  sit,  quo  differat  a iurisdictione,  unde  oriatur  127. 

Praecepta  legis  naturalis:  quotuplicis  generis  sint  113;  v.  Lex. 

Praesumptio:  quid  et  quotuplex  sit  169. 

Principium  theologiae  moralis:  quid  sit  11;  quodnam  sit  principium 
supremum  34;  v.  Theolog.  moralis. 

— prohabilismi  233. 

Principium  possessionis:  248. 

Principia  actus  humani:  quae  sint  45;  v.  Actus  humanus. 

— reflexa:  quid  sint  247;  quae  sint  universalia  247;  quae  particu- 
laria 249. 

Privilegium:  quid  sit  192;  quotuplex  sit  193;  quis  concedere  possit  194; 
cui  concedi  possit,  quomodo  concedi  possit  194;  num  teneamur 
uti  privilegio  195;  quomodo  interpretandum  sit  privilegium  196; 
quot  modis  cesset  privilegium  197;  num  clausulae  revocatoriae 
auferant  privilegia  197. 

Probabiliorismus : quid  doceat,  qui  eum  defendant,  quomodo  refu- 
tetur 231 ; quomodo  probabilioristae  forment  conscientiam  practice 
certam  231. 

Probabilismus : quid  doceat,  233;  qui  eum  defendant  233;  eius  decla- 
ratio 235  s. ; eius  demonstratio  237 ; eius  usus  240 ; etiam  in  casu 
legis  cessantis  240.  246 ; quatenus  ab  ecclesia  apprqbatus  sit  239 ; 
Probabilismus  laxus  v.  Laxismus. 

Probabilitas:  quid  sit  223;  quotuplex  sit  224;  probabilitas  externa 
opinionem  facit  vere  probabilem  236 ; quando  maior  probabilitas 
elidat:  minorem  235. 

Propensio  naturalis : num  auferat  voluntarium  et  peccatum  20.  27. 

Propositiones  damnatae:  quae  ad  rem  moralem  pertinent  10;  earum 
commentarii  10.  nota. 

Prudentia:  quid  sit,  eius  obiectum,  eius  functiones  263;  vitia  pruden- 
tiae opposita  264;  eius  partes  integrales,  subiectivae  et  poten- 
tiales  265. 

Psychiatria:  contra  libertatem  nihil  affert  24. 


K. 

Reatus:  culpae  et  poenae  quid  sit  296. 

Regula  morum  proxima  et  remota,  subiectiva  et  obiectiva  105.  208. 
Remorsus  conscientiae:  quid  sit  209. 

Resistentia  tentationis:  quotuplex  sit  324;  quae  et  quatenus  necessaria 


Scrupulus,  scrujyulosus : quid  sit  scrupulus  213;  scrupulus  non  aufert 
conscientiam  practice  certam  213;  causae  scrupulorum  214;  signa  215 ; 
remedia  216;  potissimum  obiectum  217;  modus  agendi  cum 
jmlosis  217. 

Statistica  moralis:  quid  sit  22;  contra  libertatem  moralem  nihil  probat  22. 

Superbia:  quid  sit  336;  completa  et  incompleta  quale  peccatum  sit  336 ; 
eius  filiae  336. 

Superiores  regulares:  leges  condere  possunt  131;  in  quibus  dispensare 
possint  182. 

Superiorissae  monialium:  leges  ferre  non  possunt  nec  dispensare,  sed 
solum  vi  potestatis  dominativae  praecipere  131. 

Synteresis : quid  sit,  quomodo  differat  a conscientia  et  a scientia  mo- 
rali 206  s. 

Systema  morale;  ad  quid  iuvet  226;  quid  sit  227;  quot  sint  systemata 
moralia  228;  systemata  probabilistica  et  anliprobabilislica  228; 
licita,  illicita  228;  conspectus  historicus  238;  s.  Alphonsi  250. 

T. 

raciturnitas:  quid  significet  43.  4;  sensus  axiomatis:  qui  tacet,  con- 
sentire videtur  43.  4. 

Temperantia:  quid  sit  283;  eius  obiectum  283;  vitia  temperantiae 
opposita  284 ; eius  partes  integrales,  subiectivae  et  potentiales  285  ; 
quomodo  servanda  sit  340. 

Tentatio  ad  peccatum:  quid  sit  322;  quotuplex  sit  322;  eius  causae  323; 
quae  resistentia  ei  opponenda  sit  324. 

Theologi : eorum  auctoritas  in  theologia  morali  10. 

Theologia  moralis:  eius  natura  1.  2;  est  scientia  theologica,  practica  3; 
eius  relatio  ad  scientias  affines  5;  methodus  6.  7;  divisio  8;  utrum 
sit  doctrina  de  virtutibus  an  de  officiis  2;  eius  fontes  9;  eius  loci 
10;  eius  principia:  quid  sint  11;  di\isio  theol.  moralis  de  princi- 
piis 12;  eius  supremum  principium  34.  v.  Principia. 

Theses  damnatae  v.  Propositiones  damnatae. 

Tristitia  de  bono:  quale  peccatum  sit  332. 

Tutiorismus  absolutus:  qui  doceat,  qui  eum  defendant,  quomodo  refu- 
tetur 229 ; mitigatus:  quid  doceat,  qui  eum  defendant,  quomodo 
refutetur  230;  p>ars  tutior  quando  sequenda  234. 

V- 

Vagi : qui  sint,  quos  leges  observare  debeant  150. 

Violentia:  quid  sit  57;  quotuplex  57;  eius  influxus  in  actus  hu- 
manos 58;  num  possit  cadere  in  voluntatem  57;  quae  resistentia 
ei  opponenda  58. 

Vis  V.  violentia. 

Virtus:  quid  sit  254;  quotuplex  sit  2.55;  eius  subiectum  254;  eius  ob- 
iectum formale  et  materiale  2-54;  medium  virtutis:  quid  sit;  quo 
tuplex  sit ; quaenam  virtutes  habeant  medium  ex  parte  obiecti  256 ; 
nexus  virtutum  257;  earum  diversa  perfectio  161. 

Virtutes  morales:  infusae  30;  quae  sint  255;  habent  medium  ex  parte 
obiecti  256 ; earum  nexus  257 ; unde  desumatur  earum  distinctio 
specifica  258. 

— cardinales:  quot  et  quae  sint  259;  earum  obiectum  et  subiectum  259; 
tripliciter  considerari  possunt  262;  earum  partes  annexae  260. 

Virtutes  supernaturales : num  sint  28;  quae  sint  29.  30;  quid  operen- 
tur 31;  quomodo  differant  ab  acquisitis  31. 

— theologicae:  quid  sint  et  quae  sint,  quomodo  augeantur  et  amit- 
tantur 29. 

Voluntarium:  quid  sit  42;  differt  a volito,  spontaneo,  libero  42;  quo- 
tuplex  sit  43. 

— in  causa:  quid  sit  43;  num  agenti  imputetur  82;  sub  quibus  con- 
dicionibus 82;  quando  imputetur  effectus  malus  85. 

Vomitus:  num  peccatum  grave  sit  comedere  usque  ad  vomitum  339. 

Art.  3.  De  conscientia  scrupulosa 242 

Liber  primus. 

De  sexto  et  nono  decalogi  praecepto^). 

^Non  moechaberis  Ex.  20,  14. 

„Non  desiderabis  uxorem  proximi  tui“.  Ib.  20.  17. 

Sextum  decalogi  praeceptum  explicite  quidem  solum 
adulterium  (moechiam),  implicite  vero  quamcunque  luxu- 
riam externam,  nonum  autem  praeceptum  luxuriam  inter- 
nam, scilicet  cogitationibus  et  desideriis  pravis  commissam 
prohibet.  Haec  duo  igitur  praecepta,  quatenus  negativa 
sunt,  prohibent  omnem  luxuriam  tum  externam  tum  in- 
ternam, quatenus  vero  affirmativa  sunt,  castitatem  ser- 
vandam praecipiunt  cuiusque  statui  convenientem. 

Moechiam  prohibens  hoc  praeceptum  prohibet  omne  id,  quod 
ordinatae  propagationi  generis  humani  contrarium  est:  ad  moechiam 
enim  tamquam  actum  principalem  ordinatae  propagationi  contrarium 
haec  omnia  reducuntur. 

S.  Thomas  II.  II.  q.  151  — 156.  S.  Alphonsus  1.  3.  n.  412--485, 
Lessius,  De  iustitia  et  iure  etc.  1.  4.  c.  2.  dub.  13  — 16.  Sporer-Bierhaum, 
Theologia  moralis  decalog.  et  sacram. ^(Paderbornae.  Typogr.  bonifac.  1905) 
III.  tr.  IV.  n.  467 — 697.  Holzmann,  Theologia  moralis  II.  n.  653 — 723. 
Reuter,  Theologia  moral.  II.  n.  188 — 221.  Lehmkuhl,  Theolog.  moralis 
(Friburgi.  Herder.  1902)  I.  860 — 883.  Ballerini-Palmieri,  Opus  theol. 
morale*  (Prati.  Giachetti.  1898)  II.  n.  959 — 1049.  Gopfert,  Moral- 
theologie*  (Paderborn.  Schoningh,  1906)  II.  n.  210  ff.  Berardi,  Praxis 
confessariorum*  (Faventiae.  Novelli  1898)  I.  n.  820 — 1073.  E.  Genicot, 
Theologia  moralis®  (Lovanii.  Polleunis  et  Geuterick.  1909)  I.  n.  386—411. 
Sani,  De  sexto  decalogi  praecepto  (Ravenna.  Serantoni.  1904).  Anto- 
nelli,  Medicina  pastoralis  (Romae.  Pustet.  1908). 

De  sexto  praecepto 


Quaestio  prima. 

De  castitate  et  virginitate. 

1.  Definitio.  Castitas  est  virtus  moralis,  quae  excludit 
vel  moderatur  appetitum  delectationis  venereae. 

a.  Castitas  est  virtus  annexa  temperantiae.  Temperantia,  quae 
est  una  ex  virtutibus  cardinalibus,  moderatur  appetitum  sensibilem  in 
iis,  quae  maxime  alliciunt,  scilicet  tum  in  delectationibus  gustus  (abs- 
tinentia, sobrietas)  tum  in  delectationibus  tactus  seu  carnis  (castitas). 
Castitas  igitur,  quae  vitio  luxuriae  opponitur,  est  virtus  specialis,  cuius 
obiectum  materiale  est  concupiscentia  delectationis  venereae.  Sicut  enim 
virtus  abstinentiae  moderatur  appetitum,  qui  fertur  in  delectationes 
ciborum,  ita  virtus  castitatis  excludit  vel  moderatur  appetitum,  qui 
fertur  in  delectationes  venereas.  Castitatis  obiectum  formale  consistit 
in  naturali  honestate,  quae  in  voluptatibus  carnis  secundum  normam 
rationis  moderandis  deprehenditur. 

b.  Excludit  vel  moderatur : pro  diverso  enim  statu,  in  quo  quis 
reperitur,  praeceptum  castitatis  aut  prohihet  et  excludit  omnem  om- 
nino delectationem  veneream,  aut  eius  moderationem  tantum  praecipit. 
Illud  locum  habet  in  statu  iuvenili  et  viduali,  hoc  in  statu  matri- 
moniali. 


2.  Divisio,  a.  Castitas  distinguitur  in  communem,  quae 
in  quovis  vitae  statu  abstinet  a delectatione  venerea  illi- 
cita, et  ;propriam  determinati  status,  quae  abstinet  a delec- 
tatione venerea  iuxta  leges  status. 

h.  Ratione  status,  cui  convenire  debet,  triplex  castitas 
distinguitur:  a.  castitas  iuvenilis^  quae  abstinet  a delecta- 
tione venerea  ad  tempus,  scilicet  usque  ad  tempus  nupti- 
arum; |3.  coniugalis,  quae  abstinet  a voluptatibus  venereis 
illicitis  in  coniugio;  y.  vidualis,  quae  post  licitum  usum 
delectationis  venereae  ab  ea  in  posterum  abstinet  tempore 
vitae  vel  usque  ad  secundas  nuptias. 

c.  Ratione  modi,  quo  servatur,  distinguitur  castitas 
imperfecta,  quae  se  continet  a voluptatibus  carnis  illicitis 
et  perfecta^  quae  se  continet  ab  omnibus  delectationibus 
carnis  etiam  licitis  in  matrimonio. 

3.  De  Tirgiiiitate.  1.  Virginitas  seu  castitas  virginalis 
definitur  firmum  voluntatis  propositum  ab  omnibus  delecta- 
tionibus Venereis  tum  illicitis  tum  licitis  (in  matrimonio) 
perpetuo  abstinendi  in  subiecto  nunquam  corrupto. 

a.  Nom*en  virginitatis  duplici  sensu  accipitur:  aut  enim  solam 
integritatem  carnis  significat,  aut  etiam  firmum  propositum  ab  omni 
delectatione  venerea  perpetuo  abstinendi.  Virginitas  primo  sensu  ac- 
cepta non  est  virtus,  sed  bonum  naturae  a nativitate  omnibus  indi- 
tum; altero  autem  sensu  accepta  virginitas  est  virtus^.  Primo  sensu 
virgo  esse  potest  mulier,  quae  nunquam  copulam  carnalem  habuit,  etsi 
actibus  internis  vel  externis  solitariis  contra  castitatem  peccasset,  quia 
manet  illa  carnis  integritas,  quae  ad  virginitatem  hoc  sensu  acceptam 
requiritur  et  sufficit.  Nec  aliam  perfectiorem  virginitatem  exigit  ecclesia 
ab  iis,  quae  in  consecratione  virginum  velum  virginitatis  accipiunt: 
nam  iuxta  pontificale  romanum  ante  consecrationem  interrogandae  sunt 
de  vita,  conscientia  et  carnis  integritate^).  i 

h.  Duo  ergo  ad  virginitatem  pleno  sensu  acceptam  requiruntur, 
quorum  alterum  est  in  mente,  alterum  autem  in  corpore:  a.  volun- 
tatis propositum,  quod  est  virginitatis  elementum  formale,  quocirca 
sine  proposito  servandi  perpetuo  castitatem  exsistere  quidem  potest 
actualis  virginitas,  at  nec  proprie  virtus  nec  virtutis  praemium  ha- 
betur; fi.  carnis  integritas,  quod  est  virginitatis  elementum  materiale. 
Virginitas  ergo  materialis  in  sola  integritate  carnis  consistit,  et  proinde 
consensum  in  delectationem  veneream  non  excludit;  virginitas  formalis 
in  voluntate  servandi  castitatem  consistit,  etsi  integritas  carnis  contra 
voluntatem  laedatur. 

c.  Quare  virgo  integra  esse  potest  aut  solo  corpore  aut  sola 
mente  aut  mente  et  corpore  simul.  Quae  solo  corpore  integra  est, 
apud  Deum  virginitatis  meritum  et  decorem  amisit,  in  facie  ecclesiae 
autem  virgo  habetur  et  inter  virgines  consecrari  potest.  Quae  sola 
mente  integra  est,  apud  Deum  quidem  virginitatis  meritum  et  prae- 
mium retinet,  in  facie  ecclesiae  autem  virginitatem  amisit. 


Q Ex  his  intelligitur  discrimen  inter  votum  virginitatis  et  votum 
castitatis  perfectae.  Votum  virginitatis  primo  sensu  acceptae  est  pro- 
missio abstinendi  ab  illo  actu  (coniugali  nempe),  quo  integritas  carnis 
laeditur;  votum  virginitatis  altero  sensu  acceptae  a voto  castitatis 
perfectae  eo  solum  differt,  quod  hoc  votum  directe  et  formaliter  non 
continet  promissionem  illaesam  servandi  integritatem  corporis  econtra 
votum  virginitatis  directe  et  formaliter  hanc  quoque  promissionem 
involvit. 

2)  Gf.  Lessius,  De  iust.  et  iure  1.  4.  c.  2.  n.  120.  Ballerini- 
Palmieri  II.  n.  1048. 

d.  Virginitas  a castitate  perfecta  eo  differt,  quod  virginitas  ad- 
significat  subiectum  nunquam  fuisse  libidine  corruptum,  est  ergo 
castitas  perfecta  cum  integritate  carnis  coniuncta;  castitas  econtra  ab 
integritate  carnis  praescindit,  adeo  ut  castitatem  perfectam  servare 
possit,  qui  antea  libidine  iam  corruptus  sit. 

e.  Votum  ad  virginitatem  non  requiritur;  plerumque  autem  vo- 
luntatis propositum  perpetuo  abstinendi  ab  omni  delectatione  venerea 
voto  firmatur;  ideo  scribit  s.  Thomas : „ virginitas,  secundum  quod  est 
virtus,  importat  propositum  voto  firmatum  integritatis  perpetuo  ser- 
vandae “').  Addito  hoc  voto  status  virginitatis  habetur. 

f.  Virginitas  utrique  sexui  communis  est^);  nihilominus  feminae 
tantum  virgines  vocari  solent,  quia  ipsae  solae  signaculo  virginitatis 
a natura  donatae  sunt. 

2.  Virginitas  est  specialis  virtus^  quae  eo  a castitate 
(communi)  differt,  quod  non  solum  ab  illicitis,  sed  ab 
omnibus  delectationibus  venereis  abstinet,  et  quod  eidem 
addit  propositum  castitatem  iuvenilem  perpetuo  servandi. 
Et  haec  illa  quidem  est  virtus,  quae  a sanctis  ecclesiae 
patribus  tot  laudibus  celebratur  et  speciali  praemio,  aureola 
scilicet  virginum,  decoratur  in  coelis. 

a.  Pudicitia  ex  s.  Thoma  non  est  virtus  specialis  a castitate  di- 
stincta, sed  est  ipsa  castitas,  prout  moderatur  quosdam  actus  minus 
principales  ad  concupiscentiam  carnis  pertinentes,  qui  actum  princi- 
palem (copulam  carnalem)  antecedunt  et  con comitantur,  scilicet  aspec- 
tus, tactus,  oscula,  amplexus,  sermones  turpes  etc.  Castitas  ergo  duo 
includit;  puritatem  (P\.einigkeit)  seu  abstinentiam  ab  illicita  effusione 
seminis,  et  pudicitiam  (Schamhaftigkeit)  seu  abstinentiam  ab  omni 
actione,  quae  ad  luxuriam  inducit. 

h.  Pudicitia  a pudore  dicitur.  Pudor  (Schamgefiihl),  qui  potis- 
simum horret  denudationem  corporis,  non  ex  assuetudine  neque  ex 
educatione  oritur,  sed  a natura  inditus  est,  ita  ut  etiam  in  barbaris 
et  incultis  gentibus  reperiatur,  et  in  feminis  quidem  maioris  inten- 
sitatis  et  perfectionis  quam  in  viris;  finis  autem,  propter  quem  a Deo 
inditus  est,  hic  est,  ut  sit  custos  innocentiae  hominemque  iuvet  in 
refrenando  appetitu  carnali.  Quam  ob  rem  hinc  quidem  curandum 
est,  ut  in  adolescentibus  pudor  excitetur,  excolatur  et  conservetur, 
inde  vero  ut  omnia  removeantur,  quae  pudicitiam  offendere,  imminuere 
et  paulatim  penitus  exstinguere  possunt. 


Q Summa  II.  II.  q.  152.  a.  3.  ad  4. 

2)  Cf.  Apoc.  14,  4,  ubi  viri  virgines  laudantur. 

4.  Quomodo  virginitas  amittatur.  Virginitas  multi- 
plici modo  amitti  j^otest:  formaliter  vel  materialiter,  repara- 
biliter  vel  irreparabiliter. 

a.  Virginitas  formalis  amittitur:  a.  per  quodvis  pec- 
catum mortale  sive  externum  sive  internum  contra  casti- 
tatem commissum;  p.  per  intentionem  nubendi  i.  e.  per 
voluntatem,  ineundi  et  consummandi  matrimonium ; per 
solum  autem  matrimonium  sine  voluntate  illud  consum- 
mandi virginitas  non  amittitur. 

h.  Virginitas  materialis  amittitur  per  voluntariam  vio- 
lationem carnis;  in  viris  ergo  per  pollutionem,  in  feminis 
per  claustri  virginalis  effractionem.  Per  violationem  carnis 
involuntariam  prout  accidit  in  viris  per  seminis  effusionem 
in  somnis,  non  amittitur;  in  feminis  vero  per  violentam 
oppressionem  coram  Deo  quidem  non  amittitur,  in  facie 
ecclesiae  autem  eiusmodi  virgines  corruptae  censentur^). 

Utraque  ergo  virginitas  amittitur  per  actionem  voluntariam,  quae 
corporis  integritatem  laedit;  ergo  in  viris  per  seminis  effusionem  sive 
solitariam  sive  cum  copula;  et  in  feminis  tum  per  copulam  tum  per 
aliam  claustri  virginalis  voluntariam  violationem.  In  facie  ecclesiae 
tamen  femina  manet  virgo,  quamdiu  claustrum  virginitatis  per  copulam 
non  fuit  violatum,  et  vir  manet  virgo,  quamdiu  feminam  carnaliler 
non  cognovit. 

c.  Virginitas  amittitur  a.  irreparabiliter  per  actum 
voluntarium,  quo  corporis  integritas  laeditur;  ergo  per 
copulam  voluntariam  et  per  voluntariam  pollutionem : sicut 
enim  uno  peccato  mortali  irreparabiliter  amittitur  inno- 
centia, ita  uno  actu  luxuriae  consummatae  irreparabiliter 
amittitur  virginitas,  quae  significat  integritatem  carnis 
nunquam  voluntarie  laesam;  |3.  reparabiliter  per  volun- 
tatem nubendi  et  matrimonium  consummandi  et  per  quodvis 
peccatum  mortale  luxuriae  non  consummatae:  manet  enim 
integritas  carnis,  virtus  autem  amissa  aut  retractatione  aut 
poenitentia  recuperari  potest. 

a.  Disputant  quidem,  utrum  i^er  actus  impudicos  voluntarie  ad- 
missos sine  seminis  effusione  virginitas  amittatur  reparabiliter  an  irre- 


Cf.  A.  Eschbach,  Disputationes  physiol.  theologicae"  (Romae, 
Desclee.  1901)  disp,  5,  c.  2,  a.  2. 

parabili  ter.  Verum  cum  Lessio  (n.  121)  dicendum  videtur  per  eius- 
modi  tactus  virginitatem  non  amitti  irreparabiliter : quamdiu  enim 
servatur  integritas  carnis,  virtus  irreparabiliter  non  amittitur. 

b.  Virginitas  ergo  irreparabiliter  non  amissa  recuperari  potesP 
a.  per  propositum  denuo  elicitum  perpetuo  servandi  virginitatem,  si 
sola  mutatione  propositi  amissa  fuit;  |3.  per  poenitentiam,  si  virginitas 
servata  integritate  carnis  solum  per  peccatum  mortale  contra  casti- 
tatem amissa  est;  quodsi  integritas  carnis  amissa  est,  virginitas  recu- 
perari amplius  non  potest. 

Nota.  Si  poenitens,  qui  contra  castitatem  peccavit,  interrogat, 
num  virginitatem  irreparabiliter  amiserit,  ordinarie  praestat  hoc  non 
aperte  declarare,  sed  prudenter  dissimulare  e.  g.  dicendo  omne  pec- 
catum per  poenitentiam  reparari  posse,  ne  poenitens  animum  despon- 
dens atque  afflictus  curam  conservandae  castitatis  negligat. 


Quaestio  secunda. 

De  luxuria  in  genere. 


Articulus  primus. 

De  natura  luxuriae. 

5.  Declarationes.  Duplex  potissimum  est  propensio 
ab  auctore  naturae  homini  indita,  propensio  in  conserva- 
tionem individui  et  propensio  in  conservationem  et  pro- 
pagationem speciei.  Medium  conservandi  individuum  est 
nutritio,  medium  conservandi  et  propagandi  speciem  est 
commixtio  sexuum  in  legitimo  matrimonio.  Sicut  auctor 
naturae  ad  facilius  et  certius  obtinendum  finem  conserva- 
tionis nutritioni  addidit  delectationem  gustus,  ita  ad  faci- 
lius et  certius  obtinendum  finem  propagationis  commixtioni 
sexuum  addidit  delectationem  veneream  carnis.  Luxuria 
est  inordinatus  appetitus  vel  usus  delectationis  venereae. 

In  hac  definitione  per  verba  appetitus  rei  usus  actus  interni  et 
externi  luxuriae  comprehenduntur.  Inordinatus  est,  quia  fit  contra 

finem  a natura  intentum,  qui  est  generatio  prolis,  ut  contingit  e.  g. 
in  pollutione.  Venereum  seu  res  venerea  proprie  id  dicitur,  quod 
proxime  ad  generationem  pertinet:  copula,  effusio  seminis  seu  pollutio 
et  delectatio  venerea.  Si  res  venerea  latius  accipitur,  adeo  ut  inte- 
gram materiam  luxuriae  comprehendat,  ad  eam  pertinent  etiam  ea, 
quae  ad  copulam  et  pollutionem  disponunt:  tactus  et  aspectus  ob- 
scoeni  et  cogitationes  impurae.  Ad  declarandam  itaque  luxuriae  na- 
turam praestat  imprimis  tum  membrorum  tum  actionum,  quae  gene- 
rationi inserviunt,  brevem  descriptionem  ex  physiologis  desumptam  ex- 
hibere 0* 

1.  Organa^  quae  in  mare  ad  generationem  perficien- 
dam inserviunt,  potissimum  tria  sunt:  testiculi,  vesiculae 
seminariae  et  membrum  virile  seu  fistula  urinaria,  quae 
etiam  virga  vocatur.  Et  in  testiculis  quidem  post  inceptam 
pubertatem  semen  virile  seu  sperma  elaboratur,  quod  ela- 
boratum in  vesiculas  transmittitur,  in  quibus  veluti  duobus 
receptaculis  asservatur,  donec  tempus  illud  eiaculandi  seu 
eliciendi  advenerit;  elicitur  autem  per  fistulam  urinariam 
seu  membrum  virile.  Semen  ipsum  est  humor  viscosus,  in 
quo  corpuscula  continentur,  quae  spermatozoida  appel- 
lantur. Per  spermatozoida,  quae  continet,  semen  fit  pro- 
lificum. 

2.  Organa^  quae  in  femina  ad  generandum  hominem 
destinata  sunt,  pariter  tria  numerantur:  ovaria,  in  quibus 
inde  ab  annis  pubertatis  singulis  mensibus  ovulum  seu 
germen  maturescit;  uterus  seu  matrix,  in  quam  ovum  iam 
maturum  ex  ovario  decisum  lente  progreditur,  ac  tandem 
vagina  seu  quidam  canalis,  qui  ex  utero  usque  ad  exter- 
nam corporis  superficiem  protenditur.  Os  eius  tenui  pelli- 
cula, quam  hymen  vocant,  occluditur,  quod  quidem  hymen 
signaculum  seu  claustrum  virginitatis  appellatur. 

6.  Actus  generationis.  1.  Novi  hominis  origo  postulat, 
ut  ovum  femineum  a semine  virili  fecundetur;  quare  abs- 
que unione  et  commixtione  utriusque  sexus  homo  natura- 
liter generari  non  potest.  Haec  unio  et  sexuum  commixtio 

fi  Gf.  Olfers,  Pastoralmedicin^  (Freiburg.  Herder.  1893)  S.  8 f. 
Eschhach  1.  c.  disp.  1.  c.  2 — 5.  AntonelU  I.  n.  76—90. 


8 


De  sexto  praecepto. 


copula  carnali  seu  concubitu  perficitur;  scilicet  vir  mem- 
brum virile  in  vas  femineum  seu  in  vaginam  immittere 
et  semen  in  uteri  interiora  effundere  debet.  Hac  duplici 
actione,  penetratione  vasis  muliebris  et  seminatione  virili, 
copula  ex  parte  viri  absolvitur.  lam  si  sperma  seminis 
virilis  cum  ovulo  femineo  coniungitur  illudque  penetrat, 
ovum  fecundatur,  adeo  ut  organismus  individui  humani 
ex  eo  formari  atque  evolvi  possit.  Quoniam  autem  vas 
femineum  per  hymen  clausum  est,  patet  primo  concubitu 
signaculum  virginale  virili  membro  rumpi  atque  ideo  vir- 
ginem deflorari. 

Ex  his  patet  discrimen  inter  generationem  activam  et  passivam. 
Siquidem  activa  generatio  in  copula  carnali  consistit  seu  in  illa  actione, 
qua  membrum  virile  in  vas  (vaginam)  feminae  immittitur  et  semen 
ibidem  effunditur;  generatio  passiva  consistit  in  unione  seminis  virilis 
cum  ovulo  femineo  in  utero  mulieris  seu  in  fecundatione.  Vir  igitur 
ad  generationem  eo  concurrit,  quod  semen  praebet;  muber  vero  eo, 
quod  o\’Tim  subministrat  semine  virili  fecundandum.  Si  mulier  tem- 
pore copulae  ovum  habet  maturum  et  semen  viri  in  utero  effusum  ovo 
occurrit,  semen  cum  ovulo  coniungitur  et  hoc  modo  ovum  fecundatur, 
unde  fit  conceptio  seu  indi\ddui  humani  generatio. 

2.  Seminis  virilis  decisio  et  per  virgam  effusio,  sive 
in  copula  sive  extra  copulam  accidit,  cum  vehementi 
membrorum  genitalium  commotione  ac  voluptatis  sensu 
perficitur.  Pariter  dum  femina  in  congressu  carnali  cum 
viro  semen  virile  recipit,  membrorum  genitalium  irritatio- 
nem et  commotionem  ipsa  patitur,  quam  ordinarie  humoris 
vaginalis  secretio  consequitur,  quae  cum  maximo  volup- 
tatis sensu  coniuncta  est.  Et  hanc  quidem  secretionem 
veteres  femineam  seminationem  dicebant,  quae  modo  ante, 
modo  post  viri  seminationem  accidit.  Eandem  membrorum 
commotionem,  humoris  vaginalis  secretionem  et  carnalem 
voluptatem  feminae  etiam  solitarie  extra  copulam  experiri 
possunt,  quam  quidem  voluptuosam  effusionem  femineam 
pollutionem  dicunt.  Ovulorum  autem  decisio  eorumque 
transitus  in  matricem  natura  ipsa  duce  in  feminis  sine 
delectationis  seu  voluptatis  sensu  sponte  peragitur. 

Actibus,  quibus  commixtio  utriusque  sexus  ad  generationem  novi 
hominis  perficitur,  auctor  naturae  voluptatem  et  delectationem  omnium 

maximam  addidit  et  simul  naturae  humanae  vehementem  illius  delec- 
tationis concupiscentiam  inseruit,  ut  hominem  alliceret  ad  rem  in  se 
foedam  et  in  suis  sequelis  onerosam.  Hinc  per  copulam  carnalem 
duplex  finis  simul  obtinetur:  generatio  novi  hominis  et  sedatio  con- 
cupiscentiae : illa  copulae  finis  primarius,  haec  secundarius  est.  Volup- 
tatem igitur  hanc  carnalem  Deus  ad  generationem  individui  humani 
atque  ideo  ad  conservationem  speciei,  sicut  voluptatem  cibi  et  potus 
ad  conservationem  individui  ordinavit. 

7.  Delectatio  yeiierea,  quae  etiam  carnalis  vel  libidi- 
nosa dicitur,  est  delectatio  orta  ex  commotione  organorum 
et  humorum  generationi  inservientium.  Natura  sua  est 
<ictus  appetitus  sensitivi^  cui  placet  sensus  voluptuosus  in 
organis  genitalibus  exsistens;  sed  ipse  etiam  sensus  volup- 
tuosus delectatio  venerea  dici  potest. 

Delectatio  definitur  quies  seu  complacentia  appetitus  in  bono 
praesenti  seu  possesso.  Natura  sua  igitur  delectatio  est  actus  appe- 
titus, qui  sibi  complacet  de  aliquo  bono.  Homo  per  diversas  potentias, 
quibus  instructus  est,  bonum  suum  assequitur;  bonum  spirituale  per 
potentias  superiores,  bonum  sensibile  per  potentias  inferiores,  illudque 
assequitur,  eo  quod  potentia  obiectum  sibi  conveniens  attingit  et  acti- 
vitate sua  circa  illud  versatur.  lam  vero  quoties  potentia  humana 
quaecunque  sive  rationalis  sive  sensitiva  circa  obiectum  suum  agendo 
versatur,  oritur  in  appetitu  delectatio;  in  voluntate  quidem,  si  intel- 
lectus, in  appetitu  sensitivo,  si  sensus  suum  obiectum  possidet.  Sed 
etiam  ipsa  potentia  in  obiecto  tamquam  in  bono  suo  quiescit,  et  po- 
tentiae quidem  intellectuales  spiritualiter,  sensitivae  vero  sensibiliter 
in  eo  quiescunt,  i.  e.  possessio  obiecti  cum  grato  quodam  affectu  et 
sensu  potentiae  coniuncta  est.  lam  vero  non  solum  complacentia  ap- 
petitus, sed  etiam  gratus  iste  affectus  et  sensus,  quo  potentia  suo 
obiecto  fruitur,  ad  delectationem  pertinet  eiusque  obiectum  constituit. 
Pro  diversa  ergo  ratione  bonorum,  quae  homo  appetit  et  ope  poten- 
tiarum suarum  acquirit  et  possidet,  diversa  distinguitur  delectatio  in 
appetitu  sive  superiore  sive  inferiore. 

a.  Delectatio  pure  spiritualis  est  delectatio,  quae  oritur  ex  cogni- 
tione alicuius  rei,  ut  quando  quis  gaudet  de  cognitione  diu  quaesita 
alicuius  veritatis;  vel  oritur  ex  ipsa  re  cognita,  ut  quando  quis  gaudet 
de  veritate,  cuius  pulchritudinem  cum  delectatione  considerat.  Haec 
delectatio  tota  residet  in  voluntate,  cui  placet  cognitio  veritatis  vel  ipsa 
veritas  cognita,  et  moraliter  bona  vel  mala  est,  prout  id,  quod  placet 
bonum  vel  malum  est. 

h.  Delectatio  spiritualis  sensibilis,  quae  oritur  ex  vivaciore  re- 
praesentatione, praesertim  vero  ex  visu  vel  tactu  (amplexu,  osculo) 

personae  tenere  sed  honesto  affectu  praecipue  ob  qualitates  spirituales 
adamatae.  Haec  delectatio  in  voluntate  residet,  sed  tamen  vehemens  est, 
ut  etiam  in  appetitum  sensitivum  redundet,  et  coniuncta  est  cum  com- 
motione cordis  et  sanguinis.  Eiusmodi  delectatio  comitari  solet  amorem, 
quo  mater  prosequitur  filium,  sponsus  sponsam,  amicus  amicum : ipsa  se- 
iuncta  est  a delectatione  carnali,  ideo  per  se  moraliter  indifferens  est. 

c.  Delectatio  sensibilis  est  delectatio  orta  ex  perceptione  obiecti 
sensibilis,  quod  potentiae  sensitivae  apte  proportionatum  est.  Haec 
delectatio  natura  sua  est  grata  et  amoena  affectio,  quae  in  ipsis  organis 
sensuum  percipitur  e.  g.  ex  olfactu  floris,  ex  aspectu  coeli,  ex  auditione 
musicae,  ex  gustu  sachari,  ex  tactu  rei  lenis  etc.,  de  qua  quidem  affec- 
tione delectatur  appetitus  sensitivus.  Tactus  vel  visus  in  his  placet  et 
per  se  quidem  absque  commotione  venerea;  ideo  haec  delectatio  per 
se  indifferens  est. 

Delectatio  sensibilis  duplex  distingui  potest,  pure  sensibilis,  quae 
oritur  ex  obiecto,  quod  ex  se  non  est  aptum  ad  excitandum  sensum 
Venereum  ut  delectatio  orta  ex  olfactu  floris,  ex  tactu  rosae ; et 
sensualis  (sensibilis-carnalis  alii  dicunt),  quae  oritur  ex  obiecto,  quod 
ex  se  aptum  est  ad  provocandum  sensum  venereum,  ut  delectatio  orta 
ex  tactu  vel  osculo  manus  feminae,  pueri,  puellae.  Etiam  haec  tota 
residet  in  appetitu  sensitivo,  vehementior  evadit,  si  oritur  ex  visu, 
tactu,  amplexu,  osculo  personae  tenero  affectu  adamatae,  et  coniuncta 
est  cum  quadam  commotione  cordis  et  sanguinis;  et  hcet  per  se  non 
sit  carnalis,  facile  tamen  excitat  commotionem  carnalem. 

8.  Distinctio  delectationis  venereae.  1.  Delectatio 
venerea  duplex  esse  potest : completa  et  incompleta.  Com- 
pleta ea  est,  quae  naturam  satiat,  quae  scilicet  usque  ad 
ultimum  terminum,  qui  in  re  venerea  possibilis  est,  pro- 
cedit; incompleta  ea  est,  quae  naturam  non  satiat,  quae 
scilicet  ex  turpi  commotione  oritur,  quin  ad  ultimum  ter- 
minum procedat. 

a.  Si  organa,  quae  generationi  inserviunt,  excitantur,  ex  eorum 
irritatione  et  commotione  delectatio  venerea  percipitur.  Omnis  autem 
commotio  membrorum  genitalium  eo  tendit,  ut  semen  resolvatur  atque 
eliciatur.  Porro  in  resolutione  et  effusione  seminis,  sive  cum  copula 
sive  absque  copula  accidit,  delectatio  completa  percipitur;  quodsi  com- 
motio usque  ad  hunc  terminum  effusionis  non  procedit,  delectatio  ve- 
nerea incompleta  habetur. 

b.  Etsi  pueri  ante  pubertatem  semen  virile  nondum  habent,  tamen 
capaces  sunt  delectationis  carnalis  completae:  ex  turpi  enim  commo- 
tione usque  ad  ultimum  terminum  aucta  haec  delectatio  percipitur  et 
coniuncta  est  cum  effusione  humoris  uretralis. 

c.  Pari  modo  feminae,  quae  verum  semen  non  habent,  delecta- 
tionem Veneream  completam  ex  commotione  membrorum  genitalium 
percipere  possunt.  Delectatio,  quae  naturam  satiat,  in  feminis  plerum- 
que cum  separatione  cuiusdam  humoris  (vaginalis)  coniuncta  est,  qui 
tamen  saepius  in  interiores  partes,  in  uterum  seu  matricem  diffunditur. 
Haec  humoris  feminei  secretio,  si  in  copula  contingit,  seminatio,  si 
extra  copulam  provocatur,  pollutio  feminea  dicitur. 

2.  Delectatio  venerea  completa  et  incompleta  specie 
morali  non  differunt,  sed  specifice  idem  peccatum  consti- 
tuunt: nam  in  delectatione  venerea  incompleta  tota  essentia 
huius  peccati  reperitur,  vera  nempe  delectatio  venerea,  quae 
in  delectatione  completa  solum  quoad  gradum  augetur,  nisi 
frustratio  seminis  accedat. 

Si  ergo  impuberes  (praesertim  pueri)  se  accusant  de  tactibus  in- 
honestis, non  sunt  ulterius  interrogandi : ^ cum  enim  pollutionis  non 
sint  capaces,  in  tactibus  inhonestis  vel  potius  in  delectatione  venerea, 
quae  illos  consequitur,  sive  completa  sive  incompleta  est,  iam  habetur 
peccati  infima  species. 


9.  Luxuria  definitur  inordinatus  appetitus  vel  usus 
delectationis  venereae. 

a.  Ordo  naturae  a Deo  statutus  is  est,  ut  usus  delectationis 
venereae  solum  in  legitimo  matrimonio  et  iuxta  matrimonii  leges 
fiat : delectatio  enim  est  propter  actum,  et  haec  quidem  propter 
actum  generationis,  qui  solum  in  legitimo  matrimonio  licite  perfici 
potest.  Consistit  ergo  Juxuria  in  delectatione  venerea  voluntarie  ad- 
missa extra  matrimonium,  vel  in  matrimonio  quidem,  sed  contra  ma- 
trimonii leges. 

&.  Delectatio  proprie  in  appetitu  sensitivo  est  et  pro  obiecto 
habet  sensum  venereum ; sensus  autem  venereus  in  ipsis  membris,  quae 
generationi  inserviunt,  percipitur;  plerumque  tamen  idem  iste  sensus 
libidinis  delectatio  venerea  dicitur.  Peccatum  luxuriae  consistit  in 
eius  voluntario  appetitu  vel  usu  contra  ordinem  naturae. 

c.  Impudicitia  est  voluntaria  occupatio  circa  ea,  quae  delecta- 
tionem Veneream  inducunt  sive  cogitatione,  sive  aspectu,  sive  tactu 
(osculo,  amplexu).  Ergo  in  actibus  impudicitiae  delectatio  venerea  non 
continetur  nec  est  necessario  cum  eis  coniuncta,  sed  eius  periculum 
inducunt  et  frequenter  eam  reipsa  inducunt.  Luxuria  ergo,  quae  ca- 
stitati directe  opponitur,  duo  includit:  impuritatem  seu  illicitam  effu- 
sionem seminis  sive  cum  copula  sive  extra  copulam,  et  impudicitiam 
seu  voluntariam  occupationem  circa  ea,  quae  ad  luxuriam  inducunt. 

10.  Divisio  luxuriae,  a.  Luxuria  alia  est  consum- 
mata^ in  qua  effusio  seminis  intervenit;  alia  non-consum- 
mata,  in  qua  effusio  seminis  non  habetur. 

h.  Luxuria  consummata  vel  est  iuxta  naturam,  si  ef- 
fectus generationis  per  se  possibilis  est;  contra  naturam, 
si  effectus  generationis  per  se  impossibilis  est. 

c.  Luxuria  non-consummata  vel  est  completa,  si  ad  ul- 
timum terminum  naturalem  pertingit;  vel  non-completa,  si 
ultimum  terminum  naturalem  non  attingit. 

d.  Luxuria  non-completa  vel  est  luxuria  proprie  dicta, 
in  qua  ipsa  delectatio  venerea  habetur,  vel  impudicitia,  in 
qua  delectatio  venerea  non  habetur. 

e.  Impudicitia  vel  est  interior,  quae  in  actibus  internis 
luxuriam  provocantibus  phantasiae,  intellectus  et  voluntatis 
consistit,  vel  exterior,  quae  in  actibus  externis  luxuriam 
provocantibus  consistit. 

f.  Luxuria  ratione  intentionis  alia  est  directe,  alia  in- 
directe volita.  Illa  habetur,  quando  delectatio  venerea  in  se 
intenditur:  haec  habetur  quando  in  se  aliud  (e.  g.  aspectus, 
lectio)  intenditur,  ex  quo  praeter  intentionem  delectatio 
carnalis  oritura  praevidetur. 


Articulus  secundus. 

De  malitia  luxuriae. 

11.  Principia.  Propria  malitia  luxuriae  in  eo  con- 
sistit, quod  homo  delectatione  venerea  et  semine,  quae  ab 
auctore  naturae  solum  ad  debitam  propagationem  generis 
humani  ordinantur,  ad  voluptatem  vel  ad  alium  finem 
abutatur. 

1.  Delectatio  venerea  directe  et  in  se  volita  extra 
matrimonium  grave  peccatum  est.  a.  Graviter  enim  illi- 
citum est  in  re  gravi  delectationem  quaerere  contra  ordi- 
nem naturae;  atqui  id  facit,  qui  delectationem  veneream 
quaerit  extra  matrimonium : delectatio  enim  venerea  a 
natura  instituta  est  pro  illo  solo  actu,  qui  generationi  in- 

servit;  is  autem  natura  ipsa  exigente  est  actus  coniugalis. 
h.  Insuper  graviter  illicitum  est,  quod,  si  non  prohiberetur, 
in  gravissimum  damnum  cederet  generis  humani;  atqui  si 
homines  licite  possent  frui  delectatione  venerea  et  hac  ra- 
tione concupiscentiam  sedare  extra  matrimonium,  onera 
matrimonii  cum  gravissimo  detrimento  generis  humani 
plerique  recusarent,  c.  Ideo  cuiusvis  generis  luxuria  gra- 
viter a Deo  prohibetur,  cum  numeretur  inter  peccata, 
quae  a regno  Dei  excludunt.  Manifesta  sunt  opera  carnis^ 
quae  sunt  fornicatio,  immunditia,  impudicitia,  luxuria  . . . qui 
talia  agunty  regnum  Dei  non  consequebitur'^).  Omnis  forni- 
cator aut  immundus  . . . non  habet  hereditatem  in  regno 
Christi  et  Dei^).  Nolite  errare,  neque  fornicarii  . . . neque 
adulteri,  neque  molles,  neque  masculorum  concubitores  . . . 
regnum  Dei  possidebunt^). 

a.  Etsi  hisce  textibus  non  omnia  peccata  luxuriae  enumerentur, 
ex  iis  tamen  colligitur  omnia  esse  gravia,  tum  quia  generice  opera 
carnis,  tum  quia  supremae  luxuriae  species,  actus  scilicet 
(pollutio,  sodomia,  fornicatio)  et  actus  impeifecti  (immunditia,  impudi- 
citia) tamquam  peccata  gravia  exhibentur^. 

h.  Quamvis  peccatum  luxuriae  non  censeatur  inter  peccata  mortalia 
graviora,  ei  tamen,  si  ab  homine  christiano  patratur,  convenit  peculiaris 
quaedam  foeditas,  quae  in  aliis  peccatis  non  reperitur,  eo  quod  hocce 
peccatum  in  proprio  corpore  committatur.  Corpus  enim  christiani  in 
baptismo  Christi  sanguine  ablutum,  per  inhabitantem  Spiritum  Sanc- 
tum Dei  templum  factum  est;  per  peccatum  autem  luxuriae  hoc  cor- 
pus, sacramentorum,  praesertim  eucharistiae,  receptione  sanctificatum, 
quippe  quod  obiectum  fiat  peccati,  profanatur  atque  exsecratur"). 

2.  Delectatio  venerea  directe  volita  non  admittit  par- 
vitatem materiae,  ideoque  semper,  quantumvis  exigua  et 
brevis,  mortale  peccatum  est.  Nam  grave  peccatum  est, 
quod  hominem  exponit  proximo  periculo  graviter  peccandi; 
eiusmodi  autem  est  quaevis  delectatio  venerea  directe  quae- 
sita vel  libere  admissa,  quamvis  exigua : delectatio  enim 

Gal.  5,  19  ss. 

2)  Eph.  5,  5. 

D 1.  Cor.  6,  9 s. 

Cf.  Ballerini-Falmieri  II.  n.  965. 

^)  Cf.  1.  Cor.  6,  11-19. 

venerea  semel  libere  admissa  vel  quaesita  naturaliter  et 
necessario  rapit  ad  delectationem  completam^). 

a.  Ergo  quaelibet  actio,  quae  hac  intentione  ponitur,  ut  per  eam 
excitetur  et  percipiatur  voluptas  venerea,  etsi  brevis  et  exigua,  est 
grave  peccatum,  sive  haec  actio  in  se  est  honesta  sive  inhonesta: 
prava  enim  intentio  graviter  peccaminosa  est.  Ratio,  oh  quam  alia 
quidem  peccata,  quae  homo  contra  se  ipsum  vel  contra  proximum 
committit,  parvitatem  materiae  admittant,  peccata  autem  luxuriae  eam 
non  admittant,  haec  est,  quod  illa  in  parva  materia  admissa  non 
coniiciant  in  proximum  periculum  graviter  peccandi,  haec  vero  oh 
summam  humanae  naturae  propensionem  in  delectationes  carnis  in 
eiusmodi  periculum  coniiciunt.  Quod  quidem  periculum  innuit  etiam 
s.  scriptura:  multos  enim  vulneratos  deiecit,  et  fortissimi  quique  inter- 
fecti sunt  ah  ea^). 

b.  Sunt,  qui  etiam  ex  ipsa  huius  vitii  natura  ostendant,  exiguam 
delectationem  deliberate  quaesitam  gravem  laesionem  ordinis  moralis 
continere.  Quaevis  enim  delectatio  venerea  (ita  ipsi)  oritur  ex  com- 
motione seminis,  quae  commotio  naturaliter  pollutionem  causat,  immo 
inchoata  pollutio  dici  debet;  quod  ergo  de  malitia  pollutionis  affir- 
matur, eam  nempe  grave  peccatum  esse,  idem  etiam  de  naturali  eius- 
dem causa  et  inchoatione  affirmandum  est.  Patet  hoc  argumentum 
valorem  universalem  non  habere,  cum  percipiatur  delectatio  venerea, 
quae  non  sit  inchoata  pollutio,  in  iis  nempe,  qui,  utpote  semine 
carentes  ut  pueri,  eunuchi,  senes  et  feminae,  pollutionis  non  sunt 
capaces. 

c.  Non  desunt  auctores,  praesertim  inter  antiquiores,  qui  opinan- 
tur esse  parvitatem  materiae  in  delectatione  venerea  directe  quaesita 
vel  admissa.  Anno  1612  praepositus  generalis  societatis  lesu,  Clau- 
dius Aquaviva,  severissime  praecepit,  ne  quis  in  societate  lesu  hanc 
opinionem  habeat  non  modo  ut  veram  aut  probabilem,  sed  ne  ut  tole- 
rabilem quidem.  Ex  illo  tempore  haec  sententia,  non  esse  parvitatem 
materiae  in  delectatione  venerea  directe  quaesita,  inter  moralistas  facta 
est  communissima.  Sunt  tamen,  qui  negent  huius  sententiae  veri- 
tatem ex  argumentis  prolatis  speculative  probari.  Quidquid  sit  de 

q Propositio  40.  ab  Alexandro  VII.  damnata:  Est  probabilis 
oinnio,  quae  dicit,  esse  tantum  veniale  osculum  habitum  ob  delectationem 
carnalem  et  sensibilem,  quae  ex  osculo  oritur,  excluso  periculo  con- 
sensus ulterioris  et  pollutionis.  Non  consentiunt  quidem  auctores  in 
exponendo  sensu  huius  propositionis.  Secundum  Viva  falsa  est,  quia 
affirmat  delectationem  veneream  (haec  enim  est  carnalis  delectatio 
propositionis)  ex  osculo  quaesitam  venialem  esse,  si  exclusum  sit  peri- 
culum ulterioris  consensus  et  pollutionis. 

2)  Prov.  7,  26. 


De  luxuria  in  genere. 


15 


rationibus  theoreticis,  quibus  opinio  admittens  parvitatem  materiae 
probatur  falsa  et  improbabilis,  practice  certo  falsa  est  nec  satis  tuta‘). 

3.  In  delectatione  venerea  indirecte  tantum  volita  ad- 
mitti debet  parvitas  materiae.  In  hoc  namque  casu  con- 
sensus voluntatis  solum  fertur  in  causam,  quae  delectatio- 
nem provocat  et  excitat;  eius  ergo  malitia  desumenda  est 
ab  influxu  in  delectationem  veneream ; atqui  sunt  causae, 
quae  leviter  tantum  influunt  in  commotionem  turpem;  has 
ergo  causas  velle  leve  tantum  peccatum  contra  castitatem 
constituit. 

13.  Principium  de  gravitate  delectationis  venereae 
in  causa  volitae.  Delectatio  venerea  indirecte  seu  in 
causa  volita  tantum  est  peccatum,  quantum  est  ipsa  causa 
in  genere  luxuriae.  Si  ergo  causa  grave  peccatum  est  in 
genere  luxuriae,  effectus  turpis  delectationis  in  grave  pec- 
catum, si  causa  in  genere  luxuriae  leve  peccatum  est, 
effectus  delectationis  in  leve  peccatum  imputatur.  lam 
vero  grave  peccatum  in  genere  luxuriae  est  quaelibet  actio, 
quae  natura  sua  in  excitandam  libidinem  graviter  influit; 
in  genere  luxuriae  leve  peccatum  est  actio,  quae  natura 
sua  leviter  tantum  in  excitandam  libidinem  influit. 

a.  Delectatio  venerea  in  causa  volita  habetur  qualibet  actione 
deliberate  posita,  quae  causatura  praevidetur  commotionem  turpem  et 
delectationem  veneream  sive  incompletam  sive  completam,  quin  tamen 
iste  effectus  intendatur.  lam  quaeritur  de  gravitate  peccati  luxuriae, 
quod  ab  eo  committitur,  qui  ponit  causam  excitantem  delectationem 
qui  e.  g.  legit  obscoena  vel  balneo  utitur,  etsi  praevideat  secuturam 
commotionem  veneream.  Atqui  gravitas  peccati  luxuriae,  quod  eius- 
modi  causam  ponens  committit,  non  desumitur  ex  gradu  malitiae,  quae 
ex  se  inest  actioni  causanti  turpem  delectationem,  sed  ex  gravitate 
influxus,  quem  haec  actio  in  illam  excitandam  exercet.  Ideo  fieri 
potest,  ut  actio  causans  delectationem  in  se  grave  peccatum  sit, 
ratione  luxuriae  autem  leve  tantum.  Sic  si  quis  se  inebrians  prae- 
videt pollutionem  in  ebrietate  secuturam,  inebriatio  in  se  est  grave 
peccatum,  ratione  luxuriae  autem  leve,  quia  leviter  tantum  in  eam 
influit. 

h.  Sunt  actiones,  quarum  aliae  turpem  motum  causant  per  se, 
aliae  eum  causant  per  accidens.  Per  se  illum  causant  actiones,  quae 


h Cf.  Sporer-Bierhaum  IIL  tract.  10.  n.  690. 

natura  sua  aptae  sunt  ad  excitandam  delectationem  veneream  et  proinde 
ad  generationem  ordinantur  ut  aspectus,  tactus,  imaginatio  turpis;  per 
accidens  illae,  quae  ad  generationem  nullo  modo  pertinent.  Sunt  ho- 
mines, qui  ex  actionibus  (imaginatione,  aspectu),  quae  ad  venerea  nulla- 
tenus referuntur,  occulta  vi  vehementer  excitantur.  Actionum,  quae 
turpem  motum  per  se  causant,  aliae  natura  sua  proxime  et  notabiliter 
in  illum  effectum  influunt,  ex  quibus  scilicet  semper  aut  fere  semper 
turpis  effectus  sequitur;  aliae  natura  sua  remote  et  leviter  tantum  in 
motum  turpem  iufluunt,  ex  quibus  nempe  raro  malignus  effectus 
oritur.  Actiones,  quae  extra  genus  luxuriae  sunt  et  solum  per  acci- 
dens turpem  motum  excitant  ut  immoderate  comedere  et  bibere 
equitare,  balneo  uti,  certo  situ  sedere  vel  cubare  etc.,  illis  actionibus 
accensentur,  quae  remote  et  leviter  tantum  in  turpem  effectum  in- 
fluunt; quodsi  quandoque  graviter  influant,  id  non  ex  natura  actionis 
sed  ex  complexione  subiecti  procedit. 

I^ota  1.  Sunt  auctores,  qui  causas  per  accidens  influentes  ita 
distinguunt  ut  eas,  quae  ex  speciah  dispositione  subiecti  vehementer 
excitant,  graviter  illicitas  dicant,  si  rarae  sunt  et  facile  caveri  pos- 
sunt, leviter  vero  illicitas,  si  frequentes  sunt  et  ideo  sine  maximo  in- 
commodo caveri  non  possunt.  Sunt  e.  g.  qui  ex  aspectu  pedis  feminei, 
sunt,  qui  ex  aspectu  iugulationis  animalium  vehementer  excitentur. 
Qui  priore  aspectu  sine  causa  delectantur,  leviter,  qui  posteriore,  ex 
hac  sententia  graviter  peccant.  Verum  omittenda  est  haec  distinctio, 
cum  gradus  malitiae,  quae  eiusmodi  actionibus  inest,  non  est  actuali 
influxu,  quem  in  particulari  casu  exercent,  sed  ex  influxu,  quem  ex 
natura  sua  exercent,  desumenda  sit;  ex  se  et  ex  sua  natura  autem 
eiusmodi  actiones  nullatenus  aut  leviter  tantum  influunt  et  solum  per 
accidens  in  determinato  individuo  peiorem  effectum  producunt. 

Nota  2,  Quoad  propositionem  istam  de  gravitate  delectationis 
Venereae  in  causa  volitae  haec  moneri  debent : a.  Supponitur  non  adesse 
iustam  causam  ponendi  actionem,  ex  qua  oritura  praevidetur  turpis 
commotio : exsistente  enim  eiusmodi  causa  licet  actionem  ponere, 
|3.  Supponitur  non  adesse  consensum  in  evenientem  delectationem; 
omnis  enim  eiusmodi  consensus  grave  peccatum  est.  y.  Actio,  quae 
causatura  praevidetur  carnalem  delectationem,  sine  causa  posita  pec- 
catum est,  etsi  pravus  effectus  reipsa  non  sequatur;  quodsi  iste  effectus 
sequitur,  non  solum  actio  in  se  peccaminosa  est,  sed  etiam  pravus 
effectus  agenti  imputatur,  et  quidem  sub  gravi  vel  levi,  prout  causa 
graviter  vel  leviter  in  eum  influit,  b.  Quod  hic  de  causa  delectationis 
Venereae  statuitur,  valet  etiam  de  causa  pollutionis:  nam  eadem  actio, 
quae  excitatura  praevidetur  commotionem  veneream,  in  iis,  qui  pollu- 
tionis capaces  sunt,  causare  potest  etiam  pollutionem  seu  commotionem 
cum  pollutione  coniunctam. 

13,  Corollaria.  Delectatio  igitur  venerea  (vel  pollutio) 
in  causa  volita  grave  est  peccatum,  si  ipsa  causa  ex  se 
graviter  in  turpem  commotionem  influit.  Sed  experientia 
constat  ab  una  eademque  actione  non  omnes  aequali 
modo  commoveri:  quod  enim  iuvenem  vel  calidum  vehe- 
menter excitat,  id  senem  vel  frigidum  parum  aut  nulla- 
tenus ad  libidinem  movet.  Hinc  ad  taxandum  peccatum, 
quod  delectatione  indirecte  voluntaria  in  particulari  casu 
committitur,  haec  notanda  sunt : 

a.  Actiones,  quae  natura  sua  graviter  excitant,  semper 
grave  peccatum  sunt,  et  ideo  sub  gravi  caveri  debent, 
excepto  solo  casu,  quo  quis  experientia  certo  sciat  se 
eiusmodi  actione  graviter  non  commoveri. 

Actiones  graviter  excitantes  e.  g.  sunt:  „ cogitatio  practica  viva- 
cior de  venereis ; tactus  in  partes  obscoenas  alterius  personae  exercitus, 
nisi  forte  prorsus  transeunter  fiat  in  persona  eiusdem  sexus  sine  pravo 
affectu;  aspectus  personae  plane  nudae  alterius  sexus  voluntarie  conti- 
nuatus ; immo  etiam  aspectus  viri  in  pectus  nudum  feminae,  aut  aspectus 
picturae  obscoenae,  saltem  si  continuatur  commotione  iam  exorta “ ‘). 

h.  Actiones,  quae  natura  sua  leviter  tantum  commo- 
vent, nunquam  grave  peccatum  sunt,  ne  in  illo  quidem, 
qui  forte  propter  subiectivam  dispositionem  vehementius 
se  excitari  sciat;  ideo  nemo  sub  gravi  eas  cavere  tenetur. 

Actiones  leviter  commoventes  e.  g.  sunt:  „tactus  vel  aspectus  in 
partes  inhonestas  proprii  corporis  obiter  factus;  tactus  feminae  non 
inhonestus  obiter  factus  et  levis;  apprehensio  manus  illius;  osculum 
leve  ex  causa  honesta;  colloquium  vanum  cum  femina;  aspectus  pec- 
toris illius  non  fixus,  a fortiori  alii  leviores  aspectus"^). 

Nota  1.  Inferius,  ubi  agitur  de  actibus  luxuriae  imperfectis, 
quantum  in  hac  re  valde  ardua  fieri  potest,  accurate  determinabitur» 
quae  actiones  natura  sua  graviter,  quae  vero  leviter  in  commotionem 
Veneream  et  pollutionem  influant. 

Nota  2.  Auctores  recentes  post  s.  AlpTionsum^),  qui  secutus  est 
Salmanticenses^) , praeter  actiones  graviter  et  leviter  influentes  distin- 


q LehmJaihl  I.  n.  864. 
q Lehmhuhl  ibid. 

3)  Cf.  1.  4.  n.  484. 
h Gf.  tr.  26.  c.  7.  n.  37. 

guunt  actiones  mediocriter  influentes.  Verum  ne  haec  materia,  quae 
in  praxi  frequentissima  est,  maioribus,  quam  par  est,  difficultatibus 
implicetur,  praestat  redire  ad  theoriam  illorum  veterum  auctorum,  qui 
actiones  delectationem  veneream  causantes  ad  duo  tantum  genera  re- 
vocant, ad  causas  graves  et  leves.  Etenim,  ut  recte  notat  Bera)'di^)y 
quae  dicuntur  causae  mediae,  natura  sua  causae  leves  sunt,  graviter 
autem  influunt  in  turpem  effectum  vel  ex  diuturnitate  actionis  vel  ex 
pravo  affectu  agentis,  quo  in  casu  ad  causas  graves  referendae  sunt. 
Sic  inter  causas  medias  numeratur  aspectus  picturae  obscoenae;  sed 
eiusmodi  aspectus  ordinarie  per  se  graviter  non  commovet,  nisi  diutius 
protrahatur  vel  affectu  libidinoso  peragatur^). 

Nuni  detur  ignorantia  invincibilis  circa  peccata  luxuriae. 

a.  Facilius  admittitur  ignorantia  invincibilis  quoad 
cogitationes  impuras  et  prava  desideria,  si  sint  inefficacia. 
h.  Quoad  desideria  autem  efficacia  ea  difficilius  conce- 
ditur : qui  enim  cognoscit  malitiam  actionis  externae  et 
nihilominus  eam  exsequi  proponit,  etiam  cognoscere  debet 
se  velle  rem  malam.  In  casu  ergo  particulari  indagan- 
dum est,  num  revera  adfuerit  ignorantia  invincibilis. 
c.  Etiam  quoad  malitiam  pollutionis  dari  potest  igno- 
rantia invincibilis,  praesertim  in  puerili  aetate,  d.  Immo 
etiam  quoad  alia  peccata  dari  potest  ignorantia  invinci- 
bilis in  iis  adiunctis,  in  quibus  eiusmodi  actiones  licitae 
videri  possunt;  sic  sponsis  oscula  etiam  minus  honesta 
et  coniugibus  numerosa  prole  gravatis  onanismiis  videri 
potest  licitus. 

Qui  ex  ignorantia  invincibili  putant  actionem  pravam , quam 
exercent,  aut  non  esse  peccatum  aut  non  esse  mortale,  omnino  mo- 
nendi et  docendi  sunt,  ubi  ignorantia  ipsis  nocet;  id  autem  contingit, 
si  non  moniti  in  periculo  sunt  contrahendi  consuetudinem  pravam  se 
polluendi,  quam  postea  difficillime  emendabunt.  Poenitentes  vero,  qui 
turpis  peccati,  cui  assueti  sunt,  gravitatem  quidem  cognoscunt,  sed 
specificam  malitiam  ignorant,  de  hac  monendi  non  sunt,  quia  eiusmodi 
monitio  vix  ullius  utilitatis  est  et  solum  efficit,  ut  multiplicentur  pec- 
cata formalia. 


Cf.  Praxis  confess.®  I.  n.  876. 
2)  Cf.  Genicot  I.  399. 

Quaestio  tertia. 

De  peccatis  luxuriae  consummatis. 

14.  Declarationes.  Peccata  consummata  illa  dicuntur, 
in  quibus  effusio  seminis  locum  habet.  Duplicis  generis 
sunt:  alia  iuxta  naturam,  in  quibus  effusio  seminis  ex  se 
apta  est  ad  generationem  hominis ; alia  sunt  contra  naturam, 
in  quibus  effusio  seminis  inepta  est  ad  hominis  genera- 
tionem. In  illis  obtinetur,  in  his  frustratur  finis,  quem  na- 
tura in  voluntaria  seminis  effusione  intendit.  Quare  peccata 
contra  naturam  per  se  graviora  sunt  peccatis  luxuriae 
iuxta  naturam. 

a.  Peccata  iuxta  naturam  numerantur  sex:  fornicatio, 
adulterium^  incestus,  stuprum,  sacrilegium  et  raptus.  Haec 
peccata  specifice  inter  se  differunt,  non  quidem  ratione 
luxuriae,  sed  propter  aliam  specialem  circumstantiam: 
virtuti  enim  castitatis  eodem  modo  opponuntur,  singulis 
autem  superadditur  circumstantia,  quae  proprie  non  est 
contra  castitatem,  sed  contra  aliam  virtutem. 

h.  Peccata  contra  naturam  sunt  tria:  pollutio,  sodomia 
et  hestialitas.  Haec  peccata  ratione  luxuriae  specie  ab 
invicem  differunt,  quia  singula  includunt  specialem  defor^ 
mitatem  et  oppositionem  contra  virtutem  castitatis. 


Articulus  primus. 

De  peccatis  iuxta  naturam. 

15.  De  fornicatione.  Definitio.  Fornicatio  est  copula 
soluti  cum  soluta  ex  mutuo  consensu. 

a.  Copula  est  actus  ad  generandam  prolem  idoneus.  Distinguitur 
■copula  x>erfecta,  quae  consistit  in  penetratione  vasis  feminei  cum  se- 
minatione ibidem  facta,  et  copula  imperfecta  (inchoata),  quae  consistit 
dn  penetratione  vasis  feminei  ad  generationem  destinati,  sed  absque 
.seminatione  ibidem  facta.  Solutus  dicitur,  qui  excepto  castitatis  prae- 

cepto  nullo  alio  vinculo  sive  matrimonii  sive  voti  vel  ordinis  sive 
cognationis  ligatur.  Ex  consensu  additur,  ut  fornicatio  a stupro  distin- 
guatur. Effusio  humoris  feminei  ad  copulam  perfectam  non  requiritur, 
contra  ac  complures  veteres  docuerant. 

h.  Copula  eunuchi  cum  soluta  non  est  fornicatio,  sed  tactus  im- 
purus cum  delectatione  venerea  completa.  Copula  imperfecta,  in  qua 
semen  extra  vas  femineum  effunditur,  non  est  simplex  fornicatio,  sed 
qualificata,  quia  ad  peccatum  fornicationis  contra  castitatem  accedit 
peccatum,  quod  ad  peccata  contra  iustitiam  reducitur,  eo  quod  semen 
frustratur  contra  ordinem  naturae  et  finem  humanae  generationis. 

16.  Ad  fornicationem  referuntur  concubinatus  et  mere- 
tricium. 

1.  Concubinatus  est  copula  frequens  soluti  cum  una 
eademque  persona  soluta.  Differt  a fornicatione,  eo  quod 
concubinarius  ad  eandem  semper  personam  accedit,  quacum 
vivit,  ac  si  matrimonio  cum  ipsa  iunctus  esset;  fornicarius 
autem  modo  ad  unam,  modo  ad  aliam  accedit.  Nihil  tamen 
refert  ad  rationem  concubinatus,  utrum  in  eadem  an  in 
diversis  domibus  habitent.  Malitia  ergo  propria  concubi- 
natus consistit  in  proposito  saltem  virtuali  perseverandi 
in  peccato. 

a.  Quia  concubinarius  versatur  in  occasione  proxima  peccandi, 
quam  sub  gravi  deserere  tenetur,  non  potest  absolvi,  nisi  concubinam 
eiiciat,  vel  si  illam  domi  non  habet,  nisi  serio  promiserit  se  ad  eam 
non  amplius  accessurum  esse.  Et  si  concubinam  domi  habet,  eam 
eiicere  debet,  etsi  in  periculo  mortis  sit;  et  solum  ubi  mors  iam  im- 
minet et  deest  tempus  eam  eiiciendi,  absolvi  potest,  elicito  firmo  pro- 
posito eam  eiiciendi,  cum  primum  fieri  possit. 

h.  Si  in  aliqua  parochia  duo  in  concubinatu  vivunt,  contra  eos 
hoc  modo  procedendum  est. 

a.  Imprimis  privatim  per  parochum  (aut  per  alios)  monendi  sunt, 
ut  se  emendent  et  vitae  pravae  et  scandalosae  finem  faciant. 

13.  Si  monitio  effectu  caret,  res  deferenda  est  ad  ordinarium,  qui 
pro  ofiQcio  suo  publicos  peccatores  monere  debet,  id  quod  etiam  per 
parochum'  nomine  episcopi  fieri  potest.  - 

y.  Quodsi  etiam  haec  admonitio  frustranea  sit,  ordinarius  excom-  ' 
municationem  infligat  vel  publice  ad  auferendum  scandalum,  vel  pri- 
vatim per  parochum.  Qui  non  se  emendant,  sepultura  ecclesiastica  , 
privandi  sunt. 

b.  Si  monitio  ecclesiastica  effectu  caret,  invocari  potest  et  debet 
aiixilium  .potestatis  civilis,  ubi  hoc  praebetur. 

2.  Meretricium  est  status  feminae  omnibus  prostitutae 
sive  lucri  sive  libidinis  explendae  causa.  Ut  meretrix  dici 
possit,  saltem  plures  quam  duos  admittere  debet.  Etiam 
huius  peccati  propria  malitia  in  prava  voluntate  cumulandi 
peccata  consistit. 

Nota.  Fornicarii  interrogandi  sunt,  num  proles  ex  fornicatione 
nata  sit.  num  generationem  impediverint  vel  abortum  procuraverint, 
num  prolem  natam  forte  neglexerint.  Quoad  meretrices  notandum  est, 
plura  et  diversa  semina  in  matrice  generationem  impedire. 

17.  Malitia.  1.  Fornicatio  semper  est  peccatum  mor- 
tale: graviter  enim  tum  iure  naturae  tum  iure  positivo 
prohibetur. 

a.  Iure  naturae.  Dixerat  Caramuel  fornicationem  solo  iure  po- 
sitivo illicitam  esse,  sed  falso : nam  adversatur  bono  prolis  atque  ideo 
propagationi  generis  humani.  Sane,  qui  fornicantur,  quaerunt  vagum 
concubitum  i.  e.  delectationem  veneream  copulae  absque  obligationibus 
et  oneribus  matrimonii;  atqui  vagus  concubitus  vergit  in  perniciem 
societatis  humanae:  proli  enim,  cuius  apta  educatio  non  solum  curam 
matris,  sed  etiam  curam  patris  exigit,  non  satis  providetur ; ergo 
graviter  iure  naturae  prohibetur.  Et  licet  per  accidens  a fornicario 
proles  bene  educaretur,  semper  tamen  fornicatio  grave  peccatum  est, 
quia  considerandum  est,  quod  communiter  et  ordinarie,  non  quod  per 
accidens  evenit^). 

h.  Iure  i^ositivo.  S.  Paulus  locis  supra  (n.  11.)  citatis  fornicatio- 
nem peccatis  accenset,  quae  a regno  coelorum  excludunt;  insuper  1.  Cor. 
6,  15  ss.  multis  rationibus  internis  deformitatem  fornicationis  ostendit. 

2.  Concubinatus  et  meretricium  specifice  a fornicatione 
non  differunt,  quare  circumstantia  concubinatus  et  mere- 
tricii se  in  confessione  declarari  non  debet;  per  acci- 
dens autem  propter  occasionem  peccati  confessario,  prae- 
sertim interroganti,  declaranda  est.  Ex  magno  numero 
peccatorum,  quae  accusantur,  confessarius  facile  suspicari 
potest  agi  de  concubinatu  vel  de  meretricio. 

18.  De  prostitutione.  1.  Prostitutio  est  luxuria  a 
mulieribus  pro  mercede  exercita.  Publica^  quae  a clan- 
gi Ideo  damnata  est  ab  Innocentio  XI.  haec  propositio  (48) : Tum 

clarum  videtur  fornicationem  secundum  se  nullam  involvere  malitiam 
et  solum  esse  malam,  quia  interdicta,  ut  contrarium  omnino  rationi 
dissonum  videatur.  ' ... 

destina  distinguitur,  ea  vocatur,  quae  a potestate  civili 
permittitur  et  vel  illimitata  vel  limitata  et  secundum 
quasdam  normas  moralitatis  et  sanitatis  moderata  est. 

Solum  nempe  mulieribus  licentia  conceditur  exercendi  meretricium, 
quibus  a medicis  testimonium  sanitatis  tribuitur,  iisque  sub  certis  solum 
condicionibus,  quibus  moralitati  publicae  consulatur. 

Prostitutio  clandestina  ibi  potissimum  grassatur,  ubi 
publica  a potestate  civili  non  admittitur;  sed  etiam  in 
civitatibus,  quae  publicam  admittunt,  praevalet  clan- 
destina^). 

2.  Quodsi  potestas  publica  prostitutionem  permittere 
dicitur,  permissio  ita  intelligenda  est,  ut  toleret,  quod  sine 
maiore  malo  impedire  nequit;  et  leges,  quibus  eam  mode- 
ratur, eo  tendunt,  ut  publicae  honestatis  et  sanitatis  damna 
caveantur. 

a.  Magistratus  prostitutionem  clandestinam  tamquam 
minus  malum  ad  maiora  mala  (pollutiones,  sodomiam, 
bestialitatem  etc.)  impedienda,  admittere  potest. 

a.  Meretrices  certe  permitti  non  possunt  ratione  vehementiae,  qua  * 
appetitus  carnalis  ad  venerea  inclinat,  nec  ratione  sanitatis,  quae  exigat, 
ut  suborienti  appetitui  carnali  satisfiat;  nec  permitti  possunt  in  quovis 
pago,  sed  solum  in  magnis  urbibus  et  sub  certis  condicionibus,  quibus 
scandala  removeantur.  Utramque  rationem  adductam  recentes  medici 
acatholici  sufficientem  existimant,  ut  meretrices  admitti  possint.  Verum 
appetitui  carnali  quantumvis  vehementi  voluntas,  ut  omnibus  aliis  ten- 
tationibus,  resistere  debet;  sanitas  autem  ipsis  medicis  auctoribus  non 
periclitatur,  eo  quod  appetitus  carnalis  reprimatur.  ‘ 

fi.  Utrum  revera  per  meretricium  maiora  mala  impediantur,  an 
potius  peccata  maiore  opportunitate  peccandi  augeantur,  non  constat 
inter  peritos.  Ex  mente  s.  Augustini^)  et  s.  Thomae^)  per  meretrices 
impediri  possunt. 

h.  Sunt,  qui  prostitutionem  publicam  reprobandam 
atque  abolendam  censeant.  Leges  enim,  quibus  eam  mo- 


’■)  Berolini  5000  prostitutae  publicae,  40000  clandestinae  sunt, 
Viennae  2000  publicae,  20000  clandestinae. 

2)  De  ordine  1.  2.  c.  4. 

3)  Gf.  s.  Thomas  II.  II.  q.  10.  a.  11.  et  auctor  operis:  De  regi- 
mine principum  1.  4.  c.  14. 

derantiir,  eo  tendunt,  ut  publicae  honestatis  et  sanitatis 
damna  caveantur;  atqui  teste  experientia  haec  mala,  prae- 
sertim pericula  sanitatis  non  excluduntur:  etenim  ab  iis 
quoque,  quibus  testimonium  sanitatis  praesto  est,  innumeri 
syphilitide  (morbum  gallicum  auctores  appellant)  inficiuntur, 
a quibus  eadem  lues  etiam  in  matrem  et  prolem  derivatur. 

c.  Lupanaria  nullatenus  toleranda  videntur:  imprimis 
enim  per  lupanar  sanitati  non  consulitur;  moralitati  autem 
magnum  nocumentum  affertur  tum  eo,  quod  facilis  occasio 
praebetur  peccandi,  tum  eo,  quod  peccatum  veluti  lege 
permissum  apparet. 

19.  De  adulterio.  Definitio.  Adulterium  est  copula 
cum  alterius  coniuge.  Distinguitur  adulterium  simplex^  si 
solutus  peccat  cum  coniugata  vel  coniugatus  cum  soluta; 
duplex,  si  coniugatus  cum  coniugata  peccat. 

a.  Ubi  reservatum  est  adulterium,  attendendum  est,  utrum  copula 
solum  perfecta  an  etiam  imperfecta  reservata  sit. 

h.  Rationem  adulterii  habent  etiam:  a.  actus  imperfecti  scilicet 
tactus,  oscula,  amplexus,  quos  coniugatus  committit  cum  alia  persona 
non  sua,  sive  soluta  est  sive  ligata;  P.  actus  contra  naturam  (pollutio, 
sodomia),  quos  coniugatus  aut  solus  aut  cum  sua  comparte  committit. 
Rationem  adulterii  autem  non  habent  delectationes  venereae,  quas  con- 
iugatus in  se  excitat  imaginando  copulam  cum  alia,  quia  hoc  ius 
alterius  coniugis  non  laedit. 

c.  Si  ergo  poenitens  adultus  de  peccato  pollutionis  vel  de  tacti- 
bus impudicis  sive  in  proprio  corpore  sive  in  alia  persona  commissis 
se  accusat,  ex  stricto  iure  interrogari  debet,  num  sit  matrimonio 
iunctus.  Attamen  quia  ii,  qui  in  rebus  moralibus  rudes  sunt,  non 
apprehendunt  duplicem  malitiam,  quae  hisce  peccatis  inest,  frequenter 
omitti  potest  interrogatio,  nisi  confessarius  speret  se  poenitentem  de 
maiore  gravitate  peccati  monitum  a novis  peccatis  committendis  abs- 
terrere posse. 

20.  Malitia.  1.  Adulterium  r/wo  includit,  utrurn- 

que  mortale,  unum  contra  iustitiam:  nam  adulter  alterius 
ius  violat,  quod  contractu  matrimoniali  ipse  solus  acquisivit 
in  corpus  coniugis,  alterum  contra  castitatem;  et  si  adul- 
terium habetur  inter  duos  coniugatos,  duo  adulteria  ab 
utroque  committuntur  ideoque  tria  peccata,  unum  contra 

castitatem  et  duo  contra  iustitiam,  quia  duorum  diversa 
iura  laeduntur. 

Coniugata,  quae  adulterium  eo  tempore  committit,  quo  prolem 
concipere  potest,  aliam  insuper  iniustitiam  contrahit  tum  contra  mari- 
tum, qui  prolem  spuriam  forte  concipiendam  alere,  tum  contra  prolem 
legitimam,  quae  cum  spuria  haereditatem  dividere  cogitur. 

2.  Adulterium  committitur,  etiamsi  alter  coniux  con- 
sentiat, quia  iure  suo  cedere  non  potest:  ius  enim,  quod 
ex  ipsa  matrimonii  natura  sequitur,  privata  coniugis  vo- 
luntate alienari  non  potest^).  Ideo  s.  Paulus  generatim 
de  muliere  coniugata  dicit:  vivente  viro  vocabitur  adultera^ 
si  fuerit  cum  alio  viro^). 

Num  copula  cum  alterius  sponsa  sit  adulterium.  Co- 
pula cum  alterius  sponsa  est  fornicatio  non  adulterium, 
quia  haec  circumstantia  aggravans  est,  non  speciem  mu- 
tans. Communiter  enim  probabile  dicitur,  peccatum  spon- 
sorum cum  persona  extranea  non  continere  gravem  in- 
iustitiam contra  alteram  partem^). 

Reipsa  doctores  in  solvenda  hac  quaestione  ita  dissentiunt,  ut 
alii  simpliciter  negent  circumstantiam  sponsalium  mutare  speciem  for- 
nicationis ; alii  vero  dicant  eam  mutare  speciem  fornicationis  in  sponsa, 
non  autem  in  sponso;  alii  tandem  affirment  eam  mutare  speciem  for- 
nicationis in  utroque.  Propria  malitia  huius  peccati  consistit  in  abusu, 
quo  corpus  alteri  promissum  violatur,  ergo  in  laesione  iuris  alterius, 
cui  convenit  ius  in  corpus,  quod  promissum  fuerat  incorruptum;  iam 
vero  haec  iniuria  a sponsa  illata  certe  gravior  est  quam  ea,  quae  a 
sponso  committitur;  num  vero  tanta  sit,  ut  novam  speciem  eamque 
gravem  peccati  constituat,  certo  non  constat;  quare  necesse  non  est, 
ut  poenitens  circumstantiam  sponsahum  declaret,  neque  ut  confessarius 
de  ea  interroget^. 

21.  De  incestu.  Definitio.  1.  Incestus  est  copula  cum 
cognatis  vel  affinibus  intra  gradus  ab  ecclesia  pro  matri- 
monio prohibitos.  Ergo  de  ratione  incestus  est,  ut  com- 


b Cf.  Ballermi-Palmieri  III.  n.  273. 

2)  Rom.  7.  3.  Propositio  autem  50.  ab  Linoce^iHo  XI.  damnata 
habet:  copula  cum  coniugata  consentiente,  non  est  adulterium  . . . 

'''  S.  Alphonsus  n.  847. 
q Cf.  Ballerini-Palmieri  II.  n.  1007. 

mittatur  inter  eos  cognatos  et  affines,  qui  secundum  legem 
ecclesiae  validum  matrimonium  inire  nequeunt  i.  e.  usque 
ad  quartum  gradum. 

a.  Rationem  incestus  habent  etiam  tactus  turpes,  qui  inter  con- 
sanguineos et  affines  sive  eiusdem  sive  diversi  sexus  committuntur. 

h.  Si  consanguinei  vel  affines  peccant,  postquam  ad  matrimonium 
ineundum  dispensati  sunt,  non  committunt  incestum,  quia  dispensatio 
tollit  prohibitionem  matrimonii;  ubi  autem  matrimonium  non  est  pro- 
hibitum, non  est  incestus. 

c.  Peccatum,  quod  inter  se  committunt,  qui  ligantur  impedimento 
publicae  honestatis,  non  est  incestus^  quia  de  ratione  incestus  est,  ut 
committatur  inter  consanguineos  et  atfmes,  sed  qui  impedimento  pu- 
blicae honestatis  ligantur,  nec  consanguinei  nec  proprie  affines  sunt. 

2.  Cum  praeter  affinitatem  triplex  sit  cognatio:  natu- 
ralis, quae  ex  propinquitate  sanguinis,  spiritualis,  quae  ex 
baptismo  et  confirmatione,  et  legalis,  quae  ex  adoptione 
oritur,  quadruj)lex  incestus  distingui  debet: 

a.  cum  consanguinea  usque  ad  quartum  gradum; 

h.  cum  affine  usque  ad  quartum,  respective  usque  ad 
secundum  gradum ; 

c.  cum  cognata  spirituali; 

d.  cum  cognata  legali. 

Peccatum  luxuriae  a confessario  cum  poenitente  commissum  non 
habet  rationem  incestus,  quia  solum  ex  administratione  baptismi  et 
confirmationis,  non  autem  sacramenti  poenitentiae  oritur  cognatio 
spiritualis.  Nec  peccatum  luxuriae  a parocho  cum  parochiam  com- 
missum incestus  est ; hoc  autem  praeter  reatum  luxuriae  insuper  induit 
malitiam  iniustitiae,  quia  pastor  ex  officio  oves  suae  curae  concreditas 
a peccatis  retrahere  debet. 

22.  Malitia.  1.  Incestus  duo  peccata  gravia  continet, 
alterum  contra  castitatem ^ alterum  contra  pietatem:  re- 
pugnat enim  reverentiae,  quae  parentibus  et  consequenter 
etiam  personis  aut  sanguine  aut  affinitate  cum  eis  con- 
iunctis  debetur. 

2.  Quoad  differentiam  specificam:  a.  Incestus  inter 
cognatos  spirituales  et  legales  specie  differunt  tum  inter 
se  tum  ab  incestu,  qui  inter  consanguineos  et  affines  com- 
mittitur; incestum  autem  commissum  cum  consanguinea 
specie  non  differre  ab  incestu  commisso  cum  affine  com- 

muniter  admittitur.  Ratio  est,  quia  cognationes  e radice 
formaliter  diversa  oriuntur;  peccata  autem  inter  consan- 
guineos et  affines  ex  eodem  pietatis  motivo  prohibentur; 
utrobique  laeditur  eadem  reverentia  sanguini  debita. 

h.  Probabile  est,  incestus  commissos  inter  consangui- 
neos vel  inter  affines  in  quocunque  gradu  sive  lineae  rectae 
(etiam  in  primo  gradu  inter  parentes  et  filios)  sive  lineae 
collateralis  (etiam  in  primo  gradu  inter  fratres  et  sorores) 
esse  eiusdem  speciei.  Quare  sicut  necesse  non  est,  ut  in 
confessione  declaretur  coniunctio  (consanguinitas  vel  affi- 
nitas), ita  necesse  non  est,  ut  declaretur  gradus,  sed  suf- 
ficit dicere:  commisi  incestum:  in  omnibus  enim  laeditur 
eadem  virtus  scilicet  reverentia  coniunctis  debita  eodemque 
quoad  substantiam  modo;  quare  diversitas  coniunctionis  et 
propinquior  gradus  peccato  non  addit  nisi  circumstantiam 
aggravantem^). 

S.  Alphonsus  (n.  448  s.)  excipit  primum  consanguinitatis  et 
affinitatis  gradum  in  linea  recta  existimans  reverentiam,  quae  intra 
primum  gradum  debetur,  moraliter  aliam  esse  ab  ea,  quae  intra  alios 
gradus  debetur.  Verum  certa  haec  sententia  non  est.  Immo  Suarez 
(de  poenit.  d.  22.  s.  3.  n.  12)  dicit:  „De  gradibus  consanguinitatis, 
quatenus  sunt  circumstantiae  incestus  . . . probabilius  est  non  mutare 
speciem  peccati.  “ 

23.  De  stupro.  Definitio.  1.  Stuprum  triplici  diverso 
sensu  accipitur:  late  est  oppressio  cuiusvis  mulieris  etiam 
viduae,  corruptae,  coniugatae  (ubi  ad  stuprum  accedit 
adulterium);  iuridice  (in  iure  civili)  est  oppressio  cuiusvis 
mulieris  honestae,  sive  virgo  est  sive  non;  theologice  (in 
iure  canonico)  est  oppressio  virginis  seu  defloratio  virginis 
ipsa  invita^). 

Oppressio  est  violatio  mulieris  sine  consensu,  ideo  fornicari  cum 
ameiite,  ebria,  dormiente,  item  cum  puella,  quae  perfectum  usum 
rationis  nondum  adepta  est,  habet  rationem  stupri.  Deflorari  dicitur 
virgo,  quae  prima  vice  per  copulam  carnalem  corrumpitur  et  hac  ratione 
carnis  integritate  et  virginitatis  flore  privatur. 

q Gf.  Sporer-Bierhaum  III.  pr.  4.  n.  609;  Ballerini-Balmieri  II. 
n.  1016  ss. 

2)  Cf.  c.  Lex  2.  G.  36.  q.  1. 

2.  Stuprum  stricte  seu  theologice  acceptum  distin- 
guitur violentum  et  voluntarium,  prout  virgo  invita  aut  plane 
consentiens  violatur.  Patet  stuprum  voluntarium  proprie  a 
fornicatione  non  differre;  dicitur  autem  quandoque  stuprum, 
eo  quod  virgo  defloratur,  etsi  cum  consensu.  Violentum 
autem  dicitur  stuprum  non  solum  ubi  vis  physica,  sed 
etiam  ubi  vis  moralis  adhibetur:  in  utroque  enim  casu 
virgini  iniuria  infertur. 

Quintuplici  modo  stuprum  violentum  committi  potest:  a.  violenta 
oppressione;  h.  minis  vel  metu  iniuste  incusso  etiam  reverentiali,  ut 
si  stuprator  sit  superior  vel  magnae  auctoritatis  vir;  c.  dolo,  ut  si 
quis  puellae  ignorantia  abutatur  eamque  ad  copulam  adducat,  quam 
dixerat  licitam;  d.  fraude  ut  falsa  matrimonii  vel  magnae  dotis  pro- 
missione; e.  in  somno  vel  ebrietate  virginem  opprimendo. 

24.  Malitia.  1.  Omne  stuprum  proprie  dictum  seu 
violentum  duo  peccata  continet,  alterum  contra  castitatem, 
alterum  contra  iustitiam : quaecunque  enim  est  mulier,  quae 
invita  opprimatur,  semper  verum  eius  ius  laeditur  eique 
proinde  iniuria  infertur. 

a.  'Qui  corrumpit  virginem  consentientem  per  stuprum  non  vio- 
lentum, non  committit  peccatum  a fornicatione  specifice  diversum : etsi 
enim  integritas  carnis,  qua  virgo  privatur,  sit  bonum  in  magno  pretio 
habendum,  nulla  tamen  virgini  infertur  iniuria,  cum  in  sui  violationem 
consentire  possit  et  reapse  consentiatQ.  Recte  autem  afBrmatur  vir- 
ginem, quae  in  sui  deflorationem  libere  consentit,  praeter  peccatum 
luxuriae  committere  peccatum,  prodigalitatis,  cum  bonum  integritatis 
corporalis  temere  abiiciat,  et  proinde  circumstantiam  virginitatis  in 
femina  fornicationi  addere  novam  speciem  peccati.  Verum  cum  pec- 
catum prodigalitatis  non  sit  mortale,  necesse  non  est,  ut  in  confessione 
declaretur. 

h.  Qui  opprimit  virginem  invitam,  proprie  duplicem  iniuriam  com- 
mittit, cum  eius  corpore  contra  voluntatem  ipsius  abutatur  et  insuper 
virginitate  eam  privet  claustrum  virginale  dilacerando^). 

2.  Stuprum,  quod  poena  ecclesiastica  affectum  vel 
reservatum  est,  intelligitur  stuprum  sensu  stricto,  scilicet 
iniusta  defloratio  virginis,  nisi  aliud  expresse  notetur. 

q Gf.  s.  Alphonsus  n.  443. 

-)  Sanchez,  De  matrimonio  1.  7.  disp.  14.  n.  7. 

Ut  midiey'  vi  oppressa  immunis  sit  a peccato: 

a.  non  potest  negative  seu  permissive  se  habere,  sed  tenetur 
resistere  tum  interne,  ne  voluptati  consentiat,  tum  externe,  ut  vim 
vi  repellat. 

h.  At  clamare  nou  tenetur,  si  id  fieri  nequit  absque  vitae 
periculo  vel  notabili  infamia  vel  absque  nimia  verecundia,  nisi 
immineat  proximum  periculum  consensus  in  actum  consummatum. 
Ceterum,  ut  bene  notat  Berardi,  casus  mulieris  oppressae  absque 
propria  culpa  i.  e.  prorsus  invitae  non  adeo  frequens  est. 

25.  De  sacrilegio.  Definitio.  Sacrilegium,  prout  6st 
peccatum  luxuriae,  seu  luxuria  sacrilega  est  violatio  per- 
sonae, loci,  vel  rei  sacrae  per  actum  venereum. 

Ergo  etiam  sacrilegium  carnale  seu  luxuria  sacrilega  aeque  triplex 
est,  personalis,  localis  et  realis,  atque  ipsum  sacrilegium  in  se  specta- 
tum, quod  est  species  irreligiositatis. 

26.  Malitia.  1.  Sacrilegium  duo  peccata  continet, 
alterum  contra  castitatem^  alterum  contra  religionem : re- 
pugnat enim  reverentiae  Deo  in  personis,  locis  et  rebus 
sacris  debitae. 

2.  Sacrilegium  personale  committitur,  si  persona  voto 
castitatis  ligata  (interne  vel  externe)  contra  castitatem  pec- 
cat^), vel  si  quis  peccat  cum  eo,  qui  tale  votum  habet. 

Si  voto  ligatus  (e.  g.  sacerdos)  peccat  cum  persona  pariter  voto 
ligata,  uterque  duo  sacrilegia  committit:  si  sacerdos  religiosus  peccat 
contra  castitatem,  unum  sacrilegium  committit,  quia  laedit  unam  ob- 
ligationem ex  eodem  motivo  bis  impositam. 

3.  Sacrilegium  locale  committitur  per  peccatum  luxu- 
riae externum  in  loco  sacro.  Atque  id  quidem  de  pollu- 
tione, fornicatione  et  copula  coniugali,  quam  non  excusat 
moralis  necessitas,  certum  est,  de  aliis  autem  actibus  gra- 
viter impudicis  (tactus,  oscula,  aspectus,  colloquia)  proba- 
biliter negandum  est^). 

Actus  autem  interni  certo  non  sunt  sacrilegia  scilicet 
gravia:  aliqua  enim  sacrilegii  levis  malitia  inest  omni 
peccato,  quod  in  ecclesia  committitur. 

q Cf.  De  praeceptis^  n.  177,  ubi  huius  rei  explicatio  traditur. 

2)  Gf.  ibid.  n.  178. 

Locus  sacer  in  hac  quaestione  est  ecclesia  (oratorium  publicum) 
consecrata  vel  benedicta,  eaque  solum  a tecto  usque  ad  pavimentum, 
et  coemeterium  benedictum;  ergo  loca  sacra  non  sunt  oratoria  privata 
(semipublica)  nec  sacristia  (saltem  si  non  est  pars  ipsius  aedificii 
ecclesiae,  sed  si  exterius  est  aedificata),  atrium  ecclesiae,  tectum  supra 
ecclesiam. 

4.  Sacrilegium  reale  committitur  per  abusum  rei  sacrae 
ad  turpia,  ut  si  missa  promitteretur  ad  obtinendum  con- 
sensum in  rem  turpem,  vel  si  sacerdos  sacramentum  ad- 
ministrans vel  sacra  communione  refectus,  quo  tempore 
sacrae  species  nondum  sunt  corruptae,  carnaliter  peccaret. 
Huc  pertinet  etiam  gravissimum  illud  sacrilegium  sollici- 
tationis in  confessione,  quo  confessarius  sacramento  poeni- 
tentiae abutitur  ad  peccatum  turpe. 

27.  De  raptu.  Definitio.  Raptus  (quatenus  est  pec- 
catum luxuriae)  est  abductio  violenta  personae  cuiusvis 
explendae  libidinis  causa.  Malitia  propria  raptus  consistit 
in  iniuria,  quae  per  violentam  abductionem  infertur. 

a.  Ad  raptum  ergo  requiritur:  a.  ut  fiat  abductio  seu  translatio 
de  loco  ad  locum  moraliter  diversum;  p.  vi  illata  aut  physica  aut 
morali  vel  ipsi  personae  abductae  vel  iis,  in  quorum  potestate  est: 
parentibus,  tutoribus,  viro;  y.  libidinis  causa;  hinc  si  in  alium  finem 
abducitur,  e.  g.  ut  adhibeatur  ad  servitia  vel  ad  matrimonium  ineun- 
dum, non  est  peccatum  luxuriae;  b.  cuiusvis  personae,  sive  haec  est 
mas  sive  femina,  sive  virgo  sive  corrupta,  sive  nupta  sive  innupta. 

b.  Unde  non  committit  raptum,  qui  personae  in  eodem  loco  vim 
infert,  nec  qui  eam  exercendae  libidinis  causa  ex  uno  cubiculo  in  aliud 
trahit,  etsi  in  hoc  casu  praeter  peccatum  castitatis  ob  illatam  vio- 
lentiam committat  etiam  peccatum  iniustitiae  in  confessione  decla- 
randum^). 

28.  Malitia.  Raptus  diio  peccata  continet,  alterum 
contra  castitatem  vel  per  intentionem  peccandi  vel  per 
copulam  carnalem  cum  persona  rapta,  alterum  contra  iu- 
stitiam  propter  vim  illatam  aut  personae  raptae  aut  iis, 
quorum  potestati  subest,  aut  utrisque. 

a.  Ad  peccatum  raptus,  quod  quandoque  reservatum  est,  commit- 
tendum aliud  non  requiritur,  nisi  ut  persona  abducatur  animo  cum  ea 


q Cf.  De  sacramentis  n.  573  s. 

peccandi  sive  per  copulam  sive  per  alium  actum  turpem,  etsi  peccatum 
externum  reipsa  non  sequatur.  Ut  raptus  vero  ad  peccata  luxuriae 
consummata  vere  numerari  possit,  cum  persona  rapta  committi  debet 
fornicatio. 

h.  Si  femina  libidinis  explendae  causa  abducat  marem,  quoad 
malitiam  quidem  idem  specifice  committitur  peccatum,  poenam  autem 
vel  reservationem  in  raptum  statutam  femina  non  incurrit:  poenae 
enim  statutae  censentur  in  raptum,  prout  hic  ordinarie  fit;  ordinarie 
autem  mares  rapiunt  feminas,  non  feminae  mares. 


Articulus  secundus. 

De  peccatis  contra  naturam. 

§ 1.  JJe  pollutione, 

29.  Definitio  et  diyisio.  1.  Pollutio,  quae  etiam 
mollities  vel  masturbatio  (manustupratio)  dicitur,  est  delec- 
tatio venerea  completa  cum  seminis  effusione  sine  con- 
cubitu. 

a.  Cum  pollutio  in  seminis  effusione  cum  delectatione 
completa  consistat,  patet  veri  nominis  pollutionem  in  iis 
accidere  non  posse,  qai  verum  semen  non  habent,  scilicet 
in  pueris,  senibus,  spadonibus  et  feminis,  licet  delectationem 
Veneream  completam  et  satiativam  percipere  possint. 

h.  Essentia  huius  peccati  in  delectatione  venerea  com- 
pleta consistit,  ad  qnam  veluti  specifica  malitia  accedit 
frustranea  seminis  effusio  contra  ordinem  naturae.  Quare 
pollutio  peccatum  est  specifice  diversum  a delectatione 
venerea  completa  sine  seminis  effusione. 

Nota.  Ut  pollutio  sequatur,  necesse  est,  ut  aliqua  causa  nervos 
genitales  irritet,  ex  quorum  contractione  expulsio  seminis  habetur.  Eius- 
modi  causa  potest  esse  physica  (tactus,  motus,  frictiones,  pressiones 
genitalium)  vel  psychica  (phantasmata  plus  minusve  obscoena). 

2.  a.  Pollutio  alia  est  voluntaria,  quae  in  se  vel  in 
causa  volita  est;  alia  involuntaria  seu  naturalis,  quae  nulla 
ratione  volita  est,  sed  ex  causis  naturalibus  sequitur. 

h.  Voluntaria  alia  est  directe  seu  in  se  volita,  si  ali- 
quid fit  ea  ipsa  intentione  illam  sibi  procurandi,  vel  si 
involuntarie  evenienti  praebetur  consensus;  alia  indirecte 

seu  in  causa  volita,  quando  aliquid  fit  cum  praevisione 
sed  sine  intentione  futurae  pollutionis. 

c.  Pollutio,  quae  dicitur  passiva,  involuntaria  est.  Haec 
in  statu  vigiliae  ob  magnam  organorum  debilitatem  (ex 
peccandi  consuetudine  quandoque  contractam)  contingit, 
ex  levissimis  quibusque  causis  (motu,  tactu,  conatu  etc.) 
provocatur  et  sine  delectatione  peragitur.  Pollutio  passiva 
morbus  est  et  quavis  culpa  vacat^). 

30.  De  pollutione  feminea.  Pollutio  feminea  est  se- 
cretio seu  fluxus  humoris  vaginalis,  qui  cum  delectatione 
venerea  completa  coniunctus  est;  peccatum  huius  pollutionis 
a peccato  delectationis  venereae  completae  puellarum  spe- 
cifice diversum  non  est. 

a.  Delectationem  veneream  feminae  percipiunt  in  clitoride,  in 
vagina  et  in  utero.  Si  ipsa  hal^etur  cum  emissione  humoris,  dicitur 
pollutio,  et  sicut  in  viris  tum  tempore  vigiliae  tum  tempore  somni 
accidit.  Delectationem  veneream  sive  pollutionem  feminae  sibi  procu- 
rare solent  comprimendo  femora,  tangendo  clitoridem,  intromittendo 
digitos  vel  aliquod  instrumentum  in  vulvam,  ipsum  uterum  sollicitando. 

h.  Pollutio  feminea  non  est  effusio  seminis,  cum  feminae  semen 
non  habeant  nisi  ovum,  sed  est  effusio  humoris  vaginalis,  qui  tamen 
raro  exterius  effunditur,  sed  ordinarie  in  cavitatem  uteri  diffluit.  Si 
humor  interius  diffluit,  eius  fluxus  raro  advertitur,  attamen  delecta- 
tionem affert.  Ideo  feminae  plerumque  solum  ex  hoc  signo  pollutae 
diiudicari  possunt,  quod  magnam  delectationem  senserint,  qua  libidinose 
satiate  sint.  Huiusmodi  pollutionis  iam  aliquo  tempore  ante  puber- 
tatem capaces  sunt. 

c.  Num  pollutio  feminea  sit  peccatum  a delectatione  venerea 
completa  specifice  diversum,  auctores  disputant.  Qui  pollutionem  femi- 
neam peccatum  specificum  dicunt,  hoc  argumento  utuntur:  etsi  ille 
fluxus  humoris  ad  generationem  non  sit  necessarius,  a natura  tamen 
ad  generationem  ordinatus  est,  et  propter  generationem  eidem  adnexa 
est  delectatio  venerea  completa.  Ergo  in  pollutione  feminea  intervenit 
profusio  humoris  extra  copulam,  qui  a natura  solum  ad  copulam  ordi- 
natus est^).  Quae  quidem  ratio  rem  non  evincit.  Specifica  enim  ma- 
litia pollutionis  in  effusione  seminis  contra  finem  naturae  consistit; 
feminae  autem  semen  proprie  dictum  non  habent;  id  quod  semen 

q Gf.  Olfers,  Pastoralmedizin^  S.  83. 

2)  Bucceroni,  Institutiones  theologiae  moralis^  (Romae.  Typo- 
graphia  augustin.  1900)  I.  n.  813. 

femineum  vocari  posset,  unice  ovum  est.  Quamvis  humor  vaginalis, 
qui  effunditur,  cum  feminae  pollutionem  patiuntur,  a natura  ad  ge- 
nerationem ordinatus  sit,  cum  tamen  ad  eam  non  sit  necessarius,  eius 
frustranea  effusio  non  est  tanti  momenti*).  luxta  hanc  ergo  senten- 
tiam pollutio  feminea  non  est  peccatum  consummatum  contra  naturam 
sed  est  peccatum  luxuriae  completum  quidem,  quia  delectatio  venerea 
completa  est,  sed  non  consummatum,  quia  absque  seminis  effusione 
perficitur. 

d.  Hinc  si  feminae  sive  de  delectatione  venerea  sive  de  tactibus 
impudicis  se  accusant,  non  sunt  ulterius  interrogandae,  num  sint  pol- 
lutae; idque  non  solum,  quia  saepe  nesciunt,  num  passae  sint  pollu- 
tionem, aut  quia  supponi  potest  pollutio,  sed  maxime  quia  interrogatio 
non  est  necessaria,  cum  circumstantia  pollutionis  speciem  peccati  non 
mutet.  Sutficit  ergo,  si  interrogantur,  an  sibi  turpiter  satisfecerint  vel 
an  libidinem  expleverint. 

31.  Num  sint  diyersae  speciei.  Pollutiones  secun- 
dum se  consideratae  non  sunt  specifice  diversae,  sed 
omnes  eiusdem  sunt  speciei;  quia  nulla  apparet  differentia 
specifica,  qua  diversae  species  constituantur.  Diversi  enim 
modi,  quibus  pollutio  procuratur,  ad  ipsam  pollutionem, 
quatenus  est  voluntaria  effusio  seminis  sine  concubitu, 
solum  materialiter  et  per  accidens  se  habent,  modo  sola 
pollutio  intendatur. 

a.  Ergo  in  confessione  non  est  interrogandum  de  modo,  quo  pro- 
curata fuit  pollutio:  sive  enim  sola  imaginatione  vel  aspectu  turpi, 
sive  tactibus  propriis  vel  alienis,  sive  in  proprio  vel  alieno  corpore 
quaesita  fuerit,  semper  est  idem  peccatum  pollutionis,  modo  absit  af- 
fectus ad  personam  vel  ad  concubitum.  Accedit  tamen  inductio  vel 
cooperatio  si  alienis  tactibus  humanis  provocetur. 

h.  Complures  quidem  auctores  docent  specifice  diversas  esse 
pollutiones,  prout  per  tactum  viri,  feminae  vel  bestiae  provocantur, 
quia  intervenit  affectus  ad  obiectum,  quod  tangitur;  affectus  autem 
diversae  speciei  est,  prout  in  virum  vel  feminam  vel  bestiam  tendit. 
Nihilominus  ordinarie  sufficit,  si  quis  in  hoc  casu  ita  se  accuset: 
pollutus  sum  tactibus  alienis,  sive  ipse  alios  tetigit,  sive  tangi  se  per- 
misit et  sic  se  polluit,  quia,  si  non  adest  concubitus,  affectus  ordinarie 
non  in  sexum  sed  in  solam  pollutionem  fertur.  Quodsi  affectus  reipsa 
tendat  etiam  in  obiectum,  quod  tangitur,  affectus  sane  specifice  divei  sus 
est,  prout  fertur  in  virum,  in  feminam  vel  in  bestiam. 


Q Antonelli,  Medicina  pastoralis  (Romae.  Pustet.  1905).  I.  n.  474-  ss. 

c.  Notanda,  a.  Etiam  iste  modus,  quo  quis  se  polluit  abutendo 
ore  alterius,  non  est  nisi  circumstantia  aggravans,  nisi  adsit  affectus 
sodomiae,  p.  Si  quis*  alium  polluit  invitum,  duo  peccata  committit, 
alterum  contra  castitatem,  alterum  contra  iustitiam.  Si  quis  alium 
polluit  consentientem,  pariter  duo  peccata  committit,  alterum  contra 
castitatem,  alterum  per  cooperationem  contra  caritatem.  Si  duo  tacti- 
bus se  mutuo  polluunt,  uterque  triplex  peccatum  committit,  duo  con- 
tra castitatem  se  et  alterum  polluendo  et  tertium  per  cooperationem 
contra  caritatem. 

d.  Etsi  secundum  se  omnes  pollutiones  eiusdem  speciei  moralis 
sint,  ex  circumstantiis  tamen  complures  constituuntur  species  diversae. 
Eiusmodi  circumstantiae  occurrunt:  a.  ratione  subiecti;  sic  si  voto 
castitatis  ligatus  polluitur,  committit  sacrilegium,  si  coniugatus  pol- 
luitur, committit  adulterium;  P.  ratione  obiecti;  sic  si  quis  polluitur 
cum  desiderio  peccandi  cum  soluta,  committit  fornicationem  (men- 
talem), si  cum  desiderio  peccandi  cum  coniugata,  adulterium  (mentale) ; 
y.  ratione  complicis;  si  quis  polluitur  tactibus  alienis,  committit  pec- 
catum inductionis  vel  cooperationis  contra  caritatem;  h.  ratione  loci; 
sic  si  quis  polluitur  in  loco  sacro,  committit  sacrilegium. 

32.  De  pollutione  nocturna.  1.  Eius  natura.  Haec 
in  somnis  et  proinde  sine  advertentia  et  consensu  actuali, 
sed  cum  delectatione  peragitur. 

a.  Pollutio  nocturna  est  involuntaria,  si  sequitur  ex  causis  natu- 
ralibus a voluntate  independentibus,  aut  ex  causis  voluntariis  quidem, 
sed  positis  sine  praevisione  futurae  pollutionis;  et  est  voluntaria  in 
causa,  si  sequitur  ex  actione  in  vigilia  libere  posita  cum  praevisione 
secuturae  in  somno  pollutionis. 

b.  Ex  causis  mere  naturalibus  potissima  est  semen  superfluum, 
quo  natura  gravata  se  exonerat ; quocirca  pollutio  nocturna  non  denotat 
animum  libidinosum,  licet  eam  provocent  et  comitentur  phantasmata 
plus  minusve  inhonesta.  Notatu  digna  sunt  verba  s.  Thomae:  „cum 
humor  seminalis  superabundat  in  corpore  vel  cum  facta  est  humoris 
resolutio,  . . . somniat  dormiens  ea,  quae  pertinent  ad  expulsionem 
huiusmodi  humoris  abundantis  vel  resoluti “0. 

c.  Hanc  iuvenes  post  annos  pubertatis  patiuntur  et  coelibes,  quo 
tempore  natura  semen  producit.  Statis  temporibus  eiusmodi  seminis 
eiectiones  redeunt;  tempore  autem  pro  hominum  diversa  constitutione 
diversoque  vivendi  genere  variant;  in  aliis  semel,  in  aliis  etiam  bis  in 
hebdomada,  in  aliis  vix  semel  in  mense  pollutio  nocturna  accidit. 


Summa  II.  II.  q.  154.  a.  5. 


No'diii,  De  sexto  praecepto^*. 

33.  2.  Eius  malitia,  a.  Pollutio  nocturna  tum  in  se 
tum  in  causa  involuntaria  omni  culpa  vacat,  sive  dormi- 
enti placet  sive  displicet. 

h.  Pollutio  nocturna,  quae  semisopitis  quandoque  ac- 
cidit, censeri  non  debet  mortalis,  etsi  consensus  ei  prae- 
beatur, quia  fit  cum  imperfecta  cognitione  et  voluntate. 
Idem  dicendum  est  de  nocturnis  tactibus.  In  dubio  nul- 
lum consensum  adfuisse  iudicandum  est,  si  talia  in  statu 
vigiliae  ordinarie  displicent,  quia  ex  ordinarie  contingen- 
tibus iudicium  ferendum  est. 

c.  Pollutio  nocturna  in  se  voluntaria  grave  peccatum 
est,  in  causa  vero  voluntaria  grave  vel  leve  peccatum  est, 
prout  actio  ante  somnum  sine  rationabili  causa  et  cum 
sufficienti  advertentia  posita  natura  sua  graviter  vel  leviter 
in  pollutionem  provocandam  influit. 

a.  Pollutio  nocturna,  quae  causatur  a conversatione  honesta  cum 
persona  alterius  sexus,  a cibis  valde  conditis  vel  a liquoribus  calidis 
moderate  sumptis,  a certo  situ  commodiore  in  lecto,  non  imputatur  in 
peccatum,  etsi  causae  istae  in  vigilia  cum  praevisione  futuri  effectus 
positae  fuerint:  actiones  enim  licitas  propter  effectum  futurae  pollu- 
tionis omittere  non  tenemur,  si  adsit  rationabilis  causa  eas  ponendi. 

p.  Pollutio  nocturna,  quae  causatur  a cogitationibus  vel  desideriis 
pravis,  a lectionibus  obscoenis,  a colloquiis  inhonestis,  imputanda  est 
in  grave  vel  leve  peccatum,  prout  causae  istae  in  vigilia  positae  fue- 
rint cum  praevisione  eas  proxime  vel  remote  influxum  in  pollutionem 
habituras  esse. 

34.  De  malitia  pollutionis  in  se  voluntariae.  Pol- 
lutio directe  volita  semper  est  peccatum  mortale : nam 
a.  pollutio  voluntaria  est  gravis  perversio  ordinis  atque 
institutionis  naturae : semen  enim  humanum  a natura  unice 
ad  generationem  hominis  ordinatur;  in  pollutione  autem 
semen  voluptatis  causa  ita  effunditur,  ut  finis  a natura 
intentus  prorsus  frustretur,  h.  Si  pollutio  non  esset  gra- 
viter illicita,  impediretur  usus  coniugii,  quod  tam  neces- 
sarium est  generi  humano  : homines  enim  hac  sola  volup- 
tate contenti  a coniugiis  plerumque  tam  molestis  abstine- 
rent. c.  Quare  s.  Paulus  mollitiem  expresse  recenset  inter 

peccata,  quae  excludunt  a regno  Dei:  neque  molles  . . . 
regnum  Dei  possidebunt^). 

1.  Ergo  nunquam  licitum  est  pollutionem  directe  pro- 
curare^ ne  quidem,  si  eiectio  seminis  ad  sanitatem  con- 
servandam videretur  necessaria:  nam  etiam  pollutio,  quae 
tamquam  medium  ad  aliquem  finem  obtinendum  assumitur, 
in  se  et  directe  volita  est,  etsi  non  propter  se. 

2.  Omnis  voluntaria  seminis  effusio  quantumvis  parva 
et  exigua  rationem  pollutionis  habet,  ideoque  peccatum 
mortale  est. 

3.  Pollutionem  (sive  in  vigilia  sive  in  somno)  sponte 
inceptam  aliquo  modo  (tactu  vel  motu  vel  situ  etc.)  pro- 
movere graviter  illicitum  est;  at  nulla  est  obligatio  im- 
pediendi pollutionem  sponte  sua  evenientem  vel  in  somno 
iam  inceptam,  sed  permitti  potest,  ut  natura  se  exoneret, 
modo  absit  consensus  in  delectationem. 

a.  Ratio,  propter  quam  veteres  putabant  non  esse  necessario  co- 
hibendam pollutionem  sponte  inceptam,  nullius  quidem  ponderis  est, 
nec  tamen  propterea  imponenda  est  obligatio  impetum  naturae  conti- 
nendi. Opinati  sunt  ipsi  semen  iam  decisum,  nisi  effundatur  cor- 
rumpi et  corruptum  sanitatis  detrimentum  afferre;  at  vero  semen 
reipsa  nunquam  corrumpitur  et  etiam  decisum  naturam  non  inficit, 
sed  potius  iuvat.  Quare  consulendum  utique  est,  praesertim  propter 
periculum  consensus,  ut  pollutio  iam  imminens,  ubi  fieri  potest,  cohi- 
beatur, at  obligatio  id  faciendi  nulla  exsistit,  quia  illa  effusio  invo- 
luntaria est^). 

h.  Ut  caveatur  consensus  in  delectationem,  dum  involuntarie 
contingit  pollutio,  optimum  est  situm  mutare  vel  saltem  aut  orando 
et  pias  cogitationes  fovendo  aut  de  rebus  profanis  cogitando  mentem 
ad  alia  divertere.  Ad  cavendam  cooperationem  ad  pollutionem  eve- 
nientem optimum  est  exterius  omnino  passive  se  habere  a tactibus  et 
ab  omni  motu  corporis  voluntario  abstinendo. 

c.  Quilibet  motus  seu  impulsus  corporis  deliberate  adhibitus,  quo 
offectus  pollutionis  sequatur,  graviter  malus  est,  attamen  a motibus 
deliberatis  distinguendi  sunt  motus  seu  impulsus,  qui  sponte  vi  na- 
turae se  exonerantis  in  corpore  oriuntur,  ut  effectus  pollutionis  per- 
ficiatur. 


Q 1.  Cor.  6,  10.  Propositio  49.  ab  Innocentio  XI.  damnata  habet: 
mollities  iure  naturae  prohibita  non  est  ..  . 

D A.  Eschbach  1.  c.  disp.  5.  c.  4.  a.  2.  § 3. 

35.  De  malitia  pollutionis  in  causa  Tolitae  ex  iis 

iudicium  ferendum  est,  quae  supra  (n.  12)  dicta  sunt, 
scilicet  pollutio  in  grave  vel  leve  peccatum  imputatur, 
prout  eius  causa  natura  sua  graviter  vel  leviter  in  eam 
provocandam  influit;  in  peccatum  autem  non  imputatur, 
si  adest  sufficiens  ratio  illam  causam  ponendi. 

a.  Ut  pollutio  possit  dici  in  causa  voluntaria,  requiritur,  ut  is, 
qui  eius  causam  ponit,  advertat  ad  effectum  pollutionis  ex  ea  secu- 
turum. Qui  ergo,  quando  causam  pollutionis  ponit,  vel  ad  effectum  ex 
ea  provenientem  non  advertit,  vel  prudenter  iudicat  effectum  non  esse 
secuturum,  ei  pollutio,  etsi  sequatur,  imputari  nequit. 

h.  Qui  propter  peculiarem  dispositionem  atque  infirmitatem  fre- 
quenter pollutiones  patitur  ex  actionibus  in  se  licitis,  quae  natura  sua 
leviter  tantum  in  eas  influunt,  e.  g.  ex  equitatione,  non  tenetur  ab  illis 
actionibus  abstinere,  modo  exclusus  sit  consensus  in  delectationem: 
utitur  enim  in  illis  ponendis  iure  suo.  Sed  si  actio  leviter  peccaminosa 
est,  ut  lectio  parum  turpis,  aspectus  imaginis  parum  obscoenae,  et 
iusta  causa  non  excusatur,  numquid  tenetur  eam  propter  malum  hunc 
effectum  sub  gravi  vitare?  Fer  se  sub  levi  tantum  eam  vitare  debet: 
malitia  enim  pollutionis  in  causa  volitae  desumitur  ex  influxu,  quem 
causa  natura  sua,  non  ex  influxu,  quem  de  facto  ob  peculiarem  com- 
plexionem subiecti  in  eam  habet.  Practice  vero  a peccato  gravi  raro 
excusabitur  ex  alia  ratione:  qui  enim  experientia  edoctus,  se  eiusmodi 
actione  frequenter  pollui,  nihilominus  sine  necessitate  eam  ponit,  ex 
prava  intentione  eam  ponere  convincitur. 

Si  ergo  e.  g.  usus  alcooli  vel  herbae  nicotianae  (tabaci)  alicuius 
nervos  ita  excitet,  ut  inde  pollutio  sive  in  somno  sive  extra  somnum 
sequatur,  nulla  est  obligatio  ab  illis  rebus  abstinendi,  si  usus  mode- 
ratus ideoque  licitus  est;  malignus  effectus  simpliciter  permitti  potest, 
modo  caveatur  consensus.  Quodsi  usus  illarum  rerum  immoderatus 
est,  ex  praecepto  castitatis  sub  levi  ab  eis  abstinere  debet,  alias  peccat 
pro  gravitate  materiae  graviter  vel  leviter  contra  temperantiam  et 
leviter  non  graviter  contra  castitatem,  quia  res  illae  per  accidens  et 
ideo  ex  se  leviter  tantum  libidinem  excitant. 

36.  De  sufficienti  ratione.  1.  Declaratio.  Quia  pol- 
lutio in  peccatum  non  imputatur,  si  actio,  quae  illam 
causat,  ex  sufficienti  ratione  ponitur,  iam  quaeritur,  quando 
adsit  sufficiens  ratio  ponendi  actionem,  ex  qua  praevidetur 
secutura  pollutio.  Eiusmodi  aciio,  quae  potest  esse  causa 
pollutionis,  cum  duplici  semper  coniuncta  est  periculo,, 
nempe  materialis  pollutionis  et  consensus  in  voluptatem 

Veneream  cum  ea  coniunctam.  A periculo  consensus  in 
turpem  delectationem  hic  praescinditur:  ad  illud  namque 
applicanda  sunt  principia,  quae  de  periculo  seu  de  occa- 
sione peccandi  alibi  exponuntur’).  Ad  iudicium  ferendum 
de  sufficientia  rationis  in  particulari  casu  principia  no- 
tanda sunt,  quae  infra  sequuntur. 

Maior  ratio  requiritur,  ut  possit  admitti  periculum  consensus, 
quam  ut  admitti  possit  periculum  materialis  pollutionis.  Hinc  fieri 
potest,  ut  quis  propter  periculum  proximum  consensus  sub  gravi 
teneatur  evitare  actionem,  quam  propter  solum  periculum  proximum 
pollutionis  cavere,  vel  saltem  sub  gravi  cavere,  non  tenetur.  Qui  e.  g. 
in  equitatione,  quam  recreationis  causa  suscipit,  frequenter  non  solum 
polluitur,  sed  etiam  per  consensum  in  delectationem  peccat,  si  aliis 
mediis  peccatum  excludere  nequit,  equitationem  omittere  tenetur,  quam 
propter  solum  effectum  pollutionis  omittere  non  tenetur.  — Lectiones 
eroticae  otiose  susceptae,  colloquia  tenera  cum  persona  diversi  sexus, 
oscula  pueris  impressa,  etsi  propter  periculum  pollutionis  leviter  tantum 
peccaminosa  sint,  sub  gravi  tamen  ab  eo  evitari  debent,  quem  conii- 
ciunt  in  proximum  periculum  consentiendi. 

37.  2.  Principia,  a.  Si  periculum  se  polluendi  ex 
natura  actionis  proximum  est,  gravis  ratio  requiritur,  ut 
actio  inducens  periculum  licite  poni  possit;  gravis  ratio 
autem  censetur  tum  necessitas,  tum  vera  utilitas  propria 
vel  aliena. 

Ergo  licet  medicis  et  chirurgis  curare  infirmos  et  procurare 
partus,  licet  famulis  inservire  necessitatibus  corporis  in  balneis  vel 
nosocomiis,  etsi  hac  occasione  patiantur  pollutiones.  Periculum  autem 
proximum  consensus,  si  quod  adest,  semper  praecaveri  debet,  eo  quod 
aptis  remediis  illud  reddatur  remotum  aut  nullum. 

h.  Si  periculum  se  polluendi  ex  natura  actionis  re- 
motum est,  levis  ratio  seu  quaevis  causa  rationabilis  suf- 
ficit, ut  actio  inducens  periculum  licite  poni  possit. 

a.  Ergo  excusant  omnes  illae  rationes,  quae  bona  fide  apparent 
vel  necessariae  vel  utiles  vel  convenientes,  quin  etiam  solum  commodae 
animae  vel  corpori.  Quare  per  se  licitae  sunt  hae  actiones,  etsi  prae- 
videantur provocare  pollutionem:  a.  Oscula,  amplexus,  manus  appre- 
hensiones iuxta  morem  patriae;  |3.  choreae  honestae  ex  convenienti 
recreatione  susceptae;  y.  equitare  etiam  solum  recreationis  causa; 


Q Cf.  De  'principiis^  n.  325  ss. 

b.  exercitia  gymnastica  peragere;  e.  certo  situ  decumbere  etiam  solum 
ad  commodius  quiescendum;  sedendo  crus  cruri  imponere;  q.  cibos 
valde  conditos  vel  potus  calidos  moderate  sumere. 

h.  Si  causa  ponendi  actionem,  ex  qua  secutura  praevidetur  pol- 
lutio^ habet  quidem  aliquid  commodi  et  utilitatis,  sed  non  suflQcientis 
ad  turpem  effectum  excusandum,  e.  g.  studium  artis  medicae  vel  ana- 
tomicae ex  curiositate  susceptum,  probabiliter  non  committitur  pec- 
catum mortale,  modo  exclusus  sit  consensus’). 

38.  Num  liceat  'pruritimi,  quem  quis  'patitur  in  verendis, 
tactu  vel  fricatione  abigere,  quantumvis  pollutio  sequatur. 

a.  Si  pruritus  est  levis  et  facile  tolerabilis,  s.  Alphonsus 
non  permittit  tactum,  quo  ille  abigatur  cum  periculo  pol- 
lutionis excluso  consensu;  tactum  vero  permittit,  si  aliqua 
tantum  commotio  secutura  sit. 

b.  Si  pruritus  est  magnus  et  molestus  et  ortum  habet 
ex  acrimonia  sanguinis,  licitum  est  illum  tactu  vel  frica- 
tione abigere  etiam  cum  periculo  pollutionis,  excluso  tamen 
consensu:  habetur  enim  actio  cum  duplici  effectu;  bonus 
intenditur,  malus  ex  iusta  causa  permittitur. 

c.  Si  autem  pruritus  ortum  habet  ex  ipso  semine  super- 
fluo seu  ex  ardore  libidinis,  non  licet  tactu  vel  fricatione 
illum  abigere  cum  periculo  pollutionis,  quia  ex  effectu 
malo  demum  sequitur  effectus  bonus:  tactus  enim  directe 
tendit  in  procurandam  pollutionem  seu  in  sedandam  libi- 
dinem et  hoc  medio  demum  abigitur  pruritus. 

Ut  discerni  possit,  unde  dolores  in  genitalibus  oriantur,  ad  hoc 
attendendum  est.  Si  dolores  non  cessant,  nisi  motus  carnales  vel  pol- 
lutio secuta  sint,  haec  censeri  debent  medium  ad  sedandum  dolorem 
et  proinde  ex  tactu  et  fricatione  per  se  orta.  Quodsi  tactibus  vel  fri- 
catione  peractis  dolores  cessant,  etsi  motus  carnales  vel  pollutio  aut 
nullatenus  aut  non  semper  sequantur,  signum  est  haec  non  esse  me- 
dium sedandi  dolorem  et  motus  ac  pollutionem  per  accidens  sequi. 
Ceterum  si  valde  molestus  est  pruritus,  ex  acrimonia  sanguinis  potius 
quam  ex  semine  ipsum  ortum  habere  iudicandum  est.  Si  dubium  est, 
utrum  ex  acrimonia  sanguinis  an  ex  superfluitate  seminis  et  ex  ardore 
libidinis  oriatur,  a pruritu  se  liberare  licet:  etenim  ut  hoc  prohibitum 
sit,  certo  constare  debet  ipsum  a semine  seu  a libidine  procedere^l 


Gf.  Lessius,  1.  4.  c.  3.  n.  118. 
Cf.  s.  Alphonsus  n.  483. 

39.  Pro  praxi.  Cum  vitium  pollutionis  nunc  temporis  in 
utroque  sexu  frequentissimum  sit  (frequentius  tamen  in  viris  quam 
in  feminis),  iuvabit  illius  causas,  effectus  et  curam  paucis  exponere. 

1.  Causarum  aliae  externae,  aliae  internae  sunt.  Externae 
sunt  mala  aliorum  exempla,  quibus  accensendi  sunt  libri  pravi 
quamplurimi  cuiusvis  generis  et  imagines  turpes,  quae  excitant 
libidinem.  Otium,  quod  omnium  quidem  vitiorum,  praesertim  vero 
vitiorum  carnis  origo  est,  item  mollis  et  effeminata  educatio.  Omne 
id,  quod  nervos  genitales  excitat,  ut  diu  voluptatis  causa  cum 
rebus  venereis  occupari,  cubitus  supini,  calor  lecti,  cibi  excitantes, 
cuiusmodi  sunt  valde  calidi  et  conditi,  et  abundantes  potus  al- 
coolici.  Matres,  nutrices  et  famulae,  quae  ad  infantes  quietandos 
horum  membra  genitalia  contrectantes  sensum  venereum  excitant. 
Praeterquam  quod  lege  morali  id  prohibetur,  insuper  dispositionem 
et  proclivitatem  ad  venerea  affert.  Addendum  est  impium  medi- 
corum consilium,  quod  adolescentibus  praebetur,  semel  saltem  in 
hebdomada  se  polluendi,  cum  natura  id  exigat  et  valetudini  non 
noceat.  Verum  hoc  consilium  nec  moralitati  nec  valetudini  con- 
sulit, cum  pravus  se  polluendi  habitus  peiora  vitia  carnalia  secum 
ferat,  quae  valetudinem  paulatim  destruunt.  Causae  internae  sunt 
peculiaris  status  organismi,  cuiusmodi  est  complexio  sanguinea  et 
nervosa,  defectus  curae  genitalium,  aegritudines,  quae  systema 
nerveum  afficiunt  ut  phtysis  pulmonaris  et  hysteria.  Accedit 
magna  delectatio,  quam  hoc  vitium  affert,  et  facilitas,  qua  illud 
occultari  potest. 

Xota*  Quamvis  vitium  pollutionis  ordinarie  ab  hominibus  sanae 
mentis  solum  voluptatis  causa  committatur,  concedi  tamen  debet  illud 
saepius  non  unice  a voluntate  pendere,  sed  complexionem  corporis 
plus  minusve  ad  illud  disponere  atque  impellere  eiusque  culpam  mo- 
ralem imminuere. 

2.  Effectus  huius  vitii  diu  continuati  funestissimi  sunt,  inter 
quos  potissimum  numerari  debent  graves  irritationes  systematis 
nervei,  generalis  totius  organismi  defatigatio  atque  debilitas, 
palpitatio  cordis  et  circulationis  perturbatio,  ex  quibus  morbi 
hypochondriae  et  melancholiae  facile  oriuntur,  qui  quandoque  in 
dementiam  degenerant.  Acies  intellectus  et  energia  voluntatis 
debilitantur,  adeo  ut  ii,  qui  huic  vitio  indulgent,  etsi  post  lapsum 
eos  poeniteat,  a peccato  tamen  abstinere  vix  possint. 

Nota.  Maligni  huiusmodi  effectus  non  tamen  in  omnibus  se 
produnt.  Sunt  enim  homines  adeo  robustae  constitutionis  corporis,  ut 
ex  hoc  vitio  exigua  tantum  valetudinis  damna  et  leves  nervorum  per- 

turbationes  patiantur.  Ideo  ab  exaggerationibus  cavere  debent,  qui 
iuvenes  luxuriosos  expositis  malis  effectibus  a vitio  absterrere  conantur. 

3.  Cura.  Hoc  vitium  semel  contractum,  nisi  specialis  gra- 
tiae auxilium  interveniat,  aegre  ac  difficulter  tantum  elicitur: 
nihilominus  cum  animae  et  corpori  tot  damna  afferat,  omnes, 
quorum  interest,  monendi  sunt,  ut  in  eius  curationem  serio  inten- 
dant. Certa  signa,  ex  quibus  hoc  vitium  in  adolescentibus  cognosci 
possit,  non  habentur,  attamen  parentes  et  magistri,  de  hac  re 
satis  instructi,  ex  certis  incommodis,  quae  filii  eis  manifestant, 
illud  cognoscere  et  opportunis  remediis  cohibere  possunt,  prae- 
sertim removendo  causas,  ex  quibus  vitium  inducitur. 

Remedia  naturalia  seu  Tiygienica:  mentem  distrahere;  corpus 
exercere  usque  ad  defatigationem ; balneis  vel  lotionibus  frigidis 
uti;  genitalibus  debitam  curam  impendere:  organa  genitalia  tum 
in  pueris  tum  praesertim  in  puellis  (propter  menstrua)  crebris 
lotionibus  indigent;  lectum  durum  adhibere;  non  supine  dormire: 
cum  positio  dorsalis  seu  supina  nervos  genitales  excitet,  cubitus 
sit  lateralis  et  quidem  dexter;  mane  somno  excusso  statim  sur-  ■ 
gere;  mane  vel  vespere  corpus  circa  genitalia  aqua  frigida  (cum 
aceto  mixta)  lavare:  ante  cubitum  vesiculam  urinariam  evacuare ; 
eligere  cibos  leves,  facilis  digestionis,  non  excitantes,  qui  exiguo  j 
volumine  sufficientem  nutritionem  praebent:  a potionibus  valde 
alcoolicis  et  vespere  a carnibus  abstinere;  vestes  ne  sint  nimis 
calefacientes  nec  comprimentes  genitalia.  Sunt  etiam  medicinae, 
quibus  nervosae  erectiones,  si  frequentes  et  vehementes  sint, 
reprimantur.  j 

Remedia  moralia:  vitii  odium  atque  horrorem  incutere  et 
recuperandae  virtutis  desiderium  aptis  motivis  inspirare;  ad 
fugam  occasionum,  frequentiam  sacramentorum  et  exercitia  pie- 
tatis hortari;  roborare  voluntatem,  ut  spreta  voluptate  strenue 
adhibeat  apta  remedia.  Plerisque  efficacissimum  remedium  est 
matrimonium,  quod,  ut  quam  primum  contrahant,  iis,  qui  huic 
vitio  dediti  sunt,  consulendum  est. 

4.  Confessarii,  qui  in  curam  poenitentis  habituati  in  vitio 
turpi  intendunt,  praeter  ea,  quae  supra  indicantur  et  quae  con- 
suetudinariis et  recidivis  passim  suggeruntur,  haec  in  particulari 
notent. 

a.  Prudenter  explorent  tempus,  ex  quo  poenitens  huic  vitio 
deditus  sit,  pariter  cognoscere  studeant  tum  corporalem  eius  com- 
plexionem, tum  peccatorum  circumstantias,  quo  nimirum  tempore, 
quo  loco,  in  quibus  rerum  adiunctis  lapsus  accidere  soleat.  ' 

h.  Curent,  ut  ad  eundem  confessarium  redeat,  mox  post 
lapsum  confessionem  instituat  et,  si  fieri  potest,  etiam  s.  commu- 
nionem suscipiat. 

c.  Inspirent  ei  spem  victoriae  atque  in  hunc  finem  exigant, 
ut  quotidie  mane  et  vespere  ter  salutationem  angelicam  recitet 
in  honorem  purissimae  Virginis  ad  impetrandam  corporis  et  animi 
puritatem,  addito  proposito  non  peccandi. 

d.  Sunt  iuvenes  utriusque  sexus,  habitu  pollutionis  irretiti, 
qui  oh  corporis  complexionem  nervosam  vel  sanguineam  vehe- 
mentes tentationes  experiuntur,  et  quamvis  resistant  et  orent, 
nihilominus  polluuntur.  Sciant  pollutiones,  quas  vere  inviti  pa- 
tiuntur, sine  peccato  esse. 

e.  Sunt  alii,  qui  primum  tentationi  resistunt,  deinde  vero, 
si  tentatio  urgere  pergat,  ei  cedere  solent.  Hi  animandi  sunt  ad 
ulteriorem  resistentiam:  mox  enim  secutura  erit  pollutio,  quae 
utpote  praeter  voluntatem  peracta  inculpabilis  est. 

f.  Tandem  inveniuntur  alii,  qui  decumbentes  in  lecto  vehe- 
mentes commotiones  carnis  patiuntur,  quibus  si  positivam  resi- 
stentiam opponere  pergant,  obdormiscere  nequeunt.  His  suaden- 
dum est,  ut  implorato  Dei  auxilio  et  elicito  dissensu  tuta  conscien- 
tia passive  se  habeant,  quidquid  evenerit^). 

40.  De  distillatione.  Distillatio,  quae  a pollutione 
differt,  est  effusio  modica  alterius  humoris  subtilioris  non 
prolifici  (e  glandulis  urethrae).  In  pollutione  effusio  hu- 
moris est  copiosior  et  cum  magna  commotione  et  delec- 
tatione coniuncta;  in  distillatione  econtra  effusio  humoris 
est  exigua  et  fere  guttatim  accidit  cum  levi  tantum  aut 
vix  ulla  (quae  percipiatur)  commotione  et  delectatione. 

a.  Quandoque  ex  debilitate  organorum  distillatio  fere  habitualis 
contingit,  quae  est  morbus  a medico,  non  a confessario  sanandus;  etsi 
morbus  iste  hinc  inde  ex  diuturno  habitu  peccandi  contrahatur,  ordi- 
narie tamen  ex  causis  naturalibus  oritur. 

h.  Quandoque  distillatio  quoque  cum  genitalium  commotione  et 
venerea  delectatione  contingit,  quae  quidem  distillatio  pollutioni  affinis 
est  ad  eamque  disponit. 

1.  Si  distillatio  sine  delectatione  contingat,  de  ea 
curandum  non  est,  neque  exsistit  obligatio  eius  causam 
cavendi.  Iste  enim  fluxus  comparari  debet  secretioni 


q Cf.  s.  Alphonsus  1.  5.  n.  9.  Aertnys,  Theologia  moralis  1.  6. 
n.  313.  Eschhach  p.  556  ss. 

cuiuscunque  alterius  humoris  e.  g.  sudoris,  quem  natura 
eiicere  solet. 

2.  Distillatio  autem,  quae  cimi  delectatione  contingit, 
directe  volita  vel  indirecte  sine  causa  admissa  a peccato 
excusari  non  potest.  Distillatio  haec  est  peccatum  eius- 
dem gravitatis  et  speciei  atque  ipsa  pollutio,  cum  eius 
periculum  inducat  et  cum  delectatione  venerea  con- 
iuncta  sit. 

41.  De  menstruatione.  1.  In  feminis  peculiare  phaeno- 
menon notandum  est,  quod  menstruationem  vocant.  Hoc 
nomine  significatur  fluxus  sanguinis,  quem  feminae  ex 
organis  genitalibus  singulis  mensibus  patiuntur,  fluxus 
menstruus  (menses)  propterea  dictus.  Per  vaginam  sanguis 
menstruus  effluit,  cuius  hymen  hanc  oh  causam  perforatum 
est.  Tempore  pubertatis  menstruatio  incipit  et  usque  ad 
quinquagesimum  circiter  aetatis  annum,  quo  tempore  fe- 
cunditas cessare  solet,  perdurat.  Physiologice  hoc  phaeno- 
menon in  hunc  modum  explicatur.  Singulis  mensibus  in 
ovariis  maturescit  ovum,  quod  ex  ovariis  decisum  in 
uterum  transfertur.  Eodem  tempore  uteri  partes  interiores 
sanguine  replentur,  ut  ad  foetus  evolutionem,  si  conci- 
piatur, sanguis  concurrat.  Quodsi  ovum  non  fuerit  fecun- 
datum, sanguis  ex  scissis  arteriolis  et  cum  sanguine  ovum 
per  organa  genitalia  effluit.  Fluxus  iste  ordinarie  per  duos 
vel  tres,  quandoque  etiam  per  plures  dies  perdurat^). 
Quandoque  mulierum  affecta  valetudo  postulat,  ut  fluxus 
menstruus  arte,  ope  scilicet  medicamentorum,  provocetur, 
quod  quidem  moraliter  licitum  est,  quia  hunc  fluxum  nulla 
comitatur  delectatio  venerea. 

2.  Porro  notandum  est  feminas  tempore  fluxus  men- 
strui, praesertim  primis,  quibus  eum  experiuntur,  annis, 
vehementes  nervorum  irritationes  pati  aliisque  incommodis 
vexari.  Fieri  autem  non  potest,  quin  hae  corporis  altera- 
tiones  in  vitam  moralem  influxum  exerceant.  Et  sane 


h Cf.  Olfers,  Pastoralmedicin^  S.  87. 

variis  affectibus  praesertim  vero  iracundiae  et  tristitiae, 
quae  usque  ad  melancholiam  quandoque  augetur,  eo  tem- 
pore agitantur.  Quapropter  indulgentius  ac  benignius  tunc 
tractandae  et  propter  defectus  commissos  non  carpendae, 
sed  potius  ad  constantiam  in  bonis  propositis  monendae 
sunt^). 


§ 2.  De  sodom  ia. 

42.  Natura.  Sodomia  est  concubitus  cum  persona 
eiusdem  sexus  vel  cum  persona  diversi  sexus,  sed  in  vase 
indebito. 

a.  Concubitus  non  habetur,  quando  aliquis  manu, 
pede,  ore  vel  brachio  alterius  genitalia  tangit  et  vicissim 
ab  altero  tangitur,  sed  de  ratione  concubitus  est,  ut  cor- 
porum ipsorum  coniunctio  intercedat,  adeo  ut  saltem  ex 
una  parte  membri  genitalis  applicatio  ad  corpus  alterius 
locum  habeat,  sive  in  vase  praepostero,  sive  inter  crura 
vel  brachia,  sive  in  alia  corporis  parte  id  fit. 

De  ratione  concubitus  non  est  vasis  alicuius  penetratio ; nihilo- 
minus specifice  concubitus  a tactu  impuro  differt;  essentiale  discrimen 
in  eo  est,  quod  in  tactu  affectus  turpis  fertur  in  pollutionem,  in  con- 
cubitu vero  in  personam  vel  bestiam,  quacum  fit  concubitus. 

h.  Ex  definitione  duplex  distinguitur  sodomia : per- 
fecta et  proprie  dicta,  quae  est  concubitus  cum  persona 
eiusdem  sexus,  ergo  maris  cum  mare,  feminae  cum  femina; 
et  imperfecta  seu  improprie  dicta,  quae  est  concubitus 
cum  persona  diversi  sexus,  sed  in  vase  innaturali  seu 
praepostero. 

c.  Sodomia  perfecta,  quae  est  concubitus  cum  eodem 
sexu,  duplici  modo  committi  potest:  aut  actu  consummato 
i.  e.  cum  effusione  seminis,  aut  actu  non  consummato  i.  e. 
sine  seminis  effusione.  Pariter  sodomia  improprie  dicta 
committitur  aut  actu  consummato,  aut  actu  non  consum- 
mato in  vase  innaturali. 


q Cf.  A.  Eschhach  1.  c.  disp.  1.  c.  3.  a.  1.  Olfers,  Pastoral- 
medicin^  S.  87. 

Sodomia  consummata  etiam  inter  feminas  locum  habere  potest, 
si  nempe  in  concubitu,  qui  inter  eas  habetur,  humoris  fluxus  cum  de- 
lectatione completa  intervenit.  Cum  tamen  haec  circumstantia  speciem 
peccati  non  mutet,  de  ea  in  confessione  non  est  interrogandum. 

d.  Essentia  huius  criminis  consistit  in  affectu  aut  ad 
sexum  aut  ad  vas  indebitum:  utrumque  est  contra  natu- 
ram, quia  natura  ad  generationem  prolis  tum  sexum  tum 
etiam  vas  debitum  requirit. 

43.  Principia.  1.  Sodomia  est  crimen  multo  gravius 
simplici  pollutione,  tum  in  se,  quia  tendit  in  sexum  aut 
vas  indebitum,  tum  ratione  cooperationis,  quia  uterque  ad 
peccatum  alterius  concurrit.  Eius  specifica  malitia  con- 
sistit in  accessu  ad  sexum  aut  vas  indebitum,  id  quod 
ordini  naturae  speciali  modo  repugnat^). 

2.  Sodomia  perfecta  et  imperfecta  specie  ab  invicem 
differunt,  quia  affectus  ad  sexum  indebitum  specialem  ma- 
litiam continet,  diversam  ab  affectu  ad  vas  indebitum. 

a.  Sodomia  perfecta  inter  personas  eiusdem  sexus  diversis  modis 
committi  potest;  specifice  tamen  non  differt,  sive  in  vase  praepostero 
sive  in  alia  corporis  parte  concubitus  fit.  Quare  in  confessione  sufficit 
scire  concubitum  cum  seminis  effusione  locum  habuisse,  quin  necesse 
sit  de  modo  concumbendi  ulterius  interrogare. 

h.  Sodomia  imperfecta  inter  marem  et  feminam  uno  tantum  modo 
committitur,  si  nempe  concubitus  fit  in  vase  praepostero.  Quodsi  con- 
cubitus in  alia  corporis  parte  locum  habet,  non  committitur  sodomia, 
sed  fornicatio  in  affectu  cum  pollutione  in  effectu. 

3.  Nihil  refert,  utrum  quis  agens  an  patiens  fuerit, 
species  peccati  eadem  est:  quare  in  confessione  de  hac  re 
non  est  interrogandum.  Utrum  autem  pollutio,  quae  in 
agente  facilius  accidit  quam  in  patiente,  locum  habuerit 
necne,  declarandum  est. 

4.  Ubi  reservata  est  simpliciter  sodomia,  intelligenda 
est  sodomia  perfecta  et  consummata,  quae  committitur 
inter  mares  cum  penetratione  vasis  praeposteri  et  cum 
seminatione  ibidem  facta^). 


Cf,  Rom.  1,  24  ss.  Gen.  18,  20  s. 

Cf.  Salmanticenses  tr.  26.  c.  7.  n.  109. 

§ 3.  De  hestialitate. 

44.  Natura,  a.  Bestialitas  est  concubitus  hominis  cum 
bestia.  Nihil  refert,  qua  ratione  concubitus  acciderit,  sive 
in  vase  naturali  sive  in  alia  corporis  parte,  sive  cum  se- 
minis effusione  sive  absque  illa,  modo  concubitus  locum 
habuerit:  specifica  enim  bestialitatis  malitia  in  affectu  ad 
alienam  speciem  consistit. 

b.  Si  peccatum  bestialitatis  reservatum  est,  intelligenda 
est  bestialitas,  quae  in  vase  naturali  cum  seminis  effusione 
committitur,  ergo  bestialitas  consummata,  nisi  aliud  a re- 
servante declaretur’). 

45.  Principia.  1.  Bestialitas  est  gravissimum  inter 
luxuriae  peccata,  horribilius  ipsa  sodomia.  Specialis  eius 
malitia  in  accessu  ad  speciem  diversam  consistit,  quod 
rectae  rationi  magis  adhuc  repugnat,  quam  accessus  ad 
sexum  vel  ad  vas  indebitum. 

2.  Bestialitas  specie  non  differt,  sive  commissa  fuit 
cum  bestia  huius  vel  illius  speciei ; et  quandoquidem  nunc 
exploratum  est  ex  eiusmodi  concubitu  generationem  sequi 
non  posse,  nihil  refert,  cuius  sexus  bestia  fuerit,  utrum 
mas  an  femina:  specifica  enim  malitia  in  accessu  ad  di- 
versam ab  homine  speciem  consistit,  ad  quam  diversitas 
specifica  et  sexus  bestiarum  solum  materialiter  se  habet- 

3.  Tactus  impudici  cum  bestia  non  sunt  peccatum 
bestialitatis,  nisi  affectus  turpis  tangentis  praecise  in  be- 
stiam feratur,  id  quod  raro  accidit,  cum  peccans  ordinarie 
solum  libidinem  explere  intendat;  quare  haec  circumstantia 
necessario  in  confessione  declarari  non  debet,  si  quis  me- 
diante lingua  iumenti  vel  alterius  bestiae  voluptatem  vene- 
ream  vel  pollutionem  in  se  excitaverit. 

Ad  complendam  tractationem  de  peccatis  luxuriae  et 
in  specie  de  peccatis  luxuriae  contra  naturam,  paucis- 
agendum  est  de  appetitu  sexuali  abnormi. 


q Cf.  Salmanticenses  ibid.  n.  140. 

Appetitus  sexualis  duplici  modo  a communi  norma 
deflectit:  a.  eo  quod  ultra  modum  auctus  est  (hypersexua- 
litas); h.  eo  quod  alio  modo  se  exserit  (perversio  sexualis). 

46.  De  hypersexualitate.  1.  Affectus  sexualis  in 
diversis  hominibus,  quod  vehementiam  attinet,  diversus  in 
viris  vehementior  est  quam  in  feminis;  sed  etiam  perso- 
narum eiusdem  sexus  alii  aliis  vehementiorem  sortiti  sunt; 
quandoque  vehementiam  extraordinarie  magnam  attingit. 
Eiusmodi  appetitus  sexualis  vehementior  tum  in  iis  repe- 
ritur,  qui  psychico  defectu  laborant,  tum  in  iis,  qui  psycho- 
pathici  non  sunt. 

2.  Huius  rei  causa  est  partim  dispositio  hereditate 
acquisita,  partim  aegrotatio  nervorum,  partim  abusus  potus 
alcoolici.  Accedunt  excessus  sexuales,  qui  tum  animi  aegri- 
tudinem tum  affectum  sexualem  augent:  repetiti  enim  ex- 
cessus pravum  habitum  generant,  qui  quandoque  adeo 
enormiter  excrescit,  ut  libido  ex  quavis  vel  levissima 
causa  excitetur  et  dein  fere  mechanice  (physica  necessi- 
tate) ad  pollutionem  propellat. 

3.  Signa,  ex  quibus  dignoscitur,  appetitum  sexualem 
ultra  modum  (pathologice)  auctum  esse,  haec  sunt:  si  libido 
vix  satiata  mox  iterum  excitatur;  si  libido  excitatur  ex 
aspectu  rerum  in  genere  luxuriae  indifferentium;  si  affectus 
sexualis  hominem  adeo  occupat,  ut  fere  solum  de  hac  re 
cogitet  et  loquatur  et  media  quaerat  satiandi  affectum. 

4.  Imputabilitas.  Qui  mente  sani  sunt,  affectum  sexu- 
alem, etiam  vehementiorem,  reprimere  atque  moderari  pos- 
sunt et  debent;  neque  ullum  sanitatis  detrimentum  pati- 
untur, eo  quod  appetitui  sexuali  etiam  vehementissime 
non  satisfaciant.  Ideo  peccata  contra  castitatem  commissa 
eis  plene  imputanda  sunt.  Quin  etiam  illi,  qui  psychico 
defectu  laborant,  voluntarie  et  culpabiliter  peccant,  nisi 
defectus  sit  maioris  gradus.  Excessus  sexuales  eo  minus 
voluntarii  et  culpabiles  erunt,  quo  maior  et  intensior  est 
animi  aegritudo;  plene  involuntarii  sunt  in  iis,  qui  mente 
aegroti  seu  plene  psychopathici  sunt. 

Notandum  est  medicos  materialismo  addictos  eos  (praesertim  iu- 
venes),  qui  frequentes  pollutiones  et  vehementes  excitationes  sexuales 
patiuntur,  pessimo  consilio  hortari,  ut  ad  malum  minuendum  adeant 
mulieres:  dicunt  enim  abstinentiam  saluti  corporis  et  mentis  gravia 
detrimenta  afferre.  Non  desunt  media  atque  medicamenta,  quibus  vehe- 
mentia libidinis  sexualis  minuatur,  ideo  ad  medicum  dirigendi  sunt, 
quibus  id  opus  est,  sed  ad  medicum  catholicum,  qui  mediis  licitis  utitur 
ad  malum  propulsandum,  et  cui  persuasum  est  castitatem  lege  naturae 
praeceptam,  etiam  perpetuam,  sanitati  nec  corporis  nec  animae  no’ 
cere. 


47.  De  perrersione  sexuali  *).  1.  Perversio  sexualis 

in  eo  consistit,  quod  appetitus  sexualis  et  actiones  sexuales 
eo  abnormes  sint,  quod  libido  non  actibus  internis  et  ex- 
ternis ad  venerea  pertinentibus,  ut  ordinarie  fit,  sed  aliis 
a vita  sexuali  prorsus  alienis  excitatur. 

2.  Fieri  quidem  potest,  ut  dispositio  sexualis,  initio  a 
communi  norma  non  aliena,  per  peccata  luxuriae  contra 
naturam  diu  commissa  facta  sit  abnormis;  ordinarie  tamen 
dispositio  abnormis  hereditate  a parentibus  transmissa  est 
cum  morbida  affectione  systematis  nervei. 

3.  Perversae  dispositionis  sexualis  quatuor  diversae 
formae  distinguuntur:  Sadismus,  Masochismus,  Fetischis- 
mus,  Sexualitas  contraria. 

a.  Sadismus'^)  dicitur,  si  delectatio  venerea  excitatur 
imaginationibus  vel  actionibus,  quae  crudelitatem  et  vehe- 
mentiam continent,  cuiusmodi  sunt:  strangulare,  cultro 
pungere,  percutere,  flagellare,  trucidare  (Lustmord). 

a.  Hae  actiones  non  peraguntur  ad  obtinendam  copulam  a per- 
sona, cui  vis  infertur,  sed  ad  excitandam  et  sedandam  atque  explen- 
dam per  eas  libidinem. 

P.  Frequenter  in  viris,  vix  unquam  in  feminis,  haec  perversio  re- 
peritur:  cum  enim  vir  in  vita  sexuali  sit  principium  activum  et,  si 
ita  loqui  fas  est,  aggressivum,  ipsa  orta  videtur  ex  degeneratione  mu- 
neris, quod  in  functionibus  sexualibus  viro  naturaliter  competit. 


q CajpeZ^mann-jBer^wotnn,  Past.-Mediz.^^(Achen,  Barth.  1904)  S.  87  ff. 
2)  Nomen  ductum  est  a Marquis  de  Sade,  qui  hac  perversitate 
affectus  erat  et  veluti  prototypon  illius  exhibet. 

h.  Masochismus^)  dicitur,  si  delectatio  venerea  eo  ex- 
citatur, quod  quis  violentias  et  cruciatus  patitur,  cuius- 
modi  sunt  percuti,  calce  impeti,  verberari,  flagellari,  pungi 
usque  ad  efi*usionem  sanguinis  etc. 

In  mulieribus  haec  perversio  potissimum  reperitur,  id  quod  ex 
supra  dictis  facile  intelligitur,  cum  mulier  in  functionibus  sexualibus 
magis  passive  se  habeat.  Non  carent  quidem  sensu  doloris,  dum  vim 
patiuntur,  sed  sensu  voluptatis  venereae  dolor  abunde  compensatur. 

c.  Fetischismus  dicitur,  si  libido  excitatur  imaginati- 
onibus vel  actionibus,  quae  ad  venerea  non  pertinent,  et 
proinde  alias  aptae  non  sunt  ad  voluptatem  excitandam. 

Res  vel  partes  corporis,  quarum  imaginatio  vel  contrectatio  sen- 
sum Venereum  excitant,  sunt  manus,  pes,  oculuS;  crines,  indusium, 
calcei,  pennae,  panni  etc.  Plerumque  hae  res  vel  corporis  partes  ad 
determinatam  personam,  inordinato  affectu  dilectam,  relationem  habent; 
sed  fieri  potest,  ut  etiam  ex  se  independenter  a relatione  ad  certam 
personam  delectationem  veneream  et  pollutionem  provocent. 

d.  Sexualitas  contraria  dicitur,  si  appetitus  sexualis  in 
personam  eiusdem  sexus  tendit.  Sensus  venereus  proinde 
non  ex  imaginatione,  aspectu  vel  tactu  personae  diversi, 
sed  eiusdem  sexus  provocatur. 

a.  Peccata,  quae  ab  iis  committuntur,  qui  hac  perversione  labo- 
rant, sunt  mutuae  pollutiones  et  concubitus  sodomitici.  Si  perversa 
inclinatio  in  pueros  fertur,  paederastia  vocatur,  ordinarie  tamen  in 
viros  tendit. 

13.  Haec  perversio  etiam  in  mulieribus  reperitur,  in  quibus  amor 
lesbieus  vel  sapphicus  vocatur  atque  ad  mutuas  pollutiones  et  peccata 
sodomitica  inducit,  quae  mulieres  inter  se  committunt. 

4.  Imputahilitas.  a.  Perversio  sexualis  non  est  signum 
aegrotae  mentis : perversiones  etiam  in  iis  reperiuntur,  qui 
nullo  defectu  psychico  laborant;  id  tamen  affirmari  posse 
videtur,  perversiones  frequentius  in  hominibus  aegrotae 
quam  sanae  mentis  haberi. 

h.  Non  solum  ii,  qui  mente  sani  sunt,  sed  etiam  ii, 
qui  psychico  defectu  laborant,  appetitus  sexuales  perversos 
reprimere  possunt;  quibus  proinde  peccata  (perversitates) 
commissa  imputanda  sunt,  nisi  defectus  psychicus  maiorem 


q Nomen  sumptum  est  a Sacher  Masoch,  qui  hanc  perversionem 
in  suis  fictis  narrationibus  (Romane)  potissimum  describit. 

gradum  attigerit.  Ineluctabilis  tum  fit,  cum  ad  defectum 
psychicum  magna  vehementia  appetitus  sexualis  sive  or- 
dinarii sive  perversi  accedit. 

5.  Quaerunt,  num  peccata  cum  persona  eiusdem  sexus 
ab  iis  commissa,  quibus  contraria  sexuali! as  innata  est, 
sint  peccata  specifica  sodomiae,  cum  affectus  perversus 
erga  eundem  sexum  in  eis  sine  propria  voluntate  ideoque 
inculpabilis  sit.  — Verum  cum  specifica  ratio  sodomiae 
in  affectu  ad  eundem  sexum  consistat,  de  ratione  sodomiae 
dubitari  nequit,  etsi  natura  in  eundem  sexum  ferantur  et  a 
sexu  diverso  aversionem  patiantur.  Sicut  ergo  alii  ingenitum 
affectum  fornicarium  ita  illi  ingenitum  affectum  sodomiticum 
reprimere  debent. 

Xota.  Confessariiis  sciat  oportet,  quaedam  vestigia  dispo- 
sitionis sexualis  perversae  quandoque  etiam  in  iis  reperiri,  quo- 
rum vita  sexualis  ceterum  a communi  norma  non  discedit : non 
pauci  enim  occurrunt,  qui  imaginationibus  vel  actionibus  turpiter 
excitantur,  quae  ad  venerea  vix  quidquam  referuntur,  ut  casti- 
gatione puerorum  per  imaginationem  repraesentata,  lectione  cru- 
ciatuum^ quos  martyres  passi  sunt,  imaginatione  vel  tactu  crinium 
in  nodum  collectorum  etc.  Contra  tentationes  ex  eiusmodi  ima- 
ginibus vel  actionibus  ortas  aeque  pugnare  debent  ac  contra  alias 
tentationes  castitatem  invadentes.  Ii,  quorum  perversio  sexualis 
perfecta  est,  solum  per  media  abnormia,  per  media  turpia  autem 
nullatenus  aut  parumper  tantum  excitantur. 


Quaestio  quarta. 

De  peccatis  luxuriae  non  consummatis. 

Peccata  luxuriae  non  consummata,  in  quibus  seminis 
effusio  locum  non  habet,  duplicis  generis  sunt:  alia,  quae 
ipsam  luxuriam  continent,  alia,  quae  non  ipsam  luxuriam, 
sed  solum  causam  luxuriam  provocantem  continent.  Primi 
generis  sunt  motus  carnales^  secundi  sunt  actus  impudicitiae. 

Noldin,  De  sexto  praecepto'*.  4 

Impudicitia  definitur  voluntaria  occupatio  circa  res,  quae 
delectationem  veneream  provocant.  Ad  eam  pertinent  tum 
actus  interni:  cogitationes  et  desideria;  tum  actus  externi: 
aspectus,  tactus,  oscula,  amplexus,  verba  et  lectiones. 


Articulus  primus. 

De  motibus  carnalibus. 

48.  Declaratio.  1.  Motus  carnales  (motus  turpes,  motus 
venerei,  rebellio  carnis)  dicuntur  commotiones  membrorum 
genitalium  et  humorum  in  illis  organis  exsistentium  cum 
voluptate  coniunctae.  Ordinarie  adiunctam  habent  erec- 
tionem membri  virilis  vel  clitoridis  femineae.  Erectio  tri- 
buenda est  sanguini  ad  illa  membra  confluenti. 

2.  Distinguuntur  motus:  a.  Leves  et  transitorii,  et  graves 
ac  diuturni.  Hi  proximum,  illi  remotum  vel  nullum  peri- 
culum pollutionis  inducunt. 

h.  Voluntarii  sive  in  se  sive  in  causa,  et  involuntarii, 
qui  vel  sponte  et  naturaliter  oriuntur,  quin  ille,  qui  eos 
patitur,  quidquam  conferat,  vel  ita,  ut  eorum  causam  qui- 
dem ponat,  sed  ignoranter. 

a.  Causa,  ex  qua  motus  carnales  oriuntur,  vel  est  externa:  modus 
sedendi,  cubandi,  tactus  etc. ; vel  interna  scilicet  imagines  phantasiae, 
quae  vel  ultro  vel  ex  aspectu,  colloquio,  lectione  excitantur. 

(3.  Motus  carnales  ordinarie  per  erectionem  membri  virilis  vel 
clitoridis  femineae  se  manifestant,  quae  erectio  in  hoc  casu  cum  vo- 
luptate coniuncta  est  et  venerea  vocari  potest.  Sed  est  etiam  alia 
erectio  mere  naturalis,  quae  ex  causis  physicis  non  venereis  oritur  et 
absque  voluptatis  sensu  habetur.  Erectio  in  utroque  casu  tribuenda 
est  sanguini  ad  illa  membra  confluenti. 

49.  Dc  malitia  motuum  carnalium.  Cum  motus 
carnales  adiunctam  habeant  delectationem  veneream  et 
solum  propter  hanc  pravi  sint,  ea,  quae  hic  de  eorum 
malitia  dicuntur,  ex  iis,  quae  supra  (n.  11  s.)  exposita 
sunt,  facile  intelliguntur. 

1.  Motus  carnales  directe  voluntarii,  qui  vel  deliberate 
excitantur,  vel  quibus  consensus  praebetur,  si  sponte  et 


De  peccatis  non  consummatis. 


51 


iavoluntarie  oriuntur,  sunt  grave  peccatum,  quantumvis 
illi  sint  leves:  habetur  enim  consensus  in  delectationem 
Veneream,  qui  semper  grave  peccatum  est,  cum  haec  de- 
lectatio non  admittat  parvitatem  materiae. 

2.  Motus  carnales  tum  in  se  tum  in  causa  involuntarii^ 
quantumvis  graves,  nullum  sunt  peccatum,  nisi  consensus 
et  complacentia  voluntatis  accedat : nam  sine  consensu 
voluntatis  peccatum  esse  nequit. 

3.  Motus  carnales  voluntarii  in  causa  seu  causa,  a 
qua  motus  praeter  intentionem  excitantur,  est  grave  pec- 
catum, si  causa  natura  sua  graviter  in  eos  excitandos  in- 
fluit, nec  adest  sufficiens  ratio  eos  admittendi. 

Etsi  causae  leviter  influentes  in  commotiones  turpes  sub  gravi 
vitari  non  debeant,  ne  ab  iis  quidem,  qui  ex  eis  graves  motus  carnales, 
quin  etiam  pollutiones  patiantur,  nisi  adsit  proximum  periculum  con- 
sensus; qui  tamen  eiusmodi  actiones  ex  iusta  causa  admittunt,  enixe 
instantejque  monendi  sunt,  ut  eas  omittant,  nisi  sint  necessariae. 
Ob  summam  enim  corruptae  naturae  in  venerea  proclivitatem  magnum 
imminet  periculum,  ne  paulatim  graviora  admittantur.  Insuper  facile 
occurrit  periculum  hallucinationis:  qui  enim  eiusmodi  actiones  admit- 
tunt, facile  sibi  persuadent  se  in  iis  admittendis  non  duci  nisi  curio- 
sitate vel  urbanitate  vel  amicitia,  reipsa  autem  libidinis  aestu  ad  ea 
impelluntur. 

50.  De  resistentia  his  motibus  opponenda.  1.  Si 

motus  involuntarii  leves  et  transitorii  sunt,  de  iis  curan- 
dum non  est,  sed  negligendi  et  contemnendi  sunt,  tum 
quia  causae  tales  motus  excitantes  frequentissimae  sunt, 
€t  proinde  obligatio  eos  reprimendi  nimis  difficilis  foret, 
tum  quia  contemptu  melius  et  efficacius  reprimuntur : solli- 
citudo enim  eos  impediendi  imaginationem  excitare  motus- 
que augere  solet. 

2.  Si  nulla  adest  rationabilis  causa  admittendi  motus 
carnales,  non  licet  erga  eos  passive  se  habere,  sed  urget 
obligatio  positive  eis  resistendi,  et  quidem  sub  levi,  si 
periculum  consensus  vel  pollutionis  est  remotum,  sub  gravi, 
si  periculum  consensus  vel  pollutionis  est  proximum.  Ratio 
primi:  qui  motus  non  reprimit,  cum  possit,  in  eos  indi- 
recte et  virtualiter  consentire  censetur.  Ratio  secundi  est, 

quia  tum  periculum  consensus  turn  pollutionem  impedire 
tenemur. 

a.  Passive  vel  permissive  se  habet,  qui  eos  neque  approbat  neque 
adhibitis  mediis  reprimit,  sed  admittit,  donec  per  se  evanescant.  Ali- 
qua ergo  resistentia  positiva  necessaria  est,  quaecunque  ea  est,  modo 
ad  finem  apta  sit.  Cum  finis  in  eo  consistat,  quod  ipsi  motus  compe- 
scantur, actus  simplicis  displicentiae  de  motu  et  delectatione  carnali 
ad  positivam  resistentiam  non  sufficit,  quia  ille  actus  ad  ipsos  motus 
reprimendos  inefficax  est. 

h.  Positiva  resistentia  alia  est  directa,  qua  commotae  partes  (ve- 
stibus tectae)  comprimantur,  alia  est  indirecta.  Resistentia  directa 
non  est  suadenda,  eo  quod  ad  finem  intentum  non  confert,  sed  potius 
nervos  irritat  motusque  auget.  Indirecta  alia  est  externa,  alia  interna. 
Ad  externam  pertinet:  mutare  locum  vel  situm,  opus  interrumpere, 
aliam  occupationem  assumere,  sensum  doloris  excitare  manum  vel 
brachium  vellicando,  pungendo  vel  se  verberando  etc.  Ad  internam 
perlinet:  mentem  ad  alia  divertere,  divinum  auxilium  implorare 
ss.  nomina  invocare,  actum  amoris  Dei  elicere,  renovare  propositum 
non  peccandi  etc.,  quae  etiam  ad  praecavendum  consensum  in  turpem 
delectationem  conferunt. 

c.  Quando  motus  excitantur  ex  actione  voluntaria  eaque  super- 
flua, debita  resistentia  in  eo  est,  quod  eorum  causa  removeatur  et  ab 
illa  actione  cessetur.  Qui  ergo  ex  eiusmodi  actione  vehementer  exci- 
tatur, eam  sub  gravi  statim  abrumpere,  qui  vero  leviter  se  commotum 
advertit,  sub  levi  ab  ea  desistere  tenetur.  Quodsi  diutius  illam  con- 
tinuat, graviter  peccat  propter  grave  periculum  ad  ulteriora  progre- 
diendi ac  tandem  consentiendi.  Ideo  e.  g.  diuturnus  aspectus  otiosus 
pulchrae  mulieris  vel  diuturnum  colloquium  vanum  cura  puella  vel 
continuata  cogitatio  impura,  quando  hae  actiones  iam  libidinem  vehe- 
mentius excitant,  grave  peccatum  sunt.  S.  Alphons.  n.  422. 

3.  Nulla  est  obligatio  positive  resistendi  motibus  car- 
nalibus etiam  vehementioribus,  si  iusta  adsit  causa  eos 
admittendi:  ipsa  enim  iusta  causa  excludit  indirectum  et 
virtualem  consensum.  Licet  ergo  in  hoc  casu  erga  ipsos 
motus  negative  se  habere,  modo  retineatur  firmum  pro- 
positum non  consentiendi. 

a.  Iusta  causa  eos  permittendi  adest:  a,  si  quis  experientia  novit, 
resistentiam  eos  potius  augere;  p.  si  excitantur  ex  actione  necessaria 
vel  quomodocunque  utili  e.  g.  ex  auditione  confessionis,  ex  lectione 
utili,  ex  tactu  necessario. 

h.  Quia  ad  vitandos  motus  carnales  nemo  tenetur  omittere  actio- 
nes necessarias  vel  utiles,  monendi  sunt  poenitentes,  ne  inceptum  opus 

bonum  ideo  dimittant,  quia  eiusmodi  miserias,  ut  sunt  motus  turpes, 
patiuntur,  modo  absit  periculum  consensus;  iidem  monendi  sunt,  ne 
orationes  vel  exercitia  pietatis  omittant,  eo  quod  maxime  inter  oran- 
dum pravis  imaginibus  et  motibus  vexentur.  Motus  contemnendi  et 
incepto  operi  insistendo  reprimendi  sunt‘). 

c.  Etsi  positiva  resistentia  in  hoc  casu,  si  e.  g.  inter  laborandum 
vel  cubandum  motus  vehementiores  excitentur,  necessaria  non  sit, 
valde  tamen  suadenda  est  sive  externa  sive  saltem  interna;  ad  caven- 
dum vero  voluntatis  consensum  eliciendus  est  de  illis  motibus  actus 
displicentiae. 

d.  Accidit,  ut  piae  feminae,  praesertim  moniales  in  oratione  vel 
in  s.  communione  sensibili  amore  adeo  inflammentur,  ut  delectationem 
Veneream  percipiant,  quin  et  pollutionem  patiantur.  In  hoc  casu  magna 
discretione  opus  est.  Si  non  sunt  hystericae,  eis  dicendum  est,  ut 
malignos  hosce  effectus  non  curent,  nisi  ptopterea  in  vita  sprirituali 
anxietatibus  turbentur,  quo  in  casu  expedit,  ut  affectus  amoris  mode- 
rentur. Frequenter  tamen  eiusmodi  feminae,  quae  inter  orandum  car- 
naliter  excitantur,  hysteria  (religiosa)  laborant:  constat  enim  personas 
hystericas  libenter  obscoena  phantasmata  fovere  proindeque  vehementes 
genitalium  commotiones  pati  usque  ad  pollutionem.  Hae  moneri  de- 
bent, ut  quantum  fieri  potest,  eiusmodi  phantasmata  reficiant. 


Articulus  secundus. 

De  peccatis  externis  (impudicitiae). 

51.  Declarationes.  1.  Ut  de  actuum  externorum 
malitia  in  particulari  iudicium  ferri  possit,  imprimis  partes 
corporis  respectu  honestatis  distingui  debent.  Itaque  partes 
honestae  sunt:  facies,  manus,  pedes;  minus  honestae^  non 
turpes  sunt:  pectus,  dorsum,  brachia,  crura;  inhonestae, 
turpes,  obscoenae  sunt:  genitalia  et  partes  illis  proximae. 

2.  In  actibus  externis  ipsa  voluptas  venerea  non  re- 
peritur;  illi  actus  in  se  non  sunt  mali,  sed  indifferentes, 
qui  propterea  tum  ex  bono  tum  ex  malo  fine  exerceri 
possunt.  Omnes  autem  natura  sua  apti  sunt,  qui  motus 
turpes  et  sensum  delectationis  atque  ideo  pollutionem  ex- 
citent; ideo  conficiunt  in  periculum  peccandi  per  consen- 
sum in  delectationem  et  per  pollutionem.  Quare  non  licet 

illos  actus  exercere  sine  causa  sufficienti  plus  minusve 
gravi  pro  ratione  influxus,  quem  in  delectationem  et  pol- 
lutionem provocandam  exercent. 

Tenenda  est  vera  doctrina,  aspectus  et  tactus  turpes  non  ex  se 
et  natura  sua,  sed  ideo  solum  adversari  sexto  decalogi  praecepto,  quia 
periculum  venereae  delectationis  (pollutionis)  et  periculum  consensus 
in  eam  adducunt.  Si  qui  igitur  essent  (quod  sane  raro  accidet),  qui 
ex  his  actionibus  nullum  periculum  paterentur  sive  motus  turpis  sive 
consensus  in  turpes  delectationes,  illae  actiones  pro  iis  solum  peccatum 
otiosae  actionis,  sensualitatis,  iTullatenus  vero  peccatum  contra  casti- 
tatem continerent.  Quatenus  autem  actus  non  consummati  vel  expli- 
cite  vel  implicite  exercentur  ex  fine  libidinoso,  haberi  debent  ut  ini- 
tium et  inchoationes  actus  venerei  consummati.  Implicite  ex  fine  li- 
bidinoso exercentur,  si  alium  finem  operantis  non  habent. 

3.  Actus  impudicitiae  tum  externi  tum  interni  si^ecie 
differunt  ab  actibus  perfectis  seu  consummatis  (pollutio,  co- 
pula) : in  illis  enim  vel  non  continetur  delectatio  venerea, 
vel  si  intenditur  et  percipitur,  in  eis  non  intervenit  spe- 
cialis malitia  effusi  seminis.  Ideo  non  sufficit  accusare 
tactus  impuros,  si  habita  fuerit  pollutio. 

Sed  delectatio  venerea  incompleta  specie  non  differt  a completa 
(n.  8);  et  sicut  pollutiones  secundum  se  eiusdem  speciei  sunt,  ita  de- 
lectationes venereae  incompletae  seu  commotiones  carnales  omnes  eius- 
dem speciei  sunt.  Qui  ergo  in  se  provocavit  vel  qui  voluntarie  ad- 
misit motus  carnales  et  delectationem,  non  est  necesse  ut  confiteatuiv 
quo  modo  ortae  sint:  cogitationibus,  aspectibus,  tactibus,  osculis  vel  ser- 
monibus impuris. 

52.  Eorum  malitia  moralis  ex  flue  agentis.  Ad 

determinandam  malitiam  moralem  actuum  impudicitiae  at- 
tendendum est  ad  finem,  propter  quem  ab  agente  exercentur, 
et  ad  periculum,  quod  inducunt,  commotionis  venereae, 
pollutionis  et  consensus  in  delectationem.  Quod  primum 
attinet,  extra  matrimonium  ob  quadruplicem  finem  exer- 
ceri possunt:  a.  ex  intentione  delectationis  venereae  seu 
ex  affectu  libidinoso ; h.  ex  intentione  delectationis  sen- 
sualis; c.  ex  ioco,  levitate  et  curiositate;  d.  ex  iusta  et 
rationabili  causa. 

a.  Si  fiunt  ex  pravo  et  libidinoso  affectu^  licet  ex  se 
parum  in  libidinem  influant  ut  aspectus  mulieris,  contrec- 

tatio  manus  etc.,  semper  grave  peccatum  sunt  propter 
intentionem  graviter  malam;  ideo  nihil  refert,  utrum  actus 
ipsi  magis  an  minus  turpes  sint. 

h.  Si  fiunt  ex  sola  intentione  delectationis  sensualis 
leve  peccatum  sunt,  nisi  inducant  proximum  periculum 
commotionis  carnalis  et  consentiendi  in  delectationem 
Veneream,  ut  evenire  potest,  si  cum  aliquo  affectu  et 
mora  exerceantur. 

a.  In  his  actibus  ex  sola  delectatione  sensuali  habitis  duplex 
malitia  reperitur,  quod  inordinati  sint  i.  e.  quod  ad  finem  rationalem 
non  referantur  nec  referri  possint,  et  quod  periculum  delectationis  Ve- 
nereae et  consensus  in  eam  inducunt;  sed  utrumque  leve  peccatum 
est,  nisi  periculum  sit  proximum.  lam  vero  quo  maior  in  illis  actibus 
est  affectus  et  mora,  eo  maius  est  periculum  delectationis  venereae  et 
consensus;  immo  mora  diuturnior,  qua  exercentur,  frequenter  signum 
est  non  solum  magni  affectus,  sed  etiam  animi  libidinosi,  quamvis 
adsit  iusta  causa  eos  peragendi  e.  g.  osculum  dandi.  — Ergo  tactus, 
oscula,  amplexus,  si  absque  rationabili  causa  ob  solam  delectationem 
sensualem  fiant,  per  se  levia  peccata  sunt. 

р.  Docet  s.  Al2)}ionsus  (n.  416)  non  esse  parvitatem  materiae  in 
delectatione  sensuali  e.  g.  in  tactu  manus  feminae,  sicut  est  in  tactu 
rei  lenis  e.  g.  rosae  vel  panni  serici,  quia  impossibile  sit,  ut  inten- 
datur sensualis  delectatio,  nec  intendatur  etiam  venerea,  vel  saltem 
quia  mortale  sit  se  exponere  proximo  periculo  consentiendi  in  delec- 
tationem Veneream,  cui  se  exponat  is,  qui  agat  ex  intentione  delecta- 
tionis sensuabs.  Ideo  negat  tactus  et  oscula  inter  iuvenes  diversi 
sexus  ob  delectationem  sensualem  habita  venialia  peccata  esse.  Verum 
admittendum  videtur,  eiusmodi  actiones  fieri  posse  ^ propter  delecta- 
tionem sensualem  absque  intentione  et  proximo  periculo  libidinis  seu 
delectationis  venereae  vel  consensus  in  eam.  Delectatio  enim  sensualis 
disponit  quidem  ad  veneream.  sed  eam  non  includit;  ideo  fieri  potest, 
ut  sola  sensualis  intendatur,  tum  si  venerea  explicite  excludatur  tum 
si  de  ea  solum  non  cogitetur^. 

с.  Si  fiunt  ex  levitate,  ioco  vel  curiositate  ideoque 
breviter  et  perfunctorie,  licet  ex  se  vehementer  ad  libi- 
dinem excitare  possint  ut  turpes  aspectus  vel  tactus,  leve 
peccatum  sunt,  tum  quia  curiositas  levis  est,  tum  quia 
influxus  in  motus  turpes  in  his  levis  et  remotus  est. 

q Cf.  Sporev-Bierlaum,  III.  tract.  10.  n.  686  s.  Elhel-Bierhaum 
I.  pr.  4.  n.  183  ss. 

d.  Si  fiunt  ex  iusta  causa,  etsi  sensus  delectationis 
vel  etiam  pollutio  praeter  intentionem  excitetur,  nullum 
sunt  peccatum,  modo  absit  consensus.  Iusta  eos  ponendi 
causa  est : decentia,  utilitas,  necessitas.  Sed  quo  magis 
laeditur  pudor,  eo  maior  requiritur  causa,  quae  actionem 
impudicam  excuset ; hinc  actionem  graviter  impudicam 
{aspicere,  tangere  partes  inhonestas  personae  alterius  sexus) 
sola  necessitas  excusat  ut  in  medicis  et  chirurgis. 

53.  Eorum  species  moralis.  Actus  impudicitiae 
externi  sunt:  aspectus,  tactus,  oscula,  amplexus,  sermones 
(cantiones),  lectiones.  lam  si  de  eorum  specie  morali 
agitur,  proprie  de  aspectibus  et  tactibus  quaestio  fit:  oscula 
enim  et  amplexus  ad  tactus  revocantur,  sermones  autem, 
cantiones  et  lectiones  ex  intentione  delectationis  venereae 
habitae  ex  se  sunt  eadem  peccata  ac  cogitationes  et  desi- 
deria, quae  interius  foventur,  dum  verba  proferuntur. 

Inter  aspectus  et  tactus  notandum  est  hoc  discrimen,  quod 
aspectus  non  adeo  materialis  et  concretus  sit,  et  proinde  facile  abs- 
trahat a circumstantiis  personae  qua  talis  eamque  aspiciat  tamquam 
virum  vel  mulierem,  non  tamquam  coniugatam,  sacram,  consanguineam ; 
tactus  vero  natura  sua  magis  materialis  et  concretus  est,  et  proinde  a 
circumstantiis  personae,  quae  tangitur,  non  abstrahit. 

a.  Aspectus  et  tactus  ob  delectationem  veneream 
exerciti  non  sunt  peccata  diversae  speciei;  in  confessione 
ergo  necessario  interrogari  non  debet,  num  delectatio  ve- 
nerea  ex  tactu  vel  ex  aspectu  vel  ex  prava  cogitatione 
acciderit,  nisi  tactus  in  alio  factus  sit,  idque  propter  coope- 
rationem. 

Etsi  aspectus  et  tactus  ratione  actus  essentialiter  differant,  quia 
a facultatibus  essentialiter  diversis  procedunt  et  ad  obiecta  diversa 
tendunt,  ratione  malitiae  moralis  specifice  non  differunt:  propria  enim 
eorum  malitia  in  delectatione  venerea  per  eos  quaesita  consistit,  quae 
specificam  differentiam  non  sortitur,  eo  quod  hoc  vel  illo  sensu  aut 
modo  procuretur,  sed  in  omnibus  hisce  actibus  eiusdem  speciei  est^). 

h.  Tactus  (oscula,  amplexus),  qui  ex  prava  intentione 
in  alio  fiunt,  sunt  peccata  diversae  speciei  pro  diversitate 


Cf.  s.  Thomas  II.  II.  q.  154.  a.  4.  Bucceroni  I.  n.  783. 

circumstantiarum  in  personis,  quae  inhoneste  tanguntur: 
cum  enim  tactus  personam  materialiter  et  in  concreto  at- 
tingat, sicut  in  ipsis  actibus  luxuriae  fit,  diversae  sunt 
speciei,  sicut  actus  perfecti,  ad  quos  naturaliter  ordi- 
nantur. 

Ergo  specie  differt  tactus  in  persona  eiusdem  et  tactus  in  persona 
diversi  sexus;  hoc  enim  natura  sua  refertur  ad  fornicationem,  ille  ad 
sodomiam:  specie  differt  tactus  in  persona  soluta  et  tactus  in  persona 
coniugata:  hic  enim  naturaliter  tendit  in  adulterium,  ille  in  forni- 
cationem. Unde  in  confessione  explicandum  est  obiectum  tactus. 

c.  Aspectus  turpes  autem,  qui  ex  prava  intentione  in 
alio  fiunt,  nisi  desiderium  accedat,  non  sunt  peccata  specie 
diversa  pro  diversitate  circumstantiarum  in  persona,  quae 
aspicitur.  Aspectus  enim  obiectum  minus  materialiter  et 
concrete  attingit  quam  tactus,  adeo  ut  ordinarie  a circum- 
stantiis personae  praescindat,  nisi  affectus  libidinosus  in 
talem  praecise  personam  feratur.  Ideo  in  confessione  non 
est  declaranda  qualitas  personae  turpiter  visae,  num  fuerti 
consanguinea,  coniugata,  sacra  etc. 

Specie  tamen  differunt  turpis  aspectus  maris  et  feminae,  atque 
ideo  delectatio  venerea  ex  turpi  aspectu  maris  vel  feminae  quaesita : 
etenim  potest  quidem  aspectus  a circumstantiis  personae,  non  autem 
a diversitate  personarum  praescindere;  quare  aspectus  maris  refertur 
ad  copulam  cum  mare,  aspectus  feminae  ad  copulam  cum  femina^. 

54.  Eorum  malitia  moralis  ex  periculo.  Ad  de- 
terminandam malitiam  moralem  actuum  impudicitiae,  qui 
fiunt  sine  directa  intentione  sibi  procurandi  delectationem 
Veneream,  attendendum  est  ad  periculum^  quod  inducunt, 
plus  minusve  proximum  commotionis  venereae  et  pollu- 
tionis seu  ad  influxum,  quem  in  excitandam  libidinem 
exercent.  Gravia  igitur  peccata  sunt  illi  actus,  qui  pro- 
xime et  notabiliter,  levia  illi  actus,  qui  remote  et  leviter 
in  excitandam  libidinem  influunt. 

a.  Ad  determinandum  hunc  influxum  tria  potissimum  considerari 
debent;  a.  actuum  natura:  alii  enim  actus  ex  se  et  natura  sua  gra- 
viter, alii  leviter  tantum  commovent;  |3.  varia  eorum  adiuncta:  actus 
«nim,  qui  morose  fiunt  et  saepius  iterantur,  multo  magis  excitant 


q Gf.  Ballerini-Palmieri  II.  n.  969  ss. 

quam  actus,  qui  obiter  et  semel  tantum  fiunt:  pariter  magis  commo- 
vent actus,  qui  vehementer  et  magno  ardore  quam  actus,  qui  leviter 
et  pacate  fiunt ; y.  disjyositio  agentis : actus  enim,  qui  alios  vehementer 
excitant,  alios  oh  subiectivam  dispositionem  parum  commovent.  De 
singulis  itaque  actihus  impudicitiae  iudicandum  est,  quinam  ordinarie 
graviter  et  proxime,  quinam  vero  leviter  et  remote  in  commotionem 
Veneream  et  in  pollutionem  influant,  quinam  ergo  ordinarie  gravia, 
quinam  vero  levia  peccata  sint. 

h.  Quamvis  morum  corruptela  plerumque  ex  colloquiis  obscoenis 
oriatur:  Corrumpunt  honos  mores  colloquia  mala^)^  audita  tamen 
minus  influunt  in  phantasiam  atque  ideo  in  commotionem  carnis  quam 
\isa ; omnium  autem  maxime  atque  efficacissime  caro  sollicitatur  ex 
tactu. 


55.  De  tactibus.  1.  In  proprio  corpore,  a.  Se  ipsum 
tangere  in  partibus  inhonestis  necessitatis  vel  utilitatis 
causa  ad  curandum  morbum,  ad  abigendum  pruritum  vel 
ad  abstergendas  sordes,  excluso  consensu  in  delectationem 
forte  suborientem,  licitum  est,  quamvis  motus  carnales, 
quin  etiam  pollutio  sequantur. 

Suadendum  autem:  a.  ut  quantum  fieri  potest  eiusmodi  tactus 
obiter  et  mechanice,  cogitatione  ad  alias  res  conversa  peragantur; 
P.  ut  a tactibus  cessetur,  quando  motus  vehementiores  fiunt. 

h.  Se  ipsum  tangere  in  partibus  inhonestis  sine  iusta 
causa,  sed  citra  affectum  pravum  in  iis,  qui  sciunt  se 
eiusmodi  tactibus  non  commoveri,  peccatum,  saltem  in 
genere  luxuriae,  non  est.  Pueris  autem  eiusmodi  tactus, 
praesertim  dum  in  lecto  decumbunt,  severe  interdicendi 
sunt  ob  funesta  huius  rei  consectaria.  Sed  qui  diutius 
sine  causa  turpiter  se  tangunt,  ordinarie  motus  carnales 
excitant  atque  delectationem  veneream;  immo  plerumque 
id  faciunt  ex  pravo  fine  delectationis  vel  pollutionis. 

2.  In  alieno  corpore,  a.  Tangere  personam  eiusdem 
sexus  in  partibus  inhonestis  sine  iusta  causa  grave  est,  etsi 
mediate  supra  vestes  tantum  fiat,  quia  multum  commovet. 
Idem  a fortiori  de  eiusmodi  tactu  in  persona  diversi  sexus 
dicendum  est.  Exclusa  tamen  intentione  libidinosa,  si 

obiter  tantum  et  sine  mora  ex  levitate  vel  ioco  fiat,  non 
est  grave  peccatum. 

a.  Eiusmodi  tactus  inter  impuberes  habiti  ex  levitate  vel  ioco  et 
absque  mora  gravia  peccata  non  sunt,  quia  in  hac  aetate  non  solent 
excitare  commotiones. 

|3.  Auctores,  qui  aspectus  vel  tactus  inhonestos  in  persona  diversi 
sexus  ex  curiositate  factos  a mortali  excusant,  supponunt  abesse  tum 
periculum  consensus  in  delectationem  tum  periculum  pollutionis;  at 
vero  raro  erunt  adiuncta,  in  quibus  utrumque  hoc  periculum  absit. 

h.  Tangere  personam  eiusdem  sexus  in  partibus  minus 
honestis  exclusa  prava  intentione,  vix  erit  peccatum,  saltem 
grave;  tangere  autem  personam  diversi  sexus  in  partibus 
minus  honestis  a gravi  excusari  vix  potest,  nisi  valde 
obiter  ex  levitate  vel  ioco  in  brachio  vel  scapulis  fiat. 
Etsi  enim  tactus  initio  ob  delectationem  sensualem  fiant, 
plerumque  impossibile  est,  quin  motus  carnales  immo  ipsa 
pollutio  ex  iis  sequantur. 

c.  Tangere  mulierem  in  mamillis,  etsi  a persona  eius- 
dem sexus  fiat,  a gravi  non  excusatur,  quia  valde  commovet 
et  proinde  periculum  pollutionis  atque  consensus  inducit. 

cL  Tangere  personam  etiam  diversi  sexus  in  partibus 
honestis,  si  fiat  ex  rationabili  causa,  peccatum  non  est;  si 
fiat  absque  rationabili  causa,  etsi  cum  aliqua  mora  et  af- 
fectu, exclusa  prava  intentione,  ex  se  leve  peccatum  est, 
facile  autem  grave  periculum  inducit. 

e.  Tangere  bestiam  in  partibus  inhonestis  ordinarie 
peccatum  grave  non  est,  nisi  ex  affectu  libidinoso  fiat ; 
si  tamen  tactus  de  industria  continuantur,  praesertim  si 
fiat  usque  ad  animalis  pollutionem,  ordinarie  grave  pec- 
catum est,  tum  propter  periculum  consensus  in  turpem 
delectationem,  quae  in  tangente  facile  oboritur,  tum  propter 
grave  periculum  propriae  pollutionis. 

56.  De  osculis.  1.  Oscula  morosa,  saepius  repetita, 
cum  magno  affectu  impressa  inter  personas  diversi  sexus, 
ordinarie  gravia  peccata  sunt,  quia  valde  commovent ; 
praeterea  saepe  ex  affectu  libidinoso  procedunt:  inter  so- 
lutos enim  raro  aliam  causam  habent. 

Fieri  tamen  potest,  ut  gravia  peccata  non  sint.  Sic  si  quis  e.  g. 
alio  migraturus  personam  diversi  sexus  consanguineam  vel  probe  notam 
ex  affectu  sensuali  saepius  vel  morose  osculatur,  de  motibus  autem  car- 
nalibus, quos  forte  experitur,  non  curat,  eisque  non  consentit,  graviter 
non  peccat:  adest  enim  legitima  causa  et  exclusus  est  tum  affectus 
libidinosus  tum  consensus  in  voluptatem.  Cum  tamen  desit  debita 
moderatio  in  usu  actionis  licitae,  veniale  peccatum  committitur;  omni 
autem  culpa  vacant  eiusmodi  oscula  et  amplexus  iterata  et  morosa 
inter  parentes  et  filios,  quae  fiant  in  signum  specialis  dilectionis. 

2.  Oscula  decentia,  quae  fiunt  iuxta  morem  patriae, 
urbanitatis,  amicitiae,  cognationis  causa  vel  ad  honestum 
amorem  significandum  et  augendum  etiam  inter  personas 
diversi  sexus,  licita  sunt,  quamvis  motus  carnales  exciten- 
tur, modo  caveatur  consensus  in  delectationem  veneream. 
Idem  dicendum  est  de  amplexibus  et  manuum  contrec- 
tatione. 

3.  Oscula  decentia  (amplexus,  manuum  compressiones), 
quae  nulla  causa  necessitatis  vel  utilitatis  cohonestante  ex 
ioco,  levitate  vel  etiam  ex  affectu  sensuali  fiunt,  levia 
peccata  sunt;  si  delectatio  venerea  aut  nulla  aut  citra 
praevisionem  oriatur,  et  si  ab  illis  actionibus  ob  periculum 
consensus  et  pollutionis  cessetur,  ubi  eiusmodi  delectatio 
percipiatur. 

Item  veniale  peccatum  est,  si  oscula  (tactus,  amplexus)  decentia 
fiant  ex  affectu  sensuali  (n.  7),  quo  quis  e.  g.  prosequitur  puerum  vel 
puellam  impuberem  ob  eius  pulchritudinem.  Hoc  mortale  non  est, 
quia  deest  prava  intentio  et  proximum  excitandae  delectationis  vel 
pollutionis  periculum;  culpa  tamen  non  caret,  quia  deest  rationabilis 
finis.  Quia  vero  a delectatione  sensuali  pronus  est  transitus  ad  delec- 
tationem veneream,  hi  actus  ex  affectu  sensuali  commissi  gravia  pec- 
cata sunt,  si  inter  puberes  diversi  sexus  morose  et  absque  iusta  causa 
fiant  nec  cessetur,  quando  delectatio  invalescens  iam  percipitur,  quia 
grave  periculum  pollutionis,  immo  consensus  inducunt^. 

4.  Oscula  in  partes  minus  honestas,  praesertim  vero 
in  partes  inhonestas  grave  peccatum  sunt,  quia  valde 
commovent.  Praeterea  haec  vix  procedere  possunt  nisi 
ex  affectu  libidinoso,  cum  rationabilis  causa  eas  partes 
deosculandi  aegre  fingi  possit. 


b Cf.  Ballerini-Pahnieri  II.  n.  976  ss. 

57.  De  aspectibus.  1.  Se  ipsum  aspicere  in  partibus 
inhonestis  ex  necessitate  vel  utilitate  excluso  affectu  pravo, 
nihil  est.  Id  facere  ex  curiositate  vel  levitate  excluso 
consensu  veniale  est,  quia  propria  minus  movent,  attamen 
mortale  potest  esse,  si  absque  necessitate  morose  fiat. 
Aspicere  partes  minus  honestas  proprii  corporis  etiam 
sine  causa  peccatum,  saltem  in  genere  luxuriae,  non  est, 
quia  hoc  non  commovet. 

2.  Aspicere  personam  nudam  eiusdem  sexus  (e.  g.  si- 
mul natantem)  obiter  ex  curiositate,  veniale  est,  quia  or- 
dinarie non  multum  movet;  sed  personam  nudam  eiusdem 
sexus  serio,  deliberate  et  morose  aspicere  etiam  ex  sola 
curiositate,  mortale  est,  quia  id  natura  sua  et  proxime  ad 
libidinem  excitat. 

a.  Nihilominus  a simul  natantibus  exigi  debet,  ut  tectis  partibus 
inhonestis  id  faciant,  nisi  alicubi  (ut  in  Anglia,  in  Oriente)  communis 
usus  ferat,  ut  detectis  etiam  partibus  inhonestis  natent:  eiusmodi  enim 
aspectibus  assueti  difficilius  commoventur;  pari  modo  consuetudo  qua- 
rundam  regionum  efficit,  ut  imagines  et  statuae  personas  nudas  (an- 
gelos) repraesentantes  absque  periculo  aspiciantur,  nisi  studiose  et 
morose  fiat. 

h.  Graviter  reprehendendi  sunt  pueri  et  puellae  sibi  invicem  ex 
levitate  vel  curiositate  genitalia  detegentes:  etsi  enim  id  in  hac  aetate 
mortale  non  sit,  castum  pudorem  tamen  minuit  atque  ad  ulteriora  dis- 
ponit et  conducit. 

3.  Aspicere  partes  minus  honestas  personae  diversi 
sexus ^ per  se  mortale  non  est,  quia  notabiliter  non  excitat; 
sed  diuturnus  eiusmodi  aspectus  a mortali  excusari  non 
potest.  Item  personam  diversi  sexus  etiam  solum  ex  cu- 
riositate aspicere  in  partibus  inhonestis  mortale  est,  quia 
hoc  ordinarie  multum  excitat  naturam  corruptam.  Exci- 
piendus est  aspectus,  qui  valde  obiter  et  fere  ex  inopinato, 
vel  qui  breviter  et  e longinquo  fiat,  item  aspectus  infan- 
tuli nudi  diversi  sexus. 

4.  Aspicere  statuas  vel  imagines  utriusque  sexus  plane 
nudas  sine  ratione  necessitatis  vel  magnae  utilitatis  aspectu 
fixo,  serio  et  cum  aliqua  mora,  grave  peccatum  est,  quia 

multum  excitant  rebellionem  carnis,  nisi  forte  sint  statuae 
valde  antiquae,  quae  teste  experientia  non  adeo  commo- 
vent. Si  autem  statuae  et  imagines  inhonestae  sine  causa 
aspiciuntur  obiter  et  perfunctorie,  veniale  est,  quia  aspec- 
tus, qui  non  sunt  intensi  et  cum  mora,  non  multum  ex- 
citant. 

5.  Aspicere  partes  turpes  vel  coitum  animalium  ex 
curiositate  sine  affectu  libidinoso  veniale  est,  praesertim 
si  animalia  sint  minora  ut  aves  vel  canes  et  si  obiter 
tantum  aspiciantur,  quia  hoc  non  multum  excitare  solet 
voluptatem.  Aspicere  coitum  humanum  grave  peccatum 
est,  nisi  breviter  et  e longinquo  fiat. 

Necessitas  excusat  coniungentes  animalia  domestica  ut  tauros  et 
equos,  etsi  oriretur  commotio  carnis  vel  etiam  pollutio,  excluso  con- 
sensu; sed  hoc  munus  quantum  fieri  potest,  demandandum  est  con- 
iugatis  aut  senioribus,  qui  ad  venerem  non  adeo  proclives  sunt  ut 
iuvenes. 

Nota  de  operibus  artis.  Ex  his  desumendum  est  etiam  prin- 
cipium ah  artificibus,  sive  pictoribus  sive  sculptoribus,  in  reprae- 
sentatione humani  corporis  servandum.  Ars  enim  non  est  exempta 
ab  observatione  legis  naturalis  et  divinae,  sed  econtra  legibus 
moralibus  in  operibus  suis  producendis  plane  tenetur.  Facile  con- 
ceditur corpus  humanum  in  se  honestum  et  pulchrum,  sed  tamen 
aptum  esse,  quod  in  aliis  sensum  venereum  excitet.  Cum  igitur 
lege  morali  prohibitum  sit,  ne  quis  suis  actionibus  alios  sollicitet 
ad  peccatum,  prohibitum  dici  debet,  ne  illae  corporis  partes  nu- 
dae atque  detectae  exhibeantur,  quae  aspicientes  communiter  ex- 
citant ad  libidinem.  Neque  ullo  modo  concedi  potest,  corpora,  si 
a corporibus  nondum  evolutis  infantium  et  a corporibus  marces- 
centibus senum  praescindas,  artificio  (Stilisierung,  Idealisierung) 
ita  exhiberi  posse,  ut,  quamvis  nuda,  carnaliter  non  commoveant. 

58.  De  sermonibus,  1.  Turpia  loqui  tripliciter  pec- 
caminosum  esse  potest: 

a.  ratione  finis^  si  quis  turpia  loquitur  ex  affectu  libi- 
dinoso ad  capiendam  delectationem  veneream,  vel  ad  alium 
seducendum  ad  peccatum; 

h.  ratione  periculi  excitandi  motus  turpes  vel  etiam  . 
pollutionem  et  in  ea  consentiendi; 

c.  ratione  scandali,  quod  audientibus,  praesertim  si 
iunioris  aetatis  sint,  praebetur. 

Grave  ergo  peccatum  committit,  qui  turpia  loquitur,  canit  ex 
pravo  .delectationis  fine  vel  cum  periculo  proximo  consentiendi  in  de- 
lectationem vel  cum  gravi  aliorum  scandalo. 

2.  Turpia  loqui,  si  verba  sunt  leviter  obscoena  vel 
graviter  quidem,  at  ioci  causa  ad  vanam  recreationem 
proferantur,  ut  fit  ab  operariis  inter  laborandum,  leve 
est;  quin  etiam  si  ex  levitate  sermones  valde  obscoeni 
misceantur  e.  g.  de  actu  coniugali,  de  mediis  impediendi 
generationem,  de  membris  genitalibus  praesertim  alterius 
sexus,  de  modo  se  polluendi,  de  modo  generandi  etc.  non 
semper  mortalia  sunt,  quia  teste  experientia  naturam  fre- 
quenter parum  excitant. 

3.  Ex  iactantia  narrare  gravia  peccata  a se  patrata, 
idque  verbis  valde  obscoenis  expolire,  grave  est  et  ordi- 
narie quidem  tripliciter:  ratione  gaudii  de  re  mala,  ratione 
scandali  et  ratione  periculi  delectationis  impurae,  prae- 
sertim si  colloquia  diutius  protrahantur. 

4.  Sermones  turpes  audire  grave  peccatum  est,  si 
audiens  suo  agendi  modo  sermones  graviter  turpes  pro- 
vocat vel  si  ex  pravo  affectu  de  iis  delectatur;  qui  vero 
ex  respectu  humano  subridet  vel  etiam  aliquod  verbum 
immiscet,  item  qui  ex  curiositate  talia  audit,  tum  facile 
abire  posset,  graviter  non  peccat^). 

5.  Cantare  cantilenas  etiam  valde  obscoenas  non 
semper  grave  peccatum  est,  si  nempe  fiat  ex  levitate  vel 
ob  vanum  solatium:  cum  enim,  quae  ex  hoc  fine  cantan- 
tur, ordinarie  graviter  non  commoveant,  exclusum  esse 
potest  periculum  proximum  gravis  peccati. 

Quoad  verba  obscoena  interrogandi  sunt  poenitentes,  coram  qui- 
bus ea  protulerint:  coram  adolescentibus  vel  magis  adultis,  coram  so- 
lutis vel  uxoratis,  propter  scandalum:  facilius  enim  scandalizantur  so- 
luti quam  uxorati,  pueri  et  puellae  quam  adulti.  Non  decet  autem 
confessarium  ex  poenitentibus,  qui  de  pravis  colloquiis  se  accusant, 
quaerere , quid  dixerint ; quare  ad  iudicium  ferendum  de  gravitate 


Gf.  B er  ardi,  Praxis  confess.^  I.  n.  921, 

huius  peccati  facta  interrogatione,  num  colloquia  valde  inhonesta  fue- 
rint, ex  condicione  poenitentis  gravitatem  peccati  potius  praesumere 
debet.  Notandum  itaque  sermones  turpes,  quos  coniugati  inter  se 
habent,  raro  gravia  peccata  esse,  sermones  autem  turpes,  quos  iuvenes 
inter  se  vel  coniugati  cum  solutis  vel  coniugatus  cum  persona  ‘extra- 
nea diversi  sexus  proferunt,  facile  gravia  peccata  esse  posse,  sive  ob 
pravum  affectum,  sive  ob  periculum  consensus  in  motus  turpes,  prae- 
sertim si  sermones  diutius  protrahantur. 

59.  De  lectionibus.  1.  Legere  libros  leviter  tantum 
turpes  ex  curiositate  vel  recreationis  causa  sine  pravo  af- 
fectu veniale  est:  nam  periculum  pravae  delectationis,  si 
libri  leviter  tantum  turpes  sunt,  remotum  est. 

Lectio  librorum  romanensium,  qui  de  amoribus  ita  tractant,  ut  nec 
omnino  casti  nec  omnino  obscoeni  sint,  iuvenibus  utriusque  sexus 
valde  dissuaderi  debet,  cum  eorum  lectio  indolem  enervet,  phantasiam 
ineptis  imaginibus  repleat  atque  universim  ad  mollitiem  disponat. 
Ab  iis,  qui  experientia  sciunt,  se  ex  eiusmodi  lectione  graves  tenta- 
tiones  vel  frequentes  pollutiones  pati,  hi  libri  sub  gravi  vitari  debent; 
alias  autem  sub  gravi  non  prohibentur,  etsi  hinc  inde  commotio  vel 
etiam  pollutio  consequatur,  cui  tamen  non  praebeatur  consensus. 
Eorum  lectio  licita  est,  si  ex  rationabili  causa  instituitur  (propter 
eruditionem,  propter  stylum)  et  tentationes  forte  suborientes  reiiciantur. 

2.  Legere  libros,  etsi  non  valde  turpes,  ordinarie 
grave  peccatum  est,  quia  eiusmodi  lectio  utpote  diutius 
protracta  ordinarie  graviter  commovet  et  proximo  periculo 
turpis  delectationis  et  pollutionis  exponit. 

Si  quis  tamen  'parum  quid  legeret  ex  curiositate,  vel  si  expe- 
rientia sciret  se  tali  lectione  non  commoveri  vel  commotioni  ortae 
se  non  consentire,  graviter  non  peccaret.  — Item  iuvenes,  qui  ex  curio- 
sitate in  lexicis  quaerunt  verba  obscoena,  per  se  graviter  non  peccant. 

3.  Legere  libros  etiam  leviter  tantum  turpes  ex  in- 
tentione libidinosa  vel  cum  proximo  periculo  consentiendi 
in  turpem  delectationem,  grave  peccatum  est. 

4.  Legere  libros  turpes  ex  causa  iusta  et  proportio- 
nate  gravi  excluso  proximo  periculo  consensus  in  turpem 
delectationem,  peccatum  non  est. 

a.  Ideo  non  peccant,  qui  legunt  libros  obscoenos  ad  debitam 
scientiam  sibi  comparandam,  ad  mores  corrigendos  etc.,  item  qui  le- 
gunt libros  classicos  obscoenos  ob  sermonis  elegantiam  ad  perficiendum 

stylum  (qui  libri  tamen  iuvenibus  non  sunt  tradendi),  dummodo  turp. 
delectationi  non  consentiant’). 

b.  Sedulo  dispiciendum  est,  num  causa,  ob  quam  liber  obscoenus 
legitur,  satis  gravis  sit:  etenim  quo  maius  est  periculum  turpis  delec- 
tationis, eo  gravior  debet  esse  causa.  Curiositas,  item  recreatio 
(quae  aeque  ex  aliis  rebus  innocuis  capi  potest)  non  est  iusta  causai 
Commotio  tamen  vel  pollutio,  quae  ex  studio  medicinae,  anatomiae, 
artis  pulchrae  etc.  oritura  praevidetur,  excluso  consensu  non  imputatur 
in  grave  peccatum,  etsi  studium  absque  necessitate  ex  mera  curiosi- 
tate fiat^). 

HO.  Num  pictoribus  et  sculptoribus  licitum  sit  diu 
aspicere  personas  nudas  eiusdem  vel  diversi  sexus,  quae  pro 
exemplari  ipsis  se  sistunt  (Modell  stehen). 

Id  certe  non  licet  ad  pingenda  vel  sculpenda  ob- 
scoena:  nam  finis  malus  non  potest  cohonestare  aspectum 
periculosum;  ad  honesta  autem  pingenda  vel  sculpenda, 
quatenus  ad  finem  ari  is  necessarium  est,  sub  certis  con- 
dicionibus et  cum  debitis  cautelis  licet. 

a.  Patet  tum  personas,  quae  se  aspiciendas  praebent,  tum  arti- 
fices eas  aspicientes  gravi  periculo  peccandi  se  exponere;  quocirca  ea- 
tenus  tantum  haec  licita  sunt,  quatenus  ad  finem  artis  necessaria  sunt. 
Contendunt  autem  artifices  „ studia  “ in  nudo  corpore  ad  perfectionem 
artis,  etiam  honestae  et  religiosae,  prorsus  necessaria  esse;  atqui  haec 
necessitas  illos  aspectus  excusat. 

h.  Condiciones  requisitae  sunt:  a.  ut  exemplar  vere  necessarium 
sit;  P.  ut  denudatio  non  ultra  necessitatem  extendatur:  etenim  finis 
artis  obtineri  potest,  etsi  partes  prorsus  obscoenae  tegantur;  y.  ut  ad- 
hiliitis  cautelis,  praesertim  oratione  et  honesta  intentione  serio  artis  studio 
vacandi,  excludatur  periculum  consensus  in  delectationem  forte  suborientem. 

c.  Usus  exemplarium,  ubi  hae  condiciones  non  servantur^  per  se 
grave  peccatum  est.  Si  tamen  iuvenibus  pictoribus,  qui  artis  addis- 
cendae causa  academias  frequentare  coacti  sunt,  in  academiis  citra 
necessitatem  tamquam  exemplaria  proponuntur  personae  nudae,  iuvenes 
quidem  talia  aspicientes  non  peccant,  dummodo  adhibeant  debitas  cau- 
telas ad  cavendum  consensum,  quia  ab  iis  abstinere  non  possunt,  quin 
ab  academiis  exulare  cogantur;  attamen  ratione  scandali  et  inductionis 
graviter  peccant,  tum  qui  eiusmodi  proponunt,  tum  personae,  quae  se 
conspiciendas  praebent®). 

b Gf.  constit,  Offi,ciorum  ac  munerum  n.  10. 

2)  Lessius  1.  4.  c.  3.  n.  99. 

®)  Cf.  Genicot  I.  n.  407. 

Noldin,  De  sexto  praecepto^^. 

Niim  licitum  sit  admittere  tactus  vel  oscida,  quae  co(/- 
noscuntur  proficisci  ex  affectu  libidinoso. 

Si  tactus  ex  se  sunt  inhonesti  et  absque  necessitate 
fiunt,  id  non  licet,  tum  quia  est  cooperatio  ad  peccatum 
alterius  sine  iusta  causa,  tum  quia  ille,  qui  tangitur,  se 
exponit  periculo  peccandi : non  solum  enim  inhoneste 
tangere,  sed  etiam  inhoneste  tangi  excitat  voluptatem.  Si 
autem  tactus  vel  osculum  ex  se  honestum  est,  et  id  fit 
publice  coram  aliis,  qui  pravum  alterius  affectum  non 
advertunt,  admitti  potest,  si  declinari  nequit,  quin  alius 
diffametur;  si  autem  secreto  fit  vel  si  absque  proprio  vel 
alieno  incommodo  praecaveri  potest,  non  licet,  cum  nulla 
sit  causa  cooperationem  excusans. 

Articulus  tertius. 

De  peccatis  internis. 

Peccata  interna  contra  castitatem  vulgo  nomine  cogi- 
tationis impurae  significantur ; reipsa  autem  tria  distin- 
guuntur: a.  cogitationes  impurae ; h.  delectationes  morosae; 
c.  desideria  impura. 

61.  De  cogitationibus  impuris.  Impurae  dicuntur 
cogitationes  vel  potius  imaginationes,  quae  rem  turpem 
repraesentant.  Huiusmodi  cogitationes  per  se  indifferentes 
sunt,  sed  duplicem  efficaciam  periculosam  continent,  ex- 
citandi libidinem  usque  ad  pollutionem  et  alliciendi  ad 
consensum,  ut  nempe  res  ipsa  turpis  placeat  vel  eius  per- 
petrandae desiderium  oriatur.  De  cogitatione  impura,  prout 
continet  periculum  provocandi  motus  libidinosos,  in  hoc 
numero,  prout  continet  periculum  consensus,  in  sequenti 
numero  sermo  est. 

1.  Malitia  moralis,  a.  Cogitationes  impuras  admittere 
ex  affectu  libidinoso  seu  ex  pravo  fine  fruendi  delectatione 
venerea,  quam  excitant,  grave  peccatum  est ; item  com- 
placere sibi  de  voluptate,  quam  eiusmodi  cogitationes 
praeter  voluntatem  ortae  provocant. 

h.  Cogitationes  impuras  non  multum  commoventes  ex 
mera  levitate  vel  otiositate  admittere  vel  illis  immorari 
leve  peccatum  est,  quia  non  coniiciunt  in  grave  periculum 
per  consensum  in  delectationem  veneream  peccandi  vel  se 
polluendi. 

c.  Cogitationes  impuras  multum  commoventes  ex  mera 
levitate  vel  otiositate  admittere  vel  illis  immorari  ordinarie 
grave  peccatum  est,  quia  adducunt  proximum  periculum 
consensus  in  delectationem  et  pollutionis.  Attamen  ut  hae 
cogitationes  grave  peccatum  sint,  requiritur,  ut  adsit  ad- 
vertentia ad  grave  periculum  peccandi. 

d.  Cogitationes  autem  impuras  admittere  vel  illas 
fovere  ex  honesto  fine  licitum  est,  etsi  motus  carnales, 
quin  et  ipsam  pollutionem  causent,  excluso  tamen  consensu 
in  delectationem. 

Ubi  quis  advertit  se  ex  cogitatione  inhonesta  carnaliter  commo- 
veri, tenetur  eam  repellere,  si  non  habeat  iustam  causam  ei  immo- 
randi, et  ubi  nihilominus  morose  et  diutius  ei  inhaeret,  graviter  peccat 
ob  periculum  proximum  consentiendi  in  delectationem  et  perveniendi 
ad  pollutionem.  Quodsi  iusta  adest  causa  eam  cogitationem  continuandi, 
consensum  in  delectationem  saltem  per  actum  displicentiae  praecavere 
debet. 

2.  Malitia  specifica.  Cogitationes  impurae,  quae  eatenus 
peccaminosae  sunt,  quatenus  motus  libidinosos  excitant,  non 
sunt  specifice  diversae  pro  diversitate  obiecti  repraesentati, 
sed  omnes  sunt  eiusdem  speciei  moralis:  in  hoc  enim 
omnes  conveniunt,  quod  excitent  libidinem;  affectus  autem 
et  complacentia  voluntatis  in  hunc  etfectum  unice  fertur; 
quare  necesse  non  est,  ut  obiectum  cogitationis  impurae 
declaretur:  nihil  enim  refert,  utrum  voluptas  venerea  ex 
hoc  an  ex  alio  obiecto  oriatur  vel  quaeratur. 

62.  De  delectationibus  morosis.  Delectatio  morosa 
significat  complacentiam  de  peccato  turpi  per  cogitationem 
et  imaginationem  repraesentato,  ac  si  nunc  fieret,  ut  si 
quis  sibi  repraesentat  tactus  turpes^  pollutionem,  fornica- 
tionem, sodomiam,  ac  si  nunc  vel  a se  vel  ab  alio  fierent. 
De  ipsa  quaeritur,  quantum  et  quale  peccatum  sit. 

1.  Delectatio  morosa  de  re  turpi  est  peccatum  eius- 
dem gravitatis  et  speciei  atque  ipsa  res  turpis  cogitatione 
et  imaginatione  repraesentata:  actus  enim  voluntatis  spe- 
ciem theologicam  et  moralem  accipit  ab  obiecto',  in  quod 
tendit. 

Delectatio  voluntaria  de  tactu  turpi  in  mare  specie  differt  a de- 
lectatione de  tactu  turpi  in  femina;  item  specie  differt  delectatio  de 
fornicatione  a delectatione  de  sodomia.  Quod  gravitatem  peccati  at- 
tinet, utraque  haec  posterior  gravis  est ; delectatio  de  tactu  pro  ratione 
tactus  gravis  vel  levis  esse  potest. 

2.  Delectatio  morosa  non  contrahit  specificam  malitiam 
circumstantiarum,  quae  in  obiecto  turpi  continentur,  nisi 
voluntas  de  ipsis  circumstantiis  delectetur:  ordinarie  vo- 
luntas praescindendo  a circumstantiis  de  solo  obiecto  de- 
lectatur. 

a.  Magna  quaestio  est,  num  delectationes  morosae  malitiam  speci- 
ficam etiam  a circumstantiis  obiecti,  de  quo  voluntas  delectatur,  acci- 
piant: num  e.  g.  is,  qui  de  tactu  turpi  in  consanguinea  morose  delec- 
tatur, non  solum  delectationem  de  tactu  venereo  in  femina,  sed  etiam 
de  tactu  incestuoso  admittat;  item  num  solutus,  qui  morose  delectatur 
de  copula  cum  coniugala,  non  solum  delectationem  de  fornicatione,  sed 
etiam  de  adulterio  comittat. 

Cum  in  delectatione  morosa  abstrahatur  ab  exsecutione  rei  malae^ 
abstrahi  potest  et  ordinarie  reipsa  abstrahitur  ab  obiecti  circumstantiis, 
quae  proinde  suam  malitiam  in  delectationem  non  refundunt.  Sane 
delectatio  eatenus  ab  obiecto  accipit  malitiam  specificam,  quatenus  ob- 
iectum  placet  et  delectat;  sed  circumstantiae  obiecti  turpis  (consan- 
guineum, coniugatum  esse)  non  sunt  aptae,  quae  delectent:  ideo  dici 
potest  voluntatem  de  eis  non  delectari,  nisi  explicite  etiam  in  circum- 
stantias feratur. 

Quamvis  ergo  obiectum  delectationis  morosae  in  confessione  de- 
clarari debeat,  necesse  tamen  non  est,  ut  etiam  obiecti  circumstantiae 
speciem  mutantes  declarentur:  sententiae  enim,  quae  negat  delectati- 
onem morosam  specificam  malitiam  induere  ab  obiecti  circumstantiis, 
nisi  voluntas  de  illis  ipsis  delectetur,  vera  probabilitas  negari  nequiP). 

h.  Etsi  simplex  delectatio  seu  complacentia  de  actione  turpi  per 
cogitationem  repraesentata  eiusque  inefficax  desiderium  theoretice  dis- 
tingui possint,  in  concreto  tamen  cum  simplici  delectatione  fere  semper 
coniungitur  desiderium  inefficax.  Ideo  fideles  ordinarie  nesciunt  dis- 


Cf.  Lac7'oix  1.  6.  pr.  2.  n.  1028.  Reuter  1.  c.  ri.  209.  Lehmhnlil 
I.  n.  255  ss. 

tinguere  inter  delectationem  morosam  et  desiderium  turpe  inefficax. 
Pariter  simplex  delectatio  de  re  turpi  et  delectatio  venerea  de  eadem 
reipsa  distinguuntur;  sed  quia  simplex  delectatio  fere  semper  excitat 
delectationem  (sensum)  veneream,  fideles  hanc  ab  ilia  non  satis  dis- 
tinguunt. 

Pro  confessariis  ex  his  sequitur  fideles,  qui  se  accusant  de  cogi- 
tationibus impuris,  interrogandos  esse,  num  etiam  turpe  quid  deside- 
raverint. Quodsi  negent,  necesse  non  est,  ut  confessarii  de  obiecto 
turpis  cogitationis  sint  solliciti,  sed  sufficit,  ut  interrogent,  num  de- 
lectationes seu  sensus  turpes  experti  sint  eisque  consenserint.  Quodsi 
desideria  turpia  affirment,  munus  confessarii  per  se  postulat,  ut  eorum 
obiectum  et  circumstantias  prudenter  et  directe  investiget ; quia  tamen 
haec  investigatio  frequenter  nimis  ardua  est  et  confessionem  molestam 
reddit,  quia  insuper  fideles  inter  cogitationes  et  desideria  non  satis 
distinguunt,  saepe  causa  aderit  eam  investigationem  omittendi. 

63.  De  desideriis  impuris.  Desiderium  impurum 
est  voluntas,  qua  quis  rem  turpem  perficere  intendit. 
Duplex  est:  efficax,  quando  aliquis  absolute  rem  turpem 
perficere  intendit;  et  inefficax,  quando  aliquis  condicionale 
(si  possem)  rem  turpem  exsequi  intendit. 

Etiam  in  desiderio  inefficaci  per  se  adest  affectus  ad  rem  turpem; 
qnare  eadem  malitia  theologica  et  specifica  ei  convenit  ac  desiderio 
efficaci,  atque  ideo  necesse  non  est  in  confessione  declarare,  utrum 
desiderium  efficax  an  inefficax  fuerit. 

1.  Desideria  impura  sive  absoluta  sive  condicionata 
peccata  eiusdem  gravitatis  et  speciei  sunt  atque  opus  ex- 
ternum, quod  optatur:  actus  enim  internus  malitiam  speci- 
ficam accipit  ab  obiecto,  in  quod  tendit. 

Pravum  desiderium  esse  peccatum  eiusdem  gravitatis  et  speciei 
atque  obiectum  desideratum  patet  etiam  ex  verbis  Domini : Omnis, 
(pii  vident  mulierem  ad  concupiscendum  eam,  iam  moechatus  est  eam 
in  corde  suo^).  Quod  hic  de  adulterio  dicitur,  de  quovis  alio  opere 
turpi  dicendum  est:  qui  illud  desiderat,  in  corde  suo  iam  peregit. 

2.  Desideria  impura  specificam  malitiam  sumunt  non 
solum  ab  obiecto,  sed  etiam  ab  omnibus  circumstantiis 
obiecti  apprehensis:  cum  enim  prava  voluntas  feratur  in 
determinatum  obiectum,  necessario  fertur  in  omnia,  quae 
in  illo  obiecto  continentur^  modo  sint  cognita. 


q Matth.  5,  28. 

Ergo  desiderium  fornicandi  cum  consanguinea  est  peccatum  in- 
cestus, et  desiderium  fornicandi  cum  coniuga.ta  est  adulterium,  idem 
scilicet  peccatum,  quod  committeretur,  si  desiderium  compleretur.  Hinc 
qui  confitetur  desiderium  turpe,  per  se  declarare  debet  eius  obiectum 
et  omnes  circumstantias  obiecti  speciem  mutantes. 

Num  licitum  sit  desiderare  ipollutionem  mere  naturalem, 
a.  Pollutio  mere  naturalis  ea  dicitur,  quae  sponte  et 
involuntarie  accidit,  sive  in  somnis  sive  in  vigilia,  ex  ab- 
undantia seminis,  quo  natura  se  exonerare  conatur. 

h.  Non  licet  eam  desiderare  propter  delectationem 
Veneream,  quae  ipsam  comitatur;  licet  autem  eam  deside- 
rare ex  fine  honesto  e.  g.  ut  medium  sedandae  tentationis, 
exonerandae  naturae:  nam  obiectum  huius  desiderii  non 
est  malum  et  finis  bonus  est. 

Pollutio,  quae  naturaliter  i.  e.  per  causas  a natura  institutas 
oritur,  non  est  in  se  mala.  Sunt,  qui  dicant  pollutionem,  quae  ex 
turpi  somnio  vel  motibus  et  tactibus  somnium  consequentibus  accidat, 
esse  malam,  ideoque  eam  desiderare  vel  de  ea  gaudere  illicitum  esse. 
Alii  tamen  etiam  pollutionem  hac  ratione  evenientem  putant  esse  in- 
differentem, quia  causae  eam  provocantes  naturales  sunt  (n.  34). 

Num  sponsis  gaudere  liceat  de  copula  futura.  — De- 
siderium copulae  futurae  post  initum  matrimonium  haben- 
dae et  gaudium  de  ea  in  sponsis  peccatum  non  est,  quia 
eius  obiectum  licitum  est;  attamen  res  periculo  non  caret. 
Cogitatio  enim  copulae  habendae  facile  excitat  sensum 
Venereum;  gaudium  vero  et  delectatio  de  sensu  venereo 
in  sponsis  aeque  grave  peccatum  est  atque  in  solutis. 

Nota.  Poenitentes  pii,  qui  pravis  imaginibus  importune  vexan- 
tur, non  vituperandi  nec  increpandi  sed  apte  in  hunc  modum  instru- 
endi sunt:  a.  eiusmodi  imaginationes  per  se  non  esse  peccata,  sed  ten- 
tationes  a natura  vel  a daemone  excitatas;  quare  h.  eas  crucem  esse 
patienter  ferendam,  qua  meritum  bonoi'um  operum  augetur;  easque 
c.  precibus  iaculatoriis  subinde  interiectis,  ceterum  autem  contemptu, 
efficaciter  impugnari. 


Liber  secundus. 

De  usu  matrimonii^). 

64.  Usus  matrimonii  consistit  in  illa  coniugum  actione, 
quae  a natura  ad  conservandum  et  propagandum  genus 
humanum  instituta  est,  scilicet  in  copula  carnali.  Ab 
Apostolo  haec  coniugum  actio  vocatur  deUtum"^)^  quia  con- 
iuges  ex  contractu  matrimoniali  eam  sibi  mutuo  debent. 
Agendum  est:  a.  de  liceitate  actus  coniugalis  in  se;  h.  de 
eius  liceitate  ratione  circumstantiarum;  c.  de  eius  obli- 
gatione; d.  de  iis,  quae  coniugibus  in  matrimonio  licita 
sunt;  e.  de  impedimentis  actus  coniugalis. 

a.  Copula  seu  actus  coniugalis  ex  supra  dictis  (n.  6.)  ex  parte 
viri  consistit  in  penetratione  vasis  muliebris  et  completur  effusione 
seminis  cum  delectatione  carnali  coniuncta;  ex  parte  mulieris  consistit 
in . receptione  seminis  virilis  et  completur  effusione  humoris  vulvo- 
vaginalis pariter  cum  delectatione  carnali  coniuncta.  Ex  his  intelligilur, 
quid  nomine  seminationis  significetur.  Seminatio  ex  parte  viri  est 
emissio  seminis,  ex  parte  mulieris  est  emissio  humoris  vulvo-vaginalis. 


b S.  Alphonsus  1.  6.  De  usu  matrimonii  n.  900 — 954.  Thom. 
Sanchez,  De  matrimonii  sacramento  1.  9.  De  debito  coniugali.  Sp>orer- 
Bierhaum,  Theologia  mor.  sacram.  (Paderbornae  Typograph.  bonifac. 
1901)  III.  pr.  4.  De  peccatis  coniugum  in  usu  matrimonii  n.  467 — 520 
Ballerini-Palmieri,  Opus  theolog.  mor.*  (Prati  Giachetti  1900)  VI, 
n.  306—416.  Lehmhuhl  II.  n.  833—859.  los.  Aertnys,  Fasciculus 
theol.  mor.^  (Lipsiae.  Kittler.  1888.)  tr.  2.  De  usu  matrimonii.  Anto- 
nelli  II.  n.  354—479. 
b 1.  Cor.  7,  3. 

h.  Ad  generationem  efficiendam  in  muliere  nec  sensus  voluptatis 
nec  seminatio  necessaria  est:  experientia  enim  constat  mulieres  sine 
hisce  rebus  factas  esse  gravidas.  Seminatio  tamen  iuvat  ad  fecunda- 
tionem  faciliorem  reddendam,  eo  quod  spermata  in  humore  vulvo-va- 
ginali  facilius  et  velocius  moveri  atque  ad  interiora  organa  mulieris 
progredi  possunt. 


Quaestio  prima. 

De  liceitate  actus  coniugalis  in  se. 


Articulus  primus, 

De  ipsa  liceitate. 

05.  Num  licitus  sit.  Actus  coniugalis  in  se  licitus 
et  honestus  est:  etenim  medium  a Deo  ordinatum  est  ad 
propagandum  genus  humanum;  quare,  si  non  excludatur 
rectus  finis,  non  solum  licitus,  verum  suppositis  supponen- 
dis etiam  meritorius  est.  Insuper  in  sacra  scriptura  actus 
coniugalis  directe  praecipitur  protoparentibus  illis  verbis: 
crescite  et  multiplicamini^);  atqui  sine  blasphemia  dici  non 
potest  Deum  quidquam  praecipere,  quod  non  sit  licitum 
atque  honestum.  Tandem  Christus  contractum  matrimo- 
nialem, quo  coniuges  mutuo  sibi  conferunt  ius  ad  actus 
coniugales,  evexit  ad  dignitatem  sacramenti;  atqui  solum 
contractus,  quo  contrahentes  se  obligant  ad  rem  licitam 
et  honestam,  ad  tantam  dignitatem  evehi  potuit.  Ideo 
s.  Paulus  matrimonium  laudat  et  actum  coniugalem  con- 
iugibus  praecipit^). 

66.  Actus  coniugalis  etiam  in  iis  adiunctis  licitus  est, 
in  quibus  gener aiio  prolis  obtineri  non  potest,  dummodo 


0 Gen.  1,  28;  1.  Cor.  7,  3. 
2)  Hebr.  13,  4;  1.  Cor.  7,  3. 

natarali  modo  peragi  possit.  Matrimonio  enim  legitime 
contracto  coniuges  ius  habent  ad  actum  coniugalem,  quam- 
diu  unus  saltem  ex  finibus  essentialibus  matrimonii  per 
illum  actum  obtineri  potest;  sed  cum  uterque  sit  finis 
essentialis  coniugii,  et  generatio  prolis  et  sedatio  concu- 
piscentiae, quamvis  proles  generari  nequeat,  actus  con- 
iugalis  non  caret  proprio  fine,  qui  est  sedatio  concupis- 
centiae. 

a.  Licite  copulam  habent  senes  et  steriles,  etsi  generatio  prolis 
ex  ea  sit  impossibilis,  dummodo  naturalis  copulae  (saltem  iimperfeclo 
modo)  capaces  sint. 

h.  Licita  est  copula  tempore  praegnationis,  etsi  eo  tempore  con- 
ceptio fieri  non  possit,  nisi  ob  aliam  causam  copula  prohibeatur. 

c.  Licite  copulam  habet  maritus,  cui  propter  morbum  amputati 
sunt  ambo  testiculi,  item  uxor,  cui  exstirpata  sunt  ovaria  vel  cui  ex- 
cisus est  etiam  uterus. 

Ergo  per  impotentiam  valido  matrimonio  supervenientem  con- 
iuges non  amittunt  ius  ad  usum  matrimonii:  scilicet  evulsio  testi- 
culorum et  excisio  ovariorum  vel  uteri  sunt  causae  impotentiae  post 
matrimonium  ortae.  Sunt  auctores,  qui  dicunt  coniuges  in  hoc  casu 
amittere  ius  ad  usum  matrimonii  nec  licite  exercere  posse  nisi  actus 
imperfectos.  Monent  tamen,  cum  coniuges,  quibus  supervenit  impo- 
tentia, ordinarie  matrimonio  utantur  in  bona  fide,  eos  in  bona  fi-de 
relinquendos  esse*).  Yerum  omnino  probabilis  videtur  eorum  sententia, 
qui  copulam  in  casu  impotentiae  supervenientis  licitam  dicunt.  Gene- 
ratio quidem  in  hoc  casu  impossibilis  est,  at  post  initum  matrimonium 
necesse  non  est,  ut  finis  eius  primarius  obtineri  possit,  dummodo  unus 
ex  finibus  essentialibus  obtineatur.  Insuper  ius  ad  copulam  valido 
matrimonio  acquisitum  non  aufertur  per  id,  quod  fit  per  accidens;  sed 
per  accidens  est,  quod  coniux  post  initum  validum  matrimonium  ex 
morbo  vel  ex  infortunio  fiat  impotens. 

67.  Quoiuodo  perficiendus.  Actus  coniugalis  ita 
perfici  dehet,  ut  essentialis  matrimonii  finis,  qui  est  gene- 
ratio prolis,  quod  ipsum  actum  attinet,  naturali  modo  ob- 
tineri possit.  Non  est  necesse,  ut  finis  iste  reipsa  obti- 
neatur, id  autem  omnino  requiritur,  ut  ex  parte  actus 
saltem  obtineri  possit.  Etenim  semen  virile  ad  alium  finem 
a natura  non  subministratur,  nisi  ut  ad  prolem  naturali 
copula  generandam  inserviat. 


q Gf.  Antonelli,  Medicina  pastoralis  II.  n.  426  ss. 

Graviter  ergo  peccant  coniuges,  si  quidqunm  faciant,  quo  gene- 
ratio impediatur,  aut  si  ita  congrediantur,  ut  generatio  vel  impossi- 
bilis vel  saltem  improbabilis  sit:  nam  contra  naturam  et  finem  pri- 
marium matrimonii  agunt. 

a.  Si  vir  peracta  seminatione  se  retrahit  non  exspec- 
tando seminationem  mulieris,  non  peccat,  quia  nihil  fit, 
quo  generatio  impediatur,  cum  seminatio  mulieris  neces- 
saria non  sit;  ratio  autem  ita  agendi  facile  adest. 

h.  Si  vir  ante  seminationem  se  retrahit,  quando  uxor 
iam  seminavit  vel  in  proximo  periculo  est  seminandi, 
non  peccat,  dummodo  exclusum  sit  periculum  effundendi 
seminis  et  adsit  ratio  ita  agendi:  cum  enim  seminatio 
mulieris  ad  generationem  non  sit  necessaria,  hoc  modo 
nihil  fit,  quo  generatio  impediatur. 

c.  Si  uxor  seminationem  cohibet,  quando  vir  iam 
seminavit,  omissio  ipsa  seminationis  peccatum  non  est, 
quia  generationem  impedire  nequit.  Intentio  autem,  oh 
quam  seminatio  cohibetur,  potest  esse  graviter  peccami- 
nosa,  si  scilicet  fiat  ad  impediendam  generationem. 

a.  Quandoque  mulieres,  dum  actum  coniugalem  exercent,  animum 
ad  alia  convertunt  vel  sensibilem  dolorem  sibi  procurant,  ne  ad  semi- 
nationem concitentur.  Si  id  faciant  ad  impediendam  generationem, 
ex  hac  prava  intentione  graviter  peccant.  Si  autem  sciant  semina- 
tionem mulieris  ad  generationem  non  requiri  et  proinde  hac  agendi 
ratione  conceptionem  impediri  non  posse,  graviter  certe  non  peccant ; 
num  leviter  peccent,  pendet  a fine,  propter  quem  haec  faciant. 

P.  Etsi  seminatio,  quae  dicitur,  mulieris  ad  conceptionem  prolis 
non  sit  necessaria,  ex  hypothesi  tamen  valde  probabili,  quam  physio- 
logi  nunc  statuunt,  spes  futurae  conceptionis  crescit,  ubi  mulier  non 
solum  et  ipsa  usque  ad  effusionem  humoris  excitatur,  sed  insuper  eius 
seminatio  eodem  temporis  momento  accidit,  quo  vir  semen  effundit'). 

68.  Condiciones  ad  generationem  requisitae.  Ad 

generationem  naturali  copula  obtinendam  ex  parte  actus 
duo  requiritur: 

1.  Ut  vir  memhro  genitali  vas  mulieris  penetret  ihique 
semen  effundat. 

Q Stdhr-Kannamilller,  Handbuch  der  Pastoralmedicin^  (Freiburg. 
Herder.  19001  S.  467  f. 

(7.  Ex  recenti  physiologia  constat  generationem  fieri 
posse,  modo  semen  virile  ad  ora  organi  muliebris  effun- 
datur. Quapropter  si  actus  coniugalis  alio  eoque  perfec- 
tiore modo  haberi  non  possit,  hac  ratione  illum  exercere 
licet:  nam  ut  actus  coniugalis  in  hoc  casu  licite  exerceri 
possit,  aliud  non  requiritur,  nisi  ut  finis  essentialis  matri- 
monii, qui  est  generatio  prolis,  obtineri  possit,  etsi  pars 
seminis  frustretur.  Si  autem  perfectior  modus  possibilis 
est,  non  licet  actum  coniugalem  hoc  imperfecto  modo 
exercere,  quia  hoc  idem  esset  ac  generationem  moraliter 
impedire:  hoc  enim  coeundi  modo  rarissime  et  per  acci- 
dens tantum  sequitur  generatio. 

a.  Actus  coniugalis,  qui  ita  perficitur,  ut  vir  solum  penetret 
partem  vaginae  uxoris  ibique  semen  effundat,  per  se  illicilus  non  est, 
nisi  fiat  prava  intentione  impediendi  generationem,  quia  hoc  modo 
conceptio  redditur  quidem  difficilior,  at  non  impossibilis  nec  improba- 
bilis: coniuges  autem  non  tenentur  eligere  modum  certiorem,  quo  proles 
concipiatur.  Si  tamen  sine  alia  causa,  solum  ad  difficiliorem  reddendam 
conceptionem  ita  congrediantur,  venialiter  peccant,  quia  aliqua  inordi- 
natio est,  conceptionem  absque  causa  difficiliorem  reddere. 

(3.  Etsi  coniuges  possint  omittere  modum  coeundi,  qui  ad  faci- 
liorem certioremque  conceptum  conducat,  dummodo  actus  maneat  vere 
aptus  ad  efficiendam  conceptionem,  eis  tamen  non  licet  positivam 
actionem  directe  ponere,  qua  conceptio  impediatur,  etsi  probabiliter 
tantum.  Ideo  illicitum  est,  in  vaginam  mulieris  ingerere  non  solum 
media,  quibus  semen  enecetur,  sed  etiam  media,  (genus  quoddam  adipis 
vel  butyri),  quibus  semen  non  destruitur,  conceptio  tamen  minus  pro- 
babilis redditur. 

h.  Actum  coniugalem  licite  exercere  possunt  coniuges, 
qui  ob  senectutem  vel  ob  aliam  indispositionem  semen 
plerumque  extra  vas  effundunt,  modo  adsit  probabilis 
spes  semen  intra  vas  effundendi : quamdiu  enim  spes 
probabilis  generationis  adest,  coniuges  ius  habent  ad 
copulam;  quodsi  semen  reipsa  profunditur,  id  fit  per  ac- 
cidens^). 

Si  autem  coniuges  ex  supervenienti  impotentia,  sive 
ex  parte  viri  sive  ex  parte  mulieris,  actum  coniugalem 


S.  Alphons.  n.  954. 

ita  perficere  nequeunt,  ut  semen  aliquatenus  saltem  intra 
vas  femineum  recipiatur,  copula  redditur  illicita. 

c.  Coniuges,  qui  actum  coniugalem  exercent,  sed  ambo 
seminationem  cohibent  i.  e.  copulam  ante  seminationem 
abrumpunt,  excluso  periculo  semen  extra  vas  effundendi 
non  peccant,  si  id  faciant  mutuo  consensu  et  adsit  suffi- 
ciens causa  ita  agendi,  e.  g.  ne  seminatio  noceat  saluti, 
vel  ne  coniuges  pauperes  nova  prole  graventur.  Actus 
coniugalis  in  hoc  casu  rationem  tactus  impudici  habet, 
qui  in  coniugatis  excluso  pollutionis  periculo  non  est  gra- 
viter illicitus,  et  si  ex  iusta  causa  fiat  e.  g.  ad  sedandam 
concupiscentiam,  culpa  vacat.  Quodsi  unus  sine  consensu 
alterius  se  retrahit,  graviter  peccat,  quia  istius  ius  in  re 
gravi  laedit : etenim  alter  ius  habet  ad  copulam  perfec- 
tam. Hypothesis  tamen,  quod  nempe  eiusmodi  actu  non 
inducatur  pollutionis  proximum  periculum,  raro  admodum 
locum  habebit. 

d.  Si  vir  se  retrahit  et  seminationem  cohibet,  quando 
uxor  humorem  iam  effudit  vel  adeo  excitata  est,  ut  effu- 
sionem impedire  non  possit,  mortale  peccatum  non  com- 
mittit, atque  ex  rationabili  causa  haec  agendi  ratio  excu- 
satur: cum  enim  seminatio  mulieris  ad  generationem  non 
sit 'necessaria,  eius  frustratio  gravis  non  est. 

Sententia  complurium  auctorum,  quos  secutus  est  s.  Alphons\is 
(1.  6.  n.  91,  8j,  hac  nempe  actione  committi  grave  peccatum,  falso 
nititur  supposito,  nempe  frustrari  semen  mulieris  (ad  generationem  ne- 
cessarium). Concedunt  quidem  hi  auctores,  illam  frustrationem  non 
esse  ita  intrinsecus  malam,  ut  nulla  ratione  excusari  possit,  exigunt 
autem  gravissimam  causam  e.  g.  periculum  mortis  vel  scandali,  ut 
licita  sit.  Verum  Capellmamd),  quem  recte  sequitur  Berardi^),  non 
exigit  causam  adeo  gravem;  hi  opinantur  e.  g.  sensum  magni  doloris, 
quo  afficitur  alterutra  pars,  sufficere,  ut  vir  se  retrahat,  sive  quod 
uxor  iam  humorem  effudit,  sive  quod  ipse  gravi  periculo  pollutionis 
se  exponit:  nam  ad  permittendam  frustrationem  seminis  virilis  et  a 
fortiori  humoris  feminei  adeo  gravis  ratio  non  requiritur. 


q Medicina  pastor.^  (Aquisgrani.  Barth.  1893)  p.  146. 
®)  Praxis  confessar.^  I.  n.  993. 


De  liceitate  actus  coniugalis. 


77 


69.  2.  Ut  mulier  semen  receptam  retinecit. 

a.  Non  peccat  uxor,  quae  statim  post  copulam  surgit, 
ambulat,  laborat  vel  mingit:  cum  enim  parietes  vaginales 
siatim  inter  se  cohaereant  et  vaginam  claudant,  ita  ut 
semen  receptum  (ordinarie)  non  emittatur,  illa  agendi 
ratione  nihil  fit,  quo  generatio  impediatur.  Si  tamen  id 
fieret  animo  expellendi  semen  et  impediendi  generationem, 
haec  prava  intentio  mortale  peccatum  esset. 

h.  Omnis  actio,  qua  mulier  semen  receptum  expellere 
conatur  ad  impediendam  generationem,  ut  irrigatore  vagi- 
nam eluere,  grave  peccatum  est : etsi  enim  actio,  qua 
utatur,  ad  illum  effectum  producendum  insufficiens  sit, 
saltem  ex  prava  intentione  grave  peccatum  committit. 
Neque  molestiae  quantumvis  magnae,  quas  forte  mulieres 
experiuntur,  ni  semen  vaginam  eluentes  eiiciant,  neque 
abortus,  quem  pati  solent,  hanc  agendi  rationem  excusat: 
si  enim  receptum  semen  servare  nolunt,  a copula  absti- 
nere debent. 

Lotiones  vaginales  raro  generationem  impediunt,  etsi  mox  post 
copulam  fiant;  nullum  autem  prorsus  habetur  periculum  deperdendi 
seminis,  si  aliquot  horis  post  copulam  fiant. 

c.  Mulier  sicut  receptum  semen  servare,  ita  etiam 
cavere  tenetur,  ne  eius  ascensum  in  uterum  impediat;  ideo 
nullatenus  licet  adhibito  medicamento  ante  copulam  os  uteri 
claudere,  quo  ascensus  seminis  impediatur  et  foecundatio 
ovuli  impossibilis  reddatur:  omnis  enim  actio,  quae  eo 
tendit,  ut  generatio  impediatur,  illicita  est. 

Licet  tamen  mulieri,  quae  vi  vel  dolo  ad  copulam  habendam 
coacta  fuit,  semen  rcLeptum  statim  post  copulam,  antequam  facta  est 
conceptio,  lotione  vel  alio  medio  expellere:  semen  enim  tum  se  hahet 
ad  modum  iniusti  aggressoris,  quem  repellere  licetq. 

d.  Si  copula  naturali  et  convenienti  modo  perficitur, 
femina  autem  receptum  semen  propter  indispositionem 
organorum  retinere  non  potest,  copula  licita  est,  quia 
seminis  eiectio  per  accidens  fit. 


')  Lehmkuhl  Theol.  mor.  I.  n.  849.  Genicot  Theol.  mor  I.  .878. 

70.  De  licitis  in  actu  coniiigali.  In  usu  matrimonii 
coniugibus  liciti  sunt  actus  luxuriae  imperfecti  sive  mutui 
sive  solitarii,  qui  ad  actum  coniugalem  perficiendum  vel 
necessarii  vel  utiles  sunt : cui  enim  permittitur  finis,  ei 
permittuntur  etiam  media,  et  cui  permittitur  actus  con- 
summatus, ei  permittuntur  etiam  actus,  qui  ab  ipsa  natura 
ut  dispositio  et  praeparatio  ad  illum  destinati  sunt. 

a.  Hinc  quando  adest  intentio  perficiendi  copulam, 
coniugibus  liciti  sunt  aspectus,  tactus  etc.,  qui  ad  copulam 
excitant,  sive  ante  copulam  sive  in  ipsa  copula  peraguntur. 
Cavere  autem  debent  coniuges,  ne  diutius  in  eiusmodi 
actibus  immorando  pollutio  sequatur ; si  tamen  praeter 
intentionem  quandoque  sequeretur,  culpa  vacaret. 

h.  Si  copula  ex  parte  viri  iam  consummata  hic  se 
retrahit,  antequam  mulier  actum  complevit,  potest  ipsa 
tactibus  vel  alio  modo  actum  complere  et  plenam  volup- 
tatem sibi  procurare. 

a.  Licet  enim  hoc  mulieris  complementum  ex  physiologis  recen- 
tibus ad  generationem  non  sit  necessarium,  negari  tamen  non  potest, 
mulieris  seminationem  ad  foetus  conceptionem  et  formationem  aliquid 
conferre ; atqui  haec  naturalis  destinatio  seminationis  muliebris  suf- 
ficit, ut  mulieri  actum  complere  liceat.  Insuper  nulla  apparet  ratio, 
cur  mulier  ex  sua  parte  complere  non  possit  actum,  quem  iure  suo  et 
licite  incepit.  Tandem  cum  ex  institutione  matrimonii  ius  habeat  ad 
plenam  voluptatem  ex  copula  capiendam,  illam  sibi  procurare  potest 
ex  copula  undequaque  licita.  Ideo  uxori,  quae  nec  intra  nec  post  co- 
pulam seminare  potest,  licet  etiam  immediate  ante  copulam  delecta- 
tionem. completam  (pollutionem,  seminationem)  sibi  comparare,  cum  ad 
completum  actum  coniugalem  pertineat  delectatio. 

P.  Censet  Capellmann  mulieri  hoc  complementum  etiam  tum  licere, 
cum  actus  coniugalis  ex  culpa  viri,  qui  ante  seminationem  se  retrahit, 
non  completur^,  eique  assentit  Berardi,  quia  actus  legitime  inceptus 
ad  debitum  finem  perduci  potest’^).  Verum  plane  assentiendum  est 
Lelimhuhl,  qui  (n.  858)  hoc  illicitum  pronuntiat:  cum  enim  seminatio 
ex  parte  viri  non  contigerit,  seminatio  ex  parte  mulieris  rationem 
merae  pollutionis  habet,  cum  neque  ad  actum  coniugalem  complendum 
neque  ad  conceptionem  iuvandam  ullo  modo  conferre  })Ossit. 


h Cf.  Capellmann,  Medicina  pastor.®  p.  143  s. 
■\  Gf.  Praxis  confess.®  I.  n.  993. 

c.  At  non  licet  viro  tactibus  ad  seminationem  se  ex- 
citare, si  mulier  pei-acta  seminatione  se  retrahat  non  ex- 
spectans viri  seminationem : haec  enim  seminis  emissio  non 
esset  actus  generationis  complementum,  sed  voluntaiia 
pollutio  seminisque  frustratio. 


Articulus  secundus. 

De  sodomia  et  onanismo. 

Contra  finem  primarium  et  essentialem  matrimonii 
coniuges  dupliciter  peccare  possunt : a.  sodomia  imperfecta ; 
b,  onanismo. 

71.  De  sodomia.  Sodomia  imperfecta  committitur, 
quando  vir  vas  praeposterum  mulieris  penetrat,  sive  in 
illo  seminat  sive  extra  illud. 

1.  Sodomia  inter  coniuges  commissa  grave  peccatum 
est,  tum  quia  adversatur  fini  naturali  actus  coniugalis  et 
seminis  virilis,  tum  quia  adversatur  fidei  coniugali,  quae 
postulat,  ne  coniuges  aliter  utantur  corpore  nisi  modo  ad 
generationem  apto,  nec  fidem  hanc  coniuges  sibi  remittere 
possunt. 

Si  igitur  concubitus  sodomiticus  ex  mutuo  consensu  fit,  gravissi- 
mum peccatum  est  ex  utraque  parte ; si  dissentiente  uxore  fit,  certe 
vir  gravissime  peccat  peccato  contra  naturam ; sed  quaeritur,  num  uxor 
id  unquam  permittere  et  ad  peccatum  viri  cooperari  possit. 

2.  Positiva  cooperatio  ad  sodomiam  nunquam  licita 
est;  ex  gravissima  tamen  causa  uxor  concubitum  viri 
sodomiticum  licite  pati  potest  sub  hac  duplici  condicione: 
a.  quod  hunc  coitum  impedire  conatur  et  tum  solum  per- 
mittit, quando  absque  periculo  gravissimi  mali  eum  impe- 
dire non  potest;  h.  quod  delectationi  venereae  tunc  sub- 
orienti  non  consentit. 

Xota.  In  hac  re  omnino  insistendum  est  principio:  praeter  ea, 
quae  sunt  contra  finem  naturae,  non  occurrunt  actiones  inter  coniuges, 
quantumvis  inordinatae  et  foedae  sint,  quae  certo  gravis  peccati  in- 
cusari possint.  Quocirca  excluso  affectu  sodomitico  duplex  haec  actio 

iion  est  dicenda  graviter  culpabilis:  a.  inchoare  copulam  in  vase  prae- 
postero cum  animo  consummandi  eam  in  vase  naturali;  h.  tatigere 
genitalibus  vas  praeposterum  uxoris,  modo  praecaveatur  effusio  seminis. 

72.  De  oiiaiiisiiio.  Qjianismus  dicitur  copula  ita  per- 
acta, ut  ex  semine  effuso  generatio  sequi  non  possit. 

Duplici  modo  id  accidere  potest:  a.  si  vir  copula 
incepta  in  vase  naturali  ante  seminationem  se  retrahit  et 
semen  effundit  extra  vas;  h.  si  ope  instrumenti  impedit, 
quominus  semen  in  vas  mulieris  perveniat  illudque  dis- 
pergit. 

a.  Doctores  medici  nomine  onanismi  etiam  peccatum  mollitiei 
seu  pollutionem  solitariam  designant;  theologi  autem  peccatum  pollu- 
tionis a peccato  onanismi  distinguunt  et  nomine  onanismi  solum 
seminis  effusionem  extra  vas  femineum  significant,  quae  cum  copula 
coniuncta  est.  Quandoque  onanisraus  etiam  malthusianismus  vocatur 
a Malthus  anglo,  qui  media  quaesivit  impediendi  nimiam  hominum 
multiplicationem. 

b.  Peccatum  onanismi  nomen  accepit  ab  Onan,  qui  teste  s.  scri- 
ptura „introiens  ad  uxorem  fratris  sui  semen  fundebat  in  terram,  ne 
liberi  fratris  nomine  nascerentur “ q.  Idem  peccalum  iam  ante  Onan 
frater  eius  Her  patraverat. 

c.  Prior  modus  onanismum  committendi  olim  unicus  erat,  quare 
ab  antiquioribus  auctoribus  onanismus  definiri  solet:  copulae  inceptae 
abruptio,  ita  ut  semen  extra  vas  effundatur  et  sic  generatio  impedia- 
tur; recenti  vero  aetate  inventa  sunt  quaedam  media  praeserva tiva 
seu  praeventiva,  quibus  efficiatur,  ut  semen  in  vas  mulieris  non  per- 
veniat, aut,  si  pervenerit,  ibi  enecetur^). 

d.  Rationes,  ob  quas  hodie  coniuges  frequenter  modo  onanistico 
congrediuntur,  potissimum  hae  sunt:  a.  ne  fdios  generent,  quos  alere 
aut  non  possunt  aut  nolunt;  i3.  ne  patrimonio  inter  plures  diviso  no- 
bilitas familiae  detrimentum  patiatur;  y.  ad  satiandam  libidinem  et 
simul  ad  effugienda  incommoda  gestationis,  parius  et  educalionis. 

73o  Eius  malitia.  1.  Onanismus  mutuo  coniugum 
consensu  commissus  utrimque  grave  peccatam  est,  tum 


q Gen.  38,  9. 

2)  Cf.  Seved  Ribhing,  Die  sexuelle  Hygiene.  (Leipzig.  Hobbing. 
1898)  S.  102  f.  G.  Adolf,  Die  Gefahren  der  kunstlichen  Sterilitat. 
(Leipzig.  Kriiger.  1899).  Antonelli  I.  n.  458  ss.  Nardi,  De  Sanctitate 
matrimonii  vindicata  contra  onanismum^  (Romae.  Desclee  1907). 

quia  adversatur  fini  primario  matrimonii,  tum  quia  ad- 
versatur fidei  coniugali,  tum  denique  quia  adversatur 
non  solum  valetudini  coniugum  sed  praesertim  bono  so- 
cietatis humanae;  ideo  in  s.  scriptura  res  detestabilis  di- 
citur^) et  s.  sedes  illum  iiire  naturali  prohibitum^)  et  in- 
trmsecus  malum^)  declarat.  Ubi  sine  consensu  uxoris  a 
solo  viro  committitur,  hic  certe  graviter  peccat,  neque 
uxor  debitum  reddere  tenetur  viro,  qui  copulam  onanistice 
perficit:  nam  solum  ad  usum  matrimonii  se  obligavit,  qui 
de  se  aptus  sit  ad  generationem;  quaeritur  autem,  num 
uxor  hunc  modum  coeundi  permittere  et  peccato  viri 
cooperari  possit. 

Ab  onanismo  distinguenda  est  copulae  interruptio,  quae  ex  for- 
tuita necessitate  accidit  e.  g.  ad  evitandum  scandalum,  quod  persona 
ex  improviso  superveniens  pateretur.  Quodsi  copula  interrupta  semen 
effunderetur,  effusio  culpa  vacaret:  cum  enim  copula  ex  alio  fine  inter- 
rumpatur, effusio  praeter  intentionem  accidit,  ideoque  aequiparanda 
est  pollutioni  involuntariae. 

2.  Inceptam  copulam  abrumpere,  antequam  semen 
effundatur,  sine  proximo  periculo  illius  effundendi  extra 
uxoris  vaginam,  a.  alterutra  parte  invita  grave  peccatum 
est,  quia  est  contra  ius,  quod  altera  pars  habet  ad  co- 
pulam perfectam;  b.  si  ambo  consentiunt  peccatum  non 
est,  dummodo  adsit  rationabilis  causa  ita  agendi  et  ex- 
clusum sit  periculum  effundendi  seminis,  quia  eiusmodi 
copula  est  ad  instar  tactus  impudici,  qui  inter  coniuges 
liciti  sunt. 

Hodie  non  raro  accidit,  ut  viri  ex  vero  aut  vano  timore,  ne  uxor 
peritura  sit,  si  iterum  concipiat,  inchoatam  copulam  ante  seminis  effu- 
sionem abrumpant.  Quamvis  hortandi  sint,  ut  propter  periculum  pol- 
lutionis ab  huiusmodi  re  abstineant,  si  tamen  asseverent  raro  tantum 
sequi  pollutionem,  id  eis  prohiberi  nequit. 

Nota.  a.  Quo  magis  haec  lugenda  et  detestanda  praxis,  qualis  est 
'prohibitio  proUs,  etiam  in  Germania  non  solum  in  divitum  sed  etiam 
in  opificum  et  pauperum  familiis  invalescit,  eo  magis  apparet  neces- 


Q Gen.  38,  9.  10. 

2)  s.  Officimi  21.  maii  1851. 
S.  Officiu'ni  19.  apr.  1853. 


Noldin,  De  sexto  praecepto^*. 

silas  tum  in  examine  sponsorum  tum  in  confessionali  aperte  decla- 
randi prohibitionem  prolis  in  nullo  unquam  casu  licitam^  evadere,  et 
abstinentiam  unicum  esse  medium  licitum  praecavendae  prolis.  Neque 
dicatur,  continentiam  praesertim  iunioribus  coniugibus  moraliter  im- 
possibilem esse  ob  proximum  periculum  peccandi.  Goniugesenimcbristiani, 
qui  non  ex  motivis  egoisticis,  sed  solum  ex  causis  vere  iustis  vel  ad 
tempus  vel  in  perpetuum  ab  usu  matrimonii  abstinere  debent,  in 
oratione  aliisque  pietatis  exercitiis  media  habent  impetrandi  a Deo 
donum  continentiae,  qui  neminem  patietur  tentari  supra  id,  quod 
potest^). 

h.  In  plerisque  casibus  culpa  frustratae  generationis  in  viro  est, 
rarius  in  muliere,  praeterquam  quod  mulieres  erga  viros  matrimonio 
abulentes  indulgentiores  sunt  et  suis  querimoniis  de  timore  morbi  et 
ipsius  mortis,  de  incommodis  gestationis  et  educationis,  sua  morositate 
in  praestando  debito  viro  ansam  praebent  abutendi  matrimonio. 
Quocirca  mulieres  pro  diversitate  adiunctorum  diversimode  tractari 
debent.  Aliae  de  obligatione  parendi  docendae;  innocentes  solandae  et 
docendae  sunt,  quomodo  se  gerere  debeant  erga  viros  onanistas,  ne 
etiam  ipsae  peccatum  committant;  pusillanimes  erigendae  et  monendae 
sunt,  ut  in  Deo  confidant  nec  medicis  pericula  graviditatis  et  puer- 
perii exaggerantibus  facilius  credant,  ipsas  multa  peccata  mariti  im- 
pedire atque  hoc  modo  ad  ipsius  aeternam  salutem  conferre  posse. 
Mulieres  vero,  quae  de  gestationis,  partus,  nutritionis  et  educationis 
incommodis  ac  difficultatibus  conqueruntur,  memores  sint  has  esse  se- 
quelas peccati  originalis:  Mnltii^licabo  aerumnas  tuas  et  conceptus  tuos : 
in  dolore  paries  filios-)  et  proinde  in  spiritu  humilitatis  et  poenitentiae 
ferendas. 

74.  De  cooperatione  uxoris  ad  copulam  onanisticam. 

1.  Cooperationem  formalem,  qua  nimirum  uxor  in 
onanismum  consentit,  graviter  illicitam  esse  patet.  Et  uxor 
quidem  etiam  tum  graviter  peccat,  quando  suis  queri- 
moniis de  partus  doloribus,  de  numerosa  prole  etc.  cum 
praevisione  peccati  committendi  marito  ad  congressum 
onanisticum  ansam  praebet. 

2.  Cooperatio  materialis  ad  primum  modum  onanismi 
ex  causa  mediocriter  gravi  licita  est^).  Non  est  necesse,  ut 


1)  1.  Cor.  10,  13. 

2)  Gen.  3,  16. 

®)  Id  confirmatur  compluribus  responsis  s.  Poenitentiariae,  quorum 
ultimum  est  de  die  8.  iun.  1842. 

haec  causa  plane  gravis  sit,  quia  uxor  non  cooperatur  rei 
iam  initio  malae;  hoc  tamen  requiritur,  ut  maritum  ad 
actum  rite  perficiendum  prudenter  moneat : nam  ex  caritate 
peccatum  viri  impedire  tenetur.  Caute  vero  et  'prudenter 
maritum  monere  debet,  ne,  si  forte  in  bona  fide  esset, 
postea  formaliter  peccet.  Attamen  non  tenetur  singulis 
vicibus  monere,  si  nullus  fructus  speratur;  et  si  absque 
gravi  incommodo  e.  g.  absque  timore  indignationis,  dis- 
sidii, adulterii  etc.  monere  non  possit,  monitionem  omit- 
tere potest. 

a.  Cooperationem  positivam  (materialem)  uxoris  ad  congressum 
onanisticum  mariti  non  esse  intrinsecus  malam  ideo  que  non  esse  in  se 
illicitam,  hodie  ab  omnibus  admittitur:  immediate  enim  cooperatur 
copulae  licitae  et  mediate  tantum  illicitae  effusioni  seminis.  Neque  ex 
■eo  haec  cooperatio  arguitur  illicita,  quod  cooperatio  ad  congressum 
sodomiticum  illicita  est.  Sane  congressus  onanisticus  cum  congressu 
sodomitico  comparari  nequit:  congressus  enim  onanisticus  initio  ex 
utraque  parte  licitus  ex  parte  viri  incipit  fieri  malus,  quando  vir  se 
retrahit,  dum  mulier  mere  passive  se  habet.  Econtra  congressus  sodo- 
miticus  quovis  instanti  ex  utraque  parte  intrinsecus  malus  ideoque  ex 
neutra  parte  unquam  licitus  est. 

h.  Si  mulieres  se  accusant,  quod  de  praxi  onanistica  mariti  ga- 
visae sint,  non  statim  de  peccato  mortali  arguendae  sunt:  saepe  enim 
non  de  peccato,  sed  de  re  prorsus  licita  gaudent,  scilicet  vel  de  volup- 
tate copulae  vel  de  effectibus  peccati  ut  de  praeservatione  a molestiis 
graviditatis  et  puerperii. 

c.  Voluptati  autem  ex  copula  exorienti  uxor  consensum  praebere 
potest,  quia  ipsa  debitum  reddendo  viro  onanistae  rem  licitam  facit. 
Quandoque  experientia  teste  etiam  ex  congressu  onanistico  (prioris  modi) 
proles  concipitur.  Iam  si  probabile  esset  etiam  ex  copula  onanistica 
conceptionem  sequi,  vel  saltem  si  uxor  probabile  iudicaret,  se  semen 
-excepisse,  ius  haberet  se  excitandi  ad  completam  voluptatem. 

d.  Causa  sufficiens,  quae  uxori  cooperationem  ad  onanismum  viri 
licitam  reddit,  haec  esset : a.  timor  incommodi  ut  iurgiorum,  rixarum  etc. 

|3.  timor,  ne  maritus  adulteria  committat;  y.  si  alias  diu  cum  proprio 
incommodo  ab  usu  matrimonii  abstinere  deberet;  &.  si  ab  exercitiis 
pietatis  et  ab  usu  sacramentorum  impediretur;  s.  si  turbata  pace  do- 
mestica cohabi latio  redderetur  molesta. 

3.  Cooperatio  materialis  ad  secundum  modum  onanismi 
solum  ex  metu  gravissimi  mali  permitti  potest  et  con- 
sensus in  delectationem  excludi  debet;  nam  in  hoc  casu  - 

6* 

uxor  ad  rem  prorsus  illicitam  proxime  cooperatur,  in 
priore  vero  ad  actum  cooperatur^  qui  praeter  profusionem 
seminis  licitus  est.  Potest  ergo  uxor  in  priore  casu,  in 
quo  copula  rite  inchoatur,  debitum  reddere  et  ad  copulae 
abruptionem  simpliciter  passive  se  habere;  in  posteriore 
casu  vero  non  licet  ei  passive  se  habere,  sed  actum  in 
se  peccaminosum  pro  viribus  positive  resistendo  impedire 
tenetur;  et  solum  ex  gravissima  causa  permittere  potest, 
quod  impedire  nequit. 

a.  JJxor  viro  onanistae  (in  priore  casu)  copulam  reddere  non 
solum  potest,  sed  etiam  tenetur:  cum  enim  vir  petat  rem,  ad  quam 
ius  habet,  uxor  eam  negare  nequit,  quamvis  sciat  virum  ea  esse  ab- 
usurum. Quia  tamen  reddens  cooperatur  peccato  mariti,  eam  reddere 
non  potest  absque  iusta  causa^), 

h.  Ex  causa  mediocriter  gravi  uxor  (in  priore  casu)  debitum  a 
viro  onanista  licite  petit.  Cum  enim  actus,  quem  petit,  in  se  non  sit 
malus  et  vir  eum,  si  velit,  sine  peccato  praestare  possit,  petitioni  nihil 
obstat,  nisi  praeceptum,  quo  ex  caritate  peccatum  mariti  impedire 
tenetur.  Quoniam  vero  caritas  non  obligat  cum  gravi  incommodo,  ipsa 
licite  petit,  quoties  sibi  grave  est  carere  actu  coniugali. 

75.  Media  cavendi  onanismi.  a.  Onanismi  crimen 
hodie  late  grassatur  et  in  dies  latius  propagatur  ex  hac 
potissimum  ratione,  quia  coniuges  voluptate  matrimonii 
frui  volunt,  quin  onus  alendi  numerosam  prolem  subeant. 
Ad  praecavendum  onanismum  uxores  praesertim  monen- 
dae sunt,  ut  maritos  blanditiis,  precibus  et  hortationibus 
aut  ad  actum  rite  perficiendum  aut  ad  abstinentiam  in- 
ducant. 

Motiva,  quibus  coniuges  ab  onanismi  crimine  deterreri  possunt: 
o.  onanismus  causa  est  adulteriorum:  cum  enim  coniuges,  praesertim 
mulieres,  eiusmodi  imperfectis  actibus  non  satientur,  illicitas  voluptates 
quaerunt;  h.  coniugalem  pacem  atque  concordiam  destruit;  c.  gaudia 
patris  et  matris  e familiis  exulare  facit,  in  quorum  locum  succedunt 
remorsus  conscientiae  et  timores,  ne  Deus  tam  horribile  crimen  casti- 
get, et  unicam  prolem  e vivis  eripiat ; d.  onanismus  causa  est,  ob  quam 
familia,  in  qua  una  tantum  vel  altera  proles  procreatur,  mox  intei- 


Q Cf.  s.  Alphonsus  1.  6.  n.  947. 

eat;  e.  tandem  corporis  dolores  et  multiplex  detrimentum  sanitatis 
(praesertim  in  mulieribus)  affert^). 

h.  Cum  nullum  exsistat  licitum  medium  impediendae 
generationis,  confessarius  coniugibus,  qui  ulteriorem  prolis 
generationem  praecavere  volunt,  suadere  potest,  caute 
tamen  et  prudenter,  ut  eo  tempore,  quo  conceptio  facilius 
accidit,  scilicet  tribus  quatuorve  diebus  ante  et  quindecim 
diebus  post  inceptam  menstruationem,  se  contineant,  alio 
vero  tempore,  quo  conceptio  raro  accidit,  matrimonio 
utantur. 

c.  Hunc  modum  agendi  licitum  esse  non  solum  ex 
rei  natura  patet,  cum  nihil  fiat,  quod  sit  contra  finem 
matrimonii,  verum  etiam  ex  declaratione  s.  sedis  explora- 
tum est^).  Ratio  autem,  ob  quam  caute  solum  et  pruden- 
ter insinuanda  sit  haec  praxis,  duplex  est,  tum  quia  ipsa 
coniugibus  ansam  dare  potest  quovis  tempore  vel  negandi 
debitum  vel  committendi  onanismum,  tum  quia  hoc  medium 
certum  non  est:  experientia  enim  constat  conceptionem 
quandoque  etiam  hoc  tempore  locum  habere^). 

76.  Quoad  modum  tractandi  poenitentes  onanismo  de- 
ditos ex  compluribus  responsis  s.  sedis^)  haec  notanda 
sunt  : 

a.  Confessarius  tenetur  prudenter  et  discrete  inter- 
rogare poenitentes,  quando  adest  fundata  suspicio  eos  de 
onanismo,  cui  addicti  sunt,  omnino  silere.  Interrogare 
autem  potest  inquirendo,  num  aliquid  sit,  quod  circa 


Eschbach  p.  569  ss.  Stohr,  Handbuch  der  Pastoralmedizin 
(Freiburg.  Herder.  1900).  S.  497  ff. 

S.  Foenitentiaria  16.  iun.  1880  respondit : Coniuges  praedicto 
modo  matrimonio  utentes  inquietandos  non  esse,  posseque  confessarium 
sententiam,  de  qua  agitur,  illis  coniugibus,  caute  tamen,  insinuare, 
quos  alia  ratione  a detestabili  onanismi  crimine  abducere  frustra  len- 
taverit. 

Cf.  Olfers,  Pastoralmedizin^  S.  70  f.  Capellmann,  Die  fakul- 
tative  Sterilitat  (Aachen.  Barth.  1889). 

S.  Officium  21.  maii  1851.  Foenitentiaria  14.  dec.  1876  ; 10. 
mart.  1886. 

matrimonii  sanctitatem,  prolis  generationem  conscientiam 
remordeat.  Quod  si  poenitens  neget,  plerumque  ab  ulte^ 
riore  interrogatione  abstinere  potest. 

In  illis  regionibus,  in  quibus  onanismi  vitium  late  grassatur,, 
confessarius  fere  semper  rationabiliter  supponere  potest,  poenitentem 
illud  peccatum  consulto  tacere.  Abstineat  tamen  a specialibus  inter- 
rogationibus: an  semen  extra  vas  effuderint;  an  generationem  se  retra- 
hendo impedierint  etc. 

h.  Quando  confessarius  sive  ex  spontanea  confessione 
sive  ex  prudenti  interrogatione  cognovit  poenitentem  esse 
onanistam,  per  se  tenetur  illum  de  huius  peccati  gravitate 
monere,  cum  paterna  caritate  reprehendere  eique  absolu- 
tionem tum  solum  impertiri,  cum  sufficientibus  signis  con- 
stat ipsum  dolere  de  praeterito  et  habere  propositum  non 
amplius  onanistice  agendi. 

c.  Si  tamen  deprehendat  poenitentem  onanistam  in 
bona  fide  esse,  monitionem  autem  nullum  habituram  esse 
fructum,  secundum  regulam  generalem  de  monendis  iis, 
qui  bona  fide  peccant,  monitionem  omittere  vel  ita  loqui 
potest,  ut  poenitentis  bonam  fidem  non  perturbet^). 

Quamvis  ignorantia  invincibilis  diu  duratura  quoad  secundaria 
legis  naturae  praecepta  admitti  non  possit,  si  tamen  illa  praecepta 
cum  circumstantiis  apparenter  excusantibus  coniunguntur,  praesertim 
in  iis,  qui  in  rebus  moralibus  rudes  sunt,  ignorantia  admittenda  erit, 
ut  si  maritus  sciat  uxorem  sine  periculo  vitae  parere,  se  filios  alere 
non  posse. 

77.  Foecimdatio  artificialis  ea  dicitur,  qua  semen 
virile  citra  copulam  perfectam  in  uterum  mulieris  iniicitur. 
lam  vero  foecundatio  artificialis  illicita  dici  debet^). 

a.  Foecundationem  modo  artificiali  fieri  posse,  primus  docuit 
Spallanzani,  sacerdos  mutinensis,  in  universitate  papiensi  physio- 
logiae professor,  qui  in  animalibus  semen  masculum  in  organa 
feminea  felici  successu  introduxerat.  Idem  eodemque  successu  me- 
dici in  hominibus  tentarunt  atque  in  dies  perficiunt,  quando 

Gf.  Ballerini-Falmieri.  VI.  n.  247.  Genicot  II.  n.  551. 

5.  Officium  ad  quaesitum:  „An  adhiberi  possit  artificialis  mu- 
lieris foecundatio “ die  25.  mart.  1897  respondit:  Non  licere:  Gf.  Escli- 
hach,  Disputationes  physiol.  theolog.^  p.  70  ss.  Berardi,  Praxis  con- 
fessariorum^  I.  n.  1009  ss.  Antonelli  I.  n.  115  ss. 

coiiiuges  prolem  exoptantes,  uxor  quidem  conceptionis  capax,  ma- 
ritus vero  copulae  rite  peragendae  incapax  est. 

h.  Cum  mulieri  non  liceat  semen  excipere  nisi  proprii  viri, 
in  foecundatione,  de  cuius  liceitate  quaeritur,  proprii  viri  semen 
in  uterum  uxoris  introduci  supponitur,  id  quod  duobus  modis  per- 
agi solet. 

a.  Primus  modus  in  eo  consistit,  quod  vir  cum  coniuge  copulam 
habet,  sed  imminente  seminatione  se  retrahit  et  in  aliquo  vase 
semen  effundit,  quod  deinde  medicus  ope  instrumenti  colligit  atque 
in  uterum  iniicit.  Iste  modus  illicitus  est,  quia  onanismus  seu 
effusio  seminis  extra  vas  femineum  locum  habet. 

|3.  Secundus  modus  in  eo  consistit,  quod  vir  citra  copulam 
in  vase  aliquo  semen  effundit,  quod  deinde  medicus  ope  instru- 
menti colligit  atque  in  uterum  uxoris  introducit.  Iste  modus  illi- 
citus est,  quia  solum  per  medium  illicitum,  per  voluntariam  nempe 
pollutionem,  obtinetur  foecundatio. 

c.  Uxor  tamen  ad  vitanda  incommoda  vere  gravia  artificialem 
foecundationem  admittere  posset,  quia  ipsa  non  activa  in  mala 
actione  cooperatur,  sed  mere  passive  et  permissive  se  habet  in 
recipiendo  semine  viri  sui. 

d.  Est  duplex  modus  fo e cun dationis,  qui  artificialis  dici 
potest,  sed  licitus  est.  Primus  in  eo  consistit,  quod  vir  in  vase 
femineo  instrumentum  ponit,  sive  ut  vagina  dilatetur,  sive  ut 
uterus  in  naturali  positione  collocetur,  quo  facto  copulam  habent 
more  consueto.  Modus  iste  licitus  est,  cum  solum  natura  iuvetur 
in  peragenda  copula.  Alter  in  eo  consistit,  quod  vir  more  solito 
copulam  habet  et  intra  vaginam  semen  effundit,  quod  deinde 
medicus  ope  instrumenti  haurit  atque  in  uteri  fundum  iniicit. 
Etiam  iste  modus  licitus  est,  quia  copula  naturalis  habetur,  qua 
posita  ope  instrumenti  defectus  naturae  suppletur. 

Num  per  foecundationem  artificialem  (illicitam)  consummetur 
matrimonium,  si  ex  ea  proles  sequatur,  affirmat  Sanchez^),  qui  censet 
niatiimonium  consummari,  quoties  semen  recipiatur  intra  vas  naturale 
mulieris,  quacunque  arte  id  fiat;  negat  Gasparri^),  et  recte  quidem: 
matrimonium  enim  non  consummatur  nisi  copula,  ad  quam  matri- 
monium a natura  ordinatum  est;  haec  autem  est  copula,  quae  fit  cum 
penetratione  vasis  feminei  et  seminis  in  eodem  effusione.  Quare  matri- 
monium ne  tum  quidem  consummari  censetur,  cum  maritus  semen  ad 
os  vaginae  apponat,  etsi  exinde  proles  nascatur. 


*)  L.  7.  disp.  99.  n.  37. 
2)  11.  1302. 

Quaestio  secunda. 

De  liceitate  actus  coniugalis  ratione  circumstantiarum. 

Circumstantiae,  quae  efficere  possunt,  ut  actus  con- 
iugalis evadat  illicitus  et  moraliter  malus,  sunt  eius  finis^ 
modus  seu  situs ^ tempus  et  locus. 

§ 1.  De  fine. 

78.  Complures  sunt  fines,  propter  quos  actus  con- 
iugalis exerceri  potest,  quorum  alii  sunt  proprii  et  essen- 
tiales, alii  improprii  et  accidentales.  Proprii  sunt:  a.  ad 
generandam  prolem;  h.  ad  evitandam  incontinentiam  seu 
ad  sedandam  libidinem;  c.  ad  satisfaciendum  obligationi 
erga  alterum  coniugem.  Horum  finium  essentialium  pri- 
mus quidem,  generatio  prolis,  est  primarius,  alii  sunt 
secundarii  matrimonii  fines.  Praeter  hunc  triplicem  finem 
proprium  sunt  alii  improprii  e.  g.  ad  conservandum  et 
fovendum  mutuum  amorem,  ad  sanitatem  corporis  conser- 
vandam vel  recuperandam  etc. 

1.  Actus  coniugalis  oh  quemcunqne  finem  honestum  liciie 
exerceri  potest.  Si  de  aliquo  fine  proprio  agitur,  ratio  est, 
quia  actio  naturae  conveniens  licite  exercetur  ob  illos 
fines,  propter  quos  auctor  naturae  illam  instituit;  si  vero 
de  fine  improprio  agitur,  ratio  est,  quia  actio  non  mala 
licite  adhiberi  potest  ad  finem  honestum,  ad  quem  obti- 
nendum utilis  est. 

a.  Sunt,  qui  cum  s.  TJioma  dicant  actum  coniugalem  ad  vitan- 
dam propriam  (non  coniugis)  incontinentiam  peractum  esse  peccatum 
veniale^.  Verum  a.  finis  iste  non  solum  in  se  honestus  et  laudabilis 
est,  sed  etiam  ad  essentiales  matrimonii  fines  pertinet;  atqui  actum  in 
se  indifferentem  ob  finem  honestum  exercere  nequit  esse  peccatum. 
|3.  S.  Paulus  docet  hunc  finem  a Deo  in  matrimonio  instituendo  fuisse 
intentum  (1.  Cor.  7,  2.  5.),  et  cum  Apostolus  actus  coniugabs  hunc 
solum  finem  assignet,  manifesto  supponit  opus  coniugii  in  hunc  solum 


‘)  Supplem.  q.  49.  a.  5. 

finem  peractum  esse  licitum,  y*  Ecclesia  benedicit  nuptiis  senum,  quos 
novit  inire  matrimonium  ad  propriam  incontinentiam  vitandam,  quod 
quidem  ecclesia  facere  non  posset,  si  usus  matrimonii  propter  illum 
finem  peractus  esset  illicitus^). 

h.  Actum  coniugalem  exercere  cum  affectu  ad  aliam  personam, 
quam  quis  sibi  repraesentat,  ut  ex  ea  delectationem  veneream  capiat, 
est  mentale  adulterium  ideoque  grave  peccatum.  In  actu  coniugali 
aliam  personam  sibi  repraesentare,  ut  ex  eius  pulchritudine  delectati- 
onem capiat  et  ad  actum  coniugalem  excitetur,  non  quidem  peccatum 
sed  valde  periculosum  est.  Si  tandem  coniuges  pulchras  imagines  sibi 
ob  oculos  ponant  easque  aspiciant,  sive  ut  se  excitent,  sive  ut  prolem 
formosiorem  concipiant,  non  committunt  peccatum,  modo  imagines  non 
sint  sacrae. 

2.  Actum  coniugalem  oh  solam  voluptatem  exercere 
est  peccatum  veniale:  nam  inordinatio  est,  etsi  non  gravis, 
velle  sistere  in  aliqua  re  tamquam  fine,  quam  auctor  na- 
turae voluit  tamquam  medium  ad  finem^). 

Quodsi  nullus  finis  honestus  positive  intendatur,  et  actus  con- 
iugalis fiat  hac  positiva  intentione  capiendi  voluptatem,  actus  dicendus 
videtur  honestus,  dummodo  in  eius  exercitio  nulla  ex  parte  excedatur 
contra  praescripta  rationis,  et  actus  tamquam  licitus  vel  saltem  non 
ut  illicitus  apprehendatur.  Actus  enim  ipse  licitus  est,  delectatio, 
quae  appetitur  pariter  licita  est,  in  modo  exercendi  actum  et  capiendi 
voluptatem  servatur  ordo  a ratione  praescriptus,  i.  e.  concupiscentia 
regitur  a ratione  et  voluntate;  ergo  actui  nihil  deesse  intelligitur, 
quominus  naturae  rationali  sit  conveniens  ideoque  ordinabilis  et  ob- 
iective  ordinatus  in  Deum,  finem  ultimum^). 

Num  actus  coniugalis  licitus  sit,  si  xonstet  mulierem  ab- 
ortum pati  aut  prolem  mortuam  in  lucem  edere.  — Affirmandum 
est,  saltem  si  fiat  ad  vitandum  periculum  incontinentiae: 
nam  ex  una  parte  etiam  tali  proli  melius  est  cum  peccato 
originali  esse,  quam  omnino  non  esse;  ex  alia  vero  parte 
exclusio  a supernaturali  beatitudine  a parentibus  permittitur 
ex  gravi  causa,  ad  vitandum  peccatum  incontinentiae. 

3.  Non  est  necesse,  ut  coniuges  in  usu  matrimonii 
generationem  prolis  velint,  immo  ex  iusta  causa  optare 

Cf.  Gatechismus  rom.  pr.  2.  c.  8.  q.  14.  S.  Alphonsus  n.  882. 

Damnata  est  haec  propositio  (9)  ab  Innocentio  XI.:  „02ms 
coniugii  oh  solam  voluptatem  exercitum  omni  penitus  culpa  caret  ac 
defectu  veniali‘^. 

De  principiis^  n.  87  ss. 

possunt,  ne  ea  generetur  et  ex  hoc  desiderio  usum  matri- 
monii restringere  ad  illud  tempus,  quo  minor  est  spes 
futurae  conceptionis.  Requiritur  tamen,  ne  intentio  prolis 
positive  excludatur,  i.  e.  ne  quidquam  fiat,  quo  proles 
impediatur,  sed  ut  ordo  generationis  servetur. 

§ 2»  De  situ  et  loco. 

79.  I)e  situ.  Situs  naturalis  et  ordinarius  actus  con- 
iugalis  hic  est,  ut  fiat  iacendo,  ita  ut  mulier  succumbat 
et  vir  incumbat:  iste  enim  situs  aptissimus  est  ad  seminis 
in  vas  mulieris  infusionem.  Situs  innaturalis  quivis  est, 
qui  a naturali  recedit,  ut  si  copula  fiat  sedendo  vel  stando 
vel  ita,  ut  vir  succumbat  et  mulier  incumbat.  Per  situm 
innaturalem  generatio  redditur  quidem  difficilior,  attamen 
non  impossibilis,  quia  semen  non  per  descensum,  sed  per 
attractionem  ad  ovaria  pertingib^). 

Ex  intentione  difficiliorem  reddendi  conceptionem  eligere  modum 
coeundi,  quo  ea  reapse  difficilior  reddatur,  veniale  peccatum  est,  si  fiat 
sine  iusta  causa:  cum  enim  generatio  prolis  sit  primarius  matrimonii 
finis,  sine  iusta  causa  sic  agere  contra  rationem  est,  non  tamen  gra- 
viter, quia  conceptio  non  impeditur. 

1.  Situs  innaturalis,  quicunque  is  sit,  non  excedit  pec- 
catum veniale,  modo  exclusum  sit  grave  periculum  semen 
extra  vas  effundendi : quivis  enim  situs,  quo  copula  haberi 
potest,  ad  generationem  aptus  est. 

Ergo  nunquam  interrogandi  sunt  coniuges  de  situ,  quem  in  actu 
coniugali  peragendo  adhibent,  cum  res  non  sit  ad  confessionem  neces- 
saria; et  si  ipsi  poenitentes  consilii  causa  de  hac  re  interrogant,  con- 
fessarius  in  genere  tantum  respondeat,  ut  actum  debite  et,  quantum 
fieri  potest,  naturali  modo  perficiant;  quodsi  poenitenles  desitu  innatu- 
rali  se  accusant,  interroget,  num  ex  illa  copula  sequi  potuerit  gene- 
ratio, quia  confessario  sufficit  scire,  num  prorsus  impedita  fuerit  ge- 
neratio. 

2.  Si  mutatio  situs  naturalis  ex  iusta  causa  fit  e.  g. 
propter  periculum  abortus  vel  propter  difficultatem  naturali 
modo  congrediendi,  nullum  est  peccatum,  etiamsi  aliqua 
pars  seminis  dispergatur,  immo,  si  alius  modus  copulae 


q S.  Alphonsus  n.  917.  Capellmann,  Medicina  past.^  p.  151. 

impossibilis  est,  etiamsi  magna  pars  seminis  perdatur:  nam 
hinc  quidem  dispersio  per  accidens  fit,  inde  vero  gene- 
ratio non  impeditur,  cum  ad  eam  modica  pars  seminis 
sufficiat  ^). 

80.  De  loco.  1.  Locum  secretum  esse  debere  natu- 
ralis verecundia  et  lex  caritatis,  qua  scandalum  praecavere 
debemus,  postulat. 

a.  Coram  aliis  coire  ratione  scandali  grave  peccatum  est. 

h.  Cavere  debent  parentes,  ne  filii  huius  rei  cognitionem  acqui- 
rant et  sic  scandalum  patiantur. 

2.  In  loco  sacro  lex  ecclesiastica  copulam  sub  gravi 
prohibet,  nisi  urgeat  necessitas:  nam  per  humani  seminis 
effusionem  loco  sacro  irreverentia  irrogatur,  et  si  effusio 
fiat  notoria,  ecclesia  polluitur^). 

§ 5.  De  tempore* 

Quaeritur,  num  licitus  sit  actus  coniugalis  imprimis 
temporibus  sacris,  dein  aliis  quibusdam  temporibus,  quibus 
actus  coniugalis  alterutri  coniugum  aut  proli  conceptae 
maius  minusve  nocumentum  affert.  Haec  tempora  sunt: 
tempus  menstruationis,  praegnationis,  purgationis,  lacta- 
tionis et  infirmitatis,  de  quibus  universim  dicendum  est: 
si  subest  periculum  gravis  damni  in  sanitate  vel  vita, 
actus  coniugalis  graviter  illicitus  est,  si  periculum  damni 
leve  est,  sub  levi  prohibitus  est;  causa  vero  iusta,  prae- 
sertim si  damnum,  quod  timetur,  leve  est,  usum  matri- 
monii licitum  reddit.  Causa  autem  censetur  esse  iusta, 
si  incommodum,  quod  ex  abstinentia  oritur,  damno,  quod 
ex  usu  timetur,  praevalet  vel  saltem  ei  aequivalet.  Ideo 
si  damnum  leve  tantum  timetur,  abstinentia  autem  diu- 
turna esset,  copula  licita  dicenda  est,  tum  quia  diu  ab- 
stinere coniugibus  valde  onerosum  est,  tum  quia  diuturna 
abstinentia  periculum  incontinentiae  affert. 


b Capellmann,  Medicina  pastor,  p.  151. 

Cf.  5.  Alphonsus  1.  3.  n.  458.  Gf.  De  praeceptis^  n.  178. 

81.  1.  Tempore  sacro  i.  e.  diebus  festis,  adventus, 
quadragesimae  et  s.  communionis  actus  coniugalis  licitus 
est,  quia  nullo  iure  prohibetur.  Et  licet  consultum  sit,  ut 
coniuges  diebus,  qui  poenitentiae  agendae  potissimum  de- 
dicati sint,  et  praesertim  diebus  s.  communionis  a petendo 
debito  abstineant’),  si  tamen  nocte  praecedente  honeste 
copulam  habuerint,  a s.  communione  non  arcentur.  Quodsi 
in  perficiendo  actu  venialiter  peccaverint,  reverentia  erga 
ss.  sacramentum  postulat,  ut  eo  die  a s.  communione  abs- 
tineant;  nisi  adsit  peculiaris  ratio  eo  ipso  die  communi- 
candi. 

a.  Non  exsistit  neque  unquam  exstitit  lex  ecclesiastica,  quae  usum 
matrimonii  diebus  sacris  prohibuisset;  verba  autem  ss.  Patrum  et  ca- 
nones ecclesiastici,  qui  eum  prohibere  videntur,  non  de  lege  in  con- 
scientia obligante,  sed  de  consilio  intelligendi  sunt^). 

h.  Rigidior  est  sententia  s.  Alphonsi  (n.  922)  affirmantis  veniale 
peccatum  eum  committere,  qui  post  copulam  ex  voluptate  habitam  ad 
s.  communionem  accedat:  coniuges  enim,  qui  ad  copulam  peragendam 
nulla  alia  causa  moventur  quam  a voluptate,  ne  venialiter  quidem 
peccant,  proindeque  absque  peccato  ad  s.  communionem  accedere  pos- 
sunt (n.  78).  Sapienter  autem  docet  Laymann  monendam  esse  uxorem, 
ne  in  reddendo  debito  difficilem  se  praebeat,  praesertim  si  frequenter 
e.  g.  omnibus  diebus  festis  communicare  soleat.  Hinc  rogare  quidem 
potest  maritum,  ut  diebus  s.  communionis  ab  actu  coniugali  abstinere 
velit,  quod  si  aegre  ferat  maritus,  ipsa  ad  debitum  reddendum  obli- 
gatur^). 

82.  2.  Tempore  fluxus  menstrui.  Distinguendum 
est  inter  fluxum  menstruum  seu  fluxum  sanguinis  ordina- 
rium, de  quo  supra  (n.  41),  et  extraordinarium,  qui  ex 
morbo  provenit  et  longiore  tempore  quandoque  ad  quin- 
decim dies  perdurat. 

a.  Copula,  quae  tempore  fluxus  extraordinarii  habetur^ 
nunquam  non  damnum  affert  sanitati  mulieris;  quare  abs- 
tinentia ab  usu  matrimonii  per  id  tempus  consulta  est; 
at  copula  prorsus  illicita  dici  nequit,  nisi  ex  iudicio  me- 


h Cf.  1.  Cor.  7,  5. 

D Ballerini-Palmieri  VI.  n.  366. 

^)  Gf.  Laymann,  Theologia  moralis  1.  5.  c.  6.  n.  16. 

dici  grave  damnum  immineat  uxori,  quia  onerosum  est 
viro  tam  diu  a copula  abstinere. 

h.  Tempore  fluxus  ordinarii  copula  non  est  quidem 
illicita,  ex  duplici  tamen  ratione  abstinentia  ab  usu  matri- 
monii suadenda  est,  praesertim  cum  ea  paucorum  sit  tan- 
tum dierum.  Imprimis  propter  peculiarem  indecentiam 
(non  moralem  sed  physicam) ; quare  vir  etiam  naturali 
et  innata  nausea  se  avertit  a muliere,  quae  fluxum  men- 
struum patitur,  et  pari  modo  mulier  eo  tempore  insitam 
aversionem  ab  omni  congressu  maritali  experitur.  Deinde 
vero  propter  periculum  sanitatis,  quod  imminet  uxori, 
cuius  organa  genitalia  eo  tempore  per  se  iam  sunt  irri- 
tata^).  Cum  tamen  utraque  haec  ratio  non  sit  gravis, 
copula  tempore  fluxus  menstrui  dicenda  est  licita,  modo 
adsit  rationabilis  causa  coeundi.  Quod  veteres  timebant, 
nempe  prolem  hoc  tempore  conceptam  nasci  infirmam  vel 
leprosam,  inane  est‘^). 

In  lege  vetere  usus  matrimonii  tempore  fluxus  menstrui  peculiari 
praecepto  prohibitus  erat®);  antiquiores  theologi  etiam  in  lege  nova 
usum  matrimonii  hoc  tempore  graviter  illicitum  habebant,  praesertim 
ob  damnum  futurae  prolis : putabant  enim  prolem,  si  hoc  tempore  con- 
cipiatur, fore  infirmam  vel  monstruosam.  Alii  copulam  per  id  tempus 
saltem  leviter  illicitam  dicebant,  quia  mulier  ad  generationem  tunc 
est  inepta.  Cum  hodie  constet  has  rationes  non  subsistere,  antiquorum 
sententia  in  hac  re  omittenda  est:  facilius  enim  hoc  quam  alio  tem- 
pore proles  concipi,  eaque  per  se  sana  et  firma. 


83.  3.  Tempore  praegnationis  copula  illicita  esse 
potest,  quia  inducit  periculum  abortus,  praesertim  si  saepe 
et  impetuose  perficiatur.  Sed  cum  abortus  periculum  solum 
primis  praegnationis  mensibus  proprie  exsistat,  maturescente 
autem  foetu  paulatim  evanescat,  status  vero  incipientis 
praegnationis  vix  cognosci  possit,  copula  hoc  tempore  sim- 
pliciter licita  dicenda  erit;  coniugibus  tamen,  qui  praegna- 


b Capelhnann,  Medicina  past.®  p.  152. 
b Olfers,  Pastoralmedicin^  p.  64. 

®)  Lev.  15,  19.  20;  18,  19. 

tionem  suspicantur,  tum  quoad  numerum  tum  quoad  modum 
concubitus  moderatio  commendanda  est. 

Difficile  est,  quod  nunnulli  auctores  docent,  copulam  scilicet  cum 
praegnante  culpa  non  vacare,  quia  semen  frustratur:  non  enim  ad  ge- 
nerationem tantum,  sed  etiam  ad  alios  fines,  et  praesertim  in  concu- 
piscentiae remedium  matrimonium  ordinatur. 

84.  4.  Tempore  purgationis  post  partum  conceptio 
quidem  non  fit,  ideo  ex  hac  parte  damnum  mulieri  non 
imminet;  at  ex  ipsa  copula  mulieri  periculum  morbi  im- 
minet, tum  propter  magnam  debilitatem  ex  partus  dolori- 
bus contractum,  tum  propter  organa  genitalia  post  partum 
prorsus  alterata.  Periculum,  quod  primis  diebus  post 
partum  maius  est , paulatim  minuitur  et  tamdiu  durat, 
quamdiu  organa  genitalia  nondum  sunt  in  priorem  statum 
restituta.  Elapsis  duobus  circiter  mensibus  rediens  men- 
struatio indicat  organa  suis  locis  esse  restituta  et  novam 
conceptionem  fieri  posse.  Quare  primis  post  partum  diebus 
copula  propter  periculum  damni  graviter,  postea  leviter 
illicita  est. 

Censet  Capellmann  periculum  gravis  nocumenti  post  partum  per 
duas,  levis  nocumenti  per  quatuor  sequentes  hebdomadas  perdurare^. 
Viris  dicendum  est,  ut  concupiscentiam  hoc  tempore  orientem  aut  com- 
pescant aut  aliis  modis  licitis  sedare  curent.  Si  tamen  gravis  causa, 
praesertim  periculum  incontinentiae,  copulam  cohonestat,  ipsa  etiam 
hoc  tempore  a peccato  excusatur. 

85.  5.  Tempore  lactationis  nova  conceptio  ordinarie 
timenda  non  est;  si  tamen  accidit,  mox  etiam  lac  diluitur 
ac  diminuitur  et  brevi  prorsus  desinit.  Cum  copula  hoc 
tempore  habita  aliud  nocumentum  non  afferat,  licita  dicenda 
erit:  proles  enim  alio  modo,  lactatione  nempe  artificiali, 
nutriri  potest,  insuper  coniuges  nimis  diu  (lactatio  ultra 
annum  perdurat)  ab  usu  matrimonii  abstinere  deberent,  si 
toto  hoc  tempore  copula  non  concederetur. 

86.  6.  Tempore  morbi  actus  coniugalis  per  se  illi- 
citus est,  si  vitae  vel  sanitatis  periculum  affert;  ex  gravi 


q Capellmann  1.  c.  p.  153. 

causa  vero  licitus  est;  si  nimirum  coniuges  alias  diu  abs- 
tinere deberent  cum  periculo  incontinentiae,  modo  non 
inducatur  proximum  periculum  mortis.  In  particulari  vero 
distinguendum  est  inter  morbos  contagiosos  (syphilis, 
phthisis)  et  non  contagiosos.  De  qualitate  morbi  consu- 
lendus est  medicus.  Itaque 

a.  Si  una  pars  laborat  morbo  syphilitico  (morbus  gal- 
licus  theologorum),  usus  matrimonii  illicitus  videtur  propter 
horrendas  sequelas,  quas  tam  comparti  quam  proli  affert. 
Insuper  periculum  infectionis  certum  est,  morbus  autem, 
si  levis  est,  intra  breve  tempus  removeri  potest. 

In  hac  affirmatione  recentiores  {Lehnikiihl,  Ballerini-Palmieri, 
Mare  etc.)  consentiunt  ducti  rationibus,  quae  a medicis  afferuntur. 
Hi  unanimes  sunt  in  describendis  gravissimis  malis,  quae  coniugibus 
et  proli  ex  hoc  morbo  oriuntur  et  paulatim  innumeras  familias,  quin 
et  integram  nationem  afficiunt b»  S.  Alphonsus,  qui  usum  matrimonii 
in  hoc  casu  non  absolute  interdicit  (n.  909),  cum  theologis  recentibus 
forte  conciliari  potest.  Distinguuntur  enim  diversi  gradus  morbi  gal- 
lici,  ideo  fieri  potest,  ut  recentiores  de  summo  gradu  negent,  quod 
s.  Alphonsus  de  mitiore  gradu  concedit.  Num  usus  matiimonii  etiam 
in  summo  gradu  morbi  gallici  absolute  loquendo  concedi  possit,  quia 
non  inducit  proximum  periculum  mortis  intra  breve  tempus  subeun- 
dae alii  iudicent. 

b.  Phthisi  laborantibus  usus  matrimonii  illicitus  non 
€st,  tum  quia  phthisici  ordinarie  vehementem  concupiscen- 
tiam experiuntur,  tum  quia  ex  modico  usu  matrimonii  grave 
damnum  non  provenit. 

a.  Etsi  phthisis  per  se  morbus  sit  contagiosus,  ex  usu  matrimonii 
tamen  potius  hereditarius  dicendus  est,  quia  periculum  infectionis  per 
copulam  vix  unquam  inducitur.  Proles  ex  parentibus  phthisicis  genita 
non  oritur  phthisi  affecta,  sed  postea  eam  facillime  contrahit  propter 
maximam  ad  hunc  morbum  dispositionem  a parentibus  hereditate  ac- 
ceptam. 

|3.  Quia  frequentior  copula  hoc  morbo  laborantibus  multum  no- 
cere potest,  magna  parsimonia  in  hac  re  eis  commendanda  est. 

y.  Quod  proles  phthisica  vel  potius  ad  phthisim  disposita  nascatur, 
usum  matrimonii  non  impedit,  tum  quia  certum  non  est,  ex  hac  par- 
ticulari copula  prolem  generari,  et  si  generetur,  certum  non  est,  eam 


b Cf.  Capellmann  1.  c.  p.  158.  Olfers  1.  c.  S.  67.  Antonelli  I. 
c.  II.  n.  393  ss. 

infectam  generari,  cum  hereditaria  dispositio  saepe  per  saltum  pro- 
grediatur, tum  denique  quia  proli,  quae  generatur  infirma,  „ melius  est 
sic  esse,  quam  penitus  non  esse“^). 

c.  Si  morbi  non  sunt  contagiosi^  copula  licita  est,  ubi 
morbi  sunt  leviores  nec  multum  debilitantes,  quia  per 
copulam  non  fiunt  peiores;  at  illicita  est  ubi  morbi  sunt 
multum  debilitantes  et  cum  febri  vel  magno  dolore  con- 
iuncti:  hi  enim  per  copulam  ordinarie  multum  ingraves- 
cunt. Ad  hoc  genus  morborum  numerari  debent  aegro- 
tationes genitalium  in  muliere,  quae  per  usum  matrimonii 
adeo  augeri  solent,  ut  difficulter  postea  sanentur^). 

Mulieres,  quibus  ex  iudicio  medici  proximus  partus  mortem  sit 
allaturus,  ordinarie  non  sunt  obligandae,  ut  ab  usu  matrimonii  absti- 
neant, tum  quia  conceptio  incerta  est,  tum  quia  eiusmodi  iudicia  me- 
dicorum experientia  teste  saepe  falsa  sunt 


Quaestio  tertia. 

De  obligatione  actus  coniugalis. 

87.  Declaratio.  Per  se  viri  est  petere,  uxoris  est 
reddere  debitum:  mulieribus  enim  ob  insitam  verecundiam 
ordinarie  valde  molesta  est  petitio;  viri  autem  ob  vere- 
cundiam a petitione  ordinarie  non  arcentur.  Quapropter 
uxor  non  tenetur  reddere  debitum,  nisi  vir  petat:  si  enim 
non  petit,  uxor  praesumere  potest  virum  non  exigere  de- 
bitum. Per  accidens  autem  etiam  mulier  petere  tenetur: 
si  enim  vir  in  periculo  est  incontinentiae,  ipsa  ex  caritate 
tenetur  a periculo  eum  liberare ; sed  cum  caritas  non  ob- 
liget cum  gravi  incommodo,  non  tenetur  petere,  si  absque 
gravi  incommodo  e.  g.  magna  verecundia  non  potest. 


0 AntonelU,  Medicina  pastoralis  11.  n.  418, 
Cf.  Capellmann  1.  c,  p.  161. 

Ab  expressa  petitione,  quae  fit  verbis  vel  aequivalentibus  signis, 
distinguenda  est  petitio  interpretativci,  quae  ex  aliquibus  indiciis  col- 
ligitur. Sic  si  uxor  exsistens  in  periculo  incontinentiae  velit  uti  matri- 
monio, sed  prae  verecundia  non  audeat  expresse  petere,  interpretative 
petere  dicitur,  et  maritus  haec  advertens  ipse  petere  seu  potius  inter- 
pretative petenti  reddere  debitum  tenetur. 

88.  Principia.  1.  Nulla  exsistit  obligatio  petendi  de- 
litum coniugale  nisi  quandoque  per  accidens  ex  caritate: 
nulla  enim  exsistit  pro  singulis  coniugibus  obligatio  utendi 
matrimonio,  sed  ad  illum  usum  ius  tantum  habent;  nemo 
autem  tenetur  uti  iure  suo. 

Per  accidens  autem  potest  adesse  obligatio  petendi 
praesertim  in  viro : a.  si  iudicet  compartem  versari  in 
periculo  incontinentiae  et  ob  verecundiam  non  petere: 
quilibet  enim  ex  caritate  tenetur  impedire  peccatum  alte- 
rius, si  commode  potest;  h.  si  usus  matrimonii  necessarius 
est  ad  fovendum  amorem  vel  ad  dissidia  avertenda. 

Licet  usus  matrimonii  coniugibus  ordinarie  suadendus  sit,  prae- 
sertim iis,  qui  prolem  alere  et  apte  educare  possunt;  ex  mutuo  tamen 
consensu  ab  usu  matrimonii  eis  etiam  abstinere  licet,  modo  non  adsit 
periculum  incontinentiae.  Et  quidem  si  abstinent  ex  motivo  virtutis, 
excluso  periculo  incontinentiae,  id  laudandum  est,  si  ex  alio  ratio- 
nabili motivo  fiat,  et  non  adsit  periculum  peccati,  saltem  permitten- 
dum est. 

2.  Exsistit  obligatio  iustitiae  per  se  gravis  reddendi 
debitum^  quoties  alter  coniux  expresse  vel  tacite  serio  petit. 

a.  Per  contractum  enim  matrimonialem  coniuges  sibi 
invicem  transferunt  ius  et  potestatem  in  corpus  in  ordine 
ad  actum  coniugalem;  sed  iuri  petendi  respondet  in  altero 
obligatio  reddendi  debitum.  Idem  expresse  docet  Aposto- 
lus: uxori  vir  debitum  reddat  et  uxor  similiter  viro^).  In- 
super qui  debitum  negat,  compartem  saepe  exponit  peri- 
culo gravium  peccatorum. 

Quare  non  licet  se  voluntarie  impotentem  reddere  e.  g.  nimiis 
laboribus,  vigiliis,  austeritatibus  etc.:  coniux  enim  ius  habet  ad  actum 
coniugalem;  qui  ergo  se  impotentem  reddit,  se  facit  inhabilem  ad  de- 
bitum solvendum.  — Nec  licet  sine  necessitate  vel  consensu  alterius 

q 1.  Cor.  7,  3. 

Noldin,  De  sexto  praecepto^*. 

partis  abesse  per  notabile  tempus:  eiusmodi  enim  absentia  negationi 
debiti  aequivaleret. 

h.  Obiectum  mutui  contractus  per  se  res  gravis  mo- 
menti est:  agitur  enim  de  generatione  prolis,  de  vitanda 
incontinentia,  de  significando  amore  coniugali  ad  conser- 
vandam pacem;  ergo  reddere  debitum  per  se  gravis  obii 
gatio  iustitiae  est,  quando  alter  serio  petit,  ita  scilicet,  ut 
rogatus  cedere  nolit.  Nihilominus  negatio  debiti  potest 
esse  leve  peccatum  in  duplici  casu:  a.  ex  parvitate  ma- 
teriae, si  raro  tantum  fiat,  si  e.  g.  saepe  petenti  semel  in 
mense  negetur,  vel  si  non  omnino  negatur,  sed  solum  ad 
breve  tempus  e.  g.  ad  noctem  differtur;  excluso  tamen 
incontinentiae  periculo;  |3.  si  alter  non  serio  sed  remisse 
tantum  petit,  ita  ut  debitum  benevole  remittere  censeatur. 

a.  Ergo  per  se  graviter  peccat  coniux,  qui  alteri  serio  petenti 
negat  debitum  etiam  una  vice  tantum,  praesertim  si  in  altera  parte 
est  periculum  incontinentiae  vel  gravis  molestia;  et  quidem  non  solum 
contra  iustitiam,  quia  negat,  quod  debitum  est,  sed  etiam  contra  cari- 
tatem, quia  compartem  exponit  periculo  gravium  peccatorum. 

|3.  Graviter  peccant  etiam  viri,  qui  sive  ex  avaritia,  ne  prolem 
alere  debeant,  sive  ex  malevolentia  proprias  uxores  nunquam  vel  fere 
nunquam  cognoscunt , quamvis  praesumere  debeant  ipsas  id  aeger- 
rime ferre. 

y.  Mulieres,  praesertim  quae  iam  sint  provectioris  aetatis  et  nu- 
merosa prole  onustae,  quandoque  putant  se  debitum  negando  graviter 
non  peccare,  nisi  fere  semper  fiat  vel  nisi  vir  in  periculo  peccandi  ver- 
setur. Quod  si  confessarius  deprehenderit,  caveat,  ne  frustra  eis  bonam 
fidem  adimat, 

b.  Ceterum  mulieres  serio  graviterque  monendae  sunt,  ne  viris 
difficiles  et  morosas  se  praebeant,  si  copulam  vel  alia,  quae  coniugibus 
licita  sint,  ab  eis  exigant,  ne  scilicet  eos  exponant  periculo  propria 
relicta  ad  alias  mulieres  accedendi. 

3.  Tenetur  coniux  serio  petenti  debitum  reddere,  etsi 
inde  leve  damnum  vel  incommodum  timeat:  a gravi  enim 
obligatione,  quae  insuper  est  iustitiae,  leve  damnum  vel 
incommodum  nullatenus  excusat. 

Etsi  leve  incommodum  e.  g,  graveolentia,  quam  uxor  ex  ore  et 
naribus  emittit,  a petendo  vel  reddendo  debito  non  excuset,  incom- 
modum tamen  vere  grave  etiam  ab  hac  obligatione,  sicut  ab  aliis,  ex- 
cusat, ut  in  sequentibus  n.  91  s.  dicetur. 


De  obligatione  actus  coniugalis. 


99 


4.  Intra  primum  himestre  ex  speciali  concessione  iuris 
coniuges  debitum  reddere  non  tenentur^).  Hoc  privile- 
gium coniugibus  a iure  conceditur  quidem  ad  deliberan- 
dum de  ingressu  in  religionem;  attamen  probabiliter  eo 
uti  possunt,  etsi  religionem  ingredi  nolint.  Debito  autem 
semel  reddito  cessat  privilegium.  Coniuges  tamen  hoc 
privilegio  uti  non  solent,  tum  quia  illud  ignorant,  tum 
quia,  etsi  sciant,  eo  uti  nolunt,  et  merito  quidem  propter 
periculum  peccandi^). 

a.  Etsi  multi  auctores  hoc  privilegium  iis  negent,  qui  de  in- 
gressu in  religionem  non  cogitant,  quia  tamen  s.  Alphonsus  (n.  958) 
illud  affirmat,  coniux,  qui  eo  velit  uti,  non  posset  cogi  ad  debitum 
reddendum. 

b.  Hoc  privilegium  solum  refertur  ad  religionem,  in  qua  vota 
sollemnia  emittuntur,  cum  matrimonium  solum  per  vota  sollemnia 
solvatur. 

c.  Bimestre  incipit  a die  contracti  matrimonii  (alii  putant  a die 
quem  iudex  ecclesiasticus  determinat),  quo  elapso  privilegium  cessat. 

d.  Coniux,  qui  cum  intentione  ingrediendi  religionem  comparte 
non  praemonita  matrimonium  contrahit,  peccat,  eo  quod  alteram  par- 
iem decipit. 

e.  Obligatio  reddendi  debitum,  quae  a tempore  contracti  matri- 
monii urget,  vi  huius  privilegii  suspenditur.  Quodsi  sponsa  religionem 
ingreditur,  vir,  ut  aliud  matrimonium  inire  possit,  exspectare  debet, 
donec  illa  absoluto  novitiatu  seu  potius  absoluto  triennio  votorum  sim- 
plicium professionem  emittat,  qua  vinculum  matrimonii  solvitur. 

89.  Quando  amittatur  ius  petendi.  Casus,  in  quibus 
amittitur  ius  petendi,  sunt  potissimum  sequentes: 

1.  Si  unus  coniugum  commisit  adulterium  et  a fortiori 
si  commisit  incestum,  Ius  discedendi  a coniuge  adultero 
parti  innocenti,  sive  vir  sive  mulier  est,  ex  ipsa  natura 
contractus  matrimonialis  conceditur:  frangenti  enim  fidem 
fides  non  debetur.  Ut  amissum  censeatur  ius  petendi,  re- 
quiritur, ut  adulterium  sit  formale,  certum,  non  ab  utro- 
que commissum  neque  explicite  vel  implicite  condonatum: 
si  enim  ab  utroque  commissum  est,  adest  compensatio,  et 

b Concilium  trid.  sess.  24.  caii.  6.  G.  Ex  publico  7.  De  convers. 
coniug.  (HI.  32). 

Cf.  De  sacramentis  n.  522. 

si  pars  innocens  debitum  petit  vel  petenti  libere  reddit, 
censetur  iniuria  implicite  condonata. 

Maritus,  qui  inscia  uxore  adulterium  commisit,  petere  potest: 
nam  usu  matrimonii  per  adulterium  non  privatur  sicut  per  incestum; 
insuper  ius  petendi  non  amittit  ipso  adulterio,  sed  quando  pars  inno- 
cens cognito  adulterio  dium  negando  debitum  iure  suo  privat  (n.  100), 
nec  tenetur  crimen  suum  comparli  manifestare. 

2.  Si  petens  caret  tisu  rationis,  ut  si  amens  vel  ebrius 
est,  quia  petitio  eius,  qui  caret  usu  rationis,  non  est  actus 
humanus;  insuper  per  matrimonium  contracta  non  est 
obligatio  nisi  ad  actum  coniugalem  humano  modo  per- 
agendum.  Parti  autem  rationis  compoti  licet  debitum 
amenti  vel  ebrio  reddere,  praesertim  si  in  periculo  incon- 
tinentiae sit.  Quodsi  amentia  non  sit  perfecta,  per  se  ex- 
sistit in  altera  parte  obligatio  reddendi. 

Num  coniux  perfecte  ebrio  vel  amenti  debitum  reddere  teneatur 
si  petens  sit  in  periculo  committendae  pollutionis,  non  una  est  auctorum 
sententia.  Complures  affirmant,  quia  coniux  ex  caritate  tenetur  im- 
pedire alterius  peccatum,  etsi  materiale  tantum^).  Horum  sententia 
quadantenus  confirmatur  illorum  physiologorum  placito,  qui  asserunt, 
proli  ex  copula  tempore  ebrietatis  habita  timendum  non  esse  damnum: 
etenim  si  proles  coniugis  ebriosi  nascitur  infirma  aut  hebes,  id  non 
ex  copula  tempore  ebrietatis  habita  oritur,  sed  ex  ebriosi  constitutione 
organica  ob  frequentem  ebrietatem  alterata^).  Nonnulli  tamen  hanc 
obligationem  negant,  quia  coniux  a praecepto  caritatis  ob  iustam 
causam  excusatur;  sed  iusta  causa  est  fundatus  timor,  ne  proles  ex 
eiusmodi  copula  exorta  non  solum  graves  defectus  corporis,  sed  etiam 
pravos  habitus  animi  contrahat^).  Practice  ergo  coniux  obligari  nequit 
ad  reddendum  debitum  perfecte  ebrio,  etsi  petens  in  periculo  inconti- 
nentiae versetur. 

90.  Num  uxor  teneatur  dehitum  reddere  illicite  petenti. 
Si  actus  coniugalis  illicitus  est  propter  aliquam  circum- 
stantiam, quae  habetur  ex  parte  personae  petentis,  uxor 
non  solum  potest,  sed  etiam  debet  reddere;  quodsi  actus 


S.  Alphonsus  n.  984.  SancJiez  1.  9.  disp.  23,  n.  11. 

2)  Olfers,  Pastoralmedicin^  S.  70,  cui  tamen  alii  contradicunt 
existimantes  ex  copula  cum  ebrio  oriri  periculum,  ne  proles  nascatur 
infirma. 

Cf.  Ballerini-Palmieri  VI.  n.  407  s. 

illicitus  est  vel  in  se  vel  propter  circumstantiam,  quae 
refertur  ad  actum  coniugalem,  non  tenetur  nec  potest 
reddere. 

a.  Illicite  petit  is,  cui  actus  coniugalis  est  illicitus;  atqui  actus 
coniugalis  illicitus  esse  potest  propter  circumstantiam,  quae  est  in  ipso 
petente  ut  si  ex  pravo  fine  ad  solam  voluptatem  capiendam  petat,  vel 
si  petens  voto  castitatis  ligatus  sit ; insuper  actus  coniugalis  illicitus  esse 
potest  in  se,  ut  si  petatur  actus  onanisticus  vel  sodomiticus;  tandem 
actus  coniugalis  illicitus  esse  potest  ob  aliquam  circumstantiam,  quae 
est  ex  parte  actus,  ut  si  petatur  in  loco  publico  vel  sacro. 

h.  lam  vero  sunt,  qui  cum  Pontio  ad  propositam  quaestionem 
nulla  distinctione  facta  respondeant,  non  licei-e  debitum  reddere  illicite 
petenti:  petit  enim  formalem  cooperationem  ad  peccatum  solo  casu 
excepto,  quod  petens  actu,  si  vellet,  etiam  licite  coire  posset,  ut  si  ob 
solam  voluptatem  petat;  atqui  nunquam  licet  formaliter  ad  peccatum 
cooperari  ‘). 

c*.  Alii  vero  facta  distinctione,  quae  supra  exponitur,  cum  Sanchez 
docent  uxorem  posse  et  debere  reddere  debitum,  si  actus  coniugalis 
illicitus  est  propter  circumstantiam,  quae  est  in  petente:  actus  enim 
coniugalis  ex  parte  uxoris  licitus  est,  et  quia  maritus  propter  illam 
circumstantiam,  quae  actum  reddit  illicitum,  non  amisit  ius  petendi, 
actus  etiam  ex  iustitia  debitus  est.  Quam  quidem  doctrinam  Sanchez 
his  exemplis  illustrat : si  quis  nummos  apud  alterum  depositos  exigeret 
ad  fornicandum,  nummos  hic  reddere  deberet;  et  si  habens  creditum 
apud  alium  voveat  se  creditum  non  esse  exacturum  et  tamen  exigat, 
ille  debitum  reddere  potest  et  debet^). 

91.  Quando  cesset  obligatio  reddendi.  Coniux  non 
tenetur  reddere  debitum,  si  inde  grave  damnum,  quod 
matrimonio  non  est  per  se  annexum,  sibi  vel  proli  con- 
ceptae iuste  timere  debeat:  ineuntes  enim  matrimonium 
non  censentur  se  obligare  ad  actum  coniugalem  cum  tanto 
incommodo.  Casus,  in  quibus  ex  hac  ratione  coniux  non 
tenetur  reddere,  sunt  praecipue  sequentes: 

1.  Si  immoderata  est  petitio:  copula  enim  immoderate 
peracta  vires  extenuat  et  sanitatem  laedit.  Petitio  potest 
esse  immoderata  absolute,  si  plus  quam  semel  in  una  nocte 
petatur,  aut  relative  ratione  infirmitatis  vel  debilitatis  cor- 
poris iudicio  prudentum. 

q Cf.  Pontius  1.  10.  c.  3.  n.  3. 

Sanchez  1.  9.  disp.  6.  n.  7.  Cf.  s.  Alphonsus  n.  944.  947. 

a.  Quoties  actum  coniugalem  absque  detrimento  sanitatis  coniuges 
perficere  possint,  generali  regula  determinari  nequit:  pendet  enim  ab 
ipsorum  coniugum  physica  constitutione  aliisque  adiunctis.  Auctoribus 
medicis  usus  matrimonii,  qui  fiat  bis  in  hebdomada,  non  nocet,  et  si 
coniuges  sint  valentes  firmaeque  constitutionis,  etiam  ter  quaterve  eo 
uti  possunt  exceptis  temporibus,  in  quibus  natura  ipsa  suadet,  ut  ab 
actu  coniugali  abstineant  ut  tempore  fluxus  menstrui,  praegnationis  etc. 
Coniuges  autem,  qui  sunt  debiles  et  infirmae  constitutionis,  praesertim 
viri,  qui  laboribus  mentalibus  diu  serioque  occupantur,  nonnisi  semel 
in  hebdomada  absque  detrimento  actum  coniugalem  exercere  possunt. 
Si  in  casu  concreto  de  hac  re  oriatur  dubium,  iuvabit  consulere 
medicum  Q. 

&.  Ergo  non  peccat  uxor  negans  debitum  viro,  cui  copula  seme] 
quavis  nocte  habita  non  sufficit,  ita  ut  etiam  interdiu  vel  saepius  in 
eadem  nocte  petat,  nisi  id  fiat  in  casu  extraordinario  e.  g.  in  periculo 
incontinentiae. 

2.  Si  grave  periculum  vitae  vel  sanitatis  ex  iudicio 
medici  prudentis  timendum  sit. 

a.  Ideo  nulla  est  obligatio  reddendi  debitum  ei,  qui  laborat  morbo 
contagioso,  neque  ei,  qui  febri  valida  vel  alio  gravi  morbo  laborat.  Si 
uxor  e.  g.  vitio  cordis  organico  laborat,  copula  repentinam  mortem 
afferre  potest,  ideo  debitum  reddere  non  tenetur ; si  maritus  eodem 
vitio  laboret,  petere  non  potest  et  petenti  uxor  reddere  non  tenetur; 
si  tamen  ob  periculum  incontinentiae  peteret,  uxor  debitum  reddere 
posset,  nisi  de  repentina  morte  constaret. 

1).  Pariter  non  tenetur  reddere  debitum  mulier,  quae  experta  est 
se  non  posse  parere  sine  mortis  periculo;  a reddendo  debito  tamen 
non  excusatur  mulier,  quae  in  primo  partu  mortis  periculum  subiit  vel 
extraordinarios  dolores  passa  est,  quia  experientia  constat  mulieres  in 
primo  partu  maiores  difficultates  experiri,  quam  in  sequentibus. 

c.  Si  ex  iudicio  periti  et  prudentis  medici  constaret  reddentem 
gravi  morbo  vel  ipsi  morti  expositum  iri,  non  teneretur  reddere  ; in 
his  adiunctis  tamen  liceret  reddere,  si  periculum  non  sit  omnino  cer- 
tum et  proximum,  quia  semper  abstinere  difficillimum  esset. 

d.  Si  mulier  reddens  debitum  exponatur  periculo  gravis  et  diu- 
turnae infirmitatis,  quae  solum  lentam  mortem  sit  adductura,  non 
tenetur  reddere:  nam  ad  id  non  tenetur  cum  periculo  mortis,  etsi 
solum  lentae. 

3.  Incommoda,  quae  condicioni  matrimonii  interna 
sunt,  a reddendo  debito  non  excusant:  ineuntes  enim  ma- 
trimonium haec  incommoda  eo  ipso  censentur  velle  subire. 


q Cf.  S.  Rihhmg,  Die  sexuelle  Hygiene  p.  58.  s. 

Eiusmodi  habentur:  a.  ordinaria  incommoda  graviditatis 
et  nutritionis;  difficultas  ordinaria  partus;  h.  aliqua  sani- 
tatis debilitatio;  c.  dolores  graves  quidem,  sed  non  diu- 
turni, vel  diuturni,  sed  moderati  ut  dolores  capitis  per 
complures  menses  post  partum. 

92.  1.  Si  coniuges  numerosa  prole  iam  donati  adeo 
pauperes  sunt,  ut  ulteriorem  prolem  alere  nequeant,  ex- 
cluso incontinentiae  periculo  utriusque  partis  a reddendo 
debito  probabiliter  excusantur  ob  grave  damnum,  quod 
uxori  et  proli  iam  natae  timendum  est. 

Etsi  coniuges  numerosa  prole  iam  donati  ab  usu  matrimonii  abs- 
tinere possint,  si  tamen  immineat  periculum  incidendi  in  graves  ten- 
tationes,  potius  eis  suadendum  est,  ut  divinae  providentiae  se  com- 
mittentes matrimonio  utantur,  hac  spe  suffulti  Deum,  qui  dat  foecundi- 
tatem,  daturum  esse  etiam  alimentum. 

2.  Vir,  qui  nullam  familiae  curam  habens  onus  alen- 
dae prolis  uxori  relinquit,  ius  petendi  amittit;  quare  de- 
bitum sine  peccato  ei  negari  potest.  Atque  id  quidem 
etiam  tum  fieri  potest,  quando  maritus  in  periculo  incon- 
tinentiae versatur:  uxor  enim  obligari  nequit,  ut  virum 
cum  tanto  incommodo  ex  hoc  periculo  eripiat^). 

Num  et  quale  damnum  prolis  a reddendo  dehito  ex- 
cuset, Universim  dici  potest,  si  proli  melius  est  sic  esse, 
quam  omnino  non  esse,  damnum  prolis,  saltem  exsistente 
periculo  incontinentiae,  non  excusat  a debito  reddendo. 
Quare  non  excusat  timor,  ne  proles  nascatur  infirma,  nec 
timor,  ne  in  egestate  et  inopia  vivere  debeat,  immo  nec 
timor  experientia  fundatus,  ne  proles  eliciatur  per  abortum 
vel  nascatur  mortua,  quia  melius  illi  est  in  peccato  ori- 
ginali esse,  quam  omnino  non  esse.  Si  tamen  proles  iam 
est  concepta,  non  licet  coniugibus  copulam  vel  aliam  qua- 
lemcunque actionem  ponere,  quae  eius  vitae  vel  forma- 
tioni noceat. 

In  omnibus  hisce  casibus  uxor  non  solum  licite  potest,  sed  ad 
evitandum  incontinentiae  periculum,  quod  in  alterutra  parte  vix  non 


h Lehmkuhl,  II.  n.  853. 

semper  adest  vel  praesumi  debet,  etiam  reddere  tenetur,  si  vir  serio 
petat,  praesertim  quia  haec  damna  per  accidens  contingunt,  proindeque 
non  certo  eveniunt. 


Quaestio  quarta. 

De  licitis  in  coniugio. 

93.  Principia.  Quaestio  est,  num  et  quando  actus 
luxuriae  interni  (cogitationes,  delectationes  et  desideria) 
et  actus  imperfecti  (tactus,  oscula,  amplexus,  aspectus  et 
sermones)  coniugibus  liciti  sint.  Porro  hos  actus  coniuges 
vel  soli  exercent  vel  mutuo;  et  si  actus  mutui  sunt,  vel 
ordinem  ad  copulam  habent  vel  hunc  ordinem  non  habent. 
Hic  tamen  actiones  consideramus,  quae  actualem  ordinem 
ad  copulam  non  habent,  cum  de  iis,  quae  ad  copulam 
actu  habendam  ordinantur,  supra  (n.  70)  dictum  sit. 
lam  ad  propositam  quaestionem  solvendam  duo  principia 
notanda  sunt: 

1.  Grave  peccatum  in  coniugibus  id  solum  est,  quod 
est  contra  finem  primarium  matrimonii;  atqui  praeter  vo- 
luntariam pollutionem,  sive  solitariam  sive  onanisticam,  et 
sodomiae  crimen  nihil  est  contra  finem  primarium  matri- 
monii, qui  est  generatio  prolis.  Aliae  actiones  omnes  in 
se  seu  considerata  earum  natura  coniugibus  licitae  sunt 
et  peccata  fiunt,  si  ob  solam  voluptatem  vel  cum  praeviso 
pollutionis  periculo  sine  iusta  causa  exerceantur. 

a.  Pollutio  eiusque  proximum  periculum  in  coniugatis  non  minus 
illicita  sunt,  quam  in  solutis;  immo  tum  ipsa  pollutio  tum  actiones, 
quae  proximum  eius  periculum  inducunt,  in  coniugatis  gravius  pec- 
catum sunt,  quam  in  solutis,  quia  per  eas  non  solum  castitas,  sed 
simul  ius  alterius  coniugis  laeditur.  Quam  ob  rem  coniugati  pollu- 
tionem eiusque  periculum  sub  gravi  cavere  tenentur,  sicut  soluti  ad  id 
tenentur. 

h.  Quaerunt,  num  etiam  in  uxoribus  pollutio,  delectatio  nempe 
'venerea  completa,  quae  fiat  cum  effusione  humoris  vaginalis,  eiusque 

proximum  periculum  grave  peccatum  sit.  Qui  id  affirmant,  has  rationes 
afferunt:  quia  accidit  effusio  humoris,  non  quidem  prolifici,  qui  tamen 
unice  ad  generationem  a natura  destinatus  est,  ad  eam  nempe  faci- 
liorem et  delectabiliorem  reddendam;  quia  effusio  fit  cum  maxima 
commotione  organica;  quia  affert  delectationem  completam. 

2.  Delectatio  venerea  intra  matrimonium  quaesita 
«oniugibus  in  se  licita  est:  matrimonium  enim,  cum  ius 
ad  actum  coniugalem  concedat,  efficit,  ut  delectatio  pro 
illo  actu  instituta,  quae  solutis  graviter  illicita  est,  con- 
iugatis  licita  evadat.  Nec  tum  solum  eis  licita  est,  quando 
copulam  intendunt,  sed  etiam,  quando  copulam  aut  habere 
non  possunt  aut  habere  nolunt. 

a.  Intra  matrimonium  quaesita  i.  e.  actibus  natura  sua  ad  actum 
•coniugalem  ordinatis,  ut  sunt  mutui  tactus,  aspectus,  sermones  etc., 
qui  natura  sua  apti  sunt,  qui  ad  copulam  disponant  eamque  praeparent. 
Et  cum  etiam  tactus  et  aspectus,  quos  coniugatus  in  proprio  corpore 
exercet,  ad  actum  coniugalem  ordinari  possint,  non  extra,  sed  intra 
matrimonium  delectationem  quaerit  coniugatus,  qui  ipse  se  turpiter 
tangit  vel  aspicit. 

h.  Delectatio  venerea  coniugatis,  quibus  incumbit  officium  conser- 
Tandi  et  propagandi  generis  humani,  licita  est,  sicut  hominibus  uni- 
Tersim,  quibus  incumbit  officium  conservandi  individuum  humanum, 
licita  est  delectatio  cibi  et  potus.  Et  sicut  excessus  in  usu  delectationis 
ciborum  ob  defectum  finis  honesti  veniale  peccatum  est,  ita  excessus 
in  fruitione  delectationis  venereae,  excluso  proximo  periculo  pollutionis 
ob  defectum  finis  honesti  veniale  peccatum  est. 

c.  Ergo  illi  actus,  qui  natura  sua  libidinem  excitant,  ut  tactus,  oscula, 
aspectus  etc.,  coniugibus  citra  proximum  pollutionis  periculum  in  se 
liciti  sunt,  modo  finem  honestum  habeant.  Finis  honestus,  ob  quem 
eiusmodi  actus  a coniugatis  exercentur,  potissimum  is  est,  ut  amor 
ooniugalis  manifestetur  et  foveatur Q. 

94.  Corollaria.  Ex  his  principiis  iam  sequentia  co- 
rollaria inferuntur:  a.  de  actibus  imperfectis  mutuis;  h.  de 
actibus  imperfectis  solitariis;  c.  de  delectationibus  morosis 
in  coniugibus. 

1.  Mutui  actus  imperfecti^  qui  non  sunt  coniuncti  cum 
proximo  periculo  pollutionis,  nullum  peccatum  sunt,  si  ex 

Gf.  Sanchez  1.  c.  disp.  4i.  n,  2 ss.  Sporer  1.  c.  n.  502  ss.  Gobat, 
Experient.  theol.  de  sacram,  tr.  10.  n.  666  ss. 

rationabili  causa  fiant;  veniale  peccatum  sunt,  si  absque 
rationabili  causa  ex  sola  voluptate  exerceantur. 

a.  Qui  ergo  uxorem  suam  absque  intentione  copulae  ex  mera 
voluptate  impudice  aspicit  vel  tangit,  moraliter  non  peccat,  modo  absit 
periculum  pollutionis : eiusmodi  enim  aspectus  et  tactus  coniugibus 
per  se  liciti  sunt:  quodsi  fiant  absque  honesto  fine,  veniale  peccatum 
sunt,  quia  inordinatus  usus  rei  aliunde  licitae  non  est  nisi  veniale 
peccatum. 

b.  Sunt,  qui  actus  enormiter  obscoenos  inter  coniuges  de  peccata 
gravi  damnent,  etiam  citra  pollutionis  periculum.  Eiusmodi  actus 
recensent:  si  ore  vel  lingua  in  genitalibus  se  tangunt  et  similia.  Verum 
duo  in  his  actibus,  sicut  in  reliquis,  distinguenda  sunt  elementa.  Primum 
est  periculum  pollutionis.  Hoc  eis,  etsi  maiore  gradu,  cum  omnibua 
actibus  imperfectis  commune  est ; ideo  quatenus  hoc  periculum  specta- 
tur, specialis  malitia  eis  non  convenit.  Alterum  elementum  est  obscoe- 
nitas  vel  foeditas,  quae  dicitur.  lam  vero  inter  coniugatos  nulla  est  nec 
fingi  potest  actio,  quae  ob  solam  foeditatem  adeo  sit  intrinsecus  mala,, 
ut  nunquam  licita  fieri  possit.  Ideo  non  desunt  auctores  (Sanchez^ 
Filliuci,  Sporer,  Ballerini,  Berardi  etc.),  qui  censent,  illos  actus  ex 
communi  regula  de  liceitate  actuum  imperfectorum  eximendos  non 
esse.  Si  ergo  experientia  constaret  in  determinatis  personis  illos  actus 
non  inducere  proximum  pollutionis  periculum,  saltem  graviter  pecca- 
minosi  non  essent. 

2.  Mutui  actus  imperfecti,  qui  praevidentur  coniuncti 
cum  proximo  periculo  pollutionis,  nullum  peccatum  sunt,, 
si  ex  gravi  causa  necessitatis,  utilitatis  vel  decentiae  exer- 
ceantur, nec  adsit  periculum  consensus.  Sicut  enim  soluti 
ex  gravi  causa  exercere  possunt  actus  licitos,  etsi  praeter 
intentionem  ex  eis  sequatur  pollutio  (n.  36  ss.),  ita  coniugati 
ex  gravi  causa  ponere  possunt  actus  licitos,  etsi  prae- 
videatur secutura  pollutio;  sed  eiusmodi  actus  coniugatis 
liciti  sunt. 

a.  Eiusmodi  causa  sufficienter  gravis  est:  ad  fovendum  vel  in- 
staurandum mutuum  amorem;  ad  avertendam  suspicionem  infidelitatis 
vel  amoris  erga  aliam  personam;  ad  oboediendum  comparti  petenti,  ut 
illi  actus  permittantur  aut  reddantur. 

b.  Cum  ipsa  pollutio  in  se  illicita  sit,  fas  non  est  in  delectationem 
cum  pollutione  coniunctam  consentire;  plerique  tamen  coniuges  mali- 
tiam huius  consensus  ignorant,  neque  expedit  eos  de  hac  re  monere^ 
ne  ex  peccatis  materialibus  fiant  formalia')- 


q Cf.  LehmkuM,  II.  n.  836. 

3.  Mutui  actus  imperfecti^  qui  praevidentur  coniuncti 
cum  proximo  periculo  pollutionis,  grave  peccatum  sunt, 
si  natura  sua  illud  periculum  inducant  et  absque  iusta 
causa  exerceantur : pollutio  enim  coniugibus  non  minus 
illicita  est  quam  solutis;  ergo  eis  illicitum  est  etiam,  quid- 
quid per  se  proximum  illius  periculum  inducit. 

Goniuges,  qui  propter  impotentiam  supervenientem  actum  coniu- 
galem  habere  nequeunt,  mutuos  actus  imperfectos  ex  honesto  fine  exer- 
cere licite  possunt,  modo  exclusum  sit  proximum  pollutionis  periculum, 
etsi  quandoque  per  accidens  ea  sequatur.  In  eius  tamen  voluptatem, 
cum  illicita  sit,  cavere  debent  consensum. 

95.  Solitarii  actus  imperfecti  in  coniugatis  sunt  pec- 
cata venialia,  si  absque  periculo  pollutionis  fiant;  et  sunt 
peccata  mortalia,  si  natura  sua  proximum  periculum  pol- 
lutionis inducant.  Ratio  primi  est,  quia  ex  sola  voluptate 
fiunt;  ratio  secundi  est,  quia  coniugati  pollutionem  eiusque 
periculum  non  minus  cavere  debent  quam  soluti. 

Dicitur  actus  imperfectos  e.  g.  tactus  turpes,  quos  coniux  in 
proprio  corpore  exercet,  citra  pollutionis  periculum  esse  peccata  levia, 
quia  sententia  docens  eos  esse  peccata  gravia  non.  est  certa.  Ratio 
s.  Alphonsi,  qui  contrariam  sententiam  (n.  936)  probabiliorem  dicit, 
haec  est:  matrimonium  coniugi  non  confert  ius  in  proprium  corpus, 
nisi  ut  ad  copulam  se  disponat;  si  ergo  ad  hanc  se  non  disponit,  pro- 
prio corpore  non  magis  uti  potest,  quam  solutus.  Ratio  eorum,  qui 
cum  Sanchez^)  tenent  illos  actus  esse  peccatum  veniale  tantum,  haec 
est:  mortale  essent  propter  delectationem  veneream  directe  volitam; 
atqui  delectatio  venerea  directe  volita  citra  pollutionis  praevisum  peri- 
culum ad  ea  pertinet,  quae  in  matrimonio  natura  sua  licita  sunt; 
ergo  in  coniugibus,  si  absque  iusta  causa  ex  sola  voluptate  admittatur, 
veniale  peccatum  est  (n.  93). 

96.  1.  Delectationes  morosae  (gaudia)  et  desideria  de 
iis,  quae  coniugibus  licita  sunt,  nullum  peccatum,  de  iis, 
quae  sub  levi  prohibentur,  leve,  de  iis,  quae  sub  gravi 
prohibentur,  grave  peccatum  sunt,  quia  delectatio  morali- 
tatem  accipit  ab  obiecto. 

a.  Ergo  delectatio  de  copula  cogitata  ut  praesente,  gaudium  de 
copula  habita  vel  habenda  eiusque  desiderium,  excluso  tamen  proximo 


) Cf.  1.  9.  disp.  44.  11.  16. 

pollutionis  periculo,  peccatum  non  est,  etsi  ex  iis  delectatio  venerea 
oriatur:  etenim  est  gaudium  et  desiderium  de  re  licita.  In  praxi  vero 
eiusmodi  complacentia  de  copula  coniugali,  etsi  ratione  obiecti  in  se 
licita  sit,  levi  tamen  peccato  non  caret,  quia  est  occupatio  otiosa  et 
alium  finem  praeter  voluptatem  non  habet.  Quodsi  eiusmodi  cogitatio 
et  inde  orta  delectatio  ex  rationabili  fine  admittatur  e.  g.  ad  melan- 
choliam pellendam,  peccato  omnino  caret. 

h.  Si  coniugatus  spiritualiter  delectatur  de  copula  cum  aliena 
persona,  grave  peccatum  committit,  quia  delectationis  obiectum  gra- 
viter illicitum  est;  delectatur  enim  de  adulterio. 

2.  Delectatio  venerea  ex  cogitatione  licita  voluntarie 
admissa  extra  copulam  excluso  periculo  proximo  pollu- 
tionis per  se  non  est  peccatum,  quia  status  matrimonialis 
eam  licitam  facit;  insuper  consideratis  adiunctis,  in  qui- 
bus coniuges  reperiuntur,  delectationes  venereae  facile  et 
frequenter  oriuntur;  hinc  onus  intolerabile  ipsis  impone- 
retur, si  in  illis  cavere  ’ deberent  consensum. 

£x  his  patet  delectationes  morosas  et  inde  ortas  venereas  con- 
iugum  de  actibus  cum  altera  parte  habitis  vel  habendis  non  esse  pec- 
cata nisi  ratione  otiositatis;  delectationes  vero  de  actibus  graviter  in- 
honestis eum  persona  extranea  graviter  peccata  esse,  quia  de  obiecto 
illicito  delectantur.  Ideo  coniuges,  qui  de  delectationibus  morosis  se 
accusant,  interrogentur,  utrum  de  propria  coniuge  an  de  persona  ex- 
tranea delectati  sint,  et  apte  instruantur,  ne  ex  obtecto  illicito  delec- 
tationem capiantq. 


Quaestio  quinta. 

De  impedimentis  actus  coniugalis. 

Impedimenta  actus  coniugalis  sunt  duplicis  generis ; 
alia  oriuntur  ex  ipso  matrimonio,  alia  a personis  con- 
iugatis. 

79.  Ex  parte  matrimonii  oritur  impedimentum  actus 
coniugalis:  a.  si  matrimonium  certe  invalidum;  h.  si  ma- 
trimonium dubium  est. 


’)  Cf.  s.  Alphonsus  1.  5.  n.  25.  Balleydni-Palmieri  I.  n.  555  ss. 

1 . Si  matrimonium  certe  nullum  est  et  ambo  coniuges 
niillitatem  cognoscunt,  ab  actu  coniugali  abstinere  debent, 
donec  dispensatio  obtineatur.  Si  unus  tantum  nullitatem 
cognoscit,  tenetur  compartem  de  hac  re  monere;  quod  si 
facere  non  possit,  certe  a copula  sub  aliciuo  praetextu 
(e.  g.  copulam  sibi  esse  noxiam,  intolerabilem)  abstinere 
debet,  donec  obtenta  sit  dispensatio:  copula  enim,  utpote 
fornicaria,  in  se  mala  esset. 

a.  Duplici  modo  accidei-e  potest,  ut  coniux  certo  cognoscens 
nullitatem  matrimonii  de  ea  compartem  edocere  non  possit.  Scilicet 
a.  fieri  potest,  ut  eius  probatio  a iudice  ecclesiastico  ut  insufficiens 
reiiciatur,  et  ideo  coniux  cogatur,  etiam  sub  poena  excommunicationis, 
cum  putativo  coniuge  cohabitare  eique  debitum  reddere;  |3.  fieri  potest, 
ut  sine  periculo  vitae  vel  famae  impedimentum  revelare  non  possit. 

h.  Dixi  supra  coniugem  scientem  impedimentum  a copula  absti- 
nere debere.  Si  tamen  casus  unquam  accideret,  posset  confessarius 
copulam  permittere,  ubi  impedimentum,  quod  nullitatem  inducit,  sit 
iuris  ecclesiastici  et  dispensatio  statim  obtineri  non  possit.  Nam  pro 
babilis  est  sententia,  in  hoc  casu  gravissimi  incommodi  impedimentum 
cessare  eadem  ratione,  atque  in  casu  perplexo  iuxta  probabilem  mul- 
torum sententiam  impedimentum  cessat.  Interim  tamen  ad  cautelam 
petenda  est  dispensatio^). 

98.  2.  Si  matrimonium  dubium  est,  sive  dubium  iam 
ante  matrimonium  exsistit,  sive  contracto  demum  matri- 
monio supervenit: 

a.  Si  dubium  leve  est,  spernendum  est;  si  dubium 
grave  est,  veritas  inquirenda  est. 

b.  Durante  inquisitione,  si  ambo  coniuges  dubitant,  a 
copula  abstinere  debent  ad  vitandum  periculum  fornica- 
tionis ; si  tantum  una  pars  dubitat,  haec  non  potest  petere, 
ne  se  exponat  periculo  fornicationis,  sed  potest  et  debet 
reddere,  si  alius  ius  petendi  non  amisit,  ne  se  exponat 
periculo  laedendi  iustitiam. 

c.  Si  inquisitione  facta  dubium  perseverat,  matrimo- 
nium tamquam  validum  considerandum  est  tum  in  foro 
externo  tum  in  foro  interno,  quia  in  dubio  standum  est 
pro  valore  actus. 


Cf.  Ballerini-Palmieri  VI.  n.  532  s.  LehmJcuJil  II.  n.  826. 

99.  Ex  parte  coniugum  impedimentum  actus  coniu- 
galis  ex  triplici  capite  oriri  possunt:  a.  ex  incestu;  h.  ex 
adulterio;  c.  ex  voto  castitatis. 

De  casu  impotentiae  supervenientis  videsis  n.  66. 

Ex  incestu,  a.  Qui  incestum  commisit  inducentem 
affinitatem  supervenientem,  in  poenam  ab  ecclesia  impo- 
sitam amittit  ius  petendi^),  sed  debitum  parti  innocenti 
reddere  potest  et  debet,  etiam  antequam  obtineatur  dis- 
pensatio. 

h.  Ut  incestuosus  hanc  poenam  incurrat,  requiritur: 
a.  cognitio  poenae  impositae,  quia  poenae  extraordinariae 
ab  ignorantibus  non  incurruntur;  |3.  immunitas  a et 
metu^  quia  vis  a transgressione  cuiusvis  legis,  metus  gravis 
a transgressione  legis  ecclesiasticae  et  proinde  etiam  ab 
incurrenda  poena  excusat.  Quae  condiciones,  cum  raro 
in  coniugibus  habeantur,  ipsi  vix  unquam  hanc  poenam 
incurrunt,  nisi  de  ea  moniti  fuerint. 

c.  Si  incestuosus  interim  in  magno  incontinentiae  peri- 
culo versatur,  potest  debitum  petere,  quia  lex  ecclesiastica 
curii  tanto  incommodo  non  obligat^). 

Sed  compars  innocens,  quae  periculum  peccandi  in  coniuge  ad- 
vertit, nec  debitum  petere  nec  petenti  morem  gerere  tenetur:  caritas 
enim,  ex  qua  coniugem  e periculo  peccandi  per  se  eximere  tenetur, 
non  obligat  cum  gravi  incommodo;  sed  grave  incommodum  hoc  est 
comparti  innocenti.  Cum  enim  incestus  contineat  adulterium,  pars 
innocens  ex  eo  ius  habet  exigendi  separationem;  petitione,  autem  vel 
debiti  redditione  hoc  ius  amittit,  quod  parti  innocenti  grave  incom- 
modum esse  potest. 

d.  Goniux  innocens  non  tenetur  quidem  comparti 
incestuosae  debitum  petenti  morem  gerere,  ei  tamen  de- 
bitum reddere  potest,  etsi  de  incestu  compartis  et  de 
poena  in  incestuosos  lata  notitiam  habet:  cum  enim  sola 
petitio,  non  ipsa  copula  illicita  sit,  coniux  non  cooperatur 
rei  malae. 


C.  Si  quis  1.  Bc  eo,  qui  cognovit  (IV.  13). 

2)  C.  Discretionem  6.  De  eo,  qui  cognovit  (iV.  13). 
®)  S.  Alphonsus  n.  930. 

Pro  i^axi  haec  notanda  sunt: 

a.  Si  coniugatus  de  incestu  se  accusat,  imprimis  interrogandus 
est,  in  quonam  gradu  incestum  commiserit:  affinitas  enim  ex  copula 
illicita  sicut  matrimonium  non  dirimit,  ita  neque  usum  matrimonii 
aufert  ultra  secundum  gradum. 

p.  Deinde  interrogandus  est,  num  poenam  ecclesiasticam  cogno- 
verit, et  si,  ut  plerumque  accidit,  hanc  poenam  ignoraverit,  de  ea  per 
novum  incestum  incurrenda  monendus  est. 

y.  Tandem  investigandum  est,  num  forte  ex  gravi  metu  in  in- 
cestum consenserit:  probabilis  enim  est  illorum  sententia,  quam  tenet 
etiam  s.  Ali^honsus  (n.  1071),  gravem  metum  excusare,  non  quidem  a 
peccato  gravi,  sed  a poena  ecclesiastica  incurrenda. 

b.  Incestus  semper  involvit  adulterium ; sed  alia  est  poena  in- 
cestus, alia  adulterii.  Poenam  propter  adulterium  contractam  pars 
laesa  condonare  potest,  poenam  autem  propter  incestum  contractam 
condonare  non  potest:  illa  enim  in  favorem  innocentis,  haec  vero  unice 
ad  puniendum  incestum  lata  est,  ideo  eius  ablatio  ab  ipsa  ecclesia 
peti  debet. 

e.  Actus  imperfecti  hac  lege  ecclesiastica  non  prohibentur:  nam 
lex  poenalis  prohibens  copulam,  cum  sit  strictae  interpretationis,  non 
est  extendenda  ad  tactus  aliosque  actus  imperfectos. 

e.  Ab  hoc  impedimento  dispensare  seu  ius  petendi 
amissum  restituere  possunt  non  solum  episcopi^  qui  hanc 
facultatem  aliis  quoque  delegare  possunt^),  sed  etiam  con- 
fessarii  regulares^  et  quidem  extra  confessionem 2). 

a.  Ad  dispensationem  valide  concedendam  requiritur  quidem  causa, 
ea  tamen  vix  non  semper  adest  scilicet  periculum  incontinentiae. 

P.  Num  confessarii  regulares  ad  hanc  dispensationem  concedendam 
indigeant  licentia  superioris,  disputant  auctores.  Tuta  videtur  esse  sen- 
tentia, quae  necessitatem  licentiae  negat,  quia  facultas  a summo  pon- 
tifice sine  hac  condicione  concessa  est;  in  praxi  tamen  standum  est 
statuto  vel  consuetudini  singulorum  ordinum. 


Formula  petendi  ab  episcopo  facultatem  restituendi  ius  petendi 
debitum.  — Illustrissime  ac  Reverendissime  Domine.  Caius  coniugatus 
cum  uxoris  consanguinea  primi  (vel  secundi)  gradus  copulam  habuit 
carnalem  et  ius  petendi  debitum  exinde  amisit.  Cum  autem  cum  con- 
iuge  servare  castitatem  non  possit  et  incestus  sit  occultus,  humillime 
supplico,  ut  mihi  facultas  concedatur,  eidem  ius  amissum  dispensando 
restituendi. 

2)  S.  Alphonsus  1.  6.  n.  1076. 

100.  Ex  adulterio,  a.  Qui  adulterium  commisit,  po- 
test debitum  petere,  quia  non  ius  petendi,  sed  ius  exigendi 
debitum  amisit;  attamen  probabiliter  hoc  ius  non  amittit^ 
antequam  pars  innocens  crimen  cognovit. 

Utrum  coniux  adulter  ius  exigendi  debitum  ipso  adulterio  amittat 
an  demum  per  quasi-sententiam  partis  innocentis,  quando  nempe  haec 
crimen  cognovit  et  non  condonavit,  sed  partem  ream  iure  privare 
decrevit,  controversum  est.  Attamen  sententia,  quae  tenet  adulterum 
retinere  etiam  ius  exigendi  debitum,  quamdiu  pars  innocens  crimen 
ignorat,  probabilis  est,  quia  haec  privatio  iuris  rationem  quasi-poenae 
habet,  quam  non  tenetur  sibi  imponere  ipse  reus.  Quare  adulter  de- 
bitum non  solum  petere,  sed  etiam  exigere  potest,  donec  pars  innocens 
cognito  crimine  debitum  negans  eum  hoc  iure  privet^). 

h.  Condonatione  ius  amissum  iterum  acquiritur;  porro 
adulterium  etiam  tacite  condonari  potest  reddendo  debitum. 

Non  sutScit  aliqualis  suspicio  nec  probabilitas  de  adulterio  a 
comparte  commisso,  sed  requiruntur  talia  indicia,  quae  moralem  cer- 
titudinem gignant,  ut  pars  innocens  alteri  parti  reae  usum  matrimonii 
negare  possit. 


101.  Ex  Toto  castitatis,  a.  Si  unus  coniugum  voto 
castitatis  ligatus  est,  hic  petere  quidem  non  potest,  quia 
vovendo  promisit  abstinentiam  ab  omni  actu  venereo, 
quam  quidem  promissionem  implere  debet,  quantum  po- 
test ; atqui  implere  eam  potest  non  petendo.  Attamen 
reddere  potest  et  debet,  quia  votum  emissum  non  potest 
alterum  privare  iure  suo. 

a.  Votum  castitatis,  quod  coniux  inscio  altero  coniuge  emittit, 
duplex  esse  potest,  aut  non  utendi  matrimonio  ideoque  non  reddendi 
debitum,  etsi  petatur,  aut  votum  non  petendi.  Primum,  matrimonio 
iam  consummato,  invalidum  est,  utpote  de  re  illicita;  alterum  validum 
quidem  est,  sed  ab  altero  coniuge  indirecte  irritari  potest.  luxta  alios 
autem  hoc  votum  solum  in  uxore,  non  autem  in  marito  validum  est: 
in  marito  enim  esset  de  re  illicita,  quia  uxori  grave  esset,  si  ipsa 
semper  debitum  petere  cogeretur^). 

(3.  Si  coniux  voto  castitatis  adstrictus  advertat  alterum  gravissime 
tentari  atque  in  periculo  pollutionis  versari,  licito  debitum  petit  ad 


^ Cf.  Sanchez  1.  1.  disp.  68.  n.  2 ss.  Lehmkuhl  II.  n.  846. 
2)  Cf.  De  'praeceptis^  n.  232. 

alterum  a periculo  peccati  liberandum,  quia  in  hoc  casu  non  tam  petere 
quam  interpretative  petenti  reddere  dicendus  est;  reddere  autem  licite 
potest. 

h.  Si  ambo  coniuges  communi  consensu  voverunt 
certo  tempore  ab  opere  coniugii  abstinere,  neuter  petere 
vel  reddere  potest.  Sed  si  unus  contra  suum  votum  petat, 
alter  reddere  tenetur,  quia  ille  iuri  petendi  per  votum  non 
renuntiavit.  Ex  praecepto  tamen  caritatis  monere  peten- 
tem tenetur,  ubi  sine  gravi  incommodo  potest,  ut  ab  illi- 
cita petitione  desistat^). 

Si  propter  votum  emissum  versentur  in  gravi  periculo  inconti- 
nentiae, consulendus  est  recursus  ad  dispensationem;  sed  probabiliter 
potest  etiam  maritus  votum  uxoris  et  uxor  votum  mariti  indirecte 
irritare:  nam  eo  quod  mutuo  consensu  voverint,  non  videntur  renun- 
tiasse iuri  votum  compartis  irritandi. 

c.  Confessarii  regulares  cum  coniugatis,  qui  sive  ante 
sive  post  initum  matrimonium  votum  perpetuae  castitatis 
emiserunt,  eatenus  dispensare  possunt  (etiam  extra  con- 
fessionem), ut  debitum  licite  petere  possint. 

a.  Quod  dispensare  possint  in  voto  ante  matrimonium  emisso, 
constat  ex  privilegiis  a s.  pontificibus  mendicantibus  concessis^);  quod 
idem  possint  in  voto  post  matrimonium  emisso,  constat  ex  noto  canone, 
quod  regulares  dispensare  possint  in  omnibus  votis,  in  quibus  episcopi 
iure  ordinario  dispensant. 

P.  At  dispensare  non  possunt,  si  ambo  coniuges  communi  con- 
sensu votum  emiserunt,  vel  si  unus  tantum,  sed  cum  alterius  con- 
sensu, qui  hoc  ipso  iure  suo  cedit.  Dispensatio  in  hoc  casu  reser- 
vata manet. 

Cum  coniuges  solum  ad  usum  matrimonii  dispensati  sint, 
peccant  contra  votum,  si  extra  usum  matrimonii  contra  castitatem 
peccant;  insuper  post  mortem  alterius  partis  non  possunt  sine  dispen- 
satione novum  matrimonium  inire. 


Q Cf.  s.  Alphonsus  n.  944 
2)  Gf.  s.  Alphonsus  1.  6.  n.  1128. 


N o [ d i n,  De  sexto  praecepto*®. 

Appendix. 

Notae  pro  confessariis. 


102.  Iu  genere.  1.  In  poenitentibus  circa  peccata 
turpia  examinandis  confessarius  valde  cautus  esse  debet. 
In  hac  re  melius  est  deficere  quam  abundare,  ne  poenitens 
ex  interrogationibus  confessarii  discat  peccata,  quae  antea 
ignorabat  et  sic  ea  committendi  occasionem  capiat,  neve 
confessio  reddatur  odiosa,  eo  quod  interrogatio  confessarii 
poenitenti  sit  causa  tentationis  vel  occasio  scandali.  Quam 
ob  rem  non  solum  interrogandum  non  est  de  circum- 
stantiis peccatorum  quantumvis  notabiliter  aggravantibus 
vel  de  modo,  quo  patratum  sit  peccatum,  sed  etiam  in 
iis,  quae  per  se  ad  integram  confessionem  necessaria  es- 
sent, praestat  omittere  interrogationes,  ex  quibus  iure 
merito  grave  incommodum  secuturum  timetur.  In  hoc 
igitur  casu  cognita  certa  specie  (quamvis  non  infima)  et 
numero  peccati  ab  ulteriore  investigatione  abstinendum 
est,  etsi  confessionis  integritas  deficiat. 


2.  Si  adultus  in  genere  tantum  se  accusat  de  pec-  j 
catis  contra  castitatem  commissis , et  confessarius  iure  j 
merito  complura  huius  generis  peccata  supponere  potest, 
examen  aptius  instituitur  non  a pravis  cogitationibus  in- 
cipiendo, sed  a peccatis  gravioribus  secundum  modum,  ! 
qui  volumine  Be  sacramentis^  n.  441  indicatur. 

Cum  interrogationes  de  peccatis  turpibus,  .quippe  quae  tum  in  : 
poenitente  tum  in  confessario  verecundiam  laedant,  tantae  sint  difB-  ' 

cultatis  et  molestiae,  probe  tenendae  sunt  sententiae,  quae  differentias 
specificas  peccatorum  auferunt,  dummodo  adhuc  vere  probabiles  sint, 
adeo  ut  in  praxi  eas  tuto  sequi  possimus. 

3.  Qui  se  accusant  de  voluntaria  pollutione,  quandoque 
peccando  personam  diversi  sexus  ideoque  fornicationem 
desiderant.  luniores  tamen  de  hac  re  explicite  interro- 
gari non  debent,  ne  discant  peccata,  quae  hucusque  forte 
ignorant,  sed  primo  interrogandi  sunt:  num  interim  pravas 
cogitationes  habuerint.  Si  hoc  negent,  praeter  numerum 
peccati  aliud  non  est,  de  quo  interrogentur;  quodsi  affir- 
ment, interrogandi  sunt:  num  aliquid  turpe  et  quid  deside- 
raverint. 

4.  Si  quis  se  accusat  de  concubitu  cum  persona  alterius 
sexus,  praeter  fornicationem  adesse  potest  peccatum  ona- 
nismi  vel  aliud  peccatum  ad  impediendam  generationem 
patratum.  Ut  hoc  discernatur,  interrogari  potest  (sive  vir 
sive  mulier):  num  gravida  fieri  potuisset;  si  affirmat,  nihil 
horum  accidit;  si  neget,  ulterius  interrogetur,  cur  non?  ex 
responsione  habetur  id,  quod  scitu  necessarium  est. 

5.  Ex  pueris  vel  puellis  quaerendum  non  est,  num 
acciderit  seminis  (humoris)  effusio,  ne  forte  discant,  quod 
adhuc  ignorant  et  ex  curiositate  ad  experiendum  inciten- 
tur. Ex  eadem  ratione  explicite  interrogandi  non  sunt 
de  tactibus  cum  aliis  sive  eiusdem  sive  diversi  sexus  com- 
missis, sed  solum  de  tactibus  in  proprio  corpore  peractis 
et  de  voluptate  inde  percepta. 

6.  Quamvis  certissimum  sit  omnem  delectationem 
Veneream  libere  admissam  grave  peccatum  esse,  aeque 
tamen  certum  est  quam  plurimos  esse  fideles,  praesertim 
ex  iis,  qui  parum  Christiane  vivimt,  bona  fide  existimantes 
exiguam  delectationem  veneream  e.  g.  ex  levi  tactu  turpi 
vel  ex  osculo  captam  non  esse  grave  peccatum.  Dispiciat 
ergo  confessarius,  utrum  praestet  eiusmodi  poenitentes  de 
gravitate  cuiusvis  delectationis  carnalis  monere,  an  potius 
hanc  monitionem  omittere.  Sed  ne  ea,  quae  in  salutem 
animae  dissimulantur,  in  laxam  vertantur  praxim,  eius- 
modi poenitentes  gravibus  verbis  monendi  atque  hortandi 

sunt,  ut  etiam  ab  exiguis  delectationibus  abstineant,  ne  ab 
exiguis  ad  graviora  procedant. 

103.  In  specie.  1.  Qui  se  accusant  de  cogitationibus 
impuris,  pro  qualitate  personarum  diversimode  exami- 
nandi sunt. 

a.  Ii,  quos  contra  castitatem  peccasse  confessarius 
recte  supponit,  interrogari  possunt : num  aliquid  turpe 
fecerint  — facere  desideraverint.  Frequenter  enim  poeni- 
tentes  peccata  luxuriae  nomine  cogitationum  turpium  ac- 
cusant, quia  aliud  exprimere  aut  nolunt  aut  non  possunt^ 
atque  exspectant,  ut  a confessario  de  hac  re  examinentur. 

h.  Qui  contra  castitatem  graviter  peccare  non  solent, 
interrogari  possunt:  num  etiam  desideria  prava  habuerint: 
num  sensationes  pravas  (Gefiihle)  habuerint  atque  in  eas 
consenserint. 

c.  Si  iure  supponi  potest  eos  graviter  non  peccasse, 
ut  frequenter  accidit  in  impuberibus,  non  sunt  ulterius 
interrogandi,  sed  addita  monitione,  si  opus  fuerit,  strenue 
ac  diligenter  repellendi  eiusmodi  tentationes,  dimittendi 
sunt. 

2.  Qui  confitentur  tactus  impuros  in  proprio  corpore, 
interrogari  possunt : num  tactus  fuerint  necessarii;  si  negent : 
num  fuerint  diuturni  seu  morosi:  si  negent,  nihil  ulterius 
interrogandum  est;  si  affirment,  aut  simpliciter  supponi 
potest  pollutio,  aut  interrogari  potest,  num  se  polluerint, 
nisi  sint  impuberes. 

3.  Si  actus  imperfecti  (aspectus,  tactus^  sermones, 
lectiones  etc.)  acciderunt  sine  actu  venereo  completo  (pol- 
lutione, copula),  quin  secutae  sint  commotiones  vel  delec- 
tationes Venereae,  vel  si  exortis  non  est  adhibitus  con- 
sensus, singuli  actus  sunt  peccata  gravia  vel  levia,  prout 
grave  vel  leve  est  periculum,  quod  causant.  In  confes- 
sione ergo  ipsi  actus  distincte  accusandi  sunt,  vel  di- 
cendum est:  me  exposui  periculo  levi  vel  gravi  peccandi 
contra  castitatem.  — Item  si  quis  illis  actibus  aut  intendit 
commotionem  vel  delectationem,  aut  sine  intentione  ortam 

admisit,  vel  ipsi  actus  sunt  distincte  accusandi,  vel  di- 
cendum est : voluntarie  habui  motus  carnales  vel  delecta- 
tiones Venereas^  addito  eorum  numero. 

Cum  tamen  confessarius  quandoque  scire  debeat,  quomodo  ortae 
sint  commotiones  vel  delectationes  — ubi  nempe  ortae  sunt  ex  obiecto 
occasionem  peccati  voluntariam  praebente  e.  g.  ex  lectione  obscoena, 
ex  conversatione,  ex  frequentatione  theatri  etc.  — opus  est,  ut  con- 
fessarius interroget  de  occasione,  ut  ea  removeatur,  nisi  poenitens 
ipse  eam  declaret. 

104.  De  coniugatls.  1.  Coniugati,  qui  de  abusu 
matrimonii  non  se  accusant  nec  ullam  huius  abusus  sus- 
picionem praebent,  de  hac  re  interrogandi  non  sunt; 
quodsi  confessarius  prudenter  timet,  ne  matrimonio  abu- 
tantur, caute  eos  interroget,  num  aliquid  sit,  quod  in  hac 
re  eorum  conscientiam  remordeat.  Prudentia,  decentia  et 
loci  sanctitas  exigunt,  ne  in  specie  quidquam  de  hac  ma- 
teria loquatur,  nisi  interrogatus  fuerit. 

2.  Si  coniuges  se  accusant,  quod  praepostere  vel  a 
tergo  coierint,  his  vel  significant  peccatum  sodomiae  vel 
indebitum  situm.  Ad  rem  discernendam  sufficit  interrogare, 
num  generatio  possibilis  fuerit;  quodsi  negent,  peccatum 
sodomiae  supponitur.  Fieri  quidem  potest,  ut  etiam  in 
casu  situs  indebiti  generatio  propter  effusionem  integri 
seminis  extra  vas  impossibilis  fuerit ; quae  si  praevisa 
fuisset,  situs  indebitus  grave  peccatum  foret ; at  in  hac 
re  lubrica  necesse  non  est,  ut  de  omnibus  interrogetur. 

3.  De  modo  agendi  cum  coniugibus  onanistis  cf.  n.  76. 

Introductio'). 

Tractatum  de  poenis  ecclesiasticis,  quae  ad  obiectum  proprium 
iuris  canonici  perlinent,  theologiae  morali  addendum  duxi,  quia  in 
nonnullis  scholis  professor  theologiae  moralis  etiam  de  poenis  eccle- 
siasticis agit. 

1.  a.  Potestas,  quam  Christus  ecclesiae  suae  contulit, 
ut  fideles  per  eam  ad  finem  supernaturalem  vitae  aeternae 
dirigerentur,  duplex  est:  potestas  ordinis^  quae  est  aptitudo 
ordine  sacramentali  acquisita  peragendi  quasdam  actiones 
sacras,  praesertim  vero  oblationem  sacrificii  eucharistici  et 
administrationem  sacramentorum  et  sacramentalium,  et  po- 
testas iurisdictionis,  quae  est  potestas  regendi  fideles  in 
ordine  ad  salutem  aeternam. 

Potestas  iurisdictionis  iterum  duplex  est,  potestas  ma- 
gisterii seu  potestas  regendi  fideles  quoad  intellectum  per 
praecepta  fidei,  et  potestas  regiminis^  quae  est  potestas  re- 
gendi fideles  quoad  voluntatem  per  praecepta  morum. 

h.  Christum  ecclesiam  suam  instituisse  veram,  visi- 
bilem perfectamque  societatem,  cui  omnem  potestatem  con- 
tulit, quae  ad  dirigendos  fideles  in  finem  salutis  aeternae 
necessaria  est,  ostendunt  tum  dogmatici  in  theologia  fun- 

h Thesaurus- Giraldi,  De  poenis  ecclesiasticis.  J.  Holliveck,  Die 
kirchlichen  Strafgesetze  (Mainz.  Kirchheim.  1899).  Baller ini-Falmieri, 
Opus  theol.  morale^  (Prati.  Giachetti.  1901)  VII.  De  poenis  ecclesia- 
sticis. Lehmhahly  Theologia  moralis^®  (Friburgi.  Herder.  1902)  II. 
860—1030. 

damentali  tum  canonistae  in  iure  publico.  In  specie  vero 
iidem  ostendunt  potestatem  iurisdictionis,  qua  Christus  in- 
structam voluit  ecclesiam,  potestatem  esse  non  solum  leges 
ferendi;  sed  etiam  vim  coactivam  exercendi  et  legum  tum 
divinarum  tum  ecclesiasticarum  transgressores  poenis  coer- 
cendi. lam  vero  postquam  de  legibus  actum  est,  etiam  de 
legum  sanctione  seu  de  poenis  ecclesiasticis  agendum  est. 

c.  Scilicet  lex  sanctione  indiget,  qua  observantibus 
eam  praemium,  violantibus  vero  poena  decernitur.  Duplex 
est  legis  Christianae  sanctio,  altera  vitae  futurae,  altera 
vitae  praesentis.  Huius  vitae  sanctio  potissimum  in  poenis 
ecclesiasticis  consistit,  quibus  ecclesia  fideles  a legum  saltem 
graviorum  violatione  absterrere  atque  ad  officia  implenda 
adigere  conatur. 


Liber  primus. 

De  poenis  ecclesiasticis  in  genere. 


Quaestio  unica. 

De  ipsis  poenis  ecclesiasticis. 

2.  Definitio.  Poena  est  malum  a legitima  auctoritate 
propter  transgressionem  legis  inflictum. 

a.  Malum  ab  ecclesia  in  poenam  inflictum  consistit  in  privatione 
boni,  cuius  aut  possessio  aut  usus  ab  ecclesia  dependet,  quo  proinde 
ipsa  delinquentem  privare  potest.  Eiusmodi  bona  sunt  sola  bona  ex- 
terna; at  non  sunt  sola  bona  spiritualia,  sed  etiam  bona  temporalia 
<ut  bona  fortunae,  fama,  libertas  etc. 

h.  Quamvis  ecclesia  etiam  poenas  temporales  infligere  possit,  or- 
dinarie tamen,  praesertim  quoad  laicos,  ad  obtinendos  fines  suos  non 
adhibet  nisi  poenas  spirituales,  quae  consistunt  in  privatione  boni  spiri- 
tualis vel  iam  accepti  vel  postea  accipiendi,  quare  poenae  ecclesiasticae 
solent  dici  poenae  spirituales. 

c.  Poena  natura  sua  supponit  culpam,  quia  propter  culpam  com- 
missam infligitur;  quare  non  est  poena,  uhi  non  est  culpa. 

3.  Finis  poenarum  ecclesiasticarum.  Distingui  debet 
comminatio  poenae  et  poenae  inflictio  atque  exsecutio. 

a.  Comminationis  finis  est,  ut  subditi  a violatione  legis  abs- 
terreantur et  metu  poenae  ad  eius  observationem  adigantur. 

h.  Inflictionis  et  exsecutionis  finis  quadruplex  est:  a.  ut 
ordo  laesus  restituatur  et  confirmetur;  p.  ut  emendetur 
reus;  y*  ut  tum  ipse  delinquens  tum  alii  a crimine  abs- 
terreantur et  coerceantur ; b.  ut  exemplo  poenae  scan- 
dalum crimine  datum  reparetur. 


1* 

In  omnibus  quidem  poenis  quadruplex  iste  finis  plus  minusve 
intenditur,  in  diversis  tamen  poenarum  generibus  unus  prae  aliis  po- 
tissimum respicitur.  Primarius  et  essentialis  est  restitutio  ordinis  laesi. 
Laesio  enim  ordinis,  quae  eo  facta  est,  quod  delinquens  spreto  ordinis 
bono  suis  concupiscentiis  indulgebat,  quaedam  veluli  expiationem  et 
satisfactionem  exigit,  eo  quod  idem  delinquens  de  bonis  suis  aliquid 
cedere  et  malum  subire  cogatur^). 

4.  Causa  poenae  ecclesiasticae  est  crimen  vel  de- 
lictum. Etsi  nomina  criminis  et  delicti  plerumque  in- 
discriminatim  usurpentur,  in  iure  tamen  crimina  vocantur 
actiones,  quae  gravioribus,  delicta  actiones,  quae  levio- 
ribus poenis  plectuntur. 

Crimen  vel  delictum  intelligitur  actio  vel  omissio  externa,  quae 
ordinem  socialem  ecclesiae  turbat.  Et  quoniam  in  actiones,  quae  or- 
dinem publicum  turbant,  poenae  ecclesiasticae  statuuntur,  crimen  vel 
delictum  etiam  definiri  potest:  actio,  in  quam  statuta  est  poena  ec- 
clesiastica. Sed  ordo  socialis  ecclesiae  legibus  tum  divinis  tum  eccle- 
siasticis conservatur;  ideo  crimen  vel  delictum  est  transgressio  legis 
poenalis  seu  legis,  in  cuius  transgressionem  poena  sancita  est. 

5.  Divisio  poenarum.  Poenae  ecclesiasticae  multi- 
pliciter dividuntur. 

a.  Ratione  subiecti  in  personalem^  quae  personam  tan- 
tum afficit  ut  suspensio  ab  audiendis  confessionibus,  ieiu- 
nium;  realem^  quae  personam  in  bonis  suis  punit  ut  pri- 
vatio beneficii,  et  mixtam,  quae  utrumque  complectitur  ut 
excommunicatio,  suspensio  a celebratione. 

h.  Ratione  quantitatis  in  ordinariam,  quae  non  excedit 
mensuram  communiter  in  hac  re  servari  solitam;  et  extra- 
ordinariam, quae  ob  speciales  circumstantias  ultra  men- 
suram imponitur,  ideoque  ne  in  confuso  quidem  praevi- 
deri potest. 

c.  Ratione  modi,  quo  reus  privatur  bono,  in  negativam, 
qua  arcetur  a bono  acquirendo,  ut  est  impedimentum  cri- 
minis, irregularitas  ex  delicto;  in  privativam,  qua  privatur 
bono  (iure,  exercitio  iuris)  acquisito,  ut  est  privatio  vocis 


Cf.  s.  Thomas  I.  II.  q.  87.  a.  1. 

activae  et  passivae,  suspensio  ab  ordine ; in  lyositivam, 
qua  malum  infertur,  ut  est  mulcta  pecuniaria,  verberatio. 
Huius  exsecutio  positivam  aliquam  actionem  exigit  vel 
ipsius  delinquentis  vel  alterius. 

d.  Ratione  ohiecti  in  spiritualem,  quae  delinquentem 
privat  bono  spirituali;  et  temporalem,  quae  delinquentem 
privat  bono  temporali  seu  afficit  modo  temporali  ut  car- 
cere,  verberibus. 

Dubitari  nequit  quin  ecclesia  etiam  poenas  temporales  infligere  possit 
cum  enim  potestatem  habeat  adhibendi  omnia  media,  quae  ad  finem 
necessaria  sunt,  poenae  autem  temporales  quandoque  prorsus  necessariae 
sint,  ut  ordo  externus  servari  possit,  exploratum  est  ecclesiam  poenas 
temporales  adhibere  posse.  Attamen  quoad  poenam  capitis  et  mutila- 
tionis  fere  omnes  docent  ecclesiam  ipsam  eam  infligere  non  posse,  immo 
ex  complurium  sententia  ecclesia  neque  exigere  potest,  ut  a brachio 
saeculari  infligatur:  etenim  sollemne  est  axioma:  ecclesia  non  sitit 
sanguinem.  luxta  vigentem  vero  disciplinam  poenae  temporales  solum 
in  clericos,  non  autem  in  laicos  ab  ecclesia  adhiberi  solent. 

e.  Ratione  formae  in  poenam  latae  sententiae,  quae 
incurritur  ipso  facto  i.  e.  criminis  perpetratione  seu  legis 
transgressione ; et  ferendae  sententiae,  quae  non  incurritur, 
nisi  per  sententiam  iudicis  infligatur. 

a.  Sola  ecclesia  infligit  poenas  latae  sententiae;  codex  poenalis 
civilis  nullas  continet  poenas  latae  sed  solum  ferendae  sententiae. 

j3.  Sententia  iudicis  vel  est  condemnatoria  vel  solum  declaratoria 
criminis  commissi;  illa  cadit  super  poenam,  quae  a iudice  infligitur, 
haec  cadit  super  culpam,  in  quam  poena  lata  est  a lege. 

y.  Poenae  latae  sententiae  aliae  incurruntur  ante,  aliae  solum 
post  sententiam  declaratoriam  criminis  commissi. 

Ante  sententiam  incurruntur:  a.  censurae  latae  sententiae ; i3.  poe- 
nae, quae  solum  impediunt,  ne  ius  acquiratur,  et  magis  rationem  in- 
habilitatis  quam  poenae  proprie  dictae  habent,  ut  si  clerici  non  resi- 
dentes prohibentur,  ne  fructus  faciant  suos;  y.  poenae  condicionales, 
quae  proprie  sunt  condicio,  sub  qua  aliquid  datur;  si  quis  ergo  con- 
dicionem non  implet,  ante  sententiam  dimittere  debet,  quod  sub  ea 
accepit;  sic  electus  in  episcopum,  si  intra  sex  menses  non  consecratur, 
dimittere  debet  episcopatum. 

Post  sententiam  incurruntur  poenae,  quibus  reus  privatur  iure 
iam  acquisito,  ut  si  quis  privatur  beneficio,  voce  activa  et  passiva  etc.^. 


Genicot,  Theologiae  mor.  institut.^  (Lovanii.  Polleunis  et  Ceu- 
terick.  1905).  I.  n.  140. 

f.  Ratione  finis  interni^  qui  praecipue  intenditur,  in 
vindicativani  seu  punitivam,  quae  principaliter  tendit  in 
punitionem  criminis;  et  medicinalem,  quae  principaliter 
tendit  in  emendationem  delinquentis. 

Notanda  sunt  inter  utramque  discrinuna:  a.  poena  vindicativa 
reus  puniri  potest  pro  delicto  praeterito,  etiam  postquam  resipuit, 
poena  medicinali  autem  reus  puniri  non  potest,  si  iam  resipuit; 
P.  poena  medicinalis  aufertur  per  absolutionem,  quae  .rite  disposito 
poenam  remittit,  poena  autem  vindicativa  non  indiget  absolutione, 
sed  vel  per  se  cessat  tempore  elapso  vel  aufertur  per  dispensationem, 
quae  eximit  a lege  poenali. 

6.  Quae  sint  poenae  ecclesiasticae.  Omnes  poenae, 
quas  infligit  ecclesia,  ad  tria  genera  revocari  possunt: 

a.  ad  censuras;  b.  ad  poenas  vindicativas ; c.  ad  poeni- 
tentias. 

1.  Censurae,  quae  principaliter  tendunt  in  restaura- 
tionem ordinis  externi  et  in  emendationem  delinquentis, 
in  tres  species  dividuntur : 

a.  Excommunicatio ; 

b.  Suspensio; 

c.  Interdictum. 

2.  Poenae  vindicativae,  quae  principaliter  tendunt  in 
restaurationem  ordinis  externi  et  in  punitionem  criminis, 
aliae  omnibus  infliguntur,  aliae  solis  clericis. 

a.  Poenae  vindicativae,  quae  omnibus  tum  clericis 
tum  laicis  infliguntur  vel  infligi  possunt: 

a.  Irregularitas  ex  delicto; 

p.  Infamia  ecclesiastica; 

y.  Privatio  sepulturae  ecclesiasticae; 

b.  Privatio  iurium  seu  privilegiorum  particularium; 

8.  Poenae  temporales,  cuiusmodi  sunt  poena  pecu- 
niaria, correptio  publica,  monitio  canonica. 

b.  Poenae  vindicativae,  quae  solis  clericis  infliguntur: 

a.  Poenae  carceris; 

p.  Privatio  fructuum  beneficii; 

y.  Translatio  in  deterius  beneficium  vel  omnimoda 
privatio  beneficii; 

b.  Depositio; 
e.  Degradatio. 

3.  Poenitentiae  sunt  opera  poenitentiae  publica  ab 
ecclesia  eo  potissimum  fine  iniuncta,  ut  reparetur  scan- 
dalum publicum^). 

Clericis  nunc  iniungi  solent  complurium  dierum  exercitia;  laicis 
vero  vel  revocatio  coram  testibus  vel  usus  sacramentorum  vel  pia  pere- 
grinatio cum  susceptione  sacramentorum. 

Nota,  De  solis  censuris  et  irregularitatibus  hic  agemus,  quippe 
quas  potissimum  nosse  oporteat  confessarium,  illasque  tantum  censuras 
accuratius  interpretabimur,  quae  in  foro  interno  poenitentiae  frequentius 
occurrunt. 

7.  De  foro  ecclesiae.  1.  Nomine  fori  significatur: 
a.  tum  locus,  in  quo  res  venales  exponuntur,  tum  locus, 
in  quo  controversiae  et  lites  aguntur;  h.  territorium,  in 
quo  iudex  suam  iurisdictionem  exercere  potest. 

2.  Forum  potissimum  dividitur:  in  externum,  in  quo 
causae  publicae  ad  gubernationem  ecclesiae  pertinentes 
tractantur,  et  internum  seu  conscientiae,  in  quo  res  ad 
spiritualem  salutem  singulorum  spectantes  peraguntur. 

Facultas  (absolvendi,  dispensandi)  concessa  pro  utroque  foro  sig- 
nificat: a.  facultatem,  qua  quis  uti  potest  aut  debet  pro  foro  externo, 
valere  etiam  pro  foro  interno;  h.  facultatem  adhiberi  posse  tum  pro 
foro  externo  tum  pro  foro  interno,  prout  subiecta  materia  id  exigit 
i.  e.  prout  res  publica  est  aut  occulta. 


b Cf.  Concilium  trid.  sess.  24.  c.  8.  De  reform. 


Liber  secundus. 

De  poenis  ecclesiasticis  in  specie. 


Quaestio  prima. 

De  censuris  in  genere^). 


Articulus  primus. 

De  natura  censurae. 

8.  Notio  censurae.  Censura  est  poena  medicinalis, 
qua  Christiano  delinquenti  et  contumaci  quorundam  bo- 
norum spiritualium  usus  ab  ecclesia  aufertur.  Duobus 
ergo  ad  incurrendam  censuram  opus  est:  'delicto  et  con- 
tumacia delinquentis. 

a.  Nomen  censurae  apud  veteres  Romanos  significabat  tum  digni- 
tatem et  officium  censoris,  tum  eiusdem  sententiam,  qua  aut  notam 
inurebat  aut  poenam  infligebat  civibus.  Usu  ecclesiastico  censura  sig- 
nificat tum  iudicium,  quo  notatur,  utrum  aliquid  laude  an  vituperio 
dignum  sit,  tum  poenam  pro  crimine  inflictam. 

h.  Medicinalis:  ecclesia  enim  infligendo  censuram  principaliter 
cohibitionem  criminis  et  emendationem  delinquentis  intendit,  quare 
posita  emendatione  censura  suapte  natura  exigit,  ut  auferatur;  et  si 
quando  in  eos  fertur,  quorum  desperata  est  emendatio,  id  fit  ad  ter- 
rorem aliis  incutiendum.  Ex  eadem  ratione  censura  simpliciter  infli- 

b Suarez,  De  censuris.  Covarruvias,  Operum  t.  I.  p.  315.  Dica- 
stillo,  De  censuris.  Tamburini,  De  censuris  et  irregularitate.  S.  Al- 
phonsus  1.  VII.  De  censuris  eccles.  Bucceroni,  De  censuris  etc.^  (Romae. 
Typographia  S.  G.  de  prop.  fide.  1896).  Hilarius  a Sexten,  Tractatus 
de  censuris  ecclesiasticis  (Moguntiae.  Kirchheim.  1898).  Hollwech  1.  c. 
Die  Zensuren  S.  86  ff.  Heiner,  Die  kirchlichen  Zensuren  (Paderborn. 
Bonifatius-Druckerei.  1884).  I.  Kock,  Die  kirchlichen  Zensuren  latae 
sententiae  (Graz.  Styria.  1902).  Paschalis  de  Siena,  Commentarius  in 
Const.  Ap.  sedis®  (Pustet.  Romae.  1902). 

genda  est,  non  in  perpetuum  nec  ad  certum  diem,  ut  cum  reus  se 
emendaverit,  absolvi  possit. 

c.  Censura  potest  etiam  habere  rationem  ijoenae  vindicativae,  sed 
secundario  tantum;  quodsi  principaliter  ad  puniendum  delictum  infli- 
gitur, nequit  esse  censura  proprie  dicta. 

d.  Contumax:  censura  ad  frangendam  contumaciam  (contemptum 
virtualem  auctoritatis  et  censurae,  inoboedientiam)  infligitur,  cuius  na- 
tura inferius  describitur.  Ideo  contumacia  ut  condicio  ad  incurrendam 
censuram  semper  requiritur;  et  cum  primum  contumacia  per  emenda- 
tionem vel  satisfactionem  delinquentis  cessat,  auferenda  est  censura, 
sicut  sanitate  recuperata  cessat  usus  medicinae. 

e.  Bonoo'um  spiritualium,  eorum  scilicet,  quae  subsunt  potestati 
ecclesiae.  Siquidem  praeter  bona,  quae  unicuique  habitualiter  in- 
haerent, triplicis  generis  bona  in  ecclesia  exsistunt:  bona,  quae  pro- 
cedunt a capite  seu  a Christo;  bona,  quae  procedunt  a membris  pri- 
vatim  sumptis;  bona,  quae  procedunt  a corpore  seu  ab  ecclesia.  lam 
vero  censuratus  non  potest  privari  bonis  habitualiter  sibi  inhaerentibus 
ut  charactere  sacramentali,  potestate  ordinis,  fide,  spe  et  caritate  etc., 
nec  bonis,  quae  a Christo,  capite  ecclesiae,  procedunt,  ut  sunt  gratiae 
multiplices,  quia  haec  bona  non  dependent  ab  ecclesia;  nec  privari 
potest  bonis,  quae  a membris  ecclesiae  singillatirn  sumptis  procedunt, 
ut  sunt  orationes  et  opera  bona  fidelium,  quia  ecclesia  communionem 
sanctorum  impedire  non  potest;  sed  solum  bonis,  quae  ab  ecclesia  ad, 
ministrantur  et  conferuntur,  ut  sunt  usus  sacramentorum,  sacri ficium- 
indulgenliae,  suffragia  communia,  iurisdictio,  beneficia  ecclesiastica. 
Et  si  quando  bonis  temporalibus  aliquem  privat  ecclesia  ut  civili  com- 
mercio cum  fidelibus,  id  fit  secundario  et  indirecte,  in  quantum  con- 
ducit ad  bonum  spirituale  tum  illius,  qui  censura  innodatus  est,  tum 
aliorum. 


9.  Divisio  censurarum,  a.  Ratione  essentiae  divi- 
duntur in  tres  species,  in  excommunicationem ^ stispensionem 
et  interdictum:  quaelibet  enim  ex  his  poenis  habet  com- 
munem rationem  censurae  et  reum  privat  aliis  iisque  di- 
versis bonis  spiritualibus ; aliae  autem  poenae  ecclesiasticae 
quocunque  nomine  vocantur,  non  sunt  censurae^). 

h.  Ratione  causae  efficientis  in  censuram,  quae  est  a 
iure,  si  per  legem  stabilem  contra  peccata  futura  infligitur; 
et  quae  est  ab  homine^  si  a superiore  per  sententiam  iudi- 
cialem  infligitur  contra  peccata  futura  vel  praeterita. 


h G.  Quaerenti  20.  De  verborum  sign.  (V.  40). 

Centura  ab  homine  lata  aut  per  modum  praecepti  vel  sententiae 
particularis  fertur,  ut  si  episcopus  clericum  contumacem  ab  officio 
suspendat,  vel  si  clerico  lusum  alearum  prohibeat  sub  poena  suspen- 
sionis, aut  per  modum  legis  vel  statuti  geneialis,  ut  si  episcopus 
statuit,  ut  omnes,  qui  aliquod  crimen  commissuri  sint,  excommuni- 
catione ligentur. 

c.  Ratione  potestatis  absolvendi  in  censuras  reservatas^ 
quae  auferri  non  possunt  nisi  a ferente,  eius  successore 
aut  eius  superiore;  et  non  reservatas,  quae  ex  dispositione 
legislatoris  etiam  ab  inferioribus  ministris  auferri  possunt. 

cL  Ratione  publicitatis  in  censuras  notorias,  quando 
aut  per  sententiam  iudicis  aut  per  delicti  patrationem  in 
loco  publico  ita  notum  est  aliquem  censuram  incurrisse, 

ut  occultari  amplius  non  possit;  et  occultas,  quando  id 

notum  non  est. 

e.  Ratione  modi,  quo  incurruntur,  in  censuras  latae 
sententiae,  quae  a delinquentibus  eo  ipso  incurruntur,  quod 
delictum  commiserint;  et  ferendae  sententiae,  quae  posito 
delicto  per  sententiam  iudicis  imponendae  sunt. 

f.  Ratione  modi,  equo  reservantur : 

a.  in  censuras  romano  pontifici  speciali  modo  reser- 

vatas; 

[3.  in  censuras  romano  pontifici  ordinario  modo  seu 

simqjliciter  reservatas ; 

y.  in  censuras  episcopis  reservatas; 

b.  in  censuras  nemini  reservatas,  quae  verae  quidem 
censurae  sunt,  quatenus  effectus  aliarum  producunt,  a 
quibus  autem  censuratus,  modo  de  peccato  vere  doleat, 
a quovis  confessario  absolvi  potest. 

a.  Complures  censurae  speciali  modo  reservatae  dicuntur:  a.  quia 
pro  eis  generalis  facultas  absolvendi  a censuris  r.  pontifici  reservatis 
non  sufficit,  sed  omnino  specialis  facultas  requiritur;  P.  quia  non  con- 
tinentur in  facultate  episcopis  per  c.  Liceat  concessa,  absolvendi  nempe 
ab  omnibus  censuris  occultis  etiam  papae  reservatis;  Y-  quia  sine  de- 
bita facultate  ab  his  absolvere  praesumentes  specialem  excommunica- 
tionem r.  pontifici  reservatam  incurrunt;  b.  quia  ab  his  in  articulo 
mortis  absoluti  a non  habente  potestatem,  si  convaluerint,  speciali 
obligatione  tenentur  se  sistendi  superiori  et  standi  eius  mandatis. 

h.  Ex  declaratione  s.  Officii  4.  apr.  1871  in  speciali  facultate  ab- 
solvendi a censuris  r.  pontifici  speciali  modo  reservatis  non  continetur 

facultas  absolvendi  a casibus  in  bulla  Sacramentum  poeyiitentiae  reser- 
vatis, qui  specialissima  facultate  indigent  et  proinde  s.  pontifici  spe- 
cialissimo modo  reservati  dicuntur.  Casus  in  praedicta  bulla  reservati 
sunt:  a.  absolutio  complicis;  P.  malitiosa  denuntiatio  sacerdotis  de 
crimine  sollicitationis. 

10.  Cum  censurae  seiisu  specifico,  prout  nempe  ad  forum 
externum  pertinent,  dicantur  publicae  seu  notoriae,  indicare  iuvat, 
quid  requiratur,  ut  censura  sit  notoria.  Censura  autem  est  no- 
toria, si  delictum  sub  censura  prohibitum  est  notorium.  Delictum 
aut  iure  aut  facto  potest  esse  notorium. 

a.  Iure  notorium  est  delictum  de  quo  constat  a.  per  sententiam 
declaratoriam  indicis,  sive  quod  reus  ipse  delictum  confessus  est, 
sive  quod  de  eo  convictus  est;  fi.  ex  actis  puUicis  seu  ex  proto- 
collis  authenticis. 

Sic  si  clericus  in  sacris  constitutus  matrimonium  civile  contrahit 
— si  catholicus  coram  ministro  haeretico  matrimonium  init  — si  quis 
propter  duellum  a iudice  civili  punitur  — haec  delicta  iure  notoria 
sunt,  quia  ex  actis  publicis  de  iis  constat. 

h.  Facto  notorium  est  delictum,  quod  patratum  est  in  loco 
publico  coram  pluribus  personis,  quae  de  ipso  testari  possunt. 

a.  Cum  utrumque  elementum  simul  concurrere  debeat,  non  est 
notorium  delictum,  quod  in  loco  privato  vel  recondito,  licet  coram 
multis,  patratum  est,  nec  delictum,  quod  in  loco  publico  coram  paucis 
personis,  vel  coram  multis  quidem,  sed  quae  de  illo  testari  non  pos- 
sunt, quia  ad  illud  e.  g.  ad  haeresim  prolatam  non  attenderunt.  Quot 
personae  delictum  cognoscere  debeant,  ut  notorium  dici  possit,  alibi 
innuitur*). 

fi.  Delictum  iure  publicum  ubique  publicum  est,  nec  unquam  fieri 
potest  occultum;  delictum  vero  in  uno  loco  facto  publicum  potest  esse 
occultum  in  alio,  et  si  consistat  in  facto  transeunte  (percussio  clerici) 
per  oblivionem  potest  fieri  occultum,  non  item  si  consistat  in  facto 
permanenti  (illicita  possessio  bonorum  ecclesiasticorum). 


Articulus  secundus. 

De  auctore  censurae. 

11.  Quis  censuras  ferre  possit.  Censuras  ferre  potest, 
qui  aut  ordinariam  aut  delegatam  potestatem  ad  id  habet. 


*)  Cf.  De  praeceptis^  n.  649. 

1.  Potestatem  ordinariam  habent  omnes  et  soli  supe- 
riores ecclesiastici  habentes  iurisdictionem  in  foro  externo. 

a.  Summus  pontifex  in  omnes  fideles  tum  collective  sumptos  (dioe- 
cesis, provincia)  tum  singillatim  acceptos,  qui  quidem  potestatem  hanc 
immediate  accipit  a Christo;  omnes  alii  eam  participant  a s.  pontifice. 

h.  Legati  apostolici  in  territorio  ipsis  assignato. 

c.  Einscopi,  archiepiscopi,  p>(itt'iarchae  in  suos  subditos;  archi- 
episcopi  autem  et  patriarchae  subditos  suffraganeorum  suorum  censuris 
ligare  non  possunt;  vicanus  episcopalis,  qui  cum  episcopo  unum  tri- 
bunal constituit;  sede  vacante  vicarius  capituli,  qui  episcopo  in  iuris- 
dictione  succedit,  et  a fortiori  ipsum  capitulum  vicario  nondum  electo. 

cl.  Cardinales  in  ecclesiis  sui  tituli. 

e.  Concilium  generale  in  totam  ecclesiam  et  provinciale  in  suam 
provinciam. 

f.  Abbates  habentes  iurisdictionem  quasi- episcopalem. 

g.  Superiores  regularium  (generales,  provinciales,  locales)  in  sub- 
ditos suos  ex  privilegio  pontificis  eorum  muneri  adnexo b,  attamen 
secundum  statuta  sui  ordinis. 

Parochi  potestatem  ferendi  censuras  non  habent,  quia  eis  non 
competit  iurisdictio  in  foro  externo. 

2.  Potestatem  delegatam  habent  omnes  et  soli  clerici, 
quibus  id  commissum  est  ab  habentibus  potestatem  ordi- 
nariam. 

Clerici:  quia  omnes  et  soli  clerici  capaces  sunt  iurisdictionis  ec- 
clesiasticae, quae  ad  ferendas  censuras  requiritur,  nisi  iure  positivo 
declarati  fuerint  incapaces  iurisdictionis  ecclesiasticae,  ut  declarati  sunt 
clerici  coniugati^).  Quare  a potestate  ferendi  censuras  tum  ordinaria 
tum  delegata  excluduntur  laici  et  mulieres  omnes,  etiam  abbatissae. 

12.  Condiciones  requisitae  ex  parte  auctoris.  Ut 

superior  ecclesiasticus  valide  possit  censuras  ferre,  re- 
quiritur : 

a.  Ut  sit  rationis  compos  et  habeat  voluntatem  ligandi 
eum,  contra  quem  fert  censuram:  etenim  censuram  ferre 
est  actus  iurisdictionis,  qui  totam  vim  suam  habet  ab  actu 
voluntatis.  Quare  censura  ab  ebrio  lata  esset  irrita. 

h.  Ut  libere  agat,  non  coacte. 

Censura  lata  ex  metu  gravi  per  se  dicenda  est  valida,  quia  actus 
ex  metu  gravi  factus  per  se  validus  est,  nisi  speciali  iure  positivo  irri- 

b G.  Quum  in  ecclesiis  10.  De  maioritate  et  oboedientia  (I.  33). 

b G.  Clerici  un.  De  clericis  coniugatis  (III.  2)  in  6°. 

tetur;  atqui  censura  ex  metu  lata  iure  positivo  non  irritatur.  Exci- 
piendus tamen  est  casus,  quo  ferens  censuram  exterius  tantum  sine 
intentione  interna  eam  protulisset. 

c.  Ut  potestatem  exerceat  intra  fines  suae  iurisdictionis : 
iurisdictio  enim  contentiosa  extra  territorium  proprium  exer- 
cere nequit. 

Ergo  episcopus  extra  suam  dioecesim  exsistens  nequit  censuram 
ferre,  ne  in  suum  quidem  subditum,  nisi  obtinuerit  consensum  episcopi 
loci,  in  quo  reperitur. 

Excipiendi  tamen  sunt  complures  casus,  in  quibus  episcopus  etiam 
extra  dioecesim  exsistens  censuram  ferre  possit: 

a.  Si  censura  fertur  non  per  modum  sententiae  particularis,  sed 
per  modum  statuti  ad  futura  crimina  praecavenda. 

l3.  Si  censura  fertur  quidem  per  modum  sententiae,  quae  tamen 
non  indiget  cognitione  causae,  sive  quia  contumacia  manifesta  est,  sive 
quia  causa  iam  cognita  est  in  proprio  territorio. 

T.  Si  episcopus  iniuste  expulsus  est  e proprio  territorio'). 

d.  Ut  delinquentem  de  infligenda  censura  moneat:  cen- 
sura enim  fertur  in  contumacem;  sed  ut  constet  de  con- 
tumacia, requiritur  praevia  correptio. 

Pro  diversitate  censurarum  diversa  requiritur  monitio. 

a.  In  censuris  latae  sententiae  pro  delictis  futuris,  item  in  cen- 
suris, quae  alicui  delicto  adnexae  sunt  ut  ferendae  sententiae,  sufficit 
monitio  legalis,  quae  in  lege  promulgata  cum  adiecta  censura  consistit: 
lex  enim  cognita,  quae  comminatur  censuram,  subditos  continuo  monere 
censetur  de  sua  obligatione  et  de  poena  a transgressoribus  incurrenda. 

j3.  In  censura,  quarn  nulla  lex  comminatur,  quae  igitur  ah  homine 
pro  delicto  praeterito  vel  praesenti  infligitur,  monitio  canonica  seu  ex- 
pressa requiritur,  et  quidem  triplex  cum  aliquo  temporis  intervallo 
(saltem  duorum  dierum)  inter  singulas  monitiones.  Sufficit  tamen 
unica  monitio,  modo  exprimatur,  quod  sit  peremptoria  seu  quod  valeat 
pro  tribus.  Sed  in  hoc  casu  sex  dies  intercedere  debent  inter  moni- 
tionem et  censurae  inflictionem,  nisi  facti  necessitas  aliud  suadeat^). 

Nota.  Censura  iniuste  inflicta  in  conscientia  non  obligat, 
sive  iniusta  est  ob  defectum  culpae  sive  ob  defectum  probationis. 


')  Superiores  regulares  suos  subditos  per  modum  sententiae  par- 
ticularis ubique  censura  ligare  possunt,  ubi  ipsi  morantur,  quia  eorum 
iurisdictio  potissimum  personalis ‘est. 

2)  G.  Constitutionem  9.  De  sententia  excommunicat.  (V.  11)  in  6'’. 

Quare  iniuste  censuratus  non  tenetur  in  occulto  observare  cen- 
suram, publice  vero,  quia  aliter  sine  scandalo  fieri  non  potest 
tenetur  ita  se  gerere,  ac  si  censura  ligatus  esset. 


Articulus  tertius. 

De  sublecto  censurae. 

Siihiectum  censurae  capax  est  solus  homo  baptizatus, 
viator,  rationis  capax  et  subditus  eius,  qui  censuram  fert. 

13.  Homo  baptizatus,  tum  quia  ecclesia  in  eos,  qui 
baptizati  non  sunt,  nullam  iurisdictionem  habet,  tum  quia 
soli  baptizati  gaudent  bonis  spiritualibus,  quibus  per  cen- 
suras privantur. 

Ideo  ecclesia  neque  in  infideles  et  iudaeos  neque  in  catechumenos, 
bene  vero  in  haereticos  et  schismaticos,  qui  ratione  baptismi  eius  iuris- 
dictioni  subsunt,  censuras  ferre  potest. 

14.  Yiator:  in  mortuos  enim  ecclesia  non  habet 
iurisdictionem. 

Quodsi  quandoque  mortui  excommunicantur,  hi  non  proprie  sen- 
tentia iudiciali  condemnantur,  sed  ecclesia  ad  terrorem  fidelibus  in- 
cutiendum solum  declarat,  eos  in  vita  propter  sua  delicta  censuram 
incurrisse  et  ut  censuratos  tractandos  esse,  i.  e.  eos  ecclesiae  suffragiis 
et  sepultura  ecclesiastica  privandos  et  in  loco  benedicto  iam  sepultos 
exhumandos  esse  Pari  modo  si  mortui  a censura  absolvuntur,  ecclesia 
solum  aufert  prohibitionem,  qua  non  poterant  participare  communia 
suffragia  fidelium  nec  donari  sepultura  ecclesiastica*). 

15.  Hatioiiis  capax:  cum  enim  censura  supponat 
peccatum,  immo  et  contumaciam,  in  eos  ferri  nequit,  qui 
necdum  peccare  possunt. 

Quaestio  est,  num  censura  ligari  possint,  qui  usum  rationis 
quidem  habent,  sed  adhuc  impuberes  sunt.  — Etsi  impuberes  per  se 
capaces  sint  censurae,  ex  communi  tamen  doctorum  sententia  haec 
tenenda  sunt: 

a.  Censuras  latae  sententiae  ex  voluntate  ecclesiae  impuberes  non 
incurrunt,  nisi  id  in  iure  expressum  sit®).  Quare  unam  tantum  cen- 

b Ritus  absolvendi  excommunicatum  mortuum  habetur  in  Ri- 
tuali romano  tit.  III.  c.  4. 

®)  C.  Pueris  1.  et  C.  Referente  2.  De  delictis  puerorum  (V.  23). 


De  censuris  in  genere. 


15 


suram  etiam  impuberes  incurrunt,  quia  id  expresse  in  iure  statuitur, 
scilicet  propter  ingressum  in  monasterium  monialium*). 

p.  Quoad  censuras  ferendae  sententiae  iure  positivo  quidem  non 
prohibetur,  quominus  iis  ligentur  impuberes,  attamen  aetas  impuberis 
non  videtur  sufficiens,  ut  apte  censurari  possint:  impuberes  enim,  ut 
bene  observant  Salmanticenses  (n.  168),  convenientius  virgis  quam 
censuris  corrigendi  sunt. 

16.  Subditus:  nulla  enim  est  iurisdictio  in  eum,  qui 
non  est  subditus.  Ideo 

a.  Solus  s.  pontifex  censura  ligari  non  potest,  quia 
superiorem  in  terris  non  habet,  ipse  autem  seipsum  ligare 
nequit.  Omnes  vero  fideles  a s.  pontifice  et  omnes  dioe- 
cesani  ab  episcopo  censuris  ligari  possunt. 

a.  Quamvis  censuras  j)ontificias  omnes  fideles  incurrere  possint, 
episcopi  tamen  et  cardinales  ex  privilegio  iuris  non  incurrunt  suspen- 
sionem et  interdictum  ipso  facto  incurrendum,  nisi  ipsorum  specialis 
mentio  fiat^);  excommunicationi  autem  papali  etiam  episcopi  et  car- 
dinales subiacent,  nisi  specialiter  excipiantur. 

p.  Licet  censuras  episcopales  omnes  episcopo  subiecti  incurrant, 
reges  tamen  et  reginae  ex  privilegio  per  consuetudinem  introducto 
non  possunt  ab  episcopis  censuris  feriri,  etsi  in  ceteris  potestati  tum 
legiferae  tum  iudiciali  episcopi  subiiciantur. 

h.  Peregrini  seu  alieni  subditi  non  incurrunt  censuras 
episcopales  ipso  facto  incurrendas,  nisi  agatur  de  censuris 
adnexis  iis  legibus,  quas  etiam  peregrini  observare  tenen- 
tur^) ; attamen  peregrini  seu  alieni  subditi  ab  episcopo 
censuris  puniri  possunt  per  particulare  praeceptum  latis, 
si  in  eius  territorio  delictum  commiserint:  ratione  enim 
delicti  fiunt  eius  subditi. 

a.  Ergo  peregrinus,  qui  committit  delictum,  cui  adnexa  est  cen- 
sura episcopalis,  censuram  non  incurrit,  quia  episcopus  alienum  sub- 
ditum, etsi  in  sua  dioecesi  delinquentem  censuris  per  modum  generalis 
sententiae  ideoque  ante  delictum  latis  ipsoque  facto  incurrendis  ligare 

‘)  Concilium  trid.  sess.  25.  c.  5.  De  reg.  In  iure  antiquo  habetur 
altera  excommunicatio,  quam  etiam  impuberes  incurrunt,  scilicet  lata 
in  violentas  manus  inficientes  in  clericos  (G.  Super  1.  G.  Mulieres  6. 
G.  Pueris  60.  De  sententia  excommunicationis  [V.  39]).  Verum  com- 
plures dubitant,  num  in  iure  recenti  hoc  idem  valeat  (cf.  n.  70). 

2)  G.  Quia  periculosum  4.  De  sentent.  excommun.  (V.  1 1)  in  6'\ 
^)  Gf.  De  principiis^  n.  149. 

non  potest.  Idem  dicendum  est  de  eo,  qui  in  loco  dioecesis  exempto 
e.  g.  in  monasterio  delictum  committit,  cui  censura  episcopalis  adnexa 
est.  Qui  tamen  censura  semel  ligatus  est,  ea  ligatus  manet,  etsi  in 
alias  regiones  proficiscatur:  etenim  censura  eum  sequitur  sicut  umbra 
corpus  et  lepra  leprosum. 

P.  Cum  peregrinus  ex  statuto  iuris  sortiatur  forum  delicti,  tum 
quia  ibi,  ubi  delictum  patratum  est,  facilius  cognoscitur  de  auctore  et 
quantitate  criminis,  tum  quia  laesi  ordinis  melius  ibi  obtinetur  restau- 
ratio, ubi  violatio  facta  est,  — ratione  delicti  peregrinus  fit  subditus 
episcopi  loci,  in  quo  deliquit. 

c.  Regulares  exempti  non  incurrunt  censuras  episco- 
pales, neque  ab  episcopis  censura  ligari  possunt  nisi  in 
iis,  in  quibus  episcopis  a iure  concessa  est  iurisdictio  in 
regulares.  In  hoc  casu  episcopi  agunt  tamquam  sedis 
apostolicae  delegati. 

d.  Delinquens  extra  dioecesim  non  incurrit  censuram 
generali  statuto  latam,  quia  hoc  statutum  afficit  solum 
territorium ; incurrit  autem  censuram  speciali  praecepto 
latam  ad  aliquod  crimen  praecavendum,  ut  si  episcopus 
clerico  sub  poena  suspensionis  latae  sententiae  ingressum 
in  tabernam  prohibeat,  hic  autem  extra  dioecesim  tabernam 
ingrediatur. 

Complures  quidem  auctores  negant  clericum  in  hoc  casu  incurrere 
censuram,  quorum  sententiam  s.  Alphonsus  (n.  23)  probabilem  dicit; 
verum,  ut  post  Laymann  monet  Ballerini,  praeceptum  particulare, 
utpote  haerens  ossibus,  obligat  etiam  extra  dioecesim;  quare  sententia 
negans  vera  probabilitate  carere  videtur  q. 

e.  Delinquens  intra,  sed  exsistens  extra  dioecesim  ab 
episcopo  censura  ligari  potest;  sic  episcopus  suspendere 
potest  parochum  commisso  delicto  aufugientem. 

Citatio  quidem,  cum  importet  strepitum  iudicialem,  fieri  non 
potest  in  aliena  dioecesi;  absens  tamen  per  literas  citari  potest  et 
citatus  comparere  debet;  quodsi  non  compareat,  excommunicari  potest. 

17.  Num  suhiectum  censurae  possit  esse  integra  com- 
munitas e.  g.  universitas,  monasterium,  capitulum,  civitas. 

a.  hiterdictum  ferri  potest  in  totam  communitatem, 
licet  in  ea  complures  sint  innocentes;  nam  per  interdic- 
tum proprie  non  puniuntur  innocentes,  sed  ecclesia  iustas 


h Ballerini-Palmieri  VII.  n.  71. 

ob  causas  sua  beneficia  tam  nocentibus  quam  innocentibus 
subtrahit. 

b.  Suspensio  ferri  potest  in  totam  communitatem,  licet 
in  ea  complures  sint  innocentes,  quia  suspensio  innocentes 
non  afficit  nisi  quoad  actus,  qui  toti  communitati  qua  tali 
competunt  ut  electio  superiorum. 

c.  Excommunicatio  ferri  non  potest  in  totam  commu- 
nitatem, sed  in  eos  tantum,  qui  culpabiles  reperti  fuerint: 
cum  enim  in  communitate  complures  soleant  esse  aut 
plane  innocentes  aut  aliis  minus  nocentes,  nimis  durum 
esset,  si  omnes  eadem  poena  afficerentur^). 

18,  Nihil  impedit,  quominus  aliquis  pluribus  simul 
censuris  eiusdem  speciei  ligetur  et  pariter  ab  una  solvatur, 
dum  ligatus  maneat  altera. 

a.  Nemo  dubitat,  quin  aliquis  pluribus  censuris  diversae  speciei 
e.  g.  excommunicatione  et  suspensione  ligari  possit,  sed  dubitarunt, 
num  aliquis  pluribus  censuris  eiusdem  speciei  innodari  possit.  Cum 
enim  censura  consistat  in  privatione  bonorum  spiritualium,  si  quis  vi 
unius  censurae  bonis  iam  privatus  est,  non  potest  altera  censura  iisdem 
bonis  denuo  vel  magis  privari.  Verum  censura  formaliter  non  tam 
privatio  est,  quam  causa  inducens  privationem;  atqui  nihil  impedit, 
quominus  eadem  privatio  ex  pluribus  titulis  et  causis  exsistat,  sicut 
plura  peccata  mortalia  privant  eadem  gratia  sanctificante^). 

h.  Est  axioma  in  iure:  quot  transgressiones,  tot  poenae^).  Qui 
ergo  committit  duo  crimina  specie  distincta,  quorum  cuilibet  distincta 
annexa  est  excommunicatio,  qui  e.  g.  haeresim  committit  et  librum  sub 
censura  prohibitum  legit,  duplicem  excommunicationem  incurrit.  — 
Qui  committit  duo  crimina  numero  distincta  e.  g.  bis  duellum  com- 
mittit, bis  eandem  censuram  incurrit.  — Qui  committit  crimen,  quo 
duae  simul  leges  poenales  specie  diversae  violantur,  duplicem  incurrit 
censuram,  qui  e.  g.  occidit  sacerdotem  in  ecclesia,  incurrit  censuram 
latam  in  sacrilegium  personale  et  in  sacrilegium  locale.  — Qui  plura 
eaque  diversa  committit  crimina  eadem  lege  poenali  prohibita,  pluries 
censuram  incurrit,  sic  qui  legit,  retinet,  imprimit  et  defendit  librum 
sub  excommunicatione  prohibitum,  ex  quadruplici  capite  excommuni- 
catur, quia  omnes  quatuor  actiones  eadem  lege  poenali  prohibentur. 


G.  Romana  ecclesia  5.  De  sententia  excommun.  (V.  11)  in  6°. 

2)  Cf.  Ballerini-Palmieri  VII.  n.  78. 

3)  C.  Ea,  quae  1.  De  poenis  (V.  37). 

Noldin,  De  poenis*.  2 


18 


De  poenis  ecclesiasticis  in  specie. 


Articulus  quartus. 

De  condicionibus  ad  incurrendam  censuram  requisitis. 

Causa  censurae  est  crimen:  delinquenti  enim  censura 
infertur;  crimen  autem,  propter  quod  censura  infligitur, 
debet  esse  grave,  externum,  consummatum  et  cum  con- 
tumacia commissum,  ut  incurratur  censura. 

19.  Grave  qiioad  actum  internum  et  externum. 

a.  Poena  enim  supponit  culpam,  et  poena  gravis  culpam 
gravem ; censurae  autem  (saltem  excommunicatio,  suspensio 
ab  ordine  et  interdictum  generale)  sunt  poenae  graves. 
Censurae  tamen  leves  ut  suspensio  et  interdictum,  quae 
ad  breve  tempus  infliguntur  et  solum  unum  alterumve 
actum  prohibent,  etiam  ob  levem  culpam  infligi  possunt. 

a.  Ideo  invalida  esset  censura,  qua  restitutio  rei  levis  sub  ex- 
communicatione praeciperetur.  Si  tamen  res  in  se  levis  evadat  gravis 
ratione  scandali,  periculi  aut  finis,  sub  gravi  et  sub  censura  praecipi 
aut  prohiberi  potest.  Sic  excommunicationem  incurrit,  qui  clausuram 
parumper  tantum  violat. 

P.  Quidquid  ergo  delinquentem  a gravi  peccato  excusat  ut  par- 
vitas materiae,  imperfectio  actus,  cooperatio  materialis  ex  gravi  causa 
exhibita,  eum  ab  incurrenda  quoque  censura  excusat,  saltem  coram 
Deo  et  in  conscientia. 

h.  Censurae  enim  immediate  propter  peccatum  ex- 
ternum infliguntur;  quare  excommunicatio  non  incurritur 
ob  levem  clerici  percussionem,  etsi  ex  animo  graviter 
laedendi  percutiatur. 

Qui  actionem  sub  excommunicatione  prohibitam  ita  committit,  ut 
SDlum  propter  intentionem  graviter  malam  vel  ex  conscientia  erronea 
grave  peccatum  sit,  non  incumt  censuram,  ut  qui  librum  legit,  quem 
falso  putat  sub  excommunicatione  prohibitum. 

20.  Externum.  Peccatum  enim  mere  internum  cen- 
sura ferendae  sententiae  puniri  nequit,  quia  in  iudicio 
probari  non  potest;  censura  ipso  facto  incurrenda  puniri 
quidem  posset,  at  usus  in  ecclesia  non  viget  censuris 
latae  sententiae  puniendi  peccata  interna : cogitatmiis 
poena7n  imno  patitui''^). 


b G.  Cogitationis  14.  d.  1.  De  poenit. 

Aliud  est  peccatum  internum,  aliud  peccatum  occultum,  cuius 
solus  delinquens  notitiam  habet.  Peccata  occulta  ecclesia  punire  potest 
et  reipsa  punit,  cum  e.  g.  haeresim  occultam  excommunicatione  ferit; 
at  qui  haeresim  mere  internam  committit,  in  excommunicationem  non 
incidit. 

21.  Consummatum  i.  e.  non  sufficit  actus  attentatus 
(der  Versuch),  sed  actus  sub  poena  prohibitus  vere  posi- 
tus et  in  suo  genere  per  effectum  secutum  completus  esse 
debet:  leges  enim  poenales  sunt  strictae  interpretationis, 
quare  ad  actus  consummatos  restringuntur,  nisi  lex  ipsa 
aliud  decernat. 

a.  Hinc  ubi  sub  excommunicatione  prohibetur  violenta  manuum 
iniectio  in  clericum,  non  incurrit  censuram,  qui  in  clericum  explodit, 
quin  illum  attingat,  quia  non  ponitur  actio  sub  censura  prohibita.  — 
Ubi  sub  censura  prohibetur  incestus,  poena  non  incurritur  nisi  ob  co- 
pulam perfectam  cum  consanguinea  vel  affine,  quia  nomine  incestus 
significatur  copula  carnalis  cum  consanguinea  vel  affine.  — Ubi  sub 
poena  prohibetur  homicidium,  censuram  non  incurrit,  qui  vulnus  letale 
infligit,  nisi  mors  sequatur,  quaecunque  sit  causa,  quae  mortem  impe- 
diat, sive  remedium  naturale  sive  miraculum,  quia  homicidium  proprie 
ille  tantum  committit,  qui  ipsam  mortem  infert. 

h.  Sic  lex  ipsa  non  solum  duellum,  sed  etiam  actus  duelli  prae- 
paralorios,  nempe  provocationem  et  acceptationem  sub  censura  pro- 
hibet. Hi  actus  tamen  in  suo  genere  completi  esse  debent,  ut  indu- 
cant censuram;  ideo  non  incurritur  censura,  si  provocatio  e.  g.  ex 
qualicunque  causa  ad  offensorem  non  pervenit. 

c.  Qui  posita  actione  culpabili  de  ea  poenitet,  antequam  effectus 
sequatur,  incurrit  censuram  et  irregularitatem,  quia  poenitentia  non 
impedit,  quominus  effectus  postea  secutus  sit  voluntarius.  Nec  dicatur 
eum  s.  Alphonso  (n.  40)  non  puniri  nisi  contumacem,  sed  contumacem 
non  esse,  qui  malam  voluntatem  per  poenitentiam  retractavit : delictum 
enim,  quod  ab  ecclesia  punitur,  vere  cum  contumacia  commissum  est, 
etsi  postea  retractatum  fuerit.  Siquidem  contumax  ille  dicitur,  qui 
cognoscens  legem  poenalem  ecclesiae,  voluntarie  eam  transgreditur; 
censuram  tamen  reipsa  non  incurrit,  antequam  secutus  sit  effectus. 
Ideo  fieri  potest,  ut  quis  per  contritionem  aut  confessionem  iam  sit 
immunis  a peccato,  propter  quod  ab  ecclesia  punitur,  quando  ipsam 
poenam  seu  censuram  de  facto  incurrit^» 

d.  Num  completus  esse  deheat  effectus,  qui  sub  censura  prohiberi 
intenditur,  si  censura  fertur  in  mandantes  vel  consulentes  e.  g.  homi- 

b Gf.  Lugo,  qui  cum  Suaresio  hanc  sententiam  (De  poenit. 
disp.  16.  n.  445)  tuetur;  item  Ballerini-Palmieri  HI.  n.  350.  VII.  n.  95. 

cidium  vel  abortum,  colligi  debet  ex  ipsis  verbis  legis : etenim  si  verba 
legis  principaliter  prohibent  effectum  (homicidium,  abortum)  et  acces- 
sorie tantum  mandatum  vel  consilium,  mandantes  vel  consulentes  cen- 
suram non  incurrunt  efifectu  non  secuto;  quodsi  verba  legis  principa- 
liter prohibent  etiam  ipsum  mandatum  et  consilium,  censuram  incur- 
runt etiam  effectu  non  secuto,  quia  ipso  mandato  vel  consilio  iaui 
ponitur  actio  sub  poena  prohibita. 

Nota.  Qui  dubitat,  an  contraxerit  censuram,  ab  ea  se  habere' 
potest  immunem,  et  confessarius  eum  absolvere  potest.  Si  quis  e.  g. 
remedium  procurandi  abortus  efficax  dederit  et  postea  nesciat,  utrum 
effectus  secutus  sit  necne,  censura  oneratus  vel  ab  ea  immunis  est, 
prout  effectus  reipsa  secutus  est  vel  non  est.  Eiusmodi  poenitentem 
tamen  confessarius  absolvere  potest  a peccato  et  a censura,  si  reipsa 
adesset,  quin  iniungat  obligationem  denuo  hoc  peccatum  declarandi, 
si  compererit  effectum  secutum  esse,  quia  in  dubio,  etiam  facti,  de 
exsistentia  censurae  ecclesia  potestatem  supplet. 

22.  Cum  contumacia  commissum:  ad  frangendam 
enim  contumaciam  contra  potestatem  ecclesiae  comminantis 
poenam  censurae  institutae  sunt.  Ille  autem  censetur  esso 
contumax,  qui  novit  aliquid  esse  ab  ecclesia  sub  poena 
prohibitum  et  nihilominus  contra  prohibitionem  agere  ausus 
fuerit. 

Duplex  distinguitur  contumacia  contra  ecclesiam  seu  contemptus- 
ecclesiae:  specialis,  qui  per  proprium  et  formalem  actum  contemptus 
contra  potestatem  ecclesiae  committitur  et  speciale  peccatum  constituit, 
et  generalis,  qui  implicite  continetur  in  transgressione  legis  ecclesia- 
sticae ab  eo  commissa,  qui  scivit  rem  esse  ab  ecclesia  sub  poena  prae- 
ceptam vel  prohibitam.  Contumacia  generalis  ad  incurrendam  censuram 
sufficit,  nec  requiritur,  ut  delinquens  in  actu  peccati  e.  g.  dum  com- 
mittit duellum,  de  censura  cogitet,  modo  habitualiter  eam  cognoscat.. 

Nota.  Hae  condiciones  requiruntur,  ut  censura  in  foro  in- 
terno adsit;  ut  etiam  in  foro  externo  incurratur,  insuper  requiritur, 
ut  delictum  sit  notorium,  idque  non  solum  quoad  factum  in  se,  sed 
etiam  quoad  condiciones,  quae  ad  incurrendam  censuram  neces- 
sariae sunt.  Quoniam  vero  condiciones,  quae  natura  sua  internae 
sunt  ut  scientia  et  consensus  ad  grave  peccatum  requisita,  raro 
facto  notoriae  sunt,  in  foro  externo  raro  aliquis  reputandus  esset 
censura  innodatus  absque  sententia  indicis  declaratoria,  nisi  con- 
diciones praesumerentur.  Sed  ubi  ipsum  delictum  sub  censura 
prohibitum,  notorium  est,  condiciones  requisitae  praesertim  cognitio- 
et  contumacia  in  foro  externo  praesumuntur,  donec  iuridice  constet. 

delinquentem  non  incurrisse  censuram,  nisi  a lege  solum  scienter 
et  temerarie  agentes  censura  ligentur : in  hoc  enim  casu  cognitio 
legis  et  contumacia  etiam  pro  foro  externo  probari  debet. 

Hinc  fieri  potest,  ut  censura  incurratur  in  foro  externo,  sed  non 
adsit  in  foro  interno.  Sic  catholici,  qui  censurae  inscii  coram  ministro 
haeretico  matrimonium  inierunt,  pro  foro  externo  absolutione  indigent’), 
quia  cognitio  censurae  in  hoc  foro  praesumitur,  donec  coram  iudice 
ignorantia  probetur,  in  foro  interno  autem  a censura  propter  ignoran- 
tiam eius  immunes  sunt. 


Articulus  quintus. 

De  causis  a censuris  excusantibus. 

Ad  incurrendam  censuram  contumacia  requiritur;  quid- 
quid ergo  contumaciam  aut  notabiliter  minuit  aut  penitus 
tollit,  ab  incurrenda  censura  excusat.  Porro  duplex  potis- 
simum causa  numeratur,  quae  ob  hanc  rationem  ab  incur- 
renda censura  excusat:  metus  gravis  et  ignorantia. 

23.  Metus,  a.  Metus  gravis  a censura  excusat,  quo- 
ties ab  observanda  lege  ecclesiastica  excusat:  actus  enim, 
qui  ex  metu  gravi  procedit,  non  committitur  ex  contumacia, 
sed  magis  ex  naturae  infirmitate.  Insuper  metus  gravis 
damni  ab  ipso  praecepto  ecclesiae  per  se  excusat;  sed  ubi 
non  committitur  peccatum  contra  praeceptum  ecclesiae, 
non  incurritur  censura,  quae  per  se  et  primario  contra 
laesionem  praecepti  ecclesiastici  statuitur. 

a.  Scilicet  actus  sub  censura  prohibitus  vel  sola  lege  ecclesiastica 
vel  simul  lege  divina  (naturali  vel  positiva)  prohibitus  est.  Si  primum 
actus  ex  metu  positus  non  est  peccatum;  si  alterum,  actus  ex  metu 
positus  potest  esse  peccatum  contra  legem  divinam,  at  peccatum  non 
€st  contra  legem  ecclesiae,  quae  cum  gravi  incommodo  non  obligat. 

fi.  Dantur  pauci  quidam  casus,  in  quibus  metus  quantumvis  gravis 
ab  observatione  legis  ecclesiasticae  non  excusat,  praesertim  ubi  violatio 
legis  damnum  commune  causat.  In  his  igitur  casibus  metus  gravis, 
sicut  ab  observanda  lege  ecclesiastica,  ita  etiam  ab  incurrenda  censura 
non  excusa t^). 

q S.  Officium  18.  maii  1892. 

*)  Cf.  De  principiis^  n.  176,  ubi  exponitur,  quando  metus  gravis 
seu  incommodum  grave  ab  obligatione  legis  affirmativae  excuset. 

Y.  Quemadmodum  metus  gravis  excusat  ab  incurrenda  censura, 
ita  excusat  etiam  ah  ea  observanda:  leges  enim  ecclesiasticae  non 
obligant  cum  gravi  incommodo.  Quando  ergo  observatio  censurae  e.  g. 
excommunicationis  occultae  coniuncta  est  cum  metu  gravis  damni  vel 
cum  gravi  incommodo,  excommunicatus  se  gerere  potest  ut  immunis 
a censura. 

h.  Etiam  metus  levis  ab  incurrenda  censura  excusat, 
dummodo  metus  sit  causa  actionis  pTohibitae,  si  censura 
imponitur  in  temere,  ausu  temerario,  sponte  facientes:  in 
his  enim  casibus  requiritur,  ut  actio  prohibita  plane  motu 
proprio,  non  ad  effugiendum  malum  quodcunque  ponatur. 

24.  Ignorantia,  a.  Ignorantia,  quae  non  sit  crassa, 
semper  ab  incurrenda  censura  excusat,  sive  ignorantia 
est  facti  sive  iuris,  non  solum  quando  ignoratur  actum 
'prohibilum  esse,  sed  etiam  quando  solum  ignoratur  pro- 
hibitum esse  sub  censura^).  Ratio  primi  est;  quia  censura 
supponit  culpam,  sed  haec  ignorantia  (sive  antecedens 
sive  concomitans)  excusat  a culpa,  ergo  etiam  ab  incur- 
renda censura.  Ratio  secundi  est,  quia  ignorans  actui 
peccaminoso  annexam  esse  censuram  non  est  contumax 
contra  potestatem  coercitivam  ecclesiae ; censura  autem 
infligitur  ad  frangendam  contumaciam  delinquentis^). 

a.  Complures  auctores  (Sanchez,  Pirhing,  Reuter,  Mazzotta^ 
Ballerini)  non  omnem  ignorantiam  graviter  culpabilem  crassam  ap- 
pellant, sed  admittunt  ignorantiam  graviter  culpabilem,  quae  non  sit 
crassa:  ignorantia  enim  crassa,  ita  ipsi,  non  simpliciter  ex  negligentia 
graviter  culpabili,  sed  ex  negligentia  cum  gravi  excessu  oritur.  Sen- 
tentia haec  probabilis  ideoque  in  praxi  licita  est.  Sed  cum  valde: 
difficile  sit  distinguere  inter  ignorantiam  culpabilem  ex  gravi  negli- 
gentia et  ignorantiam  culpabilem  ex  gravi  negligentia  cum  excessu, 
practice  statui  potest  solum  ignorantiam,  quae  non  sit  graviter  culpa- 
bilis, semper  excusare  ab  incurrenda  censura. 

P.  Ergo  ignorantia  tum  iuris  tum  facti  ab  incurrenda  censura 
excusat,  atque  etiam  tum  excusat,  cum  delinquens  scit  quidem  actionem 


h G.  Ut  animarum  2.  De  constit.  (I.  2)  in  6°.  Licet  in  hoc  capite 
de  ordinariorum  tantum  censuris  sermo  sit,  iure  ac  merito  tamen  prin- 
cipium in  eo  statutum  ad  censuras  quoque  papales  extenditur. 

2)  In  foro  externo  cognitio  censurae  praesumitur;  ut  ergo  igno- 
rantia ab  incurrenda  censura  in  foro  externo  excuset,  ea  probari  debet. 

prohibitam  esse  lege  divina  sive  naturali  sive  positiva,  ignorat  autem 
eandem  prohibitam  esse  sub  censura  ecclesiastica. 

T.  Ignorantia  in  eo  graviter  culpabilis  est,  qui  ignorat,  quod  ex 
officio  scire  debet;  ideo  laici  ab  incurrendis  censuris,  quas  ignorant, 
semper  excusantur;  non  item  clerici,  qui  eas  ex  officio  cognoscere  de- 
bent, nisi  aflSrmari  possit  eorum  negligentiam  in  addiscendis  censuiis 
non  fuisse  gravem  aut  saltem  non  fuisse  gravem  cum  excessu. 

b.  Quandoque  etiam  ignorantia  crassa  ab  incurrenda 
censura  excusat,  si  nempe  lex  censuram  ferens  non  abso- 
lute et  simpliciter  loquitur  (qui  hoc  commiserit,  sit  ex- 
communicatus),  sed  si  censura  fertur  in  eos,  qui  temere, 
ausu  temerario,  praesumptione,  scienter,  consulto  peccaverint. 

c.  Immo  si  lex  ad  incurrendam  censuram  exigit,  ut 
peccatum  scienter  vel  consulto  commissum  sit,  etiam  igno- 
rantia affectata  ab  incurrenda  censura  excusat:  qui  enim 
cum  ignorantia  qualicunque  agit,  scienter  profecto  non 
agit.  Etsi  ergo,  qui  cum  tali  ignorantia  agit,  graviter 
contra  praeceptum  peccet,  censuram  tamen  non  incurrit, 
cum  lex  ipsa  ad  incurrendam  censuram  scientiam  certam 
et  formalem  requirat. 

Quodsi  quis  legem  et  poenam  impositam  cognoscat,  nesciat  autem 
poenam  esse  reservatam,  sunt  pauci  quidam  doctores,  qui  opinantur 
ob  hanc  ignorantiam  cessare  reservationem  censurae : reservatio  enim 
ad  modum  poenae  superadditur  censurae;  sed  ignorantia  ab  incurrenda 
poena  atque  ideo  ab  incurrenda  reservatione  excusat.  Verum  commu- 
niter auctores  docent  hanc  ignorantiam  non  efficere,  ut  censura  non 
sit  reservata.  Nam  ignorantia  ideo  excusaret,  quia  ecclesia  ignorantes 
non  vult  subiicere  poenae  extraordinariae ; at  reservatio,  quando  semel 
contracta  est  censura,  non  est  aliquid  extraordinarium,  quod  censurae 
adiiciatur,  sed  potius  id,  quod  eam  naturaliter  consequitur,  nisi  legis- 
lator ex  benignitate  absolutionem  reddiderit  faciliorem ‘). 

Nota.  a.  Ignorantiae  aequiparatur  oblivio  et  inadvertentia  cen- 
surae, quia  contumax  contra  legem  dici  nequit,  qui  ad  illam  nullo 
modo  advertit. 

b.  Censurae,  praesertim  a rudioribus,  propter  ignorantiam  raro 
incurruntur,  donec  de  re  moniti  fuerint. 

2d.  Num  ignorantia  excuset  ab  incurrenda  poena  vindicativa. 
Poena  vindicativa,  cum  non  infligatur  ad  corrigendam  contumaciam 
rei,  sed  ad  puniendum  eius  crimen,  incurritur  etiam  ab  ignoran- 


b Lehmkuhl  II.  n.  806 

tibus,  non  quidem  legem,  sed  annexam  poenam,  nisi  haec  sit  extra- 
ordinaria. 

Ad  incurrendam  poenam  vindicativam  non  requiritur  co- 
gnitio poenae,  si  haec  est  ordinaria : etenim  naturalis  ratio  intel- 
ligit  delictum  natura  sua  esse  puniendum.  At  vero  si  poena  est 
extraordinaria  et  exorbitans,  requiritur  cognitio  poenae,  ut  ipsa 
incurratur.  Scilicet  ad  incurrendam  poenam  non  requiritur  quidem 
consensus  in  poenam,  sed  tamen  requiritur  consensus  in  causam 
poenae;  iam  vero  committens  delictum  eo  ipso  consentit  implicite 
in  causam  poenae  ordinariae,  at  in  causam  poenae  extraordinariae, 
quippe  quam  nullo  modo  cognoscat,  ne  implicite  quidem  consentit. 
Iam  vero  omnes  poenae  vindicativae  latae  sententiae  censentur 
extraordinariae  atque  exorbitantes. 


Articulus  seztus. 

De  absolutione  a censuris. 

26.  De  ipsa  absolutione.  1.  Censura  semel  contracta 
auferri  non  potest  nisi  per  absolutionem  a legitimo  supe- 
riore concessam^). 

a.  Censura  non  aufertur  per  emendationem  rei,  nec  per  mortem 
vel  amotionem  ferentis  censuram,  nec  per  mortem  censurati,  qui  etsi 
contritus  decesserit,  suffragiis  ecclesiae  et  sepultura  ecclesiastica  pri- 
vatur, nisi  absolutus  fuerit;  censura  enim  semel  inflicta  manet,  donec 
per  absolutionem  auferatur. 

h.  Hinc  excommunicatus,  qui  elicit  actum  contritionis,  in  statu 
gratiae  est,  manet  tamen  excommunicatus  et  privatus  communione 
ecclesiae.  Licet  ergo  ad  incurrendam  censuram  requiritur  culpa,  poena 
tamen  manere  potest  remissa  culpa. 

2.  Absolutio  censurae  est  remissio  poenae  a legitimo 
superiore  facta. 

Differt  a dispensatione,  quia  absolutio  est  actus  iustitiae,  qui  ei 
debetur,  qui  contumaciam  deposuit  et  satisfactionem,  si  qua  opus  erat, 
praestitit;  dispensatio  vero,  qua  quis  a communi  lege  eximitur,  est 
actus  gratiae,  qui  etiam  disposito  negari  potest.  Insuper,  ad  absolu- 
tionem valide  et  licite  concedendam  praeter  dispositionem  rei  nulla 
alia  causa  requiritur;  ad  dispensationem  valide  aut  saltem  licite  con- 
cedendam iusta  causa  requiritur.  Poenae  medicinales  absolutione, 
poenae  vindicativae  dispensatione  auferuntur. 

G.  Quum  desideres  15.  C.  A nobis  28.  De  sentent.  excom. 

(V.  39). 

27.  Absolutio  a censuris  multiplici  modo  concedi 
potest : 

a.  In  foro  interno,  quae  effectus  censurae  per  se  pro 
solo  foro  interno  aufert. 

h.  In  foro  externo,  quae  effectus  censurae  etiam  pro 
foro  interno  aufert. 

c.  Absolutio  ad  reincidentiam  seu  sub  poena  reinci- 
dentiae  est  absolutio  sub  determinata  condicione  concessa, 
ita  ut  hac  non  impleta  ipso  facto  eadem  censura  iterum 
incurratur. 

Censura,  in  quam  absolutus  reincidit,  est  eiusdem  speciei,  sed 
numero  nova  et  distincta;  quare  poenam  reincidentiae  absolutioni  addere 
non  potest;  nisi  habens  potestatem  ferendi  censuras.  Ad  reincidentiam  re- 
quiritur nova  culpa  et  contumacia  atque  ad  eius  ablationem  nova  absolutio. 

d.  Absolutio  ad  cautelam  datur,  quando  ignoratur  aut 
dubitatur,  num  aliquis  censura  reipsa  ligatus  sit.  Huius- 
modi  est  absolutio,  quae  in  sacramento  poenitentiae  datur 
ante  absolutionem  a peccatis. 

e.  Absolutio  ad  ejectum  in  rescriptis  pontificiis  quan- 
doque conceditur  atque  eo  tendit,  ut  censura  non  impediat 
effectum  obtinendi  gratiam  concessam,  quoad  alios  autem 
offectus  censura  manet.  Sic  sponsi  in  rescriptis  dispen- 
sationis a censuris  absolvuntur,  ut  dispensationis  certo 
participes  fiant^). 

f.  Absolutio  dari  potest  absolute  vel  condicionate  et 
quidem  sub  condicione  de  'praeterito,  de  praesenti  et  de 
futuro.  Condicionem  de  praeterito  vel  de  praesenti  gene- 
ratim  adhibere  non  licet;  condicio  autem  de  futuro  (e.  g. 
absolvo  te,  si  intra  mensem  restitueris)  ex  gravi  causa 
licita  est. 

28.  Quis  absolvere  possit.  1.  A censuris  reservatis 
absolvere  soium  potest,  qui  eas  tulit,  eius  superior,  eius 

*)  Forma  huius  absolutionis,  quae  rescriptis  pontificiis  apponi 
solet,  haec  est:  „Nos  igitur  eundem  N.  N.  a quibusvis  excommunica- 
tionibus ...  si  quibus  quomodolibet  innodatus  exsistat,  ad  effectum 
dumtaxat  praesentium  consequendum  absolventes  et  absolutum  fore 
censentes.  “ 

in  officio  successor  et  horum  delegatus:  eiusdem  enim  est 
absolvere,  cuius  est  ligare. 

Notandum  est  censuras  ab  homine  per  modum  2J7'aecepti  seu  per 
sententiam  particularem  latas  censeri  inter  censuras  reservatas;  econtra 
censurae  ab  homine  per  modum  statuti  seu  per  sententiam  generalem 
latae  inter  censuras  non  reservatas  censentur. 

2.  A censuris  non  reservatis  absolvere  potest  quivis 
confessarius  tam  pro  foro  interno  quam  pro  foro  externo^). 
Hanc  absolutionem  confessarius  concedere  potest  tam  intra 
quam  extra  confessionem.  Ut  tamen  notorie  censuratus 
absolutione  publice  uti  possit,  ad  praecavendum  scandalum 
requiritur,  ut  de  absolutione  concessa  publice  constet. 

Quoad  absolutionem  a censuris  sive  reservatis  sive  non  reservatis 
quae  peregrinis  conceditur,  idem  dicendum  est,  quod  de  absolutione  a 
peccatis  in  tractatu  de  sacramento  poenitentiae  statuitur^). 

3.  In  articulo  mortis  quilibet  sacerdos  etiam  non  ap- 
probatus, quin  et  praesente  approbato  vel  privilegiato  ab 
omnibus  censuris  etiam  reservatis  absolvere  potest'"^) 

Qui  in  articulo  mortis  a censuris  romano  pontifici  reservatis  ab- 
solvitur, non  tenetur  se  sistere  superiori,  ubi  convalescat,  si  absolutus 
fuerit  a censuris  simpliciter  reservatis^).  Quodsi  absolutus  fuerit  a 
censuris  speciali  modo  resalvatis,  sub  gravi  peccato  et  sub  poena  rein- 
cidentiae  se  sistere  debet  superiori  i.  e.  vel  per  se  vel  per  confessarium 
recurrere  debet  ad  s.  sedem  et  stare  eius  mandatis,  aut  novam  abso- 
lutionem petere  ab  habente  potestatem  absolvendi^). 

4.  In  casibus  urgentiorihus  quilibet  confessarius  dare 
potest  absolutionem  a censuris  papae  reservatis,  hac  tamen 
condicione,  ut  absolutus  sub  poena  reincidentiae  in  easdem 
censuras  infra  mensem  per  epistolam  vel  per  confessarium 
recurrat  ad  s.  sedem^). 

29.  De  absolutione  in  casibus  occultis.  Episcopi 
facultatem  habent  absolvendi  in  foro  interno  etiam  extra 
sacramentum  delinquentes  quoscunque  sibi  subditos  a 

b G.  Nuper  29.  De  sentent.  excom.  (V.  39). 

b Gf.  De  sacramentis^  n.  349.  378. 

b Concilium  trident.  sess.  14.  c.  7. 

b S.  Officium  17.  iun.  1891. 

b S.  Officium  19.  aug.  1891. 

b S.  Officium  23.  iun.  1886  Gf.  De  sacra^nentis^  n.  381. 

censuris  ex  occulto  delicto  contractis  et  romano  pontifici 
simplicite7\  non  item  speciali  modo  reservatis. 

a.  Termini  occultum  et  publicum  in  diversis  materiis  diversum 
sensum  habent.  Ubi  agitur  de  impedimentis  matrimonialibus  strictius*), 
ubi  agitur  de  criminibus  paulo  latius  intelliguntur^). 

h.  Crimen  dupliciter  potest  esse  occultum:  materialiter,  cum  nempe 
ignoratur  ipsum  factum  e.  g.  ingressus  in  clausuram,  aut  formaliter, 
si  factum  notum  est,  sed  vel  putatur  recte  factum  e.  g.  ingressus  ex 
licentia  (error  facti),  vel  ignoratur  censura  annexa  (error  iuris).  lam 
vero  episcopus  absolvere  potest  non  solum  si  crimen  materialiter,  sed 
etiam  si  tantum  formaliter  occultum  sit,  et  quidem  si  adsit  error  facti, 
id  omnes  concedunt,  si  adsit  error  iuris,  communiter  admittitur. 

1.  Haec  facultas  episcopis  conceditur  a concilio  tridentino 
celebri  capite  Liceat'^),  eademque  confirmatur  et  ad  casus  sim- 
pliciter reservatos  restringitur  per  constitutionem  pianam  Apo- 
stolicae  sedis*). 

Sed  praeter  hanc  facultatem  in  iure  concessam  episcopi  a sancta 
sede  accipere  solent  ad  tempus  facultatem  absolvendi  vel  per  se  vel 
per  alios  etiam  a casibus  speciali  modo  reservatis,  sive  occulti  sunt 
sive  publici.  In  praxi  ergo  facultas  absolvendi  a casibus  papalibus 
vix  non  semper  ab  episcopo  obtineri  poterit. 

2.  Praelati  regulares  per  constitutionem  ApostoUcae  sedis 
carent  facultate  perpetua  absolvendi  a casibus  papalibus  non 
solum  saeculares  sed  etiam  subditos  suos^);  attamen  ad  tempus 
eis  haec  potestas  concedi  solet. 

A censuris,  quae  iure  pontificio  episcopis  reservantur,  praelati 
regulares  suos  subditos  absolvere  possunt. 

3.  Licet  tridentinum  episcopis  non  concedat  potestatem  ab- 
solvendi nisi  cum  subditis  suis,  ex  universali  tamen  consuetudine 
absolvere  possunt  etiam  alienos  subditos  seu  peregrinos  potestate 
tacito  consensu  ab  episcopo  peregrinorum  concessa®). 

4.  Ex  c.  Liceat  episcopi  subditos  suos  absolvere  possunt  a 
casibus  occultis  in  foro  conscientiae.  Porro  haec  verba  non  sigui- 


*)  Cf.  De  sacramentis^  n.  619. 

2)  Cf.  supra  n.  10  et  De  praeceptis^  n.  649. 

®)  Sess.  24.  c.  6.  De  reform. 

^)  „ Firmam  tamen  esse  volumus  absolvendi  facultatem  a triden- 
tina  synodo  episcopis  concessam  in  quibuscunque  censuris  aposlolicae 
sedi  hac  nostra  constitutione  reservatis  iis  tantum  exceptis,  quas  eidem 
apostolicae  sedi  speciali  modo  reservatas  declaravimus.  “ 

®)  S.  Poenitent.  5.  dec.  1873. 

®)  Cf.  De  sacramentis^  n.  378.  ' 

ficant  in  sacramentali  confessione  id  fieri  debere,  sed  absolutionem 
per  se  solum  valere  pro  foro  interno. 

30.  De  condicionibus  ad  absolvendum  requisitis. 

1.  A censura  absolvi  potest  etiam  absens  et  invitus:  convenit 
tamen,  ut  absolutio  detur  solum  praesenti  et  petenti. 

Sicut  absens  per  literas  censuris  feriri,  ita  etiam  a censuris  ab- 
solvi potest;  attamen  praesentia  censurati  tum  ad  reverentiam  censu- 
rarum tum  ad  humiliationem  ipsius  censurati  magis  conducit,  ideo 
solum  ex  rationabili  causa  absenti  conceditur. 

2.  Condiciones  a censurato  implendae  generatim  ex- 
hiberi solent  his  verbis:  iniimctis  de  iure  iniungendis; 
speciatim  vero  iniungendum  est: 

a.  Ut  parti  laesae  satisfaciat,  si  quam  laeserat  (revo- 
catione, restitutione,  veniae  petitione)  vel  si  satisfacere 
nequeat,  ut  saltem  promittat  se  satisfacturum,  cum  primum 
poterit,  nisi  pars  laesa  iniuriam  remiserit  vel  reus  ad  satis- 
faciendum impotens  sit. 

h.  Ut  scandalum  reparet,  si  quod  datum  fuerit,  id  quod 
iure  divino  necessarium  est.  Reparari  autem  scandalum 
debet  meliore,  quo  fieri  potest,  modo,  iuxta  prudens  indi- 
cium ordinarii  vel  confessarii. 

c.  Ut  imponatur  poenitentia  salutaris  praeter  poeniten- 
tiam sacramentalem. 

3.  Ad  valide  absolvendum  a censura  non  requiritur 
determinata  verborum  formula,  sed  sufficit  superioris  vo- 
luntas signo  sensibili  manifestata,  sive  id  verbis  sive  scripto 
sive  alio  signo  fit. 

Ad  licite  absolvendum  in  foro  interno  sive  sacramen- 
tali sive  extrasacramentali  ex  praescripto  ritualis  romani 
adhibenda  est  formula,  quae  habetur  in  ipsa  forma  sacra- 
mentalis  absolutionis  ’) ; in  foro  autem  externo  ex  prae- 
scripto iuris  adhibenda  est  forma,  quae  habetur  in  rituali 
vel  pontificali  romano^). 

31.  De  absolutione  censurae  danda  in  foro  interno 
aut  externo.  In  praxi  non  raro  oritur  difficultas,  utrum 

Rituale  rom.  tit.  III.  c.  3.  n.  8. 

2)  G.  A nobis  28.  De  sentent.  excom.  (V.  39). 

absolutio  concedi  debeat  pro  foro  externo  an  sufficiat  pro 
foro  interno.  Censura  ab  homine  lata  per  sententiam  con- 
demnatoriam  certo  indiget  absolutione  pro  foro  externo, 
de  censura  latae  sententiae  haec  tenenda  sunt: 

1.  Si  censura  latae  sententiae  contracta  fuit  in  solo 
foro  interno,  sufficit  absolutio  pro  foro  interno. 

Si  delictum  occultum  est,  censura  pertinet  ad  forum  internum  et 
de  ea  in  solo  foro  interno  agitur.  Occultum  censetur  tum  delictum, 
quod  neque  iure  neque  facto  evasit  publicum,  tum  delictum,  quod  in 
loco,  ubi  nunc  versatur  reus,  nec  est  nec  fiet  notum,  etsi  in  alio  loco 
facto  notum  sit. 

• 2.  Si  censura  latae  sententiae  contracta  fuit  in  foro 
externo,  requiritur  absolutio  pro  foro  externo. 

Solum  si  censura  non  est  reservata,  sufficit  absolutio  pro  foro 
interno,  etsi  notoria  sit  censura,  dummodo  de  absolutione  concessa 
publice  constet. 

3.  Absolutio  pro  foro  externo  concessa  valet  etiam 
pro  foro  interno;  sed  absolutio  pro  foro  interno  per  se 
non  valet  pro  foro  externo ; iudex  autem  ecclesiasticus 
eam  etiam  pro  foro  externo  agnoscere  potest,  si  de  abso- 
lutione concessa  publice  constat. 

De  concessa  absolutione  publice  constare  censetur,  si  publice  notum 
sit  censuratum  confessum  esse  et  debitam  satisfactionem,  si  quae  ne- 
cessaria erat,  praestitisse. 


Articulus  septimus. 

De  censuris  hodie  vigentibus. 

32.  Censurae  hodie  vigentes.  1.  Quovis  tempore 
ecclesia  usa  est  potestate  infligendi  censuras  ob  graviora 
quaedam  crimina,  praesertim  vero  ob  crimen  haeresis^). 
Modus,  quo  censuras  imposuit,  diversis  temporibus  diversus 
erat,  frequentius  tamen  usa  est  excommunicationibus, 
quarum  prima  iure  communi  et  romano  pontifici  reservata 
a concilio  lateranensi  II.  (1139)  statuta  est,  cui  decursu 

9 Cf.  1.  Cor.  5,  1—5.  Koher,  Der  Kirchenbann  S.  15  ff.  Haus- 
mann,  Geschichte  der  papstlichen  Reservatfalle  (Regensburg.  Pustet. 
1868)  S.  21  ff. 

temporis  complures  aliae  accesserunt.  Hae  omnes  in  forma 
bullae  collectae  ex  voluntate  romanorum  pontificum  quot- 
annis Romae  in  ecclesiis  certis  diebus,  praesertim  in  Goena 
Domini,  promulgabantur.  Earum  collectio  proinde  Bulla 
Coenae  vocatur,  quae  lapsu  temporis  cura  romanorum  ponti- 
ficum usque  ad  vinginti  censuras  aucta  est.  Praeter  cen- 
suras, quae  in  bulla  Coenae  continebantur,  complures  aliae 
vigebant,  tum  per  constitutiones  pontificias  tum  a con- 
cilio tridentino  latae.  Cum  numerus  censurarum  nimis 
excresceret  earum  que  nonnullae  mutatis  moribus  atque 
temporibus  minus  utiles  viderentur,  a Pio  IX.  per  con- 
stitutionem Apostolicae  sedis  12.  octobris  1869,  abrogatis 
quamplurimis  censuris  latae  sententiae,  statutum  est  ius 
recentissimum  quoad  censuras  ecclesiasticas.  Quapropter 
hodie  iure  communi  illae  tantum  censurae  latae  sententiae 
vigent,  quae  in  hac  constitutione  directe  vel  indirecte  con- 
tinentur et  quae  illis  post  eius  promulgationem  accesserunt. 
Omnes  autem  censurae,  quae  in  hac  constitutione  clare 
et  certe  continentur,  plenam  vim  obligandi  per  ipsam 
accipiunt,  etsi  ante  illius  promulgationem  forte  in  desue- 
tudinem abiissent. 

Constitutio  piana,  quae  de  solis  censuris,  iisque  latae  sententiae 
agit,  nihil  immutavit  quoad  censuras  ferendae  sententiae,  nec  quoad 
censuras  latas  iuris  privati,  ut  sunt  censurae  latae  ab  episcopis  vel  a 
praelatis  regularium  in  proprios  subditos,  nec  quoad  irregularitates 
aut  alias  poenas  ecclesiasticas,  nec  quoad  leges  ecclesiasticas.  Si  ergo 
ab  aliqua  lege  per  hanc  constitutionem  ablata  est  censura,  lex  ipsa 
vim  obligandi  retinet. 

2.  Censurae  hodie  vigentes  sunt: 
a.  Censurae  in  ipsa  bulla  expressis  verbis  inflictae. 
h.  Censurae  a concilio  tridentino  inflictae  et  ab  hac 
constitutione  confirmatae. 

Est  communis  interpretum  sententia  ex  hac  constitutione  illas 
tantum  censuras  tridentinas  vim  habere,  quas  concilium  tridentinum 
tum  primum  inflixit,  non  autem  eas,  quas  tridentinum  ex  vetere  iure 
solum  renovavit  confirmavitque.  Verba  enim,  quibus  in  hac  constitu- 
tione utitur  s.  pontifex,  illas  censuras  solas  designant. 

c.  Censurae  antea  vigentes  et  hac  constitutione  non 
mutatae  ex  constitutionibus:  a.  pro  romani  pontificis  elec- 

tione;  p.  pro  interno  regimine  quorumcunque  ordinum  et 
institutorum  regularium. 

d.  Censurae,  quae  post  constitutionem  Apostolicae  sedis 
latae  sunt. 


Quaestio  secunda. 

De  excommunicatione. 

Articulus  primus. 

De  excommunicatione  in  genere. 

33.  Notio.  Excommunicatio  est  censura,  qua  homo 

Christianus  communione  fidelium  privatur. 

a.  Triplex  est  fidelium  communicatio : a.  mere  interna  consistens 
in  fide  et  caritate,  qua  fideles  inter  se  et  cum  Christo  mystice  uniuntur ; 
fi.  mere  externa  (in  civilibus),  quae  consistit  in  actionibus  externis 
profanis,  scilicet  in  fidelium  convictu,  colloquio,  commerciis  etc. ; 
y.  mixta  (in  divinis)  consistens  in  actionibus  religiosis  externis,  quae 
ex  sua  institutione  fructum  spiritualem  internum  producunt  ut  ad- 
ministratio et  susceptio  sacramentorum,  suffragia  ecclesiae,  quae  in 
sacrificio  missae  et  in  aliis  publicis  officiis  pro  omnibus  fidelibus  fun- 
duntur, indulgentiae.  lam  vero  communione  bonorum  mere  interna 
ecclesia  neminem  privat  nec  privare  potest ; communione  autem  externa 
et  mixta  hominem  inoboedientem  et  contumacem  privare  potest  et  per 
excommunicationem  reipsa  privat. 

h.  Excommunicatio  est  omnium  poenarum  ecclesiasticarum  gra- 
vissima, qua  nulla  est  in  ecclesia  maior:  cum  enim  omnibus  ecclesiae 
bonis  privet,  alias  censuras,  quae  eisdem  bonis  solum  partialiter  privant, 
virtute  in  se  continet.  Ideo  monet  concilium  tridentinum,  ne  iudices 
ecclesiastici  hac  poena  utantur,  nisi  quando  iam  nullum  aliud  remedium 
supersit ‘). 

c.  Nomine  anathematis  aut  designatur  ipsa  excommunicatio,  aut 
excommunicatio  ob  haeresim  vel  eius  suspicionem  inflicta,  aut  excom- 
municatio, quae  extraordinaria  quadam  sollemnitate  excommunicato 
denuntiatur^). 

^)  Sess.  25.  c.  3.  De  reform. 

2)  Gf.  C.  Debent  106.  c.  11.  q 3,  ubi  modus  et  forma  excom- 
municationis sollemnis  describitur. 

34.  Divisio  excommunicationis.  Excommunicatio 
antea  ex  effectu  in  maiorem  et  minorem  dividebatur;  illa 
omnibus  bonis  communibus  privabat,  haec  parte  tantum, 
scilicet  susceptione  sacramentorum  et  electione  passiva  ad 
dignitates  et  beneficia.  Nunc  vero  sublata  per  constitu- 
tionem Apostolicae  sedis  excommunicatione  minore  viget 
sola  excommunicatio  maior^). 

Excommunicatio  minor  olim  ab  iis  incurrebatur,  qui  contra  pro- 
hibitionem ecclesiae  cum  excommunicato  vitando  communicabant.  Cum 
excommunicato  vitando  communicantes  hodie  incidunt  in  excommuni- 
cationem maiorem,  sed  in  iis  solum  casibus,  qui  in  constitutione  A'po- 
stolicae  sedis  expresse  indicantur. 

35.  Discrimen  inter  excommunicatos.  Excommu- 
nicat! alii  sunt  vitandi^  quos  fideles  vitare  tenentur,  alii 
tolerati,  quos  fideles  vitare  non  tenentur.  Hoc  discrimen 
ex  praecipuo  effectu  excommunicationis  maioris  desumptum 
hodie  adhuc  attendendum  est. 

a.  Antiquitus  omnes  excommunicati  maiore  excommunicatione 
erant  vitandi.  In  concilio  constantiensi  edita  est  constitutio  Ad  evi- 
tanda confirmata  a Martino  V.  et  postea  a Leone  X.,  quae  a.  aufert 
prohibitionem  communicandi  cum  excommunicatis  triplici  casu  excepto, 
quin  tamen  p.  intendat  ipsos  excommunicatos  in  aliquo  stiblevare  vel 
quomodolibet  eis  suffragari,  sed  ad  vitanda  scandala  multaque  pericula 
et  ad  subveniendum  conscientiis  fidelium. 

h.  Ideo  non  solum  excommunicatis  vitandis  prohibitum  est  com- 
municare cum  reliquis  fidelibus,  sed  etiam  fidelibus  incumbit  obligatio 
in  conscientia  omittendi  commercium  cum  excommimicatis  vitandis. 
Quoad  toleratos  vero  ipsi  quidem  a commercio  cum  ceteris  fidelibus 
in  divinis  abstinere  tenentur,  fideles  autem  licite  cum  illis  tam  in 
divinis  quam  in  humanis  communicare  possunt.  Quodsi  excommunicati 
a fidelibus  praeventi  sunt,  et  ipsi  in  divinis  quoque  licite  communi- 
care possunt. 

c.  Ideo  ratione  excommunicationis  ab  excommunicato  (tolerato) 
licite  sacramenta  peti  possunt  etiam  sine  necessitate;  ex  alia  autem 
ratione  fieri  potest,  ut  sacramenta  sine  necessitate  ab  eo  peti  nequeant, 
si  nempe  in  peccato  sit. 

36.  Qui  vitandi.  Ex  iure  igitur  novo  per  concilium 
constantiense  inducto  excommunicati  vitandi  sunt: 


q S.  Officium  5.  dec.  1883.  Gf.  Acta  s.  sedis  XVII.  p.  555. 

1.  Nominatim  et  publice  excommunicati  sive  a romano 
pontifice  sive  ab  episcopo. 

2.  Qui  nominatim  et  publice  tamquam  excommuni- 
cati a papa  vel  ab  episcopo  denuntiati  sunt,  ubi  nempe 
de  censura  latae  sententiae  agitur. 

a.  Noyninatim  i,  e.  expresso  nomine  vel  alio  titulo,  qui  certo  per- 
sonam designat,  ideoque  nomini  aequivalet  e.  g.  excommunicamus  huius 
loei  decanum. 

h.  Puhlice  i.  e.  eo  modo,  quo  fit  legis  promulgatio,  aut  nomen 
affigendo  in  publico  loco  aut  illud  in  ecclesia  tempore  missae  vel  con- 
cionis legendo  etc, 

c.  Ergo  licite  communicamus  cum  haereticis  et  schismaticis,  qui 
ob  ipsorum  haeresim  excommunicati  et  qua  tales  publice  denuntiati 
sunt,  quia  nominatim  non  sunt  excommunicati  et  denuntiati. 

3.  Notorii  clericorum  percussores,  etsi  non  fuerint  de- 
nuntiati tamquam  excommunicati. 

Sed  ut  percussio  inducens  censuram  notoria  sit,  non  sufficit  no- 
torietas  facti,  sed  requiritur  etiam  notorietas  iuris  i.  e.  ut  crimen  sit 
notum  per  sententiam  iudicis  vel  per  rei  confessionem  in  iudicio  (n.  10).  b 


Articulus  secundus. 

De  effectibus  excommunicationis. 

37.  Effectus  excommunicationis  alii  sunt  immediati^ 
alii  mediati;  attamen  solos  vitandos  omnes  hi  effectus 
afficiunt.  Effectus  immediati,  quibus  excommunicati  om- 
nibus fere  iuribus,  quae  membris  ecclesiae  conveniunt, 
privantur,  novem  recensentur:  excommunicatio  privat  usu 
passivo  sacramentorum,  usu  activo  sacramentorum,  usu  divi- 
norum officiorum,  communibus  ecclesiae  suffragiis,  iurisdictione 
ecclesiastica,  capacitate  acquirendi  beneficii,  sepultura  eccle- 
siastica, communicatione  forensi,  communicatione  civili. 

38.  1.  Privat  susceptione  (usu  passivo)  sacramen- 
torum. 

a.  Excommunicatus  sive  toleratus  sive  vitandus  sacra- 
menta valide  recipit,  etiam  poenitentiam:  ecclesia  enim  ex- 


‘ b Officium  9.  ian.  1884.  Cf.  s.  Alphonsus  n.  144. 

communicatum  nequit  reddere  inhabilem  ad  sacramenta 
valide  suscipienda. 

a.  Si  excommunicatus  ad  sacramentum  poenitentiae  mala  fide 
accedit,  absolutio  non  propter  censuram  sed  propter  defectum  disposi- 
tionis invalida  est;  quodsi  bona  fide  accedit,  sacramentum  poenitentiae 
validum  est;  confessarius  enim  non  privatur  iurisdictione,  etsi  sciens 
excommunicatum  absolvat,  et  poenitens  non  est  incapax  absolutionis, 
etsi  excommunicatio  sit  reservata;  remissis  tamen  peccatis  manet  ex- 
communicatio, si  haec  reservata  sit^). 

P.  Usus  sacramentalinm  excommunicatis  non  prohibetur,  sed 
preces  ecclesiae  excommunicatis  eis  utentibus  non  assistunt:  carent 
ergo  fructu,  qui  provenit  ex  precibus  ecclesiae. 

h.  Licite  autem  sacramenta  neque  excommunicatus  to- 
leratus neque  vitandus  recipit;  quare  ea  recipiens  graviter 
peccat,  nisi  ignorantia  vel  metus  gravis  damni  sive  spiri- 
tualis sive  temporalis  excuset. 

a.  Excommunicatus  ergo  absque  causa  excusante  nullum  sacra- 
mentum (ne  quidem  poenitentiam),  exsistente  vero  causa  excusante 
omnia  sacramenta  (etiam  eucharistiam)  licite  suscipere  potest. 

(3.  Ex  Ilis  patet  non  solum  excommunicatis  vitandis  administrari 
non  posse  sacramenta,  priusquam  ab  excommunicatione  absoluti  fuerint, 
sed  neque  haereticis  vel  schismaticis,  qui  post  usum  rationis  publice 
in  secta  haeretica  vel  schismatica  vixerunt,  antequam  abiurata  haeresi 
veram  fidem  professi  sint. 

39.  2.  Privat  administratione  (usu  activo)  sacra- 
mentorum, i.  e.  excommunicatus  sive  toleratus  sive  vitandus 
nequit  licite  administrare  sacramenta,  et  poenitentiam  vitan- 
dus ne  valide  quidem  administrat,  quia  iurisdictione  caret. 

a.  Excommunicatus  vitandus  semper  illicite  administrat  sacra- 
menta, nisi  quis  in  articulo  mortis  sit  et  nullus  alius  adsit  sacerdos, 
qui  ei  sacramenta  administret  (in  hoc  enim  casu  ecclesia  in  utilitatem 
fidelium  supplet  iurisdictionem),  vel  ipse  grave  incommodum  pateretur, 
quia  ecclesia  non  obligat  cum  tanto  incommodo  (periculo  mortis,  in- 
famiae, gravis  iacturae  bonorum). 

In  casu  necessitatis  non  solum  baptismum  et  poenitentiam,  seJ 
etiam  eucharistiam  et  extremam  unctionem  licite  administrat,  ne  mo- 
ribundus tanto  praesidio  privetur.  — Parochus  vitandus  illicite  matri- 
monio assistit,  licite  autem  alium  ad  assistendum  delegare  potest. 

b.  Excommunicatus  toleratus  illicite  administrat  sacramenta,  si 
ipse  non  rogatus  ultro  administrationi  se  ingerit;  quodsi  a fidelibus 

fogatur,  ratione  excommunicationis  licite  sacramenta  administrat,  illi- 
cite autem  id  facit,  si  est  in  statu  peccati. 

Ergo  rogatus,  quin  et  recte  praesumens  fideles  rogaturos  esse  (ut 
si  die  festo  non  adesset  alius  sacerdos,  qui  missam  celebraret),  potest 
missam  celebrare.  Nec  fideles  speciali  ratione  indigent,  ut  sacramenta 
ab  eo  petant,  quia  ipsis  cum  toleratis  permissa  est  communicatio*). 

40.  3.  Priyat  usu  diyiuoruui  officiorum,  i.  e.  excom- 
municatus  sive  toleratus  sive  vitandus  sub  gravi  prohibetur 
divinis  officiis  in  notabili  parte  interesse,  nisi  excuset  ne- 
cessitas vitandi  scandali  vel  alterius  gravis  incommodi. 

a.  Officia  divina  ea  intelligenda  sunt,  quae  a clericis 
tamquam  ecclesiae  ministris  peraguntur,  ut  sacrificium 
missae,  publica  oratio,  . processio,  cantus  horarum,  bene- 
dictiones, quae  publice  et  sollemniter  fiunt  in  ecclesia  ut 
benedictio  olei,  candelarum,  palmarum,  exsequiae  defuncto- 
rum etc.,  non  autem  ea,  quae  privata  devotione  peraguntur 
ut  orare,  venerari  imagines  vel  reliquias  etc. 

a.  Potest  ergo  excommunicatus  vitandus  tempore,  quo  non  cele- 
brantur officia  divina,  ecclesiam  ingredi  ibique  privatim  orare,  sive 
seorsim  in  distincto  loco  sive  etiam  in  eodem  loco  cum  aliis:  privatim 
enim  orando  cum  aliis  non  communicat.  Sacerdos  vitandus  officium 
divinum  privatim  recitare  potest  et  proinde  ad  illud  recitandum  etiam 
tenetur;  potest  concioni  interesse  etc. 

(3,  Non  solum  excommunicatus,  qui  officiis  divinis  interest,  peccat, 
sed  etiam  alii  fideles,  qui  cum  excommunicato  vitando  eidem  officio 
divino  e.  g.  eidem  missae  assistendo  communicant,  peccatum  commit- 
tunt, et  grave  quidem  in  materia  gravi. 

h.  Haec  prohibitio  per  se  aequali  modo  afficit  tolera- 
tum et  vitandum;  verum  quoad  toleratos  ea  hodie  in  de- 
suetudinem abiisse  videtur.  Et  sane  excommunicati  tolerati 
divinis  officiis  assistentes  non  existimant  se  peccare,  nec 
superiores  ecclesiastici  hanc  prohibitionem  urgent;  sic  neque 
francomurarii  neque  haeretici  prohibentur  sacro  assistere^). 

c.  Si  excommunicatus  vitandus  officio  divino  assistit, 
monendus  est,  ut  recedat,  et  si  monitus  ab  ecclesia  non 
recedit,  tenentur  clerici  ope  laicorum  eum  expellere,  si 

*)  S.  Alphonsiis  n 169. 

-)  D’  A nnibale  I.  n.  362  nota  19;  Ballerini-Pahnierl  VIJ.  n.  259- 

3» 


36  De  poenis  ecclesiasticis  in  specie. 

possunt,  si  non  possunt,  tenentur  abeuntibus  fidelibus  ab 
officio  cessare. 

Si  excommunicatus  vitandus  missae  assistit  et  expelli  nequit, 
sacerdos,  nondum  incepto  canone,  missam  abrumpere  debet;  si  canonem 
iam  inchoavit,  aut  missam  abrumpere  aut  ceteris  abeuntibus  eam  pro- 
sequi potest.  Si  iam  consecravit,  solo  ministro  remanente,  sacrificium 
usque  ad  communionem  prosequi  et  reliqua  vel  in  sacristia  vel  in  alio 
loco  decenti  perficere  debet. 

41.  4.  Privat  communibus  ecclesiae  sufPragiis^). 

1.  Distinguuntur  suffragia  communia  et  privata.  Com~ 
munia  seu  publica  ea  dicuntur,  quae  fiunt  nomine  ecclesiae 
ab  eius  ministris;  privata  dicuntur,  quae  fiunt  proprio 
fidelium  nomine.  Privantur  ergo  excommunicat  i,  etsi  in 
statu  gratiae  sint,  fructibus,  qui  fidelibus  proveniunt  ex 
missae  sacrificio,  ex  recitatione  officii,  ex  publicis  ecclesiae 
precibus  et  ex  indulgentiis.  Privatae  autem  orationes 
etiam  pro  excommunicatis  fieri,  et  bona  opera  eis  donari 
possunt. 

2.  Utrum  his  suffragiis  priventur  solum  vitandi  an 
etiam  tolerati,  valde  controvertitur.  Quaestio,  quae  potis- 
simum ad  missae  sacrificium  eiusque  applicationem  refer- 
tur, in  hunc  modum  solvenda  videtur : excommunicati 
tolerati  occulti,  qui  publice  sectae  acatholicae  non  adhae- 
rent, ecclesiae  suffragiis  non  amplius  privantur,  ex  quo 
fidelibus  concessum  est  cum  eis  etiam  in  divinis  commu- 
nicare; excommunicati  autem  tolerati  publici,  qui  publice 
sectae  acatholicae  adhaerent  (haeretici  et  schismatici),  eis 
privantur^). 

42.  5.  Privat  iarisdictione  ecclesiastica,  cuius  qui- 
dem exercitium  est  praecipua  cum  fidelibus  communicatio. 

Excommunicatus  vitandus  illicite  et  invalide  actus 
iurisdictionis  exercet  exceptis  casibus  supra  (n.  39)  enume- 
ratis; excommunicatus  vero  toleratus  etiam  notorius  valide 


9 Ci.  Si  quem  59.  C.  Sacris  38.  De  sententia  excom.  (V.  39). 
9 Gf.  De  sacramentis^  n.  176. 

eos  exercet,  at  illicite  agit,  nisi  ex  gravi  causa  vel  rogatus 
actus  iurisdictionis  exerceat. 

a.  Excommunicatus  etiam  vitandus  valide  matrimonio  assistit, 
quia  haec  assistentia  non  est  actus  iurisdictionis;  idem  valide  alteri 
sacerdoti  dat  potestatem  assistendi  matrimonio,  quia  concessio  huius 
potestatis  pariter  non  est  actus  iurisdictionis. 

i.  Praelatus  excommunicatus  valide  recipit  reli- 

giosam, quia  admissio  professionis  non  est  proprie  actus  iurisdictionis, 
sed  est  usus  superiorilatis,  quae  praelato  ratione  officii  sui  competit; 
alias  nec  laicus  nec  femina  posset  admittere  professionem^). 

43.  6.  Privat  capacitate  acquirendi  beneficii. 

a.  Hinc  collatio  beneficii  excommunicato  sive  vitando 
sive  tolerato  facta  nulla  est  aeque  ac  praesentatio,  electio, 
institutio,  confirmatio:  excommunicatus  enim,  etiam  tole- 
ratus non  . potest  officium  exercere,  quia  non  potest  in 
officio  communicare : beneficium  autem  datur  propter 
officium. 

h.  Excommunicatus  pariter  ipso  iure  inhabilis  est  ad 
obtinenda  quaevis  rescripta  s.  sedis  sive  gratiae  sive  iustitiae, 
quae  proinde  nulla  erunt^).  Si  tamen  scienter  excommuni- 
cato concessa  fuerint  vel  praemissa  absolutione  a censuris, 
ut  fieri  solet,  valent,  quod  etiam  intelligendum  est  de  col- 
latione beneficii,  si  in  ea  continetur  absolutio  a censuris. 

a.  Si  eigo  pro  excommunicato  petitur  dispensatio  ab  impedimento 
matrimonii,  rescriptum  dispensationis  s.  sedis  (non  item  rescriptum 
dispensationis  episcopi),  sive  conceditur  in  forma  gratiosa  sive  in 
forma  commissoria,  ipso  iure  nullum  est.  lam  vero  ad  praecavendam 
hanc  nullitatem  in  rescriptis  apostolicis,  apponi  solet  absolutio  ab  ex- 
communicatione ad  effectum  (n.  27.  e). 

[3.  Si  haec  absolutio  in  forma  commissoria  ipsi  delegato  commit- 
titur, oratoi'  prius  absolvi  et  postea  dispensari  debet,  ut  valida  sit 
dispensatio.  Haec  absolutio  non  aufert  censuram,  sed  unum  solum 
effectum  censurae  manente  ipsa  censura  cum  aliis  effectibus. 

44.  7.  Privat  sepultura  ecclesiastica,  adeo  ut  ne 
excommunicatus  quidem  toleratus,  nisi  sit  occultus,  in  loco 

b Gf.  Srhmalzgrueher  n.  167  ss. 

b C.  Dilectus  26.  De  rescriptis  (I.  3).  C.  Ipso  iure  1.  De  re- 
scriptis (I.  3.)  6^.  . . 

sacro  sepeliri  possit,  et  si  in  loco  sacro  sepiiltus  fuerit, 
inde  extrahendus  sit.  Duplex  tamen  intercedit  in  hac  re 
discrimen  inter  vitandum  et  toleratum: 

a.  Si  uterque  ante  mortem  dedit  signa  poenitentiae, 
toleratus  in  loco  sacro  sepeliri  potest,  etsi  ab  excommuni- 
catione non  absolvatur,  decet  autem,  ut  prius  absolvatur; 
vitandus  vero  in  loco  sacro  sepeliri  nequit,  nisi  prius  ab- 
solvatur. 

h.  Si  toleratus  in  loco  sacro  sepultus  fuerit,  exhuman- 
dus  est,  locus  sacer  vero  inde  non  polluitur;  quodsi  vitandus 
in  loco  sacro  sepultus  fuerit,  exhumandus  est,  et  locus 
sacer  inde  polluitur  indigetque  expiatione. 

Ad  quaestionem,  quomodo  se  gerere  debeat  parochus,  si  quis 
censura  innodatus  obierit,  ut  propterea  carere  deberet  sepultura  eccle- 
siastica, si  vero  minis  gravibus  pertinaciter  exigantur  exsequiae  et  ipsa 
sepultura  ecclesiastica,  respondit  s.  Poenitentia r ia  15.  dec.  1860:  „Gu- 
randum,  ut  cuncta  ad  normam  sacrorum  canonum  fiant;  quatenus  vero 
absque  turbarum  et  scandali  periculo  id  obtineri  nequeat,  parochus 
neque  per  se  neque  per  alios  sacerdotes  ad  exsequias  et  ad  sepulturam 
ullo  modo  concurrat*). 

45.  8.  Privat  couimunicatioiie  forensi  seu  omni 
actu  ad  iudicium  pertinenti  tum  in  foro  ecclesiastico  tum 
in  foro  civili.  Verum  in  foro  civili  haec  privatio  non 
amplius  viget;  in  foro  autem  ecclesiastico  excommunicatus 
nequit  esse  index,  advocatus,  testis,  tutor,  exsecutor  testa- 
menti etc. 

Attendendum  tamen  discrimen  inter  toleratum  et  vitandum. 
Toleratus  non  solum  valide,  sed  etiam  licite  agit,  si  requiratur:  vi- 
tandus vero  semper  illicite  agit,  immo  sententia  iudicis  vitandi  etiam 
invalida  est,  quia  iurisdictione  caret. 


46.  9.  Privat  communicatione  civili,  adeo  ut  ex- 
communicatus  per  se  cum  reliquis  fidelibus  nec  contrahere, 
nec  commercia  habere,  nec  cohabitare^  nec  familiariter  con- 
versari possit  ipse,  nec  fideles  cum  ipso. 

Excommunicatus  toleratus  in  divinis  et  forensibus  quidem  com- 
municare cum  fidelibus  non  potest,  nisi  sit  requisitus;  in  civilibus 


b Gf.  Acta  s.  sedis  I.  p.  563.  n.  21. 

autem  ex  hodierna  consuetudine  etiam  non  requisitus  communicare 
potesD)  (n.  35).  Immo  recentibus  auctoribus  (LehmJcuhl,  Ballerini) 
haec  poena  etiam  quoad  vitandos  in  desuetudinem  abiisse  videtur. 
Et  sane  causae  ab  hac  poena  excusantes,  quae  ab  antiquis  auctoribus 
admittuntur,  hodie  factae  sunt  adeo  communes,  ut  pro  unoquoque 
fere  excommunicato  exsistant;  atqui  cessat  lex,  quae  communiter  iam 
observari  nequit,  etsi  ab  aliquo  particulari  adhuc  observari  possit. 

47*  Causae  excusantes,  ob  cfuas  cum  vitando  in 
civilibus  communicare  licet,  hoc  versiculo  continentur: 

Utile ^ lex^  humile,  res  ignorata,  necesse; 

Haec  quinque  solvunt  anathema,  ne  possit  ohesse. 

a.  Utile  significat  utilitatem  spiritualem  vel  tempo- 
ralem communicantis,  excommunicati  vel  tertii,  quae  aliter 
procurari  commode  non  potest. 

Licet  ergo  vitando  debitum  exigere,  eleemosynam  petere,  eum 
medicum  vel  advocatum  adhibere,  si  alius  aeque  idoneus  haberi  non 
possit,  ei  salutaria  consilia  dare  etc. 

h.  Lex  significat  matrimonium,  vi  cuius  coniuges, 
quorum  alteruter  vitandus  sit,  mutuo  communicare  pos- 
sunt, non  solum  quoad  debitum  coniugale,  sed  etiam 
quoad  cohabitationem , mensam  et  domesticam  conver- 
sationem. 

c.  Humile  significat  subiectionem ; ideo  communicare 
possunt  filii  cum  parentibus,  famuli  cum  dominis,  subditi 
cum  superioribus  vitandis. 

(1.  Res  ignorata  significat  ignorantiam  sive  iuris  sive 
facti,  modo  non  sit  afiectata.  Ut  quis  prohibeatur  com- 
municare cum  vitando,  non  solum  scire  debet  ipsum  esse 
excommunicatum,  sed  etiam  ipsum  esse  vitandum. 

e.  Necesse  significat  quamcunque  notabilem  necessi- 
tatem sive  spiritualem  sive  corporalem  communicantis, 
vitandi  vel  tertii. 

Nota,  hanc  causam  excusantem  in  prima  iam  contineri,  praeter- 
quam quod  ex  mente  quorundam  auctorum  sola  utilitas  temporalis 
vitandi  non  excuset,  sed  requiratur  necessitas,  atque  ideo  additam 
esse  hanc  quintam  causam  necessitatis  temporalis. 


b S.  Foenitent.  5.  iul.  1867. 

48.  Effectus  mediati  excommunicationis  illi  dicun- 
tur, qui  non  ex  ipsa  excommunicatione,  sed  ex  culpa  ab 
excommunicato  propter  excommunicationem  commissa  ori- 
untur. Eiusmodi  effectus  tres  potissimum  numerantur: 

a.  Irregularitas,  quae  oritur  ex  violatione  censurae: 
excommunicatus  enim,  qui  culpabiliter  actum  ordinis  sacri 
exercet,  irregularis  fit. 

h.  Suspicio  haeresis;  qui  integro  anno  in  excommuni- 
catione insordescit  seu  contumaciter  persistit,  incurrit  suspi- 
cionem haeresis,  quia  de  potestate  ecclesiae  et  de  sacra- 
mentis, quorum  susceptionem  omittit,  male  sentire  prae- 
sumitur^). 

c.  Privatio  heneficiorum^  scilicet  qui  per  annum  con- 
tumaciter in  excommunicatione  perseverat;  privandus  est 
beneficiis  ecclesiasticis,  si  crimen,  propter  qiiod  excom- 
municatus est,  huiusmodi  privationem  meretur. 

49.  Quale  peccatum  sit  commuuicare  cum  excom- 
municato. a.  Cum  excommunicato  communicare  in  divinis^ 
mortale  est,  nisi  parvitas  materiae  excuset. 

h.  Cum  excommunicato  communicare  in  civilibus, 
etiam  sine  iusta  causa,  per  se  veniale  peccatum  non  ex- 
cedit. Hodie  vero,  ut  supra  notatur  (n.  46),  omni  pec- 
cato caret. 

c.  Communicare  cum  excommunicato  in  crimine  cri- 
minoso, mortale  peccatum  est.  In  crimine  criminoso  cum 
excommunicato  communicare  dicitur,  qui  cum  eo  commu- 
nicat in  illo  ipso  crimine,  propter  quod  excommunicatus 
est,  ei  auxilium  vel  favorem  praestando. 

Sic  si  quis  excommunicato  propter  retentionem  boni  ecclesiastici 
auxilium  vel  favorem  praestaret,  ne  bonum  ecclesiae  restituat,  cum  eo 
in  crimine  criminoso  communicaret. 

Nota.  Excommunicationes  vigentes  ipsa  constitutio  Apostolicae 
sedis  in  quatuor  series  dividit,  quarum  prima  continet  excommunica- 
tiones romano  pontifici  speciali  modo  reservatas,  secunda  excommuni- 
cationes romano  pontifici  ordinario  modo  reservatas,  tertia  excommuni- 

cationes  episcopis  reservatas,  quarta  excommunicationes  nemini  reser- 
vatas. Hoc  ordine  singulae  declarabuntur,  ita  tamen,  ut  breviter 
explicentur  eae,  quae  rarius,  fusiore  calamo  eae,  quae  facilius  contrahi 
solent  a fidelibus. 


Articulus  tertius. 

De  excommunicationibus  speciali  modo  reservatis. 

Ad  primam  seriem  tredecim  excommunicationes  per- 
tinent, quarum  duodecim  in  bulla  Apostolicae  sedis  con- 
tinentur, una  vero  postea  accessit  ex  constitutione  Romanus 
pontifex.  Duodecim  priores  excepta  decima  ex  bulla  Coenae 
desumptae  sunt. 

§ 1,  Ex  constitutione  ^Apostolicae  sedis*^ 

Constitutio  itaque  piana  excommunicationi  latae  sen- 
tentiae speciali  modo  romano  pontifici  reservatae  subiacere 
declarat : 

1,  Omnes  a christiana  fide  apostatas  et  omnes  ac  sin- 
pulos  haereticos,  quocunque  nomine  censeantur  et  cuiuscunque 
sectae  exsistant,  eisque  credentes  eorumque  receptores,  fautores 
ac  generaliter  quoslibet  eorum  defensores. 

50,  Duplex  genus  personarum  hac  censura  feritur: 
a.  qui  deficiunt  a fide  prius  suscepta:  apostatae,  haeretici, 
haereticis  credentes;  h.  qui  huius  criminis  aliquo  modo 
participes  fiunt,  illud  tamen  proprie  non  committunt:  re- 
ceptores, fautores,  defensores. 

Deficientes  a fide.  1.  Apostatae  dicuntur,  qui  tota- 
liter a fide  christiana  per  baptismum  suscepta  deficiunt, 
ita  ut  non  amplius  inter  catholicos  connumerari  velint^). 
Ad  excommunicationem  incurrendam  requiritur,  ut  interna 
defectio  a fide  exterius  se  manifestet,  sed  nihil  refert, 
utrum  apostata  ad  aliam  sectam  religiosam  transeat,  ad 


')  Cf.  De  praeceptis^  n.  28. 

iuclaismum,  paganismum,  mohamedanismum,  an  vero  nullum 
cultum  religiosum  profiteatur  ut  athei,  deistae,  indifferen- 
tistae,  materialistae,  naturalistae,  pantheistae,  liberi  cogi- 
tatores. 

Qui  aut  exsistentiam  aut  possibilitatem  christianae  revelationis 
negant,  a fide  Christiana  apostatae  sunt  et  hanc  excommunicationem 
incurrunt.  Apostatae  non  sunt,  qui  practicum  indifferentismum  sectantes 
officia  religionis  christianae  penitus  negligunt,  quia  exterius  a religione 
Christiana  non  deficiunt,  sed  adhuc  inter  catholicos  computari  volunt. 

2.  Haeretici  dicuntur  homines  chrisliani,  qui  volun- 
tarie et  pertinaciter  veritatem  fidei  ab  ecclesia  propositam 
negant  (aut  in  dubium  revocant).  Ad  excommunicationem 
incurrendam  requiritur,  ut  haeresis  interius  concepta  ex- 
terius aliquo  signo,  sive  verbo  sive  facto  sive  scripto,  etsi 
nemine  praesente  vel  audiente^  manifestetur.  At  non  re- 
quiritur, ut  haereticus  alicui  sectae  haereticorum  se  ad* 
iungat,  ut  sunt  protestanies,  schismatici  in  fide  errantes, 
iansenistae,  antiinfallibilistae  seu  veteres  catholici. 

a.  Hanc  excommunicationem  incurrit  etiam  ille,  qui  exercet  super- 
stitionem haereticalem,  ut  qui  arcana  cordium  vel  futuras  hominum 
liberas  actiones  soli  Deo  cognitas  divinare  conatur  per  tabulas  rotante?, 
spiritismum  et  eiusmodi  artes  magicas,  modo  ad  haeresim  in  hoc  facto 
implicitam  advertat*). 

h.  Non  omnes  concedunt  eum  excommunicationem  incurrere,  qui 
positive  dubitat  circa  veritatem  fidei,  «quia,  ut  ait  Struggl,  talis  non 
habet  haeresim  plane  consummatam  et  perfeclam“2). 

c.  Quia  hanc  censuram  ii  solum  incurrunt,  qui  formalem  haeresim 
commiserunt,  patet  fieri  posse,  ut  complures,  qui  in  haeredi  educati 
sunt,  ob  bonam  ipsorum  fidem  ab  excommunicatione  sint  immunes. 
Quodsi  ad  fidem  catholicam  redeant,  in  foro  externo  ab  excommuni- 
catione absolvuntur,  quia  censurae  iure  notoriae  obnoxii  sunt;  in  foro 
autem  interno  absolutione  ii  non  indigent,  quos  in  bona  fide  fuisse 
constiterit. 

3.  Credentes  apostatis  vel  haereticis  intelliguntur,  qui 
implicite  eorum  erroribus  per  signum  aliquod  externum 
assentiimt,  etsi  neque  eorum  sectae  se  adiungant  neque 
eorum  doctrinam  in  particulari  perspectam  habeant,  ut  si 
quis  de  aliquo,  quem  scit  esse  haereticum,  dicat  se  cre- 

*)  W Annibale,  Commentar,  in  const.  Ap.  sedis  n.  31. 

2)  Theol.  mor.  tr.  4.  q.  2.  n.  12. 

dere,  quidquid  iste  credit,  licet  eius  errores  nesciat,  vel  si 
quis  cum  animo  assentiendi  eius  erroribus  alicuius  haere- 
tici lectionem  vel  concionem  audiat^). 

Hanc  clausulam  non  omnes  ita  interpretantur,  ut  ii  quoque  cen- 
surae subsint,  qui  implicite  tantum  haeresim  profiteantur ; sed  nonnulli 
hoc  termino  catholicos  intelligunt,  qui  crimen  haeresis  committunt, 
nec  tamen  sectae  acatholicae  adhaerent.  Practice  nihil  refert,  uter 
sensus  admittatur,  quia  utrique  aut  nomine-  haereticorum  aut  nomine 
credentium  excommunicationem  incurrunt. 

51.  Illis  cooperaiites.  Ut  excommunicationem  in- 
currant, qui  haereticis  vel  apostatis  cooperantur ^ requiritur 
participatio  seu  cooperatio  formalis^  quae  eo  tendat,  ut 
haereticos  in  suo  crimine  iuvet;  non  sufficit  materialis, 
quae  solum  personae  haereticae  auxilium  praebeat, 

1.  Receptores  haereticorum  dicuntur,  qui  eos  in  do- 
mum suam  recipiunt,  ut  haeresis  poenam  effugiant.  Ergo 
excommunicationem  non  incurrunt,  qui  eos  recipiunt  non 
haeresis  gratia,  sed  ut  amicos,  consanguineos  vel  eiusmodi. 

2.  Fautores  haereticorum  dicuntur,  qui  eis  sive  nega- 
tive sive  positive  auxilium  praestant,  ut  errores  suos  faci- 
lius diffundere  possint. 

a.  Negative  haereticis  favent,  qui  omittunt  ea,  quae  non  ex  mera 
caritate  sed  ex  officio  fieri  debent  ad  eorum  progressus  impediendos; 
2)Ositive  eis  favent,  qui  eos  verbis  (eos  ut  haereticos  laudantes,  com- 
mendantes) aut  factis  (pecunias  praebentes)  in  spargendis  erroribus 
adiuvant.  Huc  pertinent  etiam  catholici,  qui  prolem  in  religione  aca- 
tholici  educari  permittunt. 

b.  S.  Offteium  saepius  declaravit  eos  excommunicationem  incur- 
rere, qui  matrimonium  ineunt  coram  ministro  acatholico^).  Disputant, 
quaenam  sit  huius  censurae  causa;  alii  ut  fautores  haereticorum,  alii 
vero  rectius  ut  credentes  haereticis  in  foro  externo  eos  excommunicari 
dicunt:  implicite  enim  haereticis  credere  censentur,  qui  sacramenta 
apud  haereticos  iuxta  eorum  ritum  suscipiunt. 

Nota  1.  Ex  eiusdem  s.  sedis  declaratione  insuper  constat,  eos,  qui 
coram  ministro  acatholico  matrimonium  contrahunt,  incurrere  excom- 
municationem, etsi  censurae  inscii  fuissent.  Qui  ergo  censuram  cogno- 
scunt, eam  pro  utroque  foro,  qui  vero  eam  ignorant,  censuram  pro  solo 


h Cf.  Acta  s.  sedis  XI.  p.  168  ss. 

2)  S.  Officium  28.  aug.  1888;  11.  maii  1892. 

foro  externo  incurrunt.  Celebratio  enim  matrimonii  natura  sua  actus 
publicus  est,  qui  ad  forum  externum  pertinet,  ideoque  vetita  illius  cele- 
bratio directe  pro  foro  externo  censura  punitur.  Ut  ergo  ad  sacramenta 
admittit  possit,  qui  coram  ministro  acatholico  contraxit,  saltem  pro  foro 
externo  a censura  absolvi  debet. 

Nota  2,  Reconciliatio,  supposito  valore  matrimonii,  hoc  modo  fit: 

rt.  Reconciliandus  monetur  a.  de  gravitate  peccatorum,  quae 
commisit  contrahendo  coram  ministro  haeretico  et  de  obligatione  de 
iis  dolendi  seque  in  confessione  de  iis  accusandi ; |3.  de  obhgatione 
liberos  catholice  educandi,  vel,  si  mulier  est,  curandi,  ut  maritus  catho- 
licam liberorum  educationem  permittat,  quodsi  eam  non  permitteret, 
curandi  ut  liberi,  quantum  ab  ipsa  dependet,  catholice  educentur. 

h.  Libellus  supplex  ad  episcopum  mittitur,  in  quo,  expresso  no- 
mine reconciliandi,  exponitur  factum,  de  quo  agitur,  cum  omnibus 
suis  adiunctis  (praesertim  reconciliandum  suis  obligationibus  satisfa- 
cere velle)  et  petitur  facultas  absolvendi  ab  excommunicatione  pro 
foro  externo.  Qua  obtenta  reconciliandus  iuxta  Rituale  romanum 
(tit.  3.  c.  3)  ab  excommunicatione  absolvitur.  Concessa  absolutione 
acta  iuxta  dispositionem  ordinarii  conficiuntur,  facta  reconciliatione 
poenitens  a quovis  confessario  a peccato  haeresis  absolvi  potest. 

c.  Si  delictum  in  loco,  ubi  reconciliandus  versatur,  notum  non  est, 
non  requiritur,  ut  causa  in  foro  externo  peragatur.  Sufficit  ergo,  ut 
confessarius  petat  facultatem  absolvendi  reconciliandum  ab  heresi  in 
actu  sacramentalis  confessionis,  quae  absolutio  valet  etiam  pro  foro 
externo. 

3.  Defensores  haereticorum  sunt,  qui  eorum  personas 
vel  doctrinas,  quatenus  haereticae  sunt,  tuentur. 

Excommunicationem  ergo  non  incurrunt,  qui  haeretici  eruditionem 
et  eloquentiam  vel  libri  haeretici  stylum  et  elegantiam  laudant,  nisi 
laus  in  doctrinae  haereticae  approbationem  redundet. 

2.  Omnes  et  singulos  scienter  legentes  sine  auctoritate 
sedis  apostolicae  libros  eorundem  apostatarum  et  haereticorum 
haeresim  propugnantes,  necnon  libros  cuiusvis  auctoris  per 
apostolicas  litteras  nominathn  prohibitos;  eorundemque  libros 
retinentes,  imprimentes  et  quomodolibet  defendentes. 

52,  Haec  censura  verbotenus  transiit  in  constitutionem 
Officiorum  ac  munerum  (n.  47)  atque  ex  ea  vim  suam 
haurit.  Exinde  discimus : a.  libros  hodie  sub  excommu- 

nicatione  prohibitos ; h.  actiones  sub  excommunicatione 
prohibitas.  ^ 

Libri  sub  ceusura  prohibiti  sunt  duplicis  generis: 
1.  Lihri  haereticorum  et  apostatarum  haeresim  propugnantes. 
Triplex  igitur  condicio  ratione  obiecti  requiritur  ad  incur- 
rendam censuram : a.  ut  sit  liber,  non  solum  manuscriptum 
vel  minoris  voluminis  libellus;  b.  ut  sit  ab  auctore  haere- 
tico vel  apostata  conscriptus;  c.  ut  haeresim  propugnet. 

a.  Ergo  excommunicationem  non  incurrunt:  a.  qui  legit  epheme- 
rides h vel  libellos  haeresim  propugnantes;  |3.  qui  legit  librum  haeresim 
propugnantem  a catholico,  ethnico,  iudaeo  vel  ab  alio  conscriptum,  qui 
proprie  neque  haereticus  neque  apostata  sit;  y.  qui  legit  librum  hae- 
resim continentem  vel  eam  solum  obiter  et  paucis  defendentem. 

h.  Ex  declaratione  s.  Officii  excommunicationem  incurrunt,  „qui 
scienter  legunt  publicationes  periodicas  in  fasciculos  ligatas  habentes 
auctorem  haereticum  et  haeresim  propugnantes"  *), 

c.  Ad  hanc  censuram  incurrendam  requiritur,  ut  legenti  certo 
constet  (non  solum  probabiliter:  dicitur  enim  scienter  legentes)  auctorem 
libri  esse  haereticum  eumque  haeresim  propugnare.  Auctorem  esse  hae- 
reticum constare  potest  aut  ex  nomine  auctoris,  si  sit  notus  haereticus, 
aut  ex  indole  libri:  etenim  si  in  libro  manifesta  haeresis  pertinaciter 
propugnatur,  satis  constat  auctorem  esse  haereticum  vel  apostatam; 
ergo  aut  ex  secta,  cui  adhaeret,  aut^ex  manifesta  doctrina,  quam  pro- 
pugnat. 

d.  Non  requiritur,  ut  liber  ex  professo  de  religione  tractet;  qui 
ergo  legit  librum  profanum  e.  g.  historicum,  physicum,  philosophicum, 
in  quo  auctor  haereticus  haeresim  propugnat,  excommunicationem  in- 
currit. 

2.  Libri  cuiusvis  auctoris  per  apostolicas  litteras  nomi- 
natim  prohibiti.  Tres  condiciones  etiam  in  hoc  genere  ex 
parte  libri  requiruntur:  a.  ut  per  litteras  apostolicas,  cuius- 
cunque sint  formae:  bullae,  brevis,  encyclicae,  prohibitus 
sit ; h.  ut  nominatim  i.  e.  expresso  proprio  eius  titulo : 
c.  ut  sub  excommunicatione  romano  pontifici  reservata  pro- 
hibitus sit,  id  quod  ex  mente  ipsius  constitutionis,  mode- 
randi nempe  censuras,  colligitur.  At  nihil  refert,  cuius- 
sit  auctoris  et  quid  contineat. 


h S.  Officium  21.  apr.  1880. 
2)  S.  Officium  13.  ian.  1892. 

Ergo  huc  non  pertinent:  a.  libri  per  decreta  indicis  vel  alterius 
congregationis  prohibiti,  quia  eiusmodi  decreta  non  eduntur  auctoritate 
apostolica;  b.  libri  alicuius  auctoris  in  globo  damnati,  quia  non  prohi- 
bentur nominatim;  c.  libri  damnati  quidem  per  apostolicas  litteras,  at 
non  sub  excommunicatione  reservata. 

Nota.  Cum  impossibile  sit,  ut  confessarius  omnia  opera  haeresim 
propugnantia  cognoscat,  occurrente  casu  interroget  poenitentem  de 
argumento  libri  pravi,  quem  legit,  atque  exinde  diiudicet,  utrum  liber 
haeresim  propugnet  ideoque  sub  excommunicatione  prohibitus  sit,  necne. 

53.  Actiones  prohibitae  hae  qnatuor  sunt:  legere, 
retinere,  imgriniere,  defendere,  quae  quidem  omnes  scienter 
exerceri  debent,  ut  per  eas  incurratur  censura:  cum  enim 
terminus  iste  in  capite  articuli  positus  sit,  de  omnibus 
intelligi  debet.  Quare  ab  incurrenda  censura  excusat  igno- 
rantia etiam  affectata. 

Quid  terminis  legere  et  retinere  prohibeatur,  alibi 
dicitur^);  restat,  ut  termini  imprimentes  et  defendentes 
explicentur. 

a.  Imprimentes  latius  intelligantur  omnes,  qui  ad  im- 
primendum librum  proxime  concurrunt:  a.  typographus, 
editor  et  auctor;  p.  qui  ad  ipsam  impressionem  operam 
praestant  ut  typos  collocantes  et  prelum  versantes.  Hoc 
loco  strictius  nonnisi  typographus  et  editor  intelligendi 
videntur^). 

h.  Defendentes  dicuntur,  qui  physice  vel  moraliter  im- 
pediunt, ne  liber  destruatur  vel  denuntietur,  qui  suadere 
conantur  librum  bonum  esse,  doctrinam  in  eo  contentam 
vel  eius  eruditionem  et  scientiam  ita  laudant,  ut  pravae 
doctrinae  approbatio  appareat. 

a.  Ad  incurrendam  censuram  requiritur  triplex  cognitio : a,  librum 
esse  haeretici  vel  apostatae  aut  illum  esse  per  litteras  apostolicas  pro- 
hibitum ; p.  eiusdem  lectionem,  retentionem,  impressionem,  defensionem 
esse  sub  excommunicatione  prohibitam;  y.  si  non  sit  per  litteras  apo- 
stolicas prohibitus,  ipsum  propugnare  haeresim.  Sufficit  autem,  ut  haec 
sciantur  aut  fama  publica  aut  a viro  fide  digno. 

b Cf.  De  praeceptis^  n.  702. 

b Cf.  Vermeersch  n.  125.  IloUweclc  p.  48. 

h.  Quoniam  ad  incurrendam  censuram  grave  peccatum  requiritur, 
eam  non  incurrunt,  nisi  qui  formaliter  aut  materialiter  quidem,  sed 
sine  iusta  causa  notabiliter  cooperantur. 

c.  Si  societates  litterariae  (Leihbibliotheken)  libros  sub  censura 
prohibitos  asservant,  excommunicationem  incurrunt  praeter  praesidem 
et  bibliothecarium  omnes,  qui  librorum  condominium  habent.  Biblio- 
thecas autem  publicas  haec  censura  afficere  non  videtur. 

3.  Schismaticos  et  eos,  qui  a romani  pontificis  pro 
tempore  exsistentis  oboedientia  pertinaciter  se  subtrahunt 
vel  recedunt. 


54.  Hanc  censuram  incuiTunt  a.  schismatici,  qui  sive  ex  malitia 
sive  ex  errore  subiectionem  romano  pontifici  denegant  et  ab  unitate 
ecclesiae  se  separantes  novam  ecclesiam  constituunt  vel  iam  consti- 
tutae adhaerent. 

h.  Qui  romano  pontifici  in  rebus  spiritualibus  oboedientiam  dene- 
gant, eius  spiritualem  auctoritatem  reficientes,  quamvis  nulli  alteri 
capiti  seu  ecclesiae  adhaereant. 

Nota.  Ex  declaratione  s.  sedis  hanc  excommunicationem  incur- 
runt etiam  „ quicunque  iuxta  civilium  legum  decreta  aut  suffragante 
populo  et  confirmante  civili  potestate  ad  parochi  seu  vicarii  officium 
electi  audeant  obire  munera  ecclesiastici  ministerii",  quia  hoc  ipso 
romano  pontifici  oboedientiam  denegant^). 

4.  Omnes  et  singulos,  cuiuscunque  status,  gradus  vel  con- 
dicionis fuerint,  ab  ordinationibus  seu  mandatis  romanorum 
pontificum  pro  tempore  exsistentium  ad  universale  futurum 
concilium  appellantes  necnon  eos,  quorum  auxilio,  consilio 
et  favore  appellatum  fuerit. 

55.  a.  Haec  censura  est  casus  particularis  praecedentis:  appel- 
lantes enim  facto  sublectioni  romani  pontilicis  se  subtrahunt.  Sed  ne 
sub  praetextu  appellationis  putent  se  posse  effugere  excommunica- 
tionem, addita  est  haec  specialis  censura. 

h.  Personae  physicae  quaecunque : de  communitatibus  enim  appel- 
lantibus est  interdictum ; appellantes  a pontificis  regnantis  ordinatio- 
nibus ad  futurum  universale  concilium;  non  sufficit  ergo  appellatio 
ad  futurum  pontificem  vel  ad  concilium  praesens,  neque  ad  concilium 
provinciale. 


;)  S.  C.  C.  23.  maii  1874. 

5.  Omnes  interficientes,  mutilantes,  percutientes,  capientes, 
carcerantes,  detinentes  vel  hostiliter  insequentes  s.  r.  e.  car- 
dinales, patriarchas,  archiepiscopos , episcopos  sedisque  apo- 
stolicae  legatos  vel  nuntios,  aut  eos  a suis  dioecesibus,  terri- 
toriis, terris  seu  doyniniis  eiicientes,  necnon  ea  mandantes 
vel  rata  habentes  seu  praestantes  in  iis  auxilium,  consilium 
vel  favo7'em. 

56.  Hac  censura  plectuntur  iniuriae  reales  in  ecclesiae  proceres 
(Kirchenfursten)  illatae,  quorum  primus  est  ipse  s.  pontifex,  romanae 
ecclesiae  episcopus,  quamvis  explicite  non  nominetur.  Eam  igitur  in- 
currunt: a.  Qui  iniuste  laedunt  illorum  vitam:  interficientes,  muti- 
lantes, percudentes;  eorum  libertatem:  capientes,  carcerantes,  deti- 
nentes; eorum  dignitatem:  hostiliter  (animo  nocendi  corpori  vel  digni- 
tati) insequentes,  e locis  eorum  iurisdictioni  subiectis  eiicientes. 

h.  Qui  ad'  has  iniurias  cooperantur  mandato,  ratihabitione,  au- 
xilio etc.,  dummodo  cooperatio  efficax  fuerit  et  graviter  influxerit. 

6.  Impedientes  directe  vel  indirecte  exercitium  iuris- 
dictionis  ecclesiasticae  sive  interni  sive  externi  fori  et  ad 
hoc  recurrentes  ad  forum  saeculare  eiusque  mandata  pro- 
curantes, edentes  aut  auxilium,  consilium,  vel  favorem  prae- 
stantes. 

57.  a.  Ad  tuendam  libertatem  iurisdictionis  ecclesiasticae  haec 
censura  statuta  est,  quam  contrahunt  impedientes  exercitium  iuris- 
dictionis ecclesiasticae,  non  tamen  impedientes  exercitium  iurisdictionis 
superiorum  regularium.  Excommunicationem  ergo  non  incurrunt  im- 
pedientes exercitium  potestatis  ordinis  ut  sacrum  facere,  sacramenta 
administrare,  benedicere  etc.,  nec  impedientes  exercitium  officii  eccle- 
siastici ut  praedicare,  docere;  incurrunt  autem  impedientes  eum,  qui 
peragenda  committit  ea,  quae  sunt  ordinis,  vel  eum,  qui  deputat  ad 
officia  ecclesiastica. 

b.  Hanc  censuram  igitur  contrahunt:  a.  qui  facto  aliquo  exercitium 
iurisdictionis  directe  vel  indirecte  (e.  g.  publicationem,  exsecutionem 
constitutionis  pontificiae)  impediunt;  [3.  qui  ad  hunc  finem  recurrunt 
ad  forum  saeculare,  ad  iudices  et  magistratus  civiles;  y.  qui  ad  hunc 
finem  mandata  fori  saecularis  provocant  vel  edunt;  b.  qui  his  coope- 
rantur auxilio,  consilio,  favore. 

7.  Cogentes  sive  directe  sive  indirecte  iudices  laicos  ad 
trahendum  ad  suum  tribunal  personas  ecclesiasticas  praeter 

canonicas  dispositiones ; item  edentes  leges  vel  decreta  contra 
libertatem  aut  iura  ecclesiae, 

58.  Duplicis  generis  personae  hac  excommunicatione 
feriuntur:  a.  Cogentes  indices  laicos,  ut  personas  ecclesia- 
sticas trahant  ad  suum  tribunal  contra  privilegium  fori; 
b.  edentes  leges  vel  decreta  contra  libertatem  et  iura  ec- 
clesiae. 

Cogentes  sive  directe  sive  indirecte  indices  laicos  ad 
trahendum  ad  suum  tribunal  personas  ecclesiasticas  praeter 
canonicas  dispositiones^), 

1.  Cogentes  intelliguntur,  qui  iudices  cogunt,  quin  ipsi 
sint  coacti  neque  ab  aliquo  homine  neque  a lege;  ergo 
legislatores  ferentes  legem,  qua  iudices  coguntur  personas 
ecclesiasticas  trahere  ad  suum  tribunal,  magistratus,  qui 
nulla  lege  coacti  sponte  sua  cogunt  iudices  ad  suum  tri- 
bunal trahere  ecclesiasticos,  sive  agitur  de  causa  criminali 
sive  de  causa  civili. 

2.  Directe  cogunt,  qui  ipsos  iudices  minis,  vi  aut 
metu  iniuste  incusso  cogunt:  indirecte,  qui  contra  alias 
personas  cum  iudicibus  coniunctas  vim  aut  minas  adhi- 
bent, ut  iudices  cogant  clericos  tamquam  reos  ad  suum 
tribunal  trahere. 

3.  Personae  ecclesiasticae  intelliguntur  omnes,  qiii  gau- 
dent privilegio  fori ; ergo  omnes  clerici  etiam  sola  ton- 
sura insigniti,  omnes  religiosi  etiam  moniales  sub  regula 
viventes  sive  in  aliquo  ordine  sive  in  simplici  congregatione. 

4.  Praeter  canonicas  dispositiones  i.  e.  nisi  alicubi  a 
s.  sede  (per  concordata)  permittatur,  ut  ecclesiastici  ad 
tribunal  laicum  trahantur. 

a.  „In  iis  tamen  locis,  in  quibus  fori  privilegio  per  summos  pon- 
tifices derogatum  non  fuit,  si  in  eis  non  datur  iura  sua  persequi  nisi 


q De  hoc  decreto  edita  est  instructio  s.  Officii  15.  iun.  1870  et 
1.  febr.  1871  et  declaratio  eiusdem  5.  Officii  23.  ian.  1886,  quae  omnia 
in  huius  decreti  interpretatione  attendenda  sunt.  Cf.  Acta  s.  sedis  VI. 
n.  433.  XVIII.  p.  416.  XXV.  p.  456. 

apud  iudices  laicos,  tenentur  singuli  prius  a proprio  ipsorum  ordinario 
veniam  petere,  ut  clericos  in  forma  laicorum  convenire  possint.  Epi- 
scopis autem  in  id  forum  convenire  absque  venia  sedis  apostolicae 
non  licet“‘). 

h.  Ergo  excommunicationem  non  incurrunt:  a.  ipsi  iudices,  qui 
ecclesiasticos  ad  suum  tribunal  trahunt,  sed  qui  iudices  ad  id  cogunt; 
|3.  actores,  qui  clericum  penes  iudicem  laicum  accusant;  y.  cogentes 
ad  trahendum  clericum  non  tamquam  reum  sed  ut  tutorem,  testem 
vel  alio  titulo. 

59.  Edentes  leg^es  vel  decreta  contra  libertatem  aut 
iura  ecclesiae. 

1.  Edentes  sunt  auctores  legum  et  decretorum,  qui 
auctoritate  condendi  leges  et  decreta  pollent,  et  qui  ad  ea 
condenda  concurrere  debent. 

Ergo  princeps,  qui  leges  approbat  et  promulgat,  ministri  rectores 
provinciarum  et  civitatum,  deputati  tum  ad  comitia  imperii  tum  ad 
comitia  provinciae  et  consiliandi  locales,  qui  suffragio  suo  concurrunt; 
populus,  sicubi  suffragio  populi  leges  condantur. 

2.  Leges  sunt  ordinationes  universales  et  perpetuae, 
quae  a suprema  potestate  emanant;  decreta  sunt  ordina- 
tiones item  generales,  quae  a competenti  potestate  e.  g. 
a municipiis  emanant.  Sed  huc  non  pertinent  mandata, 
quae  pro  personis  aut  casibus  particularibus  feruntur,  nec 
sententiae  a indicibus  latae. 

3.  Contra  libertatem  aut  iura  ecclesiae,  quae  verba 
sensu  latissimo  accipienda  sunt,  adeo  ut  excommunicationi 
obnoxii  sint,  qui  leges  vel  decreta  condunt,  quibus  ius 
ecclesiae  quodcunque  tollitur,  restringitur  vel  perturbatur, 
ut  ius  docendi,  promovendi  ad  beneficia,  publicas  suppli- 
cationes extra  templum  instituendi,  ecclesias,  beneficia,  pia 
sodalitia  erigendi;  iura,  quae  ecclesiae  tamquam  societati 
competunt  ut  ius  acquirendi,  alienandi,  elocandi,  immunitas 
cleri  a servitio  militari. 

8.  Recurrentes  ad  laicam  potestatem  ad  impediendas 
litteras  vel  acta  quaelibet  a sede  apostolica  vel  ab  eiusdem 
Ugatis  aut  delegatis  quibuscunque  profecta  eorumque  pro- 

b S.  Officium  1.  c. 

mulgationem  vel  exsecutionem  directe  vel  indirecte  prohibentes, 
aut  eorum  causa  sive  ipsas  partes  sive  alios  laedentes  vel 
perterrefacientes. 

60.  a.  Acta  sedis  apostolicae  intelliguntur  tum  ea,  quae  imme- 
■diate  ab  ipsa  proficiscuntur,  tum  ea,  quae  mediate  a romaiiis  congre- 
gationibus proveniunt^). 

h.  Excommunicationem  incurrunt:  a.  Recurrentes  ad  laicam  po- 
testatem i.  e.  ad  eos,  qui  iurisdictionem  in  cives  exercent,  ut  sunt 
iudices  et  magistratus ; |3.  Prohibentes  promulgationem  vel  exsecutionem 
intelliguntur  personae  auctoritate  praeditae;  Laedentes  i.  e.  damno 
gravi  afficientes  iuxta  alios  in  corpore,  iuxta  alios  etiam  in  honore  et 
in  bonis  fortunae ; b.  Perterrefacientes  i.  e.  metu  valde  gravi  afficientes 
ipsas  partes,  ad  quas  acta  s.  sedis  directa  sunt;  sive  alios,  quibus 
nempe  commissa  est  actorum  promulgatio  vel  exsecutio. 

9.  Omnes  falsarios  litterarum  apostolicarum,  etiam  in 
forma  brevis,  ac  supplicationum  gratiam  vel  iustitiam  con- 
sternentium per  romanum  pontificem,  s.  r.  e.  vice-cancellarios 
seu  gerentes  vices  eorum  aut  de  mandato  eiusdem  romani 
pontificis  signatarum,  nec  non  falso  publicantes  litteras 
apostolicas,  etiam  in  forma  brevis,  et  etiam  falso  signantes 
supplicationes  huiusmodi  sub  nomine  romani  pontificis  seu 
vice-cancellarii  aut  gerentis  vices  praedicatorum. 

61.  a.  Crimen  falsi  per  scripturas  commissum,  quod  anteactis 
«aeculis  relate  ad  litteras  pontificias  (bullas,  encyclicas,  brevia)  fre- 
quentissime in  usu  erat,  hac  censura  punitur. 

h.  Eam  contrahunt:  a.  falsarii,  qui  in  litteris  apostolicis,  post- 
quam signatae  sunt,  aliquid  addunt,  demunt,  mutant,  ita  ut  sensus 
mutetur;  |3.  falso  publicantes  vel  veras  litteras,  sed  corruptas,  vel  ex 
integro  confictas;  y.  falso  signantes  supplicationes,  qui  ergo  rescripta 
gratiae  vel  iustitiae  subscribunt  tum  concessione  (Fiat,  Concessum, 
Placet)  tum  nomine,  ac  si  haec  essent  ab  ipso  s.  pontifice  vel  ab  eius 
vices  gerente. 

10.  Absolventes  complicem  in  peccato  turpi,  etiam  in 
mortis  articulo,  si  alius  sacerdos,  licet  non  approbatus  ad 
confessiones,  sine  gravi  exoritur  a infamia  aut  scandalo 
possit  excipere  morientis  confessionem^). 

^)  S.  Officium  13.  ian.  1892. 

2)  Benedictus  XIV.  const.  Sacramentum  poenitentiae. 

a.  Sedulo  distingui  debet  ablatio  iurisdictionis  in  proprium  com- 
plicem et  poena  excommunicationis  in  absolventem  proprium  complicem 
lata;  fieri  enim  potest,  ut  invalida  sit  absolutio,  quin  incurratur  ex- 
communicatio, et  incurratur  excommunicatio,  ubi  valida  est  absolutio*). 

b.  Haec  censura  specialissime  reservata  dicitur,  quia  in  facultate 
absolvendi  ab  omnibus  casibus  et  censuris  romano  pontifici  speciali 
modo  reservatis  facultas  ab  hac  censura  absolvendi  non  continetur^). 

c.  Ad  declarandam  hanc  censuram  tria  exponenda  sunt : a.  notia 
complicis;  P.  notio  peccati  turpis,  a quo  sacerdos  complex  impune  ab- 
solvere nequit ; y.  actio  absolvendi,  ob  quam  incurritur  excommunicatio. 

62.  Complex  in  peccato  turpi.  1.  Complex  diciluiv 
qui  cum  alio  idem  peccatum  (turpe)  committit,  quicunque 
ille  sit. 

a.  Hinc  non  habetur  proprie  complicitas,  si  sacerdos  peccet  cum 
dormiente,  ebria,  amente  invita;  lex  enim  loquitur  de  complicitale 
formali,  ad  quam  utriusque  partis  in  idem  peccatum  consensus  re- 
quiritur. 

b.  Ad  incurrendum  casum  complicitatis  requiritur  complicitas 
immediate  in  ipsa  actione  turpi,  non  sufficit  cooperatio,  quantumvis 
proxima,  ad  peccatum  turpe  alterius. 

c.  Ergo  nomine  complicis  intelligitur  non  solum  femina,  sed 
etiam  vir  vel  puer,  etsi  nondum  puber,  quin  etiam  persona,  quacum 
sacerdos  ante  susceptum  sacerdotium  peccavit®);  dicit  enim  bulla: 
quaecunque  sit  persona  complex. 

2.  Peccatum  turpe  intelligitur  quodvis  peccatum  contra 
sextum  praeceptum,  quamvis  non  sit  copula  consummatum,, 
dummodo  sit  ex  utraque  parte  certum,  grave  et  externum. 

a.  Ergo  complicitatis  peccatum  constituit  etiam  solus  tactus 
turpis  vel  aspectus  vel  colloquium  inhonestum,  dummodo  sit  ex  utra- 
que parte  mortale  peccatum^). 

b.  Non  requiritur,  ut  uterque  operetur  ut  in  mutuis  tactibus  et 
colloquiis,  sed  sufficit,  ut  unus  tantum  operetur  e.  g.  unus  alterum 
turpiter  tangat  et  hic  consentiat  consensumque  exterius  manifestet. 
Consensum  autem  exterius  iam  manifestare  censetur,  qui  externe  nou 
resistit. 


*)  Gf.  De  sacramentis^  n.  384  ss. 

2)  S.  Officium  27.  iun.  1866;  ideo  etiam  episcopis  facultas  absol- 
vendi , sacerdotem  complicem“  pro  paucis  tantum  casibus  concedi  solet- 
®)  S.  Poenitent.  22.  ian.  1879. 

^)  S.  Officium  28.  maii  1873. 

c.  Ergo  non  habetur  complicitatis  peccatum  in  sequentibus  casibus : 

ct.  Si  commissa  sint  solum  i^eccata  venialia  sive  ex  parvitate  ma- 
teriae sive  ex  imperfectione  actus.  Verum  ne  a venialibus  quidem  in 
materia  turpi  commissis  confessarius  suum  complicem  unquam  absolvat, 
etsi  non  careat  ad  hoc  iurisdiclione. 

p.  Si  peccata  commissa  quoad  actum,  externum  sint  tantum  veni- 
alia e.  g.  contrectatio  manus,  etsi  interno  affectu  gravia  sint. 

y.  Si  peccata  commissa  sint  met^e  interna  exterius  non  mani- 
festata. 

h.  Si  peccata  sint  dtibia  sive  dubio  facti  sive  dubio  iuris,  ut  si 
dubitet,  an  graviter  peccaverit,  an  turpiloquia  constitutione  pontificia 
comprehendantur. 

e.  Si  non  constat,  num  ipse  poenitens  quoque  graviter  peccaverit. 

63.  Absolventes  complicem  excommunicationem  in- 
currunt : 

1.  Si  absolvunt  aut  saltem  absolvere  simulant  seu 
fingunt. 

a.  Post  tot  declarationes  s.  sedis  certum  est  etiam  eos  excom- 
municationem incurrere,  qui  solum  fingunt  se  absolvere’)-  Quare  con- 
traria s.  Alphonsi  sententia  (n.  556)  nequit  amplius  tuto  doceri.  Cum 
ad  simulationem  seu  potius  dissimulationem  requiratur,  ut  poenitens, 
qui  se  absolvi  existimat,  in  errorem  inducatur,  excommunicationem 
non  incurrit  sacerdos,  qui  poenitentem  hac  de  re  monitum  cum  sola 
benedictione  dimittit. 

b.  Qui  ergo  complicem  in  confessione  solum  audit,  sed  non  ab- 
solvit neque  absolvere  fingit,  grave  quidem  peccatum  committit,  quia 
ipsa  etiam  exceptio  confessionis  sacerdoti  complici  prohibita  est,  at 
censuram  non  incurrit. 

2.  Si  directe  absolvunt,  insuper  si  confessarii  ipsi 
poenitentem  ad  peccatum  complicitatis  non  declarandum 
sive  directe  sive  indirecte  induxerint  et  sic  indirecte  ab- 
solverint^). 

a.  Qui  ergo  absolvit  complicem,  qui  complicitatis  peccatum  non 
declarat,  etsi  poenitens  culpabiliter  illud  taceat  et  confessarius  id 
sciat,  censuram  non  incurrit* *),  modo  complicem  ad  id  faciendum  non 
induxerit. 

b.  Directe  confessarius  inducit  poenitentem,  quando  positive  et 
explicite  non  praemonet  de  celando  peccato  complicitatis;  indirecte 


’)  S.  Poenitent.  1.  mart.  1878.  S.  Officium  10.  dec.  1883. 
2)  S.  Poenitent.  19.  febr.  1896. 

*)  S.  Poenitent.  16.  maii  1877. 

eum  inducit,  quando  suadere  conatur  poenitenti  actionem  cum  ipsa 
commissam  non  esse  peccatum  aut  non  esse  grave  peccatum,  ita  ut 
poenitens  sibi  persuadeat  peccatum  non  esse  declarandum  illudqua 
reipsa  non  declarat^). 

c.  Ideo  probabiliter  excommunicationem  non  incurrit,  qui  com- 
plicem, urgente  praecepto  confessionis,  alteri  sine  periculo  gravis  in- 
famiae vel  scandali  confiteri  non  volentem  indirecte  tantum  a peccata 
complicitatis  absolvit  eumque  simul  monet  de  obligatione  alteri  con- 
fessario  illud  postea  confitendi^). 

3.  Si  absolvendo  graviter  peccant, 

a.  Cum  de  gravi  peccato  certo  constare  debeat,  declarari  nequit 
censura  irretitus  sacerdos,  qui  in  quadam  mentis  perplexitate,  item 
sacerdos,  qui  sine  advertentia  ad  complicitatem  complicem  absolvit. 

h.  Quamvis  ignorantia  censurae  simpliciter  vincibilis  ab  incurrenda 
censura  excuset,  ignorantia  tamen  crassa  a censura  non  excusat.  Anti- 
quiores quidem  illum  quoque  a censura  excusant,  qui  complicem  cum 
ignorantia  crassa  absolvit,  quia  constitutio  benedictina  censuram  in 
eum  fert,  qui  ausus  fuerit  absolveie;  cum  tamen  constitutio  piana 
Apost.  sedis  excommunicatione  simpliciter  eum  feriat,  qui  absolvit, 
recte  recentiores  absolventem  cum  ignorantia  crassa  non  excusant* *). 

c.  Qui  absolvit  poenitentem,  de  quo  dubitat,  an  sit  proprius 
complex,  censuram  non  incurrit,  quia  non  tenetur  in  rem  inquirere 
cum  periculo  famae  propriae  et  totius  status  sacerdotalis. 

d.  Pariter  censuram  non  incurrit,  qui  absolvit  complicem,  a qua 
neque  in  actu  peccati  nec  postea  tamquam  sacerdos  cognitus  fuerat,, 
quia  non  tenetur  manifestare  delictum  suum  cum  diffamatione  propria 
et  status  sacerdotalis.  Si  tamen  post  patratum  peccatum  tamquam 
complex  et  sacerdos  cognoscitur,  complicem  absolvens  censuram  con- 
trahit. 

e.  Pariter  censuram  incurrit  absolvens  complicem,  qui  sacer- 
dotem absolventem  hic  et  nunc,  quando  absolvit,  ut  complicem  non 
cognoscit. 

4.  Si  extra  articulum  mortis  et  extra  casum  urgentis- 
simae  necessitatis  absolvunt.  De  articulo  mortis  inferius 
dicetur,  quoad  casum  urgentissimum  non  videtur  impro- 
babilis sententia  eorum,  qui  docent  non  incurrere  cen- 
suram sacerdotem,  qui  usus  epikia  in  casu  vere  urgen- 
tissimo  complicem  absolvit:  rationabiliter  enim  praesumi 

b S.  Poenitent.  19.  febr.  1896. 

2)  Mare  n.  1782  putat  absolutionem  in  hoc  casu  probabilius  esse 
invalidam;  cf.  tamen  De  Sacramentis'^  n.  386. 

*)  S.  Officium  13.  ian.  1892. 

potest  noluisse  legislatorem  etiam  hos  casus  sua  lege  com- 
prehendere. 

Eiusmodi  casus  sunt: 

a.  Si  persona  complex  annuam  confessionem  et  communionem 
omittere  vel  alias  diu  a sacramentis  abstinere  non  possit  absque  gravis 
infamiae  et  scandali  periculo,  et  simul  non  adsit  alius  sacerdos,  cui 
confiteri  possit. 

h.  Si  persona  complex  versetur  in  loco,  ubi  solus  sit  confessarius 
complex,  ipsa  vero  alio  divertere  ad  quaerendum  confessarium  non 
possit,  nec  spes  affulgeat  illuc  adventurum  esse  alium  sacerdotem, 
adeo  ut  etiam  in  paschate  a sacramentis  abstinere  debeat. 

5.  In  mortis  articulo  (periculo)  complicem  absolvens 
excommunicationem  incurrit,  si  alius  sacerdos,  licet  non 
approbatus,  sine  gravi  aliqua  exoritura  infamia  et  scandalo 
possit  excipere  confessionem. 

Quamvis  confessarius  complex  suum  complicem  per  se  ne  in 
mortis  quidem  articulo  impune  absolvere  possit,  licite  tamen  eum 
absolvit: 

a.  Si  nullus  alius  adest  vel  vocari  potest  sacerdos,  ne  quidem 
simplexb- 

K Si  alius  sacerdos  vocari  non  potest  sine  gravi  scandalo  vel 
infamia  sacerdotis  complicis.  Tenetur  tamen  in  hoc  casu  sacerdos  com- 
plex periculum  scandali  vel  infamiae  antevertere,  si  possit,  e.  g.  sub 
aliquo  praetextu  abscedendo.  Quod  si  facere  omittat,  cum  possit,  vel 
si  periculum  confingit,  ubi  non  est,  absolvens  censuram  incurrit. 

c.  Si  moribundus  alteri  confiteri  recusat,  adeo  ut  timenda  sit 
confessio  sacrilega. 

d.  Si  alius  moribundi  confessionem  audire  nolit. 

11,  Usurpantes  aut  sequestrantes  iurisdictionemy  hona, 
reditus  ad  personas  ecclesiasticas  ratione  suarum  ecclesiarum 
aut  beneficiorum  pertinentes. 

64*  Quatuor  sunt  excommunicationes  contra  eos  latae,  qui  de 
bonis  ecclesiasticis  iniuste  vel  illicite  disponunt:  a.  contra  usurpantes 


q Sunt,  qui  dicant  etiam  sacerdotem  suspensum  vel  excommuni- 
catum  sacerdoti  complici  praeferendum  esse,  quia  in  bulla  dicitur: 
^deficiente  tunc  quocunque  alio  sacerdote^  qui  confessarii  munus  obire 
possit“.  Alii  tamen  rectius  ex  eadem  bulla  colligunt  solum  non  appro- 
batum complici  in  absolvendo  moribundo  praeferri  debere,  cum  dicat: 
deficiente  quocunque  sacerdote,  qui  confessarii  munus  obire  possit. 

vel  sequestrantes  bona  personarum  ecclesiasticarum  (I.  11);  h.  contra 
invadentes  etc.  dominium  temporale  ecclesiae  romanae  (I.  12);  c.  contra 
usurpantes  bona  cuiusvis  beneficii  vel  loci  pii  (II.  19);  contra  alienantes 
bona  ecclesiastica  sine  licentia  sedis  apostolicae  (IV.  3), 

a.  lurisdictio  intelligitur  tum  spiritualis  tum  temporalis;  hona 
tum  mobilia  tum  immobilia,  ut  fundi  beneficiales;  reditus  sunt  fructus 
naturales  et  civiles,  qui  ex  bonis  ecclesiasticis  proveniunt.  Haec  con- 
stituunt materiam  huius  excommunicationis,  quatenus  ad  pet'Sonas 
ecclesiasticas  pertinet,  et  quidem  vel  ratione  ecclesiae,  cui  praesunt, 
vel  ratione  beneficii,  quod  possident.  Ergo  huc  non  pertinent:  a.  bona 
locorum  piorum,  quia  non  pertinent  ad  personas  ecclesiasticas;  |3.  bona 
monasteriorum,  quia  ad  regulares  non  pertinent  ratione  ecclesiae; 
y.  bona,  quae  alio  titulo  e.  g.  stipendii,  pensionis  ad  personas  eccle- 
siasticas perlinent. 

b.  Usurpantes  dicuntur,  qui  rem  adhuc  in  potestate  domini  exsi- 
stentem occupant  auctoritalive  tamquam  iure  sibi  debitam.  Ideo  hanc 
censuram  non  incurrunt  a.  fures  et  latrones*);  |3.  qui  rem  ab  usurpatore 
emunt  vel  alio  titulo  accipiunt^).  Sequestrantes  sunt  tum  iudices  et 
magistratus,  qui  sequestrum  mandant,  tum  eorum  ministri,  qui  man- 
datum exsequuntur. 

12.  Invadentes^  destruentes,  detinentes  vel  per  se  vel  per 
alios  civitates,  terras,  loca  aut  iura  ad  ecclesiam  romanam 
pertinentia  vel  usurpantes,  perturbantes,  retinentes  supremam 
iurisdictionem  in  eis,  necnon  ad  singula  praedicta  auxilium, 
consilium,  favorem  praebentes. 

65.  a.  Haec  censura  dominium  temporale  sedis  apostolicae  tueri 
intendit,  quapropter  iurisdictio  temporalis  eaque  suprema  inlelli- 
genda  est. 

b.  Censuram  incurrunt:  a.  qui  aliquod  ius  temporale  s.  sedis  vel 
aliquem  locum  dominii  temporalis  occupant  vel  retinent;  |3.  qui  su- 
premam iurisdictionem  in  terras  occupatas  exercent,  cuiusmodi  suni 
reges  Italiae,  regni  ministri,  provinciarum  praefecti  etc.;  y.  coope- 
rantes,  qui  sponte  non  coacte  ad  praedicta  concurrunt. 

§ 2»  Ex  constitutione  „Itomanus  ponti fex*‘, 

13.  Excommunicatione  latae  sententiae  romano  pontifici 
specialiter  reservata  plectuntur: 


*)  S.  Officium  9.  mart.  1870. 
2)  S.  Officium  8.  iul.  1874 

a.  Dignitates  et  canonici  ecclesiarum  cathedr alium,  qiii 
ecclesiae  seu  dioecesis  administrationem  episcopo  nominato 
et  praesentato  concedere  et  transferre  ausi  fuerint,  ante  ex- 
hibitionem litterarum  apostolicarum. 

h.  Episcopus  nominatus  et  praesentatus,  qui  ecclesiae 
administrationem  suscipere  audet  non  expectata  apostolicae 
sedis  confirmatione. 

c.  Omnes  illi,  qui  praedictis  (canonicis  vel  episcopo) 
partierint  vel  consilium,  auxilium,  favorem  praestiterint. 

^6.  a.  Cum  inchoata  lucta  culturali  in  Germania  illegitima  in- 
stitutio episcoporum  timenda  esset,  Pius  IX.  28.  augusti  1873  con- 
stitutionem Romanus  pontifex  edidit,  qua  ius  vicariorum  capitularium 
contra  intrusos  tueri  intendit,  qui  a laica  potestate  ad  sedes  episco- 
pales nominati  vel  praesentati  fuerint,  ne  scilicet  ad  regimen  ecclesiae 
episcopalis  instituantur,  antequam  a sede  apostolica  confirmati  fuerint. 

h.  Charactere  episcopali  insigniti  (ergo  etiam  ad  vacantem  eccle-  " 
siam  nominatus  et  praesentatus,  si  episcopus  sit)  non  excommunica- 
tionem, sed  suspensionem  incurrunt. 


Articulus  quartus. 

De  excommunicationibus  ordinario  modo  reservatis. 

Ad  secundam  seriem  pertinent  undevigenti  excom- 
municationes, quarum  duodeviginti  a constitutione  Aposto- 
licae sedis,  una  vero  a concilio  tridentino  lata  est. 

§ 1,  Ex  constitutione  „Apostolicae  sedi.^i*** 

1.  Docentes  vel  defendentes  sive  publice  sive  privatim 
propositiones  ab  apostolica  sede  damtiatas  sub  excommunica- 
tionis poena  latae  sententiae;  item  docentes  vel  defendentes 
tamquam  licitam  praxim  inquirendi  a poenitente  nomen  com- 
plicis, prouti  damnata  est  a Benedicto  XIV.  in  constitutio- 
nibus „Suprema‘‘  7.iuliil745;  „Vbi  primum^^  2.  iunii  1746 
„Ad  eradicandum^^  29.  semptbr.  1746. 

67.  a.  Ut  quis  censuram  primae  partis  incurrat,  tria  requiruntur: 
a,  ut  doceat  vel  defendat  sive  ore  sive  scripto;  |3.  propositionem  al) 

apostolica  sede  i.  e.  vel  ab  ipso  s.  pontifice  vel  a congregatione  man- 
dante s.  pontifice  damnatam:  y.  damnatam  suh  excommunicatione  latae 
sententiae.  Ergo  hanc  censuram  non  incurrunt:  a.  qui  eiusmodi  pro- 
positionem damnatam  veram  habent,  sed  non  docent  nec  defendunt; 

0.  qui  docent  vel  defendunt  propositionem  a concilio  oecumenico,  a 
romana  congregatione  vel  etiam  a s.  pontifice,  sed  non  sub  poena  ex- 
communicationis damnatam:  propositiones  enim  a concilio  damnatae 
non  solent  dici  ab  apostolica  sede  damnatae. 

h.  Ut  quis  censuram  secundae  partis  incurrat,  requiritur:  a.  ut 
tamquam  licitam  doceat  vel  defendat;  p.  praxini  inquirendi  nomen 
complicis,  prout  damnata  est  a Benedicto  XIV.  Atqui  praxi  damnata 
duo  simul  continet:  inquirere  nomen  complicis  et  eius  revelationem 
exigere  sub  poena  negandae  absolutionis.  Ergo  hanc  censuram  non 
incurrunt,  qui  hanc  praxim  licitam  habent,  immo  neque  illi,  qui  eam 
exercent. 

Nota.  Propositiones  ab  apostolica  sede  sub  poena  excommuni- 
cationis damnatae  sunt: 

1.  Errores  41  Lutheri  damnati  a Leone  X,  constitutione  Exsurge 
Domine  16.  maii  1520. 

2.  Propositiones  79  Michaelis  Baii  damnatae  a Pio  V.  constitu- 
tione Ex  omnibus  1.  oct.  1567. 

3.  Propositio  1 de  confessione  sacramentali  et  absolutione  ob- 
tinenda per  litteras,  damnata  a Clemente  VIII.  per  decretum  s.  Officii 
20.  iul.  1602. 

4.  Propositiones  45  damnatae  ab  Alexandro  VII.  per  decretum 
s.  Officii  24.  sept.  1665  et  18.  mart.  1666. 

5.  Propositiones  65  damnatae  ab  Innocentio  XI.  per  decretum 
s.  Officii  2.  mart.  1679. 

6.  Propositiones  68  Michaelis  Molinos  damnatae  ab  Innocentio  XI 
constitutione  Coelestis  pastor  20.  nov.  1687. 

7.  Propositiones  2.  damnatae  ab  Alexandro  VIII.  24.  aug.  1690. 

8.  Propositiones  31  damnatae  ab  Alexandro  VIII.  per  decretum 
s.  Officii  7.  dec.  1690. 

9.  Propositiones  5 de  duello  damnatae  a Benedicto  XIV.  consti- 
tutione Detestabilem  20.  nov.  1752. 

10.  Propositiones  65  damnatae  a Pio  X.  3.  iulii  1907  per  decretum 
Lamentabili  nec  non  propositiones,  opiniones  et  doctrinae  damnatae  a 
Pio  X.  per  constitutionem  Pascendi  8.  sept.  1907. 

2.  Violentas  manus  suadente  diabolo  iniicientes  in  cle- 
ricos vel  utriusque  sexus  monachos,  exceptis  quoad  reserva- 

tionem  casibus  et  personis,  de  quibus  iure  vel  privilegio 
permittitur,  ut  episcopus  alius  absolvat. 

68.  Haec  excommunicatio  continet  privilegium  canone 
15.  concilii  lateranensis  II.  (1139)  statutum,  propter  quod 
privilegium  canonis  appellari  consuevit^). 

Dupliciter  haec  censura  ab  aliis  differt:  a.  quod  per- 
cussorem efficiat  vitandum,  si  certe  constet  percussorem 
in  excommunicationem  incidisse,  etsi  non  sit  nominatim 
denuntiatus;  b.  quod  non  strictae  sed  latae  interpretationis 
sit,  tum  quia  continet  favorem  ordini  clericali  concessum, 
tum  quia  interpretanda  est  ad  eum  modum,  quo  canonem 
concilii  lateranensis  interpretari  solebant  doctores  antiqui; 
sed  latissime  eum  semper  interpretati  sunt. 

Quatuor  ex  ordine  de  hac  re  declaranda  sunt : a.  quae- 
nam personae  hoc  privilegio  gaudeant ; b.  quaenam  actiones 
censura  plectantur;  c.  quid  significet  clausula:  suadente 
diabolo;  d.  quis  ab  hac  censura  absolvere  possit. 

69.  Personae:  clerici  vel  utriusque  sexus  monachi. 

1.  Clerici,  i.  e.  quicunque  per  primam  tonsuram  clero 
adscripti  sunt  et  privilegium  canonis  non  amiserunt,  ergo 
etiam  excommunicati,  suspensi,  interdicti. 

Sunt,  qui  affirment  {s.  Alphonsus  n.  271)  hoc  privilegio  gaudere 
etiam  seminaristas  et  pueros  in  parvis  seminariis,  etsi  primam  tonsuram 
nondum  acceperint,  quod  tamen  demonstrari  nequit. 

2.  Monachi  utriusque  sexus,  quo  nomine  comprehen- 
dantur : 

a.  Viri  religiosi  sive  votorum  sollemnium  sive  sim- 
plicium, sive  clerici  sive  laici  sive  novitii; 

b.  Moniales  tam  professae  quam  etiam  novitiae; 

c.  Fratres  et  sorores  tertii  ordinis  s.  Francisci  et  s.  Do- 
minici et,  qui  dicuntur  oblati,  modo  habitum  religiosum  . 
gestent  et  cum  claustralibus  vivant; 

d.  Personae  viventes  in  congregatione  religiosa  ab 
episcopo  approbata. 


9 C.  Si  quis  suadente  29.  c.  17.  q.  4. 

, 70.  Actiones  comprehenduntur  hac  clausula:  ino- 

lenta  manimm  iniectio,  quae  significat  quamlibet  iniuriam 
externam  et  graviter  peccaminosam,  quae  non  solis  ver- 
bis sed  factis  personae  clerici  infertur.  Eiusmodi  iniuria 
triplici  modo  inferri  potest: 

1.  laesione  corporis:  occidendo,  vulnerando,  percutiendo, 
deiiciendo,  persequendo,  ut  ea  de  causa  corruat  etc. ; 

2.  laesione  libertatis:  incarcerando,  detinendo  in  custo- 
dia, in  loco  etiam  privato; 

3.  laesione  dignitatis:  quocunque  modo  vim  inferendo, 
vestes  conscindendo^  sputo  vel  sordibus  foedando,  currum, 
quo  persona  ecclesiastica  vehitur,  vi  sistendo,  pileum,  cru- 
menam^ baculum  detrahendo  etc. 

a.  Ad  incurrendam  hanc  censuram  non  requiritur,  ut  ipsae  actiones 
in  se  sint  giaviter  peccaminosae,  sed  sufficit,  ut  honorem  clericalem 
graviter  laedant,  id  quod  fieri  potest  etiam  per  actiones  in  se  leves, 
quihus  in  morali  hominum  aestimatione  dignitas  clericalis  graviter 
laedatur. 

h.  Utrum  hac  censura  plectantur  etiam  cooperantes  (scilicet  man- 
dantes vel  consulentes)  et  ratihahentes  percussionem  clerici,  an  solum 
re  percutientes,  disputant. 

Qui  affirmant,  hoc  argumento  utuntur;  ante  conslilulionem 
Apostol.  sedis  haec  censura,  non  quidem  per  verba  canonis,  sed  ])er 
eorum  interpretationem  comprehensivam  in  ipso  iure  occurrentem, 
etiam  ad  cooperantes  et  ratihahentes  extendebatur;  sed  nova  lex,  quae 
antiquo  canoni  respondet,  eodem  modo  extendenda  est,  eo  vel  magis 
quod  lex  ista,  utpote  favorabilis  slatui  clericali,  sit  latissimae  inter- 
pretationis. Qui  negant,  ita  dicunt:  si  legislator  etiam  cooperantes 
hac  censura  comprehendere  voluisset,  eos  expresse  nominasset,  quem- 
admodum supra  (1.  5)  eos  nominat;  quia  ergo  cooperantes  non  me- 
morat, signum  est  eum  cooperantes  comprehendere  noluisse. 

c.  Simili  ratione  disputant,  num  impuberes  hanc  censuram  incur- 
rant. Et  quidem  ante  constitutionem  Apost.  sedis  ex  statuto  iuris 
omnibus  consentientibus  eam  incurrebant,  nunc  autem  complures 
auctores  eos  excipiunt,  quia  legislator  impuberes  hic  non  memorat; 
sed  si  eos  comprehendere  voluisset,  expresse  nominasset  sicut  paulo 
infra  (II.  6)  eos  nominat.  Ex  his  colligitur  sententiam  negantem 
practice  tutam  esse,  etsi  theoretice  praeferenda  videatur  affirmans*). 


q Cf.  LehmJcuhl,  Casus  I.  n.  999  s.  n.  1042  s. 

71.  Suadente  diabolo  significat  ad  incurrendam  cen- 
suram actiones  iniuriosas  debere  esse  sacrilegas  et  graviter 
peccaminosas  etiam  interius,  non  solum  exterius,  si  non 
laesione  corporis,  saltem  laesione  honoris. 

Quare  haec  excommunicatio  non  incurritur: 

a.  Si  percussio  fiat  ex  iusta  causa,  ut  si  quis  clericum  percutiat 
iustae  defensionis  gratia  et  cum  debito  moderamine,  vel  si  fiat  cor- 
rectionis gratia,  ut  si  pater  vel  magister  clericum  in  minoribus  con- 
stitutum vel  per  se  vel  per  alium  moderate  percutiat,  vel  si  quis 
clericum  etiam  sacerdotem  pro  delictis  suis  iusta  poena  e.  g.  carceris 
afficiat. 

b.  Si  fiat  absque  sacrilegio,  ut  si  quis  ignoret  eum,  quem  per- 
cutit, esse  clericum. 

c.  Si  fiat  absque  gravi  culpa,  ut  si  quis  clericum  percutiat  sine 
plena  advertentia  ex  subita  ira,  vel  si  ioco  faciat. 

Nota.  Nonnemo  opinatur  clericum,  qui  se  ipsum  non  spiritu 
poenitentiae  ductus  sed  pravo  animo  percusserit,  excommunicationem 
incurrere;  verum  recte  s.  Alphonsus  probabile  censet  canonem  solum 
loqui  de  altero  clericum  percutiente*). 

72.  De  absolutione  ab  bac  censura.  Licet  haec 
excommunicatio  romano  pontifici  simpliciter  reservata  sit, 
voluit  tamen  nostra  constitutio,  ut  in  suo  vigore  maneret 
facultas  absolvendi,  quae  ante  editam  hanc  constitutionem 
competebat  episcopis  et  praelatis  regularibus. 

1.  Ad  hanc  facultatem  declarandam  praemittenda  est 
distinctio  percussionis  in  levem ^ gravem  et  enormem,  quae 
distinctio  non  est  intelligenda  de  culpabili  iniuria,  quae 
semper  gravis  esse  debet,  etiam  exterius,  sed  de  materiali 
violentia  seu  corporali  laesione,  quae  diversae  gravitatis 
esse  potest. 

Levis  percussio  est,  quae  non  relinquit  sui  vestigium,  quae  ergo 
fit  pugno,  palma,  pede,  baculo,  sed  nullam  affert  maculam  neque  sugil- 
lationem carnis  rebnquit  et  fit  sine  effusione  copiosi  sanguinis. 

Gravis  percussio  est,  quae  sui  vestigium  quidem  relinquit,  sed 
sine  mutilatione  vel  gravi  damno,  ut  si  excutitur  dens,  aut  capillorum 
copia  evellitur,  aut  sanguinis  copia  effunditur  absque  gravi  laesione. 


b Gf.  s.  Alphonsus  1.  7.  n.  274. 

Enormis  percussio  est,  si  mutilatio  intervenit  vel  magna  vulne 
ratio  vel  alia  gravis  laesio^). 

Fieri  tamen  potest,  ut  percussio,  quae  levis  sit  ratione  physicae 
laesionis,  fiat  gravis  vel  enormis  ratione  personae,  quae  percutitur 
e.  g.  episcopi,  vel  ratione  circumstantiarum,  ut  si  percutitur  sacerdos 
sacris  vestibus  indutus^). 

2.  Episcopi  de  iure  communi  absolvere  possunt:  a.  si 
percussio  fuerit  levis,  etsi  publica;  h,  si  fuerit  occulta,  etsi 
enormis;  c.  si  agitur  de  clericis  vel  religiosis  in  communi- 
tate viventibus,  modo  percussio  non  fuerit  enormis.  Per 
specialia  vero  privilegia  (facultates  triennales)  ampliores 
adhuc  facultates  habent  episcopi. 

3.  Praelati  regulares  de  iure  communi  limitatam  qui- 
dem facultatem  absolvendi  ab  hac  censura  habent^),  ex 
piivilegiis  autem,  quae  per  constitutionem  pianam  non 
sunt  abrogata,  absolvere  possunt  suos  subditos,  etiam  no- 
vitios,  a qualibet  clerici  percussione,  etiam  enormi  et  pu- 
blica et  quamvis  percussus  pertineat  ad  alium*  ordinem 
vel  ad  clerum  saecularem^). 

3.  Duellum  perpetrantes  aut  simpliciter  ad  illud  provo- 
cantes vel  ipsum  acceptantes  et  quoslibet  complices  vel  qualem- 
cunque operam  aut  favorem  praebentes  nec  non  de  industria 
spectantes  illudque  permittentes  vel,  quantum  in  illis  est,  non 
prohibentes,  cuiuscunque  dignitatis  sint,  etiam  regalis  vel  im- 
perialis. 

73.  Personae,  quae  censuram  incurrunt.  Quando- 
quidem iam  constat,  in  quonam  consistat  ratio  criminis 
duelli  privati,  quod  hac  excommunicatione  feritur^),  solum 
restat,  ut  personae  indicentur,  quae  eam  incurrunt. 


q S.  Alphonsus  1.  7.  n.  277. 

q Haec  omnia  desumuntur  ex  constitutione  loannis  XXI l 
Perlectis. 

G.  Monachi  2.  G.  Quum  illorum  32.  G.  Ganonica  50.  De  sen- 
tentia excom.  (V.  39). 

Gf.  Ballerini-Palmieri  VII.  n.  300. 

Gf.  De  praeceptis^  n.  347. 


De  excommunicatione. 


63 


1.  Perpetrantes^  qui  nempe  duellum  committunt  sive 
adhibitis  sive  non  adhibitis  patrinis,  modo  vere  et  proprie 
duellum  sit. 

2.  Provocantes,  et  hi  quidem  excommunicationem  in- 
currunt, sive  alter  acceptat  sive  non  acceptat,  sive  pro- 
vocans ipse  locum,  tempus  et  arma  determinat  sive  haec 
alteri  determinanda  relinquit,  sive  duellum  reipsa  sequitur 
sive  non  sequitur. 

3.  Acceptantes,  qui  pariter  excommunicationem  incur- 
runt, etsi  duellum  reipsa  non  sequatur:  cum  enim  cen- 
sura afficiat  simpliciter  provocantes  et  acceptantes,  ipsa 
provocatio  et  acceptatio  serio  facta  censura  feritur. 

a.  Nihil  refert,  ex  qua  intentione  vel  ex  quo  motivo 
provocantes  et  acceptantes  agant,  modo  velint  inire  duellum ; 
quodsi  provocatio  vel  acceptatio  non  fiat  cum  animo  ineundi 
duellum  sed  ficte  e.  g.  ad  ignaviae  notam  hic  et  nunc  vi- 
tandam, excommunicatio  non  incurritur. 

h.  Metus  gravis  acceptantes  duellum  ab  incurrenda 
censura  non  excusat:  quando  enim  bonum  commune  exi- 
git, ut  lex  poenalis  urgeat,  etsi  grave  damnum  propter 
eius  observationem  subiri  debeat,  metus  a lege  et  pro- 
inde etiam  a poena  non  excusat;  sed  bonum  commune 
exigit,  ut  lex  duellum  prohibens,  etiam  quatenus  humana 
est,  propter  metum  gravis  mali  non  cesset. 

4.  Complices  intelliguntur : a.  patrini  seu  testes ; b.  con- 
sulentes; c.  mandantes,  dummodo  consilium  vel  mandatum 
verum  influxum  in  duellum  vel  in  provocationem  vel  in 
acceptationem  habuerit,  et  duellum  reipsa  secutum  fuerit. 

Excommunicationem  non  incurrunt,  qui  munus  testis  vel  patrini 
acceptant  ad  reconciliationem  inducendam,  qui  duellantes  ad  locum 
certaminis  comitantur  eo  solum  fine,  ut  duellum  impediant,  vel,  ubi 
norunt  duellantes  decrevisse  ad  mortem  usque  decertare,  ut  certamini 
finem  imponant,  cum  primum  alteruter  vulnus  acceperit. 

5.  Operam  vel  favorem  praebentes  intelliguntur,  qui 
quocunque  modo  propius  ad  duellum  cooperantur,  dum- 
modo duellum  reipsa  sequatur.  Quare  excommunicationem 
incurrant:  qui  locum  ad  duellum  praebent,  qui  publicos 

custodes  removent,  ne  duellum  impediant,  qui  duellantes 
comitantur  eisque  sic  animum  addunt,  qui  litteras  pro- 
vocatorias scribunt  aut  deferunt;  medici,  qui  ex  condicto 
cum  duellantibus  duello  assistunt  vel  in  loco  propinquo 
versantur,  etsi  cum  intentione  citius  finiendi  pugnam  aut 
vulnera  ligandi^);  confessarii,  qui  ex  condicto  cum  duellan- 
tihus  in  loco  vicino  consistunt  ad  praebendum  duellantibus 
suum  ministerium,  si  opus  fuerit^). 

а.  Etsi  constitutiones  priores  excommunicationem  in  complices 
et  cooperantes  extendant  etiam  effectu  non  secuto,  haec  constitutio 
censuram  in  eosdem  effectu  non  secuto  extendere  non  videtur:  cum 
enim  constet  s.  pontificem  censuras  restringere  voluisse,  cooperantes 
sub  censura  comprehendendi  non  sunt,  nisi  expresse  nominentur®).. 

h.  Excommunicationem  non  incurrunt,  qui  remote  tantum  ad 
duellum  cooperantur,  ut  lanistae,  qui  duellaturos  artem  gladiatoriam 
docent  vel  qui  arma  eis  vendunt  vel  locant,  dummodo  id  pro  ratione 
artis  et  muneris  erga  omnes  indiscriminalim  faciant;  aurigae,  qui 
duellantes  ad  locum  duelli  vehunt. 

б.  De  industria  spectantes  i.  e.  qui  data  opera  et  aperte 
consciis  duellantibus  duello  intersunt. 

Ergo  excommunicationem  non  incurrunt,  qui  casu  transeuntes 
subsistunt  et  curiositatis  gratia  aspiciunt,  aut  qui  a longe  vel  ex  oc- 
culto loco  spectant,  aut  qui  interveniunt,  ut  duellum  impediant,  nec 
milites,  qui  ex  mera  curiositate  spectant  commilitones  in  contubernio 
duellantes^),  quia  hi  omnes  sua  praesentia  non  augent  animum  ad 
pugnam. 

7.  Permittentes  vel  non  prohibentes  non  intelliguntur 
homines  privati,  sed  homines  publica  auctoritate  praediti 
sive  civili  sive  militari,  qui  duellum  aut  positive  per- 
mittunt, aut,  cum  possent,  non  impediunt  ut  principes  in 
territoriis  suis  vel  duces  inter  milites  suos. 

4.  Nomen  dantes  sectae  massonicae  aut  carbonariae 
aut  aliis  eiusdem  generis  sectis,  quae  contra  ecclesiam  vel 
legitimas  potestates  seu  palam  seu  clandestine  machinantur, 


b S.  Officium  28.  maii  1884. 
2)  S.  Officium  1.  c. 

®)  Lehmkuhl  II.  n.  949. 

^)  Genicot  II.  n.  595. 

necnon  'eisdem  sectis  favorem  qualemcunque  praestantes 
earumque  occultos  coryphaeos  ac  duces  non  denuntiantes, 
donec  non  denuntiaverint.  . 

Ad  declarandam  hanc  excommunicationem  duo  ex- 
ponenda sunt:  a.  quaenam  sint  sectae  sub  censura  pro- 
hibitae; h.  quaenam  personae  propter  has  sectas  censura 
plectantur. 

74.  Sectae  sub  censura  prohibitae.  1.  Distin- 
guendae sunt  societates  sub  gravi  quidem  sed  sine  cen- 
sura prohibitae,  et  societates  sub  censura  prohibitae^). 
Ad  societates  prohibitas  pertinent: 

a.  Societates  hiblicae  pluries  a summis  pontificibus 
damnatae ; 

b.  Tres  americanae  societates  operariorum,  quarum 
nomina  sunt:  a.  Socii  singulares  (Odd  fellows);  |3.  Filii 
temperantiae  (Sons  of  temperance) ; y.  Equites  Pythiae 
(Knights  of  Pythias)^); 

c.  Societas  „lndependent  order  of  God  templars“ 
(Guttempler-Orden)  nuncupata^); 

Haec  societas  a.  1851  in  America  fundata  brevi  in  maioribus 
Europae  civitatibus  praesertim  Norwegiae  et  Helvetiae  propagata  est. 
In  ebrietatem  impugnandam  potissimum  intendit,  sed,  cum  spiritu 
protestantismi  tota  imbuta  sit,  catholicis  prohibita  est* *). 

d.  Societates,  quibus  propositum  est  promovere  usum 
comburendi  hominum  cadavera^). 

Ad  societates  prohibitas  certe  illae  omnes  pertinent,  quae  a 
sectatoribus  suis  exigunt  iuramentum  servandi  secretum  et  praestandi 
omnimodam  oboedientiam  occultis  ducibus.  Eiusmodi  enim  iuramentum 
peccaminosum  est,  quia  promittitur  secretum  etiam  tum  servandum, 
quando  legitimis  superioribus  manifestandum  esset,  et  quia  implicite 
promittitur  oboedientia  etiam  ad  illicita.  Ubi  vero  tale  iuramentum 
non  exigitur,  societas  non  est  inconsulta  s.  sede  privata  solum  aucto- 
ritate dicenda  prohibita. 


S.  Officium  10.  maii  188  E 
2)  S.  Officium  20.  aug.  1894. 

S.  Officium  9.  aug.  1893. 

*)  S.  Officium  17.  aug.  1899. 
S.  Officium  19.  maii  1886. 

'2.  Ut  societas  suh  censura  prohibita  sit,  requiritur,  ut 
cum  secta  massonica  et  carbonaria  ratione  occultae  orga- 
nisationis  et  ratione  finis  similitudinem  referat  seu  eiusdem 
generis  sit,  i.  e. : a.  ut  membra  vinculo  sociali  unita  occulta 
statuta  habeant  et  occultis  ducibus  regantur;  h,  ut  eccle- 
siam vel  rempublicam  impugnare  et  evertere  intendant. 
Eiusmodi  societates  sunt: 

a.  Societas  massonica; 

- Massones  pluries  a romanis  pontificibus  excommunicati  sunt. 
Primus  censuram  in  eos  tulit  Clemens  XII.  constitutione  In  eminenti 
28.  apr.  1738;  deinde  Benedictus  XIV.  constitutione  Providas  18.  maii 
1751  ; Leo  XII.  constitutione  Quo  graviora  13.  mart.  1825;  Pius  YIII. 
litteris  encyclicis  Traditi  24.  maii  1829;  Pius  IX.  constitutione  Apo- 
stolicae  sedis  poenam  nunc  vigentem  statuit;  tandem  Leo  XIII.  litteris 
encyclicis  Humanum  genus  20.  apr.  1884  decessorum  suorum  poenas 
innovavit. 

Comparantibus  ius  poenale  nunc  vigens  cum^  iure  antiquo  illico 
patebit  duplicem  mutationem  hac  nostra  constitutione  inductam  esse: 
a.  Ut  societates  sub  censura  prohibitae  sint,  non  requiritur,  ut  finem 
suum  clam  prosequantur;  sed  omnes  censurantur,  quae  contra  eccle- 
siam vel  legitimas  potestates  seu  palam  seu  clandestine  machinantur. 
Ideo  nihil  etiam  refert,  utrum  a suis  asseclis  iuramentum  servandi 
secreti  exigant  necne^-  P.  Non  imponitur  amplius  sub  excommunica- 
tione obligatio  denuntiandi  massones  omnes  eorumque  fautores,  sed 
solos  occultos  coryphaeos  et  duces. 

h.  Societas  carbonaria ; 

' Carbonarios  excommunicavit  Pius  VII.  constitutione  Ecclesiam 
15.  sept.  1821  et  Leo  XII.  constitutione  Quo  graviora  13.  mart.  1825. 

c.  Societas  fenianorum; 

Sectam  hanc  americanam  et  hibernicam  sub  excommunicatione 
prohibitam  esse  declaravit  s.  Officium  12.  ian.  1870. 

d.  Societates  nihilisticae  et  anarcMsticae. 

Has  sectas  in  Russia  potissimum  propagatas  sub  censura  prohi- 
bitas esse  patet  ex  fine,  quem'  prosequuntur. 

Utrum  societates  socialisticae  sub  censura  prohibitae  an  simpli- 
citer prohibitae  sint,  controvertitur.  Alii  (H  Annihale,  '^Ballerini- 
Palmieri)  putant  omnes  societates,  quae  ex  fine  suo  ecclesiam  vel 
rempublicam  impugnant,  huic  censurae  obnoxias  esse;  alii  vero  (Ver- 
meersch,  Lehmhuhl,  Kdch)  non  improbabiliter  opinantur,  duas  notas 
supra  recensitas  requiri,  ut  societas  sub  censura  prohibita  sit,  ideoque 


S.  Officium  10.  maii  1884. 

societates  biblicas,  clerico-liberales,  neo-protestanticam  veterum  catho- 
licorum, item  societates 'communisticas  et  socialisticas,  quas  alii  cen- 
surae obnoxias,  declarant,  excipiunt.  Socialistae  autem,  qui  potius 
factionem  politicam  quam  sectam  seditiosam  constituunt,  ut  socialistae 
in  Belgio,  excommunicationem  non  contrahunt.  Qui  tamen  his  socie-' 
tatibus,  earum  principia  et  finem  cognoscentes,  adhaerent,  excommu- 
nicationem romano  pontifici  speciali  modo  reservatam  propter  haeresim 
incurrunt^). 

75.  Personae,  quae  propter  has  sectas  censurantur. 

Patet  censuram  non  incurrere,  nisi  qui  sciant  societatem 
sub  censura  prohibitam  esse,  i.  e.  nisi  sgiant  societatem 
contra  ecclesiam  aut  gubernium  machinari  et  eiusmodi  so- 
cietates censurae  obnoxias  esse. 

1.  Nomen  dantes,  i.  e.  qui  sectam  sub  censura  prohibi- 
tam ingrediuntur,  eo  quod  illius  membrum  se  constituunt. 

Si  quis  bona  fide  sectae  sub  censura  prohibitae  nomen  dedit 
oamque  re  comperta  non  deserit,  non  incurrit  excommunicationem,  si 
invitus  interim  ad  effugienda  gravissima  mala  in  ea  remanet,  donec 
absque  gravi  incommodo  eam  deserere  possit. 

Favorem  praestantes.  Multis  iisque  diversis  actio- 
nibus his  sectis  favor  praestari  potest,  attamen  ut  excom- 
municatio incurratur,  requiritur,  tum  ut  favor  ,yerus  seu 
efficax  sit,  tum  ut  actio  grave  peccatum , constituat. 

0.  Excommunicationem  incurrunt,  qui  eiusmodi  sectas  propa- 
gandas curant,  qui  sine  gravi  causa  eis  potestatem  faciunt  in -suis 
aedibus  conventus  habendi,  qui-  alios  hortantur,  ut  eiusmodi  societa- 
tibus aggregentur  vel  earum  conventibus  intersint,  qui  earum  conven- 
tibus intersunt,  qui  ipsas  societates  vel  earum  socios  quocunque  modo 
iuvant  e.  g.  folia  et  libellos  in  earum  favorem  scriptos  propagando,  eis 
pecuniam  contribuendo,  in  earum  conventibus  famulum  agendo  etc. 

h.  Excommunicationem  non  incurrunt,  qui  semel  iterumve  curio- 
sitatis causa  earum  conventibus  intersunt,  nisi  ex  peculiaribus  adiunctis 
interventus  in  commendationem* sectae  cedat;  neque  illi,  qui  ex  gravi 
causa  sectae  damnatae  domum  vendunt  vel  locant,  ut  ibi  suos  con- 
ventus habeat^). 

3.  Occultos  coryphaeos  ac  duces  non  denuntiantes.  ' 

a.  Exsistit  haec  obligatio  denuntiandi  'pro  omnibus, 
qui  illos  duces  quocunque  modo,  etiam  solum  ex  aliorum. 

q LeJimkuhl,  Casus  consc.  I.  n. '1058  s. 

2)  Cf.  Genicot  II.  n.  596.  • 

relatione  fide  digna,  cognoscunt,  nisi  id  ab  iis  perceperint,, 
qui  ipsi  aut  iam  denuntiarunt  aut  certe  denuntiaturi  sunt. 

h.  Nomine  corgphaei  ac  ducis  non  significatur  solum 
supremum  societatis  caput,  sed  quicunque  in  illis  sectis 
aliquam  potestatem  excercet. 

c.  Denuntiandi  sunt  coryphaei  ac  duces  occulti,  idea 
cessat  obligatio  denuntiandi,  ubi  veri  coryphaei  ac  duces 
publice  noti  sunt;  at  non  cessat,  si  quidem  publice  nota 
sunt  membra  sectarum,  at  noti  non  sunt  earum  duces^ 
nec  cessat  in  illis  regionibus,  in  quibus  eiusmodi  sectao 
a gubernio  tolerantur  earum  que  duces  a potestate  eccle^ 
siastica  puniri  non  possunt^). 

d.  Denuntiatio  facienda  est  ordinario  loci,  et  quidem,, 
nisi  grave  incommodum  dilationem  permittat,  infra  mensem,, 
post  cognitam  denuntiandi  obligationem. 

e.  Quoad  modum  denuntiandi  sufficit,  ut  nomina  illo- 
rum vel  per  epistolam  vel  per  confessarium  ordinario  mani- 
festentur, facta  autem  denuntiatione  cessat  non  solum  re- 
servatio,  sed  ipsa  etiam  excommunicatio^). 

76.  De  absolutione  francomurarii.  Ut  absolvi  possit,, 
qui  adscriptus  est  sectae  massonicae  vel  alteri  eiusdem 
generis  sectae,  sancta  sedes  has  condiciones  exigere  'solet, 
quando  facultatem  concedit  eiusmodi  poenitentem  a cen- 
suris absolvendi: 

a.  Ut  sectae  prohibitae  nuntium  mittat  omnemque 
cum  sectariis  communicationem  abrumpat.  Quodsi  absque 
gravi  incommodo  id  statim  fieri  non  possit,  materialis  com- 
municatio excluso  scandalo  et  proprio  spirituali  detrimenta 
ei  interim  permittenda  est,  scilicet  formalem  renuntiationem 
differre,  in  solvenda  taxa  perseverare  et  ex  gravissima  causa 
etiam  sectariorum  coetus  frequentare  potest,  donec  gravis 
damni  periculum  cessaverit^). 

b S.  Officium  11.  apr.  1893. 

2)  S.  Officium  1.  febr.  1871. 

*)  S.  Officium  18.  ian.  1896. 

5.  Ut  sectae  libros,  manuscripta  et  signa,  si  quae  re- 
tineat, confessario  tradat,  qui  ea  quamprimum  ad  ordina- 
rium transmittenda  vel,  si  id  fieri  non  possit,  comburenda 
curabit. 

•'  c.  Ut  occultos  sectae  duces,  si  absque  gravi  incom- 
modo fieri  possit,  ordinario  denuntiet. 

Raro  fiet,  ut  quis  bona  fide  sectae  francomurariorum  nomen  de- 
sierit et  propter  ignorantiam  censuram  non  contraxerit.  Si  tamen  oc- 
currat poenitens,  qui  pravum  sectae  finem  ignorans  bona  fide  ei  nomen 
dedit,  de  lege  prohibente  ecclesiae  atque  de  obligatione  sectae  nuntium 
mittendi  omnemque  cum  ea  communicationem  abrumpendi  omnino 
monendus  est  propter  continuum  peccandi  periculum,  quod  ex  hac 
communicatione  ei  imminet,  et  propter  aliorum  scandalum.  Quodsi  in 
casu  rarissimo  propter  peculiaria  personae  adiuncta  utrumque  incom- 
modum vere  cessaret,  monitio,  quae  praevideretur  nociva,  omitti  posset- 

5.  Immunitatem  asyli  ecclesiastici  ausu  temerario  vio- 
lare iubentes  aut  violantes. 

77.  a.  Immunitatem  asyli  violare  iuhent  omnes  mandantes,  ut 
delinquens  extrahatur  ex  asylo  ecclesiastico,  effectu  violationis  secuto; 
■eam  violant,  qui  de  facta  reum  vi  ex  asylo  extrahunt.  Quia  ausus 
temerarius  requiritur,  censuram  non  contrahunt  magistratus,  qui  coacti 
praescripto  legis  se  conformant,  nec  milites  aliique  servi,  qui  solum 
imperata  adimplent. 

h.  Etsi  ius  asyli  hodie  vix  amplius  agnoscatur,  s.  sedes  tamen 
declaravit,  per  contrariam  consuetudinem  legem  asyli  , quoad  substan- 
tiam* non  abrogari‘).  Unde  haec  censura  sive  propter  abrogationem 
sive  propter  ignorantiam  legis  vix  unquam  incurritur. 

6.  Violantes  clausuram  monialium,  cuiuscunque  generis 
aut  condicionis,  sexus  vel  aetatis  fuerint,  in  earum  monasteria 
absque  legitima  licentia  ingrediendo,  pariter  que  eos  introdu- 
centes vel  admittentes,  itemque  moniales  ab  illa  exeuntes 
extra  casus  ac  formam  a s.  Pio  V.  in  constitutione  „Decori‘^ 
praescriptam. 

78.  a.  Censura  refertur  ad  clausuram  papalem,  qualem  habent 
moniales  cum  votis  sollemnibus  et  ex  speciali  priviligio  nonnulla  mo- 
nasteria votorum  simplicem.  Ad  contrahendam  censuram  requiritur. 


S.  Officium  22.  dec.  1880. 

ut  clausura'  violetur  per  ingressum  in  monasterium  absque  legitima 
licentia.  Sed  ita  clausuram  violantes  censuram  contrahunt,  quicunque 
sint,  etiam  mulieres  et  impuberes,  exceptis  regibus  eorumque  uxoribus 
et  liberis  et  probabiliter  etiam  infantibus  usum  rationis  nondum  ha- 
bentibus. Licentia  ex  praescripto  concilii  tridentini  concedenda  erat 
in  scriptis;  sed  cum  haec' constitutio  de  licentia  in  scriptis  obtinenda 
nihil  dicat,  nonnullis  auctoribus  videtur  licentiam  etiam  oretenus  daii 
posse.  Singulis  tamen  vicibus. , obtineri  debet:  licentia  enim  generalis 
concedi,  nequit,  nisi  confessa rio,  medico  et  operariis.  Introducere  di- 
cuntur, qui  ingredi  volentit  ianuam  aperiunt.  Admittere  dicuntur  re- 
cipientes, qui,  dum  possent  et  deberent,  ingressum  non  impediunt, 
scilicet  praefectae  et  ostiariae,  non  item  privatae  moniales.  Idem 
dicendum  est  de  iis,  qui  detinent  vel . non  expellunt  eos,  qui  in- 
gressi sunt.  ,r  • 

h,  Rigorosius,  quam  par  est,  hanc  censuram  interpretantur,  qui 
nullam  admittentes  , parvitatem  materiae  cum,,s.  Alphonso  .,(n.  229) 
docent,  monialem,  quae  exeat  e clausura,  vel  eum,  qui  ingreditur 
clausuram  Mwo. tantum,  .excommunicationem  incurrere.  Lius  F. 
egressum  permittit:  a.  ex  causa  magni  incendii,  |3.  infirmitatis"  leprae, 
y.  epidemiae ; quae  cum  exempli  causa  dicta  videantur,  in  genere  licitus 
erit  egressus  in  magno  periculo  communi,  quod  vel  vitae  vel  ^virtuti 
monialium' imminet.  ■ ^ ' 

. ^ 7.  Mulieres'  violantes  regularium  virorum  clausuram  et 

superiores  Miosve  eas  admittentes.  “ " . V 

^79.  Quoad  moniales  sub  censura  prohibetur  ingressus  externorum 
quorumcunque'  et  egressus,  monialium,  quoad  religiosos  sub  censura 
prohibetur  solus  ingressus  aliorum,  isque  mulierum  i tantum.  'Regulares 
intelliguntur,*  qui  vota  sollemnia  emittunt,  quia. hi  soli  Stricto  sensu 
regulares  vocantur  et  clausurae  legi  subiiciuntur."  Mulieres  omnes, 
etiam  fatuae,  post  annos  pubertalis,  quia  non  additur,  ut  in  praece- 
denti articulo,  „ cuiuscunque"  aetatis  excipiuntur  tamen  reginae  etc. 
Admittentes' s\mi  non  solum  superiores,  sed  etiam  subditi  ut  ianitores, 
qui,  cum  possint  et  ex'  officio  debeant,;  ingredientes  non  impediunt,  • vel 
eos,  qui  ingressi  sunt,  detinent,  ne  cito  egrediantur.- 

8.  Beos  simoniae  realis  in  beneficiis  quihuscunque  eo- 
rumque  complices.  ^ 

80.  Censura  plectitur  simonia  ’'^iuris"  divini,  quae  'Sola  stricto 
sensu  • simonia  est.  In'  beneficiis ' omnibus  quidem,  sive  duplicik  sive 
simplicia,  ’ sive  maiora  'sive  rriinora,  sive  iuris  patronatus  sive  liberae 
collationis  sunt,  sed  solum  proprie  dictis,  cuiusmodi  non  sunt , officia 

et  dignitates  in  ordinibus  religiosis.  Complices  ii  sunt,  quorum  coope- 
ratione contractus  simoniacus  perficitur. 

9.  Reos  simoniae  confidentialis  in  beneficiis  quibuslibet, 
cuiuscunque  sint  dignitatis, 

81.  Rei  esse  possunt  dantes  et  accipientes  beneficia,  itemque 
resignantes;  non  quidem  complices  ut  in  praecedenti  articulo,  sed 
tamen  cardinales  et  episcopi. 

' 10.  Reos  simoniae  realis  ob  ingressum  in  religionem. 

82.  Rei  simoniae,  quae  hac  censura  plectitur,  recipientes  et 

dantes  sunt.  Ingressus  proprie  fit  in  professione,  non  in  admissione 
ad  noviliatum.  Quamvis  etiam  in  ingressu  in  noviliatum  simonia 
iuris  divini  committi  possit,  haec  tamen  non  est  censurae  obnoxia. 
Religio  intelligitur  stricte  talis,  sed  aequali  modo  religio  virorum  ac 
mulierum.  , 

11.  Omnes,  qui  quaestum  facientes  ex  indulgentiis  aliis- 
que gratiis  spiritualibus  excommunicationis  censura  plectuntur 
constitutione  s.  Pii  V.  „Quam  plenum^  2.  ian.  1569. 

83.  a.  Hanc  censuram  ex  citata  constitutione  incurrunt  ii,  qui 
inferiores  sunt  episcopis ; hi  s ispensione  plectebantur,  quae  tamen  in 
constitutione  Ap.  sedis  non  innovatur.  Quaestum  facere  dicitur,  qui 
accepto  pretio  aliquid  lucratur,  et  quidem  concedendo  indulgentias 
aliasque  gratias  spirituales  solventibus  pecuniam,  item  publicando  vel 
publicari  iubendo  eiusmodi  gratias  concedi  solventibus  pecuniam,  etsi 
haec  fiant  sub  praetextu  operis  boni. 

b.  Gratiae . spirituales,  de  quibus  loquitur  citata  constitutio, 
sunt  hae : 

a.  Eligendi  sibi  confessarium,  a quo  etiam  a casibus  papae  vel 
episcopo  reservatis  absolvi  possit; 

p.  Celebratio  missae  et  sepultura  ecclesiastica  tempore  interdicti ; 

’ . Y.  Ciborum  prohibitorum  usus; 

b.  Assumptio  plurium  patrinorum  in  baptismo ; 

e.  Absolutio  a simonia  papae  reservata. 

12.  Colligentes  eleemosynas  maioris  pretii  pro  missis  et 

ex  iis  lucrum  captantes,  faciendo  eas  celebrari  in  locis,  ubi 
missarum  stipendia  minoris  pretii  esse  solent.  ' : 

84.  Declaratio,  a.  Censura  haec  desunipta  est  ex 
constitutione  Benedicti  XIV.  Quanta  cura  (30.  iul.  1741), 
qui  abusum  cuiusdam  mercaturae  circa  missarum  stipendia 
eliminandum  curavit  et  ideo  clericos,  eosque  solos,  talem 
mercaturam  exercentes  poena  suspensionis  ferit.  Censura 
constitutionis  pianae  tum  clericos  tum  laicos  afficit  et 
utrosque  excommunicatione  plectit. 

h.  Complures  actiones,  quae  aliquod  mercimonium  circa 
stipendia  missarum  continent,  ab  ecclesia  prohibentur,  non 
tamen  omnes  sub  censura ; actiones  sub  censura  prohibitae 
sunt:  colligere  et  lucrum  captare,  faciendo  eas  celebrare  pro 
minore  stipendio. 

1.  Colligentes  et  lucrum  captantes. 

a.  Colligentes  ii  dicuntur,  qui  de  industria  conantur 
stipendia  missarum  conquirere,  sive  multa  sive  pauca  ac- 
cipiunt. 

Collectorem  proprie  facit  intentio,  non  copia  stipendiorum,  quae 
colligendo  accipit:  qui  enim  pauca  accipit,  pauca,  qui  multa  accipit, 
multa  colligit.  Ipsa  igitur  intentione  ab  eo  discernitur,  qui  stipendia 
sibi  sponte  ablata  recipit;  neque  ideo  hic  collector  dicitur  quia  multa 
ei  offeruntur. 

h.  Lucrum  captantes  dicuntur,  qui  stipendii  partem 
absque  licentia  tamquam  propriam  sibi  retinent. 

a.  Ad  incurrendam  censuram  requiritur,  ut  quantitas,  quae  re- 
tinetur, ad  grave  peccatum  furti  constituendum  sufficiat  et  ei,  a quo 
retinetur,  notabile  lucrum  afferat,  quod  etiam  ex  parvis  lucris  coa- 
lescere potest. 

(3.  Ergo  excommunicationem  non  incurrunt,  qui  partem  stipendii 
in  illis  casibus  sibi  retinent,  ubi  id  licite  fieri  potest.  Pariter  excom- 
municationem non  incurrunt,  quamvis  illicite  agant,  qui  partem  sti- 
pendii retinent,  ut  eam  in  pios  usus  impendant,  quia  lucrum  proprie 
non  capiunt. 

c.  Ad  incurrendam  censuram  utrum  que  requiritur,  ut 
colligantur  stipendia  et  cum  lucro  aliis  dentur:  delictum 
enim  debet  esse  completum. 

a.  Ergo  peccant  quidem,  sed  censuram  non  incurrunt,  qui  mis- 
sarum stipendia  accipiunt  a sponte  offerentibus,  etsi  in  maiore  numero, 
eaque  cum  lucro  aliis  tradunt,  quia  stipendia  non  collegerunt.  Ex- 
communicationem autem  incurrunt,  qui  colligentes  pauca  tantum  ac- 
cipiunt, ea  vero  cum  magno  lucro  aliis  tradunt. 

P.  Ergo  excommunicationem  non  incurrit,  qui  stipendia  colligit 
quidem  prava  intentione  lucrum  faciendi,  postea  vero  mutata  volun- 
tate integrum  stipendium  aliis  tradit. 

2.  Pro  missis  scilicet  manualibus : harum  enim  stipendia 
proprie  colligi  dicuntur;  ubi  tamen  notandum  est  ad  missas 
manuales  etiam  missas  fundatas  vel  per  legatum  relictas 
pertinere,  quae  non  adhaerent  alicui  beneficio^). 

3.  Faciendo  eas  celebrare  'pro  minore  stipendio.  Olim 
complures  interpretes  huius  sententiae  erant,  ad  incurrendam 
censuram  requiri,  ut  missae  in  alio  loco  celebrentur,  ub 
stipendia  minoris  pretii  esse  solent;  nunc  autem  constat 
excommunicationem  etiam  illos  incurrere,  qui  missas  pro 
minore  pretio  celebrari  faciunt  in  eodem  loco,  ubi  stipendia 
collegerant*^). 

13.  Omnes,  qui  excommunicatione  mulctantur  in  consti- 
tutionibus s.  Pii  V.  „ Admonet  nos‘%  Innocenti  IX.  „Quae 
ab  hac  sede“ , Clementis  VllI.  „Ad  romani  pontificis  curam^\ 
et  Alexandri  VII.  „ Inter  ceteras^  alienationem  et  infeuda- 
tionem  civitatum  et  locorum  s.  r.  ecclesiae  respicientibus. 

85.  a.  Haec  censura  eo  tendit,  ut  illaesum  servetur  dominium 
temporale  s.  sedis,  ideo  censura  plectitur,  qui  audeat  s.  pontificem 
ullo  modo  impellere  ad  dominium  temporale  alienandum  vel  in  feudum 
traderdum.  Obiectum  igitur  constitutionis  est  infeudatio  (Lehensgebung) 
vel  alienatio  (Verausserung),  qua  nempe  dominium  indirectum  in  alium 
transferatur;  non  agitur  de  abdicatione  dominii  temporalis  sive  totius 
sive  partis,  de  qua  tunc  temporis  nemo  cogitabat. 

b.  Actiones,  quae  censura  mulctantur,  sunt:  a.  tractare,  consulere 
aut  alias  verba  facere  de  alienatione,  ita  ut  simul  proponatur  oratores 
eligere  ad  s.  pontificem  de  hac  re  mittendos.  |3.  Insinuare  vel  suadere 
s.  pontifici  huiusmodi  alienationem,  sive  id  fiat  per  se  sive  per  alium. 

c.  Hanc  censuram  igitur  non  incurrunt:  o.  qui  s.  pontifici  sua- 
dent renuntiationem  dominii  temporalis;  nec  p.  qui  ss.  pontifici  pro- 
ponunt conciliationem  cum  gubernio  italico. 

d.  Hanc  censuram  incurrunt  omnes  tum  ecclesiastici  tum  saecu- 
lares, cuiuscunque  sint  dignitatis  et  ordinis,  etiam  cardinales,  episcopi, 
legati,  qui  talia  agunt. 


h S.  C.  C.  22.  aug.  1874. 

2)  S.  Officium  15.  ian.  1892. 

14.  Religiosos  'praesumentes  clericis  aut  laicis  extra 
casum  necessitatis  sacramentum  extremae  unctionis  et  eucha- 
ristiae per  viaticum  ministrare  ahsque  parochi  licentia, 

86. '  Religiosi  proprie  dicti,  qui  vota  sollemnia  emiserunt,  non 
igitur  novitii,  nec  simpliciter  professi  sive  • in  aliqua  congregatione 
sive  in  proprie  dicta  religione  exceptis  scholasticis  societatis  lesu. 
Clericis  aut  laicis;  ergo  non  contrahunt  censuram,  si  ultima  sacra- 
menta administrant  aliis  religiosis  etiam  diversi  ordinis,  clericis  vel 
laicis,  qui  de  sua  familia  sunt,  vel  peregrinis  in  domibus  religiosorum 
hospitanlibus.  Extra  casum  necessitatis.  Necessitas  adest,  si  infirmus 
est  in  periculo  mortis  et  pa,rochus  advocari  facile  non  potest.  Absque 
licentia  saltem  praesumpta,  quam  parochus  rogatus  creditur  daturus. 

15.  Extrahentes  ahsque  legitima  venia  reliquias  ex  sacris 
coemeteriis  sive  catacumbis  urbis  Romae  eiusque  territorii  eis- 
que  auxilium  vel  favorem  praebentes. 

87.  Ad  incurrendam  hanc  censuram  requiritur:  a.  ut  extrahantur 
rerae  religuiae,  corpora  vel  partes  corporis,  licet  minimae  sanctorum 
martyrum;  h.  ut  extrahantur  ahsque  legitima  venia,  quam  veniam  con- 
cedit cardinalis  vicarius. 

.16.  Co'inmunicantes  cum  excommunicato  nominatim  a 
papa  in  crimine  criminoso,  ei  scilicet  'impendendo  auxilium 
vel  favorem. 

' 88.  a.  Etsi  communicatio  cum  quovis  excommunicato  vitanda 
prohibita  sit,  in  censuram  tamen  ille  tantum  incidit,  qui  communicat 
cum  excommunicato  nominatim  a papa,  qualis  censetur  tum  is,  quem 
papa  particulari  sententia  excommunicavit,  tum  is,  quem  papa,  post 
contractam  excommunicationem  latae  sententiae,  excommunicatum  esse 
denuntiat. 

h.  Censura  tamen  illa  tantum  communicatio  plectitur,  quae  con- 
sistit in  auxilio  vel  favore  excommunicato  exhibito,  ut  in  suo  crimine 
persistat;  , , ‘ , 

17.  Clerici  scienter  et  sponte  communicantes  in  divinis 
cum  personis  a romano  pontifice  nominaiim  excommunicatis 
et  ipsos  in  officiis  recipientes.  ... 

89.  Hanc  censuram  incurrunt  clerici,  qui  scientes  aliquem  esse 
a papa  nominatim  excommunicatum,  sponte,  hon  vi  aut  metu  -adacti 

cum  eo  in  divinis  communicant,  eo  quod  illum  in  divinis  officiis  re- 
cipiunt i.  e.  ad  divina  officia  peragenda  admittunt.  Ergo  excommuni- 
cationem non  incurrit  clericus,  qui  simul  cum  excommunicato  nomi- 
natim  a papa  officiis  assistit,  vel  eius  missam  audit,  quia  eum  rion 
recipit  in  officiis,  sed  rector  ecclesiae,,  qui  eum  admittit  ad  missam 
dicendam.  ; ' ; ■ 7 

18.  Praesumentes  extra  mortis  articulum  absolvere  ab 
excommunicationibus  speciali  modo  apostolicae  sedi  reservatis 
sine  debita  facultate,  etiam  quovis  praetextu. 

90.  Hanc  censurain,  quae  ab  ipsa  constitutione  Ap.  sedis  sta- 
tuitur, incurrunt  confessarii,  qui  scienter  et  sponte  absque  facultate 
poenitentem  absolvunt  ab  excommunicatione  speciali  modo  romano 
pontifici  reservata  extra  mortis  periculum  et  extra  casuni  vere  ur- 
gentem. 


§ 2,  Ex  concilio  tridenti  no. 

19.  Si  quem  clericorum  vel  laicorum,  quacunque  is  digni- 
tate etiam  imperiali  aut  regali  praefidgeat,  in  tantum  malorum 
omnium  radix  cupiditas  occupaverit,  si  alicuius  ecclesiae  seu 
cuiusvis  saecularis  vel  regularis  beneficii,  montium,  pietatis 
aliorumque  piorum'  locorum  iurisdictiones,  bona,  census  ac 
iura,  etiam  feudalia  et  emphijteutica,  fructus,  emolumenta  seu 
quascunque  obventiones,  quae  in  ministrorum  et  pauperum 
necessitate  converti  debent,  per  se  vel  per-  alios  vi  vel  timore 
incusso  seu  etiam  per  suppositas  personas  clericorum  aut 
laicorum  seu  quacunque  arte  aut, ^quocunque^  quaesito  colore 
in  proprios  usus  convertere  illosque  usurpare  praesumpserit 
seu  impedire,  ne  ab  iis,  ad  quos  iure  pertinent,  percipian- 
tur, is  anathemati  tamdiu  subiaceat,  quamdiu  iurisdictiones, 
bona,  res,  iura,  fructus  et  reditus,  quos  occupaverit  vel  qui 
ad  eum  quomodocunque,  etiam  ex  donatione  • suppositae  per- 
sonae pervenerint,  ecclesiae  eiusque  administratori  sive  bene- 
ficiato  integre  restituerit,  ac  deinde  a'  romano  pontifice  ab- 
solutionem obtinuerit.  Clericus  vero, ' qui  , nefandae  fraudis 
et  usurpationis  huiusmodi  fabricator  seu  consentiens^  fuerit, 
eisdem  poenis  subiaceat.  ' Sess.' 22.  c.  11.  .De  reform.  , ,r 

91.  a.  Haec  censura  tuetur  hona  ecclesiastica  latissimo  sensu 
accepta,  bona  scilicet  et  iura  temporalia  quaecunque  ad  ecclesias,  loca 
religiosa  vel  loca  pia  pertinentia,  ad  quae  partim  refertur  etiam  primae 
seriei  articulus  11  et  12.  In  casibus  ergo,  qui  ad  utramque  censuram 
pertinent,  contrahitur  censura  .speciali  modo  reservata^). 

h.  Censuram  contrahunt  clerici  et  laici,  qui  bona  ecclesiae  usur- 
pant, ea  auctoritative  tamquam  iure  sibi  debita  occupando,  vel  qui 
impediunt,  ne  ab  iis,  ad  quos  de  iure  pertinent,  percipiantur,  ea  quasi 
ad  se  pertinentia  occupando  et  in  proprios  usus  convertendo.  Clerici 
censuram  incurrunt,  si  his  actionibus  etiam  solum  consentiunt. - 

c.  In  hac  re  disputant,  utrum  omnes  usurpationes  hac  censura 
plectantur,  an  solum  auctoritativae,  quae  scilicet  per  publicam  aucto- 
ritatem fiant.  Ex  declaratione  s.  sedis  fures  et  latrones  hanc  censuram 
non  incurrunt^). 

d.  Tandem  hanc  censuram  etiam  illi  incurrunt,  qui  eiusmodi 
bona  ab  usurpatoribus  emerint  vel  alio  titulo  (donatione,  hereditate, 
legato  etc.  aquisierint* *). 


, , Articulus  quintus. 

De  excommunicationibus  ordinariis  reservatis. 

Tertia  series  ex  constitutione  Apostolicae  sedis  con- 
tinet tres  excommunicationes,  quibus  accessit  quarta  ex 
decreto  Vigilanti  Leonis  XIII.  25.  maii  1893.  Quae  quidem 
censurae,  cum  a romano  pontifice  reserventur,  proprie 
papales  dicendae  sunt,  a quibus  tamen  episcopi  vi  pote- 
statis iure  ordinario  eis  delegatae  absolvere  possunt^). 

§ 1.  Ex  constitutione  ^Apostolicae  sedis**» 

1 . Clericos  in  sacris  'constitutos  vel  regulares  aut  moniales 
post  votum  sollemne  castitatis  matrimonium  contrahere  prae- 
sumentes, necnon  omnes  cum  aliqua  ex  praedictis  personis 
matrimonium  contrahere  praesumentes. 

9 S.  Officium  8.  iul.  1874. 

2)  S.  Officium  9.  mart.  1870. 

S.  Officium  8.  iul.  1894. 

*)  Censuram  per  decretum  Vigilanti  statutam  S.  C.  de  prop.  fide 

18.  aug.  1893  extendit  etiam  ad  fideles  ritus  orientalis. 

92.  a.  Putabant  nonnulli:  a.  ad  incurrendam  censuram  requiri, 
ut  huiusmodi  matrimonio  aliud  non  obstet  impedimentum;  at  decla- 
ravit s.  sedes  censuram  contrahi,  etsi  praeter  ordinem  vel  votum  ad- 
sint alia  impedimenta  dirimentia  e.  g.  affinitatis  vel  consanguinitatis*); 
P.  censuram  non  incurri,  si  contrahant  matrimonium  civile  in  loco,  ubi 
lex  tridentina  de  clandestinitate  viget;  at  vero  iterum  declaravit  s.  sedes 
censuram  contrahi  per  matrimonium  civile,  etiam  in  loco,  ubi  lex  tri- 
dentina viget^). 

b.  Praesumentes.  Cum  in  clericis  et  religiosis  ignorantia  legis 
matrimonium  prohibentis  sit  impossibilis,  solum  ignorantia  poenae  aut 
ignorantia  ordinis  vel  voti,  quo  alter  ligatur,  excusare  poterit. 

2.  Procurantes  abortum  effectu  secuto. 

93.  Declaratio.  Ex  ipsis  huius  censurae  verbis  tria 
ad  eam  incurrendam  requiruntur : a.  ut  verus  abortus 
habeatur,  b.  ut  abortus  procuratus  fuerit,  c.  ut  effectus 
secutus  sit. 

1.  Ut  verus  abortus  habeatur.  Ex  iis,  quae  alibi  de 
ratione  abortus  dicta  sunt^),  constat  ad  verum  abortum 
requiri:  a.  ut  foetus  eiiciatur:  etenim  si  certo  non  constat, 
id,  quod  eiicitur,  esse  foetum  et  non  solum  molam,  non 
incurritur  excommunicatio;  b.  ut  ante  septimum  gestationis 
mensem  eiiciatur : etenim  post  septimum  gestationis  mensem 
non  habetur  abortus,  sed  acceleratus  partus. 

a.  Ergo  non  incurritur  excommunicatio,  si  semen  statim  post 
copulam  expellitur,  quia  conceptio  nondum  est  certa:  nec  si  eiicitur 
foetus  iam  mortuus,  etsi  procurans  nesciebat  eum  iam  mortuum  esse. 

p.  Operatio  chirurgica,  quae  vocatur  craniotomia,  non  tam  pro- 
curatio abortus  quam  directum  homicidium  est,  idcirco  qui  peragit 
craniotomiam,  non  incurrit  excommunicationem,  qua  procurantes  ab- 
ortum feriuntur. 

Nihil  refert,  quo  tempore  post  conceptionem  procuretur  abortus, 
quia  verba  constitutionis  non  distinguunt  inter  foetum  animatum  et 
inanimatum,  sed  absolute  dicunt:  procurantes  abortum. 

2.  Ut  procuratus  fuerit.  Abortum  procurare  dicuntur, 
qui  sive  per  se  sive  per  alium  ex  directa  intentione  ab- 


*)  S.  Officium  13.  ian.  1892. 
2)  S.  Officium  22.  dec.  1880. 
Cf.  De  praeceptis^  n.  342. 

ortus  actione  ex  se  efficaci  illum  producere  conantur,  ut 
si  medicus,  amasius  mulieri  ad  finem  abortus  'remedium 
praebeat  vel  ei  terrorem  incutiat : aliquid  jprhcurare  enim 
dicitur,  qui  de  industria  illud  quaerit. 

Ergo  excommunicationem  non  incurrunt,  qui  mulierem  prae- 
gnantem  ex  ira,  odio  vel  alio  molivo  licet  graviter  peccaminoso  per- 
cutiunt, ita  ut  yer  accidens  abortus  sequatur,  etsi  praevisus  fuerit. 

: - a.  Num  ex  iure  recenti  excommunicationem  incurrat  mater ^ 

quae  sibi  abortum  procurat,  disputant.  Omnes  tamen  consentiunt 
matrem,,  quae  ex  gravi  metu  ad  procurandum  sibi  abortum  in- 
ducta fuerit,  a censura  immunem  esse. 

Qui  affirmant,  dicunt  nostram  constitutionem  sine  distinctione 
omnes  procurantes  abortum  ferire,  ergo  etiam  matrem.  Qui  id  negant, 
dicunt,  in  j antiquis  decretis  omnibus  consentientibus  mater  nomine  pro- 
curantium non  comprehendebatur,  quamvis  idem  terminus  procurantes 
adhiberetur;  ergo  cum  piana  constitutio  excommunicationes  potius 
restringere  quam  extendere  velit,  mater  etiam  in  recenti  decreto  non 
censetur  comprehendi. 

, fi.  Non  solum  qui  se,  sed  etiam  qui  per  alium  efficiunt, 
ut  mulier  foetum  eiiciat,  abortum  procurare  dicuntur,  ideo  man- 
dantes tum  mulieri,  ut  sibi,  tum  aliis,  ut  mulieri  abortum  pro- 
ctirent,  excommunicatione  feriuntur.  At  vero  ad  abortum  coope- 
fantes  ‘ physice  sive  moraliter  ex  iure  recenti  excommunica- 
tionem non  incurrunt,  quia  in  nostra  constitutione,  secus  atque  in 
qintiquis  decretis  accidit,  cooperantes  non  continentur. 

3.  Ut  effectus^  secutus  sit.  Duo  ergo  ex  ^ hoc  capite 
adi  incurrendam  censuram  requiruntur:  a.  ut  abortus  ex 
medio  adhibito  reipsa  secutus  sit;  b.  ut  certo  constet  eum 
6x  hoc  ipso  et  non  potius  ex  alio  medio  secutum  esse. 

..  ^ a.  Ex  sententia  s.  Alphonsi  (n.  40)  excommunicationem  non  incurrit, 
quem  procurati  abortus  poenitet,  priusquam  effectus  sequatur,  quia 
in  hoc  casu  delinquens  non  est  amplius  contumax,  quando  peccatum 
fit  opere  consummatum.  Attamen  poenitentia  efficit  quidem,  ut  cesset 
peccatum  antea  commissum,  at  impedire  nequit,  quominus  incurratur 
censura  propter  peccatum  cum  prava  et  contumaci  voluntate  antea 
commissum.  Nec  obstat,  quod  poena  contrahatur,  quando  peccatum 
iktn ' remissum  est : poena  enim  non  est  effectus  perseverantis  'peccati, 
sed' peccati 'prius  commissi  (n.  21). 

b.  Distinctio  inter  foetum  animatum  et  inanimatum  non  amplius 
attenditur:  leges  enim  recentes  ab  antiqua  (et  absoleta)  hypothesi 
foetus  inanimati  praescindere  censentur.  Ideo  excommunicatio  incur- 
ritur, quocunque  tempore  abortus  fiat. 

3.  Litteris  apostolicis  falsis  scienter  utentes  vel  crimini 
ea  in  re  cooper antes, 

94.  Litteras  apostolicas  falsificantes  contrahunt  excommunica- 
tionem papae  speciali  modo  reservatam  (I.  9);  litteris  falsis  scienter 
utentes  i.  e.  ad  obtinendum  effectum  in  eis  contentum  eas  exhibentes, 
etsi  effectum  non  obtineant,  sive  clerici  sive  laici  sunt,  — item  ad 
earum  usum  opere  vel  consilio  scienter  et  efficaciter  cooperantes,  hanc 
excommunicationem  incurrunt. 

95.  De  absolutione  a censuris  episcopo  a iure  re- 
seryatis. 

a.  In  casu  urgenti  poenitens  a quovis  confessario  directe  absolvi 
potest  (nisi  episcopus  peccatum,  cui  censura  papalis  annexa  est,  sibi 
reservaverit);  attamen  tenetur  postea  per  se  vel  per  confessarium  sub 
])oena  reincidentiae  ad  episcopum  recurrere  eiusque  mandatis  stare, 
prout  de  aliis  casibus  papalibus  statutum  est. 

h.  In  articulo  mortis  constitutus  a quovis  confessario  absolvi 
potest,  nec  remanet  obligatio  adeundi  episcopum,  si  absolutus  conva- 
luerit, nisi  sub  hac  condicione  episcopus  censuram  sibi  reservaverit. 

c.  Regulares  potestatem  habent  ab  his  casibus  absolvendi,  nisi 
episcopi  eos  sibi  reservaverint;  etenim  aijte  constitutionem  pianam  vi 
privilegii  a casibus  reservatis  (exceptis  episcopalibus)  absolvere  pote- 
rant; per  constitutionem  autem  praedictam  revocatur  privilegium  ab- 
solvendi a casibus  romano  pontifici  reservatis:  manet  ergo  facultas 
absolvendi  a casibus  romano  pontifici  non  reservatis. 

§ 2,  Ex  decreto  ,,  Vigilanti**, 

4.  Excommanicationem  incurrunt:  1.  Bibliopolae  alii- 
que mercatores  laici  missarum  stipendia  quocunque  modo 
colligentes,  qui  sacerdotibus,  quibus  missas  celebrandas 
committunt,  non  pecuniam,  sed  libros  vel  alias  merces  re- 
pendunt. 

2.  Item  laici  tradentes  missarum  eleemosynas  a fide- 
libus vel  locis  piis  acceptas  bibliopolis,  mercatoribus  aliis- 
que collectoribus,  sive  recipiunt  sive  non  recipiunt  quid- 
quam ab  iisdem  nomine  praemii. 

96.  A poena  incurrenda  non  excusat,  quod  missarum  numerus 
collectis  eleemosynis  nulla  facta  imminutione  respondeat,  aut  paupe- 

ribus  sacerdotibus  eleemosynis  missarum  carentibus  tali  modo  sub- 
veniatur, vel  lucrum  ex  mercium  cum  eleemosynis  commutatione  non 
in  proprium  colligentium  commodum,  sed  in  piarum  institutionum  et 
bonorum  operum  usum  vel  incrementum  impendatur. 

a.  Per  decretum  Vigilanti  25.  maii  1893  complures  actiones  circa 
stipendia  missarum  poenis  plectuntur,  sive  quia  per  eas  mercatura 
exercetur,  sive  quia  illicitae  mercaturae  facile  ansa  praebetur.  Poenae 
autem  sunt: 

a.  pro  sacerdotibus  (non  comprehenduntur  cardinales  et  episcopi) 
suspensio  a divinis  papae  simpliciter  reservata; 

P.  pro  clericis,  qui  sacerdotes  non  sunt,  suspensio  a susceptis 
ordinibus  et  inhabilitas  recipiendi  ordines  superiores  item  papae  sim- 
pliciter reservata; 

y.  pro  laicis  excommunicatio  episcopo  reservata. 

h.  Per  decretum  Ut  debita  11.  maii  1904  eaedem  poenae  inno- 
vantur et  actiones  sub  censura  prohibitae  accuratius  determinantur,, 
adeo  ut  censuram  incurrant: 

a.  Scienter  tradentes  obligationes  missarum  et  ipsarum  eleemo- 
synas a fidelibus  vel  locis  piis  acceptas  quibuslibet,  etiam  ecclesiasticis 
viris,  qui  missas  requirant  non  taxative  ut  eas  celebrent  sive  per  se 
sive  per  sacerdotes  sibi  subditos,  sed  ob  alium  quemlibet,  quamvis 
optimum  finem;  item  eas  scienter  acceptantes. 

p.  Separantes  eleemosynas  missarum  manualium  et  ad  instar 
manualium  ab  earum  celebratione  vel  commutantes  in  alias  res  aut 
eleemosynam  imminuentes,  scilicet  non  tradendo  eas  celebranti  ex  in- 
tegro et  in  specie  sua. 

y.  Vendentes  libros,  sacra  utensilia  vel  quaslibet  alias  res  aut 
ementes  et  ineuntes  associationes  cum  diariis  et  ephemeridibus  ope 
missarum  celebrandarum  vel  celebratarum,  quoties  hoc  postremum  in 
usum  ad  habitudinem  cedat  et  in  subsidium  alicuius  commercii  vergat. 

b.  Detrahentes  ex  eleemosynis  missarum,  quas  fideles  celebrio- 
ribus Sanctuariis  tradere  solent,  quidquam,  ut  ipsorum  decori  et  orna- 
mento consulatur. 


> Articulus  seztus. 

De  excommunicationibus  nemini  reservatis. 

In  quarta  serie  excommunicationes  numerantur  tre- 
decim,  quarum  quinque  a constitutione  Apostolicae  sedis, 
septem  a concilio  tridentino  latae  sunt,  quibus  accedit  ex- 
communicatio a Pio  X.  lata  in  Motu  proprio  „Praestantia'‘ . 

§ 1,  Ex  constitutione  „Apostolicae  sedis**^ 

1.  Mandantes  seu  cogentes  tradi  ecclesiasticae  sepul- 
turae haereticos  notorios  aut  nominatim  excommunicatos  vel 
interdictos. 

97.  a.  Mandantes  seu  cogentes  intelliguntur,  qui  publica  aucto- 
ritate praediti  aut  imperio  iubent  sepulturam,  aut  vi  vel  metu  alios 
cogunt  ad  sepeliendum.  Ergo  sepelientes  vel  sepulturae  assistentes 
censuram  non  incurrunt. 

h.  Sepultura  ecclesiastica  habetur,  si  defunctus  deponitur  in  loco 
sacro  et  ritu  sacro;  immo  etsi  deponatur  sine  ritu  sacro,  dummodo  id 
fiat  in  loco  sacro,  iam  incurritur  censura ; at  non  incurritur,  si  sepe- 
liatur ritu  sacro  in  loco  profano.  — Disputant,  utrum  ad  contrahendam 
. censuram  locus  debeat  esse  ab  episcopo  vel  eius  nomine  consecratus, 
an  sufficiat,  quod  sit  a sacerdote  simpliciter  benedictus  vel  solum  ab 
episcopo  ad  sepulturam  fidelium  destinatus:  cum  res  sit  dubia,  dicendum 
videtur,  locum  debere  esse  consecratum. 

c.  Haeretici  (apostatae,  schismatici)  notorii,  etsi  non  sint  vitandi 
nec  ulli  sectae  adhaeserint,  dummodo  publice  constet  eos  fuisse  haere- 
ticos et  in  haeresi  decessisse,  sive  notorietate  iuris  sive  facti. 

Nota.  Cum  in  Austria  ex  lege  civili  haeretici  in  duplici  casu 
sepeliri  debeant  in  coemeterio  catholicorum,  notandqm  est  eos  cen- 
suram non  incurrere,  qui  non  proprio  nomine,  sed  vi  legis  civilis  vel 
nomine  superioris  sepulturam  mandant  vel  alios  ad  sepeliendum  co- 
gunt, quia  deest  contumacia. 

2.  Laedentes  aut  perterrefacientes  inquisitores,  denun- 
tiantes^ testes  aliosve  ministros  s.  officii  eiusve  sacri  tribu- 
nalis scripturas  diripientes  aut  comburentes  vel  praedictis 
quibuslibet  auxilium,  consilium,  favorem  prasetantes. 

98.  a.  Haec  censura  ad  tuendum  tribunal  s.  inquisitionis  statuta 
est.  Eam  incurrunt  laedentes  in  corpore  aut  perterrefacientes  i.  e. 
metu  valde  gravi  afficientes  iudices,  testes  aliosve  ministros  s.  Officii. 
Diripientes  aut  comburentes  seu  alio  modo  destruentes,  non  autem  clam 
auferentes,  acta,  etiam  typis  impressa,  eiusdem  s.  tribunalis. 

h.  Etsi  episcopi  a s.  sede  sint  constituti  inquisitores,  eorum  tamen 
tribunal  non  dicitur  simpliciter  s.  Officium;  ideo  censura  non  est  ex- 
tendenda ad  episcoporum  tribunalia. 

3.  Alienantes  aut  recipere  praesumentes  bona  ecclesia- 
stica absque  beneplacito  apostolico  ad  formam  extravagantis 
„ Ambitiosae^''  de  rebus  ecclesiasticis  non  alienandis. 

99.  Declaratio.  Constitutio  Ambitiosae  duo  statuit: 
a.  ad  bona  ecclesiastica  magni  valoris  tum  licite  tum 
valide  alienanda  requiritur  licentia  seu  beneplacitum  apo- 
stolicae  sedis;  h.  alienantes  et  recipientes  bona  ecclesia- 
stica absque  licentia  excommunicationem  incurrunt^).  lam 
ad  declarandam  excommunicationem,  quam  innovat  nostra 
constitutio,  exponi  debet:  a.  quae  bona  ecclesiastica  hic 
intelligantur ; |3.  quae  actiones  sub  censura  prohibitae  sint; 
Y.  quae  personae  hac  censura  plectantur. 

Constitutio  Ambitiosae  neque  in  Germania  neque  in  Gallia  re- 
cepta fuit;  quam  ob  rem  ante  constitutionem  Ai)ostolicae  sedis  ex 
consuetudine  legitime  introducta  bona  ecclesiastica  quaecunque  sine 
licentia  sanctae  sedis  alienari  poterant,  quin  contraheretur  excommu- 
nicatio. At  post  constitutionem  Apostolicae  sedis  lex  petendi  hanc 
licentiam  eidemque  adnexa  censura  viget  etiam  in  Germania  et  Gallia: 
antequam  enim  consuetudinem  per  pianam  constitutionem  prorsus  ab- 
latam esse  declaravit  s.  Officium  22.  dec.  1880^). 

100.  Quae  bona  ecclesiastica.  1.  Bona  ecclesiastica 
hic  intelliguntur  bona  omnium  locorum,  quae  sacra  vel 
pia  dicuntur,*  modo  ab  ecclesiastica  auctoritate  erecta 
fuerint,  etsi  eorum  bona  a laicis  administrentur. 

Bona  ecclesiastica  non  sunt  pia  legata  vel  alia  bona  ecclesiae 
donata,  quae  nondum  sunt  ab  ecclesia  acceptata  vel  rite  acquisita, 
nec  capellaniae  laicales,  quamvis  n6  istae  quidem  pro  lubitu  alienari 
possint^).  Bona  autem,  quae  ad  instituta  virorum  et  mulierum,  sive 
a s.  sede  approbata  sive  tantum  dioecesana,  perlinent,  ecclesiastica 
sunt,  quae  sine  licentia  s.  sedis  alienari  non  possunt,  et  sic  alienantes 
excommunicationem  incurrunt^ . 

2.  Non  tamen  indiscriminatim  omnia  bona  ecclesia- 
stica sed  solum  immohilia  et  mobilia  pretiosa  (quae  ser- 
vando servari  possunt)  inconsulta  s.  sede  alienari  pro- 
hibentur. 

a.  Bona  immohilia  censentur  non  solum  praedia  et  aedificia  sed 
etiam  ea,  quae  fundo  tenentur  ut  fodinae,  arbores  frugiferae  vel  praedio 

q G.  Ambitiosae  un.  De  rebus  eccl.  non  alienandis  (Extrav.  com. 
III.  4)  Pauli  II.  1.  mart.  a.  1468. 

2)  Cf.  Acta  s.  sedis  XV.  p.  539. 

q S.  C.  C.  8.  .febr.  1871.  Gf.  Acta  s.  sedis  VI.  476. 

q s.  c.  de  pi'op.  fide  15.  ian.  1903. 

necessariae,  iura  (ius  venandi  et  piscandi)  et  servitutes,  census  et 
pecunia  praediis  vel  mobilibus  pretiosis  acquirendis  a donatoribus  de- 
stinata. 

h.  Mobilia  iwetiosa  censentur  vasa  aurea  vel  argentea,  copiosae 
bibliothecae,  ornamenta,  quae  antiquitate  vel  artificio  praestant  etc., 
dummodo  ne  sint  exigui  valoris.  Exigui  autem  valoris  censentur  bona, 
quae  summam  300  fi.  seu  500  mare,  seu  600  fr.  non  excedunt'). 

Mobilia  pretiosa  autem  in  ordine  ad  hanc  legem  non  censentur: 
pecunia,  nisi  data  sit  ad  emenda  immobilia  vel  mobilia  pretiosi,  obli- 
gationes et  actiones,  quae  vix  a pecunia  differunt,  insignes  reliquiae, 
quae  minus  proprie  mobilia  pretiosa  dicuntur,  vetus  suppellex,  quae 
ex  consuetudine  alienari  potest  ad  novam  aeque  pretiosam  comparan- 
dam, neque  fructus  et  bona,  quae  servando  servari  non  possunt:  haec 
enim  hac  ipsa  constitutione  alienari  permittuntur. 

101.  Actiones  sub  censura  prohibitae  sunt  alienatio 
et,  quae  rei  respondet  receptio  seu  acquisitio  (praesumptuosa) 
bonorum  ecclesiasticorum.  Nomine  alienationis  intelligitur 
quivis  contractus,  quo  ius  dominii  vel  usus  vel  ususfructus 
in  alium  transfertur  aut  quocunque  modo  imminuitur  aut 
oneratur.  Eiusmodi  actiones  sunt: 

a.  Venditio,  permutatio  (datio  in  solutum),  donatio, 
haereditaria  transmissio  (Vererbung)  etc.,  quibus  dominium 
in  alium  transfertur; 

h.  Pignoratio,  hypothecatio,  impositio  servitutis  etc. 
quibus  bona  ecclesiae  onerantur; 

c.  Infeudatio  (Lehensgebung),  locatio  ultra  triennium, 
emphyteusis  etc.,  quibus  dominium  utile  in  alium  trans- 
fertur : 

d.  Compromissum,  transactio,  remissio  servitutis,  cessio 
litis  etc.,  quibus  iura  ceduntur. 

a.  Si  bonum  ecclesiasticum  (domus  vel  ager)  ad  longius  tempus 
elocandum  esset,  administrator  ad  effugiendam  censuram  sibi  reservare 
deberet  ius  contractum  singulis  trienniis  rescindendi.  Promissio  elapso 
triennio  renovandi  contractum  non  inducit  censuram. 


')  S,  C.  epp.  et  reg.  1.  maii  18t0.  Summa  25  aureorum,  quam 
hoc  decreto  ex  antiquioribus  responsis  (a  1611  et  1698)  memorat  con- 
gregatio, summae  superius  positae,  mutato  pecuniae  valore,  nunc  recte 
aequivalere  censetur. 

p.  Ad  incurrendam  censuram  requiritur,  ut  alienatio  ex  utraque 
parte  sit  perfecta.  Si  ergo  alienatio  boni  ecclesiastici  fiat  snb  reser- 
vatione  heneplaciti  apostolici,  ex  multorum  sententia  excommunicatio 
non  incurritur,  modo  contractus  exsecutioni  non  mandetur,  antequam 
advenerit  licentia  apostolica:  etenim  quod  adhuc  in  dominio  venditoris 
est,  nequit  dici  alienatum.  Pari  modo  ubi  venditio  non  perficitur  nisi 
rei  traditione,  censura  non  incurritur,  antequam  venditio  traditione  rei 
perfecta  fuerit,  ubi  autem  venditio  solo  partium  consensu  perficitur, 
censura  iam  ante  rei  traditionem  incurritur. 

T-  Num  alienationes  factae  inter  ecclesias  vel  loca  pia  obnoxiae 
sint  censurae,  disputatur.  D’ Annibale  et  Ballerini  id  negant:  con- 
stitutio enim  Ambitiosae  hac  prohibitione  cavere  intendit  divini  cultus 
detrimentum,  eo  quod  bona  ecclesiastica  transeunt  in  dominium  lai- 
corum;  in  eiusmodi  autem  alienatione,  quae  inter  ecclesias  fit,  cultus 
divinus  detrimentum  non  patitur;  sententiae  tamen  neganti  obstat 
decretum  S.  C.  G.  24.  ian.  1632. 

102.  Personae,  quae  hac  censura  plectuntur,  sunt 

alienantes  et  recipere  praesumentes  absque  beneplacito  s.  sedis. 

1.  Alienantes  ii  solum  intelliguntur,  quorum  nomine 
alienatio  peragitur,  parochi  vel  rectores,  non  autem  eorum 
mandatarii,  neque  ad  alienationem  aliquo  modo  e.  g.  con- 
sensu cooperantes,  neque  eiusmodi  bona  destruentes  vel 
furantes^). 

a.  Laici  vi  legum  civilium  bona  ecclesiastica  administrantes,  qui 
ipsi  horum  bonorum  alienationem  illicite  peragunt,  in  excommunica- 
tionem incidunt;  si  parochus  vel  alia  persona  ecclesiastica  laicis  solum 
consentientibus  alienationem  peragit,  hi  excommunicationem  non  in- 
currunt^). 

h.  Non  consentiunt  auctores,  num  etiam  episcopi  et  abbates  illi- 
cite alienantes  bona  ecclesiastica  hanc  excommunicationem  incurrant. 
Constitutione  Ambitiosae  episcopi  et  abbates  non  excommunicatione  sed 
interdicto  ab  ingressu  in  ecclesiam  plectuntur;  sed  cum  hoc  interdictum 
constitutione  Apostolicae  sedis  non  innovetur,  exploratum  est  episcopos 
et  abbates  hanc  poenam  non  amplius  incurrere.  Iam  vero  complures 
auctores  (Aichner,  Lehmkuhl,  Ballerini)  contendunt  episcopos  et  ab- 
bates hodie  nullam  censuram  contrahere:  nam  Pius  IV.  renovat  cen- 
suram ad  formam  constitutionis  Ambitiosae ; sed  haec  constitutio  epi- 
scopos et  abbates  excommunicatione  non  ferit.  Alii  econtra  (D’  Anni- 
bale,  Bucceroni,  Hollwech)  docent  etiam  episcopos  et  abbates  hanc 


q S.  Officium  9.  mart.  1870. 
2)  Hollwech  1.  c.  p.  2412. 

censuram  incurrere,  quia  constitutio  ApostoUcae  sedis  eos  non  excipit, 
praesertim  cum  alia  poena  in  eos  non  statuatur. 

2.  Recipere  praesumentes.  Recipientes  dicuntur,  qui 
bona  ecclesiastica  emunt  vel  locant,  vel  ii,  in  quorum 
commodum  eisdem  hypotheca  imponitur.  Non  tamen 
omnes  recipientes  censurantur  sed  solum  recipere  praesu- 
mentes, ergo  illi  solum,  quos  ignorantia,  etsi  crassa  vel 
supina,  non  excusat;  econtra  alienantes  ignorantia  crassa 
ab  incurrenda  censura  non  excusat. 

3.  Beneplacitum  seu  licentia  apostolicae  sedis  non  re- 
quiritur: a.  quando  occasio  occurrit,  quae  non  sinit  ex- 
pectare  s.  sedis  responsum;  in  hoc  casu  tamen  episcopi 
licentia  requiritur;  b.  quando  bona  immobilia  relicta  sunt 
monasterio,  quod  talia  retinere  prohibetur;  c.  quando  ec- 
clesiae relicta  sunt  bona  sub  condicione,  ut  vendantur. 
Requiritur  autem  licentia,  etsi  alienatio  ob  iustam  causam 
et  in  utilitatem  ecclesiae  fiat:  nam  ipsa  hac  lege  sancta 
sedes  iudicium  de  utilitate  faciendae  alienationis  sibi  re- 
servavit. 

Nota  1.  Episcopi  et  cum  eorum  consensu  alii  licite  alienare 
possunt:  a.  bona  immobilia  exigui  valoris,  dummodo  ne  sint  partes 
praedii  maioris,  ne  ita  per  partes  successive  integrum  alienetur;  b.  mo- 
bilia pretiosa  exigui  valoris;  c.  bona  mobilia^  quae  servando  servari 
non  possunt,  ut  sunt  fructus  praediorum,  vinearum,  pecudum,  ligna 
silvarum,  quae  caedere  licet  etc.,  etsi  maioris  valoris  sint*). 

2.  Austriae  episcopis  8.  maii  1900  ad  decennium  facta  est  po- 
testas concedendi  facultatem:  a.  alienandi  bona  ecclesiastica  usque  ad 
summam  6000  florenorum,  arcliiepiscopis  usque  ad  summam  8000  fl.) ; 
J).  imponendi  onera  bonis  ecclesiasticis  usque  ad  12000  fl.  (archiepiscopis 
usque  ad  15000  fl.) ; c.  ineundi  contractus  locationum  et  conductionum 
15  annos  valituros;  d.  in  casibus  urgentis  necessitatis  vel  utilitatis 
alienandi  bona  eisque  onera  imponendi  usque  ad  summam  12000  fl. 
(archiepiscopis  usque  ad  15000  fl.).  Quoad  bona  regularium  ampliores 
adhuc  facultates  acceperunt  18.  sept.  1901. 

4.  Neglig entes  sive  culpabiliter  omittentes  denuntiare 
infra  mensem  confessarios  sive  sacerdotes,  a quibus  sollici- 
tati fuerint  ad  turpia  in  quibuslibet  casibus  expressis  a 


*)  C.  Terrulas  53.  c.  12.  q.  1. 

praedecessore  nostro  Georgio  XV.  constitutione  „Universi“ 
et  Benedicto  XIV.  constitutione  „ Sacramentum  poenitentiae"'^). 

103.  Huius  censurae  declarationem  confer  in  volumine  De  Sa- 
cramentis^ n.  393.  Hoc  solum  addendum  est.  Si  persona  sollicitata 
est  fide  digna  et  serio  promittit  se  infra  mensem  denuntiaturam  esse, 
a peccatis  absolvi  potest;  quin  immo  si  culpabiliter  ultra  mensem 
distulit  denuntiationem  et  nunc  serio  promittit  se  quamprimum  de- 
nuntiaturam esse,  pariter  a censura  absolvi  potest,  quia  non  dicitur: 
donec  non  denuntiaverit.  Quodsi  postea  mutata  voluntate  non  denun- 
tiet, censura  non  reviviscit,  quia  de  reincidentia  nihil  habetur. 

5.  Qui  libros  de  rebus  sacris  tractantes  sine  ordinarii 
approbatione  imprimunt  aut  imprimi  faciunt.  Haec  censura 
in  constitutione  Officiorum  ita  sonat:  Qui  sine  ordinarii 
approbatione  sacrarum  scripturarum  libros  vel  eorundem  ad- 
notationes  vel  commentarios  imprimunt  aut  imprimi  faciunt. 

104.  a.  Ad  quaesitum,  utrum  libri  de  rebus  sacris  tractantes 
in  constitutione  Apostolicae  sedis  intelligantur  solae  sacrae  scripturae 
earumque  commentarii,  an  universim  omnes  libri'  de  rebus  religiosis 
tractantes,  s.  Oricium  respondit:  affirmative  ad  primam  partem^). 
Quoad  rem  ergo  eadem  est  censura  utriusque  constitutionis,  clarius 
tamen  in  postrema  constitutione  expressa. 

b.  Censuram  incurrunt : o..  imprimentes  seu  typographi,  qui  curam 
impressionis  suscipiunt,  non  autem  ad  impressionem  cooperantes ; P.  im- 
primi facientes  i.  e.  auctor  et  editor,  si  a typograpbo  differt  et  manu- 
scriptum  imprimendum  curat. 

§ 2»  Ex  concilio  tridentino, 

6.  Qui  docere^  praedicare  vel  pertinaciter  asserere  seu 
publice  disputando  defendere  praesumserit,  non  esse  sacra- 
mento eucharistiae  praemittendam  confessionem  sacramen- 
talem,  quando  copia  habeatur  confessarii,  si  is,  quem  con- 
scientia peccati  mortalis  gravet,  vere  se  contritum  existimet. 
Sess.  13.  c.  11. 

105.  Censuram  incurrit,  qui  negat  necessario  praemittendam 
esse  sacramentalem  confessionem;  ergo  eam  non  incurrit,  qui  solum 


Cf.  De  sacramentis^  n.  387  ss. 
S.  Officium  22.  dec.  1880.  ’ 

negat  eam  iure  divino  necessariam  esse,  neque  is,  sive  clericus  sive 
laicus  est,  qui  confessionem,  ubi  ex  tridentino  tenetur,  non  praemittit. 

7.  Qui  clandestina  matrimonia^  libero  contrahentium 
consensu  facta,  vera  et  rata  esse  negant,  quamdiu  ecclesia 
ea  irritet  non  fecit.  Quiaiie  affirmabit  matrimonia  a filiis- 
familias  sine  consensu  parentum  contracta  irrita  esse  et 
parentes  ea  rata  vel  irrita  facere  posse.  Sess.  24.  c.  1. 
De  reform.  matr. 

8.  Raptor  (mulieris)  ac  omnes  illi  consilium,  auxilium 
et  favorem  praebentes.  Sess.  24.  c.  6.  De  reform.  matr. 

106.  Censuram  tum  raptor  tum  eius  cooperatores  incurrunt, 
etsi  matrimonium  secutum  seu  attentatum  non  fuerit. 

9.  Qui  quovis  modo  directe  vel  indirecte  subditos  suos 
vel  quoscunque  alios  cogunt,  quominus  libere  matrimonia 
contrahant.  Sess.  24.  c.  9.  De  reform.  matr. 

107.  Haec  censura  tuetur  libertatem  matrimonii.  Eam  incur- 
runt domini  temporales  et  magistratus,  qui  iurisdictionem  in  foro 
externo  saeculari  exercent,  non  autem  personae  privatae,  ut  parentes, 
qui  filios,  domini,  qui  servos  ad  ineundum  matrimonium  cogunt. 

10.  Magistratus,  qui  renuunt  praebere  episcopo  auxilium 
adversus  eos,  qui  clausuram  monialium  violant  vel  restitui 
prohibent.  Sess.  25.  c.  5.  De  regul. 

11.  Omnes,  qui  quomodocunque  coegerint  quamcunque 
mulierem  invitam,  praeterquam  in  casibus  in  iure  expressis, 
ad  ingrediendum  monasterium,  vel  ad  suscipiendum  habitum 
cuiuscunque  religionis,  vel  ad  emittendam  professionem,  quique 
consilium,,  auxilium  vel  favorem  dederint;  quique  scientes 
eam  non  sponte  ingredi  monasterium  aut  habitum  suscipere 
aut  professionem  emittere  quoquo  modo  eidem  actui  vel 
praesentiam  vel  consensum  vel  auctoritatem  interposuerint. 
Sess.  25.  c.  18.  De  regul. 

12.  Eos,  qui  sanctam  virginum  vel  aliarum  mulierum 
voluntatem  veli  accipiendi  vel  voti  emittendi  quoquo  modo 
sine  iusta  causa  impedierint.  Sess.  25.  c.  18.  De  regul. 

108.  a.  Hae  duae  censurae  tuentur  libertatem  ingrediendi  reli- 
gionem.  Agitur  de  religione  stricte  tali  votorum  sollemnium. 

h.  In  iure  duplex  casus  habetur,  in  quo  episcopus  cogere  potest 
mulierem  ad  ingressum  in  monasterium,  non  quidem,  ut  ibi  profes- 
sionem emittat,  sed  ut  ibi  degat:  a.  uxorem,  quae,  postquam  maritus 
cum  eius  consensu  professionem  emisit,  suspecta  est  de  incontinentia; 
|3.  uxorem  adulteram,  quam  poenitentem  maritus  nolit  recipere. 

§ 3.  Ex  Motu  proprio  ffEraestantia*^, 

13.  Qui  contradicunt  iis,  quae  continentur  sive  in  de- 
creto „LamentahiW^  (3.  iul.  1907),  sive  in  constitutione 
^Pascendi''  (8.  sepL  1907). 


Quaestio  tertia. 

De  suspensione’). 

Articulus  primus. 

De  suspensione  in  genere. 

109.  Natura.  1.  Suspensio  est  censura,  qua  clericus 
privatur  usu  potestatis,  quam  habet  ratione  ordinis,  officii 
vel  beneficii. 

a.  Quia  suspensio  est  poena  status  clericalis  propria,  in  solos 
clericos  cadere  potest  non  autem  in  fideles  generatim,  ut  fit  in  ex- 
communicatione. 

1).  Suspensio  non  aufert  ipsum  ius  vel  ipsam  potestatem  ut  bene- 
ficium vel  officium,  sed  solum  eorum  usum  atque  exercitium. 

c.  Cum  suspensio  in  privatione  usus  potestatis  clericalis  con- 
sistat, suspensionem  ille  tantum  ferre  potest,  qui  potestatem  clericalem 
concedere  potest.  Ideo  praefectae  monialium,  sicut  neminem  suspen- 
dere, ita  neque  ipsae  proprie  suspendi  possunt. 

d.  Suspensio  differt  a depositione  et  degradatione,  quae  sunt 
poenae  vindicativae,  quibus  clericus  non  solum  usu  potestatis  sed, 
quantum  fieri  potest,  ipsa  potestate  (officio,  beneficio)  privatur. 

b Kdher,  Die  Suspension  der  Kirchendiener  (Tubing,  Laupp.  1862). 
Holhvech  1.  c.  p.  132  ff. 

2.  Suspensio  proprie  dicta,  cum  sit  gravissima  poena, 
per  se  licite  ferri  non  potest  nisi  praemissa  monitione, 
declarata  causa  et  per  scripturam. 

3.  A suspensione  proprie  dicta  distinguenda  est  su> 
spensio  improprie  dicta;  illa  rationem  censurae  habet, 
haec  non  item,  sed  vel  est  poena  vindicativa,  vel  mera 
jprohihitio,  si  sine  culpa  feratur.  Haec  distinctio  ideo 
magni  momenti  est,  quia  solum  violatio  suspensionis, 
quae  rationem  censurae  habet,  effectum  irregularitatis 
producit. 

Suspensiones,  quae  per  modum  legis  universalis  et  stabilis  latae 
sunt,  etsi  solum  ad  tempus  (ad  annum,  ad  triennium),  rationem  cen- 
surae habent;  censurae  autem  non  sunt  suspensiones: 

a.  quae  propter  culpam  praeteritam  vel  in  perpetuum  vel  per 
modum  sententiae  particularis  ad  definitum  tempus  feruntur; 

h.  quae  absque  praevia  monitione  vel  non  declarata  causa  vel 
oretenus  infliguntur; 

c.  quae  in  communitatem  infliguntur; 

d.  quae  ex  informata  conscientia  ita  imponuntur,  ut  causa  suspen- 
sionis nullo  modo  ne  implicite  quidem  delinquenti  nota  fiat.  Ordinarie 
tamen  eius  causa  sine  monitione  ex  parte  iudicis  aliunde  iam  nota  est, 
quare  haec  suspensio  ordinarie  rationem  censurae  habet'). 

110.  Divisio.  1.  Suspensio  generalis  ea  dicitur,  qua 
elericus  privatur  usu  omnis  potestatis,  quam  sive  ex  or- 
dine sive  ex  officio  sive  ex  beneficio  habet;  specialis  ea 
dicitur,  qua  clericus  privatur  usu  potestatis  unius  vel 
alterius  tantum  speciei,  qua  scilicet  suspenditur  aut  ab 
ordine  aut  ab  officio  aut  a beneficio. 

2.  Suspensio  specialis  vel  est  totalis^  si  clericum  privat 
usu  omnis  potestatis  alicuius  speciei,  scilicet  aut  ordinis 
aut  officii  aut  beneficii;  vel  est  partialis^  si  eum  privat 
usu  partis  tantum  potestatis  alicuius  speciei,  ut  si  quis 
suspenditur  tantum  a celebratione,  non  a toto  ordine,  vel 
solum  ab  audiendis  confessionibus,  non  a toto  officio. 

a.  Suspensus  totaliter  ah  ordine  privatur  exercitio  cuiusvis  ordinis, 
exceptis  actibus  ordinum  minorum,  quos  etiam  laici  exercent;  suspensus 


b Cf.  Benedictus  XIV,  De  synodo  1.  12.  c.  8.  n.  5.  Acta  s.  sedis 
XIX.  5G1.  Ballerini-Palmieri  VII.  n.  343. 

totaliter  ah  officio  privatur  exercitio  cuiusque  ordinis,  iurisdictionis  (ut 
dispensare,  absolvere,  delegare,  approbare  etc.)  et  officii  (ut  praedicare 
catechizare,  curare  libros  canonicos  etc.) : suspensio  ab  officio  suspen- 
sionem ab  ordine  includit;  suspensus  totaliter  a beneficio  privatur  ad- 
ministratione  beneficii  nec  non  iure  percipiendi  eiusdem  fructus. 

h.  Suspensiones  partiales  variae  in  iure  occurrunt: 

a.  Suspensio  a divinis  ab  aliis  (Hilarius  a Sexten)  intelligitur 
de  suspensione  ab  ordine  i.  e.  ab  omni  exercitio  ordinis  sacri;  ab  aliis 
(D'  Annibale)  de  suspensione  ab  officio  i.  e.  ab  omni  usu  tum  ordinis 
tum  iurisdictionis. 

[3.  In  praelatos  fertur  suspensio  partialis  ab  ordine  pontificali^ 
qua  privantur  usu  potestatis,  quae  ex  ordine  episcopali  oritur  ut  or- 
dinandi, confirmandi  etc.,  vel  suspensio  a pontificalibus,  qua  privantur 
usu  insignium  pontificalium,  videlicet  mitrae,  baculi  et  pallii  et  con- 
sequenter etiam  illis  actibus  ordinis  episcopalis,  qui  sine  praedictis  in- 
signibus non  exercentur  ut  ordines  conferre,  ecclesiam  consecrare  etc.; 
at  non  privantur  illis  actibus,  qui  sine  eiusmodi  insignibus  fieri  pos- 
sunt ut  celebrare  more  sacerdotum,  confirmare  sine  baculo  et  mitra. 

c.  Si  quis  simpliciter  et  sine  addito  suspensus  dicitur,  intelligenda 
est  suspensio  ab  officio  et  beneficio,  nisi  ex  subiecta  materia  vel  ex  ad- 
iunctis  limitatio  colligatur. 

3.  Ratione  subiecti  distinguitur  suspensio,  quae  fertur 
in  singulares  fpersonas,  et  suspensio,  quae  fertur  in  inte- 
gram communitatem. 

De  hac  ultima  suspensione  duo  notanda  sunt:  a.  Nisi  simul  in 
determinatas  personas  cadat,  per  eam  prohibentur  illae  tantum  functiones 
ecclesiasticae,  quae  a communitate  exercentur,  quatenus  corpus  morale 
est.  Sic  capitulum  suspensum  prohibetur  electiones  facere,  sollemniter 
divina  celebrare  etc. 

h.  Si  suspensio  integrae  communitatis  simul  in  singulas  personas 
feratur,  ea  non  afficit  innocentes  sed  solum  delinquentes:  nemo  enim 
puniri  potest  pro  culpa  aliena^.  Quoad  innocentes  ergo  haec  suspensio 
habet  rationem  prohibitionis. 

4.  Suspensio  ex  informata  conscientia^)  infligitur  ob 
causas  ferenti  notas  ideoque  extraiudicialiter  nulla  prae- 
missa monitione.  Has  causas  praelatus  non  tenetur  mani- 
festare delinquenti,  sed  solum  s.  sedi,  si  suspensus  ad  eam 
recurrat. 


q Cf.  s.  Alphonsus  n.  317. 

2)  Cf,  de  hac  suspensione  canonistas,  praesertim  Aichner,  Com- 
pendium iuris  eccl.®  (Brixinae.  Weger.  1900)  p.  784  ss. 

111.  Effectus  suspensionis.  1.  Suspensus,  qui  exercet 
actus  per  suspensionem  sibi  prohibitum,  graviter  peccat^ 
nisi  parvitas  materiae  a peccato  gravi  excuset. 

a.  Actus  ordinum  sacrorum  natura  sua  graves  censentur,  quam 
ob  rem  in  eorum  exercitio,  si  sollemniter  peragantur,  non  datur  parvitas 
materiae. 

h.  Suspensus  toleratus,  qui  non  sponte  sed  a fidelibus  requisitus 
exercet  functiones  sibi  prohibitas,  non  peccat;  suspensus  autem  vitandus, 
qui  publice  denuntiatus  est  tamquam  suspensus,  peccat,  etsi  a fidelibus 
requiratur,  excepto  casu  urgentis  necessitatis. 

2.  Actus  iurisdictionis,  quem  ponit  suspensus  ah  offlcio, 
invalidus  est,  si  vitandus  sit,  quia  iurisdictione  privatur; 
quodsi  toleratus  sit,  actus  non  est  invalidus  sed  illicitus, 
et  quando  a fidelibus  requiritur,  actus  validus  et  licitus 
est.  Actus,  quos  ponit  suspensus  a beneficio  ut  contractus  etc., 
invalidi  sunt,  quia  ipsa  suspensio  privat  potestate  admini- 
strandi beneficium  eiusque  fructus  percipiendi. 

3.  Suspensus  ab  ordine  sacro  (non  item  suspensus  a 
iurisdictione  et  beneficio)  contrahit  irregularitatem,  si  scienter 
et  sollemniter  extra  casum  gravis  incommodi  exercet  oi- 
dinem,  a quo  suspensus  est. 

Cum  irregularitas  per  se  non  incurratur  nisi  per  violationem 
censurae  proprie,  dictae,  suspensus  ab  ordine  per  exercitium  ordinis 
prohibiti  non  incurrit  irregularitatem,  si  violat  suspensionem  improprie 
dictam  (n.  109,  3),  quamvis  graviter  peccare  possit. 

4.  Suspensus  ab  ordine  per  sententiam  ordinarii  sui 
ubique  ab  exercitio  ordinis  prohibiti  arcetur;  at  suspensus 
a iurisdictione  non  prohibetur,  quominus  in  alia  dioecesi 
iurisdictionem  accipiat^). 

Suspensus  ab  ordine  vel  ab  officio  non  prohibetur  sacramenta 
poenitentiae  et  eucharistiae  suscipere,  modo  de  culpa,  propter  quam 
lata  est  suspensio,  vere  doleat,  nec  privatur  communibus  ecclesiae 
suffragiis. 

Articulus  secundus. 

De  suspensionibus  in  specie. 

112.  Suspensiones  hodie  vigentes  numerantur  om- 
nino novendecim: 


b Ballerini-Falmieri  VII.  n.  347. 

a.  Septem  habentur  in  constitutione  ApostoUcae  sedis; 

h.  Septem  a concilio  tridentmo  latae  sunt; 

c.  Quinque  2^ost  constitutionem  ApostoUcae  sedis  ac- 
cesserunt. 

Harum  suspensionum  duae,  n.  15.  ex  constitutione 
Romanus  pontifex  et  n.  19.  ex  decreto  In  perturhationihus, 
specialiter^  suspensiones  ex  bulla  ApostoUcae  sedis  simpli- 
citer reservatae  sunt,  Iridentinarum  aliae  episcopis  reser- 
vatae, aliae  non  reservatae  sunt. 

§ 1-  Suspensiones  ex  constitutione  f^Aj^ostolicae  sedis^*, 

1.  1.  Suspensionem  ipso  facto  incurrunt  a suorum  bene- 
ficiorum perceptione  ad  beneplacitum  s.  sedis  capitida  et 
conventus  ecclesiarum  et  monasteriorum  alii  que  omnes  ^ qui 
ad  illarum  seu  illorum  regimen  et  administ rationem  recipiunt 
Episcopos  aliosve  Praelatos  de  qyraedictis  ecclesiis  seu  mo- 
nasteriis apud  eandem  s.  sedem  quovis  modo  ])rovisos,  ante- 
quam ipsi  exhibuerint  litteras  apostolicas  de  sua  promotione. 

Haec  suspensio  a betieficiis  (in  communi  possessis)  in  communi- 
tatem (capitula  et  conventus)  ad  tempus  indefinitum  (ad  beneplacitum 
s.  sedis)  lata,  non  habet  rationem  censurae;  afficit  tamen  etiam  sin- 
gulares beneficiatos  tum  intra  tum  extra  capitulum,  qui  eiusdem  de- 
licti rei  sunt,  adeo  ut  etiam  perceptione  fructuum  propriorum  bene- 
ficiorum priventur. 

2.  2.  Suspensionem  per  triennium  a collatione  ordinum 
ipso  iure  incurrunt  aliquem  ordinantes  absque  titido  bene- 
ficii vel  patrimonii  cum  pacto,  ut  ordinatus  non  petcd  ab 
ipsis  alimenta. 

Solus  ordinator  stispensionem  a collatione  ordinum  tum  maiorum 
tum  minorum  (non  autem  tonsurae)  per  triennium  incurrit,  si  cum 
pacto,  ut  ordinatus  non  petat  ab  ipso  alimenta,  ordines  maiores  con- 
tulit. Si  solum  absque  tituto  ordinis  confert,  censuram  non  incurrit. 
Elapso  trienno  suspensio  ex  se  cessat. 

Nota.  Antiquitus  ab  exercitio  ordinis  ipso  facto  suspensi  erant, 
qui  absque  titulo  ordinati  essent;  postea  hac  suspensio  restricta  est 
ad  solos  clericos  qui,  sine  titulo  ordinati,  promisissent,  se  non  esse  ab 
ordinante  alimenta  petituros.  Hodie  vero,  cum  constitutio  ApostoUcae 
sedis  suspensionem  contra  solum  ordinantem  ferat,  nec  ordinatus  sine 

titulo,  nec  priore  amisso  alium  titulum  non  substituens  ullam  poenam 
incurrit,  etsi  mala  fide  egissent,  nec  proinde  ab  exercitio  ordinis  pro- 
hibentur^).  Aliud  pro  professis  regularibus  titulum  amittentibus  sta- 
tutum est. 

3.  3.  SuspeMsionem  per  annum  ab  ordinum  administratione 
ipso  iure  incnrrunt  ordinantes  alienum  subditum^  etiam  sub 
praetextu  beneficii  statim  conferendi  aut  iam  collati^  sed  mi- 
nime suff  emitis , absque  eius  episcopi  litteris  dimissor ialibus ; 
vel  etiam  subditum  proprium,  qui  alibi  tanto  tempore  moratus 
sit,  ut  canonicum  impedimentum  contrahere  ibi  potuerit,  abs- 
que ordinarii  eius  loci  litteris  testimonialibus. 

Suspensionem  a collatione  ordinum  per  annum  incurrunt,  qui 
alieno  subdito  ordines  conferunt  absque  dimissorialibus,  vel  si  pro- 
prium subditum  ordinant  sine  testimonialibus.  — Quis  sit  alienus 
subditus  et  quanti  temporis  debeat  esse  commoratio  in  aliena  dioecesi, 
ut  litterae  testimoniales  necessariae  sint,  alibi  dicitur^). 

4.  4.  Suspensionem  per  annum  a collatione  ordinum  ipso 
iure  incurrit,  qui,  excepto  casu  legitimi  privilegii,  ordinem 
sacrum  contulerit  absque  titulo  beneficii  vel  patrimonii  clerico 
in  aliqua  congregatione  viventi,  in  qua  sollemnis  pi^ofessio 
non  emittitur,  vel  etiam  religioso  nondum  professo. 

Suspensionem  a collatione  ordinum  per  annum  incurrunt,  qui 
absque  titulo  beneficii  vel  patrimonii  ordinem  sacrum  conferunt  vel 
religioso  instituti  votorum  simplicium,  nisi  vota  perpetua  iam  emi- 
serit, vel  religioso  ordinis  votorum  sollemnium,  nisi  vota  sollemnia 
iam  emiserit,  excepto  casu  privilegii  specialis. 

5.  5.  Suspensionem  perpetuam  ah  exercitio  ordinum  ipso 
iure  incurrunt  religiosi  eiecti  extra  religionem  degentes. 

Suspensionem  ah  exercitio  ordinum  in  perpetuum  i.  e.  quamdiu 
in  eadem  condicione  manent,  incurrunt  religiosi  stricte  tales  i.  e.  sol- 
lemniter professi  eiecti,  qui  ex  iusta  causa  et  servata  legitima  forma 
expulsi  sunt.  Eam  non  incurrunt  apostatae  vel  fugitivi;  neque  illi, 
qui  iniuste  vel  non  servata  forma  praescripta  expulsi  sunt.  — Cum 
ergo  suspensio  desinere  possit,  eo  quod  eiectus  vel  eundem  vel  alium 
ordinem  ingreditur,  nihil  impedit,  quominus  haec  suspensio  rationem 
censurae  habeat. 


Gf.  D’  Annihale,  Summula  I.  n.  412  nota  42.  Gasparri,  De 
sacra  ordinatione  I.  n.  613.  Instructio  G.  G.  de  propag.  fide  27.  apr.  1871. 
Gf.  De  sacramentis^  n.  478  ss.  491. 

!Nota.  Per  decretum  Auctis  admodum  (2.  nov.  1892)  duplex  alia 
suspensio  quibusdam  religiosis  in  sacris  ordinibus  constitutis  imponitur, 

а.  Iis,  sive  sollemniter  sive  simpliciter  professis,  qui  ob  delicta 
sua  eiecti  vel  dimissi  fuerint,  donec  s.  sedes  cum  ipsis  dispenset.  Dis- 
pensatio conceditur,  si  baec  duplex  condicio  verificatur,  quol  invene- 
rint episcopum,  qui  eos  in  clerum  suum  cooptare  velit,  et  quod  de 
patrimonio  ecclesiastico  sibi  providerint. 

h.  Iis  simpliciter  professis,  qui  sponte  egrediuntur,  si  e claustro 
discedant,  antequam  episcopum,  qui  eos  recipiat,  invenerint  et  de  ec- 
clesiastico patrimonio  sibi  providerint. 

б.  6.  Suspensionem  ah  ordine  suscepto  ipso  iure  incurrunt^ 
qui  eundem  ordinem  recipere  praesumpserunt  ab  excommu- 
nicato vel  suspenso  vel  interdicto  nominatim  denuntiatis,  aut 
ah  haeretico  vel  schismatico  notorio:  eum  vero^  qui  bona  fide 
a quopiam  eorum  est  ordinatus,  exercitium  non  habere  or- 
dinis sic  suscepti,  donec  dispensetur,  declaramus. 

Qui  mala  fide  ordinem  ab  excommunicato  etc.  suscipiunt,  suspen- 
sionem partialem  ah  ordine  suscepto  incurrunt,  eos  tamen  excusat  igno- 
rantia tum  crassa  et  supina  tum  affectata  (recipere  praesumpserunt); 
qui  hona  fide,  i.  e.  cum  ignorantia  ordinantem  esse  excommunicatum  etc., 
hoc  faciunt,  censuram  non  incurrunt,  sed  prohibentur  ordinem  susceptum 
exercere,  nisi  ab  episcopo  vel  a s.  sede  dispensati  fuerint. 

7.  7.  Clerici  saeculares  exteri  ultra  quatuor  menses  in 
Urbe  commorantes  ordinati  ab  alio  quam  ab  ipso  suo  ordi- 
nario absque  licentia  Card.  Urbis  Vicarii  vel  absque  praevio 
examine  coram  eodem  peracto,  vel  etiam  a proprio  ordinario, 
posteaquam  in  praedicto  examine  reiecti  fuerint:  necnon  cle- 
rici pertinentes  ad  aliquem  e sex  episcopatibus  suburbicariis, 
si  ordinentur  extra  suam  dioecesim,  dimissor ialibus  sui  or- 
dinarii ad  alium  directis  quam  ad  Card.  Urbis  Yicaydum; 
vel  non  praemissis  ante  ordinem  sacrum  suscipiendum  exer- 
citiis spiritualibus  per  decem  dies  in  domo  urbano  sacer- 
dotum a Missione  nuncupatorum,  suspensionem  ab  ordinibus 
sic  susceptis  ad  beneplacitum  s.  Sedis  ipso  iure  incurrunt 
episcopi  vero  ordinantes  ab  usu  pontificalium  per  annum. 

Duplex  suspensio  infligitur: 

a.  ah  ordinibus  susceptis  in  clericos  saeculares  exteros  ultra  qua- 
tuor menses  Piomae  commorantes  et  in  clericos  suburbicarios,  si  non 

servata  norma  a s.  sede  praescripta  ordinem  suscipiunt  ab  alieno  vel 
etiam  a proprio  episcopo; 

h.  ab  usu  pontificalium  per  annum  in  episcopos,  qui  eis  ordines 
conferunt  non  servata  eadem  norma. 

§ 2.  Suspensiones  tridentinae* 

8.  1.  Episcopus,  qui  pontificalia  in  alterius  dioecesi 
exercet  sine  ordinarii  loci  expressa  licentia,  incurrit  suspen- 
sionem ab  exercitio  pontificalium;  sic  ordinati  ab  exsecutione 
ordinum  sunt  ipso  iure  suspensi.  Sess.  6.  c.  5.  De  reform. 

Quoad  reservationem  huius  suspensionis  alii  dicunt  suspensionem 
a ptontificalihus,  quam  episcopus  incurrit,  papae,  suspensionem  ah  ordi- 
nibus, quam  sic  ordinatus  incurrit,  episcopo,  cuius  iura  laedebantur 
reservatam  esse;  alii  vero  docent  utramque  papae,  alii  utramque  epi- 
scopo reservatam  esse.  • 

9.  2.  Qui  arctati  occasione  beneficii  recepti  sive  reci- 
piendi non  fuerint,  et  sede  vacante,  infra  annum  a die 
vacationis  per  litteras  dimissorias  a capitulo  acceptas  ma- 
ioribus ordinibus  initiati  fuerint,  ab  exsecutione  ordinum 
ad  beneplacitum  futuri  praelati  ipso  iure  suspensi  sunt. 
Sess.  7.  c.  10.  De  7'eform. 

Suspensionem  ab  exercitio  ordinis  incurrunt,  qui  sacrum  ordinem 
recipiunt  per  litteras  dimissoriales  sede  vacante  infra  annum  concessas. 
Excipiuntur  tamen  clerici,  qui  propter  beneficium  vel  recipiendum  vel 
retinendum  coacti  essent  ad  ordinem  sacrum  recipiendum.  Suspensio 
reservata  est  futuro  episcopo. 

10.  3.  Suspensionem  ab  exercitio  pontificcdium  per 
annum  incurrunt  episcopi  titulares,  qui  alterius  subditum, 
etiam  praetextu  familiaritatis,  continuae  commensalitatis  suae, 
absque  sui  proprii  praelati  expresso  consensu  aut  litteris 
dimissoriis  ad  aliquos  sacros  aut  minores  ordines  vel  primam 
tonsuram  promoverint ; taliter  vero  promotus  ab  exsecutione 
ordinum  sic  susceptorum,  donec  suo  praelato  visum  fuerit, 
ipso  iure  suspensus  est.  Sess.  14.  c.  2.  De  reform. 

Suspensionem  a pontificalibus  per  annum  incurrunt  episcopi  titu- 
lares, qui  alienum  subditum  ordinant,  etiam  ad  primam  tonsuram 
tantum,  sine  licentia  seu  sine  litteris  dimissorialibus  proprii  episcopi. 

Sic  ordinati  ab  exercitio  ordinis  suscepti  suspenduntur,  donec  proprio 
eorum  praelato  visum  fuerit. 

11.  4.  Qui  ordinat  alienum  subditum  sine  litteris  testi- 
monialibus^ i,  e.  quibus  ordinandi  probitas  ac  mores  ordi- 
narii sui  testimonio  commendentur^  suspensionem  a collatione 
ordinum  per  annum  incurrit ; ordinatus  vero  a susceptorum 
ordinum  exsecutione^  quamdiu  proprio  ordinario  videbitur 
expedire,  suspensus  est.  Sess.  23.  c.  8.  De  reform. 

Suspensionem  a collatione  ordinum  (non  etiam  tonsurae)  per 
annum  incurrunt  episcopi,  qui  alienum  subditum  ordinant  sine  litteris 
testimonialibus.  Sic  ordinatus  ah  exercitio  ordinis  suscepti  suspenditur, 
quamdiu  proprio  illius  episcopo  visum  fuerit. 

13.  5.  Abbates  et  alii  exempti,  aut  collegia  vel  capi- 
tula quaecunque,  etiam  ecclesiarum  cathedralium,  litteras 
dimissorias  aliquibus  clericis  saecularibus  concedentes,  ut  ab 
aliis  ordinentur,  ab  officio  et  beneficio  sunt  ipso  iure  suspensi. 
Sess.  23.  c.  10.  De  reform. 

Abbates  regulares  et  alii  quantumvis  exempti  suspensionem  ah 
officio  et  beneficio  per  annum  incurrunt,  si  litteras  dimissoriales  con- 
cedunt clericis  saecularibus,  ut  ab  aliis  ordinentur.  — Sicut  ahhates 
intra  fines  alicuius  dioecesis  exsistentes  et  iurisdictionem  in  saeculares 
exercentes  suis  subditis  saecularibus  ordines  conferre  nequeunt,  ita  nec 
litteras  dimissoriales  eis  concedere  possunt,  nisi  speciale  privilegium 
obtinuerint.  Idem  valet  de  capitulis,  quae  ex  speciali  iure  in  aliqua 
dioecesis  parte  iurisdictionem  exercent. 

13.  6.  Si  quis  parochus  vel  alius  sacerdos,  sive  regu- 
laris sive  saecularis  sit,  etiamsi  id  sibi  ex  privilegio  vel 
immemorabili  consuetudine  licere  contendat,  alterius  parochiae 
sponsos  sine  illorum  parochi  licentia  matrimonio  coniungere 
aut  benedicere  ausus  fuerit , ipso  iure  tamdiu  suspensus 
maneat,  quamdiu  ab  ordinario  eius  parochi,  qui  matrimonio 
interesse  debebat,  seu  a quo  benedictio  suscipienda  erat,  ab- 
solvatur. Sess.  24.  c.  1.  De  reform.  matr. 

Haec  suspensio  (n.  6)  quae  est  suspensio  ah  officio  et  a beneficio, 
aut  penitus  abrogata  aut  ad  sacerdotes,  qui  non  sunt  parochi,  restricta 
est  per  decretum  Ne  temere  2.  aug.  1907. 

14.  7.  Episcopi  qui  a crimine  concubinatus  non  absti- 
nuerint et  a synodo  provinciali  admoniti  se  non  emenda- 
verint, ipso  facto  sint  suspensi.  Sess.  25.  c.  14.  De  reform. 

Suspensionem  ab  officio  et  beneficio  incurrunt  episcopi  concubi- 
narii,  sed  solum  si  a synodo  provinciali  frustra  moniti  fuerint. 

Nota*  1.  Nonnulli  auctores  huc  referunt  suspensionem,  quae 
fertur  in  promotos  yer  saltum;  verum  haec  suspensio  mera  prohi- 
bitio est‘). 

2.  Pari  modo  suspensio  ab  officio,  quae  infligitur  in  praefectas 
monasteriorum,  quae  de  professione  suarum  novitiarum  episcopum 
ante  mensem  certiorem  non  reddunt,  prohibitio  et  poena  est,  cum 
mulieres  suspensioni  obnoxiae  non  sint. 

§ S.  Suspensiones  post  bullam,  ^Apostolicae  sedis**  latae, 

113.  Ad  has  quinque  suspensiones  ferendas  nostrorum 
temporum  iniqui  mores  s.  sedi  ansam  dederunt. 

15.  1.  Ex  bulla  Romanus  pontifex  28.  august.  1873. 

Episcopi,  qui  illius  criminis  rei  exsistunt,  quod  per  const.  Ro- 
manus pontifex  in  aliis  excommunicatione  punitur,  non  excommunica- 
tionem, sed  suspensionem  a pontificalibus  speciali  modo  reservatam 
incurrunt  (n.  66). 

16.  2.  Ex  decreto  Vigilanti  S.  C.  C.  25.  maii  1893 
et  ex  decreto  Ubi  debita  eiusdem  s.  cong.  11.  maii  1904. 

Qui  contra  haec  decreta  peccant**^),  incurrunt:  a.  si  sacerdotes 
sunt,  suspensionem  a divinis  seu  ab  oificio  papae  reservatam;  b.  si 
clerici  nondum  sacerdotes  sunt,  pariter  suspensionem  ab  ordinibus  et 
insuper  inhabilitatem  ad  superiores  ordines  suscipiendos. 

17.  3.  Ex  bulla  Orientalium  dignitas  30.  novembris  1894. 

Suspensionem  a divinis  incurrunt  missionarii  lati ni  sive  saecu- 
lares sive  regulares,  qui  orientalem  quempiam  ad  ritum  latinum  am- 
plectendum consilio  vel  auxilio  inducant. 

18.  4.  Ex  decreto  Anteactis  temporibus  S.  G.  C. 
22.  decembris  1894. 


9 Concilium  trid.  sess.  23.  c.  14.  De  reform. 
9 Quid  statuant  haec  decreta,  vide  n.  96. 

Suspensionem  a divinis  incurrunt: 

a.  Clerici  et  sacerdotes  saeculares  necnon  regulares  extra  claustra 
degentes,  qui  stabile  domicilium  in  Urbe  statuunt  absque  venia  s.  sedis. 

h.  Clerici  et  sacerdotes  alienae  dioecesis,  qui  ad  ecclesiasticum 
officium,  quod  residentiam  in  Urbe  requirit,  eligantur,  sine  testimonia- 
libus sui  episcopi  et  sine  venia  s.  sedis  iam  obtenta. 

c.  Qui  ex  iusla  causa  cum  ordinarii  licentia  in  Urbe  versantur, 
sed  statim  ac  huiusmodi  causa  cessaverit,  vel  si  a proprio  episcopo 
revocentur,  ad  propriam  dioecesim  non  redeant. 

19.  5.  Ex  decreto  In  perturbationibus  S.  G.  C. 
12.  iulii  1900. 

Suspensionem  ab  ordine,  ab  officio  et  a beneficio  specialiter  re- 
servatam contrahunt  sacerdotes  et  clerici,  qui,  ut  intestinis  bellis  et 
politicis  contentionibus  opem  utcunque  ferant,  quamvis  arma  non  sump- 
serint, proprium  residentiae  locum  deseruerint,  — et  qui  in  civili  bello 
sponte  sua  nomen  militiae  dederint. 


Quaestio  quarta. 

De  interdicto. 

Articulus  primus. 

De  interdicto  in  genere. 

114.  Natura.  Interdictum  est  censura,  qua  prohibetur 
usus  divinorum  officiorum,  quorundam  sacramentorum  et 
sepulturae  ecclesiasticae. 

a.  In  definitione  enumerantur  tres  effectus,  quos  interdictum  totale 
producere  potest.  Officia  divina  intelliguntur  ea  omnia,  ad  quae  per- 
agenda requiritur  minister  consecratus  ut  missa,  benedictiones,  proces- 
siones. Sacramenta,  quae  per  interdictum  prohibentur,  sunt  eucharistia 
(excepto  viatico),  extrema  unctio  (excepto  casu,  quo  moribundus  confiteri 
non  potuit)  et  ot'do:  ergo  administrari  possunt  baptismus,  confirmatio, 
poenitentia  et  matrimonium,  omissa  tamen  benedictione  nuptiali. 

b.  Ab  interdicto,  quod  est  censura,  distingui  debet  interdictum 
quod  est  mera  poena  (vindicativa)  aut  mera  prohibitio.  Iam  vero 
solum  interdictum  personale  particulare  vera  censura  est;  interdictum 

vero  locale  et  interdictum  personale  generale  non  est  censura,  sed  poena 
vindicativa  et  quoad  innocentes  mera  prohibitio. 

c.  Interdictum  differt:  a.  a suspensione,  quia  haec  solos  clericos 
afficit,  et  quia  non  usum  rerum  sacrarum,  sed  exercitium  potestatis 
ecclesiasticae  prohibet ; P.  ah  excommunicatione  tum  quia  haec  non 
immediate  sed  consequenter,  quatenus  nempe  communionem  cum  fide- 
libus prohibet,  bonis  spiritualibus  iisque  multo  pluribus  privat,  tum 
•quia  haec  non  loca,  sed  solas  personas  afficit. 

d.  Interdicto  similis,  sed  tamen  essentialiter  diversa,  est  cessatio 
-a  divinis,  quae  non  est  censura  nec  proprie  poena,  sed  mera  prohibitio 
•clericis  facta  celebrandi  missam,  administrandi  sacramenta  et  peragendi 
divina  officia  in  determinato  aliquo  loco  sacro.  Iniungitur  cessatio  a 
divinis  ob  gravissimum  et  publicum  delictum  in  eo  loco  commissum 
in  signum  moeroris  et  ad  reparandam  iniuriam. 

115.  Biyisio.  1.  Interdictum  aliud  est  locale,  quod 
immediate  afficit  locum:  aliiid  personale,  quod  immediate 
iifficit  personas;  aliud  mixtum,  quod  afficit  immediate  locum 
€.t  personas. 

2.  Interdictum  locale  potest  esse  generale,  si  afficit 

integrum  territorium  e.  g.  civitatem,  parochiam;  yel  parti- 
culare, si  afficit  determinatum  locum  e.  g.  ecclesiam  pa- 
rochi alem.  i .. 

3.  Interdictum  personale  pari  modo  potest  esse  gene- 
rale, si  fertur  in  integram  communitatem  e.  g.  in  capi- 
tulum, universitatem;  vel  particulare,  si  fertur  in  unam 
vel  plures  determinatas  personas. 

4.  Interdictum  aliud  est  totale,  quod  prohibet  omnes 
res  sacras,  quae  in  definitione  enumerantur;  aliud  partiale, 
quod  prohibet  illarum  quasdam  tantum. 

Specialem  mentionem  meretur  interdictum  ah  ingressu  ecclesiae. 
Hoc  interdictum  est  personale  particulare  et  quidem  partiale,  quod 
rationem  verae  censurae  habet.  Qui  hoc  interdicto  feritur,  a.  nequit 
peragere  officia  divina  in  ecclesia,  nec  iis  in  ecclesia  interesse,  nec 
«epultura  ecclesiastica  donari,  nisi  poenitens  obierit;  h.  extra  ecclesiam 
vero  omnia  licite  peragere  potest,  quae  alias  licita  erant:  potest  ergo 
celebrare  vel  sacramenta  suscipere  in  oratorio  privato,  immo  probabiliter 
potest  etiam  in  ecclesia  privatim  orare,  privatim  sacramenta  suscipere, 
concionem  audire. 

116.  Quoad  effectus  interdicti  haec  pauca  sufficiant  r 

a.  Interdictum  locale  eos,  qui  interdicti  causam  dederunt^ 
personaliter  afficit;  reliquos  autem  non  afficit  nisi  ratione^ 
loci,  ideo  extra  locum  interdictum  omnibus  functionibus 
sacris  assistere  vel  eas  peragere  possunt. 

b.  Interdictum  personale  certam  personam  subiicit 
iisdem  effectibus,  quibus  interdictum  locale  subiicit  certum 
locum.  Interdictus  igitur  non  potest  peragere  nec  audire 
divina  officia,  nec  administrare  vel  suscipere  supra  dicta 
sacramenta  (eucharistiam,  extremam  unctionem,  ordinem^ 
benedictionem  nuptialem),  nec  donari  ecclesiastica  se- 
pultura. 

c.  Si  interdictus  est  vitandus,  non  licet  fidelibus  audire 
eius  missam,  cum  debeat  vitari  in  actibus  ipsi  prohibitis. 
At  si  interdictus  vitandus  assistat  divino  officio,  non  te- 
nentur fideles  exire  nec  eum  expellere,  cum  hoc  ad  ec- 
clesiae ministros,  non  ad  simplices  fideles  pertineat. 

117.  Quomodo  interdictum  solvi  possit.  1.  Inter- 
dictum reservatum^  sive  a iure  sive  ab  homine  impositum 
est,  solvi  potest  a ferente,  a superiore,  a successore  et  a 
delegato. 

Interdictum  personale  particulare,  inflictum  ab  homine  ad  tempus 
determinatum  vel  expresse  in  perpetuum,  natura  sua  reservatum  est. 

2.  Interdictum  locale  quodvis  et  interdictum  personale 
generale,  si  non  sint  reservata,  solvi  possunt  a superiore 
habente  iurisdictionem  fori  externi  in  locum  vel  in  per- 
sonas. Confessarius,  quamvis  privilegiatus  sit,  circa  haec 
interdicta  nihil  potest,  quia  locus  et  communitas  foro  poe- 
nitentiae non  subiiciuntur. 

3.  Interdictum  personale  particulare  simpliciter  latum 
nec  reservatum,  solvi  potest  a quovis  confessario.  Ad 
hoc  sufficit  ordinaria  absolutionis  forma  vel  adhiberi  potest 
forma,  quae  in  rituali  romano  habetur^). 


Rituale  rom.  tit.  3.  c.  5. 

Nota.  In  articulo  mortis  interdictum  personale  a quovis 
confessario  solvi  potest;  si  tamen  sit  papae  speciali  modo 
reservatum,  manet  obligatio  sub  poena  reincidentiae  recur- 
rendi ad  s.  sedem,  ubi  morbus  cessaverit. 

Articulus  secundus. 

De  interdictis  in  specie. 

Interdicta  vigentia.  Interdicta  non  numerantur  nisi 
quinque,  quorum  duo  priora  romano  pontifici  speciali  modo, 
tria  vero  posteriora  nemini  reservata  sunt. 

§ 1,  Ejc  constitutione  ,^Itomanus  pontifex**. 

1.  Si  vero  aliqui  ex  praedictis  episcopali  charactere 
sint  insigniti,  in  poenam  interdicti  ah  ingressu  ecclesiae 
ipsofacto  absque  ulla  declaratione  incidunt  s.  sedi  pariter 

(speciali  modo)  reservatam. 

118.  Episcopi,  qui  delicta  supra  (I.  13)  recensita  committunt, 
non  solum  suspensionem  ab  usu  pontificalium  (n.  6),  sed  etiam  inter- 
dictum ab  ingressu  in  ecclesiam  incurrunt. 

§ 2.  Ex  constitutione  ,^Apostolicae  sedis**. 

2.  Interdictum  rom.  pontifici  speciali  modo  reservatum 
ipso  iure  incurrunt  universitates,  collegia  et  capitula,  quo- 
cumque nomine  nuncupentur,  ah  ordinationibus  seu  mandatis 
eiusdem  rom.  pontificis  pro  tempore  exsistentis  ad  universale 
futurum  concilium  appellantia. 

119.  Si  appellantes  ab  ordinationibus  romani  pontificis  ad  fu- 
turum concilium  non  sunt  personae  physicae  sed  morales,  non  excom- 
municationem (I.  4),  sed  interdictum  contrahunt,  quo  tamen  singula 
membra  tenentur. 

3.  Scienter  celebrantes  vel  celebrari  facientes  divina  in 
locis  ab  ordinario,  vel  delegato  iudice,  vel  a iure  interdictis, 
aut  nominatim  excommunicatos  ad  divina  officia,  seu  eccle- 

si  astica  sdcr  amenta  y vel  ecclesiasticam  sepulturam  admittentes^ 
interdictum  ah  ingressu  ecclesiae  ipso  iure  incurrunt y donec 
ad  arbitrium  eiuSy  cuius  sententiam  contempserunt y compe- 
tenter satisfecerint.  ..  ' . . . . ; . . . 

120.  Hanc  censuram  incurrunt:  a.  clerici,  qui  celebrant  vel 
celebrare  faciunt  in  loco  interdicto,  exceptis  diebus  et  locis,  in  quibus 
hoc  licet;  h.  clerici,  qui  nominatim  excommunicatum  ad  divina  officia 
(etiam  solum  ad  assistendum),  ad  sacramenta  (excepta  poenitentia  et 
viatico  in  articulo  mortis),  ad  sepulturam  ecclesiasticam  admittunt,  id 
quod  ad  eos  tantum  spectat,  qui  ecclesiae  vel  coemeterii  curam  habent. 

§ S,  JEkc  concilio  tridentino, 

4.  Metropolitanus  episcopos  absentes  (ultra  secundum 
semestre  tempus),  metropolitanum  vero  (pariter)  absentem 
suffraganeus  episcopus  antiquior  residens  sub  poena  inter- 
dicti ingressus  ecclesiae  eo  ipso  incurrenda,  infra  tres 
menses  per  litteras  seu  nuntium  rom.  pontifici  denuntiare 
teneatur.  Sess.  6.  c.  1.  De  reform. 


12].  Censuram  contrahunt  episcopi,  ad  quos  pertinet,  si  epi- 
scopum e sua  dioecesi  sine  iusta  causa  ultra  annum  absentem  romano 
pontifici  intra  tres  menses  non  denuntiant. 

5.  Ecclesiastico  interdicto  subiacent  capitula  ecclesiarum ,, 
quae  sede  vacante  infra  annum  a die  vacationis  ordinandi 
licentiam  aut  litteras  dimissorias  concesserint  alicui,  qui  bene- 
ficii ecclesiastici  recepti  sive  recipiendi  occasione  arctatus  non 
fuerit.  Sess.  7.  c.  10.  De  reform. 

122.  Capitulum  litteras  dimissoriales  concedere  et  proinde  hanc 
censuram  contrahere  potest  solum  primis  octo  diebus  post  mortem 
episcopi;  his  enim  elapsis  integra  potestas  in  vicarium  capitularem 
transfertur. 

Quaestio  quinta. 

De  irregularitatibus^). 

Articulus  primus. 

De  irregularitatibus  in  genere. 

123.  Notio.  Irregularitas  est  impedimentum  lege  ec- 
clesiastica statutum,  quod  per  se  et  directe  susceptionem 
ordinum,  indirecte  eorum  usum  (perpetuo)  prohibet. 

a.  Irregularitas  per  se  et  directe  statuitur  ob  dignitatem  et  reve- 
rentiam ministerii  divini,  ad  evitandum  scilic.et  in  eodem  ministerio 
divino  indecentiam.  Dignitas  enim  et  excellentia  religionis  Christianae 
exigit,  ut  eius  ministeria  magna  decentia  peragantur,  ne  fideles  offen- 
dantur eorum  que  reverentia  erga  functiones  sacras  minuatur.  Hunc  in 
finem  opus  erat,  ut  a ministerio  sacro  arcerentur  omnes,  qui  iuxta  eccle- 
siae iudicium  illud  debita  decentia  ac  dignitate  exercere  non  possent. 

h.  Ideo  per  se  irregularitas  non  habet  rationem  poenae,  nec  vin- 
dicati vae  nec  medicinalis,  sed  tantum  inhdbilitatis  {maculam  vocat  eam 
catechismus  romanus)^),  quae  hominem  ineptum  facit,  qui  in  statum 
clericalem  suscipiatur.  Unde  fit,  ut  irregularitas  frequenter  absque 
omni  culpa  contrahatur. 

c.  Solum  inhabilitas,  quae  a lege  ecclesiastica  introducta  est,  nun- 
cupatur irregularitas;  irregularitas  enim  afficit  eos,  qui  ratione  legis 
naturalis  et  divinae  quidem  ad  suscipiendos  ordines  habiles  sunt  ut 
illegitimi,  bigami  etc.,  sed  lege  ecclesiastica  ab  suscipiendis  arcentur. 
Quodsi  eos  afficit,  qui  lege  divina  naturali  vel  positiva  ab  ordinibus 
prohibentur,  lege  divina  inepti  quidem  vel  indigni,  non  tamen  irre- 
gulares sunt.  Unde  axiomatis  instar  habetur:  nulla  irregularitas  in- 
curritur, nisi  in  iure  sit  expressa^). 

Suarez,  De  censuris.  Disp.  40.  Laymann,  Theol.  moralis  1.  1. 
tr.  5.  part.  5.  De  irregularit.  Holzmann,  Theolog.  moralis  t.  III.  tr.  % 
disp.  3.  De  irregularit.  S.  Alphons.  1.  7.  n.  231  ss.  Gasparri,  De 
sacra  ordinatione  I.  n.  155  ss.  Hilarius  a Sexten,  De  censuris  eccl. 
(Moguntiae.  Kirchheim.  1898).  Appendix  de  irregularit.  Ballerini-Palmieri, 
Opus  theol.  mor.  VII.  c.  5.  Boeninghausen,  De  irregularitatibus  3 fasc. 
(Monasterii.  Theissing.  1863).  Fr.  Wernz,  Ius  decretalium  II.  p.  118  ss. 
Eichert,  Die  Anfange  der  Irregularitaten  (Freiburg.  Herder.  1901). 

^)  De  baptismo  n.  57. 

®)  C.  Is  qui  18.  De  sentent.  excomm,  in  6^.  (V.  11). 

d.  Nomine  ordinis,  a quo  arcet  irregularitas,  intelligitur  etiam 
prima  tonsura:  etsi  enim  haec  proprie  non  sit  ordo,  ex  statuto  iuris 
tamen  hic  nomine  ordinis  comprehenditur  etiam  prima  tonsura^),  quia 
frustra  daretur  iis,  qui  ab  ordinibus  arcentur. 

e.  Perpetuo.  Num  de  ratione  irregularitatis  sit  eius  perpetuitas, 
controversum  est;  sed  praeferenda  videtur  sententia  illorum,  qui  cum 
Laymann  statuunt  impedimenta  temporanea  quae  absque  dispensatione 
ipso  facto  cessare  possunt,  ut  impedimentum  aetatis,  scientiae,  tituli 
canonici  etc.  non  esse  irregularitates  proprie  dictas^). 

f.  Per  se  prohibet:  licet  enim  censura  quoque  saepe  a suscipiendis 
vel  exercendis  ordinibus  prohibeat,  id  tamen  non  facit  per  se,  sed  con- 
sequenter ad  poenam  illatam;  irregularitas  autem  per  se  et  directe 
statuitur  ad  ineptos  a clero  arcendos. 

124.  Eifectus  irregularitatis.  1.  Irregularitatis  effectus 
immediatus  is  est,  ut  per  se  et  directe  impediat  ordinum 
susceptionem:  per  se  enim  arcet  a statu  clericali;  indirecte 
vero  etiam  ordinum  susceptorum  exercitium  impedit:  qui 
enim  prohibetur  ordines  suscipere,  consequenter  prohibetur 
etiam  ordines  exercere,  si  quos  irregularis  suscepit  vel 
iam  habuit. 

Irregularitas  nunc  non  omnium  ordinum  exercitium  prohibet,  sed 
solum  sacrorum:  cum  enim  hodie  officia  ordinum  minorum  passim  a 
laicis  peragantur,  factum  est,  ut  clerici  irregulares  ab  eorum  exercitio 
non  amplius  arcerentur. 

2.  Irregularitas  ordinum  susceptionem  non  reddit  in- 
validam, sed  solum  illicitam,  cum  non  sit  impedimentum 
irritans,  sed  solum  prohibens. 

Ergo  tum  is,  qui  irregularem  promovet,  etiam  ad  solam  tonsuram, 
tum  irregularis,  qui  ordinem  suscipit  vel  exercet,  graviter  peccat,  nisi 
excuset  parvitas  materiae  aut  grave  incommodum,  quia  ambo  prae- 
ceptum ecclesiae  in  re  gravi  transgrediuntur. 

3.  Irregularitas  prohibet  collationem  et  receptionem 
beneficii,  cui  annexum  est  officium,  quod  irregularis  exer- 
cere vetatur. 

a.  Quoniam  beneficium  simplex  non  habet  annexum  exercitium 
ordinis  sacri  sed  solum  recitationem  horarum  aut  officium,  quod  etiam 
irregularis  exercere  potest,  ideo  illud  per  se  licite  irregulari  conferri 
et  ab  eo  acceptari  potest. 


G.  Cognoscamus  14.  dist.  34. 
2)  Cf.  Gasparri  I.  n.  169. 

h.  Utrum  collatio  et  acceptatio  beneficii,  quod  requirit  exercitium 
ordinis  sacri,  solum  illicita  an  etiam  invalida  sit,  auctores  disputant. 
Sententia  negans  collationem  invalidam  esse,  probabilis  est,  quia  nullo 
iure  certo  probari  potest  eiusmodi  collationem  invalidam  esse.  Quare 
jieccat  quidem,  tum  qui  irregulari  tale  beneficium  confert,  tum  irregu- 
laris qui  illud  acceptat,  collatio  autem  et  acceptatio  valida  est*)- 

4.  Irregularitas  superveniens  non  reddit  inhabilem 
iurisdictionis  ecclesiasticae  retinendae  aut  accipiendae,  sine 
ordinaria  sive  delegata  est.  Quare  irregularis  licite  etiam 
exercere  potest  actus  iurisdictionis,  qui  non  requirunt  exer- 
citium ordinis;  sic  alteri  conferre  potest  facultatem  absol- 
vendi, dispensare  potest  in  votis  etc. 

125.  Divisio  irregularitatis.  1.  Irregularitas  altera 
est  ex  defectu,  quae  proxime  oritur  ex  defectu  qualitatis 
ad  susceptionem  ordinum  requisitae ; altera  ex  delicto,  quae 
proxime  oritur  ex  proprio  delicto:  indecentia  enim,  quam 
irregularitas  cavere  intendit,  tum  ex  defectu  tantum  sine 
delicto  tum  ex  delicto  oriri  potest. 

a.  Irregularitas  ex  defectu  quandoque  supponit  delictum  sive 
alienum  ut  irregularitas  ex  defectu  natalium,  sive  proprium  ut  infamia 
propter  enorme  delictum  contracta. 

h.  Etsi  irregularitas  ex  delicto  non  sit  poena,  ea  tamen  se  habet 
ad  instar  poenae:  infligitur  enim  propter  culpam,  quatenus  nempe  ex 
quibusdam  delictis  contrahitur  macula,  quae  delinquentem  ad  sacrum 
ministerium  inhabilem  reddit.  Quare  si  non  adest  culpa,  neque  adest 
irregularitas;  et  quod  excusat  a culpa,  excusat  pariter  a contrahenda 
irregularitate. 

c.  Quandoque  incertum  est,  utrum  irregularitas  accensenda  sit  iis, 
quae  oriuntur  ex  defectu,  an  iis,  quae  oriuntur  ex  delicto.  Quodsi 
utrumque  probabile  est,  irregularitas  dicenda  est  ex  delicto,  tum  quia 
haec  difficUius  contrahitur,  tum  quia  facilius  in  ea  dispensatur. 

2.  Irregularitas  vel  est  totalis^  quae  omnis  ordinis 
susceptionem  vel  omnis  suscepti  usum  impedit  ut  homi- 
cidium, vel  partialis,  quae  vel  solum  ascensum  ad  supe- 
riorem ordinem  vel  solum  alicuius  ordinis  exercitium 
impedit;  sic  diaconus,  qui  sinistro  oculo  caret,  ex  quo- 
rundam  sententia  inhabilis  est  ad  sacerdotium,  suum 
tamen  ordinem  exercere  potest,  et  sacerdos,  qui  sine 


*)  Cf.  Gasparri  I.  n.  172  ss. 

culpa  pollice  privatur  solum  a celebratione,  non  autem 
a confessionibus  audiendis  prohibetur. 

3.  Irregularitas  est  perpetua,  quae  ex  se  semper  durat, 
nisi  dispensatione  auferatur;  et  est  temporalis,  quae  solum 
ad  aliquod  tempus  durat,  quia  aut  sponte  aut  hominis  ir- 
regularis industria  cessat  ut  irregularitas  ex  defectu  aetatis 
vel  ex  defectu  scientiae. 

?Iota.  De  his  divisionibus  notandum  est,  solum  irregularitatem 
totalem  et  perpetuam  esse  proprie  dictam  irregularitatem ; aliae  improprie 
irregularitates  dici  debent:  de  ratione  enim  irregularitatis  est,  ut  sim- 
pliciter arceat  a statu  clericali  vel  ab  exercitio  ministerii  clericalis, 
nisi  per  dispensationem  auferatur;  qui  vero  irregularitate  partiali  vel 
temporali  irretitus  est,  non  arcetur  simpliciter  a clero  aut  a ministerio 
clericali.  Quod  partim  tantum  a ministerio  clericali  arcet,  potius  pro- 
hibitio seu  privatio  est,  et  improprie  tantum  irregularitas  vocatur. 

126.  Subiectiim  irregularitatis.  1.  Suhiectum  irre- 
gularitatis est  omnis  et  solus  mas  baptizatus,  subditus 
legis  ecclesiasticae. 

Quia  solum  mas  haptisatus  est  capax  ordinis,  ideo  hic  solus  di- 
citur subiectum  irregularitatis.  Omnes  ergo  homines  masculi  baptizati 
sive  laici  sive  clerici,  etiam  episcopi  et  cardinales  contrahere  possunt 
irregularitates  in  iuie  statutas;  at  nec  summus  pontifex  nec  pueri 
ante  septennium  completum,  quia  non  subsunt  iuri  communi.  Ergo 
mutilatus  e.  g.  ante  baptismum  vel  ante  usum  rationis  non  est  irre- 
gularis nisi  fundamentaliter,  i.  e.  habet  defectum,  propter  quem  re- 
cepto baptismo  vel  usu  rationis  fit  formaliter  irregularis. 

2.  Potest  aliquis  plures  simul  irregularitates  contrahere, 
quae  in  petitione  dispensationis  omnes  exprimendae  sunt. 
Multiplicantur  autem  irregularitates : a.  ex  causis  specie 
diversis;  h,  quodsi  causa  est  eiusdem  speciei,  non  multi- 
plicantur irregularitates  ex  defectu ; c.  irregularitates  autem 
ex  delicto  multiplicantur  ex  repetitis  actibus  in  diverso  sub- 
iecto,  non  autem  ex  repetitis  actibus  in  eodem  subiecto. 

a.  Ex  homicidio  et  iteratione  baptismi,  item  ex  defectu  natalium 
et  ex  defectu  libertatis  duplex  contrahitur  irregularitas,  quia  duplex 
est  causa  diversa. 

h.  ludex,  qui  decem  homines  morte  damnavit,  unicam  irregula- 
ritatem ex 'defectu  lenitatis  contrahit. 

c.  Qui  pluries  rebaptizat  vel  qui  plura  homicidia  committit,  plures 
irregularitates  contrahit. 

d.  Qui  pluries  eundem  rebaptizat,  unam  tantum  contrahit  irregu- 
laritatem; item  suspensus,  qui  pluries  celebrat. 

3.  Omnes  irregularitates  positis  condicionibus  requi- 
sitis ipso  facto  contrahuntur,  etsi  actio,  propter  quam  con- 
trahitur, sit  prorsus  occulta:  nulla  enim  est  irregularitas, 
quae  ex  dispositione  iuris  sententiam  iudicis,  ne  declara- 
toriam*  quidem,  exigat. 

127.  Condiciones  ad  contrahendam  irregularitatem 
requisitae.  1.  Ut  irregularitas  sit  certa;  ergo  irregularitas 
dubia,  sive  dubium  sit  iuris  sive  facti,  nulla  est  irregula- 
ritas: impedimenta  enim  utpote  odiosa  non  sunt  statuenda, 
nisi  de  eis  certo  constet;  excipitur  tamen  irregularitas  ex 
homicidio  contracta. 

a.  Etsi  ordines  licite  suscipere  possit,  qui  habet  irregularitatem 
dubiam,  attamen  in  duhio  facti  suadendum  est,  ut  dispensatio  petatur, 
ne  ordinatus  in  exercitio  ordinis  impediatur,  si  forte  postea  de  ipso 
facto  atque  ideo  de  contracta  irregularitate  constiterit. 

h.  Ex  dispositione  iuris  contrahitur  irregularitas  in  dubio  facti 
de  homicidio,  i.  e.  si  quis  dubitet,  num  fecerit  homicidium.  Duo  tamen 
hac  de  re  notanda  sunt: 

a.  Dispositio  iuris  refertur  ad  hocce  dubium  facti,  si  quis  nempe 
certus  quidem  sit  de  homicidio  (e.  g.  de  abortu  secuto),  dubitet  autem, 
num  sua  actio  eius  causa  fuerit:  qui  enim  de  homicidio  ipso  dubitat, 
non  est  irregularis. 

|3.  Haec  dispositio  iuris  atficit  solos  sacerdotes  eosque  a sola  ce- 
lebratione arcet,  non  autem  ab  aliis  ministeriis:  ideo  laicus,  qui  du- 
bitat, num  homicidium  in  se  certum  ex  sua  actione  secutum  sit,  nori 
est  irregularis. 

2.  Ut  actio,  qua  contrahitur  irregularitas  ex  delicto, 
graviter  culpabilis  sit : cum  enim  irregularitas  ex  delicto  sit 
ad  instar  poenae,  lex  statuens  hanc  irregularitatem  restrin- 
genda est  ad  actum  graviter  peccaminosum ; irregularitas 
autem  ex  defectu  sine  culpa  contrahitur. 

3.  Ut  actio,  propter  quam  contrahitur  irregularitas^ 
sive  ex  delicto  sive  ex  defectu,  sit  externa  et  consummata, 
quia  agitur  de  lege  odiosa. 

a.  Ergo  omne  id,  quod  excusat  a peccato  mortali,  excusat  etiam 
ab  irregularitate  ex  delicto  incurrenda  ut  inadvertentia,  bona  fides, 

materiae  parvitas,  metus  gravis,  ignorantia,  de  qua  specialis  quaestio 
sequitur. 

b.  Sicut  ergo  ob  propositum  mere  internum  alium  occidendi  nemo 
fit  irregularis,  ita  etiam  ob  sclopetum  in  inimicum  explosum  nemo 
incurrit  irregularitatem,  nisi  eum  reipsa  occiderit  aut  mutilaverit. 
Item  ad  contrahendam  irrigularitateni  ex  defectu  propter  sententiam 
mortis  requiritur,  ut  actio  sit  externa  et  consummata. 

128.  !N^um  ignorantia  excuset  ab  irregularitate  con- 
trahenda. 1,  Ab  irregularitate  ex  defectu  contrahenda 
non  excusat  ignorantia,  ne  invincibilis  quidem:  irregula- 
ritas enim  ex  defectu  est  mera  inhabilitas;  sed  inhabilitas 
contrahitur  etiam  ab  iis,  qui  legem  ignorant. 

2.  Ab  irregularitate  ex  delicto  contrahenda  certe  ex- 
cusat ignorantia  legis  ecclesiasticae  prohibentis  delictum^ 
nisi  fuerit  crassa. 

a.  Delicta,  propter  quae  infligitur  irregularitas,  lege  naturae  iam 
sunt  prohibita,  quae  a delinquente  non  potest  ignorari;  quaestio  fit 
de  ignorantia  legis  ecclesiasticae,  quae  duplex  est:  prohibens  delictum 
et  infligens  irregularitatem  ad  modum  poenae. 

Per  se  quidem  cognitio  legis  ecclesiasticae  ad  contrahendam  ir- 
regularitatem necessaria  non  esset,  quia  non  agitur  de  punienda  con- 
tumacia contra  potestatem  ecclesiae,  sed  de  removenda  indecentia, 
qaam  inducit  crimen,  etsi  contra  solam  legem  naturae  commissum  sit. 
Nihilominus  dicendum  est  ignorantiam  a contrahenda  irregularitate 
excusare'). 

h.  Ratio  huius  sententiae  positiva  desumitur  ex  dispositione  iuris : 
constat  enim  ecclesiam  hanc  irregularitatem  ita  statuisse,  ut  ab  iis 
non  incurreretur,  qui  legem  ecclesiae  ignorassent^).  Rationem  internam 
Suarez  (1.  c.)  in  hunc  modum  proponit : irregularitas,  quae  rationem 
poenae  habet,  non  infligitur  nisi  in  transgressorem  legis;  at  certe 
non  in  transgressorum  legis  naturalis,  sed  in  transgressorem  legis 
ecclesiasticae;  legem  ecclesiasticam  autem  non  transgreditur,  qui  eam 
ignorat;  ergo  irregularitas  non  infligitur  in  eos,  qui  legem  ecclesiae 
ignorant.  Ecclesia  enim  statuens  poenam  propter  delictum  lege  naturae 
prohibitum  iuri  divino  novum  ius  superaddit;  qui  ergo  peccat  cum 

')  Suarez,  De  censuris  disp.  40.  sect.  5.  n.  10. 

G.  Proposuisti  2 dist.  82,  ex  quo  constat,  s.  pontificem  Inno- 
centium I.  clericos  incontinentes,  quos  Siricius  papa  fecerat  irregulares, 
ab  irregularitate  declarasse  immunes,  quia  legem  Siricii  ignoraverant, 
irregularitate  autem  affectos  declarasse,  si  post  cognitam  legem  contra 
eam  peccassent. 

ignorantia  legis  ecclesiasticae,  peccat  quidem  contra  legem  divinam  et 
incurrit  poenam  legis  divinae ; at  non  peccat  contra  legem  ecclesiasticam, 
non  incurrit  poenam  legis  ecclesiasticae. 

3.  Ab  irregularitate  ex  delicto  contrahenda  probabi- 
liter excusat  etiam  ignorantia  solius  poenae  ecclesiasticae, 
scilicet  irregularitatis,  nisi  fuerit  crassa:  irregularitas  enim 
habet  rationem  poenae  vindicativae  eiusque  extraordina- 
riae et  exorbitantis,  cum  valde  durum  sit  a certis  officiis 
perpetuo  arceri;  sed  poena  vindicativa,  si  est  extraordi- 
naria et  exorbitans,  ab  ignorantibus  non  incurritur. 

129.  Nota.  Theologi  antiquiores  in  recensendis  irregularitatibus 
modum  non  raro  excedunt.  Porro  ad  eliminandas  eas,  quae  gratis 
confictae  sunt,  et  ad  eas  stabiliendas,  quae  revera  exsistunt,  praeprimis 
insistendum  est  principio,  non  esse  irregularitatem,  quae  in  iure  non 
sit  expressa;  deinde  vero  irregularitas  praesertim  ea,  quae  est  ex  de- 
licto, a suspensione,  quacum  facile  confundi  potest,  probe  discerni 
debet^).  Suspensio  enim  est  censura,  quae  directe  infligitur  propter 
culpam,  irregularitas  est  impedimentum  canonicum,  quod  directe  sta- 
tuitur propter  reverentiam  divini  ministerii;  suspensio  afficit  solos 
clericos,  irregularitas  afficit  clericos  et  laicos;  suspensio  primario  arcet 
ab  exercitio  ordinis  vel  iurisdictionis,  vel  a beneficio,  irregularitas 
primario  arcet  a collatione  et  susceptione  ordinum  et  secundario  tan- 
tum ab  exercitio  ordinum  et  a collatione  beneficii;  suspensio  aufeit 
iurisdictionem,  irregularitas  eam  non  aufert;  violans  suspensionem  per 
exercitium  ordinis  fit  irregularis,  violans  irregularitatem  nullam  con- 
trahit irregularitatem. 


Articulus  secundus. 

De  irregularitatibus  ex  delicto. 

130.  Irregularitates  numerantur  omnino  undecim,  qua- 
rum quatuor  contrahuntur  ex  delicto,  septem  vero  ex  de- 
fectu. Irregularitates  ex  delicto  oriuntur:  a.  ex  iteratione 
baptismi;  b.  ex  violatione  censurae;  c.  ex  usurpatione  or- 
dinis; d.  ex  iniusta  mutilatione  vel  ex  homicidio  iniusto, 
quae  omnes  comprehenduntur  hoc  versiculo: 

Fonte  reus,  sacris,  censuris,  cydmine,  leto. 


Cf.  D'  Annibale,  Summula  I.  n.  399  s.  Gasparri  I.  n.  175  s. 

Fonte  reus  — sacrilega  baptismi  iteratio. 

Sacris  reus  — ordinum  illicita  usurpatio. 

Censura  reus  — violatio  censurae  per  exercitium  ordinis  sacri. 

Crimine  reus  — crimina,  quae  i|iso  iure  irregularitatem  inducunt* *). 
...  Leto  reus  — homicidium  et  mulilatio. 

§ 1*  Iteratio  baptismi, 

131.  Iteratio  baptismi  culpabilis^  absoluta  et  publica 
inducit  irregularitatem^). 

1.  Iteratio  baptismi:  ex  iteratione  enim  aliorum  sacra- 
mentorum non  iterabilium,  confirmationis  scilicet  et  or- 
dinis;  nulla  incurritur  irregularitas,  quia  in  iure  nulla  ex- 
primitur. 

■ 2.  Culpabilis:  ubi  enim  non  est  culpa,  non  incurritur 

irregularitas  ex  delicto;  qui  ergo  ex  ignorantia  sive  iuris 
(iterationem  baptismi  esse  prohibitam)  sive  facti  (baptismum 
iam  esse  collatum)  rebaptizat,  non  fit  irregularis. 

3.  Absoluta:  verba  enim  legis  poenalis  sunt  strictae 
interpretationis;  qui  vero  non  baptizat  absolute,  non  dici- 
tur stricte  baptizare.  Qui  ergo  sub  condicione  rebaptizat, 
non  fit  irregularis,  etsi  graviter  peccet,  si  nempe  temere 
et  sine  debita  investigatione  circa  valorem  primi  baptismi 
iterum  baptizet. 

Cum  Benedicto  XIV.  communiter  auctores  afiBrmant  fieri  irregu- 
larem, qui  sub  condicione  rebaptizat,  ubi  nulla  est  ratio  dubitandi  de 
valore  primi  baptismi®).  Verum  sententia  irrigularitatem  in  hoc  casu 
negans  probabilis  est,  quia  haec  irregularitas  statuta  est  contra  errorem 
rebaptizantium;  per  condicionem  vero  adiectam  iste  error  excluditur*). 

4.  Publica^),  adeo  ut  de  utroque  baptismo,  de  colla- 
tione et  iteratione,  publice  constet. 

Sunt,  qui  ad  contrahendam  irregularitatem  ex  crimine  rebap- 
tismi  exigant,  ut  secundus  baptismus  sit  sollemnis^),  attamen  textus 

*)  His  significatur  irregularitas  ex  defectu  famae. 

^)  C.  Confirmandum  65.  dist.  50. 

®)  De  synodo  1.  7.  c.  6.  n.  3. 

*)  Gasparri  I.  n.  329.  D'  Annihale,  Summula  I.  n.  410. 

®)  C.  Ex  litterarum  2 De  apostatis  et  reiterant,  hap.  (V.  9). 

■ ®)  Salmanticenses  tr.  10.  c.  8.  n.  60.  64.  et  s.  Alphonsus  n.  356. 

i uris  solum  dicit  'pulUcum  illum  esse  debere.  Sed  ut  iteratio  baptismi 
publica  sit,  requiritur,  ut  uterque  baptismus  publicus  sit‘). 

Nota.  Haec  irregularitas  non.  est  perfecta,  quippe  quae  ex  pro- 
babili sententia  complurium  auctorum  solum  ordinum  ulteriorum  sus- 
ceptionem, non  item  ordinum  susceptorum  exercitium  probi beat^). 

132.  Personae,  quae  contrahunt  irregularitatem,  sunt: 
rebaptizans,  huic  ex  officio  ministrantes  et^  rehaptizati. 

1.  Rebaptizans  eique  ministrantes  irregularitatem  par- 
tialem tantum  incurrunt,  impedientem  scilicet  ascensum  ad 
superiores  ordines,  non  autem  susceptorum  ordinum  usum; 
rebaptizatus  vero  irregularitatem  totalem  contrahit. 

2.  Ministri  illi  dumtaxat  irregulares  fiunt,  qui  ex  of- 
ficio ministrant,  scilicet  clerici:  quare  parentes,  patrini  et 
si  qui  alii  sint,  qui  ad  iterationem  baptismi  coeperentur, 
non  fiunt  irregulares. 

3.  Ut  rebaptizati  incurrant  irregularitatem,  scienter  re- 
baptizari debent:  ubi  enim  non  committitur  peccatum,  non 
incurritur  poena;  quare  solum  adulti,  non  autem  infantes 
rebaptizati  fiunt  irregulares. 

Non  solum  ex  iteratione,  sed  etiam  ex  indigna  susceptione  bap- 
tismi incurritur  irregularitas,  ubi  nempe  adultus  ab  haeretico  declarato 
baptismum  recipit  extra  casum  necessitatis;  infantes  vero  baptizati  ab 
haereticis  in  secta  haeretica  non  sunt  irregulares* *). 


§ 2,  Usurpatio  ordinis. 

133.  Clericus,  qui  scienter  et  sollemniter  exercet  ordinem 
sacrum,  quem  non  habet,  fit  irregularis^). 

1.  Clericus:  cum  enim  titulus  in  corpore  iuris  habeat: 
de  clerico  non  ordinato  ministrante,  haec  irregularitas  ad 
solos  clericos  restringitur;  ideo  non  fit  irregularis  laicus, 
qui  ordinem  sacrum  exercet  e.  g.  missam  celebrat,  sub- 


q Gasparri  I.  n.  324.  D’  Annibale,  Summula  I.  n.  410. 

2)  Busenhaum  ap.  s.  Alphonsum  1.  6.  n.  356.  Lehmkuhl,  Theol. 
m.  II.  n.  1006. 

*)  G.  Placuit  3 et  G.  Qui  apud  4.  c.  1.  q,  4. 

G.  Si  quis  1 De  clerico  non  ordin.  ministrante  (V.  28). 

diaconum  vel  diaconum  in  missa  sollemni  agit,  etsi  gra- 
vissime peccet. 

Nonnulli  canonistae')  contendunt,  hanc  irregularitatem  contrahere 
etiam  laicos,  qui  ordinem  sacrum  sollemniter  exerceant ; complures  tamen 
canonistae  et  praesertim  moralistae  docent  eam  solos  clericos  contra- 
here. Cum  ergo  haec  irregularitas  quoad  laicos  dubia  sit  dubio  iuris, 
practice  non  est  statuenda^). 

2.  Scienter  i.  e.  sciens  tum  se  carere  ordine,  quem 
exercet,  tum  clericum  exercentem  ordinem,  quo  garet,  fieri 
irregularem:  alias  enim  graviter  non  peccaret. 

3.  Sollemniter  i.  e.  tamquam  ex  officio  et  cum  cere- 
moniis et  ornamentis  propriis  ordinis,  quem  exercet. 

Ut  dignoscatur,  num  ordo  sollemniter  exerceatur,  ad  hoc  attenden- 
dum est:  si  actus  ab  iis  solis  exerceri  potest,  qui  talem  ordinem  habent, 
semper  sollemniter  exercetur,  sic  absolutio,  extrema  unctio,  quae  a 
solo  sacerdote,  confirmatio,  quae  a solo  episcopo  administratur,  semper 
sollemniter  administrari  dicitur.  Quodsi  actio  etiam  ab  aliis,  qui  or- 
dinem non  habent,  exerceri  potest,  sollemniter  peragi  dicitur,  quando, 
ea  forma  peragitur,  qua  idem  actus  a solis  ordinatis  exerceri  solet, 
sic  si  clericus  inferior  subdiaconum  agit  absque  manipulo  aut  ad  lo- 
tionem pedum  in  coena  Domini  evangelium  cantat  sine  stola,  irregu- 
laris non  fit,  quia  non  ministrat  sollemniter®). 

4.  Ordinem  sacrum:  cum  enim  ex  hodierna  consue- 
tudine ordines  minores  passim  etiam  a laicis  sollemniter 
exerceantur,  clericus  sollemniter  exercens  aliquem  ordinem 
ex  minoribus,  quem  non  habet,  non  fit  irregularis. 

Ideo  fit  irregularis  sacerdos,  qui  sollemniter  functionem  pontifi- 
calem exercet  e.  g.  ecclesiam  vel  calicem  consecrat,  minores  vel  ton- 
suram confert;  diaconus,  qui  sacramen taliter  absolvit;  suMiaconus, 
qui  sollemniter  baptizat,  sollemniter  cantat  evangelium  cum  stola, 
ceremonias  baptismi  supplet,  hebdomadarium  agit  in  choro  dicendo 
orationem  cum  Dominus  vobiscum;  clericus,  qui  sollemniter  cantat 
epistolam  cum  manipulo,  quia  hi  omnes  sollemniter  exercent  ordinem, 
quem  non  habent.  At  irregularis  non  est  sacerdos  simplex,  qui  sacra- 
mentaliter  absolvit,  diaconus,  qui  sine  commissione  parochi  sollemniter 
baptizat  vel  s.  communionem  distribuit,  subdiaconus,  qui  evangelium 


h Wernz  II.  n.  137.  Scherer,  Eorum  ratio  est,  quia  c.  Si  quis  1 
De  clerico  non  ordin.  ministrante  (V.  28)  eam  non  restringat  ad  solos 
clericos  et  restrictio  ex  rubrica  non  sit  admittenda. 

^)  Gasparri  I.  n.  334. 

®)  Ballerini-Palmieri  VII.  n.  426. 

cantat  sine  stola,  clericus,  qui  epistolam  cantat  sine  manipulo,  quia  non 
exercent,  aut  saltem  sollemniter  non  exercent  ordinem,  quo  carent*). 

Nota.  Veteres  theologi,  nixi  G.  Veniens  1.  De  eo,  qui  furtive 
ordin.  suscipit  (V.  30),  fere  omnes  ad  ordines  illicite  promotos  docuerant 
esse  irregulares.  Sic  teste  s.  Alphonso  (n.  361),  qui  censura  innodatus 
ordinem  suscipit,  qui  uxorem  habens  ipsa  invita  in  sacris  ordinatur, 
qui  ab  episcopo  nominatim  excommunicato,  suspenso,  interdicto  non 
proprio  ordinem  recipit,  qui  ordinatur  per  saltum  aut  ante  aetatem 
aut  in  aliena  dioecesi,  qui  recipit  ordines  maiores  sine  titulo  vel  uno 
eodemque  die,  vel  qui  ordinatur  extra  tempora,  contrahit  irregulari- 
tatem. Verum  recentiores  Suarium  secuti  ostendunt  has  poenas  in 
iure  statutas  non  irregularitates,  sed  suspensiones  aut  saltem  irregu- 
laritates dubias  proindeque  nullas  esse. 

§ 3»  Violatio  censurae. 

134.  Clericus,  qui  censura  innodatus  sollemniter  exercet 
actum  ordinis  sacri,  fit  irregularis^). 

1.  Censuram  violare  dicitur,  qui  censura,  quae  usum 
ordinis  prohibet,  irretitus  ordinem  exercet,  sive  censura 
est  excommunicatio,  sive  suspensio  ab  ordine,  sive  inter- 
dictum personale  aut  locale  (e.  g.  celebrans  in  loco  inter- 
dicto). 

a.  Qui  ergo  aliam  suspensionem,  quae  non  est  suspensio  ab  or- 
dine sacro,  violat,  non  fit  irregularis;  si  e.  g.  episcopus  suspensus  a 
pontificalibus  celebrat  in  pontificalibus,  agit  quidem  contra  suspen- 
sionem, at  non  fit  irregularis. 

h.  Cum  ad  contrahendam  hanc  irregularitatem  gravis  culpa  re- 
quiratur, non  fit  irregularis  excommuni catus  toleratus,  qui  ab  aliis 
requiritur,  nec  excommunicatus  vitandus  qui  ad  declinandum  grave 
incommodum  ordinem  exercet. 


*)  S.  G.  R.  18.  dec.  1784-  (n.  2525)  respondit:  „Extra  casum  ab- 
solutae et  praecisae  necessitatis  non  posse  a superioribus  permitti,  ut 
clericus  in  minoribus  pro  subdiacono  suppleat  in  missis  sollemnibus 
paratus  absque  manipulo  “ et  episcopum  contrariam  consuetudinem  ab- 
scindendam curare  debere.  Eadem  S.  G.  R.  17.  iul.  1894  (n.  3832) 
resolvit  clericum  in  missa  sollemni  subdiaconum  agere  posse,  dummodo 
clericali  saltem  tonsura  sit  initiatus,  manipulum  non  ferat  et  vera 
urgeat  necessitas. 

2)  C.  Quum  medicinalis  1 C.  Is,  qui  18  G.  Is,  cui  20  De  sententia 
excom.  in  6”.  (V.  11). 

Noldin,  De  poenis». 

2.  Actum  ordinis:  ad  incurrendam  irregularitatem  non 
sufficit  qualiscunque  violatio  censurae,  sed  haec  violari 
debet  per  actum  ordinis;  ideo  clericus,  qui  censuram  violat 
per  susceptionem  sacramenti  (etiam  ordinis),  non  fit  irre- 
gularis. 

Sunt,  qui  opinentur,  eum  fieri  irregularem,  qui  in  ipsa  suscep- 
tione ordinis  sacri  ordinem  exercet.  Ex  quo  sequeretur  eum,  qui 
suscipit  presbyteratum,  semper  fieri  irregularem,  quia  cum  episcopo 
ordinante  concelebrare  debet.  Atqui  haec  sententia  admittenda  non 
est,  quia  actio  in  ipsa  ordinatione  posita  non  habetur  proprie  pro 
exercitio  ordinis  suscepti,  sed  pro  ceremonia,  quae  ad  ordinis  suscep- 
tionem pertinetq. 

3.  Ordinis  sacri:  ius  quidem  non  distinguit  inter  or- 
dines sacros  et  minores;  auctores  vero  hanc  censuram  ad 
ordines  sacros  recte  restringunt : irregularitas  enim  ex 
delicto  supponit  peccatum  grave;  clericus  autem,  qui  in 
censura  exercet,  etiam  sollemniter,  aliquem  ex  ordinibus 
minoribus,  non  peccat  graviter,  cum  officium  minorum 
ordinum  passim  etiam  a laicis  sollemniter  exerceatur. 

4.  Sollemniter  exercet  i.  e.  ex  officio  et  cum  insignibus 
proprii  ordinis,  ut  supra  diximus. 

Ergo  episcopus  censuratus,  qui  confessarios  approbat,  in  votis 
dispensat,  parochus,  qui  in  censura  matrimonio  assistit  sine  benedic- 
tione nuptiali  non  fit  irregularis,  quia  haec  non  sunt  actus  ordinis, 
sed  iurisdictionis  vel  simplicis  potestatis,  quorum  exercitium  censuram 
non  violat. 


§ 4.  Homicidium  vel  mutilatio. 

185.  Homicidium  voluntarium.  Homicidium  iniustum 
directe  vel  saltem  indirecte  voluntarium  et  graviter  'peccami- 
nosum  effectu  secuto  inducit  irregularitatem^). 

1.  Homicidium  est  occisio  hominis  ab  homine  facta. 

Ad  homicidium  in  hac  quaestione  nihil  refert,  utrum  is,  cui  vita 
adimitur,  natus,  an  nondum  natus  sit;  ideo  etiam  procuratio  abortus 
foetus  animati  homicidium  est^).  Pariter  nihil  refert,  quo  medio  vita 

b Cf.  S.  C.  a 31.  ian.  1688.  Benedictus  XIV.  De  synodo  1.  12. 

c.  3.  n.  7. 

b G.  Si  quis  1 De  homicidio  (V.  12). 
b Constitutio  Effraenatam  Sixti  V.  29.  oct.  1588. 

adimatur:  igne,  ferro,  veneno,  fame  etc.  — Irregularitatem  propter 
homicidium  etiam  ille  contrahit,  qui  solum  causa  est,  ob  quam  mors 
citius  sequatur  vel  inferatur. 

a.  Homicidium  est  voluntarium,  quando  ipsum  homi- 
cidium intenditur,  et  est  casuale,  quando  accidit  praeter 
intentionem. 

h.  Homicidium  casuale  vel  est  prorsus  involuntarium 
et  inculpabile,  vel  est  indirecte  voluntarium  et  culpabile? 
si  nempe  non  adhibetur  debita  diligentia  ad  cavendum 
homicidium  praevisum. 

2.  Homicidium  reale.  a.  Ad  contrahendam  irregulari- 
tatem ex  homicidio  requiritur,  ut  mors  reipsa  sequatur: 
ubi  enim  agitur  de  poena  incurrenda,  verba  iuris  stricte 
et  proprie  sunt  accipienda. 

Huic  doctrinae  adversari  videtur  G.  Pro  humani  1.  De  homi- 
cidio in  6°  (V.  4),  ubi  irregularis  declaratur  mandans  occisionem  per 
assasinos,  etsi  forte  mors  non  sequatur.  Sed  est  causa  specialis,  in 
quod  summus  pontifex  propter  enorme  crimen  statuit,  ut  irregularitas 
incurratur,  etsi  mors  secuta  non  fuerit.  Exceptio  autem  non  infirmat; 
5ed  firmat  regulam. 

b.  Non  solum  qui  homicidii  causa  physica,  sed  etiam 
qui  eius  causa  moralis  est  (mandato,  consilio,  consensu), 
modo  sit  causa  efficax,  incurrit  irregularitatem^). 

a.  Qui  ad  homicidium  se  excitant,  omnes  sunt  irregulares,  etsi 
unus  tantum  occidatur,  quia  instar  consulentium  habendi  sunt.  Ideo 
si  in  hello  iniusto  vel  unus  adversariorum  occidatur,  (supposito  peccato 
gravi)  omnes  fiunt  irregulares,  qui  proxime  ad  occisionem  (se  mutuo 
•excitando)  cooperati  sunt,  quales  censentur  occidenti  viciniores.  Miles, 
qui  certus  est,  se  neminem  occidisse,  quia  aut  non  explosit  aut  in 
aerem  explosit,  non  est  irregularis. 

|3.  Sunt;  qui  dicant  illum  quoque  irregularem  fieid,  qui  non  im- 
pedit homicidium,  quod  ex  iustitia  impedire  tenetur,  etsi  positive  in 
homicidium  non  influat.  Ideo  irregularem  esse  censent  medium  sti- 
pendio conductum,  custodem  viarum,  advocatum,  qui  mortem  aegroti, 
viatoris,  clientis,  quam  impedire  posset  et  ex  iustitia  deberet,  non  im- 
pedit. Verum  cum  irregularitas,  quae  contrahatur  ex  cooperatione  ne- 
gativa, nullibi  in  iure  expressa  legatur,  ea  potius  neganda  est. 

c.  Homicidium  irregularitatem  inducit,  etiamsi  maneat 
-occultum.  Pariter  ex  speciali  dispositione  iuris  sacerdotem 


h C.  Is  qui  3 De  homicidio  in  6®.  (V.  4). 

irregularem  constituit  etiam  homicidium  dubium,  prout 
supra  (127)  declaratum  est;  at  non  incurrit  irregularitatem, 
ubi  dubium  est,  num  causa  moralis  (mandatum  vel  con- 
silium) fuerit  efficax  causa  homicidii. 

3.  Iniustum  i.  e.  coniunctum  cum  peccato  contra  iu- 
stitiam:  homicidium  enim,  quod  non  est  contra  iustitiam^ 
non  est  stricte  et  rigorose  homicidium. 

Qui  ergo  alium  occidit  in  defensione  sui  et  servato  moderamine 
inculpatae  tutelae,  vel  qui  alium  occidit  ex  legitima  potestate,  ut  mi- 
lites in  iusto  bello  vel  carnifices,  ex  hoc  titulo  non  fiunt  irregulares^ 
quia  non  committunt  peccatum  homicidii. 

136.  Homicidium  casuale.  Non  solum  homicidium 
voluntarium,  sed  etiam  casucde,  modo  sit  graviter  culpabile, 
inducit  irregularitatem. 

1.  Si  homicidium  casuale  est  prorsus  involuntarium, 
nulla  incurritur  irregularitas : nulla  enim  est  irregularitas 
ex  delicto,  ubi  nulla  intercedit  culpa. 

2.  Si  omissio  diligentiae  in  cavendo  homicidio  est 
graviter  culpabilis,  contrahitur  irregularitas,  sive  quis 
operam  dat  rei  licitae  sive  illicitae,  modo  homicidium 
praeviderit:  omissio  enim  diligentiae,  non  prohibitio  ac- 
tionis, quam  aliquis  exercet,  efficit,  ut  homicidium  sit  in- 
directe voluntarium  ideoque  culpabile  et  inducens  irregula- 
ritatem. Excipiendus  est  casus,  quo  res  i^ropter  periculum 
homicidii  illicita  est. 

a.  Qui 'explodit  sclopetum,  ubi  solet  frequens  esse  populus;  qui 
proficit  tegulam  ex  tecto,  nec  praetereuntes  voce  vel  signo  monet,  fit 
irregularis,  si  ideo  homo  occiditur. 

h.  Ergo  non  fit  irregularis,  qui  infirmo  bona  fide  dat  cibum  vel 
potum,  vel  eum  movet,  vel  in  alium  locum  transfert,  vel  aliud  circa 
eum  operatur,  ex  quo  mors  praeter  intentionem  sequatur,  quia  non  est 
irregularitas  ex  delicto,  ubi  non  est  culpa;  in  casu  autem  (ex  suppo- 
sito) debita  diligentia  non  omittitur. 

c.  Imperitus  medicus  vel  chirurgus,  qui  exercet  artem  medicam 
vel  chirurgicam,  fit  irregularis,  si  mors  infirmi  sequatur,  etsi  omnem 
diligentiam  ad  eam  cavendam  adhibuerit;  non  autem  medicus  vel 
chirurgus  peritus,  etsi  (supposita  necessaria  diligentia)  ex  remedio, 
quod  adhibet,  mors  infirmi  sequatur.  Refert  Benedictus  XIV.,  medicis 
ad  ordines  promoveri  volentibus  concedi  solere  dispensationem  ad  cau- 

telam,  quia  forte  in  exercitio  suae  artis  non  semper  adhibuerunt  debitam 
diligentiam  circa  eos,  qui  durante  eorum  cura  obierunt*). 

d.  Clericus  in  maioribus  constitutus  et  religiosus,  qui  exercet 
artem  medicam  vel  chirurgicam  cum  incisione  vel  adustione  coniunctam, 
fit  irregularis,  etsi  absque  eius  culpa  mors  sequatur  infirmi.  Ratio 
huius  irregularitatis  est,  quia  operam  dat  actioni  clericis  ideo  prohibitae, 
quia  facile  inducit  homicidium  aut  mutilationem^).  Sed  non  fit  irre- 
gularis, si  artem,  quam  probe  callet,  exercet  citra  incisionem  vel 
adustionem,  quamvis  infirmus,  cuius  curam  agit,  m.oriatur. 

137.  Procuratio  abortus,  YX\^m  procurantes  abortum 
et  ad  id  cooper antes  effectu  secuto  contrahunt  irregularitatem. 

a.  Procurantes  abortum  non  contrahunt  irregularitatem, 
nisi  foetus  sit  animatus.  Cum  agatur  de  re  odiosa,  circa 
animationem  foetus  iudicari  potest  ex  antiquis  et  hucusque 
non  mutatis  legibus  canonicis,  quae  foetum  masculinum 
post  40,  foetum  autem  femininum  post  80  a conceptione 
dies  anima  rationali  informari  statuunt.  In  dubio,  utrum 
foetus  animatus  fuerit,  necne,  et  in  dubio,  utrum  foetus 
masculinus  fuerit  an  femininus,  standum  est  pro  minimo; 
ergo  non  fuisse  animatum,  vel  fuisse  femininum. 

h.  Antiquitus  procurantes  abortum  et  in  eo  cooperantes 
incurrebant  excommunicationem  et  irregularitatem ; ex- 
communicatio per  constitutionem  Apostolicae  sedis  ad  solos 
procurantes  abortum  restricta  est,  quia  vero  circa  irregu- 
laritatem per  dictam  constitutionem  antiquum  ius  immu- 
tatum non  est,  hanc  etiam  cooperantes  contrahunt. 

138.  Notio  muti  lationis.  Mutilatio  est  abscissio 
membri.  Nomine  membri  intell igitur  pars  corporis  pro- 
prium et  distinctum  officium  habens  ut  oculus,  brachium, 
pes,  manus,  lingua,  auris  etc. 

In  applicanda  hac  definitione  difficultas  oritur,  ubi  determinari 
debet,  quaenam  corporis  pars  propriam  functionem  habeat  et  proinde 
nomine  membri  significetur.  Etenim  cum  fere  omnia  corporis  membra 
sint  duplicata,  quaeritur,  num  una  pars  (oculus,  auris,  crus)  censeri 
possit  membrum  proprium  officium  habens,  lam  vero  ratione  habita 
communis  aestimationis  dicendum  videtur,  illas  partes,  quae  invicem 

b De  synodo  1.  13.  c.  10.  n.  4. 

b C.  Dilectus  13  De  homicidio  (V,  12). 

sunt  distinctae  et  separatae  ut  oculi,  propriam  functionem  habere^ 
illas  autem,  quae  invicem  non  sunt  distinctae  et  separatae  ut  nares^ 
propriam  functionem  non  habere  et  proinde  membra  non  esse.  Et 
sane  ubi  oculus  evellitur,  membrum,  ubi  naris  praeciditur,  partem 
membri  (nasi)  abscindi  dicimus^). 

a.  Qui  ergo  membrum  aliquod  laedit  aut  inutile  reddit  e.  g. 
oculum  non  effodit  sed  excaecat,  non  fit  irregularis,  quia  membrum 
non  abscindit:  mutilatio  enim  est  abscissio  seu  separatio  a corpore. 

b.  Qui  dentem  excutit,  auriculam  (cartilaginem  auris),  digitum 
abscindit,  a fortiori  qui  ungues,  barbam,  capillos  vellit,  non  fit  irre- 
gularis, quia  non  abscindit  membrum:  haec  enim  in  corpore  humano 
propriam  functionem  non  habent.  Ex  mente  s.  Alphonsi  (n.  379)  ne 
quidem  detitiiwi  omnium  excussio  censetur  mutilatio;  at  digitorum  ab- 
scissio certe  mutilatio  est. 

139.  Mutilatio  iuiusta  inducit  irregularitatem.  Qui 

se  vel  alium  actione  physica  sive  morali  iniuste  mutilat 
vel  ad  eam  cooperatur,  fit  irregularis. 

1.  Quae  supra  de  homicidio  dicta  sunt,  valent  etiam 
de  mutilatione  hocce  casu  excepto:  in  dubio  facti,  utrum 
sacerdos  fuerit  causa  efficax  mutilationis  necne,  ipse  non 
fit  irregularis,  econtra  si  idem  dubium  sit  de  homicidio^ 
contrahitur  irregularitas. 

2.  Qui  semetipsum  libere  mutilat  vel  castrat,  ex  speciali 
dispositione  iuris  fit  irregularis^),  etiamsi  sibi  non  absciderit 
membrum  proprium  officium  habens,  sed  solum  digitum 
vel  articulum  digiti^). 

140.  Nota.  His  addenda  est  irregularitas,  quae  sta- 
tuitur per  decretum  Vigilanti  S.  G.  C.  25.  maii  1893  et 
innovatur  per  decretum  TJt  debita  eiusdem  s.  congrega- 
tionis 11.  maii  1904.  Eam  praeter  poenam  suspensionis 
(n.  113)  contrahunt  clerici  nondum  sacerdotio  initiati,  qui 
turpe  mercimonium  exercent  circa  stipendia  missarum,  adea 
ut  inhabiles  sint  ad  superiores  ordines  recipiendos,  nisi  a 
r.  pontifice  seu  a S.  G.  G.  dispensationem  acceperint. 

Actiones,  quibus  turpe  mercimonium  circa  stipendia  missarum 
exercetur,  sunt  hae: 

b Ballerini-Palmieri  VII.  n.  444  ss. 

‘‘^)  G.  Ex  parte  3 De  corpore  vitiatis  (I.  20). 

b G.  Qui  partem  6.  dist.  55. 

a.  Scienter  tradere  intentionem  missarum  a fidelibus  vel  locis  piis 
acceptas  illis,  qui  eas  non  requirunt,  ut  eas  persolvant,  sed  ob  alium 
quemcunque  finem ; item  scienter  eas  acceptare. 

h.  Separare  stipendia  missarum  manualium  ab  earum  celebratione, 
ea  in  alias  res  commutare  aut  ea  imminuere,  ea  scilicet  non  ex  integro 
et  in  sua  specie  tradendo. 

c.  Vendere  aut  emere  libros  aliasve  res  et  inire  associationes  cum 
diariis  et  ephemeridibus  ope  missarum  celebrandarum  vel  celebratarum, 
si  hoc  postremum  habitualiter  fiat  et  in  subsidium  alicuius  commercii 
vergat. 

d.  Detrahere  aliquid  ex  stipendiis  missarum,  quae  fideles  cele- 
brioribus sanctuariis  tradere  solent,  ut  ipsorum  decori  et  ornamento 
consulatur. 


Articulus  tertius. 

De  irregularitatibus  ex  defectu. 

Septem  defectus,  propter  quos  contrahitur  irregularitas, 
sunt  hi:  1.  defectus  corporis;  2.  defectus  animae;  3.  defectus 
libertatis;  4.  defectus  natalium;  5.  defectus  sacramenti; 
6.  defectus  famae;  7.  defectus  lenitatis. 

§ 1»  Defectus  corporis* 

14  K Ex  defectu  corporis  irregulares  sunt,  qui  propter 
aliquod  vitium  corporale  sacrum  facere  aut  omnino  aut 
decenter  non  possunt. 

a.  Ex  duplici  ergo  capite  oritur  haec  irregularitas,  ex  impotentia 
exercendi  ordinem,  et  ex  indecentia  in  eiusdem  exercitio.  Qui  impotentia 
celebrandi  laborat,  non  est  quidem  proprie  irregularis,  quia  non  lege 
ecclesiastica  sed  naturali  a susceptione  ordinum  arcetur;  nihilominus 
solent  auctores  etiam  eos,  qui  celebrare  nequeunt,  huc  referre. 

h.  Haec  irregularitas  susceptionem-  ordinum  absolute  prohibet: 
etsi  enim  defectus  exercitium  unius  tantum  ordinis  e.  g.  presbyteratus 
impediret,  nullus  tamen  ordo,  ne  prima  quidem  tonsura,  licite  suscipi 
potest.  Exercitium  vero  ordinum  susceptorum  non  prohibetur  absolute : 
hinc  si  defectus  post  ordinum  susceptionem  superveniat,  ordinatus  illos 
tantum  ordines  exercere  prohibetur,  ad  quorum  exercitium  factus  est 
ineptus,  vel  quos  sine  offensione  et  scandalo  exercere  non  potest.  Quare 
nihil  impedit,  quominus  e.  g.  privatim  celebret,  q.ui  publice  sine  scan- 
dalo celebrare  non  potest. 

142.  Ex  defectu  corporis  itaque  irregulares  sunt: 

1.  Mutilati^  qui  carent  pede,  manu  vel  digitis,  item 
qui  pollice  vel  indice  carent  sive  integre  sive  ex  parte, 
ita  ut  hostiam  frangere  nequeant^). 

a.  Qui  uno  ex  tribus  posterioribus  digitis  caret,  irregularis  non 
est,  immo  ex  quorundam  sententia  neque  si  duo  digiti  desint;  sed  si 
omnes  tres  desint,  irregularis  est,  non  quidem  ob  impolentiam,  sed  ob 
deformitatem.  Sacerdos  autem  non  fit  irregularis  nec  prohibetur  cele- 
brare, etsi  omnes  tres  posteriores  digitos  amisisset^). 

h.  Qui  indice  caret,  eo  facilius  obtinebit  dispensationem,  quod 
medius  digitus  vices  indicis  in  sacro  ministerio  supplere  potest.  Sacerdos 
autem  qui  indicem  amisit,  in  sacris  functionibus  uti  potest  medio  digito, 
qui,  cum  integra  manus  sacerdotis  consecretur,  aeque  consecratus  est 
atque  index®). 

c.  Auctores  irregularem  esse  censent,  qui  habet  pedem  ligneum, 
quia  sine  magna  indecentia  celebrare  non  potest ; cum  vero  hodie  pedes 
artificiales  tam  apte  construantur,  ut  is,  qui  eiusmodi  pede  instructus 
est,  absque  indecentia  functiones  sacras  obire  possit,  haec  irregularitas 
saltem  post  susceptos  ordines  non  amplius  urgenda  videtur. 

d.  Irregularis  dicebatur,  cui  unus  oculus  omnino  est  detractus 
vel  erutus;  quia  tamen  hodie  tam  apte  substitui  potest  oculus  vitreus, 
ut  nulla  appareat  deformitas,  non  videtur  dicendus  irregularis,  qui  in- 
structus est  oculo  vitreo. 

143.  2.  Debilitati,  qui  omnia  quidem  membra  habent, 
sed  quibus  unum  vel  alterum  membrum,  quod  ad  sacrum 
ministerium  requiritur,  evasit  inutile,  ut  si  cui  brachium 
vel  manus  obi-iguit. 

a.  Ideo  irregulares  sunt  muti,  caeci,  qui  potentia  videndi  in  utro- 
quae  oculo  destituti  sunt,  non  autem  caecutientes,  modo  ope  instrumenti 
ocularis  legere  possint  in  missali;  surdi,  qui  in  utroque  aure  auditu 
carent,  ita  ut  ministrum  respondentem  audire  nequeant;  at  irregulares 
non  sunt  surdastri,  nec  ii,  qui  in  altero  tantum  aure  auditu  carent^: 
balbutientes  non  sunt  irregulares,  nisi  aut  habeant  linguam  valde 
blaesam  vel  penitus  praecipitantem,  aut  moveant  risum.  Qui  manus 
adeo  tremulas  habent,  ut  sine  periculo  effundendi  sanguinem  celebrare 
nequeant,  irregulares  sunt. 


q G.  Thomas  7 De  corpore  vitiatis  (I.  20). 
®)  Cf.  Ballerini-Falmieri  VII.  n.  478. 

®)  Gf.  BallerinirPalmieri  1.  c. 
b Gf.  Acta  s.  sedis  IV.  p.  595. 

h.  Irregularis  non  est,  qui  in  uno  tantum  oculo  caret  potentia 
videndi,  sive  oculus  dexter  sive  sinister  est;  quod  enim  a nonnullis 
auctoribus  statuitur,  illum  nempe  absolute  irregularem  esse,  qui  caret 
oculo  canonico  i.  e.  sinistro,  fundamento  caret,  cum  nullus  textus  iuris 
eum  declaret  irregularem ; quare  restringenda  est  haec  irregularitas  ad 
casum,  quo  carens  oculo  sinistro  canonem  sine  indecentia  legere  non 
possit  oculo  dextro^). 

c.  Sacerdos,  qui  caecus  evasit,  non  prohibetur  audire  confessiones; 
immo  si  constat  ipsum  non  erraturum,  a s.  pontifice  licentiam  accipere 
potest  celebrandi,  assistente  tamen  alio  sacerdote.  Sacerdos,  qui  factus 
est  surdus,  non  prohibetur  celebrare,  etsi  non  audiat  ministrum  respon* 
dentem^). 

144.  3.  Deformes,  qui  habent  deformitatem  in  aliquo 
membro,  quae  facile  occultari  nequeat,  adeo  ut  sine  in- 
decentia sacro  ministerio  fungi  non  possint  vel  in  aliis 
excitent  horrorem  vel  moveant  risum.  Ideo  irregulares 
sunt : 

a.  Quibus  abscissae  sunt  nares  vel  auriculae,  nisi  capillis  apte 
productis  defectus  auricularum  tegi  possunt. 

b.  Qui  habent  notabilem  maculam  in  vultu  vel  in  oculo^). 

c.  Pigmaei,  qui  statura  adeo  pusilli  sunt,  ut  super  altare  sacrum 
facere  non  possint;  item  gigantes. 

d.  Gibbosi,  qui  adeo  notabilem  gibberem  in  dorso  habent,  ut  caput 
erigere  nequeant. 

e.  Claudi,  qui  sine  baculo  ad  altare  accedere  vel  in  altari  stare 
non  possunt;  claudi  vero,  qui  non  egent  baculo,  irregulares  non  sunt, 
nisi  claudicatio  sit  enormis  et  notabiliter  deformans. 

Sacerdos,  qui  factus  est  claudus,  privatim  celebrare  potest,  quamvis 
•egeat  baculo. 

Ad  episcopum  spectat  iudicare,  utrum  deformitas  sit 
magna  an  parva,  si  ordinandus  sit  saecularis  vel  regularis 
non  exemptus;  quodsi  regularis  sit  exemptus,  iudicium  ad 
praelatum  regularem  pertinet,  attamen  episcopus,  qui  or- 
dines confert,  iudicio  praelati  stare  non  tenetur. 

145.  4.  Morbo  gravi  eoque  insanabili  laborantes: 

a.  Paralytici  (Gelahmte,  Gichtische),  si  nimirum  para- 
lysis tanta  sit,  ut  vasa  sacra  tenere  aut  sacras  species 

b Gf.  s.  C.  G.  17.  sept.  1887.  Acta  s.  sedis  XX.  p.  380  ss. 

b Gf.  s.  Alphons.  n.  405. 

b G.  Quum  2 De  corpore  vitiatis  (I.  20). 

frangere  non  possint.  Qui  propter  cubiti  rigorem  brachium 
flectere  non  possunt,  irregulares  sunt^). 

Qnodsi  paralysis  exercitium  ordinis  non  prorsus  impediat  distin- 
guendum est:  si  ordinationi  superveniat,  non  impedit  celebrationem^ 
si  ordinationem  praecedit,  episcopi  eiit  declarare,  num  infirmus  sit 
irregularis:  in  iure  enim  nihil  de  hac  re  statutum  est. 

h.  Epileptici  seu  morbo  comitiali  laborantes^),  quamdiu 
morbo  sunt  obnoxii,  ordinari  non  possunt;  quodsi  constat 
eos  absque  probabili  periculo  relapsus  sanatos  esse,  acce- 
dente licentia  episcopi,  ordinari  possunt. 

a.  Sacerdos  qui  post  ordinationem  lioc  morbo  corripitur,  privatim 
celebrare  non  prohibetur,  si  raro  i.  e.  semel  in  mense  aut  singulis 
quindecim  diebus  morbus  redeat;  si  tamen  hoc  intervallo  ab  impetu 
morbi  tutus  non  sit,  ei  assistere  debet  sacerdos  ieiunus,  qui  irruente 
morbo  missam  perficiat. 

i3.  Epilepsia,  quae  ante  pubertatem  coepit,  non  raro  prorsus  sa- 
natur; quare  non  censetur  irregularis,  qui  ante  pubertatem  hoc  morbo 
laborabat,  postea  vero  iudicio  medici  omnino  convaluit.  Epilepsia  autem, 
quae  post  pubertatem  incepit,  non  ex  causa  accidentali  e.  g.  ex  vulnere 
inflicto,  sed  ex  indole  congenita,  iuxta  sententiam  medicorum  vix 
unquam  plene  i.  e.  absque  periculo  relapsus  sanatur. 

c.  Abstemii,  qui  ne  parum  quidem  vini  haurire  possunt 
sine  periculo  evomendi.  Patet  hos  ne  a papa  quidem, 
dispensari  posse. 

cl.  Leprosi,  quia  horrorem  et  scandalum  ingerunt; 
sacerdos  autem,  qui  lepra  inficitur,  in  loco  privato  cele- 
brare potest. 

146.  Propter  deformitatem  irregulares  non  sunt. 

a.  Qui  habent  sex  digitos  vel  aliquos  coniunctos,  vel 
qui  carent  uno  digito,  modo  congrue  sacrum  facere  possint. 

b.  Qui  habent  maculam  in  vultu  vel  in  oculo  non 
valde  deformantem. 

c.  Qui  carent  ungula  pollicis,  modo  hostiam  tenere 
et  frangere  possint. 

h Constat  ex  declaratione  S.  C.  G.  26.  ian.  1867.  G.  Aichner 
i.  c.  p.  210. 

2)  Arreptitii  reipsa  sunt  epileptici;  ab  antiquis  autem  inter  dae- 
moniacos numerantur,  quia  antiquitus  putabant  hunc  morbum  a dae- 
mone causari. 

cL  Lusci  seu  oblique  intuentes,  modo  deformitas  non 
sit  notabilis. 

e.  Qui  carent  testiculis  (eunuchi,  castrati,  abscissi),  sive 
hi  ab  alio  abscissi  sunt,  sive  morbi  causa  aut  casu  amissi. 

Irregulares  sunt,  qui  sibi  abscindunt  vel  abscindi  faciunt  testiculos 
ad  conservandam  vocem  puerilem  (139). 

§ 2»  Defectus  animae» 

147.  Triplex  defectus  animae  inducit  irregularitatem: 
defectus  usus  rationis,  defectus  scientiae  et  defectus  firmae 
fidei. 

Defectus  usus  rationis  et  scientiae  potest  esse  perpetuus  propter 
inhabilitatem  naturae  vel  temporaneus,  qui  lapsu  temporis  cessat.  Si 
defectus  est  temporaneus,  summus  pontifex  durante  defectu  dispensare 
potest,  ut  e.  g.  infans  vel  puer  ordinetur,  dummodo  ab  exercitio  or- 
dinis abstineat,  donec  ad  debitam  scientiam  et  requisitam  aetatem 
pervenerit. 

1.  Ex  defectu  usus  rationis  irregulares  sunt  amentes. 
Si  amentia  perpetua  est,  irregularitas  tolli  nequit;  si 
amentia  temporalis  iam  cessasse  videtur,  distinguendum 
est:  si  amens  iam  ordinatus  est,  post  temporis  spatium, 
quo  iudicio  episcopi  sanatio  a morbo  probetur,  iterum  in 
susceptis  ordinibus  ministrare  potest;  si  nondum  ordinatus 
est,  iudicio  medici  et  arbitrio  episcopi  res  definienda  est: 
etenim  si  iudicio  medici  constat  amentiam  cessasse,  con- 
sentiente episcopo  ordinatio  licita  est. 

2.  Ex  defectu  scientiae  irregulares  sunt  illiterati,  qui 
ea  instructione  carent,  quae  a concilio  tridentino  pro  sin- 
gulis ordinibus  requiritur^). 

3.  Ex  defectu  firmae  fidei  irregulares  sunt: 

a.  Neophyti  i.  e.  qui  ex  iudaeis,  paganis  vel  aliis 
sectis  in  adulta  aetate  ad  fidem  conversi  et  recenter  bap- 
tizati  sunt^),  donec  de  eorum  firma  fide  ex  declaratione 
episcopi  constet. 

Quamdiu  ordinatio  neophytorum  differenda  sit,  ut  satis  firmi 
in  fide  et  virtute  christiana  censeri  possint,  iudicio  episcopi  permit- 


b Gf.  sess.  23.  c.  4.  11.  13.  De  reform. 
b 1.  Tim.  3,  6. 

titur,  cuius  est  hac  de  re  authenticam  declarationem  edere.  Sunt, 
qui  dicant  decennio  post  conversionem  neophytum  non  amplius  esse 
irregularem^). 

h.  Non-confirmati^  quia  ante  confirmationem  nondum 
sunt  pleno  sensu  christiani  (oves  et  milites  Christi). 

Irregularitatem  ex  defectu  confirmationis  statuit  concilium  tri- 
dentinum^).  Sunt  quidem,  qui  hanc  irregularitatem  negent  (Suarez, 
Reiffenstiiel),  recentes  tamen  (Gasparri,  Aicliner,  Wernz)  provocantes 
ad  iteratas  declarationes  s.  sedis^)  affirmant  eam  adesse  et  dispensa- 
tione s.  sedis  auferendam  esse. 

§ 3,  Defectus  libertatis» 

148,  Qui  caret  libertate  a iiire  ad  suscipiendos  ordines 
requisita,  irregularis  est. 

Haec  irregularitas  non  est  proprie  dicta  irregularitas:  ideo  enim 
inducitur,  quia  defectus  libertatis  cum  obligationibus  status  clericalis 
componi  non  potest:  qui  enim  obligationibus  clericalibus  satisfacere 
intendit,  necessario  negligere  decet  officia  status,  qui  defectum  liber- 
tatis inducit. 

Ex  defectu  libertatis  irregulares  sunt:  1.  Servi 
seu  mancipia,  nisi  prius  a domino  libertatem  consecuti 
fuerint^). 

2.  Coniugati,  quibus  ne  tonsuram  quiden  conferre  licet, 
nisi  vel  religionem  ingredi  vel  sacros  ordines  suscipere 
velint^). 

a.  Goniugatus  sacros  ordines  suscipere  potest,  si  ab  uxore  solutus 
fuerit;  ab  uxore  autem  solutus  censetur:  a.  si  iuridice  factum  sit  di- 
vortium ob  uxoris  adulterium:  in  hoc  enim  casu  uxor  ius  in  maritum 
perpetuo  amisit;  |3.  si  uxor  sponte  et  expresse  consentiat,  ut  maritus 
ordines  suscipiat  vel  religionem  ingrediatur. 

h.  Ab  uxore  in  viri  ordinationem  vel  religiosam  professionem 
consentiente  ex  statuto  iuris  exigitur  aut  ut  religionem  ingrediatur, 
aut  ut  continentiam  profiteatur  i.  e.  ut  votum  perpetuae  castitatis 
emittat®).  Ut  religionem  ingrediatur  et  in  religione  continentiam  pro- 

b Gf.  s.  Alphonsiis  1.  7.  n.  402. 

b Sess.  23.  c.  4.  De  reform. 

b S.  G.  G.  27.  sept.  1601 ; 15.  maii  1802. 

^)  G.  Instruendi  1 De  servis  non  ordinandis  (I.  18). 

b G.  Nullus  4 De  tempor.  ordinat,  in  6®  (I.  9). 

®)  G.  Goniugatus  5 De  convers.  coniugat.  (III.  32). 

fiteatur,  in  duplici  casu  exigitur:  a.  si  vir  ad  episcopatum  sit  promo- 
vendus') ; p.  si  uxor  sit  invenis  vel  suspecta  de  incontinentia.  Num 
uxor  dicenda  sit  iuvenis,  non  a determinato  aetatis  anno  dependet, 
sed  prudenti  iudicio  episcopi  ex  circumstantiis  diiudicandum  est,  sci- 
licet ex  valetudine,  viribus,  anteactae  vitae  consuetudine  etc.^). 

3.  Curiales,  i.  e.  qui  vel  emisso  iuramento  vel  accepto 
stipendio  curiis  principum  inservire  tenentur  ut  praesides, 
iudices,  advocati,  milites,  quamdiu  hoc  officio  funguntur^). 

Cum  hodie  spreta  immunitate  ecclesiastica  tum  clerici  tum  reli- 
giosi militiam  sequi  cogantur,  s.  sedes  circa  eorum  admissionem  ad 
sacros  ordines  vel  ad  professionem  religiosam  (pro  italis)  haec  statuit: 

a.  Qui  spatio  unius  anni  aut  longioris  temporis  in  piima  classe 
(categoria)  stipendia  meruerunt  et  firmi  in  sua  vocationem  manserunt, 
ad  sacros  ordines  vel  ad  sollemnem  professionem  non  admittantur,  nisi 
saltem  unius  anni  spatio  constantiam  in  sua  vocatione  probaverint. 

h.  Litteras  testimoniales  afferant  ordinariorum,  in  quorum  dioe- 
cesibus saltem  per  tres  menses  commorati  fuerint* *). 

4.  Obligati  ad  ratiocinia  seu  ad  rationes  reddendas, 
scilicet  qui  ex  officio  suo  rationem  reddere  tenentur  ad- 
ministratae alienae  pecuniae  sive  publicae  sive  privatae 
ut  magistratus,  administratores,  curatores,  tutores,  nisi 
prius  rationem  reddiderint  et  officium  dimiserint^). 

Qui  tamen  officia  et  administrationes  gerunt,  quae  clericis  non 
prohibentur,  ordinari  possunt,  etsi  rationem  non  reddiderint  nec  offi- 
cium dimiserint;  sic  licite  gerunt  administrationem  pecuniae  consan- 
guineorum suorum,  personarum  miserabilium  et  piarum  causarum. 

§ 4,  Defectus  natalium, 

149.  Omnes  illegitimi,  etiam  occulti^  irregulares  sunt^). 

Ratio  statuendi  hanc  irregularitatem  triplex  potissimum  affertur : 
a.  reverentia  ordinis  ecclesiastici:  illegitimi  enim  ratione  originis  repu- 
tantur viles;  h.  detestatio  paterni  criminis,  in  cuius  detestationis  signum 
etiam  filii  poena  privativa  afficiuntur;  c.  periculum,  ne  filii  paternam 
incontinentiam  imitentur^. 

q G.  Sane  6.  tit.  cit. 

2)  S.  G.  G.  28.  aug.  1830. 

q G.  Aliquantos  2 G.  Praeterea  3 Dist.  51. 

*)  S.  G.  sup.  disc.  reg.  27.  nov.  1892. 

®)  G.  Magnus  un.  De  obligatis  ad  ratiocinia  (I.  19). 

®)  G.  Is  qui  1 De  filiis  preshyt.  in  6°.  (I.  11). 

(i  Gf.  Concilium  trid.  sess.  25.  c.  15.  De  reform. 

Ex  defectu  natalium  irregulares  sunt:  1.  Illegitimi. 
Illegitimi  in  genere  dicuntur,  qui  non  sunt  procreati  ex 
matrimonio  legitimo  i.  e.  aut  vere  aut  saltem  putative 
valido^). 

Qui  nati  sunt  ex  parentibus,  inter  quos  tempore  conceptionis  vel 
nativitatis  exsistere  potuit  validum  matrimonium,  dicuntur  naturales 
qui  vero  nati  sunt  ex  parentibus,  inter  quos  eo  tempore  validum  ma- 
trimonium haberi  non  potuit  (ut  si  ex  adulterio,  sacrilegio,  incestu 
nati  sunt)  appellantur  spurii. 

2.  Dubie  illegitimi^  quorum  origo  illegitima  non  est 
certa,  non  sunt  irregulares : nemo  enim  censeri  debet 
illegitimus,  nisi  id  certo  probetur;  insuper  nemo  privari 
potest  iure  suo  suscipiendi  ordines,  nisi  constet  eum  im- 
pediri. 

a.  Ideo  expositi  per  se  non  sunt  irregulares,  ideoque  sine  dispen- 
satione ordinari  possunt;  attamen  ad  cautelam  dispensari  solent,  si 
parentes  suos  indicare  nequeunt. 

h.  Si  incertum  est,  utrum  proles  concepta  aut  saltem  nata  sit 
matrimonio  iam  contracto,  an  vero  antea,  ipsa  non  est  irregularis,  quia 
praesumitur  post  matrimonium  saltem  nata, 

c.  Qui  in  matrimonio  natus  est,  licet  ex  adulterio,  eoque  ipsi 
marito  cognito,  non  est  irregularis,  nisi  iuridice  demonstretur  spurius: 
pater  enim  est,  quam  nuptiae  demonstrant. 

d.  Certo  illegitimus  aliquis  censetur  in  duplici  casu ; a.  si  ortus 
€st  a matre  soluta;  |3.  si  ortus  est  a matre  coniugata,  eius  tamen 
illegitima  origo  iuridice  demonstrata  sit. 

3.  Etiam  natales  illegitimi  occulti  inducunt  irregulari- 
tatem, modo  res  cerla  sit.  Si  quis  ergo  sciret,  se  ortum 
esse  ex  parentibus  solutis  vel  ex  parentibus  specie  solum 
coniunctis,  quippe  inter  quos  intercesserit  impedimentum 
dirimens,  non  posset  sine  dispensatione  ad  ordines  accedere. 

150.  Haec  irregularitas  cessat  non  solum  per  dis- 
pensationem ut  ceterae,  sed  eliam: 


b C.  Ex  tenore  li  Qui  filii  sint  legitimi  (IV.  17).  Excipiendum 
■est  matrimonium,  quod  sine  debitis  proclamationibus  et  absque  ordinarii 
dispensatione  contractum  fuit:  in  hoc  enim  casu  proles  habetur  illegitima. 
C.  Cum  inhibitio  3 De  clandestina  despons.  (lY.  3). 

2)  S.  G.  C.  27.  iun.  1857. 

1.  Per  suhsequens  matrimonium:  nati  enim  ex  forni- 
catione seu  naturales,  si  postea  eorum  parentes  legitimum 
matrimonium  contrahunt,  desinunt  ipso  iure  esse  illegitimi 
et  proinde  etiam  irregulares^). 

Spurii  autem,  quorum  parentes  postea  sublato  impedimento  matri- 
monium contrahunt,  non  desinunt  esse  irregulares  nec  illegitimi,  quia 
iura  eiusmodi  privilegium  spuriis  non  concesserunt. 

2.  Per  professionem  religiosanf^).  Hunc  effectum  pro- 
ducit sola  professio  sollemnis,  non  autem  simplex,  nisi 
adsit  speciale  privilegium^).  Attamen  professio  religiosa  ex 
citato  canone  irregularitatem  aufert  solum  quoad  ordines, 
non  autem  quoad  praelaturas.  Hinc  si  religiosus  illegitimus 
promovendus  est  ad  praelaturum  sive  extra  ordinem  sive 
in  ordine,  indiget  dispensatione. 

Legitimatio,  quam  inducit  lex  civilis,  irregularitatem  auferre  non 
potest.  Cum  enim  quaestio  circa  legitimitalem  prolis  cohaereat  cum 
quaestione  circa  matrimonium  legitimum,  haec  vero  ad  solam  ecclesiam 
spectet,  eliam  illa  ad  solam  ecclesiam  pertinere  dicenda  est. 


§ 5.  Defectus  sacramenti, 

151.  Declarationes.  Irregularitas  ex  defectu  sacra- 
menti scilicet  matrimonii  dicitur  etiam  irregularitas  ex 
higamia,  quoniam  ex  bigamia  ortum  habet. 

1.  Bigamia  triplex  distinguitur:  vera,  interpretativa  et 
similitudinaria. 

a.  Bigamia  vera  habetur,  quando  quis  duo  matrimonia 
valida  successive  contrahit  et  copula  carnali  consummat. 
Bigamus  dicitur  vir,  qui  duas  successive  uxores  habuit  et 
utramque  cognovit;  vir,  qui  tres  successive  uxores  habuit, 
erit  trigamus  et  ita  porro. 

b Excepto  casu,  quo  illegitimi  ad  episcopatum  vel  cardinalalum 
promovendi  essent. 

b C.  Ut  filii  1 De  filiis  presbyterorum  (I.  17). 

b S.  G.  Ep.  et  Reg.  20.  ian.  1860.  Eiusmodi  privilegium  Gre- 
gorius  XIII.  constitutione  Ascendente  Domino  concessit  societati  lesu, 
in  qua  irregularitas  ex  defectu  natalium  per  professionem  simplicem 
cessat. 

h.  Bigarnia  interpretativa  habetur,  quando  quis  unicum 
quidem  matrimonium  contrahit,  quod  tamen  interpretatione 
iuris  duplex  est,  illudque  consummat.  Matrimonium  autem 
duplex  censetur,  si  vir  ducit  uxorem,  quae  prius  iam  ab 
alio  viro  cognita  fuit  (ut  si  ducit  viduam  a priore  marito 
cognitam  vel  feminam  ab  alio  iam  corruptam)  aut  si  ad 
propriam  suam  uxorem  accedit,  postquam  haec  adulterium 
commisit:  mulier  enim,  quae  duos  vel  plures  cognovit, 
quasi  duplex  uxor  est. 

c.  Bigarnia  similitudinaria  habetur : a.  quando  quis  duo 
matrimonia  contrahit,  alterum  validum,  alterum  invalidum 
et  utrumque  consummat;  |3.  quando  quis  defuncta  uxore 
suscipit  ordinem  sacrum  et  deinde  (invalide)  aliam  uxorem 
ducit  eamque  cognovit;  y.  quando  quis,  antea  nunquam 
coniugatus,  post  professionem  religiosam  vel  sacros  ordines 
susceptos  matrimonium  (invalide)  contrahit  cum  virgine 
illudque  consummat.  Habetur  in  hoc  casu  duplex  matri- 
monium, aliud  spirituale  cum  Christo,  aliud  carnale  cum 
muliere.  Similitudinaria  haec  bigarnia  dicitur,  quia  in 
matrimonio  invalido  non  est  quidem  sacramentum,  sed 
tamen  aliqua  similitudo  sacramenti. 

2.  Ut  ratio  huius  irregularitatis  declaretur,  notandum 
est  matrimonium  ex  institutione  sua  iuxta  apostolum  si- 
gnificare unionem  Christi  cum  ecclesia,  eamque  unam  et 
indivisibilem^).  Vir  repraesentat  Christum,  mulier  eccle- 
siam. Haec  significatio  plene  et  perfecte  solum  habetur 
in  matrimonio  inito  et  consummato  cum  virgine.  Sicut 
enim  Christus  uni  tantum  ecclesiae  coniungitur,  ita  vir, 
qui  contrahit  et  consummat  matrimonium  cum  virgine,  uni 
tantum  uxori  coniungitur. 

Bigarnia  vero  non  est  idonea  ad  perfecte  repraesen- 
tandam unionem  Christi  cum  ecclesia,  quia  bigamus  duabus 
uxoribus  se  coniunxit.  Propter  hunc  defectum,  qui  biga- 
miae  natura  sua  inhaeret,  bigamus  ab  ecclesia  declaratur 
irregularis.  Et  quia  defectus  in  eo  est,  quod  bigarnia  si- 


b Ephes.  5.  32. 

gnificationem,  quae  sariramento  matrimonii  ex  institutione 
sua  inest,  perfecte  exhibere  non  potest,  dicitur  irregularitas 
ex  defectu  sacramenti  seu  potius  ex  defectu  significationis 
sacramenti.  Ergo  ratio  irregularitatis  est  defectus  inhae- 
rens sacramento,  quod  bigamus  suscepit,  non  incontinentia 
viri  transeuntis  ad  secundas  nuptias.  Quare  vir,  qui  extra 
matrimonium  mulierem  cognoscit,  non  fit  irrigularis. 

152.  Bigamia  vera,  interjpretativa  et  similitudinaria  in- 
ducit irregularitatem. 

1.  De  higamia  vera. 

а.  Irregularitas  ex  bigamia  vera  non  statuitur  lege  divina,  sed 
lege  ecclesiastica.  Licet  enim  ex  s.  scriptura  episcopus  seu  sacerdos 
debeat  esse  unius  uxoris  vir^),  his  tamen  apostolus  non  legem  divinam 
promulgat ; sed  haec  verba  ecclesiae  ansam  dederunt  propria  auctoritate 
legem  statuendi^) ; lex  enim,  in  qua  ecclesia  vere  dispensat,  nequit  esse 
lex  divina,  sed  debet  esse  lex  ecclesiastica.  Propter  analogiam,  quam 
utraque  alia  bigamia  cum  vera  habet,  ecclesia  irregularitatem  ad  illas 
quoque  extendit. 

б.  Bigamia  irregularitatem  constituit,  etsi  quis  ante  baptismum 
duas  uxores  duxerit  vel  unam  ante  baptismum  et  alteram  post  bap- 
tismum. Defectus  enim,  propter  quem  statuta  est  irregularitas,  etiam 
bigamo  infideli  inhaeret  nec  per  baptismum  ablui  potest.  Ante  baptis- 
mum bigamus  non  est  quidem  irregularis  nisi  radicaliter,  suscepto 
autem  baptismo  fit  formaliter  irregularis,  quod  expresse  declaravit 
Innocentius  /.*). 

2.  De  higamia  interpretativa. 

Singuli  casus  bigamiae  interpretativae  in  iure  expresse  statuuntur, 
scilicet  irregularis  est:  a.  qui  ducit  viduam^) ; fi.  qui  ducit  corruptam^); 
7.  qui  cognovit  uxorem  adulteram®). 

Haec  irregularitas  valet  etiam  de  clerico  constituto  in  sacris,  qui 
ducit  viduam  vel  corruptam,  etsi  matrimonium  eius  sit  invalidum'^). 

3.  De  higamia  similitudinaria. 

q 1.  Tim.  3,  2.  Versu  12.  statuitur:  diaconi  sint  unius  uxoris  viri. 

2)  C.  Ut  bigami  1 De  bigamis  (I.  21). 

®)  C.  Si  quis  viduam  13.  dist.  34. 

^)  G.  De  bigamis  3 De  bigamis  (I.  21). 

®)  C.  Debitum  5 De  bigamis  (I.  21). 

®)  G.  Si  cuius  11.  et  G.  Si  laici  12.  dist.  31. 

’^)  G.  A nobis  ult.  De  bigamis  (I.  21). 

Noldin,  De  poenis*. 

a.  Primum  casum  bigamiae  similitudinariae,  qui  habetur,  si  quis 
duo  matrimonia  ineat,  alterum  validum,  alterum  invalidum,  s.  Alphonsus 
ad  bigamiam  interpretativam  refert.  Ipso  autem  s.  Alphonso  teste  haec 
irregularitas  non  habetur  expressa  in  iure;  auctores  autem  illam  sta- 
tuunt propter  similitudinem  cum  altero  casu  particulari  in  iure  ex- 
presso. Verum  cum  non  sit  statuenda  irregularitas,  quae  non  sit  ex- 
pressa in  iure,  et  cum  non  liceat  a casu  concludere  ad  similem  casum, 
haec  irregularitas  gratis  asseritur  aut  saltem  dubia  est. 

h.  Casus  particularis  in  iure  expressus  hic  est ; si  clericus  in  sacris 
constitutus,  qui  ante  ordinationem  matrimonio  iunctus  erat  uxoremque 
cognoverat,  aliam  uxorem  (utique  invalide)  ducit  eamque  cognosciD). 

c.  Secundus  casus  bigamiae  similitudinariae,  qui  habetur,  si  quis 
post  sollemnem  professionem  vel  post  susceptum  ordinem  sacrum  ma- 
trimonium contrahit  cum  \irgine  eamque  cognoscit,  communi  quidem 
auctorum  sententia  statuitur,  teste  autem  Suario  iste  casus  in  iure  non 
continetur^). 

153.  Ergo  nulla  intercedit  bigamia  ideoque  nulla  irregularitas 
ex  bigamia  in  sequentibus  casibus. 

a.  Si  quis  cum  duabus  feminis  contrahit  sponsalia,  etsi  eas  car- 
naliter  cognoverit,  quia  solum  per  copulam  maritalem,  non  autem  per 
copulam  fornicariam  significatur  coniunctio  Christi  cum  ecclesia. 

b.  Si  quis  cum  duabus  feminis  init  matrimonium,  sed  cum  una 
tantum  illud  consummat,  quia  non  fit  divisio  carnis  in  duas  uxores. 

c.  Si  quis  ducit  viduam  nec  a suo  marito  nec  ab  alio  carnaliter 
cognitam,  quia  non  est  duplex  uxor. 

d.  Si  quis  ducit  feminam  a se,  sed  non  ab  alio  prius  corruptam, 
quia  non  est  duplex  uxor. 

e.  Si  quis  sive  solutus  sive  coniugatus  cum  meretrice  fornicatus 
est,  quia  copula  fornicaria  non  significat  unionem  Christi  cum  ecclesia, 
seu  quia  non  fit  divisio  carnis  in  complures  uxores. 

§ 6.  Defectus  famae. 

Ex  defectu  famae  irregularitatem  contrahunt,  qui  quo- 
cunque modo  (sive  ex  iure  sive  ex  facto)  infames  sunt. 

Ecclesiae  ministri  irreprehensibiles  et  sine  crimine  sint  oportet. 
Ideo  antiquitus  quodvis  delictum  a ministerio  sacro  arcebat  reumque 
constituebat  irregularem.  Hodie  vero  solum  delicta  graviora  et  ea 
quidem,  quae  in  iure  expressa  sunt,  faciunt  irregularem,  nec  proprie 
ipsa  delicta,  sed  infamia,  quae  propter  delicta  contrahitur. 


^)  C.  Nuper  4 De  bigamis  (I.  21). 
^)  Suarez  disp.  49.  sect.  4.  n.  3. 

154.  Declarationes.  1.  Infamia  est  bonae  famae  seu 
bonae  existimationis  privatio  vel  diminutio. 

2.  Infamia  altera  est  im'is  (legalis),  quae  auctoritate 
legis  propter  delictum  irrogatur;  altera  facti  (popularis), 
quae  ex  publica  criminis  commissi  cognitione  contrahitur. 

a.  Infamia  iuris  vel  ipso  facto  contrahitur,  ipsa  nempe 
commissione  criminis  ante  omnem  sententiam  iudicis^);  vel 
ex  sententia  indicis,  quae  infamiam  decernat.  Illa  infamia 
immediata  seu  latae  sententiae,  haec  mediata  seu  ferendae 
sententiae  a nonnullis  vocatur. 

h.  Infamia  facti  ex  publica  notitia  criminis  commissi 
natura  sua  contrahitur.  Haec  notitia  duplici  modo  fieri 
potest  publica,  aut  per  sententiam  iudicis  reum  de  crimine 
condemnantis  aut  per  actualem  divulgationem. 

Ex  officio,  quo  quis  fungitur  aut  functus  est,  nulla  contrahitur 
infamia,  licet  ex  hominum  aestimatione  illud  vile  sit  et  abiectum  ut 
officium  lanionis,  carnificis,  histrionis  etc.  Qui  eiusmodi  officio  fun- 
gitur, iure  naturae  ab  ordinibus  arcetur,  nisi  ei  renuntiaverit. 

3.  Infamia  iuris  irregularitatem  inducit,  etsi  delictum 
sit  occultum^);  infamia  facti  autem  natura  sua  exigit,  ut 
delictum  sit  publice  notum  vel  per  sententiam  iudicis  vel 
per  actualem  divulgationem. 

Infamia  facti  reipsa  exsistens  irregularitatem  inducit,  etsi  sen- 
tentia iudicis  sit  iniusta  vel  iudicium  hominum  de  crimine  commisso 
falsum : etenim  sententia  iniusta  et  existimatio  falsa  aeque  infamiam 
generant,  atque  iusta  et  vera. 

4.  Irregularitas  orta  ex  infamia  iuris,  sive  sit  latae 
sive  ferendae  sententiae,  est  proprie  dicta  irregularitas  ex 
se  perpetua,  quae  tolli  non  potest  nisi  dispensatione;  irre- 
gularitas vero  orta  ex  infamia  facti  non  est  proprie  dicta 
irregularitas : etenim  non  indiget  dispensatione,  sed  aufertur 
per  emendationem  vitae,  quae  triennali  perseverantia  com- 
probata et  notoria  fuerit.  Cum  enim  vitae  emendatione 

h De  iure  quidem  sententia  declaratoria  commissi  criminis  seu 
potius  contractae  infamiae  requiritur;  quoniam  vero  eiusmodi  sententiae 
declaratoriae  hodie  raro  eduntur,  plerumque  docent  auctores  infamiam 
iuris  immediatam  sine  sententia  iudicis  contrahi. 

*)  Gasparyi  I.  n.  288  sequens  Suarez. 

auferatur  infamia,  aufertur  etiam,  quae  ex  ea  oritur,  irre- 
gularitas. - ■ 

155.  Irregularitas  ex  infamia  iuris.  1.  Antiquitus 
iure  canonico  infames  habebantur,  quos  lex  romana  civilis 
propter  delictum  infamia  (immediata)  notabat.  Sed  abro- 
gato iure  romano  antiquus  canon : Omnes  infames  esse 
dicuntur,  quos  leges  saeculi  infames  appellant^)  ad  recentes 
leges  civiles  extendendus  non  videtur,  adeo  ut  hodie  ex 
mente  ecclesiae  infamia  iuris  notati  non  sint,  nisi  qui 
iure  canonico  declarantur  infames^). 

2.  Ipso  iure  potissimum  sequentes  declarantur  infames : 

a.  Duellantes  eorumque  patrini^). 

h.  Raptores  mulierum  eorumque  cooperatores^). 

c.  Qui  duas  simul  hahet  uxores,  ut  qui  vivente  legi- 
tima uxore  attentat  matrimonium  civile^). 

d.  Haeretici,  apostatae  et  haereticis  faventes.  De  ir- 
regularitate ex  haeresi  mox  plura®). 

156.  Irregularitas  ex  infamia  facti.  1.  Infamia 
facti  contrahitur  quovis  delicto  enormi,  quod  publice  notum 
sit  sive  per  sententiam  iudicis  delinquentem  condemnantis 
sive  per  actualem  divulgationem, 

2.  Eiusmodi  delicta  sunt:  homicidium,  periurium  in 
iudicio,  adulterium,  sodomia,  simonia,  rapina,  paratio  ar- 
morum contra  parentes,  publicum  usurarum  exercitium  etc.”^). 

Qui  ergo  propter  eiusmodi  crimen  accusatur  et  a iudice  eccle- 
siastico condemnatur,  contrahit  infamiam,  etsi  in  sententia  condemna- 

q C.  Omnes  2.  c.  6.  q.  1. 

2)  Ceterum  codices  civiles  hodierni  poenam  infamiae,  si  unquam^ 
certe  rarissime  statuunt. 

Concilium  trid.  sess.  25.  c.  19.  De  reform.  Ex  declaratione 
S.  G.  G.  9.  aug.  1890  duellis,  quibus  annexae  est  infamia  iuris,  accen- 
sendae  sunt  etiam  mensurae  academicae. 

Concilium  trid.  sess.  24.  c.  6.  De  reform. 

G.  Nuper  4 De  higamis  non  ordinandis  (I.  21). 

®)  Cf.  Aichner  p.  216  s. 

'^)  Gf.  s.  Alphonsus  n.  363. 


De  irregularitatibus. 


133 


toria  nulla  mentio  fiat  infamiae.  Quodsi  clericus  ob  eiusmodi  crimen 
a iudice  civili  condemnatur,  ipsa  hac  sententia  condemnatoria  per  se 
nondum  est  infamis,  sed  ordinarius,  causa  in  foro  ecclesiastico  exami- 
nata, clericum  vel  absolvere  vel  condemnare  debet,  quo  facto  condem- 
natus erit  infamis’);  ordinarie  tamen  iam  per  sententiam  iudicis  civilis, 
saltem  ab  actualem  criminis  divulgationem,  habetur  infamis. 

; 157.  De  irregularitate  ex  haeresi.  1.  Haeretici, 

qui  publice  adhaerent  sectae  damnatae,  irregulares  sunt 
€x  infamia  iuris^\ 

a.  Haereticos  irregulares  esse  omnes  affirmant,  disputant  autem, 
utrum  irregulares  sint  ex  ipso  crimine  haereseos,  an  ex  infamia  iuris, 
quae  haeresi  annexa  est.  Verum  quia  in  iure  nullus  est  canon,  qui 
haereticos  propter  ipsam  haeresim  declarat  irregulares,  dicendum  vi- 
detur eos  fieri  irregulares  propter  infamiam,  quae  crimini  haereseos  a 
iure  annexa  est. 

h.  Haeretici,  qui  ad  sectam  damnatam  non  defecerunt,  etiam 
publici,  irregulares  non  sunt:  nullus  enim  est  textus  iuris,  ex  quo  haec 
irregularitas  probari  possit.  Ideo  catholici,  qui  unum  vel  complures 
fidei  articulos  etiam  publice  negarunt,  non  censentur  esse  irregulares 
nec  ipsi  nec  eorum  filii. 

2.  Irregulares  sunt  etiam  filii  et  nepotes  haereticorum, 
si  ex  patre  haeretico  descendunt;  soli  filii  non  etiam  ne- 
potes, si  ex  matre  haeretica  descendunt^) ; atque  id  quidem, 
si  filii  nati  sunt,  postquam  parentes  lapsi  sunt  in  haeresim, 
et  si  parentes  in  haeresi  decedunt. 

Erat  communis  auctorum  sententia  hanc  irregularitatem  non  con- 
trahi in  Germania  et  Anglia  et  eiusmodi  locis,  ubi  haeresis  impune 
grassatur  ipsique  haeretici  infamia  non  notantur.  Verum  huic  senten- 
tiae adversatur  sequens  responsum  s.  Officii  ad  Germaniae  episcopos 
datum : „ haereticos  ad  fidem  catholicam  conversos  ac  filios  haereticorum, 
qui  in  haeresi  persistunt  vel  mortui  sunt,  ad  primum  et  secundum 
gradum  per  lineam  paternam  . . esse  irregulares  etiam  in  Germania 
et  in  aliis  locis,  de  quibus  petitur,  ideoque  dispensatione  indigere,  ut 
ad  tonsuram  et  ad  ordines  promoveantur “*). 

q Gf.  instructio  S.  C.  Ep.  et  Reg.  11.  ian.  1880. 

2)  C.  Excommunicamus  13  De  haereticis  (V.  7). 

C.  Quicunque  2 et  G.  Statutum  15  De  haereticis  in  6®  (V.  2). 

q S.  Officium  4.  dec.  1890. 

§ 7.  Defectus  lenitatis, 

158.  Ex  mente  ecclesiae  plane  inconveniens  est,  ut 
is,  qui  sanguinem  alienum  fudit  vel  ad  occisionem  aut 
mutilationem  hominis  cooperatus  est,  personam  Christi 
mansuetissimi,  qui  neminem  unquam  laesit,  repraesentet* 
Ideo  statuit  irregularitatem  ex  duplici  capite  provenientem, 
ex  insto  bello  et  ex  ■ indicio  sangninis.  ludicium  sanguinis 
illud  dicitur,^  in  quo  agitur  causa,  quae  imposita  poena 
capitis  vel  mutilationis  absolvitur.  Vocari  solet  haec  irre- 
gularitas ex  defectn  lenitatis  (christianae) : iste  enim  defectus 
solum  post  susceptum  baptismum  contrahitur. 

159.  Irregularitas  ex  iudicio  sanguinis.  Qui  in 

indicio  insto  ad  occisionem  (vel  mutilationem)  hominis  ex 
auctoritate  publica  directe,  proxime  et  efficaciter  concurrit,, 
fit  irregularis.  Etsi  non  sit  textus  iuris,  qui  hanc  irregu- 
laritatem clare  statuat,  de  eius  exsistentia  tamen  ex  praxi 
ecclesiae  dubitari  nequit. 

1.  ludicium  iustum:  etenim  si  iudicium  est  iniustum, 
non  contrahitur  irregularitas  ex  defectu  lenitatis,  sed  ex 
delicto  homicidii  vel  mutilationis. 

2.  Ad  occisionem:  ad  hanc  irregularitatem  incurrendam 
non  sufficit  alia  poena  ut  flagellatio,  etsi  cum  sanguinis 
effusione  coniuncta  sit,  sed  requiritur  occisio  vel  mutilatio, 
eaque  realiter  secuta,  etsi  sine  sanguinis  effusione  per- 
ficiatur. Poena  mutilationis  tamen  in  recenti  iure  non 
amplius  infligitur. 

3.  Ex  auctoritate  publica : qui  enim  auctoritate  privata 
hominem  occidit  vel  mutilat,  non  fit  irregularis  ex  defectu, 
sed  ex  delicto. 

4.  Directe,  proxime  et  efficaciter  is  concurrit,  qui  sua 
actione  in  effectum  influit ; ille  autem  actione  sua  in 
effectum  influit,  qui  actionem  ad  iudicium  necessariam 
ponit  aut  processum  agendo,  aut  sententiam  ferendo,  aut 
hanc  exequendo. 

a.  Eorum  ergo,  qui  ad  iudicium  sanguinis  sive  ratione  processus, 
sive  ratione  sententiae,  sive  ratione  exsecutionis  concurrunt,  ex  defectu 
lenitatis  irregulares  fiunt: 

«.  ludex  mortis  sententiam  proferens. 

p.  Accusato  et  testis  contra  reum  deponens. 

y.  Advocatus  et  procurator  contra  reum  agens. 

b.  Assessores  seu  nunc  temporis  potissimum  iurati,  qui  suo  suf- 
fragio ad  mortem  rei  concurrunt. 

e.  Lictores  et  ipsi  carnifices,  qui  tamquam  ministri  iustitiae  reum 
morte  afficiunt. 

h.  Eorum,  qui  ad  iudicium  sanguinis  aliquo  modo  cooperantur, 
non  fiunt  irregulares: 

a.  Princeps,  qui  legem  tulit  de  crimine  morte  plectendo,  quia 
remote  tantum  concurrit. 

p.  lurisperitus,  qui  privatim  interrogatus,  num  reus  poenam 
mortis  sit  promeritus , respondit  secundum  leges  eum  esse  morte 
plectendum,  quia  non  agit  in  iudicio  nec  auctoritate  publica. 

y.  Confessarius,  qui  reum  comitatur  ad  locum  supplicii  etsi  eum 
hortetur,  ut  acquiescat  sententiae,  ut  scalam  ascendat,  ut  cervicen  in- 
clinet etc.,  quia  extra  iudicium  et  privata  auctoritate  agit. 

b.  Spectatores  feri alis  exsecutionis,  etsi  sint  clerici,  tum  quia 
spectando  non  cooperantur,  tum  quia  extra  iudicium  agunt  et  publica 
auctoritate  carent. 

160.  Irregularitas  ex  bello  iusto.  Qui  in  bello  iusto 
offensivo  ipse  propria  manu  aliquem  occidit  vel  mutilat  (sensu 
supra  exposito),  fit  irregularis. 

1 . In  bello  iusto : qui  enim  in  bello  iniusto  aliquem 
occidit  vel  mutilat,  aeque  atque  ille,  qui  propria  auctoritate 
alium  occidit  vel  mutilat,  non  fit  irregularis  ex  defectu,  sed 
ex  'delicto. 

2.  Offensivo:  qui  enim  in  bello  defensivo  etiam  pro- 
pria manu  alium  occidit  vel  mutilat,  non  fit  irregularis, 
nisi  sit  clericus,  sicut  nec  ille,  qui  iniustum  aggressorem 
ad  se  defendendum  occidit  vel  mutilat.  Clerici  tamen,  qui 
in  bello  defensivo  sponte  militant  atque  aliquem  occidunt 
aut  mutilant,  fiunt  irregulares^). 

3.  Propria  manu:  qui  enim  neminem  occidunt  vel 
mutilant,  etsi  pugnae  intersint,  immo  etsi  verbis  vel  factis 
militibus  animum  addant,  sive  laici  sunt  sive  clerici,  non 
fiunt  irregulares.  Contra  eos  enim,  qui  ipsi  neminem  oc- 
cidunt aut  mutilant,  etsi  ad  homicidium  physice  vel  mo- 

*)  G.  Petitio  tua  24  De  homicidio  (V.  12). 

raliter  in  iusto  bello  concurrant,  ecclesia  nullam  statuit 
irregularitatem. 

Articulus  quartus. 

De  cessatione  irregularitatis. 

161.  Quomodo  cesset  irregularitas.  Irregularitas 
contracta  cessat:  a.  ablatione  causae;  h.  professione  reli- 
giosa; c.  dispensatione. 

a.  Irregularitas  proprie  dicta  solum  dispensatione  tollitur:  irre- 
gularitas enim  lege  statuitur;  lex  autem  vigens  solum  relaxatione  legis 
seu  dispensatione  tolli  potest.  Hinc  irregularitates,  quae  aliter  quam 
dispensatione  auferuntur,  non  sunt  proprie  dictae  irregularitates. 

h.  Sunt,  qui  dicant  irregularitatem  tolli  etiam  per  baptismum. 
Verum  haec  loquendi  ratio  minus  apta  videtur,  quia  irregularitas  iure 
ecclesiastico  inducitur;  cum  ergo  nondum  baptizati  non  subsint  pote- 
stati ecclesiae,  ante  baptismum  nulla  contrahitur  irregularitas,  quae 
per  baptismum  auferatur.  Qui  ergo  ante  baptismum  commisit  delictum, 
ex  quo  alias  oritur  irregularitas,  suscepto  baptismo  non  est  irregularis, 
qui  vero  ante  baptismum  laborat  defectu,  qui  inducit  irregularitatem, 
suscepto  baptismo  est  irregularis,  si  defectus  post  baptismum  perse- 
verat. Sic  bigamus  post  susceptum  baptismum  est  irregularis,  quia  ei 
etiam  baptizato  inhaeret  defectus  repraesentandi  Christum  unicum  spon- 
sum ecclesiae. 

162.  1.  Per  ablationem  causae  cessat  irregularitas 
temporalis;  sic  irregularitas  ex  defectu  libertatis  vel  famae 
cessat  recuperata  libertate  vel  fama. 

2.  Per  professionem  religiosam  cessat  irregularitas  orta 
ex  defectu  natalium,  ita  tamen,  ut  illegitimus  habilis  fiat  ad 
ordines  suscipiendos,  non  autem  ad  praelaturas  (n.  150). 

a.  Dispensationem,  qua  indiget  religiosus  ex  defectu  natalium 
irregularis,  ut  ad  ordinarias  praelaturas  sui  ordinis  promoveri  possit, 
concedere  potest  generalis  in  generali  et  provincialis  in  provinciali 
capitulo. 

h.  Non  solum  professio  religiosa,  sed  etiam  dispensatio  per  se 
solum  valet  ad  suscipiendos  ordines,  non  etiam  ad  obtinendas  digni- 
tates et  praelaturas.  Immo  in  rescriptis  apostolicis  communiter  etiam 
beneficia  curata  excipiuntur,  pro  quibus  obtinendis  dispensatus  nova 
s.  sedis  dispensatione  indiget^). 


b Aichncr  1.  c.  p.  22.5. 

3.  Per  dispensationem  quaelibet  irregularitas  proprie 
dicta  auferri  potest. 

Ut  licite  concedatur  dispensatio,  haec  requiruntur: 

a.  Irregularis  manifestare  debet  adiuncta  personae  suae  et  causam, 
ex  qua  orta  est  irregularitas. 

h.  Qui  complures  contraxit  irregularitates,  omnes  exponere  debet. 

c.  Adesse  debet  iusta  causa  dispensandi.  Potissimam  causam 
constituunt  tum  penuria  sacerdotum  tum  boni  mores  ordinandi. 

d.  Dispensans  imponere  debet  dispensato  salutarem  poeniten- 
tiam *). 

e.  Determinata  forma,  qua  concedatur  dispensatio,  non  praeci- 
pitur. Haec  vel  similis  adhiberi  potest:  Dispenso  tecum  in  irregulari- 
tate, quam  oh  hanc  causam  incurristi,  in  nomine  Patris  et  Filii  et 
Spiritus  Sancti.  Arnen. 

Nota.  Dispensatio  super  irregularitate  ex  defectu  natalium  ob 
haeresim  parentum  semel  concessa  'ad  'suscipiendam  tonsuram  et  or- 
dines minores  valet  etiam  ad  suscipiendos  ordines  maiores^). 


163.  Quis  dispensare  possit.  1.  Summus  pontifex 
in  omni  irregularitate  dispensare  potest:  cum  enim  omnis 
irregularitas  ex  lege  summi  pontificis  oriatur,  per  eundem 
etiam  tolli  potest. 

a.  Sunt  tamen  irregularitates,  in  quibus  summus  pon- 
tifex valde  raro  dispensare  solet,  ut  a.  irregularitas  ex 
bigamia  vera;  p.  irregularitas  ex  homicidio  voluntario, 
nisi  ita  sit  occultum,  ut  in  iudicio  probari  non  possit; 
y.  irregularitas  ex  defectu  corporis,  qui  sit  valde  de- 
formis. 

h.  Ad  obtinendam  hanc  dispensationem  recurrendum 
est  ad  Congregationem  de  disciplina  Sacramentorum,  si 
irregularitas  est  publica  et  dispensatio  petitur  pro  foro  ex- 
terno; ad  Poenitentiariam  vero,  si  irregularitas  est  occulta 
et  dispensatio  petitur  pro  solo  foro  interno. 

2.  Episcopi  dispensare  possunt  vel  per  se  vel  per 
suum  delegatum: 


b Concilium  trid.  sess.  24.  c.  6.  De  reform. 
2)  S.  Officium  5.  dec.  1906. 

a.  In  omnibus  irregularitatibus  ex  delicto  occulto  pro- 
venientibus, excepta  irregularitate  ob  homicidium  (simpli- 
citer voluntarium,  ex  c.  Liceat^). 

b.  In  irregularitatibus  ex  higamia  similitudinaria  re- 
late ad  ordines  sacros,  et  ex  illegitimis  natalibus  relate  ad 
ordines  minores. 

c.  In  irregularitatibus  sive  ex  delicto  sive  ex  defectu 
dubiis  ad  cautelam,  nec  recurrendum  est  ad  summum 
pontificem,  si  postea  constiterit,  irregularitatem  certo  ad- 
fuisse. In  casu  urgentis  necessitatis ^ si  nec  patet  aditus 
ad  summum  pontificem,  nec  irregularis  a susceptione  vel 
exercitio  ordinis  sine  gravi  incommodo  abstinere  potest. 
Ampliores  adhuc  facultates  nonnulli  episcopi  habent  ex 
speciali  privilegio. 

3.  Praelati  regulares  cum  suis  subditis  in  omnibus 
irregularitatibus  dispensare  possunt,  in  quibus  episcopi 
dispensare  possunt : habent  enim  iurisdictionem  quasi- 
episcopalem,  vi  huius  cum  subditis  suis  in  iis  dispensare 
possunt,  in  quibus  episcopi  cum  suis  dioecesanis  possunt^). 

4.  Confessarii  regulares  dispensare  possunt  omnes 
saeculares  sive  clericos  sive  laicos  ab  omnibus  irregula- 
ritatibus ex  delicto  occulto  provenientibus  (excepto  homi- 
cidio occulto),  a quibus  episcopi  suos  subditos  dispensare 
possunt^).  Alii  autem  confessarii  circa  irregularitates  nullam 
potestatem  habent. 


b Concilium  trid.  sess.  24.  c.  6.  De  reform. 

*)  Hanc  potestatem  concessit  s.  Pius  V.  constitutione  Ad  immar- 
cescibilem. 6.  febr.  1567. 

S.  Alphonsus  1.  7.  n.  355.  Privilegium  Minimis  a Sixto  IV. 
concessum  et  a Iulio  II.  confirmatum  per  communicationem  privile- 
giorum ad  alios  etiam  confessarios  regulares  extenditur  ( Gasparri  I. 
n.  229).  Quoad  usum  huius  facultatis  consulat  unusquisque  statuta 
sui  ordinis. 

Numerus  arabicus  numerum  marginalem  indicat. 


A. 

Abortus:  quatenus  procuratio  abortus  inducat  censuram  93;  irregula- 
ritatem 137. 

Absolutio  a censuris:  quid  sit  26;  quot  modis  concedatur  27 ; quis  eam 
concedere  possit  28  s.;  condiciones  ad  eam  requisitae  30;  quando 
concedenda  in  foro  interno,  quando  in  foro  externo  31 ; quis  ab- 
solvere  possit  percussores  clericorum  72;  sine  facultate  concessa 
inducit  censuram  90;  episcopis  a iure  reservatis  95. 

Apostatae:  qua  excommunicatione  puniantur  50;  qua  illis  cooperaiites  51. 

Appellantes:  qui  excommunicatione  feriantur  55. 

Asylum:  eius  immunitatem  violantes  censurantur  77. 

B. 

Baptismus:  eius  iteratio  inducit  irregularitatem  131  ss. 

Bigamia:  quid  sit  151;  vera,  interpretativa,  similitudinaria  151;  quando 
inducat  irregularitatem  152,  153. 

Bona  ecclesiastica:  quae  sint  100;  ea  usurpantes  et  sequestrantes  cen- 
suram incurrunt  64.  65.  91 ; quatenus  ea  alienantes  et  recipientes 
censuram  incurrant  101  s. 


C. 

Censura:  quid  sit  8;  quotuplex  sit;  notoria  iure  et  facto  10;  quis 
eam  ferre  possit  11;  condiciones  ad  eam  ferendam  requisitae  12; 
quis  ea  feriri  possit  13;  num  peregrinus,  num  delinquens  extra 
dioecesim,  num  regularis  exemptus  16;  num  integra  communitas  17; 
num  quis  plures  simul  incurrere  possit  18;  condiciones  ad  eam 
incurrendam  requisitae  19  ss. ; quae  causae  ab  ea  incurrenda  ex- 

cusent  23  ss. ; solum  absolutione  aufertur  26 ; v.  Absolutio ; quae 
sint  censurae  hodie  vigentes  32;  eius  violatio  inducit  irregulari- 
tatem 134. 

Clausura:  eam  violantes  excommunicantur  78  s. 

Clerici:  quatenus  excommunicentur  eos  percutientes  68  ss. ; eos  ad 
tribunal  laicum  trahentes  58  s.;  matrimonium  contrahentes  cen- 
surantur  92;  non  servantes  normas  pro  ordinatione  in  Urbe  prae- 
scriptas 112. 

Complex  in  peccato  turpi:  quis  dicatur  62;  absolvens  complicem  qua- 
tenus censuram  incurrat  63 ; num  in  articulo  mortis  absolvi 
possit  63. 

Confirmatio:  num  eius  defectus  irregularitatem  inducat  147. 

Contumacia:  quotuplex  sit  22;  quae  ad  incurrendam  censuram  requi- 
ratur 8.  22. 

Curiales:  qui  sint,  et  quatenus  irregulares  sint  148. 


I>. 

Debilitati:  quinam  irregulares  sint  143. 

Deformitas:  quando  irregularitatem  inducat  144.  146. 

Dominium  temporale  s.  sedis:  illaesum  servandum  85. 

Duellum:  perpetrantes  etc.  qua  censura  puniantur  73;  num  medici  et 
confessarii  duello  assistentes  excommunicentur  73;  qui  duellantes 
sint  irregulares  155. 

E. 

Eleemosyna  missarum:  v.  Stipendia. 

Excommunicat!:  tolerati,  vitandi  35;  qui  nunc  sint  vitandi  36;  quibus, 
cum  communicare  possint  46 ; ob  quas  causas  47 ; quale  peccatum 
sit  communicare  cum  excommunicato  49 ; cum  excommunicato 
noroinatim  a papa  88. 

Excommunicatio:  quid  sit  33;  quotuplex  sit  34;  excommunicationes 
hodie  vigentes  49;  eius  effectus  immediati  38  ss. ; eius  effectus 
mediati  48. 


E. 

Falsarii  litterarum  apostoUcarum : qui  dicantur  et  quam  censuram 
incurrant  61. 

Fides:  quatenus  eius  defectus  irregularitatem  inducat  147. 

Forum:  quid  sit  7;  forum  ecclesiae  internum,  externum  7;  quatenus 
censura  incurratur  in  foro  externo,  quin  incurratur  in  foro  in- 
terno 22. 

Francomurarii : eorum  societas  sub  censura  prohibita  74;  sub  quibus 
condicionibus  absolvi  possint  76;  quatenus  eorum  coryphaei  de- 
nuntiandi sint  75. 


Numerus  marginalis  indicatur. 

H. 

Haeretici:  qua  excommunicatione  puniantur  50;  qua  illis  cooperanles 
51 ; quatenus  sint  irregulares  157. 

Homicidium:  quid  sit  135;  voluntarium,  casuale  135;  quatenus  irregu- 
laritatem inducat  135;  num  etiam  casuale  136. 

I. 

Ignorantia:  quae  ab  incurrenda  censura  excuset  24;  num  ab  incurrenda 
poena  vindicativa  excuset  25. 

Illegitimi:  qui  dicantur  149;  qui  irregulares  sint  149;  quomodo  cesset 
haec  irregularitas  150. 

Imprimentes:  libros  pravos,  qui  dicantur  53;  quatenus  censuram  incur- 
rant 53;  libros  sacros  sine  approbatione  censuram  incurrunt  104. 

infamia:  quid  sit  154;  iuris  et  facti  154;  irregularitas  ex  infamia 
iuris  155;  irregularitas  ex  infamia  facti  156. 

iniuriae  in  ecclesiae  principes:  excommunicatione  puniuntur  56. 

Interdictum:  quid  sit  114;  quotuplex  distinguatur  115;  eius  effectus  116; 
quomodo  solvatur  117;  quae  sint  interdicta  vigentia  118  ss. 

Irregularitas:  quid  sit  123;  eius  effectus  124;  ex  defectu,  ex  delicto  125; 
num  habeat  rationem  poenae  125;  quae  sit  proprie  talis  125;  eius 
subiectum  126;  quomodo  multiplicetur  126;  condiciones  ad  eam 
contrahendam  requisitae  127 ; num  dubia  sit  vera  irregularitas  127 ; 
num  contrahatur  ab  ignorantibus  128;  quae  sint  irregularitates  ex 
delicto  130;  quae  ex  defectu  141 ; quomodo  cesset  irregularitas  161 ; 
quis  in  irregularitate  dispensare  possit  163. 

lurisdictio:  eius  exercitium  impedientes  excommunicantur  57. 


L. 

Lenitas:  eius  defectus  158;  quos  eius  defectus  faciat  irregulares  159.  160. 
Libertas:  quinam  ex  defectu  libertatis  irregulares  sint  148. 

Libri:  qui  sint  sub  censura  prohibiti  52;  quatenus  libros  pravos  im- 
primentes censurentur  53;  quatenus  libros  sacros  imprimentes 
censuram  incurrant  104, 


Metus:  quatenus  ab  incurrenda  censura  excuset  23. 

Morbo  laborantes:  quinam  irregulares  sint  145. 

Mutilati;  quinam  irregulares  sint  142. 

Mutilatio;  quomodo  in  iure  accipienda  sit  138;  quaenam  inducat  irre- 
gularitatem 139. 


O. 

Ordo:  eius  usurpatio  inducit  irregularitatem  133  ss. 

F. 

Poena  ecclesiastica:  quid  sit  2;  eius  finis  3;  eius  causa  4;  quotuplex 
sit  5;  quae  incurratur  ante,  quae  post  sententiam  iudicis  5;  quae 
sint  poenae  ecclesiasticae  6. 

Privilegium  fori:  laedentes  excommunicantur  58  s. 

— canonis',  laedentes  excommunicentur  68  ss. 

Propositiones  damnatae:  quae  sint  67;  quam  censuram  incurrant  eas 
docentes  67. 


Religiosi:  ultima  sacramenta  administrantes,  quatenus  censurentur  86. 

— electi:  quatenus  suspensionem  incurrant  112. 

Reliquiae:  ex  catacumbis  eas  extrahentes  excommunicationem  incur- 
runt 87. 


S. 

Schismatici:  qui  sint  et  quam  censuram  incurrant  54. 

Secta  V.  Societas. 

Sepultura  ecclesiastica:  haereticos  ei  tradi  mandantes  censuram  con- 
trahunt 97. 

Simonia:  rei  simoniae  censurantur  80  ss. 

Societates  prohibitae;  quae  sint  simpliciter,  quae  sub  censura  prohi- 
bitae 74;  quae  personae  propter  eas  censuram  incurrant  75. 

Stipendia  missarum:  quando  censurentur  colligentes  84;  pro  stipendiis 
libros  vendentes  96 ; partem  stipendii  retinentes  96 ; quas  poenas 
incurrant  circa  ea  mercimonium  facientes  113.  140. 

Suspensio:  quid  sit  109;  proprie  et  improprie  dicta  109;  quotuplex 
sit  110;  ex  informata  conscientia  110;  eius  effectus  111;  quae 
sint  suspensiones  hodie  vigentes  112.  ^ 

